
A  pénzünk. 

Irta :  Magyar  Lajos. 


Az  Osztrák-Magyar  Bank  három  és  fél  esztendei  gazdálko- 
dás után  végre  kimutatást  közöl.  A  kimutatás  és  az  a  jelentés, 
amelyet  a  részvényesek  közgyűlése  elé  terjesztett  a  főtanács,  ha 
nem  adnak  is  teljes,  nem  is  minden  részletében  világos  képet 
pénzügyi  hadviselésünkről,  mégis  megszüntetik  azt  a  tapogató- 
zást, bizonytalanságot,  mely  eddig  ebben  a  kérdésben  mutatko- 
zott. A  főtanács  jelentése  és  a  kimutatás  nagyon  sok  érdekes  és 
fontos  politikai,  nemzetgazdasági,  pénzügyi  kérdést  vet  fel.  Érde- 
mes lenne  azzal  foglalkozni,  hogy  a  bank  szerződését  mennyiben 
kellett  rendeleti  uton  megváltoztatni,  hogy  a  háború  példátlan 
pénzügyi  feladatainak  meg  tudjon  felelni.  Nagyon  érdekes  és  ta- 
nulságos lenne  vizsgálat  és  bírálat  tárgyává  tenni  pénzügyi  had- 
viselésünk kérdését  is.  A  két  kormány  —  az  osztrák  és  a  magyar 
kormányok  —  olyan  kiadósan  vették  igénybe  a  jegybankot,  annyi 
adósságot  csináltak,  annyira  szaporították  a  bankjegytömeget, 
hogy  önkéntelenül  is  felmerül  az  a  kérdés,  vájjon  nem  lehetett 
volna-e  más  utakon  és  módokon  is  megkísérelni  az  állam  pénz- 
szükségleteinek fedezését.  Magyar  vezető  államférfiak  néhány 
hónap  óta  nagyon  komolyan  intenek  arra,  hogy  a  papirpénz  túl- 
ságosan nagy  tömegben  van  forgalomban  és  a  drágaságnak,  va- 
lutánk leromlásának  egyik  legfőbb  oka,  hogy  a  forgalom  túl  van 
telítve  bankjegyekkel.  Osztrák  pénzügyminiszterek  ugyancsak 
erről  szónokolnak.  Egészen  érthetetlen  a  felelős  államférfiak  in- 
tése, figyelmeztetése.  Kit  akarnak  a  bankjegyek  szaporításától 
óvni?  Az  Osztrák-Magyar  Bankot?  A  bank  vezetősége  minden 
erejével  küzdött  és  küzd  a  papirpénz  szaporítása  ellen.  A  magán- 

gazdálkodást,  ipart,  kereskedelmet?  A  magángazdálkodás  úgy- 
szólván teljesen  visszavonult  az  Osztrák-Magyar  Bank  pénztárai- 
tól. Nem  nyújt  be  váltót,  nem  kér  lombardkölcsönt.  A  figyelmez- 
tetés, az  intés  csak  a  kormányoknak  szólhat  és  felesleges,  hogy  a 
kormányférfiak  önmagukat  intsék.  A  kormányok  intézkedései 
folytán  történhetett  meg,  hogy  most  majdnem  tizennyolc  mil- 
liárdnyi bankjegy  van  forgalomban  és  ez  a  bank  jegy  áradat  ker- 
geti egyre  magasabbra  az  árakat  és  rontja  a  korona  értékét  a  kül- 
föld fizetési  eszközeivel  szemben. 

Nagyon  érdekes  feladat  lenne  az  is,  ha  a  pénzügyi  hadvise- 
lés tanulságainak  világánál  vizsgálnók  meg  azokat  a  pénzügyi 
teóriákat,  amelyeket  a  pénzről,  valutáról,  évi  fedezetről  felállítot- 
tak. Annyi  már  ma  is  világos,  hogy  az  aranyfedezet  jelentősége  a 
háború  után  lényegesen  csökkenni  fog.  Ezt  nem  azért  mondjuk, 
mert  az  Osztrák-Magyar  Bank  aranykészlete  csökkent  és  a  meg- 
csökkent aranykészlethez  mindjárt  egy  testhez  álló  elméletet 
akarunk  hozzászabni.  Nem  erről  van  szó.  De  a  háborús  gazdasági 
élet  tényleg  annyira  megszaporította  a  bankjegyforgalmat,  hogy 
a  megszokott,  békeidőbeli  aranyfedezet  mindenütt  —  még  Angliá- 
ban is  —  illuzoriussá  vált.  Az  orosz  jegybank  tizenkét  milliárd 
rubel,  a  francia  bank  huszonegy  milliárd  frank,  a  német  biro- 
dalmi bank  tizennégy  milliárd  márka,  az  Osztrák-Magyar  Bank 
tizenhét  milliárd  korona  bankjegyet  bocsátott  ki.  A  szerb,  román, 
olasz,  angol,  amerikai  jegybankokról  most  ne  is  beszéljünk.  Hol 
van  annyi  arany,  amely  csak  az  orosz,  német,  francia,  osztrák, 
magyar  papírpénz  törvényes  ércfedezetéül  szolgálhatna?  És  még 
ha  az  ezüstöt  is  elfogadjuk  fedezetnek,  akkor  is  képtelenség 
akkora  bankjegytömegek  ércfedezetét  előteremteni,  amekkorát 
ez  a  háború  a  forgalomba  dobott.  Az  arany  nagy  tekintélye  a 
középkor  maradványa.  Amikor  még  nem  voltak  tájékozottak  az 
emberek,  országok,  a  távolabbi  országok  gazdasági  erejéről,  mi- 
kor a  forgalom  lassan,  bizonytalanul  bonyolódott  le,  amikor  nem 
tudták  még,  hogy  a  papírpénz,  a  bankjegy  mögött  az  állam  áll  a 
maga  egész  vagyonával,  minden  pénzügyi,  gazdasági  erőforrásá- 
val, addig  természetesen  szükség  volt  arra  a  nagy  jelentőségre, 
amelyet  az  aranynak  tulajdonítottak.  Ma  már  mindenki  tudja 
Angliában,  Amerikában  épen  ugy,  mint  nálunk,  hogy  a  tizenhét 
milliárd  értékű  papírpénz  mögött  nem  az  a  néhány  hordó  vagy 
rud  arany  áll,  amelyet  a  jegybank  pincéjében  őriznek,  hanem  az 

IV. 

A  lehetőséghez  képest  ilyen  előzmények  után  osztják  be 
a  menetet  pótlásul  az  arra  az  időre  tartalékba  vont  ezred  köte- 
lékébe. Az  öreg,  harcedzett  bakák  bizonyos  rátartisággal  fogad- 
ják az  újoncokat.  Egyelőre  alig  vesznek  tudomást  róluk,  ha  csak 
véletlenül  egy  falubeliek,  komák  nem  kerülnek  össze,  noha  a 
fiatalok  ugyancsak  szivesen  kezdenék  a  barátkozást  s  örömmel 
hallgatják  a  lefolyt  harcokról,  az  átélt  szenvedésekről  az  öreg 
bakák  szavát. 

Napok,  esetleg  hetek  multával,  mely  idő  alatt  a  legénység 
tartalékállásokat  épít,  utakat  javít,  az  akadályokhoz  és  a  fede- 
zékekhez szükséges  fát  vágja  ki  és  készíti  elő  a  szokásos  rend- 
és  harcászati  gyakorlatok  elvégzése  után  fenmaradó  órákban, 
—  megjön  a  parancs,  hogy  a  kiegészített  ezred  (zászlóalj)  vonul- 
jon be  az  állásba.  A  késő  délutáni,  illetve  az  esti  órákban,  mikor 
a  látás  viszonyai  már  kizárják,  hogy  az  ellenség  észrevegye  és 
támadásra  használja  fel  a  váltással  járó  kisebb-nagyobb  torló- 
dást és  az  újonnan  érkezőknek  a  sötétségben  nehézkes  tájékozó- 
dását, vonulnak  a  csapatok  a  részükre  kijelölt  frontszakaszra. 
A  legények  önkéntelenül  is  hazagondolnak  s  mikor  egy-egy  ma- 
gános vagy  tömegsír  mellett  elhaladnak,  jól  esik  halk  sóhajtással 
könnyíteni  leikükön.  A  főleg  az  újoncokra  nehezedő  kellemetlen 
érzésnél  csak  ia  kíváncsiságuk  nagyobb,  mellyel  megbámulják 
a  hátul  kiépített  védőállásokat,  a  repülők  elől  ügyesen  leplezve 
elhelyezett  ágyukat  s  a  saját  és  az  ellenséges  fényszórók  s  az 
időről-időre  kilőtt  világító  pisztolyok  szemkápráztató  tűzijátékát. 

Az  ellenség  lőtávolában  lassúvá,  óvatossá  válik  az  előhala- 
dás.  A  fénykévék  áruló  világossága  elől  most  már  mindannyiszor 
földre  kell  lapulni,  mignem  a  tulajdonképeni  védőállásba,  a 
lövészárokba  vezető  futóárok  fogadja  magába  a  felváltó  legény- 
séget. Itt  már  csak  egymás  után  egyenként  —  libasorban  — 
folytatható  az  ut.  Egyre  sűrűbben  süvít  az  ellenséges  golyó  a 
lehetőleg  embermagasságnyira  lemélyített  árok  fölött.  Az  újoncok 
mindenike  szentül  meg  is  van  arról  győződve,  hogy  épen  az  ő 
füle  mellett,  vagy  feje  fölött  zümmögött  el  a  golyó  és  le-lekapja 
a  fejét.  Az  öregek,  akik  csöndesen  pipázgatva  bandukolnak 
köztük,  nem  is  mulasztják  el  tréfás  komolysággal  megjegyezni, 
hogy  «ne  kapkodd  a  fejedet  öcsém,  mert  még  beütöd  valami 

golyóbisba!))  ők  már  jól  ismerik  ezt  a  zenét  s  csak  olyankor 
mondanak  egy-egy  cifra  káromkodást,  mikor  a  golyó  nem  süvít, 
hanem  pattog,  vagyis  az  ellenség  robbanó  golyókkal  lövöldöz. 

Pihenésszámba  megy  már,  mikor  a  zeg-zugos  futóárkokba 
majdnem  beleszédült  érkezők  a  lövészárkokban  elfoglalják  st 
távozók  helyét  s  a  tisztek  a  veszélyesebb  pontokról,  aknákról, 
az  őrségek  helyéről  stb.  kapott  felvilágosításokhoz,  utasítások- 
hoz képest  megteszik  a  szükséges  intézkedéseket.  A  legénység 
szakaszonként  elhelyezkedik  a  lőrések  előtt  s  a  figyelő  helyeken, 
ahol  már  sürübb  és  veszélyesebb  a  golyók  járása.  Egy-kettőre 
át  is  esik  az  újonc  a  tűzkeresztségen.  Ki  káromkodik,  ki  meg 
imádkozik  hajlamaihoz,  temperamentumához  képest,  mikor  elő- 
ször csapódik  le  közvetlen  közelében,  esetleg  ruháját,  sapkáját 
horzsolva,  a  golyó.  Már  a  többit,  főleg  ha  maga  is  visszalőhet, 
kevésbbé  veszi  tragikusan.  Tréfás  megjegyzésekkel  kiséri,  vagy 
rá  sem  hederít,  sőt  —  bakianyelven  kifejezve  —  szinte  komázik 
a  halállal. 

Az  első  éjszakán  minden  fáradságot  felejtet  a  legénnyel  az 
izgalom,  melyet  még  fokoz  a  hely  ismeretlensége,  az  ellenség 
láthatatlansága,  a  folytonos  fegyverropogás,  az  időközönként 
felbocsátott  rakéták,  kilőtt  világító  pisztolyok  nyomán  támadó 
hirtelen  világosság  s  a  fényszórók  nagyszerű  sugárkévéje.  Virra- 
datkor kezdi  csak  alaposabban  megfigyelni  a  lövészárkot,  a  lő- 
réseket, a  drótakadályokat,  a  rohamlépcsőket  és  az  ellenséges 
állásokat.  Az  átvirrasztott  éj  után  jóizüleg  issza  meg  a  reggeli 
fekete  kávét  s  aztán  megbarátkozva  az  uj  helyzettel,  a  figyelők 
kiállítása  után  köpenyébe,  sátorlapjába  burkolózva,  csakhamar 
elalszik. 

Édes  álmából  ágyuszó  veri  fel.  Amolyan  rendes  tüzérpárbaj: 
az  ellenséges  tüzérek  keresik  egymást.  Lövedékeik  haragosan, 
mennydörgésszerű  robogással  zúgnak  a  lövészárok  lakóinak  feje 
fölött.  Dübörgésük  és  légnyomásuk  kellemetlenül  hatnak  a  dob- 
hártyára és  az  idegekre,  de  ebből  az  érzésből  is  sokat  tompít 
a  megszokás.  Egy  darabig  —  természetesen  hiába  —  keresi  az 
újonc  az  ágyúgolyók  útját,  majd  a  lecsapódásuk  és  felrobbanásuk 
helyét  igyekszik  megfigyelni.  Gyönyörködik  a  srapnelek  tüzében, 
a  gránátok  nyomában  támadó  porfelhőben,  a  repülők  szárnya- 
lásában. Nagy  kedvteléssel  figyeli  a  kilőtt  aknák  bizonytalan 
útját  a  levegőben  s  lecsapódását  az  ellenséges  vonalban  és  ugyan- 

csak  megbámulja  a  kötött  tüzérségi  léggömböket.  Mihelyt  azon- 
ban észreveszi,  hogy  az  ágyútűz  rá  nézve  nem  veszedelmes,  a 
legnagyobb  lelki  nyugalommal  ül  ki  a  fedezék  tetejére,  sőt  az 
esetleg  a  közelben  lecsapódó  srapnel  gyújtójának  aluminiumjáért, 
amelyből  készült  gyürü  legkedvesebb  emléktárgya  a  harcteret 
megjárt  bakának,  kiszalad  az  akadályok  elé  a  legszigorúbb 
parancs  ellenére  és  az  ellenség  heves  puskatüzében  is. 

Ha  valamelyik  könnyebb  sebet  kap,  a  többi  tréfás  irigy- 
séggel mondja:  «ezért  a  karlövésért  megadnék  ezer  (tízezer) 
pengőt»,  vagy  «a  jó  comblövés  nem  rossz»  stb.  Viszont  őszinte 
sajnálkozással,  fájdalommal  veszik  körül  az  elesett  bajtársat. 
Megemlékeznek  egyes  tulajdonságairól,  családjáról,  az  egyfalu- 
beliek  hű  részletezéssel  meg  is  irják  haza  az  esetet,  de  pár  óra 
múlva  már  napirendre  térnek  felette. 

Rendkívül  gyors,  szinte  bámulatos  a  bakáink  tájékozódó 
képessége.  A  második  napon  már  ismerik  a  terepszakaszukat, 
a  forrásokhoz,  kutakhoz  vivő  utat,  a  lövészárok  közelében  levő 
községeket,  tanyákat,  melyek  a  fedezékekhez  szükséges  geren- 
dákat, ablakokat,  téglát  és  részben  a  fütő  anyagot  is  szolgáltatják, 
végül  nyáron  és  ősszel  a  gyümölcsfákat,  a  káposzta-,  répa-  és 
főleg  a  krumpliföldeket.  Mert  bármily  bőséges  legyen  is  a 
menázsi  —  ez  pedig  vajmi  ritkán  esik  meg  —  a  baka  mindig 
éhes.  Igazán  jól  csak  akkor  lakik,  ha  csomagja  jön  jóféle  hazai- 
val, vagy  ha  tele  eheti  magát  saját-sütésü  krumplival. 

Ezen  nincs  is  mit  csodálkozni,  ha  figyelembe  vesszük,  hogy 
a  lövészárok  lakója  mindig  a  szabad  levegőn  van,  de  egyébként 
is  állandóan  megerőltetett  szervezete  a  rendetlen  életmód  mellett 
megkívánja  a  lehető  bőséges  táplálkozást.  Úgyszólván  csak  a  dél- 
előtti órákban  alszik,  különben  az  esti  szürkülettől  egész  reggelig 
alig  hunyja  álomra  szemét.  Ilyenkor  megy  ki  járőrbe,  ilyenkor 
áll  künn  tábori  őrsön  és  a  lőréseknél,  ilyenkor  dolgozik  az  aka- 
dályokon, a  lövészárkokon,  a  futóárkokon,  a  fedezékeken  stb. 
És  végzi  mindezt  derék,  emberséges  tisztek  vezetése  és  ellen- 
őrzése mellett  annyi  éberséggel,  szorgalommal,  önfeláldozó  kész- 
séggel és  ügyességgel,  amiért  elég  hálás  sohasem  lehet  irántuk  a 
nemzet. 

És  ha  olykor  egy  kis  szabad  tüz,  vagy  rajkályha  körül, 
esetleg  munkaközben  elbeszélgethetnek,  minden  panaszuk,  el- 
keseredésük legföljebb  egy-egy  káromkodásban  tör  utat,  melyhez 

nagy  ritkán,  mikor  ismételten  megváltoztatott  rendelkezések 
folytán  különösebben  zaklatott  az  életük,  még  azt  a  kívánságot 
fűzi  némelyik,  vajha  őt  magát  érné  a  legközelebbi  gránát  Ha 
szidják  is  néha  az  ellenséget,  harci  értékét  mindig  elismerik, 
méltányolják.  Egyébként  inkább  családjukról,  gazdaságukról  esik 
szó.  A  fronton  nincs  Háry  János.  Legszebb  hőstetteiről  ugy 
beszél  a  baka,  mint  a  legtermészetesebb  dologról.  Bámulatos  a 
hidegvére;  Mig  az  orosz  folyvást  puffogtat  még  csendes  napo- 
kon is,  aminők  sürün  akadnak  álló  harcok  idején,  a  mienk  leg- 
fölebb  néha,  lehetőleg  élő  céltárgyra  süti  el  fegyverét. 

Fedezékét  nagy  ügyességgel  építi  meg  és  igyekszik  mentül 
lakályosabbá,  kényelmesebbé  tenni.  A  tisztaságra  is  sokat  ad. 
Amikor  csak  teheti,  mosakodik,  borotválkozik  és  tiszta  ruhát 
vált,  a  régit  ellenben  legszívesebben  eldobja. 

Ha  egy  kissé  könnyebben  megy  a  sora,  mindjárt  felejti  az 
átélt  szenvedéseket.  Végtelenül  boldog,  ha  tüzet  rakhat  s  azon 
melegítheti,  főzheti  meg  ételét.  Órák  hosszat  képes  éleszteni  és 
nézni  a  tüzet,  mint  nomád  ősei  tehették  valamikor  ezer  év  előtt. 

Hamar  kész  a  tréfára  s  még  súlyos  helyzetekben  is  sürün 
megcsillan  humor  iránti  érzéke.  Se  szeri,  se  száma  talpraesett 
kiszólásainak,  pompás  ötleteinek  és  leleményességének.1)  Virtus- 
kodásból,  fogadásból  szívesen  vállalkozik  a  legképtelenebb  fel- 
adatokra is. 

Nótás  kedve,  eredeti  nótái  külön  könyvet  érdemelnének. 
Dala  hol  vig,  hol  szomorú:  emlékezés  az  édes  anyjára  és  a  babá- 
jára. Sajátságos,  apjáról,  gyermekeiről  —  szokott  kifejezésük 
szerint  a  családjáról  —  sohasem  énekel.  Ellenben  annál  sűrűb- 
ben szól  a  nótája  Ferenc  Józsefről,  az  ezredéről,  a  kapitány  úrról 
és  az  őrmester  úrról,  meg  a  katonasorsról. 

Fölebbvalójával  szemben  zárkózott  természetű.  De  ha  az 
érző  szívvel  és  megértő  lélekkel  van  iránta,  bizalommal  és  rajongd 
szeretettel  néz  fel  rá  s  az  ilyen  tisztekről  meleg  szavakban  ir 
leveleiben  is.  Sorai  egyszerűségük  mellett  is  tele  vannak  a  leg- 
meghatóbb  szeretettel  a  hitvese,  gyermekei,  szülei,  rokonai  iránt. 

2)  Volhyniában  történt  pl.  tartalékban  létünk  alatt,  hogy  a  századbeli 
honvédek  a  közeli  krumpliföldekről  a  tél  beállta  előtt  rengeteg  krumplit  rak- 
tak el  egy  hatalmas  sir-alakban  feltöltött  veremben.  Keresztet  is  faragtak  rá 
e  felírással:  Itt  nyugszik  Tar  István  29-es  honvéd. 


A  magyar  katonáról 


19 


Leveleit  ilyenformán  szokta  kezdeni:  «Édes  párom,  kivánom, 
hogy  ezen  pár  sor  írásom  friss  és  jó  egészségben  találjon,  mint 
nekem  van.  Én  hála  Istennek  jól  vagyok,  amit  nektek  is  kívánok ». 
Aztán  ir  falubeli  bajtársairól.  Majd  kérdései  következnek  az 
otthoniakról  és  rendelkezései  a  gazdaságról,  főleg  az  állatok- 
ról stb.  Saját  bajáról  ritkán  és  keveset  ir.  Nem  igen  panaszkodik, 
ellenben,  —  mint  már  említettük,  —  szívesen  megirja  a  leg- 
apróbb részletekig  komája  elestének  körülményeit.  Többször  ad 
kifejezést  hazavágyódásának  és  nagyon  kéri  övéit,  hogy  küld- 
jenek neki  csomagot. 

Jó  szivére  jellemző  az  az  öröm,  mellyel  a  lövészárokba 
tévedt  állatot  (kutyát,  macskát)  fogadja.  Becézgeti,  simogatja 
s  a  falatját  is  szivesen  megosztja  vele,  hálából  a  kutya  dörgölő- 
zéséért,  vagy  a  macska  dorombolásáért,  ami  a  békés  otthont  jut- 
tatja eszébe. 

V. 

Sajnos,  ez  a  nyugalom  a  lövészárokban  —  béke  a  háború- 
ban —  a  maga  kedves  idilljeivel  voltaképen  csak  nagyobb  harcok 
után  természetesen  beálló  és  másrészről  ujabb  harcok  előkészí- 
téséhez szükséges  állapot,  önként  folyik  a  világháború  végtelen 
hosszura  nyúló  és  minden  képzeletet  meghaladó  méreteiből, 
mely  kizárja,  hogy  a  több  ezer  kilométeres  frontnak  minden 
szakaszán  tartósan  és  egyforma  erővel  dühöngjön  a  mérkőzés. 

Mivel  azonban  a  küzdő  felek  a  döntést  keresik,  mihelyt 
az  egyik  vagy  a  másik  a  helyzetet  valamely  szakaszon  kellő  elő- 
készületek után  érettnek  tartja  a  remélt  döntés  kierőszakolására, 
újra  megkezdődnek  a  hadmüveletek.  Ma  már  —  a  repülők  föl- 
derítő szolgálata  mellett,  meglepetésszerű  nagyobb  támadás 
szinte  kizárt  dolog.  A  gépmadarak  sürü  felszállásából  s  a  meg- 
tett ellenintézkedésekből  (csapatok  összevonása,  municiókiegé- 
szítés  stb.),  a  baka  is  elég  korán  megérzi,  megtudja,  hogy  a 
csendre  rövidesen  vihar  következik. 

Az  első  szó  a  tüzérségé.  Nagy  mozgolódás  támad  a  lövész- 
árokban, mikor  nyilvánvalóvá  lesz,  hogy  az  ellenséges  ütegek 
a  saját  védőberendezéseink  ellen  irányítják  tüzüket.  Mint  az 
égi  háború  elől  menekülő  madarak,  ugy  bújnak  össze  ilyenkor 
a  legjobb  bajtársak,  a  komák,  de  a  századparancsnok  is  legked- 
vesebb szakaszparancsnokával,   esetleg   a  legényével.  Szó  alig 

esik.  Csak  a  pipa,  a  cigaretta  tüze  ég  s  a  néha  összetalálkozó 
tekintetek  árulják  el  a  lélek  viharzását. 

Pár  óra  alatt  pozdorjává  szakad  a  drótakadály,  szinte  el- 
tűnik a  lövészárok,  sirjává  válván  nem  egy  hős  védőnek.  Az 
ellenséges  gyalogság  is  megkezdi  előnyomulását,  hogy  áradatával 
áttörje  és  birtokába  vegye  frontunknak  már  meggyengített  és 
egyébként  is  érzékenyebb  szakaszát.  Hiábavaló  saját  ágyúink 
zárótüze.  Az  elhullottakon  át  uj  és  uj  ellenséges  sorok  hullám- 
zanak  a  lövészárkunk  romjaiban  és  a  «gránátbiztos»  fedezékek- 
ben megmaradt  vitézeink  ellen.  És  megkezdődik  a  harcok  leg- 
irtózatosabb  fejezete:  a  kézitusa. 

Mindig  nehéz,  sőt  szinte  lehetetlen,  végzetes  pillanatokról 
tárgyilagos  tudósítást  nyújtani  annak,  aki  nem  nézheti  az  ese- 
ményeket a  veszélytelenség  kényelmes  páholyából.  Aki  >al  véres 
tusákban  saját  kezével  is  csinálja  a  történelmet,  a  legszörnyűbb 
küzdelmek  végén  láthatja,  megállapíthatja  ugyan  a  harcok  ered- 
ményét, de  ami  addig  történt,  az  események  lefolyásáról,  sőt 
saját  élményeiről  is  alig  tud  önmagának  beszámolni.  Az  izmok- 
nak és  idegeknek  ama  végsőkig  fölcsigázott  állapotában  ugyanis 
—  szerencsére  —  megszűnik  a  nagy  agyvelő  érző  és  gondolkozó 
tevékenysége.  Test  és  lélek  érzéketlenné  válik  minden  fájdalom- 
mal szemben.  Mintha  kihalt  volna  belőle  az  emberi  érzés  utolsó 
szikrája  is,  vadul  káromkodik,  öldököl,  tör-zuz  többé  nem  ve- 
zényszóra, hanem  ősi  ösztönei  és  harci  szokásai  szerint  immár 
nemcsak  puskával  és  szuronnyal,  hanem  fokossal,  buzogánnyal, 
puskatussal,  késsel,  körömmel,  fogakkal,  ököllel,  a  különböző 
fajok  szerint,  eltompultságában  érzéketlenül  gázolván  le  saját 
elesett  vagy  sebesült  bajtársait  is. 

Természetesen  e  rettentő  tusák  befejeztével  a  testnek  és 
léleknek  zsibbadt  állapotában  a  harcos  épugy  nem  emlékszik 
vissza  pontosan  az  eseményekre,  mintha  valaki  előtt  túlgyorsan 
pörgetnek  le  egy  mozgóképet.  Hiába  igyekszik  utóbb  is-  össze- 
állítani  a  történtek  sorrendjét,  esetleg  nem  jelenik  meg  más  a 
tudatában,  mint  egyetlen  borzalmas  jelenet,  egy  rekedt  hörgés, 
egy  vérbenforgó,  vagy  üvegesedő  szempár,  —  melyet  azonban 
sohasem  fog  elfelejteni,  —  a  többit  pótolja  ugy,  ahogy,  művelt- 
sége és  képzelő  ereje  szerint. 

Innen  van  az,  hogy  a  harctéri  naplókban  oly  kevés  az  ese- 
mény. Itt-ott  egy-egy  mozaik  kisebb  harci  epizódokról  és  he- 

nyomások,  melyekből  azonban  hiányzik  az  eseményeket  maga- 
sabb szempontok  szerint  is  mérlegelő  áttekintő  képesség.  De  ez 
nem  is  lehet  másként  a  jelen  háborúban,  amikor  a  legfontosabb 
védőfegyver  a  gyalogsági  ásó  s  amikor  alig  valami,  szinte  el- 
enyésző csekély  darabka  az,  amit  egy  katona  a  frontból  láthat.1) 

Az  imént  vázolt  védőharcok  után  szólnunk  kell  a  támadó 
harcokról  is.  Mig  az  előbbieknél  a  környezet,  a  védelmi  beren- 
dezések ismeretén  nyugvó  elszánt  önbizalom,  edzett  idegek  és 
kitartás  a  legfontosabb  tényezők,  addig  az  utóbbiaknál  a  merész 
vállalkozó  szellem,  harci  kedv  a  döntő,  mely  ismeretlen  terepen, 
sárban,  hóban,  fagyban,  hol  futva,  hol  hason  csúszva,  hol  órák 
hosszat  mozdulatlanul  feküdve,  puska-,  géppuska-,  akna-  és 
ágyutüzben  is  képes  rendületlenül  előretörni. 

Általában  a  magyar  temperamentumnak  jobban  felel  meg 
az  offenziva,  amint  -  defenzív  harcaiban  is  inkább  támadva  véde- 
kezik. Nem  hallgathatjuk  el  azonban  azt  a  rossz  szokását  sem, 
hogy  előnyomuláskor  nagy  kedvvel  dobál  el  minden,  szerinte 
nem  fontos,  fölszerelési  tárgyat,  ami  akadályozza  a  gyorsabb 
mozgásban.  Ilyenkor  fogyasztja  el  —  a  legszigorúbb  parancs  elle- 
nére is  —  tartalék-konzervjeit,  akár  éhes,  akár  sem,  ugy  okos- 
kodván, hogy  inkább  ő  egye  meg,  mint  más  valaki. 

Az  előnyomulást  szükségképen  megelőző  felderítésre  a 
fiatalabbja  önként  s  a  legnagyobb  készséggel  vállalkozik.  Ez 
utjain  sem  felejtkezik  meg  azonban  gyomráról.  Egy  pár  gyü- 
mölcsért képes  kockáztatni  bőre  épségét  is,  amint  nem  mulasztja 
el  magához  venni  elesett  bajtársa  konzervjeit  sem.  Ugy  a  kisebb 
vállalkozásaiban,  mint  a  nagy  döntő  harcokban  is  csak  ritkán 
hagyja  cserben  ügyessége,  lélekjelenléte,  bátorsága.  Ezredeink 
története  tele  van  a  leggyönyörűbb  esetekkel,  névtelen  vitézek 
mesébe  illő  hőstetteivel.  Nincs  nemzete  a  világnak,  mely  a  vérbeli 
magyar  csapatok  rohamánál  különbet  tudna  produkálni  s  hozzá 
foghatót  is  csak  igen  kevés. 

Egy  alapérzés  adja  meg  a  magyar  baka  vagy  huszár  roha- 

*)  Összefoglaló  jelentéseket  csak  a  vezérkarok  adhatnak,  melyeknek 
módjában  áll  a  pillanatnyi  helyzetet  a  századparancsnoktól  a  zászlóalj-,  onnan 
az  ezred-,  ettől  a  dandár-,  majd  a  hadosztályparancsnokságokhoz  telefonon 
továbbított  jelentésekből  mindig  pontosan  megállapítani  az  egész  frontra, 
vagy  annak  egy  bizonyos  részére  nézve.  E  jelentések  alapján  dolgoznak  a 
főhadiszállásokra  vagy  a  magasabb  parancsnokságokhoz  beosztott  haditudósítók. 


22 


Dr.  Nagy  Miklós 


mának  legsajátosabb  jellegét  és  ez  az  előlegezett  diadalnak 
a  mámora.  Ez  adja  meg  szilaj  hevét,  ellenállhatatlan  lendületét. 
Viszont  ez  őrzi  meg  lelkét  például  az  olasznak  dühödt  őrjöngésé- 
től,  az  orosznak  nem  egyszer  tapasztalható  elkényszeredettségé- 
től,  vagy  a  kozáknak,  oláhnak,  szerbnek  fölösleges  kegyetlen- 
kedésétől. Ez  az  érzés  reszketteti  meg  a  levegőt  «rajta-rajta» 
vagy  «hurrá»  kiáltásaiban,  ez  szólal  meg  harci  dalaiban.1)  Elvárja 
azonban,  hogy  tisztjei  jó  példával  járjanak  elől.  De  ezekhez 
aztán,  akik  minden  veszélyt,  nélkülözést,  fáradságot  megoszta- 
nak vele,  páratlan  szeretettel,  önfeláldozással  ragaszkodik.  Ilyen 
parancsnokok  mellett  nincs  rá  nézve  lehetetlenség.  Az  orosz 
módszer:  kancsukával,  géppuska-  és  ágyútűzzel  hajtani  előre  a 
rohamozó  csapatokat,  nálunk  lélektani  képtelenség  volna. 

Itt  említhetjük  meg  röviden  a  háborúnak  a  vallásosságra 
gyakorolt  hatását.  Általában  a  háború  közelebb  hozta  a  lelkeket 
az  Istenhez.  Sohasem  fogom  elfelejteni  azt  az  istentiszteletet; 
melyet  egy  nagyrészt  elpusztult  orosz  szeszgyár  épen  maradt 
pincéjében,  rajvonalba  indulásunk  előtt  pár  nappal  tartott  egy 
református  tábori  lelkész.  Talán  csak  az  apostoloknak  volt  áhíta- 
tosabb közönsége,  mint  ahogy  a  honvédek  hallgatták  a  kata- 
koinbaszerü,  gyéren  megvilágított  helyiségben  (minden  10— 15-ik 
legény  kezében  volt  egy-egy  szál  gyertya)  a  papnak  hatalmasan 
csengő  hangon  elmondott  urvacsorai  beszédét.  Érdemesnek  tart- 
juk továbbá  megörökíteni  a  hadba  induló  parasztlegény  búcsú- 
szavait siró  anyjához:  «Ne  sirjon,  édes  anyám,  egy  imádság 
többet  ér  száz  sirásnál ». 

Viszont  azt  sem  hallgathatjuk  el,  hogy  olyik  cinikussá, 
istentagadóvá  válik.  Zúgolódik  a  végzet  ellen,  vadul  káromkodik, 
hangoztatja,  hogy  nincs  Isten,  mert  ha  volna,  nem  tűrné  az  em- 
beriségnek, az  ártatlan  gyermekeknek  éveken  át  tartó  pusztu- 
lását, szenvedését.  Máskor  meg  gúnyosan  emlegeti,  hogy  a 
háborúnak  talán  azért  nincs  vége,  mert  az  Isten  nem  tudja, 
vájjon  a  magyarnak,  vagy  az  orosznak  imáját  hallgassa  meg. 
Ha  a  golyó  nem  talál,  nevetve  fordul  az  Istennek  hálát  adó  baj- 
társához ilyenformán:  «Ugyan  mi  köze  van  ehhez  az  Istennek? 
Nem  talált  a  golyó,  mert  rosszul  célzott  az  ellenség». 

l)  Mint  pl.  mikor  a  29.  honvédgyalogezred  1915.  szept.  14-én  Kőszeghy 
alezredessel  az  élén  a  „Föl,  föl,  vitézek  a  csatára". . .  éneklése  mellett  támadta 
és  verte  meg  az  oroszokat. 

Jellemző  még,  hogy  a  háborúban  előforduló  brutalitások 
'kezdeményezésének  szomorú  dicsősége  inkább  a  félművelt  városi 
elemet  illeti  meg,  mint  a  falu  egyszerű  népét. 

* 

Ezzel  végére  is  értünk  szerény  kisérletünknek.  Igyekeztünk 
ugyan  bemutatni  mindazon  lelki  változásokat,  melyeken  a 
magyar  katona  átmegy  kaszárnyába  lépése  pillanatától  a  leg- 
súlyosabb harcokig.  De  azért  nem  állítjuk,  hogy  a  kép,  melyet 
nyújtottunk,  teljes  volna,  —  hisz  egyes  dolgokról  most  még  nem 
is  lehet  irni,  —  és  hogy  megfigyeléseink  kiigazításra,  módosításra 
nem  szorulnának.  Mert  ezerarcú  szörny  a  modern  háború,  mely- 
nek egyes  borzalmai  még  ugyanazon  egyénre  sem  hatnak  mindig 
egyformán.  Ebből  folyik,  hogy  az  egyéni  benyomások  és  átérzé- 
sek  sem  lehetnek  mindig  hű  kifejezői  a  tömegek  érzés-  és  gondo- 
latvilágának. 

Befejezésül  még  egy  önként  felmerülő  kérdésre  adunk  fele- 
letet: vájjon  ki  az  igazi  hős? 

Nagyra  becsüljük  a  hivatása  magaslatán  álló  és  nem  pusz- 
tán lélek  nélkül  fegyelmező,  de  atyai  gondossággal  parancsnokló 
•és  jóban-rosszban  előljáró  aktiv  tisztet.  De  elvégre  is  ez  az  ő 
választott  életpályája,  melyért  békében  kiváltságos  dísz  és  háború- 
ban vezető  szerepéhez  méltó  dicsőség  és  kitüntetés  illeti  meg. 

A  legmélyebb  hálával  és  elismeréssel  adózunk  tartalékos 
és  népfölkelő  tisztjeinknek,  kik  igaz  megértéssel  a  legénység 
iránt,  vitézségben  a  ténylegesekkel  vetélkedve,  bőségesen  on- 
tották és  ontják  vérüket.  Ám  magasabb  műveltségükben,  be- 
látásukban és  polgári  pályájukról  magukkal  hozott  kötelesség- 
érzetükben a  háború  minden  nyomorúságában  inkább  képesek 
megőrizni  lelki  egyensúlyukat. 

Az  igazi  hős  azonban,  ki  anélkül,  hogy  meg  tudná  érteni 
a  háború  okait  és  célját,  viseli  a  harcok  legnagyobb  terhét,  en- 
gedelmeskedik, szenved  szó  nélkül,  dolgozik  és  küzd  fáradhatat- 
lanul, aki  vérben  legtöbbet  áldozott  és  akinek  harci  erényeiben, 
vitézségében  még  nem  csalódott  senki:  a  névtelen  közember.  Az 
<5  dicsőségük,  a  magyar  bakának,  huszárnak,  tüzérnek  dicsősége 
ragyog  át  a  világháború  borzalmain,  mint  szebb  jövőnknek  haj- 
nalpír ja. 

Az  ausztriai  szlávoknak  az  ujabb  időben  mind  nagyobb  heves- 
séggel jelentkező,  a  dualizmus,  sőt  a  magyar  korona  országainak 
területi  épsége  ellen  irányuló  törekvései  s  az  osztrák  parlament- 
ben e  részben  minden  visszautasítás  nélkül  elhangzó  nyilatkozatok 
nagyon  is  aktuálissá  teszik  a  kérdést,  mikor  veszti  cl  valamely 
ügy  a  két  állam  csupán  belső  ügyének  jellegét  s  ehhez  képest 
bizonyos  állásfoglalás,  magatartás  vagy  eljárás  a  másik  állam 
részéről  tekinthető-e  vagy  sem  az  illető  állam  belső  ügyeibe 
való  avatkozásnak. 

A  valósággal  és  kizárólag  belső  ügyekbe  való  avatkozás 
ugyanis  nemcsak  a  kiegyezési  törvény  világos  rendelkezéseivel 
ellenkezik,  mely  rendelkezések  a  közös  szervek  (közös  minisz- 
terek, delegációk)  részére  felállítják  a  tilalmat,  hogy  a  két 
állam  külön  kormányzatának,  illetve  parlamentjének  íentartott 
ügyekbe  nem  avatkozhatnak,  azokra  befolyást  nem  gyakorol- 
hatnak. Ellenkezne  ez  a  dualizmus  egész  szellemével,  mely  a 
két  államot  csak  a  kijelölt  közös  célokra  utalja  összeműködésre, 
ebben  is  a  teljes  egyenrangúságot,  paritást  tartván  szem  előtt, 
ezen  túl  azonban  az  államok  önállóságát  érinteni  nem  akarta. 

A  dualizmusnak  ötven  éves  fennállása  alatt  ezt  a  kérdést, 
a  belső  ügyek  s  a  beavatkozás  kérdését  is  osztrák  részről  fogták 
fel  nem  egyszer  nagyon  helytelenül,  nevezetesen  beavatkozást 
láttak  a  mi  részünkről  fenforogni  az  osztrák  belügyekbe  akkor 
is,  midőn  erről  egyáltalán  nem  lehetett  szó.  De  a  magyar  fel- 
fogás se  volt  egyöntetű  e  kérdésben,  amint  ezt  már  az  Andrássy — 

Hohenwart-ügyben  látjuk  és  a  legújabb  események  kapcsán  is 
alkalmunk  van  konstatálni.  Miután  pedig  még  olyanok  is  igen 
nagy  óvatosságot,  sőt  nézetünk  szerint  kelleténél  nagyobb  tartóz- 
kodást árulnak  el  e  kérdésben,  kik  a  dualizmusnak  őszinte 
barátai  s  Magyarország  abból  folyó  jogainak  mindig  lelkes 
védelmezői,  ez  eléggé  mutatja,  hogy  a  kérdés  körül  szigorúan 
a  dualizmus  alapján  állva  is  eltérő  felfogások  lehetnek.  így  csak 
a  dualisztikus  viszony  természetének,  az  1867-iki  alkotás  alap- 
gondolatainak minden  más  szempont  zavaró  befolyásától  men- 
tes, tiszta  felfogása  adhat  megbízható  útmutatást  arra  nézve, 
valamely  ügy  kizárólag  az  egyik  vagy  másik  állam  belügyének 
tekintendőne,  melyhez  a  másik  államnak  köze  nincsen,  avagy 
nem  esik  ezen  szempont  alá.  S  ehhez  képest  aztán  mily  esetek- 
ben jogosult  vagy  nem  jogosult  a  másik  állam  megfelelő  el- 
járása. Természetesen  a  kérdésre  nem  adhatunk  kielégítő  fele- 
letet anélkül,  hogy  ne  különböztessünk  aszerint,  hogy  az  egyik 
államban  felmerülő  minő,  illetve  kik  részéről  felmerülő  jelen- 
ségekről van  szó,  mit  céloznak  ezek,  minő  formában  jelennek 
meg  és  ehhez  képest  ismét  kik  részéről  minő  magatartást  válta- 
nak ki. 

Az  u.  n.  kiegyezési  törvények  a  közös  ügyeken  kivül  eső 
körben  mindkét  államnak  államiságát  csorbítatlanul  igyekez- 
nek fentartani,  egyben  azonban  a  közös  ügyekre  és  ezek  elinté- 
zési módjára  nézve  —  mint  ezt  ma  már  túlnyomólag  elismerik 
—  nemzetközi  szerződési  jellegű  megállapításokat  tartalmaznak 
a  két  államra  nézve.  Ugy,  hogy  amig  az  1867  :  XII.  t.-c.  s  az 
ugyanezen  tárgyról  szóló  1867  december  21-iki  osztrák  alap- 
törvény fennállanak,  sem  Magyarország,  sem  Ausztria  nem 
köteles  más  ügyet  közös  ügynek  elismerni,  mint  az  ezen  törvé- 
nyekben foglaltakat,  sem  azoknak  más  elintézési  módját,  mint 
amely  ezen  törvényekben  meg  van  állapítva,  elfogadni. 

Mindkét  állam  követeíheti  tehát,  —  ez  már  a  nemzetközi 
jogból  folyó  elemi  követelmény,  illetve  jogosítvány  —  hogy  a 
másik  állam  hivatalos  szervei  az  ő  közjogát  respektálják,  azt 
ne  sértsék,  annak  még  szándékától  is  tartózkodjanak.  De  ép  ugy 
követelheti,  hogy  a  másik  állam  különösen  a  közös  ügyekről 
szóló  törvény  rendelkezéseit  betartsa,  nevezetesen  a  közös  és 
közös  egyetértéssel  elintézendő  ügyek  kezelésére  nézve  meg^ 
szabott  módozatokhoz  tartsa  magát  s  ne  tegye  a  másik  állam 

részére  is  lehetetlenné  szerződésszerüleg  elvállalt  e  részbeni  kö- 
telességei teljesítését  azáltal,  hogy  a  maga  részéről  e  kötelezett- 
ségeket nem  teljesíti. 

Ebből  következik,  hogy  ha  az  egyik  állam  hivatalos  szer- 
vei ily,  a  másik  állam  közjogával,  különösen  a  kiegyezési  tör- 
vénnyel ellentétes  magatartást  tanúsítanak,  az  utóbbi  állam  illető 
szervének  nemcsak  joga,  de  egyenesen  kötelessége  ez  ellen  meg- 
felelő módon  fellépni  anélkül,  hogy  ez  a  belügyekebe  való  avat- 
kozásnak volna  tekinthető. 

De  figyelembe  kell  vennünk  emellett  a  közös  ügyekről 
szóló  törvények,  különösen  az  1867  :  XII.  t.-c.  alapgondolatát. 
1867-ben  egyenesen  arról  volt  szó,  hogy  Magyarországnak  ősi 
történeti  jogon  nyugvó  alkotmányos  önállósága  összhangzásba 
hozassék  a  monarchia  nagyhatalmi  állásának  követelményeivel, 
azzal,  hogy  a  két  állam  kapcsolatának  dualisztikus  jellege,  tehát 
a  két  államiság  dacára  kifelé,  nemzetközi  vonatkozásokban 
mint  egy  hatalmasság  lépjen  fel.  Az,  hogy  egy  hatalmasságként 
(közös  diplomácia,  közös  hadsereg)  lépjen  fel,  feltételezi  az 
érdekek  azonosságát  s  helyes  felfogás  szerint  ez  a  közös  érdek 
meg  is  kell,  hogy  egyezzen  a  két  állam  külön-külön  érdekeivel. 
Mivel  azonban  ez  teljesen  nem  érhető  el,  a  paritás  és  egyen- 
rangúság itt  azt  jelenti:  az  érdekek  összeütközése  esetén  oly 
módon  kell  kiegyenlítést  keresni,  hogy  egyik  fél  lényeges  érde- 
kei sem  áldozhatók  fel  a  másik  kedvéért.  Ebből  következőleg 
az  sem  tekinthető  kizárólag  az  egyik  állam  belügyének,  ha 
annak  magatartása  a  monarchia  közös  érdekieit  sérti  s  nem 
tekinthető  beavatkozásnak,  ha  ^a  másik  állam  . az  ily  magatartás 
megszüntetését  követeli. 

A  kifejtettekből  folyólag  nem  volt  osztrák  belügy  és  An- 
drássy,  akkori  magyar  miniszterelnök,  fellépése  nem  volt  osztrák 
belügybe  való  beavatkozás,  midőn  Hohenwart  osztrák  miniszter- 
elnök 1871-ben  a  cseh  «Fundamentalartikel»-ben  foglalt  közjogi 
kívánságok  teljesítésével  a  kiegyezést  veszélyeztetni  szándéko- 
zott. «Ez  nem  lajtántúli  belügy,  nem  magyar,  nem  cseh,  hanem 
törvényeink  értelmében  világosan  a  monarchia  két  része  közti 
közös  kérdés »  —  mondotta  helyesen  Andrássy  a  Tisza  Kálmán 
és  Helfy  által  előterjesztett  interpellációkra  1871  november 
7-ikén  adott  válaszában.  —  Nem  osztrák  belügy  s  a  magyar 
részről  való   állásfoglalás   nem   osztrák  belügyekbe-  való  avat- 

kozás,  ha  azt  kívánjuk,  hogy  Ausztria  a  közös  ügyek  kezelése 
tekintetében  vállalt  kötelezettségeit  teljesítse  (válassza  meg  dele- 
gációját, küldje  ki  a  maga  kvótabizottságát),  amint  egyáltalán 
joga  van  Magyarországnak  és  természetesen  Ausztriának  is  kí- 
vánni a  másik  állam  belügyeibe  való  minden  avatkozás  nél- 
kül, hogy  a  kiegyezési  törvényekben  körülirt  tárgyakra  nézve 
csakis  az  ezekben  megállapított  eljárás  alkalmaztassék.  Az 
osztrák  parlamentnek  a  kilencvenes  években  különösen  zavaros 
viszonyai  közepette,  midőn  az  krónikus  munkaképtelenségre 
volt  kárhoztatva  és  az  u.  n,  szükségparagrafus  legtágabb  körű 
alkalmazást  nyert  odaát,  a  magyar  parlament  nemcsak  azt  az 
álláspontot  foglalta  el,  hogy  nekünk  jogunk  van  vizsgálni,  az 
az  alkotmányosság,  melyet  hatvanhetes  törvényünk  feltételez, 
fennáll-e  Ausztriában,  hanem  a  közös  és  közös  érdekű  ügyek- 
nek oly  elintézését  követelhetjük  Ausztriától,  aminőt  a  törvény 
előir.  Követelhetjük  pl.  hogy  a  vám-  és  kereskedelmi  szerződés 
Ausztriában  is  országgyülésileg  alkotott  törvénnyel  és  ne  a  14. 
§-sal  létesíttessék. 

Alig  szükséges  bizonyítani,  hogy  nem  beavatkozás  a  saját 
közjoghoz  való  ragaszkodás,  az  ennek  miegfelelő  állásfoglalás 
még  akkor  sem,  ha  ez  esetleg  a  másik  államot  érintené  az  oly 
esetekben,  minő  volt  pl.  midőn  Wekerle  f.  évi  szeptember 
12-ikén  kifejtett  programmjában  Horvátország  Dalmácia  vissza- 
csatolására vonatkozó  igényének  támogatását  hangsúlyozta.  Ezt 
osztrák  részről  Ausztria  területi  kérdéseibe  való  beavatkozás- 
ként fogták  fel,  holott  annak  épen  nem  minősíthető,  miután  a 
miniszterelnök  csak  azt  ismételte,  amit  egy  magyar  törvény  ki- 
fejez, kijelentvén,  hogy  Magyarország  ezentúl  is  követelni  fogja 
a  magyar  szent  korona  jogán  Dalmácia  visszacsatolását  s  annak 
Horvátországhoz  kapcsolását  (1868  :  XXX.  t.-c).  Ép  ugy  nem 
beavatkozás  általában  a  paritás  és  kölcsönösség  érvényesítésére 
irányuló  kívánság.  így  hogy  Ausztria  is  ugyanoly  büntetőjogi 
szankcióval  lássa  el  a  Magyarország  területi  épsége  elleni  cselek- 
ményeket, mint  aminőben  ezeket  az  osztrák  államterületet  illető- 
leg a  magyar  törvény  részesíti.  Ausztriában  a  magyar  miniszter- 
elnöknek erre  irányuló  kívánságát  is  jogosulatlan  beavatkozás- 
nak fogták  fel  az  osztrák  belügyekbe.  A  nemzetközi  jognak 
ugyancsak  elemi  tétele  a  viszonosságra  nézve,  hogy  ha  ennek 
valamelyik  állam  nem  tesz  eleget,  ezt  a  másik  állam  követel- 

heti.  Már  pedig  ez  a  viszonosság  e  kérdésben  a  dualizmusnak 
egész  természetéből,  szelleméből  következik. 

A  kifejtett  szempontok  figyelembevételével  felelhetünk  meg 
arra  a  kérdésre,  hogy  beavatkozásnak  tekintendő-e  az  oly  maga- 
tartás, aminő  volt  Koerber  osztrák  miniszterelnöknek  az  osztrák 
képviselőházban  1903  november  17-ikén  tartott  beszéde,  mely 
Tisza  István  akkori  miniszterelnökkel  való  emlékezetes  kon- 
fliktusára vezetett.  Koerber  ebben  a  beszédében  tiltakozott  a 
véderőre  vonatkozó  magyar  törekvések  ellen  és  kijelentette,  hogy 
ugy  az  osztrák,  mint  a  magyar  törvény  értelmében  a  hadsereg 
vezérletére,  vezényletére  és  belszervezetére  vonatkozó  kérdések 
az  uralkodó  jogkörébe  utáltaknak  vannak  elismerve,  az  ország- 
gyűlések ingerenciája  tehát  ezen  kérdésekre  nézve  ki  van  zárva. 
A  kiegyezési  törvények  egész  tartalma  pedig  mindaddig  kötelező 
mindkét  államra,  mig  kettőjök  által  megváltoztatva  nem  lesz- 
nek. Koerbernek  utóbbi  kijelentése  feltétlenül  megállja  helyét 
ö  azonban  egy  foltos  dolgot  tévesztett  szem  elől,  azt,  hogy  a 
hadseregre  nézve,  épen  mert  ama  bizonyos  jogok  az  uralkodói 
jogkörbe  utaltattak,  Magyarország  nem  Ausztriával,  hanem 
királyával  egyezett  meg  és  épen  ezért  azt  a  megegyezést  királyá- 
val együtt  bármikor  meg  is  változtathatja.  Ezért  méltán  tekin- 
tették nálunk  Koerber  eme  nyilatkozatát  a  Magyarország  alkot- 
mányos ügyeibe  való  illetéktelen  beavatkozásnak  és  méltán 
részesült  másnap  Tisza  István  miniszterelnöktől  az  emlékezetes 
visszautasításban. 

Az  eddigiekben  a  hivatalos  szervek,  az  államhatalom  köze- 
gei, az  egész  államot  kifejező  törvényhozó  és  kormányzó  szer- 
vek magatartásáról  volt  szó,  mely  magatartás  az  esethez  képest 
elvesztheti  a  belügy  jellegét  és  ennélfogva  a  másik  állam  meg- 
felelő szerveit  ez  elleni  állásfoglalásra  késztetheti.  Minő  meg- 
ítélés alá  esik  már  most  az  a  magatartás,  mely  nem  az  imént 
említett  szervektől  származik?  Itt  tehát  általában  nem  a  hiva- 
talos állami  szervek  részéről  kifejezésre  jutó  politikai  áramlatok- 
ról, törekvésekről  van  szó,  jelentkezzenek  azok  akár  parlamenti 
felszólalásokban,  akár  a  pártpolitikának  parlamenten  kivül  eső 
nyilvánulásaiban. 

Hogy  ily  politikai  cselekmények,  hacsak  azok  a  másik 
állam  közjogával  vagy  a  dualisztikus  kapcsolattal  ellentétes 
tendenciájuak,  eo  ipso  elvesztenék  a  belügy  jellegét  és  egyben 

a  másik  állam  fellépését  jogosulttá  tennék,  nem  állíthatjuk. 
Elvégre  nem  szabad  felednünk,  hogy  amint  nálunk  1867  óta 
van  egy  politikai  párt,  mely  az  Ausztriával  fennálló  közjogi 
viszony  megszüntetését  tűzte  célul,  ugy  Ausztriában  is  lehetnek 
és  vannak  pártok,  melyeknek  programmja  a  mai  dualizmussal 
ellentétes.  A  personal-unióra  törekvő  függetlenségi  párt,  az 
osztrák  centralisták  és  föderalisták  valamennyien  a  mai  dualisz- 
tikus rendszer  megszüntetésére  törekszenek.  Természetesen  más 
és  más  rendszerrel  igyekeznek  azt  helyettesíteni  és  épen  ez  adja 
meg  aztán  a  mi  különböző  magatartásunkat  e  törekvésekkel 
szemben,  miután  a  monarchiának  és  benne  Magyarországnak 
biztossága,  zavartalan  fenmaradása  és  fejlődése  függ  e  törek- 
vések eredményétől. 

Politikai  intézmények  a  politikai  erők  eredői,  utóbbiakat 
mindaddig,  mig  a  jogi  határokon  belül,  a  jog  által  megengedett 
módon,  tehát  az  objektív  meggyőzés  fegyvereivel  s  nem  izgatás- 
szerüen  igyekeznek  érvényesülni,  szabad  államban  erőszakkal 
elnyomni  az  államon  belül  sem  lehet.  Még  kevésbbé  követelhető 
c?z  egy  másik  állam  kormányától.  Ebből  azonban  épen  nem 
következik,  hogy  nem  hivatalos  szervek  által  kifejezésre  jutta- 
tott politikai  törekvések,  mint  az  illető  államnak  tisztán  bel- 
ügye, a  másik  állam  beleszólása  alul  mindenképen  kivetteknek 
volnának  tekintendők.  Nem  következik,  hogy  ezekkel  szemben 
a  másik  államnak  semmi  joga  nincsen  és  azokat  hallgatag  tűrni 
tartozik. 

Még  a  legnagyobb  rigorózitás  és  óvatosság  hivei  sem  állít- 
hatják, hogy  az  osztrák  föderalisták  mai  törekvése  csak  osztrák 
belügy  lenne.  A  csehek  1917  május  30-iki  programmszerü  nyilat- 
kozatukban «a  habsburg-lotharingiai  monarchiának  szabad  és 
egyenjogusított  nemzeti  államokból  álló  szövetséges  állammá 
való  átalakítását))  és  «a  cseh-szláv  nép  valamennyi  törzsének 
egyesülését*  a  teljesen  szuverén,  önálló  cseh  államon  belül, 
tehát  a  magyarországi  tótok  odakapcsolásával,  követelik.  Ennek 
a  törekvésnek  sikere  a  magyar  korona  országainak  területi  ép- 
ségét támadná  meg  és  a  monarchia  mai  szerkezetét,  mely 
Magyarország  hozzájárulásával  állapíttatott  meg,  Magyarország- 
nak abban  elfoglalt  jogi  és  politikai  helyzetét  változtatná  meg. 
A  legnagyobb  mértékben  szó  van  itt  rólunk,  nem  lehet  tehát 
ez  az  ügy  tisztán  osztrák  belügy.   Ha  ezen  törekvésekkel  nem 

szállhatnánk  szembe,  ez  azt  jelentené,  hogy  egy  velünk  állam- 
szövetségi viszonyban  levő  államban  felmerülő,  bennünket  a 
legközelebbről  érintő  politikai  törekvésekkel  szemben  nincsen 
meg  az  a  jogunk,  mely  megvan  saját  államunkban  a  politikai 
törekvésekkel  szemben,  ami  lehetetlenség. 

Feltétlen  jogunk  van  tehát,  anélkül,  hogy  ez  osztrák  bel- 
ügybe való  avatkozásnak  lenne  minősíthető,  hogy  ezen  törek- 
vések ellen  ugy  hivatalos  szerveink  által,  mint  egyébként  tilta- 
kozásunkat kifejezzük.  De  ezenfelül  feltétlen  jogunk  van  bizo- 
nyos dolgokat  követelni  az  osztrák  állam  hivatalos  szerveitől. 
Követelhetjük,  hogy  az  ily  törekvéseket  se  nyiltan,  se  hallgatag  ne 
támogassák,  se  aktive,  se  passzive  elő  ne  segítsék,  sőt  a  jog 
által  megengedett  módon  azok  ellen  fellépjenek.  Követelhetjük 
az  osztrák  kormánytól,  hogy  az  ily  törekvéseket  mint  a  fenn- 
álló jogba,  a  dualizmusba,  Magyarország  területi  épségébe  üt- 
közőket visszautasítsa,  különösen  amennyiben  azok  az  osztrák 
parlamentben  nyernek  kifejezést  és  ugyanezt  követelhetjük  az 
osztrák   parlament  és  delegáció   elnökeitől.    Ezt  követelhetjük 
nemcsak  azért,  mert  ők  is  a  dualisztikus  alkotmány  alapján  álla- 
nak fenn  és  működnek,  hanem  mert  még  szorosabb  jogi  kap- 
csolatban nem  álló  államok  közt  is  a  nemzetközi  jognak  alap- 
vető tétele,  hogy  barátságos  viszonyok  közt  minden  állam  köve- 
telheti a  másiktól  a  területi  épsége,  alkotmányos  rendje  ellen 
irányuló  támadások  megfékezését.  Az  osztrák  képviselőházban 
kifejezésre  jutott  e  törekvéseket  Clam-Martinic  miniszterelnök 
a  f.  évi  június  12-iki  ülésben,  Seidler  mostani  miniszterelnök  az 
alkotmány-bizottság  július  14-iki  ülésében  visszautasították.  Az 
utóbbi  szláv  kirohanások  ellenünk  azonban  minden  miniszter- 
elnöki és  házelnöki  megjegyzés  nélkül  hangzottak  el,  ami  mél- 
tán azt  a  benyomást  kelti  Wekeiie  minden  ellenkező  biztosítása 
dacára  is,  hogy  e  törekvések  a  mérvadó  osztrák  körök  támo- 
gatásában részesülnek. 

A  kérdésnek  képviselőházunk  f.  é.  november  21-iki  ülésé- 
ben tárgyalásakor  Andrássy  Gyula  gróf  az  osztrák  képviselőház 
november  9-iki  ülésében  elhangzott  nyilatkozatoknak  vissza  nem 
utasítására  azt  mondotta,  hogy  ebből  nem  lehet  az  egész  osztrák 
képviselőház  magyarellenes  tendenciájára  következtetni,  hisz 
ugyanakkor  több  más  nyilatkozat  történt  ott  az  osztrák  nemzeti- 
ségek, a  monarchia,  sőt  a  dinasztia  ellen,  anélkül  hogy  ezek  ellen 

a  házelnök  vagy  az  osztrák  miniszterelnök  óvást  emeltek  volna. 
Mindenesetre  jellemző  és  az  ellenünk  irányuló  invektivák  súlyos- 
ságát mérsékli,  ha  már  oda  át  a  dinasztiaellenes  nyilatkozatok  se 
érdemesíttetnek  az  arra  hivatottak  részéről  tiltakozásra.  Ez  azon- 
ban a  mi  jogunkat  nem  csorbíthatja  s  védelmünket  az  osztrák 
parlamentben  az  arra  hivatott  hivatalos  szervek  részéről  azzal  az 
eréllyel  követelhetjük,  melyet  szövetséges  viszonyunk  megkíván. 
Azt  sem  hagyhatjuk  figyelmen  kivül,  hogy  Seidler  miniszterelnök 
a  cseh  föderalisták  egyik  vezérét  akarta  bevenni  kabinetjébe,  ami 
szintén  nagyon  furcsa  színben  tüntette  fel  az  osztrák  kormánynak 
e  kérdéshez  állását.  A  magyar  kormánynak  ez  elleni  esetleges  fel- 
lépését Andrássy  Gyula  gróf  az  osztrák  belügyekbe  való  direkt 
beavatkozásnak  jelezte,  nézetünk  szerint  helytelenül. 

A  két  állam  szoros  kapcsolatánál  fogva,  melyben  szükség 
esetén  mindegyikért  az  egész  erejének  kell  akcióba  lépni,  kétség- 
kívül sok  ügy  elvesztheti  a  tisztán  belügy  jellegét,  ha  az  a  másik 
államra  is,  az  egész  kapcsolatra  kiható.  Az  egyenetlenséget  szító 
politikai  vetélkedéstől  mentes  objektív  Ítéletnek  kell  megállapí- 
tani, valóban  csak  belügy-e  valamely  kérdés  vagy  ezen  túlmenő 
jellege  van.  Előbbiekkel  szemben  feltétlenül  kerülendő,  utóbbiak- 
kal szemben  feltétlenül  jogosult  a  másik  állam  részéről  a  meg- 
felelő állásfoglalás. 


Az  Áfium  és  Busbeck. 


Irta:  Körösi  Sándor. 
I 

«Ezelőtt  is  penig  irtam  egy  kis  tractatust,  kinek  neve  Vitéz  Had- 
nagy, de  csak  magamnál  tartom,  mert  én  nem  látok  olyat,  ki  gyönyör- 
ködnék az  olvasásban,  maga  bizony  semmiből  ugy  ember  nem  tanul- 
hat, mint  abból.))1)  Zrínyinek  a  Török  Áfiumban  olvasható  eme  ki- 
fakadása leplezetlenül  elénk  tárja,  mi  bántja  lelkét,  mi  készteti  őt,  a 
fényes  társadalmi  állású  főurat  arra,  hogy  minden  szabad  idejét  olvas- 
gatással, írással  töltse.  «Én  nem  praetendálok  annyit  tudni,  —  igy 
folytatja  Zrínyi  —  hogy  mindeneket  taníthassak,  mert  az  én  experien- 
tiám  kicsiny  és  csak  egynehány  csatából  áll,  de  olvastam  s  hallottam 
annyit,  hogy  némelyeknél,  ugy  gondolom,  többet  tudok.» 

Zrínyi  és  Machiavelli  cimü  tanulmányomban,2)  a  II.  fejezetben, 
Villari  nyomán  részletesen  vázolom,  mily  hatalommá  fejlődött  és  mily 
jelentőségre  tett  szert  Olaszországban  a  XV.  és  XVI.  században  a  beszéd 
és  irás  művészete  és  egyáltalában  a  művészetek  minden  ága. 

Zrínyi  nevelkedésénél  és  tanulmányainál  fogva  teljesen  e^nek  a 
művészeiben  és  szép  stílusban  gyönyörködő,  a  hasznos  irás  hatalmá- 
ban bizakodó  kornak  tanítványa.  Marczali,  a  Tollius  leírására  hivat- 
kozva, megállapítja,  hogy  Zrínyi  «nem  is  ellenreformációnak,  hanem 
inkább  a  renaissancenak  embere.  Udvart  tart,  művészetet,  tudományi 
ápol,  mint  egy  olasz  fejedelem,  Csáktornyán,  a  török  torkában».a) 

Zrínyit  bántja,  hogy  honfitársai  nem  gyönyörködnek  az  olvasás- 

!)  Gróf  Zrínyi  Miklós.  Hadtudományi  munkái.  96.  I.  A  Magy.  Tud.  Akadémia  megbízásából 
sajtó  alá  rendezte  Ttónai  Horváth  Jenő'.  Kiadia  a  Magy.  Tud.  Akad.  Budapest  1891.  (A  Zrínyire 
utaló  lapszámok  erre  a  kiadásra  vonatkoznak.) 

2)  Bemutattam  a  Magy.  Tud.  Akad.  1901.  dec.  2-i  ülésén.  L.  Akad.  Értesítő.  XIII.  köt. 
2.  fűz.  és  Irodalomtörténeti  Közlemények  XII.  évf.  1902.  I— IV.  füzet.  Különlenyomatban  az 
Athenaeum  bizománya.  A  Zrínyi  és  'Machiavelli  c.  művemre  utaló  lapszámok  az  Irodtőrt.  Kőzi. 
XII.  évfolyamának  lapszámaira  vonatkoznak. 

8)  Marczali:  Zrínyi  Miklós  és  a  török  háború.  Nagy  Képes  Világtörténet.  1902.  IX.  köt.  271.  1. 

egész  osztrák-magyar  monarchia  a  maga  ötvenhét  millió  dolgos 
lakosával,  termelőeszközeivel,  gyáraival,  földjeivel,  bányáival,  er- 
deivel és  mindenki  tudja,  hogy  ez  bőségesen  elegendő  fedezet.  A 
régi  —  merném  mondani  —  kicsinyes  és  elavult  pénzügyi  poli- 
tika nyilvánult  meg  akkor,  mikor  még  komoly  helyekről  is  azt 
kifogásolták,  hogy  az  ércfedezet  elenyésző  a  bankjegytömeghez 
képest.  Természetesen  elenyészően  csekély.  Az  is  tény,  hogy  a  né- 
met, francia,  orosz  jegybankok  igyekeztek  szaporítani  arany- 
készletüket. Az  Osztrák-Magyar  Bank  bizonyára  szintén  elköve- 
tett mindent,  hogy  aranykészletét  szaporítsa,  de  a  belföldi  forga- 
lomban nálunk  mindig  kevés  arany  volt,  mert  az  aranypénz  béke 
idején  sohasem  volt  népszerű.  Külföldről  pedig  nem  tudunk  ara- 
nyat szerezni,  mert  nincs  kivitelünk,  ellenben  kénytelenek  vol- 
tunk aranyat  küldeni  külföldre,  mert  élelmiszert,  nyersanyagot, 
gyarmatárut,  hadiszert  kellett  nagy  mennyiségben  behoznunk.  A 
háború  előtt  ezerkétszáz  millió  korona  értékű  arany  és  arannyal 
egyenlő  értékű  deviza  fedezte  a  kétezerhatszáz  milliós  bankjegy- 
forgalmat. Most  a  bank  külföldi  tartozásainak  levonása  után 
mintegy  kilencszáz  millió  korona  értékű  arany  fedezi  a  majdnem 
tizennyolc  milliárdos  bankótömeget.  Igaz,  hogy  a  bankkimutatás 
az  arany  kilogrammjának  értékét  3278  koronában  állapítja  meg, 
holott  egy  kilogramm  arany  forgalmi  értéke  most  tizenöt  és  tizen- 
kilencezer korona  között  ingadozik.  A  helyzet  azonban  még  igy 
is  súlyos  és  nem  a  bank,  hanem  a  gazdasági  élet  szempontjából 
súlyos. 

A  tizenhét  milliárdnyi  papírpénz  természetes  következ- 
ménye a  háborúnak,  amely  minden  javat,  értéket  az  állam  szá- 
mára igényel.  Az  állam  megvásárolta  a  rezet,  a  posztót,  búzát, 
zsirt,  bőrt,  cipőtalpat,  lovat,  kocsit,  szenet,  deszkát,  ennivalót  és 
egy  ígérvényt  adott  érte,  bankjegyet  adott  helyette.  Az  történt 
tehát,  hogy  az  állam  odaállította  maga  és  hitelezői  közé  a  jegy- 
bankot. A  jegybank  fizette  az  állam  tartozásait  és  csak  bankóval 
fizetett.  Európaszerte  mindenütt  az  történt,  hogy  a  jegybank 
állami  bank  lett,  helyesebben  az  állam  bankárja.  A  jegybankot 
szinte  monopolizálta  az  állam.  Az  állam  lett  a  jegybanknak  majd- 
nem egyedüli  üzletfele.  A  főtanács  jelentésében  nagyon  érdekes 
adatok  vannak  erről.  A  magyar  kormány  4158  millió,  az  osztrák 
9040  millió  koronával  tartozik  a  jegybanknak.  A  jegybank  tárcá- 
jában 2823  millió  korona  értékű  váltó  van.  Ebből  azonban  mind- 

össze  huszonhárom  millió  korona  értékű  váltó  magánfeleké,  a 
többi  a  két  kormány  váltója.  A  jegybank  3431  millió  korona  ér- 
tékű lombardkölcsönt  folyósított.  Ebből  azonban  mindössze  hat- 
száz millió  korona  értékű  a  magánfelek  kézizálogára  folyósitott 
kölcsön;  a  többit  iá  két  államkormány  kapta.  Az  ipar,  kereske- 
delem, mezőgazdaság  és  a  jegybank  között  úgyszólván  minden 
összeköttetés  megszakadt;  a  jegybanknak  egyedüli  kliense  az 
állam.  Az  osztrák-magyar  monarchia  azonban  egyike  a  legjobb 
adósoknak.  Tizenhét  milliárdra  épen  olyan  jó  adós,  mint  tizen- 
kilenc milliárdra.  A  kérdés  csak  az,  hogy  mennyi  idő  alatt  fizeti 
vissza  ezt  az  adósságot,  mert  hogy  visszafizeti,  az  egyáltalában 
nem  kétséges.  A  külföld  ma  még  azt  hiszi,  hogy  meglehetős  nagy 
késedelmi  kamatot  kell  levonnia,  mikor  átveszi  bankjegyünket, 
mert  meglehetős  hosszú  idő  fog  eltelni  addig,  amig  a  két  ország 
ezeket  a  horribilis  összegeket  előteremti.  Ezért  áll  viszonylag 
gyengén  valutánk  a  külföld  fizetési  eszközeivel  szemben. 

Mi  a  teendő,  hogy  a  bankjegytömeget  mennél  gyorsabban 
visszafizessük  a  jegybankhoz?  Mit  kell  tenni,  hogy  megszüntes- 
sük a  bankjegyforgalom  és  ércfedezet  között  levő  roppant  nagy 
diszparitást? 

A  teendő  —  legalább  elméletben  —  nagyon  egyszerű  és  vi- 
lágos. A  bankjegyforgalom  azért  abnormális,  mert  az  állam  el- 
adósodott a  jegybanknál,  mert  az  állam  eladósodott  a  polgárai- 
val szemben.  Gondoskodni  kell  tehát  arról,  hogy  az  állam  meg- 
gazdagodjék, az  állam  pénzhez,  keresethez  jusson,  hogy  az  állam 
ki  tudja  fizetni  az  adósságát.  Ez  pedig  csak  akkor  lehetséges,  ha 
Ausztriában  is  és  Magyarországon  is  kiadósabb  adózással,  egy- 
szeri nagyobb  vagyonadóval,  esetleg  uj  monopóliumok  létrehozá- 
sával, a  kartellek,  konszernek,  részvénytársaságok  hasznából  való 
részeltetéssel  és  ezeken  a  módszereken  kivül  is  minden  eszköz- 
zel szaporítjuk  az  állam  bevételeit.  Ez  nemcsak  az  állam  érdeke, 
de  a  polgároké  is,  mert  a  polgár  szenvedi  meg  legkeservesebben, 
hogy  a  bankjegyözön  felhajtja  az  árakat,  bizonytalanságot,  lázas 
érzékenységet,  beteges  tempót  teremt  a  gazdasági  életben. 

A  másik  feladat  az,  hogy  pótoljuk  azokat  a  javakat,  ame- 
lyeket a  háború  pénzzé  oldott  fel.  A  pénzt  most  ismét  javakká, 
értékekké  kell  kristályosítani.  Ez  röviden  és  magyarán  annyit 
jelent,  hogy  termelni  kell,  dolgozni  kell.  Az  állam  bevételeit  is 
csak  akkor  lehet  fokozni,  ha  az  állam  polgárai  több  munkával, 

több  termeléssel  uj  adózási  alkalmakat  teremtenek.  Ez  nemcsak 
az  állam  érdeke,  hanem  a  polgároké  is.  A  dolgok  összefüggnek 
és  a  kapcsolat  roppantul  világos.  Ha  a  magyar  polgárok  és  osztrák 
polgárok  többet  dolgoznak,  többet  termelnek,  akkor  lesz  kivite- 
lünk, akkor  visszajön  az  aranyunk,  amelyet  külföldre  kellett  kül- 
deni, akkor  megszűnik  az  ércfedezet  és  bankjegytömeg  diszpari- 
tása.  Ha  a  polgárok  megfeszített  munkája  lehetővé  teszi  az  állami 
bevételek  jelentékeny  gyarapítását,  akkor  az  államnak  módjában 
lesz  egyre  több  és  több  bankjegyet  visszavezetni  a  jegybankhoz. 
Arra  gondolni  sem  lehet,  hogy  kamatláb  politikával,  a  deviza  po- 
litika fortélyaival  komoly  eredményeket  lehessen  elérni.  Tizenhét 
milliárd  papírpénzben  olyan  tenger,  amelynek  hullámzását,  ára- 
dását nem  lehet  ilyen  aránylag  kicsiny  eszközökkel  lecsillapítani. 
A  papirpénzinflációnak  ugyanaz  az  orvossága,  mint  a  valuta  le- 
romlásának, a  felgyülemlett  államadósságoknak,  az  államháztar- 
tási egyensúly  helyreállításának.  És  kamatláb  politika,  deviza 
politika,  az  a  tény,  hogy  később  vagy  előbb  állítják  fel  a  deviza- 
központot, hogy  a  két  kormány  nem  vette-e  túlságos  buzgósággal 
igénybe  a  bankóprést,  szóval  banktechnikai  dolgok  keveset  vál- 
toztathatnak a  mai  —  valóban  szomorú  —  helyzeten.  A  helyzetet 
a  termelés  és  fogyasztás  aránytalansága  okozta  és  ezen  kell  vál- 
toztatni, ha  gyökeres  javulást  akarunk. 

Több  munka,  nagyobb  produkció,  földünk,  bányáink,  er- 
deink okosabb  kihasználása.  Ezen  fordul  meg  az  ország  gazda- 
sági jövője.  Ezen  fordul  meg,  hogy  a  béke  eszközeivel  is  meg  tud- 
juk-e tartani,  amit  a  fegyverek  harcában  diadalmasan  megvéd- 
tünk.  A  költségvetésből,  az  uj  adójavaslatokból  az  Osztrák-Ma- 
gyar Bank  jelentéséből  és  az  állam  pénzügyi  életének  minden 
megnyilatkozásából  azonos  tanulság  cseng  felénk:  a  magyar  jövő: 
a  munka.  Az  lesz  a  providenciális  nagy  államférfiú,  aki  ezt  az 
országot  meg  tudja  dolgoztatni.  Aki  alaposan,  kiadósan  meg 
tudja  dolgoztatni  az  országot,  az  megjavítja  a  valutát,  megszün- 
teti a  bankjegyinflációt,  helyreállítja  az  államháztartás  egyen- 
súlyát, alapot  szerez  a  szükséges  belső  reformok  megvalósítására. 

A  magyar  jövő:  a  munka. 


A  magyar  katonáról. 

Irta :  Dr.  Nagy  Miklós. 
I. 

Negyedik  éve  folyik  immár  a  világháború  anélkül,  hogy 
sejtenők  a  végét.  Elült  ugyan  már  az  első  hónapok  lobogó  lel- 
kesedése, sőt  a  kedélyek  túlcsigázott  állapotának  visszahatásaként 
közöny  és  fásultság  vesznek  erőt  a  nagyközönségen.  Lassanként 
megszokottá  válik  a  háború  minden  borzalmával  és  nyomorusá- 
gával.  Ami  békében  huszonnégy  órára  sem  volna  elképzelhető, 
az  most  egyik  napról  a  másikra  nagyobb  izgalmak  nélkül  életbé 
lép.  A  hadi  érdek  cenzúra  alá  veti  az  újságokat,  sőt  a  magán- 
levelezést is;  megszabja,  ki  miből  és  mennyit  termeljen,  miből  és 
mennyit  fogyaszthat;  meddig  szórakozhatik  nyilvános  helyen; 
igénybe  veszi  az  egyének  munkaerejét,  gazdasági  javait  és  végre 
a  fokozódó  szükséghez  képest  egyre  nagyobb  tömegeket  von  el 
polgári  foglalkozásuktól  katonának.  Ezer  év  után  igy  jutottunk 
oda,  ahol  honfoglaló  őseink  voltak,  hogy  tudniillik  minden  fegy- 
verfogható polgár  egyúttal  a  harctéren  is  szolgálja  hazáját. 

De  nemcsak  nálunk  van  ez  igy.  A  nemzeti  élet  kifejlődése, 
az  erkölcsi,  szellemi  és  anyagi  erők  különbözősége  mellett  is 
többé-kevésbbé  az  összes  civilizált  államokban  hasonló  politikai, 
gazdasági  és  katonai  intézményeket,  szervezettséget  teremtett 
meg.  Mig  egykor  —  a  kisebb  jelentőségű  küzdelmeket  figyelmen 
kivül  hagyva  —  főleg  az  uralkodók  családi,  politikai  és  gazdasági 
érdekeiért  harcoltak  a  zsoldos  seregek,  legfölebb  a  nemesség 
részvételével,  ma  a  királytól  az  utolsó  napszámosig  együtt  küzd 
az  egész  öntudatos  nemzet.  Ezért  megy  a  jelenlegi  háború  az 
utolsó  csepp  vérre  és  ezért  oly  nehéz  a  békéhez  vezető  utat  meg- 

találni,  mert  most  csupa  politikai  és  gazdasági  hivatására  büszke, 
nagyratörő  nemzet  érdekeit,  eszményeit  kell  összeegyeztetni.  így 
vált  a  világháború  a  szó  legszorosabb  értelmében  vett  nemzeti 
háborúvá,  melyet  mindegyik  hadviselő  nemzet  sajátjának  tekint, 
noha  lényegében  Németország  és  Anglia  között  folyik  a  mérkőzés 
a  világhegemóniáért. 

A  modern  állam  azonban  nem  puszta  hatalmi  szervezet, 
hanem  első  sorban  erkölcsi  alakulat,  amelyben  a  belső  erkölcsi 
erőknek  és  a  külső  hatalmi  tényezőknek,  más  szóval  az  egyéni 
és  a  közszabadságoknak  összhangban  kell  állaniok  az  illető  állam 
fejlettségi  fokával.  Ahol  ez  az  összhang  a  béke  éveiben  nem 
volt  meg  s  az  állami  élet  rendje  a  külső  kényszeren  nyugodott, 
ott  az  ország  gépezetének  a  világháború  megpróbáltatásaibari 
előbb-utóbb  csődöt  kell  mondania,  mert  szervezetéből  hiányzik 
az  az  ellenálló  képesség,  melyet  egyedül  a  belső  erkölcsi,  lelki 
erők  adhatnak  meg.  Ezért  roskadt  össze  a  szinte  kimeríthetetlen 
emberanyaggal  és  gazdasági  erőforrásokkal  rendelkező  Orosz- 
ország és  ezért  birja  még  a  harcot  rendületlen  kitartással  a  ((deka- 
dens)) és  a  már  békében  elsiratott  Franciaország. 

A  világháborúban  nemcsak  a  technikának  bámulatos  és 
rettenetes  eszközei  termettek  meg  és  nyertek  alkalmazást,  hanem 
az  emberi  léleknek  is  csodás  mélységei  nyiltak  meg  a  legmeg- 
hatóbb  önfeláldozástól  a  legirtózatosabb  kegyetlenkedésig. 

A  történelem  lapjai  tele  vannak  háborús  eseményekkel, 
hiszen  a  legtöbb  nemzet  harcokban  születik  meg  és  harcokban 
tűnik  el  a  világ  színpadáról.  A  történetírók  igyekeznek  föltárni 
e  küzdelmek  politikai,  vallási,  gazdasági  stb.  rugóit.  Hellyel- 
közzel olvashatunk  szines  csataképeket  is  döntő  összecsapások-' 
ról,  mindent  elsöprő  rohamokról,  vakmerő  kalandokról,  halálos 
elszántságról.  Általában  azonban  napjainkig  a  harcos  lelke  édes- 
kevés megértésben,  méltánylásban  részesült. 

És  ez  természetes  is.  A  politikai  történetíróra  nézve  ugyanis, 
ki  első  sorban  az  események  okait  kutatja  és  következményeit 
iparkodik  megállapítani,  például  vájjon  mit  érzett  Zrínyi  Miklós 
kirohanása  pillanatában,  jóformán  mellékes.  Legfölebb  annyiban 
van  fontossága,  amennyiben  a  csapatok  bizakodó  vagy  csüggedt 
kedve  az  ütközet  kimenetelére  döntő  befolyással  volt.  Viszont  a 
katonai  történetíró  inkább  csak  a  hadseregszervezetnek,  a  had- 
seregvezetési és  a  harcászati  —  a  stratégiai  és  taktikai  —  élvek- 

nek,  módszereknek,  a  fegyvereknek  stb.  fejlődését  adja.  Végül 
a  társadalmi  lélektan  sokkal  modernebb  tudomány,  semhogy  a 
katona  lelkével  a  világháború  előtt  foglalkozhatott  volna.  Egyéb- 
ként megjegyezhetjük,  hogy  régebben,  főleg  a  zsoldos  hadsere- 
gek korában,  mikor  még  a  fegyverforgatásban  való  ügyesség  és 
a  személyes  bátorság  érvényesültek  mindenekelőtt,  mikor  tehát 
a  katonáskodás  —  úgyszólván  —  mesterség  vagy  életpálya  volt, 
e  kérdésnek  nem  is  volt  meg  az  a  jelentősége,  melyre  napjaink- 
nak milliós  tömegeket  szembeállító  harcaiban  emelkedett. 

Jelen  szerény  kísérletünkben  igyekezni  fogunk  vázolni  a 
küzdő  és  szenvedő  katona  —  és  pedig  a  magyar  katona  —  lelké- 
nek tudatos  és  ösztönszerű  megnyilvánulásait.  Ezekből  szövődik 
ugyanis  össze  és  alakul  ki  a  harckészségnek,  a  férfias  bátorság- 
nak, testi,  lelki  és  erkölcsi  erőnek  az  a  foka,  melyet  egy  szóval 
hősiességnek  nevezünk. 

Mint  a  katona  lelki  megnyilvánulásai  általában,  —  figyel- 
men kivül  hagyva  a  közönséges  és  majd  mindenkiben  feltalál- 
ható emberi  vonásokat,  —  ugy  a  hősiesség  is  annak  a  nemzetnek, 
fajnak  lelkében  gyökerezik  és  annak  lelkét  tükrözi  vissza,  mely- 
hez az  illető  harcos  tartozik.1) 

A  szemünk  előtt  folyó  világháború  is  ezernyi  példával  bizo- 
nyítja, mennyire  különbözik  a  németnek  alapos  tudáson,  párat- 
lan kötelességérzeten,  saját  erejébe  és  nagyságába  vetett  rendü- 
letlen bizalmán  alapuló  hősiessége  a  francia  régi  dicsőségének 
legszebb  korszakára  emlékeztető  bámulatos  élan-jától,  az  angol- 
nak számító,  szívós,  hideg,  bár  némileg  sportszerű  erőfeszítésétől, 
vagy  az  olasznak  a  hagyományos,  sőt  mesterségesen  is  szított 
osztrák-,  illetve  németgyülöletből  táplálkozó  harckészségétől. 
Ismét  más  a  vérbeli  orosznak  szenvtelen,  passzív  heroizmusa 
—  a  tatárral  kevert  kozákra  és  szibériai  katonákra  természetesen 

*)  A  faji  jellegre  nézve  helyénvalónak  tartjuk  idézni  Le  Bon-nak  követ? 
kező  sorait:  „Tudatos  cselekvéseink  egy  tudattalan  s  főleg  az  öröklődés 
hatása  folytán  keletkezett  substratumból  veszik  eredetüket.  Ez  a  substratum 
számtalan,  ősidőkből  lerakódott  nyomot  tartalmaz  s  ezek  képezik  a  faji  lelket. . . 
A  faji  lélekben  gyökerező  tudattalan  elemek  okozzák,  hogy  az  egy  fajhoz  tar- 
tozó egyének  mindnyájan  hasonlítanak  egymáshoz. . .  Hasonlók  az  ösztönök, 
szenvedélyek  és  érzelmek  az  olyan  emberekben  is,  akik  értelmi  tekintetben 
egyáltalában  nem  hasonlítanak  egymáshoz."  Gustave  Le  Bon:  A  tömegek 
lélektana.  Ford.  Dr.  Ballá  Antal. 

nem  vonatkozik  ez  a  jellemzés,  —  más  a  római  leszármazás 
meséjétől  és  a  Nagyrománia  ábrándjaitól  megkótyagosodott 
oláhnak  lopva,  orozva  támadó,  de  szívósan  védekező  harca,  ke- 
gyetlenkedése, szemben  az  ural-altáji  fajú  magyar,  bolgár  és 
török  páratlanul  aktiv,  semmitől  vissza  nem  riadó,  de  minden 
céltalan  kegyetlenkedéstől  és  gyűlölködéstől  ment,  nemes,  lo- 
vagias hősiességével.  A  törököt  ugyan  vallása  is  fanatizálja  az 
igaz  ügyért  elesettek  részére  igért  mennyei  boldogsággal.  Ám  a 
magyarból  hiányzik  ez  a  fanatizmus  is.  Lelkének  nyugalmát, 
egyensúlyát  azonban  megadja  sajátos  keleties  fatalizmusa,  olyan- 
formán okoskodván:  «ha  az  Isten  is  ugy  akarja,  csak  hazakerülök 
valahogy,  ha  pedig  ugy  volt  elvégezve,  akkor  meg  ugy  is  eltalál 
a  golyó». 

Temperamentum  és  fatalizmus,  ime  a  magyar  katona 
hősiességének  két  legfontosabb  alkotó  eleme. 

II. 

Hogyan  lesz  a  békés,  családjának  és  foglalkozásának  élő 
polgárból  katona  és  milyen  tényezők  hatása  alatt  nevelődik,  mig 
képessé  lesz  egyfelől  a  legnagyobb  energia-kifejtésre,  másfelől  a 
legszörnyűbb  szenvedések  elviselésére?  Röviden,  hogyan  születik 
a  kemény  katona,  a  véres  harcok  hőse?  Erre  a  kérdésre  pró- 
bálunk az  alábbiakban  feleletet  adni. 

Mikor  az  első  katonavonatok  elindultak  daloló,  virággal  és 
zászlókkal  ékes  vitézeinkkel,  bennem  is  forróbban  kezdett  lük- 
tetni a  vér.  Csak  egyet  nem  tudtam  megérteni:  az  itthon  mara- 
dottak, főleg  a  hozzátartozók  könnyeivel,  szomorúságával  szem- 
ben a  távozók  lelkes,  nótás  kedvét.  Akkor  még  nem  gondoltam, 
hogy  valamikor  engem  is  vinni  fog  a  vonat  dalos  bakákkal  Ho- 
monna,  Lupkow,  Przemysl,  Grodek,  Lemberg  és  Rawa  Ruska 
vértől  ázott  mezőin  át  az  orosz  frontra. 

Szinte  egy  világ  választja  el  a  kaszárnya  lakóját  a  kivül- 
levőtől.  Mint  önálló  egyén  vonul  be  az  újonc  a  fiatalabb  korosz- 
tálybelieknek magukkal  hozott  ama  büszkeségével,  mely  a  kato- 
nát a  civillel  szemben  eltölti  és  amely  békében  nem  egy  kinövés- 
nek a  lélektani  rugója,  hogy  atomjává,  egyszerű  tagjává  legyen 
egy  szervezett  tömegnek:  a  hadseregnek.  A  külön  akaratnak, 
szabad  mozgásnak  vége.    Helyébe  minden  testi  és  lelki  kény- 

szerrel  a  fölebbvaló  parancsa,  annak  föltétlen,  pontos  végre- 
hajtása lép. 

A  kiképzés  célja  az,  hogy  a  rendelkezésre  álló  idő  rövidsége 
mellett  is  gondosan  adja  meg  mindazt,  amit  a  modern  háború 
megkiván  a  katonától.. 

Az  első  a  fegyelem,  a  vak  engedelmesség  a  fölebbvalók 
iránt,  amihez  jó  és  körültekintő  parancsnokkal  szemben  önként 
megjön  a  bizalom  és  ragaszkodás.  Ezt  a  célt  szolgálják  a  fegyel- 
mező gyakorlatok.  Ilyenek  a  menetelések,  még  inkább  a  zárt- 
rendü  hely-  és  alakzatváltoztató,  valamint  a  csuklógyakorlatok, 
mikor  száz  fej,  kéz,  láb  és  törzs  mozdul  ütemesen,  egyetlen  ve- 
zényszóra. Ezek  alatt  jóformán  megszűnik  a  nagy  agyvelő  érző 
és  gondolkozó  tevékenysége  s  csak  a  gerincagy,  mint  a1  reflex- 
mozgások középpontja  és  a  kis  agy,  mint  a  testmozgásokat  sza- 
bályozó szerv  működik. 

Második  a  céllövés.  Itt  a  szem  és  kéz  biztosságát,  de  egy- 
úttal nyugodt,  gépies  ügyességet  is  kell  a  legénynek  elsajátítania, 
hogy  a  legveszélyesebb  pillanatokban  se  babráljon  oktalanul  a 
puskájával  és  hogy  a  várakozás  izgalmas  perceiben  se  süsse  el 
fegyverét  idő  előtt,  mikor  egyetlen  áruló  puskalövés  meghiúsít- 
hatja a  legszebben  tervezett  és  keresztülvitt  vállalkozás  sikerét. 
Ehhez  képest  sürün  kell  gyakoroltatni  az  irányzék  állítást,  a  töl- 
tést, tüzelést,  az  ürítést,  hogy  mindez  automatikusan  menjen. 

Harmadszor  megtanulja  a  gyors  rajvonalba  fejlődést,  elő- 
nyomulásnál  a  terep  felhasználásával  a  hirtelen  előreszökelést, 
vagy  az  óvatos  előrekuszást,  a  távolság  megbecsülését,  fedezékek, 
leplek,  akadályok  készítését.  Végül  az  elő-,  oldal-  és  utóvéd-,  a 
járőr-  és  tábori  őrs-szolgálatot.  Ez  utóbbiaknál  már  ((öntevékeny- 
ségére is  kell  nevelni  a  katonát,  hogy  fölösleges  veszélynek  ok- 
talanul ki  ne  tegye  magát. 

A  katonás  nevelés  már  rövid  idő  alatt  szembeötlő  változást 
idéz  elő  az  újoncban.  Tartása  feszesebb,  mozgása  ügyesebb  és 
fellépése  bátrabb,  férfiasabb  lesz.  Azonkívül  a  fegyelem  nem- 
csak lenyűgözi  az  egyént,  de  az  együttlevőket  össze  is  fűzi  a 
közös  sorsnak,  a  bajtársiasságnak  érzésével.  Mindenik  büszke 
ugyan  az  ezredére,  aminek  nótáiban  is  kifejezést  ad,  de  természe- 
tesen ez  az  életre-halálra  szóló  bajtársiasság  legerősebben  a 
kisebb  kötelékekben  hat,  tehát  a  rajban,  szakaszban,  században, 

főleg  ha  egy  falubeliek  kerülnek  tömegesebben  össze.  (Például  az 
én  szakaszomban  14  jászárokszállási  legény  volt.) 

így  válik  a  legkülönbözőbb  műveltségű  és  a  mindenféle  pol- 
gári foglalkozástól  elvont  újoncokból  a  következetes  fegyelmezés 
és  kiképzés  által  egységes,  szervezett  tömeg,  mely  nemcsak  kézi- 
tusában állja  meg  a  helyét,  hol  ember  küzd  ember  ellen, 
hanem  nagyszabású  terveket  is  képes  önállóan  vagy  más  hasonló 
egységekkel  együttműködve,  végrehajtani.  Ez  adja  meg  a  fegye- 
lem jelentőségét.  Fegyelem  nélkül,  —  minthogy  az  egyéni  fele- 
lősségérzet megszűnik  a  tömegben,  —  csőcselékké  sülyedne  a 
katonaság,  ami  tényleg  be  is  következik,  ha  bárminő  okból  kiesik 
a  parancsnokok  kezéből  a  vezetés  s  a  csapat  fölött  a  tömegösztön 
válik  úrrá. 

Mikorra  tehát  alig  néhány  heti  kiképzés  után  menetbe 
kerül  az  újonc,  már  elvégezte  rajta  átalakító  hatását,  mint  külső 
tényező  a  fegyelem  és  mint  belső  tényező  a  legnemesebb  tömeg- 
érzés: a  bajtársiasság.  Ezek  hatása  alatt  olyan  szoros  együtt- 
érzés fejlődik  ki,  minőt  az  élet  semmi  más  körülményei  nem 
tudnak  kifejleszteni.  Az  igazi  lelki  egységet  azonban,  midőn  tisz- 
tet és  közembert  egy  érzés,  egy  akarat  tölt  be,  csak  a  harctéri 
egymásra  utaltság,  a  háborúnak  együtt  átélt  viszontagságai,  szen- 
vedése és  dicsősége  hozza  meg. 

És  aki  szorongó  szivvel  lépett  be  a  kaszárnya  kapuján,  aki 
a  kiképzés  első  napjaiban  reszketett,  ha  rámordult  altisztje,  és 
aki  hónapokkal  előbb  még  talán  könnyes  szemmel  nézte  a  harc-* 
térre  vonuló  csapatokat,  most  természetes  dologként  veszi  a  me- 
netbe osztást.  Olyik  szinte  gyermekes  örömmel  húzza  fel  uj 
ruháját,  bakancsát,  fölszerelését.  Vizsgálgatja  uj  fegyverét,  ki- 
húzogatja závárzatát  és  büszkén  díszíti  fel  sapkáját  a  nemzeti 
szinü  szalaggal.  Tisztában  van  ugyan  a  rá  váró  sorssal.  Szomorú- 
ság tölti  el,  ha  övéire  gondol,  de  ez  az  érzés  már  nem  az  egyesnek 
elviselhetetlen  fájdalma,  hanem  a  tömeg  egy  tagjának  annyi 
más  bajtárssal  megosztott  és  ezáltal  elviselhető  bánata.  Ez  a 
tömegérzés  adja  meg  a  különben  oly  fájdalmas  búcsúnál  a  kato- 
nának az  erőt,  hogy  képes  legyen  itt  hagyni  gyermekeit,  hit- 
vesét, szüleit.  És  ennek  hiányában  nem  alaptalanul  mondja  a 
szabadságáról  a  lövészárokba  visszatérő  katona,  hogy  ez  a 
második  válása  nehezebb  volt  az  elsőnél.  Oly  nagy  e  tömegérzés- 
nek szuggesztív  ereje,  hogy  alóla  senki  sem  vonhatja  ki  teljesen 

magát.  Jól  emlékszem,  hogy  mig  menetbe  osztatásom  után  otthon 
családom  körében  a  legkínosabb  igyekezetem  mellett  is  alig 
tudtam  megőrizni  látszólagos  nyugodtságomat,  ugyanakkor  hon- 
védeim  között  szinte  feledtem  minden  töprengésemet,  aggodal- 
mamat, sőt  valami,  magában  érthetetlen  megnyugvás  vett  raj- 
iam erőt. 

III. 

Együtt  állanak  már  a  menetszázadok  a  kaszárnya  udvarán, 
készen  a  nagy  útra,  mikor  elhangzik  az  « imához »  kürtjel.  Oly 
egyszerű  és  mégis  oly  fenséges,  szivet-lelket  átjáró,  mint  az  utolsó 
ítélet  harsonájának  szózata.  Majd  kemény  vezényszavak  moz- 
gásba hozzák  a  tömeget.  Az  ünnepi  csend  után  egyszerre  elemi 
erővel  tör  ki  a  kisérő  hozzátartozókból  a  sirás,  a  jajveszékelés, 
mely  annyira  meghatja  a  közömbös  idegent  is.  Bizony  a  hadfia- 
kat is  fojtogatja  a  keserűség,  mig  nem  valamelyik  legény,  ki 
legkönnyebbéi*  szabadul  meg  a  lelkét  lenyűgöző  fájdalomtól,  vagy 
akit  leginkább  ihlet  meg  az  alkalom  rendkívülisége,  dalba  önti 
érzéseinek  árját.  «S  a  dal  magasztos  enyh  a  szívnek,  midőn  hul- 
lámzó vére  forr»  —  írja  Petőfi.  Egyre  többen  énekelnek  és  akik 
előbb  még  küzködtek  a  sírással,  most  félrecsapják  sapkájukat 
és  dalolnak.  A  búcsúzkodás  keserűsége  felolvad  a  nótában;  a 
tömeg  megtalálta  benne  lelke  egyensulyozóját.  Azért  oly  szomorú 
a  hallgató  menetszázad,  mert  az  ének  fölemelő,  lelkesítő  és  kien- 
gesztelő hatása  nélkül  kétszeresen  nehezedik  katonára  és  kísérőre 
egyaránt  a  válás  fájdalma. 

Az  állomáson  a  menet  elhelyezkedik  a  kocsikon,  melyeket 
a  jókedvű  fiatalság  virággal,  zászlókkal  díszít  fel.  A  pajkosabbak 
a  széles  ajtók  előtt  telepszenek  meg,  enyhébb  időben  kilógatva 
lábaikai,  vagy  nekitámaszkodva  a  koriálnak.  Viszont  az  idősebb 
családos  népfölkelők,  kiknek  legnehezebb  itthagyni  szeretteiket, 
félrehúzódnak  és  mig  az  ifjak  énekelnek,  komoran  néznek  ma- 
guk elé,  vagy  csöndes  pipaszóba  fojtják  keserűségüket.  A  rendről 
az  egyes  kocsikban  az  ügyeleti  tiszt  ellenőrzése  mellett  az  al- 
tisztek gondoskodnak,  de  nem  kis  tekintélye  van  az  újoncok 
előtt  a  harctérről  sebesülten  vagy  betegen  visszatért  és  felgyógyu- 
lása után  ismételten  menetbe  osztott  közvitéznek  is,  kinek  sajátos 
tekintete  azonnal  elárulja,  hogy  már  megjárta  az  élet  legveszedel- 
mesebb iskoláját. 

Ujabb  kürtszó.  És  miközben  a  hozzátartozók  könnybe  borult 
szemmel  vissza-visszatekintgetve,  lassan  hazamennek  mardosó 
bánatukkal,  elindul  a  vonat.  Órák  hosszat  robog  egyfolytában, 
csak  néhol,  főleg  az  étkező  állomásokon  tart  hosszabb  pihenőt. 
Most  még  minden ;  vetés,  rét,  erdő,  patak,  falusi  ház,  harangszó, 
az  esti  csillag,  a  tarisznyából  előkerült  útravaló  az  övéire,  el- 
hagyott otthonára  emlékezteti  a  legényt,  ha  olykor  elhallgat  a 
nóta.  Közben  leszáll  az  éj  sötétje  is,  de  a  nap  izgalmai,  a  folyton 
változó  benyomások  és  a  bizonytalan  jövő  érzése  miatt  sokáig 
nem  jön  álom  a  vonat  utasainak  szemére.  Végre  is  győz  a  testi 
kimerültség,  és  mire  fölébred  a  legény,  nemcsak  mérföldek  vá- 
lasztják el  szülőföldjétől,  de  étvágyával  együtt  visszatér  a  lelke 
nyugalma  is. 

Most  már  kevésbbé  van  szüksége  a  búfelejtető  nótára.  El- 
beszélget otthoni  dolgairól,  véleményt  nyilvánít  a  vasutmenti  vi- 
dék mezőgazdasági  viszonyairól.  Kiváncsian  inkább,  mint  rész- 
véttel nézi  a  történetesen  szembejövő  sebesültszállító  vonatokat, 
a  korábbi  harcoknak  esetleg  érintett  szintereit,  a  beomlott  lövész- 
árkokkal, magános  és  tömegsírokkal,  gránátvájta  gödrökkel,  le- 
égett házak  kormos  falaival. 

Még  rajta  van  a  vonaton  a  fonnyadó  virágdísz,  mikor  a 
hosszas  utazástól  törődött  bakák  a  végállomáson  leugrálnak  róla. 
Rengeteg  eldobott  üres  konzervdoboz,  elszórt  megirt  tábori  leve- 
lező-lapok, melyekbe  Írójuk  talán  egész  lelkét  beleöntötte,  de 
melyekre  hiába  vár  címzettjük  —  és  sok  egyéb  holmi  mutatja 
a  hely  nagy  katonai  forgalmát.  Egyébként  idegen  a  táj,  idegen  a 
környezet,  legtöbbször  ((csuesw-ok,1)  amint  katonáink  a  szláv- 
ajku  népeket  hívják.  Furcsán  is  érzi  magát  a  baka,  mikor  sza- 
kaszonként vagy  rajonként  beszállásolják  valami  csűrbe  vagy 
szegényes  viskóba.  Első  gondolata  ismét  az  elhagyott  édes  otthon. 
Bármily  jól  esnék  is  a  pihenés,  előbb  mindegyik  siet  megírni 
levelező  lapjait. 

Természetesen  másként  volt  ez  is  a  háború  kezdetén,  mikor 
még  a  hadvezetőség  sem  rendelkezett  a  kellő  tapasztalattal  és 
amikor  csupa,  békében  gondosan  kiképzett  fiatal  legény  ment  a 
frontra,  még  telve  azzal  a  lelkes  mámorral  és  harckedvvel,  mely 
akkor  az  egész  országot  betöltötte.  Bizony  nem  egyszer  megesett, 

x)  Csues  =  hallod  ?  Még  a  szerbiai  háborúból  maradt  meg.  E  szavakkal 
ellenőrizték  egymás  éberségét  a  szerb  őrségek. 


14 


Dr.  Nagy  Miklós 


hogy  az  ellenséges  ágyuk  tüzébe  került  vonatról  leszállva,  mind- 
járt bejutott  a  katona  a  csaták  förgetegébe. 

Az  első  idők  drága  véren  szerzett  tapasztalatai  után  azon- 
ban, főleg  mióta  ia  sorezredek,  a  tartalékosok  és  póttartalékosok 
fokozatos  fölhasználása  és  kimerülése  folytán  egyre  nagyobb 
mértékben  kellett  igénybe  venni  a  béke  éveiben  semminő  kikép- 
zésben nem  részesült  B)  osztályú  népfelkelőket  is,  a  menetek, 
—  hacsak  lehet,  —  mielőtt  tűzbe  kerülnek,  úgynevezett  front 
mögötti  kiképzést  kapnak. 

Voltaképen  e  kiképzés  alatt  ismerkedik  meg  komolyan  az 
újonc  a  háborús  élet  kellemetlenségeivel,  fáradalmaival.  Mig  a 
kaszárnyában  pontosan  meghatározott  időben  gyakorlatozott,  ét- 
kezett, élvezte  pihenőjét,  most  fárasztó  harcászati  gyakorlatok 
közben  végez  nagy  menetteljesítményeket,  melyek  egyre  köze- 
lebb juttatják  a  tüzvonalhoz.  Étkezése  rendetlen,  fekvőhelye 
is  néha  oly  nyomorúságos  és  annyira  ellenkezik  az  egészségügy 
minden  kívánalmával,  hogy  csöppet  sem  irigylendő  helyzetében 
csak  egy  vigasza  van  a  legénynek:  desz  ez  még  rosszabbul  is». 
E  kiképzés  alatt  ismerkedik  meg  nyáron,  a  hőségben  eltikkadt 
legény  az  emésztő  szomjúsággal.  Hogy  ezt  az  útszéli  pocsolya 
piszkos  vizével  ne  próbálja  enyhíteni,  abban  néha  igazán  csak  a 
lisztek  kivont  kardja  akadályozza  meg.  Mily  boldog  a  legkénye- 
sebb legény  is,  ha  menetközben  egy-egy  kitépett  répához,  ká- 
posztatorzsához, vagy  bárminemű  éretlen  gyümölcshöz  jut.  E 
kiképzés  alatt  kell  továbbá  megküzdeni  esős  időjárásban  a  ke- 
délyre is  rendkívül  lehangoló  hatású  nedvességgel  és  feneketlen 
sárral,  télen  pedig  a  kemény  hideggel,  amikor  a  széltől,  fagytól 
megdermedve,  oly  jó  volna  leülni  és  örökre  megpihenni,  ha 
tisztjei,  altisztjei  féltő  gond  helyett  átengednék  sorsának. 

Végül  e  kiképzés  alatt  szokja  meg  a  harcszerű  viselkedés 
és  a  terep  mellett  az  ágyúszót  is.  Hogy  a  háborús  izgalmakban 
is  legyen  része,  arról  a  saját  és  az  ellenséges  repülők  gondoskod- 
nak. Alig  lehet  szebb,  de  egyszersmind  izgatóbb  látványt  elkép- 
zelni, mint  mikor  elhárító  ágyúink  üldözőbe  veszik  az  ellenséges 
gépmadarat  piros-fehér  füstű  srapneljeikkel.  Élénk  hatást  gya- 
korolnak továbbá  az  újonc  lelkére  a  meghatározott  időben  be- 
érkező ujabb  menetalakulatok,  a  hadtápnak  éjjel-nappal  működő 
szolgálata.  Minél  többet  lát  a  háború  roppant  arányaiból,  annál 
inkább  érzi  a  gépezet  pontosságával  működő  tömegben  önkicsiny- 
ségét. 

ban,  de  még  jobban  bántja,  hogy  hazája  rabságban  sinlődik  s  ő,  ki 
látja  a  veszedelmet,  értené  is  a  segítség  módját,  nem  tudja  honfitársait 
tétlenségükből  felrázni,  cselekvésre  birni. 

Mohón  olvasgatja  Machiavellit,  a  modern  történetírás,  állam-'  és 
haditudomány  megteremtőjét.4)  Lelkét  áthatja  a  Machiavelli  tanítása: 
hogy  az  idegen  uralom  igáját  le  kell  ráznunk;5)  a  megváltás  munkáját 
csak  a  nemzettel  együtt  érző  fejedelem  végezhetné  el;8)  a  megváltónak 
a  nemzet  felszabadításához  megbízható,  fegyelmezett  hadseregre  van 
szüksége;  az  idegen  hadak  mit  sem  érnek;  a  zsoldos  hadak  az  országot 
romlásba  döntik;  nemzeti  hadsereget  kell  tehát  teremteni.7)  Vitéz 
Had  nagy -ában  (Discursusok,  Aphorismák,  Centuriák)  és  Tábori  Kis 
7>cctá-jában  meg  is  irja  hogyan  kellene  ezt  a  hadat  szervezni,  fel- 
szerelni8) és  hogy  milyen  legyen  a  hadvezér.  A  Montecuccoliék  mód- 
izeres  rögeszméje  ellenében,  tehát  a  metodisták  ellen  (akik  «hadászati 
elveiket  időre,  helyszínre,  viszonyokra  és  ellenfélre  való  minden  tekin- 
tet nélkül,  mindenkor  és  mindenütt  alkalmazni  óhajtották)))  hangosan 
hirdeti  Machiavelli  tanítását,  hogy  a  kedvező  időt,  a  kedvező  alkalmat 
fel  kell  használni;9)  ha  az  idő  és  alkalom  ugy  kívánja,  meg  kell  vál- 
toztatni a  haditervet;10)  alkalmazkodni  kell  a  szerencséhez  is:  ha  ránk 
mosolyog,  üstökön  kell  ragadni.11) 

Lelkét  teljesen  áthatja  az  a  gondolat,  hogy  a  hazát  ez  elvek 
érvényesítésével,  a  nemzeti  hadseregnek  ilyetén  szervezésével  meg 
lehetne  menteni.  Szeretné  az  olvasmányaiból  és  saját  hadi  tapasztala- 
taiból leszűrt  tanulságokat  szent  meggyőződésével  és  hevületével  együtt 
nemzete  jobbjaiba1  átplántálni. 

Ekkor  kerül  kezébe  a  Busbeck  Exclamatio-ja.12)  Az  ékesszavu 
humanistának  a  Machiavelli  Exhortatio-jához1*)  hasonló  kiáltó  szava 
mintha  a  Zrínyi  saját  lelkének  visszhangja  volna:  hisz  Busbeck  had- 
tudományi elveire  nézve  mindenben  Machiavelli  követője!  a  zsoldos 
hadakra  és  a  nemzeti  hadseregre  nézve  a  Machiavelli  elveit  hirdeti! 
Hisz  ez  értékes  tanításon  és  a  török  hadi  szervezetre  vonatkozó  érdekes 
megfigyeléseken  kivül  különösen  a  forma,  a  keret  az,  ami  a  jeles  huma- 

*)  L.  Max  Jahns  Gesrhichte  des  Kriegswesens  és  Machiavelli  und  der  Gedankt  dtr  allgemti- 
nen  Wthrpjlicht,  idézve  Zrínyi  és  Machiavellimben.  X.  fej.  400.  1. 

«)  Zrínyi  és  Machiavelli.  28.  1.  III  fej.  Az  idegen  uralom  ellen. 

•)  U.  o.  142.  1.  IV.  fej.  A  megváltó. 

?)  U.  o.  150.  1.  V.  fej.  Nemzeti  hadsereg. 

»)  U.  o.  272.  I.  VI.  fej.  Hadszervezés,  felszerelés. 

9)  U.  o.  399.  1.  X.  fej.  Milyen  legyen  a  hadvezér? 

10)  U.  o.  402.  1. 

n)  U.  o.  277.  1.  VII.  fej.  Küzdelem  a  Machiavelli  pogányságával. 

u)  Augerii  Busbequii  Exclamatio :  sive  De  re  militari  contra  Turcam  instituenda  consilium. 
Antverp.  1581 

*»)  Machiavelli  II  Principe  utolsó,  vagyis  XXVI.  fej.:  Esortazione  a  liberare  la  Itália  dai 
Barbárt.  Buzdító  beszéd  Olaszországnak  az  idegenektől  való  megszabadítására. 

Magyar  Figyelő.  3 

nistának  eme  fényes  retorikai  alkotását  annyira  vonzóvá  teszi!  Talán 
ily  formában  a  mi  nemességünk  is  meghallgatja,  mit  kellene  hazánk 

megmentése  érdekében  cselekednünk? 

Zrinyi  nem  vágyik  irói  babérokra;  nem  törekszik  eredetiségre, 
hanem  minden  uton-módon  tanítani,  meggyőzni  szeretné  nemzetét, 
mik^pen  lehetne  a  végső  veszedelmet  az  országról  elhárítani.  Megirja 
tehát  Az  török  áfium  ellen  való  orvosság-át;  átveszi  kongeniális  iró- 
társából  mindazt,  ami  hazai  viszonyainkra  alkalmazható,  különösen 
a  tetszetős  előadás  retorikai  eszközeit  és  a  Machiavelliből  is  ismert 
elvekre  vonatkozó  idézeteket,14)  de  belefoglalja  a  saját  tapasztalatait, 
tudását,  önálló  gondolatait  és  azokat  a  mélyreható  eszméket,  melyek- 
nek, korát  századokkal  megelőző,  megértésére  a  Machiavelli  tanul- 
mányozása képesítette. 

A  Busbeckből  történt  átvételre  Marczali  mutatott  rá  először,  köz- 
vetetlenül  Zrinyi  és  Machiavelli  cimü  tanulmányom  keletkezése  után, 
mondván:  Zrinyi  Miklós  «sokat  olvas  és  ami  kedvére  valót  talál,  azt 
szószerint  átveszi.  Egész  lapokat  találunk  műveiben  Machiavelliből  és 
Busbeckből  átvéve,  de  Ítéletében  önálló  és  mindenben  korának,  nemzeté- 
nek ismerete,  hazájának  közvetetlen  haszna  vezeti».15) 

Az  Áfiumnak  Busbeckkel  való  egybevetését,  a  filológiai  munkát, 
Ferenczi  Zoltán  végezte.16)  Ezért  a  szép  és  hasznos  munkáért  Ferenczi- 
nek  elismeréssel  és  köszönettel  tartozunk. 


II. 

Ferenczi  tanulmányából  azonban  hiányzik  az,  amit  föntebb  emlí- 
tettem, hogy  Busbeck  az  állam-  és  hadi  tudományok  terén  a  Machia- 
velli tanítványa,  ép  ugy  mint  Zrinyi. 

Erre  nézve  a  külső  és  belső  bizonyítékok  hosszú  sora  áll  rendel- 
kezésünkre. 

f*)  Machiavelli  korinak  legjelesebb  stilistája.  A  humanisták  iskolájából  fejlődött  nemzeti 
író,  aki  mír  nem  latinul,  hanem  a  néo  nyelvén  Cin  !tw>ii  vo'/ji-e,  aza/olaszul)  ir.  A  latin  írókból 
vett  idézeteit  nem  latinul,  hinem  olvasó1  k5íöi5i?e  nyelvén  kuli  és  pontonkint  fejtegeti.  Midőn 
tehát  a  Utinul  iró  B  isbeck  a  katonínik  viló  ifjak  kiválogitísáról  szólva,  Machiavelliben  olaszul 
azt  olvissa,  ho^y  „Vilahányan  ed  lig  a  kérdésről  írtak,  mindnyájan  megegyeznek  abban,  hogy 
jobb  okit  a  föld  népéoől  válo^itni,  nrvel  ezek  oly  emberek,  kik  hozzászoktak  a  nélkülözéshez, 
a  n\pban  álláshoz,  az  árn'yé'ot  nen  keresik..."  (L.  Zrinyi  és  Michiavelli  V.  fej.)  és  olvassa, 
hogy  Michiavelli  ezekben  hol  Július  Caesirra,  hol  Vegetiusra  hivatkozik,  akkor  Busbeck  ahelyett, 
hogy  az  olasz  szöveget  ismét  htinra  fordítani,  kikeresi  Vegetiusból  az  idézett  helyet  és  közli 
egész  terjedelmében.  A  latinos  műveltségű  magyar  neme^éghez  szóló  Zrinyire  nézve  szinte 
kapóra  jön,  hogy  latin  íróknak  Machiavelliben  olasz  nyelven  olvasott  idézetét  itt  az  eredeti 
textusban  megtalálja. 

u)  Nagy  Képes  Világtörténet.  1902.  IX  köt  272  1. 

16)  Ferenczi  Zoltán:  Zrinyi  ét  Busbequius.  Akad.  Értesítő.  1917.  34.  t 

Külső  bizonyítékok: 

genovaiak,   raau^ainh    f;r»„,  ■  f        ,  wrsaigas,    ezek  nund 

r*»,  Ne  ss,  str^tr, 

érdekes  vo.tat/onSk  ho!v  "r"  TT^  *  ,eVe,ei«ek 
a  XV    és  XV    T      I'  ,    gy         °"  klVÜ1  szorg="masan  olvasgatta 

.udvaTev  hog;  er:  2nt:;:r  kövr  hires  je,eniéseit-  s* 

nak  Jegkiválóob  emléke/  ^        tÖrténelé»<*  *  i-da.má- 

^leh^ 

már  előbb,  1521-ben  megjelent  Firenzében"")    H,        ,  T 
halála  után,  1534-ben,  Regimm  pl  \    J  eVVeI  M««*i»velli 

indul  a  Machiavelli  fö Ifitt  Zl  vL  " l55o  b"  ,v  "m*<*Wf  me«" 
velli  müveit  indexre  téteti")  '  "  ^  Pál  pápa  MacI)ia- 

»e„  MachiaveHi  ^^^^^^5^ 

M,SÖ  bÍZ°«  világos^sZa;''  BuSeltL,- 

•  3  UT53.T        ££""S  0/  ^  **~  *  ***  London,  ,88,.  ,.  k.  «.  , 

£2  f  CK'l^tr mihi      "  ~  — 

temen  sine  ve„ia  Chiaussorum...  Frequent«  ad  I  «  i  T*'"*  Cfn"e"rfi"»  vei  allis;  „„„ 
Ebevir  kiadás.  1633.  év.  216   I  'nt«d™.    —  iíi<s&egt(ií  Ovmin  quae  extant.  Epistola  III. 

....  ka,.?,V;."ari:  mC°!°  M"Ch,me"i  ~  —  ■*  R-do..Mt  ,882.  „.  k6t  365-36Í  ,  é, 

ségének  java  része  olasz  volt.  A  Machiavelli  1513  körül  irt  műveit  a 
század  hatvanas  éveiben  már  elkeseredett,  nagy  vitákban  emlegették 
és  fejtegették.  A  nagyműveltségű  Busbecknek  tehát  süketnek  és  vaknak 
kellett  volna  lennie,  hogy  Machiavellit  ne  ismerje. 

A  bciső  bizonyíték  az,  hogy  Busbecknek  az  állam  megöl talma- 
zására,  fentartására,  az  idegen  betörők  kiűzésére,  a  hadszervezés  el- 
veire vonatkozó  eszméi  mind  Machiavellitől  származnak.  Föntebb 
egyenkint  rámutattam  Zrínyi  és  Machiavelli  cimü  tanulmányom  azon 
pontjaira,  melyekből  kitűnik,  hogy  a  nemzetmegváltás  módja,  a  nem- 
zeti hadsereg  eszméje,  a  zsoldos  hadak  káros  volta  s  a  modern  had- 
szervezés (disciplina  mililaris)23)  mikéntje  eszméjének  és  elveinek  for- 
rása a  modern  oknyomozó  történetirás  atyja,*4)  Machiavelli.  Benne 
ezek  az  eszmék  és  elvek  nem  ötletszerűen  keletkeztek,  hanem  tapasz- 
talatai és  a  régi  népek,  különösen  a  rómaiak  hadműveleteinek  és 
irodalmának  tanulmányozása  alapján  fejlődtek  és  csak  lassan  dombo- 
rodtak ki.25)  Méltán  mondja  hadszervezéséről  Max  Jáhns,  porosz 
vezérkari  őrnagy,  a  jeles  hadi  iró,  hogy  Machiavelli  idevágó  tanácsait 
olvasva,  azt  hinné  az  ember,  hogy  valamely  közöttünk  élő  modern 
hadi  teoretikusnak  tanítását  hallgatja.26) 

Nagyon  jellemző  Busbeck  és  Zrinyi  forrásának  közösségére 
nézve,  hogy  Rónai  Horváth  Jenő  százados,  Zrinyi  hadtudományi 
munkáinak  szakértő  kommentátora,  a  magy.  tud.  akad.  hadtudományi 
bizottságának  megbizásából  Zrinyi  hadtudományi  munkáit  sajtó  alá 
rendezvén,  a  Bevezetésben,  az  55.  lapon,  a  következőket  irja:  «Zrinyi 
nem  kora  hadművészetét  tanítja,  hanem  azon  elveket,  melyekkel 
később  Savoyai  Jenő,  Nagy  Frigyes  és  Napóleon  nevöknek  örök  dicső- 
séget szereztek;  ama  hadművészet  elveit,  mely  a  következő  időszakok- 
ban trónokat  döntött  le  és  országokat  rendített  meg  és  melyeknek 
helyességét  a  mai  fejlett  hadtudomány  is  föltétlenül  elismeri.))  Rónai 
Horváth  e  véleményének  párjaként  nyolc  évvel  később,  1899-ben, 
valahol  a  Rajna  vidékén  egy  ludwigshafeni  német  tudós  a  következő- 
ket irja  Busbeckről:  «Für  die  Idealitat  des  Verfassers  legt  es  jedenfalls 
ein  glánzendes  Zeugnis  ab,  dass  er  damals  eine  militárische  Organisn- 

•)  Machiavelli:  Arte  della  Guerra,  Libro  Primo.  Az  Opere  c.  1819.  évi  kiad.  V.  köt. 
17Í.  lapján:  „non  si  puö  far  fondamento  in  altre  armi,  che  nelle  proprie...  né  per  altro  modo 
ordinare  una  disriplint  milUare" .  Következik  a  vitézek  megválogatásának  módja  Július  Caesar  és 
Vegetius  véleménye  alapján. 

M)  Mohi  Róbert:  „Die  Geschichte  u.  Literatur  der  Staatsivissenschaften".  III.  köt.  539.  1.: 
„Seit  Aristotelcs  war  er  wieder  der  erste,  welcher  die  inneren  allgemeinen  Gründe  der  von  der 
Geschichte  erzáhlten,  oder  von  ihm  selbst  beobachteten  Thatsachen  aufzusuchen  sich  bemühle, 
und  aus  den  ein/.elnen  Erscheinungen  auf  die  Ursache  schloss." 

**)  L.  bővebben  Zr.  és  M.-m  V.  Nemzeti  hadsereg  c.  fej. -ben. 

86)  Idézve  Zr.  és  M.-m  273.  l.-ján. 

tion  íür  durchführbar  halt,  welche  an  nicht  wenigen  Hauptpunkten 
sich  mit  den  modernen  preussischen  Grundsátzen  berührt.»27) 

Vessük  evvel  össze  azt  az  ismeretes  tényt,  hogy  I.  Napóleon 
őszinte  bámulója,  hű  tanítványa  volt  Machiavellinek,  műveit  folyton 
olvasgatta  s  még  a  táborba  is  magával  vitte,  Nagy  Frigyes  pedig 
Machiavellit  gyalázó  ifjúkori  munkája  ellenére  minden  cselekedetét 
Machiavelli  tanai  szerint  irányozta,28)  továbbá  azt,  amit  Max  Jahns- 
ből  föntebb  Machiavellire  nézve  idéztünk  és  rögtön  kiviláglik,  hogy 
Busbecknek  és  Zrínyinek  eme  világtörténeti  nagyságokkal  való  egye- 
zése csakis  közös  mesterükből,  Machiavelliből  magyarázható. 

Végül  nagyon  figyelemreméltó,  amit  Rónai  Horváth  a  Zrínyi 
hadtudományi  elveinek  keletkezéséről  mond,29)  hogy  ugyanis:  ezek 
az  elvek  nem  ujak,  kutforrásuk  ugyanaz,  mint  a  metodizmus  hiveié, 
vagyis  a  régi  görögök  és  rómaiak  hadművészeti  elvei  s  mégis  a  vég- 
eredmény, melyre  ők  és  Zrínyi  jutnak,  mily  óriási  különbségeket 
mutat!  Ugyanezt  mondhatjuk  Busbeckről  is.  Hogy  ők  ketten  «a  had- 
művészetet békóba  kényszerítő  szabályokat))  el  nem  ismertek,  hogy  a 
régiekből  csak  azokat  a  «gyöngyszemeket»  válogatták  ki,  melyeknek 
Rónai  Horváth  szerint  örökös  az  értékük,  az  könnyen  megérthető,  ha 
tudjuk,  hogy  ők  nemcsak  az  ókori  irókat,  hanem  Machiavellit  is  is- 
merték. 

A  külső  és  belső  bizonyítékok  tehát  egyaránt  hangosan  hirdetik, 
hogy  Busbeck  a  hadi  tudomány  terén  ép  ugy  a  Machiavelli  tanítványa, 
mint  a  mi  Zrínyink. 

III. 

Rá  kell  most  még  mutatnom  arra,  hogy  az  Áfiumnak  azok  a 
helyei,  vagyis  a  Zrínyi  buzdító  beszédének  jó  nagy  része,  melyek  Bus- 
beckre  nem  vezethetők  vissza:  mind,  ép  ugy  mint  Zrínyi  egyéb  mun- 
káinak állam-  és  hadtudományi  elvei,  a  Machiavellitől  nyert  hatásra 
vallanak.  Nem  átvételről  szólok  én,  nem  szolgai  módon  való  fordítás- 
ról, hanem  olyan  lelki  hatásokról,  melyek  az  apostolokban  nyilvánul- 
nak meg,  midőn  a  mester  tanítását  a  világ  közkincsévé  teszik. 

Hogy  Zrínyi  az  ország  állapotát  látomásból  kiindulva  vázolta; 
hogy  saját  erőnkre  való  utaltságunkat  a  szomszédok  önzésével,  kapzsi- 
ságával okolja  meg;  hogy  miképen  tart  szemlét  a  szomszéd  népek 
fölött;  hogy  egyrészről  fiaink  vitézségére  hivatkozva,  háborús  felkészü- 
lésre buzdítja  a  nemzetet,  másrészről  azzal  korholja,  hogy  csúfsága 

r)  Dr.  Zimmerer  Heinrich:  Eine  Beise  nach  Amasia.  Ludwigshafen  am  Rhein.  18G9.  5.  1 
»)  Villariból.  L.  Zr.  és  M.  292-293.  1. 

»)  Rónai  Horváth  Jenő:  Gróf  Zr.  M.  hadtud.  munkái.  49—50.  1. 

lettünk  a  nemzeteknek  és  magunknak;  hogy  a  magyar  uri  élet  hivságát 
és  kora  feslettségét  talán  az  idegen  példa  alapján  nagyon  is  erős  szinek- 
kel  festi;  hogy  mindezek  ellenére  mégis  csak  a  saját  embereinkből 
kívánja  a  nemzeti  hadsereget  felállítani;  hogy  abbeli  meggyőződése 
ellenére,  hogy  a  hadsereg  ereje  a  gyalogságban  van,  csak  négyezer 
gyalogost  és  evvel  szemben  nyolcezer  lovast  kíván  az  állandó  had- 
sereg részére  és  hogy  miért  választott  ő,  a  buzgó  katholikus  ily  pogány 
jelmondatot  szimbólumul:  Sors  bona,  nihil  aliud:  mindezekre  nézve 
megtaláljuk  a  feleletet  Zrínyi  és  Machiavellimben. 

Zrinyi  a  Vitéz  Hadnagy-ban  már  az  Áfium  megírása  előtt  kifej- 
tette volt,  hogy  nem  a  pénz  a  háború  lelke,  hanem  a  megbízható  vitéz 
ember  és  a  fegyver.  Ez  igy  olvasható  Machiavelli  Discorsijában  is.30) 
De  azért,  valamint  Machiavelli  is  szükségesnek  mondja  a  hadviselés- 
hez a  pénzt,31)  ugy  Zrinyi  is  inti  honfitársait,  hogy  ezt  a  pénzt  pedig 
bárhonnan,  még  ha  az  oltárról  vesszük  is,  elő  kell  teremteni. 

Zrínyinek  a  pénzre  vonatkozó  megjegyzései  Busbeckben  nem 
lelhetők  fel,  Machiavelliből  azonban  szórói-szóra  kimutathatók.  A  nagy 
és  hatalmas  német-római  birodalom  hadi  teoretikusainak  ugyanis  ily 
kérdésekkel  fölösleges  lett  volna  foglalkozniok,  ellenben  a  kis  Magyar- 
országra és  a  parányi  Firenze  városára  nézve  ezt  a  kérdést  is  tisztázni 
kellett.32) 

Ezenkívül  csak  arra  a  Zrinyi  és  Busbeck  között  levő  nagyon 
lényeges  eltérésre  kell  még  rámutalnom,  hogy  Zrínyiben  ép  ugy  mint 
Machiavelliben  megvan  az  általános  hadkötelezettség  eszméjének 
alapja,  de  Busbeckben  nincs  meg. 

Busbeck  —  ugyancsak  Machiavelli  alapján  —  csak  az  állandó 
nemzeti  hadsereg  felállítását  sürgeti.  A  mértékletes,  fegyelmezett,  fárad- 
hatatlan, mindenre  elszánt  janicsár  az  ideálja.  Saját  szemeivel  látja, 
miként  nevelik"  őket,  ezeket  az  idegenből  rabszijon  Törökországba 
került  kis  keresztény  csemetéket.  Gyermekkorukban  elzárják  őket  a 
világ  elől,  —  úgymond  Busbeck  —  de  ugy  nevelik  őket,  hogy  se  szülőt, 
se  vallást  ne  ismerjenek,  ilyes  dolgokkal  ne  is  törődjenek,  csak  a 
padisah  parancsa  legyen  előttük  szent.  Serdülő  korukban  arra  való 
eunuchok  vezetése  alatt  kemény  munkában,  például  összeomlott 
épületfalak  elhordásában  edzik  őket.  Később  hozzáértő  mesterekre 
bízzák  katonai  kiképzésüket.  Busbeck  megkérdezte,  honnan  veszik  a 

**>)  Machiavelli:  Discorsi.  Libro  II.,  Cap.  X. 

81)  Machiavelli:  Sulla  provvisione  del  danaro.  (Viliari:  Niccolö  Machiavelli  e  i  suoi  tempi. 
Firenze,  1877.  I.  435.  1.) 

32)  Az  Egyetemes  Philologiai  Közlöny  1Q17.  évf.-ának  331.  lapján  Ferenczi  Zoltán :  „Zrinyi*- 
Az  török  áfium  c.  művének  forrásai"  cimen  értekezési  irt.  Jelen  tanulmányomnak  erre  vonatkozó 
része  —  szorosan  filológiai  természetű  lévén  —  az  Egyetemes  Philologiai  Közlönyben  fog  meg- 
jelenni. 

kiképzéshez  ezeket  a  jeles  erőket,  akiket  ő  képzeletében  parthusok- 
nak,  baktriaiaknak,  masszagetáknak  vélt  és  nagy  csodálkozására  azt 
a  választ  kapta,  hogy  egyikük  magyar,  a  másik  horvát,  a  harmadik 
német  (Hunc  esse  Hungarum,  illum  Croatam,  tertium  Germanum), 
még  pedig  nem  is  holmi  nemes  ivadék  vagy  nemesi  udvarban  nevel- 
kedett vitéz,  hanem  ki  kukta,  ki  szerzetes-novicius,  ki  csaposlegény 
volt  azelőtt,  de  az  idegenben  beletanultak  a  hadi  mesterségbe  és  sokra 
vitték.  Mert  a  valamire  való  képességet  nem  a  születés,  nem  a  szár- 
mazás adja  meg,  hanem  a  munka,  melyet  valaminek  elsajátítására 
fordítunk.  A  szabad  művészeteket,  zenét,  asztronómiát,  matematikát 
senki  se  örökölte  apjától,  bármilyen  tudós  is  lett  légyen  az  a  szabad 
művészetek  valamelyikében;  ép  ugy  a  katonai  fegyelmezettség  sincs 
rendhez  vagy  születéshez  kötve. 

Busbeck  szükségesnek  tartja  az  állandó  nemzeti  hadsereget, 
rajong  a  katonák  fegyelmezettségéért,  de  a  honvédelem  általános 
kötelezettsége  eszméje  még  nem  ragadja  meg  figyelmét. 

Zrínyi  evvel  szemben  azt  mondja: 

^Szükséges . . hogy  a  magyar  nemzet  tartson  fegyvert  kezében, 
de  nem  ugy  mint  eddig,  hanem  jóval  is  másképen.  Mert  nem  elég  az, 
hogy  minden  particuláris  embernek  legyen  fegyver  házánál,  noha 
unnak  is  ugy  kell  lenni . .  .»  (Zr.  Áf.  97.  1.) 

«Ha  azért  hadakozás  volna,  nem  tiz-tizenkétezer  embert  kellene 
felf  egy  ereznünk,  hanem  az  egész  nemzetünket  jó  módjával.*  (Zr.  Áf. 
117.  1.) 

Rónai  Horváth  Jenő  erről  a  Megjegyzések  L)  pontjában  követ- 
kezőképen nyilatkozik:  «Két  fontos  dolgot  tartalmaz  e  tétel:  Az  első, 
hogy  védelméről  a  nemzet  maga  tartozik  gondoskodni;  még  pedig  a 
nemzet  összessége.  Tehát  nem  egyedül  a  király,  a  főpapok  vagy  a  főne- 
messég, vagy  a  nemesi  rend  általában,  hanem  az  egész  ország,  az  egész 
nemzet.  Indirekt  támadás  ez  a  rendi  alkotmány  ellen  s  talán  ép  ez 
okozza,  hogy  Zrinyi  a  fölvetett  eszmétől  hirtelen  eltér;  nem  rész- 
letezi, nem  magyarázza,  mert  hisz  eszméi  ellentétben  állanak  a  köz- 
felfogással . . .  Ezért  elhallgat:  «Nem  is  jó  volna  mind  papirosra  ten- 
nem, nem  is  lehet. »  Áttér  a  költség  kérdésére  s  evvel  a  másik  nem 
kevésbbé  fontos  dologra,  mely  pedig  az  első  eszmének  csak  folyta- 
tása, következménye  .  . .  « Járuljunk  közadóval  mindnyájan,  nemesek 
és  nem-nemesek,  a  hadsereg  költségeihez ...»  Még  gondolatnak  is 
rettenetes  lehetett  ez  eszme  ama  korban  s  bizony  csoda,  hogy  föl- 
találóját  őrültnek  nem  nyilvánították.  Pedig  nem  volt  az,  csak  szelle- 
mének röpte  volt  gyorsabb,  megelőzte  korát  s  a  XVII.  század  köze- 
pén ajánlotta  azt,  ami  (a  Rákóczi-fölkelés  rövid  időszakától  eltekintve, 
amikor  mind  a  fejedelem,  mind  a  pártján  álló  nemesség  hadi  adót 
fizettek)  csak  két  század  multán  valósult  meg.» 

Hogy  ezekben  az  eszmékben  a  honvédelem  általános  kötelezett- 
sége, vagy  mint  közönségesen  nevezni  szokták,  az  általános  'hadköte- 
lezettség eszméjének  alapja  van  lerakva,  azt  a  Machiavelli-irodalom 
rég  elismerte.  Említettem  már  Max  Jáhns-t,  a  porosz  vezérkari  őr- 
nagyot, jeles  hadi  irót,  aki  «Machiavelli  und  die  allgemeine  Wehr- 
pflicht»  cimü  felolvasását  azzal  kezdi,  hogy  kéri  a  hallgatóságot, 
fojtsa  el  erkölcsi  felháborodását,  mely  Machiavelli  nevének  említése- 
kor a  nagyközönségben  jelentkezni  szokott,  mert  nem  az  embernek 
erkölcsi  magatartásáról  akar  szólni,  hanem  arra  a  modern  férfiúra 
akar  a  Machiavelli  irói  egyéniségében  rámutatni,  aki  legelőször  tette 
tudományos  megfontolás  tárgyává  az  általános  hadkötelezettség  esz- 
méjét.83) 

Machiavelli  ezt  az  eszmét  az  Arte  della  Guerra  első  és  második 
könyvében  fejti  ki.  Livius  és  Vegetius  tanulmányozása  arra  a  meg- 
győződésre juttatja,  hogy  a  rómaiak  példájára  kell  a  honvédelmet  szer- 
veznünk, ha  boldogulni  akarunk.  Kifejti,  hogy  az  otthonlevők  vasár- 
naponkint  községenkint  gyűljenek  össze  fegyvergyakorlatra,  ugy  mint 
a  svájciaknál  szokás,  de  állandó  hadsereg  is  legyen  a  római  légió,  a 
görög  falanksz  és  a  svájci  battaglione  mintájára.84) 

Busbeck  ezt  a  népekre  és  államokra  kiható  nagy  eszmét,  melyet 
a  középeurópai  hatalmak  csak  századok  múlva  foganatosítottak,  az 
angolok  pedig  ^sak  napjainkban  kezdenek  alkalmazni,  még  nem  ér- 
tette meg.  Zrínyi  ismételten  megemlíti  az  Áfiumban,  érzi  nagy  jelentő- 
ségét, de  kora  még  nem  érett  meg  rá,  hogy  kellőkép  kifejthetné  ebbeli, 
mai  modern  honvédelmi  állapotainkra  illő  gondolatait. 

IV. 

Vonjuk  le  fejtegetésem  eredményét: 

A  modern  állam-  és  hadtuddmányi  elveknek  a  firenzei  bölcs  az 
apjuk.  Zrinyi  ezeket,  a  Machiavelli  tanításait  —  mint  a  Vitéz  Hadnagy 
cimü  műve  is  bizonyítja  —  a  Busbeck  Exclamatiójának  olvasása  előtt 
is  ismerte  és  vallotta.  Busbeck  maga  is  a  Machiavelli  tanítványa.  Ex- 
clamatiója  a  Machiavelli  Exhortatiója  (Esortazione)  és  Arte  della 
Guerra-ja  elvei  egy  részének  retorikailag  gyönyörűen  felépített  alkal- 
mazása. Ami  Zrínyiben  és  Busbeckben  közös,  az  mesterüknek,  Machia- 
vellinek, tanításából  foly.  De  Zrinyi  Áfiumában  ezenkívül  sok  oly, 
Machiavelliből  származó  hely  is  van,  melyeknek  Busbeckben  nyomuk 
sincs;  ilyen  különösen  az  általános  hadkötelezettség  modern  eszméjé- 

w)  Viliari :  Niceolo  Machiavelli  und  seine  Zeit.  Ül.  köt.  76.  1.  Jegyzet. 
M)  Opere  di  Nicc.  Machiavelli.  V.  köt.  212.  1. 

nek  alapja.  Ezenkívül  a  pontonkint  nem  párhuzamosítható  helyeken 
a  teljesen  önálló  felfogást  mutató  fejtegetések  és  magyar  viszonyokra 
▼aló  vonatkozás  is  arról  tanúskodnak,  hogy  irójuk  a  firenzei  bölcs 
nagy  koncepciójú  iskolájának  kiváló  képviselője. 

Busbeck  Exclamatiója  nem  nevezhető  az  Áfium  forrásának. 
Jelöljük  meg  az  Áfiumban  gondosan  mindazokat  a  részeket,  melyek- 
ről Ferenczi  kimutatta,  hogy  Busbeckből  valók  és  látni  fogjuk,  hogy 
Busbeckből  Zrínyi  csak  a  szónoki  beszéd  kezdetén  és  végén  levő 
emfatikus  részeket,  az  indulatra  ható  retorikai  részeket  és  a  Machia- 
velliből is  ismert  elvekre  vonatkozó  eredeti  idézeteket  veszi  át.  Elvei- 
nek forrása  Machiavelli;  a  Busbeck  Exclamatiója  csak  minta  és  keret, 
melybe  Machiavelliből  eredő  elvei  alapján  a  nemzeti  hadsereg  felállí- 
tására vonatkozó  javaslatát,  az  általános  hadkötelezettség  eszméjét,  a 
hadszervezés  mikéntjét,  a  saját  tapasztalatait,  okoskodását  tetszetős 
formában  belefoglalja,  hogy  igy  hathatósabban  szólhasson  a  nemzet 
jobbjaihoz,  midőn  előttük  kifejti,  miképen  lehetne  az  országot  a  török 
uralom  alól  felszabadítani,  de  egyúttal  a  némettől  is  függetleníteni  és 
igy  a  végső  romlástól  megmenteni. 


Szilveszteri  káprázat. 

Elbeszélés. 
Irta:  Váczy  József. 

Annak  az  esztendőnek  utolsó  napján,  amelynek  határmes- 
gyéjétől  csak  egy  lépés  választotta  el  a  vén  Időt,  hogy  a  tizen- 
nyolcszor századik  mérföldévet  is  a  háta  mögött  hagyja,  Vitéz 
uram  már  kéthetes  vendége  volt  a  bajomi  kúriának.  Az  ország- 
utak dalosszivü  vándora  most  megint  révbe  jutott:  a  szellős, 
piszkos,  banyakemencés  útszéli  csárdákat,  ahol  kemény  fekvés 
esett  a  korcsmapadokon  és  a  szűkösen  nyomorgó  paplakokat,  ahol 
csak  hajnalra  lehetett  elaludni  a  gyereksirástól,  mintha  varázs- 
ütésre váltotta  volna  föl  az  ősrégi  uriház  csöndje,  tisztasága  és 
vendéget  dédelgető  melege.  A  szobája  a  kertre  nyilott,  a  kan- 
dallójában mindig  égett  a  tüz,  kirojtosodott  ujjú  dolmányát  reg- 
gelre gondos  kezek  varrták  meg  és  az  alispán-házigazda  soha- 
sem engedte,  hogy  kidűlt  oldalú  csizmáit  saját  maga  fénye- 
sítse ki: 

—  Deferáljon  az  ur,  édesem,  a  világ  gusztusának  valamit! 

Vitéz  uram  versekkel  deferált.  István  napra  pattogó  rigmu- 
sokat  keltett  szárnyra  a  vendégsereg  előtt,  amelyben  bizonyos 
Dorottya  nevü  öreg  dámának  a  férfiak  után  való  vágyódását  és 
kínjait  figurázta  ki,  hajnal  felé  pedig,  mikor  a  huszonötfogásos 
eszem-iszomtól  oly  nehezen  szedték  a  lélekzetet  a  vendégek, 
mint  a  tömött  ludak  s  már  csak  apróbb  kortyokban  birtak  ál- 
dozni Bacchusnak,  a  bor  istenének,  kiparancsolta  az  asszony- 
népet a  szobából  és  pukkasztóan  csintalan  verset  eresztett  férfi 
hallgatói  fülébe.  A  gutaütésre  hajló  nagyhasu  táblabirákat  félóra 

múlva  is  rázta  a  nevetés  ettől  a  verstől  s  vége-hossza  nem  volt 
a  pohárköszöntőknek,  amelyek  közül  egyik  sem  jósolt  neki  hal- 
hatatlanságnál kevesebbet.  Egy  csimbókba  font  hajú,  izzó  szavú 
kuruc,  aki  egész  este  a  bécsi  rongy  és  német  módi  ellen  hadako- 
zott, felindultan  ölelte  keblére: 

—  Te  vagy  öcsém,  a  legnagyobb  magyar  költő!  ...  Én 
mondom  ezt  neked,  a  «csimbókos  poéta». 

Vitéz  uram  elemében  volt,  csak  ugy  dőlt  belőle  az  ötletes 
beszéd,  a  pajzán  tréfa,  az  aranyos  derű,  akárcsak  hajdan,  debre- 
ceni preceptor  korában,  amikor  bor  és  pipaszó  mellett  tartott 
leckét  a  kollégiumi  ifjúságnak,  s  midőn  a  jókedv  szivárványát 
a  téli  hajnal  oszlatni  kezdte,  megígérte  a  hálás  társaságnak,  hogy 
a  Dorottya  nevü  öreg  kisasszonyról  furcsa  vitézi  versezetet  fog 
mondani  bőved-estéjén. 

A  vers  azóta  készült:  Karnevál  a  somogyi  urak  és  dámák 
kíséretében  nagy  pompával  vonult  be  Kaposvárra  és  ott  föl- 
nyittatta a  matrikulát,  amelyből  kiderült,  hogy  Dorottya  kis- 
asszony is  a  pártában  maradt  aggszüzek  közt  van.  Vitéz  az  egész 
délutánt  szobájában  töltötte,  hogy  estére  rendbe  szedje  az  addig 
hevenyészve  összerótt  verssorokat,  de  a  munka  lassan  haladt; 
ezen  a  napon  nem  sok  kedve  volt  a  mulatságoshoz.  Elgondolkozó 
volt  és  borús  kedvű,  Lilla  jutott  eszébe,  a  hűtlen  leány,  buson- 
gása,  sirámai  Tihany  partjainál,  aztán  Rousseau  ideálja:  ma- 
gányban és  a  természetnek  élni,  mint  ember  és  polgár.  Szép 
volt  mindez,  ha  szomorú  is,  valahogyan  különb  mostani  életénél, 
amely  csak  örökös  dinom-dánom,  tétlenkedés,  vendégszereplés. 

—  A  sok  bortól  végtére  is  megrázkódik  az  ember,  —  gon- 
dolta, —  a  zsiros  falatoktól  megcsömörlik,  tréfáin,  rigmusain 
lassankint  csak  a  hajdú  nevet,  s  a  nagy  tisztességben  tartott  ven- 
dég ingyenélővé  kopik  ...  Itt  kellene  hagynom  az  egészet! 

Igen  ám,  de  hová?  Vissza  Debrecenbe,  ahol  minden  ember 
a  kicsapott  deáknak  nevetne  szemébe,  ha  az  ő  szemébe  nevetne, 
vagy  Komáromba,  ahol  minden  utca,  minden  ablak  Lilla  hűtlen- 
ségét panaszolja?  Nem,  ez  vesszőfuttatás  volna  el  nem  követett 
vétkekért.  Innen  csak  az  országútra  van  most  kiút,  de  ott  most 
térdigérő  hó  van,  s  a  beretváló  északi  szél  nemhogy  a  viseltes 
posztómentét,  de  a  legprémesebb  décbundát  is  hamar  kifirtatja. 
Menekülni  kellene  hát  előle  valamelyik  útszéli  csárdába,  ott 
körülcirógatni  a  vénülni  kezdő  csaplárnét,  egy  tálból  enni  a  mo- 

górva  gazdával,  részeg  fuvarosokkal  és  pandúr  elől  szökő  dezen- 
torokkal,  avagy  betérni  egy  másik  uriházba,  bókot  csapni  a 
nemzetes  asszonynak  és  a  háziurral  együtt  pipázva,  borozgatva, 
adomázva  ismét  tovább  üldögélni  a  kandalló  mellett  addig,  míg 
Vince  meg  nem  csordítja  az  ereszt,  akkor  megint  tovább  ván- 
dorolni, szénáspadlásokon,  boglyák  tetején  vagy  szellős  kocsi- 
színekben hálni,  avagy  káromkodva  tovább  oldalogni,  ha  vala- 
melyik barátságtalan  uriházban  az  udvaros  kutyákat  akarna  rá- 
ereszteni: Közben  persze  hallgatna  a  múzsa,  (ugyan  hogy  is  volna 
kedve  a  csavargó  toprongyoshoz  szegődni!),  múlna  az  idő  s 
egyszer,  egy  hófuvásos  éjszakán,  mikor  már  nem  birnák  öreg 
lábai,  lassan  betemetné  a  hó,  mint  egy  árokba  dült  részeg  kol- 
dust, anélkül,  hogy  csinált  volna  valamit. 

—  Rousseau  ideálja  a  magyar  humuson!  —  nevetett  ke- 
serűen Vitéz,  —  hogy  is  gondolhatnék  arra,  hogy  innen  kimoz- 
duljak? 

Az  udvarról  most  szánkócsilingelés  hallatszott:  a  vendégek 
már  gyülekezni  kezdtek  az  igért  furcsa  vitézi  versezet  meghall- 
gatására. Az  egyik  szomszéd  birtokos  épen  most  bontakozott  ki 
a  lábzsákok  és  farkasbundák  közül  és  krákogva  dörzsölgette 
orrát,  amely  verebet  fogott  a  csípős  szélben.  Ez  az  ur  váratlanul 
érkezett,  István  napkor  nem  vett  részt  a  vendégségben  és  csak 
a  kósza  hirek  hozták  ide  verset  hallgatni.  A  házigazda  nem 
győzte  dicsérni  okos  szándékát  és  a  meleg  szobából  hidegre  került 
ember  fázós  sietségével  tessékelgette  be  az  oszlopos  tornácról, 
de  a  kivül-belül  kibélelt  vendég  nyugalmasan  állt  meg  a  küszöb 
előtt  és  megfogta  a  háziúr  dolmányának  gombját: 

—  Nem  egy  köpcös,  kerek  képű  legény  ez  a  te  poétád?  Sebes 
beszédű,  harcsabajszú  és  biccent  egy  kicsit  a  ballábára,  mintha 
elütötték  volna  valahol? 

—  Nem,  —  sietett  a  válasszal  a  házigazda,  —  hát  nem  is- 
mered? Ott  volt  a  diétán  veled  együtt  Pozsonyban,  a  Diétái 
Magyar  Múzsát  is  ő  adta  ki.  Akkor  több  követnél  is  ajánlotta 
magát. 

A  vendég  ur  nem  emlékezett  rá. 

—  Akkor  hát  nem  az  a  fráler  ez,  aki  tavaly  nyáron  nálam 
járt  és  igy  mutatta  be  magát: «Sok  ezer  jókkal,  mint  megannyi 
kárbunkulusokkal  körülkoszoruzott  jóreggelt  kivánok  uri  kegyes 
gráciájának,  nincs-e  belső  nyavalyája  az  urnák,  nem  akar-e  eret 

vágatni,  vagy  mostanába  köpölyt  hányatni  uri  tagjaira,  vagy 
akármiét  arannyá  változtatni,  —  in  specie  azt  a  botját,  —  nem 
akarja-e  jövendő  sorsát  hallani,  hogy  mikor  házasodik  meg, 
lesz-e  szép  felesége,  hány  fia  lesz,  hány  lyánya,  melyik  szabóval 
varrat  legszebb  nadrágot,  makk  adutlba  nyer-e  többet,  vagy  a 
tökbe,  elvész-e  az  a  szemölcs  az  orráról,  vagy  több  nő?  Akar-e 
az  ur  fazekat  drótoztatni,  pipát  köttetni,  rostát  korrigáltatni, 
vagy  pedig,  ami  ehhez  hasonló  mesterség,  névnapi  köszöntőt, 
halotti  búcsúztatót,  lakodalmi  szalutációt,  vagy  más  ehhez 
hasonló  kupec  poézist  parancsolni?))  Erre  a  sokoldalúságra  le- 
esett az  állam  a  bámulattól.  Kértem  is,  hogy  irja  le,  amit  egy 
szusszra  elmondott,  majd  megtanulom. 

A  házigazda  erőltetetten  mosolygott. 

—  Áá,  az  én  emberem  nem  ilyen  poéta.  Több  tudomány 
van  annak  a  fejében,  mint  akármelyik  professzornak.  A  lányomat 
is  ő  tanítja. 

A  vendég  ur  egy  kissé  csalódott  arccal,  hogy  nem  találta 
meg  a  mulatságos  ismerősét,  lépett  be  a  házba.  Vitéz  elmozdult 
az  ablaktól  és  tenyerét  az  arcához  szorította. 

—  Rettenetes!  —  suttogta  a  belső  fájdalomtól  szinte  zo- 
kogó hangon.  —  És  nekem  ilyenek  mulattatására  kell  verset 
mondanom?!  ... 

Leereszkedett  az  asztal  mellé  és  ráborult  a  szerteszét  heverő, 
félig  teleirt  papírlapokra. 

—  Csak  tudnék  valahová  menni!  Csak  tudnék  innen  mene- 
külni! 

Sokáig  maradt  igy,  az  asztalra  borulva,  birkózva  a  meg- 
nevezhetetlen fájdalommal,  amely  mig  föl  nem  oldódik  valami- 
képen, gyűlöltté  teszi  az  életet,  az  embereket,  a  jövőt  és  futni 
késztet  saját  magunk  elől.  Odakinn  csilingeltek  a  vendéget 
hozó  szánok  és  a  borizü  baritonok  gazdái  sietve  vonultak  be  a 
meleg  szobákba,  nehogy  elmulasszanak  egy  sort  is  ama  Dorottya 
nevü  dáma  történetéből.  Egy  haranghangu  szán  vágtatva  fordult 
a  kúria  elé,  mintha  gazdája  az  utolsó  percben  érkezett  volna 
és  a  gyors  ütemű  csengőrázás  Vitézt  is  felugrasztotta  az  asztal 
mellől. 

E  pillanatban,  legalább  Vitéz  ugy  vélte,  egy  tovasuhanó  női 
fej  lebbent  el  az  ablaka  alól. 

—  Valaki  lesett  rám!  —  mondta  azzal  a  bosszúvággyal,. 

amellyel  a  magunknak  szánt  pillanat  megzavaróját  szoktuk  fo- 
gadni, és  mintha  rögtön  válaszolni  is  akart  volna  erre  a  tolako- 
dásra, magára  kapta  a  mentéjét  és  kifelé  indult: 

—  Hát  már  itt  sem  maradhatok  nyugodtan?! 

Kilépett  a  tornácra,  haragosan  végigszaladt  az  udvaron, 
aztán  ki  az  országútra,  amelyen  egy  lélek  sem  járt  s  a  nagy  csend 
épen  ugy  feküdt  rajta,  mint  a  vastag  hótakaró.  Már  jócskán 
sötét  volt,  a  téli  este  gyorsan  ereszkedett  le  a  dombok  felől  és 
a  kietlenség,  mint  valami  szőrkámzsás  zarándok,  fejére  húzott 
csuklyával  bandukolt  el  az  alvó  mezők  felett.  A  szűzi  fehérség 
nyikorogva  panaszkodott  a  csizmasarok  alatt,  mintha  fájna 
neki,  hogy  rátaposnak,  de  Vitéz  most  nem  figyelt  erre,  ment 
sebesen  előre,  és  képzelete,  mint  szöcskére  vadászó  fecske,  ott 
cikázott,  csapongott  az  alispáni  kúria  kertrenyiló  ablakai  elölt. 

—  Vájjon  ki  volt  az,  aki  rám  lesett? 

Sorra  vette  a  ház  népét,  egyenkint  odaállította  őket  az 
ablak  alá,  de  a  tetemrehívás  eredménytelen  maradt.  -  Ha  az  urat 
akarom  látni,  bemegyek  a  szobájába!  —  tiltakozott  a  gyanúsítás 
ellen  a  szigorú  nagyasszony,  —  az  ösztövér  francia  mamzell 
megvetőleg  fordult  el:  fi  donc,  ez  nem  fér  össze  a  jóizléssel!  — 
a  cselédleányok  viháncolva  nevettek  össze:  már  akkor  inkább 
a  hajdúk  ablakán  lesnénk  be!  —  és  Jozefin,  a  tanítvány,  a  fesleni 
kezdő  rózsabimbó  pirulásával  sütötte  le  a  szemét:  nem  én 
voltam  tanító  bácsi!  Nem  hiszem,  —  próbált  akadékoskodni 
Vitéz,  —  hiszen  a  múltkor  minden  áron  látni  akarta,  hogy 
hogyan  csinálom  verseimet!  A  leányka  elmosolyodott  és  hamis- 
kásan mutatott  az  ut  felé  eső  ablakokra:  igen,  de  most  inkább 
az  érdekelt,  hogy  csókot  int-e,  vagy  süveget  emel  a  mátkám, 
mikor  fekete  csődörén  elvágtat  az  ablak  alatt. 

—  ő  sem  volt.  Egyik  sem  volt,  —  állapította  meg  erre 
Vitéz.  —  De  hát  akkor  kicsoda? 

Senki,  senki,  gondolta  most  szomorúan,  mert  ugyan  kit 
is  érdekelne  ezen  a  világon,  hogy  mivel  tölti  »üres  óráit  egy 
hóbortos  poéta,  akinek  csak  a  vendégek  mulattatása  minden 
dolga.  Csak  képzelgés  volt,  játéka  a  fejbe  tódult  vérnek,  amely 
sokszor  láttat  meg  nem  történt  dolgokat  és  teremt  olyan  érzé- 
seket, amelyek  hamisak,  csalókák  és  szégyelni  valók. 

—  Ez  a  bolond  szaladás  is  ebben  a  téli  éjszakában,  ez  is 
mily  ostobaság!  —  állt  meg  egyszerre  az  uton,  mintha  a  sötéttől, 


Szilveszteri  káprázat 


47 


hidegtől  és  magánosságtól  hirtelen  kijózanodott  volna,  s  most 
meg  már  rögtön  a  másik  végletbe  lendült  át. 

—  Sohasem  volt  ilyen  jó  sorsom,  —  zúzta  össze  egy  pil- 
lanat alatt  délutáni  fájó  hangulatait  és  a  vendéglátó  uriház  egy- 
szeriben ugy  tünt  föl  előtte,  mint  a  legszeretetreméltóbb  helye 
a  világnak,  ahol  a  házigazda  egyebet  sem  tesz,  mint  pipával, 
borral,  vendéggel,  dicsérő  szóval  folyvást  a  kedvét  keresi,  a  nagy- 
asszony mindig  kedvenc  ételeit  főzeti  és  a  cselédséget  is  arra 
biztatja,  hogy  még  a  gondolatát  is  találják  el  a  dédelgetett  ven- 
dégnek. 

Vitéz  uram  sokkal  gyorsabban,  mint  ahogyan  elindult,  jutott 
vissza  az  alispáni  kúriához  és  a  kert  felől  lassan  óvakodott  be  az 
ajtó  felé.  A  szobája  ablaka  épen  útjába  esett  s  nem  tudta  meg- 
állani, hogy  be  ne  pillantson  rajta. 

—  Vájjon  hogy  és  mit  láthatna  belőle  az,  aki  benéz  rajta? 
A  szobában  világosság  volt  és  Vitéz   egészen  megszédült 

attól,  amit  odabenn  látott.  Jozefin,  az  alispán  kisasszonylánya, 
a  mátkájától  kapott  üvegházi  rózsát  épen  akkor  állította  bele 
a  vizespohárba,  s  gondosan  elhelyezvén  az  asztalon,  sietősen  két 
csókot  is  hintett  rá,  aztán,  —  huss,  —  mint  a  forgószél,  kiszaladt 
a  szobából.  Az  egész  csak  egy  percig  tartott,  de  ez  elég  idő  volt 
ahhoz,  hogy  Vitéz  messze  repüljön  a  földtől. 

—  Szeret!  —  ujjongott  mámoros  szivvel  és  ebben  a  pilla- 
natban semmi  sem  látszott  előtte  lehetetlennek.  Sokat  szenvedett, 
finom  ezüst  huroktól  feszülő  lelke,  mint  Aeol-hárfa  a  szélben, 
megzendült  és  ontotta  magából  az  ábrándokat,  bőven  hintve  rá 
a  boldogság  piros  szinét,  a  virágot  és  napfényt.  A  szobája  egy- 
szerre megtelt  Jozefin  nevével,  az  muzsikált  az  előtörekvő  vers- 
sorok ritmusában  és  csodálatos  széppé  varázsolta  a  jövőt  is, 
amely  eddig  reménytelenül  elborultnak  látszott.  És  most,  hogy 
megtestesüljön  az  ábrándok  frissen  nőtt  erdeje:  Jozefin  várat- 
lanul belépett  az  ajtón  s  látható  zavarral  állott  meg  Vitéz  előtt. 
Nyilván  nem  számított  rá,  hogy  a  szobájában  találja. 

A  poéta  hosszan  és  mereven  nézte,  mintha  jövendő  sorsát 
akarta  volna  kiolvasni  lesütött  pillájú  szeméből. 

—  Csak  azért  jöttem,  —  szólalt  meg  a  leány  mesterien 
palástolt  remegéssel,  —  hogy  beinvitáljam  kigyelmedet,  tanító 
uram,  a  vendégek  közé.  Már  fogytán  van  a  türelmük  ...  azt 
mondják,  hogy  elbujtattuk  valahová. 

Vitéz  türelmetlenül  ugrott  fel. 

—  Csak  várjanak  .  .  .  még  előbb  beszédem  van  kegyeddel, 
Jozefin  kisasszony. 

A  leány  ugy  tetette  magát,  mintha  csodálkozna. 

—  Az  előbb,  —  kezdte  Vitéz,  —  odajártam  az  országúton. 
Elindultam,  hogy  többé  sose  térjek  vissza  .  .  . 

—  Csak  nem  bántottuk  meg  valamivel?  —  szakította  félbe 
őszinte  ijedtséggel  a  leány. 

Vitéz  a  fejét  rázta. 

—  Nem.  Semmivel.  De  én . . .  én  nem  akarok  ingyenélő 
lenni,  a  vendégsereg  udvari  bolondja,  —  én  tudom,  hogy  nem- 
csak poéta  vagyok,  aki  örökké  a  szavak  csengetyüjét  hallja  és 
megy  utána,  mint  eltévedt  ember  (a  harangszó  után,  hanem 
máshoz  is  értek  . . .  Debrecenben  preceptor  voltam,  s  most  is 
megígérte  a  keszthelyi  gróf,  hogy  beszerez  Csurgóra  professzor- 
nak. Jöjjön  velem  Jozefin,  gyerünk  el  innen  mindjárt  hol- 
nap és  . . . 

A  leány  rémülten  hátrált  az  ajtóig  és  látszott  rajta,  hogy 
most  mindjárt  futásnak  indul.  Vitéz  elébe  állt. 

—  Jozefin!  —  mondta  szemrehányó  csodálkozással,  — 
nem  értem.  Azt  hittem  megértjük  egymást,  hiszen  ha  nem  is 
beszéltünk  róla,  tudom,  hogy  szeret  és  ez  minden. 

A  leányka  szigorúan  ráncolta  össze  a  homlokát  és  gyürüs 
kezét  odatartotta  Vitéz  szeme  elé. 

—  Én  másnak  a  mátkája  vagyok,  —  szólt  metsző  hideg- 
séggel. 

A  poéta  nem  akarta  megérteni.  Lánggal  égett  a  szive, 
amelyben  egyszerre  gőzzé  vált  a  rázúdult  jég. 

—  Itt  hagyjuk  őt  is,  ha  kell:  az  egész  világot .  .  . 
Jozefin  nem  engedte  tovább  áradozni: 

—  Nem,  én  nem  hagyom  itt,  —  szólt  komoly  elhatározott- 
sággal, —  én  őt  szeretem,  Vitéz  uram. 

A  poéta  most  már  megérezte  a  feléje  zuhogó  jeges  áram- 
latot és  egyszerre  hamvadóvá  lett  benne  a  láng. 

—  Nem  tudom  megérteni,  —  mondta  szomorúan,  —  hát 
akkor  miért  illatozik  itt  ez  a  rózsa,  az  ő  rózsája?  Még  a  csók 
is  ég  rajta,  amit  rálehelt  és  már  is  elvesztettem  volna?! 

A  leány  a  virágra  pillantott. 

—  Ez  nem  az  én  virágom,  —  tagadta  meg  merészen  a  titkon 
szerzett  meglepetést. 

Vitéz  bámulva  nézett  szét  maga  körül. 

—  Az  előbb,  hogy  hazajöttem,  itt  álltam  meg  az  ablak  alatt. 
Kegyed  benn  volt  a  szobában  és  épen  akkor  csókolta  meg  ezt  a 
rózsát.  Azóta  félóra  sem  mult  el,  minden  a  régi  itt,  hát  káprázat 
játszott  volna  velem?  Álmodtam  volna? 

A  leány  hallgatott.  Vitéz  szinte  magába  roskadtan  eresz- 
kedett le  az  asztal  mellé  és  a  tüzet  bámulta,  amely  pattogva, 
duruzsolva  ette  a  fahasábokat  a  kandallóban.  Az  asztal  sarkán 
pislán  világított  a  faggyúgyertya,  Jozefin  a  koppantóval  szolgálat- 
készen szedte  le  a  hamvát  és  kifelé  készült. 

—  Még  ne,  —  riadt  fel  Vitéz  a  kilincsnyikorgásra,  —  még 
szeretnék  valamit  mondani.  Egy  mesét.  Üljön  le  ide  az  asztal 
mellé. 

A  leány  engedelmeskedett. 

—  Élt  egy  kereskedő  Meseországban,  —  kezdte  Vitéz,  — 
akinek  egy  gyönyörű  szép  leánya  volt.  Ez  a  leány  egyszer  paj- 
tásaival kiment  az  erdőre  virágot  szedni  és  ott  bolyongás  köz- 
ben a  patak  partján  egy  alvó  embert  talált,  akinek  üveghúrokból 
volt  a  szive  és  minden  dobbanásnál  muzsikált.  A  leánynak  nagyon 
megtetszett  a  zenélő  sziv,  kilopta  az  alvó  ember  kebléből  és 
labdázni  kezdett  vele  az  erdő  tisztásán.  A  lopott  sziv  a  labdázásra 
még  szebben  muzsikált,  a  leány  tapsolt  és  nevetett  a  zenére, 
de  nem  vigyázott  rá,  egyszer  csak  elejtette.  A  sziv  összetört  s 
a  leány  nem  tudta  visszaadni  a  gazdájának,  aki  ekkorra  felébredt 
és  visszakövetelte  az  ellopott  kincset.  A  szegény  összetört  szivü 
ember  búsan  szedte  össze  szivének  darabjait  és  elindult  meg- 
keresni azt  a  valakit,  aki  talán  össze  tudná  ragasztani.  Egy  vá- 
rosban meg  is  jósolták  neki,  hogy  az  a  valaki  az  a  leány 
lesz,  aki  a  mátkájától  kapott  rózsát  vizespoharába  állítja  és 
csókot  hint  rá.  Az  összetört  szivü  ember  tehát  vándorútra  kelt, 
útközben  sokat  éhezett,  fázott,  sokat  hált  kemény  korcsmapado- 
kon, szénapadlásokon,  boglyák  tetején,  de  egyszer  mégis  meg- 
találta azt  a  leányt,  akit  keresett.  Sokáig  kellett  azonban  várnia, 
amig  egyszer  megtörtént  az,  amit  megjósoltak  neki.  Egy  szil- 
veszterestén, mikor  hazaért,  véletlenül  benézett  a  szobája  ablakán 
s  a  leány  épen  akkor  tette  vizespoharába  a  mátkájától  kapott 
rózsát  és  . . . 

Magyar  Figyelő.  4 

Jozefin  észrevette  a  mese  célzatát. 

—  Szilveszteri  káprázat  volt,  —  nevetett  hangosan,  —  az 
összetört  szivü  ember  csak  álmodta  az  egészet. 

—  Szilveszteri  káprázat?  —  kérdezte  haragosan  Vitéz,  aki 
utolsó  kisérletképen  hosszú  és  megindító  mesét  akart  mondani, 
hogy  maga  felé  hajlítsa  a  leányt,  —  de  azt  a  szivet  még  sem 
ragaszthatja  össze  senki  más. 

Jozefin  felelni  akart,  de  nyilt  az  ajtó  s  a  nagyasszony 
erélyes  szóval  lépett  be  a  szobába: 

—  Gyorsan,  frissen  gyerekek!  A  vendégek  már  mind  az 
asztalnál  ülnek!  ...  Mi  a  csudának  az  a  tudomány  bőved-esté- 
jén  is?! 


• 


Egy  szép  nap  Rodinnél. 


Irta  :  Kémeri  Sándor.1) 


Tavasz  volt  és  1903-at  irtunk,  amikor  először  látogattam  meg 
otthonában:  Meudonban,  Rodint.  A  Rue  du  Bac  és  a  Rue  de  l'Uni- 
versité-beli  műtermeit  akkor  már  ismertem,  és  csaknem  naponként 
láttam  szobrait  a  lakásommal  szomszédos  Luxembourg-múzeumban. 

A  Panthéon  hatalmas  oszlopai  előtt  még  nem  volt  ott  a  Penseur. 
A  boulevard  St.  Michel  fái  már  tele  voltak  apró,  halványzöld  levelek- 
kel. A  kávéházak  terrasszain  pedig  már  virítottak  a  húsvéti  piros  tojá- 
sok a  zöld  és  sárga  absentes  poharak  közt.  '  A  Luxembourg-kertben 
csobogtak  a  szökőkutak,  csicseregtek  a  fecskék  ferde  repüléssel  szú- 
nyogokat keresve  és  nyilottak  az  élénkszinü  tulipántok  és  a  göndör 
fürtű  jácintok.  A  kert  fiatal  tavaszától,  mintha  megfiatalosodott  volna 
a  szenátus  vén  palotája  is.  Ahogy  a  Szajna  felé  sietve  visszanéztem 
reá,  szinte  mosolyogni  láttam  a  körülötte  sétáló  fiatal  párokra,  ősz 
anyóka  friss  pármai  ibolyákat  árult  és  erősen  illatozó  nárciszokat. 
Valahol  vágyó,  fájó  breton  dalokat  zongoráztak.  Egy  nyitott  ablak- 
ban feketén  fénylő  holló  károgott.  Kerek  gyöngy-szemeivel  nézte 
kiváncsian  az  ablak  alatt  haladókat.  Gyermekek  felkiáltottak  hozzá: 
Bon  jour  corbeau!  Fürgén  tologatott  targoncákon  narancsot  és  árti- 
csókat  kínáltak.  Rendjeles  öreg  katona  kintornát  forgatott.  A  járó- 
kelők megállottak,  köréje  csoportosultak,  és  az  öreg  katona  mekegő 
hangjával  összeölelkezett  és  együtt  szállt  fiatal  érces  hangok  csengése, 
át  a  tavaszi  kerten,  a  tavaszi  Páris  felett. 

Sütött  a  nap.  A  kis  fehér  hajóról  lenézve  nagyon  zöld  volt  a 
Szajna  vize,  árnyékosán  tükröződtek  rajta  a  hidak  ivei,  a  parti  palo- 

Kémeri  Sándor  a  háború  előtt  állandóan  külföldön,  tartózkodott  és  hosszabb  ideig 
•árisban  élt,  ahol  Anatole  Francénak  titkára  volt  és  baráti  jó  embere  és  tisztelője  Rodinnek  a 
randák  most  elhunyt  nagy  szobrászának,  akinél  szintén  végzett  titkári  teendőket.  _  rtC 

iák.  A  hidakon  kocsik,  automobilok,  omnibuszok  és  villamosok  dübö- 
rögtek. A  paloták  sorai  közt  eleven  élet  lüktetett.  Vidámság,  sürgés- 
forgás. Különösen  szép  és  virágos  vasárnap.  Szines  napernyők  villan- 
tak. Magas  cilinderek  fénylettek.  Hömpölygött  és  ömlött  egyik  utcá- 
ból a  másikba,  a  mámorosnak  tetsző  tarka  nép,  mintha  valami  nagy 
öröm  érte  volna.  A  lefelé  sikló  hajó  előtt  aztán  gyérültek  a  palota- 
sorok, tömörültek  a  fák  és  a  bokrok,  és  a  muzsikásán  zsongó  Paris 
lassan  tünedezett  a  lilapárás  aranyködben.  Elmosódott,  összefolyt, 
mint  valami  álomkép,  csak  a  karcsú  tornyok  és  a  zölden  hamvas 
kupolák  rajzolódtak  a  tavaszi  reggeli  égre. 

Egymásután  hagytuk  el  a  kis  állomásokat:  Point-du-jour,  Ile 
des  Cygones,  Billancourt,  Moulineaux,  Bas-Meudon!  .  .  .  Nagy  vashid 
lábánál  állott  meg  a  hajó.  A  parton  barkás  füzek  lefelé  hajló  ágai 
alatt  türelmesen,  békésen  és  végtelen  nyugodtan  horgásztak  a  polgár- 
társak. A  vörös  bádogtetős  meudoni  templom  vékony  tornyában  kon- 
dult a  harang.  A  főutcán  a  mézeskalácsos  \sátrak  közt,  kapcsos  ima- 
könyvvel, barkával  és  hóvirággal  ráncos  kezükben  öreg  asszonyok 
tipegtek.  A  fiatalság  dévajkodón  megmosolyogta  őket  —  a  hátuknál. 
Nyurga,  fintoros  képű  pereces  fiu,  ibolyacsokorral  félrecsapott  zsoké- 
sapkáján, fütyörészve  és  taktusra  csörgetve  ropogós  áruját,  mulattatta 
a  kis  kapuk  előtt  álldogálókat.  Füttyös,  tréfás  jókedvéért  vett  is  tőle 
mindenki  perecet.  Kertes  kis  kocsmák  konyháiból  margarin-  és  olaj- 
sülés  szaga  áradt  ki. 

Egy  salátáskosarat  fején  cipelő  asszonyságtól  megkérdeztem: 
merre  lehet  Meudon-Fleuri-be  eljutni? 

—  Itt  ni,  a  kovács  háza  előtt!  —  mosolygott  előzékenyen.  —  Az 
Almabor-utcán  keresztül,  a  viadukton  át:  egyenesen  fel  a  dombon, 
és  épen  a  főutcára,  az  Avenue  Paul  Bert-re  jut. 

A  kovács  fehérre  meszelt  háza  előtt,  a  feltúrt  szemétdombon 
tyúkok  kapirgáltak  egy  nagy  vörös  kakas  körül.  A  nyitott  műhely 
csendes  volt,  a  pöröly  és  a  kalapács  vasárnapi  pihenőt  tartott.  De  bent 
a  házban  csattogott  a  kovácsné  hangja:  «Pas  de  dimanche  sans  que 
tu  te  soules!»  Az  udvaron,  a  kerekes  kut  előtt,  vizfejü  sápadt  fiúcska 
játszott;  kis  pálcikával  a  pocsolyákat  turkálta. 

A  viadukt  ivein  át,  mint  valami  ovális  keretben,  Meudon-Fleuri 
képe  állott  előttem.  A  mezők  zsenge  zöldjéről,  mely  libapipék  halvány 
és  puha  pihéihez  volt  hasonlatos,  dombtetőre  emelkedő  francia  falu. 
Nyaraló  hely,  hátterében  sötét  erdővel,  dúsan  összeboruló  fehér  és 
rózsaszín  virágos  gyümölcsfák  közt,  nagy  kertes  villákkal,  egymás- 
fölibe  sorakozó  szürke  kőházakkal.  Fekete  csipkésre  kovácsolt  vas- 
erkélyek, jácintos  ablakok  vörös  cseréptetők  alatt.  Egy-egy  csoport 
eltöírpült  házikó  alig  zöldelő  jegenyék  közt,  mintha  felkiáltó  jelei  let- 

tek  volna  az  apró  pontoknak.  Villák  kupolái  és  tornyai  gömbölyödtek 
és  ékelődtek  a  diadalmasan  kék  ég  felé,  az  ujjongó  tavaszi  naphoz. 
És  e  tömör  és  vidám  kép  közepén  fenségesen  emelkedő  görög  osz- 
lopok, fenyők,  piniák,  olajfák,  ágaikat  vízszintesen  szétnyujtó  cédrusok, 
vörös  törzsű  déli  tölgyek,  babérok,  virágos  mandula  és  cseresznyefák 
közt:  egy  hatalmas  épület.  Templom.  Egyszerű,  szilárd,  komoly.  A 
többitől  elütő  növényzet  közt  egyedül  és  elkülönítve  állott  a  domb- 
tetőn. Mögötte  nagy  térségen,  nem  láttam  semmi  házat,  előtte  csak  a 
domblejtő  virágszőnyegét.  A  nagyszerűen  iveit  ablakok  messze  néz- 
tek a  Szajna  völgyére,  a  sévresi  halmon  túl,  a  kék  hegyek  felé.  Váj- 
jon szokott-e,  ott  a  magasban,  mögöttük  állani  Rodin?  —  gondoltam 
és  biztos  voltam  benne,  hogy  csak  ott  lakhat  a  román  ivü  ablakok 
mögött. 

Keskeny  ösvény  kígyózott  felfelé;  alacsony  kökénybokrok  sze- 
gélyezték, tele  olyan  fehér  virulással,  mint  a  pattogtatott  kukorica- 
szemek.  Minden  lépéssel  feljebb  nőtt  a  látkép  szépsége.  A  szélesedő 
horizonton  völgyek,  halmok,  a  Szajna  szeszélyes  kanyarulatai  apró 
szigeteket  formálva,  erdők  komor  sávjai,  aranylón  sárga  repcetáblák, 
élénken  zöldelő  buza,  tarka  rétek,  frissen  szántott  földek,  majorok, 
faluk,  hosszú  kéményes  gyártelepek  színesedtek  az  ég  perméhez  fel- 
érő havasok  tövében.  Meudon  határában  kertészetek  gyönge  palántái 
és  faiskolák  fiatal  csemetéi  bontogatták  apró  leveleiket  az  illatos 
tavaszi  szélben.  Az  élni  akarás  vágya  és  ereje  lüktetett  mindenen.  Meg- 
áradt patak  rohant  le  a  dombszakadék  kavicsain  a  Szajnába;  habzón 
és  tajtékosan  vetette  magát  az  agyagszinü  sebes  víz  a  csendes  felszín 
alatt  örvénylő  zöld  folyóba.  Méhek  dongtak,  madarak  csiripeltek, 
hajók  tülköltek,  vonatok  futottak  át  a  hidakon,  harangok  zúgtak  lenn 
a  völgyben  és  fenn  a  dombon.  Sóhaj,  nevetés,  öröm  és  fájás  sajgott 
át  mindenen.  Páris  csillámos  lila,  zöld  és  rózsaszín  párákon  át  olyan- 
nak tetszett,  mint  egy  zajgó  tenger,  a  hegyek  visszhangjában  hallani 
véltein  különös  moraj lásának  zúgását.  Kerestem  a  tornyokat:  a  Notre 
Dame,  a  Panthéon,  a  Louvre,  az  Invalide,  a  Sacré-Coeur ...  a  sejtett 
irányban  ott  tündökölt  mindnek  a  silhouette-je. 

Valami  olyasformát  éreztem,  hogy  innen  mindenüvé  ellátok  és 
hogy  ide  felhallatszik  az  egész  világ  tülekedésének  összeverődött  és 
tompított  zaja.  Az  óriási  kert  kis  hátsó-ajtója  előtt  gyökeret  vert  a 
lábam.  Antik  görög  márványszobrokat  pillantottam  meg  a  finoman 
serkenő  pázsitban.  A  fák  közül  fekete  tó  csillant  elő,  fekete  hattyúk 
úsztak  rajta.  A  homokkal  behintett  széles  utakon  két  pompás  páva 
sétálgatott.  Fehér  zubbonyban,  hosszú  fehér  szakállas,  zömök,  alacsony 
termetű  ember  galambokat  etetett.  Csupa  fehér  galambokat,  és  azok 
körülrepdesték   fehér  fejét,   rászálltak   fehér  zubbonyára.  Felnézett. 

amint  egy  ujabb  marékkal  szórt  Megismert  és  a  buzaszemes  kosár- 
ral kezében  felém  közeledett:  Rodin. 

Nyugodt,  egyenletes  léptekkel  jött.  Mosolygósan,  egészségtől 
sugárzón.  A  nap  épen  rásütött  telt,  széles  arcára,  ravaszkásan  hunyorgó 
ízemére.  Csak  két  nagy  érett  kökény  pupillája  villant  elő  bozontos 
szemöldöke  és  hosszú  pillái  alól  átható,  erős  nézéssel.  Mózes-homloká- 
ról hatalmas,  egyenes  orr  vonala  húzódott  le  bajusszal  eltakart  szája 
felé.  Csudálatosan  arányosnak  tünt  fel  nagy  arányú  arca.  És  bár 
mozgékony  volt  minden  izma,  mégis  ugy  tetszett,  egy  óriás  tömbből 
van  kifaragva.  Az  orrtól  a  fülig  és  az  orrtól  a  homlokig  hajszálnyira 
egyforma  volt  a  háromszög.  Márványtömböket  görgető  vállai  közt 
hengeres  volt  a  melle.  Kemény  tartású,  vastag  nyakán,  dacosan  hátra- 
szegzett  a  feje.  Kissé  rövid  karjain  feszültek  az  izmok. 

Zubbonya  zsebéből  kivett  egy  rozsdás  kulcsot: 

—  Erre  jött  az  én  kedvenc  utamon?  Fáradságos,  de  megéri! 
Jobb  ismerőseimet  itt  gyakran  lekisérem.  Feljövet  nagyon  szeretek 
szétnézni.  Ugy  tetszik,  hogy  Páris  és  a  Szajna  völgyének  látképében: 
egy  egész  világ  tárul  elém .  .  . 

Beszélgetve  haladtunk  a  csikorgó  homokon,  a  virágos  fák  alatt, 
hulldogált  finom  szirmuk  hava.  Egy  somfaág  kabátomhoz  akadt.  Le- 
metszette kertiollójával  és  nevetve  megsuhogtatta.  Ebben  a  pillanat- 
ban olyan  kifejezést  öltött  az  arca,  mint  a  «táncos  satyr»-ja  a  Rue 
de  l'Université-beli  műtermében.  Még  a  szeme  is  ugy  hunyorított  és 
sandított: 

—  Értem  a  mithológia  lólábu  fickóit,  hogy  épen  az  illatos  és 
graciózus  somfaágat  választották,  hogy  a  nimfák  meztelen  testét  meg- 
érintsék .  .  .  némelyik  pajkosabb  satyr  bizonyára  jól  rásuhintott  a 
remekbe  modellált  gömbölyüségekre  .  .  .  Női  test  formálásában,  a  mű- 
vészi gyönyörűségeken  kivül  más  is  ösztönöz  ...  És  eszembe  jut  az  is, 
hogy  az  anyaságban,  életadó  forrása  lesz  az  asszonytest  a  nálánál  erő- 
sebb,  robusztosabb  férfinek  .  .  .  Ismertem  gyönge,  vézna  asszonyokat, 
akik  valóságos  kis  vasgyurókat  hoztak  a  világra  ...  Az  én  édesanyám 
is  vékonyka,  filigrán  asszony  volt.  Az  árnyas  és  párás  Lorraine  völgye- 
bői való  ...  A  lelke  szelid  és  félénk  volt .  .  .  Sohasem  beszélt  hangosan 
és  mindig  esdeklés  volt  a  hangjában  .  .  . 

Az  oszlopok  elé  értünk.  Egy  neufundlandi  kutya  haragosan  uga- 
tott, Rodin  rászólt,  a  szép  nagy  állat  komolyan  és  szomorúan  elhall- 
gatott. A  nyitott  ajtón  át  kihallatszott  a  kőtörők  munkája: 

—  Vasárnap  is  dolgoznak? 

—  Délelőtt,  ha  valamivel  el  akarok  készülni .  .  . 

Beléptünk.  Szinte  megtorpadtam,  mintha  a  kiotói  régi  szent 
mikádók  padogájának  fogadalmi  templomába  léptem  volna  be  és  a 

hatszáz  kőbefaragott,  ősrégi  japán  bálványt  pillantottam  volna  meg 
hirtelen.  Azt  az  erőtől  duzzadó,  pogányhilü,  csodásan  ható  szobor- 
rengeteget, amelyet  az  antik  görög  szobrok  előtt  faragtak  gránitba  és 
malahitba  a  japán  nagy  kőfaragók  és  gyűjtöttek  századokon  át  egy 
nagyszerű  templom  boltozata  alá  a  hajdani  szent  mikádók.  A  fő-isten, 
a  hatalmas  Balzac-szobor  állott  élükön.  És  a  szépen  iveit  nagy  abla- 
kokon zuhatagként  ömlött  be  a  tavaszi  nap.  Aranyfüstként  porzott  a 
márvány  a  kőtörők  kalapácsa  alatt.  Balzac  gőgösen  állotta  a  kétoldali 
erős  fényt,  jobban  szemügyre  véve  is  olyan  volt,  mint  egy  tropikus 
napot  kibiró  bálványszobor.  Victor  Hugó,  a  Penseur,  a  Galaisi  polgá- 
rok, la  Gréation  de  l'homme,  Daloux,  Rochefort,  Henry  Becque,  Puvis 
de  Chavanne,  Carriére  Belleuse,  Jean-Paul  Laurens,  Éva,  az  Örök 
tavasz,  Isten  keze,  Keresztelő  Szt.  János,  a  Vén  asszony,  a  Szénhordó 
ember,  a  Csók,  Prometheus,  Vulcan  és  sok  izmos  férfi  torzó  és  sok 
finom  női  test  tompa  fényű  márványból  kifaragva,  —  közülök  magas- 
lott  ki  Balzac.  A  «Gomédie  Humaine»  gunyoros,  fölényes,  de  végtelen 
szomorúságtól  árkolt  ábrázatú  szerzője.  A  kőlapon  álló  kevély  óriás, 
akinek  testét  csuhaszerü  bő  köpenyeg  burkolja,  nagy  masszából  gyúrt, 
egyszerűsített  modellálás,  mely  arra  szolgált,  hogy  a  bámulatos  fejet 
jobban  kiemelje,  intenzivebb  világításba  helyezze.  Az  archaikus  szob- 
rászatig leegyszerűsített  Balzac-szoborban  Rodinnek  csak  a  fej  re- 
mekbe mintázása  volt  fontos.  Ezt  el  is  érte.  Ő  maga  mondotta: 

—  Igen,  Balzacot  tartom  sokszor  legerősebb  munkámnak  .  .  .  kín- 
lódtam, törekedtem,  akartam,  hogy  ilyen  legyen  .  .  .  Elgondolásomban 
Balzac  csodásan  hatott  reám  . .  .  író  barátaim  sokat  beszéltek  felőle  .  .  . 
Szinte  hallani  véltem  halkított,  tompára  mélyített  öblös  hangját .  .  . 
Szinte  előttem  állott  dominikánus  csuhájában,  —  amelyet  az  alkal- 
matlankodók  elűzésére  kanyarított  magára  —  szinte  rám  meredt  a 
koponyájából  ijesztően  mélyre  behúzódott  szeme,  a  szája  körül  erő- 
sen árkolt  keserűség,  a  megvetés,  a  gúny,  a  dac  és  az  a  gőg,  amelybe 
bele  lehet  pusztulni .  .  .  Monstruózusan  emelkedő  csuhás  alakját  már 
csak  arra  képzeltem  el,  hogy  magasan  hordozza  fejét .  .  .  Azt  az  óriás 
fejet,  amelyet  mindkettőnk  fejének  képmásaként  gondoltam  el .  .  . 
Victor  Hugó?  .  .  .  Másként  érdekelt .  .  .  Élettől  lüktető,  izmos  teste  után 
modellálhattam .  . .  Erős,  makacs  öreg  ember  volt,  összetűztünk,  ki- 
békültünk .  .  .  Hátán,  mellén,  karjain,  végig  a  lábszárain  olyan  pom- 
pás izmok  duzzadtak,  akár  a  gladiátoroknak  ...  A  calaisi  polgárok!  .  .  . 
Ezekért  is  megszenvedtem,  —  a  polgártársak  közvéleményétől  —  ha 
asszonyként  valóban  vajúdva  szültem  volna  mind  a  hat  agyongyötört 
embert,  akkor  sem  szenvedhettem  volna  talán  többet  értük  .  .  . 

Bele  nevetett  a  szakállába: 

—  Csakhogy  sejtettem,  akik  káromolnak,  dicsőíteni  is  fognak  .  .  . 

Ma  már  halványul,  de  azért  mélyen  mindig  bennem  íog  élni,  meg- 
jelent munkáim  felvert  botránya.  Jól  megacélozott  az  emberi  kor- 
látoltság sok  ütése,  jól  helyre  kalapálta  az  eszemet!  ...  A  vádakból 
immár  himnusz  lett,  ebben  sem  hiszek.  Nem  mintha  nem  lennék  biz- 
tos magamról,  csak  az  emberek  változó  Ítéletében  nem  bizom  . . .  Meg 
vagyok  győződve,  hogy  halálom  után  is  veszekedni  fognak  felettem  .  .  . 
Vállat  vont. 

—  Min  dolgozom  most?  .  .  .  Prometheus  hátán  és  mellkasán, 
amint  a  sziklához  láncolva  vergődik  . . .  Különösen  szép  francia  már- 
ványt kaptam,  abból  faragom ...  Épen  javítani  akarok  rajta  vala- 
mit .  . .  Tegnap  láttam  a  kovácson,  —  aki  egy  mélyen  bevert  szeget 
rántott  ki  —  hogy  mit  hibáztam  Prometheus  lapockáján,  aki  szintén 
erőlködik,  hogy  eltépje  magát  a  sziklától ...  A  kovács  hátán  egészen 
máskép  dülledt  ki  az  a  lapockacsont  és  máskép  feszültek  meg  a  nyak- 
izmok is  a  megerőltetéstől,  mint  kissé  tunya  modelemen,  aki  bizony 
csak  mimelte  az  erőfeszítést ... 

Ideges  kézzel  belerajzolt  a  márványfaragásba.  A  puha  ceruza 
sercegett  a  kemény  kövön.  Összevont  pillái  alól  szúrós,  éles  pillantá- 
sokkal nézte  Prometheus  széles  hátát,  kifeszített  mellét  és  folyton 
javított.  Forgatta  jobbra  és  balra  az  óriás  kőtömböt.  Hirtelen  leterí- 
tette nagy  babos,  szines  zsebkendőjét,  rátérdelt  és  tovább  javított 
sietve,  indulatosan. 

—  Ha  nem  lenne  mindig  éberül  nyitva  a  szemem,  megtéveszt- 
hetne a  látszólagos,  —  szólt  felállva  és  leverve  magáról  a  márvány 
porát.  —  Igen  érdekes  ember  ez  az  én  kovácsom,  aki  erre  a  tévedésre 
rávezetett.  Ha  dolgozik,  rögtön  félmeztelenre  vetkőzik.  Italos,  hevült 
mindig,  de  a  munkája  kifogástalan.  Három  más  ember  sem  birna 
annyit  dolgozni,  mint  ő,  amikor  épen  kedve  kerekedik.  Ám  nemcsak 
az  erejéért,  a  munkabírásáért  dicsérem,  hanem  mivel  művészetszámba 
megy  a  munkája.  Olyan  sarkokat  kovácsolt  arra  az  ajtóra,  amely  japán 
gyűjteményemet  elzárja,  olyan  tökéletesen  szép  rajzú  véretekkel, 
amilyet  csak  a  renaissance  nagyszerű  kézművesei  csináltak  a  fejedel- 
mek palotáinak  súlyos  tölgyajtóira,  vagy  templomok  és  baptisterie-k 
remekműves  kapuira . .  .  Egyik  kőtörőmmel  azt  üzentem  a  kovács 
nak:  Komoly  munkát,  jó  erős  ajtósarkokat  készítsen.  Amikor  készen 
elhozta,  épen  dolgom  volt  az  öntőkkel  és  a  kopenhágai  múzeumtól  is 
várt  egy  megbízott  sürgős  ügyben,  azt  mondtam  tehát,  verje  csak  fel 
az  ajtóra  azokat  a  sarkokat.  A  titkáromnak  pedig  szóltam,  adjon  neki 
öt  frankot,  ha  kevesebb  is  lenne  a  számlája.  Épen  a  kopenhágait  akar- 
tam fogadni,  amikor  heves  szóváltást  hallottam  a  műterem  ajtója 
mellől: 

—  Nom  d'un  chien!  —  ordított  egy  rekedt  basszus  hang.  —  Nem 

kell  az  öt  frank!  Négy  a  számlám,  visszaadni  nem  tudok.  De  nem  is 
kell  semmi  az  olyan  hanyag  gazdától,  aki  meg  sem  nézi  milyen  mun- 
káért fizet! 

Már  indult  nagy  indignációval.   Utána  kiáltottam: 

—  Vissza  csak  a  hanyag  gazdához,  hadd  látom,  nem  hanyag-e 
*  kovács  munkája? 

—  Azt  megnézheti,  ami  az  én  kezem  alól  került  ki,  —  bökött 
ujjával  a  műterem  felé  —  még  az  is,  aki  ilyet  tud  csinálni! 

Meglepett  és  elámultam  csakugyan  a  két  ajtósark  massziv  szép- 
ségén, az  ajtó  közepéig  nyúló  gyönyörűen  ornamentális  vonalú  vére- 
teken, amelyekhez  hasonlatost  ma  már  nem  látunk.  Vallatóra  fogtam 
a  kovácsot,  hogy  honnan  szedte  munkájához  a  rajzot,  hol  látott  ő  ilyen 
ajtósarkokat?  Azt  felelte,  hogy  a  Louvre-ban  és  a  Musée  Cluny-ben. 
Megkérdeztem,  hogy  múzeumba  is  szokott  járni?  Mondotta,  hogy  be 
szokott  olykor  tévedni,  mert  mindkét  múzeum  közelében  igen  jó  bort 
mérő  kocsma  van.  Az  én  ajtósarkomat  ugy  rajzolta  borozgatás  köz- 
ben, arra  is  gondolva,  amit  látott,  magától  is  kitalálva,  amit  szépnek 
képzelt .  .  .  Megbarátkoztam  az  italos  kováccsal,  ma  sok  munkát  rá- 
bízok ...  egy  fiút  kereszteltem  neki ...  és  itt  van  Vulcan,  ő  volt  hozzá 
a  modelem  .  .  . 

Vulcan,  a  Csók  márványa  mellett  állott,  sújtásra  felemelt  kar- 
ral, előre  feszített  jobb  lábbal,  amelyet  olyan  erősen  megvetett,  hogy 
minden  izma  és  ina  vastagon  kidagadt.  Bordái  széles  Ívben  előre  csú- 
csosodtak viharosan  emelkedő,  rettenetes  mellén.  Rodin  realizmusá- 
nak az  ereje  csodásan  lüktetett  ezen  a  világ  pörölyét  forgató,  félel- 
mesen robusztos  Vulcanon. 

—  Ha  jól  megnézem,  magam  is  borzadok  tőle,  —  mosolygott 
Rodin.  -  Megrázó  nyers,  brutális  erő  vonaglott  annak  az  embernek 
a  testen  ...  A  mithosz  istenei  lehettek  ilyenek  .  .  .  olyan  a  háta,  mint 
Herculesé,  a  melle,  mint  Atlasé  .  .  . 

—  A  Csók?...  Eredetileg  a  Pokol-kapujának  egyik  töredéke 
volt .  .  .  Paolo  és  Francesca  szerelmének  jelképéül  szántam ...  De  a 
husz  év  előtt  megkezdett  Pokol-kapuját,  több  mint  tiz  évig,  ujabb 
munkakért  elhanyagoltam.  Amikor  újra  akartam  kezdeni,  akkor  lát- 
tam, hogy  félbenhagyott  munkám  csaknem  teljesen  tönkrement.  Egyes 
részek  maradtak  meg  csak  belőle:  a  Penseur,  Bellone,  Ugolin,  Paolo 
es  Francesca  örök  ölelése  és  még  néhány  főalak  ...  Am  az  egésznek 
egységes  összeállítását  újra  kellett  kezdeni 

Fehér  hajú,  fehér  ruhás  karcsú  nő  lépett  a  műterembe.  Fiatalos 
Tolt  a  mozgása.  Széles  karimájú  florentin-kalapot  tartott  a  kezében 
Rózsaszínű  élő  jácint  volt  rátűzve.  Zavarba  jött,  amint  meglátott  és 
tanácstalanul,  akár  egy  növendék  kis  leány,  megállott. 

—  Viens,  Rose!  —  intett  felé  vidáman  Rodin,  —  je  veux  vous 
fairé  connaitre  . . . 

Madame  Rose  kedves  félénkséggel  előre  jött  egy  pár  lépést  és  el- 
pirult a  hajatövéig,  amint  Rodin  bemutatta: 

—  Az  én  gondos  élettársam .  .  . 

Kis  leányos  knixet  csinált  és  olyan  félénken  és  megriadva  nézett 
reám,  szép  szomorú,  sötét  szemével,  mint  valami  szegény  kis  madár, 
ha  a  nyitott  ablakon  berepül  és  nem  tudja  jó  vagy  rossz  ember  elé 
került. 

Rodint  elhivták  a  munkájukat  abbahagyó  kőtörőkhöz.  Egyedül 
maradtunk  Éva  anyánk  szobra  mellett. 

—  Nem  tudtam,  hogy  Rodinnek  vendége  van,  különben  nem  ron- 
tottam volna  be  ilyen  familiárisán,  —  mentegetőzött  még  mindig  zavar- 
tan. —  Vonaton  vagy  hajón  jött?  .  .  .  Mert  ugy-e  Párisból? 

—  Hajón  jöttem  és  itt  az  állomástól  gyalog.  A  kovács  háza  mel- 
lett, a  viadukton  át,  a  dombösvényen.  És  gyönyörködtem  a  kilátásban. 

—  Én  is  nagyon  szépnek  találom  mindig,  ha  erre  járok,  —  ör; 
vendezett  Madame  Rose  —  és  gyakran  járok,  mert  se  kovács  kis  fia 
keresztgyermekünk  .  .  . 

—  Láttam  a  kerekes  kut  előtt  játszani.  Értelmes,  okos  tekintetű 
fiúcska,  de  nagyon  sápadt,  vézna  szegényke. 

—  Bizony  az  istenadta  olyan,  mint  az  álig  kihajtott  és  máris 
száradó,  beteg  tavaszi  levélke,  pedig  apja,  anyja  milyen  erőteljesek!  .  .  . 
Sokszor  hetekig  nálam  van,  minden  jóval  tartjuk,  de  hiába  fürösztöm 
tejbe-vajba,  nem  tudok  egészséges,  piros-pozsgás  fiúcskát  nevelni 
belőle  ...  A  jövő  héten  elvisszük  egy  hires  párisi  tanárhoz,  hátha  tud 
segít  ni  rajta. 

A  Páris  szót  ugy  ejtette  ki,  mintha  nagyon  messze  lenne  Meii- 
dontól  ez  az  óriási  nagy  város.  Kiérződött  hangjából,  hogy  ritkán  és 
nehezen  jut  el  oda.  De  a  gyermek  egészségéről  tanakodva  meleg  és 
közvetlen  hangon  beszélgettünk,  mire  visszajött  Rodin.  Marasztottak 
dejeuner-re,  vonakodtam  mindjárt  az  első  látogatáskor  a  meghívást 
elfogadni.  De  Madame  Rosenak  oly  bús  és  csalódott  lett  arckifejezése, 
hogy  kétszeres  örömmel  fogadtam  el  a  meghivást. 

—  Leon  Dierx  is  nálunk  lesz  dejeuner-n,  —  mondotta  RodÍM, 
—  ismerik  egymást?1) 

—  Közös  ismerősöknél  találkozlam  párszor  a  «Prince  áe% 
Poétes»-al.  Nagy  tisztelője  vagyok. 

J)  Leon  Dierx  egyike  volt  a  legjelesebb  francia  szimbolista  költőknek.  Paul  Verlaine 
halála  után  ő  örökölte  a  kitüntető  „költő  király"  cimet.  Szegényen  és  elhagyatva  halt  meg. 
Megvakult. 

—  A  dombon  szokott  ő  is  jönni,  bár  kissé  gyöngék  a  lábai. 
Elibe  mehetnénk,  ideje,  hogy  jöjjön. 

Akit  emlegettünk,  Leon  Dierx,  épen  megjelent  a  műterem  ajtó- 
jában. Sárga  fürtös  gólyahir  bokrétát  szorongatott  egyik  kezében,  a 
másikkal  izzadt  homlokát  törülgette.  Mélyen  lélegzett  és  az  arca  ki 
volt  tüzesedve. 

—  Tavaszi  himnuszt  zeng  a  meudoni  domb! 

—  Hozsannát  a  költőnek,  hogy  eljött,  —  ölelte  magához  Rodin 
Leon  Dierx-et,  akinek  csak  a  válláig  ért,  —  ujjongást  érzek  én  is. 

—  Káprázik  a  szemem  a  fénytől,  a  színektől!  Nem  merek  a 
fehér  márványokra  nézni,  szikrát  szór  szememvilágára. 

—  Úgyis  tudom,  —  szorította  meg  az  átadott  virágokért  Madame 
Rose  a  költő  kezét,  —  később  egyedül,  lábujjhegyen  lejön  ide  a  szemét 
vakító  márványokhoz.  Mert  csak  egyedül  tud  szembenézni  azoknak  a 
képmásával,  akiket  szeret .  .  .  Puvis  de  Chavannes-t  órákig  elnézi 

—  Nem  értem  miért  irtózott  ugy  a  realizmusomtól,  a  kifejezésem 
erejétől?  -  szólt  Rodin  elkomorodva.  -  Nem  értem  miért  nem 
tudott  soha  megbarátkozni  a  mellszobrával?  .  .  .  Életemben,  mint 
szobrásznak,  ez  fájt  a  legjobban  

—  Le  gigot  est  prét  á  servir!  —  jött  jelenteni  a  kertész  tenyeres- 
talpas felesége,  Madame  Rose  egyetlen  női  cselédje. 

Az  ebédlő  ablakai  tárva-nyitva  voltak.  Napsugár,  madárcsicsergés, 
mehdongás  és  a  virágzó  fák  részeggé  bágyasztó  illata  áradt  be  A 
patyolatfehér  terítős  asztal  közepén  antik  görög  szobrocska  elsárgult 
márványa  fürdött  a  fényben.  Köréje  szórt  ibolyák  lankadt  kék  fejecs* 
kei  kozul  ugy  emelkedett  ki   remek   Afrodité  kebele,   mint  valami 
különösen  pompázó  teljes  virág,  virágdíszeként  a  megterített  asztalnak 
Karcsú  es  oblos,  szép  formájú  kristály  poharak   csillogtak   az  egy- 
szerű fehér  porcellán  tányérok  mellett.  Ezüst  kanalak  sápadt  ragyogása 
simult  a  feketenyelü  kések  és  villák  közé.  Egy  vörös  és  egy  fehér 
boros  üveg  szivárványa  rezgett  a  terítő  makulátlanságán,  a  szalma- 
sargara  sült,  habfehér  francia  kenyérrel  telt  kis  fonott  kosár  előtt 
A  íeny,  a  ragyogás,  a  szinek  kápráztatták  a  szememet.  Első  pillantásra 
nem  láttam  meg,   milyen  nagyon  egyszerű   a   Rodin  ebédlője.  Csak 
amikor  már  az  asztal  körül  ültünk  és  felszolgálták  az  omelette  aux 
herbes  fines-t,  vettem  észre  a  fehérre  meszelt  falakat.  És  azt,  hogy  a 
tágas  szoba  bútorzata  nem  volt  más,   mint  a  hosszú  asztal,  erős  jó 
ulesu  normand  paraszti  székeivel.    Meg  egy  «buffet  ciré»,  amiiyet 
FKra^f^ammeS  énekelt  gyermekkori  emlékeinek  nyugalmas,  falusi 
ebédlőjében,  ahol  az  alma-  és  befőttszagu   öreg  bútor  látta  a  nagy- 
anyját és  a  nagyapját.    Az  ablakkal  szemközti  falon  Falguiére  nagy 
képe:  nimfák  a  zöld  mezőn.    Az    egyik    sarokban,    jó  világításban 

Renoir  halvány  barackvirágszin  tónusban  tartott,  finoman  színezett 
fiatal  leány  aktja. 

Két  kép,  két  bútor  és  milyen  dús  és  milyen  káprázatos  volt  az 
az  ebédlő!  Rodin  ült  az  asztalfőn,  —  fehér  munkászubbonyát  nem 
vetette  le,  —  két  oldalán  mi  négyen  ültünk  körülötte.  Balról  Madame 
Rose  és  Anthony  Ludovici,  a  titkárja,  jobbról  Leon  Dierx  és  én.  A 
gigot-t  Rodin  vágta  fel  szép  rózsaszin  szeletekre  és  mindnyájunk 
tányérjára  izes  falatokat  rakott.  Madame  Rose  a  galambbegy  salátát 
készítette,  óvatosan,  nehogy  a  vérvörös  céklát  összetörje,  amint  a 
mustár,  ecet  és  olajos  lében  megforgatta. 

—  Egy  csipetke  borst,  hogy  izét  jobban  előhozza!  —  tolta  Madame 
Rose  felé  a  sótartót  Rodin. 

—  Est  ca  bien  assoisonnée,  bien  tournée?  —  kérdezte  aztán,  amikor 
már  kinálgatott  Rodin. 

—  Az  ujhodó  földtől  illatos  ez  a  saláta!  —  Ízlelte  Leon  Dierx.  — 
De  én  nem  tudnám  sem  elkészíteni,  sem  megforgatni  a  ráöntött 
lében  .  .  .   «Dans  toute  ma  uie  je  ne  savais  pas  tourner  la  saladé. » 

—  Miért  vádolnánk  gyámoltalansággal  a  költő  érzékenysé- 
gét? .  .  .  Bizonyos,  hogy  a  salátát  forgatni,  —  a  symbolisták  nyelvén 
szólva,  —  az  érdemtelenek  értik  a  legjobban  .  .  .  Nekem  meg  kellett 
tanulnom  öregségemre  a  saját  káromra  .  .  .  Csalafinta  és  ravasz  lettem, 
de  csak  azokhoz,  akik  hozzám  is  ilyenek  ...  A  költőnek  nem  muszáj 
követ  törni.  Álmodozhat  embereken  és  dolgokon  felül  emelkedve  .  .  . 

—  Leráncigálják  ám  a  Montparnasse-ról,  ha  nem  fizet  lakbért. 
És  éhen  marad,  s'il  ne  sait  pas  tourner  la  saladé  .  .  . 

Anthony  Ludovici  vörös  bort  töltött  és  gyöngyöző  poharát  ma- 
gasra felemelte: 

«Verson  ces  roses  en  ce  vin, 
En  ce  bon  vin  verson  ces  roses, 
Et  boivan  l'un  á  l'autre,  afin 
Qu'au  coeur  nos  tristesses  encloses 
Prennent  e  boivant  quelque  fin.» 

—  Ronsard  harminckettedik  ódájával  köszönt  reám!  —  állott 
fel  Leon  Dierx  ragyogó  arccal. 

összekoccantak  a  karcsú  poharak,  mint  a  kacagás  csengett  a 
molszeü  hegyi  kristály.  Megkezdett  szóként  tovább  mondtam  az  ódát: 

«Ne  veis-lu  pas  hier  Brinon 
Parlant  et  faisant  bon  elit  re 
Lequel  aujourd'huy  n'est  sinon 
Qu'un  peu  de  pondre  en  une  biefe, 
,Qui  de  luy  n'a  rien  que  le  nom?» 

—  összeesküdtek,  hogy  a  régi  szép  francia  nyelvet,  a  mi 
Homérünk  rimeit  fülembe  duruzsolják? 

—  Miért  Homér  Ronsard?  —  kérdezte  Rodin. 

—  ő  volt  az  első,  aki  francia  nyelven  ódát  irt.  ő  ajándékozta 
meg  a  franciákat  az  Ode  szóval,  ő  teremtette  meg  nálunk  a  lirai  köl- 
tészetet. Versmérete  és  ritmusa  annyira  csábítók,  hogy  Malherbe  nem 
tett  mást,  minthogy  azokat  felújította  .  .  . 

—  A  régi  francia  költők  istenek  voltak!  —  lelkesedett  Rodin. 

—  Hiszen  épen  az  az  érdekes,  —  fordult  felém  Leon  Dierx,  — 
hogy  Ronsard  nem  is  volt  francia  eredetű,  hanem  az  ön  hazája  föld- 
jéről való:  magyar  nemes.  Az  édesanyja  volt  francia,  Jeanne  Chaudrier. 
És  amint  ő  maga  irja  Belleau  barátjának,  az  nap  látott  napvilágot, 
amikor  Ferenc  királyt  elfogták  Paviánál.  De  nem  ezt  akartam  el- 
mondani Ronsardról,  amit  már  úgyis  bizonyosan  tud,  hanem  egy 
személyes  impressziómat  Ronsardról  és  Petőfiről.  A  szajnaparti  áll- 
ványok közt  bukitiniroztam  egy  napon.  Ritka  könyvcsemegére  akad- 
tam: «Notice  sur  Ronsard  par  Sainte  Beuve».  Az  első  lapon  Ronsard 
arcképének  kőnyomatát  találtam.  Elnéztem  a  gondolattól  szántott 
nemes,  komoly  arcot.  Hirtelen  kerekedett  szél  megzavart,  a  széthulló 
könyvből  arcomba  sodorta  a  lapokat.  Néhányat  lefogtam  tenyerem- 
mel az  arcomat  védve  és  rányomtam  Ronsard  könyvére.  Meglepődve 
láttam  aztán,  hogy  Ronsard  képe  mellé  egy  frappánsan  hasonló  másik 
kép  került.  Petőfi  Sándor  volt  aláírva  litografált  betűkkel.  Nem  is- 
merem a  magyar  irodalmat,  sajnos,  annyit  mégis  tudtam,  hogy  nagy 
lírikus  volt.  A  két  képet  aztán  egymás  mellé  rámáztam.  íróasztalomon 
tartom  őket  és  naponként  nézegetem,  hogy  ugy  hasonlítanak  egy- 
másra, mint  az  apa  és  a  fiu.  Ezért  a  hasonlatosságért,  amit  egy  jó 
szél  sodort  elém:  szerettem  volna  megtanulni  magyarul,  vágytam  egy- 
más mellé  helyezni  a  gondolataikat.  A  két  egyformán  boltozott  magas 
homlok  alatt,  —  amelyet  még  a  haj  is  hasonlóan  nőtt  be,  —  az  egy- 
forma alakú  kemény  koponyákban,  vájjon  mennyire  egymáshoz 
hasonló  gondolatok  születtek?  ...  Az  egyformán  mély  és  sötét  szemek, 
—  amelyek  felett  egyforma  szemöldivek  árnya  feketedik,  —  vájjon 
hasonló  vízióknak  voltak  csakugyan  tükrei ...  És  mit  mondott  el  a 
két  egyforma  és  hasonlóan  lecsukott  száj,  és  mit  hallgatott  el,  hogy 
barázdaként  felfusson  a  homlokra  az  ajkon  elnémult  fájás?  .  .  . 

—  Ha  arcába  lehel  a  szél,  —  mosolygott  Rodin  kissé  félénk 
gunyorkásan,  —  mennyi  mindent  elgondol  a  költő! 

—  Mivel  jobb  a  nagy  kőtörő?  —  nevetett  először  Leon  Dierx 
az  asztal  közepén  álló  antik  szobrocskára  mutatva,  —  aki  egy  ilyen 
gyönyörű  kis  Afrodité  görög  márványdarabkájából  egy  kathedrális, 

vagy  egy  kolosszeum  méreteit  látja  kinőni,  felemelkedni  «a  szobrászat 
számára  teremtett  kék  égbolt,  a  legtökéletesebb  ivü  architektúra*  felé? 

Átmentünk  az  ebédlő  melletti  műterembe.  Ovális  cseresznyefa 
asztalkán,  ott  öntötte  ki  csészékbe  Madame  Rose  a  fekete  kávét.  A 
titkár  szivarokat  és  cigarettákat  szedett  elő  egy  meglékelt  gipsz- 
koponyából. Rodin  sarokba  állított,  falnak  fordított  képgyűjteményét 
hozta  elő.  És  mutogatta:  Glaude  Monet  párás  reggeli  képét  a  Szajna 
felett;  csupa  gyöngyházfényű,  vonagló  szinek;  Van  Gogh  fekete  sza- 
kállas férfi  portrait-ját  zöld  háttérben,  sárga  virágos  váza  előtt;  Degas 
kurta  tüllszoknyás  táncosnőjét;  Manet  vázlatát,  a  sápadt  fekete  asz- 
szonyt  az  erkélyen;  Puvis  de  Chavannes  hálótvető  halászait  bús,  sárga 
folyó  ősziesen  sivár  és  ködbe  tompult  szinü  zsombékos  parton;  néhány 
régi  olasz  képet,  nem  kiválókat,  de  szobrászszemmel  nézett  érdekes- 
ségekkel: a  felfeszített  Krisztus  elgyötört  testét,  Szent  Sebestyénét  a 
nyilakkal,  a.  pusztában  élő  keresztelő  Szent  János  soványságát  szobor- 
szerüen  kidomborított  meztelenségében;  Charles  Cottet  breton  táj- 
képét; Lucien  Simon  interieur-jét,  a  szőnyegen  alvó  fehér  agárral; 
Jacques  Blanch  fehér  rózsás  tavaszi  kertjét;  Besnard-nak  egy  nagy 
dekoratív  panneau-ját,  Aman  Jean  kificamított  arcú  múzsáit  és  még 
néhány  sociétaire  képét,  melyekről  sehogy  sem  tudtam  megérteni,  miért 
kedveli  őket  Rodin?  .  .  . 

Madame  Rose  megfogta  a  karomat  és  ujját  ajkához  szorítva  a 
műterem  ablakos  ajtajához  vezetett.  Innen  le  lehetett  látni,  az  oszlo- 
pokon keresztül,  a  Temple-ba,  Rodin  legtágasabb  műtermébe.  A  kert- 
ből, ahol,  —  amig  mi  a  képeket  néztük,  ő  sétálgatott,  —  most  lépett 
be  Leon  Dierx.  Egy  pár  lépést  tett,  aztán  szemére  szorított  kézzel 
megállt  tétován.  A  másik  kezével  benyúlt  kabátja  belső  zsebébe:  zöld 
szemernyőt  vett  ki  belőle.  Riadtan,  ideges  kézzel  erősítette  homlokára, 
de  aztán  megnyugodva,  szinte  mosolygósan  ment  a  vakítóan  fehér 
szobrok  felé. 

Rodin,  a  hátunknál  állott,  ő  is  látta,  amit  mi  néztünk. 

—  Sokat  olvas  és  sokat  van  egyedül,  féltem  a  szemét,  —  mondta. 
—  falura  és  jó  barátokra  lenne  szüksége. 

—  Hiszen  annyiszor  hivom  és  szívesen  látjuk,  —  törülgette 
könnyes  szemét  Madame  Rose.  —  Mindig  kimenti  magát  sok  dolga  - 
val .  .  .  Ezt  a  zöld  ernyőt  ma  látom  először,  eddig  csak  a  kezét  emelte 
szeméhez,  ha  a  szobrokat  nézte. 

Megnyúltak  az  árnyékok  Rodin  fehér  szobrai  közt,  hanyatlóban 
volt  a  ragyogó  tavaszi  nap.  amikor  elbúcsúztunk  Madame  Rosetól  és 
Rodintől. 

Az  összeboruló  hosszú  fasoron  keresztül  mentünk  a  vasútállomás 

felé.  Hajón  talán  hűvös  lett  volna  Leon  Dierxnek,  aki  köhögött  estén- 
ként. Már  harmatos  volt  a  fü  a  lábunk  alatt  és  fehér  párák  emelkedtek 
a  zöld  mezők  felétt,  a  rózsás  esti  pifkadásba,  mintha  indiai  bajadérok 
lengették  volna  Meudon-völgye  felé  lágy  selyemfátyluk  ködfehérségét. 

Rodin  lakóházának,  a  XIII-ik  Lajos  stilü  termőkőből  és  vörös 
téglából  épült  pavillonnak,  magas  és  meredek  tetejét,  —  a  tóit  en 
pignon  élevé-t,  ahogy  ő  nevezi,  —  még  láttuk,  amint  befordultunk  a 
kirándulóktól  zsivajos  kis  állomásra. 


Magyarok  a  Rigómezőn. 


Irta :  Tonelli  Sándor. 

* 

Néhány  héttel  ezelőtt  alkalmam  nyilt  rá,  hogy  magamfajta 
írással  foglalkozó  mesteremberek  társaságában  bejárjam  a  hábo- 
rús, jobban  mondva  ma  már  nem  is  háborús,  hanem  csak  meg- 
szállolt Szerbiát.  Végigvándoroltunk  az  országon  északról  dél- 
nek, majd  északnyugati  irányban  felkanyarodtunk  a  régi  szand- 
zsákba, egészen  az  albán-montenegrói  határig.  Háborus-békés 
képek  tarka  változatosságának  közepette  jártunk  be  földeket, 
amelyekhez  a  históriának  évszázados  emlékei  tapadnak  és  kóbo- 
roltunk olyan  helyeken,  amelyek  mostanában  kerültek  bele  a 
históriába. 

Ennek  az  útnak  volt  végső,  de  egyúttal  legérdekesebb  feje- 
zete a  Rigómező.  Egyike  a  legismertebb  neveknek  a  magyar 
történelemből,  amelyet  azonban  csak  hirből,  hallomásból  ismer- 
tünk. De  jött  az  embereket,  népeket,  mindent  felkavaró  nagy 
háború,  amely  százával  vetett  alföldi  magyarokat  a  Balkánnak 
erre  a  kevéssé  ismert  vidékére  és  magyar  életet  varázsolt  az 
albán-török-montenegrói-szerb  világnak  kellős  közepébe. 

A  Rigómezőre  eljutni  a  békében  sem  volt  valami  könnyű 
feladat.  Az  utasnak  Belgrádból  le  kellett  jönni  egészen  Üszkübig 
és  miután  453  kilométert  rázatta  magát  délről-északnak,  fel 
kellett  ülni  egy  másik  vonatra,  amely  megint  visszafordult 
északnak.  Az  ut,  amelyet  a  belgrád — üszküb — mitrovicai  vasút 
lerajzol,  már  nem  is  vargabetű,  hanem  egy  egyenlőtlen  szárú 
nagy  V  betűhöz  hasonlít.  További  kellemetessége  volt  az  uta- 
zásnak a  megboldogult  török  világban,  hogy  Üszkübből  heten- 
kint  két  vonat  ment  Mitrovicába  és  kettő  jött  visszafelé.  Aki  el- 

mulasztotta  a  csatlakozást,  esetleg  három  napig  várhatott  a  leg- 
közelebbi vonalra.  Szerencsére  sürgős  dolguk  arrafelé  nem  igen 
szokott  akadni  az  embereknek.  Ma  «lázas»  forgalom  uralkodik 
ezen  a  vonalon:  naponta  van  egy-egy  vonata  mindkét  irányban, 
esetleg  néha  több  is.  Szinte  nyugateurópai  állapotok  a  közlekedés 
tekintetében. 

Kiinduló  pontja  a  rigómezei  kirándulásnak  az  üszkübi 
pályaudvar,  ahol  déli  tizenkettőtől  délután  két  óráig  várunk  a 
vonatunkra  rengeteg  sokadalom  közepette  egy  olyan  meleg 
nyári  napon,  amelyről  még  a  hivatalos  jelentések  is  azt  mond- 
ják, hogy  a  szalonikii  fronton  a  harci  tevékenységet  a  nagy 
hőség  következtében  be  kellett  szüntetni.  A  majdnem  tropikus 
módon  felszerelt  német  katonák,  akik  a  rendet  tartják  fenn  a 
pályaudvaron,  rengeteg  szalmakalapjukkal  Jegyezgetik  magukat, 
a  többiek  pedig,  németek,  osztrákok,  magyarok,  bulgárok,  törö- 
kök vegyest,  félig  megfőve,  elolvadva  várnak  a  rekkenő  napon 
vonatjukra,  amely  innét  viszi  őket  délnek,  vagy  északnak. 

A  mi  vonatunk  két  óra  tájban  indul.  Gőzfürdő,  izzasztó 
kemence  gyerekjáték  ezekhez  a  kocsikhoz  képest,  amelyek  reg- 
geltől kezdve  melegedtek  a  macedóniai  napon.  Negyedórával  az 
elindulás  után  az  egész  kocsi  közönsége  ismeri  egymást.  Legin- 
kább osztrák-magyar  és  bulgár  tisztek,  akik  állomáshelyeikre  utaz- 
nak. További  negyedóra  múlva  se  rangot,  se  nemzetiséget  nem 
lehet  az  egyenruháról  megkülönböztetni:  mindenki  villogó  fehér- 
neműben védekezik  a  trópusi  meleg  ellen.  Hölgyekkel  az  uton 
aligha  fogunk  találkozni;  az  utolsó  kölni  vöröskeresztes  nővért 
elhagytuk  az  üszkübi  pályaudvar  éttermében. 

A  vasút  először  lassan,  majd  rohamosan  emelkedik  egy 
kis  pataknak  szakadékos  völgyében.  Kétoldalt  a  legszebb  alpesi 
panoráma,  a  Ljubotinnak  tetejét  pedig  még  július  végén  is  hó 
borítja.  Két  órai  kapaszkodás,  zakatolás,  sipolás  után,  melyben 
a  masina  kiadja  a  fele  tüdejét,  a  völgy  hirtelen  kiszélesedik,  az 
alpesi  panoráma  jobbra  is,  balra  is  elmaradozik,  a  hegyek  a 
vasuttól  kétoldalt  hirtelen  szétszaladnak:  fent  vagyunk  a  Rigó- 
mezőn. 

A  Rigómezőn,  amelyért  hajdanában  annyi  vér  folyt,  a 
nyugati  Balkánnak  legnagyobb  fensíkja.  Észak-déli  irányban 
>tvcn  kilométernél  hosszabb  és  hat-tizennégy  kilométer  széles. 
\  peremét  leszámítva,  ahol  a  hegyek  beolvadnak  a  lapályba, 

végig  majdnem  olyan  sima,  mint  a  deszka.  A  sziklák,  kövek,  görbe 
hegyek  országában  majdnem  »akkora  termőföld,  mint  egy  minia- 
tűr magyar  vármegye.  Nem  csoda,  ha  a  Rigómező  ugy  szerepelt 
a  görbe  hegyek  lakóinak  fantáziájában,  mint  a  gazdagság,  földi 
jólét  szimbóluma.  A  szandzsák  és  az  albán  hegyek  lakója  ugyan- 
úgy beszélhetett  hajdanta  a  Rigómező  földjéről,  ahogy  mi  szok- 
tuk emlegetni  a  Bácskának,  vagy  Bánátnak  kövér,  fekete,  termő 
talaját. 

Ebből  a  regeszerü  gazdaságból  és  termékenységből  azon- 
ban a  Rigómezőn  a  legjobb  akarat  mellett  is  csak  nagyon  keve- 
set lehet  fölfedezni.  A  föld  sík  ugyan,  de  bizony  nagyon  szegé- 
nyesnek látszik.  Fának  jóformán  nyoma  sincs  és  ami  szórványo- 
san előfordul,  inkább  a  síkság  széleit  tarkítja.  Valamirevaló 
zöldelő  növényzetet  inkább  csak  a  távolban  kéklő  hegyek  olda- 
lain lehet  sejteni.  Bent  a  síkság  közepe  felé  gyér,  sovány  gabona, 
—  leginkább  zab  és  zabosbükköny  —  annak  is  csenevész,  kurta 
a  szalmája.  Egyebütt  csak  füves  mező.  Lehet,  hogy  nedves  évek- 
ben szép,  magas  fü  zöldellik  rajta  és  bőségesen  adja  a  szénát, 
de  mikor  arra  jártunk,  a  hosszú  szárazság  után,  le  volt  sárgulva 
és  ki  volt  száradva  teljesen. 

A  gazdálkodás  teljesen  primitív.  Vnsekét  ezen  a  nagy  terü- 
leten alig  látni.  Az  albán  paraszt  csak  faekével  karcolja  fel  a 
földjét,  nehezebb  ekét,  sovány,  apró  marhája  nem  is  birna  el. 
A  váltógazdaságot,  trágyát  nem  ismeri.  Vucsitrn  és  Mitrovica 
között  a  mi  kerületi  parancsnokságunknak  valósággal  kény- 
szeríteni kellett  a  lakosságot,  hogy  a  török  lovaskaszárnya  előtt 
évtizedek  óta  felhalmozódott  trágyát,  amely  már  az  egész  be- 
járatot elbarrikádozta,  a  földjére  hordja.  A  legtöbb  helyen  az 
albán  paraszt  először  vet  és  azután  szánt,  helyesebben  az  elvetett 
magra  a  földet  kissé  rákaparja.  Csak  a  hosszúszőrű,  finom  gyap 
jut  adó  kecske  tarkítja  valamennyire  ennek  a  szomorú  gazda 
ságnak  a  képét.  Júliusban  lévén,  mikor  a  kecskéket  is  a  he 
gyekre  hajtják  fel,  nyájakat  is  csak  elvétve  láttunk.  Épen  aratás 
ideje  volt,  mikor  a  Rigómezőn  jártunk.  A  legkezdetlegesebbj 
módon  sarlóval  arattak,  ahol  épen  arattak.  A  muzulmán  világ-j 
nak  legnagyobb  ünnepei,  a  ramazám  és  bajrám  ugyanis  éped 
aratás  idejére  esnek  és  mig  az  ünnep  tart,  az  igazhitű  moha-i 
medán  nem  dolgozik.  Nem  bánja,  még  ha  gabonájának  szeme] 
ki  is  pereg. 

A  vasút  mentén  a  Rigómező  képe  a  legszomorúbb,  mert  a 
török  a  síneket  torony  iránt  a  mezőség  közepén  fektette  le,  pedig 
az  élet  természetes  okoknál  fogva  inkább  a  szélekre  húzódott. 
A  hegyekről  beszivárgó  talajvíz  ugyanis,  minél  jobban  köze- 
ledünk a  medence  közepe  felé,  annál  mélyebben  sülyed  a  felszín 
alá.  A  települések  ezért  vannak  inkább  a  mezőség  szélein  és 
ezért  gyatrább  a  vegetáció,  minél  közelebb  vagyunk  a  medence 
középvonalához.  A  Rigómező  legnagyobb  városa,  Pristina  is, 
amely  filigrán  ezüst  munkáiról  és  Murád  szultán  állítólagos  sír- 
járól hires,  kilenc  kilométerre  esik  a  vasúttól.  Fehéres  házait 
inkább  csak  sejti,  mint  látja  az  ember,  a  mezőség  közepette  el- 
hagyottan álló  pristinai  állomásról. 

Ezt  az  elmaradt,  szinte  önmagáról  is  álmosan  elfelejtkezett 
világot  teljesen  felforgatta  a  háborúk  zivatara.  Az  uj  világ  a 
szerbek  meg  montenegróiak  megjelenésével  kezdődött,  akik  az 
első  balkáni  háborúban  bulgárokkal  együtt  rongyokká  szaggat- 
ták az  európai  Törökországot.  A  bukaresti  béke  a  Rigómezőt 
Macedóniával  együtt  a  szerbeknek  juttatta.  A  szerb  nemzeti 
büszkeség  lebben  az  időben  nem  ismert  határt.  Ugy  érezték,  hogy 
nemzeti  életük  legnagyobb  gyászáért  álltak  bosszút  a  törökön, 
mikor  megszerezték  a  Rigőmezőt  és  kiköszörülték  a  bulgárokon 
aratott  győzelemmel  a  csorbát,  amelyet  Szlivnica  ejtett  rajtuk. 
Az  Üszkübbe  szánt  győzelmi  emléknek  már  meg  is  tervezték  a 
kérkedő  felírását: 

Koszovoért  —  Kumanova, 
Szlivnicáért  —  Bregalnica. 

Aztán  jött  a  világháború,  a  nagy  remények  szertefoszlass 
és  Szerbia  bukása.  Bekövetkezett  a  nagyhangú  kis  ország  tragé- 
diája. Az  osztrák-magyar,  német  és  bulgár  hadsereg  végigsöpört 
rajta  és  1915  végén  Szerbiát  mintha  véres  szivaccsal  mosták 
volna  le  a  Balkán  térképéről.  Három  esztendő  sem  telt  még  el 
a  szerb  hódítástól  és  a  Rigómező  megint  uj  urakat  látott,  a 
miéinket  meg  a  bulgárokat. 

Mikor  a  győztes  központi  hatalmak  Szerbiát  közigazga- 
tásilag felosztották,  a  miéink  kapták  tudvalevőleg  a  régi  Szerbiá- 
nak a  Moravától  nyugatra  eső  részét,  körülbelül  Krusevác  magas- 
ságáig. Ott  a  határ  délnyugat  felé  kanyarodik  és  keresztülszelve 

a  Rigómezőt,  éri  el  az  albán  határt.  Ilyenformán  nekünk  jutott 
a  Rigómező  kisebb,  északi  része,  mig  a  többi  bulgár  közigaz- 
gatás alá  került. 

A  helyzet  azonban  korántsem  olyan  egyszerű,  mint  az 
ebből  a  rövid  vázlatból  kitűnik.  A  belgrád — üszkübi  vasutat 
ugyanis,  amely  részint  osztrák-magyar,  részint  bulgár  közigaz- 
gatási területen  át  vezet,  katonai  szempontból  a  németek  kap- 
ták, és  minthogy  nekik  több  technikai  csapatuk  van,  ők  vették 
részben  kezelésbe  a  Mitrovicára  vezető  rigómezei  vasutat  is. 
Gsak  részben,  mert  viszont  a  vonal  északi  szakasza,  Globodár- 
tól  Mitrovicáig  a  mi  igazgatásunk  alatt  áll.  Minthogy  pedig  a 
mitrovicai  kerületet  a  sajátságos  közlekedési  viszonyoknál  fogva 
Belgrádból  csak  Üszkübön  át  lehet  vasúton  elérni,  az  egész 
osztrák-magyar  forgalom  erre  bonyolódik  le,  sőt  erre  irányul 
Albánia  és  Montenegró  keleti  részének  forgalma  is,  ugy  hogy  a 
szállításoknak  zömét  mi  adjuk  és  a  bulgár  területen,  német 
igazgatás  alatt  álló  vasúton  nekünk  is  vannak  hiadtáp-állomá- 
saink. 

Az  állapotoknak  valósággal  kalandos  változásait  legjobban 
az  állomások  mutatják.  A  régi  török  és  francia  állomásneveket 
a  szerbek  sebtében  átmázolták  és  szerb  elnevezésekkel  cserélték 
fel.  Jöttek  a  Jmlgárok  és  csináltak  bulgár  neveket;  eltűntek  a 
szerb  fölirások.  A  németek  a  cirill  betű  mellé  odaírták  az  állo- 
más nevét  latin  betűkkel  is.  A  sebtében  átmázolt  régi  felírások 
azonban  átütnek  az  uj  festék  alatt.  Ahol  honvédek  látják  el  a 
hadtáp-szolgálatot,  a  magyar  felírások  se  hiányoznak.  Dióhéj- 
ban a  Balkán  négy  esztendős  történetét  mutatják  az  állomások 
feliratai. 

A  háború  rengeteg  arányaival  nagy  felforgatója  volt  a  meg- 
szokott, békés  polgári  életnek.  Embereket,  akik  azelőtt  sohase 
hagyták  el  fatornyos  hazájukat,  össze-vissza  hajigált,  szanaszét 
a  nagy  világban.  Magyar  tanyai  parasztasszonyok,  akiknek  az- 
előtt Horgos  meg  Szeged  volt  a  legmesszebb  eső  fogalom,  ma  a 
világ  legtermészetesebb  hangján  beszélnek  Lublinról,  Szkutari- 
ról  vagy  Szamarkandról.  A  háború  nagy  népvándorlása  hozta 
magával  azt  is,  hogy  kicsiben  a  Rigómezőn,  de  különösen  annak 
északi  részén,  amely  közigazgatásilag  is  a  miénk,  ma  valósággal 
magyar  élet  uralkodik.  A  megszálló  csapatok,  az  egyes  állomá- 
sokon  elhelyezett   különítmények  ugyanis  majdnem  kizárólag 

magyar  népfelkelőkből  kerültek  ki  és  a  közigazgatásnál  alkal- 
mazott tisztek  nagy  része  is  magyar. 

A  magyar  élet  már  a  vasútvonalon  kezdődik.  Ferizovics- 
ban  magyar  tisztek  az  állomáson  zeneszóval  várják  az  uj  pa- 
rancsnokot. A  zenét  négytagú  albán  malacbanda  képviseli,  mely- 
nek legfontosabb  alkateleme  a  nagydob  meg  a  duda.  Irgalmatlan 
zajt  tudnak  csapni  vele,  de  a  mi  zenei  fogalmainktól  nagyon 
távol  állanak.  Hazai  zenei  viszonyainkra  legfeljebb  annyiban 
emlékeztetnek,  hogy  feketébbek,  mint  a  legfeketébb  cigány. 
Mellesleg  megjegyezve  Ferizovics  a  török  időkben  Üszkübnek 
volt  a  kapuja  észak  felől,  azért  építettek  ide  a  törökök  kaszár- 
nyákat. Sajátságosak  ezek  a  török  kaszárnyák.  Ahányat  láttunk, 
mind  kivül  vannak  a  községeken,  lehetőleg  halom  tetején.  Körös- 
körül sehol  egy  fa,  vagy  bokor.  Ugylátszik  meglepetések  ellen 
rendezkedtek  be  előre. 

A  többi  állomásokon  is  mindenütt  magyarok.  Globodáron 
csak  egy  van,  egy  öreg  egri  népfelkelő.  A  katonaságnál  ((ki- 
tanulta a  vasutat»,  azután  idekerült  valami  alantas  szolgálat- 
tételre. A  télen  rosszul  ment  a  sora,  mert  egészen  magára  volt 
hagyatva,  de  mióta  megtanulta  a  bulgárok  nyelvét,  jól  érzi 
magát.  Különben  mindennap  kétszer  beszélhet  magyarul,  a  fel- 
felé meg  lefelé  menő  személyvonatoknál. 

Tovább  Mitrovica  felé  a  magyar  szó  már  egészen  közön- 
séges valami  és  a  mitrovicai  apró  dutyánokban,  a  parányi  török 
kávéházakban  olyan  otthonosan  mozognak  a  mi  bakáink,  mintha 
mindig  ott  éltek  volna  és  nem  Debrecenből  meg  az  Alföld  többi 
részeiről  kerültek  volna  le  ebbe  a  török-albán  világba. 

Igaz,  hogy  ezen  a  vidéken,  minden  idegenszerűsége  mel- 
lett is  könnyebb  volt  nekik  megszokni,  mint  Szerbia  lobbi  részei- 
ben, mert  a  túlnyomó  részben  mohamedán  albán  lakosság  a 
"miéinket  nem  hódítóknak  nézte,  hanem  felszabadítók  gyanánt 
üdvözölte.  Megfordítva  ugyanaz  történt,  ami  negyven  esztendeje 
Boszniában.  Akkor  a  keresztény  szláv  csókolt  kezet  a  magyar 
bakának,  hogy  felszabadítja  a  török  alól,  ma  az  igazhitű  muzul- 
mán hajigálja  feléje  a  szálámot,  hogy  lerázta  róla  a  keresztény 
szlávnak  az  igáját.  Nagyban  a  dolgoknak  ezt  a  változandóságát 
nevezik  világpolitikának. 

Ilyenformán,  mikor  a  miéink  lekerültek  Szerbiának  a  törö- 
köktől elhódított  déli  kerületeibe,  ott  nem  hódítók  lettek,  hanem 

szövetségesek.  Az  albánok  még  fegyveres  szolgálatra  is  jelent- 
keztek az  osztrák-magyar  igazgatás  alatt,  sőt  tisztjeik  is  akadtak 
olyan  néhai  török  tisztek  sorából,  akik  mint  birtokosok  a  török 
uralom  megszűnése  után  nem  költöztek  el,  hanem  visszamarad- 
tak otthonukban.  Szerb  állampolgároknak  egy  pillanatig  se  érez- 
ték magukat,  mert  a  szerb  hódítástól  a  mi  bejövetelünkig  még 
az  a  három  év  se  telt  el,  ameddig  joguk  volt  választani  a  szerb 
és  török  állampolgárság  között.  A  választás  egyelőre  megint  füg- 
gőben maradt  és  ki  tudja,  milyen  lesz  ezeknek  az  embereknek 
az  állampolgársága  a  háború  után. 

Odalent  a  Balkánon  minden  amúgy  is  oly  gyorsan  változik. 
Ha  a  török  uralom  idején  Macedóniában  egy  falut  hatalmukba 
kerítettek  a  szerb  komitácsik  és  eltették  láb  alól  a  bulgár  pópát 
meg  tanítót  és  helyükbe  szerbeket  ültettek,  a  falu  rögtön  szerb 
lett.  Ha  a  következő  évben  a  bulgárok  visszaadták  a  kölcsönt  és 
«beszüntették»  a  szerb  pópa  meg  tanító  működését,  a  falu  épen 
olyan  gyorsan  visszabulgárosodott.  A  Balkán  és  a  délszláv  viszo- 
nyok kiváló  ismerői  mondják,  hogy  kimondott  szerb  vagy 
bulgár  nemzetiség  Macedóniában  nincs;  az  ország  annak  képére 
fog  alakulni  és  annak  a  nemzetiségét  fogja  vallani,  akinek  sike- 
rül, hogy  a  közös  aspirációknak  a  földjét  megtartsa. 

Ebben  a  különös  multat  átélt  országban  és  a  Rigómező- 
nek véráztatta  földén  minden  változik  és  minden  összefolyik. 
Aki  bepillant  egy  kissé  a  háborútól  felkavart  életbe,  igazán  nem 
tudja,  hogy  mi  van  körülötte  legerősebben  képviselve,  az  uj- 
kor-e,  vagy  a  középkor,  avagy  talán  épen  az  ókor.  Katonáink 
táviró-  és  telefonvezetékeket  raknak  le  a  vad  montenegrói 
hegyek  felé,  este  Mitrovicán  táviratilag  kapjuk  a  legfrissebb  híre- 
ket, de  a  vasúttól  egy  arasznyira  faekével  szántanak,  mindenfelé 
a  cserekereskedés  középkori  rendszere  uralkodik,  a  hegyek 
között  pedig  valósággal  őskori  állapotok  közepette  élnek  az  em- 
berek. A  mi  pénzünket  nagyon  hamar  megismerték,  levantei 
ügyességgel  tudják  átszámítani  a  százféle  forgalomban  levő, 
hivatalos  és  nem  hivatalos,  elismert,  tűrt  és  devalvált  pénzeket, 
koronát,  márkát,  levát,  dinárt,  perpert,  papírt  és  ércet,  de  írás- 
ról, olvasásról  sejtelmük  sincs,  az  adót  pedig  ma  is,  az  osztrák- 
magyar közigazgatás  alatt,  terményekben  fizetik.  Az  adó,  az 
osmina,  minden  termésnek  egy%  nyolcada.  A  mai  viszonyok  között 
az  adónak  elég  kellemes  formája  még  a  megszálló  hatalom  szem- 

pontjából  is,  különösen  olyan  országban,  ahol  se  az  árakat  maxi- 
málni, se  pedig  rekvirálni  nem  lehet. 

Ez  is  az  úgynevezett  déli  kerületekben  uralkodó  állapotok- 
nak egyik  különlegessége.  Ebben  a  három  kerületben,  —  Mitro- 
vica,  Novibazar,  Prijepolje  —  ahol  a  szerbeknek  idejük  sem 
volt  pünkösdi  uralmuk  alatt  berendezkedni,  mint  említettem, 
szövetségesek  gyanánt  szerepelünk.  tAz  adót,  amelyre  a  közigaz- 
gatás ellátásának  ellenértéke  gyanánt  a  hágai  konvenció  fel- 
jogosít, beszedjük,  a  hatósági,  bíráskodási  teendőket  ellátjuk, 
de  a  gazdasági  viszonyokba  bele  nem  avatkozunk.  Van  egy  szög- 
lete a  háborús  világnak,  ahol  hivatalosan  nincs  ármegállapítás, 
se  fejkvóta,  se  vám,  se  monopólium. 

A  gyakorlatban  ugyan  a  dolog  mégis  másként  alakul.  A 
dohányt  kivéve  ugyanis,  amelyet  jó  minőségben,  bőségesen  lehet 
kapni  mindenfelé,  se  szesz,  se  cukor,  se  cigarettapapír,  se  gyufa 
nem  kerül  kereskedelembe,  csak  a  mi  közvetítésünkkel.  Már 
most  maximálás  nem  lévén,  derék  török  és  albán  szövetsége- 
seink mindenért,  amit  eladnak,  fantasztikus  árakat  kérnek, 
olyanokat,  aminőkről  nálunk  még  a  legviharedzettebb  lánc- 
kereskedő se  merészel  álmodni.  Ami  ellenben  pénzben  kifejezve 
egyszerűen  megvásárolhatatlan,  cukorban,  gyufában,  vagy  petró- 
leumban felbecsülve  nagyon  jól,  sőt  olcsón  beszerezhető.  Az  élet 
és  a  gyakorlat  megkorrigálja  önmagát. 

Mindezeket  nagyon  szépen  tapasztalhattuk  Mitrovicán, 
ahol  más  elfogadható  szállás  hijján  a  régi  török  kaszárnyában 
néhány  napra  felütöttük  a  tanyánkat,  hogy  központja  legyen 
kisebb  kirándulásainknak,  északnak  a  szandzsák  felé  és  délnek 
vissza  a  Rigómezőre.  Maga  Mitrovica,  amelyről  annak  idején 
annyi  szó  folyt  a  berlini  kongresszuson  s  még  neve  is  belekerült 
a  kongresszus  megállapodásaiba,  szegényes,  törökös  kinézésű  kis 
vidéki  város.  A  jelentőségét  nem  is  értené  meg  az  ember,  ha  nem 
tudná,  hogy  gócpontja  volt  a  múltban  és  ma  is  a  nyugati  Balkán 
«gész  csomó  főforgalmi  utjának.  Ezért  került  bele  a  kongresz- 
szus  jegyzőkönyvébe  a  diplomáciában  híressé  vált  «jusqu'  au 
de  la  Mitro\vitza»  féle  kitétel,  amelynek  sohasem  törekedtünk 
érvényt  szerezni. 

Mitrovica  fontosságát  nem  is  a  városban  érti  meg  az  em- 
ber, ahól  évtizedeken  át  semmi  sem  változik,  —  mindössze  a 
háborúban  lett  a  török  liánokból*  Hotel  Berlin,  Budapest,  Wien 

és  Zagreb  —  hanem  ha  felmegy  a  város  fölött  emelkedő  Iveesan 
hegy  tetejére,  ahová  a  középkorban  a  törökök  valóságos  sas- 
fészket építettek.  A.  legszebb  panoráma,  de  egyúttal  a  nagy  hadi 
utak  csodálatos  találkozása.  Itt  találkozik  a  novibazári,  raskai, 
ipeki  és  pristinai  országút  egymással.  A  fehér  utak,  amelyek 
Boszniába,  Szerbiába,  Montenegróba  és  Macedóniába  vezetnek, 
az  opálos  Ibar  és  Sitnica  ugy  rajzolódnak  le  a  haragosan  szürke 
kőtömegek  között,  mintha  egy  nagy,  kiterített  szines  térkép  volna 
alattunk.  Ma  a  zvecsani  vár,  amely  belekerült  Mitrovica  címe- 
rébe is,  romhalmaz,  amelynek  omladékaiban  százával  tanyáz- 
nak az  ezüstszürke  gyürüs  galambok.  Nem  tudom,  csal-e  a  meg- 
figyelésem, de  az  egész  Rigómezőt  is  több  joggal  lehetett  volna 
a  galambok,  mint  a  rigók  után  elkeresztelni.  Vagy  talán  a  török 
uralommal  a  rigók  is  elköltöztek  innét? 

Zvecsanon  túl,  Btfnjskában  kint  jártunk,  megnézni  a  félig 
összedőlt  mecsetet  és  tanulmányozni  a  —  népvándorlást.  A 
mecset,  amelyről  egyik  útitársam,  Landa  akadémiai  festő  néhány 
gyönyörű  vázlatot  készített,  a  maga  nemében  építészeti  külön- 
legesség. Egy  hegy  oldalában  épült  a  negyven  fokos  meleg  fürdő 
felett,  amelyről  Banjska  is  a  nevét  vette.  Alapjába  is,  az  udvarát, 
körülvevő  kőfalba  is  hatalmas,  vörös  és  fehér  faragolt  kocka- 
kövek, vannak  beépítve.  Olyan  stilizált  virág-  és  állalmotivumok, 
amilyeneket  a  boszniai  bogumil  síremlékeken  lehet  találni.  A 
bejárattól  jobbra  a  falból  egy  márvány  oroszlánfej  ugrik  ki,  a 
baloldalit  már  leszedték  a  Bécsben  rendezett  balkáni  hadikiállí- 
tás számára.  Elvinni  már  nem  vitték  el,  hanem  a  kis  török  fürdő 
udvarán  hever.  Onnan  fog  majd  el  is  kallódni.  Az  oroszlán  nem 
velencei,  de  nem  is  török.  Hogy  honnan  került  ide,  már  senki 
se  tudja  megmondani.  Elég  az  hozzá,  hogy  a  falu  nyomorult 
kis  házikóinak  és  a  török  fürdőnek  a  falában  is  lehet  faragott 
márványokat  felfedezni. 

A  népvándorlási  viszonyokkal  kissé  különös  körülmények 
között  találkoztunk  Banjskában.  Minthogy  a  falut  igen  előkelő 
társaságban  látogattuk  meg,  —  velünk  volt  a  kerületi  parancs- 
nok, máskülönben  honvédőrnagy  Debrecenben  —  kirukkolt 
elénk  az  egész  katonai  és  polgári  hatóság,  amely  áll  a  magyar 
csendőrőrmesterből  meg  a  félig  albán,  félig  szláv  predsednikből, 
községi  elöljáróból.  A  faluban  néhány  háznak  igazán  a  liült 
helyére  bukkantunk,  maga  a 'ház  le  volt  hordva  tökéletesen. 

csak  az  alapok  maradtak  meg  belőle.  Kérdezősködésünkre  a 
predsednik  szolgált  felvilágosítással.  Mikor  a  balkáni  háborúban 
a  szerbek  Novibazár  felől  közeledtek,  a  mohamedán  lakosság 
egy  része  menekült  előlük  délnek,  Pristina,  Prizren  és  Üszküb 
irányában.  A  visszamaradottak  másnap  már  beültek  az  örök- 
ségbe. A  földjüket  felosztották,  ingóságaikat  szertehordták,  de 
még  a  házaikat  is  lebontották  és  hozzáépítették  a  magukéhoz. 

A  menekülők  azonban  a  Rigómezőn  megrekedtek.  A  sze- 
rencsésebbek esetleg  eljutottak  Üszkübig,  de  a  többinek  már 
útját  állotta  az  a  szereb  hadsereg,  mely  a  Vardár  völgyében 
Kumanován  át  nyomult  előre.  A  szerencsétlenek  egy  ideig  lézeng- 
tek szanaszéjjel,  azután  kezdtek  visszaszállingózni,  különösen 
miután  a  miéink  a  szerbeket  elűzték.  Odahaza  természetesen 
semmit  sem  találtak  abból,  amit  valaha  a  magukénak  neveztek. 
Ebben  a  furcsa  helyzetben  a  miéinknek  kellett  rendet  terem- 
teni. Az  osztrák-magyar  közigazgatás  egész  Szerbiában  és  a  déli 
kerületekben  is  arra  az  álláspontra  helyezkedett,  hogy  a  tulaj- 
donjogot nem  keresi,  hanem  tudomásul  veszi  a  tényleges  birtok- 
állapotot. Ilyen  esetekben  természetesen,  ahol  földönfutóvá  telt 
családokról  kellett  gondoskodni  és  megélhetésüket  biztosítani, 
az  elvet  mereven  keresztülvinni  nem  lehetett.  Megkezdődött  a 
vagyonuktól  megfosztott  emigránsoknak  birtokukba  való  vissza- 
helyezése. A  rendcsinálásnak  következése  pedig  az  lett,  hogy 
most  az  elbirtoklók  érezték  magukat  sértve  és  többen  közülök 
felszöktek  az  Uros  planinára  —  komitácsinak.  Ott  várják,  ha 
ugyan  megvárhatják  az  állapotok  ujabb  megváltozását. 

Ilyen  eset  száz  meg  száz  ismétlődött  Uj-Szerbiában.  A 
szerbek  elűzték  a  régi  birtokosokat,  azután  a  szerbek  menekül- 
tek a  miéink  meg  a  bulgárok  elől.  Szerbiában  még  a  török  idők- 
l>ol  óriási  kiterjedésű  —  csaknem  az  országnak  a  fele  —  volt 
az  úgynevezett  szabad  föld,  a  régi  török  állami  és  vakuf  birtok. 
Ahogy  a  szerb  közigazgatás  megszűnt,  a  lakosság  itt  is,  ott  is 
rengeteg  területeket  lekanyarított  ebből  a  köztulajdonból.  Helyre- 
állítani a  háború  előtti  állapotokat,  mikor  telekkönyvek,  adó- 
könyvek mind  eltűntek  és  a  közigazgatási  szervezet  folytonos- 
sága megszűnt,  aligha  lesz  lehetséges.  Szinte  még  a  föld  is  ván- 
iorol,  akárcsak  a  népvándorlás  korában.  Népek  akkor  se  tűntek 
ú  egyszerre,  a  hódító  részletekben  kezdte  elszedni  a  földet  a 
neghódítottól.  Mire  azonban  egészen  elszedte  volna,  már  győző 

és  legyőzött  annyira  összekeveredett  egymással,  hogy  a  birtok- 
eltolódás folyama  megállott,  rendesen  egy  még  ujabb  hódító 
megjelenéséig.  Ez  történt  és  történik  a  Balkánon  egészen  nap- 
jainkig, ahol  a  végleges  birtokállapot  csak  ezután  fog  kijegece- 
sedni. 

A  birlokállapoton  kívül,  amennyire  lehetett,  respektálta 
az  osztrák-magyar  uralom,  különösen  a  déli  mohamedán  albán 
vidékeken  a  községi  közigazgatást  is.  A  rövid  ideig  tartó  szerb 
közigazgatási  szervezet  megszűnt  ugyan,  de  helyette  ismét  a  régi 
török  közigazgatás  működik,  persze  a  viszonyokhoz  képest 
modernizált  formában.  A  közigazgatás  teendői  természetesen 
olyan  ügykörökkel  is  kibővültek,  amit  azelőtt  ezen  a  vidéken 
egyáltalán  nem  ismertek.  Az  utcák  tisztogatása,  az  egészségügyi 
rendszabályok  előirása,  utak  jókarban  tartása  azelőtt  mind  tel- 
jesen ismeretlen  fogalmak  voltak.  A  háború  itt  is,  mint  annyi 
más  helyen,  a  kultúrát  vitte  előre.  A  bennszülöttek,  akik  annyi, 
mindent  éltek  végig  az  utoló  három  esztendő  alatt,  gondolkodás, 
vérmérséklet,  kor  szerint  magától  értetődőleg  nagyon  különböző- 
képen vélekednek  ezekről  az  újításokról.  A  Rigómezőn  még  a 
világfelfogás  szerint  Ítélnek  meg  olyan  dolgokat,  amelyeket 
nálunk  már  az  utolsó  vidéki  városban  is  természetesnek  tar- 
tanak. 

Az  életfelfogásnak  ezt  a  különbözőségét  szinte  tipikusan 
világította  meg  Vucsitrnben  két  háznak  albán  mohamedán  gaz- 
dája, akiket  a  járási  kapitány  társaságában  meglátogattunk. 
Mellesleg  megjegyezve,  a  járási  kapitány,  derék  magyar  ember, 
a  békében  egy  berlini  gyári  vállalatnak  volt  tulajdonosa.  Aligha 
hitte  akkor,  hogy  valaha  amolyan  katonai  főszolgabiró-féle  lesz 
belőle  a  Rigómezőn.  Az  egyik  albán,  akit  meglátogattunk,  Izzet 
bég,  a  polgármester,  még  a  török  időkben  a  modern,  haladó 
pártnak  volt  az  embere  és  a  forradalomban  az  Egység  és  haladás 
szövetség  programmjához  csatlakozott.  A  lakása  is  európai  jel- 
legű, bár  kissé  balkáni  Ízléssel  van  berendezve.  Néhány  hete  a 
főkormányzóság  engedelmével  fent  járt  Budapesten  is.  Minden 
újítást,  amit  bevezetünk,  örömmel  fogad.  Nálam  nagyon  érdek- 
lődött, hogy  nem  lehetne-e  rövidre  fogott,  népies  füzeleket  kapni 
az  okszerű  földmívelésről,  amelyeket  albánra  fordíttatna  és  a 
nép  körében  terjesztene.  A  fekete  kávét  leánya  szervírozta,  aki 
már  nem  is  viselte  a  feredzsét.  A  legforradalmibb  változás,  amit 
el  lehet  képzelni  a  muzulmán  világban. 

Az  ellenkező  tipus  Hafiz  bég,  polgármester  volt  a  török 
időkben.  A  portáját  ütött-kopott  vályogfal  veszi  körül.  Az  udvar 
végében  a  ház,  de  még  az  udvarra  sincs  ablaka.  Az  ablakok  leg- 
belül a  kertre  nyilnak,  a  régi  török  világnak  megmaradt  kicsi 
szigetére.  A  fogadó  szobában  köröskörül  kerevet,  a  falakon 
Korán-mondások  és  mindenütt  káprázatos  tisztaság.  Hafiz  bég, 
aki  egyebekben  már  nyolcvanadik  esztendejét  tapossa,  de  még 
mindig  megüli  a  lovat  és  nem  görnyeszti  meg  a  derekát,  nagyon 
gyorsnak  találja  a  világ  haladását.  Elismeri,  hogy  mi  sok  jót 
teremtünk  odalent,  de  hát  még  se  lehessen  tudni,  hogy  szükség 
van-e  mindazokra  a  dolgokra,  amiket  kivánunk.  Különösen 
méltatlankodik,  mikor  Izzet  bég  pedzeni  kezdi  előtte,  hogy  jó 
volna  egy  iskola  a  lányoknak  is  .  . . 

—  Izzet,  Izzet,  mire  való  az  iskola  a  lányoknak?  Hát  eddig 
nem  megtalálta  mindegyik  az  urát,  anélkül,  hogy  irni  tudott 
volna?  Aztán  mit  csinálnak,  ha  megtanulnak  irni-olvasni?  Sze- 
relmes leveleket  írogatnak  .  .  .  Hát  van  erre  szükség? 

Az  öreg  dohog,  közben  pedig  hozatja  nekünk  a  rózsavizes 
limonádét,  feketét  és  sodorja  számunkra  szép,  sárga  albán 
dohányból  a  cigarettát.  Hogy  a  vendégszeretet  tökéletes  legyen, 
maga  végig  is  nyálazza  és  ugy  nyomja  a  kezünkbe. 

A  látogatás  után  egy  kis  gyakorlati  oktatás  a  históriából. 
Mikor  hajtatunk  visszafelé  a  száraz  hidon,  —  a  bolondos  Sit- 
nica  ugyanis  megváltoztatta  a  folyását  és  szárazon  hagyta  a 
remek,  iveit  kőhidat,  amelyet  a  török  még  hatalma  teljében  épí- 
tett —  kocsisunk  visszafordul: 

—  Tekintetes  ur,  nem  tudom,  hogy  tiszteljem  az  urat, 
tegyen  nekem  egy  szívességet. 

—  Halljuk,  János. 

—  Az  idevalósiak  megmutatták  nekem  azt  az  istállót,  aki- 
ben az  a  hires,  nevezetes  Hunyadi  János  a  rigómezei  csata  előtt 
a  lovait  tartotta.  Tessék  azt  nekem  lefotografálni,  mert  ha  már 
itt  jártam,  meg  akarom  mutatni  az  ilyen  nagy  nevezetességet  az 
otthonvalóknak  is. 

.  .  .  János  meg  a  többi  Jánosok  ilyen  emlékeket  visznek  a 
világháborúból,  a  frontról  meg  a  «hadtápról».  A  fronton  a  leg- 
nagyobb ágyutüzben  azt  vizsgálják,  hogy  milyen  a  föld,  akit  fel- 
szánt a  gránát  meg  a  «slapner»,  a  front  mögött  pedig  felfedez- 
nek egy  ütött-kopott  istállót,  «akiben  Hunyadi  János  a  lovail 


76 


Tonelli  Sándor 


tartotta»  és  ha  majd  odahaza  mesélnek  a  történtekről,  a  meg- 
járt sok  idegen  világról,  kétségtelenül  ezek  lesznek  a  legeleve- 
nebb emlékeik. 

Idővel  emlék  lesz  minden.  Ahogy  emlék  lett  a  Rigómező 
múltja,  emlék  lesz  az  is,  amit  János  és  mi  hazaviszünk  ebből  a 
világból  és  emlék  lesz  az,  is,  hogy  a  világháború  esztendeiben 
egy  kicsit  magyar  világ  is  volt  odalent  a  Rigómezőn,  a  görbe 
balkáni  hegyek  között. 


Magyarország  függetlensége 
és  a  választójog. 

Irta :  Réz  Mihály. 

Amikor  még  volt  függetlenségi  párt  Magyarországon,  a 
közjogi  sérelmek  és  közjogi  skrupulusok  túlzásokba  menő  idő- 
szakát éltük.  Kardbojt,  cimer,  felirás,  rendkívüli  jelentőséggel 
bírtak.  Az  ország  tényleges  függetlenítésének  a  munkáját  a  füg- 
getlenség szimbólumai  fölötti  harcok  gyakran  hátráltatták  s  a 
közjogi  precizitás  abszolút  —  és  abszolúte  igazságtalan  —  mér- 
téke az  ország  erősbödésének  és  függetlenedésének  valóságos  elő- 
haladását  gyakran  helytelenül  mérte. 

A  közjog  számos  sérelme  mellett,  a  multak  szellemében  ne- 
vekedett egykori  osztrák  hadsereg  számos  fogyatkozása  mellett 
gyakran  megfeledkeztek,  hogy  egy  a  pénzügyi  romlás  szélén 
állott  országgal  s  abban  egy  rohamosan  pusztuló  középosztály- 
lyal  kellett  Magyarország  függetlenségét  fentartani.  A  közjogi 
rigorozitás  abszolút  mértéke  anticipálta  az  országnak  csak  a  jövő- 
ben elérendő  függetlenségét  s  anakronizmusával  igazságtalan  volt 
annak  reális  munkálói  iránt,  a  még  el  nem  érhető  mértékével 
mérve  a  már  elérteket. 

De  e  gravaminális  politika,  melyhez  népszerűséget  kereső 
hatvanhetesek  is  csatlakoztak,  még  ebben  a  formájában  is  meg- 
őrzött valamit  a  régi  nagy  idők  tradicióibór  s  erkölcsi  erejéből. 
Eredményeiben  néha  káros,  Ítéleteiben  szükségkép  igazságtalan, 
de  e  hajthatatlanságában  nagy  erkölcsi  erőt  képviselő  maradt.  Ez 
által,  nem  chimerikus  programmja  által,  szolgálta  a  nemzet  füg- 
getlenségének érdekeit.  Közjogi  nézésmódjának  nyilvánvaló  ir- 
realitása, a  függetlenség  szimbólumainak  mind  túlzóbb  túlértéke- 

lése,  a  múllak  ellentéteinek  a  nemzet  érdekeivel  ellenkező  foly- 
tonos felszítása:  a  nemzet  valóságos  erősödésének  és  igy  függet- 
lenedésének sokszor  csak  akadálya  volt.  De  a  nemzeti  független 
séghez  szükséges  erők  legfontosabbikát  felfokozta:  a  nemzet  idea- 
lizmusát. Az  idealizmus  itt  a  függetlenségi  programm  dogmái- 
hoz való  feltétlen  és  hajthatatlan  ragaszkodásban  nyilatkozott.  A 
meggyőződés  szentsége,  az  egyéni  érdeknek  és  hiúságnak  feltét- 
len alárendelése,  magától  értődőnek  tekintetett.  Az  elvek  folyto- 
nos változtatását,  a  nemzet  érzéseivel  való  taktikázást,  a  meg- 
győződésnek mint  eszköznek  a  tekintését,  a  politikai  tisztességbe 
ütközőnek  tekintették. 

Ez  a  merev  hajthatatlanság  —  bármily  téves  politikai  ér- 
tékelések szolgálatában  állott  —  magában  is  óriás  erkölcsi  erőt 
képviselt. 

A  koalició  alakulása  a  függetlenségi  párt  tényleges  meg- 
szűnésének jele  volt;  tünete  amaz  erkölcsi  erő  meglazulásának, 
mely  eddig  a  függetlenségi  elveket  a  maga  egész  merevségében 
óvta  meg.  Nem  a  politikai  látkör  szélesedett  ki;  csak  az  opportu- 
nizmus lett  nagyobb. 

Az  erre  következő  időszak  a  hanyatló  magyar  parlamenta- 
rizmus teljes  lehanyatlásának  időszaka.  Hangban,  színvonal- 
ban, politikai  erkölcsben,  sülyedés  kora. 

És  amig  a  mult  a  túlzott  közjogi  skrupulozitás  kora  volt, 
ettől  az  időtől  fogva  e  szempontok  iránt  csodálatos  érzéketlenség 
mutatkozik.  A  függetlenség  szimbólumai  túlzott  értékelése  mellett 
a  függetlenség  tényleges  sérelmei  iránti  érzék  elvész.  A  gazdasági 
önállóság  szimbólumai  megvigasztalnak  egy  rosszabb  kiegyezé- 
sért s  formális  vívmányok  Bosznia  annexiójának  módja  miatt.  A 
magyar  kormány  tudta  és  beleegyezése  nélkül  történik  ez  a  fon- 
tos lépés,  az  1867  :XII.  t.-c.  világos  megsértésével.  És  a  kormány 
tagjai  védelmül  hozhatják  fel,  hogy  azt  nem  tudták.  Bosznia  köz- 
jogi helyzete  tisztázatlan  marad.  Annexiójáról,  hozzátartozásáról 
törvény  nem  intézkedik.  A  magyar  parlament  boldog  a  vám- 
szerződés  és  vámszövetség  vivmányos  különbségeitől. 

Hogy  eltűnik  a  nagy  közjogi  skrupulozitás  .  . . 

Paktumok  köttettek  király  és  nemzet  között.  Paktumos  ala- 
pon választások.  Miniszterelnök  a  legkisebb  pártok  egyikének  a 
kebeléből.  Végül  kormányzás  egy  teljes  anarchiába  merült  par- 
lamenttel. 

Az  utolsó  év  e  tekintetben  még  nagyobb  lépéseket  mutat. 
Audienciák,  a  kabinetiroda  utján  kérve  az  uralkodótól.  A  király 
állítólagos  választójogi  programmjának  folytonos  hangoztatása  s 
kortes-szempontból  való  felhasználása.  Méltatlankodás  afelett, 
hogy  azzal  szemben  bárkinek  ellenvéleménye  lehet.  Udvari  kö- 
röknek nyíltan  bevallolt  bevonása.  Végül  kisebbségi  kormány 
egy  parlamenten  kivüli  blokkal  való  paktum  bevallott  alapján. 

«Hova  lett  a  tavalyi  hó?» 

Hova  lett  a  gyakori  túlzó,  hajszálhasogató,  szavakon,  szi- 
neken,  kardbojton  kétségbeeső  közjogi  skrupulozitás? 

És  a  régi  magyar  parlament  régi  komoly  hangja  hova  lett? 

Eltűnik  a  régi  magyar  közélet  régi  nemes  tónusa;  vitáinak 
komoly  tartalma,  uri  hangja  kivész.  Pusztuló  középosztályával 
még  jobban  elpusztul  ez  is.  Uj  elemek  kerülnek  be  a  demagógia 
eme  korszakában;  behozzák,  s  a  lehanyatlott  parlament  régi  tag- 
jai között  is  meghonosítják  a  maguk  társadalmi  rétegének 
tónusát. 

A  koalíciós  politika  kora  a  parlamenti  színvonal  tökéletes 
lesülyedésének  időszaka.  Tombolás,  zajongás,  tettlegesség,  sip 
és  trornbita,  csak  legvisszásabb  tünete  sülyedésének,  artikulált 
hangjaiban  ugyanez  a  nivó  nyilatkozik. 

Ez  a  tónus  csak  megnyilatkozása  a  gondolkozásmódnak, 
mely  benne  mutatkozik. 

Pártszenvedély  változtatja  —  szakadatlan  folytonossággal 
—  az  elveket;  pártszempont  irányítja  a  személyi  harc  érdekeit 
szolgáló  taktikát. 

Nem  a  monarchia  európai  helyzetének  konzekvenciái  szab- 
ják meg  a  belső  politikai  harcok  határait;  hanem  a  pártharcok 
érdekei  irányítják  a  külpolitikai  kérdések  és  a  véderő  kérdései- 
nek a  megítélését. 

A  világháborút  előkészítő  tíz  év  alatt  —  minden  nagyhata- 
lom lázas  fegyverkezésének  emez  időszakában  —  pártszenvedély 
akadályozza  a  véderő  fejlesztését.  A  keleti  kérdés  első  megboly- 
gatását  képező,  a  nagyhatalmak  egymáshoz  való  viszonyára  oly 
végtelenül  fontos  boszniai  annexió  idején  a  hatalomért  versengő 
frakciók  tülekedése  foglalkoztatja  a  közfigyelmet.  Oroszország 
közvéleménye  hangosan  fordul  ellenünk,  Olaszország  szenvedé- 
lyesen szembefordul  velünk,  Révaiban  elhatározták  a  monarchia 
felosztását:  Magyarország  parlamentje  lázban  ég,  mert  —  «negy- 

vennyolcas  főispánok  kellenének)).  Szerbia  mind  élesebben  áll 
velünk  szembe,  egy  önérzetes  kormány  letörte  volna  rég:  Ma- 
gyarország parlamentjében  teljes  disszolució  van  —  a  kartell- 
bank  miatt.  Megkezdődik  a  Balkán  háború;  nyilvánvalólag  az 
ellenünk  indított  világháború  első  felvonása.  Mindenki  láthatja, 
hogy  egy  háborús  korszak  küszöbén  áll  az  egész  világ.  Magyar- 
ország parlamentjében  a  véderő  törvényt  obstruálják. 

Bekövetkezik  a  világháború,  a  véderőtörvény  kierőszakolói- 
nak  napnál  világosabb  igazolása.  És  akkor,  midőn  annak  folya- 
mán Magyarországnak  a  monarchiában  való  túlsúlya  nyilván- 
való: osztrákkal,  csehekkel  szövetkezve  magyar  parlamenti  fér- 
fiak igyekeznek  személyes  gyűlöletből  az  ezen  túlsúlyt  akceptáló 
osztrák  kormányt  megdönteni  s  összehivatni  azon  Reichsratot, 
amelyben  most  annyira  gyönyörködünk.  A  magyar  befolyás  do- 
mináló voltától  függ  a  monarchia  egész  jövendő  struktúrájának 
alakulása,  s  a  háború  folytatásának  és  a  béke  megkötésének 
módjától  annak  az  egész  kérdésnek  eldöntése,  hogy  miért  omlott 
ki  az  a  sok  magyar  vér  a  harctereken?  Azért-e,  hogy  a  csehek 
domináljanak  a  monarchiában  és  az  oláhok  Erdélyben,  vagy 
azért,  hogy  itt  végre  magyar  világ  legyen? 

És  ebben  a  kérdésben  is  döntő  volt  a  pártszenvedély. 

Ma  is,  a  monarchia  folyton  forrongó  ellentétei  között,  szét- 
huzó  s  csupán  ellenünk  egységes  elemek  lázasan  lüktető  ellen- 
séges akciói  között:  nincsen  sürgősebb  dolgunk,  mint  fegyvert  adni 
a  pánszlávok  és  dákorománok  kezébe;  nincsen  sürgősebb  dol- 
gunk, mint  megjutalmazni  az  oláhságnak  az  erdélyi  betöréskor 
tanúsított  magatartását;  nincsen  sürgősebb  dolgunk,  mint  teret 
adni  a  csehek  szlavizáló  reményeinek  Magyarországon  is;  nin- 
csen sürgőseb  dolgunk,  mint  keresztülvinni  az  entente  pro- 
grammját,  «a  kis  nemzetek  felszabadítását)). 

Ide  jutott  a  magyar  parlament. 

Nézzünk  végig  az  utolsó  tizenkét  év  eseményein  s  lehetet- 
len nem  látnunk,  hogy  egy  viszálykodó  provincia  színvonalára 
sülyedtünk  alá,  melyet  nem  izgat  más,  csak  az  apró  klikkérdek 
és  a  klikkszenvedély  és  amely  —  kezdve  a  Németországgal  való 
szövetség  mikénti  megítélésén;  folytatva  az  annexió,  a  véderő,  a 
választójog  s  a  Reichsrat  összehívásának  a  kérdéséig  —  ebből  a 
béka-perspektivából  nézi  a  magyarságnak  életkérdéseit  s  a  világ- 
események legnagyobb  problémáit. 

A  nemzeti  érzés  az,  ami  elsatnyult.  Ez  a  nemzeti  érzés 
hiányzik  ma  is,  midőn  jól  ismert  veszélyekkel  játszva,  indokolt 
aggodalmakat  elhallgattatva,  a  hatalmi  érdek  szempontjaitól  ve- 
zettetve viszik  a  nemzetet  egy  olyan  reform  felé,  amelyről  hogy 
nemztenrontó,  nemrég  ugyanezzel  a  türelmetlen  terrorral  hirdet- 
ték maguk  is. 

Abban  a  pillanatban,  midőn  egy  uj  —  közjogi  harcokkal 
terhes  —  korszakba  léptünk;  a  monarchia  nemzeteinek  féktelen 
élet-halálharcának  előestéjén;  egy  olyan  időpontban,  amidőn 
Magyarország  függetlenségének  jövendő  veszélyei  nyilvánvalók: 
Magyarországon  nincs  függetlenségi  párt  és  e  régi  zászló  alatt  a 
radikalizmus  opportunus  neophitái  és  ad  hoc  demokratái  játsszák 
kicsiny  játékukat. 

Bizalommal  beszélnek  az  uj  rétegek  politikai  érettségéről;  s 
a  mód,  ahogyan  beszélnek,  mutatja,  hogy  milyen  éretleneknek 
hiszik  még  a  régieket  is. 

Magyarország  függetlenségének  egyetlen  eszköze  szerintük: 
Kristóffy  programmja. 
Érthetetlen! 

Minden  bécsi  politikának,  amely  Magyarország  független- 
ségét  megtámadta,  mindig  főtörekvése  a  nemzetiségek  erősítése 
volt.  A  monarchia  másik  felében  láthatjuk,  hogy  a  jövő  nálunk 
is  a  nemzetiségek  erősítésének  a  jegyében  áll.  (Nyíltan  ezt  akarják 
iz  orthodox-radikalizmusnak  és  a  nemzetközi  szocializmusnak 
—  a  választójogi  reform  után  feltétlenül  folyton  erősbödő  hivei 
is.)  A  nemzetiségek  tehát  csak  erősbödni  fognak  a  jövőben  s  bár- 
mit is  tegyünk,  túllicitálni  képtelenek  leszünk  a  bécsi  politikát. 
A  legszánalmasabb  naivitás  rejlik  az  ilyen  taktika  jámbor  ravasz- 
kodásai  mögött.  Tehetünk  bármit,  összeütközés  esetén  a  nemzeti- 
ségek mindig  Béccsel  lesznek  és  sohasem  velünk.  Miért?  A  felé- 
ét a  lehető  legegyszerűbb.  Azért,  mert  bécsi  ellenségeink  a  másé- 
ból Ígérnek,  mi  pedig  a  magunkéból  adunk  nekik.  Nincs  határ, 
ímeddig  ők  el  ne  mehetnének,  hogy  minket  túllicitáljanak. 

A  nemzetiségi  tömegek  politikai  öntudatra  való  ébresztése: 
>écsi  ellenségeink  céljainak  a  szolgálása.  Felfegyverezzük  és  szer- 
ezzük számukra  a  segédcsapatokat. 

Az  a  nagy  tömeg  magyarság,  amely  szintén  bejut,  tudjuk-e 
iogy  nem  fog  idővel  nagy  részt  a  nemzetközi  szocializmusnak 

—  a  mai  fegyverbarátság  által  rehabilitált  —  zászlóihoz  csatla- 
kőzni? 

Azt  mondják  a  mai  választási  rendszer  Béccsel  szemben 
nem  tükrözi  a  nemzet  igazi  akaratát. 
Nem  igaz. 

Amikor  a  nemzet  hangulata  Bécs  ellen  volt,  —  1905-ben  — 
ugy-e  hogy  megnyilatkozott?  A  hatvanhetes  többség  megbukott 
és  jött  a  koalició.  Pedig  akkor  is  volt  erőszak,  visszaélés,  veszte- 
getés. Csak  a  koaliciós  kormányzat  idejének  a  tapasztalása  hiány- 
zott és  pártjainak  visszavonása.  Az  1910-iki  eredmény  —  minden 
jóhiszemű  ember  tudja  —  főként  ennek  köszönhető. 

Megnyilatkozhatott  tehát  a  régi  választójog  alapján  is  a 
nemzeti  akarat.  Épen  függetlenségi  irányban  nyilatkozhatott  meg. 
És  mi  volt  az  eredménye?  Teljes  vereség.  Azért,  mert  hibás  volt  a 
programm,  s  nem  azért,  mert  hibás  a  választójog.  Semmi  vá- 
lasztójog azon  erőviszonyokat  jobbá  nem  teheti,  melyek  a  koa- 
lició közjogi  meghátrálását  parancsolták.  Sőt  e  meghátrálás  egyik 
indoka  ép  az  a  belátás  volt,  hogy  egy  demokratikus  választójog 
rosszabbá  teszi  az  ország  függetlenségének  ügyét. 

Akkor  kiderült,  hogy  hiába  volt  koaliciós  többség  az  or- 
szággyűlésen, a  koalició  közjogi  programmja  kivihetetlen,  mert 
a  monarchia  tényleges  erőviszonyaival  nem  számolt. 

Mit  segit  ezen  az  általános  választójog?  Megszünteti  a  cen- 
tralisták törekvéseit?  Meggyengíti  a  cseheket  vagy  a  délszlávo- 
kat?  Megnyeri  az  osztrákokat? 

Hiszen  voltak  már  egyszer  többségben  s  még  sem  birtak 
semmit  sem  kivinni;  hát  hogyan  állíthatják,  hogy  az  ország  füg- 
getlensége csak  ezen  múlik?  Mondhat-e  ilyet  valaki  jóhiszemü- 
leg?  És  hiheti-e  valaki  igazán,  hogy  a  függetlenségi  párt  többségre 
jutásának  a  legjobb  módja  az,  hogy  behozzuk  az  általános  vá- 
lasztójogot? 

Ha  ez  igaz,  akkor  1905-ben  a  legnagyobb  politikai  hibá 
követték  el,  amikor  azért  kapcsolták  ki  összes  függetlenségi  é! 
veiket,  hogy  magakadályozzák  ezt  az  általános  választói  jogot. 

Amely  párt  akkorát  tévedhet  a  politikai  szituáció  megitél 
seben,  azt  a  nemzet  nyugodt  bizalommal  nem  követheti.  Ame 
párt  régi  sok  évtizedes  elveit  mind  kikapcsolja  csak  azért,  ho 
megakadályozzon  egy  oly  reformot,   amelyről  ma  azt  mondj 
hogy  az  a  függetlenségi  politika  legbiztosabb  támasza. 


Magyarország  függetlensége  és  a  választójog  ,  83 


Hogyan  bízzunk  az  olyan  párt  ítéletében,  amely  így  maga 
is  beismeri,  hogy  egy  ily  horderejű  kérdésben  ekkorát  tévedett, 
s  maga  akadályozta  —  közjogi  követeléseinek  elejtése  árán 
akadályozta  meg  azt,  ami  legfőbb  érdeke. 

Azt  mondják,  lehet  «hazafias  irányban»  is  megcsinálni  az 
általános  választói  jogot.  Amikor  a  pluraliciót  akarta  a  koalíció 
nagy  része,  akkor  nem  ezt  mondták. 

De,  kérdjük,  vájjon  ha  akármilyen  «hazafiasan»  is  csinál- 
ják ma  meg,  hol  a  garancia,  hogy  az  ezen  alapon  egybegyűlt  par- 
lament holnap  is  megtartja  ezeket  a  garanciákat?  Micsoda  ((füg- 
getlenségi)) politika  ez,  amely  Ausztriáról  megfeledkezik? 

Avagy  talán  azt  gondolják,  hogy  a  tót,  oláh,  szerb  radikális 
és  szocialista  képviselők  nagyon  lelkesedni  fognak  azon  korlá- 
tokért, amelyeket  az  igazi  egyenlőség  rovására  a  magyar  szupre- 
mácia  érdekében  még  ma  felállítanak?  Ahogy  erejük  lesz  hozzá, 
félre  löknek  minden  ilyen  korlátot.  A  kerületi  beosztásnak,  a  vá- 
lasztási eljárásnak  apró  naiv  ravaszkodásait  az  uj  parlament  el- 
fújja mint  a  szél.  Gyermekes  naivitás  azt  hinni,  hogy  ilyen  át- 
látszó csalafintasággal  ki  lehet  játszani  a  tények  logikáját. 

A  polgárok  egyenlősége  a  törvényhozásban  szükségkép  a 
fajok  egyenlőségére  vezet.  Programmja  ez  a  nemzetközi  szocia- 
lizmusnak és  a  nemzetietlen  radikalizmusnak  is.  A  szupremácia 
azonban  nem  egyenlőség.  Épen  ellenkezője  az  egyenlőségnek.  És 
a  fajok  egyenlősége  Magyarország  függetlenségének  nem  érdeke. 
Mert  e  fajok  nagy  része  érdekben,  érzésben  közelebb  áll  bécsi 
ellenségeinkhez,  mint  mihozzánk. 

A  történelem  és  az  élet  egyaránt  erre  tanít. 

Azt  mondják,  azért  kell  az  általános  választói  jog,  mert  a 
nunkapárt  a  nemzetiségek  segélyével,  vesztegetéssel,  a  magyar 
szavazatok  többsége  ellen  jutott  uralomra.  Kerüljük  el  itt  a  párt- 
politikai vitát;  nem  itt  a  helye.  Csak  azt  keressük,  ami  a  nemzet 
övendő  nagy  problémáira  tartozik.  És  ebből  a  szempontból  néz* 
ük  az  okoskodást. 

Ha  a  mai  választóközönségben  több  volna  a  nemzetiségi 
zavazó  mint  lesz  az  újban:  érthető  lenne  ez  az  okoskodás.  De 
úszen  az  uj  választói  jog  szerint  lesz  több  nemzetiségi  szavazat, 
nint  volt  a  régi  szerint.  Hát  akkor  ugyan  hogy  remélhetik,  hogy 
—  szerintük  a  nemzetiségekre  támaszkodó  —  munkapárt  alól 

ezzel  húzzák  ki  a  talajt?  Azt  csak  nem  hiszik,  hogy  ha  több  oláh 
szavazó  lesz,  több  tót  és  több  szerb:  ezzel  több  —  függetlenségi 
lesz?  Ha  ezek  nem  szavaznak  a  munkapártra,  akkor  a  dáko- 
románra és  a  pánszlávra  szavaznak  a  cseheknek  és  más  bécsi 
barátoknak  örömére. 

Hát  csakugyan  még  magyarázni  kell  Magyarországon,  hogy 
az  oláhok  nagy  tömege  nem  függetlenségi;  a  tótok  nagy  tömege 
nem  függetlenségi;  a  nemzetközi  szocialisták  nagy  tömege  nem 
függetlenségi;  és  hogy  következésképen  mindezek  együttvéve 
nem  az  ország  függetlenségének  lesznek  erősítői. 

Valóban,  az  ember  azt  hinné,  hogy  ennek  a  belátásához 
nem  kell  nagy  zsenialitás. 

Ezt  óhajtják?  Ezt  nevezik  függetlenségi  politikának? 

Ha  a  munkapárt  csakugyan  a  nemzetiségekre  támaszkodik 
s  csakugyan  vesztegetéssel  szerzi  e  támogatást:  függetlenségi-e 
az,  aki  azt  óhajtja,  hogy  —  tiszta  választással  —  ne  egy  magyar 
pártra,  hanem  egy  nemzetiségi  pártra  adják  szavazataikat?  Vagy 
talán  már  odajutottunk,  hogy  egyik  magyar  párt  annyira  gyűlöli 
a  másikat,  hogy  még  a  magyarság  ellenségeinek  javára  is  kész 
egymást  gyengíteni? 

Ha  a  mai  magyar  szavazók  többsége  —  amint  állítják  — 
csakugyan  koalíciós:  akkor  az  ember  azt  gondolná,  hogy  józan, 
ész  szerint  ezt  a  hazafias  többségű  választóközönséget  konzer-  ] 
válni  kell.  Nem  szabad  helyébe  egy  mást  hozni,  amelyben  több  aj 
nemzetiségi.  Csak  ép  azt  kell  megkorrigálni,  hogy  az  igazi  több-| 
ség  akarata  érvényesüljön.  És  ennek  a  módja  nagyon  egyszerű.] 

Meg  kell  változtatni  a  kerületek  beosztását.  A  magyarság- j 
nak  meg  kell  adni  az  őt  megillető  döntő  erőt.  De  nem  elvenni  i 
tőle  a  döntést  s  a  nemzetiségeknek  adni  oda.  Mert  ebből  ugyan 
soha  sem  lesz  —  függetlenségi  politika. 

A  mai  választói  közönség,  ha  ez  iá  kerületi  beosztás  korriJ 
gálva  lesz,  a  koalíció  hite  szerint,  neki  ad  többséget.  El  van  tehát  .f 
érve  a  cél.  És  az  uj  parlament  hazafias  többsége  nem  változtatja! 
meg  —  mint  ahogy  egy  radikális  alapon  egybehívott  parlamenffl 
megváltoztatná  —  ezt  a  beosztást. 

Koalíciós  többség  lesz  —  mint  hírlik  —  megint.  És  ugyani 
annyit  fog  elérni,  mint  1906 — 1910-ben,  most  is  megint.  KiábráiM 
dúlnak  ismét  s  a  nemzet  politikai  érettsége  egy  fokkal  ismét 
előbbre  halad. 

Mindez  szükséges.  De  mind  ezért  nem  szükséges  még  fel- 
forgatni az  egész  országot  s  behozni  az  általános  választói  jogot. 

Biznak  a  választók  közé  újonnan  bejutó  magyarságban. 
Biznak,  hogy  ez  ellensúlyozza  a  nemzetiségeket.  De  feledik,  hogy 
a  nemzetközi  szocializmus  ereje  hogy  megnövekedett.  Feledik, 
hogy  az  a  magyar  nép,  amely  előtt  a  fennálló  rendet  oly  gyűlöle- 
tessé tették  ők  maguk;  amely  karöltve  látta  a  nemzetközieket  a 
hazafiság  szabadalmazott  apostolaival;  amely  hallotta  a  háború 
ódiumát  a  mai  vezetőkre  hárítani  s  amely  a  szocializmusban  fogja 
látni  a  béke  megteremtőjét:  ennek  a  magyar  népnek  lelkében 

—  általuk  előkészítve  —  a  szocializmusnak  kész  talaja  lesz.  És 
akármilyen  magyar  érzésű  ez  a  nép,  a  vezetői  nem  lesznek  azok 
s  ép  ugy  el  fogják  velük  hitetni,  hogy  az  ő  bécsi  kedvkereső  poli- 
tikájuk soviniszta,  amint  ők  el  tudták  vele  hitetni  a  koalíció  alatt, 
hogy  amikor  hatvanhetes  alapon  kormányoznak,  az  voltaképen 

—  negyvennyolcas  politika. 

A  jövő  nehéz  problémákkal  terhes.  A  politikai  éretlenseg 
végzetes  veszélyeket  hozhat  reánk. 

Az  egész  monarchia  átalakulóban  van.  Átalakulóban  egész 
Európa.  A  Habsburg  birodalom  uj  alapokra  épül.  Az  európai 
nemzetek  közt  uj  szövetkezések  eszméi  kisértenek. 

Egy  elhibázott  lépés  generációk  sorsára  kihat. 

Nem  ugy  van  már  mint  volt  régen. 

Magyarország  politikája  az  utolsó  négy  évtizedben  kész, 
biztos  vágányokon  haladt.  Határozott,  merev  korlátok;  meg- 
szilárdult külpolitikai  és  monarchiabeli  viszonyok.  Künn  a  hár- 
masszövetség változhatatlanul  áll  s  az  általa  is  elősegített  béke- 
politika; a  világhatalmak  nagyrészt  Európán  kivül  vívják  vetél- 
kedésüket. A  monarchián  belül  az  ép  oly  változhatatlan  hatvan- 
hetes alap.  Magyarországon  a  magyar  szupremácia  erősítésének 
politikája  uralkodott. 

Csupán  ezen  korlátokon  belül  voltak  a  pártharcok  vívhatok. 
Hibáik  csupán  ezen  belül  okozhattak  csak  károkat. 

A  helyzet  ma  teljesen  megváltozott.  Semmi  sem  megállapo- 
dott: semmi  sem  biztos;  semmi  sem  szilárd. 

Megmozdult  a  világ. 

Künn  és  benn  uj  alakulások,  harcok,  vetélkedések,  vonzá- 
sok, kapcsolatok  és  szövetkezések  törekvései  próbálnak  valósággá 
'álni. 

Megmozdult  a  világ. 

Magyarország  függetlenségének  érdekei  politikai  belátást 
kivánnak.  Magyar  érdeket  követő,  érett  politikai  belátásu  parla- 
mentet. 

Nem  ez  az  idő  alkalmas  arra,  hogy  idegen  és  politikailag 
iskolázatlan  elemeket  oda  most  bebocsássunk. 

Az  utolsó  évtizedek  provinciális  csendéletéből  kizavarta  a 
világtörténelem.  Amig  elkeseredetten  vivták  a  frakciók  egymás- 
sal szemben  béka-egér  harcaikat,  egy  egész  világ  fegyverkezett 
fel  ellenünk.  Évről-évre  növekedő  háborús  szenvedéllyel;  évről- 
évre  növekedő  biztosságával  az  elkerülhetetlen  harcnak. 

Ez  a  világ  elmúlt.  A  mi  életünkben  legalább  vissza  sem  jön 
soha.  Nemzetnek  kell  lennünk,  érett,  öntudatos,  nagy  problé- 
mákat megértő  nemzetnek.  Nem  a  politikai  jogokat  kell  poli- 
tikailag éretlenekre  kiterjesztenünk,  hanem  a  már  szavazattal 
biroknak  —  és  képviselőiknek  —  a  politikai  érettségét  kell  meg- 
növelnünk. 

A  politikai  jogok  kiterjesztése  békés,  nyugodt  időkre  való. 
Akkorra,  amikor  az  állam  politikája  kész,  biztos,  kipróbált,  ki- 
taposott ösvényen  halad.  És  oly  időkre,  amikor  a  jogokkal  már 
biró  elemek  politikai  érettsége  már  oly  fokú,  hogy  vezetni  tudják, 
beolvasztani  tudják  az  uj  elemeket. 

Van-e  becsületes  ember  Magyarországon,  aki  a  mai  magyar 
parlamentről  ezt  elmondhatná? 

A  régi  parlament  más  volt.  A  társadalom  szine-java  volt  az, 
annak  kényességével,  Ízlésével,  tradícióival  és  tónusával.  A  vár- 
megyei kormányzatban  nyert  guvernementális  tapasztalatokkal 
s  a  régi  nagy  idők  idealizmusának  az  emlékével. 

A  magyar  középosztály  azóta  letört.  Gazdasági  válságok,  a 
társadalmi  igények  átalakulása,  és  saját  hibái  folytán  tört  le. 

Ezzel  a  nemzet  életéből  egy  hatalmas  tényező  kiesett.  Mű 
veit,  erős,  polgári  osztály  még  csak  alakulófélben. 

A  régi  vezetőosztály  vagyontalan  fiai  a  közéletből  kiszoru 
tak.  A  parlament  és  a  vármegye  függetlensége  egyaránt  me 
érezte  e  változást.  A  parlament  hangja  is  megérezte. 

És  a  parlament  nivójának  —  pártpolitikai  okokból  is  egyr 
fokozódó  —  sülyedése  természetszerűleg  sok  helyütt  távolta 
totta  a  közélettől  a  még  akcióképes  jobb  elemeket.  Az  obstrukció 
és  paktumok,  a  kikapcsolások,  túlkiabálások   korszakában  a 

elvek  harcának  alig  volt  helye.  Mit  kereshettek  volna  a  magyar 
parlamentben  az  elvek  harcosai? 

A  régi  vezérek  még  küzködnek.  Üggyel-bajjal  még  tartják 
a  régi  parlament  tradícióit  és  tónusát.  De  nézzünk  végig  e  par- 
lamenten s  azon  közéleten,  amely  az  obstrukciók,  szidalmak  és 
rágalmak  klasszikus  korszakában  nevekedett.  Hol  látunk  kiváló- 
ságokat? Hol  látunk  nagy  koncepciót? 

Ez  Magyarország?  « 

Bizonyára  nem  ez. 

Nem  más  választók  kellenek,  hanem  más  választottak.  Nem 
sülyeszteni  kell  itt,  hanem  emelni  a  nivót.  Ha  Magyarország  füg- 
getlen állam  akar  lenni,  akkor  ez  nem  maradhat  igy.  Nem  a  tör- 
vényt kell  megváltoztatni,  hanem  a  szellemet. 

A  nemzet  szine- javát  kell  oda  küldeni;  s  lehetővé  és  kívá- 
natossá tenni,  hogy  elmenjen  oda. 

Nem  törvény  kell  ehhez,  hanem  csak  annak  a  belátása, 
hogy  politikailag  ére.ttebb  és  érzéseiben  nemzetibb  —  azaz  saját 
érdekeit  a  nemzetinek  alárendelő  —  képviselőkbe  van  szüksé- 
günk. És  belátása  annak,  hogy  ez  a  nemzetnek  a  mai  európai 
helyzetben  életérdeke. 

Csakhogy  a  politikai  érettséget  nem  a  szegény  oláh  és  tót 
parasztoknál  kell  megkeresnünk,  hanem  a  magyar  intelligens 
osztályok  soraiban.  Hogyha  itt  nincsen,  akkor  ez  az  ország  ment- 
hetetlenül elveszett.  A  tót  és  oláh  parasztok  diplomáciai  zsenijé- 
ben —  lehet,  hogy  ez  tőlünk  kulturátlanság  és  elmaradottság  — 
mi  a  magunk  részéről  bizni  nem  tudunk. 

Az  a  suly,  amellyel  Magyarország  birt,  időnként  ebben  a 
monarchiában  és  odakünn,  nem  a  magyarság  számbeli,  sem 
gazdasági  erejének  a  következménye.  Kulturális  tekintetekben, 
gazdasági  tekintetekben,  népességünk  számára  nézve  is,  egyaránt 
gyönge  a  magyarság.  Szegény,  gyönge  és  kicsiny  népfaj  vagyunk. 
Súlyunkat  nem  ennek  köszönhettük.  Nem  a  nagy  erőnknek,  ha- 
nem kicsiny  erőink  helyes  felhasználásának. 

Annak  az  államférfiúi  bölcseséggel  megalapozott  és  meg- 
védelmezett politikai  kombinációnak,  amely  erőnket  más  /erők- 
kel helyes  és  célszerű  kapcsolatba  hozta. 

Deák  és  Andrássy  az  adott  európai  szituációba  helyezték 
bele  a  magyarságot.  Megvonták  az  akkori  európai  helyzet  szük- 
ségképen! és  állandóbb  jellegű  konzekvenciáit  s  a  dualizmust  erre 

alapították.  Andrássy  megteremtette  Bismarckkal  a  hármas- 
szövetséget. És  ezen  szilárd  helyzet  közé  behelyezve  biztosították 
s  eme  fennálló  rend  érdekeivel  azonosították  a  magyar  szupremá- 
ciát,  amely  egységessé  és  erőssé,  az  állami  függetlenségre  képessé 
tette  Magyarországot.  A  nemzet  akkori  képviselőiben  még  élt  volt 
az  államférfiúi  képesség  iránti  tisztelet  s  a  politikai  nagy  kérdések 
végtelen  nehézségeinek,  szubtilitásainak,  veszélyeinek  helyes 
megérzése.  Ezáltal  álltak  guvernementális  érzékben  is  magasan  a 
maiak  felett. 

Ez  a  politika  az  utóbbi  időszakban  csak  erőszakkal  volt  a 
parlamentben  fentartható.  És  még  igy  is  olyan  súlyt  biztosított 
nekünk,  hogy  ez  a  tiz  millió  magyarság  feltétlenül  dominált  Ma- 
gyarországon, vezetett  a  monarchiában  s  e  vezetés  által  a  világ- 
uralomért küzdő  nemzetek  között  is  szinte  egyenlő  súllyal  hal- 
latta szavát.  Mindezt  bizony  nem  a  mi  nagy  erőnk  hozta  létre, 
hanem  a  magyar  szupremácia,  a  dualizmus  és  a  Németországgal 
való  szövetség  hármas  kombinációja. 

A  nemzetiségi  és  a  politikailag  éretlen  elemeknek  az  alkot- 
mány sáncaiba  való  tömeges  bebocsátása  által  e  kombináció 
mindhárom  alapja  megrendül. 

Ez  a  három  szorosan  összefügg  egymással.  Magyarország 
tényleges  függetlenségének  ez  a  három  alapköve.  Bármelyikük 
rendül  meg,  visszahat  a  másik  kettőre  is. 

Ha  Németországot  cserben  hagyjuk,  ezzel  mi  magunk  szla- 
vizáljuk  a  monarchiát  és  Magyarországot.  Ha  a  föderalizmust 
megengedjük,  megtettük  az  első  lépést  a  Németországtól  való  el- 
szakadásra és  a  pánszlávizmus  és  dákorománság  megerősítésére 
Magyarországon.  És  szláv  külpolitika  lesz  Bécsben  s  szláv  bel- 
politika, ha  egyszer  a  magyar  szupremáciát  megdöntötték. 

A  magyarság  uralma  az  alapja  mind  ennek  s  a  magyar 
szupremácia  megdőltével,  ellenséges  erőknek  kiszolgáltatva,  belső 
egységében  megingatva,  megdől  az  .  ország  évezredes  független- 
sége is. 

Addig  megállhatott,  amig  belsőleg  egységes  volt  —  ősi  szer- 
vezetében tiszta  magyar;  —  de  megdől  a  legelső  támadásra,  ha 
az  ellenség  magában  az  országban  segítségre  talál.  , 

Azok  az  elemek,  amelyekben  segítséget  találhatnának,  ma 
még  politikailag  öntudatlan  állapotban  vannak. 

Békésen  szánt  a  tót  és  oláh  paraszt,  politika  nem  bántják, 

Nem  barátunk  az  oláhság  nagy  része,  de  nem  is  aktiv  és  öntuda- 
tos. Barátunk  a  tót  s  politikai  külön  törekvései  nagy  részének 
nincsenek. 

Amely  percben  szavazatot  adunk  nekik,  mi  magunk  tettük 
meg  arra  az  első  lépést,  hogy  érdemessé  tegyük  az  agitálást  kö- 
zöttük s  hogy  politikai  öntudatra  neveljük  őket. 

A  pánszláv  és  dákoromán  agitációnak  megcsináljuk  a  talajt 
s  bécsi  ellenségeinknek  mi  magunk  toborzunk  szövetségeseket. 
Hatalmat  adunk  a  kezükbe  és  politikai  öntudatra  neveljük  őket. 

Ezt  nevezik  függetlenségi  politikának  Magyarországon. 

A  világháború  korszaka  a  magyar  nemzet  életképességének 
rettentő  próbáit  követelte.  Kifelé  dicsőséggel  vivta  meg  e  harcot. 
Fiai  nem  hiába  vérzettek,  Magyarország  földjén  nincsen  külső 
ellenség  többé.  Befele  is  ugyanezt  a  próbát  állja.  Ha  ezt  a  próbát 
ki  nem  állja,  fiai  hiába  véreztek. 

Nincs  életerő  abban  a  nemzetben,  amelyben  az  életösztön 
kihal.  És  amely  nemzetben  van  életösztön,  az  nem  áll  be  a  saját 
sirásói  közé.  Az  megérzi,  hogy  a  függetlenségét  honnan  fenyegeti 
veszély;  nem  az  ellenségtől  vár  üdvöt  s  nem  az  ő  erejük  gyarapo- 
dásától erősödést.  Ezer  törvény  sem  menti  meg  azt  a  nemzetet, 
amelyből  ez  az  életösztön  kihal. 

Mi  ma  Magyarországon  ép  e  próba  előtt  állunk.  Épen  en- 
nek a  kérdésnek  kell  itt  eldőlnie. 

Akkor  midőn  egy  uj  világhelyzet  uj  alapokra  fektetheti  a 
Habsburgok  egész  birodalmút;  midőn  a  jövő  képe  e  birodalom 
egyes  nemzeteinek  féktelen  belső  harcát  mutatja:  Magyarország 
függetlenségének  kérdése  az,  hogy  e  jövendő  harcokban  a  ma- 
gyarság erős  és  egységes  legyen. 


Szemle. 


Pl  eussische  Jahrbücher:  Az  általános  leszerelés.  —  Contcmporary  Re- 
view:  Az  éhínség  végigszáguld  a  földön  ...  —  Magyar  belpolitika.  — 
Revue  d'Autriche:  Az  osztrák  eszme. 

Plans  Delbrück,  a  kiváló  német  publicista,  újból  érdekes  és  aktuális 
cikket  irt  a  Preussische  Jahrbücher  1917  novemberi  számába  az  álta- 
lános leszerelésről.  (Die  allgemeine  Abrüstung).  A  Magyar  Figyelő  an- 
nak idején  ismertette  Delbrücknek  Reálpolitikai  pacifizmus  cimü  cik- 
két és  mostani  értekezése  ugyanebből  a  gondolatmenetből  indul  ki. 

Az  általános  leszerelés  gondolatát  eleve  nem  szabad  elutasítani. 
Ezek  az  államjogi  teóriák  legalább  is  mást  bizonyítanak.  Itt  van  pél- 
dául a  szocializmus.  Fantaszták  és  bolondok  kezdték  hirdetni.  Kom- 
munizmus és  vagyonközösség  ma  is  utópiák.  De  ezeknek  az  utópiák- 
nak az  ösztönzésére  alkották  meg  gyakorlati  államférfiak  a  törvények- 
nek azt  a  rendszerét,  amit  mi  általában  szociálpolitikának  nevezünk. 
Delbrück  fölényesen  intézi  el  az  úgynevezett  tudományos  szocializmust: 
«Ich  bekenne  mich  zu  der  Ketzerei,  dass  ein  wissenschaftlicher  Sozia- 
lismus  auch  heute  noch  nicht  existirt.»  Marx  a  tudomány  álláspont- 
járól tekintve  merő  szofista  volt,  aki  bűvészkedett  a  társadalomtudo- 
mányi fogalmakkal,  (ein  blosser  Sophist  und  Begriffsjongleur),  csak 
Hegel  filozófiai  asztaláról  elcsent  morzsákkal  adott  kissé  bölcseimi 
izt  gondolatainak,  De  azért  Marx  világtörténelmi  nagyság.  Nem  az  ál- 
tudományossággal  telített  műve:  Das  Kapital,  adja  meg  egyéniségének 
mértékét,  hanem  az  1847-iki  kommunista  manifesztum  és  az  osztály- 
harc formulája.  Erre  a  fogalomra  épült  föl  a  szociáldeemokrata  párt 
temploma.  És  minél  jobban  eltávolodott  az  orthodox  marxista  állás- 
ponttól, annál  alkalmasabbá  lett  munkás,  pozitív  parlamenti  mun- 
kára. És  ahol  a  legtöbbet  érte  el  a  párt,  tudniillik  a  szakszervezetekben, 
ott  állottak  legtávolabb  is  a  szociáldemokrata  tudományosságtól. 

Mindez  csak  azt  bizonyítja,  hogy  valamely  szellemi  mozgalom- 
mal, amely  lalán  bensőleg  képtelen  lehetetlenségekből  táplálkozik,  a 
gyakorlati  lehetőségek  terén  gyakran  kell  számolnunk.  Bármily  furcsá- 
nak tessék  is  az  a  gondolat,  hogy  Suttner  Berta  báróné  egykor  tör- 
ténelmi alakként  fog  szerepelni,  bizonyos,  hogy  az  általa  kezdeménye- 
zett pacifista  mozgalom  Czernin  és  Kühlmann  beszédei  után  olyan 
pontra  jutott  el,  ahol  már  a  gyakorlati  érvényesülés  kezdődik. 

így  lép  be  a  politikai  realitások  közé  az  általános  leszerelés  gon- 
dolata is.  Mindaddig,  amig  a  cári  uralom  meg  nem  tört,  a  leszerelés 
gondolata  már  eleve  is  utópiának  látszott.  A  cárizmusnak  ugyanis  leg- 
igazibb természete  az  a  támadóhajlam  volt,  amely  nyugati  és  déli 
szomszédait,  főleg  a  monarchiát  és  Törökországot  állandó  védekezésre 
kényszerítette.  Ez  az  Eroberungstrieb  —  amint  Kuropatkin  tábornok 
megjegyzi  —  a  benső  struktúra  folyománya.  Ez  a  dinasztikus,  arisz- 
tokratikus államforma  a  népnek  nem  nyújthat  megelégedettséget  s 
ezért  szükséges  a  tömegek  politikai  érdeklődését  a  külső  eseményekre 
irányítani.  Ma  már  tudjuk,  hogy  a  cár  nem  akarta  a  háborút,  csak  a 
benső  állapotok  forradalommá  érlelődésének  félelme  birta  rá  a  had- 
üzenetre. A  cár  tanácsadói  jól  számítoltak.  Amint  a  cárizmus  nem 
tudott  harctéri  eredményeket  felmutatni,  kitört  a  forradalom  s  a  cáriz- 
mus megszűnt. 

Oroszország  ma  (mindezt  Delbrück  1917  november  előtt  irta) 
köztársaság,  de  az  Eroberungstrieb  nemcsak  a  cárizmusban,  hanem 
általában  az  orosz  népiélekben  is  megtalálja  a  fészkét.  Csakhogy  az 
orosz  köztársaságnak  többé  nem  lesz  katonai  ereje  a  hódító  had- 
járatokhoz, még  akkor  sem,  ha  az  öreg  gőzhengert  a  monarchia  vagy 
diktatúra,  vagy  más  államformai  restaurációban  vissza  akarnák  állí- 
tani. Az  orosz  néplélek  expanzív  erejét  ellensúlyozzák  a  forradalmi, 
szocialista  és  a  centrifugális  erők:  Lengyelország,  Finnország  már 
elszakadtak,  Ukránia,  a  Baltikum,  Turkesztán,  a  Kaukázus,  Szibéria 
autonómiát  kapnak  önálló  hadsereggel  Az  Orosz  Egyesült  Államok 
megalkotása  is  nehéz,  ha  nem  kivihetetlen.  Oroszországban  143  nem- 
zetiség van  és  több  mint  100  millió  kommunista  paraszt.  A  nagy- 
oroszok igaz  egymagukban  is  80  milliót  tesznek  ki,  de  hiányzik  belőlük 
az  éltető,  a  hódításhoz  szükséges  ösztönző  erő.  Oroszország  többé  nem 
fenyegeti  a  világbékét. 

Nézzük  most  Franciaországot.  A  franciák  olyan  életerőről  tettek 
tanúságot  ebben  a  háborúban,  amit  ettől  a  «degenerálb>  néptől  senki 
sem  várt.  De  ez  a  kétségbeesés  életereje.  A  grandé  nation  még  ha 
épen  kerül  is  ki  a  háborúból,  másodrangú  hatalommá  sülyed.  Francia- 
ország 44  évig  dolgozott:  egy  világkoaliciót  hozott  össze,  hogy  Elzász- 
Lothringiát  visszakapja.   S  ha  ez  most  nem   sikerül,   mi  marad  meg 

a  francia  öntudatnak,  ami  a  köztársaság  politikájának  mozgató  ösztöne? 
Megmaradhat  az  a  fikció,  hogy  az  emberiség  szabadságáért  küzdöttek, 
hogy  Németország  világhódító  terveit  megakadályozták  stb.  De  ezekkel 
a  fikciókkal  nem  lehet  sokáig  dolgozni.  Egyszer  csak  nyilvánosságra 
í'og  jutni,  hogy  a  háborút  az  orosz  mozgósítás  okozta  s  hogy  a  francia 
diplomácia  1914  augusztus  1-én  megcsalta  a  köztársaságot,  midőn  az 
orosz  mozgósítást  elhallgatta  s  csak  azt  jelentette,  hogy  Németország 
hirtelen  mozgósított  és  megüzente  a  háborút.  A  mardosó  nemzeti  két- 
ség, —  das  Umsichfressen  des  Zweifels,  —  hogy  Delbrück  sikerült  ki- 
fejezését használjuk,  már  szövetségeseiben  sem  bizhatik  majd  többé- 
Oroszországban  talán?  Vagy  Angliában,  amely  Franciaországot  cserben 
hagyta  és  Calaisra  rátette  kezét  (még  ha  vissza  is  adja  a  háború  után). 
Melyik  francia  merészeli  majd  a  békekötés  után  az  Angliával  való 
szövetséget  ajánlani?  Nincs  nép,  amely  a  pacif izmus  tanításait  oly 
tanulékonyán  fogja  magába  fogadni,  mint  a  francia. 

És  Anglia?  Anglia  három  évszázadnyi  szakadatlan  háborúskodás 
közepette  meghódította  a  szárazföld  és  az  emberiség  egy  negyedrészét. 
Bámulatraméltó  kormányzási  rendszerrel  elérte,  hogy  fehér,  barna, 
fekete  és  sárga  emberrel,  gyarmatainak  angoljai,  franciái,  hollandjai 
mind  Angliáért  harcolnak.  De  ennek  a  hatalmas  birodalmi  egységnek 
az  alapfeltétele  az  angol  tengeri  uralom.  Ha  ez  megdől ...  De  Anglia 
épen  ezért  folytatja  a  háborút.  Ezért  fogadta  el  az  angolszász  közös- 
ség eszméjét.  De  az  Egyesült  Államokkal  való  együttműködés  ered- 
ménye csak  károssá  válhatik  számára:  a  nemzetközi  pénzkereskedelem 
Londonból  Newyorkba  terelődik  át,  az  amerikai  hajóépítő  szenve- 
dély az  Egyesült  Államok  flottáját  a  világ  legelső  hajóhadává  fogja 
kiépíteni.  Vájjon  nem  lesz-e  tanácsos  Anglia  számára  a  megegyezéses 
béke?  (Nota  bene:  Ez  a  cikk  még  Landsdown   levele   előtt  Íródott.) 

Igaz,  hogy  Anglia  is  bámulatra  méltó  dolgokat  produkált.  Hogy 
az  angol  flotta  blokirozni  fogja  Németországot,  erre  el  voltak  készülve, 
de  az  az  óriási  szárazföldi  hadsereg,  amit  Anglia  kiállított,  a  németek 
számításán  kivül  állott.  Azonban  ki  tudja,  milyen  árat  kell  Angliának 
ezért  fizetni.  Az  állami  szervezkedésnek  ez  az  egész  rendszere,  első 
sorban  az  általános  védkötelezettség  kiáltó  ellentétben  áll  Anglia 
hagyományaival,  Írországba  és  a  kolóniákba  azonkívül  mind  máig 
nincs  bevezetve.  Mindez  éles  szakadékot  hasít  az  anyaország  testébe 
s  a  benső  erjedés  egyre  érezhetőbben  forr.  Vájjon  ilyen  körülmények 
között  sem  lesz  hajlandó  Anglia  a  megegyezéses  békére?  És  ha  nem, 
Németországot  akkor  sem  fogja  legyőzni,  hiszen  tiz  év  alatt  a  német 
tengeralattjárók  száma  meg  fog  tizszeresedni.  Amikor  az  angolok  ezt 
belátják  —  és  már  belátják  —  kapva-kapnak  a  pacif  izmuson,  meri  ez 
az  egyetlen,  ami  hatalmas  birodalmukat  még  összetarthatja. 

Milyen  Németország  jövendő  helyzete  az  általános  leszereléssel 
szemben?  Delbrück  ezeknek  fejtegetésénél  visszatér  az  egyensúly  gon- 
dolatára. Minden  európai  állam  közül  Németország  fog  legépebben  és 
hatalmasabban  mint  valaha  kikerülni  ebből  a  világháborúból.  Ezzel 
a  hatalommal  szemközt  egy  uj  hatalmat,  vagy  a  hatalmak  egy  uj 
(defenzív)  koalicióját  meghozhatja  a  jövő.  A  történelem  tanúsága  ezt 
nem  zárja  ki.  Németország  mégis  elfogadhatja  a  leszerelés  gondolatát. 
Ez  a  háború,  ha  mást  nem,  meghozta  a  német  nemzeti  egység  tökéletes 
megszületését.  1914  előtt  a  német  népnek  teljes  egy  harmada  öntuda- 
tosan kivül  állt  a  nemzeti  ideálon;  ez  a  háború  meghozta  a  nemzeti 
gondolatban  való  teljes  egyesülést.  Ez  továbbfejlesztve  a  német  alkot- 
mánymódosításokkal Németországot  biztosítja  mindéig  stagnáció  ellen 
s  fejlődésének  hatalmas  záloga.  Ennek  a  hatalmas  Németországnak 
nem  kell  félnie  egyik  szomszédjától  sem.  Oroszországtól?  Francia- 
országtól talán?  s  ép  ily  kevéssé  Angliától!  Németország  tehát  nyu- 
godtan elfogadhatja  a  leszerelés  gondolatát.  Ha  esetleg  ujabb  koalíció 
kezdene  évtizedek  múlva  kialakulni  ellene,  akkor  nyugodtan  és  idejé- 
ben intézkedhetik.  A  német  nemzeti  erő  azt  mindig  lehetővé  fogja  tenni. 

Egyetlen  világhatalom  van,  amely  a  leszerelés  gondolatát  aligha 
teszi  magáévá:  Japán.  De  Japán  első  sorban  Angliát  fenyegeti.  Az  angol 
nép  világpolitikai  helyzete,  de  egész  jelleme  is  a  tengeri  uralmon  és  a 
300  millió  induson  való  uralkodáson  épül  föl.  Ha  Anglia  leszerel,  Japán 
mindkettőt  fenyegeti.  Japán  uralkodni  akar  400  millió  kinain,  Szibériát 
hatalmába  akarja  keríteni  egészen  a  Bajkál-tóig,  Japán  Anglia  örö- 
kébe kíván  lépni  Indiában,  Japán  követeli  a  sárga  faj  beeresztését 
Ausztráliába.  Leszerelhet  ilyen  körülmények  között  Anglia?  ...  Ez 
Anglia  dolga  —  adja  meg  a  feleletet  Delbrück  s  ezzel  nyilván  nagy 
rést  enged  érdekesen  csoportosított  érveinek  palánkján. 

1914  előtt  a  pacifisták  két  okból  küzdöttek  a  lefegyverzés  esz- 
méjéért. 

Az  első  ugy  hangzott,  hogy  a  kölcsönös  fegyverkezés  általános 
gazdasági  tönkhöz  vezet.  Ez  a  félelem,  nemcsak  alaptalannak,  hanem 
egyenesen  bárgyúnak  bizonyult.  Az  1870-től  1914-ig  terjedő  időszak 
elenkezőleg  a  népek,  az  emberi  jólét,  a  gazdasági  erők  hallatlan  ki- 
fejlődésére vezetett.  Épen  a  pacifistáknak  ez  a  lamentálása  a  gazda- 
sági tönk,  a  hallatlan  adók  (milyen  boldog  idők  voltak  az  1914  előttiek 
az  adófizetők  számára!)  miatt  volt  az  oka,  hogy  a  pacifistákat  nem 
vették  komolyan! 

A  másik  igy  hangzott:  az  esztelen  fegyverkezés  előbb-utóbb  ma- 
gától háborúra  fog  vezetni.  Ez  az  érvelés  legalább  kevésbbé  észszerüt- 
len,  de  azért  ép  oly  kevéssé  igaz.  Épen  az  ellenkezője  az  igaz.  A  háború 
azért  ütött  ki,  mert  három  nagyhatalom  akarta:  Szerbia  Nagyszerbia, 

Oroszország  Konstantinápoly  és  Franciaország  Elzász-Lotharingia 
miatt.  Ezért  kellett  Ausztria-Magyarországnak  is  fegyverkeznie.  Emlé- 
kezetes, hogy  a  magyar  ellenzék  megobstruálta  a  hadihitelt,  a  monarchia 
azért  nem  is  volt  teljesen  felfegyverkezve.  Épen  mert  nem  volt  eléggé 
felfegyverkezve,  ezért  támadta  meg  a  monarchiát  Oroszország.  Külön- 
ben talán  még  meggondolta  volna!  Tehát  ellenkezőleg,  nem  a  fel  fegy- 
verkezés, hanem  a  fegyverkezés  hiánya  okozta  a  háborút! 

Ezen  a  helyen  most  megszakítjuk  Delbrück  professzor  ur  érve- 
lését. Megszakítjuk  egy  jegyzete  kedvéért,  amely  feltűnő  módon  doku- 
mentálja a  német  publicisztikai  Ítélet  megváltozását  Anglia  iránt.  Arról 
van  szó,  hogy  a  háború  negyedik  oka  lett  volna  Angliának  irigysége 
Németország  virágzó  kereskedelme  iránt.  Hans  Delbrück  megállapításá- 
ból most  már  kitűnik,  hogy  a  német  publicisták  többé  nem  tartják 
fenn  mereven  azt  az  álláspontjukat,  mintha  Anglia  a  német  kereskede- 
lem iránti  irigységében  állott  volna  be  a  háborúba!  Ha  elgondoljuk, 
hogy  Gott  strafe  England-tól  a  Hassgesang-okon  keresztül  egészen  az 
alldeutsch-izgatásokig  mi  mindent  irlak  Anglia  pusztító  gyűlöletéről 
Németország  iránt,  —  akkor  Delbrücknek  ezt  az  állásfoglalását  egye- 
nesen szenzációsnak  kell  tartanunk!  A  professzor  ur  jegyzetében 
többek  között  hivatkozik  Anton  Hofrichter  könyvére:  «Kriegs-  und 
Handelsrivalitát»  (Berlin  1917),  amely  tanulságosan  igazolja,  hogy  Ang- 
liának sokkal  inkább  kellett  volna  félnie  az  Egyesült  Államok  roppant 
kereskedelmi  konkurrenciájától  és  Anglia  ma  mégis  barátja  és  hű 
szövetségese  az  Uniónak! 

Mindezek  után  a  kitűnő  német  publicista  a  leszerelés  mellett  fog- 
lal állást.  Ezt  az  állásfoglalását  az  alábbiakkal  igazolja:  1.  a  mai  állapot 
fentartása  most  már  tényleg  óriási   gazdasági   megterheléssel  járna; 

2.  mert  a  béke  minden  valószínűség  szerint  évtizedekig  tartós  lesz; 

3.  mert  az  általános  leszerelésnél  Németország  helyzete  biztosítva  volna. 

De  most  már  hogyan  lehet  elképzelni  ezt  az  általános  leszerelést? 
Hogy  ennek  gyakorlati  keresztülvitele  mennyi  nehézséggel  jár,  arra 
elég  például  felhozni  Tirpitz  akkori  államtitkárnak  a  tárgyalását  az 
Angliával  való  egyidejű  hajótérleszállításra  vonatkozólag.  Akkoriban 
olyasféle  megállapodást  akartak  létesíteni,  hogy  az  egyes  hadiegy- 
sédekből  -Angliának  16,  Németországnak  pedig  10  legyen.  Mennyi 
kétség  merült  akkoriban  fel  egy  ilyen  megegyezéssel  szemben.  Vájjon 
nem  foglalhatja-e  le  Anglia  a  kikötőiben  semlegesek  számára  épített 
hajókat  saját  magának?  És  lehet-e  majd  a  ma  oly  fontos  tenger- 
alattjárók számát  korlátozni?  Vagy  egyáltalán  elő  lehet-e  valamely 
államnak  irni,  hogy,  teszem,  hány  repülőgépet  vagy  léghajót  építsen? 

Delbrück  szerint  ez  igy  kivihetetlen.  Az  egyetlen  mód  volna  az 
egyes  országok  költségvetésében  alkalmazni,  a  leszerelés  gondolatát.  De 

itt  is  mennyi  nehézséggel  találkoznánk.  így  például  Poroszország  (és 
hozzátehetjük:  Magyarország)  büdzséjében  benne  foglaltatik  vasutai- 
nak  jövedelme  is.  Végül  is  azonban  nem  lehetetlenség  életbe  hivni 
egy  nemzetközi  irodát  Bernben  vagy  Hágában,  amely  minden  or- 
szágra megállapítaná,  hogy  büdzséjének  hány  százalékát  fordíthatja 
hadi  kiadásokra.  Azonban  maga  Delbrück  sem  meri  elképzelni,  hogy 
ennek  határozatai  kötelező  érvényűek  lehetnének  minden  országra; 
ezen  azután  ugy  segít,  hogy  a  határozatot  csak  öt  évre  tartaná  kötele- 
zőnek. Legalább  az  első  évek  számára  igy  biztosítva  lenne  a  béke! 

De  hát  egyáltalán  békére  vezetne-e  a  leszerelés  eszméje  s  a  lehe- 
tőségek közé  tartozik-e  a  világbéke?  Az  emberiség  történetének  egyik 
legerősebb  mozgató  faktora  a  háború  volt,  nemcsak  s  államalakulatok, 
hanem  az  emberi  kultúra  elősegítésében  is.  A  marathoni  győzelem 
hozta  meg  Perikies  korszakát,  Nagy  Sándor  győzelme  a  Kelet  helle- 
nizálását,  Rómáé  a  latin  kultúra  elterjedését  s  ezzel  a  kereszténység 
győzelmének  elősegítését.  Nagy  Károly  harca  megteremti  a  Német 
birodalmat,  az  orleánsl  szűzé  a  francia  nemzeti  államot;  300  éves 
gyarmatháboru  hozta  létre  a  Brit  birodalmat  és  igy  tovább.  Azzal 
szokták  ezt  az  elméletet  vádolni,  hogy  a  német  militarizált  tudomány 
hozta  létre.  De  ugyanígy  nyilatkoznak  a  háború  kultúrát  érlelő  hatásá- 
ról francia  tudósok:  Pierre  Baudin,  Joseph  de  Maistre,  Pierre-Joseph 
Proudhon  stb.  Paul  Bourget  is  még  nagyon  hangoztatta  1913-ban 
erkölcsnemesítő  hatását.  «A  világtörténelem  azt  bizonyítja,  —  irja 
többek  közt,  —  hogy  a  szellemi  kultúrában  gazdag  korszakok  akkor 
állnak  elő,  ha  a  nemzetek  véres  áldozatok  fájdalmas,  de  termékeny 
iskoláját  kijárták.))  És  igy  fejezte  be  sorait:  Jaj  a  történeti  tudatot 
nem  élő  népeknek,  amelyek  a  leggyávább  jelszavakat  dicsőítik  s  akik 
sokáig  nem  ismerik  meg  a  félelem  hősies  borzadályát.  Ugyanígy 
nyilatkozik  Jean  Richepin  és  last  but  not  least:  Anatole  Francé  is. 
Francé  ezt  mondja:  Kimondjam-e  hát,  hogy  minél  inkább  gondol- 
kozom róla,  annál  kevésbbé  merem  a  háború  végét  kívánni.  Félelem 
fogna  el,  hogy  ez  a  szörnyű  hatalom  eltűnésével  magával  rántaná 
azokat  az  erényeket  is,  amelyeket  fölidézett  s  amelyeken  társadal- 
munk mai  épülete  is  nyugszik. 

íme  igy  jutott  pacifista  szellemű  iró  gondolatmenetének  a 
végére  a  háború  dicsőítése.  De  Hans  Delbrück  hozzáteszi:  A  hősies- 
ségre az  emberiségnek  szüksége  van  s  hogy  a  hősiesség  nem  veszett 
ki  az  emberekből,  azt  ez  a  háború  bizonyítja  legjobban.  De  abban 
senki  sem  akadályozhat  meg  bennünket,  hogy  az  emberiség  szenve- 
déseit ne  igyekezzünk  enyhíteni.  Ebben  a  kissé  kiábrándult  befeje- 
zőben csendül  ki  Delbrück  legújabb  érdekes  cikkének  gondolatmenete. 

* 

Egy  Dürer  hatalmas  képzelete  tudná  megrajzolni  azt  a  képet, 
amit  Sidney  Webb,  ismert  angol  szocialista  iró,  vet  elénk  száraz,  súlyos 
mondatokban  a  Contemporary  Review  októberi  számában:  The  world 
famine  into  which  we  are  hurrying  címen.  Dürer  három  apokalyp- 
tikus  lovagja:  az  Éhinség  inasai  végig  fogják  száguldani  a  vérző,  füs- 
tölgő földet  és  illetésükre  lehull  minden  élő.  Az  országok  éléskamrái 
kimerültek,  a  bányák  érce,  erdők  fája,  a  szén  ere  elbújik.  A  demobili- 
zált,  a  hazatérő  hősöket  az  éhinség  fogja  fogadni.  A  diplomatáknak, 
ha  majd  leülnek  a  zöld  asztalhoz,  először  erről  kell  tanácskozniok.  De 
már  most  meg  kell  tenni  az  előkészületeket  az  éhinség  legyőzésére: 
ennek  pedig  egyetlen  módja  a  szervezkedés.  Sidney  Webb  a  következő 
alapelvek  alapján  szeretné  megindítani  a  szervezkedés  munkáját: 
1.  Minden  államnak  kivétel  nélkül  meg  kell  adni  a  biztosítékot,  hogy 
iparosainak,  kereskedőinek  és  fogyasztóinak  érdekeit  tiszteletben  tart- 
ják, viszont  számítanak  a  fölösleges  élelem  exportjára.  2.  Az  entente-ot 
ép  ugy  mint  a  központi  hatalmakat  egy  közös  élelmiszer-érdekközös- 
ségbe kell  hozni.  Sidney  Webb-nek  ez  a  feltétele  ellentétben  áll  az 
entente  párisi  gazdasági  konferenciáinak  határozatával,  amely  tudva- 
levőleg a  kíméletlen  gazdasági  háborút  hirdeti  Németország  ellen  még 
a  békekötés  után  is;  ellenben  megegyezik  Wilson  álláspontjával,  aki  a 
párisi  konferencia  határozataihoz  nem  járult  hozzá.  3.  Minden  állam- 
nak minden  rendelkezésére  álló  eszközzel  elő  kell  segítenie  a  termékek 
előállításának  fokozását  és  a  többtermelést.  Ezeken  az  alapelveken 
épülne  az  a  szervezet,  amely  Európa  élelmezését  vezetné.  Az  entente 
államainak  már  is  van  erre  a  munkára  egy  közös  szervük:  a  párisi 
Nemzetközi  Élelmezési  Bizottság  (La  Commission  Internationale  de 
Ravitaillement),  amely  az  ellenségeink  hadseregeinek  élelmezését  in- 
tézi. Ezt  a  szervezetet  kellene  kiegészíteni  és  működésének  területét 
egész  Európára  kiterjeszteni.  A  fenyegető,  mindent  elpusztító  éhínséget 
csak  egy  ilyen  nemzetek  feletti  szervezettel  lehet  legyűrni.  Ez  a  Nem- 
zetközi Élelmezési  Bizottság  a  megalakuló  Nemzetek  Szövetségének 
hatáskörébe  tartoznék. 

Szociológusok  és  költők  fantáziája  gyakran  ment  teljesedésbe  és 
ha  Webb  elmélkedése  utópisztikusnak  látszik  is  előttünk,  gondoljuk 
meg,  hogy  a  földön  a  legnagyobb  változásokat  az  a  fiziológiai  jelenség 
idézte  elő,  aminek  a  neve:  gyomor. 

* 

Louise  E.  Matthaei  —  egy  hölgytől  nem  is  vártunk  volna  ennyi 
politikus  fontoskodást.  Magyar  belpolitika  (Domestic  Politics  in  Hun- 
gary) címen  a  Contemporary  Review  1917  októberi  számába  irt  cikkét 
egyébként  bizonyos  fátyolozott  jóakarat  is  jellemzi  Magyarország  —  irja 
—  évek  óta  kivül  helyezkedett  a  nemzetközi  politika  körein  és  saját 

tengelye  körül  forgott.  Jölt  a  Balkán-háború,  utána  ez  az  európai  ziva- 
tar és  Magyarország  e  sodró  forgatag  legsebesebb  végére  jutóit.  Magyar 
belpolitika  és  nemzetközi  helyzet  most  már  szoros  összeköttetésbe  ke- 
rültek. Ebből  a  szempontból  rendkívül  fontos  volt  gróf  Tisza  István  bu- 
kása. A  szerző  kissé  zagyva  felfogása  szerint  három  ok  idézte  elő  a 
« magyar  diktátor»  elestét.  Az  első  a  demokratikus  áramlat,  amely 
«niájus  15-ikén,  31-ikén,  június  9-ikén,  22-ikén  és  27-ikén  ezt  kiáltatta 
Budapest  népével:  Békét,  kenyeret  és  jogot».  A  másik  ok  a  magyar 
arisztokrácia  egy  részének  jól  irányzott,  makacs  támadása  Tisza  ellen. 
A  harmadik  ok  Tiszának  a  koronázás  körüli  szerepe.  Tisza  végzetesen 
megsértette  a  kalholikus  érzékenységet,  hogy  mint  kálvinista  ő  tette 
az  apostoli  király  fejére  Szent  István  koronáját.  Maga  a  szövetséges 
német  sajtó,  például  a  Frankfurter  Zeitung  is  elitélte  Tiszának  rideg- 
ségét  a  nádorválasztás  ügyében.  De  ez  már  jellemzi  a  Tiszákat.  A 
magyar  arisztokráciának  ugyanaz  a  két  ellentétes  jellemvonása  jelent- 
kezik a  mai  politikai  küzdelmekben,  mint  1885-ben:  az  öreg  Tisza  Kál- 
mán és  a  másik  nemesi  tipus:  idősb  gróf  Andrássy  Gyula  közölt.  De 
Tisza  István  gróf  bukásának  közvetlen  oka  a  király  elhidegülése  volt. 
Ezt  elősegítette  Tisza  nádori  szereplése,  megmagyarázza  pedig  az,  hogy 
az  ifjú  és  népszerű  uralkodó  a  demokratikus  néptömegekkel  való  érint- 
kezést keresi  és  ezeknek  jólétére  akarja  alapítani  uralkodását.  «Kedvét 
keresi  a  magyarságnak  gyakori  budapesti  tartózkodásával  is»,  jegyzi 
meg  Louise  E.  Matthaei. 

A  cikk  azután  tankönyvbe  illő  határozottsággal  ismerteti  a  ma- 
gyar belpolitika  hullámzó  áramlatait,  a  pártokat,  a  választójogi  harcot. 
Apponyi,  Károlyi  és  a  többi  magyar  leader  rövid  méltánylásban  ré- 
szesül és  Vázsonyiról  sem  mulasztja  el  megjegyezni,  hogy  «nagyon 
okos  zsidó  ügyvéd»,  akinek  a  kezében  jó  kezekben  nyugszik  a  de- 
mokrácia ügye.  Természetesen  ez  a  demokrácia  nem  lehet  más,  csak 
magyar,  amint  azt  Esterházy  Móric  gróf  Az  Est  nek  adott  «hiva- 
talos  intervju»-ban  kifejtette. 

A  végén  a  cikkíró  megtalálja  azt  a  hangot,  amelyet  az  ellenséges 
entente  szimfóniába  belesóhajthat.  Magyarországnak  kétségtelenül 
természetes  helye  van  az  európai  nap  alatt  és  hogyha  eddig  büszke 
elkülönültségben  élt,  ezután  bele  kell  illeszkednie  a  nemzetközi  poli- 
tikai áramlatokba.  Félő,  hogy  a  magyar  nemességben  minden  szen- 
velgő nemzetközisége,  minden  «Westernism»-e,  a  nyugati  nemzetek 
iránti  romantikus  vonzódása  és  minden  divatos  «angol  szabóság* 
ellenére  is,  mélyen  konzervatív  ösztönök  rejlenek,  amik  szembe  fogják 
őt  állítani  a  demokrácia  egész  világot  végigsöprő  áramlatával.  Csak  egy 
nagylelkű  demokratikus  és  nemzetiségi  reform  mentheti  meg  a  ma- 
gyarságot. Az  elnyomott  nemzetiségeket  föl  kell  szabadítani,  amint  a 

magyar  politika  «kiváló  ismerője*  Seton-Watson  ur  (a  hírhedt  magyar- 
gyűlölő angol  publicista:  Scotus  Viator  igazi  neve)  régóta  hirdeti. 

Scotus  Viatorra  való  hivatkozással  fejezi  be  a  kisasszony  cikkét 
és  ez  a  hivatkozás  természetesen  mindent  megmagyaráz. 

* 

Bécsben  uj  folyóirat  indult  meg  most  Paul  Zifferer  ismert  osztrák 
iró  szerkesztésében,  amely  francia  nyelven  van  hivatva  Ausztria  érde- 
keit szolgálni  nyilván  a  semleges  és  lehetőleg  az  ellenséges  külföldön 
is.  A  címe  Revue  d'Autriche  s  első  számába  irta  Hugó  von  Hofmanns- 
thal  az  alábbi  cikket  az  osztrák  eszményről: 

Ausztria  lényegéről  a  legváltozatosabb  Ítéleteket  lehetett  hallani. 
Beszéltek  konglomerátumról,  a  nemzetiségek  kátyújáról,  a  szokás 
hatalmáról,  mint  a  legfőbb  államfentartó  erőről,  majd  ismét  csodá- 
latraméltó regeneráló  képességről  és  igy  tovább.  Az  ilyen  történelmi 
jelenségeknél  azonban  mindig  inkább  a  belső  szellemi  erő  megértésére 
kell  gondolnunk.  Az  osztrák  optimizmus  két  szellemi  erőre  támasz- 
kodik, mint  hazájának  alapvető  támaszaira:  a  birodalom  fönnállásá- 
nak régiségére  és  a  földrajzi  helyzetre.  Ugy  a  monarchia  tiszteletreméltó 
ősisége,  mint  annak  a  hatalmas  folyónak  a  vidéke,  amely  Európát  a 
Kelettel  összeköti,  mindig  megérdemelte  volna  a  népek  értékelését. 
Ez  az  értékelés  azonban  csak  a  világháborúban  kezd  beállni.  Ezzel 
együtt  Ausztria  is  visszanyerte  saját  jelentőségének  az  érzését  s  azt 
a  bátorságot,  hogy  önmagát  és  azt  a  benső  ellentétességet  megértse, 
ami  tulaj  donképen  életadó  forrása.  Ennek  az  eszmének  a  lényege, 
amely  lehetővé  tette,  hogy  évszázadok  káoszából  és  a  történelem 
kataklizmáiból  mindig  megifjodva  került  ki,  épen  ebben  a  benső 
polaritásban  áll.  Ez  az  ellentétesség  teszi  lényegét.  Határőr  és  határ- 
sánc az  európai  ^impérium  és  annak  kapuja  között,  amely  előtt  kao- 
tikusan mozgalmas  embertömegek  táboroztak.  Másrészt  egy  elömlő 
határvonal,  minden  gyarmatosítás,  minden  penetráció  és  minden 
Keletre  irányuló  megtermékenyítő  kultur-hullám  kiinduló  pontja.  Ez 
a  kezdetleges  és  sorsszerű  helyzete  a  Kelettel  való  kiegyezésre:  pon- 
tosabban szólva  az  ős-európai  latin-germán  fajta  egyesítése  az  «/ 
európai  szlávsággal,  az  Ausztriának  «raison  d'étre»-je,  ez  az  ő  igazi 
hivatása. 

A  nemzeti  ellentétek  kiegyenlítésében  Ausztria  tehát  a  jövő  állam- 
képének mintája.  Az  1848 — 1914-ig  terjedő  időszak,  amely  nagy  nem- 
zeti egységek  megalakulásának  volt  a  korszaka,  igy  nem  volt  kedvező 
az  osztrák  szellem  világtörténelmi  hivatására.  «De  arra,  aminek  most, 
kell  jönnie,  mi  jobban  elő  vagyunk  készítve,  mint  bárki  Európában. 
A  szükkeblüségnél  és  az  ideológizáltnál  erősebb  a  sorsszerűség,  amely 
nálunk  abban  jelentkezik,  hogy  ezt  a  többé  nem  kiélezetten  nemzeti 

németségét,  a  szláv  jellemmel  összeegyeztessük. »  Annak  ez  Európának, 
amely  most  fog  megalakulni,  szüksége  van  Ausztriára.  «Innen  van  a 
mi  önbizalmunk,  innen  mély  nyugalmunk  önmagunkban,  mig  velünk 
szemben  egy  világot  látunk  lázadozni.» 

Hugó  von  Hofmannsthal  ezekben  a  szavakban  juttatja  kifeje- 
zésre hitét  Ausztria  hivatásában.  Az  «osztrák  csodának))  hirdetői  saját- 
ságosan csupa  olyan  eseményben  látják  Ausztria  hivatását,  amely  leg- 
nagyobb figyelmünkre  érdemes.  Az  a  hivatás,  amire  itt  a  legtehet- 
ségesebb osztrák  költő  céloz,  egyszerűen  a  föderalizmus  s  hogy  ez  mit 
jelent  a  magyarság  szempontjából,  azt  nem  kell  bővébben  fejtegetnünk. 


Följegyzések. 


Előíizetőiiikhöz. 

Tisztelettel  értesítjük  olvasóinkat',  hogy  a  Magyar  Figyelő  1918 
január  1-től  kezdve  kettős  füzetekben  fog  megjelenni,  a  rendelkezé- 
sünkre álló  anyaghoz  mérten  vál lakozó  terjedelemben.  Ezzel  természe- 
tesen együtt  jár  az  is,  hogy  a  jövőben  minden  hónapban  csak  egy  füzetet 
fogunk  olvasóink  kezébe  adni.  A  változást  a  nyomdatechnika  és  az 
expedíció  egyre  fokozódó  nehézségei  tették  szükségessé;  a  változás 
célja:  hogy  folyóiratunk  előállításának  egyszerüsí lésével  elkerüljük  az 
előfizetési  ár  fölemelését. 

A  Magyar  Figyelő  külsőleg  és  belsőleg  az  marad,  ami  volt:  az 
értelmiség  folyóirata,  amely  a  világforrongás  napjaiban  is  mindenben 
a  magyarság  céljait  szolgálja. 

A  Magyar  Figyelő  előfizetési  ára  évnegyedre    6  K. 
»  »  »  »     félévre        12  K. 

»  »  »  »     egész  évre  24  K. 

A  szerkesztőség. 

A  magyar  békeprogramm.  A  delegációk  mostani  ülései  különösen 
jelentőségteljesek  voltak,  mert  a  fegyverszünet  és  az  esetleg  meginduló 
béketárgyalások  jegyében  folytak  le.  A  békeíárgyalásokra  a  magyar 
delegáció  természetesen  meg  akarta  rakni  a  külügyminiszter  tarsolyát 
a  magyar  szempontokkal.  Nem  mondották,  de  a  magyar  delegátusok 
ugy  beszéltek,  hogy  ha  én  lennék  a  magyar  megbízott,  akkor  ezeket 
és  ezeket  a  szempontokat  érvényesíteném  a  béketárgyalásokon.  És  a 
legsúlyosabb,  legkomolyabb  magyar  férfiak  beszédeiből  leszürődött  a 
magyar  békeprogramm,  amely  olyan  egyszerű,  olyan  világos,  annyira 
természetes,  hogy  igazán  könnyű  lesz  érvényt  szerezni  számára  a  béke- 
tárgyalásokon. 

Ennek  a  békeprogrammnak  élén  természetesen  az  a  köve- 
telmény áll,  hogy  Magyarország  területi  integritása,  állami  egysége, 

nemzeti  jellege  vitán  kivül  áll;  ezeket  a  kérdéseket  semmiféle  areopag 
Ítélete  alá  nem  bocsátjuk.  Ez  a  mai  hadihelyzet  mellett  természetes  és 
magától  értetődő,  mert  hisz  ez  volt  a  magyar  békeprogramm  legelső 
követelménye  akkor  is,  mikor  az  orosz  Bárlfán,  a  szerb  a  Szerémség- 
ben  és  a  román  Segesvár  táján  járt.  Olyan  magyar  politikus,  de  olyan 
magyar  polgár  sincs,  aki  az  ország  integritása  dolgában  alkudozást 
ismerne. 

Ez  áll  az  ország  egységére  is.  Korosec  és  Stanek  ur  kedvéért  ép 
o)y  kevéssé  hajlandó  bárki  is  az  ország  egységét  feláldozni,  mint  Wil- 
son  vagy  Troczky  kedvéért.  Ez  magában  foglalja  azt  a  természetes  kö- 
vetkezményt is,  hogy  a  magyar  állam  polgárainak  minden  ügyüket 
közvetlenül  a  magyar  állammal  kell  rendezniök.  Osztrák  vagy  entente- 
beli  közvetítők  közreműködése,  közvetítése  nélkül. 

Ez  a  magyar  békeprogramm  legelső  követelménye.  Ezenfelül 
azonban  tényleg  nem  akar  annexiót  a  magyar  külpolitika.  Azt  már 
idősebb  Andrássy  megmondta,  hogy  mi  területileg  nemzetiségileg  sza- 
turálva vagyunk  és  nem  kívánjuk  azt  a  szerencsét,  hogy  szomszédaink 
nagyobb  területeit  is  a  mi  kormányzatunk,  a  mi  közigazgatásunk  alá 
vonjuk.  A  magyar  külpolitika  1867  óta  a  legnagyobb  mértékben  békés 
és  konzervatív  épen  azért,  mert  nem  áll  érdekében  a  háború,  nem  áll 
érdekében,  mert  a  hódítás  nálunk  nem  nemzeti  érdek.  Annexió  nem 
kell  és  a  tekintetben  egyetértünk  az  orosz  forradalommal,  sőt  ha  ugy 
tetszik  Stockholmmal  is.  Elfogadjuk  az  annexió  nélküliség  elvét  és 
csak  azt  tesszük  hozzá,  hogy  azt  az  elvet  nem  szabad  dogmatikusan 
alkalmazni.  El  lehet  képzelni,  hogy  megegyezés  utján  bizonyos  határ 
kiigazítások  történnek.  Andrássy  és  Tisza  példa  gyanánt  a  Lovcsent 
emlegették.  Ez  is  mutatja,  hogy  nem  egyoldalú  magyar  szempontok 
szerint  igazodunk,  mert  hisz  a  Lovcsen  megszerzése  nem  is  magyar, 
hanem  osztrák  érdek.  Az  ilyen  méretű  és  természetű  határkiigazításo- 
kat még  a  legorlhodoxabb  szociáldemokrata  sem  tekintheti  annexiók- 
nak  és  azt  a  politikát,  amely  ilyen  célokat  követ',  igazán  nem  lehet  im- 
perialista politikának  nevezni. 

A  lengyel  kérdésben  a  magyar  külpolitika  elismeri  a  lengyel  nép 
azon  jogát,  hogy  sorsát,  jövőjét,  elhelyezkedését,  kormányformáját, 
politikája  irányát  önmaga  állapítsa  meg.  Ha  a  lengyel  nép  perszonális 
uniót  akar  Magyarországgal,  ha  katonai  konvenciót  akar  velünk,  ha 
gazdaságilag  ránk  akar  támaszkodni,  ezt  a  magyar  nép  örömmel  látja. 
A  magyar  nép  csak  azt  kívánja,  hogy  a  monarchia  és  Lengyelország 
kapcsolata  olyan  legyen,  amely  Magyarország  paritásos  helyzetét  a 
dualista  monarchiában  nem  fogja  érinteni. 

A  magyar  békeprogrammban  igen  előkelő  helyet  foglal  el  az  a 
követelmény,  hogy  az  olaszok  vonuljanak  ki  Valonából.  Az  Adria  a  mi 

számunkra  az  egyetlen  ut  a  világforgalom,  a  tengerek  felé  és  sohasem 
nyugodnánk  bele,  hogy  Olaszország  Valona  és  Otranto  egyidejű  birtok- 
lásával bármikor  elzárhassa  előlünk  a  Földközi  tengert  és  ezzel  az  egész 
tengeri  forgalmat.  Olaszországgal  szemben  annyi  kézizálog  van  a  ke- 
zünkben, hogy  a  valonai  és  az  albán  kérdés  kielégítő  rendezése  minden 
különösebb  nehézség  nélkül  elképzelhető. 

A  magyar  békekövetelmények  között  szerepel  az  is,  hogy  jövendő 
szomszédaink  ne  legyenek,  ne  lehessenek  a  Magyarország  és  a 
monarchia  ellen  való  izgatás  fészkei.  Ezt  követeltük  Szerbiától"  1914 
júliusában  és  alkalmasint  erre  célzott  Tisza  István  gróf  is,  amikor  Ro- 
mániáról szólva  azt  mondotta:  «Meg  kellene  szerezni  azokat  a  garan- 
ciákat, melyek  elégtételt  és  megtorlást  nyújtanak,  ha  a  jövőben  netalán 
megint  olyan  jelenségek  mutatkoznának  Romániában,  amelyek  bizton- 
ságunkat veszélyeztetik.))  Ugyanez  áll  természetesen  Szerbiára  is. 

Ezek  voltak  a  legfontosabb  szempontok,  amelyeket  a  béke  kérdé- 
sében magyar  részről  felvetettek  és  érvényesítettek.  Megítélheti  belőlük 
barát  és  ellenség,  hogy  mi  defenzív  célokat  követünk  és  a  háborúnk 
utja  ma  is  önvédelem. 


Magyar  gör.-keleti  püspökséget!  Az  uj  választójog  aktualitást  ad 
a  magyar  gör.-keleti  püspökség  kérdésének.  Ugyanis  a  választójogi  tör- 
vényjavaslatnál napvilágot  látott  kormánynyilatkozatokból  következtet- 
hetjük, hogy  a  javaslat  a  választópolgároknak,  nemzetiségükre  való  te- 
kintet nélkül,  az  állami  életben  az  eddiginél  nagyobb  befolyást  kivan 
biztosítani.  A  választójog  ily  természetű  kiterjesztése,  az  ország  sorsá- 
nak intézésében,  a  nemzetiségek  befolyását  növelni  fogja  és  igy  azok- 
nak saját  nemzetiségi  érdekeiket  is,  erősebb  parlamenti  képviseletük 
révén  hathatósabban  lesz  módjukban  előmozdítani.    Ha  már  most  a 
nemzetiségek  az  uj  választójog  révén  politikai  és  egyéb  téren  is  meg 
erősödnek,  jogos  követelmény,  hogy  a  magyarság  részére  —  éljen  az 
hazának  nemzetiségektől  lakott  bármely  részén  —  kulturális  és  egyházi 
életének  szabad  megnyilvánulása  és  magyar  szellemben  való  akadály 
íalan  fejlődése  biztosítva  legyen. 

A  nemzetiségi  egyházakhoz  tartozó  magyar  nyelvű  polgárok  egy 
házi  elhelyezkedését,  hitéletét  eddig  kevesebb  figyelemben  részesítették 
mint  azt,  e  felekezeteken  túl  menő  kérdés  nemzeti  jelentőségénél  fogv 
megérdemelte  volna. 

Ismeretes,  hogy  a  nemzetiségi  egyházak  —  gör.-kath.  román  é 
rutén,  gör.-kel.  szerb  és  román  —  keretében  tekintélyes  számban  élne 
magyar  anyanyelvű  hivek  is. 

Az  erdélyi  román  gör.-kel.  érsekséghez  3  és  a  karlóczai  szerb  gör 

kel.  érsekséghez  4  püspökség  tartozik,  melyeknek  1910.  évben  2,333.979 
hive  volt,  3113  hitközségben  1921  lelkész  vezetése  alatt.  A  két  érsekség 
területén  a  szerb  és  román  hívekkel  szemben  a  magyarság  kisebbségben 
van.  Ennek  meggondolása  és  az  a  közismert  tény,  hogy  a  gör.-kel.  szerb 
és  román  egyház,  mint  «nemzeti»  egyház  autonómiájánál  fogva,  mily 
erős  fegyvere  az  illető  nemzetiségek  faji  politikájának:  nemzeti  érdek- 
ből szükségessé  teszi  a  hozzájuk  tartozó  magyar  híveknek  egyházi  fen- 
hatóságok  alól  kivételét  és  külön  egyházszervezetbe  tömörítését. 

A  külön  püspökség  felállítását  megkívánja  a  magyar  gör.-kel. 
hivek  vallási  szükségleteinek  megfelelő  módon  való  kielégítése  is. 

A  külön  magyar  püspökség  felállításának  eszméje,  a  román  püs- 
pökök egy  része  által  vallott  egyházjogi  felfogással  is  harmóniában  van. 
Ugyanis  a  román  gör.-kath.  püspöki  kar,  a  hajdudorogi  gör.-kath.  püs- 
pökség revíziója  iránt  a  bécsi  nunciaturához  1913.  évben  intézett  felter- 
jesztésében azt  az  elvi  kijelentést  tette,  hogy  a  hivek  beosztása  tárgyá- 
ban egyedüli  alapos  és  döntő  tényezőnek  csak  az  anyanyelv  fogadható 
el.  Ez  a  görög  egyház  szabályainak  megfelelő  kijelentés  feltétlenül  áll 
a  görög-keleti  egyházra  is.  Ennek  az  elvnek  megvalósítása  pedig  abban 
áll,  hogy  a  magyar  gör. -keletiek  részére  magyar  liturgikus  egyházi 
nyelvvel,  a  szükséghez  képest  magyar  tannyelvű  elemi  iskolákkal  biró 
püspökség  szerveztesséjc.  Ugyanis  nem  hihető,  hogy  a  román  és  szerb 
gör.-kel.  püspökök  kisebbségben  levő  magyar  híveknek  az  uralkodó 
nemzetiségi  liturgikus  nyelv  mellett  biztosítsák  a  külön  magyar  litur- 
gikus nyelvet,  annak  ápolásáról,  fejlesztéséről,  a  lelkészek  és  kántorok 
magyar  egyházi  nyelvre  való  kiképeztetéséről  gondoskodjanak,  vagy 
legalább  ezek  megteremtését  ne  akadályozzák.  Ezek  megvalósítása  csak 
a  külön  joghatósággal  felruházott  magyar  gör.-keleti  püspökök  irányí- 
tása mellett  történhetik  meg. 

A  szertartásnak  a  nép  nyelvén  való  végzése,  a  népnek,  a  görög 
egyház  szabályainak  és  szokásainak  megfelelően,  a  szertartásban  való 
nagymérvű,  aktiv  részvétele,  bensőséges  kapcsot  teremt  a  nép  és  az 
egyház  között  és  így  az  egyházi  nyelv  az  ugyanazon  nyelvet  beszélő  nép 
polgári  életére  is  kiható  erővel,  befolyással  bir.  Ezért  a  szóban  levő 
nemzetiségi  nyelvek  propagativ  erejét  figyelembe  véve,  joggal  tartunk 
attól,  hogy  az  ott  kisebbségben  levő  magyarok,  magyarságukban  gene- 
rációról-generációra  gyöngülnek,  sőt  idővel  az  illető  nemzetiségekbe  tel- 
jesen beolvadnak. 

A  vágy,  a  külön  egyházi  élet  és  szervezet  után,  a  békés  időben  a 
magyar  ajkú  gör.-keletieknél  erősebben  fog  főképen  azért  jelentkezni, 
mert  fel  kell  tételeznünk,  hogy  a  határainkon  lakó  szerbek  egy  részé- 
nek a  háború  alatt  tanúsított  kifogás  alá  eső  magatartása  teljesen  el 
fogja  tőlük  idegeníteni  magyar  hittestvéreiket,  akikkel  az  egyházi  élet- 

ben  való  esetleges  további  kényszerű  összetartozás  az  illető  egyházak 
belbékéjének  alapos  megzavarását  is  eredményezheti. 

A  magyar  görög-keleti  püspökség  szervezésének  szükségessége  ter- 
mészetes következménye  a  fejlődésnek  is.  A  görög-keleti  nemzetiségi 
egyházak  híveinek  egy  része  elmagyarosodott,  a  magyar  hivek  száma 
lassan  ugyan,  de  állandóan  növekedett.  Ez  a  nagyobb  tömeg  az  egyházi 
élet  terén  külön  igényekkel  lép  *fel.  Elégedetlen  a  román,  illetőleg  szerb 
jellegű  egyházi  szervezettel.  Magyar  liturgikus  nyelvet  kiván  és  magyar 
hitéletet  akar  élni. 

Nem  volna  komoly  érv  például,  hogy  a  püspökség  felállításának 
előmunkálatait,  a  háború  okozta  rendkivüli  viszonyok  miatt,  a  békés 
időkre  kell  elhalasztani.  A  szervezési  munkálatok  már  most  megindul- 
hatnak, mert  a  püspökség  felállítása  úgyis  hosszú  időt  vesz  igénybe. 
Úgyszintén  kár  és  hiábavaló  volna  e  kérdésnél,  a  román  és  szerb  nép 
vezetőinek,  a  két  nemzetiség  érzékenységére  hivatkozni. 

Fényes  cáfolat  az  ily  érvre,  a  hajdudorogi  gör.-kath.  egyház- 
megye működése.  A  román  egyházmegyékből  oda  beosztott,  nagyobb 
részben  magyarul  beszélő  nép,  kevés  kivételével,  néhány  év  alatt  meg- 
barátkozott az  uj  egyházmegye  magyar  szellemével.  A  kérdés  e  részénél 
különben  hangsúlyoznom  kell,  hogy  a  nép  műveletlenebb  része  több 
esetben  még  a  kisebb  egyházi  közigazgatási  reformoktól  is  idegenkedik, 
mert  abban  a  tévhitben  él,  hogy  ezzel  vallásának  megváltoztatása  jár. 
így  történt  ez  például  a  naptáregyesítés  alkalmával  egyes  rutén  hitköz- 
ségekben. 

Ha  ez  az  idegenkedés  a  gör.-kel.  püspökségek  területén  egyik- 
másik helyen  előállana:  a  nép  szellemi,  elsősorban  egyházi  vezetőire 
hárul  a  feladat,  a  népet  felfogásának  téves  voltáról  meggyőzni,  azaz 
megmagyarázni,  hogy  vallási  igényei  az  uj  szervezetben,  hitelveinek  ép- 
ségben tartásával,  megfelelően  fognak  kielégíttetni. 

Végül  fel  kell  említenem  azt  a  várható  ellenvetést  is,  hogy  miután 
az  uj  püspökség  a  meglevő  szerb  és  román  görög-keleti  püspökségek 
területéből  hasíttatnék  ki,  ez  az  illető  püspökségekre  sérelmes  eljárás 
volna.  Erre  megjegyezhetjük,  hogy  a  hajdudorogi  egyházmegye  is  több 
püspökségből  szerveztetett. 

Xincs  tehát  komoly  akadálya  annak,  hogy  az  uj  magyar  egyház- 
megye a  törvényhozás  utján  megkapja  a  maga  határait.  Akarjuk  hinni, 
hogy  ez  eszme  megvalósítása  elé,  görög-keleti  polgáraink  hazafias  ér- 
zelmű egyházi  vezetői  nem  fognak  akadályokat  gördíteni  és  annak 
idején  az  uj  püspökség  munkájában  hazafias  kötelességérzettel  részt 
vesznek. 

Dr.  Gönczy  Miklós. 

Átmenetgazdaság  és  hajótér.  A  háború  elhúzódása  folytán  a  ten- 
geralattjáró háború  egyre  érezhetőbb  hatása  állandóan  csökkenti  a 
világ  tonnaget.  Nagyjelentőségű  kérdés  ez  a  magyar  gazdasági  élet 
szempontjából  is,  mert  hiszen  tengerentúlról  kell  megszereznünk,  be- 
hoznunk a  nyersanyagok  jelentékeny  tömegét,  amelyekre  ipari  terme- 
lésünk szempontjából  és  mezőgazdaságunk  feljavítása  miatt  szükség 
van.  A  háború  után  azonban  éles  és  kíméletlen  verseny  fog  megindulni 
a  különböző  államok  között.  Mindegyik  állam  minél  több  nyersanya- 
got és  minél  több  hajóteret  igyekszik  majd  megszerezni  a  maga  szá- 
mára.   Hogyan  áll  ebben  a  versenyben  Magyarország? 

A  magyar  kereskedelmi  tengerészet  hajóállománya  —  vitorlások 
és  gőzösök  együtt  —  a  háború  előtt  mindössze  száznegyvenezer  tonnát 
reprezentált. 

Ha  már  most  a  parti  hajózástól  eltekintünk,  a  távolsági  forga- 
lomban Fiúméba  érkezett  az  utóbbi  években  átlag  két  millió  tonna  és 
Fiuméből  elindult  két  millió  tonna  rakomány.  Ennek  a  forgalomnak 
egy  harmadát  (hétszázezer  tonnát)  magyar  hajók  látták  el.  Osztrák 
lobogó  alatt  átlag  félmillió  tonna  érkezett  magyar  kikötőbe,  olasz  lobogó 
alatt  háromszázötvenezer  tonna.  A  német  kereskedelmi  tengerészet 
mindössze  hatvan-hetvenezer  tonnás  évi  átlaggal  szerepel  Fiume  forgal- 
mában. 

Ezek  a  számok  a  béke  idejéből  valók,  amikor  a  szükséglet  nor- 
mális volt,  amikor  telt  raktárakkal  rendelkeztünk.  A  háború  után, 
amikor  igen  sok  elhasznált  nyersanyagot  kell  pótolni,  árut  behozni,  a 
dolog  természeténél  fogva  lényegesen  nagyobb  hajótérre  lenne  szüksé- 
günk. Ezzel  szemben  a  ténybeli  helyzet  az  lesz,  hogy  a  külföldi  lobo- 
gók szolgálatára  aligha  számíthatunk.  Még  ha  nem  is  követi  a  fegy- 
verek harcát  gazdasági  háború,  még  akkor  is  valószínű,  hogy  az 
osztrák,  angol,  olasz  hajótér  elsősorban  angol,  olasz,  osztrák  célokat  fog 
szolgálni.  A  tengeri  szállítás  drága  lesz  —  tízszeres,  húszszoros  szállí- 
tási dijakra  számíthatunk  —  és  nehéz  lesz  még  a  legsürgősebb  nyers- 
anyagok behozatalára  is  hajóteret  kapni.  El  lehet  képzelni,  hogy  a 
magyar  hajótér  okos,  jól  szervezett  kihasználása  révén  egy  millió  ton- 
nát is  tudunk  évenként  Fiúméba  juttatni:  ez  az  egy  millió  tonna  azon- 
ban a  szükségletnek  csak  egy  kis  része  lesz.  Behozatali  prémiumokkal 
előreláthatólag  csak  jelentéktelen  eredményeket  érnénk  el,  mert  hiszen 
minden  állam  behozatali  prémiummal  fog  dolgozni:  a  prémium  lesz  a 
nyersanyagok  és  tengeri  szállítás  magas  ára. 

Nem  tudjuk  még  azt  sem,  hogy  azt  a  félmillió  lonnát  ami  osztrák 
lobogó  alatt  érkezett  kikötőinkbe,  biztosítani  tudjuk-e  a  magunk  szá- 
mára. Az  angol  és  olasz  hajótér  pedig  csak  akkor  fogja  felkeresni 
Fiumét,  ha  ez  angol,  olasz  érdek  lesz. 

Mikor  lesz  angol,  olasz,  német  érdek,  hogy  Fiúméba  hajót  küld- 
jenek? Akkor,  ha  Fiuméből  lesz  mit  elvinni.  A  háború  előtt  cukrot, 
lisztet,  műfát,  tengerit,  búzát,  nyers  bőrt  exportáltunk  Fiúmén  át.  Ha 
ezekből  az  árukból  nagy  készletek  lesznek  Fiúméban,  akkor  az  angol, 
olasz,  német  hajótér  tömegesen  fogja  felkeresni  Fiumét  és  az  csak  ter- 
mészetes, hogy  nem  fog  üresen  érkezni.  Nem  fog  üresen  érkezni,  mert 
a  hajó  gazdáinak  is  érdeke,  hogy  az  érkező  hajó  rakományt  hozzon, 
rakományt  vigyen,  hogy  egyetlen  mértföldet  se  tegyen  meg  fuvardíj 
nélkül.  A  hajók  rakománnyal  fognak  Fiúméba  érkezni  és  rizst,  nyers 
pamutot,  nyers  fémet,  jutát,  dohányt,  kávét,  szenet  fognak  hozni.  A 
háború  után  még  sokáig  az  lesz  a  helyzet  lényegileg,  hogy  egy  ország 
sem  vásárolhat  sokkal  többet,  mint  amennyit  elad.  Egy  országnak 
sem  lesz  lényegesen  nagyobb  bevitele,  mint  amekkora  a  kivitele.  Ha 
Magyarország  többtermelés,  okos  gazdálkodás,  célszerű  fogyasztási  poli- 
tika mellett  el  tudja  érni  azt,  hogy  kivitele  legyen,  akkor  a  ma  még 
ellenséges  államok  hajói  is  meg  fognak  érkezni  kikötőinkbe  és  nem 
fognak  rakomány  nélkül  érkezni.  A  hajótér  kérdése  azon  múlik,  hogy 
tudunk-e  elegendő  cukrot,  lisztet,  műfát,  babot,  tengerit,  búzát,  paraf- 
fint, bőrt,  árpát  termelni.  És  a  kiviteli  politika  kérdésében  épen  ezért 
kell  teljesen  szabad  kezet  biztosítanunk  a  magunk  számára.  Nem  nyu- 
godhatnánk bele  abba,  hogy  idegen  tényezők  is  beleavatkozzanak  abba, 
hogy  mikép  rendelkezzünk  a  magyar  föld  terményeivel.  A  magyar 
lisztért,  cukorért,  babért,  fáért,  bőrért  eljönnek  az  angol,  olasz,  francia 
hajók  is  és  már  csak  valutáris  okokból  sem  fognak  üresen  érkezni. 
Nyersanyagot,  félgyártmányokat  kaphatunk,  de  adnunk  is  kell  valamit. 
A  hajótér  kérdése  attól  függ,  tudunk-e  termelni. 


A  titkos  szerződések.  Troczky,  a  külügyek  népbiztosa,  közzétette 
a  titkos  szerződéseket.  Amit  Ribot  igért,  amivel  Terescsenko  fenyege- 
tőzött, azt  a  bolseviki  kormány  külügyminisztere  meg  is  cselekedte. 
Nemcsak  közzétette  a  titkos  szerződéseket,  de  egyszersmind  semmisek- 
nek és  érvényteleneknek  jelentette  ki  azokat.  A  közlések  épen  a  fegy- 
verszünet és  békeajánlat  napjaira  estek  és  a  magyar  sajtó  néhány 
odavetett  szóval  intézte  el  a  titkos  szerződések  dolgát,  holott  minden 
okunk  megvan  arra,  hogy  nagyon  komolyan  és  alaposan  foglalkozzunk 
ezekkel  a  történelmi  aktákkal,  amelyek  megvilágítják,  milyen  lett 
volna  a  világ,  ha  az  entente  eléri  hadicéljait,  ha  az  entente  győzedel- 
meskedik. Franciák,  angolok,  oroszok,  olaszok  nagylelkűen  szabad 
kezet  adtak  egymásnak  Középeurópa  határainak  megállapítására  vo- 
natkozólag. Mindegyik  annyit  rabolhatott  volna,  amennyit  épen  akar, 

csak  az  volt  megállapítva,  és  erre  aztán  a  cár  is  lekötelezte  magát, 
hogy  Elzász-Lothringiának  mindenképen  franciának  kell  lennie  és  a 
Saar  vidékén  egy  ütköző  államot  létesítenek  Németország  és  Francia- 
ország között.  Az  nem  is  derül  ki  az  eddigi  aktákból,  hogy  Romániá- 
nak, Szerbiának,  Montenegrónak  mit  ígérlek,  milyen  területeket.  Ellen- 
ben Perzsián  újból  és  végérvényesen  megosztozott  angol  és  orosz  is, 
hogy  Egyiptom  feltétlenül  biztonságban  legyen.  Örményországot  meg- 
kapta Oroszország  és  Mezopotámiát  pedig  arabs  szövetkezett  álla- 
mokra osztják.  Csak  épen  Jeruzsálem  nem  lett  volna  arab  állam; 
ebből  külön  államot  akartak  csinálni  és  a  titkos  szerződések  nem 
mondják  meg,  amit  Balfour  azóta  elég  indiszkrétül  elárult  lord  Rot- 
schildhez  intézett  levelében:  zsidó  államot.  Még  csak  Afganisztánban 
csináltak  egy  kis  rendet,  Szíriát  ajándékozták  a  franciáknak,  Kis- 
Ázsia  egyes  részeire  adtak  jelzálogot  az  olasznak,  ígértek  jelzálogot 
a  görögnek,  a  Boszporusz  ázsiai  partja  lett  orosz  és  Ázsiával  ezzel  el 
is  készültünk.  Ellenben  Európában  van  még  némi  dolgunk.  Konstanti- 
nápoly természetesen  orosz  és  Thrácia  is  az  Enos  Midia  vonalig.  A 
Dardanellák  orosz  tengerszoros  lesz  és  Imbros  és  Tenedos  szigetek 
szintén  a  cárnak  igértettek  el.  Albánián  olaszok,  szerbek  osztozkod- 
nak és  Görögország  csak  akkor  kap  részt  Délalbániából,  ha  csatla- 
kozik az  ententehoz.  Most  már  ne  is  törődjünk  azzal,  hogy  Svéd- 
országgal szemben  milyen  barátságos  szándékokkal  viseltetett  az  en- 
tente  és  ne  is  legyünk  kíváncsiak  arra,  hogy  Szerbiának  csak  Szerajevót 
igérték-e  vagy  Zagrebet  is,  hogy  Olaszország  beérte-e  Trienttel  és 
Trieszttel,  vagy  Grácot  is  követelte-e,  és  ne  érdekeljen  bennünket  az 
sem,  hogy  Nagy-Románia  határai  Kolozsvárig  vagy  Máramarosszigetig 
terjedtek-e?  Nekünk  annyi  is  elég,  ami  a  közzétett  titkos  aktákból 
kiderül.  Elegendő  annak  megítélésére,  hogy  abban  a  világban,  amely- 
nek térképét  az  entente  diadalmas  kardja  szabta  volna  ki,  a  mi  szá- 
munkra ugyancsak  kevés  hely  maradt  volna.  És  elegendő  az  entente 
politikájának  megítélésére  is.  Mert  mit  is  hirdet  az  entente?  Hogy 
fel  kell  szabadítani  az  elnyomott  népeket,  meg  kell  adni  önrendelkezési 
jogukat,  meg  kell  védeni  a  kis  népeket  és  gondoskodni  kell  arról,  hogy 
a  nemzetiségi  kisebbségeket  ne  nyomják  el.  Kissé  furcsa  eredményekre 
jutunk,  ha  a  titkos  szerződéseket  ezekből  a  szempontokból  vizsgáljuk 
meg.  Az  entente  jelszavai  szerint  Lengyelországnak  függetlenség  jár. 
Sassonow  parancsára  azonban  elkötelezte  magát  az  entente,  hogy  a 
lengyel  kérdés  felvetését  nem  türi  el  semmiféle  békekonferencián. 
A  jelszavak  szerint  Albániának  autonómia  járna.  Az  entente  szerző- 
dései felosztják  az  albán  területet  olaszok,  szerbek,  montenegróiak 
között  és  amikor  Venizelosz  jelentkezik,  akkor  uj  osztozkodást  csinál- 
nak és  Délalbániáról  megállapítják,  hogy  az  voltaképen  görög.  Kon- 

stantinápolyban,  Imbros  és  Tenedos  szigeteken  sok  mindenféle  nép 
lakik,  csak  épen  orosz  nem.  Konstantinápoly  még  soha  azt  a  kívánsá- 
got ki  nem  fejezte,  hogy  az  orosz  cár  jogara  alatt  akar  élni.  Arról 
sem  tudunk,  hogy  Perzsia  valami  túlságosan  nagy  kéjjel  tűrné,  hogy 
az  angolok,  oroszok  osztozkodnak  ősi  perzsa  területeken.  Sziria  sem 
francia  és  a  mohamedánok  nem  adták  jelét  annak,  hogy  a  kalifátust 
más  kezében  akarnák  látni.  Az  entente  bizony  a  törököt,  örményt, 
arabot,  perzsát,  albánt,  lengyelt  nem  igen  kérdezte,  hogy  miként  mél- 
tóztatnak önrendelkezni,  hanem  felosztotta  a  területeket  róluk  nél- 
külük. Az  albán,  perzsa,  lengyel  kis  népek  és  az  entente  könnyű  szív- 
vel elszerződött  a  kis  népek  elnyomására  és  elnyomatásuk  megpecséte- 
lésére.  Az  entente  mindenkit  fel  akar  szabadítani,  azt  azonban  szerző- 
désben kötötte  ki,  hogy  a  lengyelt  nem  szabad  felszabadítani.  Röviden: 
azök  a  jelszavak,  amelyeket  az  entente  imperialista  kormányai  han- 
goztatnak, hazugságok.  Az  entente  imperializmusa  nem  demokrati- 
kus, nemzeti  elvek,  hanem  a  konjunkturális  politika  szerint  igazodik. 
Elzász  felszabadítandó,  mert  Németország  ellenség,  Lengyelország  nem, 
mert  Oroszország  szövetséges.  Az  olasznak  meg  kell  kapni  az  olasz 
Triesztet  a  nemzeti  elv  alapján  és  Olaszország  ősi  szláv  és  albán  terü- 
leteket is  akar  annektálni.  Talán  a  nemzeti  elv  alapján?  Nem,  ugyan- 
azon elv  alapján,  amelynél  fogva  az  oroszok  felszabadítják  a  «faj- 
rokon»  örményekéi  a  török  uralom  alól,  de  ugyanakkor  a  saját  ural- 
muk alá  kényszeríti  a  perzsát,  törököt,  arabot.  Nincs  ezekben  a  szer- 
ződésekben sem  erkölcs,  sem  demokrácia,  sem  nemzeti  elv,  sem  fel- 
szabadítás. Mohó  éhség,  kielégíthetetlen  ihiperialista  vágy,  türelmetlen 
és  értelmetlen  hípersovinizmus:  ez  van  a  szerződésekben.  Az  entente 
politikája  lelepleződött.  Kiderült,  hogy  a  jelszavai  hazugságok,  a  pro- 
grammját,  amit  hirdet  (kis  népek  védelme,  felszabadítása),  azt  mi 
csináljuk  meg  és  amivel  minket  gyanúsít  (más  népek  megrablásának, 
elnyomásának  szándéka),  azt  voltaképen  ők  akarták  megcselekedni. 
Wie  der  Schelm  ist,  so  denkt  er.  Az  entente  imperialista,  népelnyomó, 
országrabló  szerződéseket  kötött.  Azt  hitte,  hogy  mi  sem  vagyunk  kü- 
lönbek. A  raJbíó   ordított,  hogy  tolvaj  van  a  házban. 


A  bolseviki  programm.  A  J>nm-kormány  birtokpolitikai  pro- 
grammjának  radikalizmusa  különösképen  imponált  a  hazai  és  nyugati 
radikálisoknak.  Miben  állott  a  népbiztosok  tanácsának  a  ^árreformja? 
Megsemmisítették  a  föld  magántulajdon  jellegét,  a  földbirtokosok 
földjét  a  kerületi  agrárbizottságok  rendelkezésére  bocsátották,  a  kerü- 
leti bizottságok  pedig  a  nagybirtokot  szétosztották  az  egyes  falubeli 


Följegyzések 


109 


vagyonközösségek,  az  úgynevezett  «mir»-ek  között.  A  rnirek  a  falu  bir- 
tokát eddig  szétosztották  az  egyes  családok  között  és  a  szétosztásnál  az 
egyes  családok  lélekszáma  volt  irányadó.  Nem  látni  egész  tisztán,  hogy 
a  jövőben  is  igy  marad-e  ez  az  állapot.  De  a  kormány  rendelete  ki- 
emeli, hogy  a  kerteket,  minlagazdaságokat,  gyümölcsösöket,  szóval 
olyan  parcellákat,  amelyeket  az  okszerű  gazdálkodás  veszélyeztetése 
nélkül  feldarabolni  nem  lehet,  egy  tagban  kell  hagyni  és  ezeken  a  köz- 
ség egyetemének  javára  gazdálkodnak.  Ebből  a  tényből  arra  lehet 
következtetni,  hogy  a  «mir»  kommuniszlikus  formája  a  bolesvikieknek 
nem  kedves  és  a  Lenin-féle  reform  lényege  abban  áll,  hogy  a  nagybir- 
tokosok földjét  is  a  miiek  rendelkezésére  bocsátják  és  a  mirek  uj  föld- 
osztást rendelnek  el.  Ez  magyarázza  alkalmasint,  hogy  a  bolseviki  rend 
épen  ott  találkozott  legnagyobb  ellentállással,  ahol  a  katonailag  szer- 
vezett orosz  középbirtok  van,  tehát  a  Don  vidékén.  A  Lenin-féle  agrár- 
reform megszünteti  a  nagybirtokot,  megszünteti  a  középbirtokot  és  csak 
a  törpebirtokot  ismeri  el,  hagyja  jóvá.  Egész  Európa  számára  vállalta 
tehát  Oroszország  annak  a  kísérletnek  kockázatát,  hogy  a  kisbirtok 
jövedelmezőség,  többtermelés  szempontjából  tényleg  a  legkedvezőbb 
eredményeket  adja-e.  Radikálisnak  eléggé  radikális  ez  a  reform  és 
épen  azon  a  ponton  radikális,  ahol  legjobban  fáj.  Az  orosz  nagy-  és 
középbirtokosok  földjét  minden  ellenszolgáltatás,  kártérítés  nélkül 
kobozza  el  az  orosz  kormány.  És  a  Lenin-féle  reform  csak  ebben  a 
pontban  különbözik  attól,  amelyet  Krivosein  javaslatára  Stolipyn  kez- 
deményezett. Stolipyn  természetesen  kártérítést  adott  a  kisajátított  bir- 
tokért, illetőleg  elsősorban  az  állami  és  koronauradalmakat  bocsátotta 
a  földéhes  parasztság  rendelkezésére.  A  másik  különbség  abban  áll, 
hogy  a  Stolipyn  reformja  megengedte,  hogy  mindenki  tetszése  szerint 
kiválhasson  a  mirből,  a  falu  vagyonközösségéből.  Természetesen  a  jó- 
módúak váltak  ki  legelső  sorban,  azok  a  gazdák,  akikre  a  legutolsó 
földosztásnál  aránylag  nagyobb  darab  föld  jutott.  Ezen  a  réven  súlyo- 
san károsodlak  azok,  akik  benne  maradtak  a  mirben  és  a  következő 
föld  feloszlásnál  akkor  sem  kaphattak  több  földet,  ha  a  családjuk  meg- 
szaporodott. Viszont  erre  az  újításra  szüksége  volt  a  Stolipyn-féle 
reformnak,  mert  az  orosz  mezőgazdasági  termelés  elmaradottságának 
egyik  legfőbb  oka  épen  az  volt,  hogy  a  paraszt  nem  tekintette  végleges 
tulajdonának  a  földet  és  igy  nem  törekedett  arra,  hogy  birtokát  beruhá- 
zással löbbetlermővé  legye,  okszerű  gazdálkodással  kímélje.  A  magán- 
tulajdonban az  orosz  államférfiak  is  a  többtermelés  legfőbb  rugóját 
látták.  A  bolseviki  reform  szakít  ezzel  a  rendszerrel  és  nagy  kérdés, 
hogy  az  orosz  parasztság  és  Oroszország  hasznára-e.  Az  egész  reform- 
ban az  a  legjellegzetesebb,  hogy  megvalósítása  annak  a  programmnak, 
amelyet  a  jobbágyság  felszabadítása  után  a  szociálforradalmárok  fel 

állítottak.  Az  oroszországi  jobbágyfelszabadítás  alkalmából  Sándor 
cárt  a  birtokos  nemesség  rászorította  arra,  hogy  a  jobbágyság  úrbéri 
terheinek  örökös  váltságáért  a  jobbágyok  földjeiből  kárpótolja.  Az 
orosz  nemesség  ezt  az  alkalmat  túlságos  és  egyoldalú  .osztályönzéssel 
használta  ki  földszerzésre  és  annyi  földet  vett  el  jobbágyaitól,  hogy  az 
emberi  megélhetés  feltételeitől  is  megfosztotta.  A  felszabadítás  tehát 
nem  a  hála,  hanem  a  gyűlölet,  a  jogtalanság,  megrablás  felett  érzett  fel- 
háborodás érzését  hagyta  vissza  az  orosz  tömegekben. 1  A  birtokos 
nemességnek  nem  volt  sok  haszna  ebből  a  mohó  földszerzésből,  mert 
sem  tőke,  sem  munkaerő  nem  állott  rendelkezésére,  hogy  a  földet 
tényleg  kihasználja.  Az  orosz  parasztságban  pedig  hatalmas  erővel  élt 
az  a  sóvárgás,  hogy  visszaszerezze  a  mir  számára  azt  a  földet,  amelyen 
atyái,  nagyatyái  gazdálkodtak.  Ez  a  sóvárgás  tette  termékennyé  az 
orosz  néplelket  a  szociálforradalmárok  agitációja  számára.  A  föld- 
kérdés volt  minden  orosz  tömegmozgalom  alapja;  ez  adott  tüzet,  erőt 
az  1905.  évi  forradalomnak  is  és  a  béke  mellett  a  föld  jelszava  juttatta 
diadalra  a  bolseviki  pártot  is.  A  «Földet  a  népnek»  jelszó,  amely  a  mi 
politikai  életünkben  is  elhangzott,  a  történelmi  fejlődésnél,  a  mi  birtok- 
viszonyainknál fogva  egészen  mást  jelent  nálunk,  mint  Oroszországban. 
A  mir  fogalma  nálunk  ismeretlen  a  tömegek  előtt  és  elképzelni  s*em 
lehet  egy  ilyan  formájú  kommunizmust.  És  az,  ami  eddig  Oroszország- 
ban történt,  egyáltalán  nem  lelkesít  arra,  hogy  kövessük  az  orosz  bir- 
tokpolitikai törekvéseket. 


Páris  mosolyog.  Minden  jogunk  megvan  az  óvatosságra,  mert 
Jean  Richepin  azt  irja  a  Revue  hebdomadaireben,  hogy  Páris  mosolyog. 
Egy  város  mosolyog  s  egy  ország  könnyezik.  Páris  jellemszilárdságát 
mindig  az  tette,  hogy  minden  időben  meg  volt  a  képessége:  «.de  saooir 
rire  et  sourire»  —  irja  a  költő  s  anélkül,  hogy  meg  akarná  érteni  ezt 
a  mosolyt,  felajza  kobzát  és  ódát  zeng  neki.  Páris  mosolyog. 

Ez  az  az  idő,  amikor  a  hegyek  egereket  szülnek.  A  Bolo-ügy, 
a  Duval-ügy,  a  Paix-Séailler-,  a  Mathieu-,  a  Jellineck-,  a  Turmel-,  a 
Malvy-ügy  s  a  végtelenségbe  nyúló  ügyek  vonják  meg  e  mosoly  baráz- 
dáit. «Április  elsején  Cavallini  találkozott  Sottolanaval;  azután  együtt 
elmentek  a  Crédit  Lyonnaisbe  s  egy  millióról  szóló  chéque-et  váltottak 
be.  Innen  a  Vendóme-tér  egyik  szállodájába  mentek,  ahol  Cavallini  aa 
összeget  átadta  egy  urnák,  akit  rögtön  be  is  mutatott  Sottolananak: 
ez  volt  Bolo  basa.»  Az  olvasó  az  Operától  a  Porté  Saint  Denisig  menet 
át  sem  tudja  látni  e  pokoli  szervezet  zűrzavarát  s  ha  véletlenül  tagja  a 

Souvenez-vous  cimü  ligának,  amely  abból  a  célból  alakult,  hogy  a  néme- 
tek kegyetlenkedéseit  még  az  ükunokáknak  sem  szabad  elfelejteniük, 
ökölbe  szorítja  a  kezét  és  átkozza  az  elbosult  (embochés)  hazaárulókat. 
Egy  uj  szót  alkotott  és  mosolyog  hozzá.  Páris  igy  is  tud  nevetni. 

Daudet  mindennap  meglörli  csizmáját  a  Törülgetőrongyba  (Le 
Torchon  —  ez  a  Pays,  Caillaux  lapjának  neve  az  ő  szótárában),  Victor 
Basch  a  gyilkosok  bandájának  nevezi  az  Action  Francaiset,  akiknek 
egyetlen  célja:  meggyilkolni  a  köztársaságot  és  legjobb  liait.  Hivatásos 
rabló,  gyarmati  tolvaj,  «bon  Hongrois  et  doux  philoboche»  —  kiáltja 
vissza  mosolyogva  Daudet  s  a  mosoly  árnyékában  már  lerajzolódik 
előtte  Caillaux  fürészkosárba  hullott  feje.  A  terror  mosolyog,  Clémen- 
ceau  hideg  tréfákkal  hoz  törvényt  a  «défaitiste»-ek  ellen  és  a  paci- 
fisták s  szocialisták  már  csak  az  Assemblée  Nationale,  a  francia  Szov- 
jet összehívásában  reménykednek.  Az  utcán  dühöng  az  esprit  cocar- 
dier,  a  háborús  lelkesedés  valami  hazug  grimasza.  Ez  a  grimasz  majd- 
nem vonaglássá  torzítja  már  a  mosolyt.  Még  nem  venni  észre,  még 
vigan  énekelheti  megvadult  tréfával,  hogy  az  ő  baja,  ha  elesik  s  nem 
öldösheti  tovább  a  boche-okat: 

En  avant,  tant  pis  pour  qui  tömbe, 
La  Mort  n'est  rien.  Vive  la  tömbe!  . .  . 

Páris  mosolyog.  Csak  nem  veszik  észre,  hogy  mi  készül  e  mögött 
a  mosoly  mögött.  q 


Kosa  Miklós  :  Háborús  fejek.  Kósa  Miklós,  fiatal  budapesti  újság- 
író, az  elmúlt  három  esztendő  alatt  több  izben  lehetett  tanuja  törté- 
nelmi eseményeknek  s  válthatott  szót  jelentékeny  személyiségekkel  s 
ezeket  az  eseményeket  és  személyiségeket  méltóknak  Ítélte  arra,  hogy 
róluk  megjelent  tizenkét  írását  kötetbe  gyűjtse  össze.  Nem  kimerítően, 
gondosan  és  pontosan  jegyzi  fel  az  eseményeket.  Inkább  valamely  rész- 
letet ragad  ki,  arról  számol  be,  de  a  részletről  való  beszámolón  keresz- 
tül sejtjük  az  egész  sziluettjét.  (A  kört  is  meghatározza  három  pont.)  Az 
előadásmódja  impresszionista.  Fogva  tartja,  lekottázza  a  pillanatok 
hangulatát,  a  «tényálladék»  felvételével  azonban  nem  egyszer,  részben, 
adós  marad.  Inkább  lírikus,  mint  az  uj  magyar  újságírók  nagyobb 
része,  s  nem  egészen  bizonyos,  hogy  a  lírikus,  az  impresszionista  újság- 
írás minden  esetben  magasabbrendü-e  például  a  német  sajtó  szándé- 
koltan száraz  és  szürke  tárgyilagosságánál?  A  tizenkét  cikk  közül  mi  a 
halott  királyról  és  a  koronázási  ünnepségen  beszélgető  kiskatonákról 

való  feljegyzéseket  tartjuk  leginkább  sikerültnek,  s  nem  kérjük  szá- 
mon azt  a  néhány  «elrajzolást»,  amely  a  portrékon,  néhol,  már  ma  is 
megállapítható.  A  pesti  élet  után  egyszerre,  váratlanul,  a  világtörténe- 
lem szinterét  kellett  áttekintenie  az  újságírónak,  nem  csoda,  ha  eleinte 
káprázik  a  szeme.  Minthogy  azonban  igazi  újságíró,  ott  is,  ahol  a  tájé- 
kozódáshoz értesültsége  talán  nem  elegendő,  nem  hagyja  cserben: 
ösztöne,  amely  biztos  és  megbízható  és  tolla,  amely  gyors  és  gyakorlott. 


A  Budapest-Lipótvárosi  Takarékpénztár  Részvénytársaság  folyó 

hó  12-én  tartott  rendkívüli  közgyűlése  az  igazgatóság  javaslata  alapján 
egyhangúlag  elhatározta  az  intézet  12,000.000  korona  részvénytőkéjének 
40.000  darab  200  korona  névértékű  részvény  kibocsátása  által 
20,000.000  koronára  való  felemelését.  A  kibocsátandó  részvényekből 
30.000  darab  az  elővételi  jog  a  régi  részvényeseknek  2  :  1  arányban 
240  koronás  áron  biztosíttatik,  mig  10.000  darab  részvénynek,  fenti 
árnál  nem  olcsóbban,  szabad  kézből  való  eladására  az  igazgatóság  nyert 
felhatalmazást.  A  közgyűlés  elhatározta,  hogy  a  befolyó  felpénzből  az 
alkalmazottak  nyugdijalapja  100.000  koronával  dotáltassék  s  a  fen- 
maradó  összeg  pedig  a  tartalékalap  javára  fordíttassák. 


MlH*«AI»f  A  KÖNWNYeHtM  BUOAPEST. 


Ukránia. 


Irta :  Podhradszky  György. 
I 

Sorsdöntő  napok  előtt  állunk.  A  világtörténelem  legnagyobb 
problémái  a  megoldás  tüzében  vajúdnak,  régi  igazságoknak  hitt 
és  természetes  kényszcrüségkép  tisztelt,  uralkodó  eszméink 
roppannak  kelté  és  kerülnek  a  gondolatok  lomtárába  elhasznált 
ócska  vasként;  népek,  nemzetek,  akikről  eddig  nagyon  keveset, 
vagy  épen  semmit  sem  tudtunk,  hallottunk,  mint  az  alvó  óriá- 
sok, ocsúdnak  fel  mély  álmukból  s  nyújtózkodás  közben  szét- 
repítik  azokat  a  korlátokat,  amelyeket  együgyű  hatalmak  állí- 
tottak egykoron  elébük,  hogy  visszaszorítsák,  majd  megfojtsák 
nemzeti  létüket,  egyéniségüket,  szabadságukat...  Oroszország, 
a  népek  nagy  temetője,  nem  autokrata  hatalom  többé  s  a  szabad- 
ság első  fuvalmának  suhintására  halottnak  vélt,  de  ősi,  törté- 
nelmi jogokra  hivatkozó  nemzetek  és  nemzetóriások  lépnek  elő 
évszázados  mély  sírjukból  feltámadtan,  uj  életre  kelve,  hogy 
helyet  szorítsanak  maguknak  újból  a  napon,  hogy  elhelyezked- 
jenek aj  maguk  életét  élő  népfajok  között. 

A  cárizmus  idők  folyamán  a  finn,  lengyel,  turáni  s  ukrán 
népeket  teperte  le  s  fosztotta  meg  önállóságuktól,  sőt  svédeket 
és  németeket  is  oroszosított.  Foglalkozzunk  most  azzal  a  nem- 
zettel, amely  számra  legnagyobb  ezek  között,  ős  kultúrájára 
nézve  a  legrégibb  és  ime,  mégis  a  legkevésbbé  ismert:  az  ukrán 
nemzettel  s  az  őket  magába  foglaló  egykor  históriaii  és  etno- 
gráfiai, ma  már  politikai  területtel,  Ukrániávail. 

Az  ukrán  probléma,  bár  oly  régi,  mint  a  nemzet  maga,  ma 
az  aktualitás  jegyében  áll.  Ukránia  szabad  köztársasággá  alakult. 
Ez  az  átalakulás,  miránk  a  központi  hatalmakra  nézve  a  leg- 

Magyar  Figyelő.  8 

örvendetesebb  módon  ment  végbe.  Az  ukránok  nem  a  moszkoví- 
tizmus  égisze  alatt  óhajtottak  maradni,  hanem  teljesen  függet- 
lenitették  magukat.  A  központi  hatalmakkal  szimpatizálnak, 
velünk  egy  és  közös  uton  fogják  keresni  boldogulásukat,  ami 
érthető  és  természetes  dolog,  hiszen  ujabbkori,  anyagi  és  szel- 
lemi kultúrájukat:  nagy  arányokban  Ausztria  jóakaratú  támoga- 
tása mellett  építhették  ki  csupán.  A  kievi  mozgalmakat  is  osztrák 
ukránok  vezetik. 

Ukrán,  Ukránia,  ma  még  kissé  szokatlan  elnevezés.  Nem 
csoda.  A  cári  rendszer  évszázadok  óta  tudatosan  megtévesztette 
faji  mivoltuk  felől  a  művelt,  európai  közvéleményt  s  az  orosz 
nyelv  tájszólásává  alacsonyította  le  csupán  idegenek  előtt  az 
ukránok  csodaszép  s  az  orosztól  merőben  különböző  nyelvét. 
A  legjobb  esetben,  mint  ruténekről,  vagy  kisoroszokról  hallhat- 
tunk felőlük.  Pedig  ők  nem  oroszok  és  sohasem  akartak  azokká 
válni! 

Ukrán,  Ukránia  megfelel  az  ukrainai  és  Ukrainai  szavak- 
nak, amelyek  azonban  magyartalan  hangzásuk  miatt  tartós 
gyökeret  sohasem  tudtak  nálunk  verni.  Amikor  még  a  magyar 
népet  szoros,  ma  már  történelmi  kapcsok  fűzték  az  ukrán  nem- 
zethez, csak  ezt  a  két  elnevezést  használta  és  ismerte  népünk, 
amit  több  adalékkal  tudunk  bizonyítani.  Rákóczi  György  például 
ukrán  névvel  illeti  a  zaporogi  kozákokat  s  az  őt  követő  korszak- 
ban ezt  a  nevet  használja  minden  politikus,  vagy  államférfi.  Régi 
geográfusaink  és  történészeink  művéikben  csak  ukránokról  és 
Ukrániáról  szólanak.  Bertalainfi  Pál  például  1757-ben  UcrániáL 
Okrániát,  Ukrániát  mond.  Vetsei  Pap  István  Magyar  geográfiá- 
jában szintén  Ukrániáról  ir,  amikor  a  mai  Déloroszország  gaz- 
dag tartományát  ismerteti.  Ám  a  közelmúltban  halhatatlan 
Jókaink  is  Ukránia  csodaszép  földjéről  regél  a  ((Szabadság  a  hó 
alatt»  cimü  munkájában.  Az  általunk  használt  két  szónak  tehát 
mintegy  csak  polgárjogosultságát  kell  visszanyernie  a  magyar 
nyelvben. 

Ukránia  története  a  legrégibb  időkre  nyúlik  vissza,  azokéra, 
mikor  még  a  mi  őseink  is  a  mai  Déloroszországban  éltek.  Már 
ekkor  szoros  kiaípcsolat  fejlődött  ki  a  két  nép  között.1)  A  tör- 

J)  Bőven  beszélek  róla  „Magyar-ukrán  történelmi  kapcsolatok"  c.  mun- 
kámban, Budapest,  1916. 

zsekre  oszlott  ukránság  rövidesen  szervezkedni  kezdett  s  a  kievi 
nagyfejedelemségben  egyesült  a  IX.  század  legelején.  Csak- 
hamar megizmosodott  a  varég  zsoldoscsapatok  segítségével  s 
a  X.  században  már  terjeszkedni  is  próbált.  988-ban  Vladimír 
nagyfejedelem,  népével  együtt  áttért  a  görög  keresztyén  hitre, 
amit  az  anyagi  és  szellemi  kultúra  nagyszerű  fellendülése 
követett. 

A  kievi  állam  szerkezete  nagyban  hasonlitott  a  szintén 
kialakuló  félben  levő  magyar  állam  szerkezetéhez.  Amint  nálunk 
minden  magyar,  ott  is  minden  ukrán  ember  « szabad  ember » 
volt  tulajdonképen  s  az  ő  nemzetgyűlésük,  a  «Vicse»  határozott 
minden  fontosaibb  politikai  kérdésben.  A  nagyfejedelem  hatal 
mát  még  a  nemzet  legderekabbjaiból  álló  «druzsina»  is  korlá- 
tozta, amelyből  idővel  a  bojárnemesség  fejlődött  ki. 

A  kievi  birodalom  azonban  csakhamar  részfejedelem- 
ségekre oszlott.  Ennek  kettős  oka  volt.  Az  egyik  Vliaidimir  feje- 
delem ténykedése,  aki  tizenkét  fia  között  osztotta  fel  az  ország 
területét,  a  másik  pedig  az  alattvalók  befolyása  ezeknek  kiala- 
kulására. A  megosztott  erejű  ukránságot  északon  nemsokára 
megtörte  a  fejlődő  orosz  hatalom,  ugy,  hogy  a  XIII.  században 
már  a  kulturális  s  politikai  központ  Halicsba  helyeződött  át. 
A  tatárjárás  sok  korai  reményt  fagyasztott  meg  az  ország  jövő 
fejlődésére  nézve.  Kiev  és  Haíics  erejét  a  Kalka  mellett  törték 
meg  a  tatárok  igen  hosszú  időre;  az  északi,  muszka  szomszéd 
ebben  is  szerencsésebb  volt,  mert  helyzeténél  fogva  hasonlít- 
hatatlanul  kevesebbet  szenvedett.  Halics  ugyan  még  fenntartotta 
látszólagos  függetlenségét  körülbelül  >az  1340-ik  évig,  de  ekkor 
örökösödés  utján  Lengyelországra  szállt  s  ezzel  az  ukrán  nép  ön- 
álló, nemzeti  léte  is  megsemmisült.  A  lengyelek  nem  nagyon 
respektálták  az  ukránok  faji  s  vallási  öntudatát  s  elnyomó  törek- 
véseik lettek  az  okai  annak  az  áthidalhatatlan  ellentétnek  s  gyű- 
löletnek, mely  sajnos  még  a  mai  napig  is  fennáll  a  két  nemzet 
között. 

Nyugaton  a  lengyelek,  keleten  a  tatárok  voltak  az  urak,  az 
ukrán  nép  sehogysem  fejlődhetett.  A  szüntelen  háborúskodás 
azonban  végül  némi  gyümölcsöt  hozott;  az  ukránok  egy  része 
állandó  hadi  szervezetbe  tömörült  és  ezen  az  uton  próbálta  meg 
jogait  és  függetlenségét  visszaszerezni.  Ez  a  szervezet  az  ukrán, 
zaporogi  kozákoknak  —  mondhatjuk  —  katonai  állama,  köz- 

társasága1)  volt  a  XVI.  században.  Középpontját  a  Dnyeper 
zuhogói  közé  épített  hadállás  képezte.  Főnökük,  a  hennán,  kor- 
látlain  hatalommal  rendelkezett.  Ez  a  kozákság  volt  a  mentő- 
bástyája  a  szegény,  kizsarolt  népnek,  ugy  a  tatárokkal  mint  a 
lengyelekkel  szemben.  1648-ban  nagyratörő  helmán  kezébe  ke 
i  ült  a  hatalom,  Chmelnickyj  Bohdanéba,  aki  nagyszerű  felkelést 
szervezett,  amelyhez  jóformán  az  egész  ukrán  nép  csatlakozót!. 
A  felkelők  megsemmisítették  az  ellenük  küldött  lengyel  csapató- 
kai  s  végül  —  300  év  multával  —  az  ukrán  népre  újból  a  szabad- 
ság hajnala  virradt. 

A  fiatal  államszervezetnek  barátokra,  segítőtársakra  volt 
szüksége.  Chmelnickyj  alkudozásokat  folytatott  e  célból  Lengyel- 
országgal, Svédországgal,  a  törökökkel,  végül  Erdélyországgal 
is  (itl  volt  az  a  pont,  ahol  a  magyarság  megint  szerves  összekötte- 
tésbe lépett  velük),  különös  eredményt  azonban  sehol  el  nem 
érve,  1654-ben  Oroszországgal  kötötte  meg  az  úgynevezett  pere- 
jaszlavi  szerződést.  Ukránia,  autonómiájának  teljes  épségben 
tartása  melleit,  a  cár  hűbéri  uralma  alá  lépett.  A  hetman  azon 
ban  továbbra)  is  önállóan  irányíthatta  az  ország  külpolitikáját. 

Oroszországnak  kisebb  gondja  is  nagyobb  volt  annál,  hogy 
Ukránia  jogait  tiszteletben  tartsa.  Évtizedről-évlizedre  mindjob- 
ban megnyirbálta  azokat.  1667-ben  az  oroszok  a  lengyelekkel 
egyetértve  az  országot  kétféle  osztották;  a,  Dnyeper  jobbpartjától 
eső,  nyugati  részt  Lengyelország,  a  másikat  meg  Oroszország 
kapta.  A  balparii  részben  Mazeppa  hennán  kísérelte  meg  még 
egyszer  a  szabad  Ukránia  visszaállítását2)  s  e  célból  XII.  Károly 
svéd  királlyal  kötött  szövetséget;  a  Poltava-menti  csatavesztés 
után  azonban  lehanyatlott  az  ukrán  szabadságtörekvések  ki- 
bontott z ásziája;  Nagy  Péter  tüzzel-vassal  pusztította  ki  a  fel- 
kelés utolsó  csiráit,  az  ország  la/utonómiáját  pedig  teljesen  fel- 
függesztette. A  hetmáni  méltóság  1764-ben  ért  véget,  1775-ben 
meg  a  zaporogi  kozákok  utolsó  menedékhelyét  —  a  «Szics»-et 
dúlták  fel.  Oroszország,  azaz  tulajdonképen  a  mindent  magába 
foglaló  és  jelentő  cárizmus  ekkép  másfél  évszázad  alatt  teljesen 
szétrombolta  az  ukránság  politikai  intézményeit.  Lengyelország 

*)  Ugy  látszik,  ma  is  ezt  a  szervezetet  veszik  alapul. 

2)  Mazeppának  magyar  összeköttetéseit  feldolgozta  AUrki  Sándor,  egy. 
tanár,  „Magyar  adatok  Mazeppáról  I— III."  c  tanulmányában,  az  Ukránia  folyó- 
irat 7—12.  füzeteiben. 

feloszlásával  az  ott  élő  ukránok  is  hatalma  alá  kerüllek,  egy 
részük  meg  Ausztriába  kebelezletett  be,  ahol  sorsuk  csakhamar 
jobbra  fordult.  Galícia  az  ukránok  Piemontjává  vált;  itt  láthattak 
hozzá  régi  kultúrájuk  fejlesztéséhez  és  kiépítéséhez.  A  muszkák 
ezzel  szemben  teljes  erővel  fogtak  hozzá  az  oroszositáshoz,  de 
erőlködésük,  hálisten,  egészen  kárbaveszett.  Hiába  tiltották  be 
1680-ban  az  ukrán  nyelvű  egyházi  irodalmat,  hiába  fojtották 
meg  1720-ban  teljesen  az  ukrán  literaturát  és  hasztalan  csukái 
ták  be  az  ukrán  iskolákat  (egyedül  a  XVIII.  század  középétől 
a  XlX-ig  866-ot);  a  nemzeti  érzést,  a  faji  öntudatot,  nem  tudták 
végkép  kiölni  a  népből,  mely  szivében  hordta  továbbra  is  a 
szabaid  Ukránia  gondolatát.  Kapnist,  ukrán  kövei,  már  1790-ben 
hazája  felszabadításáért  agitált  Berlinben.  1847-ben  az  orosz 
kormány  Kievben  jött  a  nyomára  egy  titkos  társulatnak,  mely 
az  ukrán  nép  függetlenítését  tűzte  ki  céljául.  Ennek  tagjai  közt 
volt  többek  között  a  világhírű  ukrán  költő,  Sevcsenkó  is,  akit 
többi  társával  együtt  nyomban  Szibériába  deportáltak.  Az  ukrán 
mozgalmait  mégsem  tudták  végkép  elfojtani  s  ezért  1876-ban 
cári  ukázzal  űzték  ki  a  nyelvet  a  sajtóból,  iskoláikból  és  templo- 
maikból. A  mozgalom  erre  Galíciába  helyeződött  át.  Itt  a  len- 
gyelekkel kellett  ugyan  megküzdeniük,  főleg  kezdetben,  ma 
azonban  mégis  33  középiskolájuk  van  már  és  11  olyan  tan- 
székük az  egyetemen,  ahol  anyanyelvükön  hirdethetik  öj  tudo 
Hiányokat.  Mind  Bukovinában,  mind  Galíciában,  saját  energiá- 
jukon kivül,  főleg  az  osztrák  kormány  jóindulatának  köszön- 
hetik az  elért  eredményekéi. 

A  világháború  utolsó  tespedéséből  is  felrázta  az  ukrán 
nemzetet  s  kevés  kivétellel  egy  emberként  a  központi  hatalmak 
mellé  állította.  A  néhány  eltévelyedőt,  a  ruszofileket,  a  maguk 
ruthén  nevével  együtt,  kiközösítették.  A  katonai  republika  meg- 
alakulása Kievben  (ukránosan  Kyjivben)  gyönyörű  múltjuk  fel- 
támasztását s  a  legszebb  reménységek  megvalósulását  hirdeti  az 
ukránoknak.  Nemzetté  alakulásuk  feltétlen  csak  velünk  kar- 
öltve mehet  majd  egykoron  végbe.  Ezt  az  ukránok  is  nagyon 
jól  tudják  s  ép  azért  vezető  principiumuknaik  tekintik  ezt  az 
elvet. 

Az  ukrán  nép  történetének  rövid  ismertetését  nem  végez- 
hetnők  be  méltóbb  szavakkal,  mint  azokkal,  melyeket  egy  ki- 
váló tudósuk  (dr.  Rudnickyj  István,  lembergi  egy.  tanár)  inon- 

dott:  ((Amint  láttuk,  kezdettől  fogva  két  különálló  nemzet  volt 
az  orosz  és  az  ukrán,  két  külön  államra  bontva,  két  külön  nyelv- 
vel és  kultúrával.  Valamennyi  ukrán  előtt,  mint  nemzeti  esz- 
mény, lebeg  a  szabad  Ukránia.  Az  ukránok  aiz  egyetlen  szláv 
nemzet,  amelynek  közvetlen  érdekében  állott  a  cárizmus  vere- 
sége és  meggyengítése.)) 

II. 

Az  ukrán  nyelv  sajátos  s  teljesen  önálló  nyelv,  nem  pedig 
az  orosznak  valamilyen  fattyuhajtásai.  A  hivatalos,  cári  politika 
ezen  a  téren  is  tévedésbe  ejtette  a  közvéleményt,  mikor  az  orosz 
nyelv  tájszólásaiként  tüntette  fel  állandóan  az  ukrán  nyelvet. 
Már  pedig  hogy  lehetett  volna  ez  a  keltő  egy  és  ugyanaz,  mikor 
az  ukránnak  különálló  s  eredeti,  gazdag  literaturája  van,  mely- 
nek eredete  még  a  X.  századra  nyúlik  vissza!  A  legilletékesebb 
.választ  különben  erre  a  kérdésre  maga  az  orosz  Tudományos 
Akadémia  adta  meg  1905-ben,  mely  a  kormány  felszólítására 
memorandumot  dolgozott  ki  ebben  a  tárgyban.  Az  emlékirat 
végső  konklúzióját  (amit  tehát  tősgyökeres,  orosz  tudósok  álla- 
pítottak meg)  hiteles  fordításban  a  következőkben  adjuk:  «A 
kisorosz  (ukrán)  nyelv  egész  fejlődése  ezek  szerint  arra  mutat, 
hogy  a  nagyorosz  mellett  önálló  nyelvként  iekintendő  s  igy 
részére  az  orosz  állam  milliókra  menő  kisorosz  tömegének 
művelődésére  való  tekintetlel  önálló  fejlődési  szabadság  bizto- 
sítása kívánatos  és  nemcsak  kulturális,  hanem  állami  érdekből 
is  szükséges.))  Az  1905-öt  követő  években  az  állam  csakugyan 
nyújtott  némi  kulturális  engedményeket,  morzsákat,  az  ukrán  - 
ságnak,  de  ekkor  már  elkésett  velük  ahhoz,  hogy  az  általános 
elégületlenséget  lecsillapítsa. 

Az  ukrán  nyelv  ugy  a  lengyeltől,  mint  az  orosztól  merőben 
különbözik.  Ezt  nem  kisebb  szaktekintélyek  bizonyították  be, 
mint  Miklosich,  Jagics,  Sachmatov,  Kors,  stb.,  kiknek  mind- 
egyike világszerte  ismert  és  becsült  szláv  lingvista.  Az  orosz  és 
ukrán  nyelv  között  meglehetősen  nagy  a  különbség,  olyan  körül- 
belül, mint  a  tót  és  a  szerb  között.  Az  ukrán  nyelv  hosszabb 
fejlődésre  tekinthet  vissza,  mint  a  nagyorosz.  Hiszen  a  Nestor 
nevén  ismert  krónika,  az  Ihorének,  a  régi,  ukrán  birodalomban, 
a  kieviben,  jött  létre  s  a  legzengzetesebb  ős-ukrán  nyelven  íródott. 

Hol  volt  még  akkor  a  muszka  irodalom,  hol  volt  a  muszka 
kuliura! 

Az  «Ének  Ihor  hadairól  és  a  palócokról))  cimü  népeposz 
a  XII.  században  keletkezett.  Alapeszméje  teljesen  azonos  a 
magyar  Zrinyiászéval.  Meséje  igen  egyszerű;  ám  szebbnél-szebb, 
lírikus  képek,  érdekes  epizódok  tarkítják,  az  allegóriák,  hason- 
latok pedig  igen  szinessé  teszik  nyelvezetét.  Tartalma  egész 
röviden:  Ihor  harca  a  palócok  ellen,  fogságba  jutása  és  kiszaba- 
dulása. Magyar  fordításban  —  prózában  —  1858-ban  jelent  meg 
először,  művészi  tökéletességre  azonban  Sztripszky  és  Varga 
együttes  átültetésével  jutott,  akik  az  Ukránia  folyóirat  hasábjain 
folytatásokban  adták  közre  ezt  a  csodaszép  hőskölteményt.1) 
A  mű  első,  alapos,  esztétikai,  nyelvészeti,  egyszóval  teljes  iroda- 
lomtörténeti méltatását  magyar  nyelven  édesatyám,  Pod- 
hradszky  Lajos  (1863—1909)  végezte,  akinek  ez  a  hátrahagyott 
műve  a  közeljövőben  lát  napvilágot. 

A  régi,  ukrán  irodalmat  derékban  törte  ketté  a  nemzetre 
szakadt  tatár-veszedelem,  amely  közel  félezer  évre  bénította  meg 
azt.  Kisebb  töredékeken  kivül  csak  a  XVIII.  században  akadunk 
újból  értékesebb  irodalomtörténeti  emlékekre.  Az  újjászületés 
korszaka  szoros  kapcsolatba,  kerül  a  színtiszta,  népies  nyelv 
uralomraj utásáviail.  A  kor  legnevezetesebb  alkotása  kétségkívül 
Kotlyárevszkyj  Aeneis  paródiája,  amely  1798-ban  került  a  nyil- 
vánosság elé.  A  XIX.  század  egész  sereg  ukrán  irót  mutathat 
már  fel,  köztük  a  világhírre  emelkedett  Sevcsenkót  is,  kinek 
hattyúdalából  a  következő  részeket  mutatjuk  be: 

« Ukrajnaiak!  Hozzátok  szól  utolsó  irásom. 
Csendes  bucsut  kell  intenem  e  rút,  földi  kinnak. 

—  E  földi  életben  Sevcsenkó  Tárász  volt  a  nevem. 
Panaszkodtam,  sirtam:  fájt  elhagyott,  árva  nemzetem. 

Ó.  ha  felemelhetném  még  egyszer  elgyengült  karom, 
És  gyilkos  átokba  fúlna  sötét  keserű  dalom: 
Ó,  ha  elhamvaszthatnám  Szibéria  förtelmeit  — 

—  Eljön  a  nagy  nap  és  föltámad  majd  a  régi  Kiev, 
A  mi  dicső,  nagy  királyságunk*,  stb. 

*)  Önállóan  is  megjelent  az  Ukrán-könyvtár  2.  számaként. 

íme  ez  a  kiváló  poéta  váteszként  érezte  meg  az  utolsc 
sorokban  a  maigyszerü  jövőt,  vagyis  a  mostani  időknek  forra- 
dalmi eseményeit.  Ebből  a  rövid  idézetből  is  láthatjuk  azt,  hogy 
mennyire  fájt  az  ukrán  nemzet  legjobbjainak  népük  keserves 
elnyomatása;  ezt  pedig  a  muszkák  a  nyugat  előtt  egyszerűen 
letagadták.  Sevcsenkón  kivül  a  külföldön  is  jobban  ismert  irók 
között  említsük  fel  még  Vövcsok,  Fedkovics,  Frankó  Iván  és 
Kulis  nevét.  A  tudományos  irodalom  sem  miairadt  hátra  azon- 
ban, amit  két,  akadémiaszerü,  tudományos  társulat  (Lemberg- 
ben  és  Kyjivben)  megalakulása  bizonyít.  A  jövő  fejlődést  pedig 
Ausztriában  biztosítani  fogja  immár  az  a  33  középiskola,  ame- 
lyekben ukrán  nyelven  tanítják  meg  a  fogékony  ifjúságot  fajá- 
nak,  nemzetének,  nyelvének  és  irodalmának  szeretelére  és  meg 
becsülésére. 

Az  a  terület,  amelyen  az  ukránság  lakik,  több  mint 
850,000  km2,  vagyis  nagyságra  nézve  minden  európai  államot 
—  kivéve  Oroszországot  —  felülmúlna.  Ez  a  terület  teljesen 
zárt  s  nyelvileg  egységes;  sőt  az  ukránság  erős  szigeteket  képe/ 
még  kelet  felé  is  a  Kaukázusban,  a  Kaspi-ló  környékén,  végül 
a  Csendes-Óceán  partvidékén,  Szibériában.  Ukrán  terület  a 
Szarmata  síkságnak  déli  része,  melyet  a  legpompásabb,  zsíros 
televényföld  borít.  Ebben  rejlik  Ukránia  végtelen  ereje  és  gaz- 
dagsága, illetőleg  rejlett  volna,  ha  azt  eddig  kapzsi  kézzel  nem 
a  cárizmus  hasznáMa  volna  ki  a  maga  céljaira.  Az  ukrán  nyelv- 
területet a  Dnyeper  osztja  két,  majdnem  egyenlő  félre.  A  nyelv 
határ  a  Duna  szulinai  ágánál  kezdődik,  innen  húzódik  Bosszará- 
bián  át,  majd  a  Dnyeszter  hosszában  Novoszélicáig.  Ettől  kezdve 
a  nyelvhatár  közvetlen  közelében  vannak  Csernovic,  Gorlice. 
Dukla,  Przemysl,  Jaroszlau,  Zamosc,  Cholm  városok.  Északon 
a  Rokitno  mocsarak  határolják,  majd  a  Pripet  folyó  egészen 
a  Dnyeperig.  A  Dnyeper  a  csernigovi  kormányzóságban  választja 
el  az  ukránokat  az  oroszoktól  egészen  Lojevig,  a  kurszki  kor- 
mányzóságban Rilszk,  Koroesa,  Oszkol  városok,  a  voronezsi 
kormányzóságban  jórészt  ai  Don  folyó.  Keleten  a  Choper 
folyócska  középső  szakaszától  a  Don  torkolatáig  húzott  ferde 
vonal  jelöli  ki  —  bár  tökéletlenül  —  a  néprajzi  halárt.  Végül 
a  Kubanvidék  tartozik  teljesen  ide,  ahonnan  kiindulva  ukrán 
rajok  a  Kaukázus-  elővidékéig  hatoltak. 

Az  ukránság  az  1910-iki  népszámlálás  szerint  34.5  millió- 

nyit  tesz  ki;  ebből  kereken  30  millió  esik  az  egységes  Ukrániára, 
a  mai  Déloroszországra.  Természetes  kulturális  erejét  bizonyítja 
az  a  körülmény  is,  hogy  egy  részt  jelentős,  igen  nagy  városok- 
ban tömörül.  A  legnagyobb  ukrán  városok  közé  tartozik  például 
a  történelmi  nevezetességű  Kiev  (régi  fővárosuk),  a  dúsgazdag, 
gabonakereskedő  Odessza  is.  Ezenkivül  Csernovic,  Lemberg, 
Breszt-Litovszk,  Csernigov,  Kanienec-Podolszkyj,  Charkov,  Pol- 
tava,  Jekaterinoszlav,  Cherson  lartoznak  a  legnevezetesebb 
ukrán  városok  közé. 

Geográfiai  jelentősége  igen  nagy,  mert  a  Fekete-tenger 
határolja  délen.  Oroszország  ezt  nagyon  jól  ki  tudta  használni, 
hiszen  kivitelének  65 — 70% -át  a  fekete-tengeri  kikötők  köz- 
vetítették. A  Dardanellákat  a  muszka  Ukránián  keresztül  tudta 
csak  fenyegetni.  Ukránia  halászata,  erdészete,  marhatenyésztése 
óriási  jelentőségű,  agrikulturája  általában  páratlannak  mond- 
ható. Évi  gabonatermelése  kb.  150  millió  métermázsa,  vaster- 
melése 31  millió.  Kőszénbányászatai  pedig  130  millió  mm.  fekete 
gyémántot  hoz  a  felszínre  évenkint  a  Donec-menti  kimeríthetet- 
len széntelepekből.  Az  orosz  birodalom  teljes  széntermelésének 
kb.  80  százaléka  ez!  Elképzelhető,  hogy  ennek  a  területnek  fel- 
szabadulása halálos  döfést  ad  a  moszkoviíizmus  világuralomra 
való  törekvésének  és  megszabadítja  Európa  kulturnépeit  azok- 
tól az  aggodalmaktól,  amelyekkel  ezeket  a  törekvéseket  kellett 
kisérniök. 

Az  ukrán  nép  etimológiáját,  fajiságát  tekintve,  teljes  ellen- 
téte az  orosznak.  Népkultúrája  sokkal  magasabb  nivón  áll  s 
hasonlíthatatlanul  gazdagabb;  díszítő  művészete,  dalai,  epikus, 
lirai  költészete  s  a  társas  élet  iránt  érzett  hajlama,  valamint  szel- 
lemi frissesége  előnyösen  szembeállítják  a  muszkák  állatias  szo- 
kásaival, közönyösségével  és  született  restségével.  Volkov  Tivadar 
és  Rakovszkyj  Iván  tanulmányai  szerint  az  ukrán  faj  közelebb 
áll  például  anthropológiailag  is  a  szerbhez,  horváthoz,  mint  a 
nagyoroszhoz.  Nincs  kizárva  azonban,  hogy  alapjában  véve 
turáni  eredetű  nép,  mely  csak  idők  folyamán  szlávosodott  el, 
akárcsak  ai  bolgárok.  Annyi  bizonyos,  hogy  turáni  fajtákkal, 
u.  m.  magyarokkal,  kunokkal,  besenyőkkel,  bolgárokkal,  kazá- 
rokkal, karakalpagokkal,  stb.  keveredett  a  legerősebben.  A  vég- 
leges hovátartozást  már  a  közel  jövő  tisztázni  fogjai. 

A  magyarsághoz  több  mint  évezredes  kapcsolatok  fűzik. 

Az  összeköttetés  az  Árpád-ház  idejében  volt  a  legerősebb.  Gaz- 
dasági, hadi,  kulturális,  társadalmi  és  családi  érdekek  kapcsol- 
ták a  két  nemzetet  egymáshoz.  A  magyar,  görög  szertartású  egy 
ház  bölcsőkorában  az  ukránok  is  tanítómestereink  közé  tartoz- 
tak, viszont  közöttük  a  katholikus  hit  terjesztői  voltunk  mi 
magyarok,  de  már  valamivel  későbben  és  sajnos,  elég  csekély 
mértékben.  A  magyar  hercegek  üldöztetésük  esetén  a.kievi  ud- 
varban találtak  menedéket,  amint  azt  például  L  Endre  királyunk- 
nál láttuk.  Kálmán  királyunk  a  kievi  nagyfejedelem  házából 
hoz  magának  feleséget.  II.  Géza  rengeteg  hadjáratot  visel,  sógora 
II.  Izjaszláv,  kievi  nagyfejedelem  érdekében.  Ennek  a  szövet- 
ségnek csúcspontja  az  1151-ik  évben  volt.  Izjaszláv,  fia,  Miszti- 
szláv  utján,  valóságos  véd-  és  dacszövetséget  ajánl  fel  ai  magyar 
királynak.  A  halicsi  Vladimirkó  fia,  Jaroszláv  herceg,  III.  Ist- 
ván királyunknak  volt  jóidéig  szövetséges  társa.  III.  Béla  ki- 
rályunk, kinek  anyja  ukrán  hercegnő  volt,  Endre  fia  számára 
secundogeniturának  szerzi  meg  Halicsot,  amely  akkor  dúsgaz- 
dag, viruló  tartomány  volt.  II.  Endre  fentartja  jogigényét 
Halicsra  (rex  Galiciae  et  Lodomeriae),  sőt  fiát,  Kálmánt,  meg  is 
koronáztatja  Halics  királyának.  Danilo,  lodomeri  fejedelem, 
IV.  Béla  leányát  vette  el  feleségül  és  II.  Ottokár,  osztrák  herceg- 
gel szemben  apósa  fegyveres  segítségére  támaszkodhatott.  Nagy 
Lajos  idejében  főleg  közgazdasági,  külkereskedelmi  kapcsolatok 
fűzték  össze  az  ukránt  a  magyarral.  Ugyanő  Halicsot  magyar 
vajdákkal  kormányozta.  Az  ujabb  korban  a  két  Rákóczi  György 
lépett  szorosabb  viszonyba  az  ukránsággal,  mivel  az  ukrán  nép 
nagy  felszabadítójával,  Chmelnickyj  Bohdánnal  állottak  szövet- 
ségben Lengyel-  és  Oroszország  ellenében.  Végül  a  XVIII.  szá- 
zad elején  Mazeppa  hetmán  kereste  Magyarország  fegyverbarát- 
ságát. 

Az  ukrán  kérdés  ma  aiz  események  homlok  terében  áll. 
Megoldása  beláthatatlan  időkre  biztosítaná  Európa  békéjét.  Az 
oroszok  nélkülük  rá  lennének  kényszerítve  arra,  hogy  egyedüli, 
természetes  hivatásuknak  szenteljék  magukat:  terjesszék  az 
európai  kultúrát  Ázsiai  civilizálatlan  népei  között.  Az  oroszok 
feladatára  Bismarck  már  1888-ban  rámutatott. 

Az  ukrán  nép  felszabadításával  világszerte  foglalkozott  a 
sajtó.  Hatalmas  orgánumok  és  egyesületek  állottak  és  állanak 
az  ukrán  cél  szolgálatában.  Németországban,  Münchenben  áll 

fönn  a  «Freie  Ukraina»  egyesület,  melynek  aktiv  lovassági 
tábornok  az  elnöke,  tagjai  pedig  a  néniét  társadalom  szinejavá- 
ból  kerülnek  ki.  Vezetői  politikusok,  közgazdászok,  magasrangu 
államhivatalnokok,  tudósok,  művészek,  irók  és  igy  tovább.  Az 
egyesületnek  Berlinben  és  Leipzigben  van  fiókja.  Hivatalos 
lapja  az  «Osteuropáische  Zukunft»,  mely  aleime  szerint  azon 
egyesületnek  orgánuma,  melynek  tagjai  Ukránia  felszabadítását 
követelik. 

A  mozgalom  Ausztriában  még  régibb  időre  tekinthet  vissza. 
Az  ukrán  kérdéssel  foglalkozók  folyóirata  itt  az  «Ukraiinische 
Rundschau)),  mely  Bécsben  jelenik  meg  s  a  folyó  évben  XVI.  év- 
folyamába lépett.  Ezenkívül  egy  csomó  lap  és  egyesület  szolgálja 
az  ő  érdekeiket.  Svájcban  angol  és  francia  nyelvű  sajtójuk  is  van. 

Az  ukránok  mindig  nagy  szimpátiával  tekintettek  Magyar- 
országra is  és  nagy  súlyt  helyeztek  arra,  hogy  ugy  a  közvéle- 
ménynek, mint  az  irányító  köröknek  jóindulatát  megnyerjék. 
E  célból  alapították  meg  az  «Ukránia»  folyóiratot  Budapesten 
(e  sorok  Írójának  és  Sztripszky  Hiador  dr.-nak  szerkesztésével), 
amely  bemulatta  ősi  kultúrájukat!,  történelmi  és  közgazdasági 
kapcsolataikat  velünk  és  politikai  törekvéseiket  a  magyarság 
előtt.  Bár  hiszen  az  ukrán  nép  felszabadítása  e^őrangu  kérdése 
volt  is  a  magyarságnak,  mert  minket  tiport  volna  el  legelőbb  az 
orosz  gőzhenger,  ha  valamikor  újból  fenyegethette  volna  Európa 
közbiztonságát.  Az  agyaglábon  járó  mammuthatalom  egészséges 
uton-módon  természetes  alkotó  elemeire  'bomlott  fel,  ami  ugy 
a  népszabadságnak  mint  az  általános  emberi  művelődésnek  vég- 
telen nagy  hasznára  fog  válni.  Remélhető,  hogy  a  magyarság, 
valamint  germán,  török,  bolgár  szomszédaink,  felismerve  vitális 
érdekeiket,  feszült  figyelemmel  kisérik  ezeket  az  óriási  változá- 
sokat és  állandóan  résen  lesznek! 


A  hadkiegészítés  reformja. 


írta :  Lengyel  Zoltán. 

Kétségtelen,  hogy  ai  világháború  mindent  átalakító  halasa 
elsősorban  a  hadsereg  jövő  szervezetében  fog  érvényesülni  az 
egész  világon.  így  hát  most  a  hadkiegészítés  reformjának  ügyét 
sem  a  magyar  pártviszonyok,  sem  a  jogos  nemzeti  követelések 
hozzák  szőnyegre.  A  katonai  reformoknak  jönniök  kell,  az  elő] 
egyetlen  nép  sem  zárkőzhatik  el. 

A  hadsereg  ügye  négyszáz  év  óta  nyilt  seb  a  nemzet  testén, 
Egész  törvénytárunk  egy  jajkiáltás.  Örökös  panasz,  örökös  óhaj. 
örökös  jogfen  tartás.  És  nincs  addig  igazán  Magyarország,  mig  a 
magyar  katonai  vitézség,  a  magyar  katonai  erények  a  nemzeti 
jelleg  teljes  érvényesülésével  nemzeti  alapon  nem  nyernek  töké- 
letes szervező  tel. 

Amikor  tehát  csupán  a  hadkiegészítés  kérdését  állítom  elő- 
térbe: a  nagy  egészet  és  sok  részletkérdést  nem  kicsinylem,  sem 
el  nem  ejtem.  Ezt  rólam,  ki  a  magyar  hadseregért  küzdöttem, 
mióta  élek,  föltételezni  sem  lehet.  Azért  tartom  azonban  szüksé- 
gesnek ezúttal  csak  erről  irni,  mert  ez  a  legkönnyebben  keresz- 
tül vihető,  mert  ebben  az  irányban  nem  látja  a  közvélemény 
eléggé  a  kérdés  naigy  jelentőségét  s  mert  ez  is  egyike  a  katonai 
szempontoknak,  amellyel  a  hadsereg  belső  értékét  nagy  mérték- 
ben emelhetjük. 

/.  Katonai  szempontok. 
Tegyük  is  ezeket  legelsőnek. 

Mindenekelőtt  állítsuk  szembe  a  különféle  rendszereket 
A  hadkiegészítés  eddig  területi  rendszer   szerint  történt. 

Minden  csapattestnek  meg  volt  a  maga  hadkiegészítő  kerülete. 
Onnan  kapta  a  legénységi  utánpótlást. 

Ebből  különböző  bajok  és  igazságtalanságok  származtak. 
A  legénység  testi  alkalmassága  és  műveltségi  foka  különböző. 
Egyik  vidéken  nagyobb  az  alkalmasok  aránya:  ott  a  jó  katona- 
anyag  is  póttartalékba  került.  A  másik  vidéken  a  testileg  gyen- 
gébbeket is  be  kellett  sorozni. 

Más  lévén  az  emberanyag:  a  csapatok  minősége  is  más  volt. 
Ipari  vidékekről,  a  városokból  sok  volt  a  szakerő:  sok  elkallódott 
belőle  s  nem  jutott  olyan  föladathoz,  ahol  képességeit  ai  hadsereg 
érdekében  a  legjobban  kifejthette  volna.  Más  csapatoknál  e  rész- 
ben a  legnagyobb  hiányok  állottak  elő  és  a  vezetőség  nem  tudott 
magán  segíteni. 

Mindezekhez  hozzájárultak  a  nyelvi  és  nemzetiségi  kérdé- 
sek. Egyik  ezredben  az  egyik,  a  másikban  a  másik  nemzetiség 
jutott  túlysulyra.  Nehéz  volt  a  kiképzés  maga  is.  Sok  bajjal  járt  a 
nyelvkérdés  miatt  a  tisztek  elhelyezése.  Sok  jó  tiszt  megrekedt 
a  rossz  garnizonban,  mert  nyelvismerete  miatt  szükség  volt  rá. 
A  tisztek  áthelyezésénél  folyton  tekintettel  kellett  lenni  a  nyelv- 
ismeretekre. Ezért  állandó  volt  az  elégületlenség. 

A  régi  osztrák  katonai  rendszer  azonban  valósággal  te- 
nyésztette a  nemzetiségi  ezredeket.  Nem  birt  megszabadulni  a 
48-as  emlékektől.  Ugy  tartotta,  hogy  esetleg  jó  hasznát  veheti  a 
külön  tót,  oláh,  horvát  ezredeknek  egy  belső  forrongás  idején, 
amikor  ki  lehet  őket  játszani  a  magyar  ellen.  Ezért  aztán  meg- 
történt nem  egyszer,  hogy  oláh  és  tót  altiszteket  előnyben  része- 
sítettek. A  magyar  és  német  fajilag,  testileg,  szellemileg!,  vagyoni- 
lag  sokkal  különb  anyag,  sokszor  a  saját  hazájában  kellett,  hogy 
eltűrje  a  nemzetiségi  altiszt  durva,  sértő  bánásmódját. 

A  kaszárnya  szobákból  áll.  Itt  folyik  le  a  tulajdonképeni 
élet.  Jaj  volt  annak  a  magyar  fiúnak,  aki  egymagában  csupa 
tót  vagy  oláh  legény  társaságába  került.  Minden  csúnya  foglal- 
kozást a  nyakába  sóztak.  Ha  felzúdult:  megbüntették. 

Azt  hiszem,  akkor,  midőn  ebben  a  háborúban  szakítottak 
minden  korábbi  előítélettel  s  a  legnagyobb  mértékben  össze- 
keverték a  legénységet  a  csapatoknál,  a  csapatok  elhelyezését  föl- 
forgatták nemcsak  az  országban,  de  az  egész  monarchiában, 
mikor  magyar  ezredekkel  rakták  meg  Csehországot  és  a  cseheket 

szétszórták:  nem  szükséges  bővebben  fejtegetni  a  területi  beosz- 
tás tarthatatlanságát. 

A  másik,  amit  ezzel  szemben  ajánlanak:  a  kerületi  rend- 
szer volna.  Felosztani  az  országot  10 — 15  kerületre  és  a  legény- 
ségi utánpótlást  a  kerületi  parancsnokság  intézné.  Ez  a  rendszer 
már  nem  olyan  kiáltóan  rossz,  mint  atz  ezredek  szerint  való,  de 
nem  is  jó.  Nagyobb  lévén  a  terület,  a  vezetőségnek  több  alkalma 
nyilna  ugy  a  szakembereket  elhelyezni,  valamint  a  nemzetiségi 
bajokat  mérsékelni.  Ez  azonban  a  fél  munkánál  is  kevesebb. 

A  harmadik  volna:  a  vegyes  rendszer.  Ez  már  eddig  is 
fennállott  bizonyos  mértékben.  A  gyalogsági  anyagot  ugyanis 
meghagyták  a  saját  csapattesténél,  a  többit  ellenben,  különösen  a 
műszaki  csapatok  anyagát,  összeválogatták.  Hogy  ez  is  csak 
félig-meddig  segített  a  bajokon:  nem  kell  tovább  fejtegetni. 

Mi  tehát  az  egyedül  helyes?  Az  amiről  évtizedek  óta  irunk, 
s  amit  még  sem  bírtunk  a  hadvezetőségnél,  csakis  egyéb,  nem 
helytálló  föltevések  miatt,  keresztülvinni  és  ez  az  országos  és 
egységes  hadkiegészítés  rendszere.  Az  olasz  rendszer. 

A  legénységet  sorozzák  illetőségi  helyén.  Nyilvántartja  a 
megfelelő  helyi,  katonai  bizottság.  Szolgálattételre  azonban  be- 
osztja a  honvédelmi  minisztérium.  Szétosztja  pedig  az  összes  ka- 
tonai és  nemzeti  követelmények  tekintetbe  vételével  akként,  hogy 
katonai  szempontból  mindenki  lehetőleg  oda  kerüljön,  ahol  leg- 
jobban érvényesítheti  képességeit  a  hadsereg  javára,  nemzeti 
szempontból  pedig  akként,  hogy  az  országos  arány  körülbelül 
mindenhol  egyenlő  legyen. 

Ezáltal  az  egész  ország  emberanyaga  teljesen  egyenlő  ér- 
tékű csapatokat  ad.  Mindenki  a  legjobb  tudása  és  képessége  sze- 
rint szolgálhatja  hazáját.  A  magyar  elem  mindenütt  túlsúlyra  júL 
Sehol  nemzetiségi  ezredek  nem  képződnek. 

A  nyelvkérdés  a  magyar  katonaság  kebeléből  ki  van  küszö- 
bölve, mert  a  különféle  nemzetiségi  töredékek  három  hónap  alatt 
kivétel  nélkül  megtanulják  a  magyar  nyelvet.  Viszont  minden 
ezredben  lesz  elég  németül  tudó  ember  is,  aki  ugy  békeadminisz- 
tráció céljára,  mint  háborúban  a  feltétlenül  szükséges  nyelvisme- 
retével a  vezetőségnek  rendelkezésére  áll. 

Erre  a  kérdésre  is  áll  az,  amit  a  nagy  gazdasági  egységek 
törvénye  alatt  értünk.  A  világgazdaság  versenyében  tönkremen- 

nek  a  kisgazdasági  egységek  és  a  kisgazdasági  területek.  A  na- 
gyok még  nagyobbakká  lesznek.  A  hadsereg  ereje  és  használható- 
sága is  attól  függ,  minél  nagyobb  területen  van  módjában  a  ve- 
zetőségnek a  különbségeket  eloszlatni,  egységes  lelki  világot, 
megbonthatatlan  fegyelmet  teremteni,  hogy  az  egész  hadsereget 
egy  gondolat  hassa  át. 

A  német  birodalom  fajilag  egységes.  Műveltségi  foka  maga- 
sabb. A  szaktudás  elterjedt.  És  mégis  a  háború  során  ott  is  az 
összes  államok  és  törzsek  fiait  teljesen  összekeverték  és  ugy  men- 
tek vállat  vállhoz  vetve  a  tűzbe. 

Ugyanezt  kell  tennünk  nekünk  tisztán  katonai  szempont- 
ból is. 

//.  A  kivihetőség  kérdése. 

Az  ellenvetések  között,  amelyekkel  találkozunk,  az  első  az, 
hogy  mivel  a  hadsereg  egységes  elvek  szerint  van  szervezve:  mi 
történjék  Ausztriában?  Ha  ugyanis  Magyarországon  országos 
rendszer  szerint  csináljuk  a  kiegészítést,  Ausztriában  is  változ- 
tatni kell  a  mostani  beosztáson. 

Erre  válaszom  a  következő: 

A  hadkiegészítés  nem  tartozik  azon  kérdések  közé,  ame- 
lyeknél feltétlenül  a  részletekig  menő  egyformaság  szükséges. 
Nem  tartozik  ez  azon  kérdések  közé  sem,  amelyek,  mint  a  vezér- 
let, vezénylet  és  belszervezet  kizárólag  ő  Felségének  vannak  fen- 
tartva.  Ez  mindenik  országnak  külön  ügye.  Annak  mikéntje  pe- 
dig célszerűségi  kérdés.  Irányadó  csak  az  lehet,  hogy  az  ország 
és  a  katona  hatalom  érdekében  minél  jobban  oldassék  meg. 

A  rendszer  ma  is  különböző.  Más  és  más  területek  szerint. 
Külön  terület  Horvátország  és  Bosznia-Hercegovina  is. 

Mi  tudjuk,  megmondjuk  és  megcsináljuk  azt  és  ugy,  ami  és 
ahogy  nekünk  legjobb.  Az  osztrákok  csinálják  ugy,  ahogy  nekik 
legjobb.  Mi  ebbe  se  beleavatkozni  nem  akarunk,  se  magunkat  e 
részben  fogadatlan  prókátorként  tanácsadóul  föl  nem  toljuk. 

Az  ellenvetések  másik  része  a  katonai  közigazgatás  terüle- 
tén mozog.  Hogyan  lehet  ezt  a  nagy  munkát  az  egész  országra 
szólóan  egy  központból  jól  elvégezni  és  pedig  a  kiszabott  pár  hó- 
napi idő  alatt? 

Erre  nézve  kény  leien  vagyok  egy  kissé  szélesebb  alapot 

adni. 

Az  eddigi  munkai  tömegmunka  volt.  Nem  sokat  törődtek 
azzal,  ki  mire  való,  ki  hová  jusson.  Ennyi  és  ennyi  ember  kell 
ide,  ennyi  oda,  besorozták,  beosztották.  A  katonai  szolgálatot  ke- 
serves áldozatnak  vette  a  legénység.  Elvégezte,  mert  muszáj  volt. 
A  jelen  háború  tanulságai  bizonyították  be  azt,  hogy  milyen 
különbség  van  az  olyan  csapatok  között,  hol  mindenki  a  helyén 
van,  mindenki  önállóan  tudja  kötelességét  és  azok  közt,  amelyek 
puszta  ágyutöltelék  számba  mennek.  A  háborús  kiképzésre  ná- 
lunk édes-kevés  gondot  fordítottak.  A  veszteséget  nem  sokra  vet- 
ték. Más  volt  azonban  a  német  beosztás,  a  kiképzés  és  az  ember- 
anyaggal való  gazdálkodás.  És  az  ő  irányításuk  mellett  más  lett 
nálunk  is  a  háború  második  felében.  És  a  rosszabb  emberanyag 
dacára  is  a  csupa  B)  osztályú  népfölkelő  csapatok  egészen  más- 
kép állották  meg  helyüket. 

A  jövő  katonai  szervezete  a  technikáé  teljesen.  A  tömeg  el- 
vesztette értékét  ma  is,  még  inkább  elveszti  a  fegyverek  tökélete- 
sedése folytán  a  jövőben.  Az  emberélet  becse  megnőtt.  Nem  ad- 
juk a  másét  sem,  nem  engedjük  botorul  föláldozni  a  magunkét. 
Az  az  ember,  aki  a  föladatra  nincs  teljesen  kitanulva,  nincs  töké- 
letesen fölfegyverkezve,  rohamoknál,  kézi  gránát  harcban,  gáz- 
támadásnál, tüzérségnél,  repülőszolgálatnál,  tengeralattjárón  stb. 
tisztára  érték  nélkül  áldozza  fel  életét.,  a  többire  teher,  jobb 
volna  olt  sem  lennie. 

A  jövő  az  egyéni  kiképzésé.  A  szakmunkásé  az  iparban,  a 
szakszerű  katonáé  a  hadseregben. 

Az  emberanyagot  tehát  lelkiismeretesen,  az  összes  körül- 
mények mérlegelésével,  sokszor  egészen  egyéni  alapon  kell  ke- 
zelni,  beosztani,  kiképezni,  fölhasználni.  Ez  a  munka  föltétlenül 
szükséges,  de  érdemes  is  a  fáradságra. 

A  hadkiegészítés  sem  lehet  többé  tömegmunka.  Bármibe 
kerüljön  is:  ugy  kell  csinálni,  hogy  mindenki  képességének  meg- 
felelő helyre  jusson.  És  a  közérdek  parancsa  szerint  —  minden 
kedvezés  kizárásával  —  kell  intézni.  Ugyanígy  a  kiképzést  is.  Nem 
azért,  hogy  túl  legyen  rajta  a  tiszt,  nem  azért,  hogy  parádés  defi- 
lirozást  tudjon  a  legénység,  hanem,  hogy  a  legnehezebb  föladatra 
is  legyen  ember  és  mindenkiből  különbet  próbáljunk  faragni, 
mint  bármelyik  ellenségünk  a  saját  embereiből. 

Ezért  a  katonai  kiképzésnek  az  elemi  oktatáson  kell  kez- 
dődni és  az  egész  nevelésügyet  is  teljesen  át  kell  szőni  a  katonai 
nagy  érdekek  kívánalmaival.  Ez  egyúttal  nemzetnevelés  is,  mun- 
kás fegyelem  is  az  egész  népre  nézve. 

Az  irni-olvdsni  tudó,  valmint  a  szakképzettséggel  biró  em- 
beranyagot tehát  különös  lelkiismeretességgel  kell  be  is  osztani. 
A  teljesen  műveletlen  anyagnál  elégséges  a  beosztásnál  a  nemze- 
tiségi szempont  figyelembe  vétele.  Ez  a  kontingens  remélhetőleg 
folyton  apadni  fog.  A  többit  azonban  a  legnagyobb  lelkiismere- 
tességgel kell  beosztani. 

A  sorozó  bizottságoknak  megfelelő  egyéni  kimutatások 
alapján  részletes  munkát,  adatgyűjtést  kell  végezniök.  Már  a  so- 
rozásnál kell  az  első  javaslatot  megtenni  általánosságban  a  csa- 
patnemre nézve.  Folytatni  kell  ezt  a  kerületnél.  Befejezi  a  minisz- 
térium. És  itt  tekintettel  lehet  arra  is,  hogy  jóformán  mindenki 
az  ország  más  vidékére  s  a  neki  megfelelő  fegyvernemhez  ke- 
rüljön. 

Ez  a  munka  busásan  megtérül  ugy  a  csapatok  értékének 
emelkedésében,  mint  a  kiképzés  bajainak  apadásánál  és  egyúttal 
abban  a  nagy  közgazdasági  és  nemzeti  haszonban,  amelyre  ké- 
sőbb rá  fogunk  térni. 

A  kiegészítés  reformja  nem  érinti  a  hadsereg  nyelvének, 
szervezetének  kérdését:  megoldható  tehát  akkor  is,  ha  a  nagy 
kérdések  egyelőre  el  nem  döntettek.  És  föltétlenül  megcsinálandó 
a  magyar  hadsereg  fölállítása  esetén  is.  Megcsinálandó  katonai 
és  nemzeti  okokból  mindenképen.  És  ez  a  legfőbb  érv,  amiért  to- 
vább el  nem  odázható. 

Nem  érinti  ez  a  békeidőben  való  gyakorlatozásnak,  vala- 
mint a  mostani  hadkiegészítő  kerületek  nyilvántartásának  ügyét 
sem.  Egészen  más  lapra  tartozik  a  háború  esetére  való  beosztás 
kérdése  is. 

A  reform,  amiért  sikra  szállok,  a  békeidőben  a  rendes  kato- 
nai szolgálatra  való  legénységi  beosztásra  vonatkozik.  A  többi 
kérdést  önmagában  nem  érinti. 

III.  A  megoldás  haszna. 

A  hadseregnek  oly  szervezet  kell,  hogy  a  katonai  célnak 
megfeleljen,  a  nemzetből  pedig  mind  kevesebb  erőt  fogyasz- 
szon  és  minél  inkább  növelje  azt.  És  itt  van  a  kérdésnek  reánk, 
magyarokra,  vonatkozólag  roppant  nagy  nemzeti  jelentősége. 

Ha  lehetséges  az  egész  legénységet  a  statisztikai  országos 
arány  szerint  beosztani  ugy,  hogy  minden  osztagban  és  a  leg- 
utolsó szobában  is  ez  az  arány  legyen  meg:  ezáltal  az  ország 
egész  lakossága  összekeveredik  s  a  magyar  mindenütt  túlsúlyra 
emelkedik.  Ennek  nagy  magyarosító  ereje  tagadhatatlan.  A  had- 
sereg tehát  emeli  a  nemzet  erejét. 

Az  igy  összekevert  legénység  megismeri  egymást,  közös  fe- 
gyelem, közös  fáradság,  közös  veszély,  közös  rokonszenvet  és  sze- 
retetet fejleszt  ki. 

Egyik  országrész  fia  összekerülvén  a  többi  vidékek  gyer- 
mekeivel, megismerik  egymást,  megszeretik  egymást,  megisme- 
rik és  megszeretik  áz  egész  országot.  Egyik  elmeséli  a  másiknak 
a  saját  vidéke  szokásait.  Az  Alföld  gyermeke  együtt  küzd,  fárad 
a  felvidék  tótjával,  Erdély  oláh  jávai,  mondjuk  a  dunántúli  gya- 
korlatok területén:  megismervén  egymást,  megszűnik  a  nemzeti- 
ségi  gyűlölködés,  amely  különben  is  csak  az  egy  vidéken  élő  fajok 
között  lehetséges.  Megtanulják,  hogy  egy  hazának  gyermekei  és 
együtt  megszeretik  a  közös  hazát. 

Minél  jobban  sikerül  az  összekeverés  és  minél  távolabbi 
vidékre  kerül  az  ember:  annál  inkább  megismerik  különösen  az 
országot.  Mindenki  lát  mindenütt  valamit,  amiből  tanulhat.  Ezt  a 
tanultságát  hazaviszi.  Az  Alföld  fia  ipari  vidékre  kerül:  megsze- 
reti az  ipart  s  magának  életpályául  választja. 

Mint  a  régi  idők  iparosát  a  vándorlás  nevelte  és  a  művelt- 
séget az  terjesztette  legjobban:  ennek  a  rendszernek  nevelő  hatá- 
sát letagadni  nem  lehet. 

Nagyban  emeli  a  hadsereg  értékét,  használ  a  nemzet  köz- 
művelődésének, közgazdaságának.  Egy  egységbe  kovácsolja  össze 
a  nemzet  fiait.  Amit  az  iskola  elkezdett:  a  katonaság  befejezi.  És 
a  magyar  csapatok  részére  való  teljesen  magyar  tisztépzéssel 
egyetemben  minden  nemzeti  követeléseink  leglényegesebb  alap- 
feltételét jelenti. 

Nem  is  állott  útjában  egyéb,  mint  az  előitélet,  hogy  attól 

féltek  a  régi  időből  való  tábornokok,  hogy  igy  az  egységessé  vált 
magyar  hadsereg  újból  megkísérli  megismételni  a  48-at.  Ezt  a 
feltevést  azonban  minden  időkre  megcáfolta  a  mostani  háború. 
S  ha  valaki  ezért  állna  a  reform  útjába:  csak  azért  is  meg  kell 
csinálni.  A  másik  ok  volt  eddig  a  saját  közömbösségünk  e  kér- 
dés nagy  fontossága  iránt. 

Ezt  igyekeztem  ez  alkalommal  is  főként  megszüntetni. 

Fogjanak  össze  a  nemzet  legjobbjai,  jussanak  tadatára  a 
kérdés  nagy  fontosságának.  Ezen  a  ponton  nem  szabad  enged- 
nünk. 

Vérrel  vásároltuk  meg  a  jogot  hozzá. 


A  horvátországi  választókerületek 
beosztása. 


Irta:  Benisch  Arthur  dr. 


A  magyar  közvélemény  mindig  kevés  érdeklődést  tanúsított  a 
Dráván  túli  viszonyok  iránt;  ugyancsak  nagy  a  tájékozatlanság  és  kö- 
zömbösség még  a  műveltebb,  sőt  a  politikai  körökben  is  a  Horvát- 
országban élő  magyarok  száma,  fontossága  és  helyzete  tekintetében. 
Ennek  tulajdonítható,  hogy  népünknek  eme  jelentékeny  szerepre  hiva- 
tott töredéke,  mely  ma  számban  megközelíti  az  Elszász-Lotharingiában 
élő  franciákat  (200.000)  s  az  Erdélyben  élő  szászokat  (200.167),  kultu- 
rális, gazdasági  s  társadalmi  téren  a  Julián  Egyesületnek  másfél  év- 
tizedes dicséretes  működése  dacára  is  alárendelt  helyzetben  van  s  el- 
hagyatottságában, teljes  szervezetlenségében  politikai  téren  mindeddig 
még  szóhoz  sem  jutott.  A  horvátországi  magyarok,  kiknek  száma  a 
hivatalos  statisztika  szerint  105.948  (4-1%),  tényleg  azonban,  mint  azt 
annak  idején  e  folyóirat  hasábjain  részletesen  kimutattam1),  legalább 
170.000  (6-5%),  az  1914.  évben  208.411  képviselőválasztó  közül  alig 
3500  fővel  (1-7%)  voltak  képviselve  s  ezen  elenyésző  számuknál  fogva 
a  választásoknál  —  tán  egy  kerületet  kivéve  —  a  legkisebb  befolyást 
sem  tudták  gyakorolni. 

A  magyarságnak  eme  kedvezőtlen  helyzetén  a  most  tető  alá  hozott 
horvátországi  választói  reform  sem  javítóit,  sőt,  ha  lehet,  még  rontott 
rajta.  Tudvalevő,  hogy  az  uj  horvát  választójogi  törvény  a  lehető  leg- 
demokratikusabb alapon  épült  fel:  néhány,  minden  választójogi  törvény- 
ben szereplő  s  jelentéktelen  korlátozástól  eltekintve,  választó  lesz  minden 
életének  24.  évét  betöltött  férfi,  beleértve  az  analfabétákat  is,  ugy  hogy 
a  választók  száma,  mely  az  1910.  évi  reform  előtt  52.000,  azóta  208.000 
\  olt.  most  felül  fogja  múlni  a  félmilliót.  E  nagy  jogkiterjesztésből  azon- 

*)  "Horvátors/ig  nemzetiségi  viszonyai.  Magyar  Figyelő, r1913.  június  16-iki  szám. 

ban  a  horvátországi  magyarok,  kisebb  arányban  a  németek  is,  ki  lesz- 
nek zárva  az  uj  törvény  ama  rendelkezése  folytán,  mely  a  választói  jo- 
gosultságot ezentúl  is  a  horvát  illetőséghez  köti.  Már  pedig  a  horvát- 
országi magyarok  túlnyomó  része  bevándoroltakból  vagy  1867  óta  be- 
vándoroltak utódaiból  áll  (az  alkotmányos  korszak  kezdetén  a  magya- 
rok száma  15 — 20.000  volt)  s  a  horvát  illetőségi  törvény,  valamint  an- 
nak valamennyi  közigazgatási  hatóság  részéről  következetesen  magyar- 
ellenes szellemben  történt  alkalmazása  a  horvátországi  illetőség  meg- 
szerzését szinte  lehetetlenné  tették.  Ha  ezen  nem  változtatnak,  ugy  a 
magyarok  közül  a  jövőben  is  csak  az  eszékvidéki  autochton  magyar 
falvak  lakosai  s  a  vasúti  és  közös  szolgálatban  álló  alkalmazottak  jut- 
hatnak hozzá  szavazati  joghoz.  Többé-kevésbbé  hivatalos  jellegű  köz- 
lésekből azonban  kitűnik,  hogy  a  horvát  országos  kormány  —  való- 
színűleg a  magyar  kormány  intervenciójára  —  a  horvát  illetőségi  tör- 
vényt hamarosan  oly  módon  fogja  módosítani,  hogy  a  Magyarország- 
ból áttelepültek  hosszabb  utánjárás  és  költség  nélkül  s  a  közigazgatási 
hatóságok  önkényétől  mentesítve  hozzájuthassanak  a  horvátországi  ille- 
tőséghez. Ez  a  tervbevett  módosítás  igen  nagy  fontosságú  s  valószínűleg 
fordulópontot  fog  jelenteni  a  Dráván  túli  magyarság  történetében;  ép 
azért  nagyon  kívánatos,  hogy  ezen  ígéretet  a  magyar  közvélemény  és 
főleg  a  kormány  számon  -  tartsa  s  teljesítését  szükség  esetén  megsür- 
gesse. 

A  mai  állapot  mellett  a  választókerületi  beosztás  a  magyarságra 
nézve  a  fent  vázolt  okokból  meglehetősen  közömbös,  mert  érvényesü- 
lésre sehol  nem  számíthatna;  minthogy  azonban  az  illetőségi  törvény 
közeli  reformjára  számítanunk  kell,  már  most  is  érdekelhet  minket, 
hogy  vájjon  az  esetben,  ha  magyar  véreink  is  korlátozás  nélkül,  vagy 
legalább  létszámukat  megközelítő  arányban  jutnak  szavazati  joghoz, 
az  uj  választókerületi  beosztás  ad-e  módot  arra,  hogy  egyes  kerületek- 
ben a  siker  reményével  vegyék  fel  a  választási  küzdelmet? 

Az  eredmény,  mint  látni  fogjuk,,  nagyon  elszomorító.  A  horvát 
kormány  kitűnően  értett  a  választási  geometria  tudományához  s  a  ke- 
rületeket ugy  osztotta  be,  hogy  sem  a  magyarok,  sem  a  németek,  sem 
ketten  együttvéve  a  120  kerület  közül  egyetlenegyben  sem  juthatnak  — 
legalább  a  hivatalos  adatok  szerint  —  abszolút  többségre. 

Ugy  vélem  azonban,  a  magyar  közönség  előtt  nem  lesz  érdekte- 
len, ha  a  horvát  választókerületi  beosztás  múltjával  és  jelenével  nem- 
csak kizárólagos  magyar  szempontból  foglalkozom,  hanem,  bár  rövi- 
den, az  egész  kérdést  is  ismertetem. 

Az  alkotmányos  korszakban  először  az  1870.  évi  szeptember  12-én 
szentesített  törvény  foglalkozik  a  választójoggal.  E  törvény  a  bán  kor- 
mányzata alatt  álló  Horvátországot  (a  katonai  határőrvidék  akkor  még 

teljes  egészében  fennállott)  67  kerületre  osztotta  s  kijelentette,  hogy  a 
megyék  43,  a  városok  s  egyes  mezővárosok  24  sáborképviselőt  válasz- 
tanak. Zágrábra  3,  Fiume  és  kerületére,  a  bukkarii  kerületre,  Eszék  és 
Várasd  városokra  2 — 2  képviselő  jutott.  A  törvény  csak  azt  határozta 
meg,  hogy  egy-egy  megyére  vagy  városra  hány  képviselő  jut;  a  kerü- 
leti beosztás  eszközlését  a  központi  választmányok  hatáskörébe  utalta. 

A  határőrvidék  egyrészének  polgáriasítása  után  szükségessé  vált 
a  kerületek  uj  beosztása.  Az  1875.  évi  július  6-iki  törvény  77  kerületet 
szervez  s  ez  alkalommal  már  a  törvényhozás  szabja  meg  az  egyes  kerü- 
letek beosztását  is.  Ugyancsak  77  kerület  szerepel  az  1881.  évi  július 
15-iki  törvényben  is.  A  3  törvényhatósági  joggal  felruházott  város 
(Zágráb,  Eszék,  Várasd)  7  kerületén  s  a  Fiúménak  szánt  2  kerületen 
kivül  még  7  város  és  7  mezőváros  (trgoviste)  kapott  követküldési  jo- 
got. A  77  kerület  közül  német  többségű  volt  Eszék,  a  szeréinmegyei 
Ruma  és  India,  összesen  tehát  4  kerület. 

A  határőrvidék  teljes  feloszlatása  után  az  1888.  évi  szeptember 
29-iki  törvény  immár  90  kerületre  osztotta  be  Horvátországot;  ez  a 
kerületi  beosztás  volt  —  igen  lényegtelen  módosítástól  eltekintve  — • 
mai  napig  érvényben.  Ez  a  törvény  már  csak  a  törvényhalósági  váro- 
sokat ruházta  fel  önálló  követküldési  joggal.  (Zágráb  3,  Eszék  és 
Fiume  2 — 2,  Várasd  és  Zimony  1 — 1.)  A  beosztás  már  1881-ben  sem 
volt  igazságos,  mert  érthetetlen  kedvezésben  részesítette  az  analfabéta, 
koldusszegény  Lika-Krbavát,  melynek  10  kerületei  juttatott,  továbbá 
Szerém  megyéi,  mely  a  neki  kijáró  13  helyett  16  mandátumot  kapott. 
Még  kirivóbb  lett  az  egyes  kerületek  népessége  közötti  aránytalanság 
30  év  múlva,  amely  idő  alatl  a  tengermelléki  megyék  lakossága  a  nagy 
kivándorlás  folytán  alig  szaporodóit,  mig  viszont  Relovár-Kőrös  és 
Pozsega  megyék  népessége  a  nagyarányú  bevándorlás  folytán  az  or- 
szágos aránynál  jóval  magasabb  mértékben  emelkedett.  így  történt, 
hogy  mig  átlagosan  29.665  lakosra  jutott  egy  kerület,  a  városoktól  el- 
tekintve 8  kerületben  volt  20.000-nél  kevesebb  lakos,  (legkevesebb  a 
karlopagoiban.  14.244  lakos)  viszont  a  belovári  kerületre  56.324.  a 
samoborira  52.899.  s  még  8  kerületre  40.000-nél  több  lakos  jutott.  Saját- 
ságos, s  aligha  puszta  véletlen  műve,  hogy  a -két  legjobban  favorizált 
megyében,  Lika-Krbavában  és  Szerémben  a  szerb  elem  van  túlsúlyban. 
Tudvalevő,  hogy  régebben,  a  Khuen-éra,  a  közjogi  radikalizmusra 
hajló  horvátokkal  szemben  szivesen  támaszkodott  a  szerbajku  lakos- 
ságra. Ha  most  a  választókerületek  nemzetiségi  viszonyait  vesszük 
szemügyre,  azt  találjuk,  hogy  a  szerb  elem  a  fent  említettekből  kifolyó- 
lag, bár  az  ország  egy  részében  szétszórva  él,  mégis  számarányánál  na- 
gyobb mértékben  érvényesült:  a  88  kerület  közül  (Fiumét  nem  számít- 
juk, minthogy  kövelküldési  jogával  soha  sem  él)  18-ban  abszolút.  10-beu 

relatív  többségben  voltak,  vagyis  a  mandátumok  31-8%-a  fölött  rendel- 
keztek, holott  számarányuk  1880-ban  26*3,  1910-ben  24-6. 

Ami  a  magyarokat  illeti,  legtöbben  voltak  a  verőcei  (24-4%),  vu- 
kai  (Verőce  m..  18-7%),  nustári  (Szerem  m.,  17-7%),  daruvári  (16'8%) 
év  szlatinai  (Verőce  m.,  15*3%)  kerületekben.  Ezenkivül  még  8  kerü- 
letben voltak  10 — 15%-nyi  arányban. 

A  németek,  kiknek  száma  a  magyarokénál  valamivel  nagyobb 
i  1910-ben  134.078  a  hivatalos  statisztika  szerint,  tényleg  valószinüleg 
200.000)  politikai  jogok  tekintetében  a  magyaroknál  sokkal  kedvezőbb 
helyzetben  voltak.  Mivel  jórészük  már  régebbi,  a  XVIII.  században  be- 
vándorolt telepes  s  jómódú  kisbirtokos,  a  választójogból  nem  lehetett 
őket  annyira  kizárni,  mint  a  magyarokat:  a  német  anyanyelvű  válasz- 
tók száma  körülbelül  8400  volt.  A  németek  Szerém  megye  egyes  részein 
zárt  tömegekben  laknak  s  egy  kerületben,  a  rumaiban,  a  választók  kö- 
zött is  többségben  voltak,  ugy  hogy  e  kerület  több  izben  német  nemze- 
tiségi követet  választott  a  sáborba.  Jelentékeny  számban  voltak  még  a 
németek  képviselve  a  zimonyi  (38*3%),  a  két  eszéki  (37*3  £11.  34-7%),  a 
vukai  (29-7%).  vukovári  (25-3%)  és  a  vinkovcei  (21%)  kerületekben. 
A  magyarok  és  németek  együtt  a  lakosságnak  legalább  30% -át  alkották 
a  következő  kerületekben:  Ruma  (60*5%),  Eszék  I.  (49'4%),  Eszék  II. 
(45-7%),  Zimony  (50%),  Vuka  (48-4%),  Vukovár  (37-1%),  Nustár 
(36-8%),  Vinkovce  (32-7%). 

Rumától  eltekintve  a  magyarok  és  németek  még  a  vukai  kerü- 
letben tudtak  a  választásokra  némi  befolyást  gyakorolni,  mert,  mint 
régi  lakosok,  a  választók  közt  is  eléggé  képviselve  voltak.  Ezen  kerület 
magyarjainak  és  németiéinek  szavazataival  jutott  a  mostani  bán, 
Mihalovich  Antal  is  mandátumához.  Az  uj  kerületi  beosztás,  sajnos, 
nem  mutatja,  hogy  a  bán  e  támogatásért  hálás  lett  volna. 

Mig  az  1910.  évi  választói  reform,  mely  a  szavazók  számát  meg- 
négyszerezte, sem  a  kerületek  számán,  sem  azok  beosztásán  nem  változ- 
tatott, a  mostani,  1917.  évi  reform  megszaporította  a  kerületek  számát 
s  ennek  folytán  gyökeresen  megváltoztatta  a  kerületi  beosztást  is.  A 
kerületek  száma  90-ről  122-re  emelkedett;  Fiúménak  ismét  két  kerüle- 
tet szántak. 

A  törvényjavaslat  indokolása  szerint  a  kerületek  számának  eme 
jelentékeny  emelkedése  logikus  következménye  a  választók  nagy  sza- 
porodásának. Ennek  folytán  egy-egy  kerületre  átlag  21.850  lakos  s 
4390  választó  jut.  Az  indokolás  a  kerületek  számának  emelését  helyes- 
nek tartja  abból  a  szempontból  is.  hogy  igy  a  képviselők  és  a  választók 
közötti  érintkezés  belsőbb  lesz  s  a  kisebb  pártoknak  is  meg  fogja  köny- 
nyíteni  megfelelő  számú  mandátum  szerzését.  A  javaslat  egy  kommen- 
tátora, Dr.  Polic  egyetemi  tanár  az  «Obzor»-ban  megjelent  cikkében 


136 


Benisch  Arthur  dr. 


azt  mondja,  hogy  az  igazságos  kerületi  beosztás  csakis  a  kerületek  szá- 
mának jelentékeny  növelésével  volt  lehetséges,  mert  ellenkező  esetben 
az  eddig  favorizált  vidékek  mandátumait  kellett  volna  jelentékenyen 
csökkenteni,  ami  nagyon  odiózus  dolog.  (így  pl.  Lika-Krbava  10  helyett 
legföllebb  hatot  kapna.) 

Véleményünk  szerint  ezen  okok  egyáltalán  nem  teszik  indokolttá, 
hogy  egy  oly  szegény  s  politizáló  hajlamú  országban,  mint  amilyen 
Horvátország,  a  közkiadásokat  ily  terméketlen  célok  érdekében  növel- 
jék s  a  hivatásos  politikusok  számát  még  jobban  szaporítsák. 

Az  uj  kerületi  beosztás  többek  között  egy  fontos  újítást  is  tartal- 
maz: megadja  a  választójogot  az  úgynevezett  Zsumberak  és  Marindol 
kerületnek,  mely  eddig  a  politikai  jogokból  teljesen  ki  volt  zárva  azért, 
mert  e,  Krajna  határán  fekvő  terület  birtoka  mai  napig  vitás;  tényleg 
Horvátországhoz  tartozik,  de  igényt  tart  rá  Ausztria  is. 

Az  uj  kerületi  beosztásnál  követett  elvek  tekintetében  a  törvény- 
javaslat indokolása  azt  mondja,  hogy  két  főszempont  szerepelt:  az: 
egyik,  hogy  a  kerületek  lehetőleg  egyenlő  népességüek  legyenek;  a  má- 
sik, hogy  a  «nemzet  horvát  és  szerb  részének »  lehetőleg  arányuknak 
megfelelő  számú  kerület  jusson,  mert  csakis  ily  igazságos  megoldás 
mellett  lehet  számítani  a  politikai  élet  egészséges  irányban  való  fejlő- 
désére. Tekintettel  voltak  a  természeti  s  a  közlekedési  viszonyokra  s  a 
közigazgatási  egységekre  is  annyiban,  hogy  a  politikai  községeket  (meg- 
felel nálunk  a  körjegyzőségnek)  a  lehetőség  szerint  nem  vágták  szét 
több  kerület  között. 

Ami  az  indokolásnál  említett  elveket  illeti,  azokat  tényleg  elég 
gondosan  keresztülvitték.  A  kerületek  igen  nagy  többségében  a  lakosság 
száma  közel  van  az  átlaghoz;  a  legkisebb  népességű  kerületnek  (a  vá- 
rosokról nem  szólva)  15.051,  a  legnagyobb  népességűnek  27.131  lakosa 
van.  Nagyon  feltűnő  s  ugy  az  eddigi  magyarországi,  mint  a  horvát- 
országi gyakorlattal  ellenkezik,  hogy  számos  választókerület  két  vár- 
megye községeiből!  alakult.  Azt  hiszem,  nálunk  is  sokkal  megfelelőbb 
kerületi  beosztást  lehetne  csinálni,  ha  a  ma  szükségleteinek  sok  helyt 
egyáltalában  meg  nem  felelő  megyei  határokat  figyelmen  kívül  lehetne 
hagyni. 

Ami  a  szerbeket  illeti,  elég  testvériesen  osztoznak  horvát  test- 
véreikkel a  mandátumokon.  30  kerületben  abszolút,  háromban  relatív 
többségben  vannak  s  igy  a  120  közül  27'5%  jut  rájuk;  a  többi  a  hor- 
vátoké, akik  77  kerületben  abszolút,  tizben  relatív  többségben  vannak. 
S  mi  van  a  többi  nemzetiséggel,  a  magyarokkal  és  a  németekkel,  hogy 
a  jelentéktelen  töredékeket  alkotó  cseheket,  tótokat  és  ruténeket  ne  is 
említsük?  Ezekkel  sommásan  elbánt  az  uj  törvény.  Az  indokolás  szerint 
«a  másnyelvü  nemzetiségek  alig  jönnek  számításba,  mert  jelentéktelen 

számuk  mellett  túlnyomó  részt  területileg  nagyon  szét  vannak  szórva 
k  a  horvátokkal  és  szerbekkel  összekeveredve,  ugy  hogy  önmagukban 
nem  tudnának  kellő  számú  lakossággal  biró  választókerületet  alkotni.)) 
Kriskovic  bánhelyettes  ennél  még  tovább  ment  a  javaslatot  ismer- 
tető sábori  beszédében:  egyszerűen  tagadta,  hogy  Horvátországban  nem- 
zetiségek volnának.  Szerinte  «a  választókerületek  beosztásánál  csak 
célszerűségi  szempontok  szerint  jártunk  el,  minthogy  Horvátországban 
nincsenek  nemzetiségek,  amelyekre  figyelemmel  kellene  lenni.  Ebben 
az  országban  nyelv,  érzés,  mult  és  jövő  tekintetében  csak  egy  nemzet 
van». 

Nehéz  megállapítani,  hogy  a  nemzetiségek  létezésének  eme  taga- 
dásával a  horvátok  önmagukat,  vagy  az  idegeneket  akarják-e  ámítani. 
Hiszen  csak  a  hivatalos  adatok  alapján  is  közel  egynegyed  millió  ma- 
gyar és  német  él,  főleg  Szlavóniában,  ahol  hivatalosan  28%,  valószínű- 
leg azonban  több  mint  40%,  tehát  a  lakosság  kétötöde  idegen  nemzeti- 
ségű.2) A  horvát  nép  nagyon  jól  tudja,  hogy  van  neki  is  nemzetiségi 
kérdése,  hisz  a  háború  előtt  sajtójuknak  leggyakoribb  témája  volt  a 
Szlavóniát  fenyegető  magyarosítás  és  germanizálás  veszélyének  unos- 
untalan  való  feszegetése. 

A  kejületi  beoszlás  tanulmányozása  arról  győz  meg,  hogy  alkotói 
nagyon  is  tudták,  hogy  Szlavóniában  vannak  nemzetiségek  s  az  általuk 
annyira  hangoztatott  demokratikus  eszmék  ellenére  mindent  elkövettek 
arra  nézve,  hogy  az  uj  beosztás  mellett  a  magyarokat  és  németeket  még 
abban  az  esetben  is  kizárják  a  sáborból,  ha  az  illetőségi  törvény  re- 
formja után  szavazati  joghoz  jutva  esetleg  egymással  szövetkeznének 
egyes  kerületekben.  Zimonytól  és  Eszéktől  eltekintve,  ahol  a  jelenté- 
keny számban  levő,  de  nemzetisége  iránt  közömbös  német  polgárság 
eddig  még  meg  sem  próbálta  a  politikai  téren  való  érvényesülést,  az  uj 
beosztás  szerint  a  magyarok  és  németek  együttvéve  is  egyes  kerületek- 
ben legfölebb  30 — 40% -át  alkotják  a  lakosságnak  s  igy  természetesen 
az  érvényesülésre  semmi  kilátásuk  nincs.  Sajátságos,  hogy  a  horvátok, 
kik  a  magyarok  nemzetiségi  elnyomásáról,  a  csehek  és  szlovének  szóla- 
mait átvéve,  még  mostanában  is  oly  elítélően  irnak  sajtójuk- 
ban, a  nemzetiségek  jogainak  tiszteletben  tartását  a  maguk  ré- 
széről nem  tartják  szükségesnek.  Pedig  a  horvátok  igazán  minden  ve- 
szély nélkül  megengedhetnék  maguknak  azt  a  fényűzést,  hogy  a  nem- 
zetiségek politikai  érvényesülésének  elősegítése  tekintetében  jó  példát 
mutassanak,  mert  hisz  a  magyarok  és  németek  a  mostani  viszonyok 
között,  szétszórt  elhelyezkedésük  mellett,  nagyon  megelégedtek  volna 
itt  kerülettel  is:  annyi  német  s  magyar  képviselő  pedig  csak  nem  veszé- 
iyeztette  volna  a  sábor  horvát  jellegét!  Ugylátszik  azonban,  hogy  a  nem- 

2)  L.  idézett  tanulmányomat,  Magyar  Figyelő  1913.  jun.  16.  414.  lap. 

zeliségek  önrendelkezési  jogát,  a  kisebbségek  védelmét  a  íegtöbb  nem- 
zet a  mások  államában  szerelné  megvalósítani  s  e  szép  jelszavakat  ex- 
portcikkeknek tekinti. 

Az  uj  kerületi  beosztás  alapján  a  két  eszéki  s  a  zimonyi  kerület 
változatlan  marad.  Az  egyetlen  német  kerületet,  a  rumait,  kettéválasz- 
tották s  szerb  községek  hozzácsatolásával  a  németeket  mind  a  kettőben 
kisebbségbe  juttatták.  Minthogy  a  törvényjavaslat  a  kerületeket  csak 
számokkal  jelzi,  az  alábbiakban  a  könnyebb  tájékozódás  végett  a  kerü- 
leteket egyik-másik  ismertebb  helyéről  kereszteljük  el.  Legtöbb  magyar 
lakos  lesz  az  uj  beosztás  szerint  a  cabunai  kerületben  (verőcei  járás, 
27*8%)  15 — 20%  közt  van  a  magyarok  száma  négy  kerületben.  A  né- 
metek száma  a  rumai  kerületben  30*9%.  a  szomszédos  indiai  kerület- 
ben 26*2%,  három  szerém-  és  egy  verőcemegyeiben  24 — 29%.  A  magya- 
rok és  németek  együtt  jelentékenyebb  számban  vannak:  a  vinkovcei 
(105.  sz.)  (39-3%),  a  rumai  (113.  sz.)  (36-9%),  a  cabunai  (95.  sz.) 
(36-6%),  a  vukovári  (104.  sz.)  (36-1%),  az  indiai  (114.  sz.)  (35-1%)  és 
a  vukai  (98.  sz.^  kerületben  (32-2%). 

Egyáltalában  nem  jóhiszemű  s  nem  felel  meg  a  valóságnak  az  in- 
dokolásnak az  az  állítása,  hogy  a  magyarok  és  németek  szétszórtságuk- 
nál fogva  nem  volnának  képesek  elegendő  népességű  választókerülete- 
ket alkotni.  Egy  pillantás  Horvátország  nemzetiségi  térképére  elárulja, 
hogy  vannak  e  két  népnek  oly  jegecesedési  pontjai,  ahol  minden  nehéz- 
ség nélkül  lehetne  számukra  több  választókerületet  kihasítani. 

A  hivatalos  adatok  alapján  kiszámítottam,  hogy  legalább  öt  ma- 
gyar, német  többségű  kerület  volna  alakítható.  íme  e  kerületek  nem- 
zetiségi viszonyai: 

1.  Két  kerület  India  és  Ruma  székhellyel,  Maradék,  Voganj,  Pu- 
tinci,  Beska,  Uj-Banovci,  Ó-  és  Ujpázua  egymással  területi  összefüggés- 
ben álló  községekből.  E  kilenc  község  lakossága  41.801.  magyar  10*8%, 
német  48*1%,    horvát  és  szerb  25-7%,  azonkivül  13%  tót. 

2.  Két  kerület  Vinkovce  és  Vukovár  székhellyel,  18  községből, 
36.703  lakossal.  Magyar  15%,  német  35*5%,  horvát  és  szerb  44%. 

3.  A  vukai  kerület  Kórógy  és  Haraszti  magyar,  Szarvas  német, 
Ernestinovo.  Rétfalu  és  Viskovci  német-magyar,  továbbá  Tenje  és  Vuk» 
községekkel,  19.689  lakossal,  kik  közül  25*7%  magyar,  33*1%  német, 
38-7%  horvát  és  szerb. 

Természetes,  hogy  a  magyarok  és  németek  száma  a  valóságba* 
e  kerületekben  jóval  kedvezőbb  volna  a  fenti,  hivatalos  adatokon  nyugvé 
számoknál. 

A  magyarságnak  és  a  vele  közös  sorsú  németeknek  ez  a  kirívó, 
sértő  mellőzése  kell  hogy  erős  intőjelül  szolgáljon  a  Dráván  innen  is  és 
túl  is.  A  szlavóniai  magyarság  joggal  számíthat  a  hatalmas  anyaország 

támogatására,  melyet  ez  alkalommal  nélkülözni  volt  kénytelen.  Mióta 
az  anyaország  hathatós  támogatásával  nagyobb,  de  még  mindig  nem 
elegendő  számú  elemi  iskolához  jutott,  kezd  kulturális  és  gazdasági  té- 
ren erősödni;  rajta  kell  lennünk,  hogy  az  unionizmus  eszméjének  eme 
nagybecsű,  törhetetlen  híveit  végre  politikai  jogokhoz  is  hozzájuttassuk. 
Ha  ezt  megtettük,  a  szlavóniai  magyarok  feladata  lesz  a  kezükbe  adott 
fegyvert  a  gazdasági,  társadalmi  és  politikai  szervezkedés  javára  fel- 
használni és  arra  törekedni,  hogy  teljes  erkölcsi  és  anyagi  súlyuk  latba- 
^etésével  a  hatalom  birtokosait  az  eddigi  mostoha  bánásmód  helyett 
jogaik,  szabad  fejlődésük  tiszteletbentartására  kényszerítsék. 


pt, 


Tatárfoglyaink  táborában. 

Irta :  Kunos  Ignác. 

Daliás  idők  emlékezete  újult  meg  az  európai  vérzivatar  gyászt- 
hozó jelenjében.  Történeti  multunk  egyik  félelmetes  epizódja,  a  tatár- 
járás világtörténeti  eseménye  ismétlődik  valóra.  Messze  Ázsia  mongol 
tipusu  hordái  kerekedtek  világharci  utjokra,  hogy  multunk  egyik  véres 
emlékezetét  egy  még  véresebb  jelenre  ébresszék.  És  fergetegek  mód- 
jára száguldoz  az  ősi  utód,  követ  kövön  nem  hagyván,  füvet  füvön  ki- 
pusztítván. Nem  az  akarata  sugallatából,  nem  is  a  szive  meg  az  érzése 
szerint.  Hisz  idegen  parancs  volt  az  ösztökélőjük  és  idegen  szó  a 
kényszerítőjük.  És  az  orosz  önkény  emez  évszázados  elnyomottjai, 
emberi  jogok  számkiüzöttjei,  nemzeti  és  vallási  tradíciók  megfosztott- 
jai,  kénytelen-kelletlen  törtek  az  előttük  már  legendássá  hiresedett 
Kárpátokra,  melyek  magyar  ércfalazatánál  egy  önkényes  és  testüktől- 
lelküktől  távolálló  akaratnak  lettek  gyászos  áldozataivá. 

Batu-khánnak  és  Dzsingiz-khánnak  kései  ivadékain  beteljesedett 
a  végzet.  A  hajdan  hires  tatár  fejedelemségek  orosz  guberniumokká 
sülyedtek  és  a  kazáni  meg  krimi  khánok  koronái,  cári  kincstáraknak 
lettek  muzeális  klenodiumaivá. ,  Mirzák  palotáiról  félholdak  hullottak 
alá,  arabeszkek  cirádái  szerte  foszladoztak  és  a  tatár  mecsetek  minaréi- 
ről  lassúvá  némult  a  csengő  szavú  müezzin  imára  késztő  szózata.  És 
az  egyes  tatártörzsek  néprajzi  sokfélesége,  mely  nyelvileg  is  eltávolo- 
dott egymástól,  szülötte  országából   kiüldözve,    eredendő  tüzhelyétő 
messze  szakítva,  más  népek  szokásai,  idegen  erkölcsök  sajátossága 
közé  kellett  hogy  elegyedjék.   Az  egykor  világszerte  rettegett  Tatár 
ország  ma  már  csak  a  történelemé.  És  az  a  világhistóriai  nagy  tatái 
folyamat,  mely  Attila  világhódító  hun  népeit  az  országunkbeli  kun  nem- 
zetség maradékaival  egy  egységes  históriai  vonallal  kötötte  egybe,  az 

ujabb  idők  álladalmi  alakulataiban  nem  találta  meg  történeti  folytatá- 
sát. A  mai  kor  talársága  egy  nemzeti  keretekbe  foglalt  etnográfiai  je- 
lenség. Külön  éleiét  élvén  a  maga  keleti  kultúrájával  és  mind  mai  napig 
sem  tudván  belesodródni  az  őt  körülfolyó  moszkovita  áradatba,  ökölbe 
szorított  kezekkel  és  eget  kereső  tekintettel  várja  a  népek  szabadságá- 
nak derengeni  ígérkező  hajnalát. 

A  világháború  kecsegtető  reménységei  szinte  bódítóan  nehéz- 
kednek szolgai  gúzsba  kötött  leikeikre.  És  a  felénk  hengeredő  invázió, 
melynek  első  lökéseibe  tatár  erők  hordái  elegyültek,  szolgaságban 
sínylődő  néptömegeket  sodort  szabadságot  lehellő  rögeinkre.  Hisz  em- 
beri és  nemzeti  mivoltuk  tudatára  a  mi  földünk  fogolytáboraiban  esz- 
mélődtek.  És  hosszú  hónapok  múlván,  miközben  háborús  élményeiket 
jegyezgették  Írásaikba,  krimi  tatárfoglyok  egyike  emigy  kesereg  a 
laplójában,  a  földig  alázott  tatárság  sorsán: 

«Reánk  tatárokra  a  cári  kormány  kötelezőnek  mondta  ki  a  ka- 
;onáskodást.  Iszlám  voltunkra  nemcsak  hogy  semmiféle  tekintettel  nem 
/olt,  hanem  szolgálatunk  hosszú  ideje  alatt  nem  egyszer  történt  meg 
/elünk  mohamedán  hitű  katonákkal,  hogy  orosz  imákat  imádkoztattak 
íl  velünk,  sőt  akárhányszor  arra  is  rákényszerítettek  bennünket,  hogy 
:ászlójuk  keresztjét  oroszok  módjára  megcsókoljuk.    Akadt   a  tiszt- 
eik közt  olyan  is,  aki  vallásunk  tilalmát  nem  respektálva,  disznóhús 
•vésre  kényszerűéit  bennünket.  Holott  négy  esztendei  katonáskodásunk 
ilatt  alig  akadt  mohamedán  katona,  aki  vallásunk  ez  előírását  meg- 
zegte  volna.  Lenézett  és  sértő  bánásmód  mellett  vittek  bennünket  a 
láboruba:  egy  reánk  erőszakolt  haza  támadó  harcára.  És  mig  a  Nyugat 
alamennyi  birodalmában,  még  a  kis  Romániában  is,  az  iszlám  kato- 
náknak külön  uniformist  adtak,  addig  a  cári  Russzijában  az  efféle,  de 
eánk  nézve  fontos  külsőségekre  nemcsak  hogy  ügyet  nem  vetettek, 
anem  bennünket,  amikor  csak  lehetett,  iszlám  voltunkból  kiforgatni 
s  minden  módon  nevetségessé  tenni  igyekeztek.  Valóban,  az  orosz- 
öldi  iszlám  katonánál  nincs  is  szerencsétlenebb  ember  a  föld  hátán, 
ílemáinkat  megvesztegetik,  iskoláinkat  meg  nem  tűrik  és  művelődés- 
en' törekvéseinket  lehetetlenné  teszik.  Mikor  a  nagy  háború  kitört, 
ennünket  is  fegyver  alá  parancsoltak.  Tízezer  más   vallású  katona 
özé,  legfeljebb  ha  két-háromszáz  mohamedán  harcost  osztottak  be; 
e  hogy  kivel  kell  hadakoznunk,  hogy  kik  a  mi  ellenségeink,  azt  velünk 
szlám  hitű  katonákkal  még  csak  sejtetni  sem  engedték.  Kezdetben  azt 
ittük,  hogy  Japán  ellen  megyünk  ismét,  majd  meg  azt  rebesgették, 
ogy  csak  fegyvergyakorlatokra  visznek  bennünket.    Alig  hogy  két 
étig  gyakorlatoztunk  és  máris  vasúti   vonatokba   gyömöszöltek  be 
ennünket.  Az  uton  elég  gyakoriak  voltak  a  malitvák,  az  orosz  imák, 
e  a  mi  papjainknak,  lékünket  gondozó  moZ/dinknak  se  hire  se  hamva. 

Annál  több  volt  az  orosz  pópa,  kik  egyre  csak  azt  hangoztatták  előt 
tünk,  hogy  Allah  után  Nikoláj  a  mi  második  padisánk.  Mit  tehettünk 
mi  tehetetlen  tatárok,  mikor  még  orosz  katonákban  is  alig  akadt 
aki  szivvel-lélekkel  és  meggyőző  hazaszeretetből  ment  volna  a  harc 
térre.  Ellenben  annál  többen  gondoltak  arra,  hogy  vájjon  mikor  fog 
«zavasztok»,  a  belső  forradalom  kitörni.  És  hogy  komoly  zavargások 
mind  mai  napig  ki  nem  törtek,  azt  még  most  sem  tudjuk  megérteit,.: 

íme  igy  gondolkozott  a  naplóját  hűségesen  rovogató  tatár  har 
cos  és  vele  együtt  a  fogságunkba  jutott  iszlám  hontalanoknak  majd 
nem  valamennyié.  És  e  naplótöredékeket  a  világháborúnak  már  leg 
első  esztendejében,  az  égeri  mohamedán  fogolytábor  első  háború 
nyarában  sikerült  lejegyezgetnem.  Mintha  csak  sötétlő  fellegek  fórra 
dalmi  szellőit  szimatolták  volna,  mintha  csak  egy  álombeli  szabads 
hajnalának  pillantanák  meg  előrévedező  hasadását.  Közben  pedi 
egyre  növekedő  számban  teltek  meg  táboraink,  hálákat  rebegvén  Alla 
mindenhatóságához,  mely  őket  a  rokonfaju  magyarok  fogolylátó  bir 
dalmába  vezérelte.  Éhségcsigázta  testi  szenvedéseiknek  egy-kettőre  vé 
szakadt.  És  szinte  megható  közvetlenséggel  zokogják  el  lelkifájdalmai 
nak  kétségben  vergődő  keserűségeit,  mely  nemzeti  ösztönükkel 
belső  meggyőződésükkel  ellentétes  vészfergetegekbe  sodorta  iszlá 
voltukba  is  belemarkoló  felfogásukat.  Háborús  -költészetnek  nyilado 
tak  vértől  pirosló  rózsái.  A  krimi  virágligetek  és  gyümölcsöskerte 
édes-bús  melódiái  harci  viaskodások  panaszaihoz  simultak  és  a  m 
gyarföldi  fogoly-otthon  térségei  tatárszavu  énekek  siró  sóhajait  han-. 
gozzák  vissza.  És  körbe-körbe,  vagy  kettesben  üldögélve,  messze  tál 
jakra  borong  el  a  tekintetük,  néma  ajkuk  dalra  fakad  és  felzokog  1 
panasz: 

Krakó  utja  kő  utcája, 
Egekig  ér  erős  vára, 
Magyar  erő  rontott  reánk 
.    Acél  karnak  acél  kardja. 

Vasút  gépje  kenve  fenve, 
Ezer  számra  ülünk  benne, 
így  jutottunk  magyar  helyre, 
Esztergomba  foglyul  ejtve. 

Gyenge  ágként  szakadtunk  el,  II 
Sirva-ríva  búcsúztunk  el, 
Magyar  földön  lesz-é  vájjon, 
Eejfa  a  mi  sirhanlunkon. 

A  balalajka  húrjai  pedig  szomorúan   rezdülnek    a    négy  soros 
nóták  végszavaira  és  leikükön  sikong  át  a  refrain: 

Ne  sirj  apám,  ne  sirj  anyám, 
Magyar  főid  lelt  fogoly  hazám. 

* 

A  vérzivataros  háborúnak  három  nyaratszakát  töltöttem  el  biro- 
dalmunkbeli  fogolytáborokban.  Hogy  a  latárságnak  a  miénkkel  rokon 
idiómáit  tanulmányozzam,  hogy  szokásaikat  és  néprajzi  sajátosságai- 
kat megfigyelhessem  és  hogy  lelki  életüknek  dalaikban,  népmeséikben 
és  mondáikban  való  költői  megnyilatkozását  lejegyezhessem.  Hisz  a 
világháború  úgyszólván  ajtónk  elé  tárla  a  tudományos  anyaggyűjtés- 
nek bővévei  kinálkozó  alkalmatosságait.  Uj  kulturfeladatok  rügyeztek 
ki  a  harci  szinterek  vérvirágaiból  és  hazai  kutatások  tarolgatták  a 
szinte  vége  láthatatlan  távolnak  közelünkbe  sodródott  anyag-terméseit. 
Egy  színesen  gazdag  talár  birodalomnak,  nyelvi  és  etnikai  tárházakkal 
duskálkodó  csarnokai  nyíltak  meg  elöltem.  A  széles  utcákká  sorakozó 
baraképületek  más-más  tatártörzseknek  váltak  csendes  hajlékaivá  és 
a  mongolos  arcúak  ezernyi  sokadalma,  iszlám  rítusok  keretében  nyerte 
nyugodalmas  elhelyezését.  Krimi  harcosok  mellé  kazáni  tatárok  sora- 
koztak, miser  törzsek  szomszédságában  baskírok  ütöttek  tanyát  és 
csuvasok,  nogájok,  türkmenek  tarkázták  azt  a  távolabbi  utcasort,  mely 
a  Kaukázus  délceg  és  festői  megjelenésű  harcosainak  vezetett  a  tanyá- 
jához. Mert  községi  élet  elevensége  lüktetett  a  nagy  mohamedán  fo- 
golyvárosnak egyformára  rótt  épületeiben.  Barak  barak  után  mintha 
a  földből  emelkedett  volna  elő  és  a  fekete  kátránylapokkal  bevont 
deszkaépületek,  kisebb-nagyobb  utcákká  sorakozva,  egy-egy  szabadabb 
térségre,  vagy  virágokkal,  füvekkel  beültetett  sétahelyekre  torkollot- 
tak. A  legtöbb  barakutcának  egy-egy  kiemelkedőbb  épület  volt  a  köz- 
ipontja. Ahol  a  legénység  zöme  tanyázott,  oda  a  nagy  fürdőház  épült; 
■  ahol  az  ételeket  osztották,  ott  a  kifőző  konyhája  füstölgött  és  közel  a 
rétekhez,  ahol  már  mezei  virágok  pompáztak,  kórházak  szomorú  ba- 
rakjai  lappangottak.  Külön  épülete  volt  a  tűzoltóságnak,  a  fertőtlenítő- 
nek, más  a  tábori  őrségnek  és  hosszú  vonalban  húzódtak  alá  a  mi 
tisztjeinknek  és  orvosainknak  és  ezek  különféle  hivatalainak  lakó,  ét- 
kező és  dolgozó  helyiségei.  Külön  postája  a  tábornak  és  külön  áru- 
üzletei az  élelmezésükön  javítani  akaró  foglyoknak,  őrtornyok  ajtajá- 
nál szuronyos  katonáink  állottak  és  az  egész  tábort  átölelő  nagy 
deszkakerítésnél  a  mi  fegyvereseink  teljesítették  éjjeli  és  nappali  őr- 
szolgálataikat. 

Kellő  kényelemmel  voltak  foglyaink  barakjai  berendezve.  Min- 

den  egyes  lakójának  külön  ágya,  felette  egy  fapolc,  melyen  meghatóan 
gyöngéd  gondossággal  vannak  az  otthonra  emlékeztető  tárgyak,  csa- 
ládi fényképek,  levelek  és  miegymás  elhelyezve.  A  lakóterem  közepén 
pedig  egy  körülkerített  hely,  hogy  önmaguk  készítette  szalmaszőnyeg- 
jeikre ráborulva,  zavartalanul  végezhessék  mindennapi  imájukat.  A 
hitbeli  közösség  nagy  mecsetjében  csak  pénteki  napon  van  az  együttes 
imádkozás.  És  ha  megcsendül  a  tábori  imámra  «ezánra»  hivó  szózata, 
törzsekbeli  különbözőségek,  tipusokbeli  eltérések  egyetlenegy  nyájjá, 
iszlám  közösséggé  tömörülnek  össze,  hálákat  adandó  a  háború  és  a 
béke  urának,  a  kalifátusi  szentség  menybéli  hatalmasságának.  Mert 
egy  díszesen  megépített  és  a  kellő  rituálékkal  felszentelt  mecset  hir- 
deti az  iszlámság  követőinek,  hogy  ellenséges  területeken  is  kellő  meg- 
értés és  jóindulatú  bánásmód  jutott  osztályrészükül. 

Az  iszlám  foglyokat  nehezebb  munkákra  nem  kényszerítik.  Csak 
a  tábor  nagy  területét  kell  rendben  tartaniok  és  minden  olyan  munkát 
elvégezniök,  mely  az  ottani  élet  zavartalan  és  köztisztasági  működését 
biztosítja.  A  keleti  ember  különben  sem  töri  magát  a  munka  után. 
Órákig  elüldögél  a  barakja  előtt,  dudorássza  a  dalait,  melyeket  kis 
füzetkékbe  jegyezget  össze  és  csak  akkor  nyüzsög  fel  az  élet,  ha  szol- 
gálati célokból  sorakoztatják  őket,  vagy  ha  az  étkezés  ideje  van  köze- 
ledőben. És  sorba  vonulnak  elő  messze  ázsiai  országoknak  és  a  Kau- 
kázus vadregényes  hegyeinek  határainkba  vetődött  típusai. 

ímhol  a  krimi  tatár,  a  napkeleti  krimi  kánság  lakóinak  utódai, 
típusban  is  némi  sajátos  kialakulását  mutálván  fel  cserkesz  és  ozmán 
vérrel  való  vegyülődésöknek.  A  krimi  tatárságnak  ma  már  alig  van 
irodalmi  élete.  Az  iskolázottak,  az  olvasni  tudók  a  sztambuli  művelődés 
felé  hajlanak,  az  ozmánok  irodalmával  táplálkoznak  és  lelki  szükség- 
letei a  boszporuszi  forrásokból  nyeri  kielégítését.  Bakcsi-szeráj  ékes- 
sége aláhanyatlott  és  a  tatár  kánok  ezeregyéji  rezidenciája  az  orosz 
uri  élet  nyaralóinak  nyújtja  keleti  színekkel  tarkázó  örömeit.  Csak 
népi  éleiében  és  népies  nyelvében  éli  etnográfiai  jelenjét  és  főleg  nép- 
költészetében nyilatkoztatja  meg  szellemi  életének  keleti  frisseségét. 
Népdal-költészete  főleg  a  rabló  romantika  hagyományaiból  táplálkozik. 
A  tatár  tőr  és  kés,  a  kama  meg  a  bicsak  rendes  kisérő  motívuma  a 
betyár  énekeknek  és  a  vitézi  daloknak.  Nem  egy  ily  legendássá  vált 
hősnek  maradt  meg  a  népi  emlékezete  és  a  tatár  szegénylegényeknek 
orosz  részről  való  kiirtása,  az  énekek  megmaradt  emlékeit  és  egy- 
ségessé való  alakulásait  is  meglazította.  Közszájon  élő  énekeik  inkább 
a  jelenkór  eseményein  élősködnek. 

Jóval  tisztább  és  markánsabb  a  kazáni  tipus,  az  összes  tatárság 
legértékesebb  eleme.  Keleti  kultúrájukban  a  legfejlettebbek,  szellemi 
képességeikben  a  legmagasabban  állók,  még  a  török  nacionalizmus  fel- 

ébresztésére  is  irányítólag  hatottak.  A  tatárok  nagy  egyetemességében 
elsősorban  a  kazániaknak  van  európai  értelemben  is  számot  tevő  iro- 
dalma és  népi  forrásokból  táplálkozó  költészete.  És  bár  a  nyomása 
alatt  egy  féltékenyen  őrködő  cenzúrának  és  zsibbasztó  hatása  alatt 
állampolitikai  célokat  szolgáló  iszlámellenes  törekvéseknek,  főleg  a 
kazáni  tatárok  teremtellek  meg  egy  oly  modern  keretek  közt  mozgó 
kultúrharcot,  mely  elsősorban  a  mohamedánság  renaissanceának  szol- 
gálta szent  ügyét.  A  kalifátusi  szentségü  Sztambulig  sodródott  el  műve- 
lődési törekvéseiknek  paniszlámi  áramlata.  Folklórjukra  vonatkozó  is- 
mereteink azonban  felette  hézagosak.  Annál  mohóbban  ragadtam  meg 
az  alkalmat,  mely  kazáni  tatár  foglyok  értékesebb  elemeivel  hozott  kö- 
zelebbi, majdnem  baráti  érintkezésbe.  A  kazániak  népköltészete,  iro- 
dalmi értékességük  tekintetében  is,  messze  meghaladja  a  krimi  és 
Volga  vidékbeli  tatárság  népirodalmi  termékeit.  Dalaik  szinte  kifogy- 
hatatlanok, mondáik  és  meséik  szinesek  és  néprajzi  érdekességükben  a 
Nyugat  hasonló  termékeivel  vetekedők.  És  mig  a  krimi  dalok  és  éne- 
tek játszi  elevenséggel  éneklik  múló  természetű  érzelmeiket,  addig  a 
kazáni  nóták  megannyija  egy-egy  komolyabb  gondolatnak  válik  költői- 
leg kiépített  keretévé.  Aminthogy  egy-egy  mélyebb  eszme  rejtőzik  azok- 
ban a  legendaszerü  elbeszélésekben  is,  melyek  a  kazánság  történeti 
múltjának  őrzik  a  hagyományait.  Népmondáiban  fajának  egyes  hőseit, 
népmeséiben  pedig  hőseinek  csodás  cselekedeteit  ünnepli.  És  szinte 
szerető  kegyeletiéi  gondolok  arra  a  krimi  hodzsára  és  kazáni  néptaní- 
tóra, akik  fáradságos  és  türelmet  kivánó  munkámban  oly  készséges 
buzgalommal  állottak  mellettem.  Jórészt  nekik  köszönhetem,  külső 
megjelenésükben  is  daliáknak,  kutatói  fáradozásaim  eredményét. 
Naplószerü  feljegyzéseiket  tették  előttem  hozzáférhetőkké,  eléggé  meg 
nem  becsülhető  adalékait  ébredőben  levő  iszlám  és  tatár  voltuk  faji  és 
vallási  tudatosságának.  Énekesek  és  egyben  zenélők  is,  nem  egy  csengő 
hangon  elénekelt  éneküket  és  dallamukat  sikerült  fonográfhengerek 
viaszkjaiban  megörökítenem. 

Etnikailag  a  legérdekesebb  tatár  típusok  egyike  a  miser.  A  mű- 
veltségnek meglehetősen  alacsony  fokán  állva,  hisz  az  iszlámnak  is  in- 
kább csak  a  külsőségeihez  ragaszkodnak,  a  tatár  közösség  eszméi  job- 
bára ismeretlenek  maradtak  előttük.  Jórészt  zömök  termetűek,  ké- 
kes szeműek,  szőke  hajzatuak  és  úgyszólván  az  egyedüli  tatárok,  akik- 
nek kevésbbé  mongolos  a  vonásuk  és  kevésbbé  mohamedános  az  élet- 
módjuk. Közmondásos  a  csalafintaságuk  és  elismerten  ügyesek,  mint 
kereskedők.  Nem  volt  az  a  kívánságom,  főleg  mikor  néprajzi  tárgyak 
beszerzéséről  volt  szó,  aminek  a  legagyafurtabb  módon  eleget  ne  tud- 
tak volna  tenni.  Alig  is  múlott  el  egy  nap,  hogy  eladni  valókkal  elő  ne 
állottak  volna;  és  ha  a  foglyoknak  el-eltünt  valamijük,  többnyire  a 

miserek  voltak  benne  ludasok.  Emellett  vidámkodók,  nótázó  kedvűek 
és  mindig  készségesek  a  szolgálatra,  főleg  ha  apró  pénzre  is  át  lehetett 
azt  váltani.  És  csak  a  bánatos  megemlékezés  rezegtette  meg  itt-ott  ér- 
zelmeik húrját,  el-eltünődvén  sorsuk  elhagyatottságán  és  Káma-menti 
hazájuk  elmosódott  ködképein.  Miser  lantjukat  pengetvén,  elérzéke- 
nyülve énekelgették  többnyire  négyes  sorokból  álló  dalaikat,  melyek- 
nek igy  hangzott  az  állandó  refrainje: 

Etel  folyó  vize  csobban 
Házikómnak  udvaránál, 
Siró  lányok  sírdogálnak 
Folyó  vizek  folyásánál. 

Sirjad  tele  a  folyókat, 
Áradatig  ontsad  könnyed, 
Hátha  elhoz  onnan  messze 
Bubánatod,  mély  keserved. 

Jóval  jámborabb  egy  másik  törzs  a  baskír,  akinek  otthonról  az  a 
hire,  hogy  könnyen  felül  a  tréfának.  Afféle  rátótija  a  tatár.ságnak  és 
állandó  céltáblája  a  tréfakedvelő  miserek  gunyjainak.  Azt  beszélik 
róluk,  hogy  mikor  katonáskodásuk  idej ébenfa  jobbat  a  baltól  nem  tud- 
ták megkülönböztetni,  félfülükre  szalmát,  a  másikra  meg  szénát  kötöt- 
tek és  «jobbra»  helyett  «szénás  fülre»,  a  «balra»  helyett  pedig  «szalmás 
fülre»  kiáltással  vezényelték  őket.  Apró,  szénfekete  hajú,  kiálló  pofa- 
esontu  emberkék,  kik  csak  akkor  elevenedtek  meg  egy  kissé,  ha  von- 
tatott hangú,  selypitett  szavú  énekeiket  kellett  elénekelniök.  Egyébként 
a  szavukat  se  lehetett  venni. 

Műveltség  és  a  vele  járó  vallási  élet  dolgában  talán  csak  a  türk- 
mének  állottak  alattuk.  E  törzsnek  táborunkbeli  képviselői  még  a  na- 
pok elnevezésével  sem  voltak  tisztában,  életkoruk  megállapítását  pedig 
rendszerint  a  kérdezők  tetszésére  bizzák.  ők,  amint  mondották,  az 
efféle  felesleges  számműveleteket  nem  tartják  számon,  mert  ha  meg- 
öregszenek és  ha  bekövetkezik  az  idő,  ugy  is  csak  meg  kell  halniok. 
Arról  sincs  fogalmuk,  sok  más  törzsbeliekkel  egyetemben,  hogy  ki  ellen 
és  miért  kellett  nekik  hadba  vonulniok  és  hogy  jelenleg  a  földteke 
melyik  táján  is  tartózkodnak.  De  kényszerű  megnyugvással  törődnek 
bele  immár  a  megváltozhatatlan  Kiszmet  végzetszerű  akaratába.  Még 
legnehezebben  a  kaukázusiak,  a  nemzeti  uniformisaikban  kivételes 
helyzetekbe  jutott  kumuk,  avar,  osszét  és  grúz  törzsekbeli  daliák.  Da- 
cos elszántsággal  tűrik  szabad  rabságukat  és  gőgös  önhittséggel  kerü- 
lik a  velők  csak  vallásilag  egyező,  de  fajilag  és  nyelvileg  teljesen  eltérő 

tatár  sorsosaikat.  A  szent  háború  «dzsihádi»  sikolya  különben  sem  ha- 
tolt el  hozzájuk.  A  táboroknak  ők  a  legbravurosabb  mulatozni,  s  egy- 
ben falurosszái,  s  ha  megszólal  a  hangszerük,  duhajos-délcegen  per- 
dülnek elő  és  lej  tik-lej  tegetik  oroszosan  tipikus  nemzeti  táncaikat.  Vad 
szenvedélyesség  hevíti  arcukat  s  mozdulataikat  és  hirtelenkedő  szilaj- 
ságuk  nem  egyszer  fajul  el  véres  verekedésekké.  A  barakbörtönökben 
volt  fellobogó  vérük  lecsillapodása. 

A  táborokban  egyébként  is  gondoskodnak  mindazokról  a  szük- 
ségletekről, melyek  immár  hosszú  esztendők  hontalanságát  elvisel- 
hetőkké  teszik.  Testi  épségükön  egészségi  intézmények  őrködnek, 
tornagyakorlataikat  rendszeres  séták  váltogatják,  melyek  a  nappali 
idő  legnagyobb  részében  alig  vannak  valamennyire  is  korlátozva.  Éte- 
leiket saját  szakácsaik  főzik,  kenyereiket  saját  pékjeik  sütik,  hogy  a 
vallásuk  előszabta  rituálékban  hiba  ne  essék.  Emellett  polgári  voltuk 
foglalkozásait  is  folytathatják.  Minden  egyes  iparágnak  megvan  a 
maga  mestere,  minden  mesterembernek  a  maga  felszerelése  és  nagy- 
szabású műhelyek  állanak  azoknak  az  iparosoknak  a  rendelkezésére, 
akik  hazájukbeli  különlegességekkel  akarnak  bibelődni.  A  tatár  kéz- 
mívesnek különben  is  elismert  ugy  formákban,  mint  színekben  való 
ügyeskedése.  Vannak  asztalosok  és  kovácsmesterek,  vászonszövők  és 
ezüstművesek,  esztergályosok  meg  rézöntők  és  különösen  sok  a  ker- 
tészember, akik  a  fogolytábor  egy-egy  kopár  területét  rózsaligetekké 
meg  virágos  kertekké  varázsolják.  Egész  negyedje  alakult  ki  a  mester- 
emberi közösségnek,  ahol  az  egyesek  kézi  ügyessége  és  termelőereje 
megfelelő  formákat  ölthetett.  Elsősorban  a  tábor  ipari  és  gazdasági 
szükségleteit  kell  ellátniok.  De  szabadabb  óráikban,  vagy  ha  egyéb  fog- 
lalatosságuk nincsen,  otthonról  eltanult  megszokásaikat,  ősi  motivumu 
ipari  tárgyaikat  vésik,  faragják  és  festik  és  hazájukbeli  disz-  és  emlék- 
tárgyakban teszik  emlékezetessé  szakavatottságuk  termékeit.  Egymás- 
után kerülnek  elő  a  változatosnál  változatosabb  játéktárgyak,  mozgat- 
hatókká faragott  és  természetes  színeikre  festett  madarak,  halak,  kü- 
lönféle háziállatok  és  egyéb  népi  termékei  messze  olthonukbeli  barká- 
csoló foglalkozásaiknak.  És  szinte  hirre  vergődtek  azok  a  mesteri 
ügyességgel  összerótt  kígyók  és  krokodilusok,  amint  természetes  és 
pompázó  színeikben,  ahány  állat  annyikép  megfestve,  elevenek  mód- 
jára tudnak  mozgathatókká  válni.  Mintha  a  kigyó  kultusz  ipari  örök- 
létei, ősi  idők  maradványai  és  hindu  befolyás  késői  folytatásai  vol- 
nának. 

A  tatár  törzsek  majdnem  mindegyikének  meg  volt  a  maga  kü- 
lönleges foglalkozása.  A  krímiek  és  kazániak  fafaragványaikkal  ügyes- 
kedtek, a  kaukázusiak  ezüstből  és  állati  szőrből  készített  dísztárgyak- 
kal, gyűrűkkel,  láncokkal  bíbelődtek,  a  baskírok  és  nogáj-tatárok  vá- 

szondarabokból  tarsolyokat  hímeztek,  a  türkmenek  szalmafonáshoz  meg 
hálók,  szalmaszőnyegek  készítéséhez  értettek,  a  paraszti  sorban  élő 
ügyesebb  kezüek  pedig  lakóházak,  mecsetek,  szél-  és  vízimalmok,  sze- 
kerek, szánok,  trojkák  modeljeit  mintázták.  Voltak,  kik  egész  fagépe- 
zeteket  szerkesztettek  össze,  forgatható  fakerekekkel  és  mozgatható 
szerkezetekkel.  Egy-egy  müipari  leleményesség  szinte  hetek  és  hónapok 
munkájának  volt  az  eredménye  és  legalább  is  ugy  örvendeztek  neki, 
mint  annak  a  sok  magyar  és  német  szónak,  melyek  megtanulásáért 
úgyszólván  versenyre  keltek  egymással.  Egész  gyűjteményre  valót  állí- 
tottam e  tárgyakból  össze,  melyek  ez  idő  szerint,  hadi  jótékonysági  cé- 
lok szolgálatában,  a  margitszigeti  hadikiállítás  tatár  kioszkjában  van- 
nak közszemlére  kiállítva. 

Az  oroszföldi  tatároknak  a  messze  Keletázsia  az  őshazájuk.  Faji- 
lag a  mongolokhoz  állanak  legközelebb  és  az  antropológiai  tipus  kes- 
keny vágású  szeme,  kiálló  arccsontja,  ritka  arcszőrzete,  sötét-barnás 
bőrszíne  és  hajzata  majdnem  az  egész  tatárságnak  a  jellegzetessége.  Mint 
a  világegyetem  egyik  leghősibb  és  legharcosabb  népei,  földrészek  re- 
megtek meg  a  megjelenésökre  és  századokra  szóló  dúlás  járt  mindent 
végigviharzó  nyomukban.  Európa  és  hazánk  történetének  nem  egy 
lapját  vonták  be  pusztító  megjelenésűk  gyászos  szegélyével.  Bátrak  a 
végső  elszántságig,  merészek  a  halálmegvetésig  és  féktelenek  a  leg- 
szélső szenvedélyességig;  emellett  józanok  az  önuralmukban  és  ember- 
ségesek az  erkölcseikben.  A  muló  történelem  pedig  nem  változtatott, 
csak  enyhített  rajtok.  A  hősi  bátorság  önérzetességgé  lett,  a  féktelen 
szilaj ság  erős  akarattá,  az  uralkodásra  való  hivatottság  vágya  pedig 
faji  büszkeséggé  és  vallási  elzárkozottsággá  módosult. 

És  noha  a  mai  tatárság  alaptermészete  inkább  önérzetesen  ko- 
moly és  magába  mélyedő,  szereti  a  hozzátartozóival  való  társas  érint- 
kezést és  a  lélekvidító  összejöveteleket.  Barátságos,  de  nem  közlékeny, 
mélyebben  elgondolkozó,  de  nem  találékony.  Évszázadokra  vissza- 
nyúló történetének  múltja  regényesen  változatos  és  a  nemzeti  hősök 
egész  sorozata  tartja  elbeszélő  készségét  és  hajlandóságát  ébren.  Múlt- 
jának nem  egy  harcosa  finomult  nemzeti  hőssé,  vitézkedő  életfolya- 
mata pedig  legendává.  Főleg  a  krimi  és  kazáni  népmondáknak  van 
meg  a  maga  históriai  háttere.  A  kánságok  történelmi  viaskodásai,  le- 
gendák népiességének  váltak  nemzeti  énekeivé  és  a  multak  harci  ese- 
ményei más-más  mondai  hősnek  fűződnek  a  nevéhez.  A  leventének  a 
magyar  «bátor»  szóval  megegyező  batír  a  neve,  aki  természetfeletti 
erőknek  varázslatos  birtokában  küzdi  meg  csodákban  és  hősi  tettek- 
ben bővelkedő  életfolyamatát.  Szinte  epikai  magaslatokon  szállong  a 
hősi  események  szövevénye  és  epikai  hősökké  magasztosulnak  a  vitézi 
viaskodások  bátorjai. 

A  zenélés  és  éneklés  főleg  az  intelligensek  barakjának  elégíti  ki 
szellemi  szükségletét.  Többnyire  népnevelőket,  orvossegédeket  és  tá- 
bori segédszolgálatosokat  illet  meg  az  intelligensek  csoportjához  való 
tartozás  joga,  kiknek  egyéb  kiváltságai  közé  tartozik  az  is,  hogy 
megannyian  egy  közös  barakban  lakhatnak.  A  barak  főnökei  a  tábor 
öt  tatár  imámja,  akik  egyházi  funkciójuk  mellett  az  irni-olvasni  nem 
tudók  tanításával  is  foglalkoznak.  Ebből  a  barakból  kerülnek  ki  a 
zenészek,  az  énekesek,  a  dal-  és  mesemondók  és  innen  indul  ki  minden 
olyan  szellemi  mozgalom,  mely  a  fogoly  közösségét  irányítja  és  őket 
a  háborús  események  felől  is  kellőképen  tájékoztatja.  Orosz  és  tatár 
nyelven  szerkesztett  napilapok  állanak  evégből  rendelkezésökre,  me- 
lyeket hadvezetőségünk  juttat  el  a  fogolytáborokba.  Az  intelligensek 
barakja  egy  háborús  tatár  kultúrának  vált  melegedő  fészkévé.  Irodalmi 
kérdések  lettek  heves,  de  szakavatott  vitatkozások  tárgyává,  a  nyelv- 
tisztaság faj  ébresztő  problémáin  tűnődtek  és  dalnokversenyben  jutal- 
maztak oly  tatárnyelvü  poémákat,  melyek  nemzeti  érzéseket  a  leg- 
nemzetibb  népnyelven  tudtak  megszólaltatni.  Emellett  egy  lappangva 
szerkesztett  és  kézzel  irott  folyóirat  féle  «A  kis  vigasztaló))  került  a 
fogolytábor  irodalmi  piacára.  Elmélkedések  voltak  benne  a  világ- 
háborúról, az  európai  műveltség  felsőbbségéről  és  az  orosz  kultúra 
elmaradottságáról;  értekezések  a  népek  szabadságáról  és  az  iszlám 
hit  jövő  kérdéseiről,  tárcákban  ismertetvén  egyes  foglyok  háborús  éle- 
ményeit,  fogságba  jutásuknak  és  fogoly  táborbeli  életüknek  hol  szo- 
morú, hol  derűs  epizódjait.  Állandó  rovat  volt  benne  a  szépirodalmi 
rész,  mely  hol  háborús  vonatkozású  költeményekkel,  hol  pedig  nem- 
zeti tárgyú  elbeszélésekkel  szórakoztatta  olvasni  tudó  közönségének 
fogékony  kis  körét. 

És  az  a  ramazáni  lakoma,  melynek  az  intelligensek  barakjában 
magam  is  meghívott  vendége  voltam,  szives  közvetlenséggel  tárta  elém 
a  tatár  lelki,  világ  bensőségét,  mulatozó  és  vallási  kerettel  körülvett 
asztala  elé  idézvén  otthoni  múltjának  összes  örömeit  és  keserveit.  Egy 
darab  élő  etnográfia  játszódott  le  előttem.  A  virágokkal  díszített  és 
hazájokbeli  szeretetadományokkal  rituális  előírás  szerint  megrakott 
asztalt  glédába  sorakozva  állták  körül  az  ünneplők,  szives  készséggel 
várván  reám,  a  meghívott  vendégre,  nyelvi  életüknek  és  néprajzi  szo- 
kásaiknak szeretettel  teljes  tanulmányozójára.  Ékes  tatár  nyelven 
hangzott  el  az  üdvözlő  fogadtatás,  a  mollák  imáikat  fohászkodták  el 
és  vendégszerető  kínálással  ajánlgatták  otthoni  édességeiket,  a  szamo- 
várból  előbuggyanó  csáját  és  egyéb  üdítő  italaikat.  Fogságba  jutások 
élményeiről  és  a  tatárság  sorsának  háború  utáni  kialakulásáról  folyt  a 
majd  reménykedve  bizakodó,  majd  pedig  kétségeskedő  szóbeszéd.  Ko- 
moly méltósággal  folyt  a  lakmározás,  miközben  felváltva  jelentkezett 

a  Jiivők  más-más  csoportja,  hogy  a  ramazáni  ünneplésnek,  ha  csak 
pillanatokra  is,  részesei  lehessenek.  Vigságosabb  része  a  ramazánnak  a 
lakoma  befejeztével  kezdődött.  Négyen  állottak  fel  az  asztal  mellől  és 
a  falról  leakasztott  hangszereikkel  elhelyezkedvén,  meg-megpengették 
a  hazai  hurok  bánatosan  búgó  hangjait.  Áhitatos  csend  borul  a  hallga- 
tók nagy  tömegére.  És  felcsendül  az  ének  és  megrezzen  a  hur  és  fátyo- 
lossá lesznek  a  tekintetek,  meg-megvonaglóak  az  ajkak.  A  haza  sirt 
énekek  keservei  árván  maradt  otthonokat  zokogtatnak  meg  és  meg- 
születik a  fogoly  dala,  siró  panaszokra  fakasztván  hitvesi  szerelemre 
szomjazó  ajkakat;  Fátyolba  burkolt  női  alakok  imbolyognak  a  szegény 
foglyok  képzeletében  és  ennen  lelkéből  sir  ja  elő  szerette  asszonyának 
párja  után  való  vágyódásait.  A  jaltai  partok  mintha  megelevenedné- 
nek és  Bakcsi-szeráj  örökzöldjén  mintha  csak  a  mesebeli  bülbül  szó- 
lalna meg,  ekkép  énekelvén  meg  az  asszonyok  keserveit: 

Jalta  felől  szél  fújdogál, 
Vihar  dul  a  tenger  partnál. 
Hajam  a  szél  lobogtatja: 
Szegény  uram  halk  sóhaja. 

Esik  eső  áradatos, 
Fákat  áztat,  földeket  mos. 
Mintha  folyam  hömpölyögne: 
Szegény  uram  véres  könnye. 

Bakcsi-szeráj  kertje  alatt 
Fülemüle  zokszót  hallat, 
Szivem  tépi  bus  panasza: 
Szegény  uram  hivó  szava. 

Jer  én  uram  várván  várlak, 
Éjjel  nappal  hivogatlak. 
Gyenge  karom  lesz  altatód, 
Hosszú  hajam  a  takaród. 

Mintha  minden  egyes  fogolynak  a  lelke  szólalt  volna  meg  benne. 
Révedezővé  lesz  a  tekintetök  és  nehéz  sóhajaik  szállanak  elfelé,  krimi 
otthonjuk  meghitt  hajlékaiba.  Majd  hirtelen  váratlan  talpra  ugranak 
és  sajátos  táncmelódiájuk  tempósabb  ritmusaikra  illegetve  lépegetnek 
és  egyre  fokozódó  szilaj sággal  járják  és  dudorásszák  nemzeti  táncaik- 
nak szavak  nélkül  való  ütemeit.  Szinte  sírván  vigadnak  és  vigadván 
sirnak.  De  ime  felhangzik  a  «lá-iláhi-ill-álláh»  és  a  tatárosan  tarkázott 

mecsetnek  a  minaréján  felcsendül  az  imára  hivó  szózat.  Egy  tömegben 
kezd  összeseregleni  a  tatár  utcák  nagy  sokadalma  és  élükön  a  négy 
imámmal,  háládatos  szívvel  és  Allah  akaratában  való  teljes  meg- 
nyugvással rebegik  el  ünnepi  nagy  imáikat:  «álláh-ü-ekber,  álláh-ü- 
ekber». 

A  foglyok  egyéb  nagy  közösségének  szintén  megvannak  a  maga 
szórakoztató  mulatozásai.  A  délutáni  munkaidő  befejeztével,  mikor 
csajkáikkal  az  élelemosztásra  megjelennek,  kiki  visszavonul  a  barak- 
jába,  hogy  estebédjét  elköltse.  Félórai  csend  és  nyugalom  üli  meg  a 
nagy  tereket.  De  csakhamar  megkezdődik  az  előszállongás  és  kisebb- 
nagyobb  csoportokba  verődvén  össze,  vagy  nagy  köralakban  guggolnak 
együvé,  vagy  pedig  ötösévei-hatosával  keresik  a  lelki  hajlandóságaik- 
nak inkább  megfelelő  szórakozásokat.  ímhol  a  pénzsóvár  miserek, 
akik  golyójátékokkal  próbálják  a  szerencséjüket,  amott  egy-két  nogáji, 
amint  birokra  kelnek  a  türkmenekkel  és  el-elrejtőzödve  kisebb-na- 
gyobb csoportok  kuporognak  a  földön,  hogy  önmaguk  készítette  kár- 
tyákkal lendítsenek  egyet  nincsetlenségük  sivár  helyzetén.  Ezeknek 
ugyan  hiába  prédikált  a  fogolytábor  imám  efendije,  hogy  mily  isten- 
ellenes dolog  a  kártyázás  és  hogy  a  nyerészkedés  vágya  csak  romlást 
hozhat  a  fejökre.  Katonai  őrségünk  éber  tekintete  nem  egy  leleménye- 
sen összetákolt  alkotmányát  kobozta  el  azoknak  a  szerencse-kerék  fé- 
léknek, melyeket  a  játékszenvedély  furfangja  eszeltetett  ki  velők. 

A  krimi  és  kazáni  tatároknak  már  nemesebb  mulatságokban  te- 
lik a  kedvök.  A  köralakban  elhelyezkedett  nagy  közönség  békés-türel- 
mesen várja  a  perceket,  mikor  a  játékosok  festői  csoportozata  meg- 
jelenik a  porondon.  Egy  fantasztikusan  bizarr  alakulat  ugrik  elő  a 
köralaku  térség  közepére  és  tarka  szinegyvelegben  hullámzik  egy  orosz 
egyenruha-félébe  és  állati  bőrökbe  meg  női  köntösökbe  bujtatott  játszó 
csoport,  bohókás  jelenetekben  figurázván  ki  az  orosz  katonai  meg  pol- 
gári élet  furcsaságait.  Rendszerint  tatár  kifejezésekkel  vegyített  és  ér- 
telmükből kiforgatott  orosz  nyelven.  Nem  egyszer  maga  a  papir  koro- 
nája alatt  rettegő  cár,  vagy  valamely  ismert  politikai  vagy  hadvezéri 
nagyság  lesz  a  tréfás  jelenetek  központja  és  rögtönzött  dialógusokban 
oly  találó  paródiáját  adják  az  orosz  álkultúra  furcsaságainak,  melyek 
legtöbbnyire  a  jelen  állapotok  aktualitásából  merítvék.  Egy-egy  biz- 
tató nógatás  a  közönség  köréből,  hogy  «ne  hagyd  magad  Rasputin», 
«hegyezd  a  füledet  Goremikin»,  harsogó  kacajra  ingerli  a  hálás  néző- 
ket. A  játék  vége  a  tánc,  melyben  egy  női  alakká  átöltözött  legényke 
ugyancsak  megforgatja  a  lépten-nyomon  lecsusszanó  koronájú  atyus- 
kát.  És  miközben  a  hullámzó  nagy  tömegek,  kisebb  csaporlokba  ve- 
rődve, esteli  sétájukkal  fejezik  be  nappaljaikat,  megharsan  a  katonai 
kürt  és  barakjaikba  térnek  a  hontalanok,  álmaiktól  remélvén  az  ott- 
honukat elővarázsoló  képeknek  nyugtot  adó  körvonalait. 

Fogoly  vidító  intézmények  ütöttek,  egy  jótékonysági  intézmény 
jóvoltából  tanyát.  Külön  fatornyu  épület  emelkedett  a  szórakozások 
múzsájának  és  kulturkezek  sorakoztatják  a  táborbeli  foglyok  ama 
hivatottjait,  kik  képességeikkel  és  egyéb  rátermettségükkel,  a  közhan- 
gulat emelésének  és  felvidításának  értették  a  módját.  Szinházat  és  ol- 
vasótermet építettek  a  foglyoknak.  És  sorba  jelentkeztek  a  tollforgató 
tatárok,  eszméikkel  hozakodván  elő  és  a  szellemi  munkálatok  oly  so- 
rozata volt  megindulóban,  mely  a  tatár  művelődésnek  táborunkbeli 
kereteit  is  meghaladta.  Krímiekből  és  kazániakból  teliettek  ki  a  színmű- 
írók és  egyben  a  színjátszók  is.  Egy-kettőre  elkészültek  a  színpadi  fel- 
szerelések, a  lomtárakból  ócska  ruhadarabok  kerültek  elő  és  az  első 
tatár  dráma,  egy  krimi  imámnak  a  műve,  a  tatár  kánság  bajnoki  ide- 
jéből, az  oroszokkal  való  harci  viaskodások  történeti  múltjából  merí- 
tette költői  ihletét.  A  női  szerepeket  is  természetesen  férfiak  látták  el. 
Tiz  színdarab  került  egy  évadon  át  színre,  az  orosz  és  tatár  társadalmi 
életből  merített  vígjátékokkal  tarkítván  a  komolyabb  hátterű  drámák 
és  tragédiák  sorozatát.  A  színészek  az  illető  koroknak  megfelelő  és  ha 
a  szükség  ugy  hozta  magával,  szines  papirosokból  összetákolt  ruhá- 
zatokban deklamáltak,  a  felvonások  közötti  szüneteket  tatár  zenészek 
töltötték  ki,  a  hálás  közönség  pedig  néma  áhítattal  csüngött  a  játszó 
személyek  szavain  és  figyelmüket  mindvégig  lekötő  cselekedetein. 

Emellett  idegen,  főleg  magyar  és  német  nyelv  tanításáról  is  tör- 
ténik gondoskodás.  A  korai  reggeli  órákban  gyülekeztek  a  tábornak  e 
célra  berendezett  iskolájába  és  mindig  akadtak  többen,  leginkább  az 
intelligensek  barakjából,  akik  nappali  idejük  egy-két  óráját  e  nyelvek 
tanulásának  szentelték.  Viszont  arra  meg  a  tatár  imámok  vállalkoztak, 
hogy  a  mi  tisztjeinknek  adjanak  török  meg  orosz  nyelvi  órákat.  Ol- 
vasótermeikben tatár  meg  orosz  nyelvű  napilapok  mellett  külön  ily 
célra  szerkesztett  háborús  brosúrákat  olvastak  és  nem  volt  jelentősebb 
eseménye  a  világháborúnak,  melyről  olvasmányaik  révén  tudomást  ne 
szereztek  volna.  Az  analfabétákat  főleg  mozgóképek  látványosságával 
szórakoztatták.  Európai  filmek  mókái  és  vaskosabb  tréfák  torzképei 
jelentek  meg  a  csodálattal  megbámult  vásznakon  és  nem  egyszer  ütőd- 
tek meg  oly  jeleneteken,  melyek  az  iszlám  felfogással  sehogysem  vol- 
tak összeegyeztethetők. 

Mohamedán  rítusok  ünnepségei  tarkázták  itt-ott  a  tábori  fogoly- 
élet mindennapi  egyhangúságát.  A  sztambuli  szultanátusnak  lelkieket 
szolgáló  missziói  nem  egy  izben  keresték  fel  a  hontalanság  iszlámjait, 
hogy  a  vallás  vigaszával  enyhítsenek  a  hazátlanság  és  családtalanság 
kinos  keserűségein.  Hodzsák  tiszteletreméltó  alakjai  jelennek  meg  a 
tábori  mecsetnek  drapériákkal  díszes  szószékén,  hogy  majd  az  igaz- 
hitűek lelkébe  markoló  szent  háborúnak,  majd  pedig  a  világegyetem 

mohamedán  közösségének  rajzolja  meg  a  politikai  jövő  feladatait  és 
társadalmi  átalakulásait.  A  vallási  egybetarlozás  fanatikus  láza  ragyog- 
tatta meg  az  igazhivő  táborsereg  égő  szemeit.  Szent  fogadalomra  kul- 
csolódtak a  kezek  és  a  sztambuli  hodzsa  sikoltó  imáira,  melyek  a  ba- 
ráti fegyverszövetség  hadi  szerencséjéért  könyörögtek,  ezrek  meg  ez- 
rek ajkáról  menydörgött  rá  az  «ámin».  A  lelkek  megújhodásának  kö- 
vetkeztek be  megrázó  nagy  napjai.  Ünneplőre  tisztított  öltözeteikben 
járultak  a  hodzsák  elé,  hogy  a  vallás  megenyhüléseiben  részesedjenek 
és  hogy  a  sorsukban  való  megnyugvásukban  megerősödjenek.  Amint- 
hogy lelki  megnyugvással  keresték  fel  a  tábori  kórházban  sinylődő  be- 
tegjeiket is,  akik  a  harctereken  szerzett  kórokkal  viaskodva  várták  az 
iszlám  «dzsennet»  túlvilági  élvezeteit.  A  szent  háború  vértanúi  kato- 
nájának nem  félemledő  irtózat,  hanem  óhajtva  várt  megváltás  a  testi 
kimúlása.  És  lankák  meg  dombok  között  tovakigyózó  ut  vezet  a  fogoly- 
tábor mohamedán  temetőjéhez,  rácsozattal  kerítvén  körül  a  messze 
Ázsia  ideszakadt  harcosainak  örök  időkre  szóló  nyugvóhelyét.  Hosszú 
sorokban  és  katonai  disszel  vonul  ki  a  gyászoló  kiséret  és  miközben  a 
deszkalapra  fektetett  és  fehér  lepellel  letakart  tetemnek  megássák  a 
mély  sírját,  halotti  éneket  énekel  az  imám  és  térdre  kuporodva  végzi 
vele  komor  ájtatosságát  a  foglyok  együtt  érző  nagy  összessége.  Kőből 
faragott  sírköveken,  vasból  kovácsolt  félhold  jelzi  az  emiékezetöket. 
Az  elhunyt  neve  és  nemzetisége  arab  betűkkel  van  ráróva  a  sírkőre, 
ráörökítvén  az  immár  édenben  lakozónak  életkorát,  születése  helyét  és 
elhalálozásának  napját  is.  Allah  irgalma  legyen  vele  mindörökké. 

Emlékezetemben  még  most  is  fel-feldereng  a  tatár  fogoly-ottho- 
»ok  elmosódó  ködképe.  Mintha  hallanám  siró  sóhajaik  esengését, 
mintha  látnám  keskeny  szemük  rámszegződő  tekintetét  és  mintha  meg- 
érteném érzékeny  szivük  fellobbanó  vágyódásait.  Égnek  meredő  miná- 
retjén  ime  a  hodzsa  alakja  és  mintha  a  vérző  világ  népeinek  harsogná 
•  fülébe: 

Békesség  az  égen,  békesség  a  földön.  Amin. 


A  független  Finnország. 


Volt  egy  nép  Európa  határán,  amely  a  Kalevala  hősi  dalait  éne- 
kelte, vagyonban  és  műveltségben  gyarapodott,  mert  kivül  esett  az 
európai  politikai  mozgalmak  körén.  1899-ig  a  világ  alig  vett  tudomást 
Finnországról  és  ha  lelkes  tudósaink  föl  nem  fedezik  számunkra  a  «hal- 
zsirszagu atyafiságot)),  Magyarország  talán  még  a  nevét  sem  tanulta  volna 
meg.  1899-ig  egy  pár  boldog  dátum  jelzi  Finnország  fejlődését:  1809- 
ben  I.  Sándor  elragadja  Svédországtól  s  államszövetséget  létesít  az  orosz 
birodalom  s  az  autonóm  finn  nagyhercegség  között.  1869-ben  II.  Sán- 
dor az  orosz  cár,  aki  mint  finn  nagyherceg  alkotmányosan  uralkodik.  Az 
uj  Sándor  cár,  ezen  a  néven  a  harmadik,  uralkodása  alatt  kézd  a  világ 
figyelme  Finnország  felé  fordulni.  1894-ben  II.  Miklós  cár,  trónralépése 
alkalmából  még  megerősíti  Finnország  alkotmányát,  hogy  1899  február 
15-ikén  egy  proklamációjával  megfossza  a  finn  országgyűlést  a  törvény- 
hozás jogától.  Innen  kezdődött  az  «ezer  tó  országának))  szisztematikus 
elnyomása,  amely  az  1905-iki  orosz  forradalomig  tartott.  A  finn  mun- 
kásosztály általános  sztrájkjának  hatása  alatt  II.  Miklós  visszaállította 
az  alkotmányt,  de  utóbb  ujabb  rendeletekkel  újra  megnyirbálta  ha- 
tályát. 

A  háború  előtt  a  viszony  a  két  ország  között  felette  barátságtalam 
volt.  Finnországot  minden  elválasztotta  Oroszországtól,  csak  a  cárok 
akarata  nem.  Bár  geografiailag  a  nagy  orosz  steppek  északnyugati 
nyúlványa,  faji,  nyelvi,  gazdasági  és  kulturális  tekintetben  merőbe* 
idegen  államok  közösségét  alkotta.  A  XIX.  századig  Oroszországgal  úgy- 
szólván semmi  összeköttetése  nem  volt.  Ekkor  erőszakosan  elszakítva 
a  kulturális  és  történelmi  múltban  vele  közös  Svédországtól,  a  finn  faj 
jellemző  makacsságával  óvta  külön  nemzeti  egyéniségét  az  irdatlaM 
russzifikáló  törekvésektől.  Ennek  keleti  és  bizánci  műveltsége  idegem 
volt  lelkétől,  a  faji  és  nyelvi  elkülönüléshez  gazdasági  és  ipari  termé- 
szetű differenciák  járultak  hozzá.  Finnország  önálló  vámterületben  élt 
az  anyaországgal  fez  persze  a  fiatal  orosz  ipar  védelmére  is  szolgált), 
a  pénzegység  a  finn  márka  volt  s  nem  a  rubel,  nem  volt  közös  jegy- 
bankjuk s  az  orosz  vasúti  kocsiknak  tilos  volt  átulazniok  a  nagyherceg- 
ség területére  s  végül  még  katonáskodásra  sem  kellett  fiait  szorítania, 
amit  igaz,  évi  20  millió  márkával  váltott  meg  a  svataja  Rossija,  a  szent 
Oroszországtól.  (1912  január  24-iki  törvény.)  Nem  akarjuk  áz  olvasót 

végigvezetni  azokon  az  etappeokon  (1910  március  27,  június  30,  1912 
január  20,  február  2),  amelyen  az  újra  éledt  orosz  nacionalizmus  a  cári 
és  polgári  egyaránt  (a  harmadik  duma  186  szavazattal  120  ellen  fogad 
el  egy  Finnország  ellen  irányuló  törvényjavaslatot),  igyekezik  a  finn 
önállóságnak  ezeket  a  nyomait  eltüntetni.  Mindenképen  be  akarták  ol- 
vasztani szent  Oroszország  testébe,  mert  nem  tudták  megbocsátani,  hogy 
a  hatalmas  birodalom  fővárosa  csak  huszonhat  versztnyire  fekszik 
Finnország  keleti  határától.  ((Oroszországnak  nincs  semmi  szüksége  az 
idegen  nemzetiségek  hálájára.  Nem  azért  hódítottuk  meg  őket,  hogy  a 
kedvüket  keressük,  hanem  mert  szükségünk  volt  rájuk !»  Ez  a  brutális 
nyilatkozat  a  nagy  nyilvánosság  előtt  az  orosz  birodalmi  tanácsülésen 
hangzott  el  1912  április  19-én.  És  ez  a  hang  jellemezte  Oroszország  po- 
litikáját a  finn  törekvésekkel  szemben  a  háború  előtt. 

A  világháború  alatt  Finnország  néma  volt  és  amig  II.  Miklós  volt 
a  minden  oroszok  cárja  és  minden  finnek  nagyhercege,  hallgatott.  Az 
orosz  forradalom  keltette  uj  életre. 

A  forradalom  kicsinyben  és  vértelenül  Finnországban  is  lezaj 
lott.  A  finn  belpolitikában  egyébként  is  a  szociáldemokrata  párté 
volt  a  relatív  többség  (1909-ben  84  szocialista,  28  ifju-fennoman,  48 
ó-fennoman,  25  suecoman,  13  agrárius,  1  keresztényszocialista;  1910- 
ben  már  87  szocialista)  s  a  benső  politikai  átalakulás  zökkenés  nélkül 
történt.  Ellentét  ugyan  volt  a  polgári  pártok  és  szociáldemokraták  kö- 
zött, de  jellemző,  hogy  a  skandináv-hollandi  bizottság  stockholmi  ülé- 
sén a  finn  szocialisták  rögtön  Finnország  önállóságának  követelésével 
léptek  fel!  (1917  május  22.) 

A  finn  munkásság  nemzeti  követelését  azonban  az  orosz  szocializ- 
mus nem  méltányolta.  Kerenszki  lapjában  —  a  Djen-ben  —  sietett  ki- 
jelenteni, hogy  «az  ideiglenes  orosz  kormány  semmi  körülmények  kö- 
zött sem  adja  meg  Finnországnak  a  függetlenségét.))  És  ahogy  már  a 
Kerenszki-féle  forradalmi  frazeológia  magával  hozta,  mindjárt  meg  is 
fenyegette  a  finneket  azzal,  hogy  a  helsingsforsi  ágyukat  egyetlen  péter- 
vári parancs  megfordíthatja,  amint  azt  látják,  hogy  a  finnek  ki  akarják 
használni  az  orosz  forradalmi  törekvéseket.  De  a  finn  bolsevikiek  nem 
ijedtek  meg  és  lapjukban  azt  izenték  Kerenszkinek,  hogy  a  forradalom 
minden  nemzetnek  jogot  ad  függetlenségének  követelésére.  A  Djen 
cikke  1917  június  6-ikán  jelent  meg  és  15-én  már  megtörtént  az  első 
összetűzés  a  két  ifjú  demokrácia  között.  Az  uralmon  levő  menseviki  kor- 
mány a  kulturális  autonómián  kivül  hajlandó  lett  volna  önrendolkozési 
jogot  biztosítani  a  belügyekben,  de  a  katonai  ügyeket  és  a  külpolitikát 
ki  akarta  venni  az  autonómia  alól.  Cask  a  bolsevikiek  és  Gorkij  foglalt 
állást  a  finn  törekvések  mellett.  Ilyen  körülmények  között  érkezett  el 
7.9/7  július  20-ika.  Miután  a  finn  tartománygyülés  165  szavazattal  27 

ellen  sürgősségi  indítványt  fogadott  el  az  ország  önállóságáról  való  sza- 
vazás felől,  az  önállóságot  136  szavazattal  55  ellen  kimondotta.  Ezután 
a  tartománygyülés  104  szavazattal  86  ellenében  kimondotta,  hogy  ezt  a 
határozatot  nem  terjeszti  jóváhagyás  végett  az  ideiglenes  pétervári  kor- 
mány elé.  Ezzel  ténylegesen  kimondották  Finnország  önállóságát  és 
Oroszországtól  való  elszakadását.  Kerenszki  közölte  a  finn  országgyűlés- 
sel, hogy  az  orosz  kormány  a  függetlenségi  nyilatkozatot  törvénybe  üt- 
közőnek tartja  és  nem  járul  hozzá.  Az  orosz  kormány  felfogása  szerint 
(1.  az  1917  március  20-iki  manifesztumot)  mindezeket  a  kérdéseket  a 
majd  összeülő  nemzetgyűlésnek  kell  fentartani .  .  . 

...  Le  gouvernement  provisoir  ne  peut  pas  reconnaítre  á  la  Diéte 
finlandaise  le  droit,  de  son  propre  chef,  de  préjuger  la  volonté  future 
de  VAssemblée  Constituante  russe  et  d'annuller  le  mandat  du  pouvoir 
russe  dans  les  questions  de  legislation  et  d'administration  de  Finn- 
lande .  . . 

Ezért  feloszlottnak  jelenti  ki  az  1917  április  4-ikén  összehivott  tar- 
tománygyülést  és  uj  választásokat  rendel  el  1917  november  l-ig.  (1917 
augusztus  4.) 

A  tartománygyülés  a  feloszlató  rendelet  végrehajtását  megtagadta. 
A  helyzet  ekkor  nagyon  kritikus  volt.  Kerenszki  20.000  embert  és  pán- 
célos automobilokat  vezényelt  Helsinkibe  és  orosz  csapatok  megszállták 
a  tartománygyülés  épületet  s  megakadályozták  a  képviselőket,  hogy  az 
épületbe  belépjenek.  79  szocialista  képviselő  a  régi  tartománygyülés 
házába  ment  és  44  szavazattal  35  ellenében-  határozati  javaslatot  foga- 
dott el,  amely  kimondja,  hogy  a  tartománygyülés  a  törvénynek  meg- 
felelő módon  ülést  tartott!  (Augusztus  31.)  A  polgári  pártok  ki  akartak 
kerülni  minden  erőszakos  eljárást,  de  a  szocialisták  nem  tágítottak  és 
szeptember  28-ikára  a  Kerenszki  által  feloszlatott  gyűlést  újra  össze- 
hívták. Nekraszov  főkormányzó  azonban  elrendelte  a  tartománygyülés 
épülete  ajtóinak  a  lepecsételését  és  intézkedett,  hogy  a  ((törvényellenes 
összejövetelt))  megakadályozzák.  A  szocialisták  mégis  tartottak  egy 
csonka  ülést,  amelyen  elhatározták,  hogy  elfogadják  az  orosz  kormány 
kihívását  és  résztvesznek  az  október  2-ikán  kezdődő  finn  választásokon, 
mert  a  szociáldemokrata  elvekkel  nem  lenne  összeegyeztethető,  ha  a 
finn  szocialisták  húzódnának  attól,  hogy  álláspontjukat  a  választók 
ujabb  döntésének  vessék  aLá.  De  a  parlamentet  fel  nem  oszlotinak  te- 
kintik mindaddig,  míg  az  uj  parlament  össze  nem  ül.  A  választás  azon- 
ban nem  végződött  azzal  az  eredménnyel,  amit  a  szocialisták  reméltek; 
azért  pozíciójukat  még  sem  ingatták  meg.  Az  egyesült  polgári  párt  ka- 
pott 30.706,  a  szociáldemokraták  30.106  szavazatot  (6304-et  a  svéd-párt, 
a  suecomanok,  2621-et  az  agráriusok  és  1591-et  a  keresztényszocialis- 
ták). 

Közben  azonban  Oroszországban  a  bolseviki-politika  mindinkább 
előtérbe,  majd  diadalra  jutott.  Miután  a  finn  szocialisták  kezdettől 
fogva  a  tiszta  bolseviki  programm  alapján  állottak,  az  orosz  kormány 
most  már  nem  akadályozta  meg,hogy  a  finn  szocialisták  1917  július  18-iki 
nyilatkozatukat  megismételjék  és  annak  következményeit  végrehajtsák. 
(Mégis  egy  nem  is  lényegtelen  különbség  van  a  két  ország  bolseviki- 
programmja  között:  a  finnek  az  államszocializmus  felé  hajlanak:  a  föld 
államosítását  és  az  egész  földmívelésnek  szakszervezeti  nagyüzemmé 
való  átalakítását  hangoztatják.) 

Miután  igy  a  finn  függetlenség  kimondásának  mi  sem  állotta  út- 
ját, a  finnek  most  országuk  elismertetésére  törekedtek  a  külföldi  hatal- 
maknál. Először  —  régi  hagyomány  alapján  —  a  svéd  királyság  ismerte 
el  Finnország  függetlenségét.  Azután  Grippenberg  államtanácsos  veze- 
tésével egy  másik  küldöttség  Kopenhágában  kapott  hasonló  nyilatkoza- 
tot (január  5),  egy  harmadik  pedig  Krisztiániában  (január  10).  Az  a 
bizottság,  amely  Hjeld  államtanácsos  vezetésével  Berlinben  járt,  szintén 
eredményes  munkát  végezett.  Miután  t.  i.  az  orosz  kormány  kijelentette, 
hogy  hajlandó  Finnország  függetlenségét  azonnal  elismerni,  amint  a 
finn  kormány  erre  nézve  javaslatot  tesz,  Németország  is  elismerte  Finn- 
ország függetlenségét  (január  8),  sőt  Berlinben  fel  is  állította  az  első 
diplomáciai  képviseletet.  Végül  január  13-ikán  a  monarchia  nevében 
báró  Flotow  osztályfőnök  közölte  egy  finn  küldöttséggel  az  önálló- 
ság elismerését.  Mire  ezek  a  sorok  napvilágot  látnak,  Finnország  füg- 
getlenségének elismerése  talán  már  be  is  fejeződött. 

* 

Az  egész  finn  kérdés  ránk  nézve  nagyon  sok  tanulsággal  jár.  «Par 
un  curieux  contraste  entre  le  droit  et  le  fait,  la  Finlande,  dont  les  titres 
juridiques  sont,  á  tous  égards,  beaucoup  moins  solides  que  ceux  de  la 
Hongrie  .  .  .»  —  mondta  1912-ben  minden  apropos  nélkül  egy  francia 
publicista  s  mi  is  megelégszünk  ennyivel,  anélkül  hogy  az  idézetet  foly- 
tatnók.  De  a  magyarságnak  az  elsők  között  kellene  lennie,  akik  a  füg- 
getlen Finnországot  üdvözöljék!  Nyelvtudósok  tisztes,  de  csendes  mun- 
káját most  volna  alkalom  eleven  politikai  összeköttetések  megszerzé- 
sére felhasználni.  Testvértelen  nemzet  vagyunk;  nyelvi,  faji  elkülö- 
nözöttségben.  A  nyelvi  rokonság  szálai  odanyúlnak  északra,  ahonnan 
most  lép  a  történelem  elé  egy  független,  uj  ország.  Népek  barátságát 
nem  érzelmi  okok  alapozzák  meg,  de  érzelmi  okok  elősegítik.  Nekik  és 
nekünk  meg  kell  keresnünk  azokat  a  kapcsokat,  amik  elvont,  nyelv- 
tudományi összehasonlító  tételeken  túl,  kulturális  és  gazdasági  össze- 
köttetést teremtenek  a  két  nemzet  között! 

Gamma. 


Haza  jött  a  szomszéd. 

Elbeszélés. 
Irta :  Jakab  Ödön. 

,  Barabás  Elek,  az  öreg  népfölkelő,  egy  hűvös,  őszi  reggel 
sokáig  álldogált  a  Bitai  Péterék  kapujában,  mig  nagynehezen  rá 
tudta  magát  szánni,  hogy  bemenjen.  Akkor  is  olyan  kelletlenül 
nyitott  be  a  kapun,  mint  akit  először  hajt  a  nyomorúság  lopni. 

Bitainé  egyedül  volt  otthon:  a  gyerekek  rég  elmentek  már 
az  iskolába.  A  nagy,  gógános  kemencében  vigan  égett  a  tüz,  ő 
pedig  a  tüz  előtt  üldögélt  szomorún  s  az  ebédhez  valami  zöld- 
séget tisztított.  Voltaképen  azonban  ő  is  csak  testileg  volt  otthon: 
a  gondolatai  messzi  földeken  kószáltak,  honnan  még  madár  se 
szokott  errefelé  jőni.  Észre  se  vette,  hogy  valaki  jár  künn  a 
pitvarban,  csak  akkor  ocsúdott  miagához,  mikor  Barabás  Elek 
a  szobába  toppant  s  egész  váratlanul  ráköszöntött: 

—  Jó  napot,  Juliska! 

Az  asszony  alig  tudott  a  szemeinek  hinni.  Csodálkozva 
szökött  fel  helyéről  s  nehezen  állta  meg,  hogy  a  látogatót  össze 
ne  csókolja  örömében. 

—  Jézusom...  szomszéd!  Hát  kigyelmed  megjött?! 

—  Az  éjjel  érkeztem.  Két  heti  szabadságot  kaptam. 

—  Hát  az  én  drága,  jó  uram? 

—  ő  ott  maradott. 

—  S  hogy  van? 

—  Hát,  fiam,  ahogy  az  ember  ebben  a  zavaros  világ- 
ban lehet. 

—  Jaj,  alig  várom,  hogy  már  haza  jöjjön  ő  is! 

A  vendég  köhintett  egyet  s  egy  kis  gondolkozás  után  meg- 
jegyezte: 

—  Pedig  ő  egyelőre  aligha  jöhet. 

—  Miért?  .  .  .  Hiszen  azt  irta,  hogy  a  napokban  biztosra 
várhatjuk. 

—  Már  pedig  hiába  irta!  Mert .  .  .  tudod  . . .  egyszerre  mégse 
mehet  szélnek  az  egész  ármádia.  A  fronton  is  kell  maradni  vala- 
kinek. 

—  De  csak  nem  beteg? 

—  Nem  ...  azt  már  nem  mondhatom  .  .  . 

—  Nincs  semmi  baja  ? 

—  Semmi  a  világon. 

—  A  lövészárokban  hagyta? 

—  Ott  volt  előbb,  de  most  hátul  a  front  mögött  van. 

—  Na,  háláistennek,  hogy  legalább  ott  van!  —  nyugodott 
meg  az  asszony  s  az  asztalra  szaporán  kenyeret  és  italt  tett  a 
yendégének. 

Megtöltötte  a  poharat  és  szivesen  kínálkozni  kezdett: 

—  Tessék,  lelkem  szomszéd  uram!  Igyék  legalább  kigy el- 
med, ha  ő  nem  ihatik. 

Aztán  a  szép,  piros  héjú  kenyérre  mutatott: 

—  S  kóstolja  meg  ezt  is!  A  felső  határban  termett,  az  erdő 
alatt,  ahol  a  csorgó  van.  Azt  a  láb  földünket  szereti  legjobban  a 
drága  uram. 

—  Az  szépen  is  fekszik!  —  tódította  a  vendég,  mialatt  leült 
az  asztalhoz. 

—  Annak  a  búzájából  sütöttem,  hogy  jobban  essék  a  sze- 
gény uramnak,  ha  megjön. 

Barabás  Elek  kihajtotta  a  poharat  és  szelt  a  kenyérből  s 
falatozás  közben  elmesélt  egyet-mást  erről  is,  arról  is,  akik  a 
faluból  szintén  abban  az  ezredben  szolgálnak. 

Az  asszony  szivesen  hallgatta  a  sok  tarka-barka  hirt,  de 
azért  a  beszédet  mégis  csak  az  urára  fordította  vissza: 

—  Mondja  csak,  lelkem  szomszéd  uram,  szeretik  a  tiszt 
urak  az  én  jó  uramat? 

—  Ott  a  jó  katonát  mindenki  szereti. 

—  Pedig  mindig  félek,  hogy  egyszer  valamiért  összekoccan 
velők.  Mert  olyan  jó  ember  különben,  mint  egy  falat  kenyér,  de 

egy  kicsit,  amint  kigy elmed  is  tudja,  paprikás  a  vére.  Ha  meg- 
haragszik, nehezen  tudja  elékeresni  az  eszit. 

—  Verte  is  az  úgy  az  ellenséget,  mint  a  jégeső  a  vetést! 
Hej,  sok  muszka  sajnálja  a  fejit  miatta! 

—  Hát  én  e  tekintetben  nem  is  aggódom  érette,  csak  nehogy 
valami  betegség  le  találja  verni  a  lábáról.  Mert  mióta  a  malomnál 
a  jég  beszakadt  alatta  s  a  fagyos  vizbe  esett,  azóta  mindjárt 
megfogja  a  hülést,  ha  nem  ügyel  magára.  Arrafelé  pedig  eddig 
már,  úgy  gondolom,  hideg  idők  járnak. 

—  Hát  biz'  ott  már  foga  van,  kivált  az  éjszakáknak. 

—  Egyébiránt  segítünk  azon  is,  —  mondá  az  asszony,  mi- 
alatt a  poharai  ismét  megtöltötte.  —  Mert  amig  kigyelmed  itthon 
lesz,  azalatt  én  pénzzé  teszek  mindent,  amiből  pénzt  lehet  csinálni, 
s  veszek  neki  holmit,  ami  télire  kell.  Elviszi  neki,  ugy-e? 

Barabás  Elek  olyan  mozdulatot  tett,  mintha  valamitől  meg- 
ijedt volna.  Holott  az  efféle  nem  volt  természete.  Újból  elköhin- 
tette magát  s  csak  annyit  felelt,  jó  későre: 

—  Én,  fiam,  elvinni  elvihetem,  de  azt  tanácsolom,  hogy 
emiatt  ne  adj  el  most  semmit.  Avval  csak  károtok  lenne,  neked 
is,  meg  a  gyermekeidnek  is. 

—  Bánom  is  én  a  kárt!  Majd  megtérül,  ha  itthon  lesz  az 
uram! 

—  Az  lehet.  De  én  azért  mégis  azt  tanácsolom,  hogy  most 
ne  vesztegess  el  holniit.  Később  jobb  ára  lesz.  Ott  a  diviziónál 
úgyis  minden  van,  ami  kell.  Az  uradnak  meg  épen  nincsen  szük- 
sége semmire.  Ezt  bizonyosan  tudom. 

—  Dehogy  nincs!  Hiszen  a  múltkor  is  irta,  szegény,  hogy 
ez  is  kéne,  az  is  kéne.  Már  pedig  én  nem  engedem,  hogy  szük- 
séget lásson!  Megveszek  én  mindent,  ha  megkoplalom  is! 

Kész  volt  a  baj,  mert  az  asszony  nem  tágított  sehogy.  Sőt 
azon  járt  az  esze,  hogy  már  holnap  bemegy  a  városba,  a  heti 
vásárra. 

Mikor  ezt  a  vendég  megértette,  nyugtalanul  kezdett  fész- 
kelődni. Azt  se  tudta:  mihez  fogjon?  Szólni  sem  akart,  de  meg 
ahhoz  sem  volt  elég  lelke,  hogy  az  asszonyt  beléeressze  ebbe  a 
költekezésbe.  Holott  itt  most  valamit  okvetlen  tenni  kellett.  Még 
pedig  rövidesen. 

Megpróbálta  tehát  valahogy  közelebbről  pedzeni  a  dolgot, 
akármilyen  nehezére  esett. 

Hogy  nagyobb  bátorságot  kapjon,  felhajtott  egy  pohár  italt 
megint,  aztán  vontatott,  tétovázó  hangon  kezdette  magából  ere- 
getni a  szót: 

—  Már  ami  engem  illet ...  én  csak  azért  tanácsolom, 
fiam,  mert .  .  .  amint  épen  mondani  akartam  . .  .  Péter  jelenleg  .  . . 
tulajdonképen  ...  de  ne  ijedj  meg  mindjárt!  . . .  kórházban  van. 

Az  asszony  felsikoltott  és  hátratántorodott: 

—  Mindenható  Isten! 

—  Na,  na!  .  .  .  Elébb  hallgasd  meg  az  embert  nyugod- 
tan! .  .  .  Azért  még  nincsen  világ  vége!  .  .  .  Háborúban  az  ilyesmi 
eléfordul! 

—  Jaj  nekem! 

—  Épen  egymás  mellett  indultunk  rohamra  s  a  muszkák 
erősen  tüzeltek.  Akkor  történt.  A  minap,  mielőtt  eljöttem. 

—  Megsebesült? 

—  Hát  bizony  némely  golyó  talál. 

—  S  hol  találta? 

—  A  fejin. 

—  A  fejin! 

—  Hát  az  még  szerencse,  fiam!  Mert  az  embernek  a  feje 
mégis  csak  nem  a  belső  része.  Azt  ki  lehet  heverni.  Mikor  vere- 
kedés van,  itthon  is  hány  embernek  lékelik  meg  a  koponyáját 
s  mégis  kutya  baja  se  lesz.  Elég  példa  van  rá.  Csak  szét  kell 
nézni  a  faluban. 

Hanem  ez  az  okoskodás  immár  haszontalanba  ment:  az 
asszonnyal  felfordult  a  világ  fenekestől!  Se  látott,  se  hallott, 
csak  keservesen  tördelte  a  kezét  s  úgy  jajveszékelt,  hogy  az  em- 
bernek a  szivébe  hasított: 

—  Jaj,  megálmodtam  én!  .  .  .  Jaj,  tudtam  én,  hogy  igy 
lesz!  .  .  .  Oda  fog  pusztulni  az  én  drága  uram  s  nem  látom  meg 
többet! 

Hiába  volt  a  vendégnek  minden  csitítása.  Igaz,  hogy  hamar- 
jában nem  is  tudott  ő  sem  egyebet  mondani,  csak  mind  ezt 
hajtotta: 

—  Bizni  kell  a  jó  Istenben,  fiam!  .  .  .  Bizni  kell  a  jó 
Istenben! 

•  —  Nem  bizom  én  már  a  világon  senkiben!  —  háborgott 
a  szerencsétlen  asszony,  magából  egészen  kikelve.  —  Elpusztul 

az  uram  . . .  tudom,  hogy  elpusztul!  De  megmutatom,  hogy  én 
is  utána  megyek! 

És  a  tálasról  hirtelen  egy  kést  kapott  le. 

Barabás  Elek  gyorsan  oda  ugrott,  kicsavarta  a  kést  a  kezé- 
ből és  rákiáltott: 

- —  Mit  akarsz?  Elment  az  eszed?  Elfelejted,  hogy  gyerme- 
keid vannak? 

—  De  mikor  az  uram  ...  1 

Most  már  Barabás  Elek  sem  tudta  mit  beszél,  úgy  felzava- 
rodott. Anélkül,  hogy  meggondolta  volna,  nyersen  vágta  oda  az 
asszonynak: 

—  Eh,  másnak  is  esett  el  az  ura,  mégse  vetemedik 
effélékre! 

Az  asszony  ebben  a  pillanatban  leejtette  mind  a  két  kezét 
mintha  szél  ütötte  volna.  Kővé  meredve  bámult  az  emberre  s 
alig  birta  kirebegni: 

—  Elesett? 

Az  ember  búsan  hajtotta  le  fejét  s  csendes,  megbánó  han- 
gon válaszolt: 

—  Kiszaladt  a  számon  .  .  .  Pedig  nem  akartam  mindjárt 
megmondani. 

Aztán  hanyagul  legyintett: 

—  Különben  ugy  is  megtudtad  volna,  mikor  a  hivatalos 
irás  megérkezik. 

—  El . . .  esett!  —  suttogta  az  asszony,  alig  hallhatólag  s 
egy  székre  roskadva,  az  asztalra  borult.  Többet  egy  szót  se  szólt. 
Akiből  az  elébb  annak  az  eshetőségnek  a  hallatára,  hogy  a 
férjét  végkép  el  fogja  veszteni,  olyan  hangosan  zajdult  ki  a 
keserűség:  azt  most  a  változhatatlan  bizonyosság  bánata  némává 
zsibbasztotta  teljesen.  Mert  hát  a  bánattal  is  úgy  van  az  ember, 
mint  a  szeszes  itallal:  kisebb  mennyiségtől  hangos,  szilaj  egy 
darabig,  de  a  nagy  mérték  letöri  és  elveszi  a  szavát. 

Barabás  Elek  néhány  percig  tehetetlenül  állt  az  asszony 
háta  megett,  majd  pedig  leült  az  asztal  mellé  ő  is,  de  ott  sem 
tudott  egyebet  csinálni,  csak  szánakozva  lóbálta  a  fejét  s  egyet- 
egyet  köszörült  a  torkán. 

Jó  darabig  ültek  igy  szótlanul,  mig  végre  az  asszony  a  fejét 
felemelte  s  fáradtan  kérdezé: 

—  Sokat  szenvedett? 

—  Semmit.  Még  egy  jajszava  sem  volt.  Ugy  mult  el,  mint 
mikor  a  gyertyát  hirtelen  elfújják. 

Ezt  a  feleletet  egy  megkönnyebbült  sóhajtás  vette  tudo- 
másul. 

—  Csakhogy  nem  kellett  szegénynek  sokat  szenvednie! 
S  megint  elhallgattak. 

Most  meg  az  ember  vette  fel  ismét  a  beszéd  fonalát: 

—  Annyi  bizonyos,  hogy  itthon  alig  végezhette  volna  olyan 
szép  halállal.  Olyannal  az  Isten  csak  a  harctéren  jutalmazza 
meg  azokat,  akiket  szeret.  Itthon  az  ember  legtöbb  esetben 
sokáig  szenved,  sokáig  vivődik,  mig  üt  az  órája.  De  az  urad 
azt  se  tudta,  hogy  mi  a  fájdalom.  Mire  behunyta  a  szemét,  már 
aludt  is.  Azért  hát  most  is  csak  azt  mondom,  hogy  nem  kell 
zúgolódni  az  Isten  bölcs  akaratja  ellen. 

—  Én  nem  is  zúgolódom  és  köszönöm  a  jó  Istennek,  hogy 
legalább  a  szenvedéstől  megkimélte.  Hanem  azért .  .  .  mégis 
mindenem  elveszett! 

—  Ne  vétkezz,  fiam!  Hát  a  hazád  elveszett?  Hát  a  hajlé- 
kodat felperzselték?  Hát  a  gyermekeid  kenyerét  az  ellenség  eszi? 

—  Ez  mind  igaz!  —  zokogta  közbe  az  asszony.  —  De  a 
szegény  uram  hol  van?  . .  . 

—  Az  se  veszett  el  egészen!  Hiszen  mind  a  két  gyereked 
szakasztott  az  apjok.  Még  a  természetük  is.  Igaz,  hogy  egy  Bitai 
elveszett,  de  helyette  kettő  maradt  itthon.  Csak  fel  kell  nevelni 
őket  s  nem  kell  mindjárt  a  kést  a  tálasról  lekapni! 

Bitainé  látható  röstelkedéssel  sütötte  le  szemét  s  halkan 
mormolta  magában: 

—  Nem  is  fogom  én  a  leikeimet  sohasem  elhagyni! 
Erre  aztán  Barabás  Eleknek  is,  látván,  hogy  jó  földbe  hull 

a  mag,  még  szaporábbak  lettek  a  szavai.  Melegen  ömlött  belőle 
a  vigasztaló  beszéd: 


—  Oh,  ha  láttad  volna,  szegény  Péternek  milyen  felséges, 
szép  temetése  volt!  Ilyenben  a  falunkból,  nem  tudom,  kinek  volt 
még  része!  Ott  voltak  mind  a  tiszt  urak  is  a  koporsója  mellett 
s  az  ezredes  ur  mondott  beszédet  a  sirnál.  Békés  időben  még 
egy  tábornok  temetésén  sincs  annyi  katona.  Koszorút  is  tettek 
a  sirjára,  még  Írásos  fejfát  is  tettek  a  fejéhez.  Olyan  szépen  van 
ott  elhelyezve,  hogy  megirigyelhetnők  tőle  sokan,  akik  életben 
maradtunk! 

A  szomorú  asszony,  minden  bánata  mellett  is,  mind  több- 
több  ügy  elemmel  hallgatta  ezeket  s  akarata  ellenére  is  valamics- 
két vigasztalódott.  Feldúlt  arcvonásai  apránként  szelídebbekké 
kezdettek  simulni.  A  két  arcán  végighömpölygő  könypatak 
egyre  vékonyabb  lett,  mint  a  folyó,  ha  mesterséges  csatornával 
elveszik  vizének  egy  részét. 

De  a  végén  mégis  csak  azt  mondta: 

—  Mi  haszna,  ha  meg  a  sírját  se  látom  meg  soha! 

—  Dehogy  is  nem  látod!  De  meglátod  bizony!  Arról  már 
én  kezeskedem.  Ha  az  Isten  ő  felsége  az  életemnek  kedvez, 
majd  háború  után  én  magam  viszlek  oda.  Még  a  gyerekeket  is 
elvisszük  magunkkal,  hadd  mondjanak  ott  egy  imát  az  apjukért 
s  nézzenek  szét  egy  kicsit  a  világban.  Olyan  gyönyörű  helyet 
ugy  se  sokat  látnak!  Kivált  ahol  az  édes  apjok  nyugszik.  Fenn 
van  egy  szép  dombon  egy  terebélyes,  nagy  zádogfa  alatt. 

—  Hogy  szerette,  szegény,  a  fákat!  —  sóhajtott  fel  az 
asszony. 

—  A  domb  alatt  gyönyörű  sikság  van,  virágos  mezőkkel, 
sürü  ligetekkel  s  csendesen  kanyargó,  csillogó  folyóval.  A  faluk- 
ból a  harangszó  felhallszik  épen  a  sirjához,  oda  a  dombtetőre, 
melyről  tiszta  időben  jól  ki  lehet  venni  a  magyar  határhegyek 
kék  gerinceit  is.  Ugy,  hogy  a  sirjából  örökké  láthat  valamit  a 
hazai  földből,  ha  már  nem  nyughatik  benne.  Mert  én  hiszem, 
hogy  a  halottak  a  sírjukból  is  látnak. 

Ekkor  az  udvarról  hangos  zsivajgás,  hancurozás  csapott 
be  a  házba. 

—  Csitt!  Törüld  meg  a  szemed!  —  figyelmeztette  Barabás 
Elek  sietve  az  asszonyt.  —  Jőnek  a  gyerekek  az  iskolából.  Nem 
kell  a  hírrel  szegénykéket  legalább  még  rna  megszomorítani. 

Aztán  készülődni  kezdett  s  úgy  folytatta: 

—  Megyek  én  is  le  a  csendőrségre:  jelentkezni,  hogy  sza- 
badságon vagyok.  Majd  jövet  még  az  anyjukkal  benézek. 

S  köszönt  és  indult  is. 

Hanem  az  ajtóból  még  egyszer  visszaszólt: 

—  De  eszed  legyen,  fiam!  Végy  erőt  magadon!  Nehogy 
valami  bolondságot  csinálj! 

Az  asszony  csendes  megadással  felelt: 

—  Ne  féljen,  szomszéd  uram,  most  már  erős  leszek!  Ha 

egyébért  nem  ....  a  gyermekeimért. 


Színház. 


hióricz  Zsigmond:  Pacsirtaszó,  Bródy  Sándor:  .4  dada,  Herczeg  Ferenc: 
Árva  László  király,  Molnár  Ferenc:  Uridivat  a  Nemzeti  Színházban. 
Arcübasev:  Féltékenység,  Sheldon:  Románc,  Herczeg  Ferenc:  Ocskay 
brigadéros   a   Vígszínházban.  —   Bródy  Sándor:   Szerető   a  Magyar 

Színházban. 

Az  első  félév  letelt.  A  szorgalmas  színházak  meg  lehetnek 
elégedve  ennek  a  szemeszternek  az  eredményével.  Az  anyagi 
eredményével  föltétlenül,  az  irodalmi  és  művészeti  értékével 
csak  föltételesen.  Mindenekelőtt  szembeszökő  a  műsor  megalko- 
tásának teljesen  átalakult  ökonómiája.  A  színházak  összesürítik 
egy-két  hónapra  bemutatóikat,  aztán  élnek  az  ily  módon  hir- 
telen összeharácsolt  tőkéből.  Mint  a  hadimilliomosok.  Azelőtt 
fölosztották  egyenletesen  az  uj  darabokat  és  juttattak  belőlük 
két-három  hetenkint  egyet-egyet.  Ezzel  a  műsor  változatos  lett, 
a  közönség  érdeklődése  mindig  megfrissült,  a  színházban  sza- 
bályos periódusonkint  találkozott,  a  nézőtéren  otthonosnak 
érezte  magát.  Mostanság  ellenben  en  suite  játszanak  a  színházak; 
akik  a  bemutatón  megnézték  a  két-három  újdonságot,  azok 
hónapokig  feléje  sem  néznek  a  szinbáznak.  És  ennek  az  uj  rend 
nek  különösen  aJNemzeti  Színházra  nézve  megvan  a  maga  jelen 
tősége  és  nem  mindenben  üdvös  hatása. 

Viszont  éppen  a  Nemzeti  Színháznak,  más  és  nem  ke- 
vésbbé  fontos  nézőpontból  ítélve  olyan  féléve  volt,  amilyen 
már  régen  nem.  Négy  újdonságot  adott  és  mind  a  négy  magyar. 
A  legünnepeltebb  és  legjobb  neveket  irta  ki  műsora  homlo- 
kára, érdekes  kísérletet  tett  a  realisztikus  népszínművel  és  a 
naturalista  erkölcsrajz  föltámasztásával  és  követve  voltaképpeni 

hivatását  és  hagyományait,  nagystílű  történeti  tragédiát  és  egy 
finom  szövésű,  igazi  haute  comédie-t  iktatott  be  játékrendjébe. 
Novemberre  azonban  ez  a  szinház  is  elkészült  félévi  programm- 
jávai  és  azóta  pihen.  Nyilván  a  nagy  tettre  készülődik,  a  régtől 
halhatatlan,  csak  nálunk  uj  Shakespeare-vigjátékra.  Mire  ez  a 
szemle  kikerül  az  olvasó  elé,  már  át  is  estünk  az  Ahogy  tetszik 
premiére-jén. 

A  sort  Móricz  Zsigmond  nyitotta  meg  a  Pacsirtaszó-val. 
Talán  nem  a  mi  hibánk,  ha  ennek  a  parasztvigjátéknak  szinei 
már  elmosódtak  bennünk.  Nagyon  elevenek  akkor  sem  voltak, 
amikor  a  szinpad  éles  világítása  esett  rájuk.  Móricz  Zsigmond 
izmos  tehetség,  egyformán  ura  a  gondolatnak  és  szónak,  a  tar- 
talomnak és  formának.  De  tehetségének  megvannak  természetes 
korlátai.  Egy-egy  novellája  műremek.  Vannak  alakjai,  amelyek 
örökre  bevésődnek  emlékezetünkbe.  Vannak  mondatai,  amelyek 
meglepő  élükkel  és  nemes  veretükkel  mintha  a  rég  és  méltat- 
lanul elfeledett  Vas  Gereben  kincsesházából  kerültek  volna  ki. 
Sőt  nagyobb  regénykoncepciói  is  vannak,  amelyek  sokat  lendí- 
tettek ebbeli  szegénységünkön.  A  drámában  is  volt  már  szeren- 
cséje néhány  szabatosan  megfigyelt  genre-alakkal.  A  Pacsirtaszó 
azonban  nem  tartozik  Móricz  Zsigmond  sikerei  közé.  Ami  benne 
dráma,  az  olyan,  mint  a  Toldi  Lőrincné  nyula.  És  a  szerző  a 
maga  vékonypénzü  nyulát  szintén  buzgón,  csaknem  verejtékezve 
szalonnázza,  «hogy  csöpögjön  zsirtól  ösztövér  csontváza».  Ad 
hozzá  atyafiságos  veszekedést,  kofanyelvelés t,  falusi  bált,,  cigány- 
muzsikát, műhajnalhasadást,  pacsirtaszót,  öreg  ember  szerel 
mét,  fiatal  asszony  búbánatát;  de  a  sok  jó  holmi  összekeverve 
mégsem  válik  izes  eledellé.  Valami  nyúlós,  nehezen  emészthető 
keverék  marad.  A  szives  jóakarat  újra  meg  újra  föltálalja,  és  a 
végén  még  sincs  soha  igazi  keletje. 

A  jeles  költőnek  nem  ártott  meg  ez  a  balfogás  és  nem  fog 
ártani  a  mi  igazmondásunk  sem.  Mire  legközelebb  találkozunk 
vele  a  szinházban,  megint  épnek,  frissnek  és  ép  oly  vonzónak  és 
kedvesnek  fogjuk  látni,  mint  a  Sári  bir  ó-han. 

A  Nemzeti  Szinház  eljátszotta  Bródy  Sándor  erkölcsrajzát, 
A  dadát,  amely  harmadik  helyen  harmadszor  született  ujjá: 
nagyon  szívós  éleinek  kell  benne  lennie.  De  bármily  szivós  az 
élete,  organikus  lény  ez  is,  megérzi,  hogy  eljárt  az  idő  fölötte. 
Sőt  nagy  idők  multak  el  azóta,  hogy  a  pesti  uraság  először  vitte 

el  a  hevesi  faluból  a  szegény  megesett  leányt:  stílusok  jöttek  és 
mentek,  ízlések  és  fölfogások  változtak,  divatos  holmik  lomtárba 
jutottak  és  megint  elővándoroltak,  mert  a  divat  világában  vég- 
képpen nem  hal  meg  semmi,  csak  a  művészetnek  vannak  halott- 
jai, ép  agy,  ahogy  halhatatlanjai  vannak.  A  dada  nem  ezek  közül 
való.  Ahhoz  nem  eléggé  igaz.  A  dada  Bródy  Sándor  képzeletében 
oly  tiszta,  nagy  és  szent,  mint  Hauptmann  Hanneleje.  Bizonyos, 
hogy  miután  mérgett  ivott  és  meghalt,  ő  is  egyenesen  följut  a 
menyországba.  Meg  is  érdemli.  De  e  sugárzó  szent  részére  a 
költő  nem  is  egy,  hanem  két  ördögien  sötét  hálteret  festett:  az 
egyik,  a  dada  pereputtya,  a  falánk,  nyomorult  parasztok,  akik 
ép  ugy  megeszik  a  gyermeküket,  ahogy  a  disznók  fölfalják  az 
elhagyottan  talált  csecsemőt;  a  másik  a  városi  «uraság»,  ez  az 
utálatos  família,  amelynek  rothadtsága  átható  bűzzel  tölti  be  a 
színpadot  és  a  nézőteret.  Ebben  a  levegőben  él,  tehát  szükségkép 
el  is  pusztul  a  szent  dada.  És  ebben  a  levegőben  hirdeti  kenetes 
igéit,  a  megváltás  igéretét,  a  megtisztulást  és  fölemelkedést  egy 
másik  szent,  a  félkarú  gépész,  hasonlatos  Lukához,  a  vándorhoz 
az  Éjjeli  menedékhely-ben.  A  költő,  akinél  jobban,  természete- 
sebben, meggyőzőbben  nem  tud  beszélni  és  beszéltetni  egyetlen 
magyar  kollégája  sem,  e  drámája  részére  uj  nyelvet  talált  ki. 
Mind  a  két  szentje  versben  beszél,  rímtelen  alexandrinusban. 
Verses  naturalizmus  érdekesen  groteszk  stilkeverés.  Ezt  csak 
olyan  művész  merheti,  mint  Bródy  Sándor,  aki  ereje,  múltja,  nép- 
szerűsége tudatában  mindent  merhet. 

Az  Árva  László  király-ról  kimondotta  Ítéletét  a  souverain 
közönség  és  ezt  az  ítéletét  megpecsételte  és  hitelesítette  a  kritika 
is.  Ezen  a  helyen  Herczeg  Ferenc  tragédiájáról  csak  nagyon 
óvatosan  és  a  legszigorúbb  tárgyszerűséggel  lehet  és  szabad  be- 
szélnünk. Egyébként  sincs  arra  szüksége  ennek  a  műnek,  hogy 
dús  földjén  elinduljunk  tarlózni  és  fölszedjünk  egy-két  kalászt* 
amelyet  a  napilapok  bírálói  ott  felejtettek.  Csak  egy  szempontból 
szeretnénk  mégis  foglalkozni  vele,  egy  egészen  elvi  szempontból: 
a  hős  tragikumának  szempontjából.  A  dráma  hőse  maga  a  király. 
Gyermek  és  beteg,  tehát  kétszeresen  gyönge.  Van-e  jogosultsága 
annak,  hogy  egy  nagy  történeti  tragédia  tengelyébe  beállítson  a 
költő  egy  beteg  gyermeket,  akinek  roskatag  válla  nem  birja  meg 
a  nehéz  tragikus  vértezet  súlyát?  Vagy  nézzük  Hunyadi  Lászlót 
a  hősnek?  De  vájjon  nem  fogja-e  megint  csökkenteni  a  dráma 

értékét,  hogy  hőse,  bár  ifjú,  erős,  ragyogó,  a  keresztény  lovagság 
tükre,  a  magyar  nemzet  szemefénye,  a  nagy  Hunyadi  méltó  fia. 
mégis  csak  passziv  lény,  aki  önvédelemből  öli  meg  Czilleit,  ön- 
védelemből rendel  teste  őrizetére  hü  katonákat,  és  végül  is  tehe- 
tetlenül, védekezésre  képtelenül  áldozatává  lesz  az  ármánykodó 
magyar  uraknak?  Már  maga  a  lény,  hogy  vitázni  lehet  arról, 
ki  e  dráma  hőse,  nem  tanúvallomás-e  a  műalkotás  egysége  ellen? 

Vitatkoznak  arról  is,  ki  Shakespeare  Július  Caesar-jának 
hőse,  és  Nietzsche  például  amellett  kardoskodik,  hogy  a  drámát 
Brutusról  kellene  elnevezni.  Azért  mégis  ez  a  nagynak  egyik  leg- 
nagyobb alkotása.  Herczeg  tragédiájában  egyenlőn  fontos  és 
egyenlőn  tragikus  szerep  jut  mind  a  két  Lászlónak.  A  gyengét 
és  gyermeket  fölemeli  a  tragikum  magaslatára  királyi  disze, 
koronája,  az  aranyperecből  kisugárzó  varázserő,  amelynek  hatá- 
sát soha  igaz  magyar  meg  nem  tagadta.  A  passzívat  és  vérpadon 
elbukót  pedig  tragikus  hőssé  avatja  az  esetéből  kiáradó  nagy 
szerű  történelmi  tanulság. 

Árva  László  király  árva  és  elhagyott,  végzetesen  gyenge  és 
ingatag,  a  vézna  utószülöttek  minden  nyavalyája  rajta  van  a 
testén,  a  lelkén.  De  —  király.  Egy  Szilágyi  Erzsébet  is  térdet-fejel 
hajt  előtte.  Egy  ország  csügg  tekintetén.  írása  ura  életnek  és 
halálnak.  Csak  nagykésőn  és  vonakodva  és  akarata  ellenére  írja 
alá  Hunyadi  László  halálos  ítéletét;  de  ha  aláirta,  akkor  Hunyadi 
László  halott.  Mert  minden  hiába:  homlokát  érintette  Szent  Ist- 
ván koronája,  ez  a  babonás  ékesség,  amely  «néha  megmozdul 
magától .  .  .  sokáig  csendben  fekszik,  de  néha  megmozdul  magá 
tói,  vándorútra  kél,  mint  az  arany  méhkirálynő,  —  uj  gazdát 
keres  magának  .  .  .  Mindig  azt  a  fejet,  amely  legbüszkébb,  amelv 
a  legmagasabban  áll  az  országban  .  .  .  Olyankor  megziidul  az 
ország,  városok  égnek,  téboly  szállja  meg  a  sziveket,  —  testvére 
egymást  vérét  ontják ».  A  monarchia  rendje  mindenhol  a  világo 
metafizikai  meggondoláson  alapul.  Isten  kegyelme  minden  ural- 
kodás forrása.  Mert  ha  nem  volna  Istentől  való,  csak  emberi  kon- 
venciókból, társadalmi  megegyezésből  vagy  szerződésből  szár- 
maznék: ki  viselné  el  nyomasztó  hatalmát,  a  trónöröklés  eshető- 
ségeit, a  hívatlan,  tehetségtelen  utód  uralmát  és  mind  a  szörnyű 
véradót,  lekötöttséget,  alattvalói  hódolást,  amely  a  monarchikus 
rend  következménye?  De  a  monarcha  Istentől  kapta  a  megbízást 
az  uralkodásra.  És  nálunk,  magyaroknál,  ez  a  metafizikai  gon- 

dolat  még  egészen  különös  formát  öltöt^a  szent  koronáról  szóló 
tanításban.  A  szent  korona  a  nemzet  minden  erejének,  minden 
jognak,  kiváltságnak,  birtoknak  kútfeje.  A  szent  koronában  egye- 
sül a  király  és  a  nemzet.  Bármelyik  a  másik  nélkül  csonka.  De 
a  király,  egy  ember,  súlyban  és  akaratban  fölér  a  milliókkal.  És 
éppen  e  roppant  helyzeténél  fogva  a  király  mindig  eléggé  fon- 
tos és  kiemelkedő  személy  arra,  hogy  tragikussá  válhasson.  Ha 
gyenge,  ha  gyermek,  ha  báb,  ha  árnyék,  akkor  is.  Ha  nem  cselek- 
vése energiájánál  fogva,  akkor  helyzeti  energiájáért.  Ezt  érzi  Árva 
László  király  is.  És  ezt  érezteti  velünk.  Azért  olyan  megrendítő 
jelenése  Szilágyi  Erzsébettel,  párbeszéde  a  koronáról  Hunyadi 
Lászlóval,  vivódása  a  halálos  Ítélet  aláírása  előtt.  A  legnagyobb 
és  legtisztább  tragikum  ihletését  érezzük  ki  búcsúszavából:  « Em- 
ber nem  leheltem.  Király  nem  vagyok. »  De  volt  király.  És  a 
királyi  felséget  nem  lehet  sem  elfeledni,  sem  megunt  köntös- 
ként levetni;  mint  ahogy  íí.  Richárd  és  Árva  László  király  rokon 
tragédiája  mutatja. 

De  Hunyadi  László  tragikuma  még  sokkal  közelebb  áll 
szivünkhöz,  még  sokkal  érthetőbb  nyelven  szól  hozzánk.  Nagy 
vérségből  származott,  nagy  erényekkel  volt  ékes,  nagyszerű  ter 
veket  érlelt  agyában  és  szivében.  Még  nem  volt  készen.  Még  csak 
indult  az  útra,  amely  a  valódi  nagysághoz,  a  teljes  dicsőséghez 
vezet,  nem  a  maga  javáért,  hanem  a  hazájáért.  És  ekkor  gáncsot 
vetnek  neki,  orvul  elejtik,  a  törvény  csúfjára  elitéltetik  és  kivégez- 
tetik. Természetes,  hogy  passzív.  Hisz  a  nagy  aktivitásra  még 
csak  ez  után  tárulna  föl  előtte  a  kapu.  Kik  ejtik  meg?  Kik 
ölik  meg?  Kik  rágalmazzák  el  még  emlékét  is?  Talán  az  ármá- 
nyos Czillei  külföldi  atyjafiai?  Talán  Árva  László  király  «hű 
csehei»?  Nem:  a  magyar  urak,  a  magyar  mágnások,  az  irigyek, 
a  gyűlölködők,  a  politikából  halvérüek,  a  megszokásból  későn- 
kelők, a  minden  áron  békéért  esdeklők,  a  tulajdon  vérei,  maga 
az  apósa.  Hol  a  tragikum,  ha  nem  ebben  a  magyar  sorsban.  Her- 
czeg  Ferenc  műve  itt  egy  magasságon  van  Katona  Józsefével: 
Bánk,  Petur,  Tiborc  nem  egyéni  tragikus  sorsok,  hanem  a  magyar 
udvari  főúrnak,  az  idegent  gyűlölő,  maga  kárán  elfogódottá  lett 
magyar  nemesnek,  a  nyomorúságban  tengődő  magyar  jobbágy- 
nak sorsát  szimbolizálják.  Hunyadi  László  a  magyar  meghason- 
lásnak,  testvérharcnak,  megférhetetlenségnek,  ármánykodásnak 
egyéni,  de  örökké  tipikus  áldozata.  Ezt  a  vonatkozást  mindenki 

megérezte  a  szomorú  játékban.  Akadt  olyan  gyöngemécsü  kriti- 
kusa, aki  ebből  gyermekded  vádat  is  kovácsolt  ellene.  Az  ilyenek- 
kel vitatkozni  időveszteség,  fölvilágosítani  őket  az  elemi  iskola 
tanítómesterének  volna  elkésett  föladata.  A  történelem  híd, 
amely  a  múltból  szakadatlanul  átvezet  a  jelenbe.  Amint  ez  az 
áthidalás  megszűnt,  akkor  a  történelem  átváltozik  tisztes 
archaeologiává.  Mezőin  romok  merednek,  amelyeken  lehetnek 
érdekes  föliratok,  de  élet  nincsen  bennük. 

Említsük  meg  a  hála  egy  szavával,  hogy  a  Nemzeti  Szinház 
művészei  Herczeg  Ferenc  színjátékát  tökéletes  beállításban  és 
rendezésbe^  tökéletesen  játszották.  Beregi  Oszkár  ésödry  Árpád 
a  tragédia  élén,  Jászai  Mari,  Gyenes,  Aczél  Ilona,  Somlai  Artúr, 
Iván  fi,  Kürti  József  megadták  a  teljes  történelmi  és  tragikai 
reliefet  a  mű  színpadi  éleiének,  amelyet  díszessé  és  hitelessé  tett 
Csathó  Kálmán  rendezői  buzgalma  és  avatottsága.  A  bemutató 
óta  nem  csökkent  az  Árva  László  király  vonzóereje.  Alig  volt 
még  példa  arra,  hogy  ilyen  fajtájú  és  fajsúlyú  dráma  a  közön- 
ségnek ekkora  tömegét  mozgatta  volna  meg.  Milyen  mélyre  lehat 
a  szinház  nevelő,  formáló,  megtisztító  ereje,  ha  ily  igéket  hirdet- 
het és  ilyen  igazságokat  tolmácsolhat,  azt  nem  is  lehet  egyköny- 
nyen  megmérni. 

$  Molnár  Ferenc  vígjátéka,  az  Uridivat,  a  szerzőnek  ama 
müvei  közé  tartozik,  amelyekben  nincs  szenzációs  fordulat, 
romantikus  titok,  lelkek  kettős  élete,  az  elhitetéssel  küzködő  vak- 
merő fogás,  még  csak  forró  és  meztelenre  vetkőztetett  érzékiség 
sem.  Ez  a  negatív  tulajdonsága  azonban  fölér  sok  pozitív  erény- 
nyel. Nekem  kedvesebb  a  Liliom,  mint  a  Testőr,  és  az  Uridivat, 
mint  a  Farkas  vagy  a  Farsang,  bár  ezeket  is  szeretem,  ezekben 
is  megérzem  és  megbecsülöm  a  fényes  elmét  és  a  hibátlan  szin- 
padismeretet.  Molnár  Ferenc  ebben  az  uj  vígjátékában  annyim 
tartózkodó,  sőt  szemérmes,  hogy  vonakodik  még  az  aforizmától 
is,  holott  ez  gyakran  bizonyult  hatásos  fegyverének.  Nem  iktatott 
be  darabja  személyzetébe  raisonneur-í,  hogy  arra  bizza  filozófiá- 
ját, irányeszméje  ékesszólő  fejtegetését,  egész  műve  tanulságá- 
nak frappáns,  egyenesen  a  nézőre  címzett  kimagyarázását.  És 
pedig  nem  azért,  mintha  hijjával  volna  filozófiának,  tanulság 
nak,  irányeszmének,  hanem  mert  tisztább  és  művészibb  munká 
nák  érzi,  ha  mindezeket  a  szép  dolgokat  személyei  képviselik, 
cselekszik,  a  drámán  vagyis  cselekvésen  igazolják,  mintha  egy 
l  özülök  a  sugólyúk  elé  áll  és  elszavalja. 

Az  Uridiuat  az  optimizmus  komédiája,  a  legjobb  ember 
komédiája.  Juhász  Péternek,  a  belvárosi  boltosnak  vígjátékká 
földolgozott  és  filozófiává  nemesedett  esete  ezt  mondja:  Em- 
berek, ne  legyetek  fölötte  jók,  mert  elárulnak,  kifosztanak  s  a 
hegyiben  még  ki  is  nevetnek  érte.  Nézzétek  ezt  a  szegény  Juhász 
Pétert.  A  felesége  megcsalja,  a  pénzét  elszedi,  a  bukásba  kergeti. 
A  segédje  elárulja  és  fölszarvazza  s  a  legdrágább  kincsétől,  az 
asszonyától  rabolja  meg.  A  kis  gépirókisasszonya  kész  rátenni 
kicsike  lábacskáját,  hogy  lépcsőül  használja  sorsgörnyesztette 
hátát.  Az  alárendelt  hivatalnokai  kihasználják  a  jóságát.  A  pátró- 
nusa  figurának  tartja.  Még  az  a  finom  kesernyés,  csipős  sajt  is 
elédesedik,  émelygőssé  lesz  a  közelségétől.  Az  ág  is  húzza  a  sze- 
gény jó  embert.  A  jósága  viszi  a  szegényt  a  romlásba.  Emberek, 
ne  legyetek  fölötte  jók!  De  hát  ha  a  jóság  erősebb  bennetek'min- 
den  jámbor  föltevésnél  és  minden  fenyegetésnél?  Ha  erősebb, 
mint  az  életösztön,  mint  az  önfentartás  ösztöne?  Ha  ép  ugy  nem 
tudjuk  gáttal  elrekeszteni  kiáradását,  mint  ahogy  a  megdagadt 
folyamot  nem  lehet  engedelmesség  korlátjai  közé  szorítani? 
Akkor  csak  éljen,  hasson,  áldjon  és  uralkodjék  az  a  jóság.  Mert 
íme,  Juhász  Péter  tönkrement  ugyan,  de  ma  ismét  talpon  van 
és  a. boltja  jobban  virágzik,  mint  valaha.  A  feleségét  elvesztette 
ugyan,  de  kapott  helyette  másikat,  aki  többérő,  fiatalabb,  szebb, 
okosabb  és  ami  mindennél  nagyobb:  szerelmesebb.  És  a  hülyék 
és  lelki  szegények  kinevették  ugyan,  de  az  igazak  megértették  és 
mi  szivből  megtapsoltuk. 

Megtapsoltuk  a  szerzőt  és  Juhász  Péter  megszemélyesí- 
tőjét, Rózsahegyi  Kálmánt.  Mert  ez  az  alakítása  teljes  volt.  Ez 
3tt  járt  a  színészi  alkotás  csúcsain,  ahol  lélekkel,  szivei,  élettel 
:eljesedik  meg  a  költő  megálmodott  fantomja.  Ahol  a  laza,  szin- 
tien, sommás  képzeletből  egyszerre  csak  valóság  lesz,  emberi 
/alóság,  az  emberinek  minden  gyarlóságával  és  törésével,  de 
nelegségével  és  megindító  közvetetlenségével  is.  Itt  láttuk  Bayor 
iizit  is  először  urnák  azon  a  területen,  amelyet  tehetsége,  haj- ' 
ama,  esztétikai  szimpátiája  jelöl  ki  részére:  a  kis  gépirókisasz- 
zony  simaságát,  kígyói  ügyeskedéséi,  merész  kacérkodását  és 
okozatos  áthevülését  ugy  megjátszotta,  mintha  szemünk  láttára 
ítélte  volna.  Ne  feledjük  el  Gyenes  arisztokratáját  se:  ariszto- 
krata volt,  férfi  és  ember.  És  ezt  a  climax-oi  birta  mindvégig. 

A   Féltékenység,  Arcübasev  drámája  furcsa  keveréke  a 
költészetnek  és  a  hatásvadászatnak,  a  pszichológiai  mélységnek 
és  a  durva  brutalitásnak,  igazi  nagy  iró  irta,  de  a  színpadra  gon- 
dolta. Az  asszonyi  gyarlóság  monográfiája  ez  a  dráma,  mini 
annyi  más  előzője.  Mi  a  kiütköző  vonás  ebben  az  asszonyi  gyar- 
lóságban? A  kacérság,  amely  képes  az  ámításra  és  önámításra, 
a  hazugságra  és  a  bűnre,  csak  hogy  tessék  és  hódítson.  A  kacér! 
asszony  nem  is  rossz,  semmiesetre  sem  tudatosan  rossz.  Egy-I 
általán  nem  is  tudatos.  Hiszen  azt  sem  tudja,  mit  csinál.  Ha  ofl 
kacér  asszonynak  férje  is  vian,  törvényes  férje,  akkor  több  eseti 
lehetséges.  Ha  jóindulatú  és  megérti  az  asszony  gyöngeségét J 
akkor  csöndben   hordja  keresztjét,   mint  M.  Leverdet   a  A^oicl 
6«rdf/á-ban.  Ha  tökfilkó,  akkor   mindig   sikeresen   fogják  be-j 
csapni,  mint  Henri  Becque  Parisienne-]éhen.  Arcübasev  a  leg-l 
szélső  esetet  választottai.  Azt  a  férjet,  aki  sokáig  tür,  de  ha  elveszj 
tette  a  türelmét,  akkor  gyilkol.  Drámájában  legalább  olyan  ér-I 
dekes  a  férj  pszichológiája,  mint  a  kacér  nőé.  A  Vígszínház  műJ 
vészei,  köztük  elsősorban  Hegedűs,  Góthné  Kertész  Ella,  Gótlm 
Fenyvesi,  Szerémy,  Makay  Margit  bravúrosan  játszották  meg  a) 
véres  orosz  drámát. 

A  vér  különös  egy  nedű,  mondja  Mefisztó  Faustnak.  Azzal 
nem  lehet  tartósan  játékot  űzni.  A  vért  a  Vígszínházban  hamaro- 
san fölváltotta  egy  ártatlanabb  nedű,  a  citrom  leve.  Sheldon  nr 
műalkotása,  a  Románc,  a  tiszta  limonádé,  sok-sok  cukorral.  Nem 
is  mérnők  elszámlálni  valamennyi  ingredienciáját.  De  van  benne 
álom  és  ébrenlét  összefonódásának  papirosigazsága,  püspök,  akt 
visszafiatalodik  káplánná  és  káplán^  akiből  az  epilógusban  me- 
gint fehér  hajú  és  rezgő  hangú  püspök  lesz,  hires  énekesnő, 
akinek  nincs  polgárerénye  és  rózsakoszoruja,  sok  szerelem,  sok 
zene  a  színpadon  és  a  színfalak  mögött.  Gyönyörű  keverék  ame- 
rikai gyomroknak.  Ugy  látszik,  a  gyomrok  nálunk  is  elamerikai 
sodtak,  mert  Budapest  közönsége  is  könyezve  tapsolja  estém 
estére  Rev.  Johnt,  a  kenetes  papot  és  méltatlan  ideálját,  a  Patt 
Adelina  vetélytársnőjét.  Vagy  talán  csak  a  szép  Gombaszögi  Fri 
dát,  aki  a  maga  érdekes  egyéniségével,  hódító  megjelenésével  & 
izgalmas  erptikájával  teszi  színessé  és  tartalmassá  ezt  a  szintelei 
és  üres  Románcot. 

A  Vigszinház  fölujította  Herczeg  Ferenc  Ocskay  brigádé 
ros-át,  amelynek  ez  a  ház  kétségkívül  legbecsesebb  és  legmara 

dandóbb  sikerét  köszönheti.  A  dráma  történelmi  levegője,  komor 
jiieine/ifo-ja,  nagy  kuruc-labanc  összecsapása  és  mágiának  a  hős: 
nek  belső  konfliktusa,  tüzes  föllázadása  és  nyomorult  elherva- 
dása  mind  hatott,  mind  csorbítatlanul  őrizte  meg  erejét  s  igaz- 
ságát. A  közönség  lelkesen  ünnepelte  a  szerzőt,  aki  megjelenésé- 
vel igazolta,  hogy  súlyt  vet  darabjának  erre  a  renaissanceára. 
Nem  vagyunk  olyan  gazdagok,  hogy  drámai  játékrendünk  huza- 
mosabb ideig  ellehetne  aiz  ilyen  sulyu  művek  nélkül.  Mint  maga 
a  darab:  hőse  is,  Fenyvesi  Emil  töretlen  volt  erőben,  kitartó 
következetességben,  a  jellemábrázolás  acélos  szilárdságában. 
Örömmel  láttuk  viszont  a  régi  oszlopokat,  Hegedűs  Gyulát,  Sze- 
rénát, Varsányi  Irént,  szívesen  köszöntöttük  az  ujak  sorában 
Gombaszögi  Fridát,  Fenyő  Emiit  és  a  szimpatikus,  meleg  szavú, 
meleg  tekintetű  Kálmán  Erzsit. 

A  Magyar  Színház  első  újdonsága  Újhelyi  Nándor  Csere- 
bere cimü  vigjáléka  volt.  Az  elmés  és  művelt  fiatal  iró  második 
színdarabjában  sem  vágyódik  többre,  mint  a  közönség  mulat- 
tatására. Témájában  nem  fölötte  uj  és  válogatós,  de  a  kidolgo- 
zásban vannak  felcsillámló  ötletei  és  az  egyszerűen,  csaknem 
maivul  kigondolt  helyzetcsere  kiaknázásában  egészen  szerencsés, 
vidám  fordulatai.  Újhelyi  nem  dolgozik  sub  specie  aeterni,  de 
bizonyos,  hogy  meg  fogja  tanulni  egészen  hibátlanul  a  mester- 
séget, s  mire  ezzel  a  stúdiummal  elkészül,  hasznos  munkatársa 
lesz  bármely  színháznak. 

Bródy  Sándor  négyfelvonásu  «regényes  szinjátéka»  köze- 
ledik a  századik  előadás  felé.  Megszakítás  nélkül,  heti  nyolc- 
kilenc előadással,  érte  el  ezt  a  sorozatot,  és  hétköznap  még  ma 
is  jóformán,  ünnepnap  zsúfolásig  megtölti  a  házat.  Ebben  a 
szemlében  szeretném  figyelmen  kívül  hagyni  ezt  a  szenzációs, 
londoni  és  newyorki  méretű  sikert,  azokat  a  hangos  előzménye- 
ket is,  amelyek  —  bizonyára  kéretlen  heroldokul  —  a  bemutató 
előtt  jártak.  A  dráma  tárgya  egy  ismert  szerelmi  ügy,  maga  a 
szerző  is  őszintén  vallotta,  hogy  anyagát  és  ihletét  ebből  a  kettős 
halálesetből  merítette.  Egyáltalán  nem  is  fontos,  nem  is  tartozik 
akár  a  közönségre,  akár  a  kritikára,  honnan  szerzi  a  drámaíró 
anyagát.  Ott  veszi  a  jót,  ahol  találja,  mint  Moliére.  Belenyúl  az 
emberi  életbe:  bárhol  éri,  mindenütt  érdekes,  mint  a  Faust  szín- 
házi prológusában  mondják. 


174 


Színház 


A  kérdés  iaz,  mivé  formálja  a  költő  nyers  anyagát.  Mert 
hogy  joga  van  formálnia,  gyúrnia,  céljaihoz  képest  teljesen  meg- 
változtatnia a  matériát,  azon  nem  is  szabad  vitatkozni.  Bródy 
drámája  azonban  épen  igy  tekintve  aggodalmas,  noha  sok  benne 
a  fényes,  értékes  elem,  sok  az  igazi  érték,  és  lépten-nyomon 
megmutatkozik  az  az  őstehetség,  amely  ezt  a  silány  tárgyat  feje- 
delmi kedvteléssel  a  sárból  kiragadta. 

Aggodalmas  a  dráma  mindenekelőtt  azért,  mert  nem  hite- 
les, emberi  érzéssel  át  nem  érezhető,  emberi  értelemmel  meg 
nem  érthető.  Mit  akar  Eöz  Anna?  Szereti  a  hercegét  vagy  nem 
szereti?  Mért  fogadja  el  pazar  ajándékait,  ha  nem  szereti?  Mért 
nem  adja  magát  neki  egészen  —  addig  a  mámoros  éjszakáig  — 
ha  szereti?  Hogyan  képzeli  a  szerző  hősnője  betörését  a  hercegi 
palotába,  ahol  azonnal  átveszi  az  elnökletet  a  családi  tanácsban 
a  félelmetes  anyahercegnőtől?  Micsoda  ember  ez  az  Ágost  «orosz 
herceg»?  Ember  ez?  Férfi  ez?  Vagy  a  hercegeknek  külön  pszicho- 
lógiájuk van?  És  ha  igen,  hol  tanulta  Bródy  Sándor?  *  Mért 
higyjem  el,  hogy  helyesen  figyelte  és  jól  tanulta  meg,  holott 
száz  eset,  közelfekvő,  napjainkban  történt,  emlékezetünkben 
élő  épen  az  ellenkezőjét  vallja? 

A  kérdések  számát  meg  kellene,  legalább  is  meg  lehetne 
százszorozni.  Azonban  elég.  Mi  szeretnénk  egy  más,  még  ége- 
tőbb kérdésre  feleletet.  Bródy  Sándor  legnagyobb  ereje  mindig 
abban  volt  a  színpadon,  hogy  ezer  szinben  csillogó,  mindig  vál- 
tozó, mindig  jellemző,  mindig  egyéni  nyelven  tudta  megszólal- 
tatni alaikjait.  Tudott  dörögni  és  suttogni,  értett  Bethlen  Gábor 
bibliás  nyelvén  és  a  pesti  kávéház  argot-]kn.  A  Szerető  emberei 
mind  egy  nyelven  beszélnek  és  ez  az  egy  nyelv  nyugtalan,  szag- 
gatott, paradox,  nem  természetes.  Ágost  herceg,  a  szavajárása 
után  Ítélve  idióta  (((Megálltunk  az  urakkal  a  nagy  kocsin.  A  va- 
dász fútt,  én  néztem  magát,  de  maga  csak  a  napot  nézte.  A  napba. 
In  die  Sonne,  die  Sonne!).  Erre  Anna  így  felel:  «Hajat  mostam, 
napot  néztem,  magát  unom.»  Van  emberfia  ezen  a  világon,  aki 
így  beszél?  Bródy  megstilizált  uj  drámája  részére  egy  uj  nyelvet 
és  nem  veszi  észre,  milyen  veszedelem  van  ebben  a  stilizálásban. 
Akik  ezen  a  virágnyelven  szólnak,  azoknak  nem  hiszünk  el 
semmit,  elejétől  végig  semmit.  Nem  tudjuk  komolyan  venni  őket 
Képzelje  el  Bródy  Sándor,  hogy  valaki  Deák  Ferenc  fölirati 
javaslatát  vagy  Kossuth  nagy  szónoklatai  a  haderő  megajánlása 

ügyében  azon  a  virágnyelven  mondaná  el,  amelyen  kis  fiu  ko- 
runkban mulattunk,  vagy  abban  a  stilusban,  ahogy  Eöz  Anna 
a  maga  igazát  védi  az  anyahercegnővel  szemben  (ő  maga  mondja, 
hogy  kissé  össze-vissza  beszél) :  milyen  hatása  volna  ebben  a  for- 
mában a  legkáprázatosabb  szónoklatnak? 

Azonban  ne  vitassunk  el  ai  szerzőtől  egyénisége  egyetlen 
jogát  se,  legkevésbbé  a  legsarkalatosabbat,  hogy  ugy  beszéljen, 
ahogy  akar.  Mint  ahogy  mi  élünk  azzal  a  jussunkkal,  hogy  sze- 
rény Ítéletünkhöz  ragaszkodunk  még  akkor  is,  ha  elenyésző 
kisebbségben  tudjuk  magunkat.  A  nagyközönség  tüntető  zajjal 
állott  a  költő  mellé,  aki  ennél  a  sikernél  és  ennél  a  népszerűség- 
nél sokkal  különbet  érdemel  és  sokkal  különbet  vivott  is  ki 
magának.  Bródy  Sándor  nem  szorult  rá,  hogy  akár  ezzel  a  publi- 
kummal szemben,  akár  önmaga  ellen  megvédjük.  De  ha  már  a 
nyilvánosság  előtt  szólanunk  kell  róla  és  oeuwe-jeről,  miért 
tagadjuk  el,  hogy  nekünk  jobban  tetszik  A  tanítónő  és  a  Timár 
Liza,  mint  a  Szerető? 

Seb  estijén  Károly. 

Opera. 

Don  Jüan.  Opera  két  felvonásban.  Zenéjét  Mozart  irta,  szövegét  Da 
Ponté.  Uj  szereplők,  uj  betanulásban,  Hevesi  Sándor  uj  rendezésében, 
1917  október  31-én  játszották  először  a  budapesti  Operaházban. 

A  Don  Jüant  a  szövegkönyv  első  magyar  fordítója:  Pályi  Elek 
kolozsvári  színész  (1796 — 1846)  « vitézi  szomoru-vig  daljátéknak))  ne- 
vezi. Az  elnevezés  inkább  talál,  mint  az  olasz  dramma  giocosa.  Való- 
ban: Don  Jüan  története,  amint  Da  Ponté  abbé  fordulatos,  mozgalmas, 
szövevényes  librettójában  elöltünk  megjelenik,  szomorú  is,  vig  is  és 
heroikus  is  nem  kevéssé  és  hogy  ilyen,  hogy  a  szövegíró  nem  stilizált, 
hanem  összekeverte  a  groteszket  a  tragikussal,  a  mókás  grimászt  a  hősi 
gesztussal,  ebben  rejlik  az  előadás,  a  szinrehozatal  legfőbb  nehézsége. 
A  bábjáték,  a  bohózat  és  a  tragédia  stílusa  keveredik  a  két  felvonás- 
ban, a  darab  emberhalállal  kezdődik  és  emberhalállal  ér  véget  és  köz- 
ben hol  mosolyra  derül  a  néző  arca,  hol  a  rémülettől  borzong  a  bőre. 
A  színpadon  szerelemtől  bódult  nők  ágálnak  .  .  .  clownok  társaságában, 
a  darab  középpontjában  azonban  egy  igazi  hős  áll,  s  az  együttest  egy 
éneklő  kőszobor  teszi  teljessé. 

Hevesi  Sándor  rendezői  feladatát  abban  találta,  hogy  minél  tel- 

jesebben  valósítsa  meg  a  szövegíró  intencióit.  Régi  rendezéseitől  el- 
térően, nem  stilizált  ő  sem.  Engedte  egymásra  következni  a  kacagtató 
és  a  megrendítő  jeleneteket,  a  disszonáns  elemeket  nem  igyekezett 
összehangolni.  A  restauráló  munkáját  végezte  ez  alkalommal,  megtisz- 
tította a  szövegkönyvet  későbbi  eredetű,  bele  nem  illő,  fölösleges,  za- 
varó sallangjaitól,  átcsoportosította  a  jeleneteket,  anélkül  azonban, 
hogy  «állaguk»  sérelmet  szenvedett  vagy  a  darab  szempontjából  való 
jelentőségük  megváltozott  volna.  Mai  nap  divatosak  a  könyvek  első 
kiadásairól  készített  utánnyomások.  Az  volt  az  érzésünk,  hogy  Hevesi 
Sándor  a  Don  Jüan  reprizzel  a  Don  Jüan  régi  előadásainak  mását 
akarja  adni,  s  ezért:  lemond  a  mai  szinpadművészet  ezerféle  és  káp- 
rázatos eszközeinek  felhasználásáról  is  s  csak  a  jelenetezés,  a  darab 
áttekinthetőségének  érdekében  érvényesíti  a  dramaturg,  nem  a  mo- 
dern dramaturg,  de  a  fejlett  izlésü  dramaturg  szempontjait.  Lehet, 
hogy  a  pénzügyminisztérium  takarékoskodása  akadályozta  meg  Heve 
sit  abban,  hogy  Da  Ponté  színpadi  utasításait  a  maga  luxuriózus  fan- 
táziája szerint  valósítsa  meg,  mint  ahogy  azt  a  Varázsfuvola,  az  Aida,  a 
lloffmann  meséi  uj  rendezései  alkalmával  tette,  s  ugyanez  az  ok  kény- 
szerítette a  Don  Jüan  felújítása  alkalmával  tartózkodóbb  viselkedésre, 
kétségtelen  azonban,  hogy  az  előadásnak  nem  ártottak  a  régi  díszletek, 
a  régi  jelmezek,  sőt  ellenkezőleg,  ugy  látszott,  a  régi  opera  csak  ilyen 
régi  díszletek  között  stílusos. 

Nemcsak  a  szövegkönyvel,  de  az  előadást  is  megtisztította  Hevesi 
mindattól,  ami  régi,  de  rossz  rendezők  indokolatlan  intézkedése  foly- 
tán belekerült  és  a  legtöbb  színpadon  hagyományossá  vált,  anélkül, 
hogy  az  opera  szempontjából  igazolni  lehetne.  Némely  szcéna  igy  szo- 
katlanul hatott,  viszont  be  kellett  látni,  hogy  a  tradícióknak  nem  volt 
létjogosultságuk. 

A  repriz  zenei  szempontból  csak  félig  mondható  sikerültnek.  Az 
a  fele  sikerült  ugyanis,  amelynek  a  sikere  az  énekeseken  mult.  A  szín- 
padi együttes  teljes  egészében  becsülettel  állta  meg  a  helyét,  noha  egyé- 
nenkint  a  szereplők  nem  adtak  teljes  illúziót.  Don  Jüant  Szemere  Ár- 
pád személyesítette,  intelligensen  és  kulturáltan,  de  hódító  erő,  ellen- 
állhatatlan szenvedelmesség,  élan,  elegáncia  nélkül,  egy  pillanatra  sem 
éreztük  alakításából  egy  jelentékeny  személyiség  varázsát,  már  pedig 
ezen  múlik  az  opera  és  a  szerep  sikere.  Színtelen  volt  és  súlytalan  s 
egy  pillanatra  sem  jutott  eszünkbe,  hogy  e  selyemköntösü  gavallér: 
hős  a  legjavából,  ki  a  második  fináléban  szemrebbenés  nélkül  néz 
farkasszemet  a  halállal  és  inkább  tüstént  elkárhozik,  semhogy  «meg- 
térjen».  Venczel  Béla  volt  a  kőszobor,  nyers  és  durva  inkább,  semmint 
méltósággal  és  páthosszal  teljes,  holott  a  Calatravai-rend  ősz  nagy- 
mestere, ki  lánya  becsületéért  párviadalban  lelte  halálát,  s  ki  a  darab- 

ban  a  Végzetet  képviseli,  vérmes  és  misztikus  öregnek  alig  képzelhető. 
Medek  Anna  skálájából  a  rezignáltság  finom  hangjai  telnek,  de  érzel- 
messége meg  nem  indít.  Ő  Donna  Elvirát  játszotta,  Don  Jüan  hitvesét, 
ki  hűtlen  ura  minden  csalárdságának  ellenére  is  oly  szerelmes,  hogy 
majd  elolvad.  Don  Ottaviot  Székelyhidy  énekelte.  Masetto  szerepében 
kedves  volt  Dalnoki.  A  feltétlen  elismerés  hangján  csak  Sándor  Erzsiről 
emlékezhet  meg  a  krónikás.  Mint  Donna  Anna.  a  legmagasabbrendü 
drámai  művészet  nemes  és  tiszta  hangján  szólalt  meg. 

A  zenekar,  noha  Kerner  István  álll  az  élén,  s  noha  a  zenészeknek 
abban  a  kivételes  szerencsében  és  megtiszteltetésben  volt  részük,  hogy 
az  isteni  Mozart  zenéjét  játszhatták,  csöndes  egykedvűséggel,  közönyös 
egyhangúsággal  szólt,  a  finomabb  árnyalás  minden  kísérlete  nélkül, 
mintha  nem  is  művészek,  de  zenei  hivatalnokok  ülnének  a  pulpitusok 
mögött. 

Don  Quijote.  Trayi komikus  opera  három  felvonásban.  Szövegét  Ábrányi 
Emil,  zenéjét  ifjabb  Ábrányi  Emil  irta.  Bemutatta  a  budapesti  Opera- 
ház 1917  november  30-án. 

Shakespeare  «A  makrancos  hölgy »  elő-  és  ulójátékában,*Gerhardt 
Hauptmann  a  cSchluck  und  Jau»  cimü  darab  jában  irta  meg  azt  a  tragi- 
komédiát, hogy  részeg  emberekkel  elhitetik,  hogy  ők  mások,  mint: 
akik  a  valóságban,  nem:  szegény  csavargók,  de:  nagyurak,  s  amikor  már 
elhitték,  akkor  ismét  visszakergetik  őket  hétköznapjaik  keserű  ke- 
nyere mellé.  A  képzelem  lovagjával,  Don  Quijoteval  nem  kell  elhitetni, 
hogy  ő  a  galliai  Amadisz  egyenes  utóda,  csak  mieg  kell  erősíteni  őt 
ebben  a  hitében,  hogy  a  tragikomikus  helyzetek  egész  sora  adódjék  s 
ezt  cselekszi,  Ábrányi  Emil  színdarabjában,  a  manchai  lovaggal  a  spa- 
nyol király  lánya.  A  spanyol  királykisasszony  azonban  csak  a  második 
felvonás  közepén  lép  fel  s  voltaképen  ott  kezdődik  a  darab.  Ami  az  előtt 
történik,  alig  összefüggő  képek  egymásutánja,  jól  ismert  jelenetek  szín- 
padi illusztrációi.  A  szövegkönyv  poéta  munkája,  de  nem  színpadi  iróé. 
A  vers,  a  szellem,  a  rím  a  fontos  benne,  akciónak  azonban  nyoma 
sincs,  holott  a  színpadról,  operában,  csak  az  akció  hat,  mig  a  legszebb 
versek,  a  legeredetibb  rimek,  a  legfinomabb  elmésségek  is  elsikkadnak 
az  énekesek  ajakán.  Amit  látunk:  nem  történés,  ami  viszont  történik, 
a  színfalak  mögött  történik,  s  nem  látjuk.  A  szereplők  csevegnek  s  sze- 
líden mókáznak  s  kiderül,  hogy  nemcsak  Cyrano  tartja  a  rokonságot 
Don  Quijoteval.  de  a  manchai  lézengő  ritter  is  a  gascognei  nemessel. 

Az  ifjabb  Ábrányi  Emil  palettájáról  hiányzanak  a  szinek  Don 
Quijote  démoni  komikumának  a  megérzékeltetésére.  Csak  az  elpü- 
fölt s  tagjait  fájlaló  lovag  melankóliája  számára  vannak  hangjai,  szenti- 
mentális hangok,  amelyek  azonban  megindítanak.  Az  utolsó  jelenet. 

Magyar  Figyelő.  12 

Don  Quijote  halála,  legsikerültebb  jelenete  a  dalműnek,  Lirai  operát, 
nem  erotikusát,  de  érzelmest  kellene  irnia  e  kiváló  készültségü  és  gya- 
korlott kezű  fiatal  zeneszerzőnek. 

A  szereplők  közül  Pilinszky  Zsigmondot  emeljük  ki.  Csengő  és 
férfias  tenorhangon,  fáradhatlanul  és  élvezetesen  énekelte  végig  a  nagy 
és  nehéz  cimszerepet. 

Dinóra.  Víg  opera  három  felvonásban.  Szövegét  Barbier  és  Carré  irtákr 
a  zenéjét  Meyerbeer.  Huszonnyolc  esztendő  után  1917  december  23-án 
újította  fel  a  budapesti  Operaház. 

1890  február  17-én  játszották  utoljára  a  budapesti  Operaházban 
a  Dinórát,  amelynek  párisi  bemutatója  egy  hijján  hatvan  esztendővel 
ezelőtt  ment  végbe  III.  Napóleon  és  udvarának  személyes  részvétele 
mellett  a  Nagy  Operában.  A  szerzőt  azóta,  de  már  a  Dinórát  megelő- 
zően is,  hevesen  támadták.  Nem  kisebb  muzsikusok,  mint  Schumann 
és  Wagner  törtek  pálcát  felette.  Nem  ugy  irtak  róla,  mint  rossz  zene- 
szerzőről szokás,  hanem,  mint  egy  rablógyilkosról.  Mind  a  kettejük 
felháborodását  értjük.  Schumann  egyrészt  fanatikusa  volt  a  német  kul- 
túrának, másrészt  nem  értett  a  színházhoz,  a  színpadot,  amely  az  ő  szá- 
mára csak  keserű  csalódásokat  hozott,  gyűlölte.  Wagnernek  még 
több  oka  volt  rá,  hogy  Meyerbeer  ellen  szóljon.  Meyerbeernek  köszön- 
hette ugyanis,  hogy  Párisban  munkához  jutott,  hogy  a  Rienzit  és 
A  bolygó  hollandit  Berlinben  is  bemutatták  s  hogy  a  francia  zenei  kö- 
rökben értékes  összeköttetésekre  tett  szert.  Csak  természetes,  hogy  az 
első  alkalommal  szemébe  vágta  Meyerbeernek  hogy:  zsidó  és  Frei- 
gedank  álnéven  valóságos  pogromot  indított  a  zsidó  zeneszerzők  ellen, 
csakhogy  Meyerbeert  is  elveszejtse.  Meyerbeer  példátlan  népszerűsége 
valóban  szinte  elviselhetetlen  volt  nemcsak  Németországban,  de  a 
francia,  az  olasz,  az  orosz,  a  bécsi,  a  pesti  színpadokon  is,  mellette 
mindenki  más  elhomályosult;  személyének  szeretetreméltósága  s  jelle- 
mének makulátlan  tisztasága  viszont  megfosztották  ellenfeleit  attól,  hogy 
személyében  támadhassák  őt  meg.  Nem  lehetett  máskép  megközelíteni, 
csak  a  «kozmopolitaságán»  keresztül.  Schumann  és  Wagner  támadásai- 
val szemben  azonban  olyan  művészek  lelkesedtek  Meyerbeerért,  mint 
Berlioz  és  Liszt  és  a  francia  császár  a  porosz  királlyal  vetekedett  a 
Hugenották  szerzőjéért.  Szerencsés  zenei  szélhámos,  «zenerontó»  volt-e 
Meyerbeer,  milliók  bálványa,  a  becsületrend  lovagja,  a  pour  le  mérite 
tulajdonosa,  a  berlini  szépművészeti  akadémia  szenátora,  polgári  nevén 
Jákob  Liebmann  Beér,  a  berlini  krözus:  Wulf  Meyer  unokája,  vagy 
pedig  a  zeneművészet  legnagyobb  mestereinek  egyike? 

A  tizenkilencedik  század  közepén  Meyerbeer  azt  a  szerepet  töl- 
tötte be,  mint  a  huszadik  század  elején:  Puccini.  Az  operairás  örökké- 

nyilt  kérdésének  olyan  megoldását  találta  meg,  amely  leginkább  meg- 
felelt kortársai  Ízlésének  és  szellemi  szükségleteinek.  A  második  csá 
szárság  zenésze  ő.  A  közönsége  uj  gazdagokból  került  ki,  megvagyono- 
sodott  polgárokból, .  akik  nyakig  vetették  magukat  az  élet  gyönyörű- 
ségeibe és  mohón  szomjazták  a  szenzációkat,  az  izgalmas  fordulatokat, 
a  szint,  fényt,  pompát,  ragyogást,  s  keveset  törődtek  azzal,  valódi-e? 
Ezeknek  a  polgároknak,  akik  mézgából  gyártották  a  márványt  s  ara- 
nyozott fából  a  bronzkandelábereket,  mesélt  hercegekről  és  király- 
nőkről Meyerbeer  s  amit  hangzásban,  látványosságban  a  korabeli  zenés 
szinpad  adhatott,  mind  eléjük  szórta.  Pontosan  tudta  mit  és  miből 
mennyit  kell  adagolnia,  hogy  a  narkózis  tökéletes  legyen,  s  ez  a  titka  a 
színpadi  hatásnak.  Elbűvölte,  elkápráztatta  a  közönséget,  de  nem  fá- 
rasztotta ki.  Zseniális  varázsló  volt,  ellenben  muzsikusnak  is  kivételes 
tehetség.  A  mesterség  hiánytalan  tudása  mellett  gazdag  lelemény,  dús 
képzelem,  biztos  és  nagyvonalú  megtervező  készség  nevezetes  erényei 
talentumának  s  kottái  között  akárhány  helyet  mutathat  a  krónikás, 
amely  minden  nagy  mesternek  is  becsületére  vált  volna  törekvéseinek 
magasrendűségével  és  művészetének  kifinomultságával. 

A  Dinóra  Meyerbeer  öreg  korának  fáradt,  de  finom  virága.  Pász- 
torlányka a  hősnő,  aki  a  ploérmeli  bucsu  napján  megőrül,  mert  el- 
veszti szülőit,  vagyonát,  mátkáját  s  csak  egy  esztendővel  később,  ugyan- 
csak a  ploérmeli  bucsu  napján  nyeri  ismét  vissza  lelke  nyugalmát  s 
szerelmesét  és  folytatja  ott,  ahol  egy  év  előtt  elhagyta.  Eszelősségéből, 
szemünk  láttára,  villámcsapás  gyógyítja  ki.  Érdekes  lélektani  dráma 
is  lehetne  a  Dinóra,  de  nem  az.  A  pásztorlányka:  álruhás  koloratur- 
énekesnő  és  kecskéje,  amit  ez  a  dalmű  tett  szinpadképessé,  kecskéje 
tulaj  donkép  egy  mozgó  hangszer,  melynek  csengettyű-szavához,  az 
első  felvonásvégben  bájos  hármas  kapcsolódik.  A  szövegkönyv  egy- 
ügyű és  bosszantóan  valószínűtlen,  a  muzsika  azonban  érdekes  és  talá- 
lékony, raffinált,  különleges,  furcsa.  Ami  Dinórát  illeti,  e  pásztor- 
lányka a  koloratur  szerepek  között  legalább  is  hercegnői  rangot  visel. 

Sándor  Erzsi  személyesítette  a  címszerepet  a  reprizen  s  ez  az  ala- 
kítása eseménye  a  magyar  énekeskulturának.  Amikor  tiszta  és  hibátlan 
hangja  versenyre  kél  Correntin  dudájával  s  a  dudás  szusszá  elfogy,  de 
az  énekesnő  még  mindig  győzi  hanggal,  ugy  éreztük,  nem  erőltetett  a 
jelkép:  nincs  olyan  tökéletes  hangszer,  mint  az  emberi  hang.  Rózsa 
Lajos  és  Gábor  József  voltak  a  szereplőtársai.  A  zenei  betanítás  mun- 
kájával Tangó  cizelláló  művészete  remekelt,  mintha  nem  is  ugyanaz  a 
zenekar  játszott  volna,  mely  a  Don  Jüan  előadásokon  semmibe  sem 
veszi  Mozart  utasításait. 

F.  Gy. 


Öt  uj  magyar  regény. 

Most  kél  a  nap.  Csalhó  Kálmán  ma  már  kétségen  kivül  azok  közé 
tartozik,  akik  az  uj  magyar  irodalomban  a  legszámot  tevőbbek  között 
vannak.  Nagy  olvasókört  hódított  meg  legelső  regényével,  hódítását  meg 
is  tartotta.  Most  kél  a  nap  cimü  regénye  csak  nemrég  került  ki  a  sajtó 
alól  és  máris  a  második  kiadásban  forog  az  olvasók  kezén.  Ebben  a  re- 
gényében Csathó  ugyanazokat  az  értékeket  csillogtatja,  melyek  előbbi 
munkáiban  népszerűvé  tették. 

A  Most  kél  a  nap  a  főispán  fiának  szerelmi  históriáját  mondja  el, 
melynek  hősnője  a  trafikos  kisasszonylánya.  Romantikus  história, 
melynek  Bonyodalmai  száz  meg  száz  hullámot  vetnek.  A  hullámverödés 
egy  erdélyi  kisváros  vizein  ringalódzik,  a  különös  szerelmi  elhelyez- 
kedés a  történet  részesévé  teszi  a  kis  leszek  intelligenciájának  majd 
minden  tagját.  A  vidéki  lársasélet  minden  félszegsége  kibomlik  a  re- 
gényben: alakok  vonulnak  föl,  akiket  már  ismerünk,  alakok,  akiket 
most  látunk  először.  És  valamennyi  akcióban  van:  él,  mozog,  cselek- 
szik, a  mese  egy  hatalmas  hullámzás,  mely  egy  pillanatig  sem  szünetel. 
Csathó  érti  a  módját,  hogyan  kapcsolja  egymásba  a  divergens  eleme- 
ket, melyek  természetes  alakjukban  helyezkednek  el  a  kompozícióban. 
A  cselekmény  bonyolultsága  lüktető  elevenséget  ad  a  históriának,  mely 
egyenletes  futással  megy  a  végső  kifejlődés  felé.  Egy  pillanatnyi  szünet 
sincsen,  melyet  színfoltokkal  kellene  kitölteni:  a  mese  rohan,  a  mesélő 
nem  fárad  el  és  ezzel  biztosítja  magának  azt,  ami  a  könyvek  sorsát  el- 
dönti: az  érdeklődést. 

A  főispán  fia  a  vonaton,  hazautaztában  ismerkedik  meg  a  leány- 
nyal. Idillikus,  kedves  utazás,  odahaza  aztán  tovább  fonódik  a  törté- 
net, melybe  beleszól  a  város,  beleszól  a  vármegye,  beleszól  a  főispáni 
família,  mig  végre  száz  akadályon  keresztül  nem  tör  a  főispán fiu  sze- 
relme és  oltárhoz  nem  viszi  a  trafikoslányt. 

A  kisvárosi  élet  rajza  nem  uj.  de  Csathó  ujabb,  meg  ujabb  ala- 

kokal  Iái  meg  és  visz  az  olvasó  elél  Az  ő  rajzában  még  kicsinyesebb  a 
vidéki  élet.  még  nagyobbak  a  társas  ellentétek,  mint  az  eddigi  rajzok- 
ban. A  Mikszáth-féie  romantika  valamelyest  a  realitás  felé  csúszik  az 
ö  keze  alatt  és  uj  típusokat  fedez  föl,  melyek  hiányzottak  az  Írásokból, 
de  megvannak  az  életben.  Kitűnő  megfigyelő  erővel  rajzolja  meg  az 
örmény  típust,  a  ravaszkodó,  mindig  siró-rivó,  vagyonaieltő,  pénze 
titkoló,  örökké  spekuláló,  alapjában  véve  jóravaló  Káringéez  trafikos 
szeméhében,  aki  mellé  rétegeződlek  a  többiek,  az  úrhatnám  könyv- 
kereskedőé!^ a  szatócsok,  akik  a  rokonság  takarója  alatt  oda  szeret- 
nének lopakodni  a  milliomos  trafikos  bugyellárisához.  Sikerült  figura 
a  ravasz  székely  mérnök,  aki  üzletet  köt  Káringécczel  beleviszi  va- 
lami gyáralapításba,  de  közben  elbörzézi  az  alaptőkét,  mert  fanatikusa 
a  pénznek  és  részese  nemcsak  alkalmazottja  akar  lenni  a  gyárnak. 
Klasszikus  azonban  a  ravasz  örmény,  amikor  ellene  játszik  titokban  és 
visszanyeri  az  elvesztett  százezreket.  A  verselő  vidéki  professzor,  a 
ripacs,  meg  a  szegény  őrnagykisasszonyok  ismert  figurák.  Annál  jobb 
a  vármegye  rajza.  A  kasztszellem,  mely  a  vármegyét  vármegyévé  kon- 
zerválja, kitűnő  figurákon  keresztül  nyilatkozik  meg.  Gsathó  ha  stili- 
zál is,  nem  öltözteti  lovagi  fegyverzetbe  őket,  rámutat  kis  lokális  ér- 
dekeikre, apró  ferdeségeikre  és  egy  cseppet  sem  hálás  nekik  azért,  hogy 
alkalmat  adtak  egy  nagyszerű  mese  elmondására,  mert  hiszen  a  kü- 
lönbség, mely  a  trafikoskisasszonyt  a  főispántól  elválasztja,  ugyanaz, 
amelyet  a  megyeaszlal  a  bugrisokkal  szemben  sokszor  elég  frappáns 
formában  éreztet.  A  társadalmi  élet  kilendülései  e  körül  a  mindig 
akcentuáll  ellentét  körül  mozognak  ma  is  az  eldugott  vidéken,  a  kul- 
túra, mint  nivellálő-tényező  nem  tud  érvényesülni.  Gsathó  mindezt 
meglátja,  sől  vissza  is  tudja  tükröztetni. 

Előadásmódja  ebben  a  munkájában  is  csupa  közvetlenség.  Be- 
szél, nem  stilizál,  nem  ir.  A  mondatok  ritmikája  iránt  közömbös,  a 
stílus  nem  ereje.  Mindezt  azonban  el  tudja  felejtetni  pompás,  mindvégig 
lebilincselő  előadó-modorával,  meséjének  tarka  szövésével,  kompo- 
ziciójával.  melyben,  mint  valami  villamos  áram.  folytonos  mozgásban 
van  az  akció. 

A  Szent  hegy.  (Surányi  Miklós  uj  regénye.)  Pár  év  előtt,  amikor 
derék  és  erős  magyarok  sora  még  nem  fogyott  meg  a  háborútól,  az 
irodalomban  a  történelmi  dráma  és  regény  fáradt  alkonyát  járta.  A 
műfajt,  amely  drágakő  volt  Katona,  Jókai,  Kemény  Zsigmond  kezében, 
a  számottevő  és  olvasott  írók  átengedték  önképzőköri  zsenik  és  aka- 
démiai pályadíjakat  ostromló  tanárok  ambicié)jának.  A  közönség  kö- 
zömbös  volt,  ha  valaki  a  magyarság  múltjának  torához  invitálta,  arról 
az  esetről  nem  is  szólva,  amikor  szabadon  Shaw  Bernát  után.  a  «hős»- 


öi  uj  magyar  regény 


ben  csak  hökömfigurát  látott  s  egynémely  budapesti  kulturférfiak  a 
világpolgár,  az  européer  ál-fölényében  tetszelegve,  valósággal  fricskáz- 
ták és  becsmérelték  az  emlékezésből  táplálkozó,  a  régi  értékeknél  me- 
legedő nemzeti  érzést.  A  háborút  azért  nem  dicsérjük  érte,  —  de  ma 
mintha  másként  volna.  A  színpadon,  az  elbeszélő  irodalomban  a 
históriai  illúziók,  szépségek  és  igazságok  nem  maradnak  visszhang 
nélkül.  Az  oka  azonban  ennek  az  is,  hogy  megint  tehetségek  nyúltak 
ahhoz  a  fonálhoz,  ami  a  verizmus  következtében  hosszú  időre  elejtő- 
dött.  Krúdy  Gyula  másról  sem  ir,  mint  patinás  családi  képtárakban 
élő,  elárvult  udvarházak  éjszakáin  vissza-visszatérő  duhaj  és*  gáláns 
lelkek  históriáiról.  S  a  háború  évei  vetették  fel  Surányl  Miklóst  is, 
akit  igen  szerencsés  képességek  kvalifikálnak  arra  az  irodalmi  mun- 
kára, amely  tovatűnt,  csak  pergamenteken,  krónikákban,  múzeumi 
tárgyakon  és  öreg  sirköveken  jelenlévő  korokat  idéz  föl,  s  megmutatja 
bennük  a  mozgó  és  küzködő,  fájdalmas  és  gyönyörteljes  emberi  lét 
tüzét.  «A  trianoni  páva»  után  itt  van  uj  könyve  «A  szent  hegy»,  amely 
az  előbbinél  mélyebb,  szélesebb  alapozású  és  megkapóbb  erejű.  Most 
már  egészen  bizonyos,  hogy  Surányi  Miklós  a  históriai  regény  hivatott 
embere. 

«A  trianoni  páva»  hangja  a  gordonkáé,  halk,  bár  férfias  andalgó 
ez.  «A  szent  hegy»  ugy  hat,  mint  az  orgonabúgás.  A  szenvedély  regisz- 
terén játszik  e  regényben  Surányi,  emberei  teljesen  odaadják  magukat 
a  szerelemnek  és  gyűlöletnek,  nem  haboznak  és  alkusznak,  nem  tépe- 
lődök és  merengők,  akarnak  és  cselekednek.  A  XIII.  század  gyer- 
mekei ők,  akik  érzékektől  megáldva,  élvezik  is  az  érzékek  örömeit, 
sokkal  inkább  ettől  vezettetik  magukat,  mint  az  értelemtől  és  belátástól. 
Ilyen  Erzsébet  hercegnő,  aki  aranyban  és  biborban  csupa  ős  és  örök 
asszony-ösztön,  egyszer  nesztelen  lépésű  párduc,  másszor  dühtől  topor- 
zékoló bestia,  aki  erőszakosan  és  indulatosan  gázol  végig  a  fejedelmi 
méltóságon,  ha  a  vér  követeli  jogait.  Ilyen  Minna.  a  szép  spanyol-zsidó 
leány,  aki  inkább  elvérzik  tulajdon  apjának  és  hitsorsosainak  kés 
szúrásaitól,  semhogy  megtagadja  jegyesét,  a  keresztény  lovagot.  Ilyenek 
maguk  a  budai  ghettó  riadt  és  gyanakvó  szemű  lakói,  akik  e  szörnyű 
törvényszéket  ülik  a  szép  Minna  fölött  s  bezárkózván  sötét  és  bűzös 
falaik  mögé,  paroxizmusba  esnek  az  önsanyargató  Messiás-várásban. 
Ilyen  a  kis  Neda  hercegnő,  aki  kibontott  hajjal  keresi  párját  a  hideg 
éjszakában,  Giovanni  da  Salecito,  az  olasz  nemes,  aki  művelt  és  tapasz- 
talt, de  bor  és  nő  után  csavarog  a  világban,  a  jánosrendi  lovagok,  talál- 
kozóra jövő  nyulszigeti  barátok  s  a  messzi  háttérben,  halvány  vonások- 
kal maga  László  király,  aki  csaták  előestéjén  kun  lányokkal  ölelkezik. 

Csak  ketten  vannak,  akik  elütnek  s  nem  tartoznak  közéjük.  Az 
egyik  Simon  mester,   ugyanaz,   akit  épen  erről  az  időről  szóló  becses 

krónika-töredéke  révén  a  tudósok  Kézai  Simonként  ismernek,  ő  is 
vágyakozik  ugyan,  de  csak  a  félénk  tartózkodás  és  illedelem  határain 
belül.  Vágyakozását  szemérmes  sóhajok  és  titkos  bánat  mögé  rejti, 
mert  akit  pillantásai  imádattal  simogatnak,  az  számára  a  megközelit- 
hetlenség  orma,  Erzsébet  hercegnő,  mert  törékeny  és  beteges  szervezet, 
mint  középkori  falképeken  a  szerzetesek  s  legfőképen  mert  koros 
ember.  A  másik  a  regény  legfontosabb  alakja,  a  cselekmény  pillére: 
Wernher  gróf,  a  budai  biró.  Lelkében  a  szenvedély  hatalmas  ereje  szin- 
tén lobot  vet,  ami  nem  csoda,  mert  intim  pillanatokban  Erzsébet  her- 
cegnőt mondhatja  magáénak.  De  e  szenvedélynek  korlátot  vet  az  ön- 
uralom, lázongásait  visszaparancsolja  az  ész,  legyűri  az  a  másik  hév. 
amellyel  a  kezére  bizott  ügyet  szolgálja.  Az  ügy:  városának  sorsa. 
Budáé,  amely  bátran  és  konok  hűséggel  tart  ki  Kun  László,  a  minden- 
felől szorongatott  magyar  király  mellett  s  Wernher  biró  ugy  érzi,  hogy 
e  kitartással  nemcsak  Buda  áll  vagy  bukik,  hanem  a  magyarság  egysége 
és  jövője  is.  Az  olvasó  azt  vethetné  közbe,  hogy  Wernher  gróf,  aki 
egyik  távoli  példája  annak  a  típusnak,  amely  idegen  földről  költözik 
be,  de  évek  során  magyarrá  asszimilálódik:  valósággal  modern  ember. 
Igen,  azonfelül  hogy  bölcs  biró,  finom  világfi.  Buda  primitív  házai,  sze- 
gényes háztetői  fölött  Róma  nagyszerűségéről,  a  száztornyu  Párisró] 
ábrándozik.  Fantaszta  és  rajongó.  Szavai  olykor  ugy  hangzanak,  mint 
egy  mai  polgármesteré.  De  ha  szinte  fölötte  áll  az  időnek  s  egy  modern 
társadalmi  propagátor  alakját  kapjuk  benne:  nem  szabad  felejteni  azt 
sem,  hogy  az  iró  részéről  itt  némi  szándékosság  is  van  jelen.  Már  eleve 
olyannak  állítja  be  és  rajzolja,  mint  aki  megelőzi  korát,  magasan 
kinő  környezetéből. 

Surányi  Miklósban  megvan  az  a  két  tulajdonság,  ami  nélkül 
históriai  regényt  elkezdeni  sem  érdemes.  Mindent  tud,  amit  tudnia  kell, 
sőt  annál  is  többet.  Képzeletével  pótolja  azt,  ami  hiányzik  s  az  élő  való- 
ság hálózatát  építi  a  holt  adatokra.  A  személyek  fölött  a  regénynek  még 
egy  hőse  van:  a  pápai  hatalomnak  ellentálló  Buda,  s  részben  Pest,  vala- 
mennyi utcájával,  cégérével,  bástyáival,  mozgalmas  vásárjával.  Buda  a 
«szent  hegy»,  akkor  Pestujhegy,  s  ahogyan  Surányi  abból  a  néhány 
számból,  szóból,  archeológiai  adatból,  amit  erről  az  időről  ismerünk, 
megkonstruálja  képét,  valamint  otthonlevő  ember  módjára  járkál  Pes- 
ten: ez  a  regény  egyik  legszembeszökőbb  értéke.  A  kompozíció  vonala 
néha  elhalványul,  külsőségek  —  kosztüm,  fegyver  —  itt-ott  kelleténél 
jobban  tolulnak  előtérbe,  de  ezért  erősen  kárpótol  a  regényből  áradó 
történelmi  levegő,  a  színes  és  folyamatos  elbeszélő  hang,  az  alakok 
(bár  inkább  a  mellékszerepüek)  elevensége,  s  oly  megrázó  erővel  ki- 
alakuló jelenetek,  mint  a  zsidó  törvényszék  titkos  ülése,  vagy  a  re- 
gény végső  fejezete,  ahol  a  várvédő  budaiak  élén  fehér  lovon  rohan  ki 

Wernher  gróf,  keresi  a  halált  s  az  megtalálj;!,  Erzsébet  hercegnő  pedig,, 
aki  ármányt  szolt,  hogy  megtartsa  magának  Wemhert,  a  bánattól  és 
kétségbeeséstől  sikoltja  maga  elé:  Én  vagyok  a  legszerencséllenebh  asz 
szony  a  világon. 

A  regény-dagályban,  amely  ma  a  szerkesztőségi  asztalokra  vető- 
dik, komoly  irodalmi  nyereség  «A  szent  hegy»,  ez  a  magyar  regény. 

Dömölör  István. 

A  porban.  Török  Gyula  regénye  viseli  ezl  a  cimel.  A  regény  alap- 
gondolata, két  ellentétes  világ  szembeállítása,  nem  nj  és  egyike  a  leg- 
kiaknázhatóbb  motívumoknak,  melyekre  rá  lehet  hangszerelni  egy  tel- 
jes kompozíciót.  Török  Gyulát  semmiesetre  sem  a  romantikus  eshetősé- 
gek bírták  a  nagy  regény  megírására.  ennél  sokkal  analitiküsabb  — 
hanem  a  magyar  lelki  élet  egy  sajátságos  megjelenésének  ábrázolása. 
Ez  a  regény  a  magyar  tehetetlenségi  energia  eposza.  A  regény  hőse  tipi- 
kusan magyar.  Abból  a  rétegből  sarjadzott,  melyet  az  irodalom  kedv- 
vel stilizál  és  elrajzol,  megfosztván  erőteljes  és  karakteres  vonalaitól. 
Török  Gyula  főalakja  is  a  középvagyonu  nemesség  egyik  képviselője. 
Ott  születik  a  magyar  vidéken,  melynek  tektonikája  nem  hagy  nyo- 
mokat a  lelkén.  Valami  atavisztikus  ösztön  húzza  egy  más,  kulturáltabb 
világ  felé,  egy  magasabbrendű,  tartalmasabb  élet  folytatója  akar  lenni. 
Fönn  a  pesti  egyetemen  és  a  külföldön  szomjasan  szívja  magába  ennek 
az  életnek  alkotóelemeit,  szaturálódik  vele.  amikor  aztán  visszakény- 
szeredik a  magyar  vidékre,  mely  megbontja  lelkét,  harmóniáját  és  vé- 
gül megöli.  Ami  közbejátszik,  mind  hozzárezdülés  ehhez  a  sajátságos 
magyar  problémához,  mely  naponta  ki  tudja  hányszor  játszódik  le  a 
magyar  lelken.  Összeroppanások,  letörések,  elhallgatások  és  megalku- 
vások kis  tragédiái  bomlanak  ki  ugyanebből  a  helyzetből,  az  ellen- 
téteknek ugyanebből  a  csoportosulásából  anélkül,  hogy  az  irodalom 
kellő  erővel  hozzá  tudott  volna  nyúlni.  Ha  történtek  is  kísérletek,  bele 
fuladtak  a  romantikába  vagy  genre-ré  sorvadtak,  mely  aztán  elszívta  a 
problémában  meglapuló  drámai  elemeket.  Török  Gyula  lett  az  első,  aki 
álproblémához  *^átran,  nyíltan  nyúlt  és  ezzel  írójává  lett  egy  tipikusan 
magyar  regénynek,  megrajzolója  a  magyar  életnek.  A  regény  minden 
elágazásában,  felépítésében  magyar,  a  levegője  telítve  van  a  magyar 
vidék  porával,  mely  elfulasztja  a  lélekzetet.  A  sorokon  keresztüllüktet 
a  magyar  vidék  keringésének  furcsa  ritmusa,  melyhez  nem  lehel  olyan 
műdalokat  komponálni,  melyhez  bennünket  a  magyar  genlryvilág  éne- 
kesei szoktattak.  A  magyar  ritmushoz  magyar  melódia  kell  és  ezt  ke- 
resi, ezt  variálgalja  nagy  regényében  Török  Gyula. 

A  regény  kétségtelenül  irodalmi  értéket  jelent.  Nem  a  hangjánál, 
hanem  motívumainál  fogva.  Kompozíciója  minden  hibája  ellenére  erő- 

leljes,  alakjai  kiállják  a  kritikai  analízis  minden  próbáját.  Talán  itt, 
ennél  a  pontnál  a  legmegtámadhatóbb.  A  főhős  Kender  Pál  nem  abból 
az  anyagból  van  gyúrva,  melyből  a  küzdők,  az  akarók,  a  cselekvők,  az 
erősek  vannak  megalkotva.  Lelkének  fő  alkotó  eleme  a  tehetetlenség, 
a  passzivitás,  irtózás  mindenlőr,  ami  aktivitást  jelent.  Képtelen  bármit 
is  tenni,  csak  befele  él  és  szenved.  Egyetlen  nagyobb  akaratmegnyil- 
vánulása is  passzív  valami,  amikor  megtagad  egy  fegyveres  elintézési, 
mellyel  aztán  magára  zúdítja  a  vidéki  fészek  egész  társadalmát.  Tehc 
tétlensége  magyar  tehetetlenség.  Álmok  és  ábrándok  mögé  bújik,  csen- 
des mártírja  álmainak,  emellett  játékszer  erősakaratu,  céltudatos  anyja 
kezében.  Egészben  véve  beteges  jelenség,  megszemélyesítője  egy  érde- 
kes megfigyelésnek,  melyet  az  iró  egy  zsidó  orvos  szájába  ad,  aki  azt 
mondja,  hogy  benne,  a  regényhősben  pihen  a  család,  majd  az  utódok- 
ban ismét  lángra  lobban  a  szunnyadó  energia.  Lelki  élete  finom,  szen- 
vedő anélkül,  hogy  szenvedélyes  tudna  lenni.  Szerelmes  egy  pesti  ház- 
mesterkisasszonyba, ki  rálépett  a  pesti  kabarékarriérek  útjára.  El  sze- 
retné venni,  de  amikor  hazaszólítja  a  kötelesség,  az  apai  birtok,  nem 
tudja  magát  kiszaggatni  egy  napra  sem  az  uj  miliőből  és  passzive  türi, 
hogy  a  leány,  aki  szereti,  máshoz  kényszerüljön.  Állandó  nosztalgia 
húzza  a  magasabbrendü  fővárosi  élet  és  szerelme  tárgya  után,  de  türi, 
hogy  az  anyja  hozzákényszerítse  egy  magakörebéli  leányhoz,  kinek 
vagyonával  nagybirtokká  hízik  az  apai  örökség.  Házassága  olyan,  mint 
egy  kinzókamra,  anélkül,  hogy  egy  hangosabb  szó  esnék  a  házasfelek 
közt.  A  vége  az.  hogy  a  férj  akkor,  amikor  megszületik  a  gyerek, 
agyonlövi  magát.  A  tehetetlenség  époszának  ezzel  az  akkorddal  kell  le- 
záródnia, más  megoldás  nincs.  A  gyönge  ember  elfut  az  élet  elől. 

A  főalakkal  szemben  pompásak  a  többiek.  Az  öreg  uri  asszony, 
akinek  csak  egy  programmpontja  van:  a  gazdagodás  —  erőteljesen 
megrajzolt  alak.  Néhány  jellemző  vonással  élet  száll  a  pesti  kisasszony 
alakjába,  nemkülönben  sikerültek  a  szerelmes  leány,  a  csendesen  langy- 
meleg feleség,  a  félparaszt  birtokos,  a  szolgabíró  és  a  kisvárosi  embe- 
rek. A  miliőrajz  erős  grafikai  munka,  a  színek  hiányzanak,  de  a 
vonalak,  az  árnyék  és  fény  váltakozása  művészi  és  élettől  sugárzó. 

Török  Gyula  nem  merül  bele  a  stílusba,  nem  dolgozik  koloritlal. 
még  a  pasztell  is  idegen  tőle.  A  lelki  élet  belső  rezdüléseit  rajzolja  meg. 
előadása  egyenletes,  szinte  tartózkodó.  A  nagy  emócióknak  nem  ad  kü- 
lön akcentust,  nem  kommentál,  megbújik  személytelenül  sorai  mögött, 
csak  itt-ott  érzik  egy  kis  fiatalos  szubjektivitás,  ami  nem  csoda,  hiszen 
regényét  ezelőtt  nyolc  esztendővel,  huszonkét  éves  korában  irta.  Az  első 
kötet  kétségtelenül  erősebb,  művészibb  munka,  a  második  köteten  meg- 
érzik a  sietés,  mellyel  annak  idején,  folytatásokban  Íródott  egy  napilap 
számára.  A  regény  egyike  az  ujabb  irodalmi  termékek  legjobbjainak. 
«5  mindenképen  értéke  az  irodalomnak. 

Drasche-Lázár  Alfréd:  Enyém  vagy!  Alig  hogy  a  «Tüzpróba» 
meghozta  ennek  az  immár  népszerű  irónak  első  sikerét  a  magyar 
könyvpiacon,  ma  már  itt  fekszik  előttünk  második  regénye  is.  Az 

<f Enyém  vagy!»  Drasche-Lázár  legújabb  munkája  egyesíti  magában  az 
író  minden  jó  tulajdonságát. 

A  regény  meséje  nagyon  érdekes  és  a  tragikus,  bár  a  'túlsá- 
gosan kegyetlen  befejezés  valósággal  meglepetést  kelt  újszerűségé- 
vel. A  mese  magja  azonban  kissé  elcsépelt  motívumon  épül  feli.  A 
íiaíal  Odelszky  grófot  behálózza  egy  magát  kifogástalan  erkölcsű  an- 
gol missnek  hazudó,  gyönyörű  nő,  aki  valójában  sok  vihart  átélt  — 
kokott  és  magyar  leány.  A  fiatal  gróf  nagybátyja,  egy  keménykötésű 
huszárezredes  —  a  regény  egyik  legjobban  megrajzolt  alakja  - —  le- 
leplezi az  álnok  miss  cselszövényét  és  a  gróf,  aki  feleségül  akarta  venni 
a  kalandornőt,  bár  még  mindig  imádja  a  csodaszép  leányt,  elfordul  tőle 
és  követi  nagybátyját  a  fényes  császárvárosból  Magyarországra,  had- 
gyakorlatra. Itt  sajnálatos,  de  végeredményben  örvendetes  baleset  éri, 
mert  szerencsétlensége  összehozza  Asztalos  gyáros  bájos  leányával. 
Verával,  akit  megszeret  és  menyasszonyának  gyűrűz  el.  De  a  Bécsben 
hagyott  kalandornő,  aki  szenvedélyes  vággyal  áhitozik  a  fiatal  gróf 
után,  nyomon  követi,  valósággal  halálba  üldözi  szegény  fiut.  És  igy  a 
gróf,  aki  hősiesen  ellentállott  a  bűbájos  démon  csábításainak,  épen 
nászéj szakáján  pusztul  el  olyan  tragikus  'hősül,  aki  önhibája  nélkül 
bukik. 

Meg  kell  dicsérnünk  az  iró  folyamatos  mesélő  készségét. 
Bár  előszeretettel  kerüli  a  hangulatos  képeket,  a  cselekmény  mindig 
expresszvonaton  száguld  és  az  irónak  nincs  ideje,  hogy  leszálljon  a 
falusi  állomásokon  százszorszépeket  tépegetni,  vagy  a  felhők  járását 
figyelni.  De  kárpótlásul  megajándékoz  bennünket  mindig  érthető  (ma 
ez  is  nagy  érdem!)  mondatokkal.  Bár  nekünk,  akik  Mikszáth  gyönyörű 
prózáján  cseperedtünk  fel  és  mindenkor  hozzá  térünk  vissza,  ha  a 
valódi  szépség  forrásából  akarunk  inni,  kissé  különösen  hangzik,  hogy 
igy  beszélnek  a  regény  alakjai:  «Már  örül  rád»  —  «Hadd  csókolom  meg 
e  szép  ajkt»  stb.  —  De  valószínűleg  ezt  is  az  élethűség  kedvéért  mon- 
datja igy  az  iró.  Ott,  abban  a  körben,  ahol  a  regény  szereplői  mozog- 
nak, bizonyára  igy  beszélnek. 

Lygeia.  Veér  Imre  az  athéni  dekadencia  korát  veszi  regényében 
tolla  hegyére.  Regényt  akart  adni,  de  nem  tudott.  Hiányzik  belőle  a 
kompozíció.  Az  egyes  fejezetek  különálló  pasztellrajzok,  melyek  szin- 
tarkaságukkal  bizonyos  élvezetet  tudnak  adni.  Aristophanes,  Szokrates, 
Alkibiades  sziluettjei  jelennek  meg  egy  pillanatra  a  képeken,  melyek- 
nek stílusa  teljes,  azonban  az  egyéniségek  rajza  elmosódott.  A  korrajz, 

ha  nem  volna  olyan  sebtében  papírra  vetve,  jó  volna;  mert  az  iró  gaz- 
dag tárgyi  tudással  van  fölszerelve,  s  nincs  minden  szinérzék  nélkül. 
Mindamellett  vannak  pompás  részei,  egy-egy  tömegemóció  megindítá- 
sával a  kleoni  Athenai  áll  előttünk.  Kár,  hogy  a  hősnő  kedvéért, 
aki  inkább  a  courtoisie  későbbi  korába  illenék,  csak  néhány  vonását 
adja  meg  az  athéni  bölcsellő  Szokrates  pompás  fejének,  vagy  Aristopha- 
nes  profiljának.  A  hős  is  gyenge  figura,  bár  látszik,  hogy  az  iró  tipust, 
athéni  tipust  akart  benne  adni,  de  ennek  a  típusnak  elhelyezkedése, 
figuralitása  eltörpül  a  mellékalakok  méretei  mellett.  Egész  bizonyos, 
hogy  az  iró,  ki  hatalmas  tudással  fogott  hozzá  munkájához,  jobbat  is 
tudott  volna  alkotni.  Kísérlete  figyelemre  méltó  és  törekvése:  magyar 
nyelven  megszólaltatni  a  klasszikus  Hellas  egyik  legérdekesebb  és  leg- 
színesebb korát,  irodalmi  feladat.  Épen  ezért  foglalkoztunk  a  könyv- 
vel, melynek  nagy  hibái  mellett  igaz  értékei  is  vannak. 


Szemle. 


Mercure  de  Francé:  Az  Ochrana.      Das  Grössere  Deutschlaml:  Német- 
ország érdekei,  az  önálló  Ukránia  és  Finnország.  —  Preussische  Jahr- 
bücher:  Aehrenthal  Alajos  gróf  és  külpolitikája. 

J.  W.  Bienstock,  ez  a  neve  annak  az  orosz  proletárnak,  aki  nyil- 
ván a  közvetlen  tapasztalás  alapján  rendkivül  érdekes  leleplezéseket 
közöl  Oroszország  félelmeles  hirü  cabinet  no  ír- járói:  La  révolution 
russe.  L'Okhrana  cimen.  (Mercure  de  Francé,  1917  október  16.)  Ez  a 
szervezet  egymaga  mindennél'  jobban  illusztrálja  a  régi,  a  cári  Orosz- 
ország igazi  mivoltát.  Sűrített  természetrajza  egy  autokratikus  biroda- 
lomnak. 

Maga  a  szó  (ochraáiuat  annyit  jelent  mint  védeni)  is  mutatja,  hogy 
az  intézmény  elsősorban  a  cár  személyének  védelmezésére  alakult.  Ezt 
a  védelmezést  azonban  ugy  is  gyakorolta,  hogy  maga  készített  elő  össze- 
esküvéseket, szervezett  merényleteket  az  uralkodó  család  tagjai  ellen, 
hogy  azután  börtönbe  vesse  a  forradalmárokat.  Az  Ochrana  küzdölt  a 
forradalmi  mozgalom  ellen,  de  ugyanekkor  támogatta  is  ezekéi  a  moz- 
galmakat, amiknek  megléte  volt  egyúttal  az  Ochrana  f  ön  tartásának  leg- 
főbb igazoló  ja.  Az  orosz  forradalom  hatalomra  jutva  az  első  napon  le- 
foglalta az  Ochrana  íilkos  levéltárát,  páratlan  emberi,  szláv  és  világ- 
történelmi dokumentumokat:  ezeknek  rendezésével  Burzsev  és  Qszorgin 
elvtársakat  bízták  meg.  akik  az  orosz  forradalmi  mozgalmakat  kezdet- 
től fogva  ismerték.  A  köztársasági  Oroszország  azonkívül  az  igazság 
ügyminiszteriumban  egy  Commission  spéciale-l  létesített,  amely  nyil- 
vánosságra bocsátja  mindazoknak  a  nevét,  életrajzát,  működését,  jöve- 
delmét, akik  az  Ochrana  szolgálatában  állottak,  a  titkos  szervezet  le- 
foglalt és  pontosan  vezetett  adatai  alapján. 

Az  Ochrana  története.  Ennek  a  jellemzően  orosz  intézménynek 
története  egészen  tisztes  múlttal  dicsekedhetik.  Talán  még  messzebbre 
is  vissza  lehetne  menni,  de  legyünk  szerények  és  állapodjunk  meg  az 

1697-ik  évnél.  Ekkor  mini  Chancellerie  spéciale  de  V Empcreur  műkö- 
dött s  a  cárt,  akinek  személyes  vezetése  alatt  állott,  Nagy  Péter-nek 
hívták.  Nagy  Péter  Moszkva  mellett  Preobrazsenszkojeban  tartózko- 
dott, azért  ezt  az  intézményt  Preobrazsén&zki  Prikaz  néven  ismeri  az 
orosz  történelem.  Ennek  a  Prikaznak  hatásköréi  többször  szabályozták. 
/.  Katalin  alatt  megalakult  az  u.  n.  Preobrazsensz  kaja  Kancelaria, 
amely  mintegy  a  fejedelem  titkos  kancelláriája  volt.  11.  Péter  meg- 
szüntette, Erzsébet  cárnő  Titkos  Kancellária  címen  újra  visszaállította. 
Hiába,  szent  Oroszország  nem  tudott  meglenni  nélküle.  III.  Péter  újra 
megszüntette,  de  //.  Katalin  alatt  újra  feltámadt  mint  Expedition 
iecréte.  Ez  az  Expedition  félelmetesen  dolgozott  s  a  spanyol  inkvizíció 
messze  mögötte  maradi,  ami  már  a  vallomások  kicsikarását  illeti. 
J.  W.  Bienstock  elvtárs  lelke  rajta,  de  ő  beszéli  el  következő  szellemes 
eljárást.  Seskovszki,  az  Expedition  rettegett  vezetőjének  szobájában  volt 
egy  külön  erre  a  célra  készült  fauleuil.  A  kihallgatás  elé  került  páciens 
nyugodtan  leült  reá  s  ebben  a  pillanatban  megnyilt  a  padló  lábai  alatt 
s  székestül  együtt  bekerüli  egy  sülyedőbe  ugy,  hogy  Seskovszki  szobá- 
jában csak  a  páciens  törzse  maradt,  a  test  többi  része  a  szoba'  alatt 
függő  helyzetben  a  leggondosabb,  minden  igényt  kielégítő  suprálásnak 
volt  kitéve,  inig  fönn  a  törzs  nem  vallott. 

így  működött  az  Expédition  egészen  I.  Sándor  uralkodásáig.  Mig 
az.  amit  már  Ochrana  névvel  kell  jelölnünk,  /.  Miklós  cár  idejében  ala- 
kult meg,  egyelőre  ezen  a  szerény  néven:  Troisiéme  section  de  la  Chan- 
cellerie de  sa  Majesté.  I.  Miklós,  aki  vérbe  fojtott  Oroszországban  min- 
den szabadelvű  mozgalmat  ennek  a  szervezetnek  a  segítségével,  a  vé- 
gén maga  is  a  legfőbb  irányító:  Benkendorf  gróf  befolyása  alá  és  hatal- 
mába jutott.  Innen  kezdve  az  Ochrana  mint  az  államnak  mindentől 
független  szerve  működött:  az  igazságügy  és  a  belügyminisztérium 
hatásköre  alól  kivonta  magát,  sőt  az  egész  rendőrség  voltaképen  az 
Ochrana  egy  dépendance-szává  sülyedt.  A  legnagyobb  eredményeket 
az  Ochrana  a  hírhedt  Plehve  vezetése  alatt  érte  el.  Ő  volt  az,  aki  az 
agent  provocateur-ök  hallatlan  seregével  hálózta  be  egész  Oroszorszá- 
got és  törvényesen  rendezte  meg  a  mesterséges  merényleteket.  Végül 
ő  maga  is  egy  bombamerénylet  áldozatává  lett.  Plehve  nagystílű,  iga- 
zán diabolikus  koncepciókkal  dolgozott.  Az  ő  eszméje  volt:  a  munkás- 
ság megszervezése  is.  Az  a  szervezet  tehát,  amely  1917-ben  lehetővé 
tette  a  cár  detronizálását,  voltaképen  az  Ochrana  kezdeményezése.  Ez 
kezébe  véve  a  munkásság  szervezéséi,  annak  mozgalmát  mesterségesen 
irányíthatja,  tüntetéseket  és  merényleteket  tervezhet  s  a  forradalom 
hidráját  végkép  letiporhatja. 

Plehve  terve  kivitelére  segítséget  talált  Zf/ba/op-ban.  a  moszkvai 
politikai  rendőrség  főnökében.   Zubalov.   mint   a   provokátorok  álla- 

Iában,  forradalmán  múlttal  dicsekedhetett  ö  vette  kezébe  Moszkva 
és  környéke  munkásságának  a  szervezését  és  nagyon  figyelemre- 
méltó eredményeket  ért  el.  így  például  a  jobbágy-felszabadulás 
emlékünnepén  sikerült  neki  20.000  munkással  tüntetést  rendeztetnie 
II.  Sándor  szobra  előtt.  De  nemsokára  a  szervezés  vezetése  kiesett  Zu- 
batov  kezéből  és  valódi  forradalmárokéba  ment  át.  De  egy  másik  pro- 
vokatőrnek:  Gapon-nak  kitűnően  sikerült  az,  amit  Zubatov  csak  sze- 
retett volna  elérni.  Gapon  egy  izben  hasonló  impozáns  tömeget  dobott 
II.  Miklós  kozákjainak  kardjaiba.  Kétszáz  halott  maradt  a  tüntetés  te- 
rén. Gapon  szépen  dolgozott. 

Az  Ochrana  szervezete  is  ilyen  rémregénybe  illő  fejezet.  Az  Och- 
rana  legfőbb  szerve  az  agenturni  ogyiel,  a  titkos  ügynökök  osztálya 
volt.  Ennek  megvoltak  a  maga  külső  munkatársai  is:  a  « szállítók))  és 
a  « titkos  munkatársak)).  Ezeknek  mindegyikének  megvolt  a  maguk 
gúnyneve.  Legtöbbnyire  egy-egy  ilyen  ágens  személyesen  tárgyalt  és 
mindig  egy  és  ugyanazon  tisztviselővel.  Maga  ez  a  tisztviselő  is  csak 
a  tolvajnevét  ismerte  az  ügynöknek,  akinek  egész  személyisége  csak  az 
Ochrana  legfőbb  vezetője  előtt  volt  ismeretes.  Megesett,  hogy  néha  tele- 
fonon kellett  a  jelentést  leadni,  erre  is  meg  volt  állapítva  az  Ochrana 
titkos  szótára,  tolvajnyelve,  konvencionális  mondatai.  A  jelentés  az- 
után egy-egy  megszámozott  papírra  került.  Az  Ochrana  tisztje  fölirta  a 
vallomást  (a  papir  legfelső  sarkába  az  ügynök  tolvajnevét)  s  azután 
eltette  a  megfelelő  osztályba:  mint  szocialista  párt,  munkásmozgalom 
stb.  Ezenkívül  minden  egyes  ügynöknek  megvolt  a  maga  dossierja, 
amelyből  mindig  látható  volt,  hogy  milyen  eredményeket  ért  el  s 
milyen  képességei  vannak.  Aki  egyszer  valamiképen  szerepelt  ezekben 
a  jelentésekben,  az  külön  fiókot  kapott.  így  találtak  például  iratokat 
dr.  Jaegerről,  a  Jaeger-ing  feltalálójáról,  akiről  egy  ügynök  azt  jelen- 
tette, hogy  nincs  Moszkvában,  Verhaer énről,  a  meghalt  belga  költőről 
és  így  tovább.  Legtöbbnyire  azonban  a  forradalmárokról.  Az  Ochrana 
szisztematikusan  dolgozott,  leleményességben  odáig  ment,  hogy  a  for- 
radalmi szocialisták  számára  külön  vörös,  a  szociáldemokraták  szá- 
mára kék  szinü  kartonlapokat  csináltatott,  mig  a  sárga  a  diákok  szine 
volt.  A  lap  másik  oldalára  irták  azután  a  jelentéseket,  rendőrségi  ada- 
tokat, néha  fényképek,  irásminták  is  voltak  hozzácsatolva.  Ezeket  az- 
után a  személyek  neve  szerint  rendezték.  Egy-egy  valamire  való  forra- 
dalmárról egész  köteg-papiros  beszélt.  Bizonyára  ez  lehetett  a  legérde- 
kesebb könyvtár  a  világon.  Mindez  persze  csak  ugy  volt  lehetséges, 
hogy  a  munkáspártok  el  voltak  árasztva  titkos  kémekkel.  Burzsev  becs- 
lése szerint  a  forradalmi  szocialisták  50,  a  bolsevikieknek  pedig  75%-a 
állott  az  Ochrana  zsoldjában. 

De  nemcsak  az  ügynökök  jelentése  volt  az  egyetlen  forrása  a 

kémkedésnek.  Nagyon  sürün  alkalmazták  a  levélfelnyitás  módszerét 
is.  Egyes  leveleket  egyszerűen  elkoboztak  és  bekebelezték  az  Ochrana 
irattárába,  másokat  előbb  lefotograiúlták,  lemásolták.  Most  hogy  az 
egész  irattárat  átvizsgálták,  meglepetve  látták,  hogy  egészen  konven- 
cionális levelek  is  halomszámra  hevertek  az  egyes  fiókokban.  A  bizton- 
ság okáért  igy  egy-egy  személynek  legmindennapibb  dolgáról  is  tájé- 
koztatva akart  lenni  a  szervezet.  Mondanunk  sem  kell,  hogy  ez  hallat- 
lan munka  volt  s  töméntelen  pénzt  emésztett  fel.  Az  Ochrana  egy  más 
embere  ujságkivágásokkal  foglalkozott.  Ha  például  szükség  volt  vala 
melyik  képviselőnek  a  dumában  tartott  valamely  beszédére,  vagy  akár- 
csak közbeszólására  is,  az  Ochrana  nem  jött  zavarba.  De  a  tudomány 
munkásait  is  foglalkoztatta  az  Ochrana.  így  például  az  egyes  pártok  * 
statisztikai  elterjedését  feltüntető  táblázatokat  készíttetett,  vagy  pedig 
grafikonokat  a  pártmozgalmak  terjedéséről,  erősbödéséről. 

Tevékenységüknek  más  oldala  volt  a  felbujtás.  De  azért  az  Och- 
ranának  is  megvolt  a  maga  erkölcse.  Például:  Az  egyik  titkos  ügynök, 
ugyanakkor  az  egyik  forradalmi  csoportnak  is  tagja,  az  egyik  elvtárs 
lakásán  kompromittáló  propaganda-iratokat  helyezett  el  s  azután  fel- 
jelentette. Ezt  az  eljárást  az  Ochrana  háziszótára  is  a  provokáció  szó- 
val sújtja.  Az  ilyen  feljelentést  visszautasítja.  De  ha  ugyanezeket  a 
brosúrákat  az  elvtárs  kérésére  és  a  forradalmi-komiték  utasítására  viszi 
hozzá  s  azután  feljelenti,  ez*az  Ochrana  szótára  szerint:  pompás  munka. 
Egyébként  a  titkos  ügynökök  száma  Petrogradban,  Moszkvában  és  más 
városi  központokban  fölülmulta  a  800-at  a  provokátoroké  pedig  a 
200-at 

De  az  Ochranának  még  más  munkatársai  is  voltak:  besúgók  ezrei 
és  igen  tekintélyes  számban  amatőrök,  akik  Írásban,  gyakran  szemé- 
lyesen, név  nélkül,  vagy  megnevezve  magukat,  szenvedélyesen  denun- 
ciáltak.  Ezek  az  amatőrök  1 — 10  rubelig  terjedő  díjazásban  részesültek 
feljelentések  szerint.  Sokan  azonban  visszautasították  a  pénzt,  ők  ((meg- 
győződés))-bői  denunciáltak.  Nem  egy  amatőrnek  annyira  megjött  hozzá 
a  kedve,  hogy  később  belépett  a  titkos  rendőrség  tagjai  közé.  Ezeket 
azután  nagyon  megbecsülték.  Ezeknek  a  havi  dija  nem  egyszer  a  3500 
frankot  is  elérte. 

Az  Ochrana  munkatársai  azonban  nagyrészt  egy-egy  politikai  párt 
kebelén  annak  legteljesebb  bizalmával  dolgoztak.  Ennek  a  típusnak 
legismertebb  képviselője  a  hírhedt:  Azev,  tizenhat  éven  keresztül  az 
Ochrana  legeredményesebben  működő  tagja.  Az  Ochrana  moszkvai 
fiókjának  is  megvolt  a  maga  Azeve:  André  Szergejevics  Romanov.  Ezt 
a  szép  szláv  nevét  szivesebben  cserélte  fel  a  Pe/azsí-val,  amely  az  Och- 
ranabeli  titkos  nevét  jelentette.  Martinov  csendőrőrnagy  1915.  szép 
tember  3-ról  a  következőket  jelenti  felőle  a  belügyminiszternek: 

« Kegyelmességed  el  sem  hiszi,  hogy  milyen  értékes  számunkra 
Pelazsi  közreműködése,  aki  számtalanszor  pontosan  értesített  bennün- 
ket mindarról,  ami  külföldön  a  szociáldemokrata  párt  központi  bizott- 
sága által  rendezett  összejöveteleken  történt.  Pelazsi  baráti  összekötte- 
tésben van  a  bolsevikiekkel,  így  Lenninnel  és  másokkal,  ő  szolgáltatta 
nemrégiben  is  azokat  az  adatokat  számunkra,  melyek  alapján  Ozerki- 
ben,  Petrograd  mellett,  a  szociáldemokrata  konferencia  tagjait,  köztük 
a  pártnak  a  dumában  levő  tagjait,  letartóztathattuk.)) 

Ugyanezt  a  Romanovol  Lenin  megbízta  azzal,  hogy  Moszkva  ipari 
körzetében  egy  irodát  szervezzen;  egyáltalán  Pelazsi  nagyszerű  kar- 
riért  futott  meg  a  szocialista  pártban.  A  bolsevikiek  ugy  tele  voltak  ké- 
mekkel, hogy  Burzsev  szerint  sohasem  tudta  az  ember  kivel  áll  szem- 
ben: forradalmárral,  vagy  agent  provocateur-rel.  Vagy  még  inkább  for- 
dítva. 

Az  Ochrana  moszkvai  fiókjának  iratai  közt  találták  az  alábbi 
fölötte  érdekes  dossziert,  a  93-as  számmal  ellátva  1914-ből.  A  dosszier 
egy  hivatalos  jelentést  tartalmazott  1914  március  11-éről.  Ebből  meg- 
tudjuk, hogy  a  fenti  napon  Marakusev,  tehát  jegyezzük  meg:  Marakusev 
elvtárs  találkozott  Gyögy  elvtárssal,  s  a  párltaktíka  kérdéseiről  fon- 
tos beszélgetés  fejlődött  ki  közöttük.  Marakusev  —  mondja  a  jelentés 
—  a  szociáldemokrata  pártnak  mérsékeltebb,  úgynevezett  primirénec 
csoportjához  tartozik,  míg- György  elvtárs  leninista.  A  beszélgetés  köz- 
ben —  pártjuk  megbízásából  —  György  azt  bizonyítgatta  Marakusev- 
nek,  hogy  a  két  párt  között  voltaképen  nincs  fontos  nézeteltérés  s 
hogy  együtt  nagyon  eredményesen  dolgozhatnak.  Az  egész  jelentésnek 
humorát  leleplezi  a  következő:  Ezt  a  jelentést  egy  bizonyos  Boszjak 
tette.  Ez  a  Boszjak  azonban  álnév  s  ez  maga  Marakusev  volt.  Az  Och- 
rana kémje  tárgyalt  tehát  a  primirénec  párt  megbízásából  Györggyel 
a  leninistával.  De  György  voltaképen  nem  más,  mint  André  Szergejevics 
Romanov,  Ochranabeli  nevén:  Pelazsi! 

Voltak  azután  alacsonyabb  rendű  alkalmazottak  is;  különösen 
sok  besúgó.  Moszkvában  magában  800,  Petrogradban  1000.  A  besúgó 
nem  tudta,  hogy  miért  kutat,  egyáltalán  azt  sem,  hogy  kutat.  Csak  a 
személyt  ismerte,  akit  meg  kellett  figyelnie  s  akinek  minden  lépéséről 
lx  kellett  számolnia.  Ezért  a  munkáért  a  besúgó  60  kopektől  egy  rubelig 
lerjedő  díjazást  kapott.  Az  amatőrök  száma  légió  volt.  Ezek  a  névtelen 
feljelentések  sincsenek  humor  nélkül. 

Legtöbbnyire  ilyeneket  lehetett  olvasni: 

«Uram,  egy  rendkívül  kiterjedt  összeesküvésről  van  tudomásom. 
Gyilkosság  készül,  bizonyítékaim  vannak  rá.  Csak  házkutatást  kell  tar- 
tani. Fölhívom  figyelmüket  arra,  hogy  magát  Azevet  is  fölül  fogom 
múlni.  Szóval,  nagyszabásuan  dolgoznék. »  És  a  végén:  « Szíveskedjék 

iehát  címemre  hat  rubelt  küldeni,  hogy  Moszkvába  utazhassam.))  Poa- 
tos  cim.  Az  Ochrana  el  is  küldi  rendesen  a  pénzt.  Néha  még  hozzá  te- 
szik: «Higyjen,  kérem,  becsületes  szándékaimban.))  Vagy  «Szivesen 
dolgoznék  mérsékelt  díjazás  mellett  is.»  A  legfantasztikusabb  szemé- 
lyek a  legfurcsább  megokolással  ajánlkoztak  s  becsülettel  szolgálták 
is  az  Ochranát.  így  azután  az  Ochrana  mindenkit,  mindig,  mindenütt 
ellenőrzött.  A  legrejtettebb  ügy,  a  leghalkabb  szó  nem  maradt  előtte  ti- 
tokban, a  legsötétebb  zárhoz  is  megtalálta  a  maga  kulcsát.  Különösen 
a  szocialista  vezetők  állottak  szigorú  ellenőrzés  alatt.  Pár  példa: 
Cseidze  1916  október  9-én  saját  lakására  meghívta  a  párt  vezetőit, 
hetet,  köztük  Kerenszkyt  is.  Másnap  az  Ochrana  igazgatója  Globacsov 
tábornok  keze  közt  volt  egy  (s  amint  Burzsev  megállapítja,  teljesen  hű) 
jelentés  a  legkisebb  részletekkel.  Vagy  egy  másik  eset  1915  októ- 
ber 15-éről.  Novikov,  a  pétervári  városi  tanács  egyik  tagja  beszélget 
egy  barátjával  a  kadetek  politikai  terveiről.  A  beszélgetésről  pontos  je- 
lentés számol  be  másnap.  A  barát  nyilván  az  Ochrana  kéme  volt,  vagy 
egy  kémmel  állott  összeköttetésben.  A  családok  legbiztosabb  köteléke 
nem  biztosított  az  Ochrana  hatalma  ellen;  apa  fia  előtt  nem  mert  bizal- 
masan beszélni.  Egy  történetíró  azt  mondta,  hogy  a  XV-ik  század  végén 
minden  spanyol  egy  kémnek  volt  a  kéme.  Sokkal  inkább  áll  ez  a  XIX. 
századbeli  Oroszországra. 

Az  Ochrana  egyik  legfontosabb  teendője  a  cár  és  minisztereinek 
őrizete  volt.  Petrogradban  250  titkos  ügynök  vállalta  ezt  a  feladatot. 
Nemcsak  a  minisztereknek,  de  a  főbb  hivatalnokoknák  is  megvolt  a 
maguk  kéme,  akik  életük  biztonságán  őrködtek,  de  ugyanekkor  ellen- 
őrizték minden  lépését  is.  Raszputin  személyét  például  igen  gondosan 
figyelték.  Ennek  a  fontos  személyiségnek  minden  helyváltoztatása  egy 
egész  szervezetet  hozott  mozgásba,  az  őt  ellenőrző  személyzet  költsége 
pedig  több  mint  10.000  rubel  évi  megterhelést  jelentett.  De  azután 
meg  is  volt  örökítve  Raszputin  minden  cselekedete.  És  olyan  jelentése- 
ket olvashatunk  kicsapongásairól,  amik  már  a  pszichopatológia  érdek 
lődésébe  utalnak.  Az  Ochrana  mindezt  tudta,  de  mikor  Gyunkovszki 
tábornok  egy  ilyen  jelentést  bemutatott  legfelsőbb  helyen,  a  legfelsőbb 
hely  a  tábornokot  felmentette  hivatalától. 

Az  Ochrana  működését  kiterjesztette  a  külföldre  is.  A  külföldi 
szervezet  középpontja  a  párisi  titkos  orosz  rendőrség;  fiókjai  voltak 
Berlinben,  Genfben,  New-Yorkban,  Londonban  és  másutt  is.  A  módszer 
és  a  szervezet  ugyanaz  volt,  mint  otthon.  A  párisi  főnökök  közül  a  leg- 
ismertebb volt  egy  Harting  nevü,  akit  inkább  Landesen  álnéven  ismer- 
tek s  akinek  valódi  neve  Ábrahám  Ekelmann  volt.  Igen  veszedelmes 
ember  volt,  eredetileg  anarchista  és  csak  Burzsev  leplezte  le  a  Harting- 
Landesen-Ekelmann  azonosságát.  A  leleplezés  után  Ekelmann  ur  többé 

nem  szerepelt  az  Ochrana  krónikáiban.  A  másik  hires  rendőrfőnök  egy 
bizonyos  Racskovszki  volt.  Az  orosz  diplomácia  minden  kényes  dolgot 
rábízott  s  ő  viszont  igen  értékes  adatokkal  szolgált  ennek  a  diplomáciá- 
nak. Érdekes  Racskovszki  1900  június  14-iki  jelentése,  amely  beszámol 
az  orosz  forradalmároknak  Párisban  megalakult  Comité- járói  s  ennek 
munkájáról.  A  Comité  főleg  brosürák  terjesztését  vette  programmjába 
Francia-  és  Oroszországban,  mitingek,  konferenciák  rendezését  ter- 
vezte. Érdekes,  hogy  milyen  eszközökkel  küzdött  ez  ellen  az  Ochrana: 
«Hogy  az  emigránsoknak  ezt  a  tervét  ellensúlyozzam,  — r  olvassuk  a  je- 
lentésben —  én  a  magam  részéről  pár  francia  ujságiróból  egy  csopor- 
tot szerveztem  azzal  a  célzattal,  hogy  ősztől  kezdve  sajtókampányt  in- 
dítok ellenük.  Erre  a  célra  anyagi  segítségre  van  szükségem,  amely 
jóval  fölülmúlja  azt  a  havi  500  frankot,  amit  kegyelmességed  a  sajtó 
céljaira  küld.  Legalább  is  10 — 20.000  frankra  volna  szükségem  havon- 
kint . . .»  Racskovszki  tervét  el  is  fogadták,  de  végrehajtásával  a  hír- 
hedt Manaszievics  Manujlovot  bizták  meg. 

A  cikk  szerzője  még  sok  érdekes  tipust  mutat  be  az  ágensek  kö- 
zül, de  ezeket  helyszűke  miatt  már  nem  ismertethetjük.  J.  W.  Bienstock 
azonban  megígéri,  hogy  legközelebb  még  visszatér  témájához  s  akkor 
remélhetőleg  ujabb  adatokat  mutathatunk  be  ennek  a  páratlan  szer- 
vezetnek dantei  mélységeiből. 

* 

Deutschlands  Interessen  an  einer  Selbstándigkeit  der  Ukraine 
vnd  Finnlands  —  ez  a  cime  annak  a  tanulságos  cikknek,  melyet  a 
nagynémetek  kis  hetilapja,  a  Grösseres  Deutschlandba  (1917  dec.  29) 
irt  még  a  breszt-litovszki  tárgyalások  megindulása  előtt  Dr.  R.  Hennig 
ur  Libauból: 

Oroszországnak  a  melegvizű  tenger  utáni  vágya  egyik  oka  volt  a 
világháborúnak.  Ezért  kellett  neki  a  konstantinápolyi  ut.  Ma  pedig  a 
világ  leghatalmasabb  birodalma  részekre  tagolva  vonaglik  s  Ukránia 
és  Finnország  már  is  kiszakították  magukat  e  rángatódzó  törzsből. 
Ahelyett  hogy  Berlinen  és  Bécsen  keresztül  Konstantinápolyba  vonul- 
nának s  a  Hagia  Sophia  aranytól  ragyogó  tornyára  diadalmámorosan 
feltűznék  az  András-keresztet,  a  nagyorosz  álmodozóknak,  imperialis- 
táknak és  háborús  uszítóknak  be  kell  ismerniök,  —  főleg  Riga  eleste 
után  —  hogy  a  régi,  szent  Oroszország  utja  a  tenger  felé  jobban  el  van 
zárva,  mint  valaha  és  a  birodalom  gazdasági  véredényeit  az  elmeszese- 
dés  fenyegeti.  Hogy  Ukránia  és  Finnország  uj  helyzete  miképen  fogja 
befolyásolni  Oroszország  gazdasági  érdekeit,  ma  még  alig  lehet  átlátni. 
Az  önálló  Ukránia  Oroszország  katasztrófája  volna,  örökre  elzárná 
előle  a  Fekete-tengert.  De  veszedelmes  Finnország  elszakadása  is,  amely 
—  föltéve  hogy  Kurland  és  Dél-Litvánia  Németországhoz  kerülnének 

—  Oroszországot  legéletképesebb  kikötőitől  fosztaná  meg.  Reval  értékét 

—  ha  ez  a  köztársaság  kezén  maradna  is  —  nagyban  befolyásolná 
ez  az  uj  helyzet,  valamint  az,  hogy  Aland-szigelét  a  mostanában  meg- 
szállva tartó  angolok  nem  akarják  állítólag  visszaadni.  Ha  pedig  igaz- 
nak bizonyulna  az  a  hir,  hogy  Alexandrovszk  és  Murman  (eddig  Ro- 
manovnak  nevezték)  a  Jeges-tenger  uj  kikötői  is  angol  kézre  kerültek, 
elmondhatjuk,  hogy  Oroszország  el  lesz  zárva  a  tengertől  akár  kedvük 
lesz  még  a  japánoknak  Vladivosztok  megszállására,  akár  nem. 

Németország  szempontjából  ezeknek  a  tartományoknak  az  eset- 
leges kiválása  az  orosz  birodalomból  nagyon  fontos  következmények- 
kel járhat.  Ha  Ukránia  és  Finnország  önállókká  lesznek,  akkor  ezek  az 
országok  a  gazdasági  gravitáció  törvénye  szerint  maguktól  be  fognak 
lépni  Mitteleurópába.  A  mitteleurópás  gazdasági  szövetségnek  ez  a  ki- 
terjedése értékét  és  jelentőségét  rendkivül  fokozná.  Hogy  csak  a  ki- 
kötőknél maradjunk,  a  fekete-tengeri  kikötők  forgalmi  képessége  nagy 
mértékben  fölülmulta  Oroszország  keleti  kikötőit.  (Vladivosztokéról  s 
Archangeleszkéről  nem  is  szólva.)  Az  egész  orosz  tengerhaj ózási-tonnázs 
52% -a  a  Fekete-tengerhez  volt  kötve,  a  gőzhajózásnak  pedig  42% -a. 
Az  egész  orosz  exportnak  értékben  65%,  súlyban  70%-át  a  Fekete-ten- 
geren bonyolították  le.  íme  az  ottani  három  legfontosabb  kereskedelmi 
kikötő  forgalma  1911-ből: 


Kikötő 

Befutó  Kifutó 
hajók 

Összesen 

Odessza  

3269 

3273 

6542 

Taganrog    ...  ...   

1435 

1435 

2870 

Nikolajev    ...  ...   

1411 

1416 

2827 

Ezeknek  a  kikötőknek  elsőrendű  fontosságát  az  adja  meg,  hogy 
Ukránia  Hinterlandja  egész  Oroszországnak  gabnakamrája  volt  s  álta- 
lán minden  feltételé  megvan  egy  nagyszerű  iparfejlesztésre.  Ukrániá- 
ban vannak  Oroszország  legértékesebb  szén-  és  vasbányái;  az  egész 
Oroszországban  megművelt  területnek  —  mintegy  45  millió  hektár- 
nak —  teljes  32% -a  Ukrániára  jut.  (Holott  területe  az  európai  Orosz- 
országnak csak  mintegy  egyhatod  része.)  Oroszország  gabonaproduktu- 
mának 39%,  búzájának  60% -át  Ukránia  adja,  a  cukortermelésnek  pe- 
dig 88% -a  esik  rá.  Oroszország  állatállományának  egyharmad,  szárnya- 
sainak pedig  a  fele  Ukrániára  jut.  Az  összes  vasérctermelés  (500  millió 
pud)  75%  (352  millió  pud),  az  összes  szénprodukció  75%  (egy  és  fél 
milliárd  pud),  a  koksztermelés  99%,  a  nyersvas  64%  (110  millió  pud), 
az  acélgyártás  53%  (86  millió  pud)  jutott  Ukrániára.  Ezek  a  számok 

eléggé  bizonyítják,  mit  jelent  gazdasági  tekintetben  egy  önálló  Ukrá- 
nia  Oroszországra  (és  Mitteleurópára)  nézve. 

Finnország  elszakadása,  ha  politikai  és  földrajz-gazdasági  szem- 
pontból ép  oly  fontos  volna  is,  még  sem  oly  katasztrofális.  Minden- 
esetre Finnország  önállóságával  az  északi  Murman-partvidék  is  elvesz- 
tené azt  a  jelentőségét,  amely  főként  az  utóbbi  időkben  jelentkezett, 
ugy  hogy  Oroszországnak  az  Atlanti-óceán  felé  nyiló  ablaka  minden- 
felől be  volna  deszkázva.  Ezenkivül  is  a  finn  kikötők  s  az  ott  hor- 
gonyzó kereskedelmi  flotta  elvesztése  is  érzékeny  csapást  jelent  Orosz- 
országra. Igaz,  hogy  a  kereskedelmi  flotta  —  1908-ban  441  hajó  70.000 
tonnával  —  nagyrészt  kis  hajókból  áll  (csak  15-nek  volt  900  tonnánál 
nagyobb  űrtartalma),  de  mégis  ezek  a  finn  hajók  bonyolították  le  a 
külkereskedelmet.  Ezt  mutatja  az  alábbi  táblázat  is  a  finn  kikötők  ke- 
reskedelmi forgalmáról  az  1906 — 1908  közti  években: 


Az  összes  forgalom: 

2,515.000  t. 

Ebből :  finn  hajó 

959.000  „ 

svéd 

306.000  „ 

angol  „ 

256.000  „ 

norvég  „ 

247.000  „ 

dán  „ 

237  000  „ 

német  „ 

228.000  „ 

orosz 

199.000  „ 

más 

83.000  „ 

Ezekben  a  számokban  a  finn  helyiforgalom  nem  foglaltatik  benm, 
csak  a  külkereskedelmi.  A  legnagyobb  forgalma  Helsingforsnak  volt, 
—  1908-ban  361.000  tonna  befutó,  211.000  tonna  kifutó  hajóval  —  aa- 
után  jömiek  Viborg,  Abo,  Hangö.  A  finn  exportnál  a  legfontosabb  sze- 
repet a  fa  játssza.  1910-ben  az  export  290  milliót  tett  ki,  amiből  a  fa- 
kivitel  (cellulózé,  papir  slb.-vel  együtt)  egymaga  210  millió  márkát  tett 
ki.  Fontos  szerepet  játszik  még  a  finn  kivitelben  a  vaj  (1910-ben  30 
millió  finn  márka),  tej,  sajt,  élő  marha,  hal  stb.  A  bevitel  legnagyobb- 
részt lisztre  és  gabonára,  cukorra  szorítkozott,  leginkább  Németország- 
ból, csak  azután  Oroszországból,  Angliából  stb.  Finnország  az  «ezer-tó 
országa»  nagy  vízművekkel  fejlesztette  ki  gyáriparát,  amelynek  ter- 
mészetesen (télen  ezek  a  vízművek  befagynak)  nagy  szüksége  van  a 
szénre,  de  ezt  a  «fekete  gyémánt»-ot  kis  részben  pótolja  «fehér  szené»- 
vel,  azaz  fáival,  amik  Finnország  legnagyobb  gazdagságát  teszik. 

Ha  a  központi  hatalmaknak  sikerül  e  két  országgal  barátságos 
gazdasági  és  kereskedelmi  összeköttetést  létesíteni  és  Mitteleuropa  ér- 
dekszférájába bevonni,  ezzel  olyan  fontos  előnyre  tesz  szert  ellenségei 
felett,  ami  döntő  győzelemmel  ér  fel.  Ein  Haupttreffer  —  mondja  a 
cikk  szerzője. 

A  Preussische  Jahrbüchernek  Delbrück  mellett  legkiválóbb  pub- 
licistája Emil  Daniels,  akit  a  legképzettebb  német  külpolitikusnak  tart- 
hatunk, 1917  decemberi  szemléjét  Aehrenthal  gróf  diplomáciájának 
szenteli  egy  most  megjelent  értékes  könyvvel  kapcsolatban.  (L.  Berch- 
told  Molden:  Alois  Gráf  Aehrenthal.  Sechs  Jahre  aussere  Politik  Öster- 
reich-Ungarns.  —  Deutsche  Verlagsanstalt  Stuttgart  und  Berlin  1917.) 

Aehrenthal  Alajos  grófot  —  eleddig  pétervári  nagykövet  —  1906 
•szén  nevezték  ki  külügyminiszterré.  Elődeit  Goluchovszkit  és  Kálno- 
kyt  a  magyar  delegáció  buktatta  meg  és  kétségtelen,  hogy  a  monarchia 
külügyminiszterének  nagyon  ügyes  taktikusnak  kell  lenni,  hogy  állását 
■íeg  tudja  őrizni.  Aehrenthal  ilyenfajta  képességeiről  kitűnő  bizonyít- 
ványt hozott  magával  Pétervárról,  ahol  az  orosz  főúri  társaság  rokon- 
szenvét sikerült  neki  megnyernie,  II.  Miklósnál  pedig  egyenesen  per- 
sona gratissima  volt.  Egyéni  képességein  kivül  konzervatív  gondol- 
kodásmódja segítette  hozzá  ehhez  az  általános  rokonszenvhez.  De 
rendkívül  széles  területű  történelmi  és  nemzetgazdasági  ismeretei  —  ez 
a  grand  seigneur  kielégíthetetlen  irodalom-barát  volt  —  megóvták  őt 
holmi  reakcionárius  eltévelyedéstől.  Oroszország  ismerője  és  barátja 
volt;  az  államfentartó  erők  jobban  megnyerték  tetszését,  mint  a  forra- 
dalmiak, amiket  egyébként  gondosan  tanulmányozott  és  osztrák  tudó- 
sokkal tanulmányoztatott. 

Az  Oroszország  és  a  monarchia  közti  viszonyt  az  1897-iki  egyezmény 
és  az  1903-iki  mürzstegi  megállapodás,  melyek  a  Balkánon  a  status 
quot  biztosították,  egyideig  szabályozták,  de  pétervári  tartózkodásának 
utolsó  évében  Aehrenthal  már  kikerülhetetlennek  látta  az  összeütkö- 
zést. 1906  májusában  ugyanis  lzvolszki  jutott  a  külügyminiszteri  székbe, 
aki  a  mürzstegi  megállapodást  nem  vette  figyelembe.  Azonkívül  is  az 
elvesztett  japán  háború  után  az  orosz  nacionalizmus  erősebb  lánggal 
lángolt  fel,  mint  valaha.  Aehrenthal  rögtön  átlátta  mit  jelent  lzvolszki 
előtörése:  «Egészen  világos  előttem,  —  mondotta  —  hogy  az  orosz  kül- 
politika most  más  irányt  vesz.  lzvolszki  Angliához  hajlik. » 

Ettől  kezdve  nagyon  érdekes  diplomáciai  párbaj  indult  meg  a 
Balkánon,  lzvolszki  először  Szerbia  és  Bulgária  között  akart  létrehozni 
nagyon  szoros  vám-  és  kereskedelmi  szerződést.  Ezt  már  Goluchovszki 
fenyegető  magatartása  megakadályozta.  Ennél  veszedelmesebb  volt 
azonban  lzvolszki  machinációja  a  macedóniai  kérdésben.  A  mürzstegi 
egyezmény  szabályozta  a  macedóniai  rendőrség,  adó  stb.  kérdését,  ame- 
lyet nemzetközi  ellenőrzés  alá  vont.  lzvolszki  1907-ben  javaslatot  ter- 
jesztett elő  az  igazságszolgáltatás  reformjáról  Macedóniában,  amely 
a  bíráskodást  oroszbarát  kezekbe  játszotta  volna.  De  Aehrenthal  résen 
volt  s  a  tervet  megakadályozta.  Ebben  az  1907-ik  évben  jött  létre  a 
perzsa-egyezmény  Oroszország  és  Anglia  között,   amelyei   az  entente 

megszületésének  tekinthetünk.  Aehrenthal  tehát  nem  elégedhetett  meg 
ilyen  negativ  eredményekkel,  pozitiv  csapásra  készült  a  fenyegetés 
ellen.  Megbizta  Pallavicini  őrgróf  konstantinápolyi  nagykövetünket, 
hogy  Abdul  Hamid  kormányánál  szorgalmazza  a  szandzsák-vasut  épí- 
tésének engedélyezését.  Mikor  ez  a  terv  nyilvánosságra  jutott,  fél 
Európa  izgalomban  volt  (Molden  forrásai  azonban  még  nem  világítják 
meg  kellően  a  diplomáciai  helyzetet)  és  amikor  az  ifju-török  forrada- 
lom diadalra  jutott,  Aehrenthal  elejtette  a  szandzsák-vasut  tervét.  Az 
események  egymásután  kulmináltak  a  Balkánon.  Anglia  a  Buxton- 
testvérek  vezetése  alatt  álló  Balkán-komitével  dolgozott  és  Oroszország 
sem  akart  mögötte  maradni.  Az  angol  diplomácia  a  következő  rende- 
zést ajánlotta:  a  szultán  igazságügyi  fenhatóságának  megszorítása  és  a 
török  katonai  csapatok  létszámának  leszállítása  —  ezzel  szemben  egy 
nemzetközi  kormányzó  kinevezése  nemzetközi  csapatokkal.  1908  jú- 
niusában történt  a  revali  találkozó  a  cár  és  VII.  Eduárd  közt,  amelyen 
Törökország  kiszorításáról  állapodtak  meg  és  nemsokára  rá  kitört  az 
ifju-török  forradalom.  Aehrenthal  a  Semmeringen  értesült  a  török 
államcsínyről.  Az  események  mély  benyomást  tettek  rá.  Belátta,  hogy 
a  Balkánnak  ilyen  morális  megrázkódtatása  után  a  monarchia  állam - 
jogi  helyzete  Bosznia  és  Hercegovinában  többé  fenn  nem  tartható. 
Nehéz  szívvel  határozta  el  magát  az  annexióra.  «Most  aztán  —  mondta 
feleségének  —  minden  ódiummal  el  fognak  árasztani,  mert  meg  kellett 
azt  tennem,  amit  elődeim,  Andrássy  óta,  húzódtak  megtenni!))  (zu  tun 
gescheut  habén.) 

Közben  a  külpolitikai  helyzet  kiéleződött.  A  revali  találkozó  után 
V//.  Eduárd  visszatért  Marienbadba  és  innen  Ischlbe  ment;  kíséretében 
voltak  Harding  államtitkár  és  Goschen  bécsi  angol  követ,  /.  Fercnvz 
József  Aehrenthal  és  Mensdorff  gróf  londoni  nagykövetet  vette  magá- 
hoz. Egy  séta  alkalmával  VII.  Eduárd  azt  indítványozta,  hogy  /.  Fe- 
rencz  József  járjon  közbe  Németországnál  a  flottaépítés  leszállításában, 
mert  ez  nagyon  rossz  vért  szül  Angliában.  Meghalt  királyunk  ezt  a  ké- 
rést Aehrenthal  indítványára  megtagadta,  Aehrenthal  tudta,  hogy  Né- 
metország ügyeibe  való  ilyén  beavatkozás  felette  kényes,  bár  tisztáa 
látta,  hogy  milyen  végzetes  dolgok  csirája  fakadhat  ki  ebből  az  eluta- 
sításból. «So  ist  es  in  der  Tat  gekommen,  obgleich  wir  als  Deutsche 
nicht  anders  handeln  konnten»  —  mondja  a  cikk  irója.  Az  uralkodók 
szívélyesen  búcsúztak  el  egymástól,  de  ezen  a  napon  a  kikerülhetetleM 
végzel  mozgatta  meg  az  ischli  fákat.  Aehrenthal  tudta,  hogy  a  tengeri 
uralmát  féltő  Anglia  részéről  most  rendkívül  ellenséges  politika  kezdő- 
dik és  igaza  van  Moldennek:  der  Tag  von  Ischl  blieb  ein  Merktag!  Az 
osztrák-magyar  külpolitika  közben  kiadta  a  Balkán-államok  szabad- 
ságának jelszavát  és  Kálnoky.  Goluchovszki,  Aehrenthal  őszintén  le- 

mondottak  Szalonikiról.  mindig  azzal  a  feltétellel,  hogy  Oroszország  is 
lemond  konstantinápolyi  terveiről. 

Közben  Aehrenthal  —  Oroszország  még  a  japán-háborutól  s  az 
1905-iki  forradalomtól  vérzik  —  elérkezettnek  látta  az  időt  az  an- 
nexióra.  1908  szeptemberében  találkoztak  Aehrenthal  és  Izvolszki 
Buchlauban,  Berchtold  gróf  (akkor  pétervári  nagykövet)  egy  morva- 
országi kastélyában.  Aehrenthal  megismertette  tervét.  Izvolszki  bele- 
egyezett, sőt  még  ráadásul  a  Szandzsák  okkupálását  is  felkinálta  azzal 
a  kikötéssel,  hogy  a  monarchia  viszont  beleegyezik  a  Dardanellák  mér- 
sékelt megnyitásába.  Ezt  a  feltételt  Aehrenthal  elfogadta  arra  az  ecetre, 
ha  a  többi  szerződő  hatalom  is  hozzájárul.  Ilyen  körülmények  közt 
adta  ki  I.  Ferencz  József  1908  októberében  ismeretes  proklamációját 
Bosznia-Hercegovina  bekebelezéséről. 

Azonban  mi  történt?  Grey  megtagadta  Anglia  hozzájárulását  * 
Dardanellák  egyoldalú,  csak  Oroszország  részére  való  megnyitásához. 
Az  orosz  pánszlávizmus  is  elégedetlenkedett  Izvolszkival,  amiből  a  pán- 
szlávizmus uj  lángra  kapott.  A  láng  átharapódzott  Ausztria  neoszláv 
köreibe,  Prágában  nyilt  utcán  összeszaggatták  a  fekete-sárga  lobogót, 
Szerbia  behívta  a  tartalékosokat.  Hozzá  kell  tennünk,  hogy  Aehren- 
thal ezeknek  a  neoszláv  mozgalmaknak  veszélyességét  teljes  mértékben 
látta.  A  neoszlavizmus  pánszlávizmust  jelent,  mert  olyan  ideológia, 
amely  az  egyes  szláv  néptörzsek  természetes  egoizmusának  ellentmond 
s  csak  arra  jó,  hogy  egy  külföldi  areopag  előtt  a  monarchiát  be  lehessen 
vádolni!  Ilyen  körülmények  közt  Izvolszki  jónak  látta  olyan  magatar- 
tást mutatni,  mintha  az  annexió  kijátszása  lett  volna  a  berlini  egyez- 
ménynek és  Törökországot  a  monarchia  ellen  izgatni.  Ebben  nagyobb 
sikerrel  segédkezett  neki  a  konstantinápolyi  követ:  Sir  G.  A.  Lowther, 
aminek  eredménye  egy  öt  hónapos  gazdasági  bojkott  lett  a  monarchia 
ellen  és  54  millió  korona  megváltási  ár.  Ezt  az  utóbbit  Aehrenthal  csak 
nagyon  vonakodva  fogadta  el.  Szépséghibának  tartotta. 

A  monarchia  szépségfoltja  azonban  presztízs  kérdéssé  aggályo- 
sodott  ki  Szerbiával  szemben.  Aehrenthal  minden  figyelmét  erre  az  or- 
szágra fordította,  hol  amint  Molden  mondja:  der  Teufel  los  ivar.  A 
bécsi  szerb  követ  Simic  tiltakozást  nyújtott  át  a  Ballplatzon,  de  Aehren- 
thal nem  is  gondolt  a  válaszadásra,  mert  Szerbia  nem  tartozott  a  ber- 
lini szignatarius-hatalmakhoz.  Aehrenthal  azonban  nem  elégedett  meg 
ezzel,  eklatáns,  pozitív  elégtételt  keresett  a  provokáció  megbüntetésére. 
Aehrenthal  tudatosan  megalázkodó  nyilatkozatra  akarta  kényszeríteni 
Szerbiát  és  a  déli  határainkon  elrendelték  a  mozgósítást.  Az  entente  föl- 
eszmélt. Sir  F.  L.  Cartwright  a  Ballplatzon  megnyugtatást  kért  Aehren- 
thaltól  Szerbia  integritása  felől.  Aehrenthal  kijelentette,  hogy  sem  most. 
sem  a  jövőben  a  monarchia  Szerbia  területét  nem  akarja.  Cartwright 

látta,  hogy  tetőtől-talpig  férfiúval  van  dolga  és  valóban  Aehrenthal  el 
volt  határozva  a  háborúra  is.  Gartwright  azt  táviratozta  főnőkének, 
Greynek,  hogy  Szerbiát  engedékenységre  birja.  Ezek  voltak  a  monarchia 
külügyminiszterének  legkritikusabb  percei.  Molden  a  következőképen 
jellemzi  hősét:  ((Hazafias  hit  és  kereskedelmi  előrelátás  szétszakíthatat- 
lanul  egyesültek  benne.  Alapjában  szenvedélyes  természetét  ugy  meg 
tudta  fékezni,  hogy  elhatározásait  temperamentuma  sohasem  húzta  ke- 
resztül. Munkaereje  kimeríthetetlennek  látszott.  Szakadatlanul  dolgo- 
zott és  ekkori  megfeszített  munkájával  okozta  életének  korai  végét. 
Rendkívüli  támaszára  volt,  hogy  uralkodója  ezidőkben  tanúsított  meg- 
bízhatóságát nagyon  megbécsülte.  L  Ferencz  József  a  tárgyilagos, 
szilárd  férfiaknak,  akik  nem  dobálódznak  pazarló  szavakkal,  hanem 
tudják,  mit  akarnak  s  mit  kell  tenniök,  mindig  nagy  elismeréssel  adó- 
zott. És  ilyen  férfiú  volt  Aehrenthal .. .» 

A  többit  tudjuk.  Szerbia  Oroszországhoz  fordult,  de  ezt  a  franciák 
nem  támogatták  háborús  hangulatában.  Az  angol  nagykövet  a  Néva 
partján,  Nicolson  ugyan  mindent  megtett,  hogy  a  helyzetet  összegobo- 
lyítsa.  Anglia  szívesen  látta  volna,  —  véli  Daniels  —  ha  a  világháború 
Miár  ekkor  kitör.  És  VII.  Eduárd,  aki  legtisztábban  látla  a  helyzetet, 
talán  részben  azért  bosszankodott  Aehrenthalra,  mert  ez  nem  támogatta 
1909-ben  Hötzendorfi  Conradot  Szerbia  elleni  harci  készülődéseiben. 
Ha  akkor  tört  volna  ki  a  világháború  .  .  .?  Daniels  szerint  VII.  Eduárd 
szerette  volna.  Ezért  jellemző  az  a  párbeszéd,  amely  az  annexiós  krízis 
lezajlása  után  Marienbadban  VIL  Eduárd,  Clemenceau  és  egy  diplomata 
közt  folyt  le: 

Clemenceau:  Aehrenthal,  az  mégis  valaki. 

A  diplomata:  Nagyon  intelligens  államférfi! 

A  király  (bosszúsan):  Nekem  túlságosan  intelligens! 


Följegyzések, 


A  gróf  urak.  A  radikális  választójog  a  demokrácia  szemé- 
ben nem  cél,  csak  eszköz.  A  cél:  az  egyenlőség.  És  igy  minden 
demokrácia,  mihelyt  nyeregben  ül,  első  kötelességének  ismeri, 
kogy  attakot  indítson  minden  fajta  osztálykiváltság  ellen. 

Magyarországon  csak  egy  kiváltságos  osztály  van,  a  fő- 
nemesség. Ennek  tagjai  született  törvényhozók;  a  külső  előkelő- 
ség nimbusza  megkönnyíti  számukra  az  érvényesülést  a  tár- 
sadalomban és  a  közéletben;  kiváltságos  birtokjogi  törvények 
megvédik  őket  saját  gazdasági  értelmetlenségük  vagy  könnyel- 
műségük következményeivel  szemben. 

Sokat  beszéltek  és  irtak  már  az  arisztokrácia  létjogosult- 
sága mellett  és  ellen.  Angol  és  porosz  konzervatív  irók  azzal  szok- 
tak érvelni,  hogy  szükség  van  oly  társadalmi  rétegre,  amely  szo- 
lidáris a  nemzeti  eszmével  és  amely  a  történelmi  hagyományok- 
hoz való  ragaszkodásával  féket  rak  a  politikai  szenvedélyekre  és 
nyugodttá  teszi  a  társadalmi  fejlődés  ütemét. 

Beszéljünk  most  már  a  magyar  főnemességről.  Ez  az  osz- 
tály ma  kimondottan  udvari  arisztokrácia,  sőt  bizonyos  előszere- 
tettel hangsúlyozza  a  maga  nemzeti  voltát.  Ugy  gondoljuk  azon- 
ban, ebben  több  érdeme  volt  az  udvarnak,  mint  magának  a  fő- 
memességnek.  A  bécsi  udvar  ősidőktől  fogva  előnyben  részesítette 
&  német  és  cseh  arisztokráciát  és  a  magyar  főnemességben  oly- 
kor afféle  másodosztályú  arisztokráciát  akart  látni. 

A  magyar  főnemesség  nagy  szolgálatokat  tehetett  volna  a 
aemzetnek,  ha  idejekorán  meg  tudott  volna  szállani  bizonyos  ve- 
zető állásokat  a  monarchiában,  főleg  a  hadseregben.  Egy  had- 

sereg,  amelynek  tábornoki  karában  nagyobb  számmal  vannak 
Zichyek,  Esterházyak,  Batthyányak,  Károlyiak,  magyarság  szem- 
pontjából okvetlenül  másképen  festene,  mint  fest  a  Potiorekek, 
a  Frank  Liboriuszok,  a  Böhm-Ermoliak  és  az  Auffenbergek 
hadserege.  A  mi  arisztokráciánk  azonban  csak  addig  kedvelte  a 
katonai  pályát,  amig  az  előmenetel  nem  volt  elméleti  tudáshoz 
kötve.  Amióta  a  hivatásos  katonának  sokat  kell  tanulnia,  azóta 
nagyuraink  inkább  politikai  pályára  lépnek. 

Végül  meg  kell  állapítanunk,  hogy  a  magyar  arisztokráciá- 
nak az  utolsó  tiz  esztendőben  mindenre  volt  gondja,  csak  arra 
nem,  hogy  «féket  rakjon  a  politikai  szenvedélyekre)).  A  köztudat- 
ban ugy  él  az  elmúlt  tiz  esztendő,  mint  egy  féltucait  mágnás  el- 
keseredett személyes  harcainak  időszaka.  A  választójogi  harcok 
idején  pedig  a  pártpolitikai  gyűlölettől  elvakult  arisztokrácia  tel- 
jesen cserben  hagyta  önmagát.  A  radikális  választójog  jelszava 
alatt  megalakult  kormányban  nem  kevesebb,  mint  öt  gróf  vállalt 
tárcát,  köztük  Esterházy  Móric  gróf,  mellékesen  mondva  az 
egyetlen  magyar  politikus,  aki  valamikor  a  képviselőházban  ki- 
jelentette, hogy  ő  konzervatív,  továbbá  Apponyi  Albert  gróf  és 
Zichy  Aladár  gróf,  akik  egész  politikai  hitelüket  a  radikalizmus 
elleni  harcban  szerezték.  Azt  hisszük,  ha  ezek  az  urak  —  mert 
hiszen  igy  is  fordulhatott  volna!  —  konzervatív  kabinetet  alkot- 
tak volna,  nem  találtak  volna  öt  zsidói,  aki  tárcát  vállalt  volna 
a  kormányukban.  A  jobb  családból  való  zsidóknak  ugyanis  elveik 
vannak. 

Megengedjük,  sőt  föltesszük,  hogy  a  gróf  urak  főleg  azért 
akartak  személyesen  jelen  lenni  a  nemzeti  védőtöltések  átszakí- 
tásánál,  hogy  maguknak  biztosítsák  a  zsilipőrök  tisztjét  és  csaik 
annyit  eresszenek  be  a  demokrata  áradatból,  amennyi  épen  ele- 
gendő arra,  hogy  forgassa  az  urodalmi  malmokat.  Azt  is  tudjuk, 
hogy  a  magyar  arisztokrácia  nem  politikus  része  nem  ért  egyet  a 
magyar  Égalité  Fülöpökkel,  azonban  azok  a  tiszteletreméltó  fő- 
rendek, akik  csendes  undorral  rotyognak  kastélyaik  és  klubjaik 
homályában  a  felforgatók  ellen,  nem  számítanak,  az  ő  nevükbe* 
is  azok  beszélnek  és  tesznek,  akiket  a  fórumon  látunk. 

Ha  magyar  arisztokratákról  beszélünk,  akkor  külön  emlí- 
tést igényelhet  Károlyi  Mihály  gróf.  Ö  tényleg  jóhiszeműen  rob- 
bantja a  magyar  főnemesség  hajdan  büszke  várlomyát  és  ha  a 
kivül  álló  tömeg  tapssal  köszönti  a  lehulló  oromzatokai  és  iveket. 

ez  a  taps  Károlyi  Mihálynak  is  szól.  Károlyi  gróf  határozottan 
nagyot  lendít  a  magyar  demokrácia  dolgán,  főleg  azzal,  hogy  a 
sárga  földig  kompromittálja  a  tulajdon  fajtáját.  Ha  volt  még  pol- 
gárember Magyarországon,  aki  hitt  a  született  előkelőségben,  az 
bűnbánóan  magába  fog  térni,  ha  látja,  hogyan  intézik  el  maguk 
közt  Károlyi  grófok  a  nézeteltéréseiket.  Károlyi  Mihály  politiká- 
jának végső  célja,  hogy  a  Károlyi  nevet  egyenlővé  tegye  a  Kovács 
Mihály  és  aj  Kohn  Mór  névvel.  Ha  ezt  el  fogja  érni,  akkor  feles- 
leges is  lesz  további  politikai  szerplése,  a  radikálisok  vezetéséi 
Kovács  Mihály  és  Kohn  Mór  fogják  átvenni,  mert,  tessék  elhinni, 
azok  egészben  véve  mégis  csak  tehetségesebbek  minden  Károlyi 
Mihálynál. 

A  számadás  eredménye:  a  magyar  arisztokrácia  tekintélyé- 
nek csődje.  Pedig  egy  arisztokrácia,  amelynek  nincs  tekintélye, 
már  nem  arisztokrácia.  Lehet,  hogy  az  események,  amelyek  ro- 
hamosan és  kiszámíthatatlan  irányban  haladnak,  ezt  nemsokára 
félre  nem  érthető  módon  fogják  nyilvánvalóvá  tenni.  Az  urak 
azonban  hajlandók  azt  hinni,  még  mindig  csak  Tóth  János  bel- 
ügyminiszterségéről és  Palugyay  Móric  államtitkárságáról  van 
szó. 

Másról  van  szó,  sokkal  többről.  Arról,  hogy  hajlandók-e  az 
urak  megvédeni  önmagukftit  és  azt  a  darab  Magyarországot, 
amely  rájuk  bízatott?  Mert  annyi  bizonyos:  nem  fognak  olyan 
bolond  polgárembert  találni,  aki  grófabb  a  grófoknál  és  testével 
fedezze  a  hitbizományokat,  mialatt  a  hitbizományos  urak  a  nagy- 
birtok ellen  szónokolnak. 

Mi  a  választójog  kérdésében  Magyarország  integritását  félt- 
jük, a  latifundiumok  integritása  miatt  bizony  nem  fáj  a  fejünk. 


Kramars.  A  Reichsrat  német-radikális  palijának  klubhelyiségében 
ülünk  s  a  csehekről  beszélgetünk.  Az  ülésteremben  épen  most  szaval  az 
egyik  cseh  vezér  s  magyargyülölete  piszkos  tajtékot  túr.  Ez  nem  újság, 
—  megszoktuk  már.  A  partnerem,  akivel  a  csehek  viselkedését  hányjuk  - 
vetjük  meg,  roppant  érdekes  módon  fejtegeti  a  cseh  célok  komolyságát 
s  egyáltalán  nem  osztja  a  magyar  miniszterelnöknek  azt  a  nézetét,  hogy 
a  csehek  okvetetlenkedését  nem  kell,  nem  szabad  túlkomolyan  venni, 
mert  ezáltal  mi  magunk  adunk  annak  meg  nem  érdemelt  jelentőséget. 
A  csehek  tudják,  hogy  mit  akarnak  s  azt  nagyon  komolyan  igyekeznek 

valóra  váltani,  mondja,  magyarázza  Dr.  Wichtl  Frigyes  reichsrati  kép- 
viselő s  szavainak  illusztrálására  egy  rendkivül  érdekes  anyaghalmaz- 
ból szed  elő  túlságosan  jellemző  bizonyítékokat.  E  rövid  cikk  keretében 
ennek  az  anyagnak  csak  egy  kis  hányadát  lehet  felölelni,  de  már  az  itt 
közöltek  is  éles  világításba  helyezik  a  cseh  propagandát,  a  cseh  akciót, 
annak  múltját  s  lefolyását  a  világháborúban,  különösen  az  akció  leg- 
markánsabb'irányítójának:  dr.  Kramars  Károlynak,  a  bitóíától  meg- 
szabadult reichsrati  képviselőnek  szereplését. 

Kramars  szereplése  rendkivül  fontos  hatással  volt  a  világháború 
kitörésére  s  dr.  Wichtl  —  adathalmazaira  támaszkodva  —  egyenesen  őt 
tartja  a  világháború  fölbujtójának  s  ha  ily  túlságos  jelentőséget  nem  is 
vagyunk  hajlandók  Kramars  —  bár  kétségtelenül  súlyos  —  egyénisé- 
gének tulajdonítani,  el  kell  ismernünk,  hogy  a  cseh  vezér  két  évtizedes 
agitáció  ja,  energiája  nagy  mértékben  hozzájárult  a  világháború  kitöré- 
sének elősegítéséhez.  Dr.  Wichtl  fejtegetéseit  az  alábbiakban  foglalom 
össze: 

Szaszanov,  Oroszországnak  a  forradalom  előtti  külügyminisztere, 
mondotta  19jÍ6  februárjában,  hogy  a  mostani  háború  a  legnagyobb 
gonosztett,  amit  valaha  az  emberiség  ellen  elkövettek.  E  pillanatban 
már  eléggé  ismerjük  azokat,  akik  a  háborút  előidézték.  Wichtl  szerint 
Szaszanov  ezekkel  a  szavakkal  az  ujszláv  mozgalomra  célzott,  amely 
előzőleg  már  a  Balkán-háborut  is  előidézte.  Az  uj  pánszlávista  mozga- 
lomnak azonban  nem  Oroszországban  volt  a  főfészke,  hanem  Ausztriá- 
ban s  annak  szellemi  apja  dr.  Kramars  károly  cseh  képviselő. 

Az  ujszláv  mozgalmat  Kramars  1907-ben  Volodimirov  orosz  tá- 
bornokkal indította  meg  s  annak  főprogrammja  a  «leigázolt  szlávok» 
fölszabadítása  volt  s  ez  Törökország  és  monarchiánk  ellen  irányult.  E 
két  állam  romjain  szláv  államoknak  kellett  volna  felépülniök  és  pedig 
egynek  északon,  egynek  délen.  Az  északi  a  cseh-lót  állam  lelt  volna, 
amely  délen  a  Dunáig  (Béccsel  együtt),  keleten  a  Tisza  felső  folyásá- 
nak egyik  mellékfolyójáig  terjedt  volna,  inig  a  délen  fölállítandó  nagy- 
szerb  államhoz  Isztria  ép  ugy  hozzátartozott  volna,  mint  az  egész  ma- 
gyar és  osztrák  tengermellék  általában,  továbbá  Karinlia,  Krajna,  Dél- 
Stájerország,  másrészt  pedig  Szerbián  kivül  Horvát-  és  Szlavonország, 
Bosznia  és  Hercegovina,  Montenegró  és  Dalmácia.  E  programm  meg- 
valósítása érdekében  az  összes  szlávoknak  össze  kell  fogniok  —  ez  volt 
az  ujszláv  mozgalom  politikai  hitvallásának  első  tétele,  —  mig  a  má- 
sodik annak  a  hangoztatása  volt,  hogy  a  germánság  és  a  szlávság  között 
a  mielőbbi  összecsapás  és  leszámolás  elkerülhetetlen.  Az  egyes  szláv 
népek  között,  és  pedig  az  oroszok  és  lengyelek,  a  lengyelek  és  ukránok, 
a  bolgárok  és  szerbek,  a  szerbek  és  horvátok,  a  horvátok  és  szlovének 
között  fennálló  ellentétek  kiküszöbölendők,  vagy  legalább  is  áthidalan- 


Följegyzések 


2üa 


dók.  Testvéri  egyetértésben  kell  az  egyes  szláv  népeknek  élniök,  ezt  a 
tudatot  még  a  békében  be  kell  oltani  minden  szláv  emberbe,  hogy  aztán 
háborúban  a  szláv  szolidaritás  a  leghathatósabb  módon  beváljon. 

Különböző  szláv  kongresszusok  törekedtek  e  cél  elérésére  s  azok- 
nak legfőbb  irányítójuk  Kramars  volt.  A  monarchia  és  a  német  biro- 
dalom ellenségei  mind  az  ő  személye  körül  csoportosultak  s  tábora 
növekedésével  nagyobbodott  az  ambiciója  is.  VII.  Eduárd  szellemi  örök- 
ségét: a  Németország  ellen  irányuló  bekerítési  politikát,  ő  vette  át  s 
Németország  megbénítása  ép  ugy  főcéljai  közé  tartozott,  mint  a 
monarchia  megsemmisítése.  A  szláv  intelligencia  teljes  megértéssel  vi- 
seltetett a  hatalmas  tervvel  szemben  s  mindenekelőtt  a  szerbek  látták  ez 
ujszláv  mozgalomban  törekvéseik  hatalmas  támaszát.  A  hivatalos  orosz 
politika  is  rokonszenvet  tanúsított  iránta,  amennyiben  e  programm 
megvalósítása  Oroszország  hegemóniáját  az  uj  alakulatokban  biztosí- 
totta volna.  És  Kramars  nem  csupán  egyes  orosz  miniszterekkel  állott 
élénk  összeköttetésben,  hanem  a  cár  udvarában  is  szívesen  látott  vendég 
volt.  (A  Krim-félszigeten  Barbón,  Kramarsnak  birtoka  van,  még  pedig 
a  cári  család  livádiai  kastélya  közelében.  Kramars  felesége  orosz  nő, 
egy  Chludov  nevü  gazdag  moszkvai  gyáros  leánya.)  Orosz  barátai  közé 
tartozott  a  máramarosszigeti  pörből  ismeretes  gróf  Bobrinszki  is,  to- 
vábbá Gucskov,  a  duma  volt  elnöke  és  Brancsaninov,  az  ismert  orosz 
diplomata  és  politikus,  a  Moroje  Zveno  cimü  pánszláv  folyóirat  szer- 
kesztője, aki  a  máramarosszigeti  hazaárulási  per  kapcsán  pálcát  tör- 
vén a  magyar  igazságszolgáltatás  fölött,  a  következő  szavakkal  fejezte 
be  erre  vonatkozó  cikkét:  «Igy  aztán  Magyarország  sorsa  is  megpecsé- 
telődött, mint  ahogy  Ausztria  megsemmisítése  is  már  régen  elhatároz- 
tatott a  szlávok  tanácsában.))  A  nagylengyelek  között,  akik  az  orosz- 
lengyel  kibékülés  mellett  agitáltak,  szintén  számos  barátja  volt  Kra- 
marsnak, mig  a  bolgárok  közül  a  russzofil  Gesovval  és  Danevvel  tartott 
fenn  összeköttetést.  Sokat  fáradozott  azon,  hogy  a  bolgárok  és  szerbek 
közölt  meglevő  ellentétek  elsimíttassanak  s  az  1910-ben  Szófiában  meg- 
tartott kongresszusnak  az  volt  a  kimondott  célja,  amit  egyébként  sike- 
rült is  megvalósítani. 

A  szerbekkel  már  az  annexió  idején  szoros  kapcsolatban  állott  s 
már  akkor  abban  reménykedett,  hogy  a  két  állam  között  háborúra  ke- 
rül a  sor  s  ő  nyíltan  a  szerbek  mellé  állott  rokonszenvével.  Amikor  a 
Balkán-háború  folyamán  az  Adria-kérdésben  ismét  konfliktusunk  tá- 
madt déli  szomszédunkkal,  Kramars  ismét  a  szerb  érdekekért  harcolt 
s  a  szerbeket  buzdította,  hogy  egységesen  lépjenek  fel  a  monarchia 
ellen  s  tartsanak  ki,  mert  igy  biztosan  hozzájutnak  az  adriai  kikötőhöz. 

Kramars  azonban  nem  volt  csupán  Oroszország  és  Szerbia  poli- 
tikai ügynöke:  saját  politikája  volt  neki,  amely  VII.  Eduárd  koncepció- 

ját  szerette  volna  megvalósítani,  hogy  az  igy  beállott  helyzetet  a  cseh 
nép  számára  kihasználhassa.  Már  1902-ben  egy  emlékiratot  juttatott  el 
Delcassé,  a  volt  francia  külügyminister  kezébe,  amelyben  a  Habsburg- 
monarchia  belső  viszonyait  tárgyalta.  Franciaországgal  egyébként  is 
igen  élénk  összeköttetésben  állott  a  Kramars  irányította  cseh  akció  s 
épenséggel  nem  véletlen,  hogy  a  cseh  hadsereget  a  francia  hadsereg  ke- 
retében szervezik  meg.  A  cseh  propaganda  egyik  legismertebb  orgá- 
numa, a  «La  Nation  Tchéque»,  Párisban  jelenik  meg  s  annak  Kramars 
egyik  legintimebb  külföldi  barátja:  Ernst  Denis,  a  Sorbonne  profesz- 
szora,  a  szerkesztője.  Ez  a  folyóirat  állandó  összeköttetésben  állott  Kra- 
marssal  s  lapjával,  a  prágai  Narodni  Listyvel.  A  felületes  franciák 
egyébként  a  cseh  kérdésnek  igen  nagy  fontosságot  tulajdonítottak  már 
a  háború  előtt  is.  1912-ben  Prágában  Palackinak,  a  hires  cseh  történet- 
irónak emlékére  ünnepélyt  rendeztek  s  ezzel  kapcsolatosan  szokol- 
kongresszust  tartottak  s  egyben  a  párisi  községtanács  küldöttségileg 
képviseltette  magát  s  egy  emlékiratot  nyújtatott  át,  amelyben  a  leigázott 
cseh  népnek  Franciaország  segítségét  Ígérték  meg.  Kramars  a  franciák 
szimpátiáját  a  többi  között  azzal  igyekezett  meghálálni,  hogy  a  Balkán  - 
háború  idején  fontos  katonai  információkat  juttatott  el  a  prágai  fran- 
cia főkonzulhoz.  Természetesen  Angliát  sem  hanyagolta  el  a  cseh  vezér 
s  Steed-áe\,  a  Times  bécsi  levelezőjével,  több  mint  egy  évtized  óta  intim 
barátságot  tart  fenn.  Az  angol  politika  is  azért  a  célért  küzdött,  amiért 
Kramars:  Németország  izolálásáért  s  1914  tavaszán  Sir  Edward  Grey 
külügyminiszter  azt  a  kijelentést  tette  Kramars  orosz  barátja  és  munka- 
társa: Brancsaninov  előtt,  akit  az  Angliában  uralkodó  hangulat  kikap- 
csolása végett  küldött  Kramars  Londonba,  hogy  Anglia  részt  fog  venni 
a  nagy  háborúban.  S  1914  márc.  28-án  —  három  hónappal  a  trónörökös 
meggyilkolása  előtt  —  azt  irja  lapjában  Brancsaninov,  hogy  néhány 
hónap  múlva  ki  fog  törni  a  világháború.  S  most  akcióba  lépnek  Kra- 
mars katonai  barátai  is  s  gyorsan  megkötik  az  angol-orosz  tengerészeti  i 
egyezményt.  A  bekerítés  politikája  tehát  diadalmaskodott  s  ez  nem 
utolsó  sorban  Kramars  személyes  diadalát  is  jelentette,  Kramarsét,  akit 
néhány  évvel  előbb  Gucskov  Európa  legokosabb  emberének  nevezett. 
S  minden  törekvése  végeredményben  egy  célt  szolgált:  az  orosz  hege- 
mónia alatt  álló  önálló  cseh  birodalom  megteremtését.  E  cél  érdekében 
kellett  volna  Ausztria-Magyarországnak  megsemmisülnie,  Németország- 
nak szétzüllenie,  Törökországnak  Európából  kitakarodnia:  mert  csak 
ezen  módon  köszönthetett  volna  a  szlávokra  az  annyira  vágyott  arany- 
kor. Ha  Kramars  évtizedes  agitációs  munkája  nélkül  is  kitört  volna  a 
világháború,  ez  nem  ugy  és  nem  olyan  időpontban  jött  volna  és  sokkal 
gyorsabban  befejeződött  volna.  Ma  már  csak  az  ujszlávoknak  az  a 
folytonosan  hangoztatott  reménysége  tartja  a  lelket  ellenségünkben, 

kogy  a  Habsburg-monarchia  végre  mégis  csak  össze  fog  omlani  s  igy 
Németországot  békére  kényszeríthetik. 

Amióta  Kramars  a  politika  porondjára  lépett,  egy  pillanatra  sem 
tévesztette  szem  elől  kitűzött  célját.  1909-ben  a  kitűzött  programm  egy 
ponttal  kibővült:  a  Balkán-szövetség  tervével,  amelynek  szellemi  apja 
ugyancsak  Kramars.  Három  évvel  később  a  terv  meg  is  valósult,  annak 
érett  gyümölcse  a  Balkán-háború  lett,  amely  Törökországnak  szólott. 
I  tána  a  monarchia  került  volna  sorra  s  a  terv  az  volt,  hogy  a  világ- 
háború a  Balkán-háboruval  kapcsolatosan  tör  ki,  de  a  zsákmányon 
való  osztozkodás  véget  vetett  a  Balkán-szövetségnek.  Ez  az  előre  nem 
látott  baleset  romba  döntötte  az  összes  számításokat  s  a  világháború 
kitörésének  eleve  megállapított  időpontját  el  kellett  halasztani.  Két  év- 
vel később  aztán  kitört  a  háború. 

Nem  épen  érdektelen,  hogy  Kramars  a  világháború  alatt  is  tovább 
folytatta  bekerítési  politikáját.  Mig  egyrészt  állandó  összeköttetést  tar- 
tott fenn  külföldi  barátaival,  addig  másrészt  Sabetta  olasz  konzullal  tár- 
gyalt —  egy  hónappal  az  olasz  hadüzenet  előtt,  1915  áprilisában  —  s  ö 
igyekezett  őt  «megdoldozni».  Kramars  azonban  nem  elégedett  meg  a 
bekerítéssel,  hanem  azt  a  belső  megbénítással  igyekezett  kiegészíteni. 
Erre  legjellemzőbb  a  hadikölcsön  ügyében  tanúsított  magatartása. 
Lapja,  a  Narodny  Listy,  azt  hangoztatja,  hogy  az  osztrák  hadikölcsön 
jegyzése  elsősorban  a  bécsiek  s  az  alsóausztriaiak  kötelessége,  ezzel 
szemben  az  angol  és  az  orosz  hadikölcsön  mellett  egész  nyíltan  hangu- 
latot keltett.  De  már  békében  is  az  állami  gépezet  megakasztásán  dol- 
goztak az  uj szláv  apostolok.  Kramars  azonban  értette  a  módját  annak, 
hogy  valódi  szándékai  felől  megtévessze  az  osztrák  államférfiakat,  any- 
nyira,  hogy  leleplezéséig  lojális  alattvaló  hírében  állt.  Jellemző  erre, 
hogy  a  meggyilkolt  Stürgkh  miniszterelnök,  amidőn  Kramars  letartóz- 
tatásáról értesült,  egyenesen  kétségbe  volt  esve  a  katonai  bíróság  ezen 
lépésén,  mert  egész  egyszerűen  nem  hitt  a  Kramars  ellen  felhozott  vá- 
dak alaposságában,  a  Kramarsnak  tulajdonított  üzelmekben.  A  több 
hónapon  át  tartott  vizsgálat  azonban  egy  sok  száz  oldalas  könyvet  ered- 
ményezett, —  a  vádiratot  s  az  Ítélet  megokolást  —  amely  a  tények 
kérlelhetetlen  logikájával  mulat  rá  Kramarsék  aknamunkájára,  árulá- 
saira. A  Kramarsra  és  társaira  kimondott  halálos  ítélet  megokolása  két- 
ségtelenül egyik  legérdekesebb  dokumentuma  marad  a  világháborúnak. 

(Bécs.)  /.  ./. 

Ujabb  dokumentumok  a  szerb  «Fekete  kéz»  működéséről.  Egy 

Lausanneban  megjelent  füzet  került  nemrég  a  kezünkbe:  «Die  schwarze 
Hand»  (megjelent  Librairie  Nouvelle)  irta  Lazarevics  R.  Dobrivof 
szerb  gyalogsági  őrnagy.  Ez  a  körülbelül  száz  oldalas  füzet  a  szerb  poli- 
tika boszorkánykonyhájába  vezet  bennünket,  hol  a  világtörténelemnek 
egy  borzalmas  fejezetét  éljük  át. 

(Hogyan  kezdődött  a  «Fekete  kéz»?) 

Lazarevics  elmondja,  hogy  az  oroszok  már  1869-ben  kijelen- 
tették, hogy  az  Obrenovicsok  politikájával  nincsenek  megelégedve, 
mert  az  Obrenovicsok  nem  törődnek  Bosznia-Herczegovinának  Szer- 
biához való  csatolásával  és  a  monarchiának  szolgái,  s  ennek  az  ellen- 
súlyozására alakították  az  oroszok  a  «Fekete  kéz»  szervezetet. 

A  Fekete  kéznek  az  alakulásakor  csak  külpolitikai  programmja 
volt,  magához  akarta  ragadni  Szerbiának  a  külpolitikai  vezetését,  de 
1881-ig  minden  fáradozása  sikertelen  maradt,  mig  a  mozgalom  teljesen 
Obrenovics-mesgyékre  tért.  Az  első,  kit  Oroszország  a  maga  céljainak 
megnyert,  Pasics  volt,  ki  már  1883-ban  egy  lázadást  szervezett,  a  láza- 
dás sikertelensége  után  Bulgáriába  szökött  és  onnan  szította  az  Obre- 
novics-uralom  elleni  gyűlöletet,  miután  azonban  Pasics  Bulgáriát  is 
bele  akarta  vinni  az  Obrenovicsok  elleni  harcba,  erre  figyelmeztették, 
hogy  ha  az  efajta  intrikát  folytatja,  akkor  kitiltják  Bulgáriából.  Pasics 
ezt  a  kitiltást  nem  várta  meg,  hanem  visszatért  Szerbiába  s  ott  az  a 
meglepetés  várta,  hogy  kizárták  abból  a  pártból,  melyet  ő  a  Fekete  kéz 
programmjának  a  legális  propagálására  alakított.  Azonban  a  radikális 
párt  tévedett,  midőn  nem  mert  Pasics  eszméivel  foglalkozni,  mert  az  ő 
kizárása  után  a  radikális  pártnak  tagjai  lettek  Bojanovics,  Stefanovics 
és  Misics,  mindannyian  Pasics  barátai  és  vezérei  a  Fekete  kéznek. 

Sándor  szerb  király  meggyilkolása  után  a  Fekete  kéz  egyszerre 
csak  megfeledkezett  külpolitikai  céljairól  és  nagyon  intenziven  kezdett 
foglalkozni  belpolitikával,  s  azóta  minden  belpolitikai  dekrétumnak  ők 
voltak  az  értelmi  szerzői  s  a  királynak  csupán  aláírási  joga  volt,  ők 
csinálták  a  szerb  sajtótörvényt  s  ezzel  a  metódussal  vezették  be  a  poli- 
tikát a  hadseregbe. 

(Mit  csinált  a  Fekete  kéz  a  hadseregben?) 

A  Fekete  kéz  tiszti  szervezetet  alakított,  melynek  vezetője  Tsed 
Ivanovics  volt,  ez  a  szervezet  lapot  is  alakított  «Pijemont»  címmel 
a  nagyszerb  propaganda  céljaira,  s  a  kormány  kikényszerített  támo- 
gatásával elérték  azt,  hogy  ez  a  lap  az  összes  szerb  lapok  közül  a  leg- 
nagyobb számban  jelent  meg.  Csupán  azoknak  a  tiszteknek  volt  elő- 
menetelük, kik  az  ő  politikájukat  támogatták,  a  többieket,  ha  semle- 
gesek is  akartak  maradni,  kiintrikálták  a  hadsereg  kötelékéből,  sőt 
még  a  polgári  életben  is  lehetetlenné  tették  őket.  S  a  Fekete  kéz  elérte 

azt,  hogy  a  hadügyminiszternek  mindig  a  Fekete  kéz  emberei  sorából 
kelleti  kikerülnie.  Igy  pl.  sorrendben:  Milos  Bojanovics,  Dusán  Stefa- 
novics,  Radivoj  Bojovics,  sőt  még  ma  is  oly  hatalommal  bírnak,  hogy 
a  szaloniki  hadügyminiszter  közülök  került  ki,  névleg  Bojidar  Tersics. 

És  a  Fekete  kéz  végre  olyan  hatalmat  ért  el,  hogy  az  összes  ma- 
gasabb  állami  hivatalnokokat  csakis  az  ő  beleegyezésükkel  nevezhették 
ki.  sőt  a  rendőrség  embereit  is  az  ő  körükből  választották. 

És  mindezekkel  elérték  azt  is,  hogy  a  gyenge  király  nemcsak 
hogy  minden  állami  tevékenységtől  távolmaradt,  de  nem  is  Ítélte  el 
őket.  Embereket,  kik  a  Fekete  kéznek  nem  tetszettek,  egész  egy- 
szerűen eltetlek  láb  alól;  igy  Milán  Novakovics  hadnagyot,  Csirics 
kapitányi  a  vasúti  sínekre  dobták  és  elgázoltatták. 

Mikor  létrejött  a  balkáni  szövetség,  akkor  a  Fekete  kéz  min- 
denütt azt  hirdette,  hogy  ez  az  ő  művük  volt,  s  érdekes,  hogy  hogyan 
viselkedtek  a  Fekete  kéz  emberei  ebben  a  szövetségben.  Lazarevics 
ezt  a  következőkép  vázolja:  Mikor  a  törökök  ellen  a  bolgárok  nagy 
győzelmüket  aratták,  akkor  ez  a  «Fekete  kéz»  szervezetben  mindig 
nagy  boszuságot  idézett  elő  és  sok  győzelmet,  bár  annak  semmi  alapja 
sem  volt,  a  maguk  javára  irtak,  igy  pl.  Sükri  basa  elfogását  is. 

A  Fekete  kéz  emberei  azonban  a  hazudozásnál  nem  álltak  meg, 
hanem  ott,  ahol  csak  lehetett,  ártani  igyekeztek  a  bolgár  hadvezetés- 
nek s  mindenütt,  még  a  háború  ideje  alatt  is,  azt  hirdették:  Nekünk 
a  bolgárokat  meg  kell  semmisítenünk,  mert  ha  a  fejünkre  engedjük 
őket  nőni,  akkor  ők  fognak  bennünket  megsemmisíteni. 

A  «Fekete  kéz»  annyira  ellene  dolgozott  a  bolgároknak,  hogy  az 
egész  háború  alatt  nem  adtak  tudósítást  a  bolgár  győzelmekről.  S  hogy 
a  bolgárok  elleni  akciójuk  sikerüljön,  a  sajtót  megfizették,  hogy  a  bol- 
gárok ellen  irjon  és  bár  ők  voltak  azok,  kik  1913-ban  a  szerb-bolgár 
háborút  csinálták,  mégis  ők  semmisítették  meg  a  Balkán-szövetség 
szerződését  s  csak  a  románok  alattomosságának  köszönhető,  hogy  a  bol- 
gárok voltak  kénytelenek  békét  kötni,  és  nem  végződött  már  akkor 
katasztrofálisan  a  Fekete  kéz  műve. 

Hogy  mennyire  tetszett  a  Fekete  kéz  machinációja  Sándor  trón- 
örökösnek, bizonyítja  az,  hogy  a  szerb-bolgár  háború  bevégeztével  a 
Fekete  kéz  összes  embereit  kitüntetésekben  részesítette. 
♦  (A  ((Fekete  kéz»  pénzforrásai.) 

Bár  az  összeesküvők  óriási  összegeket  kaptak  Oroszországból, 
mégis  állandóan  a  szerb  államkasszát  is  dézsmálták.  Igy  Dragotin 
Dimitrovics  kapitány  kiutaltatott  magának  a  szerb  állampénztárból 
40.000  dinárt  azon  a  cimen,  hogy  beteg  és  gyógykezelésre  van  szüksége. 

A  «Fekete  kéz»  emberei  sokszor  nem  is  adták  okát,  hogy  mire 
kell  nekik  a  pénz.  hanem  egyszerűen  egy-egy  múlatás  után  kiutal- 

tatták  maguknak  a  mulatozás  költségeit,  egy  pár  ezer  koronát.  így  a 
háború  előtti  évben  Dusán  Popovics  vezérőrnagy  300.000  dinárról  nem 
tudott  elszámolni.  Mikor  ez  a  dolog  nyilvánosságra  került  és  a  füg- 
getlen sajtó  erélyes  orvoslást  követelt,  akkor  Stojan  Protics,  az  akkori 
szerb  belügyminiszter,  megigérte,  hogy  erélyesen  fel  fog  lépni,  de  nem 
tett  semmit,  mert  a  « Fekete  kéz»  ügyeit  megbolygatni  annyit  jelentett 
Szerbiában  mint  egy  karriert  tönkre  tenni.  Jellemző,  hogy  Damian 
Popovics  egyik  vezére  az  összeesküvőknek  egy  alkalommal  kijelentette: 
«Az  ő  számára  csak  azok  a  törvények  érvényesek,  melyeket  ő  kény- 
szerített  a  királyra.» 

Lazarevics  a  következőkép  közli  a  «Fekete  kéz»  programmját: 

1.  Minden  eszközzel  arra  törekedni,  hogy  a  mindenkori  minisz- 
térium a  ((Fekete  kéz»  emberei  közül  kerüljön  ki. 

2.  Tőrrel  és  revolverrel  minden  ellenséget  ártalmatlanná  tenni. 

3.  Erőszakkal  érvényre  juttatni  a  szervezetet. 

4.  A  városi  szervezeteket  s  azoknak  hivatalnokait  meg  kell  a  szer- 
vezet részére  nyerni. 

5.  A  ((Fekete  kéz»  politikai  nézeteit  minden  társadalmi  szervvel 
el  kell  fogadtatni. 

Ezek  mind  belügyi  dolgok,  azonban  a  Fekete  kéz  tulaj donképeni 
főprogrammja  az  volt,  hogy  Ausztria-Magyarország  nemzetiségi  alatt- 
valóit ellenünk  felizgassák. 

Hogy  mennyire  dolgozott  ez  iránj^ban  a  «Fekete  kéz»,  bizonyítja 
az,  hogy  a  «Narodna  Obrana»  pénzén  Ausztria-Magyarországban  szü- 
letett diákokat  neveltettek  és  ennek  a  nevelésnek  a  vezetője  a  komi- 
tácsik  vezetője,  Verja  Tankovics  őrnagy  volt. 

Lazarevics  irja,  hogy  arra  a  hirre,  hogy  a  monarchia  trónörököse 
Szerajevóba  megy,  nagy  öröm  uralkodott  a  Fekete  kéz  emberei  között, 
s  mikor  a  «tett»  sikerült,  kicsibe  mult,  hogy  ki  nem  világították 
Belgrádot. 

A  háború  kitörésekor  a  «Fekete  kéz»  az  egész  hadvezetést  a  maga 
kezébe  igyekezett  koncentrálni,  pedig  a  legtöbb  harctéri  kudarc  nekik 
köszönhető,  de  azért  még  akkor  is,  midőn  Szerbiát  már  utóiérte  a 
katasztrófa,  a  «Fekete  kéz»  emberei  még  mindig  kitüntetéseket  oszto- 
gattak maguknak. 

Lazarevics  érdekes  könyvének  végén  közli  a  «Fekete  kéz»  főbb 
tagjainak  névsorát  és  a  181  főösszeesküvő  között  ott  találjuk  Sándor 
szerb  trónörököst  is,  természetesen  Pasics  és  Protics  belügyminisztert, 
Stojanovics  igazságügyminisztert,  nagyon  sok  iparost,  kereskedőt,  de 
legtöbbnyire  magasrangu  katonákat. 

Szittya  Emil 

Belgrád  jótékonysági  és  szociális  politikája.  (Belgrádi  levél.)  Bel- 
grádnak jelenlegi  kormányzata  által  életrehivott  itézményei  között  ér- 
dekesség és  jelentőség  dolgában  a  jótékonysági  és  szociális  intézmények 
állnak  talán  az  első  helyen.  E  sok  tudást,  szeretetet,  ambiciót,  rátermett- 
séget megkövetelő  probléma-komplexumot  itt  nagy  igyekezettel  és  ami 
a  legfontosabb,  sikerrel  oldották  meg,  már  amennyiben  mostoha  viszo- 
nyok ezt  egyáltalában  lehetővé  tették. 

A  jótékonysági  ügyek  intézésére  már  1916  februárjában  külön 
ügyosztályt  létesített  a  szerbiai  cs.  és  k.  katonai  főkormányzóság.  ((Jó- 
tékonysági előadó»  az  osztály  vezetőjének  a  hivatalos  cime  s  annak 
munkakörét  különböző  kormányzósági  rendeletek  állapították  meg  és 
fejlesztették.  Első  fontosabb  ténykedése  az  ügyosztálynak  egy  úgy- 
nevezett szegénységi  kataszter  létesítése  volt  s  ezzel  kapcsolatban  a 
város  eddigi  öt  kerületét  tizenöt  szegénységi  kerületre  osztották  föl. 
Rajonoknak  hívják  ezeket  s  a  lakosság  segélyezésének  nagy  föladatát 
gyakorlatilag  nekik  kellett  elvégezni.  Hogy  ez  mily  mértékben  történt, 
erre  nézve  jellemző,  hogy  a  jótékonysági  ügyosztály  pénzforgalma  léte- 
sítésének első  tizenhét  hónapjában  1,241.891  koronát  tett  ki.  A  pilla- 
natnyi segélyezés  alapját  későbben  magánosok  teremtették  meg,  rész- 
ben a  városi  kormányzat  is  hozzájárult  ez  alap  kiadásaihoz,  amennyi- 
ben 1916.  év  szeptember,  december  és  1917  első  felének  költségvetésébe 
megfelelő  összegeket  állítottak  be.  Maga  az  ügyosztály  pedig  vállalato- 
kat létesített,  amelyeknek  jövedelmét  teljes  egészében  jótékony  célokra 
fordították. 

A  mozik  azok,  melyek  tetemes  összegeket  szereztek  a  jótékony 
törekvések  céljaira.  A  katonai  főkormányzóság  a  mozik  tiszta  bevételei- 
nek hovafordítására  nézve  1916  áprilisában,  illetve  decemberében  a 
következő  kulcsot  állapította  meg: 

35%  hadi  jótékonysági  célokra,  25%  osztrák-magyar,  német, 
bolgár  és  török  állampolgárok  családjainak  támogatására,  25%  a  bel- 
grádi csecsemővédelem  céljaira,  az  árvák  s  aggok,  továbbá  a  süket- 
némák intézeteinek  támogatására  fordítandó.  A  fenmaradó  15%  a  fő- 
kormányzóság rendelkezésére  áll.  Ez  a  kulcs  a  katonai  mozikra  vonat- 
kozik, mig  a  polgári  mozgószinházak  bevétele  a  következőkép  osz- 
lik meg: 

25%  hadi  jótékonysági  célokat  illet  meg,  15%  a  kormányzóság 
rendelkezésére  áll,  a  fenmaradó  60%-ot  pedig  a  már  említett  jótékony- 
sági intézmények  között  osztják  fel,  a  népkonyhát  is  beleértve. 

A  jótékonysági  alap  tetemes  része  a  mozik  pénztáraiból  kerül  ne- 
mes rendeltetési  céljaira.  Érdemes  ez  alkalommal  egy  pillantást  vetni 
a  cs.  és  kir.  mozik  múltjaira.  A  Milán  király-utján  levő  katonai  mozit 
1915  november  25-ikén  nyitották  meg,   tehát  egy  olyan  időpontban, 

amikor  a  szerbiai  hadjárat  még  be  sem  fejeződött.  A  polgári  mozit  jóval 
későbben  —  1916  április  30-án  —  létesítették,  az  első  nyarat  a  Kalimeg- 
dán  üres  térségén  egy  hatalmas  sátorban  töltötte,  ősszel  aztán  beköltö- 
zött a  Teraziára.  1917.  januárjában  újra  megszaporodott  a  belgrádi 
kinók  száma:  a  Szlávia  szálló  étterme  is  mozivá  alakult  át.  Az  első  két 
moziban  hetenkint  10  előadást  tartanak,  a  Szláviában  azonban  nagyob- 
bára  csak  vasár-  és  ünnepnapokon  van  előadás.  A  filmeket  legnagyobb- 
részt a  hadügyminisztérium  hadsegélyző  hivatalának  «tábori  moziköz- 
pontja)) szolgáltalja,  néha  filmkölcsönző  vállalatoktól  szerzik  be  őket. 
ritkább  esetben  vétel  utján.  A  programm  hetenkint  kétszer  változik  s 
tekintettel  az  előadások  publikumának  különféleségére  vannak 
tiszti,  legénységi  és  polgári  előadások  —  a  műsor  nem  egészen  egy- 
forma. Az  átvonuló  saját  és  idegen  csapatok,  továbbá  az  iskolásgyerme- 
kek számára  külön  előadásokat  is  rendeznek  a  belgrádi  mozik. 

Hogy  Szerbia  megszállott  területén  ma  már  annyi  mozi  van,  az 
elsősorban  a  jótékonysági  ügyosztály  fáradozásának  köszönhető.  Az 
ügyosztály  fölismerte  a  mozik  jelentőségét,  egyrészt  a  szórakozás  szem- 
ponjából,  —  az  országot  megszállva  tartó  katonaságnak  ez  úgyszólván 
az  egyetlen  szórakozása  —  másrészt  a  jövedelem  szempontjából,  amely 
tetemes  összegeket  eredményez  a  hadi  jótékonyság  céljaira.  Jelenleg 
Szerbiának  a  következő  városaiban  tart  fönn  a  katonaság  tábori  mozgó- 
szinházakat:  Csacsákban,  Górni  Miien ovácon,  Jagodinán,  Kragujevácon, 
Kraljevóban,  Krusevácon,  Palánkán,  Sabácon,  Szmederevón,  Uzsicén 
és  Valjevóban.  A  mozinak  ez  a  föllendülése  a  cs.  és  kir.  tábori  mozi 
központ  belgrádi  fiókjainak  a  megalapítására  vezetett,  amely  a  szer 
biai  kinókat  filmekkel  és  egyéb  szükségleti  cikkel  látja  el.  Az  orszá 
belsejében  is  kétszer  változik  a  programm  hetenként,  a  filmcserét  min 
den  kedden  és  pénteken  ejtik  meg,  amikor  is  futárok  viszik  és  hozzá" 
a  kicserélésre  kerülő  anyagot.  Mondani  sem  kell,  hogy  e  jótékonys~ 
ügyosztály  megfelelő  filmraktár  fölött  rendelkezik. 

Itt  lehetne  említést  tenni  a  jótékonysági  osztály  fényképészeti  m 
terméről,  amely  teljesítőképessége  tekintetében  egészen  modern  szin 
vonalon  áll.  Belgrád  valamennyi  nevezetességét  érdekes  fölvételekbe 
örökítette  meg  s  ezek  —  képes-levelezőlapok  alakjában  —  közkézé 
forognak  s  az  egész  monarchiában  ismeretesek. 

A  jótékonysági  ügyosztály  által  forgalomba  hozott  látképes  lapo 
száma  meghaladja  a  20.000-et.  Ezt  a  készletet  rövid  időn  belül  teljese 
szétkapkodták. 

Ugyanezen  jótékony  cél  szolgálatában  áll  a  Belgrádi  Orfeum  is. 
Az  egykori  «Opera»  termét  rendezték  be  erre  a  célra.  Az  első  előadást 
mult  év  március  16-án  tartották  meg  s  azóta  is  állandó  és  nagy  érdek- 
lődés nyilatkozik  meg  az  egyetlen  belgrádi  variété-szinpad  produkciói 
iránt. 

Éz  a  néhány  érdekes  példa  azl  mutálja  be,  hogy  a  háború  a  béke 
szórakoztató  intézményeit  is  igénybe  veszi,  egyrészt,  hogy  szórakozta- 
tást nyújtson,  másrészt,  hogy  bőséges  kamatokat  szedjen  a  jótékonyság 
céljaira.  A  belgrádi  intézmények  mindkét  feladatnak  kitűnően  meg- 
felelnek .  .  . 

Néhány  adat.  amely  érdekes  világot  vet  a  belgrádi  jótékonysági  és 
szociális  politikára. 

Különösen  súlyos  feladat  hárult  a  jótékonysági  osztályra  abban 
az  időben,  amikor  a  kormányzat  még  nem  állította  föl  az  állás-  és 
munkaközvetítő-hivatalt.  Ebben  az  időben  az  ügyosztály  volt  kénytelen 
a  munkát  kereső  egyéneket  elhelyezni;  a  közönség  állásközvetítő  hiva- 
talnak tekintette  az  ügyosztályt  és  mint  ilyent,  gyakran  igénybe  is 
vette.  A  munkaközvetítő  hivatal  létesítése  után  állandó  érintkezésben 
maradt  ezzel  a  hatósággal,  amennyiben  a  munkaképes  szegényekei 
munkára  alkalmazták.  A  kormányzóság  ötödili  osztálya  alá  rendelt 
gyermekruha  műhelyben  foglalkotatott  munkásnők  bérét  a  jótékonysági 
ügyosztály  fizette  ki.  Jogi  természetű  tanácsok  adása  ép  ugy  hozzátar- 
tózott az  ügyosztály  munkaköréhez,  mint  a  tudakozó  kérdések  meg- 
válaszolása. A  hadi  sírokra  vonatkozólag  hozzáintézett  kérdésekben  is 
útbaigazítással  szolgált  az  ügyosztály. 

Belgrád  emberbaráti  intézményei  közül  az  aggok  és  árvák  men- 
helye, a  csecsemőotthon,  —  ennek  «Anyavédelem»  a  hivatalos  neve  - 
továbbá  a  siketnémák-intézete,  már  a  háború,  illetve  az  okkupáció  előtt 
is  fönnállotlak.  A  menhelyben  jelenleg  239  személy  van  elhelyezve. 
Élelmezésükről  részben  a  városi  kormányzat  gondoskodik,  amennyiben 
a  város  költségvetésében  bizonyos  összeget  állítottak  be  s  ezért  termé- 
szetesen élelmiszert  utalt  ki  a  város  a  menhely  lakói  számára.  Az  el- 
látás fejkvótája  1  korona  24  fillér,  igy  hat  hónapra  az  összes  ápoltak 
ellátási  dija  52.675  korona  20  fillér,  amely  összegből  a  város  maga 
37.680  koronát  vállalt  magára.  A  munkaképes  ápoltakat  munkára  hasz- 
nálják föl,  igy  saját  kezelésben  burgonyát,  főzeléket  és  zöldséget  ter- 
mesztenek. 1916  nyarán  egy  kosárfonódat  is  létesített  a  jótékonysági 
ügyosztály. 

1916.  márciusában  a  főkormányzóság  egy  központi  segítő-bizott- 
ságot szervezett,  amellyel  a  jótékonysági  ügyosztály,  mint  a  kerületi  pa- 
rancsnokság képviselője,  állandó  érintkezésben  áll.  Ez  a  bizottság  intéz- 
kedett az  élelmezési  cikkeknek  a  létesített  intézmények  utján  való  föl- 
osztásáról. 

Az  ügyosztály  hatáskörébe  tartozik  a  hadsegélyezés  ügye  is.  A 
monarchiabeli  állampolgárok  itt  letelepült  hozzátartozói  ép  ugy  hadi- 
segélyben részesülnek,  mint  az  otthoniak.  Ilyen  ügyekben  az  otthoni 
hatóságokkal  való  levelezést  az  ügyosztály  látja  el.  'Mindaddig,  míg  a 

hazai  hatóságok  az  ilyen  ügyeket  el  nem  intézik,  maga  az  osztály  segé 
lyezi  a  törvényeiig  megállapított  összegekkel  a  fronton  harcolók  hátra 
maradt  családjait.  Ezen  a  cimen  havonta  4 — 5000  koronát  fizetnek  ki 

Az  ügyosztály  által  létesített  és  fentartott  intézmények  közül  meg 
kell  még  említeni  a  központi  konyhát,  amely  a  Brankova-ulica  16 
számú  házáhan  létesült.  Ez  a  konyha  teljesen  fel  van  szerelve  s  3000 
személy  élelmezéséről  képes  naponta  gondoskodni.  Eredetileg  nép 
konyhának  tervezték,  de  megfelelő  anyagi  eszközök  hijján,  a  tervet 
megvalósítani  nem  lehetett.  Most  innen  élelmezik  a  menhelyeket.  Itt 
egy  sütődét  is  létesítettek,  ahol  833  gramm  liszt  helyett  csupán  730 
grammot  használnak  fel  egy  kiló  kenyér  sütéséhez.  A  sütöde  ugy  épült 
hogy  a  kemencéket  egyúttal  gyümölcs  szárítására,  illetve  aszalására  is 
felhasználhatják. 

Ez  a  beszámoló,  tökéletlensége  mellett  is,  érdekes  képet  nyújt 
arról  a  szociális  és  emberbaráti  munkáról,  amely  a  megszállott  Szerbia 
fővárosában  immár  két  esztendeje  folyik.  Nagy  feladatok  várakoztak 
e  téren  megoldásra,  sok  sebet  kellett  gyógyítani  s  amint  az  itt  felsorolt 
adatokból  látjuk,  nem  is  jelentéktelen  az  az  eredmény,  amit  ez  a  munk 
főimutatni  tud. 

(t) 


Gjelicrup,  Pontoppidan  és  a  Nobel-dij.  A  magyar  fülnek  annyii 
idegenül  és  különösen  hangzó  két  név  futotta  végig  most  a  világ  min 
den  lapját,  mint  amelynek  viselői  nyerték  el  az  idei  Nobel-dijat.  A  kis 
Dánia,  ahová  a  világháború  negyedfél  esztendeje  alatt  mindenfelŐ 
csörgedeztek  az  aranypatakok,  ahol  még  a  nyáron  sem  érezték  a  hábo 
rut,  ahol  a  kopenhágai  Tivoli  pompás  kertjében  még  augusztusban  tej 
szinhabbal  ették  a  jobbnál-jobb  süteményeket,  most  az  udvarias  své 
akadémiától  kap  százezres1)  ajándékot  s  hozzá  még  két  fiát  is  világhíre 
írókká  emelik. 

Gjellerup  és  Pontoppidan  dán  irók  egykorúak,  a  nyáron  töltötté 
be  hatvanadik  életévüket.  Műveik  ismertek  a  skandináv  olvasók  előtt 
sőt  egyik-másik  munkájuk  a  német  könyvpiacra  is  elkerült,  de  távolró 
sem  közelítették  meg  a  nagy  norvégok,  Ibsen,  Björnson,  Knut  Hamsun 
népszerűségét,  sem  Strindbergét  vagy  Lagerlöfét,  de  még  honfitársuk 
Johannes  V.  Jensen  is  elhagyta  őket. 

A  két  iró  között  nemcsak  a  közös  szülőföld,  hanem  á  szűkebb 
környezet,  a  családi  otthon  is  erősebb  rokonságot  teremtett,  hiszen 
mind  a  ketten  majdnem  egyformán  szelid  és  derűs  papházból  léptek  ki 

*)  A  Nobel-díj  a  inai  árfolyam  mellett  majdnem  félmillió  osztrák-magyar  koronát  jeleut. 

.az  élet  útjára.  Mind  a  ketten  mint  a  materialista  realizmus  hivei  mutat- 
koztak be  a  dán  olvasók  előtt,  de  csakhamar  irányt  változtattak.  Gjelle- 
rup,  a  nagy  Brandes  hive,  lassankint  kibontotta  lelkében  az  eddig  el- 
fojtott romanticizmust  és  azt  egybeolvasztotta  a  Schiller  szellemétől  erő- 
sen befolyásolt  hellenizmussal.  Nagy  regényét  «Germanernes  Laer- 
ling»-et  a  sok  teológiai  vitatkozás,  a  természet  művészi,  de  hosszas  le- 
írása nehézkessé  teszi  és  az  egyes  alakok  nem  egyszer  eltörpülnek  az 
eszmék  bőséges  fejtegetésében.  Szinte  Eötvös  József  regényei  jutnak  az 
eszünkbe. 

Drámáiban  a  nő  és  a  férfi  harcát  ábrázolja  a  legnagyobb  kedv- 
vel, azt  a  harcot,  mely  a  hűségért  folyik.  Egyik  legerőteljesebb  tragé- 
diája «Brynhild».  «Minna»  cimü  regényében  a  monogamizmus  elveit 
hirdeti  őszinte  meggyőződéssel.  Műveiben  erősen  érvényesül  a  tudós  és 
a  nagy  zenebarát,  aki  nemcsak  szereti,  de  meg  is  érti  Wagnert.  Ujab- 
ban nagy  kedvvel  fordul  Kelet  felé  és  szinte  elmélyed  a  buddhista  misz- 
ticizmus tanulmányozásában. 

Pontoppidan  is  mint  harcos  igazságkereső  lépett  föl.  Ábrázolás- 
módja naturalisztikus,  szinte  rajta  van  még  a  föld  szaga,  a  tengeri  le- 
vegő sós  illata,  amely  eleinte  kellemetlen,  de  később  annál  jobban  meg- 
kívánjuk. Képzelete  nem  ragadja  sem  keletre,  sem  délre  a  szeretett 
hazai  földről,  hanem  ott  marad  Dániában.  Két  nagyobb  regény  ciklu- 
sában megkapóan  nagyszerű  és  a  valóságot  olyan  hiven  visszaadó  képe- 
ket fest  Dániáról.  «Det  forjaettede  Land»-ban  egy  fiatal  ideálista  dán 
lelkész  tragédiáját  bontja  ki,  mig  a  másikban  «Lykke  Per»-ben  egy 
nagy  költő  számol  le  önmagával,  jelenjével  és  egész  környezetével. 
Pontoppidan  stilusa  egyszerű,  természetes  és  világos;  kitűnően  ért  az 
emberek  megrajzolásához.  Művei  ennélfogva  sokkal  olvasottabbak. 
mint  Gjellerup  nehézkesebb  és  nem  egyszer  homályos  regényei. 

A  skandinávok  bizonyára  nagyon  meg  vannak  elégedve  a  svéd 
akadémia  döntésével,  de  mi  még  sem  mulaszthatunk  el  néhány  meg- 
jegyzést tenni  a  nemzetközi  irodalmi  dij  odaítélésének  módjáról.  A 
dinamitgyártó  svéd  milliomos  abból  a  célból  hagyta  a  svéd  akadémiára 
a  millióit,  hogy  azok  évi  kamataiból  az  emberiség  jóltevőit  jutalmaz- 
nák. A  dijak  közül  a  legkönnyebb  szétosztani  a  fizikait,  kémiait,  az  or- 
vosit, mert  itt  kézzelfogható,  már  a  gyakorlati  életben  hasznosított  ta- 
lálmányokkal és  tudományos  elvekkel  állunk  szemben;  és  legnehezebb 
odaítélni  az  irodalmit,  mert  itt  számtalan  szempontot  kell  figyelembe 
venni.  (A  békedijról  most  nem  szólok,  ennek  kiosztása  különben  a  nor- 
végok feladata.)  A  svéd  akadémia  nagy  apparátussal  vizsgálja  a  világ- 
irodalom értékes  ujabb  termékeit  és  állítólag  minden  évben  hosszas 
vita  után  dönt,  hogy  az  ajánlott  irók  közül  kinek  adja  ki  a  dijat.  Pom- 
pásan berendezett  könyvtára    van,    melynek    kiegészítésére  évenkint 


216 


Följegyzések 


százezreket  áldoz.  A  könyvtárban  ott  találtam  pontos  betűrendben  Agai, 
Arany,  Bródy,  Herczeg,  Mikszáth  stb.  müveit,  sőt  a  magyar  irodalom- 
történeteink közül  Toldy  Ferenc  kézikönyvét,  a  nagy  Beöthyt  és  Pin- 
tér Jenő  tudományos  irodalomtörténetének  két  kötetét. 

Mégis  a  Nobel-bizottságban  a  mi  irodalmunk  elhagyót l  árva, 
amiről  senki  sem  beszél.  A  francia,  német,  szláv  irodalomnak  külön 
előadója  van,  mindegyik  nagyképzettségü  egyetemi  tanár  és  iró.  de  elő- 
adója van  az  olasz,  spanyol,  portugál  irodalmaknak  is,  csak  a  magyar 
nak  nincsen.  A  svéd  tudományos  körökben  hallottam,  hogy  Axel  Lunde- 
gardot  akarták  megbízni  a  magyar  irodalom  ismertetésével.  A  kiváló 
svéd  iró  több  hónapot  töltött  Magyarországon  és  lefordította  svédre 
Herczeg  Ferenc  «Gyurkovics  fiuk»  cimü  könyvét.  De  az  előadói  tisztség- 
ből nem  lett  semmi.  Sőt  beszéltem  egy  fiatal  göteborgi  egyetemi  tanár- 
ral, Josua  Mjöberggel,  akit  szintén  biztatott  a  Nobel-bizottság  a  magyar 
irodalom  tanulmányozásával.  Az  illető  meg  is  kezdte  a  magyar  nyelv 
tanulását,  már  annyira  vitte,  hogy  Petőfi  és  Arany  költeményeket  ol- 
vashatott szótár  segítségével,  mikor  azt  az  értesítést  kapta,  hogy  a  No- 
bel-bizottság nem  fog  kinevezni  magyar  előadót.  Miért?  Igenis,  emel- 
jük föl  a  szavunkat,  hogy  a  magyar  Írókról  is  beszéljenek  a  Nobel- 
bizottság ülésein.  A  magyar  irodalom  ugyan  a  Nobel-dij  nélkül  is  to- 
vább fog  virágzani,  de  azt  mégis  elvárhatjuk,  hogy  ez  a  dij  a  nagy 
Nobel  szelleme  szerint  igazán  nemzetközi  legyen.  Most  a  háború  alatt 
méltányoljuk  a  svéd  akadémia  helyzetét,  de  bizunk  a  vezetők  igazi  vi- 
lágirodalmi körültekintésében,  ugy,  hogy  a  jövőben  a  magyar  irodalom 
mezején  is  jobban  körülnéznek.  Én  ugy  látom  (és  nem  bánom,  ha  nem- 
zeti elfogultsággal  is  fognak  egyesek  vádolni),  hogy  Gjellerup  és  Pon- 
toppidan  mellé  mi  is  ki  tudnánk  állítani  méltó  versenytársakat. 

L.  B. 


Jövőbetekintés.  (Dr.  Lendl  Adolf  könyve.)  Az  utolsó  öt  esztendő' 
alatt  irodalmunkban  a  Biedermeieren  kivül  nem  volt  divatosabb  téma- 
kör a  régi  Budapestnél.  íróink,  mintha  kiábrándultak  volna  a  jelenkor- 
ból, sőt  századunkból,  a  régi  pesti  bálokat,  arszlánokat,  hecceket.  szí- 
nésznőket tisztelték  meg  érdeklődésükkel,  őket  idézték  fel  az  egykorú 
hírlapok  és  beszélyek  stílusában,  az  ember  szinte  azt  hihette,  hogy 
Buda-Pestnek  csak  múltja  van,  jelene,  jövője  azonban  nincs.  Pedig  mi 
nemcsak  érezzük  és  hisszük,  hanem  tudjuk  is,  hogy  Budapest 
nek,  igenis  —  jövője  van.  A  magyar  főváros  amerikaias  tem- 
póban fejlődik,  anélkül,  hogy  ezt  a  fejlődést  egységes  és  mindent  át- 
fogó terv  irányítaná  vagy  előmozdítaná  és  egészen  bizonyos,  hogy,  akár- 
mint dől  is  el  a  világháború,  Budapestre  a  nemzetközi  gazdasági  élet- 

ben  rendkívüli  szerep  var.  Erre  a  szerepre  ajánlatos  volna  készülni,  rá 
berendezkedni,  véle  foglalkozni,  nyomát  sem  látjuk  azonban  sem  a 
sajtóban,  sem  a  könyvpiacon,  sem  a  székesfőváros  közgyűléseiről  és 
belső  életéről  szóló  tudósításokban  annak,  hogy  a  jövendő  alakulás, 
helyesebben  a  jövendő  alakításának  mindennél  élőbbre  való  és  kivéte- 
les jelentőségű  kérdései  valakit  is  foglalkoztatnának,  sőt,  hogy  irántuk 
egyáltalán  akár  csak  érdeklődnének  is  az  érdekeltek.  Ép  ezért,  szinte 
kuriózum  módjára  hat  Lendl  Adolfnak,  Budapest  lelkes  barátjának 
Jövőbetekintés  cimü  füzete,  amelyben  a  megoldásra  váró  budapesti 
problémák  közül  néhányra  érdekes,  egyéni,  vagy  általánosságban  el- 
fogadható feleletet  ad,  ö  csuk  Buda  jövőjével  foglalkozik  és  noha  «az 
idegenforgalom  jegyében»  adja  közre  terveit,  mégis  annak  a  rendszer- 
nek, amely  szerint  ő  Budát  át  akarja  alakítani,  nem  az  idegenforgalom 
emelése  a  tengelye,  hanem  a  -városrendészet  művésziessége  és  a  kul- 
túra, pontosabban:  demokrata,  népkultúra  elmélyítése  a  sarkpontjai. 
Gazdag  képzelemmel  és  szolid  gyakorlati  tudással  tervezte  meg  Lendl 
Adolf  az  uj  Buda  képét,  amely  nem  lehetne  érdekesebb,  meglepőbb 
akkor  sem,  ha  Verne  vagy  Wells  vázol  la  volna  fel.  Megkíséreljük,  hogy 
fejtegetéseit  röviden  megismertessük  az  olvasóval.  A  tanulmány  ki- 
induló pontja:  Budapestnek  a  világháború  következtében  megváltozott 
helyzete.  A  világháború  oka  a  szerző  szerint  az,  hogy  Németország 
Indiát  akarja.  Ezért  épült  a  bagdadi  vasút,  ezért  kereste  Németország 
az  osztrák,  a  magyar,  a  bolgár,  a  török  szövetséget.  Indiába  Bécsen, 
Budapesten,  Szófián  Konslantinápolyon,  Bagdadon  keresztül  vezet  az 
ut.  A  kelet  felé  irányuló  német  politika  révén  Magyarországra  fontos 
gazdasági  szerep  vár,  gazdag  ország  leszünk  és  Budapest  a  nyugat  és  a 
kelet  forgalmában  fényes  nagyváros,  amely  magyar  marad,  ha  mi  ma- 
gyarok gondoskodunk  róla,  hogy  magyar  eredetisége  és  karaktere  ki- 
domborodjék. Minden  rajtunk  áll,  azon,  hogy  hogyan  fogadjuk  a  né- 
metet: ha  nem  kínáljuk  oda  magyarságunkat  az  ő  barátságos  közeledé- 
séért, hanem  mindenre,  amit  teremteni  tudunk,  ráütjük  a  magyar  nem- 
zeti jelleg  bélyegét,  nem  kell  az  elnémetésedéstől  tartani.  Viszont  a  ha- 
marosan bekövetkező  és  nagy  arányokban  kibontakozó  változásokra 
föl  kell  készülni,  tétovázó  magyarságunk  különben  könnyen  lemarad  az 
idő  szekeréről  s  amit  mi  elmulasztottunk  megtenni,  azt  meg  fogja  csi- 
nálni helyettünk  a  német.  A  feladatok  legelseje  az,  hogy  a  fővárost  fej- 
lesszük s  tegyük  magyar  jellegűvé.  Ne  csak  lelkében,  de  külső  színe 
mutatkozásában  is  magyar  legyen  Budapest.  Ezután  a  budai  oldal  át- 
formálásának terve  következik.  Ennek  a  tervnek  kiemelkedőbb  pontjai 
a  következők:  a  Gellért-hegy  rendezése.  A  Kelenhegyi-ut  mellé:  villa- 
város  épül.  Az  ut  sarkán  indul  a  hegyre  a  sikló.  A  hegytetőre,  a  cita- 
della helyére  Magyarország  történelmi  képtára  kerül  és  1:10.000  arány- 


218 


Följegyzések 


ban  100X60  méier  területre  az  ország  térképe,  az  ország  mostani  álla- 
potának feltüntetésével  és  olyan  arányokban,  ahogyan  ezt  a  hely  meg- 
engedi. Természetesen  plasztikus  térképről  van  szó,  amely  földünk  min- 
den hajlását,  hegyét,  völgyét  pontosan  mutatná.  Budapest  például,  a 
fenti  arányok  szerint  négy  négyzetméter  területet  foglalna  el  s  az  ösz- 
szes  utcák,  terek,  sőt  házak  jól  megkülönböztethetők  lennének  rajta. 
Az  Andrássy-ut  például  fél  méter  hosszú  lenne,  a  Várhegy  négy  centi- 
méter magas,  a  Mátyás  templom  három  centiméter.  A  térképet  vala- 
mely régi  magyar  kastély  vagy  vár  mása  zárná  körül,  amely  olyan  ké- 
pet mutatna,  mint  például  a  Vajda-Hunyad  vára  a  Városligetben  s  mél- 
tóan koronázná  a  hegyet.  A  térképet  rejtő  régi  kastély  mása  mellé 
egyéb  várépületek  is  emelhetők,  amelyekben  festmények,  panorámák, 
diorámák,  a  Feszty-körkép  stb.  mutatnák  be  a  magyar  történetet  a  kö- 
zönségnek. A  multat  a  jelen  követné  a  nép  életének  hasonló  eszközök- 
kel való  bemutatásával.  A  magyarság  apotheozisa  épülne  fél  a  Gellért- 
hegyen. Alapos  és  reális  számítással  mutatja  ki  Lendl,  hogy  az  átala- 
kítás öt  esztendő  alatt  befejeződnék  és  a  szükséges  11 — 14  millió  ko- 
rona is  megtérülne  különböző  forrásokból.  A  Kis  Gellért-hegy  felé  vo- 
nuló lankás  lejtőn  Magyarország  néprajzi  faluját  telepítenék.  A  sokféle 
és  soknyelvű  magyarok  itt  nemcsak:  laknának,  de  dolgoznának  is,  él- 
nék sajátos  életmódjukat,  mezőgazdasági  munkára  is  módot  találnának, 
űznék  a  tipikusan  magyar  mesterségeket,  árulnák  népipari  cikkeiket. 
Százötven,  kétszáz  érdemes  vitéznek  kitüntetése  és  megélhetésének  biz- 
tosítása rejlenék  benne,  ha  néhány  évre  idehoznók,  hogy  aztán  —  ha 
eredetiségből  veszített  nyejve,  szokása,  ruhája  szabása  —  megjutal- 
mazva, otthon  levő  szomszédjával  kicserélhetnék.  Úgyis  a  kertes  váro- 
sok korszakába  jutottunk:  hozzunk  Pestre  egy  kis  falusi  életet,  hangu- 
latot és  magyar  tanulságot.  Megmutathatjuk  ezt  az  idegeneknek:  meg 
fogják  nézni.  Ne  lássanak  csak  divatos  nyári  várost  nálunk,  amit  ott- 
hon is  láthatnak,  olyat  mutassunk  nekik,  ami  nincs  sehol  a  világon, 
csak  itt,  ami  a  miénk,  ami  magyar.  Sorát  kell  ejteni  az  ó-budai  és  a 
boráros-téri  hidak  megépítésének  is.  A  boráros-téri  hid  lábánál,  a  Lágy- 
mányoson —  Palóczi  Antal  terve  szerint  —  állandó  kiállítási  terület 
volna  megtervezendő  és  részben  felépítendő.  A  különböző  tárgyú  és 
szakmáju  kiállítások  egymást  váltják  fel  Budapesten  csakúgy,  mint  a 
külföldi  nagyvárosokban,  ezeket  össze  kellene  foglalni  egy  keretbe  és  a 
kiállítási  célt  szolgáló  épületek,  terek  emelésével  megkönnyíteni  a  ki- 
állítások rendezésének  dolgát.  Ez  a  befektetés  is  kifizetődnék  és  ezt 
szolgálná  az  állandó  kiállítási  terület,  amely  a  boráros-téri  hid  tenge- 
lyében körülbelül  600.000  négyzetmétert  foglalna  el,  tehát  100.000  négy- 
zetméterrel lenne  nagyobb  a  párisi  Champs  de  Mars-nál.  A  Vérmezőn 
a  Tudomány  kertje  rendezkedne  be.  Itt  lenne  a  Botanikus  kert,  amely 

elsősorban  a  magyar  flórát  foglalná  egybe  és  szemléltetné  és  amelynek 
megteremtése  nemcsak  az  egyetemi  oktatás,  de  a  nagyközönség  érdek- 
lődésének kielégítése  szempontjából  is  elengedhetlenül  szükséges.  Mi- 
ként az  Állatkert  fentartása,  a  Botanikus  kerté  se  róna  terheket  se  az 
államra,  se  a  fővárosra.  Mellette  a  Természetrajzi  és  a  Néprajzi  Mú- 
zeum emelkednék.  A  Nemzeti  Múzeum  túlzsúfolt  és  egyoldalú.  Ha  nem 
akarjuk  a  Nemzeti  Múzeum  hanyatlását,  a  természetrajzi  tárakat  sür- 
gősen ki  kell  telepíteni  s  az  épületet  átengedni  a  levéltár,  a  könyvtár 
és  a  régiségtár  céljaira.  A  néprajzi  osztályban  európai  nevezetességű 
kincsek  két  évtized  óta,  ládákba  csomagolva  hevernek  a  városligeti 
Iparcsarnokban.  Ezeken  az  állapotokon  változtatni  kell.  Ezenkívül:  a 
régi  múzeumi  tárak  szemléltetési  módja  és  rendszere  is  elavult.  Az  uj 
Természetrajzi  Múzeum  egyesítené  a  három  szempontot:  a  specifikusan 
magyar,  a  tudományos  és  a  népszerűsítő  szempontot,  amelyeknek  a 
régi  múzeumi  tárak  egyike  sem  felel  meg.  Egyéb  látványosságok  is  fo- 
koznák a  múzeum  érdekességét.  így  például  a  Föld  óriási,  plasztikus, 
8 — 10  méter  átmérőjű,  megfelelően  megvilágított  és  forgó  glóbusza,  a 
Föld  múltjának  megfelelő  bemutatása  stb.  A  Marcibányi-téren  nagy 
sporttelep  létesülne.  Be  kellene  fejezni  Schulek  Frigyes  félbenmaradt 
alkotását,  a  Halászbástyát  és  elhelyezni  a  régi  Genie  Direktion  helyére 
az  Erzsébet-szobrot.  A  Rózsadomb  Margit-hid  felé  néző  lejtőjének  alján 
rózsáskert  virulna,  a  közepén  kupolás  mecset.  A  Gellért-hegy  oldalát 
mandula-  és  barackliget  díszítené,  az  utcákat  magyar  fák:  akác,  nyir, 
rezgő  nyárfa.  A  Felső  Víziváros  zeg-zngos  sikátorai,  földszintes  ház- 
tömbjei, a  Fő-utca,  Margit-körut,  Batthyány-utca  háromszöge  a  lakás- 
ínség megszüntetésére  modern  bérháznegyeddé  alakíttatnék.  A  Pasa- 
réten lenne  a  Magyar  Stádion.  A  Farkasvölgy,  Sasad,  Márton-hegy  kert- 
várossá fejlődnék,  a  Zugliget,  Hűvösvölgy  megmaradna  kirándulóhely- 
nek. Végül:  a  sok  és  sokféle  budai  fürdő  európai  színvonalra  emeltet- 
nék. A  külföldön  úgyis  a  Hunyadi  János  keserűvíz  és  a  kristályvíz  ré- 
vén tudnak  rólunk  a  legtöbbet.  A  fürdők  ügyét  egységes  vezetés  és  irá- 
nyítás céljából  esetleg  egy  Fürdő  központ  venné  kezébe.  Az  idegenfor- 
galmi hivatal  gondoskodna  jó  közlekedésről,  a  dunai  hajókázás,  séta- 
hajózás megszervezéséről.  Az  idegenforgalom  alapja,  hogy  az  idegen 
ujat,  eredetit,  másféle  szépet,  érdemeset  lásson.  Nálunk  eddig  többnyire 
olyasmit  láthatott,  amiben  otthon,  rendszerint  szebb,  jobb  kiadásban 
volt  része.  Ha  azt  szervezzük  meg,  fejlesztjük,  hangsúlyozzuk,  ami  ma- 
gyar, ami  csak  a  mienk,  nemcsak  nemzeti  irányban  fejlesztjük  főváro- 
sunkat, de  az  idegenforgalom  reális  alapjait  is  megvetjük.  Lendí  alap- 
elvei megingathatatlanok,  nem  lehetnek  vita  tárgyai.  Ami  a  terveit  illeti, 
azokat  nagy  általánosságban  csak  helyeselni  lehet,  ha  a  részletekben 
nem  értünk  is  mindig  egyet  vele.  így:  a  dioráma  és  panorámaszerü  be- 

mutatásokat,  ha  tanulságosnak  tartjuk  is,  viszont  művésziesnek  semmi 
esetre  sem.  A  néprajzi  faluért  sem  lelkesedünk  feltétlenül,  főleg  a  Gel- 
lért-hegyen nem.  Ezenkívül:  véleményünk  szerint /a  sok  látványosság 
Buda  mai:  régi,  nemes  és  finom,  nekünk  oly  kedves  és  drága  karakteréi 
elhalványítaná.  Csak  módjával  lenne  szabad  ezt  a  várost  a  modern  in- 
tézetekkel, látnivalókkal  elhalmozni,  mert  könnyen  kuriozum-gyüjte- 
ménnyé  és  egész  területében:  állandó  kiállítássá  változnék.  Mindezek 
ellenérc  is  azt  hisszük,  Lendl  Adolf  tervei  egy  városrendészeti,  város- 
fejlesztési programm  megfelelő  alapjai  lehetnének.  Lendl  Adolfban  a 
tudás,  a  gyakorlat,  az  érzék,  a  képzelem,  miként  nem  egy  vállalkozásá- 
ból meggyőzően  kitűnt,  megvan  a  legnagyobbszerü  tervek  megvalósítá- 
sára is  és  ezeken  kivül  két  kivételes  tulajdonsága  kvalifikálják  őt  arra. 
hogy  az  uj  Buda  kialakításában  vezető  szerephez  jusson:  a  lelkesedése 
amellyel  tervei  és  a  szeretele,  améllyel  Buda  iránt  viseltetik. 


Enyvvári  Jenő:  Philosophiai  szótár.  A  Magyar  Tudományos  Aka- 
démia 1834-ben  kiadott  Philosophiai  Müszótár-a  óta  nem  jelent  meg 
olyan  magyar  könyv,  amely  a  bölcseleti  műszavuk  jelentését  megvilá- 
gosítaná, illetőleg  a  bölcseleti  fogalmakat  értelmezné.  Bölcseleti  irodal- 
munknak ezt  a  hiányosságát  Enyvvári  Jenő,  a  phaenomenológiai  tanul- 
mányai révén  ismert  fiatal  tudós,  174  oldal  terjedelmű  kéziszótárral 
pótolja.  A  munka,  az  iró  előszava  szerint,  az  érdeklődő  nagyközönség 
számára  készült.  Felszínes  betekintés  után  is  meg  lehet  azonban  álla- 
pítani, hogy  a  fogalommeghatározások  a  legkevésbbé  sem  népszerűek, 
népszerűsítők,  sőt  ellenkezőleg:  minden  szót  szkeptikus  gonddal  mér- 
legelőén precízek,  szigorúan  tudományosak  s  a  szerző  árnyalatbeli  kü- 
lönbségekért sem  hajlandó  feláldozni  a  tudományosan  bonyolult  és 
nehezebben  érthető,  de  természetszerűleg  pontosabb  frazeológiái,  semmi 
kedve  ahhoz,  hogy  néptanító  legyen.  Meggyőződésünk  szerint  ezért 
csak  elismerés  érheti.  A  filozófia  ugyanis  nem  praktikus  tudomány, 
semmi  értelme  a  filozófiával  műkedvelőként  való  foglalkozásnak.  A 
bölcseleti  irodalomhoz  csak  a  tudós  komolyságával  szabad  és  érdemes 
közelíteni,  itt  még  a  hetedik  tizedes  jegyet  sem  lehet  elhanyagolni,  min- 
den szónak  megvan  a  maga  külön  jelentősége  és  fontossága,  a  bölcsé- 
szet elmélyedést  kövelel  és  aki.  mint  a  dilettáns,  vagy  a  népszerűsítő, 
csak  a  felszínen  marad,  természetszerűleg  nem  tud  elmélyedni.  Enyv 
vári  kis  szótára  becsületes  és  koncessziótlan  tudományos  munka.  Kon- 
cessziót legfeljebb  a  terjedelemben  tett  a  szerző,  aki  azonban  igy  is 
igyekezett  belesüríteni  munkájába  mindazt,  amit  a  fogalmak  értelmezé- 
sével kapcsolatosan  megtudni,  meggyőződése  szerint  elengedhetetlenül 

szükséges,  igy:  régibb  meghatározásokat  a  fogalom  fejlődéstörténetének 
főbb  mozzanatait,  bibliográfiát.  A  szerző  a  tiszta  phaenomenológia  ál- 
láspontján áll.  Ez  az  álláspont  a  különféle  iskolák  szerint  lehet  vitatható, 
az  általános  tájékoztatás  céljai  számára  azonban  mégis  legalkalma- 
sabbnak látszik  s  a  szerző  hiánytalan  informáltsággal  képviseli.  A  szó- 
tár Enyvvári  gazdag  irodalomismeretének,  teljes  áttekinlőképessé- 
gének,  tiszta  és  biztos  Ítéletének  próbája,  s  aki  hozzá  fordul,  aligha 
kerül  később  abba  a  helyzetbe,  hogy  a  szótárból  nyert  fogalmait  át 
kelljen  értékelnie.  A  történeti  tájékozódás  megkönnyítésére  időtábla 
szolgál.  A  kis  könyv  a  Franklin  Társulat  Kultúra  és  Tudomány  cimü 
vállalatában  jelent  meg  és  3  kor.  20  fillérbe  kerül. 

Menny,  pokol,  háború.  (Korszerű  legendák.  Irta:  Szilágyi  Géza.) 
Friss  és  változatos  ötleteiből,  melyeket  a  maga  komor  és  szarkasztikus 
irásművészetével  novellákká  dolgoz  föl,  újra  egy  kötettel  lép  elénk  Szi- 
lágyi Géza.  Ez  a  mind  erőteljesebben  kibontakozó  novellista  tulaj  don- 
képen poétalélek  s  csak  ujabban,  talán  már  negyedik  kötetével  tért  át 
a  szépprózára,  de  kérlelhetetlen  életfölfogását  itt  is  ép  oly  következete- 
sen megtartottá,  mint  verseiben.  A  «Menny,  pokol,  háborún  cimü  köny- 
vébe foglalt  érdekes  paraboláit  ő  maga  korszerű  legendáknak  nevezi 
s  annyiban  tényleg  azok  is,  hogy  a  cim  fantasztikus  világába  szövi  me- 
séit, amelyek  azonban  tulajdonképen  allegorikus  vonatkozások  erről  a 
most  pusztító  véres  világ-átokról.  Mint  novellákkal  kell  foglalkoznunk 
ezekkel  a  bizarr  és  misztikus  ötletekkel  s  ebből  a  szempontból  termé- 
szetesen kiemeljük  Szilágyi  meséinek  változatos  gazdagságát,  hogy  a 
tér  és  idő  megszabott  korlátai  között  is  folyton  uj  meg  uj  szituációkai 
tud  teremteni,  amikkel  az  olvasó  érdeklődését  mindvégig  ébren  tartja 
és  témáihoz  köti.  Rövid  és  szabatos  jellemzésén  kivül  nekünk  ezúttal  is 
főkép  a  bátorság  tetszik  Szilágyi  Írásaiban;  az,  hogy  a  maga  igazságai- 
tól soha  el  nem  áll,  sőt  azok  hirdetésében  soha  meg  sem  inog,  nem  te- 
kintve arra,  hogy  azok  az  igazságok  tetszetősek  és  népszerüek-e,  vagy 
ellenszenvesek.  Pedig  az  ő  igazságai  kemény  igazságok,  noha  legnagyobb 
részt  különböző  formában  minden  elfogulatlan  és  emberies  érzésű  lé- 
lek mélyén  ott  settenkednek.  Szilágyi  bátran  vágja  most,  épen  most,  a 
hősi  hadvezérek  véres  diadalai  közben  Napóleon  szemébe,  persze  a  más- 
világ ördögének  a  szavával,  hogy  a  világtörténelem  legnagyobb  zsiványa, 
de  már  ezt  is  túlhaladták  a  világháború  mai  szerzői.  Általában  azt  hisz- 
szük,  hogy  a  Szilágyi  könyve  nemcsak  érdekelni  fogja  korunk  gondol- 
kozóit, de  egyszersmind  maradandó  és  jellemző  dokumentuma  lesz  en- 
nek a  szörnyűséges  korszaknak,  s  nemcsak  annyiban,  hogy  azt  erőtel- 
jesen jellemezni  segít,  de  azért  is,  hogy  az  emberirtás  felől  az  el  nem 
mondható  kritikát  ügyes  misztériumokban  érzékelteti.  ŰQy-) 

Az  igazi  élet.  (Moly  Tamás  színmüve.)  A  színmű  élére  a  szerző 
Hebbel  következő  sorait  irta,  jeligéül:  Mindent  szabad  feláldozni,  csak 
egyet  nem:  egész  életünket,  feltéve,  hogy  az  életnek  nem  csak  az  a 
célja,  hogy  leéljük.  Ez  a  mondat  szerencsés  megszövegezése  a  színmű 
magvának  is.  A  szinmű  ugyanis  arról  szól,  hogy  hőse:  Gyallay  István 
magánhivatalnok,  irói  tehetséget  érez  magában  s  ezért  szakit  a  polgári 
és  a  családi  élet  által  számára  előirt  kötelezettségekkel,  élettervvel,  ott- 
hagyja polgári  múltját,  foglalkozását,  amellyel  egy  család  fentartásához 
szükséges  pénz  javarészét  megkereste  s  iró  lesz.  A  konfliktust,  amely  a 
családi  kötelezettségek  és  az  egyéni  hajlandóságok  között  a  hős  lelké- 
ben létrejön,  a  szerző  Hebbel  szavaival  dönti  el.  Ez  a  szinmű:  proletár 
dráma,  naturalista  dráma,  a  kispolgári  lakások,  kispolgári  családi  élet, 
kispolgári  sors  drámája,  a  kétszobás  lakásoké  és  háztartásoké,  amelyek- 
ben összetalálkoznak  emberek,  akiknek  semmi  közük  sincs  egymáshoz, 
de  akik  ezekben  a  kis  lakásokban,  szük  életkeretek  között  nem  tudják 
elkerülni  egymást,  akiket  körülményeik  egymáshoz  láncolnak  és  akik 
számára  ezek  a  körülmények  már  előre  kijelölik,  kemény  és  kegyetlen 
következetességgel  azt  az  utat,  amelyet  életük  folyamán  követniök  kell 
s  amelytől  nincs  eltérés  csak  az  exisztencia  felborulása  árán.  Ezekbőí 
a  kétszobás  lakásokból  kiszabadulni,  kijutni  a  friss  levegőre  nem 
könnyű  dolog,  nemcsak  erő,  de  egy  kis  kegyetlenség  is  kell  hozzá  s 
nem  történhet  meg  benső,  lelki  küzdelmek  nélkül.  Mi  azonban  ugy 
képzeljük,  hogy  ezek  a  lelki  küzdelmek,  amelyek  Moly  Tamás  színművé- 
nek anyagát  alkotják,  nem  színdarab,  hanem  inkább  regény  számára 
szolgáltatnak  alkalmas  anyagot.  Meggyőződésünk  szerint  színjáték 
külső  történések  nélkül  el  sem  képzelhető,  már  pedig  ebben  a  színmű- 
ben külső  történés  legfeljebb  egy  van,  az,  hogy  a  hős  elköltözik  hazul- 
ról. Az  emberek  szenvedelmesen  és  hevesen  beszélnek,  a  levegő  gyak- 
ran puskaporos,  a  helyzetek  feszültek,  mégis:  nem  érezzük  az  egészet 
drámának.  A  szinmű  erőssége:  a  kispolgári  emberek,  viszonyok,  életek 
megrajzolása,  ebben  a  hasonló  irányú  külföldi  színművek  legjobbjai 
mögött  sem  marad  el.  Méltatlan  azonban  Moly  Tamás  becsületes  mű- 
vészetéhez Dudeás  Károly  titokzatosságot  mímelő  és  jelképes  mélysé- 
gekben megnyilatkozó  alakja  és  a  szerelmes  exáltáció  hangjainak  sincs H 
meggyőző  erejük  István  és  Magda  jeleneteiben.  Az  alakok  azonban 
(Dudeás  kivételével)  és  az  interieurök  élnek.  f. 


A  Vöröskereszt  Egylet  jelentése  háromévi  működéséről.  A  Ma- 
gyar Szent  Korona  Országai  Vöröskereszt  Egyletének  Lábadozó  Sebe- 
sülteket Elhelyező  Bizottsága  1914  szeptember  21-től  1917  szeptem- 
ber 21-ig  folytatott  működéséről  194  oldal  terjedelmű,  fényképekkel, 

statisztikával  és  grafikonokkal  bőven  felszerelt  jelentést  adott  ki.  A 
jelentésből  a  következő  érdekes  adatokat  emeljük  ki.  A  lábadozó  sebe- 
sülteket elhelyező  bizottság  ez  idő  szerint  28  otthont  tart  fenn  2600- 
ággyal.  13  otthon  megszűnt.  Az  otthonok  között  szervezettségével  figyel- 
met érdemel  a  rákosszentmihályi  tüdőbeteg  otthon,  ahol  minden  je- 
lentkező egészségi  állapotához,  hajlamához,  ügyességéhez  mért  fog- 
lalkoztatáshoz jut,  mesterséget  tanulhat  s  már  az  oktatási  idő  alatt  is 
díjazást  nyer.  A  betegek  bevetettek  s  megmunkáltak  7  hold  földet  s 
körülbelül  3  hold  területű  kertet.  Az  ipari  foglalkoztató  15.000  K  ér- 
tékű, az  otthon  kibővítését  célzó  munkákat  végeztetett  el  s  12.500  K 
önköltségi  értékben  szállított  iparcikkeket  a  bizottság  elárusító  bolt- 
jába, ahol  a  cikkek,  mint  a  jelentés  mondja,  keresettek  és  kitűnően 
értékesíthetők.  Tekintetbe  veendő,  hogy  ebben  az  otthonban  ez  idő 
szerint  egyidőben  átlag  375  katona  nyer  elhelyezést.  A  betegstatisztiká- 
ból kiderül,  hogy  a  lábadozóba  utalt  betegek  között  legnagyobb  szám- 
mal (7429)  tüdőbajosok  szerepeltek.  Megdöbbentően  nagy  a  fülbajosok 
és  a  gégebajosok  száma  is.  A  szabadságolási  táblázatból  kiderül,  hogy 
az  elmúlt  évben  (1916  aug. — 1917  aug.)  az  állományba  vett  legénység 
34*57%,  azaz  14.813  ember  lett  szabadságolva.  Ha  egy  embernek  egy 
napi  munkateljesítményét  átlagban  hozzávetőleg  egy  magyar  holdra 
becsüljük,  akkor  a  bizottság  otthonaiban  ápolt  katonák  közül  a  gazda- 
sági szabadságon  levők  körülbelül  170.000  holdat  termékenyítettek 
meg.  Az  elmúlt  évben  az  ápoltak  22*66%  hagyta  el  gyógyultan  a  lába- 
dozókat, 2-16%  utaltatott  felülvizsgálatra,  4-11%  más  kórházba.  1914 
október  havától  1917  szeptember  haváig  a  bizottság  pénztári  forgalma 
39  millió  475  ezer  378  korona  33  fillér  volt.  Ebből  bevétel:  20  millió 
103.398  K  83  fill.,  kiadás:  19,371.979  K  50  fill.  Az  otthonok  egy  részé- 
nek élelmezését  az  Élelmezési  Üzemosztály  látja  el  házilag.  A  mai  drá- 
gaság ellenére  is,  nagyobb  adagolás  és  Ízletesebb  elkészítés  mellett,  a 
váltakozóknak  fizetett  árat  véve  alapul,  a  jelentés  szerint  az  Élelmezési 
Ügyosztály  működése  86.057  K  11  fill.  megtakarítást  mutat  ki  a  régi, 
vállalkozók  utján  való  élelmezés  költségeivel  szemben.  A  könyvelési 
ügyosztály  jelentése  szerint  a  bizottság  működése  óta  előforduló  főbb 
kiadási  tételek  a  következők:  élelmezés:  3,260.396  K;  berendezés  és 
felszerelés:  426.072  K;  otthonfentartási  költségek:  299.795  K;  házbér 
és  irodabér:  236.398  K;  mosás  216.281  K;  orvosi  tiszteletdijak:  202.398 
korona;  ápolónői  és  takarítónői  fizetések:  107.848  K;  egyéb  alkalma- 
zottak fizetése:  25.376  K.  Az  ápolónők  jelenlegi  száma  54.  A  vizsgázott 
ápolónők  kezdő  fizetése  havi  84  K,  ami  egy  év  alatt  140  K-ra  emelke- 
dik. A  katonai  gazdasági  ügyosztály  jelentéséből  kiderül,  hogy  az  állo- 
mány 68%-a  a  harctéren  szerzett  sebesüléssel,  32%-a  pedig  a  harc- 
téren szerzett  betegséggel  került  a  lábadozóba.  Haláleset  2  fordult  elő. 

Az  állomány  polgári  foglalkozását  tekintve  3%  hivatalnok,  11%  keres- 
kedő. 32%  iparos,  54%  földmíves  volt.  Analfabéta  23%  volt,  ebből  ma- 
gyar ajkn  3%.  Az  elbocsájtolt  legénységből  a  sebesültek  közül  42% 
lett  harctéri  szolgálatra  alkalmas.  37%  segédszolgálatos,  21%  rokkant, 
a  belbetegek  közül  45%  harctéri  szolgálatra  alkalmas,  29%  segédszol- 
gálatos, 26%  rokkant.  A  gyűjtések  közül  az  1915.  évi  egyházi  rokkant- 
gyűjtés  500.000  koronát,  az  1916.  évi  Péter  és  Pálnapi  gyűjtés 
1,132.568  koronát,  az  1916.  évi  karácsonyi  gyűjtés  124.347  koronát 
eredményezett.  Az  1917.  évi  Péter  és  Pálnapi  gyűjtés  eredménye  még 
nincs  elszámolva.  A  foglalkoztató  ügyosztály  .jelentése  szerint  ez  idő 
szerint  12  foglalkoztató  működik  s  bennök ^egyidejűleg  körülbelül  200 
katona  dolgozik.  Keresetük  napi  átlaga  70  fillér  és  1  korona  80  fillér 
között  váltakozik.  Két  év  alatt  körülbelül  3000  lábadozó  fordult  meg  a 
foglalkoztatókban,  ahol  körülbelül  50.000  korona  munkabér  osztatott 
ki.  A  foglalkoztató  üzem  önmagát  tartja  fenn  s  ellátja  az  otthonokat  a 
szükséges  berendezési  tárgyakkal.  A  Dohány-utca  1.  sz.  alatt  levő  el- 
árusító helyiség  révén  a  foglalkoztató  bevételei  1917  július  15-ig  87.289 
koronára  rúgtak.  A  jogvédőügyosztály  1916  január  l-ig  körülbelül 
6400  esetben  adott  szóbeli  tanácsot  és  körülbelül  5000  ügyben  járt  el. 
Ebből  78  esetben  indított  válópert,  46  esetben  lakásbérleti  pert,  38 
esetben  örökbefogadási  törvényesítési  eljárást.  A  katonák  népszerű  ok- 
tatásáról szóló  rész  szerint  az  irni  és  olvasni  nem  tudó  katonák  95% -a 
megtanulta  a  betűvetést.  A  színházak  1917  szept.  l-ig  54.000  jegyet  bo- 
csátottak a  lábadozók  rendelkezésére.  Befejezésül  közli  a  jelentés  a  lá- 
badozók támogatóinak,  jóltevőinek,  ágyalapítványozóinak  névsorát, 
a  bizottság  ügyviteli  és  kezelési  szabályzatát  és  a  Rokkant  Katonák 
Oyámolító  és  Elhelyező  Hivatal  szervezésének  és  felállításának  adatait. 

Demokrácia  és  nemzetiség. 


Irta:  Balogh  Arthur. 


A  világháború  legnevezetesebb  politikai  jelensége  minden- 
esetre a  demokratikus  áramlatnak  nagy  erővel  való  fellépése. 
Ez  különböző  irányokban  mutatkozik.  A  háború,  bár  nem  szün- 
tette meg  az  egyesnek  és  az  államnak  soha  meg  nem  szüntethető 
ellentétét,  kétségkivül  jobban  előtérbe  tolta  egymásYa  utaltságu- 
kat, viszonyuk  szorosabbá  vált,  az  állam  eddig  nem  sejtett  mérvű 
követelésekkel  állt  elő  az  egyessel  szemben  személyi  és  vagyoni 
tekintetben.  Ennek  a  viszonzásaként  jelentkezik  a  törekvés,  az 
egyesnek  az  állam  ügyeibe  való  beleszólását  szélesebb  körökre 
kiterjeszteni.  A  politikai  jogok  kiterjesztésének  jelszava  végig- 
vonult egész  Európán  s  a  parlamenti  választójog  kiterjesztésé- 
ben, továbbá  a  parlamentek  hatáskörének  uj  tárgyakkal  (kül- 
politikára való  nagyobb  befolyás)  való  bővülésében  nyert  rész- 
ben már  eddig  is  érvényesülést,  részben  folyamatban  van  az  ez 
irányú  fejlődés. 

A  demokratikus  áramlat  azonban  nemcsak  az  egyes  és 
állam  viszonyára,  az  egyesnek  az  állambani  helyzetére  érezteti 
hatását,  hanem  a  nagyobb  emberegészekre  is,  melyek  az  emberi- 
nek sajátos  kinyomatát  érzik  magukban:  a  nemzetiségekre. 

A  népek  önrendelkezésének  jelszavával  jelenik  meg  ez  az 
irány  ezúttal  a  politikai  fejlődésben  és  már  szintén  konkrét  ered- 
ményeket mutathat  egyes  megalakult  vagy  az  alakulás  stádiu- 
mában levő  uj  államokban.  A  világháború  közepette  azonban  a 
népek  önrendelkezési  jogának  jelszóként  való  felállítása  különös 

színben  jelenik  meg.  Ami  Wilsonnál  a  reális  államfejlődés  fel- 
tételeivel nem  számoló  doktrinérizmus,  az  angol  hadicélok  sorá- 
ban nem  más,  mint  olyan  eszköz,  mellyel  Ausztria-Magyarország 
szétrobban tása  legbiztosabban  elérhető,  melyet  azonban  az  angol 
világbirodalom  magára  sohasem  lenne  hajlandó  alkalmazni.  Nála 
tehát  a  nemzetiségi  eszme  végeredményben,  bár  más  formában, 
ugyanoly  önző  hatalmi  célokra  szolgál,  mint  ahogyan  III.  Napó- 
leon a  maga  presztízs-politikájának  céljaira  kihasználta. 

Az  önrendelkezési  jognak  angol  részről  való  alapelvvé  eme- 
lésével a  jövő  világrendjében  tehát  röviden  végezhetünk. 

De  a  Wilson  doktriner  felfogására  se  kell  sok  szót  vesz- 
tegetnünk. 

Rá  nem  mondhatjuk  azt,  hogy  maga  sem  hajlandó  kö- 
vetni azt  az  elvet,  melyben  az  államok  jövő  békés  egymás  mel- 
lett élésének  egyik  főbiztosítékát  látja,  mert  hisz  Észak-Ameri- 
kában tudvalevőleg  nemzetiségi  kérdés  nincsen.  Az  egyes  álla- 
mok megalakulása  sem  történt  nemzetiségek  szerint,  a  legkülön- 
bözőbb nemzetiségű  bevándorlókból  egy  egységes  amerikai  nem- 
zetiség alakult  ki. 

Tulajdonképen  az  ő  önrendelkezési  elve  nem  más,  mint  a 
mult  század  ötvenes  éveinek  elejére  visszamenő  Mancini-féle  tan- 
nak uj  kiadása  s  ezzel  abban  is  megegyezik,  hogy  utóbbi  is 
az  által  vélte  a  nemzetközi  békét  biztosítani,  ha  a  nemzetközi  jog 
alapjává  a  nemzetiség  tétetik. 

Nála  ugyanis  az  egyes  népek  el  nem  vitatható  jogát  az  ön- 
álló nemzeti  létre,  az  egyes  fizikai  lények  életjogának  analógiá- 
jára, a  puszta  létezés  adja  meg.  Ha  tehát  politikai  autonómiát 
adunk  minden  népnek,  a  béke  biztosítva  van  a  nemzetek  között. 
Természetesen  a  Wilson-féle  önrendelkezési  elv  ellen  ugyanazon 
érvek  hozhatók  fel,  melyek  a  Mancini-féle  nemzetiségi  elv  ellen, 
elsősorban  annak  gyakorlati  keresztülvihetetlensége  a  legtöbb 
esetben  a  nemzetiségeknek  területileg  össze  nem  függése  követ- 
keztében. 

Különben  amit  önrendelkezési  jog  alatt  értenek,  egyáltalán 
nem  a  jog,  hanem  a  hatalom  kérdése.  Mindenesetre  el  kell  azon- 
ban ismernünk,  hogy  amennyiben  a  demokrácia  a  szabadságot, 
az  önrendelkezést  jelenti,  az  egyes  népek  önálló  nemzeti  életé- 
nek követelése  megegyezik  a  demokráciával. 

Ezt  el  kell  ismernünk  annak  dacára,  hogy  a  nemzetközi 
életben  viszont  a  demokrácia  elve  egyáltalán  nem  érvényesül  a 
nemzetek  között.  A  nemzetközi  jognak  ugyan  tétele  az  államok 
egyenjogúsága,  minden  állam  sérthetetlenségének,  szabad  fejlő- 
désének elismerése.  De  hogy  a  nemzetek  nagy  társaságában  min- 
den állam,  nagy  és  kicsiny,  valóban  egyenlő  lenne,  vagyis  egyenlő 
szava,  befolyása  lenne  a  világpolitikában,  amint  ezt  a  demokra- 
tikus egyenlőségi  elv  kivánná,  ez  elismerést  sohasem  nyert  és 
nem  fog  nyerni,  mert  ez  ismét  hatalmi  kérdés. 

* 

Demokrácia  és  nemzetiség  közt  nincs  ellentét,  amennyiben 
a  demokratikus  szabadsági,  önrendelkezési  elvnek  egész  népekre 
való  alkalmazásáról  van  szó,  melyekben  megvan  a  képesség  ön- 
álló állami  lét  megalapítására  és  fentartására.  Kérdés  azonban, 
hogyan  áll  a  dolog  egy  és  ugyanazon  államon  belül  különböző 
népekre,  vájjon  itt  is  fedik-e  egymást  a  demokrácia  és  a  nem- 
zetiség eszméjének  követelményei. 

Mikor  az  egységes  francia  nemzeti  állam  mint  demokrácia 
megalakult  a  partikulárizmust  mutató  régi  uralom  romjain,  egyik 
legsürgősebb  feladatul  ismerték  el  mindannak  szorgos  eltünte- 
tését, ami  csak  emlékeztetett  is  nemzetiségi  különbségekre.  A 
régi  tartományok  neve  és  a  területi  beosztás  megváltozott  és  a 
csekély  nyelvkülönbséget  is  az  egységes  nemzeti  állam  aka- 
dályául fogták  fel. 

Az  alig  megalakult  francia  demokrácia  még  nagyon  is  a 
forradalom  nagy  evangélistája:  Rousseau  tanainak  hatása  alatt 
állott.  Nem  csodálkozhatunk  tehát  egyáltalán  rajta,  hogy  ki- 
egyenlíthetlen  ellentétet  látott  a  demokrácia  és  a  nemzetiségi  elv- 
nek oly  értelmű  alkalmazása  közt,  mintha  e>z  utóbbi  az  egy 
államban  élő  valamennyi  különböző  fajú,  nyelvű  stb.  népegészek- 
nek e  külön  sajátságaikra  való  tekintettel  egyenlő  jogát  jelent- 
hetné az  érvényesülésre.  Tényleg  ez  nemcsak  az  állami  élet  egy- 
ségének követelményeivel,  hanem  a  demokrácia  alapelveivel  is 
a  leghatározottabban  és  legegyenesebben  ellenkezik. 

A  demokrácia  egyenlősége,  egyenlő  szabadsága  csak  az 
egyes  egyénekre,  de  nem  az  egy  államban  levő  különböző  nép- 
egészekre vonatkozhat.  A  Rousseau-féle  demokratikus  tanokból 
egyenesen  ez  következik. 

A  demokrácia  legfőbb  alapelvei  ugyanis,  melyeken  felépül, 
minden  egyesnek  feltétlenül  egyenlő  része  a  szuverén  hatalom- 
ban (népszuverénitás),  a  szuverénitásnak  a  közakaratban  való 
megnyilatkozása,  mely  közakarat  a  teljesen  egy  értékűnek  vett 
egyéni  akaratok  többsége  utján  jön  létre. 

Ez  a  közakarat  mindenható,  vagyis  bármit  elhatározhat; 
de  amit  elhatároz,  az  feltétlenül  jó  is,  mert  «a  test  nem  árthat 
tagjainak)).  Ezzel  a  közakarattal  szemben,  mely  a  többségben 
levő  népakarat,  a  kisebbségnek  abszolúte  semmi  joga  nincsen. 
Az  államhatalom  mindenhatósága,  bár  ez  természetesen  a  demo- 
krácia szabadsági  elvének  megsemmisítésére  vezethet,  a  Rous- 
seau-féle  demokráciának  ép  oly  jellemzője,  mint  a  legabszolutisz- 
tikusabb  államelméleteknek.  Népabszolutizmus  a  fejedelmi 
helyett. 

A  nemzetiségi  elvre  való  hatásai  a  demokráciának  már 
ebből  világosan  láthatók. 

Ha  egy  államban  több,  különböző  sajátosságú  nagyobb 
emberegész,  több  nép,  nemzetiség  van,  a  demokratikus  alapelvek 
szerint  a  többségi  akarat  feltétlen  érvényesülése  révén  a  több- 
ségben levő  néphez  tartozóknak  kell  meghatározni  az  államélet 
irányát  és  ez  ellen  a  kisebbségben  levő  népekhez  tartozók  sem- 
mit sem  szólhatnak,  a  többségi  akarat  uralmát  feltétlenül  el  kell 
fogadniok.  A  demokratikus  alapelv  csak  a  szuverén  néphata- 
lomban egyenlő  mérvben  részes  egyeseket,  polgárokat  ismer, 
kiknek  külön  érdekeik  faji,  nyelvi  stb.  különbségeikből  folyólag 
a  közakaratban  megjelenő  általános  érdekkel  szemben  nem  lehet- 
nek, vagy  csak  annyiban  lehetnek,  amennyiben  ezt  a  demokra- 
tikus elv  megengedi.  Kérlelhetlenül,  megalkuvást  nem  ismerve, 
nem  tűrve  vezetnek  a  demokratikus  alapelvek  erre  az  ered- 
ményre. 

Az  egy  államban  levő  különböző  sajátosságú  egyének  ösz- 
szességének  egyforma  érvényesülését  az  államélet  alapirányának 
megszabásában  már  az  államélet  mellőzhetlen  egységessége  ki- 
zárja, mert  ez  az  alapirány  nem  lehet  annyiféle,  ahány  nemzeti- 
ség van  az  államban.  De  kizárja  a  demokratikus  elv  is,  mely  sze- 
rint a  kisebbségnek  semmiesetre  se  lehet  anrtyi  joga,  mint  a  több- 
ségnek. A  demokratikus  alapelv,  a  népszuverénitás  elve,  egyálta- 
lán nem  engedi  meg,  hogy  az  államban  a  részeknek,  legyenek 
ezek  bár  bizonyos  nagyobb  emberegészek,  a  szuverén  közakarat- 


Demokrácia  és  nemzetiség 


229 


ban  különös  jogaik  legyenek,  mert  amint  a  francia  köztársasági 
alkotmányok  kifejezik  a  XVIII.  század  végén:  a  szuverénitás  a 
polgárok  egyeteménél  van  és  sem  egyesek,  sem  a  polgárok  rész- 
leges egyesülései  nem  vindikálhatják  azt  maguknak. 

Az  úgynevezett  nemzetiségi  aspirációk  egy  államban  tehát 
egyenesen  ellentétben  állanak  a  demokrácia  legfőbb  elveivel,  bár 
tapasz  talatszerüleg  épen  a  demokratikus  irányú  fejlődés,  neve- 
zetesen a  politikai  jogoknak  kiterjesztése  szokta  kiváltani  eze- 
ket az  aspirációkat.  (Mellesleg  megjegyezve,  a  demokrácia  és 
szocializmus  rohamos  ellentéte  dacára  itt  teljes  a  kettő  közt  a 
megegyezés.  A  nemzetiségi  aspirációk  a  szocializmussal  is  ellen- 
tétesek, mert  a  kisebbségben  levő  nemzetiség  tagjai  közt  nő  a 
szolidaritás  a  többségben  levővel  szemben,  minek  következtében 
viszont  az  osztályellentétek  elmosódnak.) 

De  világos  ezekből  az  is,  hogy  mi  követelhető  a  demokrácia 
nevében  a  nemzetiségi  vagy  kevésbbé  nemzeti  államban  n$exn 
a  kisebbségben  levő  nép,  mint  egész,  hanem  az  ahhoz  tartozó 
egyesek  részére. 

A  nemzetiségi  különbség  főleg  a  nyelvkülönbségben  lesz 
láthatóvá.  A  nyelvkülönbség  pedig  az  államban  hátrányos  lehet 
a  demokratikus  egyenlőségre.  A  kisebbségben  levő  nemzetiségek 
valamelyikéhez  tartozásnak  tehát  nem  szabad  az  egyest  rosszabb 
helyzetbe  hozni  az  állammal  szemben  e  szempontból  sem,  mintha; 
a  többséghez  tartozna.  Ezt  az  egyesnek  demokratikus  egyenjogú- 
sága viszont  egyenesen  megkivánja.  Ha  a  kevésbbé  nemzeti  vagy 
nemzetiségi  állam  a  nyelvkérdés  rendezésénél  e  követelménnyel 
számol,  ha  elismeri,  hogy  a  nemzetiségi  különbség  ne  legyen  hát- 
rányos az  egyének  egyenjogúságára,  ezáltal  nem  enged  az  előbb 
kifejtett  demokratikus  alapelvek  alkalmazásából.  (A  most  kifej- 
tettekből következik,  hogy  például  a  választójognál  a  magyar 
államnyelven  való  irni-olvasni,  vagy  bár  magyarul  tudás  se  köve- 
telhető meg  a  demokratikus  alapelvek  alapján.  Ami  ismét  azt 
mutatja,  hogy  a  demokrácia  és  nemzeti  állam  követelményei  se 
fedik  mindig  egymást.) 

* 

Aki  nálunk  a  kérdéssel  legbehatóbban  foglalkozott:  báró 
Eötvös  József  ugy  tartja,  hogy  a  nemzetiség  a  szabadsággal  ellen- 
kezik, amennyiben  bizonyos  nemzetiségnek  uralmát  jelenti  egy 

állaimban  más  nemzetiségek  felett,  de  különösen  kiemeli  azt,  hogy 
minél  demokratikusabb  az  állam,  annál  kevésbbé  lehet  tekintettel 
a  kisebbségben  levő  egyes  nemzetiségek  igényeire. 

Az  egyenlőség  és  a  szabadság  fogalma  —  mondja  —  s  a 
külön  nemzeti  jogosultságok  mint  fogalmak  ellentétben  állanak 
egymással,  miután  amazok  az  állam  valamennyi  lakosa  számára 
egyenlő  jogokat  s  a  többségnek  korlátlan  uralmat  követelnek, 
emezek  számára  pedig  minden  törzs-  és  nyelvkülönbség  külön 
jogosultság  forrása  gyanánt  tekintetik.  Vagy  el  kell  ismerni  a 
többségek  korlátlan  felségjogát  s  akkor  minden  többség  hatalmát 
a  kisebbségben  levő  nemzetiségek  elnyomására  fogja  fordítani, 
mig  az  állam  fogalma  eggyé  vált  a  népiség  fogalmával.  Vagy 
pedig  a  többség  korlátlan  felségjoga  nem  ismertetik  el  és  minden 
nemzetiség  számára  bizonyos  elidegeníth  étlen  jogok  állapíttatnak 
meg,  melyek  a  felségjog  körén  kivül  fekszenek  s  akkor  a  szabad- 
ság és  egyenlőség  elve  már  ki  van  forgatva.  Ha  oly  jogokkal  bir 
az  egyes,  melyek  őt  csak  származásánál  fogva  illetik  meg  s  ha 
a  népfelség  elve  bizonyos  jogosultságokkal  szemben  erőtlenné 
válik,  akkor  egyáltalán  nincsen  ok,  miért  kelljen  ily  különállással 
csak  bizonyos  nemzetiségeket  felruházni,  miért  ne  lehessen  a  fel- 
ségjogot más  testületek  és  egyesek  irányában  is  korlátolni.  Ha 
minden  különállás  a  szabadság  és  egyenlőség  megsemmisítését 
jelenti,  annál  nagyobb  a  veszedelem  e  részben,  minél  nagyobb 
a  közönség,  melynek  ily  különállás  jut.  (Uralkodó  eszmék  I.  köt. 
III.  fej.) 

Minél  szabadabb  valamely  állam  azon  értelemben,  amint 
a  szabadságot  értik  jelenleg,  azaz  minél  több  befolyással  bir  a 
többség  az  államhatalom  eljárásaira,  annál  kiméletlenebbül  sér- 
tik minden  nemzetiség  igényeit  azéin  kivül,  mely  mint  többség 
az  államon  uralkodik  s  annál  veszélyesebbnek  kell  lenni  az 
államra  nézve  a  nemzetiség  elvének,  mert  a  dolog  természete 
hozza  magával,  hogy  ez  esetben  mindazon  nemzetiségek,  melyek 
egy  népiség  korlátlan  uralma  által  sértve  érzik  magukat,  szövet- 
keznek az  állam  ellen.  (Uralkodó  eszmék  II.  köt.  VI.  könyv. 
XIII.  fej.) 

Demokratikus  vagy  egyáltalán  alkotmányos  államban,  mely- 
ben többségek  uralkodnak,  a  nemzetiségek  egyenjogúsításának 
elve  csak  annyiban  alkalmazható,  amennyiben  a  nemzetiség  elvé- 
től egészen  elvonakozhatunk  és  a  dolgok  természetes  fejlődésé- 


Demokrácia  és  nemzetiség 


231 


nek  engedjük  át,  hogy  az  egyes  nyelvek  az  államban  egymáshoz 
minő  helyzetet  fognak  elfoglalni. 

Amint  a  demokráciában  az  összes  vallások  valóságos 
egyenlő  állása  csak  ugy  lehetséges,  ha  az  állam  polgárainak  val- 
lási viszonyait  nekik  maguknak  átengedi,  mert  különben  a  több- 
ség vallása  mindig  kedvezésben  fog  részesülni,  melyből  a  többiek 
ki  vannak  zárva,  ugy  a  nemzetiség  tekintetében  is  ugyanazon 
eredményt  csak  azonos  módon  lehet  elérni.  (Über  die  Gleich- 
berechtigung  der  Nationalitáten  in  ősterreich  IV.  fej.) 

Minél  inkább  támogatja  az  egyes  nemzetiségek  igényeit  a 
számszerinti  arány,  annál  több  eréllyel  kell  azok  ellen  fellépni, 
mert  annál  veszéleyesebbek  az  államra.  Ha  az  egyes  Rousseau 
nézetei  szerint  minden  jogait  az  államra  ruházta,  hogy  attól  töb- 
bet nyerjen  vissza^  mint  amennyit  átadott,  tudniillik  az  uralko- 
dásbani  részvételt,  szó  sem  lehet  oly  jogok  létezéséről,  melyekre 
valaki  nem  mint  polgár,  hanem  mint  valamely  nemzetiség  tagja 
tart  igényt.  Az  összes  nemzetiségek  egyenjogúságának  eszméje, 
általában  bármely  egyes  nemzetiség  külön  jogosultságának  esz- 
méje merőben  ellenkezik  a  teljesen  demokrata  állam  fogalmával 
s  az  államforma  valósítása  csak  annyiban  lehetséges,  amennyi- 
ben semmivé  tehetné  az  érintett  eszme  befolyását.  (Uralkodó  esz- 
mék II.  köt.  VI.  könyv,  XIII.  fej.) 

Látjuk,  hogy  Eötvös,  aki  a  nemzetiség  elve  alatt  a  szabad- 
ság elvének  alkalmazását  érti  azon  sajátságokra,  melyeknek  ön- 
tudata az  egyesben  mint  valamely  nép  tagjában  él,  amint  a  maga 
sajátos  szabadságfelfogásával  egyfelől  a  szabadsággal  és  egyenlő- 
séggel ellenkezőnek  látja  bizonyos  emberegésznek  más  ember- 
egészek feletti  uralmát  az  államban,  másfelől  elismeri,  hogy  egy- 
forma szabadság  és  egyenlőség  az  államon  belül  csak  egyénekre 
nézve  lehetséges,  nem  egyes  népegészekre  és  pedig  annyival 
inkább,  minél  demokratikusabb  az  állam,  minél  inkább  érvé- 
nyesül benne  a  népfelség,  a  többségi  akarat  korlátlan  uralmá- 
nak elve. 

Épen  ezért  az  egyedüli  ellenszert  ezzel  szemben  az  állami 
hatáskör  —  amint  ő  nevezi:  a  centralizáció  —  csökkentésében 
s  az  önkormányzat  megvalósításában  látja.  Ha  ki  kell  elégíteni 
a  nemzeti  öntudatot  —  mondja  —  szükség  korlátoznunk  az  állam- 
hatalom jelen  hatáskörét  s  tért  kell  adnunk  az  egyes  nemzeti- 
ségeknek, melyen  igényeiket  az  államra  nézve  minden  veszély 

nélkül  kielégíthessék.  Erre  nézve  pedig  csak  az  önkormányzás 
elve  alkalmazásában  találjuk  fel  az  eszközt.  (Uralkodó  eszmék 
II.  köt.  VI.  könyv  XIII.  fej.) 

Eötvös  ennek  a  viszonyokkal  nem  számoló,  doktrinér  állás- 
pontjának a  nemzetiségi  törvényben  is  érvényt  akart  szerezni.  Az 
általa  készített  javaslat  szerint  egész  nemzetiségi  közigazgatási 
kerületek  lettek  volna  szervezendők.  Ennek  azonban  ellenállt  a 
Deák  praktikusabb  felfogása,  aki  nem  akarta  ily  módon  az  állam 
nemzeti  jellegének  kockáztatását.  Viszont  azonban  túlzott  nagy- 
lelkűséggel akarta  demonstrálni,  hogy  a  magyar  nemzet  alig 
visszanyert  szabadságát  nem  használja  fel  az  idegen  ajkú  polgár- 
társak elnyomására.  Innen  nemzetiségi  törvényünknek  túlságosan 
liberális  intézkedései. 

Egyébiránt  nemcsak  Eötvös  lát  ellentétet  az  egyenlőség  és. 
a  nemzetiség  között.  Mások,  igy  Kautsky  a  nyelvi  különbség  által 
látják  a  demokratikus  egyenlőséget  megtámadottnak. 

A  demokratikus  egyenlőséget  —  mondja  —  a  nyelvek  kü- 
lönbözősége valamely  államban  erősen  befolyásolja.  Aki  az  állam- 
nyelvet beszéli,  nagyon  gyakran  előnybe  jut  azok  felett,  akik  a 
nyelvet  nem  birják.  A  vádlottnak  rosszabb  a  helyzete,  ha  a  birák 
és  ügyvédek  nem  értik  a  nyelvét.  A  tanuló  rosszabb  helyzetben 
van,  ha  olyan  nyelven  tanítják  és  vizsgáztatják,  amelyet  csak 
nehezen  ért.  A  hivatalnokot  mellőzik,  ha  iá  hivatal  nyelvét  nem 
birja  stb.  (Nemzeti  állam,  imperálista  állam  és  államszövetség  I.) 

Erre  azonban  azt  mondhatjuk,  hogy  egyfelől  a  nemzetiségi 
állam  a  nyelvkülönbség  hátrányait,  amennyiben  az  állam  és  köz- 
igazgatás egysége  megengedi,  kiküszöbölni  igyekszik,  másfelől 
valamely  nyelvnek  megkülönböztetett  helyzete,  államnyelvvé 
tétele  ugyancsak  a  demokratikus  többségi  elven  nyugszik,  igy 
demokratikus  szempontból  tulajdonképen  szintén  nem  támad- 
ható meg. 

*  v  ' 

Gyakorlatilag,  amint  mondottuk,  a  demokratikus  irányú 
fejlődés,  nevezetesen  a  parlamenti  választójog  kiterjesztése  épen 
a  nemzetiségi  vágyak,  követelések  erősítésére  vezet.  Ausztriában 
az  általános  választójog  behozatala  óta  élesedtek  ki  annyira  a 
nemzetiségi  ellentétek  és  hogy  nálunk  a  nemzetiségi  aspirációk 
fokozását  fogja  előidézni  a  választójog  kiterjesztése,  bizonyos, 
jelekből  máris  megállapítható. 

Pedig  a  demokratikus  alapelvek  alapján  ezeket  a  nemzeti- 
ségi aspirációkat  egyáltalán  nem  lehet  megindokolni. 

A  nemzetiség  arra  az  egyenlőtlenségre  se  hivatkozhat  a  de- 
mokráciával szemben,  melyre  a  szocializmus  hivatkozik. 

Mert  ha  igaz  már  az  ókori  állambölcseletekből  hangoztatott 
ama  kifogás,  hogy  a  demokrácia  egyenlősége  csak  fikció  mind- 
addig, mig  a  vagyon  egyenlőtlensége  által  előidézett  különböző 
állása,  függősége  áll  fenn  az  egyeseknek,  viszont  nem  áll  meg  az 
Eötvös-féle  felfogás,  hogy  a  többségben  levő  nemzetiséghez  tar- 
tozók uralma  a  kisebbségben  levők  felett  ellóVikezik  a  szabadság- 
gal és  egyenlőséggel. 

Ellenkezik  annyiban,  amennyiben  a  többség  uralma  a 
kisebbség  felett  egyáltalán  ellenkezik  a  szabadsággal  és  egyenlő- 
séggel. A  többségi  uralom  azonban  épen  a  demokráciának  fő  elve, 
bár  Rousseau  maga  is  érzi  a  kisebbség  könyörtelen  hátraszorítá- 
sában álló  igazságtalanságot  s  a  határozatok  egyhangúságát  annál 
inkább  kívánja,  minél  fontosabb  tárgyúak  a  határozatok.  Világos 
azonban,  hogy  ennek  gyakorlati  érvényesülés  különösen  nagyobb 
államban  nem  szerezhető  s  a  lengyel  liberum  veto-n  kivül  nincs 
is  rá  példa  az  államok  fejlődésében. 

A  többségi  uralom  ellen  nem  is  azért  panaszkodnak  a  nem- 
zetiségek, hogy  az  többségi  uralom,  hanem  hogy  egy  bizonyos  nép 
többségének  uralma. 

A  magyar  szupremácia  nem  azért  fáj,  hogy  az  szupremácia, 
hanem  mert  magyar.  Azt  már  persze  nem  kívánhatják  a  demo- 
kratikus elvek  nevében,  hogy  iái  szupremácia  a  kisebbségekre  men- 
jen át,  de  viszont  a  demokráciával  nagyon  is  összeegyeztethető- 
nek tartanák  a  többségi  uralmat,  hacsak  az  más,  nem  magyar 
lenne.  Holott  világos,  hogyha  a  demokráciával  az  egyik  szupre- 
mácia nem  fér  össze,  nem  fér  azzal  össze  ia  másik,  semmiféle 
szupremácia  sem. 

Csak  ezeket  figyelembe  véve  látjuk  világosan  a  demokrácia 
és  a  nemzetiség  egymáshoz  való  viszonyát  és  ítélhetjük  meg,  hogy 
a  nemzetiségi  törekvéseket  lehet-e  tulajdonképen  a  szigorú  demo- 
kratikus elvekre  alapítani.  Láttuk,  hogy  nem  lehet.  Ezt  pedig 
nálunk  épen  mostanában  nem  felesleges  hangsúlyozni. 


Adatok  az  ukrán  köztársaság  törté- 
netéhez. 

Irta :  Pereszlényi  Pál. 

Aki  némileg  közelebbről  ismerte  az  orosz  forradalmi  mozgalmak 
történetét:  a  nihilizmus  soha  nem  nyugvó  forrongását  és  tudományos 
alapon  álló  szocializmus  emberfeletti  agitációját,  az  soha  sem 
hihette  az  1905.  évi  forradalom  leverése  után,  hogy  az  orosz  forradalmi 
mozgalom  csak  egy  percre  is  megszűnik  tovább  fejlődni.  A  forradalom 
leverése  utáni  hangulatra  jellemző  az  a  mondat,  amellyel  az  orosz  for- 
radalom egyik  kiváló  vezére,  aki  kénytelen  volt  Gnjev  (harag)  álnév 
alá  rejtőzni,  a  pétervári  rémnapokról  irt,  könyvét  (megjelent  német  for- 
dításban: Die  Petersburger  Schreckenstage  címmel  1905-ben  a  Wiener 
Verlag  kiadásában)  befejezi:  «Az  orosz  autokrácia  minden  oldalról  ki 
van  téve  a  világtörténet  rohamtámadásának  —  és  hatalmas  tűzvész 
halvány  viszfénye  pirkad  a  horizonton.)) 

Vájjon  a  háború  előtt  nem  mutatkoztak-e  már  jelei  a  nagy  orosz 
szociális  forradalomnak,  amelyeket  talán  nem  vettünk  észre,  avagy  nem 
méltattunk  kciflő  figyelemre?  Meg  kell  állapítanunk,  hogy  voltak  ilyen 
előjelek.  Ugy  az  orosz  szociális  forradalmi  párt,  mint  az  ukrajnai  egy 
percig  sem  titkolták  azt  az  örömteljes  gondolatukat,  hogy  ez  a  nagy 
világégés  bizonyára  legelsősorban  az  orosz  cárizmus  vérrel  összetapasz- 
tott trónját  fogja  elhamvasztani.  Különösen  az  ukrajnai  forradalmi 
párt  hirdette  egész  nyíltan  ezt  a  hitet.  Ez  a  párt  csak  1906-ban  alakult, 
programmjául  elfogadta  az  áltaüános  szocialista  programmot,  de  egy- 
szersmind belekapcsolta  a  következő  két  pontot:  1.  Ukrajna  állami  füg- 
getlensége demokratikus  köztársaság  formájában;  2.  a  földnek  nem- 
zetivé tétele  Ukrajnában. 

Ez  a  párt  a  háború  első  percétől  fogva  céltudatos  harcot  indított 
prográmmja   megvalósításáért.     1914.   augusztus    hónapjában  három 


Adatok  az  ukrán  köztársaság  történetéhez 


235 


kiáltványt  bocsátott  ki.  Az  egyik  az  Oroszországban  óiő  ukrajnai  intel- 
ligenciának szólott  és  tartalma  a  következő  volt: 

«A  háború  folyamatban  van.  Imperialista  vágyaiért  annak  a  niosz- 
kovita  kormánynak,  amely  a  felszabadító  mozgalom  kezdetét  ugy  Ukraj- 
nában, mint  saját  népénél  vérbe  akarta  fojtani,  fogják  a  mi  népünk 
fiainak  ezrei  és  tízezrei  életüket  feláldozni. 

Általános  európai  konfliktus  fenyeget,  amely  el  fogja  határozni 
az  áMfamok  sorsát  és  meg  fogja  változtatni  Európa  politikai  térképét. 

Az  ukrajnai  nép  és  Ukrajna  hosszú  időn  keresztül  a  moszkovita 
kormány  rabszolgái  voltak,  hosszú  ideig  nyögtek  ezen  szégyenletes  iga 
alatt.  1905-ben  és  1906-ban  tették  az  első  kísérletet  az  abszolutisztikus 
Oroszország  szétrombolására  és  a  népek  börtönének  alkotmányos  ál- 
lammá való  átalakítására. 

Ezt  a  kísérletet  elnyomta  az  orosz  kormány  seregeinek  hatalmával. 

Most  elérkezett  az  ideje  annak,  hogy  az  orosz  impérium  létét  koc- 
kára teszi.  Használjuk  ki  a  kedvező  alkalmat,  kezdjük  elülről  a  harcol 
a  moszkovita  kormány  ellen  a  mi  népünk  jogai  érdekében.  Menjünk 
a  nép  közé,  világosítsuk  fel  és  szervezzük  meg  őket  az  aktív  harcra  a 
nemzeti  szaliadságért  és  függetlenségért,  a  gazdasági  felszabadításért  a 
földbirtokosok  és  kapitalisták  láncaiból. 

Mennél  erősebb  lesz  a  nemzeti-forradalmi  mozgalom  Ukrajnában, 
annál  gyengébbnek  fogja  magát  érezni  a  moszkovita,  abszolliutista  kor- 
mány. Mennél  gyengébb  lesz  ez,  annál  könnyebb  lesz  az  európai  álla- 
moknak azt  szertezúzni.  Annál  könnyebb  lesz  azután  a  mi  harcunk  is: 
végre  szétrombolni  a  nemzetek  gyűlölt  börtönét,  az  abszolutista,  im- 
perialista Oroszországot,  amely  sok  népet  tart  karmaiban,  vérüket  szívja 
és  még  mindig  uj  népek,  uj  országok  hódítására  vágyik. 

Terjesszük  el  társadalmunk  és  népünk  minél  szélesebb  rétegei- 
ben az  önálló  Ukrajna  utáni  vágyat. 

Az  általános  európai  konfliktus,  az  államok  ezen  borzalomteljes, 
fegyveres  harcának  pillanatában  készüljünk  elő  és  kezdjük  meg  az 
ukrajnai  nép  fegyveres  harcát  függetlenségéért.  Ez  a  vihar,  amely  fölöt- 
tünk elhúzódik,  csak  akkor  fog  megszabadítani  bennünket  az  idegen 
iga  rabszolgaságából,  hogyha  kardot  rántunk  saját  magunkért,  hogyha 
harcunkkal  bebizonyítjuk  a  világ  előtt,  hogy  népünk  tényleg  él  és  ur 
akar  lenni  a  saját  hazájában,  önálló,  senkitől  nem  függő  ukrajnai 
demokratikus  köztársaság  a  mi  célunk! 

A  moszkovita  samoderzawje  (egyeduralom)  elleni  fegyveres  harc, 
a  népek  börtönének  szétrombolása  az  eszköz,  amely  bennünket  ezen 
célhoz  elvezet. 

Terjesszük  tehát  az  önálló  Ukrajna  eszméjét!  Szervezzük  meg 
tehát  népünket  a  fegyveres  harcra!     Gyengítsük  minden  rendelkezé- 

síinkre  álló  eszközzel  az  orosz  egyeduralmat!  Gondoljunk  arra,  hogy 
annak  Jegyőzése  a  jelenlegi  európai  konfliktusban  biztosítéka  lesz 
annak,  hogy  az  orosz  népek  általános  orosz  forradalma  és  az  ukrajnai 
nép  nemzeti  forradalma  győzedelmeskedjen! 

Tehát  éljen  az  ukrajnai  nép  fegyveres  harca!  Éljen  az  ukrajnai 
demokratikus  köztársaság!  Éljen  az  önálló  Ukrajna! » 

A  parasztokhoz  a  következő  kiáltványt  intézték: 

«Parasztok,  Testvérek! 

Bizonyára  emlékeztek  még,  hogy  miként  kezdlétek  meg  a  harcot 
az  1905.  és  1906.  években  egy  jobb  életért,  földért  és  szabadságért. 
Nagyon  is  sokáig,  egész  évszázadokon  át  görnyedtetek  a  földesúri  rab- 
szolgaságban és  egy  abszolutisztikus  kormány  béklyóiban.  Véretekkel 
és  verejtéketekkel  tápláltátok  a  földet  és  a  ti  munkátokból  húzták  az 
urak  a  hasznot,  ők  bőséges,  boldog  életet  éltek,  ti  pedig  éheztetek  kuny- 
hóitokban! De  nem  elég  ez!  A  tanácsos  urakkal  ti  már  rég  elvégez- 
tétek volna,  már  rég  jobb  életet  verekedtetek  volna  ki,  ha  nem  állott 
volna  az  urak  mögött  az  abszolutisztikus  moszkovita  kormány  a  had- 
seregével, ágyúival  és  fegyvereivel,  rendőreivel,  hivatalnokaival  és  bör- 
töneivel) és  nem  állana  még  ma  is  ott. 

Még  rosszabb!  Ez  a  hadsereg,  az  uraknak  és  a  kormánynak,  a  tí 
legelkeseredettebb  ellenségeiteknek  támasza,  az  egyszerű  nép  gyerme- 
keiből, a  ti  saját  fiaitokból  áll.  Mikor  az  országokra  éhes  moszkovita 
kormány  előidézte  Japánnal  a  háborút,  egész  néptömegeket  áldozott 
a  biztos  halálnak.  Ezer  és  tízezer  ember  pusztult  el  abban  a  háború- 
ban. És  amikor  az  otthonmaradottak  nem  tudták  már  elviselni  tovább 
a  sorsukat  és  jogaikért  megkezdték  a  harcot,  a  moszkovita  kormány 
a  hadseregeket  ellenük  vezette! 

Tudjátok  jól,  hogy  a  moszkovita  kormány  miiyen  eszközökkei, 
milyen  erőszakosságokkal  nyomta  el  a  forradalmat.  Tudjátok  azt  is, 
hogy  attól  az  időtől  kezdve  az  élet  a  mi  Ukrajnánkban  semmit  sem 
javult.  Most  is,  mint  ezelőtt  kiszipolyoznak  bennünket  az  urak  és  a 
bürokraták,  mint  azelőtt,  ugy  most  sincs  semmi  szabadságunk.  Nin- 
csenek saját  iskoláink,  kénytelenek  vagyunk  a  moszkovitába  járni. 
Nincsen  saját  közigazgatásunk  sem.  Mint  annakelőtte,  ügyeink  és  szük- 
ségleteink fölött  nem  magunk  egyedül  rendelkezünk,  nem  szabadon, 
a  nép  választotta  férfiak  utján,  hanem  a  moszkovita  kormány  Péter- 
váron. Most  folyamatban  van  a  háború.  És  újból  be  fognak  sorozni 
benneteket  a  cári  hadseregbe  és  újból  céltalanul  fogjátok  véreteket  őr- 
jöngő ellenségetek,  a  moszkovita  kormány  vágyaiért  kiönteni.  Azt  is 
tudjátok  jól,  hogyha  a  cári  seregeket  nem  fogják  az  idegen  államok 
legyőzni,  akkor  létfeltételeitek  rosszabbodni  fognak. 

Elég  a  szenvedésekből!  Használjuk  ki  a  helyes  időpontot!  Has/ 

náljuk  ki  a  pillanatot,  amikor  idegen  álllamok  a  velünk  ellenséges  mosz 
kovita  kormány  ellen  hadbaszállnak.  Kezdjük  elülről  a  harcot!  Har- 
coljunk népünk  jogaiért!  Harcoljunk  önállóságáért,  hogy  saját  magát 
kormány  ózhassa  és  saját  polgárai  révén  teremtsen  rendet! 

Harcoljunk  az  önálló,  senkitől  sem  függő  Ukrajnáért.  Mert  ha 
országunkban  magunk  leszünk  az  urak,  ugy  jobb  létfeltételeket  fogunk 
elérhetni. 

Rajta!  Világosítsuk  fel  a  műveletlen  parasztokat,  tömörítsük  tit- 
kos szervezetekbe  és  fegyverezzük  föl  magunk,  hogy  az  urak  és  a 
moszkovita  kormány  ellen  harcoljunk.  Ne  tűrjük,  hogy  csapatokat 
gyűjtsön  össze,  mert  ha  legyőzik,  mi  is  könnyebben  győzzük  le. 

Célunk:  teljesen  független,  önálló  Ukrajna,  Ukrajna  paraszt  és 
ur  nélkül,  mint  ahogy  azt  a  mi  hires  őseink,  a  kozákok  nekünk  örökül 
hagyták.  Tehát  éljen  a  felkelés!  Éljen  a  forradalom  a  szabad  Ukrajna 
eléréseért!  Éljen  az  urak  és  parasztok  nélküli  önálló  Ukrajna! » 

Az  ukrajnai  munkásokhoz  pedig  ez  a  kiáltvány  szólt: 

«  Elvtársak! 

Ausztria-Magyarország  és  Németország  megüzenték  Oroszország- 
nak a  háborút.  Az  orosz  abszolutista  kormány  keverte  bele  országun- 
kat a  háborúba.  Félve  a  munkásság  forradalmi  mozgalmától*  amejy  az 
utóbbi  időben  újból  erőre  kapott,  elhatározta  az  orosz  kormány,  hogy 
a  nép  figyelmét  a  belső  viszonyokról  eredményes  háborúval  idegen 
államokra  tereli.  Nyugtalan  volt  ugyanis  amiatt,  hogy  Ausztriában  négy 
millió  ukrán  lakik  és  ott  szabadon  fejlődik.  Az  orosz  kormány  üldözi 
és  kegyetlen  módon  megsemmisíti  az  ukrán  élet  összes  jelenségeit 
Oroszországban.  Látja  azonban,  hogy  már  nem  képes,  hogy  már  nincs 
ereje  és  hatalma  az  ukrán  nép  felszabadítás  iránti  mozgalmát  elnyomni. 
Már  maguk  a  rendőrségi  tilalmi  szabályok  is  felmondják  a  szolgálatot. 
Bár  betiltották  a  Szewczenko  tiszteletére  rendezett  jubileumi  ünne- 
pélyt, annál  hangosabban  harsogott  Kiev  utcáin  az  ukrajnaiak  tilta- 
kozása. Az  orosz  kormány  azt  hiteti  el  magával,  hogy  rendkívüli, 
eddig  nem  használt  eszközökkel  le  fogja  verhetni  népünk  kebelében  a 
nemzeti-forradalmi  mozgalmat.  Ez  az  eszköz  volna  pedig  Ausztria  le- 
győzése és  elvevése  Galícia  azon  részének,  ahol  a  mi  népünknek  ma- 
radékai laknak  még,  hogy  azután  győzelem  után  a  mi  életünk  összes 
megnyilvánulásait  teljes  erővel  elnyomhassák.  Galícia  birtokbavétele  — 
azt  hiszi  az  orosz  kormány  —  az  a  biztosíték,  hogy  ez  nem  lesz  többet 
az  a  hely,  ahonnan  a  nemzeti  öntudat  szikrája  egész  Ukrajnában  el- 
terjed. Ausztriától  Galíciát  elszakítani!  Az  egész  ukrán  nemzetet  hatal- 
mában tartani!  Ez  a  célja  az  orosz  kormánynak,  amelynek  eléréséhez 
jól  bevált  eszközöket  talált.  Egyrészt  orosz  pénzek  és  ügynökök  által 
a  szerb  népet  állandóan  Ausztria  ellen  uszította.  Másrészt  megszervezte 

az  orosz  kormány  rubelek  segítségével  Galíciában  a  russzofil  árulók 
pártját,  amelly  hivatva  lett  volna  részére  a  talajt  a  győzelemhez  egyen- 
getni. Hosszú  ideig  tartott  az  orosz  kormánynak  nemzetünk  megsem- 
misítéséhez szükséges  előkészítő  ténykedés.  Amikor  azonban  a  szerbek 
saját  kormányuk  aktiv  segítségével  és  az  orosz  kormány  hivatalos  kép- 
viselői részvételével  Szerajevóban  az  osztrák  trónörököst  feleségével 
együtt  megölték,  akkor  az  osztrák  államnak  elfogyott  a  türelme.  Saját 
védelme  szempontjából  kénytelen  volt  a  szerb  kormány  tevékenységé- 
nek véget  vetni.  Az  osztrák  kormány  Szerbiától  teljes  elégtételt  köve- 
telt és  amikor  ez  azt  megadni  nem  akarta,  megüzente  neki  a  háborút 
Válaszul  erre  az  orosz  kormány  mozgósította  egész  hadseregét  és  hajó- 
hadát és  felkészült  Ausztria  és  szövetségese,  Németország  hirtelen  meg- 
rohanására. Az  orosz  hadsereg  nemsokára  betört  Németországba,  mire 
az  megüzente  Oroszországnak  a  háborút.  Németország  példáját  követte 
Ausztria  is. 

Elvtársak!  Ebben  a  háborúban  fog  a  mi  sorsunk  is  eldőlni.  Orosz- 
ország győzelmének  következménye  knne,  hogy  mi  még  évtizedekig 
maradnánk  az  orosz  kancsuka  alatt.  Ha  Németország  és  Ausztria  le- 
győzi az  orosz  kormányt  és  seregeit,  akkor  a  mi  nemzeti  szabadsá- 
gunkért és  jobb  megélhetésünkért  folytatott  küzdelmünk  is  könnyebb 
lesz.  Az  ukrán  munkásság  nemcsak  nemzeti  felszabadulásáért  küzd, 
harcol  ő  a  szociális  felszabadulásért  is,  a  munkásság  felszabadításáért 
a  tőke  láncaiból.  De  ők  tudják  jól,  hogy  csak  a  nemzeti  rabszolgaság 
levetése,  csak  az  ukrán  nép  szabad  fejlődése  fogja  lehetővé  tenni,  hogy 
egész  erejét  a  jelenlegi  kapitalista  társadalmi  rend  elleni  harc  felé  for- 
dítsa. Ez  az  oka,  amiért  az  ukrán  munkásság  az  önálló  Ukrajna  jel- 
szavát magáévá  tette! 

Elvtársak!  Ebben  a  döntő  pillanatban  készüljetek  újból  az  orosz 
kormány  elleni  harcra!  A  forradalom,  amely  a  városokban  fel  fogja 
ütni  fejét,  meg  fogja  akadályozni,  hogy  az  orosz  kormány  ebből  a 
háborúból  mint  győztes  térjen  haza.  És  minél  jobban  fogják  az  orosz 
kormányt  ebben  a  háborúban  legyőzni,  annál  könnyebb  lesz  nekünk 
a  mi  szabadulásunkat  elérni.  Az  orosz  samoderzawje  elleni  általános 
ukrán  népfelkelés  szervezése  és  keresztülvitele  az  egyetlen  eszköz, 
célunk:  a  szabad,  önálló  és  demokrata  Ukrajna  eléréséhez!  És  a  sza- 
bad Ukrajnában  könnyebben  fog  nekünk  menni,  nemcsak  jobb  élet- 
feltételeket elérni,  hanem  a  kapitalizmus  ellen  is  harcolnunk. 

Ragadjátok  meg  tehát  a  fegyvert!  Éljen  az  általános  ukrán  nép- 
felkelés! Éljen  az  önálló  demokrata  Ukrajna!  Éljen  a  szociális  forra- 
dalom!))1) 

*)  L.  Oeorg  Ruczka:  Die  Russischen  Sozialisten  und  der  gegenwártige 
krieg.  Kiadja  a  Partié  der  Ukrainischen  Sozialrevolutionáre.  (Wien  1915.) 

Az  ukrajnai  szociáldemokrata  párt  egyik  csoportja  közzétette 
ukrán  fordításban  Parvusnak  egy  röpiratát,  amelyhez  a  kiadó  az  elő- 
szóban többek  között  a  következő  megjegyzést  fűzi: 

aRánk,  ukrajnai  szociáldemokratákra  nézve  különösen  a  Parvus 
által  az  ukrán  kiadáshoz  irt  előszó  bir  nagy  jelentőséggel.  Ez  és  Lenin- 
nek a  legújabb  nyilatkozata,  amely  kifejezi  az  Ukrajna  megszabadítása 
iránti  kívánságot,  el  fogja  oszlatni  a  politikai  kétségeket  és  előítéle- 
teket, amelyek  a  politikailag  és  nemzetileg  még  eléggé  fel  nem  világo- 
sított munkások  körében  támadtak.  Meg  fogja  mutatni  nekik,  hogy 
« nem-ukrajnaiak »  is,  sőt  a  legtehetségesebb  marxisták  is  a  jelen  pilla- 
natban elismerik  az  életképtelen  centralisztikus  cári  birodalom  szét- 
rombolásának  nagy  fontosságát  az  európai  demokráciára,  valamint  a 
fontosságát  egy  egészséges  parasztosztállyal  rendelkező  hatalmas  de- 
mokrata Ukrajna  és  más  nemzeti  államok  alapítását.))  Egy  másik  szo- 
cialista csoport  Svájcban  kiadott  «Borotjba»  (harc)  cimü  lapjában  küz- 
dött a  szabad  Ukrajnáért. 

A  hatalmas  orosz  front  mögött  igy  indult  meg  az  erjedés  a  háború 
első  pillanatától  fogva.  Amikor  pedig  a  szövetséges  központi  hatalmak 
seregei  széttépték  az  orosz  front  vasfüggönyét,  villanó  fénnyel  lobbant 
ki  mögötte  az  orosz  forradalom  nagyszerű  színjátéka.  Ennek  a  nagy 
forradalomnak  sikerében  jelentős  része  van  annak  az  ukrán  köztársa- 
ságnak, amely  szabadságáért  folytatott  következetes  harca  eredménye- 
ként 1918  február  8-án  megkötötte  a  négyes  szövetség  hatalmaival 
a  békét. 


Az  orosz  földkérdés. 

Irta :  N.  Trockij. 

Ezt  a  tanulmányt  a  külügyi  népbiztosnak  egyik  könyvéből  vesz- 
szük,  amely  még  a  háború  előtt  1909-ben  jelent  meg.  Trockij,  aki  már 
a  háború  előtt  is  egyike  volt  a  legismertebb  szocialista  Íróknak,  ebben 
a  tanulmányában  az  orosz  agrárkérdés  lényegét  és  jelentőségét  fejte- 
geti és  ha  végigolvassuk  tanulmányát,  ugy  bizonyára  el  kell  ismernünk, 
hogy  a  külügyek  népbiztosa  következetes  férfiú.  Mint  miniszter  tény- 
leg azt  a  programmot  hajtja  végre,  amire  agitátor  korában  felesküdött. 

Általában  Trockij  szinte  dogmatikus  pontossággal  valósítja  meg 
—  vagy  legalább  igyekszik  megvalósítani  —  azokat  az  elméleteket, 
amelyeket  írásaiban  hirdet.  A  népbiztosok  kormányának  politikája  nem 
egyéb,  mint  gyakorlati  megvalósítása  annak  a  felfogásnak,  amelyet 
Trockij  ur  a  marxizmusról)  vall.  A  külügyek  népbiztosa  szerint  Orosz- 
országban a  kapitalizmus  és  a  cárizmus  kiegyenlíthetetlen  ellentétben 
állanak  egymással. 

A  cárizmus  gazdasági,  politikai,  közigazgatási  és  pénzügyi  téren 
képtelen  megfelelni  azoknak  a  követelményeknek,  amelyeket  a  hirtelen 
fejlődő  nagyipar  támaszt  vele  szemben.  Feltétlenül  szükségessé  váWk 
tehát  a  cárizmus  megbuktatása.  Az  abszolút  hatalmú  cár  azonban  kezé- 
ben tartja  az  egész  hadsereget,  közigazgatást,  az  európai  tőke  támo- 
gatását. 

Mit  lehet  ezzel  a  hatalommal  szembeállítani? 

Az  orosz  nagyipar  óriási  arányú  fejlődése  nagyhatalmúvá  teszi 
az  orosz  proletáriátust.  A  proletáriátus  szervezett  erejét  akarja  Trockij 
szembeállítani  a  cárizmus  katonai  erejével.  A  munkásosztály  erejét 
nem  a  proletáriátus  száma  adja  meg,  hanem  az  a  szerep,  amelyet  a  ter- 
melésben betölt.  A  proletáriátus  harcának  egyik  leghatalmasabb  fegy- 
vere tehát  az  általános  sztrájk,  amely  desorganizálja  az  államot,  meg- 

bénítja  a  cárizmus  kormányzati  gépezetéi,  elállítja  vasutait,  távíróját. 
Ez  azonban  csak  az  egyik  eszköze  a  proletariátusnak.  Amig  a  munkás 
osztáÜy  egyedül  harcol  Oroszországban  a  cárizmus  ellen,  addig  ez  a 
harc  nem  lehet  sikeres,  mert  a  proletárforradalom  mindig  elvérzik  a 
jobbára  parasztokból  álló  hadsereg  bajonnetjein.  Az  orosz  munkásság 
feladata  tehát  az,  hogy  kiterjessze  forradalmi  szellemét  a  hadseregre 
és  a  parasztságra.  A  hadsereg  forradalmasításának  legjobb  módszere 
Oroszországban  —  véli  Trockij  —  ha  a  proletáriátus  nyilt  utcai  harc- 
ban lép  fel  a  hadsereggel  szemben.  Ha  a  katonák  látják,  hogy  munkás- 
testvéreik készek  meghami,  ha  látják,  hogy  a  tömeg  eszmékért  képes 
feláldozni  magát,  akkor  a  katona  is  megdöbben  és  gondolkodóba  esik 
azon,  hogy  a  cárizmus  igazságos  ügyért  parancsolta-e  őt  az  utcára.  Az 
orosz  faluban  pedig  annyi  az  elégedetlenség,  a  nyomor  az  agrárkérdés 
rendezetlensége,  megoldatlansága  folytán,  hogy  a  forradalmi  szellemet 
könnyű  lesz  oda  átpalántálni. 

A  földkérdés:  ez  az  orosz  forradalom  központi  problémája,  — 
véfli  Trockij.  Ezen  a  ponton  dől  el  az  orosz  jövő  kérdése  és  szerinte 
csak  egyféleképen  lehet  megoldani  ezt  a  kérdést:  a  nagy-  és  közép- 
birtokok kártalanítás  nélkül  való  kisajátítása  utján.  Ezt  fejtegeti  Trockij 
abban  a  tanulmányban,  amelyet  alább  közlünk. 


A  különben  nem  egészen  pontos  statisztikai  adatok  sze- 
rint Oroszország  évi  bevétele  —  az  iparé  és  mezőgazdaságé 
együtt  —  évenként  hat-hét  milliárd  rubel,  amiből  1*5  milliárdot, 
vagyis  több  mint  az  ötödrészt  az  államkincstár  zsebeli  be.  Ily 
módon  Oroszország  viszonylag  háromszor,  négyszer  szegényebb, 
mint  a  többi  európai  államok. 

A  keresők  száma,  mint  már  láttuk,  az  összlakosság  szá- 
mához viszonyítva  nagyon  csekély  és  ezeknek  a  termelő  ereje 
is  meglehetősen  alacsony  nívón  áll.  Ez  áll  az  iparra  vonatkozó- 
ag  is,  amelynek  haszna  távolról  sem  felel  meg  a  benne  fog- 
lalkoztatott munkások  számának;  de  összehasonlíthatatlanul 
alacsonyabb  színvonalon  állanak  a  termelő  erők  a  mezőgazda- 
ságban, amely  az  ország  lakosságának  körülbelül  61  százalékát 
foglalkoztatja  és  mégis  csak  2-8  milliárdot,  vagyis  a  nemzeti 
jövedelemnek  kisebb  felét  hozza. 

Az  orosz  mezőgazdasági  —  túlnyomó  kisebbségében  pa- 
raszti —  termleílés  jelegét  alapvonásaiban  az  1861-iki  «felszaba- 
iító  reform»  szabja  meg.   Az  állam  érdekében  hajtották  végre 

ezt  a  reformot,  de  hozzászabták  az  orosz  junkerség  önző  ér- 
dekeihez és  ez  a  reform  nemcsak  a  föld  felosztásánál  csapta  be 
a  parasztot,  de  a  pénzügyi  rabszolgaság  jármát  is  nyakába 
akasztotta. 

Az  alábbi  táblázatból  láthatjuk,  hogy  a  jobbágyság  meg- 
szüntetésekor mjeinnyi  föld  jutott  a  három  különböző  kate- 
góriába! tartozó  parasztságnak: 


Parasztkategóriák 

A  férfijobbágyok 

A  kiosztott  deszja- 

Egy  férfijob- 

száma 

tinok  száma 

bágyra  jutott 

Földbirtokosi    

11,907.000 

37,758.000 

3*17 

Állami    _ 

10,347.000 

69,712.000 

6'74 

Koronauradalmi    ...  ._.  | 

870.000 

4,260.000 

4-90 

Összesen  | 

23,124.000 

111,730.000 

4-83 

Ha  fel  is  tesszük,  hogy  az  állami  jobbágyokra  eső  föld- 
birtok (6*74  deszjatin  egy  férfijobbágyra)  az  akkori  gazdasági 
viszonyok  között  elegendő  volt  arra,  hogy  egy  parasztcsalád 
egész  munkaerejét  igénybe  vegye  —  és  ez  körülbelül  megfelel 
a  valóságnak  —  ugy  kiderül,  hogy  az  állami  és  koronauradalmi 
jobbágyoknak  körülbelül  44  millió  deszjatin  föld  kellene,  hogy 
a  feltétlen  szükséges  földmennyiség  rendelkezésükre  álljon. 
Azok  a  birtokok,  amelyeket  a  parasztok  a  jobbágyság  idejében 
saját  céljaikra  műveltek,  munkaerejüknek  csak  a  felét  vették 
igénybe,  mert  hiszen  a  paraszt  kötelezve  volt  arra,  hogy  egy 
héten  három  napig  a  földbirtokosnak  álljon  rendelkezésre. 
Ennek  ellenére  is  még  ezekből  az  elégtelen  birtokrészekből  is 
—  nagy  eltérésekkel  a  különböző  kerületekben  —  a  legjobb 
földnek  körülbelül  két  százalékát  a  birtokos  nemes  számára 
kobozták  el.  Ilyen  módon  még  szaporították  azt  a  mezőgazda- 
sági népességtöbletet,  amelynek  foglalkoztatására  nem  volt  a 
parasztságnak  földje. 

A  reformot  követő  ötven  esztendő  lényeges  változást  idé- 
zett elő  a  birtokviszonyokban,  amennyiben  körülbelül  3/4  milliárd 
rubel  értékű  föld  a  nemesség  kezéből  a  kereskedő  és  paraszt 
burzsoázia  kezébe  ment  át.  A  kisparasztok  nagy  tömegeire 
ebből  a  folyamatból  semmi  előny  nem  háramlott. 

Európai  Oroszország  ötven  kormányzóságában  1905-ben 

a  következőkép  oszlott  meg  a  föld  a  különféle  -társadalmi  osz- 
tályok közt: 


1.  Részesedési  föld  

112 

millió  deszjatin 

ebből  egykori  állami  jobbágyé  . 

66-3 

» 

» 

földbirtokosi  jobbágyé  .... 

38-4 

» 

» 

2.  Magántulajdon   

101*7 

» 

ebből  társaságé,  egyesületé     .  . 

15-7 

» 

» 

(11*4  millió  paraszti) 

egyes  tulajdonosé   

3*2 

» 

(2*3  millió  paraszti) 

20-tól  30  deszjatinig  .... 

3-3 

)> 

» 

50  deszjatin  fölött  

79-4 

» 

» 

3.  Koronauradalom  

145 

» 

» 

4.  Egyházi,    kolostori,    városi  és 

egyéb  birtok   . 

8-8 

» 

.» 

A  reform  eredménye  az  volt,  mint  fentebb  láttuk,  hogy 
egy  férfijobbágyra  átlag  4*83  deszjatin  jutott.  Negyvenöt  évvel 
később,  1905-ben,  az  újólag  szerzett  birtokokat  is  beleszámítva, 
csak  3*1  deszjatin  jut  egy  férfire.  Más  szóval  a  parasztság  föld- 
birtoka 36  százalékkal  csökkent,  Az  ipar  és  kereskedelem  fej- 
lődése, ami  a  paraszti  lakosságszaporulat  V3-át  abszorbeálja 
évenként,  a  határtartományokba  való  kivándorlás,  ami  a  cen- 
trum paraszti  lakosságát  bizonyos  mértékig  ritkította;  végül  a 
parasztbank  tevékenysége,  amely  a  közepesen  és  jobban  szituált 
parasztnak  lehetővé  tette,  hogy  1882-től  1905-ig  7*3  millió  desz- 
jatin földet  szerezzen  —  mindezek  a  tényezők  tökéletesen  elég- 
teleneknek bizonyultak  airra,  hogy  a  természetes  népességszapo- 
'rulatot  kiegyenlítsék  és  a  földéhség  kiéleződését  megelőzzék. 

Hozzávetőleges  számítás  szerint  öt  millió  felnőtt  férfi  nem 
talál  alkalmaztatást  munkaereje  számára.  És  ennek  az  öt  mil- 
liónak csak  a  kisebbik  felét  teszi  ki  az  ipari  tartalékhadsereg 
vagy  a  vándorlegények,  csavargók,  koldusok  és  hasonló  elemek. 
A  fölösleges  emberek  e  hatalmas  légiójának  túlnyomó  része  a 
parasztsághoz  tartozik.  Ezek  nem  jövő-menő  proletárok,  hanem 
röghöz  kötött  parasztok.  Miközben  munkaerejüket  olyan  föld- 
nek szentelik,  amelyet  nélkülök  épp  oly  jól  meg  lehetne  mű- 
velni, kiszorítják  a  paraszti  munka  produktivitását  és  csak  az- 
által tudják  magukat  megmenteni  az  elproletárizálódástól,  hogy 

még  szélesebb  paraszttömegeket  kergéinek  a  nyomorúság  kar- 
jaiba. Az  elméletben  elgondolható  kibontakozás  ebből  a  helyzet- 
ből, amennyiben  ez  a  kapitalista  renden  belül  lehetséges,  a  mező- 
gazdasági többtermelés  lenne.  Ehhez  azonban  az  kellene,  hogy 
a  parasztnak  tudása,  ismeretei,  kezdeményező  leireje  és  szilárd 
jogrendje  legyen;  csupa  olyan  föltétel,  amely  az  abszolutisz- 
tikusán kormányzott  Orosz  országban  nem  volt  meg  és  n|em 
lehetett  meg.  De  az  okszerűbb  gazdálkodás  legfőbb  és  leg- 
komolyabb akadálya  az  anyagi  eszközök  hiánya  volt  ós  marad. 
És  a  paraszti  gazdálkodás  válságának  ez  a  része  ép  ugy  az 
1861-iki  reformban  találja  eredetét,  mint  a  földéhség.  Mert  még 
a  szűkösen  mért  földbirtokot  sem  ingyen  kapta  a  paraszt 
1861-ben.  A  földért,  amelyen  a  jobbágyság  ideje  alatt  életét 
tengette,  az  ő  saját  földjéért,  amelyet  a  kormány  ridegen  meg 
is  nyirbált  teirj|e!d  elmében,  ezért  a  földért  még  megváltási  dijat 
is  kellett  fizetni  a  földbirtokosnak.  A  felbecsülést  a  kormány 
ügynökei  végezték  —  szoros  egyetértésben  a  földbirtokosokkal, 
és  igy  történt,  hogy  a  tőkésített  földjáradék,  648  millió  rubel 
helyett  a  parasztság  867  millió  rubelnyi  adósságot  volt  kénytelen 
elvállalni.  A  jobbágyfelszabadítás  lényege  tehát  abban  állott, 
hogy  a  parasztság  megfizette  a  földbirtokosoknak  saját  föld- 
jének árát  és  ezenfelül  még  219  milliót  a  feudális  szolgáltatások 
váltsága  fejében. 

Vegyük  ehhez  még  az  uzsoraszerü  bórösszeg|eket,  ame- 
lyeket a  földéhség  következtében  fizettek,  és  ai  cári  fiskus  irtó- 
zatos munkáját.  így  például  egyenes  földadóban  minden  pa- 
raszti deszjatin  egy  rubelt  és  ötven  kopeket  fizet,  mig  a  magán- 
tulajdonban levő  deszjatin  csak  huszonhárom  kopeket.  Ennek 
megfelelőleg  majdnem  az  egész  orosz  állami  budget  a  paraszt 
vállaira  nehezedik.  Azok  a  miezőgazdasiági  bizottságok,  ame- 
lyeket maga  a  kormány  szervezett  1902-ben,  megállapították, 
hogy  a  parasztcsailád  közvetlen  és  közvetett  adókban  a  tiszta 
földhozadéknak  ötven-száz  százalékát  fizeti.  Migi  igy  az  állam 
a  paraszti  nyereség  oroszlánrészét  zsebrevágjai,  úgyszólván 
semmitsem  ad  kárpótlásul  a  falu  kulturális  színvonala  emelésére, 
és  termelő  erőinek  kifejlesztésére.  Ez  természetesen  egyfelől  re- 
ménytelen adóhátralékok  felhalmozódásához  vezet,  másfelől 
azonban  megakasztja  a  mezőgazdaság  fejlődését,  sőt  egyenesen 
tönkreteszi  azt. 

Középső  Oroszországnak  egész  óriási  kiterjedésű  területén 
a  mezőgazdasági  technika  és  ezzel  az  aratási  eredmények  ugyan- 
azon a  színvonalon  vámnak  ma  is,  mint  ezer  évvel  ezelőtt.  A 
búzaaratás  átlagban  a  következő  eredményeket  mutatja:  Angliá- 
ban hektáronként  26*9  hektoliter,  Németországban  17  hektoliter 
é/  Oroszországban  6*7  hektoliter.  Itt  azonban  még  meg  kell 
említenünk,  hogy  a  paraszti  föld  terméseredménye  46  százalék- 
kal alacsonyabb,  mint  a  nagybirtokosé,  és  ez  a  különbség  atnnál 
nagyobb,  minél  rosszabb  az  aratás. 

Arról  májr  njem  is  álimodik  a  paraszt,  hogy  az  Ínséges 
időkre  gabonakészleteket  halmozzon  fel.  Az  uj  pénzviszonyok 
egyrészt,  a  kincstár  másrészt  •  egyenesen  rákényszerítik,  hogy 
azonnal  csengő  pénzzé  váltsa  be  minden  készletét  és  esetleges 
fölöslegét;  a  pénzét  viszont  a  föld  bérösszege  és  aiz  adóhivatalok 
a  legrövidebb  idő  alatt  elveszik  tőle.  A  kétségbeesett  hajsza, 
amelyet  a  rubel  után  folytat,  arra  kényszeríti  a  parasztot,  hogy 
kíméletlenül  kizsarolja  a  földjét,  amely  sem  trágyához,  sem 
szakszerű,  alapos  megműveléshez  nem  jut.  A  kizsarolt  föld  a 
következő  esztendőben  rossz  terméssel  fizet  és  a  falura,  amely- 
nek nincs  készlete,  elemietntáris  erővel  tör  rá  a  nyomor,  éhség, 
szerencsétlenség ...  De  még  «normális>>  esztendőkben  is  félig- 
meddig  az  éhezés  állapotában  sínylődik  az  orosz  paraszt.  Meg 
kell  nézni  egy-egy  parasztcsalád  budgetjét.  Ez  aztán  igazán 
megérdemelné,  hogy  az  európai  bankároknak,  a  cárizmus  hite- 
lezőinek arany  homlokára  véssék:  az  orosz  p  arasz  tcsalád  min- 
den egyes  tagja  évenként  kiad  ennivalóra  19*5,  lakásra  3*8, 
ruházatra  5*5,  egyéb  anyagi  szükségletekre  1*4  és  szellemi 
szükségletekre  2*5  rubelt.  Egyetlen  szakképzett  európai  munkás 
annyit  költ  a  saját  személyére,  mint  két  hat-hattagu  orosz  pa- 
rasztcsalád. 

De  még  ezeknek  a  kiadásoknak  fedezésére  —  és  ezt  a  köl- 
tekezést egyetlen  moralizáló  titkos  tanácsos  sem  mondhatja  túl- 
ságosan könnyelműnek  —  még  ehhez  is  hiányzik  a  parasztság- 
nak évenként  több  mint  leigy  milliárd  rubelnyi  jövedelme,  amit 
a  mezőgazdaság  nem  tud  megadni  neki.  A  háziipar  meghoz  a 
falunak  körülbelül  200  millió  rubelt.  Ha  levonjuk  ezt  az  ösz- 
szeget,  ugy  a  paraszti  gazdálkodás  még  mindig  850  millió  rubel 
évi  deficittel  küzködik:  —  pontosan  az  az  összeg,  amelyet  a 
kincstár  adóban  von  el  a  paraszttól. 

A  paraszti  gazdálkodás  jellemzés  énéi  eddig  az  egyes 
rayonok  különbözőségét  teljesen  figyelmen  kivül  hagytuk.  Ezek 
a  különbözőséglek  azonban  igen  nagy  szerepet  játszanak  való- 
jában, aminthogy  az  agrár  forradalomban  is  markánsan  meg- 
mutatkoztak. Ha  csak  európai  Oroszország  ötven  kormányzósá- 
gát vesszük  figyelembe,  ugy  a  paraszti  gazdaság  jellegét  és  a 
gazdasági  fejlődés  nivóját  véve  alapul,  az  ország  három  rayonra 
osztható: 

1.  Az  ipari  rayon,  amelyből  északon  a  pétervári,  délen  a 
moszkvai  kormányzóság  emelkedik  ki.  A  gyár  —  főként  a  tex- 
tilgyár —  a  háziipar,  helyenként  a  kerti  vetemények  jellemzik 
ezt  az  északi  kapitalisztikus  rtemdszert,  amely  Moszkvát  és  Pé- 
tervárt uralja.  Mint  minden  ipari  ország,  ugy  az  sem  képes  arra, 
hogy  ellássa  magát  gabonával,  egyéb  élelmiszerrel  és  a  dél- 
vidék behozatalára  szorul. 

2.  A  délkeleti  rayon,  amelyet  a  Fekete-tenger  és  a  Volga 
alsó  folyása  határol  —  az  orosz  ((Amerika ».  Ez  a  vidék,  amiely 
úgyszólván  nem  is  ismerte  a  jobbágyságot,  a  gyarmat  szerepét 
játszotta  a  Közép-Oroszországgal  szemben.  A  szabad  steppéken, 
amelyek  nagy  tömeg  bevándorlót  csábítottak  oda,  rövid  időn 
belül  valóságos  « gabonagyárak))  alakultaik,  modern  gazdaságok, 
amelyek  a  legújabb  mezőgazdaságii  gépeket  alkalmazzák  és 
búzájukat  északra  —  az  ipari  rayonba  —  és  nyugatra  —  kül- 
földre —  küldik.  Ezzel  párhuzamosan  a  munkáskezek  nagy  tö- 
mege talált  itt  foglalkoztatást  a  kikészítő  iparban,  amit  a  «nehéz» 
ipar  fejlődése  és  a  városok  lázas  növekedése  kivan.  A  falukban 
is  igen  lelőrehaladott  ezen  a  vidéken  az  osztályok  differenciáló- 
dása. A  paraszti  farmerrel  szemben  áll  a  paraszti  proletár,  aki 
nem  ritkán  a  « fekete  földü»  kormányzóságból  vándorolt  be. 

3.  A  régen  iparos  észak  és  az  ujabban  iparosodó  dél  között 
van  a  széles  fekete  földü  rayon  —  az  orosz  «India».  Ennek  a 
rayonnak  lakossága  már  a  jobbágyság  korában  is  meglehetősen 
sürü  volt  és  csak  a  földmüvelésből  élt.  Ez  a  népesség  az  1861-iki 
reformnál  földbirtokainak  24  százalékát  elvesztette,  amikor  is 
a  legjobb  és  legnélkülözhetetlenebb  parcellák  kerültek  a  föld- 
birtokosok kezére. 

A  föld  ára  gyorsan  emelkedett;  a  földbirtokosok  tisztára 
parazita  gazdálkodást  folytatlak,  amennyiben  földjüket  a  pa- 
raszt primitív  mezőgazdasági  eszközeivel  művelték  vagy  bérbe- 

adták  a  parasztnak,  aki  többé  aztán  nem  szabadulhatott  a  bérlő 
rabszolgaság  jármából.  A  munkások  százezrével  vándorolnak 
ki  innen  az  északi  ipari  rayonba  és  a  déli  steppékbe  és  ezáltal 
mindkét  helyen  lerontják  a  bérviszonyokat.  A  fekete  föld  vidé- 
kén nincs  gyáripar  és  nincs  kapitalisztikus  mezőgazdaság.  A 
kapitalista  farmer  nem  tud  itt  konkurrálni  a  lerongyolódott 
bérlővel  és  a  gőzeke  elbukik  a  paraszt  nyakas  elmaradottságá- 
val szemben,  aki,  miután  nemcsak  az  ő  « tőkéjének))  hasznát,  de 
a  munkabérének  nagyobb  részét  is  elfizeti  bérösszeg  formájá- 
ban, olyan  kenyérrel  táplálkozik,  amelyeit  lisztből,  fürészporból 
és  megőrölt  fakéregből  dagasztanak.  Helyenként  olyan  fokot 
ér  el  a  paraszt  szegénysége,  nyomora,  hogy  gazdagsági  jele,  ha 
férgek,  poloskák  vannak  lakásában.  És  Schingarew,  a  liberális 
orvos,  megállapította,  hogy  a  woroneschi  kerület  földnélküli 
parasztjainak  házaiban  nincs  poloska,  mig  a  módosabb  parasz- 
toknál a  jólét  arányában  nő  a  poloskák  száma  is. 

A  technika  fejlődéséről  ilyen  körülmények  között  termé- 
szetesen szó  sem  lehet.  A  gazdasági  eszközöket  —  köztük  az 
igás  állatokat  —  a  bérösszeg  és  adók  fejében  el  kell  adni.  És 
ahol  nem  fejlődnek  a  termelő  erők,  ott  nincs  a  társadalmi  diffe- 
renciálódás számára  sem  hely.  A  « fekete  föld))  ray ónban  az 
egyenlőség  uralkodik:  —  a  nyomor  egyenlősége.  A  parasztság 
osztályokra  való  tagozódása  az  északi  és  déli  vidékekhez  képest 
egészen  felületes.  A  csírázó  osztályellentétek  fölött  eluralkodik 
az  az  éles  rendi  ellentét,  amiely  az  elszegényedett  parasztság  és 
a  nemesség  között  van. 

Ez  a  három  gazdasági  tipus,  amelyet  itt  jellemeztünk,  nem 
mindig  esik  egybe  a  földrajzi  határral.  Az  állam  egysége  és  a 
belső  vámvonalak  hiánya  elveszik  annak  a  lehetőségét,  hogy 
különálló  gazdasági  szervezetek  alakuljanak.  A  vértelen,  de 
éppenséggel  nem  áldozat  nélkül  való  küzdelem  a  bérelt  földbir- 
tok és  a  kapitalizált  mezőgazdaság  között  még  egyre  tart  —  és 
a  kapitalizált  mezőgazdasági  termelés  még  mindig  nem  dicse- 
kedhetik a  győzelemmel.  A  paraszt,  aki  nem  tud  földet  szerezni, 
akinek  nincs  mellékkeresete,  kénytelen  a  földbirtokostól  föl- 
det bérelni,  ha  még  olyan  rettenetes  is  a  bér.  Nemcsak  a 
nyereségről  mond  le,  nemcsak  a  kenyeret  spórolja  el  a  szájától, 
de  még  a  termelési  eszközeit,  állatait  is  elzálogosítja,  eladja, 
miáltal  az  alacsóny  színvonalon  álló  technikájú  gazdálkodás 
még  mélyebbre  sülyed.   A  kis  termeléssel  szemben,  amelynek 

ilyen  u  élőn  vei »  vannak,  amely  ilyen  olcsón  termel,  a  nagytőke 
tehetetlenül  áll:  a  birtokos  feloszlatja  szakszerűen  vezetett  gaz- 
dálkodását éis  földjét  kis  parcellákban  a  parasztnak  adja  bérbe. 
Miközben  a  bérletek  árát  és  föld  árát  magasba  srófolja,  a  cen- 
trum fölösleges  lakossága  egyszersmind  leszorítja  az  egész  or- 
szágban a  munkabéreket.  Ezáltal  viszont  a  gépek  beszerzéséi, 
a  technikai  felkészültség  fejlesztését  teszi  kevéssé  haszonhajtóvá 
—  és  pedig  nemcsak  a  mezőgazdaságban,  hanem  más  termelési 
ágakban  is.  A  tizenkilencedik  század  utolsó  évtizedélben  a  gaz- 
dasági lezüllés  átterjedt  a  déli  rayon  jelentékeny  részére  is  és 
a  bérietek  árának  növekedésével  egyidejűleg  a  parasztok  jószág- 
állományának  megfelelő  fogyása  volt  megállapítható.  A  mező 
gazdaság  válsájga  és  a  parasztság  elszegényedése  viszont  elvonja 
a  talajt  az  orosz  ipari  kapitalizmus  alól  is,  amely  első  sorban  a 
belső  piacra  van  ráutalva.  Igaz,  hogy  a  nehéz  ipar  legfőbb  meg- 
rendelője az  állam,  de  a  parasztság  folyton  fokozódó  elszegé- 
nyedése komoly  veszély  a  nehéz  iparra  nézve  is,  mert  a  pa- 
rasztság elszegényedése  az  álliannbudget  alaposzlopait  tá 
madja  meg. 

Ezek  a  dolgok  eléggé  magyarázzák,  miért  lett  az  agrár- 
kérdés az  orosz  politikai  élet  tengelyévé,  amely  körül  minden 
egyéb  forog  .Ebben  a  kérdésben  súlyos  sebeket  kaptak  az  or- 
szág összes  forradalmi  és  ellenzéki  pártjai,  az  agrárkérdés  körül 
fordult  meg  az  első,  második,  harmadik  duma  sorsa,  és  az 
agrárkérdés  az,  amelyen  a  cárizmus  össze  fogja  zúzni  bűnös 
homlokát. 

A  feudális-bürokrata  kormány  —  még  ha  a  legjobb  szán- 
dékok is  vezetnék  —  képtelen  radikális  reformot  végrehajtani 
olyan  téren,  amelyen  már  az  összes  palliativ  eszközök  értelmet- 
lensége bebizonyosodott.  Az  a  hat-hét  millió  deszjatin  használ- 
ható föld,  ami  fölött  még  az  állam  rendelkezik,  tökéletesen 
elégtelen,  amikor  a  falut  öt  millió  fölösleges  férfimunkás 
árasztja  el.  És  ezt  a  földel  is  legfeljebb  csak  eladhatná  a  kor 
mány  —  olyan  áron,  ahogyan  maga  vásárolta  a  földbirtokosok- 
tól. És  igy  ha  ez  a  hat-hét  millió  deszjatin  gyorsan  és  teljesen 
paraszti  kezekbe  kerülne  is,  akkor  is  a  nemesség  és  állam  zse- 
bébe kellene  vándorolnia  ia  paraszt  rubeljeinek,  épp  ugiy  mint 
1861-ben. 

jA  parasztság  nem  ugorhat  át  egyszerre  a  szegénységből, 
éhségből  az  okszerű  gazdálkodás  paradicsom ába.    Hogy  ilyen 

átmenet  egyáltalán  lehetővé  váljék,  ahhoz  az  kellene,  hogy  a 
parasztság  azonnal  megkapja  azt  a  földmennyiséget,  amennyire 
gazdálkodásának  mai  feliéielei  mellett  fellétlenül  szüksége 
volna,  hogy  a  maga  és  családja  munkaerejét  teljesen  ki  tudja 
aknázni.  A  nagy-  és  közép-latifundiumok  átadása  a  parasztság- 
nak első  és  elengedhetetlen  előfeltétele  minden  gyökeres  agrár- 
reformnak. 

Nem  nehéz  beigazolni  azt  sem,  hogy  a  nagybirtok  elkob- 
zása önmagában  véve  nem  is  elég  a  parasztság  megmentésére. 
A  mezőgazdaság  évi  jövedelme  2-8  milliárd  rubel  és  ebből 
2*3  milliárd  a  parasztoké  és  mezőgazdasági  munkásoké  és  csak 
450  millió  a  földbirtokosoké.  Másutt  elmondottuk  már,  hogy  a 
parasztság  évi  deficitja  850  millió  rubel.  Következésképen  a 
nagybirtok  konfiskálása  még  ennek  a  deficitnek  fedezésére  sem 
lenne  elegendő. 

Ilyen  és  ehhez  hasonló  számításokkal  a  nemesi  latifun- 
diumok elkobzásának  ellenségei  szoktak  érvelni.  Ezek  az  urak 
azonban  figyelmen  kivül  hagyják  a  kérdés  legfontosabb  részéi: 
az  elkobzásnak  csak  akkor  van  jelentősége,  ha  a  föld  a  tétlen 
kezekből  tevékeny  kezekbe  kerül,  amelyek  magas  nivóju  far- 
mergazdálkodást kezdenek  az  extenziven  művelt  földeken.  Ez 
az  intenzív  farmergazdálkodás  megsokszorozná  a  föld  hozadé- 
kát. Ilyen  farmergazdálkodás  azonban  orosz  földön  csak  akkor 
lehetséges,  ha  a  cári  abszolutizmust  fiskusával,  bürokratikus 
gyámkodásával,  militarizmusáva!  együtt  egyszersmindenkorra 
megbuktatják.  Az  agrárkérdésnek  teljes  formulája:  a  latifun- 
diumok kisajátítása,  a  cárizmus  bukása,  demokrácia!  Csak  ilyen 
feltételek  mellett  lehet  a  mezőgazdaságot  a  holtpontról  előrébb 
segíteni.  Ezáltal  növekednék  a  mezőgazdaság  termelő  ereje  és 
szükséglete  iparcikkekben;  viszont  az  ipar  ezáltal  hatalmas 
impulzust  kapna  és  a  felesleges  falusi  népesség  nagy  részét  ab- 
szorbeálná. Mindez  együttvéve  sem  adná  az  agrárkérdés  ((meg- 
oldását)): a  kapitalista  rendben  ezt  a  kérdést  egyáltalában  nem 
lehet  megoldani.  Az  azonban  kétségtelen,  hogy  az  abszolutizmus 
bukásának  és  a  feudális  uralom  pusztulásának  mindenképen 
meg  kell  előznie  ezt  a  megoldást. 

Az  agrárkérdés  Oroszországban  rettenetes  teher  a  kapi- 
talizmus lábán;  a  legfőbb  nehézség  és  legerősebb  támaszték  a 
forradalmi  pártok  számára  és  mementó  mori  az  ellenforradalom 
számára. 


Az  átmenetgazdaság, 


Irta :  Tonolli  Sándor. 


Ha  van  fogalom,  amelynek  sokat  emlegetett  volta  arányban  áll 
annak  tényleges  jelentőségével  is,  ugy  az  átmenetgazdaság  kétségtele- 
nül ezek  közé  tartozik.  Beszélünk  és  irunk  róla  ugyanúgy,  ahogy  vala- 
mikor éveknek  előtte,  amelyeket  már  szinte  eltemettünk  a  feledés 
homályában,  a  szövetségesek,  ententeok,  koaliciók  alakulása  idején 
beszéltünk  és  irtunk  egy  nagyhatalmak  közötti  háborúnak  politikai 
katonai  és  gazdasági  eshetőségeiről.  Ha  előszednők  ma  mindazokat  az 
Írásokat,  kezdve  Blochon,  Homer  Lean,  Suttner  Bertán  és  Bernhardin 
amelyek  erről  a  háborúról  előre  megíródtak,  mosolyognunk  kellene  rajta 
hogy  a  jóslásoknak  mennyire  az  ellenkezője  következett  be  az  egész 
vonalon. 

Ez  a  háború,  amelyet  a  legelső  közgazdák  is  először  lehetetlen- 
nek, azután  legfeljebb  nagyon  rövid  tartamúnak  jósoltak,  oly  gazdag 
volt  senki  általi  sem  sejtett  fordulatokban,  annyira  rácáfolt  minden 
emberi  számításra,  hogy  a  valószínűségi  következtetések  tökéletesen  el- 
\eszítették  minden  értéküket.  E  tapasztalatok  után  ma  már  csak  egyet 
tekinthetünk  valószínűnek,  hogy  a  háború  befejeztével  a  gazdasági  élet- 
nek megint  olyan  forradalmi  változása  fog  bekövetkezni,  mint  aminőt 
a  békegazdaságból  a  háborús  gazdaságba  való  átmenet  napjaiban  éltünk 
át.  Előkészülni  erre  a  változásra,  a  zökkenéseket,  megrázkódtatásokat 
mérsékelni,  a  békés  gazdasági  életet  megalapozni,  tartozik  annak  az 
állami  és  társadalmi  tevékenységnek  körébe,  melyet  átmenetgazdaság 
névvel  jelölünk. 

A  legelső  feladat,  amely  a  háború  megszűnése  alkalmával  reánk 
hárul,  gazdasági  életünk  megcsökkent  munkaképességének  teljes  helyre- 
állítása és  a  termelés  előfeltételeinek  biztosítása.  E  tekintetben  az  egyes 
kereseti  foglalkozások  nagyon  különböző  helyzetben  vannak.  Mező- 
gazdaságunk, bár  a  háború  folytán  a  föld  is  szenvedett,  mert  a  táplál- 
kozáshoz szükséges  anyagokat  csak  megcsökkent  mértékben  kapta  meg, 

emberi  munkaereje  kevés  volt,  állatállományában  a  háború  pusztításo- 
kat végzett,  mégis  nagyobb  nehézségek  nélkül  tudja  üzemét  fentartani. 
A  termelési  tényezők  ugyanis  változatlanul  megvannak  és  a  mezőgaz- 
daságnak leghamarabb  van  meg  az  ereje  ahhoz,  hogy  önmagát  regene- 
rálja. A  kereskedelem,  mint  nem  önálló,  hanem  a  mezőgazdaságtól  és 
ipartól  függő  tevékenység,  érzi  ugyan  a  készletek  hiányát,  de  nála  terme- 
lési előfeltételek  biztosítására  nincsen  szükség.  A  mezőgazdaság  és  ipar 
prosperitása  önmagában  eléggé  biztosítja  a  kereskedelem  fellendülését 
is.  Annál  nagyobb  mértékben  merül  fel  az  előfeltételek  biztosításának 
szüksége  a  kereseti  foglalkozások  harmadik  csoportjában,  az  iparban, 
akár  a  gyáripart,  akár  pedig  a  kézműipart  vesszük  tekintetbe.  Az  ipar- 
nak mindenekelőtt  anyagot  kell  nyújtani,  hogy  munkáját  újra  fel- 
vehesse, illetőleg,  hogy  mai  redukált  és  gyakran  csekélyebb  értékű  pót- 
anyagokkal dolgozó  üzemét  teljessé  tehesse.  A  legelső  feladat,  amely 
igy  reánk  hárui,  a  nyersanyagbeszerzés  ügye. 

Iparunk  üzemének  fentartása  már  a  háború  alatt  is  a  legnagyobb 
nehézségekbe  ütközött  és  hogy  eddig  is  egyáltalán  ki  tudtuk  tartani, 
az  csak  annak  tulajdonítható,  hogy  a  jeíen  évszázad  első  éveinek  magas 
konjunktúrája  mellett  a  termelés  óriási  lendületet  vett,  mindenfelé 
óriási  készletek  halmozódtak  fel,  de  ezek  a  készletek  a  háborút  köz- 
vetlenül megelőző  években,  mikor  a  politikai  feszültség  a  gazdasági 
téren  is  érezlelte  hatását,  nem  használódtak  fel.  így  a  háborút  min- 
denütt nagy  készletekkel  kezdték  meg,  amihez  hozzájárult  még  az  is, 
hogy  a  háború  folyamán  a  megélhetési  feltételek  fogalmában  óriási  el- 
tolódás történt  és  a  gazdasági  élet  óriási  alkalmazkodó  képességével  és 
találékonyságával  képes  volt  hozzáidomulni  a  megváltozott  viszonyok- 
hoz. A  háború  után  azonban  ez  az  állapot  nem  lesz  fentartható  és  arra 
kell  törekednünk,  hogy  ipari  üzemeink  minél  előbb  normális  viszonyok 
közé  kerüljenek. 

A  három  esztendős  háború  alatt  ipari  nyersanyagok  tekintetében 
kizárólag  saját  termelésünkre,  a  kevés  számú  semleges  államra  és  a 
közel  Keletre  voltunk  utalva.  Ezek  a  piacok  a  szükséges  nyersanyago- 
kat csak  részben  és  nem  is  kielégítő  mértékben  szolgáltathatták,  ugy 
hogy  a  háború  után,  mikor  az  összes  ipari  vállalatok  egyszerre  fognak 
jelentkezni,  hogy  az  üzemük  fentartásához  szükséges  nyersanyagokat 
megszerezzék,  az  ipari  nyersanyagok  egész  sorozatában  olyan  anyag- 
éhség  fog  mutatkozni,  aminőre  még  a  gazdasági  élet  története  példát 
nem  mutatott  fel.  A  legnagyobb  hiány  van  gyapjúban,  gyapotban,  jutá- 
ban, lenben,  kenderben,  bőrben,  ólomban,  rézben,  horganyban,  sőt  mint 
a  legutolsó  hónapok  tapasztalatai  mutatják,  már  hiány  kezd  jelentkezni 
a  vasban  és  a  bányák  teljesítőképességének  csökkenése  folytán  a  szén- 
ben is. 

A  helyzet  aránylag  könnyű  volna,  ha  csak  mi,  a  központi  hatal- 
mak volnánk  ebben  a  helyzetben.  Felhasználódott  azonban  a  semleges 
államok  nyersanyagkészlete  is  és  ma  már  ezek  is  ugyanolyan  anyag- 
hiánnyal küzdenek,  mint  mi.  Valószínű,  sőt  majdnem  biztosan  állítható 
az  is,  hogy  az  állapotok  a  «tulsó  parton »,  ellenfeleinknél  sem  sokkal 
jobbak.  A  háború  befejezte  után  hozzánk  hasonlóan  ők  is  meg  fognak 
jelenni  a  tengerentúli  piacokon,  hogy  iparuk  számára  nyersanyagokat 
vásároljanak,  ami  viszont  azt  fogja  eredményezni,  hogy  a  minden 
oldalról  jelentkező  óriási  szükséglet  mellett  az  árak  hihetetlen  magas- 
ságra fognak  emelkedni. 

Valósággal  ugy  állíthatjuk  fel  a  tételt,  hogy  ma  mindenben  hiány 
van  és  mindent  pótolni  kell  és  mégsem  helyezkedhetünk  arra  az  állás- 
pontra, hogy  válogatás  nélkül  megengedjük  az  ipari  nyersanyagok  be- 
hozatalát. Még  csak  a  behozatali  statisztikának  háború  előtti  adatait  sem 
vehetjük  irányadóul.  A  háború  utáni  anyagbeszerzést  lehetőleg  pontos 
anyag-  és  készletfelvételnek  kell  megelőzni.  Meg  kell  állapítanunk,  hogy 
mi  és  hol  van,  miben  legégetőbb  a  szükség  és  csak  azután  térhetünk  át 
magának  a  beszerzés  ügyének  a  lebonyolítására. 

A  beszerzésnek  a  kérdése  azonban  már  csak  azok  szerint  is, 
amikre  utaltunk,  a  legnagyobb  nehézségekbe  fog  ütközni.  Amig  a  háború 
a  központi  hatalmakra  és  az  ententera  szorítkozott  és  a  tengerentúli 
államok  termeléskorlátozásoknak  nem  voltak  alávetve,  még  lehetett 
remélni,  hogy  a  tengerentúli  államokban,  különösen  az  Unióban  a 
békekötés  pillanatában  nagy  mennyiségű  ipari  anyag  fog  rendelkezé- 
sünkre állani.  Egyes  előrelátó  vállalatok  már  kötéseket  is  eszközöltek, 
amelyek  a  békekötés  után  lettek  volna  effektuálandók.  Mióta  azonban 
fokozatosan  csaknem  az  összes  kulturáll'lamok  belesodródtak  a  világ- 
háboruba,  ezek  az  anyagok  hatványozott  mértékben  használódtak  fel, 
ugy  hogy  nemcsak  a  feldolgozó  államok  raktárait,  hanem  a  termelő 
államok  raktárait  is  a  békekötés  nagyrészt  üresen  fogja  találni. 

Hogy  csak  egy  példára  utaljunk,  a  gyapotban,  amely  a  kenyér- 
magvak  után  az  emberiségnek  legnagyobb  és  legfontosabb  szükségleti 
cikke,  a  háború  előtt  a  világ  termeliése  mintegy  öt  és  fél  milliárd  méter- 
mázsa volt,  de  már  ebben  az  időben  is  ott  tartottunk,  hogy  a  termelés 
a  szükségletnek  évi  negyedmilliárd  kilogrammal  való  növekedésével 
nem  tudott  lépést  tartani.  Európának  a  háború  előtti  kétségtelenül  nagy 
gyapotkészletei  tökéletesen  felhasználódtak  és  ma  a  világ  legnagyobb 
gyapottermő  piacának,  Amerikának  készletei  is,  az  országnak  a  háborúba 
való  belesodródása  következtében,  rohamosan  csökkennek. 

A  kilátások  tehát,  hogy  a  háború  után  a  mindenfelé  jelentkező 
anyaghiányt  gyorsabb  tempóban  pótoljuk,  csökkenő  irányzatot  mutat- 
nak. Emellett  mi  az  entente-államokkal  szemben,  a  világforgalmi  utak- 

tói  való  tökéletes  elzáralásunk  folytán  még  hátrányos  helyzetben  is 
vagyunk.  Azok  legalább  ismerik  a  tengerentúli  piacok  viszonyait  és 
tájékozódhatnak  arról,  ami  be  lesz  szerezhető.  Mi  azonban  csak  a  sem- 
leges országokon  keresztül  érkező,  nagyrészt  megbízhatatlan  értesülé- 
sekre vagyunk  utalva.  A  nagy  tengerentúli  piacokon  fennállott  cégeink 
beszüntették  működésüket,  minden  összeköttetésünk  megszakadt  és  tel- 
jesen uj  munkára  leszünk  utalva. 

Szinte  fantasztikus  ilyen  viszonyok  mellett  még  elképzelni  is,  hogy 
mi  fog  történni  a  háború  után  az  anyagbeszerzés  tekintetében.  Nemcsak 
idehaza  indul  meg  a  rettenetes  verseny,  hogy  mindenki  először  jusson 
nyersanyaghoz,  hanem  a  tengerentúl  is  egyszerre  fog  minden  vevő  meg- 
jelenni azzal  a  tendenciával,  hogy  az  amúgy  is  szédületesen  magas  ára- 
kat még  magasabbra  hajtsa  fel. 

Sok  függ  attól  is,  hogy  milyen  lesz  a  béke,  amelyet  ellenségeink- 
kel megkötünk.  Csakugyan  véget  fog-e  vetni  az  ellenségeskedésnek, 
katonai,  politikai  és  kereskedelmi  téren  egyaránt,  vagy  csak  a  kölcsönös 
kimerülés  folytán  szűnik  meg  a  háború,  de  megmarad  a  gyűlölködés, 
ellenséges  indulat,  amely  a  kereskedelmi  téren  is  fogja  hatását  éreztetni? 
A  pacifistáknak  lesz-e  igazuk,  akik  azt  hiszik,  hogy  ma  vivják  az  em- 
beriségnek legrettenetesebb,  de  egyúttal  utolsó  háborúját,  vagy  valóra 
válik  az  entente  vezető  embereinek  jóslása,  hogy  a  háború  után  tovább 
folytatódik  a  mi  gazdasági  bekerítésünk  és  megfojtásunk? 

A  mai  kölcsönös  fenyegetések  és  készülődések,  hacsak  a  látszat- 
ból Ítélünk,  erre  vallanak.  A  párisi  gazdasági  konferencia  egész  gazda- 
sági haditervet  dolgozott  ki  a  központi  hatalmak  ellen,  amely  a  béke- 
kötés után  kerülne  megvalósításra.  A  tervek  szerint  az  entente  államai 
egymás  között  messzemenő  gazdasági,  különösen  vámpolitikai  jellegű 
kedvezményeket  léptetnek  életbe,  kedvezményes  vámtarifát  állapítanak 
meg  azokra  a  semllegesekre,  akik  hajlandók  a  Németország  és  a  mon- 
archia elleni  gazdasági  háborúban  résztvenni,  magasabb  vámokat 
azokra  a  semlegesekre,  akik  velünk  a  jó  viszonyt  fenn  akarják  tartani; 
\  égül  legmagasabb  vámtarifa  lép  életbe  Németországgal  és  a  monarchiá- 
val szemben,  amely  ilyenformán  a  világ  forgalmából  ki  volna  rekesztve. 
Mindezeken  felül  pedig  kimondják  az  entente  államai,  hogy  gyarma- 
taikból nem  adnak  nyersanyagot  Németország  és  a  monarchia  ipara 
számára.  Minthogy  pedig  a  konferencia  határozatai  szerint  Német- 
ország gyarmatait  sem  kapja  vissza,  a  központi  hataílmak  iparának 
tengerentúli  behozatalra  utalt  része  lassú  elsenyvedésre  lesz  kárhoztatva. 

Ilyenforma  tendenciák  kétségtelenül  nálunk  is  jelentkeztek.  A 
mitteleurópás  gondolat  túlhajtásában  a  német  Scharfmacherek,  akik 
a  belga  és  francia  bányatelepekre,  Mezopotámia  gyapottermő  terüle- 
teire, a  belga  gyarmatokra  aspirálnak  és  a  központi  hatallímakat  továbbra 

is  lövészárokkal  akarják  elrekeszteni  a  világ  többi  részétől,  szintén 
nem  a  megértés  gondolatát  szolgálják.  Hasonlóan  nem  a  gazdasági 
békét  szolgálják  azok,  akik  a  német  szenet,  kálisót,  kémiai  anyagokat 
és  azokat  a  cikkeket,  amelyekben  a  német  ipar  uralkodik  a  világon, 
egyáltalán  nem,  vagy  csak  nagyon  terhes  feltételek  mellett  hajlandók 
szállítani  mai  ellenségeinknek. 

Ha  ez  igy  lesz  a  háború  után,  akkor  a  mi  nyersanyagbeszerzésünk 
majdnem  leküzdhetetlen  nehézségekbe  fog  ütközni,  mert  az  en tente  és 
érdekköre  nemcsak  azt  akadályozhatja  meg,  hogy  nála  és  gyarmataiban 
anyagokat  szerezzünk  be,  de  még  a  szállítás,  tranzitóforgalom  stb.  tekin- 
tetében is  igen  nagy  nehézségeket  támaszthat,  ha  sikerült  is  az  anya- 
gokat a  kevés  számú  szabad  piacon  beszerezni. 

Szerencsére  ezek  a  fenyegetések  és  készülődések  alig  válhatnak 
valóra,  legalább  is  a  gazdasági  élet  struktúrájának  és  a  harcban  álló 
államok  egymáshoz  való  viszonyának  ismerete  mellett  nem  lehet  fel- 
tételezni, hogy  az  egész  világra  kiterjedő  gazdasági  háború  tartósan 
fentartható  legyen.  A  német  túlzók  fenyegetőzhetnek,  de  a  német  ipar 
és  kereskedelem  nem  mondhat  le  a  kivitelnek  legjobban  jövedelmezhető 
ágairól,  sőt  ezeket  a  kormány  is  valuta  javítási  szempontból  minden  esz- 
közzel istápolni  fogja.  Hasonlóan  az  entente  oldalán  is  óriási  akadályai 
lesznek  a  tervezett  gazdasági  háború  kivitelének.  Oroszország,  ahol 
már  régebben  erős  jelei  mutatkoztak  az  angol-francia  gazdasági  politi- 
kával szemben  érezhető  elégüJetlenségnek,  kivált  az  ententeből  is  alig 
lesz  kapható,  hogy  a  háború  után  uszályhordozója  legyen  a  nyu- 
gati államok  gazdasági  politikájának.  Az  önállósodott  Ukrániával  együtt 
nyersterményeinek  értékesítésében  nem  nélkülözheti  a  német  piacot, 
amely  a  háború  előtt  is  legjobb  vevője  volt. 

Ha  Anglia  kísérletet  tesz,  hogy  Németország  helyett  ő  vegye  meg 
Oroszország  nyersanyagát,  érdekellentétbe  kerül  majd  kolóniáival, 
amelyek  a  londoni  piacról  kiszorulnak.  Az  angol  áru  különben  is  a 
legtöbb  esetben  drága  az  orosz  piacnak  s  a  háború  előtt  is  ez  magya- 
rázta meg  a  német  iparnak  az  orosz  birodalomban  való  rohamos  tér- 
foglalását. Olaszország  és  Franciaország  gazdaságilag  nem  kiegészítői, 
hanem  főzelékfélékben,  déli  és  egyéb  gyümölcsökben,  borban,  tojásban, 
virágban  stb.  konkurrensei  egymásnak.  Emellett  Olaszország  nem  nél- 
külözheti a  német  szenet  és*  épen  ugy  nem  nélkülözheti  a  német,  magyar 
és  osztrák  idegenforgalmat  sem. 

De  bár  igy  a  tartós  kereskedelmi  háború  bekövetkezése  nem  való- 
szinü,  mégis  számolni  kell  az  első  hónapokban  és  években  a  háború- 
nak ki  nem  törölhető  nyomaival  és  a  háborús  indulatok  kilengésével. 
Ez  a  nemzetközi  kereskedelemben  is  éreztetni  fogja  a  hatását.  Hogy 
milyen  nagy  lesz  a  hatás,  egyike  azoknak  az  ismeretleneknek,  amelyek 
elénk  merednek. 

Egy  másik  ismeretlen,  amire  már  részben  utaltunk,  az,  hogy 
mennyi  lesz  egyáltalán  az  anyag,  ami  egyáltalán  rendelkezésünkre  fog 
állani.  Minden  rohamosan  fogy,  már  a  termelő  országok  is  nem  kész- 
letre, hanem  a  közvetlen  fogyasztás  számára  termelnek.  Anglia  pedig  a 
háború  kitörése  óta  mindent,  amit  csak  lehet  megvásárol,  attól  való 
feltében,  hogy  esetleg  láthatatlan  csatornákon  átszivárog  Németországba. 

Mikor  ezeket  az  elébünk  tornyosuló  nehézségeket  látjuk,  szinte 
megközelítőleg  sem  tudjuk  megrajzolni,  hogy  miként  történik  majd 
a  tengerentúli  anyagbeszerzés.  Csak  problémákra  utalhatunk,  amelyek 
megoldásra  várnak.  Nagyrészt  ennek  a  megoldásnak  emberi  számítás 
szerint  legjobb  előkészítése  a  különböző  átmenetgazdasági  központi 
szervek  legfontosabb  munkája. 

Paradox  állításnak  látszik,  de  igazában  még  azt  sem  tudjuk  biz- 
tosan, hogy  a  tengerentúli  nyersanyagbeszerzésnél  ki  lesz  a  vevő  és  ki 
lesz  az  eladó.  A  tárgyalások  erről  ma  vannak  folyamatban.  A  szabad 
kereskedelem  fogja-e  a  beszerzést  vezetni,  a  központok-e,  iparáganként 
megszervezendő  beszerzési  szindikátusok  az  állam  felügyelete  alatt, 
avagy  bizonyos  esetekben  maga  az  állam  is.  Mert  bármennyire  hangoz- 
tatjuk, hogy  a  háborús  központok,  mihelyt  csak  lehet,  szűnjenek  meg, 
bármennyire  mondjuk,  hogy  legfontosabb  feladatuk  önmaguknak  feles- 
legessé tétele,  azzal  tisztában  kell  lennünk,  hogy  a  központok  jó  része 
még  a  háború  után  is  éveken  át  meg  fog  maradni  és  valószínű,  hogy 
ezeknek  a  megmaradó  központoknak  tetemes  részük  lesz  az  anyag- 
beszerzés és  egy  fokkal  továbbmenőleg  az  anyagfelosztás  munkájában. 
Egyrészt  a  központokban  és  a  köréjük  csoportosuló  érdekkörökben 
kétségtelenül  meg  lesz  a  tendencia,  hogy  akár  jogosan,  akár  jogtalanul 
saját  életüket  meghosszabbítsák,  másrészt  pedig  az  állam  a  mai  gazda- 
sági megkötöttség  után  nem  mondhat  le  nyomban  a  gazdasági  tevér 
kenység  ellenőrzésének  mai  formájáról. 

Mikor  azonban  az  anyagbeszerzésnél  a  központi  szervezés  szük- 
ségességét elismerjük,  disztingválnunk  kell  a  látszólagos  és  komoly 
érvek  mellett,  amelyek  mellette  szólanak.  A  központok  és  állami  nyers- 
anyagbeszerzés föltétlen  hivei  azt  hangoztatják,  hogy  egyrészt  ezek  a 
szervek  tökéletesebb  organizációjukkal  és  nagyobb  apparátusukkal 
jobban  le  tudják  bonyolítani  a  reánk  háruló  nagy  feladatokat,  másrészt 
pedig  csak  ilyen  szerveknek  van  módjukban,  hogy  a  tengerentúli  piaco- 
kon az  árak  horribilis  emelkedését  megakadályozzák.  Ha  a  beszerzést 
és  hazaszállítást  szabaddá  tennék,  az  egymással  versenyző  és  tengeren- 
túli eladóknak  kiszolgáltatott  kereskedők  és  iparvállalatok  ugy  az  ára- 
kat, mint  a  haiózási  tarifákat  szédítő  magasságra  vernék  fel.  Hogy  ez 
a  két  érv  alapjában  hamis,  nagyon  könnyen  megállapíthatjuk.  A  sza- 
bad kereskedelem  leleményességével  és  iniciativájával  pótolni  tudja, 

sőt  felül  is  múlhatja  a  központok  anyagi  erejében  mutatkozó  előnyöket, 
ami  pedig  a  verseny  és  árfeilhajtás  ügyét  illeti,  az  a  központoknál  is 
kétségtelenül  meg  fog  nyilatkozni,  mert  ők  sem  egyedül  jelennek  meg 
a  tengerentúli  államok  piacain,  hanem  velük  egyidejűleg  jelentkezni 
fognak  Európa  csaknem  valamennyi  államának  hasonló  szervezetei.  A 
nagy  szervezetekben  rejlő  erő  pedig  nem  a  mi  kizárólagos  találmányunk, 
hanem  ezekkel  szemben  épen  ugy  képződni  fognak  az  diadók  köreiben 
ringek,  kornerek  és  eladási  központok,  aminthogy  ezeknek  előjelei  már 
meg  is  vannak,  amelyek  viszont  az  árak  leszorításának  meggátlását 
tűzik  ki  célul. 

Vannak  azonban  nemcsak  ilyen  látszólagos  érvek,  hanem  nagyon 
fontos,  tényleges  gazdasági  és  szociális  szempontok  is,  amelyek  az 
anyagbeszerzés  lebonyolításánál  a  központi  organizálást  és  állami  be- 
avatkozást teszik  szükségessé.  Ezek  a  szempontok  főként  a  valutapoli- 
tikával, a  forgalom,  különösen  a  hajóür  kérdésével  és  a  beszerzett 
anyagok  elosztásával  vannak  összefüggésben. 

Valutánk  megromlásáról  e  kérdéssel  kapcsolatban  nem  kell  bő- 
vebben beszélni,  elég  ha  azt,  mint  általánosan  ismert  tényt  szögezzük  le. 
Egyik  legelső  feladatunk  lesz  a  háború  után  mindent  elkövetni,  hogy 
mai  rendkívül  erősen  megromlott  valutánk  jóságát  a  lehetőség  szerint 
megint  visszanyerje.  Ez  annál  nehezebb  feladat  lesz,  mert  a  háborút 
követő  időkben  kivitelünk  alig  lesz,  ellenben  mindenfelé  annál  nagyobb 
behozatali  szükséglet  fog  jelentkezni.  Ilyen  helyzetben  valutáris  szem- 
pontból egyenesen  vészes  következményekkel  járhat,  ha  a  rendelkezé- 
sünkre álló  csekély  idegen  devizakészletek  mellett  kereskedelmünket 
és  iparunkat  rászabadítjuk  a  külföldi  nyersanyagbeszerzésre.  A  gazda- 
sági élet  optimistái  hivatkoznak  ugy  a  régi  törvényre,  hogy  a  romlott 
valuta  és  diszázsió  a  kivilelt  elősegíti  és  a  behozatalt  megnehezíti  és  igy 
minden  idővel  magától  rendbejön.  Ma  azonban,  mikor  minden  köz- 
keletű igazság  felfordult,  nagyon  kérdéses,  hogy  lehet-e  számítani  ennek 
a  szabálynak  az  érvényesülésére,  ha  korlátozásokról  nem  gondosko- 
dunk. Mikor  mindenki  arra  törekszik,  hogy  első  legyen  a  piacon,  az 
árak  nem  valami  nagy  szerepet  játszanak  és  különben  is  a  háború  foly- 
tán egyes  anyagok  ára  már  magasabbra  emelkedett,  mint  amennyit 
értük  a  tengerentúli  piacokon  külföldi  valutában  kellene  fizetnünk 
Ezen  a  közgazdasági  törvényen  tehát  az  élet  a  jelen  esetben  valószínű 
leg  tultenné  magát.  , 

A  további  valuta  romlást  tehát  csakis  a  devizaközponttal  való 
együttműködés  utján  lehet  megakadályozni,  ami  viszont  az  anyagbeszer- 
zésnél legalább  is  erős  kormánybeavatkozást  tételez  föl!.  Egy  további 
üdvös  intézkedés  lehetne  a  háború  után  egy  idegen  valutakölcsón  fel- 
vétele, melyet  a  kormány  szintén  az  anyag-  és  árubeszerzés  céljainak 

szolgálatába  állíthatna.  Ez  azonban  szintén  a  központi  intézést  és  ellen- 
őrzést követeli  meg. 

A  másik  szempont,  amelyre  utaltunk,  a  forgalom,  de  különösen 
a  hajóür  kérdésével  függ  össze.  Főként  a  tengeralattjárók  háborúja 
következtében  a  világ  hajótérfogata  rendkivüli  mértékben  megcsappant 
és  hosszú  évek  munkájába  fog  kerülni,  mig  a  hajóépítő  műhelyek  az 
igy  beállott  hiányt  pótolhatják.  A  legnehezebb  probléma  lesz  az  egy- 
szerre jelentkező  nagymértékű  nyersanyagszükséglet  számára  a  meg- 
felelő hajóür  biztosítása.  Különösen  e  tekintetben  a  mi  helyzetünk, 
akiknek  kevés  rendes  járatunk  van,  a  háború  előtt  sem  állottunk  össze- 
köttetésben a  tengerentúli  piacok  nagy  részével  és  behozatali  szükség- 
letünket nagy  részben  idegen  kikötőkön,  Hamburgon,  Antwerpenen, 
Rotterdamon,  Trieszten  stb.  át  fedeztük.  Ha  nem  akarjuk,  hogy  szeren- 
csésebb helyzetben  levő  szövetségeseink  e  téren  megelőzzenek,  ugy 
'Németországgal  és  Ausztriával  kell  egyezkednünk,  hogy  ők  vállalják 
a  nekünk  szükséges  fuvarnak  egy  részét  is.  A  jelek  szerint  fel  kell 
ugyanis  tételezni,  hogy  ott  is  az  állam  fogja  magának  fentartani  végső 
fokon  a  diszponálást  a  hajótérfogat  fölött.  Ezt  az  egyezkedést  pedig 
csak  az  állam  végezheti,  aminek  további  folyományaképen  az  államnak 
kell  szabályozni  a  saját  hajózási  eszközeinkkel  történő  behozatalt  is. 

A  valuta  és  hajóür  ügyének  állami  felügyelet  alá  helyezése  azon- 
ban másért  is  szükséges.  Szabadjára  hagyva  a  nyersanyagbehozatalt, 
kétségtelen,  hogy  a  nagy,  tőkeerős,  bankokkal  és  hajózási  vállalatokkal 
Nszeköttetésben  álló  vállalatoknak  több  módjuk  volna  ugy  a  devizák, 
mint  szállítóeszközök  megszerzésére,  mig  a  kis  exisztenciák  akár  a 
nyersanyagért,  akár  a  fizetési  és  szállítóeszközökért  folytatott  verseny- 
ben elbuknának.  A  kis-  és  középipar  az  anyagbeszerzésből  kimaradna, 
már  pedig  épen  a  háború  után  rendkívül  fontos  gazdasági  és  szociális 
m pontok  követelik  meg,  hogy  az  összes  termelő  vállalatok  arányosan 
légijének  foglalkoztatva. 

Fontos  azonban  a  behozatali  sorrend  megállapítása  is,  hogy  az 
anyagok  ne  a  vak  véletlen,  hanem  fontosságuk  szerint  kerüljenek  be- 
hozatalra és  pedig  legelsősorban  az  ipari  termelés  megindításánál  szol- 
gáló alapanyagok,  a  közvetlen  fogyasztás  céljait  szolgáló  áruk  és  fél- 
gyártmányok és  csak  azután  a  többiek.  Akármint  történjék  ezek  után 
a  nyersanyagbeszerzés  lebonyolítása,  marad  még  egy  kívánalom,  hogy 
idejében  történjék,  a  külfölddel  egyidejűleg,  nehogy  az  már  készáru- 
kat dobhasson  a  piacra,  mikor  mi  még  a  beszerzés  nehézségeinél 
tartunk. 

|  .  Mindezeknél  fogva  a  háború  után  a  nyersanyagbeszerzést  nem- 
csak hogy  nem  bocsájthatjuk  szabadjára  és  bármily  nehezünkre  esik  is, 
*  szabad  kereskedelmet  rögtön  nem  állíthatjuk  helyre,  hanem  e  nagy- 

jelentőségű  területen  továbbra  is  nagy mér vü  állami  beavatkozásra  kell 
számítanunk.  Különben  is  az  előbb  említett  forgalmi  szempontoknál 
fogva  a  hélíyzetünk  úgyszólván  adva  van,  enyhén  szólva  függvényes 
viszonyban  vagyunk  különösen  Németországhoz  és  Ausztriához, 
amelyek  több  és  gyakoribb  hajójárat  felett  rendelkeznek  és  ugy  kell 
eljárnunk,  amint  ők  cselekszenek.  Mindenesetre  törekednünk  kell,  hogy 
a  behozott  nyersanyagokból  magunknak  a  kvóta  szerinti  részesedést 
biztosítsuk,  amit  ugy  érhetünk  el,  ha  mezőgazdasági  kivitelünket  kom- 
penzációs célokra  használjuk  fel. 

Még  igy  is  maradnak  azonban  megoldatlan  kérdések,  amelyeket- 
az  átmenetgazdaság  központi  szerveinek  tísztázniok  kell,  még  mielőtt 
a  béke  megköttetik.  Mindenekelőtt  tisztázandó,  hogy  mi  történjék  azok- 
kal a  vállalatokkal,  amelyek  már  vásároltak  be  a  tengerentúli  piacokon 
nyersanyagokat  és  kötéseik  vannak  a  háború  utáni  időkre?  Ezeknek 
ügyességét,  üzleti  iniciativáját  ugyanis  nem  lehet  azzal  büntetni,  hogy 
az  általuk  beszerzett  anyagokat  egyszerűen  a  központokkal  lefoglal- 
tassák. Legalább  is  kártalanítás  illeti  meg  őket  és  megállapítandó  a 
kulcs,  amely  szerint  az  igy  beszerzett  nyersanyag  megosztandó.  Ebbőí 
a  nyersanyagból  ugyanis  feltétlenül  nagyobb  mértékben  kell  részesed.- 
niök,  mint  a  többieknek,  akik  kényelmesen  várták,  hogy  róluk  más 
gondoskodjék.  Egy  másik  hasonló  megoldatlan  kérdés  a  kereskedelemre 
és  a  közvetlen  fogyasztásra  vonatkozik.  A  kereskedők  raktárai  már  ma 
is  háromnegyedrészben  üresek  és  a  háború  befejeztéig  valószínűleg  tel- 
jesen ki  fognak  ürülni.  Sem  a  kereskedelmet,  sem  a  fogyasztást  nem 
lehet  azzal  vigasztalni,  hogy  várjanak  addig,  amig  iparunk  visszanyeri 
termelőképességét  és  mód  lesz  a  raktáraknak  belföldi  áruval  való  meg 
töltésére.  Különben  is  mindent  nem  termelünk,  sőt  minden  cikkel  még* 
Németország  és  Ausztria  sem  tud  ellátni  bennünket  és  akár  akarjuk, 
akár  nem,  lesznek  készáruk,  amelyekben  teljesen  idegen  behozatalra 
leszünk  utalva.  De  a  fogyasztás  érdekei  is  nyomósán  követelik,  hogy 
a  legszükségesebb  készáruk,  amelyekben  abszolút  hiány  jelentkezik,  a 
háború  után  behozhatók  legyenek,  már  csak  azért  is,  nehogy  verseny 
nélkül  legyenek  kiszolgáltatva  a  termelő  vállalatoknak. 

•  Természetesen  a  kereskedelem  szükségleteinek  fedezésénél,  mint- 
hogy főként  kisebb  térfogatú  készárukról  van  szó,  amelyek  nagyrészt 
nem  is  jönnek  tengerentúli  piacokról,  a  hajóür  kérdése  nem  játszik 
olyan  szerepet,  mint  az  ipar  nyersanyagszükségletének  biztosításánál. 
Itt  elsősorban  a  valutáris  szempontok  az  irányadók.  A  nagy  gazdagsá- 
gok képződése  folytán  megvan  a  hajlandóság  a  drágán  való  vásárlásra 
és  a  fogyasztók  teljesen  kiéheztetett  tömege  kényszerhelyzetéből  ki- 
folyólag szintén  nem  fogja  lenyomni  tudni  az  árakat.  Itt  is  ismétlődik 
tehát  az,  amit  fentebb  mondottunk,   hogy  a  valutáris  szempontokai 

össze  kell  egyeztetni  a  kereskedelmi  érdekekkel,  ami  megint  csak  a  kor- 
mánynak a  beavatkozására  utal. 

Riedl  Richárd,  az  osztrák  kereskedelemügyi  minisztérium  osztály- 
főnöke, aki  Ausztriában  egyik  legfőbb  intézője  az  átmenetgazdasági 
ügyeknek,  épen  e  szempontra  való  tekintettel  ugy  nyilatkozott,  hogy 
a  háború  után  felesleges  vagy  nélkülözhető  cikkek  tekintetében  fenn 
kell  tartanunk  a  mai  behozatali  tilalmak  rendszerét.  Véleménye  szerint 
ugyanis  a  mai  viszonyok  mellett,  mikor  50  százalékos  valutainga- 
dozások és  100 — 300  százalékos  áremelkedések  fordulnak  elő,  a  vámok, 
bármiként  állapítjuk  is  meg  őket,  tökéletesen  illuzóriusakká  válnak. 
Hogy  mennyiben  és  miként  lehet  azonban  a  Riedíli-féle  behozatali  tilal- 
mak rendszerét  fentartani  és  meghatározott  esetekre  szóló  behozatali 
engedélyekkel  operálni,  az  is  természetesen  attól  függ,  hogy  a  béke  után 
miként  fognak  a  kereskedelempolitikai  viszonyok  alakulni  és  milyen 
nemzetközi  kereskedelmi  vonatkozású  intézkedések  kerülnek  a  béke- 
szerződésbe. Esetleg,  minthogy  az  összes  államok  körülbelül  hasonló 
helyzetben  vannak,  mint  mi,  átmeneti  időt  lehet  megállapítani  a  mai 
behozatali  tilalmak  érvényben  tartására  és  á  normális  kereskedelmi 
szerződések  csak  ennek  a  határidőnek  a  lejárta  után  lépnének  ismét 
életbe. 

Az  árubeszerzésre  vonatkozó  összes  szempontok  figyelembevéte- 
lével tehát  a  legfontosabb  irányelveket  abban  állapíthatjuk  meg,  hogy 
mindenekelőtt  az  ország  részesedése  biztosítandó  általánosságban  és  a 
mai  szövetséges  államoknak  keretén  belül.  Megfelelő  intézkedések  foga 
natosítandók  a  valuta  védelmére,  ezenfelül  az  egyenletes  elosztás  elvé 
nek  kell  érvényesülni  a  termelés  különböző  rétegei  között,  amit  ki 
egészít  a  fogyasztóknak  szociális  szempontból  fontos  védelme.  Az  ide- 
vonatkozó tevékenység  tehát  a  lebonyolítás  módját   illetőleg  hármas 
irányú:    valutáris,    közlekedéspolitikai   és   szorosan   vett  áruforgalmi 
jellegű. 

Az  általános  gazdasági  és  szociális  kérdéseknek  ez  az  összefonó- 
dása az  átmenetgazdaság  többi  problémáinál,  igy  elsősorban  a  katonai 
leszerelés  sorrendjének  megállapításánál  is  jelentkezik.  Kétségtelen 
ugyanis,  hogy  a  frontokon  és  a  kaszárnyákban  levő  milliós  embertöme- 
gek hazabocsátása  a  béke  megkötése  alkalmával  nem  következhetik  be 
egyszerre,  mert  az  valóságos  gazdasági  szerencsétlenséget  jelentene, 
hanem  az  országnak  fegyverben  álló  férfilakossága  csak  fokról-fokra, 
egy  több  hónapra  terjedő  periódus  alatt  fog  hazabocsáttatni.  Legelő- 
ször kell  szabadságolni  azokat  az  önálló  kereseti  foglalkozást  űzőket, 
akik  hivatásukat  nyomban  megkezdhetik  és  munkaalkalmakat  teremt- 
hetnek azok  számára  is,  akik  egy  későbbi  időpontban  kerülnek  vissza 
.  a  polgári  életbe.  Ezek  után  jöhetnek  csak  az  alkalmazottak,  foglalkozá- 

suk  fontosságának  sorrendjében.  Ezeknek  keretén  belül  viszont  elsőség 
illeti  meg  az  anyagtermeléssel  foglalkozó  vállalatok  és  bányák  munká- 
sait, akik  a  többi  iparok  működésének  alapfeltételeit  szolgáltatják. 
Hasonlóan  előnyben  részesítendők  a  családfentartók  is  a  nőtlenek  felett, 
már  csak  azért  is,  mert  remélhető,  hogy  ezeknek  hazabocsájtása  révén 
a  nők  által  ellátott  háborús  kereseti  foglalkozások  egy  része  felszabadul 
a  frontról  visszatérők  javára.  A  németek  e  tekintetben  már  igen 
messzemenő  előmunkálatokat  végeztek,  sőt  felhasználva  az  állóharcok 
mai  rendszere  mellett  kínálkozó  lehetőséget,  már  az  egyes  csapattes- 
teken belül  is  felvételeket  eszközöltek,  hogy  a  bevonultak  miként  osz- 
lanak meg  a  hazabocsájtás  sorrendjére  megállapított  különböző  kate- 
góriák között. 

A  hazabocsájtás  szempontjából  rendkívül  nagy  jelentőséggel  bir 
az  a  körülmény  is,  hogy  az  évnek  mely-  időszakában  fog  véget  érni  a 
háború.  Tavasszal,  vagy  nyáron,  mikor  a  mezőgazdasági  munkák  folya- 
matban vannak  és  mikor  a  várható  nagy  köz-  és  magánépítkezések  meg- 
kezdésének akadályok  nem  állanak  útjában,  túlnyomóan  agrárius  jel- 
legű országunkban  nagyobb  nehézségekbe  nem  fog  ütközni  a  hazatérő 
néptömegek  elhelyezése.  Egészen  másként  alakul  természetesen  a  hely- 
zet egy  őszi,  vagy  téli  békekötés  esetén,  mikor  a  kereseti  alkalmak  sok- 
kal csekélyebbek.  Ez  esetben  a  szabadságolások  tempója  természetszerű- 
leg sokkal  lassúbb  lesz  és  a  munkaközvetítés  sokkalta  nagyobb  nehéz- 
ségekbe fog  ütközni. 

Azt  sem  tudjuk  még,  hogy  általánosságban  mi  lesz  a  háború 
után,  munkáshiány-e,  vagy  munkás  fölösleg.  Vannak,  akik  az  utóbbi 
nézetet  vallják,  abban  a  hiszemben,  hogy  a  háború  után  egyrészt  még 
évek  fognak  eltelni,  mig  a  normális  munka  megindul,  másrészt  pedig 
a  vállalatok  nem  fogják  nagy  számmal  felfogadott  női  alkalmazottai- 
kat, akik  közül  igen  sok  jól  bevált,  elbocsájtani.  Ezzel  szemben  a  másik, 
homlokegyenest  ellenkező  nézet  azt  vafllja,  hogy  a  munkanélküliség 
rémétől  egyáltalán  nem  kell  tartanunk.  A  munkáskezek  a  nagy  ember- 
irtás során  annyira  megfogyatkoztak  és  az  egész  vonalon  annyi  a  pótolni 
és  restaurálni  való,  hogy  munka  hihetőleg  lesz  bőven  és  csak  az  anyag- 
kérdés fog  nehézséget  okozni.  A  magániparban  pedig,  mint  azt  a  mul- 
tak tapasztalatai  is  mutatják,  nagy  háborúk  után,  melyekben  a  tevé- 
kenység sokáig  le  volt  fojtva,  a  békeidők  rentabilitási  irányzata  helyett 
a  produktivitás  elve  szokott  érvényesülni. 

Ezzel  szemben  lehetséges,  hogy  lesznek  helyi  jellegű  munkatorló- 
dások és  a  munkapiac  nagy  egyenetlenségeket  fog  feltüntetni.  Ezen  a 
jól  megszervezett  munkaközvetítésnek  kell  segíteni  és  a  munkaközve- 
títés szervezetének  teljes  kiépítése  lesz  az  előkészítés  idejének  egyik  leg- 
fontosabb feladata.  Hasonlóan,  amennyiben  közvetlenül  a  háború  után 

lesz  egy  néhány  hónapra  terjedő  olyan  periódus,  amelynek  tartama  alatt 
még  az  anyaghiány  folytán  a  munka  nem  indulhat  meg  teljes  in- 
lenzivitással,  ugy  ezen  idő  alatt  az  államnak  lesz  kötelessége  gondos 
kodni  róla,  hogy  nagyarányú  közmunkák  elrendelésével  biztosítsa  a 
háborúból  hazatérő  tömegek  foglalkoztatását.  Ebben  teljesen  egyetértet 
tek  a  régi  és  uj  kormány  képviselői,  Teleszky  volt  pénzügyminiszter  és 
Wekerle  miniszterelnök.  Magától  értetődőleg  e  közmunkák  nem  terjed- 
hetnek ki  luxusépítkezésekre,  messzemenő  városfejlesztési  programmok 
megvalósítására,  hanem  elsősorban  csakis  szükséglakások  építésére  és 
a  mindenfelé  égető  formában  jelentkező  lakásínség  leküzdésére.  A 
továbbiak  során  olyan  produktív  természetű,  közmunkákra  kell  gon- 
dolni, amelyeknél  kevés  anyagra  van  szükség  és  amelyeknek  a  kiadott 
költségek  túlnyomó  része  munkabérekre  fordíttatik.  Ide  tartoznak  a 
íolyomszabályozások,  csatornaépítések  és  vízfolyásokban  rejlő  energia 
kitermelése.  Ilyen  progTammot  állított  fel  például  a  Délmagyarország 
három  nagy  városa:  Szeged,  Temesvár  és  Arad  a  Maros  hajózhatóvá 
tételére  és  a  benne  rejlő  energia  kitermelésére.  Ennek  a  programmnak 
Erdély  természeti  kincseinek  kihasználása  és  Erdélynek  a  magyar  gaz- 
dasági éleibe  való  bekapcsolása  szempontjából  a  közgazdasági  érdeke- 
ken túlmenő  nagy  nemzeti  jelentősége  is  van. 

A  felsoroltakon  kivül  marad  még  egy  szempont,  amelyet  a  békés 
gazdasági  berendezkedésre  való  átmenet  során  érvényesíteni  kell,  hogy 
a  katonaság,  amely  a  háború  alatt  száz  meg  száz  különböző  műhelyt 
rendezett  be  és  ezek  számára  megfelelő  mennyiségű  anyagot 
is  szerzett,  ne  teremtsen  konkurrenciát  a  polgári  iparnak.  Ellenkezőleg 
kívánatos  volna,  hogy  a  hadsereg  birtokában  levő  gépek  és  eszközök, 
méltányosan  megállapítható  módon,  vagy  akár  ingyen,  a  frontról  és 
a  hadifogságból  hazatérő  iparosoknak  rendelkezésére  bocsájtassanak. 
Hasonlóan  ez  történjék  a  békekötéskor  még  meglevő  és  nélkülözhető 
anyagkészletekkel,  sőt  a  lefoglalt  készárukkal  is,  amelyekre  viszont  a 
kereskedelem  tarthat  igényt.  Nem  szükséges  bővebben  fejtegetni,  hogy 
mily  nagy  jelentőségű  volna,  ha  ezen  a  réven  nyomban  a  háború  után 
bizonyos  mennyiségű  bőranyag,  fehérnemű  és  egyéb  ruházati  cikk  sza- 
badulna  feli  a  kiéhezett  polgári  fogyasztás  számára. 

Röviden  végigfutva  azoknak  a  feladatoknak  a  során,  amelyek  az 
átmenetgazdaság  ideje  alatt  megoldandók  lesznek,  nyilvánvaló,  hogy 
ezeknek  a  kérdéseknek  az  előkészítése  és  végrehajtása  messzetekintő 
előrelátást  és  igen  nagyszabású  munkát  tételez  fel.  Nem  csoda  tehát, 
ha  az  átmenetgazdaság  ma  bármely  problémánál  erősebben  foglalkoz- 
tatja a  gazdasági  és  kormányköröket  és  ha  az  egyes  államokban  sorra 
gondoskodnak  olyan  szervek  létesítéséről,  melyeknek  feladata  az  át- 
menetgazdaság ügyeinek  vezetése  és  irányítása. 

Németország,  amely  máskor  is  elől  szokott  járni  minden  organi- 
zaiorikus  természetű  munkában,  még  1916  augusztus  3-án  Reichskom- 
missariat  fúr  Übergangswirtschaft  cimen  teljesen  önálló,  miniszteriális 
jellegű  hivatalt  állított  fel  Ez  a  hivatal  már  több  száz  helyi  bizottságot 
szerveztetett  és  ezek  igénybevételével  messzemenő  készlet-  és  szükséglet- 
felvételi statisztikákat  készített,  sőt  az  átmenetgazdaság  részletkérdései- 
nek előzetes  szabályozásához  is  hozzáfogott.  Lényegében  ennek  a  hiva- 
talnak a  működése  a  szükséglet  megállapítás,  beszerzés,  szállítás  és  el- 
osztás előkészítésére  szorítkozik,  mig  a  végrehajtás  a  többi  birodalmi 
szerveket  illeti  meg.  Mig  azonban  a  németek  igy  elől  jártak  az  orga- 
nizáció terén,  az  ő  példájuk  mutatja  egyúttal  a  legjobban,  hogy  min- 
den idevágó  előkészület  milyen  eshetőségeknek  lehet  alávetve.  A  néme- 
tek számításában  Amerika  mint  az  anyagbeszerzés  legfontosabb  piaca 
szerepelt  és  sok  iparág  békegazdaságának  megindítását  az  Amerikában 
beszerzendő  és  részben  már  le  is  kötött  anyagokra  alapították.  Az  Unió 
azonban  az  év  tavaszán  beállott  ellenségeink  sorába  és  ezzel  halomra 
döntötte  az  összes  számításokat  és  már  végzett  munkálatokat.  Épen  ma 
viszont  azt  is  tapasztalhatjuk,  hogy  a  központi  hatalmakra  gyakorolt 
koncentrikus  nyomás  nem  egyszerre  szűnik  meg  minden  oldalon,  mint 
feltételeztük,  hanem  a  keleti  rész  valószínűleg  rövidesen  kikapcsolódik 
a  háborúból.  Az  átmenetet  ez  megkönnyíti  ugyan,  de  ismét  egész  sereg 
számítást  dönt  halomra.  Ez  természetesen  legkevésbbé  sem  jelenti  azt, 
hogy  az  előkészület  fölösleges  és  meddő,  hanem  csak  azt,  hogy  hasonló 
és  más  természetű  meglepetésekre  ezután  is  el  kell  készülve  lennünk. 

Az  osztrák  kormány  1917  március  24-én  szervezte  meg  átmenet- 
gazdasági intézményét,  General kommissariat  fúr  Kriegs-  und  Über- 
gangswirtschaft cimmel,  —  véleményünk  szerint  igen  helyesen  —  a 
kereskedelemügyi  minisztérium  kebelében  és  ezt  a  szervet  intézkedő 
hatáskörrel  is  felruházta.  Melléje  állította  azonban  konzultatív  testület- 
nek a  többi  minisztériumok  és  érdekképviseletek  bevonásával  szervezett 
hadi  és  átmenetgazdasági  tanácsot.  Ennek  tagjai,  minthogy  működésük 
<:oran  betekinthetnek  az  egyes  vállalatoknak  viszonyaiba  és  igen  fon- 
tos üzleti  természetű  titkoknak  juthatnak  birtokába,  titoktartási  foga- 
dalmat tesznek,  melynek  áthágása  5000  koronáig  terjedhető  pénzbün- 
tetéssel és  hat  hónapig  terjedhető  fogházzal  büntethető.  Az  osztrák 
rendszer  a  németnél  annyiban  helyesebbnek  mutatkozik,  hogy  a  tanács- 
kozás szélesebb  körökre  terjed  ki,  de  az  intézkedés  és  végrehajtás  egy- 
ségesítve van. 

Angliában  a  hadigazdaság  ügyeit  vezető  War  Trade  Office  nyert 
megbízást  az  átmenetgazdasági  ügyek  vitelére.  Hasonló  szervezetek 
létesültek  Francia-  és  Olaszországban  is. 

Magyarországon    politikái    szempontok   játszottak   közre  abban. 

hogy  az  átmenetgazdasági  hivatal  nem  nyert  valami  szerencsés  meg- 
oldást. Külön  minisztériumot  szerveztek  ugyan,  tanácsot  is  állítottak 
melléje,  de  egyiknek  se  adtak  hatáskört  és  komoly  anyagi  eszközöket. 
A  minisztériumnak  és  a  tanácsnak  a  feladata  egyaránt  a  kigondolásra 
szorítkozik.  A  tanácsnak  két  szakcsoportja,  az  anyagbeszerzési  és  a  le- 
szerelési már  megalakult,  de  még  tényleges  működését  nem  kezdette 
meg.  A  nagy  feladatok  érdekében,  amelyek  az  átmenetgazdasági  hivata- 
lokra háramlanak,  kívánatos  volna,  hogy  a  magyar  szervezetnek  nagy 
és  szembeszökő  hiányosságai  minél  előbb  orvosoitassanak. 

Az  eddig  előadottak  az  országos  jellegű  problémákra  vonatkoznak 
és  az  eddig  ismertetett  szervek  az  általános  irányelvek  megállapítására 
és  az  országos  jellegű  ügyek  intézésére  lesznek  hivatva.  Világos  azon- 
ban, hogy  az  átmenetgazdasági  teendők  az  eddigiekben  kimerítve  nin- 
csenek, hanem  nagyon  sok  olyan  részletkérdés  marad,  amelyeknek 
intézésébe  be  kell  vonni  a  helyi  gazdasági  és  közigazgatási  szerveket  is. 
A  lokális  szerveket  kell  elsősorban  igénybe  venni,  mikor  arról  van  szó, 
hogy  megkönnyítsük  a  háborúból  visszatérő  kereső  exisztenciák  ei-; 
helyezkedését  a  gazdasági  életben.  E  téren  kell  legelsősorban  működé- 
süket az  országos  szervezettel  összhangba  hozni,  hogy  a  kettő  kiegé- 
szítve egymást,  lehetőleg  tökéletes  egészet  alkosson. 

A  munkaközvetítés  fontos  szerepére  már  fentebb  utaltunk.  A 
munkaközvetítés  hálózatának  kiépítésénél  erősen  közre  kell  működni 
a  törvényhatóságoknak,  különösen  a  városoknak,  hogy  a  felállítás  alatt 
levő  szervezet  ne  csak  a  papíron,  de  a  valóságban  is  létesüljön.  Egy 
további  feladatuk  a  városoknak,  hogy  megérleljék  és  előkészítsék  azok- 
nak a  közmunkáknak  a  programmját,  amelyek  a  háború  után  meg- 
yalósítandók  lesznek.  Ezt  a  legfontosabb  feladatok  egyikének  jelezte 
Wekerle  Sándor  is,  egy  Temesvárott  tartott  gazdasági  jellegű  előadásá- 
ban. Nagy  szerepük  lesz  azonban  a  helyi  szerveknek  —  és  itt  elsősorban 
a  kereskedelmi  és  iparkamarákra  gondolok  —  a  közvetlen  támogatás 
terén  is. 

Fentebb  már  utaltunk  arra.  hogy  milyen  különböző  helyzetben 
lesznek  az  egyes  kereseti  foglalkozások  a  háború  után.  A  mezőgazda- 
ságra a  háború  a  legnagyobb  konjunktúrát  jelentette,  amelyet  valaha 
megért.  A  gyáripar  szintén  szépen  keresett  és  a  háborúnak  egyik  üdvös 
eredménye  —  ha  ugyan  szabad  erről  beszélni  —  a  magyar  gyáripar 
megerősödése  lesz.  Túlzás  nélkül  megállapíthatjuk,  hogy  a  magyar  gyár- 
ipar, talán  épen  azért,  mert  kevésbbé  volt  konszolidálódva  és  mert  nem 
tekinthetett  olyan  hosszú  múltra  vissza,  mint  Ausztria  ipara,  hamarább 
es  jobban  tudott  a  háborús  viszonyokhoz  hozzáidomulni  és  a  háború 
alatt  erősebb  tempóban  fejlődött.  A  kereskedelem,  az  első  hónapokban 
érezhető  depressziótól  eltekintve,  szintén  kevéssé  érezte  meg  a  háborút, 


264 


Tonelli  Sándor 


sőt  a  kisebb  üzleteket,  melyeknek  tulajdonosa  bevonult,  az  otthon- 
maradt családtagok  az  esetek  túlnyomó  részében  nagyon  jól  el  tudták 
vezetni.  Igaz,  hogy  a  háború  további  folyamán,  amint  a  központok 
alakulásával  kapcsolatosan  csökkent  a  szabadon  forgalmazható  cikkek 
száma  és  az  áruhiány  egyre  nagyobb  mértékben  éreztette  hatását,  a 
kereskedelem  tevékenysége  mind  szűkebb  körre  szorítkozott.  A  rak- 
tárak ma  üresek  ugyan,  de  mihelyt  áruhoz  jutnak,  a  mindenfelől  jelent- 
kező nagy  kereslet  mellett  a  kereskedők  átmenetgazdasági  problémája 
meg  lesz  oldva.  Marad  azonban  ezek  után  a  kérdés,  hogy  mi  történjék 
a  kis-  és  középipar  egy  részével,  amely  a  háborút  ugyanúgy  megsíny- 
lette, mint  az  értelmiségiek  és  a  fixfizetésüek  osztálya. 

Nyomatékosan  hangsúlyoznunk,  kell,  hogy  a  kis-  és  középipar 
egy  részéről  van  szó,  azokról,  akik  bevonultak,  mert  a  többiek  a  hábo- 
rús konjunktúrákat  nagyon  jól  ki  tudták  használni,  sőt  az  anyagárak 
emelkedését  busásan  hatványozva  hárították  át  a  fogyasztásra.  Bajok 
csakis  azoknál  vannak,  akik  egyáltalán  nem  tudtak  anyaghoz  jutni. 

Egészen  másként  van  azonban  a  bevonultak  helyzete.  A  kép. 
amely  itt  előreveti  az  árnyékát,  nagyon  szomorú.  Bezárt  műhelyek, 
tönkrement  gépek,  elkallódott  és  elkótyavetyélt  eszközök,  adósságok  és 
mindennek  teljes  hiánya,  amivel  a  mesterséget  újra  lehet  kezdeni.  És 
hiába  mondjuk,  hogy  a  háború  csak  siettetett  egy  fel  nem  tartóztat- 
ható gazdasági  processzust,  a  kisipar  pusztulását,  ma  a  kisipar  támo- 
gatása elől  kitérni  nem  lehet.  Akár  társadalmi  akcióra,  akár  közvet- 
lenül az  államra  bizni  ezt  a  segélyezést  nem  lehet.  Az  első  nem  tudná 
a  szükséges  eszközöket  előteremteni,  az  utóbbi  pedig  a  központi  keze- 
lés mellett  céltalanul  dobálhatná  ki  a  milliókat,  anélkül,  hogy  valami 
látszatja  is  volna.  Egy  középutat  kell  találni,  amely  szóles  rétegeket 
nem  szoktat  rá  az  ingyenes  alamizsnára,  másfelől  pedig  alkalmas  arra. 
hogy  aránylag  csekély  anyagi  áldozatokkal  komoly  eredményeket  biz- 
tosítson. 

A  háború  kitörése  óta  az  Országos  Hadsegélyző  Bizottság  és  a 
helyébe  lépett  Hadigondozó  Hivatal  bizonyos  havi  átalányösszeget  jut- 
tat a  kereskedelmi-  és  iparkamaráknak  a  bevonult  iparosok  és  keres 
kedők  családjának  segélyezésére.  Ugy  látszik,  a  kormány  ennek  a  kü- 
lönben jelentéktelenül  kicsiny  és  a  kamarák  között  nagyon  is  arány- 
talanul kiosztott  átalánynak  a  fizetésével  akarta  enyhíteni  azt  a  nagy 
igazságtalanságot,  hogy  a  törvény  alapján  ugyanazt  a  hadisegélyt  fizette 
annak  a  parasztasszonynak,  akinek  minden  szükségleti  cikke  betermetl 
és  szédületes  arányokban  gazdagodott,  mint  a  városi  iparos  feleségének, 
aki  minden  kereseti  forrását  elvesztette.  A  dolog  természetéből  folyó- 
lag  ez  a  segélyezési  összeg,  amely  kamaránként  átlag  2 — 300.000  koro- 
nára rug.  a  háború  befejeztével,  mikor  a  keresők  hazatérnek  a  fron- 

tokról,  a  kaszárnyákból  és  a  hadifogságból,  elveszti  a  rendeltetéséi, 
pedig  tulaj  donképen  akkor  lesz  a  legnagyobb  összegek  folyósítására 
szükség,  hogy  a  hazatértek  munkájukat  megkezdhessék  és  valósággal 
félbemaradt  exisztenciájukat  uj  alapokra  helyezhessék. 

A  segélyezés  legcélszerűbb  módjának  az  látszik,  hogy  a  kormány 
fizesse  ezt  az  összeget  a  kamaráknak,  legalább  a  háború  után  még  egy 
esztendőn  keresztül,  de  nem  közvetlen  kifizetés,  hanem  egy  olyan 
garancia-alap  megalkotása  céljából,  amely  lehetővé  teszi,  hogy  a  kama- 
rákkal megállapodást  létesítő  pénzintézetek  az  arra  érdemes  elemek- 
nek, eszközök,  anyagok  beszerzése  céljából  olcsó  kölcsönöket  nyújtsa- 
nak, amelyeknek  visszafizetése  egy  hathónapos  átmeneti  idő  lejárta 
után  kezdődnék  meg.  Egy  másik  forrása  volna  e  garancia-alap  gyara- 
pításának a  törvényhatóságok  hozzájárulása,  amelyeknek  szintén  ér- 
dekük, hogy  kisiparosságuk  lehetőleg  zökkenés  nélkül  találjon  bele  az 
uj  viszonyokba.  Az  alap  végül  önmagát  is  gyarapíthatná  olyformán. 
hogy  az  intézetek  a  kölcsön  kamatlábán  felül  még  egy  százalékot  szed- 
nének és  ezt  a  fedezeti  tőkéhez  csatolnák. 

Felfogásunk  szerint  a  városban  lakó  kereső  kisember  támogatá- 
sának az  volna  a  legmegfelelőbb  módja.  Morális  szempontból  sokkal 
többet  ér,  mint  az  ingyenes  adomány,  a  hitel  nyújtásánál  egy  pénz- 
intézet is  lévén  közbeiktatva,  kevésbbé  kell  tartani  tőle,  hogy  a  kihite- 
lezett összegek  elvesznek,  mintha  az  állam  adná,  és  végül  az  állam 
ezen  módon  ezt  a  problémát,  amely  milliókat  és  milliókat  emészthet 
meg,  a  legolcsóbban  oldhatja  meg. 

Még  csak  sejteni  sem  lehet,  hogy  mindezeknek  a  kérdéseknek, 
amelyekre  vázlatosan  utaltunk,  a  gyakorlati  keresztülvitelétől  mekkora 
idő  választ  el  bennünket.  Lehet,  hogy  mindaz,  amit  egy-két  hónapon 
belül  az  átmenetgazdaság  előkészítése  gyanánt  megvalósítunk,  további 
két  hónap  múlva  időelőttinek  és  fölöslegesnek  fog  bizonyulni.  Ezek  a/ 
előrelátható  hiábavaló  fáradozások,  céltalanul  végzett  munkák  azon- 
ban nem  menthetnek  fel  bennünket  az  előkészületnek  a  kötelezettsége 
alól.  A  háború  után  közgazdaságunknak  óriási  feladatokat  kell  meg- 
oldani, olyan  terheket  kell  magára  vállalni,  aminőkről  a  háború  előtt 
a  legmerészebb  fantázia  sem  álmodott  volna.  E  teherbírás  biztosításá- 
nak egyik  előfeltétele  pedig  abban  rejlik,  hogy  a  békegazdaságba  való 
átmenet,  bármikor  jön  is,  ne  találjon  bennünket  előkészületlenül,  hanem 
emberi  lehetőség  szerint  vértezve  legyünk  az  összes  bekövetkezhető  ese- 
ményekkel szemben. 


Blaha  Lujza  és  a  népszínmű. 

Irta :  Porzsolt  Kálmán. 


Az  istenítés  és  sárbatiprás  két  véglete  közt  táncol  rendesen 
a  magyar  kritika,  akár  Íróról  vagy  művészről,  akár  politikusi;')! 
van  szó.  A  hű  jellemzés  ritkaság.  Mert  ez  fáradságos.  Egyszer 
kimondott  i télét  ellen  nincs  fellebbezés,  ha  az  Ítélet  kedvezőtlen. 
Legfeljebb  a  jó  véleményt  változtatják  meg  szívesen.  A  tehetségei 
ritkán  ismerik  el,  rendesen  csak  a  tekintély  imponál.  Legnagyobb 
passzió  pedig  a  tehetség  tekintélyének  lerontása.  Csak  nagyon 
kevés  kivétel  volt  még  a  magyar  közéletben,  akinek  sikerült  volna 
a  róla  alkotott  kedvező  véleményt  élete  végéig  megőrizni.  A 
di&őség  konzerválásában  ilyen  ritka  kivétel  Blaha  Lujza.  Az  igaz. 
hogy  ő  a  tehetségét  is  épségben  tudta  konzerválni. 

Aki  egy  személyben  egy  darab  művészet-történelem  és  iro- 
dalomtörténet, az  nem  szorul  frázisok  ünneplésére.  S  megérdemli, 
hogy  esztétikai  leckét  Írjunk  róla.  Hogy  a  népies  elem  félszáza- 
don át  diadalmasan  uralkodott  a  színpadon  s  drámairodalomban, 
az  Szigligethy,  Szigethy,  Gsepreghy,  Tóth  Ede,  Gárdonyi  Géza, 
továbbá  Tamási,  Réthy,  Ujházy,  Szentgyörgyi,  Szabó  Antal  és 
Horváth  Vince  mellett  elsősorban  Blaha  Lujzának  köszönhető. 
Akik  a  népszínművet  külön  műfajnak  hirdetik,  azok  az  ő  vissza 
vonulásától  számítják  a  népszinműirodalom  hanyatlását  is.  Tény. 
hogy  a  népies  színpadi  irodalom  hozzá  idomult  Blaha  Lujza 
egyéniségéhez,  de  annak  hanyatlásához  hozzájárult  az  is,  hogy 
időközben  egy  speciális  budapesti  irodalom  fejlődött  ki  s  jutott 
a  most  már  jól  jövedelmező  színpadon  és  sajtóban  is  uralomra, 
amely  nem  ismeri  az  igazi  magyar  életet  s  még  kevébbé  a  magyar 
népet.  S  az  irók  nagyon  szívesen  lenézik  azt,  amihez  nem  értenek. 

Téves  esztétikai  megállapítás  az,  hogy  a  népszínmű  külön 
műfaj.  Amint  a  dramaturgia  nem  ismer  uri  drámát,  ugy  nem  is- 
merhet paraszt  színművet  sem.  A  színdarabok  jellemzése  és  iro- 
dalomtörténeti osztályozása  nem  aszerint  történik,  hogy  a  sze- 
replők melyik  társadalmi  osztályhoz  tartoznak,  hanem  aszerint, 
hogy  a  cselekmény  miként  alakul.  E  megállapítás  szerint  a  leg- 
több «népszinmű»  tulajdonképen  ((középfajú  dráma»,  de  van 
köztük  sok  vígjáték  is.  Hogy  Szigligethy  ((népszínműnek »  ne- 
vezte el  darabjait,  melyekben  az  urak  mellett  parasztokat  is  sze- 
repeltetett, ez  annak  idejében  szinte  politikai  és  szociális  tünte- 
tés számba  ment.  Hisz  előtte  s  az  ő  korában  is  alig  vittek  szín- 
padra parasztot  s  ha  tették,  rendesen  urakkal  keverve.  Csupa 
népbeli  szereplővel  évtizedekig  nem  inertek  darabot  írni.  Pedig 
amint  a  népies  elemnek  bevonulása  a  költészetbe,  emelte  annak 
értékét  s  Petőfiben  elérte  az  emelkedés  legmagasabb  fokát,  ugy 
11  j  értéket  kapott  a  drámairodalom  is  a  népies  elem  színpadra 
vonulásával.  Sőt  mivel  a  nemzeti  vonások  legerősebben  nyilat- 
koznak meg  a  népben,  ennek  szinpadképessé  tétele  s  irodalmi  föl- 
dolgozása nemzeti  politikai  jelentőséggel  is  bir.  Hogy  még  nép- 
színmű, illetve  helyesen  mondva  népies  színmű  nem  született  oly 
jó,  mint  aminők  más  miliővel  biró  drámáink,  annak  oka  nem 
«a  műfaj  alacsonyabb  rendüségében))  keresendő,  hanem  abban, 
Mogy  még  nem  született  meg  a  népies  drámák  Petőfije. 

Blaha  Lujza  körülbelül  félszázadon  át  vállán  vitte  a  népies 
drámairodalmat.  Jelentőségét  s  érdemeit  az  irodalmi  vonatkozá- 
son kivül  különösen  az  adja  meg,  hogy  zengő  ajkán  népszerű- 
sítette a  magyar  népdalt,  föntartotta  a  népies  zenében  rejlő  nem- 
zeti motívumokat,  (mert  hiszen  a  magyar  népies  elem  még  mű- 
zenénkben  sem  érvényesül  tökéletesen  s  a  népies  nemzeti  zenének 
Petőfije  sem  született  még  meg!)  magyarosító  hatással  volt  s 
egyéni  szeretetreméltóságával  és  művészi  kedvességével  megsze- 
rettette, megkedveltette  a  magyar  népet.  Kulturális  és  politikai 
szolgálatot  is  tett.  Jutalma  egy  nemzet  szeretete. 

Egyéniségének  erejét  mutatja,  hogy  ez  rányomódott  több 
évtized  népies  drámairodalmára.  A  kedvesség,  a  derű,  a  naiv  vi- 
dámság, a  kacaj  verőfénye  sugárzott  le  egész  lényéről  s  ez  vig  és 
könnyű  jelleget  adott  a  színpadi  műsornak  is.  Ez  a  vidámság  nép- 
szerűsítette a  népies  színműveket.  A  vigságnak  ez  a  színpadi  har- 
móniája csak  ugy  volt  lehetséges  évtizedeken  át,  hogy  Blaha 

Lujza  magánélete  és  karaktere  is  a  csöndes  harmóniának  képe 
volt.  Ehhez  a  képhez  néhány  apróságot  mozaik  kockaként  itt  ki- 
faragok. 

Egyszer  egy  megszorult  vidéki  direktor  segítségül  hivfca 
Blaha  Lujzát,  hogy  vendégszereplésével  húzza  ki  a  városból,  mely 
nem  pártolta  eléggé  társulatát.  A  vasútnál  deputációval  és  fényes 
szónoklattal  várta  a  míívésznőt.  Csak  ugy  harsogott  a  direktor 
hangja: 

—  Repeső  örömmel  üdvözöljük  a  nemzet  csalogányát,  ki 
eljött  hozzánk,  hogy  nemzeti  missziót  teljesítő  munkánkban  — 

—  Hagyd  a  fenébe  a  missziót,  —  szól  közbe  Blaha  Lujza  — 
olyan  éhes  vagyok,  mint  egy  farkas! 

A  hallgatóság  éljenzett.  A  direktor  lenyelte  a  dikcióját  s  be- 
hajtottak a  városba. 

Kis  idő  múlva  jelenti  a  művésznőnek  a  direktor: 

—  Tálalva  van  a  nemzet  csalogányának! 

Ezzel  kitárja  a  másik  szoba  ajtaját  s  látni,  hogy  az  asztakm 
áll  egy  —  kalitka,  benne  kendermag  és  cukor ...  A  művészné 
nagyot  nevetett  a  tréfán,  mert  hamar  következett  utána  a  ■ — 
sonka  is. 

Ez  a  póz  nélküli,  közvetlen  természetes  modor  jellemari 
Blaha  Lujzát  a  magánéletben.  Nem  is  lehet  igazi  művészeknél 
nagy  ellentét  a  magánkarakter  és  a  művészi  egyéniség  között. 

Harmonikus  volt  a  magánélete  is  s  harmonikus  a  művészi 
pályája  is.  Első  házasságában  Soldos  Sándorral  az  erősebb  sze- 
reliam  szerepelt  kis  csalódással,  a  másodikban  báró  Splónyi  Ödön- 
nel a  csöndes  háziasság  példaképét  adta.  Egyszerű  elegancia  jel- 
lemezte öltözködését  s  egész  háztartását  s  ez  elég  pénzébe  került. 
Sohasem  tékozolt  s  még  se  maradt  semmije.  Kitűnő  magyar 
konyhát  tartott,  melyen  néha  francia  pezsgő  vendégszerepelt. 
Családjára  többet  költött,  mint  magára.  Mindig  volt  adóssága,  ez 
volt  egyetlen  gondja.  Balatonfüreden  volt  egy  villája,  azt  is  elvitte 
az  adósság.  De  mindig  megvigasztalta  az  a  tudat,  hogy  otthona 
volt  minden  magyar  ember  szivében.  Még  abban  is  kivételes  te- 
hetség volt,  hogy  a  kollégái  is  szerették.  Mert  sohasem  éreztette 
senkivel  a  primadonna  gőgjét.  Voltam  színházi  titkárja  s  szín- 
igazgatója, sohasem  volt  köztünk  komoly  differencia. 

Rudolf  trónörökös  egyszer  volt  életében  a  budapesti  német 

színházban,  akkor,  mikor  ott  magyarul  játszottak.  Feleki  Miklós 
rolt  a  direktor,  én  a  titkár,  Blaha  Lujza  a  primadonna.  Egy  nap 
jelentették,  hogy  jön  a  trónörökös.  Én  fogadtam. 

—  Ugy-e  Blaha  Lujza  játszik  ma?  —  kérdi  a  főherceg  szép 
tiszta  magyar  kiejtéssel  —  őt  akarom  a  feleségemnek  meg- 
mutatni, mert  még  nem  látta. 

Az  előadás  végén  többek  közt  azt  mondotta  a  trónörökös: 

—  Még  mindig  milyen  fiatal! 

Ez  1885-ben  történt.  Azóta  hányszor  mondták  már:  még 
mindig  milyen  fiatal!  Mert  Blaha  Lujza  örökké  fiatal  maradt. 
Fiatal  a  lelke  és  fiatal  a  hangja. 

Sokan  nem  tudják,  hogy  Blaha  Lujza  értékes  hangja  volt 
annak  oka,  hogy  oly  kevés  komoly  népies  dráma  került  szinre  a 
Népszínházban.  Magam  is  szerettem  volna,  hogy  egy  kissé  ki- 
vetkőztessem a  népszínműveket  a  sablonos  s  gyakran,  erőltetett 
▼idámságból  s  egy  kis  drámai  komolysággal  adjunk  értéket  ne- 
kik. De  egy  próbán  beláttam,  mily  veszedelemmel  jár  egy  ilyen 
hangú  énekesnőre  a  drámázás. 

Györkönyi  Károlynak  egy  népdrámáját  játszották  s  meg- 
próbáltam francia  mintára  a  színpadi  próbák  alatt  gyúrni  a  da- 
rabon. Kétféle  végső  megoldással  próbáltuk  el:  halállal  és  halál 
nélkül. 

Persze  a  drámai  vég  erős  sikollyal  járt.  S  észrevettük,  hogy 
a  drámai  sikongatás  árt  a  művésznő  hangjának.  Rögtön  kegyel- 
met adtam  a  hősnőnek,  nem  kellett  meghalnia.  Ettől  fogva  nem 
is  erőltettem  a  művésznőre  a  drámai  szerepeket. 

Blaha  Lujza  nem  szeretett  búsulni  a  színpadon  se.  Ezért 
mindig  lehangolta  előre,  ha  a  műsoron  látta  Rátkay  László  «Felhő 
Klári» -ját. 

A  magyar  színészek  és  színésznők  tehetségének  fejlődését 
gyakran  lehetetlenné  teszi  önhittségük  s  arroganciájuk,  mellyel 
magukat  oly  tökéletesnek  tartják,  hogy  se  tanácsot,  se  kritikát 
nem  tűrnek,  csak  istenitést.  Blaha  Lujza  ebben  is  kivétel.  A  mű- 
vészi tökéletesség  csúcspontján  volt  már  1897-ben,  midőn  a  Nép- 
színház igazgatását  átvettem  s  a  «Falu  rosszá»-ban  százszor  is  el- 
játszotta Finum  Rózsit;  mégis  elfogadott  művészi  tanácsot.  E  tel- 
jesen «lejátszott»  darabból  ((rendelkező  próbát»  hirdettem  a  szín- 
ház zongoratermébe.  Ez  az  uj  darabok  első  próbája.  Mindenki 
bámult,  mit  akar  ezzel  az  uj  direktor.  Sablonos  primadonna  el  se 

jött  volna.  Blaha  Lujza  ott  volt.  S  amikor  Tóth  Ede  szöveg- 
könyvével kezemben  magyarázni  kezdtem,  hogy  milyen  stilizált, 
hazug  népies  életet  mutatnak  be  népszínműveink  előadásában, 
például  mikor  Göndör  Sándor  éjjeli  duhajkodása  hirtelen  fölveri 
a  falut,  az  egész  «nép»  ünneplő  diszruhába  öltözve  rohan  a  szín- 
padra s  Feledi  Lajos  is  fényes  csizmában,  finom  vasalt  keszke- 
nővel az  «ellenzőjében»  jelenik  meg,  pedig  az  éjszakát  a  szőlő 
egy  szalmás  kunyhójában  töltötfe,  —  a  művésznő  is  igazat  adott 
nekem  s  a  saját  régi  alakításába  is  uj  reális  vonásokat  vegyített. 
Csináltunk  is  az  uj  játékkal  25  zsúfolt  házat. 

|A  magyar  szerzőkkel  szemben  a  legtöbb  magyar  szinész  el- 
fogultan arrogáns.  Szembe  dicsérik  őket  érdekből,  hátuk  mögött 
szidják.  Darabjaikban  nem  szívesen  játszanak  és  silányabb  kül- 
földi darabot  jobban  erőszakolnak  a  direktornál.  Blaha  Lujza 
ebben  is  kivétel  volt.  Sohasem  akadékoskodott  egyetlen  szerző- 
vel sem  s  a  legkezdetlegesebb  darabba  is  belevitte  egész  műgond- 
ját és  megmentett  színdarabokat  a  bukástól.  Az  a  gonosz 
malicia,  miben  több  «főművészünk»  excellál,  hogy  szándékkal 
elejt,  szürkén  játszik  egy-egy  magyar  szerepet,  a  művésznő  egész 
életéből  hiányzott.  S  ezért  is  fűződik  nevéhez  több  évtized  magyar 
drámairodalmának  sikere. 


Mikszáth  Kálmánné  visszaemlékezései.1) 

Irta :  Mikszáth  Kálmánné  szül.  Mauks  Ilona. 

Házassági  tervek. 

Szomorú  napok  következtek  ezután  reám;  az  ágyból  nem  birtam 
felkelni,  valószínűleg  betegebbnek  is  képzeltem  magamat,  mint  amilyen 
voltam.  Senki  előtt  bánatomat  ki  nem  panaszolhattam,  Bobok,  akivel 
ezelőtt  bizalmas  voltam,  most  elfordult  tőlem  s  egészen  az  atyámhoz 
pártolt.  Mindjárt  másnap  reggel,  ahogy  atyám  közölte  velem  végső  el- 
határozását, Bobokot  kocsira  ültette  és  elküldte  Pestre  Mikszáthhoz 
azzal  az  üzenettel,  hogy  többé  felém  se  nézzen,  nekem  ne  irjon,  tekintsen 
ugy,  mintha  meghaltam  volna. 

Atyám  erről  nem  szólt  nekem  egy  szót  sem,  de  anyám  nagy  kéré- 
semre elmondta,  hogy  Bobok  nagyon  a  lelkére  beszélt  Mikszáthnak, 
ugy  annyira,  hogy  megigérte,  hogy  sohasem  jár  utánam  többé  . .  .  még 
nzon  este  elutazott  Hajdúszoboszlóra  pár  heti  tartózkodásra  rokonai 
látogatására. 

Most  már  ugy  látszott,  minden  összeomlott .  .  .  minden  üres,  ki- 
halt volt  körülöttem,  már  csak  a  halált  óhajtottam. 

Egy  napon  Draskóczy,  az  atyám  segéde  megszólalt  a  szobám 
ajtaja  előtt:  —  Ilonka  kisasszony!  Olyan  ragyogó  idő  van,  miért  nem 
kel  fel,  ha  valami  gyógyító  van  a  világon,  hát  az  ilyen  idő  az,  öltözzön 
fel  és  jöjjön  ki  a  levegőre. 

—  Istenem!  —  Tudtam,  hogy  nem  merne  hivni  csak  ugy  min- 
den ok  nélkül;  hirtelen  felöltöztem,  kimentem  a  folyosóra,  ahol  ő 
nagyon  ügyesen  két  vagy  három  levelet  a  kezembe  adott.  Szememmel 
köszönetet  intettem  és  kincsemmel  visszamentem  a  szobámba.  Hajdú- 
szoboszlóról, Debrecenből  és  Ceglédről  küldte  Mikszáth  a  leveleket 
Draskóczyhoz,  de  előbb  nem  juthatván  közelembe,  csak  most  egyszerre 

J)  Lásd  a  Magyar  Figyelő  1917.  13.,  17.,  24.  számait. 

adta  ide.  Ezekből  a  hosszú  levelekből  megértettem,  hogyha  százszor 
ígérte  is  atyámnak,  hogy  lemond  rólam,  ezt  az  igéretét  nem  képes 
megtartani. 

így  irja: 

...  És  ha  millió  akadályon  és  ha  millió  megszégyenülését! 
kell  is  magamat  keresztül  törnöm,  mégis  oda  fogok  én  jutni  ma- 
gához —  mert  akarom,  hogy  oda  jussak. 

És  ha  oda  irom  ezt  a  szót  « akarom »  a  papirosra,  az  hata- 
lom, melynek  ellene  nem  állhat  a  világon  semmiféle  ellenség  — 
csak  egy  és  az  maga. 

De  maga  nem  ellenség,  hanem  szövetség. 

Egy  másik  levélben  azt  irja: 

Még  ilyen  messze  sohasem  voltam  magától,  úgyszólván  az 
ország  másik  szélén,  száz  mértföldre.  De  ia  nagy  messzeség  nem 
tesz  semmit  és  elmondhatom,  hogy  ilyen  közel  sem  voltam  ám 
magához  soha,  mint  épen  most. 

Ezután  még  Draskóczy  vagy  két  levelet  adott  át  nekem,  választ 
nem  Írhattam,  mert  nem  tudtam,  hol  van,  melyik  városban.  Április 
19-én  egyszer  azt  súgja  nekem  Draskóczy:  Mikszáth  János  ma  reggel 
meghalt  Szklabonyán  asztmatikus  rohamban  egy  perc  alatt. 

—  Jaj,  szegény  ember!  —  suttogtam  egész  lelkemig  megrendülve, 
hiszen  tudtam,  hogy  milyen  nagy  szeretettel  viseltetett  apja  iránt. 
Ekkor  hirtelen  eszembe  jutott,  hogy  most  haza  fog  jönni  Szklabonyára. 
Tőlem  nem  kapott  levelet,  mióta  megírtam  atyám  végső  elhatározását, 
hátha  most  azt  hiszi,  hogy  engemet  is  végkép  elveszített,  mennyire  le 
lehet  sújtva  e  kettős  veszteség  által .  .  .  Nem,  nem,  legalább  ezt  ne 
higyje.  Összeszedtem  hát  minden  ügyességemet  és  irtam  Mikszáthnak. 
A  levelet  Draskóczy  még  aznap  feladta  a  postára. 

Egy  pár  nap  múlva  ideadta  Draskóczy  a  választ.  Szegény  Mik- 
száth rettenetesen  le  volt  verve.  Mennyire  szerettem  volna,  ha  élőszóval 
vigasztalhattam  volna,  de  hát  annak  vége  volt,  ő  már  nem  jöhetett  hoz- 
zánk, de  rövidesen  vissza  is  utazott  Pestre. 

Április  vége  felé  hozta  a  postás  a  Vadnay  Károly  által  szerkesztett 
•  Fővárosi  Lapok»  két  számát.  Kibontom,  benne  van  Mikszáth  Kál- 
mántól a  ((Fotográfiák  regénye»  cimü  kis  elbeszélés.  Ebben  az  el- 
beszélésben leirja,  hogy  négy  fotpgrafiája  van  Aladárnak  Lórikától. 
Ekkor  közbelépnek  a  szülők  és  szétszakítják  a  fiatalokat.  Egy  pár 
hónap  múlva  azután  Aladár  megkapja  az  ötödik  fotográfiát  is,  mely 
T .úrikat  ábrázolja  a  ravatalon. 

Szép  kis  elbeszélés  volt  ez!  Szegény  anyám  szivét  ugy  meghatotta, 
hogy  majdnem  sírógörcsöt  kapott,  szinte  már  látta,  hogy  én  is  a  rava- 


Mikszáth  Kálmánné  visszaemlékezései 


273 


ialra  kerülök.  Ezentúl  nem  volt  nyugalma,  addig  kérte  atyámat,  mig 
csak  meg  nem  engedte,  hogy  április  30-án  elvigyen  engem  Pestre  egy 
hires  orvos  rokonunkhoz. 

Akkoriban  egy  egész  nap  kellett,  hogy  Gyarmatról  Pestre  érjünk. 
Jó  este  felé  volt,  mikor  a  Pannoniában  elhelyezkedtünk;  anyám  szeretett 
volna  engemet  kissé  szórakoztatni,  szinházba  vinni,  de  nekem  nem 
volt  kedvem,  egy  kis  sétát  tettünk  a  városban.  Másnap  délelőtt  elmen- 
tünk az  orvos  rokonunkhoz.  Azt  mondta,  hogy  nagyon  vérszegény 
vagyok  és  tüdőhurutom  is  van  melléje.  Ez  anyámat  nagyon  lesújtotta, 
délután  búsan  jártunk  a  városban  megint.  Este  azután  amint  a  Nem- 
zeti szinház  pénztára  előtt  várakoztunk,  hogy  jobban  hozzáférhessünk, 
egyszerre  Mikszáth  állott  mellettünk.  Reszketni  kezdtem  ijedtemben, 
hogy  mit  fog  most  az  én  anyám  mondani.  Hirtelen  megragadtam  a 
kezét. 

Jó  anyám  rám  nézett  véghetetlen  szánalommal,  azután  Mikszáth 
köszönését  elég  barátságosan  fogadta,  ő  rögtön  ajánlkozott,  hogy 
I jegyeinket  megváltja.  Anyám  nagy  örömömre  elfogadta  és  átnyújtotta 
neki  a  pénzt.  Mi  anyámmal  kimentünk  az  utcára  kissé  járkálni. 

Természetes,  hogy  magának  is  váltott  jegyet,  és  leült  mellém.  Itt 
mondta  meg,  hogy  Draskóczy  táviratozott  neki,  hogy  mi  Pestre  jövünk 
és  a  Pannoniába  szállunk,  már  délután  is  keresett,  de  nem  talált  otthon. 

Mikor  megmondtam,  hogy  holnap  reggel  hazamegyünk,  nagyon 
elszomorodott  és  akkor  arra  kérte  anyámat,  engedje  meg,  hogy  a  hajón 
kikísérhessen  Vácra. 

Anyám  meg  is  engedte.  Mi  korán  reggel  kimentünk  a  hajóállo- 
máshoz, tekintgettem  ide-oda,  de  Mikszáthot  nem  láttam.  Elaludott,  gon- 
doltam nagy  keserűséggel  a  szivemben. 

Másnap  azután  Ercsiből  kaptam  tőle  levelet.  Ezt  egyenesen  nekem 
címezte,  hiszen  örökre  bucsut  mond  nekem  benne.  A  levél  egyes  részeit 
ide  iktatom: 

Ön  biztosan  azt  hitte,  hogy  lustaságom  miatt  nem  keltem 
fel,  miszerint  Ígértem,  hogy  Vácig  elkísérem.  Azonban  ez  nem 
áll,  mivel  épen  az  volt  a  bajom,  hogy  felkeltem  és  egy  német  ko- 
csisra bíztam  magamat,  hogy  vigyen,  de  szélsebesen  a  Bécsbe 
menő  hajóhoz,  épen  akkor  értünk  oda,  mikor  utolsót  csenget- 
tek .  .  .  Hirtelen  beugrottam  minden  jegy  nélkül,  a  ha  jó  azon 
pillanatban  elindult  és  le  is  vitt  szépen  Ercsiig!  Ami  egészen  itt 
az  Alföldön  van  .  .  .  ígértem  én  azután  a  kapitánynak  minden- 
félét, hogy  tegyen  ki,  mert  még  Pesten  vettem  észre,  de  nem 
hallgatott  rám  ...  A  harmadik  nagy  baj  pedig  az,  hogy  magával 

nem  beszélhettem  tegnap  és  hogy  valószínűleg  többé  nem  i& 
fogok. 

Kedves  jó  Ilonkám!  És  megígértem  a  szüleinek  per  mopsz, 
hogy  többé  soha  az  életben  nem  járok  maga  után.  Tudtam,  hogy 
ezzel  üdvömről,  meinyországomról,  minden  boldogságomról  le- 
mondtam, és  mégis  megtettem.  Ugy  kikeresték  azt  a  percet,  ami- 
kor nagylelkű  tudtam  leinni  ellenségeim  iránt  is.  Bobok  igértette 
meg  velem.  Azután  anyjának  is  megígértem,  csak  azt  kértem  ki, 
hogy  még  egy  napig  láthassam.  Az  volt  a  tegnapi  nap,  az  utolsó 
nap  és  felvonás. 

Ne  desperáljon  emiatt,  igy  kellett  ennek  történni.  Higyje 
meg,  még  igy  sokkal  jobb,  mint  abban  az  örökös  ingadozásban 
tévelyegnünk.  Mit  ér  ez?  Ha  tegnap  önben  több  erélyt,  több  aka- 
ratot, több  szerelmet  tapasztaltam  volna,  akkor  még  visszavon- 
tam volna  szavamat  és  megmondtam  volna,  hogy  amit  a  termé- 
szet törvényei  összekötnek,  azt  a  láncot  én  nem  tépem  szét 
De  ez  önben  hiányzik. 

De  különben  hová  visz  ilyen  élet?  Diáknak  való  szerelem 
ez,  ha  bujkálni  kell,  és  ezt  igy  vigye  az  ember  a  végtelenségig. 
Ka  tudnám,  hogy  egy  évig  tart,  bevárnám,  ha  tudnám,  hogy  négy 
évig  tart,  még  akkor  is  bevárnám,  de  ez  már  az  örökkévalóságig 
tart,  mert  én  ugyan  sohase  megyek  a  maguk  házához,  hacsak 
nem  hivnak,  hacsak  az  édesapja  meg  nem  kérlel,  és  hogy  & 
meg  nem  kérlel,  az  bizonyos.  Nem  is  lenne  tőle  férfias. 

De  hát  szinte  könnyebben  fogom  magam  érezni,  ha  meg- 
teszem a  maga  apjának  a  nyugalmáért  és  a  maga  anyjának  a 
boldogságáért  azt  az  áldozatot,  hogy  megválók  attól,  ami  leg- 
drágább kincsem  volt.  Hadd  lássák,  hogy  mégis  nemes  sziv  do- 
bogott bennem,  mely  tudott  szeretni  azért,  hogy  mások  boldogok 
lehessenek. 

Mert  lássa  kedves  Ilonkám,  én  a  maga  szüleit,  Isten  tudja 
mint  van  az,  mindig  szerettem,  azért,  hogy  magát  annyira 
szeretik  .  .  . 

Gyarmaton  most  már  természetesen  nem  találkozhatunk. 
A  boldogság  igy  kivánja  és  én  részemről  ünnepélyesen  becsület- 
szavamra igérem,  sem  szóval,  sem  tettel  sohasem  iparkodom 
önnel  találkozni  mindaddig,  mig  férjhez  nem  megy,  vagy  míg  én 
nem  házasodom  meg.  Fentartom  azonban  magam  számára  azt 
a  klauzulát,  hogyha  valami  hirtelen  változás  jönne  közbe,  akkor 
nem  állom  sem  ezen,  sem  a  másik  igéretemet. 

.  .  .  Azaz  én  senkire  sem  aprehendálok,  a  sors  műve  ez, 
mint  minden. 

Ma,  teszem  azt,  Vácra  akartam  menni  (és  pedig  nagyon) 
magát  elkísérni  és  ime  Ercsibe  hozott  a  fátum  . . .  levelem  azért 
nem  irom  poste  restante,  amint  elhatároztuk,  mert  az  is  Ígére- 
temhez tartozik,  hogy  semmi  álutat  nem  veszek  igénybe. 

Körülbelül  ezzel  a  levéllel  egyidejűleg  jelent  meg  a  «Nógrádi 
Lapok»  1873  május  4-iki  száma,  mely  hozta  Mikszáth  Kálmánnak 
*Az  én  édesapám»  cimü  kis  cikkét.  A  hatás,  amit  városunkban  elő- 
idézett, nagyszerű  volt,  még  ellenségei  is  elismerték,  hogy  gyönyörű. 
Atyám  is  meghatottan  olvasta.  Épen  ez  okból  ide  iktatom: 

Az  én  édesapám. 

Borongós  áprilisi  idő.  Mintha  meg  lenne  választva  kedély- 
hangulatomhoz. A  pesti  kirakatok  helyett  szemem  eltéved  a 
temetőre.  A  nagy  adószedő,  ta  halál  kirakatára.  Most  már  két- 
szerte unalmasabb  a  falu.  Szegény  jó  apám  nem  kel  fel  többé, 
hogy  disputáljunk  az  állampolitikáról,  királyok  tetteiről,  minisz- 
terek viselt  dolgairól,  akiket  rendesen  összeszidott  mindennap, 
mert  mindig  eszében  volt  az  az  elvi  differencia,  az  a  nagy  tenger, 
mely  a  királyok  és  népek  között  fekszik,  melynek  neve  adóköny- 
vecske. Hanem  azért,  ha  gyűlölte  is  a  királyokat,  mégis  büszke 
volt  rá,  hogy  egy  évben  született  III.  Napóleonnal,  arra  már  sze- 
génynek nem  jutott  ideje  büszkének  lenni,  hogy  egyben  is  halt 
meg  vele.  Legyen  neki  könnyű  a  föld.  Áldás  azokra  a  hamvakra, 
melyek  összevegyülnek  azzal  a  messzemenő  szeretettel,  mellyel 
utolsó  lehelletéig  viseltetett  irántam.  Még  mikor  meg  nem  érde- 
meltem is.  Oh  a  szeretet  csodálatos  valami.  Egy  darab  az  Isten- 
ből! Mely  nem  költözhet  el  az  elröppenő  lélekkel,  nem  zárulhat 
be  a  megmerevült  testbe,  hanem  kitör  s  még  halál  után  is  kisér 
mindenütt,  virágok  illatában,  arcunkhoz  csapott,  fölvert  por  alak- 
jában, szél  zúgásában,  mindenütt  beszél  hozzánk  az  ő  ékesszóló 
némaságával .  .  . 

«Nógrádi  Lapok»  1873  május  4-én. 

Egy  délután  hozzánk  jött  Jeszenszky  Józsefné  szobalánya  azzal 
a  kéréssel,  hogy  menjek  át  rögtön,  mert  úrnője  igen  beteg.  Nagy  meg- 
lepetésemre, mert  azt  hittem,  hogy  Mikszáth  Pesten  van,  ott  náluk 

találtam,  ö  kérte  meg  Jeszenszkynét,  hogy  engemet  hivasson  át.  Elő- 
ször csak  általánosságban  beszéltünk,  de  midőn  Jeszenszkyné  kiment 
ozsonnát  készíteni,  hirtelen  előadta,  hogy  megtalálta  a  «klauzulát»  . . . 
Az  édesanyja  megszánta  ezt  az  ő  keserves  helyzetét  és  miután  min- 
dent alaposan  megvitattak,  arra  az  elhatározásra  jutottak,  hogy  leg- 
jobb lesz,  ha  most  mindjárt  engemet  feleségül  vesz  és  elvisz  hozzá 
Szklabonyára  és  mig  ő  Pesten  nyugodt  és  biztos  exisztenciát  teremthet, 
ott  hagy  az  édesanyjánál,  ő  aközben  Pesten  küzdene  és  csak  ünnep- 
napokon jönne  haza  a  mi  látogatásunkra.  Az  esküvő  oly  egyszerűnek, 
oly  természetesnek  látszott,  amint  előadta,  hogy  én  egy  szép  napon 
valamely  rokonommal  kimegyek  Szentpéterre  az  ő  pap  rokonához,  az 
minket  összeesket  és  onnan  azután  vagy  elmegyek  vele  rögtön  Szklabo- 
nyára, vagy  hazajövök  szüleimhez  még  egy  pár  napra. 

Ez  a  terv  annyira  megnyerte  tetszésemet,  hogy  rögtön  beleegyez- 
tem. Mint  villám  cikázott  agyamon  keresztül  az  a  gondolat,  hogy  édes- 
anyámmal megyek  Szentpéterre;  ismertem  irántam  való  nagy  szeretetét, 
tudtam,  hogyha  könyörögni  fogok,  képes  arra,  hogy  megtegye  értem 
még  azt  is,  hogy  atyámmal  szemben  pártomat  fogja  a  titkos  esküvő 
miatt,  és  aztán,  ha  itt  közelben  leszek,  reméltem,  hogy  lassanként  meg 
fog  enyhülni  atyám  szive  és  majd  igy  igazán  boldog  leszek. 

Minél  többet  beszélt  Mikszáth  az  esküvőről,  a  terv  annál  egysze- 
rűbbnek és  simábbnak  látszott  előttem,  ugy  hogy  mikor  a  háziúr  haza- 
jött a  hivatalból,  megkértem,  hogy  miután  ő  gyakran  kimegy  Szügybe, 
a  szomszéd  községbe,  kérje  ki  a  lelkésztől  a  keresztlevelemet.  Jeszenszky 
ezt  meg  is  igérte,  valamint  azt  is,  hogy  nem  szól  erről  senkinek  egy 
szót  sem. 

Hanem  ez  az  örömöm  nem  sokáig  tartott,  kis  idő  múlva  irta  Mik- 
száth, hogy  a  pap  rokona  szivesen  megesketne  minket,  ha  diszpenzációt 
vinne  hozzá,  ez  pedig  nincs  és  nem  is  lehet,  mert  ehhez  szülői  enge- 
dély kell.  így  hát  elmegy  Pestre,  keres  ott  papot,  aki  nem  lesz  annyira 
lelkiismeretes. 

De  bizony  ugy  látszott,  a  papok  mindenütt  lelkiismeretesek  voltak. 
Ezentúl  gyakran  irt  terveiről,  reményeiről,  de  egy  se  látszott  kivihető- 
nek. Először  elment  Székács  szuperintendenshez,  de  ő  is  csak  azt 
mondta,  hogy  vagy  diszpenzáció,  vagy  háromszori  kihirdetés  kell  az 
anyaegyházba.  Azután  Wagner  Lajos  tanár  (selmeci  diáktársa)  kivitte 
magával  Dunaföldvárra  egy  pap  barátjához,  ő  hajlandó  lett  volna  ki- 
jönni Szklabonyára,  de  a  fentebb  említett  okmányokat,  illetve  formákat 
ö  is  követelte. 

Most  már  rágondolt  egy  régi  barátjára,  akivel  szintén  együtt  diá- 
koskodott és  jelenleg  parochia  nélkül  Pesten  lakott,  ezt  igy  irja  meg 

.  .  .  Szörnyű  gyámoltalan,  félénk  fickó.  ígértem  neki  száz 
forintot,  ha  megesküdtet  diszpenzáció  és  kihirdetés  nélkül. 
Persze,  hogy  nem  teszi  meg.  Azonban  van  egy  mód  és  az  a 
kényszerítés.  Ha  például  elmegyünk  szállására  s  azt  mondom 
neki  tanúimmal: 

—  Uram!  Eskettessen  össze,  mert  különben  erőszakhoz 
nyúlok  (mutatok  valami  fegyvert).  Akkor  ő  megeskettet  a  szo- 
bájában és  kiállítja  a  bizonyítványt.  A  házasság  igy  is  érvényes, 
csakhogy  rám  nézve  kellemetlen  következménye  lehet,  ha  szülői 
megbolygatni  kívánják.  Felbontani  ugyan  nem  lehet  többé,  de 
az  erőszakoskodásért  a  törvény  értelmében  megbüntetnek.  De 
meg  K  .  .  .  E  .  .  .  amilyen  ember,  lármát  csapna,  vagy  kiszaladna 
a  szobából. 

Ez  a  terv  tehát  igen  desperatus  és  csak  végső  eszköz. 

Mit  mondhattam  erre?  Hát  hol  volt  arra  lehetőség,  hogy  én  Pesten 
legyek?  Egyik  fantasztikusabb  terv  a  másikat  követte,  egészen  elvesz- 
tette a  józan  talajt  lábai  alul.  Mikor  azt  megírtam,  hogy  én  csak  Szkla- 
bonyára  megyek  esküdni,  ahová  remélhettem,  hogy  édesanyám  el  fog 
kisérni,  nagyon  megharagudott,  ha  ez  vagy  az  a  terve  ellen  emeltem 
szót,  azért  is  neheztelt.  Egyszer  igy  irta: 

...  de  a  többi  apróságokra  nagyon  furcsa,  ha  önmaga  is 
akadályokat  gördít:  ilyen  például  templomban  esküdni.  Hát  mi- 
nek az  a  cifraság?  Mikor  az  egészen  mindegy  az  érvényességre 
nézve.  Miért  nem  kötötte  ki  már  azt  is,  hogy  az  eskettető  pap 
okvetlenül  vereshaju  legyen.  Elvártam  volna  Pöhölykém,  hogy 
mikor  ilyen  fontos  dologról  szó  vagyon,  erről  is  említést  tesz  . . . 

Igy  mult  el  a  május.  Még  legalább  tízféle  tervet  csinált  Mikszáth, 
de  egyik  sem  volt  kivihető.  Június  elején  hazajött  Szklabonyára.  Innen 
irt  egy  kis  levelet,  melyben  nagyon  kér,  menjek  el  valamely  barátnőm- 
mel június  15-én  a  zsélyi  fürdőbe.  Az  édesanyjának  szeretne  bemutatni. 

Magam  is  vágytam  erre,  már  össze  is  beszéltem  Jeszenszkynével,  mi- 
kor a  kilencediki  dátummal  kapok  egy  levelet.  Mikszáth,  akiről  már 
élőbbről  is  hallottam,  hogy  nincs  jó  egészségben,  most  ugy  látszik  nagy 
beteg  lett,  a  levelet  az  édesanyjával  íratta. 

Kedves  Ilonkám! 
Régen  mondom,  hogy  nincs  bizalmam  a  terv  sikerüléséhez. 
Mindig  mondtam,  hogy  valami  akadály  akárhonnan,  de  közbe 
jön,  ime  bejött  ez  az  akadály,  hogy  én  körülbelül  meghalok.  Nem 
mindig  vagyok  azon  állapotban,  hogy  tisztán  gondolkozhassam, 

tehát  felhasználom  a  percet  most,  hogy  magát  más  által  érte- 
sítsem, hogy  tizenötödiki  találkozásunk  már  nem  érvényes.  Isten 
önnel  holtig  szerető  Kálmánja.  A  nevemet  magam  irom  alá. 
Felsenburg,  Kiss  és  a  kürtösi  orvos  biztatnak,  hogy  semmi  bajom 
se  lesz,  de  csak  aggodalmas,  utolsó  gondolatom  is  maga  lesz. 

Ezeket  az  utolsó  alig  olvasható  kusza  szavakat  ő  irta.  Nehezen 
lehetett  kibetűzni.  Hogy  milyen  hatással  volt  reám  ez  a  levél,  azt  ki 
nem  mondhatom.  Ő  különben  is  mindig  azt  mondta,  hogy  nem  reméli, 
miszerint  mi  valaha  összekerüljünk,  mert  az  az  előérzete  van,  hogyha 
más  nem,  a  halál  gátol  meg  benne. 

Leírhatatlan  kínos  napokat  töltöttem,  de  a  barátjai  oly  figyel- 
mesek voltak,  egy-két  szóval  mindennap  tudósítottak  hogyléte  felöl. 
Ugy  látszik  kisebbfajta  tüdőgyulladása  volt,  de  már  12-ike  táján  tnl 
volt  a  veszélyen.  Ezt  igy  üzente  meg  nekem,  hogy  már:  holnap  sziva- 
rozni fog,  ne  búsuljak  miatta  többé. 

Ugy  17-ike  táján  már  annyira  javult,  hogy  bejöhetett  Gyarmatra. 
Ismét  Jeszenszkynénél  találkoztunk.  Igen  rosszul  nézett  ki,  szinte  sárga - 
fekete  volt  az  arcszíne.  Itt  elbeszélte  nekünk,  hogy  még  mindig  gyön- 
gének érzi  magát  és  ez  okból  itthon  marad  szeptember  végéig.  Külön- 
ben is  az  anyjának  jól  esik,  ha  a  gazdaságban  segíteni  fog  neki. 

Mikor  aztán  magunkra  maradtunk,  elhatároztuk,  hogy  a  házas- 
sági tervekkel  felhagyunk  egy  pár  hónapra,  illetve  várunk,  mig  valami 
véletlen  hozzá  segít.  Én  reméltem,  hogy  az  az  egy-két  hónap  alatt  ő  a 
családommal  valahogyan  összebékül.  Ugy  maradtunk,  hogy  nem  gyak- 
ran, de  mégis  hetenként  legalább  egyszer  váltunk  levelet  Draskóczy 
utján. 

Este  felé  volt  már  az  idő,  midőn  Jeszenszkynétől  haza  indultam, 
Mikszáth  elkísért  egészen  a  kapuig.  Ott  elbúcsúztunk  azzal,  hogy  leg- 
alább két  hónapig  nem  látjuk  egymást. 


Színház 


Shakespeare:  Ahogy  tetszik  a  Nemzeti  Színházban.  —  Jób  Dániel: 
űszi  vihar  a  Vígszínházban.  —  Biró  Lajos:  Hotel  Imperial  a  Magyar 

Színházban. 

A  Nemzeti  Színház  következetesen  építi  Shakespeare-reper- 
toárját.  Itt  is  vannak  sürgős  és  fontos  föladatai,  mint  a  magyar 
dráma  művelésében  és  modern  külföldi  játékrendje  fejlesztésé- 
ben. A  legsürgősebbek  és  legfontosabbak  közé  sorolták  már  évek 
óta  az  Ahogy  tetszik  és  a  //.  Richárd  előadását.  A  II.  Richárd  ké- 
szül, nagyon  komolyan,  már  a  műhelyben  van,  az  igazgató,  a 
rendező,  talán  már  a  díszlettervező  műhelyében.  Az  Ahogy  tet- 
szik meg  is  jelent  előttünk,  bájosan  és  romantikusan,  jókedvűen 
és  szerelmesen,  szerénységtől  csillogó  díszben  és  oly  erősen  fe- 
gyelmezett, egyöntetű,  lüktető  ritmusú  tolmácsolásban,  hogy  az 
-  előadás  alig  marad  valamivel  adósa  a  vígjáték  költői  szépségé- 
nek. Szinszerüségét  pedig  Ivánfi  rendezői  elméssége  és  színpadi 
érzéke  fölfokozta,  a  széteső  jeleneteket  izmos  kézzel  összefogta, 
a  színészeket  —  ameddig  a  rendezői  behatás  határa  nyúlik  —  a 
maga  helyes  fölfogására  s  a  mű  stílusos  értelmezésére  nevelte. 

Csak  igy  eshetett  meg  a  csoda,  hogy  az  Ahogy  tetszik  a  be- 
mutatón zajos  sikert  vivott  ki  (még  a  szerzőt  is  hivták!),  és  azóta 
sem  vesztett  vonzóerejéből,  holott  tudott  dolog,  hogy  Shakespeare 
e  vígjátékának  sehol  sem  volt  eddig  tartós  színpadi  élete.  Az 
Ahogy  tetszik  csodálatosan  tiszta  zengésű  sorait  olvasván,  gyak- 
ran elgondolkodtunk  a  darab  mostoha  sorsának  okán.  És  ben- 
nünket is  elfogott  Jaques  melankóliája:  színház  ez  az  egész  élet 
látszólagos  rendjét  nem  valamely  felsőbbséges  szellem  igazgatja, 
hanem  a  rendező  mesterkedése,  az  ügyelő  szolgalelke,  a  sugó  le- 

tompított  szava,  egy  közömbös  és  rosszindulatú  nézőközönség 
szeszélye,  az  utcai  reklám  rikoltozó  hangja,  vagy  izzólámpáinak 
behivogató  fénye,  jóbarátok  pajtássága,  titkos  ellenség  áskáló- 
dása. 

Miért  nem  kellett  az  Ahogy  tetszik  a  népnek?  Mert  cselek- 
vény kell  a  népnek.  És  miért  kell  neki  most  az  Ahogy  tetszik? 
Talán  egyszerre  megvilágosodott  az  elméje!  és  föltárult  a  szive? 
Talán  fölfedezte  rejtett  szépségeit,  mosolygó  humorát,  könnyező 
mélabúját,  szerelmi  játékának,  álruhás  enyelgéseinek,  tündöklő 
párbeszédeinek,  bölcs  bolondságainak  báját?  Valljuk  meg:  mind- 
ezt nem  hisszük. 

Siker  és  kudarc  csak  kockavetés  dolga.  És  mi  épjenség- 
gel  nem  vagyunk  hajlandók  épen  a  ma  közönségétől  várni  a 
megváltó  megértést,  a  gyengéd  ösztönt,  amely  a  szépséghez  ta- 
pad, a  finom  esztézist,  amely  megérzi  a  formák  nemességét  és  vá- 
lasztékosságát ott,  ahol  a  vaskos,  kézzelfogható  tartalom  nem  ké- 
pes lekötni  érdeklődését.  Azok,  akik  ma  a  zsölléken  ülnek  és  a 
páholyokat  benépesítik,  ásítva  hallgatják  Oberon  és  Titánia  tün- 
déri zsörtölődését,  ellenben  hálásan  hallgatják  és  tapsolják  Pyra- 
mus  és  Thisbe  unalmas  és  kurta  vig  tragédiáját. 

Az  \fihogy  tetszik  végtelenül  gazdag  formákban,  aránytala- 
nul szegény  tartalomban.  Talán  még  szegényebb,  mint  Thomas 
Lodge  regénye,  a  Rosalynde.  És  a  költő  még  arra  sem  vetett 
súlyt,  hogy  a  forrásául  szolgáló  regény  kusza  szövedékét  ki- 
bontsa, hogy  megszüntesse  a  kalandok  széjjelfolyó  regényszerü- 
ségét,  a  cselekvény  hellénisztikus  lazaságát.  Szuverén  gondatlan- 
sággal, kevés  batyuval,  vidám  füttyszóval  és  el-elboruló  lélekkel 
kóborol  az  ardennei  erdőkben,  ahol  egy  száműzött  fejedelem 
boldogan  felejti  egykori  trónját  és  hatalmát,  az  udvari  élet  ár- 
mányait és  hizelgéseit;  és  él  a  vadászat  férfias  gyönyörűségének, 
élvezi  társaival  együtt  a  vig  és  szabad  életet,  és  mindenekfölött 
az  isteni  természetet.  Ahol  szerelmet  lehel  minden  ág  és  minden 
bokor,  szerelmi  versek  diszét  hordozza  minden  fa,  türelmetlen 
szerelmesek  bevésett  betűitől  vérzik  minden  törzs.  Ahol  a  föld' 
rajz  csodájára  nőstény  oroszlán  lappang  a  sűrűségben,  a  józan 
ész  csodájára  bolond  űzi  mókáit  az  erdőben,  és  mindnyájunk 
gyönyörűségére  bújósdit  játszik,  enyeleg,  dévajkodik  és  nászt  ül 
az  ünneplő  ruhába  öltözött  szerelem. 

A  költőnek  nagyon  sok  az  elmondanivalója,  de  nem  egy- 

két  ember  sorsáról,  hanem  az  embersorsról;  nem  kalandokról, 
nyaktörő  vállalatokról,  szerencsés  megmenekülésről,  hanem  az 
élet  színjátékának  hét  fölvonásáról.  Alakokat  teremt,  amelyek 
könnyedek  és  kecsesek,  mégis  belévésődnek  emlékezetünkbe, 
nem  kiváltságos  szenvedésükkel  és  tragikumukkal,  hanem  ki- 
váltságos bájukkal  és  elmésségükkel.  Mit  tudom  én,  miért  melan- 
kolikus a  melankolikus  Jaques?  Csak  nem  azért,  mert  sokat  uta- 
zott, mert  «eladta  a  saját  földjeit,  hogy  a  másokét  láthassa»,  mint 
Rosalinda  mondja?  Vagy  mert  nagyon  is  sokat  tapasztalt?  A 
költőnek  arra  semmi  gondja,  hogy  előttünk  fejlessze  ki  Jaques 
mélabúját,  mint  Hamletét.  Jaques  készen  hozta  magával  ezt  a 
terhet  és  eléggé  könnyen  hordozza.  És  ilyenek  mind  e  vígjáték 
figurái.  Még  a  bitorló  is  olyan  mesebeli  zsarnok;  nem  hiszünk  a 
rosszaságában,  nem  ijedünk  meg  tőle.  El  akarja  választani  Rosa- 
lindát  Céliától,  de  semmire  sem  megy.  Célia  jobban  szereti  Rosa- 
lindát,  mint  őt,  a  zsarnok  apát,  és  követi  hű  rokonát  az  ardennei 
erdőbe.  Jól  teszi.  Ilyen  erdőt  ugy  sem  fog  találni  sehol  a  világon. 
A  csodák  erdeje  ez.  Itt  bő  ételt-italt  kap  az  éhségtől  leroskadó,  s 
a  jószívű  fogadáshoz  még  asztali  zenét  is.  Itt  muzsika  játszik  a 
levegőben  és  szonett  nő  a  fákon.  Itt  a  szerelmesek  boldog  nászát 
nem  ellenséges  szülék,  gonosz  cselszövők,  gyötrelmes  félreértések 
hátráltatják,  csak  egy  édes  kis  lány  ártatlan  játéka,  amely  férfi- 
nak mutatja  a  legnőiesebb  női  lényt. 

A  szépségek  e  gazdag  kútfejét  nem  lehet  kimerítenie  az 
analitikusnak.  Még  a  színésznek  sem,  pedig  neki  a  szintézis  sok- 
kal hathatósabb  eszköze  áll  rendelkezésére.  Mégis  a  Nemzeti  Szín- 
ház előadása  nagyon  tetszett  és  függetlenítve  minden  egyéni 
tetszéstől,  objektiválva  és  más  előadásával  egybevetve  is  értéket 
hozott.  Az  est  sorsától  való  döntés  Váradi  Aranka  kezében,  tehát 
jó  kézben  volt.  A  leányos  szemérem,  pajkos  jókedv,  sugárzó  el- 
mésség, odaadó  szerelem  színeit  keverte  palettáján,  mikor  Rosa- 
linda képét  megfestette.  Mellette  Bayor  Gizi  Céliája  állott,  merő 
frisseség,  fiatalság,  hű  készség  arra,  hogy  minden  játékot  végig- 
játsszék, minden  bolond  csinyt  végigbolondozzon  testvérével. 
Beregi  Orlandoja  férfias  és  kedves  volt,  teljes  hitelű  a  nagy  sze- 
relmi epekedésben,  amellett  mindvégig  szigorúan  egységes,  zárt 
karakter,  amelynek  következetességén  a  művész  ébersége  és  stil- 
érzéke  őrködött.  Rózsahegyi  humora  egyre  mélyül  és  emelkedik; 
már  egészen  le  tud  szállani  Shakespeare  bohócainak  mélységéig 

és  onnan  igazgyöngyöt  hoz  magával;  már  föl  tud  emelkedni  a 
bölcs  bolondságok  magaslatára,  ahonnan  a  meleg  sziv  és  mindent 
megértés  jóleső  derűjét  árasztja  széjjel.  Jól  esett  ismét  találkoz- 
nunk Mihály  fi  Károllyal,  aki  már  ritkán  jelenik  meg  a  színpadon, 
de  mindig  a  régi  hivek  és  az  uj  barátok  egyérzelmü  szimpátiájára 
számíthat.  Pompás  renaissance-figurát  csinált  a  bitorló  herceg- 
ből Gál  Gyula  s  igy  szerzett  jelentőséget  jelentéktelen  szerepé- 
nek. Vidorné  Molnár  Rózsi  Jucija  volt  olyan  természetes,  kedves 
és  komikus  mint  bármely  angol  Audrey  (igy  hivják  az  eredeti- 
ben). 

A  vígjátékot  a  színház  Rákosi  Jenő  uj  fordításában  adta  elő. 
Ismeretes  ennek  az  uj  fordításnak  története.  Rákosi  először  1868- 
ban  ültette  át  az  Ahogy  tetszik-et  Második  fordítását  pontosan 
ötven  évvel  későbbm  utalták  be.  Ötven  évi  időköz  adatott  meg 
neki,  hogy  egy  munkáját  revideálja.  Ez  a  revizió  olyan  alaposan 
ütött  ki,  hogy  teljesen  uj  mű  támadt  belőle.  Talán  nem  lépem  át 
a  kötelező  tartózkodás  és  ildomosság  korlátait,  ha  megállapítom, 
hogy  az  ötven  év  hasznára  volt  a  fordítónak  is,  uj  munkájának 
is;  hogy  a  verses  és  a  prózai  részek  egyformán  modernek,  a  mai 
nyelv  minden  bájával  ékesek,  nem  egy  foltjával  terheltek.  [Aka- 
démikus részről  azt  vetették  ellene,  hogy  túlságosan  modern.  Ez- 
zel az  ellenvetéssel  vitatkozni  akadémikus  értékű  foglalkozás 
volna.  De  aztán  a  nálunk  megszokott  szeretetreméltósággal  jött  a 
pártpolitika,  és  hűséges  gondját  kiterjesztette  még  a  fordítás  ér- 
tékelésére is.  És  olvastunk  kritikákat  Rákosi  Jenő  nyelvművésze- 
téről, amelyek  felbőszítők  volnának,  ha  nem  találnék  őket  nevet- 
ségeseknek és  erőltetetten  hazugoknak.  Bolseviki  szempontból  te- 
kintve azonban  —  mert  ilyen  szempont  is  van  a  magyar  kritiká- 
ban —  Rákosi  csakugyan  tehetetlen,  fordítása  elavult,  nyelve  da- 
dogó, és  kész  kulturbotrány,  hogy  a  Nemzeti  Színház  ebben  a 
félreszabott,  olcsó,  rikító  köntösben  mutatta  be  uj  Shakespearejét. 

* 

Jób  Dániel  évek  óta  egy  rejtelmesen  hallgató  ígéret  volt. 
Az  irodalomban  feltűnt  egy  kötet  novellával,  amely  jogosan  kö- 
vetelt a  maga  részére  nagy  figyelmet  választékos  Ízlésével,  jól 
látott  és  rajzolt  alakjaival,  az  iró  nagyon  halk  és  finom  szubjek- 
tivitásával. Aztán  otthagyta  az  irást  és  átpártolt  a  színházhoz. 
Egyre  szebbem  fejlődött  ii!  is:  mindig  a  legnehezebb  rendezői  föl- 

adatokra  vállalkozott,  s  mindig  sikerrel.  Sokat  tanult,  behatón 
foglalkozott  stilusstudiumokkal,  mintha  egészen  fölolvadt  volna 
uj  munkásságában.  De  azért  várható  volt,  hogy  az  iró  föltámad 
benne  és  követeli  jogait.  És  nyilvánvalónak  tetszett,  hogy  a  szín- 
padnak fog  irni,  ha  ismét  tollhoz  nyul. 

Ezt  az  igéretét  be  is  váltotta.  Ebben  nincs  hiba.  A  darabjá- 
ban van  a  hiba.  Szabatosabban  szólva:  vannak  hibák,  amelyek 
megleptek,  készülellenül  értek  bennünket.  A  Vigszinház  rende- 
zője, aki  annyi  drámát  szólított  a  papirlétből  a  színpad  forró, 
mozgalmas  életébe,  aki  annyi  ügyes  fogással  növelte  meg  és  élezte 
ki  mások  művében  a  nagy  jelenetek  hatását:  mikor  a  maga  da- 
rabjáról lett  szó,  elfelejtette  a  fogásokat,  lemondott  a  szinszerü- 
ségről  és  néha  bizony  bebocsátotta  a  nézőtérre  a  leghalálosabb 
ele|nséget,  az  unalmat  is.  Az  őszi  vihar  érdekesen  indul.  Fölveti  a 
boldogtalan  asszonynak  nem  uj,  de  mindig  izgató  problémáját. 
Az  asszonyét,  aki  idegessé  lesz,  elhervad,  elsorvad  egy  rossz  há- 
zasság jármában  s  mielőtt  végképen  összetörnék,  megpróbálko- 
zik a  rabszolgalázadással.  Ez  eddig  kitűnően  van  exponálva.  Köz- 
ben megismerjük  az  asszony  anyját  —  nem  több,  nem  élőbb  a 
sablonnál  —  és  magát  a  férjet  is.  A  férj  brutális,  vénülő,  féltékeny, 
rosszmodoru.  Kezdünk  hinni  az  asszonynak,  vele  érezni  és  ez  vég- 
telenül fontos  a  dráma  sorsára.  jAzonban  a  feleség  egymagán 
gyenge,  energiátlan  arra,  hogy  a  passzív  szenvedést  átformálja  ak- 
tív ellenállássá.  Ehhez  segítőre  van  szüksége.  És  itt  már  kezdődnek 
a  bajok.  A  segítőtárs  egy  se  hal,  se  hus  ember.  Nem  is  tudjuk,  mi- 
iele. S  ami  rosszabb,  nem  is  vagyunk*  rá  kíváncsiak.  Szereti  az 
asszonyt,  de  ez  nem  érdem.  Mit  tenne  érte,  hogy  megváltsar  hogy 
kínszenvedésein  enyhítsen?  Azt  mondja,  majd  megöli  a  férjet. 
Az  asszony  megborzad:  nem,  azt  nem.  «Persze  hogy  nem», 
mondja  rá  azonnal.  Nem  is  gondoltam  komolyan.  Csak  ugy 
mondtam.  Talán  gondoltam  rá.  Ez  nem  dráma. 

Az  ügy  egyáltalán  nem  is  haladna  előre,  hanem  mindig 
körben  forogna,  ha  szerencsére  meg  nem  érkeznék  a  cleus  ex 
machina,  kezdő  és  haladó  drámaírók  jótévő  géniusza.  A  megkín- 
zott asszony  könyörög  az  urának,  hogy  engedje  el.  Minden  kö- 
nyörgés csak  vadabbá  teszi  ezt  az  utálatos,  rossz  nevelésű,  fizikai 
undort  ébresztő  zsarnokot.  Nem  engedi  el.  Csak  azért  sem.  Már 
nem  is  szereti,  tudja,  hogy  soha  semmi  öröme  nem  lesz  belőle: 
mégsem  engedi.  Ekkor  közbelép  a  férjnek  egy  öreg  barátja,  aki 

szintén  szerelmes  a  szép  asszonyba,  de  már  lehiggadt,  nagyon  is 
lehiggadt.  És  ennek  néhány  szavára  enged  a  házi  tirannus.  Az 
asszony  mehet  fiatal  mérnökével  a  szabad  életbe.  Ha  a  személyek 
sorsa  érdekelne  bennünket  az  utolsó  függönyön  túl  is,  nem  nagy 
megnyugvással  látnók  a  szerencsétlen  teremtést  ennek  a  hüllőnek 
az  oldalán.  Milyen  jó,  hogy  erre  nincs  gondunk. 

Jób  Dánielnek  sikerültek  a  részletek,  de  nem  az  egész.  Ama 
részleteken  megismertük  az  erős  tehetségei,  a  gazdag  forrást, 
amelyből  még  önként  és  dúsan  fog  áradni  a  drámai  eszme,  a  szín- 
padi életbe  kivánkozó  gondolat.  De  a  mű  egésze  megfeneklett  a 
két  szembenálló  férfi  jellemének  sekélyes  voltán.  Jób  Dániel  csak 
a  női  lélekbe  volt  képes  a  fenékig  lebocsátkozni.  A  férfiak  nem 
érdekelték  ennyire.  Azoknál  megállapodott  a  felszínen,  és  ez  a 
felszin  sem  valami  csillogó,  tiszta  és  szép. 

Az  előadás  hiven  követte  a  szerzőt.  Varsányi  Irén  igaz  volt, 
megrázó  a  szenvedésben,  megható  vergődésében,  az  örök  asz- 
szonyi  passzivitás  legbájosabb,  legtörékenyebb,  legmegindítóbb 
szószólója.  Ellenben  Fenyvesi  Emil  zsarnoki  férje  és  Csórta? 
Gyula  fiatal  amant- ja  hidegen  hagyott  bennünket.  Nagyon  mulat- 
ságos volt  és  külön  sikert  csikart  ki  a  közönségből  Góth  Sándor, 
aki  a  tabes  dorsaIis-bó\  is  vidám  dolgot  tud  csinálni,  ha  rászaba- 
dítják. 

* 

Biró  Lajost  meg  fogjuk  dicsérni  uj  drámájának  sok  jeles- 
ségéért,  szépen  sorára.  De  mindenekelőtt  meg  kell  őt  dicsérnünk 
példátlan  bátorságáért.  Merészkedett  a  háború  negyedik  évében, 
a  háború  szemmellátható  haldoklása  napjaiban  háborús  darabot 
irni,  és  volt  hozzá  önérzete,  függetlensége,  erkölcsi  bátorsága, 
hogy  pacifista  darabot  irjon.  Igen,  de  pacifista  darabot  a  szónak 
legtisztább,  legemelkedettebb,  legeszményibb  értelmében.  Nem 
izgat  tüzes  szóval  és  éretlen  aggyal  a  háború  vaskényszerüséget 
ellen;  eszébe  se  jut  a  színpadot  fölhasználni  anjtimilitarista  pro- 
pagandára. De  prófétai  ihlettel,  a  sok  vért  és  sok  pusztulást  látot- 
tak keserű  bölcseségével  és  soha  ki  nem  merülhető  szeretetével 
hirdeti:  Ne  ölj!  Ajkán  a  tízparancsolat  igéjével,  szivében  jobbra 
való  hivatásunk  tudatával  Biró  Lajos  kilép  egy  izgatott,  a  várás 
kinpadjára  feszített  tömeg  elé  és  megmagyarázza  neki,  hogy  a 
sokaságot  a  sokaságnak  gyilkosává  tehette  a  szükség,  de  az  egyes 
ember  lelkiismerete  nem  halt  meg  és  nem  fog  meghalni  soha.  És 


Színház 


285 


ha  az  egyes  az  egyest  megöli,  tegye  bár  a  legfelső  érdek,  a  leg- 
szentebb kötelesség  parancsára:  semmi  okoskodás,  megfontolás 
le  nem  fogja  mosni  lelkéről  a  gyilkosság  Kain-bélyegét.  Amit  e 
tételről  Biró  vall,  azt  ragyogó,  káprázatos  dialektikával  adja  elő, 
a  régi  irányzatos  drámák  naiv  technikájával,  a  hosszú  tirádákkal, 
erre  a  célra  alkalmazott  prédikátori  szereplővel  ugyan,  de  mű- 
vészi öntudattal  és  teljes  hatással.  . 

Maga  a  dráma  —  válasszuk  külön  tendenciájától  —  válto- 
zatos, lebilincselőn  érdekes  és  izgalmas,  alakjain  az  élet  hiteles- 
ségével, tempóján  a  háború  váratlan  sorsfordulataival;  nagy- 
feszültségű áram  vonaglik  végig  ezen  a  négy  felvonáson,  és  ez  az 
áram  átcsap  a  színpadról  a  nézőtérre  és  magával  sodorja  még  a 
kétkedőt  is.  A  háborúról  van  szó.  Orosz  hadvezér  ágál  előttünk 
teljes  tehetetlenségével  a  hivatásában,  lelke  egész  meztelenségé- 
vel a  durva,  fölgerjedt  érzékiségben.  Ha  uj  várost  foglalnak  el  ha- 
dai, akkor  uj  szeretőt  foglal  el  ő  is  magának.  Kiöltözteti,  gaz- 
daggá teszi,  hódolatot  követel  számára  tisztjeitől.  De  ez  a  szerető 
nem  az  övé.  Ez  egy  magyar  főhadnagynak  adta  a  szivét,  aki  az 
oroszok  hirtelen  rajtaütésekor  a  kis  galiciai  városban  rekedt  és 
most  pincérnek  öltözik,  hogy  megmentse  életét.  És  ez  a  pincér- 
főhadnagy kénytelen  ölni,  megölni  egy  professzionátus  kémet, 
aki  a  galiciai  áttörésünk  titkát  hozta  el  az  orosz  generálisnak.  Ha 
a  drága  titkot  átadhatja  az  orosznak,  százezreink  élte  pusztulhat, 
talán  ügyünk  is  elveszhet.  A  magyar  főhadnagy  előtt  az  első  pil- 
lanatban világossá  válik,  hogy  ezt  az  ártalmas,  jól  táplálkozó, 
cudar  férget  ki  kell  irtani.  A  második  pillanatban  a  dolog  már 
nem  ilyen  világos.  Ölni  a  harctéren,  szemtől-szembe,  részeseként 
egy  nagy  tömegittasságnak,  ez  már  megszokott,  csaknem  helyén- 
való. De  megölni  egy  kövér  embert  dús  ebéd  után  orvul  a  fürdő- 
jében: ez  egészen  más.  A  főhadnagy  mégis  elköveti  a  tettet.  De 
elfelejteni  nem  fogja,  nem  tudja  soha. 

Törzs  Jenőnek  kellett  ezt  a  háborús  Hamletet  játszania.  És 
Törzs  Jenő  a  bonyolult  lélektani  folyamatoknak,  a  belső  vívó- 
dásoknak, az  érzések  halk  és  fájdalmas  rebbenéseinek  ma  egyik 
leghitelesebb  tolmácsa.  És  a  sokoldalú  művész  amellett  még  ((ki- 
hozta)) azt  is,  hogy  a  pincérnek  öltözött  főhadnagy  magyar  ur, 
talpig  gavallér,  kényes  a  rangjára,  de  még  sokkal  kényesebb  ér- 
zelmei őszinteségére  és  tisztaságára.  Fedák  Sárit  csodálkozva  lát- 
juk lépésről-lépésre  belenőni  a  nagystílű  drámába.  Biró  Lajos 

uj  darabjának  köszönheti  eddig  legmagasabb  emelkedés  3tt 
szont  a  Hotel  Imperial  az  ő  nagy  népszerűségének,  neve  jén 
erejének  köszönhette  már  eleve  az  érdeklődés  jó  részét,  éf  és 
rendítőn  igaz,  természetes,  becsületes  művészetének  sikere  íe, 
A  Magyar  Szinház  pompásan  egészséges  gárdájából  egés;  ája 
szolgálta  az  uj  drámát.  Közülök  is  kivált  Tarnay  Ernő,  eg}  hez 
tojánus  katona  intelmeinek  melegszavu  tolmácsa,  a  mind.? 
lemzetes  Z.  Molnár  László,  az  orosz  generális  szerepében  V  tet 
Sándor,  aki  teljesen  fölfogta,  mivel  tartozik  egy  ellensége::  ldi 
vezérnek  és  nem  maradt  adósa,  és  Andorffy  Ida,  egy  gyöi 
leányka,  aki  most  került  ki  a  sziniakadémiából  és  hozott  ma  m 
feltűnő  szépségén  kivül  üde  ifjúságot,  nagy  intelligenciát  és  h 
sítatlan  szinésztehetséget.  Ez  a  kis  kezdő  első  felléptével  .íiái 
ményt  keltett.  Ha  a  kellő  helyre  jut,  a  reményt  valóra  is  fo, 
váltani. 

Sebestyén  Károly 


Szentelt  gyertya  lángja. 


Irta :  Szederkényi  Anna. 


Elbeszélés. 


.  .  .  Olyan  volt,  mint  az  ég  felé  lobogó  szentelt  gyertya.  Áll 
mereven  a  hófehér  szentelt  gyertyaszál  az  oltár  előtt,  lángját  fel- 
felé küldi,  fel-fellobog,  elég,  kiég.  Tiszta  volt  a  lángja,  de  nem 
melegített,  nem  világított . . . 

Minden  istenáldott  reggelen  ott  térdelt  hideg  kockáin  a 
Kapucinusok  templomának.  Törékeny  kis  teste  nyári  melegben, 
téli  hidegben  egyforma  pontossággal  siklott  végig  a  Batthyány- 
utcán.  Fejét  nem  fordította  sem  jobbra,  sem  balra,  nem  köszönt 
senkinek,  nem  üdvözölte  senki.  Lesütötte  hidegfényű,  nagy  kék 
szemeit,  nehogy  ezeken  a  kíváncsi  kapukon  keresztül  a  lelkébe 
settenkedjék  az  istentelen  külvilágból  valamely  méltatlan  gon- 
dolat. Minden  reggel  gyónt  és  áldozott. 

Felfelé  lobogó  gyertyaszál  volt.  Nem  ebből  a  világból  való, 
nem  való  erre  a  világra. 

A  vállát  dideregve  húzta  össze,  a  ruháját  összefogta  karcsú 
bokája  körül,  nehogy  hozzáérjen  valamihez  és  rátapadjon  a  rom- 
lott világnak  bűnös  sara,  poklokba  csalogató  csábja. 

így  hivták:  Valpurga.  Ki  hallott  még  ilyet?  Valpurgának, 
a  Duduska  ügyvédék  kisebbik  leányát.  Akit  Valpurgának  nevez- 
tek el,  annak  az  élete  nem  lehet  olyan  egyszerű  és  mindennapi, 
mint  a  többié.  «Valpurga!  beszéljen  valamit  a  harangalaku  áza- 
lagról.»  Valpurga  és  a  harangalaku  ázalag  .  . .  Valpurga!  Val- 
purga! a  bal  lábát  kissé  meggörbíteni!  Valpurga!  ne  kacsintson, 
mikor  a  félkört  csinálja!  .  .  .  Oh,  mindez  nem  illik  össze.  Azon- 
ban nem  is  került  rá  a  sor.  Valpurga  mindig  tudta  a  leckéjét  és 

láncolni  sohasem  tanult.  Az  ő  könyvében  nem  voltak  aláhuzdtt 
szavak,  bekarikázott  mondatok,  fülek  és  titkos  jelek.  Az  év  elején 
kemény,  fényes  kék  papirosba  takargatta  könyveinek  fedelét  és 
az  év  végén  azon  módon  gyüretlen,  töretlen  szedte  ki  belőie, 
mintha  akkor  vették  volna  le  a  könyvesállványról.  A  ruhája 
olyan  volt,  mikor  levetette,  mint  a  másé,  amikor  fölveszi.  Amihez 
nyúlt,  szinte  érintetlen  maradt. 

Nem  volt  barátja,  sem  barátnője.  Nem  olvasott  regényeket 
és  nem  voliak  álmai.  Hideg  volt  a  szive,  nem  hatolt  belé  földi 
láng.  Telítve  volt  égi  szerelemmel. 

Történt,  mikor  tizenhét  esztendős  lett,  hogy  azon  a  napon 
először  kívánkozott  emberek  közé.  Nem  magáért  és  nem  mulat- 
ságból, hanem  cselekedni  Jézus  szavai  szerint.  Valpurga  gyűjteni  j 
akart  a  szegényeknek.  Azonban  azt  is  valamely  önsanyargatással 
kivánta  egybekötni.  Az  első  hajnali  órát  kérte  tehát  magának, 
mindjárt  a,  legelsőt  hajnali  mise  előtt. 

Dermesztő  hideg  volt  azon  a  reggelen.  A  Kapás-utcából 
dudálva  robogott  ki  a  szél,  nyikorogtatta  a  sarki  lakatosműhely 
ajtaja  fölött  a  vasból  kovácsolt  kulcsot.  Borzasztó  nagy  kulcs  volt. 
A  lakatos  bizonyára  azt  fogja  magával  vinni  a  másvilágra,  a  nagy 
kaput  kinyitni,  —  ezt  szokták  róla  mondani.  Az  Irma-téren  vilá- 
gított a  baptisták  templomának  ablaka.  Összebújtak  a  sanyarúak 
imaházukban,  a  sárgáraj  meszelt  szük  szobácskában.  Kiverődött 
az  ablakon  át  egyhangú  énekük.  Szomorúan  fújták,  valami 
végtelen  fájdalmasat  siránkoztak  az  Úristen  dicsőségére.  Val- 
purga már  messziről  ráismert  a  baptista  énekre.  Tüntetőleg 
fordította  a  fejét  az  Irma-téri  Szentháromság-szobor  felé.  Három- 
szor egymás  után  keresztet  vetett  és  ugy  tett,  mintha  nem  látta 
volna  a  fakó  képű  nyomorultakat,  akik  kiszorultak  a  baptisták 
házából,  de  hogy  valami  módon  mégis  kielégítsék  áhítatot  szom- 
jazó vágyukat,  kívülről  lapultak  a  rozoga,  barna  falhoz.  A  vallásos 
Valpurga  tovább  ment,  de  ezen  a  napon  nem  birta  maga  mögött 
elhagyni  a  fagytól  dermedt,  kékült  arcuakat,  akik  toldozni-fol- 
dozni  merték  Krisztus  szent  vallását. 

Vájjon  ezek  is  ott  lesznek  a  pénzkiosztáson?  —  gondolta 
Valpurga  —  és  visszás  érzések  támadtak  benne  arra  a  gondolatra, 
hoí}y  baptisták  is  részesedhetnek  az  ő  általa  gyűjtött  fillérekből. 

Sietett.  Azt  hitte,  a  templomot  nem  fogja  nyitva  találni,  de 
már  ki  volt  támasztva  az  ajtaja.  A  hivatásos  koldusok  már  ki- 

rakták  a  lépcsőkre  háromlábú  székecskéiket.  A  templomszolga 
kitette  az  apró  asztalkát  és  az  asztal  közepére  ^a  gyüjtőperselyt. 
Az  asztalka  mellé  széket  állított,  eléje  pedig  vastag  szőnyeget  te- 
rített. Valpurga  szentelt  vízzel  megpermetezett  egy  pénzdarabot 
és  bedobta  a  perselybe  elsőnek.  Leült.  Körülnézett. 

Szemközt  a  fogorvosék  utcai  lakásának  minden  ablakán  le 
voltak  még  eresztve  a  redőnyök.  A  fogorvoséknak  három  eladó 
lányuk  volt,  ismerősei  Valpurgának.  Nézte  a  csukott  ablakokat 
és  jól  esett  neki  az  a  gondolat,  hogy  ő  az  ég  szolgálatában  vir- 
raszt, mialatt  azok  mélyen  alusznak.  A  hajnali  csipős  hideg  meg- 
borzongatta, pirosra  szivta  az  arcát,  de  azért  jól  érezte  magát. 
Meg  volt  elégedve  magával,  várakozott. 

Vájjon  ki  lesz  az  első  adakozó?  —  ötlött  eszébe. 

Még  senki  sem  mutatkozott.  A  Fő-utcán  végig  lehetett  látni 
egész  a  Lánchidig.  Itt-ott  megvillant  egy-egy  alak,  de  az  is  mind- 
járt eltűnt  a  kapualjakban.  A  Szalag-utcából  valaki  lefelé  botor- 
kált. Fekete  kabátos  férfi  volt.  Behúzódott  felgyűrt  gallérú  kabát- 
jába, a  botjával  nagyokat  koppantott  a  kövezeten,  mikor  át- 
haladt a  Corvin-téren.  Meg  lehetett  különböztetni  a  cipője  sarká- 
nak és  botjának  kopogását,  olyan  nagy  volt  a  csend  köröskörül. 
Az  ember  a  kávéház  felé  nézett,  de  az  még  be  volt  csukva.  Fel- 
tekintett a  toronyóra  irányába,  dörmögött  valamit,  tétován  jár- 
tatta körül  a  szemét  és  szemébe  ötlött  a  nyitott  templomajtó. 
Megindult. 

Még  nem  volt  a  lépcsőknél,  mikor  már  megismerte  Val- 
purga. Harmadik  szomszédjuk  volt,  a  zenetanár.  Ilyen  közelről 
nagyon  régen  nem  látta;  mert  az  utcán  átment  a  másik  oldalra, 
ha  messziről  megpillantotta.  Még  a  lépését  is  ismerte  és  ha  meg- 
hallotta ablakuk  alatt  azokat  a  táncos,  könnyű  lépteket,  ott- 
hagyta a  kézimunkáját,  elment  az  ablaktól.  Oh,  gyűlölte  a  zene- 
tanárt. Meggyónta,  bűnbánatot  tartott  miatta,  de  mégis  csak  gyű- 
lölte azt  az  embert.  Nem  is  ember  volt  az,  hanem  emberi  szörnye- 
teg, akiről  minden  asszonyféle  tudott  valami  borzasztót  mondani. 

A  zenetanár  már  a  legfelső  lépcsőre  lépett. 

—  Oh  az  utálatos!  —  szörnyűködött  a  lelke  mélyén  Val- 
purga —  még  be  meri  tenni  a  lábát  az  Ur  házába.  Reggel  jön  haza 
és  azon  módon  mosdatlanul  ide  merészkedik.  Jaj,  csak  ne  dob- 
jon a  perselybe.  Egy  fillért  sem  kapok  ma,  ha  ez  az  átkozott  kéz 
nyúl  felém  először. 

Magyar  Figyolő.  19 

A  persely  zörgött,  egy  arany  hullott  belé. 
A  zenetanár  megállt  az  asztalka  mellett. 
Szótlanul  néztek  egymásra.  Azután  ezt  mondta  félig  súgva, 
hogy  a  koldusok  ne  hallják. 

—  Angyal  az  Ur  szolgálatában. 

Valpurga  összébb-huzódott  a  bundájában,  hogy  a  szavai  ne 
érhessenek  hozzá.  Elhatározta,  hogy  akármit  mond,  nem  fog 
neki  válaszolni. 

—  Tudtam,  hogy  egyszer  mégis  csak  szembekerülünk  mi 
egymással,  —  mondta  a  zenetanár.  —  Mert  akit  szüntelen  hiv- 
nak,  annak  egyszer  el  kell  jönnie.  Tudja,  az  ilyen  rettentő  aka- 
ratnak szellemidéző  ereje  van.  Mondottam:  Astarte  jöjj!  . . .  Hiv- 
lak  tégedet  mindama  szenteknek  nevében,  akiknek  eladtad  cso- 
dálatos ifjúi  testednek  földöntúli  bájait.  Midőn  az  éjszaka 
Ariadné,  a  szemtelen  spanyol  táncosnő  mindenáron  meg  akart 
csókolni,  rád  gondoltam  Astarte  és  eltaszítottam  őt  magamtól. 
Rád  gondoltam,  a  te  tiszta  és  szent  életedre,  amellyel  engem  a 
pokol  mélységeibe  taszítottál. 

Valpurga  szerette  volna  kihúzni  a  kezét  a  karmantyújából, 
hogy  jobban  a  fülére  húzhassa  prémsapkáját,  de  mozdulni  sem 
mert.  Igézetten  ült  a  helyén  és  szapora  szóval  az  Üdvözletet 
kezdte  mondani.  Ámde  mig  a  szavak  hibátlanul  peregtek  le  a 
szája  szélén,  gondolatai  kuszán  követték  egymást. 

—  A  koldusasszonyok  miatt  rá  sem  kiálthatok  ...  De  mit 
is  mondanék  neki,  hiszen  őrült.  Nem,  nem  is  őrült.  Még  csak  nem 
is  őrült.  Részeg,  részeg,  nem  tudja,  mit  beszél. 

—  Astarte,  mondom  neked,  hogy  kelj  fel  és  kövess  en- 
gem .  .  .  Kényszerítelek  téged,  aki  kerítőm  levél  a  te  lesütött  sze- 
meiddel. Még  egészen  kicsinyke  gyermek  voltál,  aprócska  kezed 
nem  birta  átfogni  a  billentyűket,  de  a  szivemet  átalszorították  és 
vasbéklyóba  zárták  a  te  vékony  ujjacskáid  .  . .  Mindama  kínok- 
nak nevében  és  ama  szégyen  és  gyalázatoknak  nevében,  amibe 
kergettél  engem,  amikor  elmenekültél  előlem,  kényszerítelek  té- 
ged, hogy  most  kelj  fel  és  kövess  engem  .  .  . 

—  Vájjon  mért  nevez  engem  Astarténak,  holott  jól  tudja, 
Valpurga  a  nevem?  —  kérdezte  önmagát  Valpurga.  — -  Még  sem  ő 
volna  az?  Lehetetlen,  hiszen  tízezer  közül  is  megismerném,  — 
kétségeskedett. 

Fölnézett  az  arcába  és  amint  fölnézett  rá,  kék  szeme  fogva 

maradt  rettentő  szemének  fekete  örvényében,  mikéntha  horgok- 
kal kapcsolta  volna  szemét  szemeihez.  Vissza  szerette  volna  kapni 
a  tekintetét,  de  csak  nézett,  nézett  meredten  halálsápadt  arcába... 
Mert  olyan  volt  bűnös  arca,  mint  a  halálra  fáradtaké.  Az  ajkai 
lefelé  görbültek,  mint  a  gyermek  ajkai,  ha  sirni  kezd.  Tele  volt 
néma  panasszal  az  arca. 

Valpurga  nem  tudta  mire  vélje,  ami  most  vele  és  körülötte 
történik. 

—  Miért?  Jézusom  miért?  —  dadogta,  de  nem  tudta,  hogy 
mit  tudakol  és  mire  vár  feleletet. 

A  csarnok  felől  már  jöttek  egymásután  az  öreg  templom- 
járó  asszonyok.  Látta  jönni  őket,  tudta  is,  hogy  jönnek,  de  mégis 
valahogy  nagyon-nagyon  messze  látta  őket.  És  az  asztal,  a  kol- 
dusasszonyok, a  persely  mind-mind  eltávolodtak  tőle  és  eltávolo- 
dott egész  addigi  élete.  Elszakadt  mindentől,  mindenkitől.  Ki- 
szakadt az  egész  világból.  A  széles  kőlépcső,  amin  állottak,  meg- 
nyúlt, megnövekedett,  nagy  szikla  lett  belőle  és  ő  ott  állott  a 
zenetanárral  annak  a  sziklának  a  csúcsán.  Köröskörül  szakadék, 
üres  semmiség,  és  ő  egyes-egyedül,  magára  hagyalottan,  azzal 
az  emberrell,  akiről  az  egész  utca  csak  rosszat  beszélt.  Hir- 
hedt  volt,  mint  a  rossz  asszonyok.  Tisztességes  lány  nem  mert 
vele  az  utcán  végigmenni,  is  elkerülte.  Átment  az  utca  tulső 
oldalára,  ha  meglátta.  Félt  tőle,  félt  mindig,  jobban,  mint  a  Lövő- 
ház-utcabéli bolond  Józseftől.  De  most,  amig  ott  álltak  szemközt 
a  kis  asztalka  mellett,  felszakadt  a  szivéről  minden  félelem. 

Köröskörül  is  felszakadt  a  hajnali  fojtogató,  nehéz  köd  és 
kihasadt  vérvörösen  a  felkelő  nap  képe.  A  Valpurga  szivét  név- 
telen, különös  érzés  öntötte  el.  Édes  ijedelem,  fájó  öröm. 

A  zenetanár  kinyújtotta  a  kezét  feléje  és  ő  fölkelt  a  helyé- 
ről és  megindult  véle. 

—  Astarte  szeretsz?  —  kérdezte  a  zenetanár. 
Nem  felelt  neki. 

—  Astartem,  egyetlen  megváltó  szócskát  szólj  és  én  meg- 
nyugszom. Szeretsz? 

Nem  felelt,  csak  ment  mellette  hangtalanul.  Szembejöttek 
ismerős,  templomjáró  vénasszonyok  és  a  fiatalok.  Mind  rájuk 
néztek,  de  rögtön  elkapták  a  tekintetüket,  mintha  nem  látták 
volna  a  vallásos  Valpurgát  az  istentelen  zenetanárral.  De  ő  tudta, 
hogy  megfordulnak  nyomban,  amint  elhaladnak  mellettük  és 

utánuk  néznek.  Összesúgnak  és  fontoskodva  szólják  meg  őket. 
Tudta,  hogy  az  ő  egész  eddigi  életét  elnyeli  ez  az  egyetlen  utja. 
Hogy  ami  addig  történt,  mind  hiábavalóság,  ez  az  igazi,  ez,  ami 
most  történik.  Az,  hogy  ő  elindult  a  zenetanárral,  amikor  az  el- 
jött érte  és  ezt  mondta  neki:  «Astarte  jöjj  velem. »  Pedig  őt  nem 
is  Astarténak  hivják. 

—  Nem  élem  túl .  .  .  Nem  élem  túl,  —  ismételte  görcsösen 
a  lelke  mélyén,  de  azért  ment  tovább  engedelmesen.  Amikor  a  há- 
zuk, a  Duduska-ház  mellett  elhaladtak,  Valpurga  felnézett  lány- 
szobájának hófehér  függönyös  ablakára. 

—  Szent  Isten,  —  zokogta  szivében,  ott  lakik  abban  a 
szobában  az  én  szűzi,  tizenhét  éves  életein.  Egész  eddigi  életem- 
nek minden  ártatlansága,  imádsága  lakik  ottan  és  most  még  sem 
mozdul  meg  az  ablakok  mögött  semmi,  hogy  rám  ordítson:  Val- 
purga állj  meg!  Valpurga,  állj  meg!  Valpurga!  Valpurga  ne  meuj 
tovább.  Az  ablakok  lenéznek  rám,  látnak  elhaladni  a  zenetanár- 
ral és  nem  pattannak  ki  a  helyükből,  nem  riasztják  föl  zörögve- 
csörömpölve  az  egész  alvó  házat:  Hová,  hová  megy  a  Duduskáék 
Valpurgája?  .  .  .  Lehetséges  ez,  hogy  igy  történik  velem  ezen  a 
reggelen,  amikor  elmentem  hajnalban  a  szegényeknek  gyűjteni? 
Erősebb  volna  az  ördög? 

A  zenetanár  a  karja  alá  nyúlt  Valpurgának  és  a  karját  ma- 
gához vonta.  Föléje  hajolt  és  tüzes  ajkát  rászorította  a  nyakára. 
Perzselt  a  szája,  mint  a  tüzes  parázs.  Valpurga  felsikoltott,  ki- 
tépte magát  a  karjából.  Odakapott  a  nyakához,  megfordult,  el- 
kezdett futni  visszafelé,  berohant  a  házukba.  A  zenetanár  futott 
utána. 

Mikor  odaért  a  Duduskáék  háza  elé,  abban  a  pillanatban 
valami  lezuhant  eléje  a  kövezetre  a  magasból.  Visszahőkölt,  ré- 
mülten kapta  vissza  a  lábát,  mert  majdnem  rálépett. 

Krisztusom!  Teremtő  atyám! 

Valpurga  szelid  arccal,  mozdulatlanul  nyúlt  el  a  köveken. 
Egyetlen  csöpp  vér  sem  jött  belőle.  Befelé  vérzett  el. 

...  A  hajnali  mise  elkezdődött.  A  nagy,  barna  templomajtó 
be  volt  csukva,  egyetlen  lélek  sem  mutatkozott  a  téren.  A  persely 
ott  állott  az  asztalon  kitéve  a  hidegbe.  Egy  persely,  benne  egy 
igazi  arany,  nem  vigyázott  rá  senki .  .  . 


Három  királyok. 

Jules  Lemaitre  „Lapszéljegyzetek"  c.  müvéből. 


A  pásztorok  visszavonulván:  a  Gyermek,  Mária  és  József 
magukra  maradának,  és  vélük  a  három  királyok. 

Ott  maradt  Gáspár,  akinek  birodalma  Afrikában  vala: 
Menyhért,  ki  Európában  uralkodott,  és  Boldizsár,  akinek  biro- 
dalma nem  tudni  merre  feküdt. 

Mária  mondá  nékik: 

—  Bizonyosan  megéhezitek.  Tartsanak  vélünk,  ha  nem 
vetik  meg  a  mi  kis  elemózsiánkat. 

A  három  királyok  elfogadták  a  meghívást. 

Mária  szolgált  nékik  kenyérrel,  adott  sajtot  és  fügét;  Bol- 
dizsár kiment  borért,  mert  kulacs  is  vala  véle:  és  jóétvággyal 
ettek  mindannyian. 

Étkezés  után  József,  az  ács,  akit  néhány  korty  borocska 
kissé  nekimelegílett,  igy  szólt  a  három  királyokhoz: 

—  Hát  nem  csodálatos,  ami  most  itt  történik?  .  .  .  Hogy 
ez  a  kis  gyermek,  ez  aiz  a  Messiás,  akit  a  próféták  me jöven- 
dőiének! ö  tehát  hatalmasabb  minden  királyoknál  —  és  mégis, 
tessék,  istállóban  született  s  jászolban  fekszik,  szalmán.  És  itt 
vannak  hárman,  királyok  mind  a  hárman  —  és  mégis,  tessék, 
vélünk  esznek,  a  mi  asztalunknál  pásztorok  hozta  sajtot,  ke- 
nyériéit és  gyümölcsöt...  Szegények  adnak  enni  királyoknak  is! 

A  három  királyokat  is  meghaitotta  az  eset.  Jószivüeknek 
énvték  magukat. 

A  Gyermek,  miután  szopott,  aludt  jóizüen.  Az  ökör  ké- 
rődzött,   a    szamár  éppen    most  kapóit  egy  falat  sóskenyeret 

Menyhért  király  kezéből.  Békesség  honolt  az  istállóban  s  olyan 
jó  meleg  volt. 

Szólott  ismét  az  ács,  miközben  arca  kigyúlt  s  ragyogott 
a  szeme: 

—  Testvérek  vagyunk  mindnyájan,  s  Isten  fiai  lévén,  min- 
den embeír  egyenlő,  légyen  gazdag  vagy  szegény,  király  avagy 
kézműves.  Ezt  hirdeti  a  Gyermek  érkezése.  És  nagy  idő  nem 
telik  belé,  niem  lészen  többé  sem  szegény,  sem  gazdáig,  nem 
lesznek  rabszolgák  s  zsarnokok  sem  lesznek.  Elérkezett  Jézus- 
sal az  igazság  országa,  ahol  is  mindnyájan  boldogok  leszünk, 
mert  mindnyájan  szeretni  fogjuk  egymást. 

Szólott  ekkor  Mária,  félénken: 

—  Biz'  az  szép  lleisz,  iparkodnunk  is  kell,  hogy  ugy  légyen. 
De  megérjük-e  valaha,  hogy  ugy  lészen?  Én  azt  hiszem,  ba- 
rátom, hogy  Jézus  országa  nem  e  földről  való. 

De  az  ács,  oda  se  igen  hallgatva,  tovább  lelkesedett  az  el- 
jövendő testvériségről  és  szeretetről.  Boldizsár  király  kíváncsian 
hallgatta  őt,  Menyhért  királynak  könye  is  csordult,  Gáspár 
pedig,  a  szerecsen  király,  zokogásra  fakadt .  .  . 

És  a  szerecsen  király,  amikor  hazaérkjeszék  birodalmába, 
gunyhója  elé  gyüjté  népét  és  mondá  nékik  könyezve: 

—  Nagy  újságot  hozok  ti  néktek.  Mindnyájan  testvérek 
vagyunk.  Mindnyájan  egyenlők  vagyunk.  Én  nem  vagyok  többé 
király,  ti  pedig  szabadok  vagytok.  Testvéreim,  szeressük  egy- 
mást! 

A  szerecsenek  eleinte  nem  igen  tudták  megérteni  a  dolgot. 
Utóbb,  —  amikor  azt  hitték,  hogy  már  megértették,  —  neki- 
rontottak a  király  gunyhójának  ós  a  többi  főemberek  guny hói- 
nak, mi  erős  pálinkát  pedig  ott  találtak,  azt  megitták  ők,  s 
elhurcolták  a  király  és  a  főemberek  asszonyait  is. 

Gáspár  király  pedig  igy  szólt,  —  szemébefn  még  mindig 
a  meghatottság  könyeivel: 

—  Legyetek  boldogok  ti,  én  szegény  gyermekeim! 

Igen  ám,  de  a  zsákmányoló  nép  csakhamar  ökölre  ment 
s  véres  verekedések  kerekedtek  országszerte;  utóbb  pedig,  mi- 
vel senki  a  földet  mam  művelte,  éhinság  sújtott  az  országra. 

Ekkor  egy  erélyes  szerecsen,  kinek  neve  vala  Gleglé, 
maga  köré  gyűjtötte  a  legmairkosabb  szerecseneket  és  azok  meg- 
tették királynak  őt. 

Gleglé  pedig  levágatta  a  régi  főemberek  fejét,  Gáspár 
királyt  mély  verembe  vettette  s  a  szomszédos  törzsekre  ront- 
ván, miután  kellő  zsákmányra  teve  szert,  helyreállította  a 
rendet  a  fekete  birodalomban. 

Az  elégedetlenek  azonban  pártot  alakítottak,  Gáspár 
királyt  kiszabadították  a  veremből  s  kérték,  parancsolna  vélük! 

A  jó  király  meggondolkozott  volt  a  veremben. 

Hadat  vezetett  Gleglé  elllen,  megverte,  fejét  levágatta  és 
megette  őt,  hiveit  pedig  leölette  az  utolsó  szál  emberig  és  már 
most  ő  csinált  rendet  a  fekete  birodalomban  ujabb  néhány 
esztendőre. 

És  már  ezután  nem  a  legszívesebben  emlékezett  ő  vissza 
a  betlehemi  kirándulásra. 

Menyhért  király,  amikor  visszatére  az  ő  államába,  igy 
szóla  önmagához: 

—  Ha  minden  ember  egyenlő,  mi  jusson  vagyok  én  ural- 
kodó? Vagy  legalább  is  jussom  csak  akkor  vagyon  hozzá,  ha 
minden  alattvalóm  beleegyezik.  Vagyis  inkább:  csaik  önmaguk 
kormányozhatják  magukat,  illetve  ama  képviselők,  akiket  meg- 
választottak e  ténykedésre. 

Fölszólította  tehát  alattvalóit,  hogy  képviselőtestületet 
választanának. 

Alattvalói  közül  a  legtöbben  soha  nem  is  gondoltak  ilyes- 
mire. Csak  arra  volt  gondjuk,  hogy  jóllakhassanak,  amikor 
éhesek,  s  ne  fizessenek  adót,  csak  lehető  legkevesebbet.  így 
tehát  a  népnek  csak  kis  része  választott  követet  és  választotta 
azokat,  akik  legjobban  tudtak  néki  hazudni  s  akik  a  legszebb 
ígéreteket  tették.  így  történt,  hogy  a  képviselőtestüllet  teli  volt 
férhetetlen,  ábrándozó  és  kapzsi  emberekkel. 

Ezek  az  emberek  nekifeküdtek  és  fáradhatatlanul  szóno- 
koltak szabadságról,  egyenlőségről  és  testvériségről,  igazságról, 
emberiességről,  haladásról  és  mivelődésről. 

Vállalkozásba  vették  a  nép  boldogságát. 

Eltörültek  minden  olyas  régi  szervezetet,  világit  avagy 
vallásosat,  melyben  az  emberek  azelőtt  menedéket  és  ótalmat 
lelhettek.  Börtönre,  száműzetésre  avagy  halálra  ítélték  mind- 
azokat, akiket  gyanú  ért,  hogy  a  régi  rendhez  ragaszkodnak. 
Az  egész  ország  a  leggaládabb  képviselők  és  az  ő  embereik 
zsákmánya  lett;  meggyarapodott  a  magánsérelmek  száma,  te- 

téződött  a  szenvedés  és  irgalmatlanabb  lön  a  zsarnokság,  mini 
valaha. 

És  amikor  jámbor  Menyhért  király  tamáskodei  kezdet l 
volna  cselekedetének  üdvös  .voltában:  trónvesztettnek  nyilvání- 
tották őt  és  levágatták  fej  élt .  .  . 

Székesfővárosa  felé  lovagolván,  Boldizsár  király  imigyen 
töprenkedék: 

—  Hogy  egy  Istennek  magának  kell  eljönni,  szenvedni 
és  meghalni  az  emberekért:  ez  világosan  bizonyítja  az  emberek 
gonoszságát,  amit  én  különben  jól  ismerek  már.  Biz'  ők  nem 
igen  szeretik  egymást.  Erejük  s  eszük  az  oka,  hogy  ugyancsak 
nem  egyenlők,  de  van  közöttük  számos  tudatlan  és  ostoba. 
Tekintélyemre  ügyelni  fogok  tehát  ezután  is,  nem  csupán  azért, 
mert  ez  nékem  kellemes,  de  alattvalóim  érdekében  is.  Ipar- 
kodom hatalmassá  tenni  a  hazát,  hogy  ők  hasznát  lássák  s  a 
dicsőséget  magukénak  vallhassák.  Ha  a  közrend  s  a  haza  bol- 
dogulása nem  is  vet  gátat  minden  igazságtalanság  és  minden 
szenvedés  elé,  azoknak  számát  bizonnyal  csökkenti. 

Viszont,  hozok  én  haza  ez  útról  uj  érzelmet  is:  részvét- 
telj esebb  szivet .  . . 

Az  eszme,  hogy  mindnyájunkat  egyazon  Isten  vált  meg  s 
e  téren  valamelyest  mégis  csak  egy<emlők  vagyunk  mindnyájan: 
megalázza  gőgömet  s  arra  indít,  hogy  szieJidséggel  kormányoz- 
zak, már  amennyire  azt  a  közérdek  megengedi.  Törekedni 
fogok:  terjedjen  szét  alattvalóim  körében  amaz  eszme  is,  hogy 
a  teljes  igazság  uralma  elkövetkezend  a  más  életben  s  azt  ottan 
kell  várniok.  E  tanítás  hirdetését  bízom  én  a  nép  oktatóira, 
bizonnyal  nem  azért,  hogy  népemet  rászedjem  s  magam  szaba- 
duljak boldogításuk  kötellelssége  alól,  de  hogy  az  elkerülhetetlen 
bajok  elviselésében  segedelmükre  én  legyek. 

És  lön  Boldizsár  az  ő  népének  ügyes  ura,  —  lelkiismeretes, 
jószívű  és  körmönfont.  Megadá  alattvalóinak  nem  a  (  szabad- 
ságot, mert  az  esak  üres  szó,  de  ada  számtalan  szabadságokat .  .  . 

Egyszer  —  körülbelül  harmincöt  esztendővel  a  betlehemi 
utazás  után  —  jelenté  Boldizsár  királynak  az  ő  rendfőnöke, 
hogy  kóborló  idegenek  izgatják  a  népet  a  piacokon,  Ígérvén  hol- 
napra az  Isteni  országai. 

Boldizsár  király  ráismert  azokban  Jézus  tanítványaira  — 

és  először  is  elfogatta  őket.  hogy  azalatt  meggondolhassa,  mii 
cselekedjék. 

Máskülönben  bánit  vélük  igaz  tisztességgel.  Tárgyalt  is 
vélük  néhányszor.  Beismerte! te  vélük,  hogy  jói  meghány  va- 
vetve  a  dolgot,  vagy  ezer  esztendő  mégis  csak  belételik,  amig 
eljövend  Isten  országa  e  földön,  —  bölcs  tanácsokkal  is  ellátta 
őket,  hogy  miként  szfelrvezzék  az  uj  vallást  s  Ígéretüket  vette, 
hogy  az  Egyház  majd  kellő  óvatossággal  javítgat  is  az  eran- 
géliomon. 

Azután  pedig  ő  maga  is  Krisztus  hitére  tért,  miután  meg- 
győződést szerze,  hogy  a  birodalom  régi  hitének  papjai  is  min- 
den nehézség  nélkül  követni  fogják  példáját.  És  igen  nagy- 
kort érvén,  meghalt  Boldizsár  király. 

Testamentumának  legutolsó  passzusa  ez  vala: 
«Ama  napon  pedig,  amikor  kellően  meg  lészen  állapítva, 
hogy  minden  ember  jó,  hogy  erényben  s  tudásban  immár  egyen- 
lőek,  kérem  utódaim  közül  azt,  aki  uralkodik  akkor:  mondjon 
le  hatalmáról,  adja  meg  népének  az  általános  választási  jogot 
s  alapítson  parlamentáris  köztársaságot.)) 


Szemle 


Revue  de  Paris:  A  csehek  reményei.  —  Renaissance:  Trockij  és  a 
bolsevikiek  Franciaországban.  —  Revue  de  Paris:  Pilsudski  brigadéros. 
—  La  Revue:  Az  amerikai  lengyelek.  —  A  francia  háborús  irodalom. 

A  Revue  de  Paris  1917  december  1-i  számában  Louise  Weiss 
cikket  irt:  Lés  espérances  des  pays  tchéques  cimen.  (A  hölgy-publicisták 
nyilván  nemzetiségi  szakértőkké  nőtték  ki  magukat  Franciaországban.) 

1915  novemberében  ugy  látszott,  hogy  a  szerencse  végleg  elpártolt, 
az  ententetól.  Az  oroszok  Gorlice  után  voltak,  a  szerbek  Albánia  felé 
menekültek,  már  Szaloniki  elestére  számítottak  —  csak  a  cseh  nép 
bízott  az  entente  győzelmében.  A  Comité  d'action  tchéque  á  Vétranger 
ezekben  a  válságos  időkben  lelkes  felszólítást  intézett  az  ententehoz 
pártolt  cseh  katonákhoz  a  szövetségesek  ügyének  védelmére.  A  felhívást 
Durich,  a  cseh  agráriusok  egykori  vezére  a  Reichsratban  és  Massaryk 
reichsrati  képviselő  és  egyetemi  tanár  irták  alá.  Durichnak  és  Massa- 
ryknak  a  szigorú  rendőri  ellenőrzés  ellenére  sikerült  a  határon  átszök- 
niök  és  a  külföldi  cseh  szervezkedés  élére  állni. 

A  csehek  és  a  tótok  története  évszázados  küzdelem  elnyomóik: 
az  osztrákok  és  magyarok  ellen.  1848-ban  a  cseh  küzdelmeknek  uj 
korszaka  kezdődött,  amelyet  Palacky  a  történetíró  és  Havlicek  a  publi- 
cista vezettek,  ők  résztvettek  a  forradalmi  mozgalmakban  és  alkot- 
mányt követeltek  Csehország  számára.  A  frankfurti  parlament  helyett 
egy  percre  a  föderalizált  Ausztriába  vetették  reménységüket,  amelyben 
Csehországnak  meglehetősen  széleskörű  önkormányzat  jutott  volna. 
De  midőn  I.  Ferencz  József  mindinkább  az  abszolutizmus  felé  hajolt, 
Palacky  csalódva  és  dühösen  (décu  et  furieux)  ezt  irta:  Mi  Ausztria 
előtt  voltunk  és  utána  is  leszünk;  Havlicek  pedig  egy  röpiratot  bocsá- 
tott ki:  Szent  Vladimír  megkeresztelése  cimen.  Perun,  a  szláv  Jupiter, 
megharagudva  Vladimír  cár  pipogyaságára.  vonakodik  többé  menny- 
dörögni, amiért  Vladimír  haditörvényszék  Hé  állítja.  Mintán  a  törvény- 

szék  halálra  itéli  és  kivégzi,  a  cár  nyilvános  pályázatot  hirdet  a  meg- 
ürült állásra,  amelyen  minden  egyház  jelöltjei  résztvesznek.  Szent  Vla- 
dimir  megkeresztelése  maró  szatira  a  cseh  opportunista  politika  ellen, 
amiért  szerzőjét  börtönre  vetették.  Az  1861-iki  választói  rendszer  a 
cseheket  tétlenségre  kárhoztatta,  mig  azután  1867-ben  I.  Ferencz  József 
a  monarchiát  két  részre  tagolta,  «hogy  a  kellemetlenkedő  szlávokkal: 
csehekkel,  ruténekkel  és  tótokkal  könnyebben  elbánhasson.))  Divide  et 
impera! 

A  nemzeti  öntudat  ébrentartása  és  fölrázása  a  költők  és  művé- 
szek feladata  volt.  A  regényirók  cseh  témákat  dolgoznak  fel,  amelyek- 
nek szellemük,  levegőjük  tiszta  cseh  és  színhelyük  az  aranyos  Prága. 
Xeruda  (1834 — 1891)  költeményeiben  a  gyermekemlékek  misztikus  va- 
rázsával vonultatja  fel  Prága  bizarr  balkonjait,  finom  csipkékkel  kevert 
tornyait,  az  utcákat  és  az  utcák  lakóit,  az  ősi  cseh  tipusokat:  diákokat, 
bohémeket,  koldusokat  és  ósdi  bürgereket.  Még  romantikusabb  koloritot 
kapnak  ezek  a  tárgyak  Zeycr  regényeiben  (1841 — 1901),  melyek  közül 
Amis  és  Amylius  hűséges  barátságának  története,  a  Keresztfa  legendái 
és  Jan  Maria  Plojhar  a  legnevezetesebbek.  Az  utolsó  regényének  a  hőse 
párbajt  viv  osztrák  tisztekkel. 

—  Az  a  királyi  Prága!  —  gúnyolódnak  rajta. 

—  Prága  királyi,  —  felelte  Jan  Maria  Plojhar.  —  Bíborköpenye 
cafatokban  lóg  ugyan,  de  Prága  mégis  királynő,  mig  az  önök  hervadt 
Bécsé,  amely  hamis  ékszerektől  tündöklik,  kitartott  courtisane. 

—  Rongyos  csehe!  —  üvöltik  a  tisztek. 

—  Bécsi  kutya!  —  ordítja  Jan  Maria. 

Egymásra  rohannak.  Jan  Maria  sebet  kap  és  Itáliába  utazik  gyó- 
gyulást keresni.  Egy  este  haldokolva  Rómában  a  Szent  Péter-templom 
kupolája  fölött  megjelenik  egy  városnak  a  képe;  szomorúan  és  meg- 
alázva, de  kétszeresen  szépen  szenvedései  között.  Prága  volt.  «A  bol- 
dogság és  a  remény  minden  földi  ajtón  bekopogtat,  mindenütt;  de 
arra  fönt.  a  könnyek  és  a  megalázásnak  abban  a  városában,  ahol  ő 
született,  soha!  Prága!  Csehország.  .  .  metsző  fájdalom  szaggatta  kebelét. 
Már  csak  a  kemény,  csillámló  eget  lát ta.  Az  aranycsillagok  kegyetlenül 
mosolyogtak,  de  sokkal  messzebbről,  hogy  sem  egy  kétségbeesett  kiál- 
tás eljutott  volna  hozzájuk. » 

Ugyanez  a  szenvedésektől  megszentelt  fájdalom  ihleti  meg  a  hires 
modern  költőnek.  Macharnak  képzeletét.  A  bécsi  Kahlenbergen  ülve 
—  azóta  sokszor  idézett  víziójában  —  elbámulja  a  császárváros  szépsé- 
gét, amely  pogány  bujaságában  ott  feküdt  előtte  a  föld  barna  ágyán  a 
pázsitnak  zöld  szőnyegével  alig  betakarva.  Legyőzhetetlen  nosztalgia 
▼e«eti  tekintetét  a  síkságon  túlra,  északra,  a  hegyek  közé: 

«Oh  hazám,  lehet-e  ezzel  a  nővel,  aki  isteni  és  pazar  szépségének 

közönyében  itt  hever,  valami  közösséged.  Sem  nyelved,  sem  céljaid, 
sem  dicsőséged,  sem  szenvedéseid:  csak  a  Fehér  Hegyek  utja,  ez  a 
széles,  véres  ut.» 

íme  ennek  a  hazafias  cseh  irodalomnak  a  hangulata.  Ez  az  iro- 
dalom ismeri  a  könynek  gyönyörűségét,  fájdalomra  ajzza  magát,  nem- 
csak hogy  sírjon,  hanem  hogy  ébresszen,  támadjon,  izgasson^is.  Gyak- 
ran túlfeszített  fájdalma  viharos  szenvedélyben,  üvöltő  gúnyban  és 
vörös  gyűlöletben  olvad  föl. 

«Föl,  oh  leigázott  nép,  föl.  Szabadítsd  ki  nyakad  a  megalázó  igá- 
ból.  Emelkedj  fel!  Taposd  el  azt  a  fekete  vampirt,  mely  oly  régóta 
issza  véredet!  .  .  .»  (Svatopluk  Cech:  Venceslav  de  Mihalovice.) 

A  cseh  irodalom  mindig  hozzáailkalmazkodott  a  napi  politikához: 
politikai  és  aktuális  költészet  volt  ez.  Midőn  Mommsen  hires  levelében 
azt  ajánlotta  ausztriai  németéinek,  hogy  «verjék  be  a  csehek  koponyáit », 
Slova  egy  költői  levelet  intézett  a  német  tudóshoz: 

Rólad,  aki  álnokul  megtámadtad  nemzetem, 

Oh  rabló,  brutális,  hívságos  Agg! 

Rólad,  akit  már  hív  a  sirverem 

Római  cézárok  és  győztes  Germánia  dölyfös  fattya! 

Rólad,  a  hatalom  őrületének  elvakult  atyja, 

Rólad  éneklem  feldühödött  versem  .  .  .! 

Ez  az  irodalom  azután  meg  is  lelte  a  magáét.  Ennek  a  formulája: 
Megcsehesíteni  a  cseh  népet  —  azaz  nemzeti  öntudatosságra  ébreszteni, 
ellenállóvá  tenni!  —  ez  lett  a  politikai  programm  is.  A  társadalmi  és 
politikai  propaganda  összekötő  kapcsa  a  Szokol-egycsülct  leit.  1914-ben 
953  egylet  110.000  tagol  számlált.  1915  november  24-én  egy  miniszteri 
rendelet  feloszlatta  a  Cseh  Szokolok  Unióját  és  a  Szláv  Szokolok  Szö- 
vetségét, amelynek  Prága  a  székhelye.  Ehhez  járult  azután  a  csehek 
gazdasági  megerősödése.  A  Központi  Cseh  Bank  a  cseh  föklmívelő  és 
ipari  vállalatoknak  olcsó  kölcsönt  bocsátott  rendelkezésére.  Jaroslawban. 
Krakkóban,  Czernowitzban,  Bécsben,  de  még  Zágrábban  és  Szerajevoban 
is  fiókot  nyitott.  A  szövő-  és  üvegipar  világhírre  tett  szert.  A  cseh  tarto- 
mányokban fejenként  376  kiló  gabona  jutott  az  aratásból,  Ausztriában 
csak  193.  Ausztria  burgonyatermésének  43% -át,  vasérc  produktumának 
60% -át,  köszénterniésének  80%-ál,  céklalermésének  95% -át  Csehország 
szolgáltatta.  A  cseh  földek  lakossága  több  mint  800  millió  évi  adót  jut 
tátott  el  a  bécsi  állampénztárba.  Ebből  csak  15%-a  jutott  hozzájuk 
vissza  közmunkák,  iskolák  stb.  alakjában.  Ennek  ellenére  a  cseh  ter- 
jeszkedés igazán  szép  eredményekel  mulathat  föl.  Városok  és  falvak, 
amelyek  tiz  év  előtt  még  alig  tudtak  csehül,  ma  elfelejtettek  németül. 
Az  anyagi  fellendülés  lehetővé  tette,  hogy  a  germanizmus  által  vészé 

lyeztetett  területeken  cseh  magániskolákat  állítsanak  fel.  Ennek  ki- 
vitelérc megalkották  a  Maticé  Skolska  (Iskolaegyesület)  cimü  szervo 
zetet,  melynek  évi  budgetje  egy  millió  koronánál  többet  tett  ki.  A 
Maticé  Skolska  iskoláiban  20.000-nél  több  diák  tanult.  A  Reichsrat  108 
cseh  képviselője  tudatában  annak,  hogy  a  monarchia  nem  állhat  fenn 
a  cseh  adók,  a  cseh  kalászok,  erdők  és  hegyek  nélkül,  napról-napra 
hangosabban  beszéltek.  « Tótorsz ágban »  a  helyzet  lényegesen  más  volt. 
A  Maticét  föloszlatták  és  vagyonát  —  pánszláv  izgatás  cimén  —  lefog- 
lalták. Három  millió  tótnak  három  képviselője  van. 

A  háború  a  cseheket  Béccsel  való  konfliktusuk  kellős  közepén 
érte.  Rögtön  átlátták,  hogy  a  fegyveres  fölkelés  nem  volna  célravezető; 
meg  kellett  elégedni  azzal,  hogy  Ausztria  terveit  «par  une  mauvaise 
volonté  passive  et  méthodique»  kell  áthúzni.  Ezt  nagyon  ügyesen  haj- 
tották végre.  Kezdődött  a  hadikölcsönjegyzés  szabotázsával.  A  sza- 
botázs azután  az  ellenáilóképesség  csökkentésére,  a  lojalitási  nyilat- 
kozatok aláírásának  megtagadásával  folytatódott  és  végül  a  katonai 
dezorganizációban  csúcsosodott.  Melniknek  nagyon  vagyonos  kerülete 
csak  9900  koronát  jegyzett  a  hadikölcsönre,  mig  a  Kasperké  Hory 
nevű  egészen  szegény  német  kerület  150.000  koronát  gyűjtött.  Tót- 
országban —  mondja  Louise  Weiss  mulatságos  fantáziával  —  a  föld- 
mívesek megtagadták  a  termény  beszolgáltatását.  (En  Slovaquie,  les 
agriculteurs,  malgré  les  decrets  gouvernementaux,  refusérent  de  livrer 
leurs  réserves  de  blé  et  de  farine,  car,  disaient  ils,  «les  Russes  aussi  en 
auront  besoin  quand  ils  aiTÍveront.») 

Ezalatt 'Csehországban  megkezdődött  a  csehek  elnyomása.  A  sajtó 
meg  volt  zabolázva,  Dostojevskij,  Tolstoj  elkobozva,  Milyukov  könyvei 
eltiltva.  Bűmben  69  embert  fogtak  vád  alá,  mert  II.  Miklós  manifesz- 
tumát terjesztették,  15-öt  közülük  kivégeztek.  Klofac,  Kramarzs,  Schei- 
ner,  a  Szokol  Unió  elnöke  börtönben. 

Ezzel  kapcsolatban  folyt  a  katonai  szabotázs.  1914  szeptemberében 
történt  a  8.  cseh  landwehrezred  magatartása,  akik  megtagadták  az  enge- 
delmességet s  véres  zavargásokat  idézett  elő  Prágában.  Mikor  a  7.  német 
ezred  közbelépésére  mégis  vonatra  szálltak,  «Direkt  vonat  Moszkvába », 
«Éljen  Szerbiaw,  «Éljen  Oroszország))  és  hasonló  felírásokkal  boszulták 
meg  magukat,  —  mondja  Louise  Weiss.  A  11.  cseh  ezred  megtagadta 
Szerbiában  a  Valjevo  elleni-  támadást.  A  102.  benesovi  ezred  Cseh- 
országba hazatért  rokkantjai  otthonukban  elmesélték,  hogy  a  Kolubara 
melletti  vereségét  s  a  déli  hadsereg  dezorganizációját  a  cseheknek  és 
szerbeknek  «fraternizálása»  segítette  elő.  A  36.  ezred  (Mlada  Boleslav) 
föllázadt,  a  88-ikat.  midőn  az  oroszoknak  meg  akarta  magát  adni,  a 
porosz  gárdisták  és  magyar  honvédek  kereszttüze  semmisítette  meg.  A 
35.  pilseni  gyalogezred  egy  órával  a  kivaggonirozás  után  az  orosz  ár- 

kokban  volt,  ahol  az  oroszok  nagy  diadallal  fogadták.  Hindenburg  első 
támadásának  idején  Varsó  és  Ivangorod  ellen  (1914  őszén),  a  mon- 
archia hadseregének  kellett  az  oroszok  támadását  föltartóztatni.  Lysa 
Gora  tájékán  (Lengyelországban)  a  cseh  katonák  inkább  elpusztultak, 
semhogy  harcoltak  volna.  A  második  lembergi  csata  után  a  pánikot 
tudatosan  annyira  növelték,  hogy  egyes  cseh  osztagok  Olmützig,  sőt 
Prágáig  száladtak  vissza.  «Végül,  1915  április  3-án,  a  28.  cseh  ezrednek 
megadása  municióstul  és  podgyászostul  katonai  zenekar  kíséretében 
még  jellemzőbb.  Kétezer  ember  pártolt  át  az  oroszokhoz  és  rögtön  az 
osztrákok  ellen  fordult. »  I.  Ferencz  József  az  ezred  zászlaját  a  bécsi 
hadimuzeumba  helyeztette  és  1915  április  17-iki  dekrétummal  kitörülte 
az  ezredet  a  katonaság  létszámából.  De  hogy  azt  a  rossz  hatást,  amit 
az  ezred  magatartása  külföldön  keltett,  ellensúlyozzák,  cseh  újoncok- 
ból uj  ezredet  alakítottak,  amelyet  Görz  vidékén  ráeresztettek  az  ola- 
szokra. Hivatalosan  ekkor  jelentették,  hogy  a  28.  ezred  11.  zászlóalja 
hősiesen  harcolt  az  ellenséggel.  Mikor  Románia  megüzente  a  háborút, 
a  csehek  a  délkeleti  frontra  is  kiterjesztették  a  szabotázst.  1916  szep- 
tember 5-én  a  magyar  függetlenségi  párt  egyik  tagja  elkeseredéssel 
mondta  képviselőházi  beszédében,  hogy  egy  cseh  ezred,  amelynek  Töl- 
gyest kellett  volna  védeni,  augusztus  17-én  a  legkisebb  ellenállás  nélkül 
visszavonult.  Részleteket  hozott  fel  a  maroshévizi  eseményekből,  hol  a 
csehek  ellenség  módjára  viselkedtek. 

Midőn  1917  április  16-án  elhatározták  a  Reichsrat  összehívását, 
azt  remélték,  hogy  a  csehek  felhagynak  osztrák-ellenes  álláspontjukkal 
és  ellenségeinket  tévhitükből  kiábrándítják.  Az  utolsó  percig  remény- 
kedtek benne.  Ebben  azonban  tökéletesen  csalódtak.  Még  május  19-én 
150  cseh  iró  manifesztumban  figyelmeztette  a  cseh  képviselőket  köte- 
lességükre. Május  30-án  a  képviselőház  összehívásának  reggelén  Clam- 
Martinitz  megtudván,  hogy  Stanek  egy  nyilatkozatot  akar  felolvasni, 
mindenáron  le  akarta  venni  a  lábáról  azzal  érvelve,  hogy  az  a  külföl- 
dön végzetes  félreértésekre  adhat  okot.  De  sem  ő,  sem  később  Gross 
elnöknek  kapacitálása  nem  tántorították  el  Staneket.  A  cseh  unió 
elnöke  elmondta  ismeretes  nyilatkozatát,  melyben  a  cseh-tót  állam  fel- 
állítását követelik. 

Mindehhez  járult  legutóbb  a  franciaországi  cseh-tót  brigád  meg- 
alakulása. Ennyi  kitartás  és  ennyi  áldozat  végül  megérlelték  a  cseh 
események  első  beteljesedését  Wilson  elnök  1917  január  10-iki  üzeneté- 
ben. Az  entente  és  vele  együtt  a  cseh  ügy  győzni  fog. 

* 

Lenin  és  Trockij  ugyancsak  kiábrándították  a  franciákat  az  orosz 
emigránsokból  és  most  Clémenceau  erős  ökle  után  bíínük-bánva  emlé- 
keznek arra  az  időre,  amikor  ezek  a  felforgatók,  a  défaitiste-ak  kezeik 

között  voltak.  Ez  a  gondolat  tükröződik  vissza  a  Renaissance  cimü 
francia  hetilap  névtelen  cikkéből:  Le  dé faitisme  russe  en  Francé.  Son 
organisation.  Son  état  —  major.  Ses  ressources. 

A  háború  kitörésekor  az  orosz  emigránsok  éli  teje  az  entente 
ügyének  igazságától  áthatva  lelkesedéssel  sietett  Párisba.  Plekhanoff, 
a  szociáldemokrata  párt  vezére  Svájcból  érkezett  s  a  menekültek  egész 
csoportját  gyűjtötte  össze  maga  köré  s  megalkotta  az  idegen  légió  hires 
orosz  köztársasági  csoportját.  Sokan  közülük  a  nyugati  harctéren  hősi 
halált  haltak:  Sliotoff  forradalmi  szocialista,  Zelensky,  Zolotarjof,  a 
Turgenyev-könyvtár  őre  stb.  stb.  Peschkov,  Gorkij  fia,  itt  vesztette  el 
egyik  karját,  Lebedev  itt  volt  hadnagy,  mielőtt  a  Kerenszki-kormány 
tengerészeti  minisztere  lett. 

A  rue  Mouffetardban  volt  az  emigránsok  összejövetele.  Három 
csoport  alakult  ki  közöttük:  az  egyik  entente-,  a  másik  német-barát  volt, 
a  harmadik  egyképen  semleges.  Már  1914  végén  két  csoportra  oszlottak: 
az  úgynevezett  hazafias  kisebbségre  és  a  bolseviki  többségre.  A  haza- 
fias kisebbség  vezére  Plekhanoff  volt,  aki  Priziv  cimen  egy  lapot  is 
adott  ki;  Alexinsky,  Savinkov,  Avxentiev,  Argumov,  Voronov,  Bielo- 
russof  volt  dumaképviselő  és  Deutsch  Leó  (aki  előzőleg  Newyorkban 
adott  ki  egy  németellenes  lapot:  a  Szabad  Szót)  tartoztak  hozzá.  A 
Priziv  felszólította  az  orosz  munkásokat,  hogy  a  cárizmus  ellenére  is 
az  entente  mellett  fogjanak  fegyvert. 

A  többség  a  Gólos  cimü  lap  köré  csoportosult,  amely  valahányszor 
a  cenzúra  beszüntette,  mindig  más  és  más  cimen  jelent  meg.  így  lett 
belőle  Nase  Gólos,  majd  Nase  Slovo,  végül  Nacsato  (A  Kezdet).  A  Gólos 
körül  ugyan  nem  alakult  ki  egységes  csoport,  de  az  internacionalista 
programmban  egyek  voltak.  Támadták  a  francia  és  angol  kormányt, 
amely  szerintük  a  háborúval  kapitalista  célokat  követ  Németország  ki- 
zsákmányolására. Valahányszor  egy  orosz  emigráns  az  idegen  légióból 
meghalt,  Pereszevlavszki,  egy  «németbarát  lengyel»,  igy  parentálta  el: 
Meghalt  egy  idegen  ügyért! 

Ennek  a  társaságnak  legtekintélyesebb  tagja  azonban  Trockij,  azaz 
Bronstein  Leó  volt.  Trockij,  aki  a  háború  előtt  jött  Párisba,  eltelve 
német-szimpátiákkal,  melyet  mint  a  bécsi  Arbeiter  Zeitung  egykori 
munkatársa  érthető  módon  elsajátított,  csakhamar  kitűnt  a  párisi  bol- 
seviki-csoport  megszervezésében.  Trockij  nemcsak  a  Lenin-iskola  tudo- 
mányos képzettségét  örökölte,  hanem  kitűnő  szónok  is  volt.  1916  június 
3-án  az  orosz  munkások  egyesületében  (rue  Lábat)  nyilvánosan  német- 
barátnak ismerte  el  magát:  «Egy  népet,  amely  intelligenciájánál  fogva 
az  első  helyre  törte  fel  magát  s  amely  oly  szervezőképességgel  van  meg- 
áldva, nem  lehet  megverni. »  Hasonló  tartalmú  beszédet  Trockij  máskor 
is  mondott  az  orosz  könyvtár  (53,  avenue  des  Gobelins),  az  orosz  mun- 

kásklub  (12  bis,  rue  de  la  Reine-Blanche)  helyiségében.  Végre  1916 
szeptember  14-én  Trockijt  kiutasították  Franciaországból.  A  Renais- 
sance  cikkirója  szerint  ekkor  Trockij  4000  frankot  kért  további  műkö- 
désének céljaira,  amiből  2000-et  a  párisi,  2000-et  pedig  az  amerikai 
bolsevikiek  adtak  össze.  Pedig  sokaknak  nem  tetszett,  hogy  Trockij 
burzsoá  erkölcsöknek  hódol  s  a  burzsoázia  semmi  élvezetétől  sem 
fosztja  meg  magát.  Mindig  elegánsan  öltözködött.  On  le  voyait  toujours 
habíllé  á  quatre  épingles  —  panaszkodik  a  névtelen  iró.  Tudták,  hogy 
akárcsak  Almereyda  a  legfinomabb  ingeket  és  selyem  fehérneműt  visel. 
Azt  is  tudták,  hogy  az  előkelő  vendéglőkben  előszeretettel  étkezett. 

Briand  nem  akarta  őt  kiutasítani,  mert  nem  akart  egy  marti  r 
fénykoszorut  tűzni  a  feje  köré.  Mégis  megkapta  ezt  a  koszorút  és  ma- 
gával vitte  Spanyolországba.  Madridban  elfogták,  Cadixban  hajóra  tet- 
ték és  az  Unióba  küldték.  Newyorkban  rögtön  munkához  látott.  Elő 
ször  a  Novi  Mir  cimü  pacifista  lap  szerkesztőségébe  lépett  be.  Trockij 
csakhamar  elhatározta,  hogy  visszatér  Oroszországba  agitációjának 
gyümölcsöztetésére.  A  pénzt  erre  az  útjára  a  Renaissance  szerint,  a 
newyorki  Deutscher  Vérein  egy  zeneestélyén  szerezték  meg.  Trockij 
egyébként  Amerikából  a  leglázítóbb  cikkeket  küldhette  a  franciaországi 
orosz  csoportokhoz,  lapjával  szemben  a  cenzúra  nagyon  enyhe  volit 
«A  franciák  —  irta  egyik  cikkében  —  ép  ugy  elárulnak  titeket,  mint 
fekete  rabszolgáikat;  ott  küldenek  harcba,  ahol  legreménytelenebb  a 
helyzet. »  Ezekhez  még  hozzá  kell  venni  a  franciaországi  bolseviki  napi- 
lapokat, miket  természetesen  svájci  és  főleg  kopenhágai  német  pénzen 
tartottak  el,  ahol  Parvus-Helfhmd  volt  a  bolesvikiek  vezetője,  ki  a  dán 
fővárosban  egy  társaságot  is  alapított  a  háború  társadalmi  hatásának, 
tanulmányozására.  (Société  d'Etudes  des  conséquences  de  la  guerre.) 

Trockij  távozásával  a  párisi  csoport  vezetője  Lezovsky,  vagy  más- 
ként Dridzo  lett.  Ez  a  pékek  és  szűcsök  szindikalistáinak  titkára  lévén, 
állandó  összeköttetésben  állott  a  munkásokkal.  Párisban  volt  Lucha- 
narskij  is,  aki  Lenin  kabinet j ében  a  közoktatásügyi  tárcát  vállalta  el. 
Luchanarsky  Voinov  néven  nagyon  becsült  publicista  volt  hazájában. 
Gazdag  esztétikai  és  filozófiai  műveltségű  férfi,  aki  Párisban  egymás 
után  alapította  meg  a  Foyer  du  soldat-t,  a  Comité  Générale-t  és  a  Co- 
m ité  de  la  colonie  russe  de  Paris-t,  a  franciaországi  bolsevikizmus  meg- 
annyi fészkeit. 

Ez  ellen  a  német  pénzen  tartott  bolseviki-ujságok  ellen  pedig 
senki  sem  küzdött  Nagy  részben  ennek  az  eredménye  mindaz,  ami  mosl 
;i  bolsevikieknél  és  Franciaországban  történik. 

A  Revue  de  Paris  1917  novemberi  számában  Henri  Grappin  Un 
íhef  polonais:  Le  brigadier  Joseph  Pilsudski  cimen  megirja  a  lengyel 
brigadéros  életrajzát.  Amig  Pilsudski  Galiciában  a  lengyel  légiókat  szer- 
vezte, addig  az  entente-lapok  valóságos  gyűlölettel  irtak  róla,  amióta 
azonban  a  német  hatóságokkal  összeütközésbe  került,  azóta  nagy  meleg- 
séggel emlékeznek  meg  róla.  Az  entente  nem  adja  ingyen  az  elismerést. 
Egyébként  Grappin  a  következőket  irja  felőle: 

1867-ben  született,  Vilnában  nevelkedett  és  1894-ben  Lodzban 
megindította  a  Robstnick  (A  munkás)  cimü  szocialista  lapot.  Ezután 
Krakkóban  telepedett  meg.  Nagy  koncepciójú  tervei,  fojtogató  orosz- 
gyülölete  megtermékenyítette  álmodozásait.  Mikor  kitört  az  orosz-japán 
háború,  Tokióba  utazott  s  a  mikádó  elé  terjesztett  egy  tervezetet  Len- 
gyelország fellázításáról,  hogy  igy  a  cárt  hátba  támadhassa.  A  terve 
megbukott. 

A  világháború  kitörése  megint  olyan  atmoszférát  teremtett,  amely 
kedvezett  terveinek.  1914  augusztus  3-án  Varsó  falain  a  következő  fal- 
ragasz volt  olvasható:  « Lengyelek!  Varsóban  megalakult  az  ideiglenes 
kormány.  Minden  lengyelnek  kötelessége  zárt  sorokban  tömörülnie 
mellé.  A  lengyel  katonai  csapatok  parancsnokságára  Pilsudski  József 
kapott  megbizást,  akinek  mindenki  engedelmeskedni  tartozik!))  Mintegy 
1500 — 2000  ember  jelentkezett  erre  a  felhívásra;  fegyverekkel  Ausztria 
látta  el  őket.  Pilsudski  terve  az  volt,  hogy  betör  Lengyelországba  s  ott 
a  központi  hatalmak  s  az  egyesített  lengyel  pártok  segítségével  kivív- 
ják Lengyelország  függetlenségét.  Csak  ezen  tervének  kivihetetlensége 
után  fogott  hozzá  a  lengyel  légió  megszervezéséhez  Galiciában.  Lassan- 
ként azonban  összeütközésbe  jutott  a  monarchia  vezető  embereivel  s 
1916  márciusában  elbocsátották  állásából.  A  lengyel  királyság  szélső 
balpárti  politikusai  erre  memorandumot  intéztek  a  galíciai  lengyelség 
vezetőihez,  melyben  a  légió  feloszlatását  kérik,  mint  amely  «eredeti 
rendeltetésének))  nem  felel  meg.  Pilsudski  ezután  mint  a  lengyel  tanács 
«katonai  bizottságának))  feje  Varsóban  újra  szerephez  jutott,  amennyi- 
ben —  amint  Grappin  mondja  —  sikerült  neki  felkelteni  a  gyűlöletet, 
amikkel  a  hódító  terveit  ellensúlyozta.  Nagy  részben  az  ő  propagan- 
dájának hatása  alatt  kényszerült  Beseler  a  lengyel  toborzóirodákat  be- 
záratni. Nélküle,  a  jobboldali  pártok  elnéző  politikája  miatt  talán  sike- 
rült volna  «a  hódító  terve».  Grappinnek  ezen  megállapítása  után  ért- 
hetőnek tartjuk,  hogy  Beseler  elfogatta  és  börtönre  vetette  őt. 

Pilsudski  brigadéros  szimbóluma  volt  annak  az  iránynak,  amely 
minden  lengyel  föld  egyesítésére  törekedett,  egy  minden  hatalomtól 
független  Lengyelország  keretén  belül:  az  úgynevezett  lengyel  irreden- 
tizmusnak. 


Magyar  Figyelő. 


20 


306 


Szemle 


1913-ban,  midőn  az  Unió  és  Mexikó  között  háború  fenyegetett,  az 
amerikai  lengyelek  közül  30.000  önkéntes  jelentkezett  mostoha-hazá- 
jának védelmére  —  kezdi  ugyanez  a  szerző,  Henri  Grappin  érdekes  cik- 
két a  Revue  1917  decemberi  számában:  Les  Polonais  et  la  Grandé  Guerre 
cimen.  A  lengyel  kivándorlás,  amelynek  védnökei  Pulaski  és  Kosciuszko 
voltak,  oly  hatalmassá  fejlődött  ki,  hogy  egy  közkeletű  mondás  ma  az. 
Uniót  « Lengyelország  negyedik  darabjának))  tartja.  1875-ben  200.000, 
1890-ben  800.000,  1916-ban  3,373.110  katliolikus  lengyel  volt  az  Unió- 
ban, ha  a  más  vallásuakat  is  hozzávesszük:  négy  millióra  tehetjük  szá- 
mukat. Chicagóban  400.000,  Buffalo,  Brooklyn,  Newyork  városokban 
100.000;  Detroitban,  Philadelphiában,  Pittsburgban  számuk  fölülmúlja 
az  50.000-et.  Politikailag  az  amerikai  lengyelség  csak  a  XIX.  század 
végén  jelentkezett.  1899-ben  az  első  hágai  konferenciára  a  lengyel  kér- 
dés napirendre  tűzését  memorandumozták.  1904  február  29-én,  az 
orosz-japán  háború  kitörésekor,  rokonszenvüket  fejezték  ki  a  japán 
kormánynak.  Ugyanebben  az  évben  Rooseveltnél  tiltakoztak  Vilmos 
császár  adománya  ellen  az  amerikai  Nagy  Frigyes  emlékműre. 

Legrégibb  szervezetük  az  1873-ban  alapított  chicagói  Lengyel 
Katholikus  Egyesület,  amelynek  hetilapja:  Narod  Polski  a  legelterjed- 
tebb lengyel  sajtóorgánumok  közé  tartozik.  1880-ban  ugyancsak  Chica- 
góban megalakult  a  Lengyel  Nemzeti  Liga,  melynek  ma  1700  csoportja, 
mintegy  120.000  tagja  s  két  lapja  van:  a  Dziennik  Zwionzkowy  (Liga- 
lap) és  a  Zgoda  (Egyetértés).  1893-ban  megszületett  a  Lengyel  Szo- 
kolok  Ligája  is  (ma  mintegy  30.000  taggal).  1912-ben  létesült  a  Nem- 
zeti Védelem  Bizottsága  (röviden  K.  O.  N.:  Komitet  Obrony  Narodowej), 
de  ebben  a  két  ellentétes  lengyel  politikai  csoport  mihamar  összeütkö- 
zött. A  krakói  lengyel  oroszgyülölő  és  nemzetközi  szocialista  csoport 
befolyása  ugyanis  mind  erősebbé  vált  a  Bizottságban,  mire  a  katholikus 
és  hazafias  elemek  1913  június  8-án  megalapították  a  Lengyel  Nemzeti 
Tanácsot. 

A  háború  kitörésekor  a  lengyelség  lelki  állapotát  két  dolog  hatá- 
rozta meg:  «az  enlente  és  az  igazság  ügye»  iránti  rokonszenvük  s  Orosz- 
ország elleni  gyűlöletük.  1914  augusztus  16-án  a  bécsi  lengyel  klub,  a 
Kolo,  manifesztumban  felhívta  az  egész  lengyelséget  a  régi  zsarnok 
elleni  harcra  s  egy  lengyel  légió  megalkotására.  Céljaik  elérésére  meg- 
alkották a  Legfőbb  Nemzeti  Tanácsot  (röviden  N.  K.  N.:  Naczelmj  Ko- 
mitet Narodowy).  Ez  az  N.  K.  N.  1914  őszén  az  amerikai  lengyelség 
niegnyerésére  nz  Unióba  küldte  Mlynarski  Félix  ismert  demokrata  ve- 
zért és  IJnusncr  Arthur  szocialista  propagátort.  A  munkájuk  nem  volt 
könnyű.  Az  amerikai  K.  O.  N.  szervezetéhez  folyamodtak,  amelynek 
élén  Dr.  Zaleski,  Rayzacher,  Dr.  Zurawski  és  Siemiradzki  történettudós 
és  publicista,  «a  lengyel  emigráció  nesztora*  állott.  Hatásos  propagan- 

dát  indítottak  a  galíciai  lengyel  légió  érdekében.  Pilsudski  életrajzát 
ezerszámra  osztogatták,  levelezőlapokat,  brosürákat  terjesztettek  stb. 
A  K.  O.  N.  Chicagóban  Wici  (Toborzó)  cimen  hetilapot  adott  ki,  nem- 
sokára angol  szövegű  melléklettel  az  amerikai  sajtó  számára  és  másutt 
is  alapítottak  lapokat.  Saját  vallomásuk  szerint  főleg  a  szocialisták  és 
az  úgynevezett  amerikai  lengyel  Nemzeti  Egyház  hivei  közt  volt  sikerűk. 
Ez  az  egyház  nem  ismeri  el  a  pápa  fenhatóságát,  sem  az  egyházi  hier- 
archiát és  nemzeti  nyelven  szolgáltat  misét.  A  megalkotója,  szervezője 
és  vezére  egy  Hodur  nevü  galiciai  származású  püspök,  aki  a  két 
emisszionáriust  hatékonyan  támogatta. 

Ezzel  szemben,  amint  a  cikkíró  mondja:  az  egészséges  (értsd: 
ententebarát)  elemek  1914  novemberében  megalakították  a  Központi 
Lengyel  Segélyegyletet,  amely  a  Veveyben  (Svájc)  székelő  Lengyel 
háborús  sebesültek  Főbizottságához  csatlakozott.  Ebből  a  Vevey-beli 
egyletből  indult  ki  az  austrophil  propaganda  ellensúlyozására  Pade- 
rewski  Ignác.  Miután  Párisban  és  Londonban  is  alakított  egy-egy  ko- 
mitét, Amerikába  érkezett.  Bár  az  ő  propagandája  elsősorban  philan- 
tropikus  volt,  az  éhező  lengyelség  segítése,  politikai  hatása  a  K.  O.  N. 
osztrákbarát  irányának  paralizálásában  jelentkezett. 

A  világháború  eseményei  azonban  ez  utóbbinak  kedveztek.  A  gor- 
licei  áttörés  és  ((Lengyelország  fölszabadítása))  után  a  K.  O.  N.  1915  jú- 
lius 4-én  Buffaloban  kongresszust  hivott  egybe,  amely  memorandumot 
intézett  Wilson  elnökhöz  azzal  a  kéréssel,  hogy  vegye  kezébe  a  lengyel- 
ség ügyét,  elsősorban  Lengyelország  egységesítését  a  jövendő  békekon- 
gresszuson. 1915  augusztus  5-én  a  németek  bevonultak  Varsóba  s  erre 
Galícia  és  Lengyelország  egyesítésének  gondolata  mindinkább  előtérbe 
lépett.  Az  a  gondolat,  amelyért  Amerikában  a  K.  O.  N.,  Galíciában 
pedig  az  N.  K.  N.  küzdött.  Ez  utóbbinak  bizottságába  az  amerikaiak 
Galíciába  küldték  Dembski  Sándor  szocialistát. 

Ezzel  szemben  a  Központi  Segély  Bizottság  nem  volt  jól  szer- 
vezve s  a  különböző  Szokolokat  sem  hatotta  át  kellőleg  az  ententebarát 
irány.  Bár  azért  —  részben  Gonsiorowski  Venceslau,  a  Polonia  cimü 
revü  szerkesztőjének  agitációjára  —  sokan  jelentkeztek  a  Max  Doumic 
parancsnoksága  alatt  álló  franciaországi  lengyel  légióba.  Ennek  ellen- 
súlyozására a  központi  hatalmakra  támaszkodó  irányzat  1915  májusá- 
ban egy  Bostonban  tartott  konferencián  fölélesztett  egy  régi  szervezetet: 
a  Lengyel  Ifjúság  Légióját,  hogy  a  Pilsudski-féle  galiciai  légiók  mintá- 
jára ezeket  is  katonai  kiképzésben  részesítse.  Egy  pár  volt  orosz 
(Jezioranski)  vagy  osztrák  tiszt  (Gmernicki)  megalakította  a  Tisztek 
Tanácsát,  amely  a  légiók  számára  az  altisztek  kiképzését  végezte.  Ez 
a  propaganda  azonban  csak  silány  eredményt  mutatott  fel.  De  ugy 
látszik  az  eredmény  mégis  nagyobb  volt,  mint  az  austrophil  iránnyal 

nem  rokonszenvező  cikkíró  véli,  mert  1915  szeptemberében  Congersben 
(Newyersey)  «Lengyel  Katonai  Iskolát»  állítottak  fel,  teljesen  modem 
felszereléssel.  Mindezt  természetesen  azzal  a  célzattal,  hogy  a  galíciai 
lengyel  légiónak  lesznek  a  kiegészítő  része. 

1915  november  elsején  a  különböző  entente-barát  egyletek  New- 
yorkban  kongresszust  tartottak,  amelyen  most  már  a  háború  által  föl- 
dúlt Lengyelország  megsegítésével  bővítették  ki  programmjukat.  Decem- 
berben felhívást  intéztek  erre  a  célra  egy  Nemzeti  Alap  megteremtésére 
s  a  Nemzeti  Liga  saját  kebelében  hadiadót  vetett  ki  tagjaira.  Most  ők 
is  ugyanazt  a  jelszót*  irták  zászlajukra,  mint  az  ellenpárt:  minden  len- 
gyel föld  egyesítését.  Ennek  érdekében  nagy  agitációba  fogtak,  mozik- 
ban, templomokban,  brosúrákkal  s  kis  emaiij elvényekkel,  amelyeken 
a  Liberty  for  Poland  felírás  kérkedett. 

A  földúlt,  szenvedő  lengyeüség  megsegítése  nagyon  népszerű  lelt 
Amerika-szerte.  1915  december  17-én  a  szenátus  egy  «Lengyel  nap» 
megtartását  határozta  el,  melyet  Wilson  elnök  1916  január  l-re  tűzött 
ki.  Az  amerikai  lengyelek  1916  január  9-én  Asquithtől  táviratilag  kér- 
ték a  blokád  kinyitását  Lengyelország  élelmezésére. 

Asquith  a  kérést  természetesen  nem  teljesíthette.  Közben  Mly- 
narski fáradhatatlanul1  bizonyítgatta  Lansing  külügyi  államtitkárnak, 
hogy  amerikai  (lengyel)  állampolgároknak  mennyit  kell  szenvedniök  az 
angol  blokád  következtében.  Mlynarski  egyébként  a  következő  furfan- 
gos tervet  eszelte  ki:  Brzona  néven  —  mondja  a  cikkíró  —  érintkezésbe 
lépett  Meyer  Kuno  egyetemi  tanárral.  Miután  Oroszország  kiürítette  a 
lengyel  területet,  tényleg  megszűnt  hódító  lenni  s  igy  Lengyelország 
jogilag  fölszabadult.  Ez  volt  Mlynarski  tétele  s  a  tétel  tetszett.  Mlynarski, 
miután  Németország  felé  a  dolgot  elintézte,  ebben  az  értelemben  memo- 
randumot intézett  az  összes  háborús  hatalmakhoz  —  Oroszország  ki- 
vételével. Hitchcock  amerikai  szenátor  közvetítésével  Lansinghoz  is 
eljuttatott  egyet.  Zwiedinek  báró,  aki  a  visszahívott  Dumba  helyett  kép- 
viselte a  monarchiát,  és  Bernstorff  gróf  egy-egy  példányt  a  «Deutsch- 
land»-dal  Bécsbe  és  Berlinbe  juttattak. 

Bruszilov  offenzivájának  sikere  egy  kis  erőt  öntött  az  entento- 
philekbe.  1916  augusztus  17-én  Chicagóban  Smulski  elnöklésével  meg- 
alakították a  Nemzeti  Ügyosztályt,  amely  programmjába  a  Lausanne- 
ban  székelő  lengyel  ügynökséggel  együtt  Lengyelország  teljes  függet- 
lenségét tűzte  ki.  Az  ellenpárt  megújította  júniusi  memorandumát, 
amelyből  közöljük  a  következőket  francia  formulázásban: 

<'Se  référant  au  statut  international  dont  faisait  et  fait  encorc 
partié  la  constitution  du  Royaume  de  Pologne,  signée  le  15 — 28  no- 
vembre  1915  par  Alexander  I-er  et  jurée  par  lui,  le  K.  O.  N.  considére 
que  le  Royaume  de  Pologne  n'est  nullement  une  partié  composante  át 

l'état  russe,  mais  au  contraire  un  état  indépendant.  L'autorité  russe  eri 
Pologne,  aprés  1863,  s'est  appuyée  uniquement  sur  le  fait  de  l'occu- 
pation  du  territoire  par  les  armées  russes ...» 

Ennek  a  logikának  nem  volt  hatása.  Egyébként  a  központi  hatal- 
mak 1916  november  5-én  kiadták  ismert  manifesztumukat. 

Ez  a  manifesztum  nagy  diadala  volt  az  amerikai  K.  O.  N.-nek. 
Üdvözlő  táviratokat  küldtek  Galiciába  az  N.  K.  N.  vezetőségének.  Bern- 
storff  grófnak,  az  amerikai  török  és  bolgár  követnek.  Ez  utóbbihoz  in- 
tézett táviratukban  a  Várnánál  elesett  Ulászló  király  emlékezetét  idéz- 
lek fel  a  régi  fegyverbarátságra.  A  központi  hatalmak  manifesztumára 
1916  november  11-én  a  három  lengyel  párt  megbizottai  Lausanneban 
és  Párisban  tiltakozásukat  jelentették  be.  Az  ő  példájukra  a  Nemzeti 
Védelem  Bizottságának  « Nemzeti  Osztálya »  ugyanezt  tette  Amerikában. 
Mlynarski  és  Hausner,  a  két  galiciai  ügynök,  az  év  végén  hazautaztak, 
de  helyükbe  megérkezett  az  osztrák  irány  támogatására  Tarnowski  gróf, 
ez  a  kitűnő  diplomata  s  a  lengyel  ügy  alapos  ismerője.  De  minden, 
amit  Wilsonnal  elértek  csak  az  volt,  hogy  1917  január  6-án  a  varsói 
amerikai  konzul  Hernando  de  Soto  a  többi  semleges  konzullal  együtt 
elismerte  a  lengyel  Államtanácsot.  Ennek  az  államszervnek  megünnep- 
lésére 1917  január  21-én  a  newyorki  lengyelek  nagy  demonstrációt  ren- 
deztek, amelyben  felszólították  Wilsont  az  uj  lengyel  állam  elismerésére. 

Wilson  másnap  felelt.  Felelt  a  szenátushoz  küldött  üzenetében, 
welyben  egy  «független,  egyesített  és  önálló»  Lengyelországot  követeli. 
Azután  következett  Amerika  beavatkozása  a  háborúba,  ami  természe- 
tesen az  amerikai  lengyelség  körében  egészen  uj  helyzetet  teremtett. 

A  Revuenek  ugyanezen  számában  Georges  Bernét  a  háborús 
francia  irodalomról  ir  (La  Littérature  de  guerre).  Ebből  az  egyébként 
elég  felületes  szemlélődésből,  melyben  többek  közt  René  Benjámin: 
Gaspard-]kt,  Marcel  Berger:  Miracle  du  feu-]ét,  Maurice  Genevoix: 
Sous  Verdun-)ét  és  természetesen  Barbusse:  Le  Feu-jét  —  mint  a 
francia  piac  legnagyobb  sikereit  —  vizsgálja,  csak  ennek  az  utóbbinak 
az  elemzése  érdekel,  mint  amely  már  magyar  fordításban  is  megjelent. 

Barbusse  immár  világhírű  regénye  voltaképen  napló,  egy  szakasz 
■aplója.  Impressziói  és  gondolatai  frisseségükben  és  primitív  nyersesé- 
gükben  jelentkeznek.  A  Tűz  megjelenése  előtt  Barbusse  neve  ismeretlen 
volt  a  nagy  közönség  előtt;  de  az  Enfer  cimü  regénye  már  előreküldte 
néhány  írói  tulajdonságát.  Ez  az  Enfer  nagyon  egyenetlen  munka.  Arról 
van  benne  szó,  hogy  az  embert,  a  szerelmes  embert  a  valódi  szenve- 
dély milyen  gyengévé  s  ugyanakkor  milyen  erőssé  is  tudja  tenni,  két- 
ségbeesetté és  boldoggá.  A  Tűzben  egy  szakasz  élete  tárul  elénk  ágyu- 
dörgés  és  lőporfüst  között,  a  lövészárokban  és  szabadságon.  Pontos. 

mély  megfigyelései  kétségkívül  a  Tüzet  a  legkiválóbb  háborús  regénnyé 
teszik.  Barbussenek  szemére  is  hányták  Zola:  La  Z)ébác/e-jának  hatá- 
sát, de  ha  némi  hasonlatosság  csakugyan  fellelhető  köztük,  ez  semmi- 
esetre  sem  kisebbítheti  Barbusse  értékét;  ellenkezőleg  a  heves  irodalmi 
harcok  csak  azt  bizonyítják,  hogy  nem  mindennapi  ember  munkájáról 
van  szó. 

Mikor  a  Tűz  1916  végén  megjelent,  a  háború  terhe  már  érezhető 
volt.  A  francia  frontról  szemrehányó  méltatlankodás  szállt  hátra  az 
ellen  az  irodalmi  hősködés  és  könnyed  lirizmus  ellen,  ami  két  éve  ugy 
eluralkodott  a  francia  sajtóban.  A  Tűz  már  egészen  más  hangot  ütött 
meg.  Beledobta  a  francia  közönségbe,  hogy  megszentelje  azt:  egy  uj 
háborús  mentalitást.  Egyesek  elátkozták  a  háborúnak  ezt  a  fájdalmas, 
idegüket  sértő  rajzát,  mások  diadallal  ünnepelték.  Sikere  a  háborús 
évek  legnagyobb  irodalmi  sikere  volt;  de  ezt  a  sikert  —  ha  őszinték 
akarunk  lenni  —  sajnos  nem  annyira  pompás  irodalmi  értékeinek,  mint 
inkább  Barbusse  irányzatosságának  köszönhette,  mellyel  a  frontmögötti 
hősködök,  a  littérateurs  de  Varriére,  hazug  hangulatát  kikezdte.  Azok. 
akiknek  nem  tetszett,  hogy  Barbusse  a  háborút  nem  tartja  valami  cso- 
dálatosan szép  dolognak,  szemére  hányták,  hogy  a  nélkülözésekel 
túlozta  és  hogy  nem  volt  őszinte! 

Georges  Bonnet  megkísérli  tárgyilagosan  megbírálni  a  regényt. 
Vannak  hibái,  szó  sincs  róla;  hosszadalmas  néha,  keresett  epizódokkal 
operál.  Túlozza  a  poiluk  háborús  szótárának,  ennek  a  sajátos  argotnak 
a  használatát.  Ezeket  az  apró-cseprő  hibákat  azonban  a  képzelőtehel- 
ségnek  olyan  ereje,  olyan  gazdag  szó-  és  gondolatkészlet  ellensúlyozza, 
amik  a  Tüzet  kétségtelenül  a  legkiválóbb  háborús  könyvvé  teszik. 

Bizonyos  tekintetben  irányzatos  a  munka:  a  háborút  a  legnagyobb 
csapásnak  tekinti,  ami  az  emberiséget  érte.  De  művészi  ösztöne  meg- 
őrizte attól,  hogy  irányregényt  irjon.  A  Tűz  marad  egy  szakasz  csodá- 
latos művészeitel  megfigyelt  naplója. 

A  korfui  paktum.  A  háború  alatti  délszláv  mozgalom  két  leg- 
kiemelkedőbb mozzanatának  az  érdekelt  felek  a  bécsi  délszláv  dekla- 
rációt és  a  korfui  paktumot  tartják  és  mind  a  kettőt  a  délszláv  mozga- 
lom fejlődésében  határkövekként  jelölik  meg.  A  bécsi  délszláv  dekla- 
rációt mult  év  május  30-án  a  bécsi  délszláv  klub  elnöke,  dr.  Korosec 
tette  meg  a  Reichsrat  újból  való  megnyitásának  napján  s  annak  szövege 
ismeretes.  A  korfui  paktumot  három  héttel  később  kötötték  meg  s  azt 
a  szerbek  nevében  Pasics  Nikola  miniszterelnök  irta  alá,  mig  «a  mon- 
archia szlávjainak»  nevében  Trumbics  Ante,  a  délszláv  bizottság  elnöke, 
volt  spalatói  polgármester  és  reichsrali  képviselő  szerepelt  mint  «szer- 
ződő»  fél.  A  korfui  deklaráció  szövegét  eddig  nem  ismertük  s  magyar 
nyelven  ezúttal  először  kerül  az  a  közönség  elé  s  ez  a  körülmény  nem 
mindennapi  érdekességet  kölcsönöz  ezeknek  a  soroknak.  A  deklaráció 
szövege  ez: 

Nyilatkozat. 

Azon  a  konferencián,  amelyen  az  előbbi  szerb  koaliciós  kormány 
-s  a  mostani  kormán}'  tagjai,  nemkülönben  a  londoni  délszláv  bizottság 
tagjai,  akik  eddig  közösen  irányították  akciójukat,  vettek  részt,  a  szerb 
nemzeti  skupstina  elnökének  részvétellével  gondolatok  cseréltettek  ki 
15  minden  olyan  kérdést  alaposan  megbeszéltek,  amelyek  a  szerbek,  hor- 
vátok és  szlovének  szervezetére  és  életére  jövőbeni  közös  államukban 
vonatkoznak. 

Boldogok  vagyunk,  hogy  megállapíthatjuk,  hogy  a  konferencia 
íagjai  ezúttal  is  minden  kérdésben  teljes  megegyezésre  jutottak. 

Mindenekelőtt  újólag  és  a  leghatározottabban  kijelentik  a  szerbek, 
liorvátok  és  szlovének  képviselői,  hogy  háromnevü  népünk  ugy  a  vér, 
mint  a  nyelv  —  Írásban  és  szóban  egyaránt  —  szerint,  az  egysége  iránt 

táplált  érzése  szerint,  földje  egységessége  és  oszthatatlansága,  és  végíií 
nemzeti  léte  közös  életérdekei,  nemkülönben  általános  erkölcsi  és- 
anyagi  fejlődése  szerint  egységes  és  egy. 

Nemzeti  egységének  gondolata  sohasem  halt  el  benne,  jóllehet 
ellenségeinek  minden  lelki  és  testi  ereje  egyesülése,  szabadsága  és  nem- 
zeti léte  ellen  irányult.  Több  államra  osztottan,  egymagában  Ausztria- 
Magyarországon  tizenegy  közigazgatási  tartományi  testületre  van  népünk 
földarabolva  és  tizenhárom  törvényhozó  tartománygyülésre.  Nemzeti 
egységének  önfentartása,  nemkülönben  szabadságra  és  függetlenségre 
irányuló  törekvése  megtartotta  népünket  évszázadokon  át  tartó  szaka- 
datlan harcaiban  a  törökök  elllen,  keleten,  és  a  németek  és  magyarok 
ellen,  nyugaton. 

Miután  népünk  számszerűleg  gyöngébb  volt,  mint  ellenségei,  nem 
volt  módjában  nemzeti  és  állami  egységét  megmenteni,  szabadságát  és. 
függetlenségét  «aki  birja,  marja»  elvével  szemben  megőrizni,  mely  elvet 
ugy  keleten,  mint  nyugaton  vele  szemben  alkalmaztak. 

De  eljött  az  óra,  amikor  népünk  nem  maradt  egyedül  harcában 
A  háború,  amit  a  német  militarizmus  Oroszországra,  Franciaországra 
és  Angliára  rákényszerített,  amely  országok  épugy  a  saját  becsületüket; 
és  szabadságukat  védik,  mint  a  kis  államok  szabadságát  és  független 
ségét,  a  világ  szabadságának  és  a  jognak  az  erőszakon  való  diadalának 
harcává  vált.  Az  összes  nemzetek,  amelyek  a  szabadságot  és  független- 
séget szeretik,  közös  védelmükre  egyesültek,  hogy  még  a  legsúlyosabb 
áldozatok  árán  is  megmentsék  a  művelődést  és  a  szabadságot,  hogy  az 
igazságosság  és  a  törvény  alapján  egy  uj  nemzetközi  rendet  teremtse- 
nek és  pedig  ugy,  hogy  minden  nép  saját  maga  rendelkezhessék  sorsa 
fölött  és  életét  egészen  függetlenül  rendezhesse  be  és  hogy  ezáltal  egy 
tartós  béke  alapját  vessék  meg,  amely  a  haladásnak  és  az  emberiség 
további  fejlődésének  van  szentelve,  hogy  a  világot  egy  második  hasonló 
katasztrófától,  amelyet  a  német  imperialisták  hódítási  vágya  idézett  elő. 
megmentsék. 

A  nemes  Franciaországhoz,  amely  a  nemzetek  szabadságát  hir- 
deti és  Angliához,  a  szabadság  ezen  azilumához  a  nagy  amerikai  köz- 
társaság és  az  uj,  szabad  és  demokrata  Oroszország  is  csatlakozott  s 
mind  a  ketten  kijelentették,  hogy  a  mostani  háború  célja  a  szabadság 
és  demokrácia  győzelme  és  a  nemzetek  szabadsága  az  uj  nemzet- 
közi rend  alapján  és  a  népek  önrendelkezési  joga. 

Három  nevü  népünk,  mely  a  legtöbbet  szenvedett  a  brutális  erő- 
szak és  igazságtalanság  miatt  és  amely  a  legtöbb  áldozatot  hozta,  hogy 
önrendelkezési  jogát  megmentse,  lelkesedéssel  tette  magáévá  ezt  a  ma- 
gasztos elvet,  amely  végcéljává  lett  ennek  a  borzasztó  háborúnak,  ami 
ép  ezen  elv  megsértése  miatt  tört  ki. 

Miután  a  szerbek,  horvátok  és  szlovének  meghatalmazott  képviselői 
megállapították,  hogy  népünk  minden  idegen  járom  alól  föl  akar  sza- 
badulni, hogy  egy  szabad  és  független  államban  akar  egyesülni  és  hogy 
ez  a  kivánság  a  népek  önrendelkezésének  elvén  alapszik,  megegyeztek 
abban,  hogy  ez  a  közös  államuk  a  következő  modern  és  demokrata 
elvek  szerint  létesítendő: 

1.  A  szerbek,  horvátok  és  szlovének  állama,  amely  népek  a  ((dél- 
szláv* név  alatt  is  ismeretesek,  szabad  és  független  királyságot  alkot- 
nak, oszthatatlan  területtel  és  egy  nemzetiséggel  (egy  állampolgárság- 
gal). Ez  az  állam  egy  alkotmányos,  demokrata  és  parlamentáris  mon- 
archia lesz,  amelynek  élén  a  Karagyorgyevics-dinasztia  fog  állni,  amely 
mindig  osztozott  a  nemzeti  gondolatban  és  érzésben  és  a  nemzeti  sza- 
badságot és  törekvéseket  mindenek  fölé  helyezte. 

2.  Az  említett  állam  neve  ez  lesz:  A  szerbek,  horvátok  és  szlovének 
királysága.  Az  uralkodó  cime  lesz:  A  szerbek,  horvátok  és  szlovének 
királya. 

3.  Az  említett  államnak  csak  egy  cimere,  egy  zászlója  és  egy  koro- 
nája lesz.  Ezeket  a  jelvényeket  a  mi  mostani  külön  jelvényeinkből  állít- 
juk össze.  Ezen  állam  egységességét  a  királyság  cimere  és  a  zászlója 
lógja  szimbolizálni. 

4.  A  külön  zászlók  —  a  szerb,  horvát  és  szlovén  zászlók  — 
egyenjogusíttatnak  és  mindenki  bármely  alkalommal  szabadon  használ- 
hatja őket.  Ugyanez  áll  a  külön  cimerről  is. 

5.  A  három  nemzeti  név  —  a  szerb,  a  horvát  és  a  szlovén  —  egyen- 
jogú a  törvény  előtt  az  egész  királyság  területén  és  mindenki  a  közélet 
minden  viszonylatában  és  az  összes  hatóságok  előtt  szabadon  használ- 
hatja bármelyiket. 

6.  Mindkét  irás,  a  cirill  és  a  latin  írás,  ugyancsak  egyenjogusíttatik 
és  bárki  szabadon  használhatja  bármelyiket  a  királyság  egész  területén. 
A  királyi  és  az  önkormányzati  helyi  hatóságok  föl  vannak  hatalmazva 
és  kötelesek  mindkét  irást,  a  polgárok  kívánsága  szerint,  használni. 

7.  Az  összes  bevett  felekezeteket  szabadon  és  nyilvánosan  vall- 
hatják. A  görög-keleti,  a  katholikus  és  az  izlám  vallás,  amely  három 
felekezethez  népünk  leginkább  tartozik,  egyenjogusíttatnak  s  az  állam- 
mal szemben  ugyanazokkal  a  jogokkal  birnak. 

Három  elv  szempontjának  kell  a  törvényhozókat  ama  feladatok 
megoldásánál  irányítani,  hogy  az  egyes  hitfelekezetek  között  a  béke  fen- 
tartassék,  amint  ez  egész  népünk  szellemének  és  hagyományának  meg- 
felel. 

8.  A  naptárt  oly  hamar,  amint  csak  lehetséges,  egységesíteni  fog- 
juk («sera  unifié  le  plus  tőt  possible»). 

9.  A  szerbek,  horvátok  és  szlovének  királyságának  területe  mind 

azokat  a  vidékekel  magába  lógja  foglalni,  amelyeken  három  nevű  né 
pünk  kompakt  tömegekben  él.  Ezt  a  területet  nem  szabad  megcsonkítani, 
anélkül:,  hogy  az  összesség  életérdekei  sérelmet  ne  szenvedjenek. 

Népünk  nem  akar  idegen  birtokot.  Csak  fölszabadítani  akarja 
magát  és  egységességét  megvalósítani.  Épen  ezért  tudatosan  és  leghatá- 
rozottabban visszautasítja  fölszabadítása  és  nemzeti  egyesülése  problé- 
májának minden  részleges  megoldását.  Népünk  egyik  főfeladatává  teszi 
az  osztrák-magyar  uralom  alól  való  fölszabadítását  és  egyesülését  Szer- 
biával és  Montenegróval  egy  osztatlan  összességgé. 

A  népek  önrendelkezési  jogának  elve  szerint  ezen  területi  összes- 
ségnek egyetlen  része  sem  szakadhat  el  a  nép  engedélye  nélkül  —  az 
igazságosság  megsértése  nélkül  —  és  nem  egyesülhet  semmiféle  másik 
állammal  sem. 

10.  Az  Adriai  tenger  az  összes  nemzetek  szabadsága  és  egyenjogú- 
sítása érdekében  az  összes  nemzeteknek  szabad  és  nyitott  lesz. 

11.  A  királyság  egész  területén  az  összes  polgárok  egyenjogosultak 
és  az  állam  és  a  törvény  előtt  egyenlő  jogokat  élveznek. 

12.  A  képviselőknek  a  népképviselietbe  való  választása  az  általános, 
egyenlő,  közvetlen  és  titkos  választójog  alapján  fog  történni. 

Ugyanez  érvényes  a  községi  választásoknál  és  egyéb  közigazgatási 
szervek  választásánál.  Az  összes  községek  választójoggal  fognak  birni. 

13.  Az  alkotmányt  békekötés  után  egy  alkotmányozó-testület  fogja 
kidolgozni,  amelyet  az  általános,  közvetlen  és  titkos  szavazati  jog  alapján 
választanak.  Az  alkotmány  az  egész  állami  életnek  alapja  lesz;  az  lesz 
az  államban  minden  hatalomnak  és  jognak  forrása  és  célja  s  rajta  alap- 
szik az  egész  nemzeti  élet. 

Az  alkotmány  a  népnek  lehetővé  teszi,  hogy  energiáit  a  helyi  ön- 
kormányzati szervekben,  amelyek  természetes,  társadalmi  és  gazdasági 
föltételek  szerint  alakíttatnak  meg,  érvényre  juttassa. 

Az  alkotmány  fölött  —  annak  összességében  —  az  a  többség  sza- 
vaz, amelyet  az  alkotmányozó-testület  jelöl.  ki. 

Az  alkotmány,  épugy  mint  a  többi,  az  alkotmányozó-testülettel  al- 
kotott törvény  csak  a  király  által  való  szentesítés  után  lép  érvénybe. 

A  szerbek,  horvátok  és  szlovének  egyesült  népei  egy  mintegy  tizen- 
két millió  lakossal  biró  államot  fognak  alkotni.  Ez  az  állam  az  előbb 
említett  népek  nemzeti  függetlenségének  épugy  biztosítéka  lesz,  mint 
nemzeti  és  kulturális  fejlődésének  s  egy  hatalmas  falat  fog  alkotni  a 
német  terjeszkedéssel  szemben  s  elválaszthatatlan  szövetségese  lesz  az 
összes  civilizált  népek  és  államoknak,  amelyek  a  jog,  a  szabadság  vs 
a  nemzetközi  igazságosság  elvét  hirdetik.  Ez  az  állam  méltó  tagja  lesz 
a  népek  társaságának. 

Adatott  Korfuban.  1917  június  7/20 -áu. 

A  szerb  királyság  miniszterelnöke  s  egyben  külügyminiszter: 
Pasics  P.  Nikola.  A  délszláv  bizottság  elnöke:  Ante  Trumbics,  ügyvéd, 
tartománygyülési  képviselő  és  Dalmácia  királyság  horvát  nemzeti  pártjá- 
nak vezére  a  Száborban,  volt  spalatói  polgármester,  a  zadári  (zárai) 
kerület  volt  országgvülési  képviselője  az  osztrák  parlamentben. 

m 


A  perzsiai  egyezmény.  1918  január  1-én  Polávanof  a  külügyek 
népbiztosának  titkára  közölte  az  angol  kormánnyal,  hogy  az  1917  de- 
cember 17-én  Breszt-Litovszkban  a  központi  hatalmakkal  kötött  fegy- 
verszünet 12.  pontja  értelmében  elhatározták,  hogy  a  Perzsiában  levő 
orosz  csapatokat  visszavonják  és  ennek  végrehajtása  érdekében  érint- 
kezésbe léptek  a  török  és  perzsa  kormánnyal.  Az  angol  kormánnyal 
még  közölték  a  pétervári  perzsa  követnek  és  Trockijnak  ebben  az  ügyben 
történt  levélváltását.  Trockij  ezekkel  a  szavakkal  fejezte  be  levelét: 

11  est  nécessaire  de  prendre  des  mesures  pour  que  l'approvisi- 
onnement  de  l'armée  russe  pendant  le  temps  qu'elle  demeurera  encore 
en  Perse  pése  aussi  légérement  que  possible  sur  la  population  pauvre 
de  la  Perse. 

Azóta,  amint  tudjuk,  a  bolseviki  kormány  ezt  a  komoly  elhatá- 
rozását tetté  is  változtatta. 

* 

Ennek  az  egyezménynek  megszüntetésével  a  modern  diplomáciá- 
nak egy  nagyon  fontos  eseménye  záródott  be.  Egyáltalán  nem  volna 
csodálatos,  ha  a  jövendő  valamelyik  történetirója  az  egész  világháború- 
nak csiráját  abban  az  egyezményben  találja,  amelyet  1907  augusztus 
31-én  Pétervárt  az  angol  és  orosz  kormány  megbízottjai  Perzsiára  vo- 
natkozólag kötöttek.  A  világháború  ezerszeresen  változó  és  különböző 
energiaforrásokból  tört  elő.  Meggyőződésünk  azonban  az,  hogy  végered- 
ményben az  a  diplomáciai  feszültség  robbant  ki  benne  pokoli  detoná- 
cióval, amely  ezzel  az  1907-iki  perzsiai  egyezménnyel  akut  stádiumba 
jutott.  Nem  az  egyezmény  tartalma  lesz  fontos  Klio  szolgálói  előtt, 
hanem  ennek  diplomáciai  követkzeménye.  Diplomáciai  következménye 
—  vagyis  a  világpolitikának  alakulása  1907-től  a  nagy  háború  ki- 
töréséig. Ezt  majd  a  könyvek  olyan  tömege  fogja  méltatni,  amikből 
könyvtárak  telnek  ki  egykor.  Mi  most  csak  egészen  röviden  rá  akarunk 
mutatni  a  perzsiai  egyezmény  világtörténeti  fontosságára. 

Mik  voltak  az  egyezmények?  A  diplomácia  asztalánál  már  meg- 
kezdődött a  legveszélyesebb  játék:  a  tét  a  világháború  volt.  Anglia  fel- 
adta a  «splendid  isolatiom-t,   Németország  a  Bismarck-féle  Rückver- 

sicherung-oi  Oroszország  felé.  A  két  hatalmi  rendszer  cölöpéit  már  le- 
verték. A  hármasszövetség  megvolt  már,  az  orosz:francia  szövetség 
mellé  csak  az  imént  társult  a  francia-angol  megegyezés.  De  még  kísér- 
leteztek. Megindult  a  legizgatóbb  és  legvéresebb  küzdelem,  amit  a  viMg 
valaha  megért.  Tapogatóztak,  hirtelen  frontot  változtattak,  kitértek,  lát- 
szólagos támadásokat  intéztek  egymás  ellen.  Caprivi  hirtelen,  szinle 
megokolás  nélkül  frontot  változtat  Oroszország  ellen  az  Angliához  vaJó 
közeledés  jelszavával,  amit  azután  Hohenlohe  és  főleg  Bülow  olyan  gyö- 
keresen visszacsináltak.  Angliában  kiadták  a  Vorbeugungsstrategie  jel 
szavát.  Minden  az  előkészítés  stádiumában  volt,  midőn  1904  februárja 
ban  kitört  az  orosz-japán  háború.  Mikor  a  háború  1905  őszén  az  oro- 
szok vereségével  véget  ért,  a  viUágpolitika  eg}'  teljesen  megváltozott,  de 
egyúttal  megérlelt  helyzet  előtt  állott.  Ezeknek  az  1905-iki  diplomáciai 
eseményeknek  történetét  ma  már  tisztábban  látjuk  azokból  a  leleplezé- 
sekből, melyeket  Burzev  az  orosz  külügyminisztérium  titkos  levéltárá- 
ból közölt.  Ma  már  tudjuk,  hogy  Vilmos  császár  ezekben  a  napokban 
II.  Miklósnak  egy  szoros  szövetségi  tervezetet  ajánlott  fel.  Most  nem 
kutatjuk,  hogy  mért  juthatott  el  ez  a  szövetségi  szerződés  majdnem  a 
megvalósulás  stádiumába  és  mért  nem  kötötték  végül  még  sem  meg. 
Bizonyos,  hogy  Németország  az  egész  orosz-japán  háború  idején  a  leg- 
korrektebb, sőt  egyoldalúan  jóindulatú  semlegességet  tanúsított  Orosz- 
ország iránt.  Németországnak  akkori  politikájáról  —  még  a  titkos  táv- 
iratok közlése  előtt  — -  Reventlow  gróf,  a  konzervativek  ismert  vezére 
a  következő  Ítéletet  mondta:  Man  konnte  und  kann  das  nach  wie  vor 
als  überaus  anstándig  und  als  loyal  bezeichnen,  aber  gute  Politik  war 
es  schwerlich.  Reventlow  gróf  arra  gondol,  hogy  Németországnak  fel 
kellett  volna  használni  az  alkalmat  és  Oroszország  háta  mögött  elintézni 
a  francia  kérdést.  «Mit  Frankreich  cin  für  allemal  abzurechnen* 
mondja  a  kemény  gróf.  (Gráf  Ernst  zu  Reventlow:  Deutschlands  aus- 
wártige  Politik  1888 — 1914  :  306.)  Hogy  ez  végeredményben  jó  politika 
lett  vodna,  nagyon  is  bizonytalan;  de  egészen  bizonyos,  hogy  a  császár 
és  a  kormány  politikája  nem  volt  célravezető. 

II.  Vilmos  császárnak  felajánlott  és  visszautasíttatott  szövetségi , 
terve  természetesen  tudomására  jutott  az  angol  diplomáciának.  A  köl- 
csönös bizalmatlanság  most  már  elementáris  erővel  dolgozott  egymás 
és  az  egész  emberiség  romlásán.  A  szemlélődőnek  az  a  benyomása,  hogy 
az  államférfiak  békeszerctete  tehetetlen  volt  a  rohanó  események  föl- 
tartóztatásában;  de  a  rosszhiszeműség  és  bizalmatlanság  hatásosan  siet- 
tették a  nagy  drámát  a  kifejlet  felé.  A  német  tervvel  szemben  egyszerre 
Angliában  is  nagyon  népszerűvé  lett  az  Oroszországhoz  való  közeledés 
gondolata.  A  radikális  Contemporary  Review  1905  novemberi  számában 
wjra  a  Vorbeugungsstrategiet  hozta  elő.  «Egy  csakugyan  erős.  jól  szer- 

nézett  és  okosan  kezelt  koalíció  több  eredményt  hozbat  létre,  mint  a 
legvéresebb  háború  —  és  azonkivül  jóval)  olcsóbb. »  Egy  hónapra  rá, 
1905  december  3-tól  kezdve  az  angol  külügyminisztérium  élére  Edward 
Grey  kerül.  Még  ha  a  legnagyobb  jóindulattal  a  Grey-féle  politika  védel- 
mezőinek álláspontjára  helyezkedünk  is  (lásd  Gilbert  Murray  könyvét: 
The  foreign  policy  of  Sir  Edward  Grey  1906 — 1915.  Oxford  Claredon 
Press  1915),  akkor  is  csak  azt  mondhatjuk,  hogy  Grey  defenziv  poli- 
tikája a  legtragikusabb  következményekkel  járt.  A  drámákban  a  költői 
igazságszolgáltatás  nagyon  szigorú:  a  hős  könyörtelenül  elbukik.  Mur- 
ray a  Grey-féle  diplomáciát  két  alapelvre  bontja  fel:  a  legkisebb  ter- 
jeszkedés (to  expand  as  little  as  possible)  és  a  legkisebb  súrlódás  elvére. 
Bizonyos,  hogy  Grey  külpolitikájának,  egyáltalán  a  bismarcki  diplomácia 
óta  a  világtörténetnek,  leghatalmasabb  politikai  koncepciója  az  orosz- 
angol  közeledés  volt.  » 

Grey  az  1906  május  24-iki  parlamenti  ülés  alkalmából!  már  feltűnő 
melegséggel  nyilatkozott  Oroszországról.  Talán  ez  volt  a  nyitány  a  tár- 
gyalásokhoz. Egy  év  múlva,  1907  április  30-án  Bülow  herceg  már  a 
Reichstag  nyilt  ülésén  tette  szóvá  a  tárgyalásokat.  Nagyon  jellemzők  a 
kancellári  szavak:  A  fóka  és  az  elefánt  közti  ellentétből,  egyáltalán  más 
államok  egymás  közötti  ellenségeskedéséből  mi  nem  akarunk  táplál 
kőzni  —  mondta.  («.  . .  wir  den  Gegensatz  zwischen  Wallfisch  und 
Elefántén  nicht  als  unveránderlichen  Faktor  in  unsere  politische  Rech 
nung  einstellen  können.»)  És  később,  az  egyezmény  megkötése  után, 
1907  novemberében  még  egyszer  visszatérve  rá,  csak  ezeket  a  szavakat 
fudta  vigasztalásul  használni:  «...  Ich  denke,  wir  sind  allle  der  Ansicht, 
<üe  beste  Politik  bleibt:  auf  dem  Posten  zu  sein,  wachsam  zu  sein  und 
íurchtlos!»  Ezekben  a  szavakban  komoly  rezignációként  ott  rejtőzik 
annak  az  elismerése,  hogy  Németország  a  politikai  fejleményekkel  szem- 
ben tehetetlenül  áll.  Ezt  is  Reventlow  grófja  állapítja  meg.  De  ez  alka- 
lommal már  igazat  kell  neki  adnunk. 

1907  augusztus  31-én  Pétervárt  a  két  kormány  megbízottai  aláírták 
az  egyezményt. 

Az  angol-orosz  egyezmény  szerint  a  szerződő  felek  a  jövőben  min- 
den alkalmat  el  akarnak  kerülni,  ami  az  ázsiai  szárazföldön  levő  érde- 
keltségeikben félreértésre  adhatna  okot.  Kötelezik  egymást,  hogy  tisz- 
teletben tartják  Perzsiának  függetlenségét  és  épségét,  gondoskodnak  a 
nyugalom  és  a  kereskedelmi  szabadság  fentartásáról.  Perzsiát  három 
zónába  osztják  be:  az  északi  zóna  az  orosz  befolyás,  a  középső  a  sem- 
leges és  a  déli  a  brit  befolyás  zónája.  Oroszország  elismeri  Anglia  kü- 
lönleges helyzetét  a  perzsiai  öbölben.  Afganisztánt  illetőleg  Oroszország 
a  maga  részéről  a  teljes  desintéressement  álláspontjára  helyezkedik, 
Anglia  viszont  kötelezi  magát,  hogy  Afganisztán  politikai  struktúráját 

és  területi  épségét  tiszteletben  tartja  és  helyzetét  nem  fogja  Orosz- 
ország ellen  felhasználni.  Tibetre  vonatkozólag  is  megegyeztek. 

Ez  volt  az  egyezmény  pozitív  tartalma.  Oroszországra  nézve  a 
helyzet  igy  igen  kedvező  volt:  Észak-Perzsiában  az  értékesebb  északi 
rész  jutott  befolyásuk  alá,  Tibetben  pedig  az  angolok  kénytelenek  vol- 
tak az  1905/6.  években  szerzett  előnyeikről  lemondani.  Anglia  ezzel 
szemben  legfeljebb  azt  mondhatta,  hogy  megállította  az  India  felé  irá- 
nyuló orosz  expanziót.  Az  alsóház  elégedetlenkedett  is.  De  midőn  már 
nagyon  élesen  kritizálták  Grey  külpolitikáját  és  szemére  vetették,  hogy 
az  egyezménnyel  rossz  üzletet  kötött,  Grey  felállt  és  kijelentette:  Lehet- 
séges, hogy  részleteiben  véve  az  egyezmény  nem  előnyös  Angliára  nézve, 
de  a  legfontosabb,  hogy  ezzel  a  régi  angol-orosz  súrlódások  egy- 
szer s  mindenkorra  véget  érnek.  Bizonyosan  számít  a  parlament  tap- 
saira, ha  arról  van  szó,  hogy  kis  gazdasági  hátrányok  és  engedmények 
fejében  Indiát  biztosíthatja. 

Valóban  ez  nagystílű  diplomáciai  cselekedet  volt  s  ha  Grey  őszin- 
tén beszélt  volna,  be  kellett  volna  vallania,  hogy  nemcsak  Indiáról  vollt 
szó.  Olyan  éles  tekintet,  mint  az  övé,  talán  még  nem  látta  meg  a  világ- 
háborút, de  okvetlenül  számításba  vette  a  következőket:  Az  európai 
világpolitika  két  sarkán  száz  év  óta  a  fóka  és  a  medve  ellenségként 
nézett  egymás  felé.  Ez  vitte  be  Angliát  a  splendid  isolationba  és  ez  tette 
lehetővé  Németország  hatalmas  fellendülését.  Mi  lesz  abból,  ha  a  fóka 
és  a  medve  kibékülnek  egymással?  Egyelőre  nem  hisszük,  hogy  maga 
Grey  is  azt  felelte  volna  rá:  világháború.  Egyet  azonban  bizonyosan  lát- 
hatott. Ezzel  az  egyezménnyel  részben  kielégült,  részben  lehetetlenné 
vált  Oroszország  számára  a  keleti  expanzió.  A  fóka  megfordította  a 
medvét.  Az  orosz  imperializmus  számára  a  nyugati  terjeszkedést  jelölte 
meg.  Tudjuk  mi  következett  ezután:  először  1912,  azután  1914. 

* 

Maga  Perzsia  pedig,  anélkül  hogy  sejtette  volna,  hogy  ez  a  saját 
testén  történt  osztozkodás  szimbóluma  lesz  egykor  az  imperialista  diplo- 
máciának és  lángba  fogja  borítani  a  világot  Vladivosztoktól  Izlandig  — 
tehetetlenül  nyugodott  bele  az  úgynevezett  érdek-szférákba.  Pártharcok 
és  a  két  ellenség  kölcsönös  kizsákmányolása  —  épen  Perzsia  egyik  leg- 
tipikusabb példája  a  modern  kapitalista  imperializmusnak  —  közepette 
Perzsia  a  nemzeti  élet  minden  jelentkezéséről  lemondott.  Csak  abban 
reménykedhettek,  hogy  egyszer  majd  összevesznek  a  szomszédok  — 
a  zsákmányon.  És  csakugyan  1914-ben,  midőn  az  angolok  az  orosz 
zónában  levő  gazdag  naftatelepek  részvényeit  összevásárolták,  Orosz- 
országban nagyon  izgatott  volt  a  hangulat.  Amint  a  Szuez-csatorna  rész- 
vényei Anglia  kezébe  juttatták  Egyiptomot,  ugy  lesz  Perzsiával  is  — 

irta  a  Novoje  Wremjá.  Nem  lett  ugy;  a  világháború  alatt  a  két  hódító 
újra  megegyezett. 

Most  hogy  Perzsia  fölszabadul  az  orosz  elnyomás  alól,  a  Perzsa- 
öböl angol  befolyás-zónája  ujabb  politikai  bonyodalmakra  adhat  okot. 
És  egész  cikkünkkel  épen  azt  akartuk  igazolni,  hogy  ezek  a  távoli  dol- 
gok milyen  közel  vannak  hozzánk! 

Gamma. 


A  lengyelség  poüíikai  törekvései.  W.  Feldman,  a  lengyel  függet- 
lenségi gondolat  régi  és  aktiv  politikai  harcosa,  most  a  németországi 
Oldenbourg  cégnél  egy  vaskos,  rendkívül  használható  és  tanulságos 
könyvben  megírta  a  lengyelség  politikai  küzdelmeinek  történetét  Len- 
gyelország felosztásától  kezdve:  Geschichte  der  politischen  Ideen  in 
Polen  seit  dessen  Teilungen  (1795 — 1914)  cimen.  Most,  amikor  a  len- 
gyelség évszázados  vágyai,  egy  nagy  nép  álmai  várakoznak  a  küszöbön, 
hogy  a  valóság  országába  léphessenek  át,  Feldman  könyve  nélkülöz- 
hetetlen minden  politikus  számára,  aki  tudja,  —  és  minden  jó  politi- 
kusnak tudnia  kell  —  hogy  a  jelen  és  a  jövő  alakulásában  milyen  fon- 
tos szerep  jut  a  történelmi  életben  állandóan  tovább  szövődő,  munkál- 
kodó, bujkáló  adottságoknak.  Ebben  a  tekintetben  Feldman  könyve 
valóságos  standard  work  épen  a  politikus  számára. 

Anélkül,  hogy  csak  távolról  is  ismertetnők  a  világosan,  áttekint- 
hetően megirt  történeti  rész  értékeit:  a  három  fekete-sas  szent  szövet- 
ségét, Lengyelország  második  felosztását,  a  Kosciuszko-lázadást,  a  har- 
madik végső  feldarabolást,  a  lengyel  emigráció  és  Czartoryski  herceg 
diplomáciai  munkáját,  1813 — 1830  között  az  oroszbarát  irány  fejlődé- 
sét, ennek  bukása  után  a  népek  igazságosságába  vetett  remény  politi- 
kumát (1831 — 1848),  Lengyelország  ujabb  csalódását  és  a  nyugati  ha- 
talmakba vetett  bizalmát  (1852 — 1856),  majd,  mikor  a  nyugatiak  is  ki- 
szolgáltatják Lengyelországot  a  cárnak,  annak  a  gondolatnak  érvénye- 
sülését, hogy  a  lengyelség  csak  a  saját  erejében  bizhatik:  Polen  fara 
da  se  (1857 — 1863),  vagy  midőn  ennek  a  gondolatnak  III.  Napóleon  és 
a  külpolitikai  helyzet  miatt  el  kell  buknia,  az  osztrák-lengyel  irány  elő- 
térbe jutását  (1866 — 1879),  amely  viszont  az  idősb  Andrássy  politikájá- 
ban bukik  meg;  a  levertség  után  keletkezett  ujabb  reményt,  amelynek 
jellemző  neve:  die  Politik  der  dreifachen  Loyalitát;  egészen  a  független- 
ségi gondolat  előtérbe  töréséig  —  mindennek  a  résznek  ismertetéséről 
le  kell  mondanunk,  hogy  más,  Lengyelország  jelenlegi  politikai  hely- 
zetét megvilágosító  tanulságot  vonjunk  le. 

Tiszta  elvonatkozásában  is  rendkívül  tanulságos  a  lengyelség  po- 
litikai küzdelmeinek  története.  A  tagokra  szabdalt  államtest  életösztöne 

dolgozik  ezeknek  az  éveknek  a  történetében  egy  centrális  nemzeti  gon- 
dolat szolgálatában  a  maguk  külön  életében  is  segítve,  párhuzamosítva, 
irányodva  az  egész  nemzeti  lélek  közös  munkájához:  amint  a  pók  le- 
szakított lába  is  tovább  rezeg  egyazon  mozdulatokban  az  egész  törzzsel. 
Ugy  látszik  ennek  a  jelenségnek  az  átgondolásából  alakult  ki  Feldman- 
nak  az  a  meggyőződése,  hogy  tipikus  okok  a  jövőben  is  hasonló  politi- 
kai gondolatokat  fognak  előidézni.  Ha  ez  a  tétel  igaz,  akkor  ennek  gya- 
korlati érvényesülése  sohasem  lehet  olyan  fontos,  mint  épen  napjaink- 
ban. Maguk  a  központi  hatalmak  is  hajlandóknak  mutatkoztak  Breszt- 
Litovszkban  a  megszállott  orosz  tartományok,  tehát  Lengyelország  sor- 
sára vonatkozólag  is  a  népek  önrendelkezési  jogát  —  bizonyos  feltételek 
között  —  elfogadni.  De  a  lengyelség  politikai  küzdelmei  száz  éven  ke- 
resztül épen  e  körül  forogtak:  az  orientálódás  körül.  Keleti  vagy  nyu- 
gati; porosz,  osztrák  vagy  orosz  irányodás,  ezek  voltak  a  lengyel  gló- 
busz sarkpontjai.  A  háború  előtti  lengyel  politika  már  foglalkozott,  sőt 
dűlőre  akarta  juttatni  az  orientáció  kérdését. 

Különösen  1907  óta  mutatott  a  lengyel  politika  rendkívüli  érzé- 
kenységet az  orientáció  kérdésében.  Az  1905-iki  orosz  forradalomra  a 
Stolypin-féle  reakció  következett.  Ebben  az  időben  nyomult  előtérbe 
az  egykor  radikális,  ekkor  már  csak  opportunista  politikát  üző  nem- 
zeti-demokrata párt.  Miután  a  haladó  párt  a  választásoktól  tartózko- 
dott, ez  a  párt  nyerte  a  többséget  a  duma-választásoknál.  A  dumába 
küldött  képviselők  —  szinte  kivétel  nélkül  nemzeti-demokraták  —  a 
reichsrati  Kolo  Polskié  mintájára  megalapították  a  pétervári  Lengyel- 
klubot is  és  elnökévé  Dmowski  Románt  választották.  Dmovski  irányí- 
tása mellett  azután  a  lengyel  politika  teljesen  az  orosz  orientáció  felé 
hajlott.  Az  Oroszországgal  való  megegyezés  érdekében  a  Lengyel-klub 
a  dumának  egy  autonómia-tervezetet  nyújtott  be  (1907  ápr.  10 — 23-án), 
amely  Lengyelország  államjogi  helyzetét  —  az  orosz  fennhatóság  leg- 
teljesebb elismerése  mellett  —  hasonlóvá  tette  volna  Finnországéhoz. 
Talán  még  találóbb,  ha  ezt  az  uj  kapcsolatot  az  írországi  Homerule-hoz 
hasonlítjuk.  Mint  az  irek  a  Westminsterbe,  ugy  küldtek  a  lengyelek 
képviselőket  a  dumába.  Ezek  a  képviselők  —  a  Westminsterben  ép  ugy 
mint  a  dumában  —  a  pártok  sajátos  erőviszonyainál  fogva  «a  mérleg 
nyelvét»  tették.  így  a  lengyeli  képviselők  csoportja  bizonyos  hatalmi 
pozícióra  tett  szert.  Stolypin  azonban  egy  államcsínnyel  a  37  lengyel 
képviselő  számát  14-re  szállította  le  s  a  lengyelség  politikai  üldözése  is 
mind  nagyobb  mértéket  öltött.  Ugy  látszott,  hogy  ezzel  az  orosz  orien- 
táció alaposan  megbukott. 

De  épen  ezekben  a  napokban,  midőn  az  orosz  közvélemény  a  leg- 
lázasabb  krízisen  ment  át,  a  lengyelség  külpolitikai  orientációjának 
ezekben  a  döntő  napjaiban,  látta  jónak  a  porosz  kormány  a  lengyel 

kisajátítási  törvényjavaslat  benyújtását.  Ez  a  törvényjavaslat  (Gesetz- 
entwurf  über  Massnahmen  zur  Stárkung  des  Deutschtums  in  den  Pro- 
vinzen  Ostpreussen  und  Posen),  melyet  Bülow  herceg  1907  novem- 
ber 26-iki  beszédével  nyújtott  be,  mérhetetlen  elkeseredést  keltett, 
amerre  csak  lengyelek  laktak.  Az  Enteignungsgesetzhez  hozzájárult 
még  az  u.  n.  Sprachenparagraph,  amely  nyilvános  gyűléseken  kötele- 
zővé tette  a  lengyel  nyelv  használatát,  amiket  az  egész  lengyelség  a  leg- 
brutálisabb üldözésnek  fogott  fel.  Ekkor  intézte  Sienkiewicz  az  em- 
beriség kultureszméinek  nevében  tiltakozó  levelét  a  német  császárhoz. 
A  lengyelség  védekezni  kezdett.  Posenben  kiadták  a  Swoj  do  swego 
(kiki  a  magáéhoz)  jelszót  a  német  kereskedelem  s  általában  a  németség 
bojkottálására  és  külföldön  is  tevékeny  propagandába  kezdtek,  ami 
nagyban  hozzájárult  a  Németország  elleni  nemzetközi  gyűlölet  fokozá- 
sára. Ezzel  a  porosz  irány  megbukott. 

Szerencsétlenségére  épen  akkor,  amikor  legnagyobb  szükség  lett 
volna  rá.  Ezekben  az  években  ugyanis  (1908.  június  9-én  volt  a  revali 
találkozó)  az  entente  diplomácia  már  erősen  dolgozott.  Dmowski  a  né- 
met expanzió  veszedelméről  irt  könyvet,  amely  kategorikus  szakítás 
volt  a  lengyelség  hagyományos  külpolitikájával  («ein  kategorisches 
Sich-Lossagen  von  den  wichtigsten  politischen  Dogmen  Polens  und 
selbst  der  nationaldemokratischen  Partei»  —  mondja  Feldman). 
Dmowski  a  lengyelség  világpolitikai  föladatát  ezentúl  a  német  terjesz- 
kedés elleni  bástyafalban  látja,  népét  arccal  a  Visztula  felé  fordítja  és 
nyíltan  dolgozik  az  orosz  dinasztiával  való  megegyezés  érdekében. 
Ugyanekkor  föllángol  a  neoszlávizmus,  amelyet  elsősorban  a  csehek 
(Kramarzs)  propagálnak.  De  a  pánszlávizmusnak  ez  az  ujabb  renais- 
sance-a  egy  fél  évet  sem  ér  meg.  Oroszország  erőszakkal  téríti  át  az 
orthodox  vallásra  a  lengyelséget  és  1909  első  felében  Stolypin  a  dumá- 
ban beterjeszti  Chelm  tartománynak  Lengyelország  testéből  való  ki- 
szakítását,  ami  a  lengyeleket  végkép  elkeseríti.  Nemcsak  a  neoszláv 
gondolat,  hanem  —  ugy  tetszett  most  már  végképen  —  az  orosz  orien- 
táció is  megbukott. 

Ekkor  tört  előre  mindenfelől  a  lengyel  függetlenség  gondolata, 
amely  élével  Oroszország  ellen  fordult.  Maga  a  revizionista  lengyel  szo- 
cializmus is  e  mellett  tör  lándzsát,  de  igazi  diadalra  az  az  intellektuá- 
lis áramlat  viszi,  amely  irodalomban,  festészetben,  az  egyetemi  ifjúság 
mozgalmaiban  és  főleg  Gizbert-Studnicki  propagandájában  jelentkezik. 
Ez  veszi  fel  programmjába  az  u.  n.  «osztrák  megoldást)),  amely  Galí- 
ciának és  az  egész  lengyelségnek  egyesülését  hirdeti,  amely  a  lengyel- 
ségnek Ausztriával  szemben  Magyarországhoz  hasonló  helyzetet  bizto- 
sít s  végeredményben  egy  osztrák-magyar-lengyel  trializmushoz  vezet. 
Az  1910-es  éveket  főleg  Galíciában  egy  lengyel  irredenta-mozgalom  jel- 

lemzi  (lengyel-légiók,  Pilsudczki  agitációja),  amely  az  Oroszországtól 
megszállva  tartott  lengyel  föld  fölszabadítására  irányul .  .  . 

Nagyjában  ezekből  a  forrásokból  táplálkozik  a  lengyel  politika. 
Husz  év  óta  a  legfontosabb  kérdés:  az  orientáció  kérdése  fog  talán  el- 
dőlni mostanában  a  központi  hatalmak  és  Oroszország  békéjével.  Ha  a 
történelem  egyáltalán  szolgálhat  valami  útmutatással,  akkor  ez  kétség 
telenné  teszi,  hogy  a  lengyelség  az  u.  n.  osztrák  megoldás»  mellett  fog 
dönteni.  Azaz  döntene  egész  bizonyosan,  ha  egy  uj  történelmi  erő:  az 
orosz  forradalom  nem  éreztetné  befolyását.  Feldman  csak  a  háború  ki 
töréséig  vizsgálja  az  eseményeket,  az  uj  helyzetet  nem  elemzi.  És  bár 
találgatásra  vagyunk  utalva,  mégis  bizunk  benne,  hogy  Lengyelország 
a  monarchia  mellett  fog  dönteni. 

Az  önálló  Lengyelországnak  azonban  már  eleve  is  nehéz  benső 
problémákkal  kell  megküzdenie,  amik  az  1910-es  évek  politikai  moz- 
galmaiban már  jelentkeztek.  Itt  van  mindjárt  a  poseni  kérdés.  1912-ben 
az  Enteignungsgesetzet  kibővítették:  «Ansiedlungspolitik,  Ansiedlungs- 
kommission,  Ansiedlungsnovelle,  Schulpolitik,  Sprachenverordnungen. 
Ausweisungen,  Verfahren  in  der  Schule,  eine  Milliárdé  für  antipolnische 
Zwecke»  —  Feldman  szavait  idézzük  —  ezek  a  kisértetek  túlélik-e  a 
háborút.  Azután  itt  van  a  litván-kérdés,  amely  szintén  nagy  szerepet 
játszott  a  lengyel  belpolitikai  küzdelmekben.  Ezen  a  cimen:  történelmi 
vagy  néprajzi  Lengyelország,  a  lengyel  publicisztika  egyik  sokat  vitatott 
problémája  lett.  Dmowski  és  a  nemzeti-demokraták  —  az  orosz  meg- 
egyezés érdekében  egymásután  mondtak  le  a  lengyelségnek  nemcsak 
fehér-orosz,  hanem  litván  területi  igényeiről  is,  pedig  az  1830-iki  len- 
gyel fölkelés  épen  ezekért  a  tartományokért  tört  ki.  A  nemzeti-demokra- 
ták állásfoglalását  részben  értéktelenné  teszi  Wilson  elnök  legújabb 
nyilatkozata  (a  14  pont  egyike),  melyben  Lengyelország  számára  a  ten- 
gerhez való  utat  követeli.  Itt  van  továbbá  a  rutén-ukrán  kérdés.  Ennek 
csak  vázlatos  történelmi  illusztrálása  is  oldalakat  foglalna  le.  Ez  az 
egész  orientáció  legnehezebb  kérdése,  amely  az  uj  ukrán  köztársaság 
megalakulásával  és  gazdaságpolitikai  okokkal  rendkívül  komplikáló- 
dott.  A  jövendő  Lengyelország  egyik  megoldandó  problémája  lesz  a 
zsidó  kérdés  is,  amely  ott  nemzetiségi  kérdéssé  veszedelmesedet!  el.  Az 
ogyenjogusítási  küzdelmek,  az  antiszemitizmus  és  antikapitalizmus  fel- 
lobbanása, a  zionista  mozgalmak,  az  orosz-zsidó  bevándorlás  problé- 
mája, a  gazdasági  harc,  a  zsidó  bojkott,  a  zsidó  nemzetiség  elismerése 
—  mindezek  a  kérdések  Feldman  könyvében  rövid,  világos  összefogla- 
lást kapnak.  Végül  nagyon  fontos  szerepet  játszik  majd  a  jövendő  Len- 
gyelország  történetében  a  nemzetgazdasági  faktor  is,  de  erről  Feldman 
is  csak  futólag  beszél,  anélkül  azonban,  hogy  fontosságát  tagadná. 

Ezek  azok  a  kérdések,  amik  a  független  Lengyelország  legfonto- 

sabb  problémái  lesznek.  Ez  a  könyv  kétségkívül  nagyon  jó  kalauz  a 
lengyel  politika  szövevényében.  Feldman  elismerésre  méltó  objektivi- 
tásra törekszik  s  ha  ez  nem  sikerül  neki  mindig,  ez  az  események  ak- 
tualitásának következménye.  Mintha  könyvébe  lezárva  ott  rezgene  az 
egész  lengyel  mult,  heves  harcaival,  tévedéseivel  és  bűneivel,  amelyből 
mint  világtörténelmi  igazság  ellenállhatatlan  erővel  tör  elő  a  független 
Lengyelország. 

G.  Gy. 


Uszítók.  (Benda  Jenő  könyve.)  Mikor  a  világháború  kitört,  Iz- 
volszky  boldogan  dörzsölte  a  kezét:  Ez  az  én  háborúm  —  mondta. 
Benda  Jenő  most  tetemre  idézi  az  összes  izvolszkykat,  akik  csak  elő- 
idézték ezt  a  háborút,  segítették  megszervezni,  akik  a  zenét:  az  uszítást 
szolgáltatták,  a  földalatti  robbanásokat,  aknafurásokat,  a  titkos  lépcső- 
ket és  a  kulisszákat.  Egy  nagy  monstre-pör  ez,  ahol  a  fővádlóit  a  sajtó, 
de  tanukul  meg  vannak  idézve  a  modern  társadalom  minden  moz- 
gató erői. 

Németország  a  világháború  megrohanó  tanulságai  közt  is  első 
helyre  helyezte  azt,  amivel  az  entente-sajtó  szellemi  bekerítő  politikája 
szolgált.  Első  fölocsudásából  máris  igazi  német  eréllyel  látott  hozzá  az 
elmulasztottak  pótlásához.  így  lépett  a  német  publicisztika  előterébe  a 
sajtó  problémája  és  nem  is  csalatkoztunk  bennük,  mert  hamarosan  egy 
könyvtárnyi  munkajavaslat,  terv  állott  előttünk.  (Azok  számára,  akik 
a  kérdés  iránt  érdeklődnek,  feljegyezzük  a  következő  bibliográfiát: 
P.  D.  Fischer:  Der  intemationale  Nachrichtenverkehr  und  der  Krieg. 
Leipzig  1915.  —  G.  v.  Pacher:  Die  Dreiverbandspresse.  Leipzig  1915.  — 
R.  Anton:  Am  Pranger.  Der  Lügenfeldzug  unserer  Feinde.  Leipzig  1915. 
—  Paul  Dehn:  England  und  die  Presse.  Hamburg  1915.  —  Al.  Meister: 
Die  deutsche  Presse  im  Kriege  und  spáter.  Münster  i.  W.  1916.  — 
A.  Jung:  Die  7.  Grossmacht  im  Kriege.  Reichsverlag  Berlin  W.  35.  1916, 
hogy  csak  a  nevezetesebbeket  emeljük  ki.)  Sajnos,  nálunk  még  a  háború 
tanulságai  sem  voltak  elég  erősek  ahhoz,  hogy  igy  kell  mondanunk: 
abból  o  ppm-roti  közömből,  amivel  a  magyar  politikai  világ  a  sajtó  mun- 
kálat nézi  fölocsurlHnak.  Ezért  őszinte  örömmel  üdvözölünk  mindent, 
ami  nálunk  is  a  sajtó  fontosságára  tereli  a  figyelmet.  Ilyen  volt  már 
Révai  Mfir  prdomes  munkája  is:  A  magyarság  ücye  és  a  külföld,  és  ilven 
most  T^nrlq  Jenő  könyve  is.  amely  bizonyos  általános  háborús  tömeg- 
ps7iVbolóftíni  Jelenségeket  elemez,  de  középpontjába  a  sajtó  kérdését 
állít  ia. 

KiVÓT-iíiv  vég]o  Bpnda  gondolatmenetét.  Ki  a  felelős  —  ezzel  a 
nn«?v  kerdflMlel  kezdődik  a  könyv  első  része.  Lehet  már  erre  a  kér- 

désre  felelni?  Igen  is,  nem  is.  Benda  azt  mondja  rá:  az  imperializmus: 
a  kapitalista  és  a  nacionalista  imperializmus,  ezenkivül  a  nemzetiségi 
kérdés,  azután  a  kéthatalmi  rendszer,  a  militarizmus.  Benda  ezekről  a 
dolgokról  világosan,  józanul,  nem  nagyképűsködve,  szinte  csevegő  han- 
gon beszél  könyve  egész  folyamán.  És  amit  mond,  nagyrészt  helyes  is. 
De  ezen  a  helyen  szivesen  láttuk  volna,  ha  a  szerző  mélyrehatóbban 
foglalkozott  volna  a  kapitalista  imperializmus  háborúra  sodró  erejével. 
Annál  is  inkább,  mert  a  világsajtónak  a  kapitalizmushoz  való  viszonya 
a  modern  társadalmi  fejlődésnek  kimeríthetetlen  érdekességü  tünete. 
Nem  akarunk  itt  kitérni  arra  a  szerepre,  amit  a  nagybankok  s  az 
haute  fináncé  a  nemzetközi  sajtó  szervezetében  jelentenek.  (Az  érdek- 
lődő olvasót  dr.  J.  Eberle  háború  előtti  könyvére  utaljuk:  Grossmacht 
Presse.  München — Mergentheim  1912.)  Mégis  rá  kell  itt  egy  jelenségre 
mutatnunk.  Amikor  a  századvégi  finánc-kapitalizmus  oly  gigantikus 
méretekben  vetette  magát  a  külföldi  alapításokra  és  vállalatokra,  egy- 
úttal gondoskodni  is  kivánt  érdekeinek  védelméről.  Mi  lehetett  erre 
alkalmasabb  a  sajtónál.  Engedje  meg  az  olvasó,  ha  itt  —  egy  ismertetés 
keretében  —  pár  példával  világosítjuk  meg  állításunkat.  A  francia  petité 
épargne-nak  tudvalevőleg  vitális  érdekei  voltak  Oroszországban  s  hogy 
a  francia  rentier-k  saját  pénzük  védelmének  érdekében  milyen  uszító 
sajtómunkát  fejtettek  ki,  az  mindenki  előtt  világos.  És  amint  az  angol 
kapitalista  imperializmus  megvetette  a  lábát  Oroszországban,  lord  North- 
cliffe  rögtön  megszerezte  a  Novoje  Wremja  részvényeit.  Vagy:  a  Déli 
Vasút  részvényeinek  egy  része  francia  érdekeltség  kezében  van.  Mikor 
1911-ben  Magyarország  egy  milliárdos  kölcsönt  akart  elhelyezni  a  párisi 
piacon,  a  francia  tőkések  egyszerre  több  követeléssel  állottak  elő.  Mi- 
vel a  részvények  csak  keveset  jövedelmeztek,  a  franciák  tarifaemelést 
kívántak,  amihez  a  monarchia  nem  akart  hozzájárulni.  A  tőkések  erre 
mindenfelől  megindították  a  sajtóban  a  háborút  a  tervezett  kölcsön 
ellen  és  meg  is  hiúsították  azt.  Hogy  ez  a  barázda  azután  hogy  futott 
tovább  a  pénzügyi  és  gazdasági  hullámokra,  poitikai,  majd  érzelmi 
vizekre  s  e  vizekből  a  háború  óceánjainak  összecsapására,  azt  könnyebb 
elképzelnünk,  mint  fázisról-fázisra  végigkisérni.  Igaza  volt  a  Temps 
egykori  bécsi  tudósítójának,  aki  a  magyar  kölcsön  meghiúsulásakor 
mondta:  Si  la  Francé  se  met  á  fairé  de  la  politique  avec  son  argent, 
elle  entre  dans  une  voie  extrémement  dangeureuse!  Azóta  tudjuk,  hogy 
ez  az  ut  a  világháborúhoz  vezetett.  Egyáltalán  ennek  a  kapitalista  im- 
perializmusnak oly  fontos  szerep  jutott  az  uszításban,  hogy  szereltük 
volna,  ha  a  szerző  bővebben  méltányolja. 

Ehhez  a  részhez  még  csak  egy  megjegyzésünk  volna.  A  szerző 
szerint  a  nemzetiségek  jogos  igényeinek  kielégítetlensége  szintén  egyike 
volt  a  háborúhoz  sodró  erőknek.  Benda  szemére  is  hányja  Tisza  István- 

nak,  hogy  a  román  beavatkozás  idején  « egyszerre  felfedezte,  hogy  a 
szive  mélyén  olthatatlan  rokonszenvet  érez  a  románság  iránt ...  az 
engedékenységben  odáig  ment,  hogy  azzal!  a  román  nemzeti  komitéval 
tárgyalt,  amelynek  hivatalosan  eddig  a  létezését  sem  akarták  elismerni 
és  amelyet  Hieronymi  annakidején  rendőrileg  föloszlatott.))  De  hát 
csakugyan  azt  hiszi  Benda,  Cholm,  Besszarábia  s  a  világháborús  tömeg- 
lélektan ezernyi  tanulsága  után,  hogyha  Tisza  tiz  évvel  a  háború  előtt 
tárgyal  a  komitéval  és  ad  meg  mindent,  amit  akarnak,  akkor  tiz  év 
múlva  Románia  nem  támadott  volna  hátba  minket,  az  elnyomott  test- 
verek fölszabadításának  ugyanazon  jelszavával  és  nem  követelte  volna-e 
Erdélyt  még  nagyobb  erővel  az  egységes  román  kultúra  nevében? 

A  második  részben  a  szerző  a  gyűlölködés  apostolairól  mond  el 
sok  érdekes  dolgot,  főleg  a  diplomatákról.  Azt  hisszük,  hálás  téma  lett 
volna,  ha  itt,  vagy  később  a  modern  sajtópolitikáról  szóló  helyen  a 
diplomáciának  sajtópolitikáját  pár  érdekes  adattal  illusztrálja,  amiket 
6  bizonyára  legjobban  ismer.  Egyébként  mi  is  szolgálhatunk  néhány- 
nyal!: A  Populairc  du  Centre  cimü  francia  lap,  a  francia  kisebbségi  szo- 
cialista párt  orgánuma,  1917  augusztus  1-iki  számában  átvette  egy 
orosz  kollegájának,  a  Kopek-nek  1917  június  17-iki  közlését,  amely  az 
orosz  udvari  minisztériumot  s  az  állami  számszéknek  a  külügyminisz- 
térium titkos  hiteleiről  szóló  számadásait  leplezi  le.  Ezekből  a  szám- 
adásokból kiderül,  hogy  a  nagy  francia  lapok  egy  része  a  cári  uralom 
zsoldjában  állott.  A  Figaróra  és  Petit  Journalra  például  10.000  pél- 
dányban « fizetett  elő»  a  külügyminisztérium.  A  tízezer  példány  szim- 
bólumául csakugyan  járt  is  —  egy  példány.  A  Matin  az  orosz  pénz- 
ügyminisztériummal kötött  hasonló  üzletet.  A  Times  minden  egyes  úgy- 
nevezett orosz-száma  10.000  rubel  kiadást  jelentett  az  államkincstár- 
nak stb.  stb.  S  bár  nyilvánvaló,  hogy  egy  könyv  ökonómiájának  meg- 
ítélésére senki  sem  lehet  illetékesebb  magánál  a  szerzőnél,  mégis  sze- 
rettük volna,  ha  a  közvélemény  nevelői  cimü  fejezetben  bővebben  beszél 
az  iskola,  az  egyház,  a  tudomány  és  az  irodalom  háborúra  uszító  hatásá- 
ról. Igaz,  hogy  ezek  mindegyike  külön  könyvet  érdemelne,  de  épen  ezért 
szerettük  volna  ezt  a  fejezetet  kibővítve  látni. 

A  szellemi  életben  alig  találini  érdekesebb  jelentkezésre,  mint  a 
vallásos  gondolat  ösztönös  elhatározó  erejére  és  megújhodására.  Igaznak 
vehetjük  Sainte-Beuve  szavait:  Chassez  la  réligion  par  la  porté,  elle 
rentre  par  la  fenétre.  Franciaország  maga  legjobban  példája  ennek  a 
vallásos  renaissancenak  és  a  hit  háborúra  ösztönző  erejének.  Ezekről 
épen  a  Magyar  Figyelő  közölt  egy  tanulmányt,  amely  a  francia  Comité 
Catholique  munkáját  ismerteti.  (Gesztesi  Gyula:  A  világháború  és  a 
francia  katholicizmus.  Magyar  Figyelő  1916  február  1.)  Maga  Francia- 
országnak nagy  pere:  a  marnei  csata,  mint  Isten  csodája,  Mercier  bi- 

bornok  szerepe,  Canterbury  érsekének  irnája  és  még  sok  más  eset  ennek 
a  tömeglélektannak  érdekesebb  szimptomái.  És  egy  egész  nagy  könyv- 
tár szól  erről  a  kérdésről  is.  Csak  a  következőket  említjük  fel:  Victoi 
Giraud:  Le  Miracle  francais;  Henry  Ghapon:  La  Francé  et  l'Allemagne 
devant  la  doctrine  chrétienne;  J.  de  la  Pau:  L'Opinion  catholique  et  la 
guerre;  Bayone:  Les  Catholiques  allemands  d'hier  et  aujourd'hui.  És 
viszont:  Bornhausen:  Nation  und  Religion  in  Frankreich;  Deutsche 
Kultur,  Katholizismus  und  Weltkrieg.  Eine  Abwehr  des  Buches  «La 
Guerre  allemande  et  la  catholicisme.»  Freiburg  1915;  Dr.  M.  Schian: 
Das  deutsche  Ghristentum  im  Kriege.  Hogy  csak  egy  marékkal  adjunk 
a  javából.  És  hogy  rövidre  fogjuk  mondani  valónkat:  nem  érdemelte 
volna  az  iskolának  háborút  előkészítő  munkássága  is,  hogy  a  szerző 
bővebben  foglalkozzék  vele,  nem  lehet-e  egy  kis  túlzással  az  egész  világ- 
háborút a  fráncia  revanchard  iskolamesterek  munkájának  tekinteni. 
És  a  különböző  Alliance  frangaise-ok  propagatórius  tevékenysége  nem 
érdemelt  völna-e  említést?  Viszont  tudjuk,  hogy  a  franciák  is  hasonló 
vádakat  tartogatnak  a  német  iskola  ellen.  Lásd:  La  propagande  scolaire 
allemande  á  l'étranger.  (A  Revue  des  Sciences  politiques,  1916,  192.) 
De  nem  folytatjuk  tovább,  mert  még  bibliográfiát  adunk  ismertetés 
helyett.  Pedig  ép  ily  fontosnak  tartjuk  a  tudománynak  és  irodalomnak 
a  lelkeket  előkészítő  munkáját  is,  miket  a  szerző  épen  csak  felemlít. 

Azonban  legyünk  igazságosak.  Az,  ami  a  könyvben  van,  az  mind 
helyes  és  alig  kifogásolható.  Benda  mindenütt  a  leglényegesebbet  látja 
meg  és  bizonyára  ő  tudja  legjobban,  hogy  célja  szerint  minél  állapod - 
hátik  meg  hosszabb  időre.  A  voltaképeni  célja  pedig  a  sajló  munkájá- 
nak a  bemutatása.  Az  imperialista,  a  kapitalista  és  a  pártsajtóról,  a 
sajtó  bölcsőjéről,  felelősségéről,  a  sajtó  és  a  közönség,  a  diplomácia  és 
a  sajtó  egymáshoz  való  viszonyáról,  a  cenzúráról,  a  távirati  irodákról 
mond  el  a  szerző  sok,  minden  érdekes  részletet,  józan,  okos  mérlegelés- 
sel, objektíven  és  gazdag  tapasztalatok  alapján,  amit  a  közönség,  de 
maga  az  újságíró  is  egyforma  érdeklődéssel  olvashat. 

A  könyv  leghatásosabb  része  azonban  a  negyedik  fejezet,  amely 
Az  uszító  sajtó  cimen  a  sajtónak  azt  a  munkáját  eleveníti  meg,  amelyet 
az  1914  július-augusztus  sorsdöntő  napjaiban  végzett.  FokrólLfokra,  vál- 
ságról-válságra  ismerteti  a  viharokat  rejtő  nyugati  és  keleti  helyzet, 
majd  az  utolsó  év  izgalmait.  Gyakran  csak  szemelvények  ezek,  de 
drámai  erővel  örökítik  meg  a  Szerajevo  utáni  lihegő,  szaggatott,  lélek- 
zethez  alig  jutó,  majd  a  hadüzenet  után  a  tomboló,  fékevesztett,  el- 
kábult újságcikkeket  és  ezeken  keresztül  magukat  az  embereket,  a  kort. 
Fzekkel  már  egyenesen  a  történetíró  tolla  alá  dolgozott. 

Könyvének  ötödik  részében  mintegy  mondanivalóinak  összefog- 
lalásaképen  a  béke  sajtójáról,  a  mérgezett  betű  ellenszereiről  beszél 

íme  Ítélete:  «A  sajtóuszítás  csak  kisérő  jelensége  azoknak  a  mélyreható 
okoknak,  amelyek  a  háborút  előidézik.  Az  uszító  sajtót  tehát  csak  a 
béke  sajtójával  lehet  legyőzni.  A  békesajtó  pedig  addig  nem  lehet  nagy, 
amíg  a  nagy  tömegek  a  gyűlölködés  hangját  szivesebben  hallják,  mint 
a  béke  és  megértés  szavát.  Nem  szabad  szem  elől  téveszteni  azt,  hogy  a 
sajtó  csak  bizonyos  ideológiák  hirdetője  és  az  ideológia  mindig  csak 
füstje  és  kisérő  jelensége  a  társadalmi  életben  megütköző  és  egymás- 
sal konkurráló  erőknek  és  áramlatoknak.  Nincs  más  kiút:  a  társadalmi 
erők  egyensúlyának  kell  mindenek  előtt  megváltoznia.)) 

A  szerzőnek  ezt  az  Ítéletét  szórói-szóra  aláírjuk.  Egyáltalán 
mindaz,  amit  a  sajtó  hatásáról,  különösen  a  tömeglélekre  való  hatá- 
sáról a  szerző  mond,  csupa  finom  megfigyelés  és  józan  következtetés 
értékes  eredménye  s  igy  a  legjobbak  közé  tartozik,  amit  erről  a  kér- 
désről olvastunk. 


Az  esriadi  rézbánya.  Farkas  Pál  irói  képét  vizsgálva,  feltűnik  benne 
a  szarkasztikus  vonás,  mely  mögött  egy  a  ferdeségeket  figyelő  és  gyor- 
san lerögzítő  képesség  rejlik.  A  jelenségeket  soha  nem  nézi  szubjektív 
közelségből,  mindig  megtart  egy  bizonyos  távolságot,  melynek  perspek- 
tívájából kényelmesen  és  objektíve  tekintheti  át  a  témát,  melyhez  hozzá- 
nyúlt. Ennek  aztán  megvannak  a  maga  eredményei,  a  konstrukció  tel- 
jessége, az  alakok  befejezettsége,  a  cselekmény  egységes  menete.  Nála 
minden  egyensúlyozott,  nincsenek  elvágódó  és  elrajzolt  figurák,  nincse- 
nek érzésbe  olvadó  akciók  és  befejezetlen  érzéstömegek.  Biztos  kézzel 
rakja  föl  határozott  színeit,  nem  dolgozik  féltónusokkal,  a  rajzra  azon- 
ban mindig  vigyáz  és  ott,  ahol  kell,  megnyomja  a  krétát,  kiemel  egyes 
vonásokat,  anélkül  hogy  torzítana.  Ezzel  aztán  mindig  eléri  azt,  hogy 
a  legjellegzetesebb  vonások  kiéleződnek,  a  szatirikus  elemek  keresztül- 
törnek a  kompozición  anélkül,  hogy  megzavarnák  és  teljes,  egész,  kerek 
miliőrajzot  ad.  Az  ő  miliőrajzai  a  legegészebbek,  legteljesebbek,  a  regény 
háttere  és  a  cselekmény  között  nincsenek  meg  azok  a  távlattani  disszo- 
nanciák, melyek  a  mai  irodalmi  termékeknek  szinte  jellemzői. 

Az  elmondottak  jellemzik  Az  es-riadi  rézbánya  cimü  legújabb  re- 
gényét is,  melynek  szimbolikus  cime  megfogalmazása  akar  lenni  üzleti 
életünk  irrealitások  felé  mozgó  jellemének.  Az  es-riadi  rézbánya  vala- 
mennyiünk életében  szerepet  játszik,  valamennyien  kerestük  a  fantasz- 
tikus kincset,  a  kis  munkával  járó  nagy  eredményeket,  a  szivárványos 
terveket,  melyekre  esküdtünk  és  melyekbe  annyi  energiát  fektettünk, 
hogy  a  reális  élet  igaz  eredményt  tudott  volna  adni  erőfeszítésünkre. 
De  mi  a  fantasztikumok  felé  hajlunk,  a  golkondai  gyémántok  szikrázása 
csábít  és  valamennyien  megindulunk  —  Es-riad  felé.  Nem  akarjuk  el- 

hinni,  hogy  fantazmagória  az  egész,  a  hideg  üzletember  terminológiája, 
korlátoltság  megnyilatkozása,  mig  a  kalandor  és  szélhámos  buborék- 
játéka el  tud  gyönyörködtetni  valamennyiünket.  Ezek  a  dolgok  kapcso- 
lódnak bele  az  Es-riadi  rézbánya  konstrukciójába  és  mutogatják  tar- 
talmi hibánkat,  gyengeségünket. 

A  regény  hőse  egy  pesti  bankdirektor  szimpatikus,  kissé  feminin, 
nem  kevésbbé  cinikus,  passziv,  de  egészben  véve  nem  értéktelen  fia,  aki 
céltalanul  vergődik  és  éli  a  vágyacsömörlött  ember  hiábavaló  életét. 
Apja  végül  is  az  aktivitás  felé  akarja  kényszeríteni  s  erre  a  legjobb 
alkalom  a  kisázsiai  Es-riadban  lappangó  réztömegek  értékesítése.  A  réz- 
bányára koncessziót  kell  szerezni  a  török  kormánytól  s  a  fiatal  Antos 
a  nagy  üzlet  mozgatójával,  Katz  úrral,  ki  diplomata  allűrökkel  ellátott 
álhirlapiró,  lemegy  Konstantinápolyba,  hogy  megszerezze  a  koncessziót. 
Katz  ur,  kinek  ugylátszik  valamennyi  nemlétező  balkáni  villamosra  szíi 
badjegye  van  s  akinek  ép  oly  kevés  köze  van  az  újságíráshoz,  mint  a 
diplomáciához.  Farkas  Pál  ezzel  az  alakkal  mutatja  be  pénzhatalmasaink 
tájékozatlanságát  és  emberismeretük  hiányosságait.  A  legreálisabb  üzlet- 
embert kidobnák  a  bankpalotából,  Katz  ur  azonban  realizálni  tudja 
hazugságait  s  a  pénzkirály  felül  neki,  elhiszi  az  es-riadi  üzletet,  mert 
bármilyen  eszes  és  ravasz,  mégis  csak  pesti  ember,  kiben  öntudatlanul 
benne  lappang  a  fantasztikumok  és  irrealitások  iránt  való  hajlam. 

A  fiatal  Antos  és  Katz  Lipót  lekerülnek  a  háborús  Konstanti- 
nápolyba, ahol  Katz  ur  levantinus  csalókkal  és  kétes  alakokkal  kártyá- 
zik, miközben  folyton  a  legendás  Esriadról  hazudik.  Antos  unatkozik 
és  belesüpped  passzivitásába,  amelyből  kizökkenti  egy  asszony.  Az  asz- 
szony  rejtélyes  lénye,  szépsége  elbűvöli,  beleszeret.  A  futó  kalandból 
nagy  szerelem  lesz,  melyet  derékon  roppant  ketté  a  török  —  rendőrség, 
mely  letartóztatja  a  kalandornőt,  ki  a  forradalmi  tanokat  jött  elhinteni 
a  török  asszonyok  közé,  hogy  kormányváltozást  erőszakolván  ki,  véget 
vessen  a  háborúnak. 

Antos  egész  lényét  megrendíti  a  letartóztatás.  Lemállik  róla  a 
cinizmus,  a  közömbösség,  érzi,  hogy  ez  az  asszony  tartalmat  és  céll 
jelentett.  Megtudja,  megérti,  hogy  ez  az  asszony  magasabb  célért  küzdött, 
melynek  következménye:  a  halál.  Egy  találkozást  eszközöl  ki  vele  bör- 
tönében s  az  asszony  lelki  ereje  lenyűgözi.  Érzi,  hogy  a  halálraítélt  nő 
jelenti  számára  a  célt,  az  életet,  a  tartalmat,  egyszóval  mindent,  mi 
érték  és  amiért  küzdeni  érdemes.  Megkísérli,  hogy  megmentse,  de  nem 
sikerül,  összeroskad  a  kivégzés  reggelén,  de  még  azon  a  délelőttön  érte- 
síti egy  nobilis  török  barátja,  hogy  az  asszonynak  megkegyelmeztek, 
hiszen  becstelenséget  nem  követett  el  és  ártalmatlanná  lehet  tenni  anél- 
kül, hogy  éleiét  elvennék.  Arra  ítélték,  hogy  a  messzi  oriensen  sebesül 
tekét  ápoljon.  A  fiatal  embernek  életét  adja  vissza  a  hír.  Lemond  föl- 


Följegyzések 


329 


mentéséről  és  egy  tüzérüteggel  maga  is  elindul  Kisázsiába,  hogy  meg- 
találja asszonyát. 

Az  es-riadi  rézbányáról  kiderül,  hogy  humbug,  a  német  koncesz- 
sziólovagok  állapítják  meg.  Katz  ur  magának  vindikálja  a  bankkal 
szemben  a  megállapítás  érdemét  és  ezzel  pesti  terminológia  szerint: 
kinn  van  a  vizből. 

A  regénynek  ez  a  rövid  váza.  Ebbe  illeszkedik  bele  pompásan  a  \ 
háborús  török  főváros  rajza,  a  török  tipusok  éles  megvilágításban  vo- 
nulnak el.  Farkas  nem  hagy  befejezetlenül  egy  alakot  sem,  teljesek, 
egészek  mindannyian.  A  szélhámos  levantinussal,  a  csaló  göröggel  szem- 
ben kontrasztként  rajzolódik  a  nemes  arcélű  ifjútörök  profilja  a  maga 
nobilis  ideológiájával,  az  álhirlapiró  és  áldiplomata  mellé  párosul  a 
német  spekuláns  nehézkes  portréja.  Nagy  tárgyismeret,  tudás,  társa- 
dalmi problémák  ismerete  teszik  teljessé  a  regényt,  mely  a  nagy  könyv- 
termés  átlagából  kiemelkedik. 

Farkas  Pál  előadásmodora  kerek,  stílusa  plasztikus,  befejezett, 
nem  keresi  a  stiláris  hatásokat.  Inkább  rajzol,  mint  fest,  a  hangulato- 
kat gyorsan  elemeire  bontja  és  realizálja.  Elmond  és  nem  mesél,  amit 
mond,  abban  egy  pillanatig  sem  jut  eszébe  kételkedni  az  olvasónak  s 
az  elhitetés  művészete  ebben  nyilatkozik  meg  legerőteljesebben  az  Írónál. 

A  szép  Pongráizné  krinoiinja.  (Pékár  Gyula  elbeszélő  kötete.) 
Anatole  Francénak  van  egy  uj  hasonló  elbeszélése.  A  nagy  forradalom 
polgárőrei  keresnek  valakit  halálra.  Ez  a  valaki  végre  is  egy  szép  pol- 
gárnő boudoirjában  keres  menedéket,  annak  is  a  megvetett  ágyában 
s  a  föléje  vetett  pamlagra  a  polgárnő  hirtelen  áldozatkészséggel  nagy- 
betegnek fekszik  le.  Persze,  hogy  ez  a  valaki  megmenekül.  Nem  külön- 
ben történik  az  eset  nálunk  is  Megyery  huszárkapitánnyal  1848-ban. 
Csakhogy  az  ágyat  itt  az  özveggyé  lett  szép  Pongrátzné  krinoiinja 
helyettesíti.  A  Pongrátzné  krinoiinja,  ez  a  kámvás  rokolya  ugyancsak 
terebélyes  volt  —  Megyery  kapitány  ur  meg  alacsony  pöttöm 
emberke  volt;  igy  aztán  kereshette  a  német  kapitány  a  Pongrátzné 
kúriájában  Megyery  Lőrincet,  csak  épen  ott  nem  kereshette,  ahol  volt. 
Mind  a  két  írónál  az  ötlet  a  fontos,  de  mi  lett  ebből  Francénál!  Elnéző, 
fölényes  mosoly  az  emberi  gyarlóságokon.  Pékárnál  csak  valami  egész- 
séges kacagás.  Ez  az  első  novella  adja  meg  a  többinek  a  hangulatát  is. 

Valami  meleg,  érzelmes  romantika  teszi  a  hőseit  rokonokká.  Ilyen 
Jókai-szerü  magyar  ur  Le  BaTon  Géza  Gyönky  de  Galga-Gyönk  is,  aki 
eltékozolván  mindent,  amit  egy  magyar  báró  csak  eltékozolhat,  az  ame- 
rikai réz-király,  a  Copper-Brown  leányába  veti  össze  reményét.  Minden 
kész  már,  hogy  a  feleségét  válásra  kényszerítse.   S   mikor  meglátja, 

hogy  más  udvarol  neki,  elfelejti  az  amerikai  misst  a  réztartályaival  és 
rátöri  az  ajtót  feleségére,  akivel  most  már  nyilván  boldog  életet  fog  élni. 

Pékár  fantáziájának  mindig  van  valami  reális  támasztéka.  Nem 
tudjuk  biztosan,  a  Pongrátzné  krinolinját  nem  olvasta-e  valami  króni- 
kában? Novelláinak  tárgyát  az  erudició  adja  meg.  A  ((Magyarul  vere- 
kedni)) is  ilyen  anekdotaszerü,  mintha  régi  könyvekben  irva  olvasnók. 
Van  benne  azonkívül  két  breton  történet  és  két  breton  legenda  is.  Ez 
tárgykörben  rendkívül  változatossá  teszi  Pékár  elbeszéléseit.  Modern 
meglátásu  realisztikus  rajzok  mellett  (mint  a  Konkurrensek  a  két  Klein 
Sámuel  sikerült  alakjával),  itt  van  Henrik  és  Yvone  története,  a  gróf 
és  parasztleány  régi,  szép  meséjével.  A  népköltészet  harmata  a  cukor- 
gyár kiábrándító  parfümje  mellett.  A  világháború  is  megihleti.  Ennek 
köszönhetjük  a  Schwatzbach  von  Tratschenfels-féle  osztrák  diplomata- 
tipus  alakját  és  a  «Mr.  Smith  virágai  »-t,  ahol  valóság  és  fantázia  ugy 
ölelkeznek  egymással,  mint  egy  alldeutsch  vezércikkben.  Ez  az  eruditiv 
leleményesség,  a  mese  gazdagsága  teszi  Pékár  elbeszéléseinek  valódi 
értékét. 


Gabikám.  Ballá  Ignác  kötete  viseli  homlokán  ezt  a  cimet.  A  kötet 
ben  vers  váltakozik  a  prózával  és  e  kettős  kifejezés  egy  gondolat-  és 
érzésvilágot  elevenít  meg:  az  apai  szeretet  világát,  melynek  hangja,  ha 
nem  is  hiányzik  irodalmunkban,  de  nagyon  gyönge.  A  szülői  érzés  az 
altruizmusnak  legszebb  formája,  hangja  lágy  és  szelid,  nincsen  benne 
epekedés  és  gyorsan  muló  lobogás,  csak  költő  és  pedig  igazi  költő  tudja 
formába  önteni.  Ballá  ezekben  a  versekben  magának  énekelt,  prózájá- 
ban a  maga  életének  szubjektív,  kisrezgésü  történeteit  dogozta  föl  és 
hogy  irodalmi  értékűt  tudott  alkotni,  sajátos  tehetségéből  folyik,  mely  a 
legkisebb  emóciónak  dallamát  hallatja.  Lírikus  tehetség,  aki  mindent  saját 
szemszögéből  vizsgál,  egyénisége  belekeveredik  minden  sor  írásába  ós 
ott  is,  ahol  másokról  beszél,  megérzik  az  ő  legsajátabb  dallamvezetése, 
mely  nem  hasonlít  senkire  sem  és  amelyről  megismernők  írásait  még 
akkor  is,  ha  nem  volna  alatta  neve.  Ez  a  könyv  az  ő  külön  világa,  ahol 
a  szubjektivitás  lényeges,  ahol  érezni  kell  azokat  a  megrezdüléseket, 
melyek  a  szülői  szivén  játszódnak,  amikor  a  fiát  nézi  és  megpróbálja 
megérteni  a  gyermek  lelkét,  külön  világát,  fejlődését,  fejlődésének  tör- 
vényeit. Mert  Ballá  Ignác  ezt  cselekszi.  Odaáll  a  gyerek  mellé,  hozzá 
fiatalodik,  részt  vesz  játékaiban,  örömében,  bánatában,  aggódik  érte. 
Ügyeli,  gondozza,  félti,  szereti,  védelmezi.  Nem  keresi  önző  módon  a 
hasonlóságokat,  melyek  összekötik  az  énjéből  sarjadzott  kis  embert 
vele.  hanem  azokat  a  momentumokat  emeli  ki,  melyek  a  gyermekvilág 
kifejezői  és  amelyek  a  külön  egyéniség  első,  bár  elmosódott  vonalai. 

Születése  percétől  kezdve  ott  van  mögötte  egészen  addig  a  határig,  mig 
az  iskola  ki  nem  szakítja  a  családi  körből  és  ezzel  meg  nem  nyitja  a 
fiu  előtt  az  élet  elzárt  ajtaját. 

Apró  epizódok,  finom  megfigyelések  sorakoznak  föl  és  váltogat- 
ják egymást  ebben  a  könyvben.  Hol  megszólal  a  lira  muzsikája,  hol 
pedig  megelevenednek  a  művészi  elbeszélés  pasztelljei.  A  prózai  el- 
beszéléseknek épen  ugy  hőse  a  kis  fiu,  mint  a  verseknek,  bár  ezekben 
is  ölelkezik  a  két  élet  egymással  s  az  apai  szeretet  keresztülszövi  arany- 
csillámu  fonalával  az  elbeszéléseket. 

Baliáról,  mint  a  toll  művészéről  talán  fölösleges  is  külön  meg- 
emlékezni. Stílusa  egyszerű,  de  kifejező,  a  kolorittal  művészi  biztos- 
sággal él.  Néhol  fakóan  egyszerűek  a  mondatok,  másutt  azonban  hir- 
telen kigyúlnak  benne  a  szinek  és  egybefonódva  az  iró  lírájával,  sajá- 
tos muzsik  áj  Uvá  teszik  prózáját.  Az  ízléses  könyvet,  mely  külső  meg- 
jelenésével is  reprezentálja  tartalmát,  Bíró  Miklós  adta  ki. 


Káin.  Kosztolányi  Dezső  nevét  versek  kapták  szárnyra.  Rangját 
és  fajsulyát  az  irodalomban  lírája  alapozta  meg,  de  vannak  novellái  is, 
esztétizáló  és  elmélkedő  írásai,  amelyeknek  ismerete  nélkül  a  róla  raj- 
zolható portré  tökéletlen.  Tehetsége  szerencsésen  többskáláju.  Mig  köl- 
tőkkel sokszor  történik,  hogy  mihelyt  kötetlen  prózában  irnak,  mintha 
nyelvükkel  elvágnák  képességüket:  Kosztolányi  itt  is  határozott  és 
egyéni  értékeket  ad.  Mindenekelőtt  oly  stílust,  amely  azonfelül,  hogy 
újszerű  voltával  nem  a  magyar  nyelv  törvényszerűségein  elkövetett  erő- 
szak: gazdag  kifejező  árnyalatokban,  ritmusa  van,  lejtése,  mint  a  tánc- 
lépésnek. 

«Káin»  a  címe  könyvének,  amely  az  utolsó  években  irt  novelláit 
foglalja  össze.  Számra  nézve  nem  nagy  ez  a  termés,  de  eltekintve  attól, 
hogy  Kosztolányi  legalább  egy  évtizede  újságíró  is,  a  nap  lovagja:  irói 
minőségben  nem  tartozik  az  «odakanyarintók»  közé,  akik  minden 
emóció  nélkül  dolgoznak,  egjr-egy  novellát  ugy  ráznak  ki  a  tollúkból, 
mintha  mogyorót  petyegtetnének  el.  Átalakulni  elbeszélővé  persze  nem 
tud  annyira,  hogy  a  költői  mandolin,  amelynek  ma  egyik  mestere,  ne 
pengjen  akkor  is,  amikor  mesét  mond.  Ezt  valószínűleg  Kosztolányi 
maga  sem  akarja,  de  nincs  is  rá  szükség,  mert  ez  a  lira,  amely  könyekig 
képes  elfogódni  egy  pesti  omnibuszkocsis  sorsán,  hozzátartozik  novel- 
láinak intim  szépségéhez.  Viszont  a  lírikus  jellegből  következik,  hogy 
emberei  nagyon  hasonlítanak  egymáshoz.  Csak  a  helyzet  különböző, 
Amelybe  jutnak,  a  szerep,  amit  eljátszat  velük  az  élet,  de  szinte  egyazon 
típus  gyermekei,  nagyon  érzékenyek,  tűrők  és  álmodozók,  mindannyian 
sebet  viselnek  szivükön,  bár  titkolják.  Dekadensek. 

Alakjait  nem  a  vonások  erőteljességével  rajzolja  meg  Kosztolányi. 
Naturalista  hűséggel  sem.  Inkább  ahhoz  a  festőhöz  hasonló,  akinek 
képein  az  ember  szinesen  imbolygó  árnyék.  Aki  a  novellában  a  világ, 
az  élet,  a  társadalom  valamely  szögletének,  jellemző  kis  darabjának 
objektív  tükrözését  keresi:  ilyesmit  alig  fog  itt  találni.  Nem  egy  hőse 
bármely  társadalomba  besorozható,  akárhová  illik.  Pusztán  a  szórako- 
zást szolgáló  érdekfeszítés  kedvéért  sem  Íródtak  e  novellák,  jóllehet 
érdekesek.  Egyenest  lélegzetfojtóan  indul  például  a  «Rabló»,  de 
ahogyan  s  amivé  alakul,  az  mitől  sem  áll  távolabb,  mint  a  Conan 
Doyle-szerüségtől:  a  sötét  ember,  aki  kloroformos  üveggel  a  zsebében 
vonatra  ül,  hogy  raboljon  és  gyilkoljon,  a  kritikus  pillanatban  meg- 
feledkezik eltökélt  szándékáról,  karja  aláhanyatlik  s  irgalmas  szama- 
ritánussá változik  át.  E  váratlan  és  nem  mindennapi  változás  megérté- 
séhez persze  olvasni  kell  a  novellát,  de  ugy  ebben  a  lihegő  hangú  histó- 
riában, mint  a  többiben,  a  tulaj donképeni  téma  a  léleknek  egy-egr 
hasonlóan  vajúdó  pillanata.  A  mese  keret,  amelyen  belül  az  érzelmek 
tava  kavarog,  a  fordulat,  amellyel  valamely  történet  meglep,  egyszer- 
smind oly  pont,  ahonnan  reflektor  vetődik  az  alakok  állapotára.  S  ez  a 
fény  sem  éles,  nappali  és  egyenletes  világosságú.  Előbb  szint  játszó  üve- 
gen szalad  át  s  gyöngéd  fátyolként,  némi  fantasztikumot  borít  Koszto- 
lányi világára. 

Dömötör. 


A  gép.  Kiss  Jenő  Sándor  novellás  kötetének  sajátságos  levegője 
van.  Ez  a  levegő  a  nagyváros  porával  terhes.  Azok  a  gondolatok  szállá 
nak  keresztül  rajta,  melyek  a  pesti  agyvelőt  izgatják,  az  elmosódott  fél  - 
akarások,  befejezetlenségek,  szélmalomcsaták  a  pesti  emberek  csatateré- 
nek rekvizitumai. 

Kiss  Jenő  Sándor  Budapest  távlati  viszonyán  belül  építi  föl  no- 
velláit, az  alakok  közülünk  valók,  a  küzdelmek  a  mi  küzdelmeink.  Az 
iró  az  alakok  háta  mögött  mosolyog  pesti  fölényességgel,  mint  aki  tisz- 
tában van  az  erőlködések  hiábavalóságával,  a  küzdelmek  céltalan  vol- 
tával, Valami  rezignált  életfilozófia  érzik  ezeken  az  Írásokon,  a  koravén 
nagyvárosi  ember  illuziómentessége  egyszerű  siti  fizikai  mozgásokká  az 
elvont  dolgokat.  Az  életnek  jó  megfigyelője  az  iró,  aki  nem  ad  semmi 
szint,  figuralista,  nem  dolgozik  kolorittal.  A  kompozíciók  nagy  vonalak- 
ban vannak  elénk  vetve,  ami  hiányzik  belőlük,  nzt  úgyis  hozzá  tudjuk 
adni  saját  impresszióink  tartalékalapjából.  A  meztelenségek  és  félöltö- 
zöttségek  nem  bántanak  senkit,  az  alakok  a  tömeg  tipikus  figurái  el- 
vonásokká személyesítve.  A  legerősebb  és  legsikerültebb  elbeszélés  a 
kötetben  az.  melyet  az  iró  a  könyvnek  is  cimül  adott:  A  gép.  Az  ember- 

sors  tragikus  predesztináltságának  megkapó  rajza,  a  hiábavaló  küzde- 
lemnek szerencsés  kézzel  való  megmintázása.  A  gyári  munkás  kezét 
kéri  a  gép,  le  akarja  szakítani.  A  munkás  tudja,  hogy  igy  fog  történni, 
hogy  nem  lehet  ellene  védekezni,  de  azért  küzd  a  gép  ellen.  Küzdelme 
hiábavaló,  a  gép  éhes  a  karjára,  visszacsalja,  visszacsábítja  és  a  mun- 
kás odaadja  neki  erős,  munkás  karját.  Ez  a  novella  egymaga  jóval  az 
átlagtermés  fölé  emeli  az  egész  kötetet.  Pedig  a  többiekben  is  kibomla- 
nak  egy  tudatos  irói  művészet  kvalitásai,  a  kiforrófélberi  levő  iró  talen- 
tumának alkotói.  Hol  itt,  hol  amott  szikrázik  föl  egy  sikerült  gondolat, 
majd  itt,  majd  amott  látunk  egy  erőteljes  vonalvezetést.  Az  iró  elő- 
adásmódja egyszerű,  nem  finomkodó  stilusművész,  de  tömör  egy- 
szerűséggel igyekszik  beszélni,  ami  azonban  erőteljessé  is  teszi  az  iró 
stílusát.  Kiss  Jenő  Sándor  tehetséges  ember  és  van  mondanivalója.  írói 
fejlődésének  első  stációja  ez  a  könyv,  mely  megérdemli  a  figyelmet. 


Brassó  az  oláh  megszállás  idején.  E  cimmel  Schmidt  Tibolt  dr., 
a  Néprajzi  Múzeum  oláh  szakértője  érdekes  és  hasznos  könyvecskét 
adott  ki  a  város  visszafoglalásának  első  évfordulója  alkalmából.  Bár  e 
körülbelül  száz  oldalas  füzet  vidéken  látott  napvilágot,  tárgyánál  fogva 
szükségesnek  látnók,  hogy  szélesebb  körök  vegyenek  róla  tudomást. 
Amint  a  cimből  is  kitűnik,  e  rövid,  de  alapos  összefoglaló  tanulmány 
a  minket  magyarokat  a  világháborúban  legközelebb  érintő  oláh  be- 
töréssel, illetve  annak  egyik  fontos  epizódjával  ismertet  meg  közelebb- 
ről. A  világháború  speciális  magyar  részének  tartja  Szádeczky-Kardoss 
Lajos  is  az  oláh  offenzívát  s  ezért  már  ma  rendkívüli  buzgalommal 
gyűjti  a  rávonatkozó  adatokat,  hogy  esetleg  azokat  egy  nagyobbszabásu 
munka  keretében  gyümölcsöztethesse.  A  történetíró  tehát  úgyszólván 
a  cselekvés  pillanata  után  azonnal  lerögzíti  az  eseményeket,  hogy  igy 
minél  tökéletesebb  és  hivebb,  a  tudomány  pártatlanságához  és  hiteles 
voltához  méltó  munkát  nyújthasson  át  az  utókornak.  Az  ilyen, 
mondhatjuk  grandiózus,  történelmi  vállalat  biztos  alapját  a  leg- 
apróbb részletekre  kiterjedő,  háborús  helyi  monográfiák  szolgáltat- 
ják. Schmidt  könyvének  is  e  tekintetben  van  a  legfőbb  jelentősége.  A 
szerző  közel  egy  éve  teljesít  háborús,  frontmögötti  szolgálatot  odalent, 
s  igy  ezen  az  uton  sok  oly  adatnak  juthatott  birtokába,  amelyeket  az 
elkallódás  veszedelme  fenyegetett  volna  előbb-utóbb.  A  dolgozat  első 
fele  kellemes  stílusban  ismertet  meg  bennünket  azokkal  a  szomorú  ese- 
ményekkel, amelyek  között  kincses  Brassó  városának  megszállása  az 
oláhok  részéről  végbement,  a  napilapok  hasábjairól  nem  ismert,  sok, 
uj  adattal  kibővítve.  Fontosabb  a  művecske  második  része,  amely  a 
jövő  történetírójának  megbízható  kutforrást  ad  a  kezébe.  Ebben  van  a 

hat  hetes  megszállás  közigazgatásának  leírása  azon  magyarországi 
oláhok  pontos  névsorával,  akik  ez  idő  alatt  hivatalt  vállaltak  vagy  visel- 
tek s  akik  hazaárulásuk  tudatában  Erdély  visszafoglalásakor  Romá- 
niába szöktek  át  az  oláh  seregekkel.  Ezt  követi  úgyszólván  az  összes 
hirdetmények  és  rendeletek  hű  fordításban  való  közzététele,  amelyek 
közül  különösen  az  első  kettő  —  mely  magyarul  is  megjelent  még  — 
tarthat  érdeklődésre  számot. 

Schmidt  Tibolt  dr.  hasznos  és  derék  munkát  végzett.  Megindí- 
tóan szép  a  szivünket  megrezdítő  negyven  napos  oláh  uralom  leirása. 
A  történész  hálás  lesz  neki  a  hű  fordításban  adott  Írásbeli  bizonyíté- 
kokért és  adalékokért.  Dicséretreméltó  a  nemzetiségi  problémának 
mintegy  újszerű  beállítása,  hiszen  adatai  az  oláh,  vagy  speciális  erdélyi 
kérdést  is  erős  megvilágításba  helyezték.  Igaz,  hogy  ezt  a  könyvben 
kimondottan  hangsúlyozva  nem  találjuk. 

—U  Gy. 


Nyugati  bestiák.  Claude  Farrére  egy  valamikor  szenzációt  jelentő 
könyve  jelent  meg  most  magyar  fordításban.  Farrére  néhány  esztendő- 
vel a  háború  előtt  irta  meg  « Nyugati  bestiák »  cimü  regényét,  melyet 
az  egész  francia  kritika  és  a  közönség  osztatlan  tetszéssel  fogadott.  Az 
iró  a  nyugatindiai  francia  gyarmat  levegőjét  viszi  bele  regényébe,  a 
nyugat  fiainak  életét  rajzolja  meg  messze  Ázsiában.  A  fehér  ember 
elviszi  a  maga  erkölcseit  és  ragadozó  ösztöneit  keletre,  azok  a  kon- 
venciós  ballasztok,  melyek  otthon  erkölcsi  életének  lebonyolódását  mér- 
séklőén szabályozzák,  lemállanak  róla  és  állati  énjének  törvényei  sze- 
rint rendezi  be  világát.  Egyedül  való  törvény  az  ösztön,  a  vágy,  mely- 
nek alig  van  korlátja,  a  benszülött  asszony  felé  minden  fék  nélkül  nyil- 
vánul meg,  a  fehér  asszony  felé  pedig  alig-alig  maszkírozva.  Ezek  a 
kokinkinai  fehérek  Európa  salakja:  letört  exisztenciák,  kalandorok, 
iszákosok,  szélhámosok,  kik  csak  véletlenül  nem  maradtak  benne  a 
büntetőtörvény  kutató  fésűjének  fogaiban.  Ezek  erőszakolják  reá  ural- 
mukat épen  ugy,  mint  erkölcsüket  az  ázsiai  tömegre,  mely  zárkózott 
és  hallgat,  megközelíthetetlen  lélekben,  bármilyen  könnyű  asszonyai- 
nak testéhez  eljutni.  A  regény  hősei  egy  fiatal  orvos,  kinek  más  célja 
nincs,  mint  a  fehér  asszonyok  megszerzése,  egy  cinikus,  mindent  az 
önzés  magasságáról  szemlélő  mérnök  és  egy  arisztokrata  tengerésztiszt. 
Hárman  belső  szövetségben  hirdetik  az  ösztönök  hatalmát,  a  vágyak 
kielégülésének  jogát,  a  morálfölöttiséget.  Asszonycsók,  ital  és  ópium 
;iz  eszközök  nz  idő  eltöltésére  és  vadul  beledobják  magukat  a  mámorba 
és  az  élvezetbe.  A  fátum  azonban  eléri  őket.  Az  orvos  beleszeret  egy 
leányba,  n  tengerész  szintén.  Ez  utóbbi  el  is  jegyzi  a  leányt  és  már-már 

révbe  jut,  inig  az  orvos  visszautasításra  talál.  És  bekövetkezik  a  fizikai, 
majd  lelki  összeomlás  és  végül  a  halál.  A  tengerész  az  angolokkal 
vivott  csatában  hull  el,  csak  a  mérnök  kerüli  el  sorsát,  ki  megszökik 
a  mozgósító  parancs  elől. 

A  társadalom  rajza,  melyet  Fairére  realisztikus  erővel  tár  elénk, 
olyan  mint  maga  a  felbomlás.  A  nyugati  ember  bűnei,  terheltsége,  a 
dekadens  francia  társadalom  hedonisztikus  életfelfogása  itt  szabadon 
csapong.  Az  ópiumszivók  erkölcsi  lecsúszása  valósággal  visszataszító. 
A  feleségüket  és  lányukat  áruba  bocsátó  férjek,  a  játékosok,  a  ben- 
szülötteket  nyúzó  kalmárok  ugyanannak  az  erkölcsi  elvnek  képviselői, 
mint  az  elegáns  tengerésztiszt,  vagy  a  köztársaság  frázisait  dörgő  kor- 
mányzó és  a  zsaroló  hirlapiró.  Claude  Farrére  ezzel  meg  akarta  csillog- 
tatni a  francia  társadalom  képét,  s  az  egész  regény,  mely  feltétlenül 
nagy  tehetségű  emberre  val\ó,  nem  egyéb,  mint  egy  mementója  a 
francia  szellem  hanyatlásának,  mely  a  testiségben  kezd  megnyilatkozni. 
Farrére  ügyes  ökonómiával  él  szinek  és  árnyékolások  dolgában,  á 
lélekrajz  mindig  helytálló  és  sohasem  unalomig  részletező.  Néhány 
vonással  meg  tudja  adni  a  karaktert  és  ezzel  tovább  siklik.  A  kompo- 
zíció nem  eléggé  egyensúlyozott,  de  befejezett  és  a  mű  fordítása,  melyet 
Aranyossy  Pál  végzett,  érdemes  munka  volt.  A  könyvet  a  «Kultura» 
könyvkiadó-vállalat  adta  ki. 


A  Pesti  Hazai  közgyűlése.  A  Pesti  Hazai  Első  Takarékpénztár 
Egyesület  f.  év  február  27-én  tartotta  báró  Dániel  Ernő  elnöklete  alatt 
78.  rendes  közgyűlését,  amely  magáévá  tette  az  igazgatóság  javaslatait 
és  elhatározta,  hogy  a  13,145.793  korona  64  fillért  tevő  tiszta  nyereség- 
ből minden  részvény  után  750  korona  osztalék  fizettessék  ki,  1,000.000 
korona  csatoltassék  az  agió-tartalékalaphoz,  100.000  korona  a  tisztvise- 
lői nyugdijalaphoz,  50.000  korona  fordíttassék  köz-  és  jótékonysági  cé- 
lokra, 250.000  korona  szavaztassék  meg  a  tisztviselők  külön  jutalmazá- 
sára és  a  fenmaradó  1,121.455  korona  03  fillér  vitessék  át  uj  számlára. 
Az  ezután  megejtett  választások  során  az  igazgatóságba  Baumgarten 
Lajos,  Biró  Zsigmond,  Hajós  Menyhért,  báró  Hatvany-Deutsch  Béla, 
Sigray  Pál  és  Wnlder  Gyula  ismét,  gróf  Klebelsberg  Kunó  v.  b.  t.  t.  és 
Erney  Károly  uj  tagokként  megválasztattak.  A  felügyelő-bizottságban 
megüresedett  helyeket  Gaszner  Pál  és  Kovács  Gyula  m.  kir.  udv.  taná- 
csossal, a  választmányban  üresedésben  lévő  helyeket  pedig  dr.  Tóth 
István  és  dr.  Zlinszky  Jánossal  töltötték  be. 

ÉLAMERIKA 


Az  embermagasságú  fűvel  benőtt  pampák,  a  földkerek- 
ség leghatalmasabb  folyamai,  apró,  a  világtól  félreeső 
szigetek  és  máról-holnapra  a  semmiből  épült  óriási 
világvárosok  közé  viszi  el  az  olvasót  Gáspár  Ferenc  dr# 
Délamerika  cimü,  több  mint  félezer  oldalas  könyve. 

Ára  ízléses  kötésben  16  korona  helyett 

korona. 

YUGOTINDIA  ES  AFRIKA 


A  szinesbőrü  emberek  világába  visz  el  Gáspár  Ferenc 
dr.  közel  háromszáz  képpel  díszített  nagy  könyve,  Afrika 
feketebőrü  népeinek  ember-  és  lélektani  ecsetelése.  — 
Gáspár  Ferenc  dr.  tolla  nyomán  lebilincselően  érdekes 
olvasmánnyá  lesz,  éppen  ugy,  mint  Nyugotindia  szi- 
getvilága színpompás  rajza  is. 

Ára  ízléses  kötésben  16  korona  helyett 

korona. 

Herczeg  Ferenc  beszéde 


Elmondta  a  választójogi  bizottság  márciud  hó  12-iki  ülésén. 

Ne  vegye  szerény  telenségnek  a  t.  bizottság,  ha  egy  szemé- 
lyes természetű  momentumból  kiindulva  kisértem  meg,  hogy 
megközelítsem  a  tulaj donképeni  tárgyamat.  Magammal  kell  kez- 
denem. Polgári  családból  származom  és  magyar  iró  vagyok, 
tehát  az  eredetemnél,  a  foglalkozásomnál  és  a  miliőnél  fogva, 
amelyben  élek,  demokrata  vagyok,  egyéb  nem  is  lehetek.  És  most 
mégis  abban  a  különös,  némileg  lealázó  helyzetben  találom  ma- 
gamat, hogy  aggodalmaimat  kell  kifejeznem  egy  törvényjavas- 
lattal szemben,  amely  jogokat  hoz  a  nép  széles  rétegeinek.  Fo- 
kozza helyzetem  lealázó  voltát  az  a  különös  körülmény,  hogy 
odaát,  a  népjogokat  kiterjesztők  soraiban,  ősrégi  arisztokrata 
családok  dúsgazdag  sarjadékai  ülnek.  Magában  a  választójogos 
kormányban  négy  grófi  és  egy  hercegi  miniszter  ül,  nagyurak, 
akiknek  egy  gyökeres  társadalmi  vaigy  gazdasági  átalakulás  esetén 
ugyancsak  volna  mit  kockáztatniok.  ők  a  népjogok  előharcosai, 
magam  pedig,  aki  egy  darab  nép  vagyok,  abban  a  táborban  állok, 
melyet  a  kormány  sajtója  reaikcionáriusnak  szokott  nevezni. 
Amint  látni  méltóztatik,  itt  valami  hiba  van  és  én  azt  hiszem, 
a  hiba  nem  a  meggyőződésünkben,  hanem  a  terminológiában 
van,  amennyiben  a  lobogók,  amelyek  alaitt  evezünk,  nem  fedik 
teljesen  a  hajók  rakományát. 

Én  számot  vetéltem  a  lelkiismeretemmel  és  azt  találtam: 
ha  végig  gondolom  a  demokrata  gondolatot,  nem  juthatok  el 
olyan  következtetésekig,  amelyek  engem  félelemmel  vagy  ellen- 
szenvvel tölthetnének  el.  Jól  tudom,  hogy  a  radikális  választó- 
jog nem  cél,  hanem  csak  eszköz;   kinyitja  az  ország  ajtaját  és 

az  ajtón  bevonul  a  demokrácia.  Nos,  én  végig  tudom  és  végig 
merem  gondolni  ezt  a  gondolatláncot  egészen  a  radikális  föld- 
birtokpolitikáig,  sőt  ha  ugy  tetszik,  akár  a  nemesi  cimek  és  elő- 
jogok teljes  eltörléséig  is.  Attól  tartok  azonban,  hogy  a  túloldalon 
még  nem  gondolták  végig  a  demokrata  gondolatot.  Bizonyos 
nyilatkozatokat,  bizonyos  biztatásokat  hallottunk,  hogy  a  tör- 
vényjavaslat megszavazásával  a  haladás  nyugvópontra  fog  jutni, 
más  szóval:  ki  fogják  nyitni  az  ajtót  és  a  demokrácia  majd  megáll 
a  küszöbön.  A  miniszterelnök  ur  a  túloldal  tapsai  között  jelen- 
tette ki  a  Házban,  hogy  egyelőre  nem  kiván  hozzányúlni  a  fő- 
rendiház mai  szervezetéhez.  Nem  kételkedem  benne,  hogy  ez  a 
konzervatív  szándék  megvan  a  miniszterelnök  úrban,  de  hogy 
meg  is  tudja-e  valósítani  szándékát,  abban  már  Tamás  vagyok. 
Demokráciát  arisztokratikus  védnökség  alatt  nem  igen  tudok  el- 
képzelni. Ez  a  német  szállóigéből  ismert  «Republik  mit  dem 
Grossherzog  an  der  Spitze»  volna.  A  gátőr  csak  addig  ura  a  hely- 
zetnek, amig  a  gát  meg  nem  szakadt.  Ha  egyszer  megszakadt  a 
gát,  akkor  már  nem  az  ember,  hanem  az  ár  az  ur.  Az  pedig  nem 
ismer  nyugvópontot,  az  nem  törődik  paktummal,  hanem  vágtat 
a  maga  utján,  amerre  a  fizika  kérlelhetetlen  törvényei  sodorják. 
És  hiába  igéri  a  t.  miniszterelnök  ur,  hogy  nem  temeti  el  a  fő- 
rendiházat, ha  egyszer  a  magyar  politikai  élet  újra  rendeződött 
a  demokratikus  választójog  alapján,  akkor  a  született  törvény- 
hozók intézménye  hulla  lesz  és  majd  olyan  botrányos  oszlási 
tüneteket  fog  mutatni,  hogy  valakinek  mégis  csak  el  kell  föl 
delnie. 

Mindezeket  csak  azért  hoztam  fel,  mivel  védekezni  akarok 
a  konzervatív  vagy  pláne  reakcionárius  gondolkodás  vádja  ellen. 
Nekem  nem  fáj  az  arisztokrácia  feje,  én  ettől  a  törvényjavaslat- 
tól nem  a  hitbizományok,  hanem  Magyarország  integritását 
féltem.  Ez  reám  nézve  nem  a  demokrácia  kérdése,  a  kérdés  igy 
teendő  fel:  Féltjük-e  Magyarország  jövőjét  a  törvényjavaslattól, 
igen  vagy  nem?  Az  urak  odaát  nem  féltik,  mi  pedig  féltjük,  — 
ez  köztünk  a  különbség. 

Kifogásolom  a  törvényjavaslatban,  hogy  olyan  vakmerő  és 
óriás  ugrás  a  haladás  terén,  amelyet  ai  magyarnál  erősebb  cson- 
tozatu  nemzet  sem  birhat  el  veszedelem  nélkül.  Mi  nem  a  hala- 
dástól, hanem  az  ugrástól  féltjük  a  nemzetet.  A  történelem  bi- 
zonysága szerint  a  demokráciához  csak  fokozatosan  lehet  ha- 

ladni;  az  ugrás  mindig  a  demagógiához  vezet,  a  mi  speciális 
esetünkben  a  nemzetiségi  demagógiához.  Már  pedig  mindenféle 
demagógia  inkább  az  abszolutizmus  útját  egyengeti,  semhogy  a 
szabadságét. 

Több  bizottsági  tag,  köztük  Návay  Aladár  t.  képviselő  ur 
is,  bár  maga  is  bajnak  mondja  az  ugrást,  mégis  elkerülhetetlen- 
nek tartja  azt,  mivel  évtizedeken  át  nem  fejlesztettük  választó 
jogunkat  és  túlságosan  elmaradtunk  a  nyugateurópai  nagy  nem- 
zetek mögött.  Attól  félek,  mi  összetévesztjük  az  okot  az  okozat- 
tal. A  nyugateurópai  nemzeteket  nem  a  demokrácia  tette 
nagyokká,  hanem  a  nagyságuk  tette  őket  demokratákká!  Adják 
meg  Magyarországnak  a  gazdagságot,  a  műveltséget  és  a  faji 
egységet,  amellyel  Nagy-Britannia  vagy  Franciaország  már  akkor 
is  birt,  mikor  ott  még  szó  sem  igen  volt  demokráciáról  és  nincs 
az  a  széleskörű  választójog,  amelyet  én  nagy  örömmel  meg  nem 
szavaznék. 

És  ne  felejtsük  el  a  következőket:  minden  ép  kézlábu  állam- 
ban vannak  centripetális  és  vannak  centrifugális  hatású  intéz- 
mények, amelyek  kölcsönösen  egyensúlyban  tartják  egymást.  A 
centripetálisok  a  polgárok  egyéni  szabadságát  megnyirbálják  a 
köz  javára,  viszont  a  centrifugálisok  a  szabadságjogok,  amelye- 
ket a  jól  megépített  állam  enged  a  közfegyelem  rovására),  hogy 
elviselhetőbbé  tegye  polgárainak  életét.  Centripetális  hatású 
intézmény  az  európai  államokban  először  a  hadsereg,  amely 
mindenütt  a  világon  a  nemzeti  gondolat  férfias  bajvívója,  azután 
az  állam  kezében  centralizált  közigazgatás,  továbbá  az  állami 
rendőrség  és  végül  az  állami  iskola.  Kérdezem  most  már,  hogyan 
van  az,  hogy  nekünk  az  európai  kultúrállam  összes  kellékei  közül 
épen  csak  a  modern  választójogot  kinálják  fel,  a  hadsereg,  a  köz- 
igazgatás, az  iskola,  szóval  aiz  összes  centripetális  hatású  intéz- 
mények terén  azonban  ázsiai  állapotokat  tűrnek  meg.  Mégis 
csak  gondolkodóba  ejtő  dolog,  hogy  nekünk  ajándékba  hozzák 
a  tüzet  —  amely  hasznos  elem,  amely  nélkül  nincs  is  kultúra,  — 
de  nem  szerelik  fel  a  vízcsapokat. 

Nem  kell  prófétának  lennem,  a  tapasztalás  és  a  logika 
segítségével  is  meg  tudom  magamnak  konstruálni  az  eljövendő 
népparlament  politikai  Magyarországának  képét.  Tudjuk,  ezt  a 
túloldal  is  elismeri,  hogy  a  népparlament  nem  kedvez  a  nagy 
pártok  alakulásának.  Az  a  parlamenti  rendszer,  melyet  a  pártok 

váltógazdaságának  szoktunk  nevezni,  előreláthatóan  meg  fog 
szűnni.  Az  egész  nemzetet  érdeklő  ideák  elvesztik  pártalakíló 
erejüket,  a  nagy  pártok  helyét  csoportok  és  frakciók,  egyes  tár- 
sadalmi rétegek  képviselői  foglalják  el.  A  magyar  nemzet  épületén 
mindig  voltak  bizonyos  rovások  és  repedések,  amelyeket  végleg 
eltüntetni  sohasem  sikerült.  E  repedések  irányában  a  politikai 
társadalom  előreláthatóan  szét  fog  tagozódni,  még  pedig  hosszá- 
ban nemzetiségek,  széltében  pedig  osztályok  szerint.  Ami  a  ma- 
gyar szupremácia  minden  ellensége  előtt  olyan  kedvessé  teszi  a 
radikális  jogkiterjesztést,  az  aiz  a  körülmény,  hogy  a  nemzetisé- 
gek, kezdetlegesebb  kulturális  viszonyaiknál  fogva,  nincsenek 
annyira  társadalmi  osztályokra  tagozódva,  mint  a  magyarság. 
Most  nem  beszélek  a  németajkuakról,  de  tudjuk,  hogy  a  romá- 
nok és  szlávok  nagy  tömege  őstermelőkből  áll,  a  vezető  értelmi- 
ségük is  ebből  az  osztályból  nőtt  ki  és  abban  gyökerezik  ma  is. 
A  magyarságban  pedig  évszázadok  óta  erős  az  osztályellentét. 
Ebből  is  nagy  taktikai  előny  háramlik  a  nemzetiségi  agitációra. 
amennyiben  egyszerre  két  fronton  is  támadhatja  a  magyarságot, 
íaji  és  osztályharc  alakjában,  egyiket  a  másiknak  ürügye  és  leple 
alatt  folytaivá. 

Bizony  Ákos  t.  képviselő  ur  itt  ama  reményének  és  óhaj- 
tásának adott  kifejezést,  hogy  a  magyarság  egységesen  fog 
szembe  szállani  ezekkel  a  támadásokkal.  Azt  hiszem,  ez  a  haza- 
fias kivánság  máris  tárgytalan,  mert  hiszen  a  magyar  radikálisok 
és  a  nemzetiségiek  szövetsége  ma  már  perfektnek  tekinthető. 
Anélkül,  hogy  véresre  kellene  sarkantyúznom  a  fantáziámat, 
nagyon  könnyen  el  tudok  képzelni  az  eljövendő  népparlament- 
hen  olyan  politikai  helyzetet,  midőn  a  magyar  pártcsoportok 
ezeréves  szokásukhoz  hiven  egymást  marcangolják  és  egy  radi- 
kálisokból és  nemzetiségekből  álló  —  bécsi  parancsra  esetleg 
horvátokkal  is  megerősített  —  blokk  lesz  a  döntő  erő  tényező. 
Desbordes  Ernőnek  teljesen  igaza  volt,  midőn  a  nemzetiségek- 
ről beszélve  megállapította,  hogy  nem  az  ellenségeskedésüktől, 
hanem  a  barátságuktól  kell  félnünk.  A  nemzetiségi  blokk  osztrák 
példa  szerint  meg  fogja  fizettetni  a  jó  szolgálatait  és  ha  egyszer 
magyar  pártokkal  szövetkezve,  talán  a  magyar  urak  vezetése 
alatt,  sikerül  engedményeket  kicsikarnia  az  iskola,  a,  közigaz- 
gatás, esetleg  a  bírósági  nyelv  terén,  akkor  itt  a  vég  kezdete, 
megindirl  az  ezeréves  egységes  állam  likvidálása. 

Ha  nemzetiségekről  beszélünk,  akkor  különbséget  szoktunk 
tenni  megbízható  és  megbízhatatlan!  elemek  közt.  Nem  kellemes, 
nem  is  tapintatos  megkülönböztetés,  de  ma,  midőn  első  ízben 
beszélünk  teljes  nyíltsággal  erről  a  kérdésről,  nem  mellőzhető. 
Megbízható  nemzetiség  nekem  az,  amely  az  ethnikai  különbség- 
ből folyó  emberi  és  polgári  jogainak  épségben  tartása  mellett  föl- 
tétlenül az  egységes  magyar  állam  alapján  áll.  Megbízhatatlan 
ebből  a  szempontból  az  a  nemzetiség,  amely  az  ethnikai  különb- 
séget arra  akarja  felhasználni,  hogy  az  állam  fejlődését  föcíera- 
lisztikus  irányba  terelje.  Ebből  a  szempontból  ai  németeket  szok- 
ták a  leginkább  megbízhatóknak  tartani.  Az  összes  nemzetiségek 
közül  én  a  délvidéki  németeket  ismerem  legjobban,  hiszen  ma- 
gam is  az  ő  vérükből  származom,  és  mondhatom,  ez  a  kérdés 
nem  olyan  egyszerű  és  véglegesen  elrendezett,  mint  itt  Buda- 
pesten hiszik. 

Német  birodalmi  és  erdélyi  szász  lapok  gyakran  azt  a  meg- 
állapítást tették  —  persze  szemrehányás  alakjában*  —  hogy  a 
svábok  apatikusok  faji  szempontból,  azért  is  engednek  olyan 
könnyen  a  magyarság  vonzóerejének.  Ez  az  általánosan  elterjedt 
elmélet  merő  tévedés.  A  németek  nem  gyöngeségből,  hanem  tel- 
jesen öntudatosan,  egy  világtörténelmi  processzus  vaskényszere 
alatt  lettek  magyarérzelmüekké.  A  dolog  kevéssé  ismert,  pedig 
jellemző  a  nemzetiségi  kérdések  egész  komplexumára,  azért  rövi- 
den foglalkozni  kívánok  vele. 

1848-ban  az  akkori  osztrák  kormány,  hogy  megnyerje  a 
magyarok  ellen  a  délszlávok  fegyveres  segítségét,  megcsinálta  a 
szerb  Bánátot  és  a  Vojvodinát.  Az  osztrák  politika  akkor  maga 
kijelölte  határait  a  nagyszerb  aspirációknak,  melyeket  70  eszten- 
dővel később  egy  véres  háborúban  le  kellett  megint  törnie.  A 
szerb  Bánát  és  a  Vojvodina  kreálása  a  már  akkor  is  fejlett  kul- 
tnráju  svábokra  nézve  a<zt  jelentette,  hogy  szőröstül-bőröstül  ki 
lesznek  szolgáltatva  a  balkáni  barbárságnak.  A  svábok  ez  ellen 
védekeztek,  fegyvert  fogtak,  a  magyar  seregek  pedig,  amelyek 
a  segítségükre  siettek  és  kiverték  a  szerbeket,  akkor  tulajdon- 
képen Ausztria  szlavizáló  és  a  kulturálatlaoiságot  protegáló  poli- 
tikája ellen  a  német  kulturális  fölényt  védték  meg.  Ausztria  akkor 
karddal  és  puskatussal  verte  a  svábok  fejébe,  hogy  itt  ebben  az 
országban  a  rendnek,  a  biztonságnak  és  a  haladásnak  csak  egy 
őre  -van:  a  magyarság.  —  minden  más  hatalom,  amely  itt  meg 

akarja  vetni  a  lábát,  az  anarchiát  és  a  barbárságot  hozza  magá- 
val. A  svábok  levonták  a  véres  leckéből  a  tanulságot  és  átpártol- 
tak az  osztrák  császár  hűségéből  a  magyar  királyhoz.  Más  nem- 
zetiségeknél is  vannak  megbízható  rétegek,  főleg  a  vagyonosabb 
és  idősebb  gazdák  körében.  Ők  hivek  a  magyarsághoz,  de  — 
ezt  tessék  jól  megjegyezni!  —  addig  lesznek  hivek,  amig  a  ma- 
gyarság hű  lesz  önmagához,  egy  nappal  sem  tovább.  Amig  min- 
den magyar  ember  szolidáris  a  nemzetiségi  kérdésben,  amig  az 
állami  egységet  nem  engedjük  vita  és  alku  tárgyává  tenni,  amig 
él  a  magyar  fajban  az  a  szívós,  impozáns,  mindig  harcra  kész  és 
semmi  áldozattól  vissza  nem  rettenő  akaraterő,  amely  ezer  esz- 
tendeig összefogta  ezt  az  országot.  Amint  ez  az  akaraterő  egy- 
szer puhulni  és  mállani  kezd,  amint  egyszer  alkudozni  és  okos- 
kodni kezd:  széthull  a  vasabroncs.  Ha  a  magyarság  egyszer  maga 
is  nemzetiséggé  lesz  a  nemzetiségek  között  és  többé  nem  állam- 
alkotó  és  államfentartó  nemzet,  ha  a  magyarság  nem  lesz  többé 
maga  Magyarország,  akkor  önök,  t.  urak,  t.  magyar  urak  há-  , 
múlni  és  szörnyűködni  fognak,  mert  látni  fogják,  hogy  emberek, 
családok,  egész  vidékek,  amelyekről  azt  hitték,  szinmagyarok. 
egyszerre  csak  arra  ébrednek,  hogy  ők  tulajdonképen  más  vérből 
eredtek,  nem  magyarok.  A  bánáti  sváb  ma  meghal  a  magyar 
szupremáciáért.  De  ha  egyszer  magyar  pártok,  magyar  politi- 
kusok vezetése  alatt,  megkezdik  az  állami  egység  likvidálását 
akkor  a  németek  becsapottaknak  és  cserben  hagyottalínak  érzik 
magukat;  ha  pedig  a  velük  rivalizáló  bánáti  szerbek  és  románok 
az  ő  kárukra  érvényesülni  tudnak,  akkor  nincs  az  a  földi  hala 
lom,  amely  a  svábokat  vissza  tudná  tartani  attól,  hogy  maguk 
is  nemzetiségi  alapon  ne  szervezkedjenek  és  hogy  részt  ne  kérje- 
nek a  lakmározásból,  amely  az  egységes  magyar  állam  költségén 
folyik.  Iía  egyszer  annyira  lesznek  a  dolgok,  akkor  a  Bánál 
sorsa  még  szomorúbb  lesz,  mint  Erdélyé,  mert  a  gyérszámu  bá- 
náti magyarság  körülbelül  olyan  szerepet  töltene  be  a  Tisza- 
Maros-szögben,  mint  Bukovinában  a  csángók. 

Mindig  irigyeltem  a  boldog  optimistákat,  akik  a  nemzeti- 
ségi kérdést  egy  jó  tanáccsal  szokták  megoldani:  Jól  kell  bánni 
a  nemzetiségekkel,  akkor  majd  szeretni  fogják  a  hazát.  De  hiszen 
a  legvadabb  nemzetiségi  a/gitátor  ma  is  szereti  a  hazát,  ebben 
nincs  semmi  hiba;  a  baj  ott  van,  hogy  ő  haza  alatt  más  valamit 
ért,  mint  mi.  Egyáltalában  tévedés  azt  hinni,  hogy  a  nemzetiségi 

politikus  eltévelyedett,  vagy  bűnbe  esett  embertársunk,  akit  okos 
szóval  és  nyájas  bánásmóddal  talán  még  vissza  lehet  téríteni  az 
egyenes  útra.  Ezekben  az  emberekben  nincs  semmi  bűnös  tudat, 
ők  fanatikus  és  túlnyomó  részben  önzetlen  harcosai  oly  zászló- 
nak, amelyet  ők  szentnek  és  tiszteletreméltónak  vallanak,  apos- 
tolai, ha  kell  mártirjai  egy  állameszmének,  amelynek  a  mi  sze- 
münkben csak  egy  a  hibája:  nem  fér  össze  a  magyar  állameszmé- 
vel és  csak  annak  romjain  valósítható  meg. 

Fölhívom  a  t.  bizottság  figyelmét  A  románok  hazánkban 
és  a  román  királyságban  cimü  brosúrára,  amelyet  épen  most  adott 
közre  a  bizottság  egyik  kiváló  tagja,  Jakabffy  Elemér  képviselő 
társunk.  A  füzet  megállapítja  a  tényt,  amellyel  a  román  köz- 
vélemény is  teljesen  tisztában  van,  hogy  a  magyarországi  román 
paraszt  sorsa  jobb  a  romániai  paraszténál.  A  román  publicisz- 
tika elismeri,  hogy  a  magyarországi  román  ember  vagyonosabb, 
műveltebb,  sőt  azt  is  elismeri,  hogy  erkölcsileg  magasabban  áll, 
mint  romániai  fajtestvére.  Ha  a  jó  bánásmódon  fordulna  a  do- 
log, akkor  az  agyonsanyargatott  és  kiuzsorázott  romániai  pa- 
rasztnak kellene  reánk  magyarokra,  mint  szabadítóira  várakoz- 
nia, az  erdélyieknek  pedig  tüzzel-vassal  kellene  Rumanija  mare 
ellen  védekezniök,  —  sajnos  azonban  nem  a  bánásmódon  fordul. 

Bakonyi  Samu  és  Haller  István  bizottsági  tag  urak  is  han- 
goztatták, hogy  igazságosan  kell  bánnunk  a  nemzetiségekkel. 
Az  igazság  oly  ideál,  amelyért  minden  valamire  való  férfi  kész 
meghalni,  de  hol  az  igazság  a  fajok  harcában?  Nem  tudok  el- 
képzelni olyan  perdöntő  igazságot,  amelyet  két  rivalizáló  faj 
egyformán  igazságnak  tart.  Hiszen  a  demokratikus  szektorból 
tekintve,  nagyon  is  kétséges,  hogy  maga  a  honfoglalás  ténye 
igazságos  volt-e?  Végre  is  erőszakkal,  más  fajok  elnyomásával 
hajtották  végre.  Pedig  az  egész  emberiség  szempontjából,  sőt  ter- 
mészettudományi alapról  tekintve  igazságos  és  erkölcsös  csele- 
kedet volt,  mert  egy  testileg  és  lelkileg  egész  fejjel  kimagasló  nép- 
fajt hozott  a  keleti  törmeléknépek  közé,  egy  fajt,  amely  tudott 
államot  alkotni,  tudott  nemzeti  kultúrát  teremteni  és  amely  év- 
századokon át  védelmezője  volt  a  keresztény  művelődésnek.  Ma 
is  a  honfoglalás  eredményéről  van  szó.  Mindazt,  amit  faji  kiváló- 
ságukkal szereztek  és  védtek  meg  az  ősök,  nekünk  nem  szabat! 
választójogi  matematikával  elveszítenünk. 

Tudjuk,  a  bizottságban  is  elmondották  többen,  hogy  milyen 

hathatós  eszközökkel  dolgozik  a  nemzetiségi  agitáció.  Képviselő- 
választások alkalmával  sok  szó  esik  kormánypresszióról,  aki 
azonban  valaha  választást  vezetett  nemzetiségi  jelölttel  szemben, 
az  tudja,  hogy  mindennemű  kormánypresszió  csak  gyermekes 
kapkodás,  műkedvelő  rögtönzés  azzal  a  rendszeres  és  rettenetes 
erejű  nyomással  szemben,  melyet  a  nemzetiségi  agitáció  ki  tud 
fejteni.  A  nemzetiségi  választó,  aki  oly  választáson,  amelyen 
élére  van  állítva  a  helyzet,  a  magyar  jelöltre  szavaz,  először  is  a 
lelki  üdvösségét  veszélyezteti,  azután  a  vagyonát,  az  egyéni  be- 
csületét (mert  renegátnak  bélyegzik),  sok  esetben  az  életét  is. 
Mit  tud  ezzel  a  szörnyű  nyomással  szembe  állítani  a  magyar 
állam? 

Egyszer  a  szülővárosomban,  Versecen,  egy  képviselőválasz- 
tás alkalmával,  midőn  nagyon  hangosak  voltak  azok  a  zavaros 
fejű  emberek,  akiket  alldeutschoknak  és  pángermánoknak  ne- 
veznek, elindultam,  hogy  megkeressem  a  magyar  államot.  Nem 
találtam  meg! 

A  közigazgatás  a  sváb  és  szerb  polgárság  kezében  van.  A 
rendőrség  városi.  Állami  iskola  akkor  még  nem  volt,  csak  köz- 
ségi és  felekezeti.  Hol  van  a  magyar  állam?  Talán  a  katonai  lak- 
tanyában? De.  hiszen  tudjuk,  hogy  a  katonatisztnek  nálunk  nem 
szabad  politizálnia.  Ez  a  tilalom  azonban  a  valóságban  csak  a 
magyar  katonatisztre  vonatkozik;  a  horvátok,  oláhok,  csehek 
többet  politizálnak,  mint  mi  itt  valamennyien  összevéve.  Azl 
mondhatná  valaki:  a  magyar  állam  a  királyi  ügyész.  Az  ügyész 
kezére  azonban  csak  az  a  nemzetiségi  agitátor  kerül,  aki  akar: 
legénykedésből,  vagy  mert  szüksége  van  a  martiriumra,  —  de 
mit  tud  az  ügyész  arról  a  csendes  munkáról,  amely  a  bankbürók- 
ban,  az  iskolában  és  az  egyházban  folyik?  Bele  kellett  végül  is 
nyugodnom,  hogy  a  magyar  államot  a  finánc  és  az  adóvégrehajtó 
képviseli. 

Nehrebeczky  György  és  Haller  István  bizottsági  tag  urak 
azt  mondták,  hogy  kérlelhetetlenül  üldözni  kell  a  nemzetiségi 
túlkapásokat.  Jól  van,  üldözni  kell,  de  ki  üldözze  és  mivel  ül- 
dözze? Hungária  asszonynak  béna  a  két  keze,  ő  nem  tud  sem 
sújtani,  sem  védekezni.  Azért  időztem  olyan  hosszasan  ennél  a 
tárgynál,  mert  ugy  érzem,  emberfölötti  és  jövő  nemzedékekre  is 
kiható  felelősséget  vesz  a  vállára  az,  aki  megcsinálja  ezt  a  vá- 
lasztójogot, anélkül,  hogy  a  közigazgatás  államosításával  és  a 
hadsereg  kérdésének  rendezésével  megerősítené  a  magyarságot. 

Ha  fölvetjük  a  kérdést,  mért  kell  ezt  a  törvényt  most,  a 
háború  közepén  keresztülhajtanunk,  akkor  két  okot  szoktak  em- 
líteni: a  király  akaratát  és  a  világáramlatot,  a  korszellemet. 

Ismerem  és  elismerem  a  világáramlatok  erejét,  meg  kell 
azonban  állapítanom,  hogy  a  mostani  világáramlat,  amely  bele- 
szól a  magyar  törvényhozás  munkájába,  egy  pár  fölötte  gyanús 
szimptomát  mutat.  Az  egyik  az,  hogy  ugyanakkor  kezdte  a  nem- 
zetiségi kérdést  mozgatni,  mikor  az  entente  bekerítő  politikája 
megindult.  A  másik  az,  hogy  az  entente-sajtó,  a  világ  legdusabban 
fizetett  és  legjobban  szervezett  agitáló  sajtója,  ugy  össze  van  nőve 
ezzel  a  világáramlattal,  hogy  az  ember  azt  sem  tudja,  hol  kezdő- 
dik a  világáramlat  és  hol  végződik  a  sajtó-kampány.  |A  harmadik 
gyanús  szimptoma  az,  hogy  a  világáramlat,  különösen  annak 
nemzetiségi  vonatkozásaiban,  ha  entente- állam  területére  lép, 
egészen  másképen  viselkedik,  mint  mikor  a  magyar  állam  terü- 
letér lép. 

A  korszellem  szói  a  magyar  választójog  kiterjesztésével 
összefüggésben  első  izben  egy  külföldi  publicistától  hallottuk, 
Seaton  Watsontól,  a  famózus  Scotus  Viatortól,  aki  egyidőben  az 
elnyomott  magyar  szlávság  bajvívójaként  szerepelt.  Ma  már  két- 
ségtelen, hogy  ez  az  ember,  akit  némely  polgári  radikálisok  feje- 
delmet megillető  tisztelgéssel  fogadtak,  az  entente-politika  ügy- 
nöke volt.  Scotus  Viator  akkoriban  végignézte  a  szakolcai  válasz- 
tást, Szakolcán  szerzett  tapasztalatairól  beszámolt  az  angol  kö- 
zönségnek és  emlékszem,  a  legfeltűnőbb  attrocitás,  amelyet  ta- 
pasztalt, egy  csendőrpofon  volt,  amelyet  egy  tót  választó  kapott. 
Mindenesetre  durvaság,  amely  példás  büntetést  érdemel.  Én 
akkoriban  válaszoltam  Scotus  Viatornak  egy  francia  nyelvű 
folyóiratban  és  válaszomat  a  párisi  Matin  is  lenyomatta.  Vála- 
szomban ki  akartam  mutatni,  hogy  az  angol  publicista  egész  el- 
járása rosszhiszemű  s  azért  a  szakolcai  esettel  szembe  állítottam 
a  denshawaii  esetet,  a  magyar  attrocitás  vakondturásával  szembe 
az  angol  attrocitás  Himalaya-hegyét.  Az  eset  igen  jellemző  arra, 
hogy  milyen  különbözőképen  szokták  a  nagy  kultúrnépek  az  er- 
kölcsi törvényeket  magukra  és  másokra  alkalmazni,  azért  rövi- 
den foglalkozom  vele.  Denshawai  kis  fellah  falu  a  Nilus  deltájá- 
ban. 1906  augusztus  havában  angol  tisztek  jelentek  meg  a  falu- 
ban, hogy  a  benszülöttek  házigalambjaira  vadásszanak.  A  fel- 
Iahok  tiltakoztak  a  furcsa  sport  ellen,  csődület  támadt,  a  tojón- 

gásban  elsült  az  egyik  katonatiszt  vadászfegyvere  és  súlyosan 
megsebesített  egy  fiatal  asszonyt.  A  benszülöttek  most  már  kö- 
vekkel dobálták  a  tiszteket,  egyiknek  el  is  törött  a  keze,  a  többi 
megfutott  és  ezek  közül  egyik,  miután  több  kilométert  szaladt  a 
nyári  hőségben,  agyvérzést  kapott  és  halva  rogyott  össze. 

Cromer  lord,  az  akkori  angol  vicekirály,  ugy  találta,  hogy 
az  eset  nem  használ  az  angol  fegyveres  hatalom  tekintélyének. 
Bíróság  szállt  ki  Denshawaiba  és  Ítéletet  hozott.  Az  Ítélet  —  ez 
nem  egy  rémregényből  való  fejezet,  hanem  az  angol  koloniális 
politika  egyik  epizódja  —  a  következő  volt:  négy  embert  felakasz- 
tottak, kettőt  életfogytiglani  fegyházra  ítéltek,  hatot  egyenkint 
hét  esztendei  fegyházra,  hármat  egyenkint  egy  évi  kényszermun- 
kára és  50  botra,  ötöt  csak  50  botra  Ítéltek.  Az  angol  sportembe- 
reknek volt  egy  benszülött  vezetőjük,  aki  a  perben  mint  tanú 
szerepelt.  Ő  azt  vallotta,  hogy  a  tisztek  kétszer  a  tömegbe  lőttek. 
Az  angol  biró  azt  kérdezte  a  tanutói,  nem  fél-e  ilyet  mondani? 
Mire  a  tanú  igy  válaszolt:  «Senki  a  földön  meg  nem  félemlíthet 
engem;  ami  igaz,  az  igaz  marad !»  Ezt  az  embert  a  bíróság  meg- 
sértése cimén  fegyelmi  büntetéssel  sújtották:  két  évi  kényszer- 
munkát és  50  botot  kapott.  A  denshawaii  esetet  az  angol  alsóház- 
ban szóba  hozta  egy  ir  képviselő,  a  ház  azonban,  még  pedig  ugy- 
annak konzervatív,  mint  liberális  oldala,  tudomásul  vette  Cromer 
lord  jelentését,  amely  szerint  «a  büntetés  igazságos  és  szükséges 
volt»,  és  napirendre  tért  az  eset  fölött. 

Mondanom  sem  kell  talán,  hogy  én  abban  a  véres  brutali- 
tásban, amellyel  Nagy-Britannia  a  hatalmi  körébe  jutott  idegen 
fajokat  megfékezni  szokta,  nem  látok  követendő  példát.  Ha  Ma- 
gyarországot csak  ilyen  eszközökkel  lehetne  fentartani,  mint  a 
brit  világuralmat,  akkor  nem  volnék  rá  büszke,  hogy  magyar  va- 
gyok. Azt  hiszem  azonban,  mégis  csak  nagy  naivitás  tőlünk,  ha 
ezeket  tudva,  komolyan  vesszük  a  brit  publicisztika  szemforgató 
leckéztetéseit. 

Igen  előkelő  szájból  hangzott  el  itt,  hogy  az  egész  világ  tele 
van  a  nemzetiségek  emancipációjának  követelésével.  Precízeb- 
ben igy  lehetne  ezt  formulázni:  az  egész  brit  sajtó  tele  van  vele... 
Az  írek,  a  világ  legboldoglalanabb  népe,  nemrégiben  tettek  isi 
emancipációs  kísérletet  és  Nagy-Britannia,  az  angol  sajtó  lelkesd 
aszisztenciája  mellett,  gépfegyverekkel  és  ágyukkal  némította  el 
őket  Dublin  utcáin.  A  nyugati  kulturállamok   a   saját  hatalmÉ 

szférájukban  a  legkíméletlenebb  nacionalista  és  imperialista  po- 
litikát folytatják,  —  korszellemről,  világáramlatról,  nemzetiségek 
emancipációjáról,  kis  népek  jogáról  akkor  beszélnek  és  irnak, 
ha  bele  akarnak  avatkozni  idegen  állam  belügyeibe. 

Elődeink  nem  egyszer  állottak  szemben  világáramlatokkal, 
de  ők  nem  a  világ  fejével,  hanem  magyar  fejjel  gondolkoztak. 
A  humánus  és  fölvilágosodott  II.  József,  akit  kortársai  a  nép- 
császárnak neveztek,  a  korszellem  nyomása  alatt  cselekedett, 
midőn  a  szó  akkori  értelmében  modern  európai  államot  akart 
csinálni  Magyarországból,  amelyet  ázsiai  mocsár  vett  körül.  Elő- 
deink ellentállottak  neki,  mert  attól  tartottak,  hogy  ha  a  császár 
elpusztítja  az  ázsiai  mocsarat,  vele  pusztul  a  magyarság  is.  ők 
ugy  vélekedtek,  az  igazi  loyalitás  az,  amely  a  nemzeten  keresztül 
szolgálja  a  dinasztiát.  Mert  minél  erősebb  a  nemzet,  annál  erő- 
sebb  a  király.  Ez  volt  a  felfogás  Magyarországon,  valahányszor 
nem  udvaroncok,  hanem  államférfiak  vezették  az  ügyeket. 

Tisztelt  Bizottság!  Szorongó  szivvel  látom,  hogy  a  nemzet 
sorsdöntő  óráit  éli.  A  mi  nagyszerű  népünk  künn  a  csatatereken 
megoldotta  a  magyar  problémát.  Dicsőséges  utakat  vágott  a  nem- 
zet jövendő  haladásának,  legázolt  minden  akadályt,  amely  a 
nemzeti  élet  teljessége  elé  állott,  megoldotta  még  a  nemzetiségi 
kérdést  is.  A  rettenetes  szláv  nyomás,  amely  északi  határunkra 
nehezedett,  engedett,  a  román  és  szerb  agitáció  tűzfészkei  fel 
vannak  dúlva.  Ha  ezek  a  tények  érvényesülhettek  volna,  akkor  a 
legközelebbi  képviselőválasztásokon  román  vagy  szláv  nemzeti- 
ségi agitátor  nem  is  mert  volna  mutatkozni  a  falvakban.  De  most 
mindez  megváltozott.  jAz  a  veszedelem  fenyegeti  az  országot, 
hogy  amit  a  nép  jól  megcsinált,  azt  mi  politizáló  urak  el  fogjuk 
megint  rontani.  Mi  uj  életre  galvanizáljuk  a  nemzetiségi  kérdést, 
uj  fegyvert  adunk  kezébe,  uj  küzdelemre  ösztökéljük  olyan  tere- 
pen, ahol  előnyösebb  a  helyzete,  mint  a  mienk. 

Tisztelt  Bizottság!  Itt  két  felfogás  áll  szemben  egymással. 
Mind  a  kettőt  jó  hazafiak,  kiváló  elmék  képviselik.  Kinek  van 
igaza:  nem  olyan  könnyű  eldönteni.  De  semmiesetre  sem  lehet  a 
kérdést  olyan  kényelmesen  eldönteni,  mint  tette  Nehrebeczky 
képviselő  ur,  aki  azt  mondta,  ő  nem  tartja  lehetségesnek,  hogy 
akkor,  mikor  a  nemzeti  élet  teljességeért  évtizedek  óta  küzdő  fér- 
fiak foglalnak  helyet  a  kormányban,  amikor  helyrehozhatlan 
nemzeti  érdekek  forognak  kockán,  ezek  megfeledkeznének  a 
nemzettel  szemben  való  felelősségükről!  . 

Magam  sem  tartom  lehetségesnek,  hogy  m<a,gyar  politiku- 
sok megfeledkeznének  a  nemzetnek  tartozó  kötelességükről,  ez 
a  meggyőződésem  azonban  csak  akkor  lehetne  reám  megnyug- 
tató hatással,  ha  tudnám,  hogy  akik  ma  helyet  foglalnak  a  kor- 
mányban, azok  egyszersmind  csalhatatlanok  is.  Sajnos,  ezt  nem 
tudom.  Sőt  ellenkezőleg,  ha  végigtekintek  az  elmúlt  tiz  esztendő 
parlamenti  történetén,  akkor  azt  találom,  hogy  ez  az  idő  a  be 
nem  vált  számítások,  a  férfiasan  bevallott  tévedések,  a  csalódá- 
sok és  kiábrándulások  szakadatlan  láncolata  volt.  Hát  szabad-e 
Magyarország  jövőjét  emberi  tévedések  lehetőségének  kitenni? 
A  képviselőházban  Hegedűs  Lóránt  t.  barátom  már  rámutatott 
a  különbségre,  amely  a  mi  és  az  önök  esetleges  tévedése  között 
van.  Én  a  magam  részéről  hozzáteszem  még:  ha  mi  tévedtünk, 
akkor  önök  nem  veszítettek  sokat,  csak  egy  csomó  hosszú  beszé- 
det kellett  végighallgatniok,  —  sokan  önök  közül  ezt  is  a  köny- 
nyebbik  végéről  fogták,  amennyiben  óvakodtak  attól,  hogy  itt 
megjelenjenek  —  ha  azonban  önök  tévedtek,  akkor  Magyar- 
ország olyan  lejtőre  kerül,  ahonnan  soha  többé  nem  tudják 
visszahozni  az  egységes  állam  magaslatára. 


A  cholmi  kérdés 

A  cholmi  kérdés,  anieJy  Oroszország  hivatalos  köreit  és 
közvéleményét  a  háború  előtt  oly  soká  foglalkoztatta,  az  orosz 
és  az  ukrán  békekötés  alkalmából  ismét  felszinre  került.  Azelőtt 
az  oroszok,  lengyelek  és  ukránok  közvéleményét  izgatta,  ma  már 
szélesebb  körben,  a  központi  hatalmak  országaiban  is  érdeklődés 
tárgyává  lelt.  Az  ukránok  nemzeti  életében  egykor  fontos  szere- 
pet játszott  Cholm  s  igy  érthető,  hogy  ragaszkodnak  hozzá,  vi- 
szont a  lengyelek  (1377-től)  sok  évszázadon  át  birtokolták  s  a 
politikai,  gazdasági  és  kulturális  élet  szálaival  oly  szorosan  fűz- 
ték magukhoz,  hogy  bizony  még  több  joggal  vallhatják  a  ma- 
gukénak. 

A  «cholmi  tartomány»  (cholmscsina)  jelentőségét  s  a  len- 
gyel-ukrán viszály  okait  csak  a  történet  világítása  mellett  ért- 
jük meg. 

A  keleti  szlávok,  vagyis  a  mai  oroszok,  ukránok  és  fehér- 
oroszok ősei  a  VIII — IX.  században  számos  törzset  alkottak  és 
saját  külön  főnökeik  igazgatása  alatt  éltek.  Azok  a  törzsek,  ame- 
lyeknek az  egyesüléséből  az  ukrán  nemzet  alakult  ki,  Galicia, 
Cholm,  Nyugat-Podolia,  Nyugat-Volhinia,  Kiev  és  Csernigov  te- 
rületén helyezkedtek  el  és  alakítottak  országokat.  A  kievi  feje- 
delemség (Kievszkaja  ruszj)  kialakulásával  csaknem  egy  időben 
a  mai  ukrán  nyelvterület  délnyugati  részén  is  megalakult  egy 
fejedelemség  Volin  központtal  a  Gucsva  torkolatánál.  Ehhez  tar- 
tozott Galicia  és  a  mai  cholmi  kormányzóság.  A  X.  században  a 
Cholm  vidékén  fekvő  Cservény  lett  a  fejedelemség  székhelyévé 

s  ezért  a  fejedelemséget  Cservenyszkaja  ruszjnak  nevezték.  (Mi- 
vel az  ukránban  a  cserveny-cservonij  vöröset  jelent,  a  latin  kró- 
nikások a  szláv  Cservenszkaja  ruszjt  Rubra  Russianak  nevezték 
el,  ezt  pedig  a  német  történetírók  Rothrusslandra  fordították  le, 
lakosait  pedig  Rothrussen-eknek  kereszetelték  el.  Ebből  további 
szolgai  fordítással  nyelvünkben  a  Vörös-Oroszország  és  vörös- 
oroszok  elnevezések  származtak.  Ez  oly  hiba,  mint  hogyha  a 
Halicsszkaja  ruszjt  vagyis  a  mai  Galíciát  Csóka-Oroszországnak, 
lakosait  pedig  csóka-oroszoknak  neveznők,  mivel  az  ukrán  halica, 
halics  szó  csókát  jelent.) 

^  X.  században  a  délnyugati  ukrán  területeket  a  kievi  feje- 
delemség magához  csatolta,  de  nemsokára  Volodimir  (Vladimír) 
fejedelem  egyik  fiának  adományozta  s  székhelyül  az  elpusztult 
Volin  közelében  a  róla  elnevezett  Volodimir  városát  alapította. 
Akkori  keleti  szláv  szokás  szerint  az  egész  fejedelemségnek  a  fő- 
város után  Volodimirszkaja  ruszj,  latinul  Volodimiria  volt  a  neve. 
Ebből  később  a  rövidebb  Lodomeria  lett.  A  királyaink  címében 
szereplő  Lodomeria  tehát  azt  jelenti,  hogy  Volodimir  földje,  épen 
ugy,  mint  Halics,  a  lengyeles  Galícia,  Halics  földje  vagy  Cser- 
venyszkaja ruszj  —  Cservény  földje,  tehát  nem  Vörös-Orosz- 
ország. Volodimir  (Vladimír)  haláláig  az  összes  ukrán  területek 
Kiev  földjéhez  tartoztak.  Halála  után  fiai  közt  viszály  tört  ki  s 
Kiev  földje  több  részfejedelemségre  oszlott.  Az  ukrán  testvérek 
harcába  Boleslaw  lengyel  fejedelem  is  beavatkozott  s  ezért  ju- 
talmul 1018-ban  Volodimir  egyik  örökösétől  iái  Bug  balpartját, 
azaz  Lodomeria  nyugati  részét,  vagyis  a  mai  cholmi  kormányzó- 
ságot kapta.  De  aj  cholmi  tartomány  csak  öt  évig  maradt  lengyel 
kézen,  mivel  Bölcs  Jároszláv  kievi  fejedelem  visszafoglalta. 

Jároszláv  halála  után  az  igy  egyesített  fejedelemség  ismét 
több  részre  szakadt,  de  Lodomeria  tovább  is  összeköttetésben 
maradt  Kievvel,  mert  a  XII.  század  közepéig  rendszerint  egy  feje- 
delem uralkodott  fölötte  olyképen,  hogy  Kiev  fejedelme  egyben 
Lodomeria  fejedelme  is  volt,  vagy  fordítva. 

A  XII.  század  közepe  táján  Lodomeriai  ismét  önállóvá  lett, 
1198  vagy  1199-ben  kihalt  a  halicsi  fejedelmi  család  s  ekkor, 
(1200)  Román  Lodomeria  királya  Lodomeria  és  Halics  földjét] 
egy  államba  egyesítette.  Az  egyesített  ország  fővárosává  Halicsot 
tette.  Román  halála  után  II.  Endre  magyar  király,  Román  kis- 
korú árváinak  a  gyámja  emelt  igényt  Lodomeria  trónjára  s  a  már 

előbb  (1188)  fölvett  «rex  Galiciae»  címhez  a  «rex  Lodomeriaev 
cimet  is  hozzátette  s  Kálmán  fiát  ültette  ezek  egyesített  trónjára. 
Román  fiai:  Danilo  (Dániel)  és  Vaszilko,  amint  fölcseperedtek, 
igényt  támasztottak  atyjuk  trónjára  s  hosszas  küzdelmek  után 
el  is  nyerték  (jaroslavi  ütközet  1245).  Időközben  a  hadics-lodo- 
ineriai  fejedelemség  északi  és  nyugati  szomszédai  (a  litvánok 
és  lengyelek)  annyira  megerősödtek,  hogy  komolyan  veszélyez- 
tették az  ukrán  fejedelemséget,  miért  is  Danilo  fejedelem  biro- 
dalma súlypontját  északnyugatra,  a  cholmi  földre  helyezte  át. 
ú  alapította  Cholm  városát  1237-ben.  A  halics-volhiniai  krónika 
elbeszélése  szerint  Danilo  vadászás  közben  a  mai  Cholm  helyén 
megpihent.  Igen  megtetszett  neki  a  szép  halmos  vidék  (cholm  === 
halom)  s  elhatározta,  hogy  ide  teszi  át  fejedelmi  székhelyét. 
Várost  alapított  és  várat  épített  s  az  egészet  hatalmas  körben 
erős  falakkal  vette  körül.  A  régi  várfal  romjai  még  ma  is  lát- 
hatók félmértföldnyire  Cholmtól  Bilyavina  falu  mellett  és  más- 
félmértföldnyire  Cholmtól  Szlovpje  falu  mellett  egy  bástyának 
a  maradványai  maradtak  meg  (két  14  m.  magas  és  5  m.  széles 
fal).  A  várat  a  litvánok  és  lengyelek  ellen  építette,  mivel  tudta, 
hogy  onnan  fenyegeti  országát  a  legnagyobb  veszedelem.  A  vár 
oly  erős  volt,  hogy  a  tatárok  sem  merték  1253-ban  megtámadni. 
Danilo  ukrán  lakosságot  és  sok  német  iparost  telepített  oda  s 
minden  erejével  rajta  volt,  hogy  minél  jobban  felvirágoztassa. 
Az  ukrovszki  püspökséget  oda  helyezte  át  s  ezzel  fővárosát  nem- 
csak a  politikai,  de  a  vallási  és  szellemi  élet  központjává  is  tette. 
Számos  középületet  emelt  saját  költségén.  A  város  1255-ben  le- 
égett, de  újra  felépítette.  Négy  templomot  is  épített.  Az  Arany- 
szájú Szt. -János  temploma  a  régi  ukrán  művészet  remeke  volt. 
A  halics-volhyniai  krónika  leírása  szerint  csodájára  jártak  nem- 
csak az  ukránok,  de  a  külföldiek  is.  A  templom  többszöri  reno- 
válás után  1802-ben  porrá  égett  az  ukránok  nagy  gyászára*.  Az 
ukránok  nemzeti  tudatában  sokáig  csaknem  oly  nagy  tisztelet- 
nek örvendett,  mint  a  kievi  barlangkolostor,  mert  ezt  a  cholmi 
föld  ukrán  népessége  vallása  és  nemzetisége  szimbolikus  védő- 
jének tekintette.  Az  uj  templom  szintén  búcsújáró  hely,  mert  ott 
őrzik  Mária  csodatevő  képét,  amelyet,  ukrán  legenda  szerint, 
Lukács  evangélista  festett.  Pár  évre  a  város  felépítése  után  a 
tatárok  elpusztították  a  kievi  fejedelemséget  és  Lodomeriának 
vették  útjukat.    Burundaj  khán  azonban  nem  merte  megostro- 

molni,  oly  erősnek  találta  falait  Danilo  mégis  lerombol  la,  meri 
csak  oly  feltétellel  adott  kegyelmet  a  tatár  a  tartomány  lakossá- 
gának. A  cholmi  vár  pusztulása  után  nyitva  állt  iaz  ut  a  litvánok 
és  lengyelek  előtt.  Danilo  1260-ban  meghalt  s  Cholmban  helyez- 
lek örök  nyugalomra.  Nemsokára  testvére  (Vaszilko)  is  meghalt 
s  Danilo  két  fia  osztozott  a  trónon.  Leo  kapta  Halicsot,  Svarno 
meg  Lodomeriát.  Svarno  halála  után  ez  is  Leo  fenhatósága  alá 
került.  Leo  (1264 — 1301)  országa  székhelyét  az  általa  alapított 
Lembergbe  (Leoburg,  Leopolis)  helyezte  át,  de  a  XIV.  század  ele- 
jén Leo  fia,  I.  György  a  Halics-Lodomeriai  birodalom  súlypontját 
ismét  Cholmba  akarta  áttenni,  bár  ő  maga  továbbra  is  Lemberg- 
ben  székelt.  A  délnyugati  ukrán  birodalom  napjai  azonban  már 
meg  voltak  számlálva.  György  fiai  1320-ban  a  Kiev  fölszabadí- 
tásáért vivőit  harcban  hősi  halált  haltak  s  velük  sirba  szállt  a 
halics-lodomeriai  Romanov-dinasztia  két  utolsó  sarja.  Kezdetét 
vette  a  szomszédok  versengése.  A  litvánok  és  a  lengyelek  osztoz- 
tak a  Romanovok  országain.  A  haliesi  és  a  többi  lengyel  kézre 
jutott  ukrán  földek  bojárai  a  XIV. — XV.  század  folyamán  kato- 
likusokká lettek  s  beolvadtak  a  lengyelségbe.  Itt  is  az  történt, 
ami  a  Balkán  bolgárainál  és  szerbjeinél,  akiknek  a  főnemessége 
mohamedánná  s  később  törökké  lett.  Mint  a  Balkánon,  ép  ugy 
az  ukrán  tartományokban  is  csak  a  parasztság  maradt  hű  vallá- 
sához s  ezzel  nemzetiségéhez  is.  Mivel  az  ukrán  köznemesség  és 
a  köznép  vallása  folytán  nem  simult  az  uralkodó  nemzethez,  a 
lengyelek  a  XV.  század  közepétől  kezdve  nem  töltötték  be  a 
lembergi  metropolitai  széket.  A  vallásához  hű  ukrán  polgársá- 
got kizárták  a  városi  autonómiából,  a  nem  katholikus  vallású 
nemesség  elől  pedig  —  mint  más  katholikus  országok  is  —  el- 
zárták a  magaísabb  állami  méltóságokat.  A  nemesség  előkelőbb 
része  lengyellé  lett,  de  a  kisszámú  városi  polgárság  védekezni 
kezdett.  «Egyházi  testvériségek))  (cerkovne  bractvo  confrater- 
nitas)  nevű  egyesületeket  alapítottak  a  nagyobb  városokban: 
Lemberg,  Krasnostaw,  Brest,  Luck,  Cholm  stb.  Az  ukrán  paraszt- 
ság nem  volt  hajlandó  hitet  cserélni,  hisz  ő  a  právoszláviát  épen 
szertartása  és  egyéb  külsőségei  miatt  szerette.  Ezért  a  lengyel 
jezsuiták  egy  összekötő  hidat  eszeltek  ki  az  úgynevezett  egyházi 
unióban.  A  nép  felveszi  a  katholikus  hitet,  de  megtartja  szer-j 
tartását. 

Az  1596.  évi  breszti  zsinat  mondta  ki  az  uniót  s  mert  az 

ukránok  görög-katholikusokká  lettek  s  a  pápa  egyházi  főható- 
sága és  a  lengyel  érsekek  fenhatósága  alá  kerültek.  Ezzel  az 
ukrán  egyház  de  facto  elvesztette  önállóságát  és  függetlenségét, 
de  kétségtelen,  hogy  az  uniónak  sok  előnye  is  volt.  Az  ukránok 
kiszabadultak  Bizánc  lélekölő  formalizmusából,  tanultabb  papok 
vezetése  alá  kerültek  és  a  nyugati  kultúrából  is  elsajátítottak 
egyet-mást.  Áz  1653.  évi  lublini  unió  értelmében  az  egész  Ukrá- 
niát Lengyelországhoz  csatolták. 

Cholmnak  a  rutén  nemzetiség  védelmében  eleinte  fontos 
szerepe  volt.  Az  ukrán  terület  nyugati  részén  feküdt  s  azért  a 
lengyel  befolyásnak  a  legjobban  volt  kitéve.  A  cholmi  « egyházi 
testvériség)),  valamint  ai  püspökség  és  az  ukrán  iskolák  hiven 
ápolták  az  ukrán  nemzetiségi  eszmét  s  bár  sikertelenül,  de  szi- 
vósan  védekeztek  a  lengyelesítő  törekvések  ellen.  És.  igen  érde- 
kes, hogy  a  cholmi  püspökség,  amely  a  XVI.  században  erősen 
ragaszkodott  a  právoszláviához,  később  a  katholicizmusnak  lett 
a  bástyája.  Az  1760-ban  alapított  gör.-kath.  theológiai  intézetből 
a  katholicizmusnak  leglelkesebb  ukrán  apostolai  kerültek  ki. 
Cholmot  azonban  megvédeni  nem  tudták.  Mivel  a  kereskedők, 
iparosok,  hivatalnokok  lengyelek  voltak,  a  város  csaknem  tel- 
jesen ellengyelesedett.  Lengyelország  felosztása  után  Oroszország 
az  orthodoxiát  kezdte  terjeszteni.  Az  unitus  püspököket  elker- 
gette vagy  bebörtönözte,  mivel  ugyanabból  a  felfogásból  indult 
ki,  mint  azelőtt  Lengyelország,  hogy  tudniillik  a  népet  a  vallás 
révén  akarta  az  oroszsághoz  fűzni.  A  keleti  ukránok  elég  köny- 
nyen  szakadtak  el  Rómától,  csak  Cholm  fejtett  ki  erősebb  ellent- 
állást, ugy  hogy  az  orosz  kormány  a  pánszlávisták  ösztönzésére 
kényszereszközökhöz  fordult.  Az  utolsó  ukrán  gör.-kath.  püspö- 
köt, Kuzemszkij  cholmi  püspököt  elmozdította  állásából  s  Orosz- 
ország belsejébe  deportálta,  a  püspöki  széket  pedig  orthodox 
pappal  töltötte  be.  A  püspökük  példáján  felbuzdulva  az  ukrán 
parasztság  sem  akart  hitet  cserélni,  mire  «a  többiek  okulására* 
sokat  agyonlőttek  s  még  többet  Szibériába  száműztek.  Hogy  az 
oroszok  oly  nagy  ellentállásra  találtak,  annak  oka  nemcsak  a  val- 
lási fanatizmusban,  de  a  lengyelek  részéről  nyert  biztatásban  ke- 
resendő. A  lengyel  katholikus  papok  igen  élénk  tevékenységet 
fejtettek  ki  és  sok  ingadozó  gör.-kath.  papot  birtak  rá  katholikus 
hitének  a  megtartására. 

A  cholmi  tartomány  «cholmscsina»  annyira  ellengy elese- 
Magyar  Fi-yelő.  23 

dett,  hogy  1815-ben,  mini  a  lubliní  és  siedleci  kormányzóság  egy 
részéi  :i  kongresszusi  Lengyelországhoz  csatollák.  Ezzel  továbbra 
is  lengyel  befolyás  alatt  maradt.  Mint  a  lublini  és  siedleci  kor- 
mányzóság egy  része  a  varsói  kormányzókerülethez  tartozott  s 
igy  az  aránylag  csekély  számú  ukránság  a  pezsgő  lengyel  szel- 
lemi és  gazdasági  élet  hatása  alatt  tovább  lengyelesedett.  A  len- 
gyel papság  agilációja  folytán  körülbelül  200.000  gör.-kath.  ukrán 
a  róm.-kath.  vallásra  tért  át  s  mivel  Oroszországban  a  katholikus 
vallásnak  lengyel  jellege  volt,  a  katholikussá  lett  ukránok  el- 
lengyelesedtek.  A  právoszlávia  hirhedt  apostola,  a  lembergi 
russzofil-pörből  és  a  máramarosszigeti  právoszláv-pörből  nálunk 
is  jól  ismert  Evlogius  püspök  izgatására  az  orosz  kormány  drasz- 
tikus eszközökhöz  fordult.  Evlogius  álláspontjára  helyezkedett, 
hogy  tudniillik  « ahelyett,  hogy  ellengy élesednének,  inkább  vál- 
janak oroszokká»  s  a  maicionalisták  indítványára  1912-ben  a  lub- 
lini és  a  siedleci  kormányzóságból  kihasított  néhány  « orosz* 
járást  s  abból  a  Cholmi  kormányzóságot  szervezte  s  a  kievi  kor- 
mányzókörzetbe osztotta  be.  Ezzel  kivonták  a  lengyelek  be- 
folyása alól.  Mert  tény,  hogy  a  lengyelekkel  vegyest  és  lengyel 
befolyás  alatt  élő  ukránok  lengy élesedtek.  A  «cholmscsinához>\ 
vagyis  a  cholmi  területhez  tartoznak  a  cholmi,  bilgoraji,  bjelszki, 
wlodavi,  grubieszowi,  zamosci,  konstantinovski  és  a  tomaszowi 
járások.  Maga  Cholm  körülbelül  20.000  lakosú  város.  Lakosai- 
nak túlnyomó  többsége  (kb.  65%)  lengyel.  Cholm  tehát,  mint 
minden  más  Ukránia  délnyugati  részén  fekvő  nagyobb  ukrán 
alapítású  város,  amely  több  évszázadon  át  Lengyelországhoz  tar- 
tozott (pl.  Lemberg,  Luck  stb.)  ellengyelesedett. 

A  háború  előtt  Cholmban  erős  právoszláv  és  oroszosító  agi- 
táció folyt.  Az  oroszok  a  püspökség,  theológiai  lyceum,  két  gim- 
názium, nőnevelő-intézet,  «egyházi  testvériség)),  sajtó  stb.,  de 
kivált  a  közigazgatás  utján  erős  agitációt  folytattak,  az  ukránok- 
nak azonbam  még  egy  helyi  lapjuk,  vagy  bármilyen  helyi  egye- 
sületük sem  volt.  A  kormányzóságban  itt-ott  alapítottak  néhány 
«proszvita»  nevü  közművelődési  kört,  ezek  azonban  tagok  cse- 
kély száma  és  érdeklődés  hiánya  folytán  nem  fejthettek  ki  ha- 
tásos működést. 

Az  ukránok  a  történeti  és  néprajzi  jogra  való  hivatkozással 
a  békeszerződésben  az  egész  cholmi  kormányzóságot  követelték. 

A  rövid  történeti  áttekintésből  kitetszett,  hogy  Cholm  haj- 

danában  ukrán  volt,  de  azután  ellengyelesedctt,  ami  nem  annyira 
a  lengyelség  erőszakos  politikájának,  mint  inkább  a  földrajzi 
(s  ezzel  kapcsolatos  közgazdasági)  tényezőknek  természetes 
következménye  volt.  A  természet  délkelethez,  a  Fekete-tenger- 
hez fűzte  Ukrániát  s  ezért  nem  nyugat,  hanem  kelet  felé  fejlő- 
dött és  fejlődik.  A  cholmi  kormányzóság  a  Balti-tenger  meden- 
céjéhez (a  lengyel  Visztula  vízrendszeréhez)  tartozik,  a  lengyel- 
ségnek torkában  fekszik  és  épen  azért  földrajzilag  a  lengyel 
és  nem  az  ukrán  államnak  része.  Hogy  politikailag  hová  fog 
tartozni,  ma  még  nem  tudhatjuk,  annyi  azonban  bizonyos,  hogy 
csak  mesterséges  és  erőszakos  uton  lehetne  a  lengyel  befolyás 
elől  elzárni.  Hogy  tehát  Cholm  és  vidéke  ellengyelesedett,  annak 
elsősorban  a  természeti  viszonyokban  találjuk  meg  a  magyará- 
zatát. Galiciának  .is  a  nyugati  és  középső,  vagyis  a  Visztula  me- 
dencéjéhez tartozó  része  lengyelesedett  el,  mig  a  keleti  rész,  jól- 
lehet épen  olyan  lengyel  befolyás  és  uralom  alatt  állott,  meg- 
őrizte ukrán  jellegét. 

A  cholmi  kormányzóságban  az  ukránság  arányszámát  Rud- 
nyckij  «Ukrania»  cimü  művében  (148.  1.)  a  következőkben  álla- 
pítja meg:  a  cholmi  kerületben  38%,  a  bilgorajszkiben  22. 
bielskiben  48,  wlodaviba/n  64,  grubieszowiban  66,  zamosciben  0, 
konstantinowiban  22,  tomaszowiban  52.  Bár  Rudnyckij  adatai 
túlzottak,  mégis  az  ő  —  sok  tekintetben  igen  jeles  —  munkájára 
hivatkozom,  mivel  ennek  alapján  (134.  1.)  állapították  meg  Tar- 
nogrodtól  észak  felé  az  ukrán-lengyel  haitárt.  Mint  a  szláv  irók 
általában,  ő  sem  tud  teljesen  elfogulatlanul  irni.  Hazai  példák- 
kal fogom  illusztrálni  eljárását.  Rudnj'ckij  a  történeti  és  néprajzi 
tények  ellenére  a  magyar-ruténeket  is  ukránoknak  nevezi.  Ukrá- 
nia  térképén  pedig  7  északkeleti  megye  is  ott  díszeleg,  mint  ukrán 
föld,  az  ő  elnevezése  szerint  Maigyar-Ukránia,  jóllehet  a  7  megye 
rutén  lakossága  az  összes  népességnek  csak  a  22 — 24% -át  al- 
kotja! Mennyi  elfogultság  és  tájékozatlanság  kell  ahhoz,  hogy 
ruténeket  keressen  Nagykároly  (Szatmár  m.)  és  Nyíregyháza 
(Szabolcs  m.)  vidékén,  vagy  hogy  ukrán  városoknak  nevezze  a 
magyar  Ungvárt  és  Munkácsot.  Ez  ellen  az  említett  városok  egész 
lakossága  felekezeti  különbség  nélkül  tiltakozna,  ha  kérdést  in- 
tézne hozzájuk.  Ilyen  elfogult  a  lengyel-ukrán  nyelvhatár  meg- 
állapításánál is,  épen  azért  nem  lehet  biró  a  cholmi  kérdésben. 

A  cholmi  kérdés,  véleményem  szerint,  még  sokáig  nem  lesz 

elintézve.  A  szlávok  szeretnek  perlekedni  és  egyik  jellemző  gyön- 
géjük, hogy  más  szlávok  rovására  akarnak  erősödni  és  terjesz- 
kedni. Az  ukránoknak  sok  szép  és  szent  nemzeti  emlékük  és 
hagyományuk  fűződik  Cholmhoz,  viszont  a  lengyelek  földrajzi 
helyzetük,  továbbá  a  politikai  hatalom  és  a  magasabb  kultúra 
eszközeivel  a  maguk  részére  hódítottták  meg.  Az  ukránoknak  az 
a  kivánsága,  hogy  az  eredetileg  ukrán  alapítású,  de  idővel  el- 
lengyelesedett  városokat  ők  kapják  meg,  szerény  kifejezéssel  élve 
—  legalább  is  túlzott. 


Anglia  és  Oroszország 

A  világháború  egy  darabja  vége  felé  jár:  az  orosz  biro- 
dalom történelmi  szerepének  utolsó  jeleneteiben  vonaglik.  Ama 
megrázó  hatás  alól,  melyet  egy  kolosszusnak  zuhanása  előidéz, 
nem  vonhatják  ki  magukat  azok  sem,  akik  ezen  zuhanásnak  köz- 
vetlen eszközei  voltak  és  talán  nem  ismerjük  félre  a  közhangu- 
latot, ha  abban  egy  bizonyos  szánakozást  sejtünk  egy  hiszékeny 
és  könnyen  vezethető  nép  bukása  felett,  mely  vezetőinek  bűnei 
miatt  ily  szörnyen  lakolt.  Szánakozásunk  csak  fokozódik  az 
eddigi  fegyvertárs  közömbösségének  láttára  és  Angliának  eme 
részvétlen  magatartása  fel  kell  hogy  idézze  emlékezetünkben  az 
elmúlt  130  év  történetét,  mellyel  a  mostani  fejlemények  látszó- 
lag oly  kiáltó  ellentétben  állnak.  Alig  képzelhető  a  sorsnak 
nagyobb  iróniája,  mint  a  történeti  szerepek  eme  megfordítása. 
Németország  kardja  adta  meg  az  orosz  birodalomnak  a  kegye- 
lemdöfést, holott  Nagy  Péter  cár  németbarát  uralmától  Bismarck 
^becsületes  alkusz »  szerepéig,  sőt  II.  Vilmosnak  az  orosz-japán 
háboruban  tanúsított  oroszbarát  magatartásáig  Németország 
mindig  az  orosszal  való  őszinte  megértésre  törekedett.  Ellenben 
a  brit  birodalmat,  mely  saját  növekedésével  együtt  gondosan 
növesztette  az  «orosz-veszély»  rémképét,  mely  másfél  évszáza- 
don át  mindig  a  muszka  medve  bőréről  álmodott,  most  Orosz- 
ország katasztrófája  a  szövetségesek  táborában  találja.  Csupán 
a  hatóerők  mélyebb  szemlélése  mutatja  az  elcserélt  szerepek  ál- 
arca alatt  a  változatlan  alapelveket  s  engedi  sejtenünk  azt  az 
-óriási  uralkodni  akarást,  mely  még  a  vízfolyást  is  megfordítja 

medrében,  ha  a  közvetlen  uton  nem  érheti  el  célját.  Nem  les/ 
talán  érdektelen  eme  küzdelmek  rövid  ismertetése. 

Amint  mondtuk,  az  «Orosz-veszély»  politikája,  az  európai 
diplomácia  eme  kedvelt  gyermekijesztője,  az  angol  imperializ- 
mus első  alkotása  volt.  Első  terméke  volt  ez  az  igazi  angol  szel- 
lem dekadenciájának.  A  nagy  Chatham  meghalt  és  a  dicsőséges 
szemtől-szembe  háborúk  kora  lejárt.  Amit  közvetlen  hódítások 
utján  meg  lehetett  szerezni,  az  már  megvolt:  Keletindia,  Kanada,, 
francia  Északamerika,  Nyugatindia  stb.  Miután  pedig  bátorság- 
gal nem  lehetett  többre  menni,  jött  a  félelmek  kora,  a  veszélyek 
politikája.  Pittnek  ugyan  elég  messzire  kellett  fáradnia,  ami^ 
ezt  a  veszélyt  megtalálta:  az  akkor  fejlődőben  levő  Oroszország 
még  semmi  érintkezést  nem  mutatott  a  brit  érdekekkel,  de  már 
kezdte  mutatni  későbbi  nagyságának  körvonalait.  Katalin  cárnő 
1788-ban  megtelte  az  első  lépést  Törökország  felosztása  felé.  Az 
oroszok  a  már  3  évig  tartó  török  háborút  eredményes  békével 
akarják  befejezni,  mikor  Pitt  közbelép.  Szövetkezik  Porosz- 
országgal és  Hollandiával  s  kényszeríteni  akarja  a  cárnőt,  hogy 
Oczakow  török  várra  és  kerületére  formált  igényéről  mondjon  le. 
Ez  volt  az  első  eset,  hogy  Anglia  a  saját  érdekeitől  látszólag  távol- 
álló  népek  sorsára  igyekezett  befolyást  gyakorolni  és  a  nemzetek 
vitájábam  döntő  bíróként  fellépni;  ez  volt  az  első  kisérlel  egy 
izoláló  és  bekerítő  szövetség  létrehozására;  ez  volt  az  első  tuda- 
tos kifejezése  az  «európai  egyensúlya  eszméjének,  melynek  mint 
öncélnak  egy  nagy  háborút  kellett  volna  igazolni;  ez  volt  egy- 
szersmind az  első  fellépése  a  titkos  diplomáciának.  Pitt  ugyanis 
összes  lépéseit  csak  akkor  hozta  a  törvényhozás  élé,  midőn  már 
az  ultimátumot  is  elküldte  s  csak  a  megüzenendő  háború  eszkí 
zeinek  megszavazásáról  lehetett  sző. 

Az  angol  imperializmus  és  az  angol  liberalizmus  első  ösz 
szecsapása  még  az  utóbbinak  fényes  diadalával  végződött.  Pitt 
az  «orosz-veszély»  és  az  «európai  egyensuly»  elveit  igyekezett 
ugyan  a  legmegkapóbb  alakba  öltöztetni;  hangsúlyozta  a  szövet 
ségnek  tisztán  védelmi  jellegét,  melynek  célja  csak  amaz  eszm 
megvalósítása,  hogy  a  szárazföldön  egyik  állam  se  tehessen  ol 
hatalomraj  szert,  mely  a  többiek  biztonságát  fenyegetné,  miutá 
pedig  Oroszország  területnövekedése,  különösen  Törökorszá 
gyengülése  esetén,  a  szövetségesek,  nevezetesen  Poroszország  biz 
tonságát  állandóan  veszélyeztetné,  az  egyensúlyt  szükség  eseté 

fegyverrel  kell  megvédeni.  De  az  angol  parlamentben  még  élt  a 
régi  whig-szellem,  azon  férfiak  szelleme,  akik  országuk  becsü- 
letét a  hatalmi  érdekekkel  szemben  is  meg  tudták  védeni,  akik 
az  embertelen  indiai  hódítőkiait  biróság  elé  állították,  akik  a  rab- 
szolgák felszabadításáért  a  leghatalmasabb  kapitalista  befolyás- 
sal szembe  szálltak,  akik  az  elnyomott  amerikai  gyarmatok  szia- 
badságharcát  nyíltan  helyeselték.  Ez  a  párt  teljes  erővel  fordult 
Pitt  ellen.  Az  egyik  vezérszónok,  Sheridan,  maró  gúnnyal  je- 
gyezte meg,  hogy  nem  képzelhető  szomorúbb  látvány,  mint  a 
dicső  Chatham  fia,  ahogy  az  összes  európai  udvarokban  fonja 
cselszövése  szálait  és  a  hatalmak  egyensúlyának  nagymestere- 
ként pózol,  akinek  mint  mindenek  felett  álló  döntőbírónak  egye- 
düli és  kizárólagos  előjoga  volna  saját  rendszerű  szabadalma- 
zott mérlegén  kimérni  és  kiosztani  a  hatalom  azon  részét,  melyet 
az  egyes  országok  népeinek  engedélyezni  kegyeskedik.  A,  legerő- 
sebb szavakat  azonban  a  párt  vezére,  Fox  találtat.  Pitt  állítólagos 
védelmi  rendszere,  úgymond,  abban  állna,  hogy  minden  európai 
államot,  mely  bárminő  okból  erősödni  kezd,  meg  kell  támadni, 
hogy  az  összes  országok  mindig  ugyanabban  az  állapotban  ma- 
radjanak, amelyben  a  védelmi  rendszer  keletkezése  találta  őket. 
«Ha  ez  védelmi  rendszer,  akkor  igazán  szeretném  tudni,  mi  volna 
a  támadó?  Ezen  rendszer  aizt  követelné,  hogy  ha  egy  nép  Ázsiá- 
ban jövedelmező  területeket  szerezne  meg,  ez  elég  ok  volna  a 
hadüzenetre,  hogyha  egy  nemzet  bárminő  okkal  és  móddal  ott- 
hon gyarapodnék  s  ennélfogva  külföldön  nagyobb  erővel  tudna 
fellépni,  azt  rögtön  meg  kellene  támadni  és  visszavetni  előbbi 
szerencsétlen  és  nyomorult  állapotába  otthon  és  megvetettségébe 
a  külföldön.  Sohialsem  gondoltam  volna,  hogy  valaha  egy  ilyen 
pokoli  elvet  kelljen  még  birálríom  a  parlamentben.))  A  titkos 
diplomácia  miatt  pedig  egyenesen  parlamenti  bírósággal  fenye- 
gették Pittet,  aki  a  felzúdult  vihar  elől  kénytelen  volt  meghátrálni 
és  futárt  küldött  az  ultimátum  vivője  után,  visszavonta  összes 
intézkedéseit.  A  cárnő  az  egészet  saját  egyéni  diadalaiként 
aknázta  ki:  Pitt  békés  hangú  előterjesztésére  sértő  választ  adott, 
ellenben  egy  véletlenül  Pétervárott  időző  whig-államférfiut  ki- 
tüntetésekkel halmozott  el  és  Fox  mellszobrát  hálószobájában 
állította  fel.  Az  angol  imperializmus  kudarca  tökéletes  volt. 

De  Pitt  nem  volt  az  az  ember,  aikit  egy  parlamenti  vereség 
kedvenc  eszméjétől  eltántoríthatott  volna.    Az  « európai  egyen- 

suly»  elve  az  ő  politikai  egyéniségének  legszemélyesebb  terméke 
volt,  ezt  akarta  ő  az  angol  világpolitika  programmjává  tenni, 
ezzel  akarta  hazáját  a  népek  döntőbirájává  emelni  és  ha  az 
egyik  eszköz  alkalmatlannak  bizonyult,  másikat  próbált  meg. 
Első  kudarca  arról  győzte  meg,  hogy  a  leplezetlen  diktátori  mo- 
dorral nem  boldogul,  levonta  tehát  ennek  tanulságát  s  a  legköze- 
lebbi alkalommal  deklamatórius  eszközökhöz  folyamodott,  ha- 
talmi elveit  jóformán  demagóg  mezbe  öltöztetve.  Az  európai 
egyensúly  eszméje,  úgymond,  a  gyengébbek,  a  fenyegetettek 
megvédése  az  erősek  túlkapásaival  szemben;  igy  lön  ujabb  világ- 
szövetsége az  európai  szabadság  megvédő je  a  francia  köztársa- 
ság ellen.  Még  oroszellenes  politikája  bukását  is  kitűnően  ki- 
használtat saját  céljaira,  az  uj  szövetségben  előkelő  helyet  biz 
tosítva  épen  Oroszországnak,  melynek  erejét  igy  teljesen  Anglia 
szolgálatába  sikerült  állítania  s  midőn  Thierné  a  közelmultat 
tartva  eléje,  kérdőre  vonja,  miként  gondolja  Európa  szabadsá 
gát  épen  ama  cári  önkény  segítségével  megvédhetni,  melyet  még 
nyolc  év  előtt  a  világbéke  legfőbb  veszélyének  állított,  Pitt  szem 
rebbenés  nélkül  visszavág,  hogy  a  szövetséghez  való  csatlakozás 
által  Oroszország  igenis  rendszerváltozásnak  adta  jeleit  és  a  fran- 
cia forradalom  elleni  harcában  méltán  tekinthető  a  népszabad 
ság  bajnokának.  Pitt  ezúttal  a  helyzet  mesterének  bizonyult 
Sikerült  az  «curópai  egyensuly»  elvét  a  fejekbe  belekalapálni  és 
a  világot  egy  fél  emberöltőn  át  tartó  háborúba  keverni,  Orosz- 
országgal együtt,  mely  később  annyiszor  érezte  ezen  európai 
egyensúly  kését  a  torkán.  Aztán  véget  ért  a  népek  szabadságá- 
nak tiszteletére  rendezett  színjáték;  a  főrendező  busás  nyereségé- 
vel visszavonult,  a  kontinensen  pedig  átvette  csendes  birodalmát 
a  szent  szövetség  és  a  bécsi  kongresszus  féktelen  reakciójiai,  mely 
oly  sokban  járult  hozzá  a  cári  abszolutizmus  legszélsőbb  kinövé- 
seihez. A  rettenetes  küzdelem,  melybe  Pitt  a  világszabadság  jel- 
szavával vitte  bele  az  emberiséget,  Metternichet  és  Sándor  cárt 
segítette  hatalomra. 

Anglia  már  ezzel  az  eredménnyel  nem  törődött.  A  napó- 
leoni háborúkkal  fényesen  elérte  minden  célját.  Franciái  verseny- 
társának erejét  végleg  megtörte,  óriási  gyarmatbirodalmát  ujabb 
hódításokkal  gazdagította,  az  egész  világkereskedelmet  magához 
ragadta.  Az  északamerikai  Unió  hataJmas  fejlődése  is  Anglia  for- 
galmát gyarapította,  a  gépek  feltalálása  és  elterjedése  pedig  egy- 

részt  hatalmas  kapitalisztikus  iparát  lendítette  fel,  másrészt  ter- 
mészeti kincseinek  értékét  rohamosan  növelte.  Mindezeket  előre 
kellett  bocsátanunk,  habár  a  tárgytól  eltérni  látszunk,  mert  csak 
így  értjük  meg,  hogy  a  XIX.  század  első  felében  a  teljesen  kor- 
hadt, politikai  és  gazdasági  ziláltságban  vergődő  Európa  rom- 
jain egy  hatalmas,  anyagilag  és  szellemileg  virágzó  Anglia  tró- 
nolt, mely  a  világeseményeket,  amennyiben  azokat  egyáltalán 
figyelemre  méltatta,  játszi  fölénnyel  a  saját  képére  formálta. 
Ilyen  abszolút  túlsúly  tette  csak  lehetővé  azt  aiz  ezerféle  irányú 
politikát,  mellyel  Lord  Palmerston  Angliát  a  kontinensen  oly 
hatalmassá,  de  egyszersmind  oly  népszerűtlenné  tette.  Palmerston 
volt  ennek  a  korát  oly  messze  fölülmúló  Angliának  tipikus  kép- 
viselője. Az  ő  minden  elvvel  játszó,  minden  szelet  kihasználó  tak- 
tikája voltaképen  nem  volt  következetlenség,  hanem  következe- 
tes hódolás  azon  elvnek,  hogy  Anglia  aknázza  ki  m  maga  javára 
minden  politikai  mozzanat  lehetőségeit.  Mint  erős  kapitalista 
ország  államférfia  Palmerston  lelke  mélyén  konzervatív  volt: 
hazájában  a  legmerevebben  elzárkózott  minden  demokratikus 
haladástól.  De  ugyancsak  egyéniségének  eme  kommerciális  vo- 
násából kifolyólag  külföldön  hajhászta  a  népszerűséget,  támo- 
gatta a  népek  politikai,  nemzetiségi  törekvéseit  és  szívesen  ját- 
szotta a  függetlenség  és  haladás  bajnokát,  amig  csak  erkölcsi 
támogatásról  volt  szó.  Ezért  a  kontinensen  a  konzervaitiVek  és 
liberálisok  egyaránt  gyűlölték.  Az  előbbiek  nézetének  gróf 
Ficquelmont,  az  osztrák  abszolutizmus  publicistája  adott  kifeje- 
zést, szemére  hányva,  hogy  a  népekben  liberális  politikai  intéz- 
mények utáni  vágyakat  ébreszt,  ellenben  a  politikai  haladás  elő- 
feltételeit, a  gazdagodás  eszközét,  a!  kereskedelmet  féltékenyen 
elzárja  előlük.  Az  utóbbiak  között  nem  csekélyebb  tekintélyt 
találunk,  mint  Kossuth  Lajost,  ki  méltatlankodásának  adott  ki- 
fejezést, hogy  az  a  Palmerston,  aki  a  magyar  szabadságharc  ide- 
jén visszautasított  minden  közvetítést  a  nemzet  és  uralkodóház 
között,  sőt  az  orosz  intervenciót  hivatalosan  helyeselte,  most  a 
száműzöttek  Lord  Protektoraként  szeretne  pózolni,  hogy  részt 
szerezzen  magárnak  az  emigráció  erkölcsi  sikeréből.  Jókai  egy 
regényhőse,  ki  összes  ellenfeleit  egymással  veszíti  össze,  hogy 
annál  nagyobb  élvezettel  asszisztálhasson  párbajaiknál,  egyszer 
dicsékedve  mondja,  hogy  neki  sohasem  volt  párbaja.  «De  anná! 
többször  voltál  párbajsegéd))  veti  közbe  egy  emberismerő.  Pal- 

merston  is  elég  találóan  «hűséges  palaektartó»-niatk  (az  angol 
ökölviadalok  segédje)  nevezte  magát  a  népek  és  uralkodók  eme 
harcaiban. 

A  Pitt  imperializmusának  morzsáin  megerősödött  cárizmus 
eközben  újból  régi  álma:  a  Boszporus  felé  fordult.  Miklós  cár 
mindent  megtett,  hogy  ehhez  az  összes  hatalmiak  jóindulatát 
megnyerje.  Ausztriát  lekötelezte  a  magyar  szabadságharc  leveré- 
sével. III.  Napóleont  sietett  az  államcsíny  elismerésével  lekenye- 
rezni. Angliának  szabad  kezet  engedett  a  Balkánon  a  görög  sza- 
badságharcnak Törökország  elleni  támogatásában  és  nem  elle- 
nezte, midőn  később  Palmerston  ugyanezen  görög  független- 
séget a  hires  Pacifico-esetben  lábbal  tiporta  és  Piraeust  elfog- 
lalta. Sőt  követte  Palmerstont  zeg-zugos  pályáján  Mohamed  Ali 
elleni  expedíciójában  és  segítette  az  imént  még  felosztandónak 
mondott  török  uralmat  Egyiptomban  helyreállítani.  Két  angliai 
látogatása  alkalmával  valósággal  hajhászta  a  brit  diplomácia 
kegyeit  és  midőn  ennek  birtokában  gondolta  magát,  Seymour 
Hamilton  pétervári  angol  követtel  közölte  iái  «beteg  ember*  örök- 
ségének felosztására  vonatkozó  terveit,  melyek  során  Angliának 
Egyiptomot  szánta.  Az  angol  kormány  minden  nyilatkozat  nél- 
kül zsebrevágta  a  megbecsülhetetlen  értékű  titkot  és  a  cár  ezt 
joggal  magyarázhatta  javaslata  elfogadásának.  Abban  a  hiszem- 
ben,  hogy  most  már  egész  Európával  egyetértésben  cselekszik, 
1  tette  meg  első  lépését,  követelvén  a  portától  fenségjogának  el- 
ismerését a  törökországi  görög-keletiek  felett.  Mekkora  volt 
azonban  meglepetése,  midőn  a  török  ellenállás  mögött  Anglia 
védelme  jelentkezett.  Mielőtt  még  keserves  csalódásából  felocsúd- 
hatott volmai,  a  békéltető  diplomácia  a  szokott  módon  felégette 
mögötte  a  visszavonulás  útját,  ugy  hogy  Palmerston  nagyhangi! 
és  kihivó  ultimátumára  nem  leheléit  más  válasza,  mint  az  em- 
lékezetes szavak,  hogy  Oroszország,  amint  védekezni  tudott 
1812-ben,  ugy  védekezni  tud  majd  1854-ben  is  és  Sinopenál  meg 
semmisíti  a  török  hajóhadat.  Az  angol  közvélemény,  melyet 
Palmerston  szinészies  deklamációi  a  háborús  lelkesedés  paroxiz- 
musába  kergettek,  diadalmámorban  úszott  a  hadüzenet  hirére. 

A  hadüzenet  indokolása  nem  szűkölködött  a  megszokott 
hangzatos  erkölcsi  elvekben.  Palmerston  a  sinopei  támadást  a 
népjog  és  szerződések  megsértésének  állította,  melynek  folytán 
«ö  Felsége  indíttatva  érzi  magát  tekintettel  egy  olyan  szövetsé- 

gesre,  kinek  biztonságát  és  függetlenségét  Európa  békéjére  nézve 
mindig  lényegesnek  tartotta,  továbbá  igyekezvén  Európát  egy 
oly  hatalom  túlsúlyra  vergődésétől  megóvni,  mely  a  szerződések 
szentségét  lábbal  tiporja  és  a  müveit  világ  ítéletéből  gúnyt 
üz  . . . .  stb.,  a  birodalom  becsületéről  és  biztonságáról  gondos- 
kodni.»  Az  ilyen  beszéd  gyújtó  hatása  nem  lehetett  kétséges, 
különösen  a  rövidesen  következő  szilisztriiai  és  gyurgyevói  síke- 
rek után.  A  cél:  az  oroszok  kiszorítása  európai  Törökországból 
el  is  volt  érve,  de  az  angol  harci  kedvet  most  már  nem  lehetett 
fékezni.  A  brit  oroszlán  megtépázta  a  muszka  medvét,  most  már 
nem  szabad  addig  letenni  a  fegyvert,  míg  az  orosz  veszéllyel 
örökre  le  nem  számoltak,  volt  a  jelszó  és  Palmers tonnák  könnyű 
volt  ai  krimi  betörés  tervét  egy  minisztertanácson,  melynek  tag- 
jai, Kinglake  szerint,  aludtak,  keresztülvinni.  Anglia  görögtüzes 
napjai  következtek  ezután;  az  almai  győzelem,  a  balaclavai  hősök 
önfeláldozása,  az  inkermani  csatái  Russel  Haward  színgazdag 
tudósításaiban  olajként  hatottak  a  harci  kedv  tüzére,  míg  a  sze- 
basztopoli  megállás  nem  permetezte  rá  hideg  zuhanyát  és  a  kez- 
dődő kijózanodás  újból  szóhoz  juttatta  a  liberalizmust,  ezúttal 
Gobden  személyében.  « Vájjon  felélesszük-e  Pitt  rég  elavult  frá- 
zisait, hogy  azért  harcolunk,  hogy  kárpótlást  szerezzünk  a  múltra 
és  biztosítékot  a  jövőre  nézve?  .  . .  Ide  nem  azért  jöttünk,  nem 
azért  adóztatjuk  meg  a  népet,  hogy  egyetemes  világboldogítási 
terveket  valósítsunk  meg  és  a  Mindenható  áldását  az  egész  földre 
kikényszerílsük  ...  Itt  az  ideje,  hogy  szélnek  eresszük  a  kor- 
mány nagyhangú  szavalatait  és  azt  az  üres  szóbeszédet,  hogy  az 
egész  világ  szabadságáért  harcolunk.  Épen  azok  az  államférfiad 
kik  lármájukkal  a  közhangulatot  háborús  szenvedélybe  sodor- 
ták, hiszik  és  akarják  ezt  legkevésbbé.»  Csakhogy  Gobden  mö- 
gött már  nem  állott  Fox  hatalmas  pártja  és  meg  kellett  várni 
Szebasztopol  pyrrhusi  sikerét,  mig  a  kielégült  angol  hiúság  haj 
landó  volt  a  rengeteg  áldozattal  és  szenvedéssel  járó  háborút  be- 
fejezni. 

De  a  párisi  béke  nem  vetett  véget  az  angol-orosz  ellentét 
nek,  csak  áttette  tulajdonképeni  színhelyére:  Középázsiába.  A 
krimi  háború  befejeztével  kitöri  a  rettenetes  indiai  szipoy-lázadás 
és  az  angolok  helyes  ösztöne  megérezte,  hogy  ennek  szikrája  a 
szebasztopoli  ágyuk  tüzéből  pattant  ki.  Nana  Szahib  angliai  ki- 
küldötte visszatérőben  szem  tanuja  volt  az  angolok  krimi  nehéz- 

ségeinek  és  hirét  vitte  annak,  hogy  a  győzhetetlen  brit  oroszlán 
meg  van  akadva.  Az  események  összefüggését  lehetetlen  volt 
félreismerni.  A  figyelem  most  kizárólag  keletre  terelődött,  a  Bal- 
kán elvesztette  jelentőségét.  Megkezdődött  a  rettenetes  verseny 
Középázsiában,  az  a  harc,  melyet  Anglia  és  Oroszország  vivtak 
egymással  minden  talpalat  területhódításért,  minden  hajszál  be- 
folyásért Perzsiában,  Tibetben,  Turkesztánban,  Afghanisztánban. 

A  félelem,  hogy  Oroszország  Anglia  indiai  birtokait  ko- 
molyan fenyegethetné,  eleinte  alaptalannak  látszik.  Anglia  még 
fejlődése  kezdetén  ki  tudta  szorítani  Indiából  nemcsak  Hollan- 
diát és  Portugált,  de  a  francia  világbirodalmat  is  s  mit  kellene 
most,  ereje  tetőpontján  tartania  egy  távoli  hatalomtól,  melynek 
.segédforrásai  ezer  és  ezer  mértföldnyire  vannak  tőle  és  melytől 
szinte  legyőzhetetlen  természeti  nehézségek  védik  meg.  A  veszély 
tuíajdonképeni  természetére  a  mi  Vámbérynk  világított  rá  elő- 
ször, kimutatva,  hogy  az  orosz  versenytárs  ereje  nem  is  fegy- 
vereiben, hanem  ama  tulajdonságaiban  rejlik,  amelyek  Európa 
színpadán  csak  hátrányára  válnak,  tudniillik  keleties  természeté- 
ben,  ázsiai  mivoltában,  mondjuk  bizonyos  barbár  színében,  mely 
a  félvad  népek  bizataát,  rokonszenvét  sokkal  könnyebben  meg- 
nyeri, mint  az  angolok  idegenkedő  modora.  Az  angolok  is  meg- 
lepetve látták  eme  feltűnő  sikereket,  de  nem  tudják  megérteni, 
hogy  az  orosz  előnyomulás  eszközei  a  megértés,  a  rokonszenv, 
a  jóindulat,  mellyel  a  nomád  törzseket  magukhoz  láncolják.  A 
kérdés  másik  oldalára  élesen  rámutatott  az  angol  Colquhoun. 
«A  veszély  belülről  fenyeget.  Tulkormányzás,  a  nyugati  intéz- 
mények tapintatlan  erőszakolása,  az  indiai  érdekeknek  kicsinyes 
európai  pártszempontok  alá  rendelése,  esztelen  és  impolitikus 
közigazgatás,  az  uzsora  állami  védelme,  a  nemzeti  érzékenység 
megsértése  és  igazságtalan  adórendszer  elidegenítik  legjobb  bará- 
tainkat, kik  értünk  harcolnának  Pundjabban.  India  rövidlátó 
imperiailisztikus  politika  alatt  görnyed,  mely  minden  módon 
megakadályozza  az  ipar  fejlődését  és  súlyos  adókkal  terheli  a 
küzködő  népet.  A  jelenlegi  uraival  elégedetlen,  elkeseredett  pa- 
rasztság, különösen  az  északi  határon  a  legjobb  alkalmat  nyújtja 
az  orosz  befolyás  érvényesítésének,  melyet,  ha  jobban  közeled- 
nék, bizonyosan  szívélyesen  fogadnának,  sőt  felszabadítóként 
üdvözölnének.  Oroszországban,  különösen  a  középázsiai  tarto- 
mányokban   a    földbirtok    terhei    sokkal    csekélyebbek,  mint 

amilyenek  Indiában,  mert  a  brit  kormány  a  termés  egyötöd 
részét  szedi  és  nem  tesz  különbséget  jó  és  rossz  év  között.  Orosz- 
ország ellenben  csak  egytizedet  szed  és  a  termés  minősége  sze- 
rint engedményekre  hajlandó.  Turkesztán,  Gladstone  szerint, 
az  oroszok  alatt  szemmel  láthatólag  gyarapodott,  ellenben  India 
földmívelő  népének  fele,  mint  Sir  Charles  Elliott  kimutatja,  még 
ma  sem  ismeri  a  jóllakottság  érzését.  Ezért  nem  tudják  egymást 
London  és  Szentpétervár  megérteni. 

A  viszony  ilyen  feszült  volt,  midőn  újra  lángra  lobbant  a 
balkáni  tűzfészek.  A  török  képtelennek  bizonyult  szláv  tartomá- 
nyainak rendbentartására,  a  hatalmak  közbelépése  újból  csak 
a  zavart  növeli  és  megint  Oroszország  beavatkozásához  vezet 
Egész  Európa  visszafojtott  lélekzettel  figyeli  az  ujabb  orosz-török 
párharcot,  mely  már  a  hősiesen  védekező  ozmán  birodalom  buká- 
sával végződik  és  létrehozza  a  san-stefanoi  békét.  Angliában 
ekkor  Beaconsfield  erős  tory  kormánya  volt  uralmon.  Konzer- 
vatív létére  nem  idegenkedett  hatalmát  a  liberálisokkal  szemben 
egy  kalandosan  radikális  választójogi  reformmal  megerősíteni, 
hogy  aztán  zavartalanul  követhesse  nagyravágyó  imperialisztikus 
céljait.  A  hajóhad  újjászervezése,  a  Fidsi-szigetek  annektálása, 
a  győzelmes  Ashanti  hadjárat,  az  indiai  császári  cim  megszerzése 
a  brit  uralkodó  számára  csak  egyes  állomásai  voltak  eme  becs- 
vágyó politikának,  melyet  a  san-stefanoi  béke  újból  a  palmer- 
stoni  probléma  elé  állított.  Beaconsfield  hiven  az  angol  imperia- 
lizmus régi  programmjához  kész  volt  az  oroszt  fegyverrel  is 
visszatartani  Konstantinápolytól  és  tiltakozása  eredménytelen 
maradván,  csakhamar  fenyegetődzni  kezdett.  Az  1876-iki  Lord 
Mayor-ebéden  mondott  beszédében  kijelentette,  hogy  Angliának 
békés  szándékai  vannak  ugyan,  de  egy  ország  sincs  jobban  fel- 
készülve a  háborúra  és  ha  egyszer  igazságos  háborút  akarna  kez- 
deni, kimeríthetetlen  erőforrásokra  támaszkodhatnék  s  nem  kel- 
lene kérdeznie,  vájjon  kibir-e  még  egy  második  vagy  harmadik 
háborút,  hanem  addig  folytatná  a  küzdelmet,  amig  igazát  el  nem 
érte.  A  kihívást,  mely  félreérthetetlenül  Szentpétervárnak  szólt, 
nyomon  követte  a  cár  hasonló  hangú  válasza,  mire  Anglia  a  flot- 
tát mozgósítja  és  Máltában  indiai  csapatokat  gyűjt.  A  háborúi 
láz  hihetetlen  magasra  csap,  a  krimi  «daliás  idők»  visszatértét 
várja  a  fékevesztett  nemzeti  érzés,  a  békepárti  Gladstonet  rend- 
őrség  védi  az  inzultálástól  és  a  varieték  borgőzös  haizafiasságá- 

nak  légkörében  ekkor  születik  meg  a  hires  jingó-dal:  «We  dont 
want  to  hight.»  «Már  megvertük  egyszer  a  medvét»,  zengte 
egész  Albion  és  midőn  a  sovinizmus  boszorkányszombatja  tető- 
pontjára hág  —  fellép  a  német  közvetítés.  «Miért  ne  élhetnének 
Önök  Oroszországgal  békességben?))  kérdi  Bismarck  Beacons 
fieldtől.  És  összeül  a  berlini  kongresszus  és  Oroszország  enged 
és  Törökország  enged  és  Bulgária  enged  és  Románia  enged,  csak 
Angliai  nyer.  Anglia  Cyprust  kapja  vértelen  győzelme  dijául  és 
Beaconsfieldet  a  világ  döntőbirájaként  ünnepli  diadalmámorban 
úszó  hazája.  Csak  később  derült  ki,  hogy  a  berlini  kongresszus 
előre  megbeszélt  komédia  volt,  az  eredményt  Anglia  már  eleve 
biztosította  magának  azzal,  hogy  Törökországgal  is,  Oroszország- 
gal is  külön-külön  titkos  szerződéseket  kötött,  mely  szerint 
Törökországnak  Cyprus  átengedése  fejében  garantálja  kisázsiai 
.birtokait,  viszont  Oroszországnak  igényei  leszállítása  ellenében 
odaígéri  Besszarábiát,  Karszt  és  Batumot.  Így  könnyű  volt  a 
döntőbíró  szerepét  játszani. 

Hol  volt  ezalatt  az  angol  liberalizmus?  Gladstone,  mint 
mondtuk,  az  intervenció  ellen  a  leghevesebb  ellenállást  tanúsí- 
totta, csakhogy  az  ő  agitáció  jában  már  nyoma  sincs  Fox  paci- 
f izmusának  vagy  Cobden  józan  racionalizmusának.  Gladstone 
ellenkezőleg  maga  is  fellengős  erkölcsi  jelszavakat  kap  fel  és  az 
oroszellenes  háborús  izgatásra  egy  törökellenes  háborús  izgatás- 
sal felel.  Szerinte  Angliának  valláserkölcsi  kötelessége  a  szenvedő 
keresztény  török  alattvalók  felszabadítása,  kikért  Oroszország, 
a  nagy  szláv  vérközösség  feje  annyit  tett  és  amely  felé  ezen  szét- 
szórt és  leigázott  szláv  törzsek  joggal  nyújtják  ki  kezüket.  Glad- 
stone a  török  kegyetlenkedésekről  irt  röpiratában,  valamint  a 
berlini  kongresszus  bírálatában  már  tisztán  pánszláv  apostolként 
jelentkezik;  nem  hiányzik  álláspontjából  a  modern  entente-diplo- 
mácia  főjellemvonása,  még  az  Ausztria-Magyarország  balkáni 
missziójának  heves  ellenzése  és  a  magyar  nemzetiségi  viszonyok 
izgató  hangú  bírálata  sem.  Ily  csodás  változáson  megy  keresztül 
a  két  nagy  angol  elv.  A  toryzmus,  mely  aizelőtt  oroszellenes  poli- 
tikát jelentelt  és  csak  a  Boszporus  felé  nézett,  most  Anglia  keleti 
expanziójának  elve  lesz,  a  liberalizmusból  pedig,  mely  minden 
idegen  ügybe  való  beavatkozást  elitélt,  lőn  ama  harckeverő  poli- 
tika, mely  a  pánszlávizmus  óriási  robbantó  erejét  igyekszik 
Középeurópába  beledobni . . . 

A  fejlődés  végső  stádiuma,  mely  már  napjainkba  esik,  ezt 
a  két  szerepet  cserélt  ellentétes  arcot  egy  Janus-fejjé  egyesíti. 
Valljuk  be,  ez  bámulatos  módon  sikerült.  Az  a  rengeteg  ural- 
kodni akarás,  amely  kezét  Nyugatafrikától  és  Mezopotámiától  a 
Spitzbergákíg  nyújtja,  diplomáciájában  egyesíteni  tudta  mindazt 
a  praktikus  eredményt,  ami  az  angol  államművészetből  Pittől 
Beaconsfieldig  és  Foxtól  Gladstoneig  leszürődött.  Az  egyik  olda- 
lon dolgoznak  a  középázsiai  alarmisták  Rawkinsontól  Harford 
Jonesig  és  Lord  Curzonig,  kik  politikai  demostrációkkal,  háborús 
fenyegetésekkel,  benszülöttek  lázításával  és  egyéb  nyilt  és  titkos 
eszközökkel  szorongatják  a  muszkát  Perzsiában,  Tibetben, 
Mandzsúriában,  Afghanisztánbam.  A  másik  oldalon  fraternizál- 
nak  az  entente  cordiale  megteremtői,  VII.  Eduárd  és  Edward 
Grey  diplomatái,  kiknek  emberei  már  az  egyedül  boldogító  pán- 
szlávizmussal egyetértésben  dolgoznak.  Palmerston  még  egy  erős 
Németországot  óhajtott  védelmül  az  orosz  veszedelemmel  szem- 
ben; vájjon  lényegileg  változott-e  az  elv  azáltal,  hogy  a  szerep- 
lők sorrendjét  felcserélték?  A  két  oroszlán  meséje,  akik  kölcsö- 
nösen felfalták  egymást,  bizonyára  nem  látszott  lehetetlennek  az 
angol  diplomácia  előtt,  különösen  amióta  keleten  egy  házi  bacil- 
Iust,  a  sárga  veszélyt  sikerült  saját  céljaira  tenyésztenie. 

« Rágalom  az,  hogy  először  vaktöltéssel  lőttünk:  épen  ez 
lett  volna  az  igazi  életpazarlás  »,  mondta  Napóleon  aana  sortűz- 
ről,  mellyel  1795  október  5-én  a  francia  forradalom  utolsó  hul- 
lámait elsöpörte.  A  középhatalmak  rendőri  expedíciójának  nem 
kevesebb  joga  van  ehhez  a  büszke  igazoláshoz.  Különben  is  a  tör- 
ténelemnek kell  még  világot  deríteni  ama  titkos  erőkre,  melyek  a 
végső  összeomlást  előidézték.  Tény  az,  hogy  sehol  nem  számol- 
tak annyira  egy  orosz  forradalom  kitörésének  szükségességével 
és  biztosságával,  mint  épen  Angliában,  kezdve  John  Stuart  Miilen, 
ki  a  «Szabadság»-ában  egész  praktikus  útmutatásokat  ad  a  cáriz- 
mus pótlására  és  végezve  W.  E.  Bax terén,  ki  egy  kis  művében 
egész  áttekintését  adja  a  várható  orosz  forradalom  bel-  és  kül- 
földi szaktekintélyeinek.  Talán  a  Janus-fej  még  visszaegyszerü- 
södik  és  újra  csak  Pitt  vonásait  látjuk;  legalább  Balfour  legutóbbi 
beszéde,  melyben  a  japán  intervencióval  azonosítja  magát,  ezt  a 
gyanút  igazolja.  A  beszédnek  Oroszország  iránti  mézédes  hangja 
egy  percre  se  tévesszen  meg  bennünket.  A  sírt,  hol  nemzet  sülyedt 
el,  sakálok  és  hiénák  veszik  körül. 


Az  újjáébredő  tatárság. 

Irta  :  Bekir  Szidki.  i) 


A  tatárokról  általában  Európaszerte,  sőt  csaknem  az  egész  vilá- 
gon semmit,  vagy  csak  igen  keveset  tudnak.  A  tatár  név  ma  csupán 
egy  véres  hadjárat  átokkal  terhelt  emlékét  tudja  csak  felidézni  s  a  néha 
igen  felületes  tudományosság  előtt  elvész  a  nevük,  beleolvasztván  őket 
egy  meglehetős  tág  fogalmu  keleti  egyetemességbe. 

Jellemző  az  európaiak  hangulatára,  hogy  egy-egy  átvett  keleti 
kifejezésnek  milyen  értelmet  adnak.  Egy  «horda»  mint  keleti  szó  hal- 
lása elég  arra,  hogy  kunyhókban  lakó  vad  pásztorokat  idézzen  képze- 
lete elé.  Nem  sejti,  hogy  ezek  a  hordák  egykor  hatalmas  és  dicsőséges 
építőmesterei  voltak  a  mi  nemzeti  fénykorunknak  s  nem  gondolja, 
hogy  az  európaiakra  nézve  szomorú  következményekért  nem  csupán 
ezek  a  «hordák»  a  felelősek.  A  Horda,  oszmalinban  Ordu,  magában  véve 
egy  szervezett  hadsereget  jelent.  Az  európai  értelemben  vett  hordákat 
minálunk  is  már  ősidőktől  fogva  megkülönböztettük  az  «ordu»-któl  s 
van  rá  megfelelő  kifejezésünk  is.  Hogy  ezek  a  hordák  mennyire 
reguláris  seregek  voltak,  láthatjuk  az  ozmán-törökök  későbbi  nagy- 
szabású hódításaiból,  melyeket  az  Altun  Ordu  mintájára  szervezett  jani- 
csárok hajlottak  végre.  Aztán  itt  van  egy  másik  ilyen  szó  a  « Jurta ». 
amely  egy  szegényes  kunyhónál  ma  már  nem  jelent  egyebet.  Igaz,  hogy 
a  kirgizek  s  a  turkománok  ilyen  kalibákban  töltik  a  mai  nyomorúsá- 
gos napjaikat.  De  tudhatja-e  vájjon  Európa,  hogy  egykor  Szamarkand, 
Taskend,  Khokand,  Herat  stb.  tatár  városok  gyönyörű  palotáinak, 
medreszeinek  (nevelő-intézeteinek)  nem-e  Jurta  volt  a  nevök.  Mindent 

!)  E  felette  időszerű  sorok  irója,  egy  krírqi-tatár  ifjú,  egyébként  jeles  tatár  poéta,  aki 
egyetemi  tanulmányait,  Odessza  és  Konstantinápoly  után,  másfélév  óta  a  mi  egyetemünkön  foly- 
tatja. Mint  tatár  hazája  ügyének  most  már  magyar  nyelven  is  lelkes  szószólója,  joggal  számit- 
hat érdeklődésünkre  és  eszméi  iránt  való  rokonérzésünkre. 

A  tzerltesatő. 

összevéve,  az  európai  nyelvekben  és  irodalmakban  előforduló  több 
ilyen  szó  csak  azt  mutatja,  hogy  mily  nagy  és  komoly  volt  az  élet- 
halálküzdelem  a  Nyugat  és  Kelet  között.  Ezeknek  a  koroknak  meg- 
voltak a  maga  nagy  tendenciái,  gyűlölete  és  gyűlöltjei.  Az  akkori  világ- 
felfogások nagyon  szűk  keretek  között  mozogtak  s  ma  a  felvilágosodás 
glóriájával  körülfont  huszadik  században  ugyancsak  elfogultak  egy- 
mással szemben  a  népek.  Vájjon  mi  lesz  a  véleménye  a  jövő  század 
emberének,  ha  a  mai  Németországot  a  Times  lapjaiból  ismeri  meg? 

Dacára  a  múltból  reánk  maradt  az  egykori  félelmet  jellemző 
gyűlölködő  és  lenéző  kifejezéseinknek,  érzelmeink  s  különösen  bánatos 
hangulatainknál  fogva  igen  közel  állunk  a  szenvedő  népekhez.  Hosszú, 
századokon  át  tartó  szenvedéseinknek  megvannak  a  maga  kifakadása i 
egy  mélységesen  bánatos,  panaszkodó,  de  mindamellett  reményteljes 
költészetünkben. 

Amióta  az  utolsó  független  tatár  harcos  szótlanul  lebukott  lová 
ról,  ki  voltunk  téve  a  folytonos  sanyargatásnak,  az  asszimilálódás,  a 
végpusztulás  veszedelmének.  Az  orosz  történészek  hálával  jegyzik  föl, 
hogy  Dimitri  Donszkai  a  kulikovai  csata  után,  amelyben  legyőzte 
Szaraj  khánját,  Mamajt,  a  hatalmába  került  területek  tatárjait  szét- 
osztotta Oroszország  belsejébe.  Még  többet  végeztek  később  a  kinjárok, 
cárok,  amelyeket  azonban  a  történelem  már  elhallgat.  A  három  század 
előtt  15  milliót  alig  számláló  oroszság  ma  80  milliós  tömeget  alkot,  ami 
világosan  mutatja  a  török-tatár  és  fin-ugor  népek  gyors  beolvadását. 
Azonban  ez  az  asszimilálódás  nem  egy  magas  kultúra  üdvös  és  fel- 
világosító hatása  volt,  hanem  inkább  politikai  nyomás  és  kíméletlen 
nyers  erőszak  eredménye.  A  híres  orosz  misszionárius  Ilminszkij  buz- 
dítására nyitott  orosz  iskolák  inkább  a  tatárok  nemzeti  ügyeit  segítette 
elő,  mintsem  elfojtotta  volna  a  bennünk  lángoló  nemzeti  öntudatot. 
Ezt  az  oroszok  élükön  Ilminszkijvel  csakhamar  észrevették  és  igyekez- 
tek bezárni,  vagy  nagyon  csekély  számra  csökkenteni  az  ilyen  iskolák 
számát,  de  ez  sem  sikerült.  Az  orosz  politikát  jellemző  tervszerű  butí- 
tás rajtunk  nem  fogott,  s  nem  tudta  elfojtani  azt  a  szent  tüzet,  amit 
faji  összetartásnak  neveznek.  S  nem  tudta  elhomályosítani  nemzeti 
erőinknek  azt  a  fenséges  öntudatát,  amely  most  az  emberiesség  és  nép- 
jogok jelszavával  helyet  követel  magának  az  önrendelkező,  a  szabad 
fejlődést  óhajtó  népek  között.  Parasztjaink  ép  oly  buzgó  tatárok  vol- 
tak, mint  amilyen  lelkes  hazafiak  az  orosz  iskolákból  kikerült  elitjeink. 

Igaz,  hogy  az  ural-altaji  népek  közös  baja  a  kedvező  geográfiai 
helyzet  hiánya  nekünk  kereskedelmi  és  művelődési  téren  különösen 
sokat  ártott,  de  eltekintve  a  nagy  természeti  akadályoktól,  a  török- 
tatár  törzseket  mindig  lehet  egy  egységes,  zárt  tömegben  tartani,  me- 
lyeknek egy  közös  nyelve,  közös  kultúrája    és    szellemi   világa  van. 

Magyar  Figyelő.  24 

Amikor  40 — 45  évvel  ezelőtt  Gaszprinszki  Iszmail  Musza  Krímben 
«Egység  a  nyelvben  és  munkában»  jelszavát  hirdető  újságját  megala- 
pította, ez  a  nagyjelentőségű  esemény  hatalmas  visszhangra  talált  csen- 
des és  álmodozó  országainkban.  Ennek  a  nagy  és  üdvös  munkának 
csakhamar  mutatkoztak  a  gyümölcsei.  Az  oroszországi  tatárok  minden 
számbajöhető  városában  megalakultak  a  jótékony  célú  egyesületek,  a 
Dzsemiet  Hajriék,  amelyek  főleg  a  népnevelés  terén  tettek  megbecsül- 
hetetlen szolgálatokat.  Ezeknek  a  modern  egyesületeknek  anyagi  fő- 
forrása a  tatár  parasztok  5  kopejkái  voltak,  melyet  havonta  fizettek. 
Ezek  az  egyesületek  árván  maradt  közoktatásügyünket  minden  lehet- 
séges módon  ápolták  és  elősegítették.  Az  utolsó  negyven  év  alatt  egy 
számottevő  tatár  intelligencia  szervezésében,  feledésbe  merült  irodal- 
munk ujjáfejlesztésében  megbecsülhetetlen  szolgálatokat  tettek  és  nincs 
tatár  ember,  aki  műveltségének  jórészét  ne  ezeknek  köszönné.  Ezek  ai 
egyesületek  a  régi  tatár  «Kurultaj»-ok,  khánokat  választó  országgyűlés 
szerepét  vették  át  s  talán  örökre  megmentették  a  nemzetet.  Ma  már 
hála  ezen  egyesületek  szakadatlan,  céltudatos  munkájának,  egy  uj  tatár 
nemzeti  irodalom  virágzik,  amely,  eltekintve  egyes  dialektikai  eltéré- 
sektől, közös  birtoka  az  összes  tatároknak.  Ennek  a  modern  és  mind- 
amellett nemzeti  irodalomnak  legkiválóbb  alakja,  úgyszólván  úttörője 
Tokaj  volt,  aki  1913-ban  27  éves  korában  halt  meg.  Tokaj,  a  fiatalon 
elhunyt  költő  rövid,  de  termékeny  és  hatalmas  munkálkodásával  nagy 
népszerűségre  tett  szert  s  nincsen  olyan  elrejtett  zuga  a  tatárlakta  vidé- 
keknek, ahol  ne  olvasnák,  vagy  ne  ismernék.  Kimagasló  alakja,  melyre 
büszke  hálával  fog  visszatekinteni  mindig  minden  tatár,  hatását  és 
népszerűségét  tekintve,  a  magyar  nép  Petőfijével  hasonlítható  össze. 
Az  európai  munkamegosztás  nálunk  legelébb  az  irodalom  terén  lépett 
föl.  Már  régóta  vannak  nekünk  tiszta  lirikus,  epikus,  sőt  még  futurisz- 
tikus műveink. 

A  Gaszprinszki  által  teremtett  sajtónk  szemmelláthatóan  izmoso- 
dik és  számbelileg  gyarapszik.  Az  orosz  forradalom  kitörése  előtt  volt 
vagy  35 — 40,  különböző  irányú  és  tartalmú  folyóiratunk  és  napilapunk. 
A  forradalom  alatt,  értesülésem  szerint,  számuk  körülbelül  a  kétszere- 
sére szaporodott.  Színházi  életünk  az  utóbbi  időkben  örvendetes  fejlő- 
désnek indult.  Vándor  szinésztársaságaink  mellett  Orenburg,  Kazán, 
Baku  stb.  tatár  városoknak  állandó  színházaik  vannak,  ahol  minden 
nemzeti  avagy  idegen  darab  előadásra  kerül-  Zenénk,  habár  jóformán 
csak  bölcsőjében  van,  a  legszebb  reményekre  jogosít.  Egyáltalán  ki- 
mondhatjuk, hogy  irodalmi  művészetünk  szigorúan  nemzeti  alapokra 
támaszkodik. 

Kereskedelmünk  a  fejlődés  föltételeinek  —  akár  politikai,  akár 
gazdasági  —  nagy  hiánya  dacára   kielégítő    eredményeket   tud  fel- 

mutatni.  A  szép  és  termékeny  krimi  kertek  és  szőlőültetvények  leg- 
nagyobb része,  a  bakui  naftaforrások  fontos  része  a  tatárok  kezében 
van.  Általában  a  földmívelés,  állattenyésztés,  kertészet  stb.  terén  ész- 
szerűbb mezőgazdáknak  bizonyultak  muzsik  szomszédjaiknál.  Nyugat-* 
és  Dél- Ukrániából,  Oroszország  Don  és  Volga  menti  vidékeiről  nya- 
ranta nagy  tömegekben  vándorolnak  a  munkakereső  parasztok 
Krimbe,  Kazán,  Asztrachan,  sőt  még  beljebb  eső  tatár  vidékekre  s  késő 
őszig  dolgoznak  tatár  gazdák  jószágain.  Ezen  említett  területeken  a 
gazdasági  munkaidőkben  ezer  meg  ezer  férfi  és  nőből  álló  úgynevezett 
«artel»-ekkel  találkozhatunk,  amelyek  csakis  minálunk  tudnak  dalolva, 
jókedvvel  dolgozni.  Ukrániának,  a  gabonát  kivéve,  más  terményekben 
csakis  közvetítő  szerepe  lesz  a  mi  országaink  és  a  központi  hatalmak 
között.  Európai  utazók  kifogásolják,  hogy  nem  eléggé  intenzív  a  mező- 
gazdaságunk. Kedvezőtlen  társadalmi  viszonyok  mellett  a  legterméke- 
nyebb viszonyok  közt  sem  fejlődhetik  a  mezőgazdaság.  Erről  azt 
hiszem  nem  kell  bővebben  beszélnem  magyar  olvasóimnak.  Saját  tör- 
ténelméből tudja  a  magyarság,  hogy  az  Alföld  mikor  volt  puszta  és 
minő  politikai  állapottal  esik  egybe  ennek  az  ideje  és  mióta  lett  gazdag 
és  termékeny.  Most  kezdenek  fölszabadulni  földjeink  az  orosz  járom 
alól,  amely  három  keserű  emlékű  századon  keresztül  minden  nemzeti 
törekvésünket  elnyomni  igyekezve  nehezedett  ránk.  Még  nincsenek  fait 
accomplik,  amikre  diplomáciai  következtetéseket  szoktak  alapítani.  Az 
egymásnak  ellentmondó  táviratok  csak  véres  küzdelmekről  beszélnek. 
A  legújabban  érkezett  hirek  több  tatár  köztársaságról  beszélnek.  Oren- 
burgban  már  az  orosz  forradalom  kitörésekor  egy  körülbelül  300  tag- 
ból álló  kongresszus  működik,  amely  három,  u.  m.  hadügyi,  pénzügyi 
és  közoktatásügyi  bizottságot  foglal  magába.  Ez  a  kongresszus  van  hi- 
vatva az  összes  oroszországi  mohamedánok  sorsáról  dönteni.  Krim, 
Kaukázus,  Kazán,  Turkesztán  és  Szibériában  megalakult  köztársaságok 
föltéllenül  tatár  kezekben  vannak.  Krímben  a  tatárok  vannak  többség- 
ben a  többi  örmény,  zsidó,  német,  ukrainiai  nemzetiségekkel  szemben. 
Ukrainiaiak  elenyészően  kevesen  vannak.  A  többi  tatár  területek  mel- 
lett az  izoláltnak  látszó  Krimet  mohamedán  területek  fűzik  Kaukázus- 
hoz. Kercs-csel  —  Krim  legnyugatibb  városa  —  szemben  lévő  területe- 
ket mind  tatár  —  karacsaj,  kabardaj,  lezgi  stb.  —  népek  lakják,  ame- 
lyek, Dzsakaukaz  tatárjait  is  beleértve,  legkevesebb  7  milliót  számlál- 
nak a  többi  IV2  milliót  számláló  idegen  fajú  vagy  vallású  néppel  szem- 
ben. Kaukázusnak  már  a  háta  megélt  van  a  tősgyökeres  Turkesztán, 
amely  ország  szintén  sürü  érintkezésben  van  a  Volga  vidékével,  ahol 
ugyancsak  a  tatárok  alkotnak  többséget.  így  Krim,  Kazán,  Kaukázus, 
Turkesztán  —  Khivát  és  Bokharát  is  beleértve  —  területeiből  alkotott 
országnak  kell  azon  helynek  lennie,  ahol  a  tatárok  ismét  kitűzhetnék 

Dzsingisz  khán  ősi  kék  zászlaját  s  hozzá  láthatnának  a  békés,  boldog 
kulturális  életük  felépítéséhez.  A  tatárok,  dacára  a  különböző  törzsek 
között  lévő  geográfiai  elválasztó  falaknak,  mint  például  a  Kizil  kuni, 
Kara  kum  puszták,  mégis  folytonos  érintkezésben  élnek  egymással.  Egy 
egységes,  független  állam  szervezéséhez  a  közös  nyelvük,  a  közös 
kulturális  bázisuk  megvan.  Egy  krimi  tatár  könnyebben  érintkezhetik 
egy  kasgarival,  mint  egy  bolgár  egy  szerbbel.  Nemzeti  kultúránkat, 
melynek  fényes  képeit  láthatjuk  Turkesztán  nevezetes  városaiban,  csor- 
bítatlanul megőriztük.  Faji  büszkeségünket  sem  tudta  letörni  a  cári 
önkény.  Wojekoff  «Le  Turkestan  russe»  cimü  becses  munkájában 
mondja,  hogy  mindenféle  állami  támogatás  nélkül  3 — 4  százalékkal 
jobban  szaporodnak  a  turkesztániak,  mint  az  oroszok.  Ahol  számuk 
csökkent,  ott  annak  kizárólag  a  kényszerített  emigráció  az  oka,  mint 
például  Krímben.  A  tatárok,  különösen  az  európaiak,  sohasem  zárkóz- 
tak el  az  oroszországi  mozgalmak  elől.  Számos  irónk  lépést  tartott  az 
orosz  forradalmárokkal,  velük  együtt  szenvedett,  együtt  mentek  bör- 
tönökbe, Szibériába.  Azonban  sem  a  holsevikizmus,  sem  a  mensevikiz- 
mus  nálunk  nem  képez  nemzeti  kérdést.  Nálunk  egyetlen  kiélt  osztály 
sincsen,  amelynek  eltörlése  nemzeti  érdek  volna.  A  mi  kultúránk  külön- 
böző osztályoknak  közös  munkája  és  az  fog  maradni  a  jövőben  is. 
Valóban  tömeget  csak  egy  osztályból  állót  lehet  elképzelni,  de  nemzetet 
nem.  Legfőbb  feladatunk  a  parasztság  nívójának  az  emelése  és  polgári 
osztályaink  határainak  kiszélesítése.  Összefoglalva  a  mai  tatár  intelli- 
genciának ez  a  véleménye  az  orosz  forradalomról. 

Más  célunk  nem  lehet,  mint  nyelvünk  minél  magasabbra  való 
fejlesztése,  régi  intézményeinknek  korunk  szellemének  megfelelően  való 
módosítása  s  gazdasági  helyzetünk  saját  és  szomszédaink  érdekeinek 
legmegfelelőbben  való  rendezése.  Hosszú  rabságunknak  az  az  örven- 
detes következménye,  leszelidítette  túlfeszült  idegeinket  és  békés  mun- 
kára szoktatott  bennünket. 

Ázsia  belsejében  még  mindig  nomád  életet  folytató  kirgizek  s 
turkománok  a  letelepüléshez  szükséges  feltételek  megteremtése  után 
föltétlenül  le  fognak  települni.  Az  ő  nomád  életmódjuk  nem  a  kultúrá- 
juknak vagy  jellemüknek  a  szükségszerű  eredménye,  hanem  a  természeti 
viszonyok  kényszerítő  hatása.  Az  orosz  kormány  telepítés  ürügye  alatt 
a  nomád  kirgizeket  jószágaikból  kiforgatta  s  földjeikre  muzsikokat  tele- 
pített. De  miután  nem  tudott  földmívelésre  alkalmas  állapotokat  terem- 
teni, csatornákat  építeni,  artézi  kutakat  fúrni  stb.,  az  oda  telepített 
muzsik  vagy  nyomorultabb  paraszt  lett  mint  hazájában,  vagy  igyeke- 
zett hamarosan  visszatérni,  vagy  pedig  egy  igen  sajátságos  megoldást 
talált:  belekeveredett  a  nomád  kirgizek  közé  és  ott  valami  foglalkozást 
űzött.  A  hires  francia  szociologo-geografus  Edmond  Dumoulin  irja  az 

«Utak»  cimü  művében:  «A  letelepülés  is  mint  a  nomád  életmód  csupán 
természeti  viszonyok  eredménye.  Soká  tart  mig  az  ember  legyőzi  a  ter- 
mészetet s  életmódját  saját  akarata  szerint  változtathatja.)) 

A  letelepülés  reménye  és  gyönyörei  állandóan  foglalkoztatják,  ke- 
csegtetik a  nomád  kirgiz  képzeletét.  Van  egy  szomorú  kirgiz  ének. 
amely  igy  hangzik: 

Ha  a  nyarat  elérhetném. 
Szép  házam  felépíteném, 
Vörös  cseréppel  befedném, 
Megtalálnám  a  babámat, 
Feleségül  hej  elvenném. 

Ez  pedig  még  eddig  nem  sikerült  a  szegény  kirgiznek,  mert  nem 
értik  meg  vágyait  s  nincs  aki  hozzá  segítse  egyszerű  óhajtása  tárgyá- 
hoz. De  reméljük,  hogy  hamar  elfelejti  keserveit  s  a  derék  kirgiz  saját 
háza  előtt  magasabb  rendű  reményeit  fogja  dalba  önteni  napnyugtakor 
ugyanebben  a  versmértékben. 

A  szerb  és  olasz  ellentétek  kiegyenlítésével  eddig  sikertelenül 
próbálkoztak  meg  mindazok,  akik  a  két  nép  érdekeinek  összegyezteté- 
sétől  remélték  országuk  poziciójának  jövőbeni  megerősítését.  Mert 
ilyenek  is  akadnak,  még  pedig  mindkét  oldalon,  bár  nehezen  lehetne 
megállapítani,  hogy  tulaj  donképen  melyik  részen  nagyobb  a  bizalmat- 
lanság és  ellenségesnek  minősíthető  barátságtalan  érzés  a  másikkal 
szemben.  Mindkét  oldalon  akadtak  olyan  higgadtabb  politikusok,  akik 
belátták,  hogy  még  a  monarchia  legyőzetése  s  az  annyira  áhított  zsák- 
mány fölosztása  esetén  is  csak  akkor  lehetne  szó  a  két  állam  nyugodt 
fejlődéséről,  ha  a  szerbek  és  olaszok  között  meglevő  ellentétek  valami- 
képen kiegyenlíthetők  volnának.  Az  erre  irányuló  törekvések  azonban 
mindeddig  kudarccal  jártak  s  most,  amikor  arról  kapunk  hirt,  hogy 
egy  olasz-szerb  bizottság  alakult  az  ellentétek  kiegyenlítésére,  fölmerül 
az  a  kérdés,  hogy  a  jövőben  lesz-e,  lehet-e  sikerük  az  erre  irányuló  tö- 
rekvéseknek? 

Ama  beszélgetések  alapján,  amelyeket  a  napokban  Belgrádban 
élő  szerb  politikusokkal  folytattam,  erre  a  kérdésre  nemmel  kell  felel- 
nem. Szinte  általános  volt  a  vélemény,  hogy  ma  már,  amikor  köztudo- 
másra jutott  az  olaszoknak  1915  április  26-án  az  entente-tal  kötött 
szerződése,  szó  sem  lehet  az  olaszokkal  való  megegyezés  lehetőségéről 
s  nincs  az  a  szerb  ember,  aki  az  olaszok  perfid  kapzsiságát  megbocsáj- 
tani  tudná. 

Petrovics  Vukasin  volt  szerb  miniszterrel,  a  legkiválóbb  szerb 
politikusok  egyikével  folytatott  beszélgetésem  az  olasz-szerb  közeledés 
lehetőségének  témáját  leginkább  történelmi  és  kereskedelmi  szempont- 
ból ölelte  fel.  Petrovicscsal  már  régebben  alkalmam  nyílott  ezt  a  tár- 
gyat megvitatni  és  pedig  egy  cikk  kapcsán,  amelyet  egy  olasz  publi- 

cista  —  Eugenio  de  Lupi  —  a  Nuova  Antológiába  a  szerb  és  az  olasz 
nép  múltjáról  s  jövőbeni  törekvéseiről  irt.  A  cikk  szerzője  arra  a  kon- 
klúzióra jutott,  hogy  Szerbiának  és  Olaszországnak  a  jövőben  igazán 
jó  barátságban  kell  élnie  egymás  mellett.  Ennek  a  jó  barátságnak  az 
alapját  meg  is  találja  a  múltban,  amidőn  megállapítja,  hogy  a  szerb 
nép  mindig  nagyrabecsülte  Olaszország  barátságát.  Közvetlen  tapasz- 
talatai is  vannak  erről.  Bejárta  Szerbiát,  beszélt  a  nép  minden  rétegé- 
ből való  egyénekkel,  akik  mindannyian  az  uj  jövő  hajnalpirkadását 
látták  Olaszországban.  Példának  idézi,  hogy  egy  belgrádi  lap  a  Piemont 
nevet  irta  a  homlokára,  de  azt  már  elhallgatja  róla,  —  nincs  is  mit  di- 
csekednie vele  —  hogy  az  összeesküvőknek  volt  orgánuma.  Az 
olasz  kereskedelem  térhódításáról  is  beszámol  a  cikkíró:  régi  össze- 
köttetések a  szerb  és  magyar  és  osztrák  kereskedők  között  megszűn- 
tek az  olasz  áruk  miatt.  A  közönség  olasz  árukat  követelt  s  az  átpár- 
tolása  súlyos  anyagi  károkat  okozott  a  monarchia  kereskedelmének. 
Annyira  ment  ezen  a  téren  a  szerbek  szimpátiája,  hogy  Sztojanovics 
Koszta,  volt  kereskedelemügyi  miniszter  elnöklésével  szerb-olasz  ke- 
reskedelmi társulat  alakult.  A  két  nép  közötti  barátságos  kötelék 
Olaszországnak  nyitva  tartja  az  utat  a  Balkánon  s  az  Szerbiában  ter- 
mékei számára  nyilt  piacot  talál,  fölösleges  embertömegei  számára  pe- 
dig uj  kivándorlási  területet. 

Egészen  természetes,  hogy  Risztics  római  szerb  követ,  akinek 
véleményét  az  olasz-szerb  barátságról  kikérte  a  cikkíró,  ugy  nyilat- 
kozott, hogy  Szerbia  mindig  barátja  volt  Olaszországnak  s  szerényen 
azt  a  tanácsot  adta,  hogy  Olaszország  térjen  vissza  Velence  politikájá- 
hoz; szerinte  gazdasági  téren  könnyen  létrejöhet  a  megegyezés  Szerbia 
és  Olaszország  között.  Risztics  még  a  következő  kijelentést  is  megkoc- 
káztatta: Ötszáz  kilométerrel  több  vagy  kevesebb  határvonal  miatt 
nem  fogunk  összeveszni,  végződjék  az  Triesztben  vagy  Zárában,  Spa- 
latóban  vagy  Kattaróban,  avagy  Durazzóban. 

Ez  volna  a  váza,  a  gerince  az  olasz  szemle  cikkének.  Szerb  kö- 
rökben azonban  bajosan  lehet  azt  a  meleg  rokonszenvet,  amiről  fön- 
tebb szó  esett,  észrevenni.  Egyébként  Petrovics  Vukasin,  a  legalapo- 
sabb ismerője  a  kérdésnek,  a  következőképen  vázolta  előttem  annak- 
idején a  szerb-olasz  «baráti»  viszony  kialakulását: 

—  A  történelmi  mult  minket  szerbeket  egészen  másra  tanít,  mint 
az  olaszokat  és  pedig  arra,  hogy  közöttünk  és  az  olaszok,  illetve  velen- 
ceiek között  baráti  jóviszonyról  csak  akkor  lehetett  szó,  ha  az  olaszok 
önző  törekvéseik  szolgálatába  állítottak  bennünket.  Nincs  példa  rá  a 
történelemben,  hogy  az  olasz  barátság  nekünk  valaha  is  hasznot  bizto- 
sított vagy  szerzett  volna.  Épen  ezért  rokonérzéssel  nem  viseltettünk 
irányukban  s  ha  az  olaszok  mégis  ilyenről  beszélnek,  akkor  csakis  a 

inontenegróiakat  érthetik.  A  Morava,  Ibár,  Vardár  vagy  Raska  szerbjei 
emlitésreméltó  összeköttetésben  nem  is  állottak  az  olaszokkal  sohasem. 
Az  adriai  tengerpart  szerb  elemei  meg  épen  állandó  veszekedésben, 
harcban  álltak  velünk,  mert  az  olaszok  nemcsak  politikai  leigázásukra 
törekedtek,  hanem  etnográfiai  értelemben  vett  megsemmisítésükre  is. 
Évszázadokon  át  azon  fáradoztak,  hogy  Dalmácia  szerbjeit  és  horvát- 
jait elolaszosítsák,  de  e  törekvésük  megtörött  a  délszláv  népek  erős 
ellenállása  erején. 

A  szerb  nemcsak  nem  szereti  az  olaszt,  de  becsülni  sem  becsülte 
őt  soha.  Minden  mást  inkább  lát  benne,  mint  megbízható  barátot  és 
igazi  férfit.  Megbecsüli  benne  a  művészt,  a  zenészt,  a  munkást  is,  de 
mint  embert  jobban  megveti,  mint  bármilyen  más  idegen  nemzetbelit 

Politikai  vonatkozásban  Szerbiától  semmi  sem  állott  távolabb, 
mint  az  Olaszország  barátságára  való  vágyódás.  Csak  Péter  király 
trónralépése  s  különösen  a  Szerbia  és  a  kettős  monarchia  között  támadt 
vámháboru  után  próbálkozott  meg  a  szerb  kereskedelem  az  olasz  piac- 
cal, abban  a  reményben,  hogy  a  monarchiában  elvesztett  piacért  olasz 
földön  kárpótlást  talál.  De  rövidesen  valamennyi  tényező  rájött  arra, 
hogy  az  Olaszországgal  való  kereskedelmi  összeköttetés  vajmi  kevés 
hasznot  hozhat  Szerbiának.  Az  olasz  gyártmány  nem  felelt  meg  az 
itteni  kívánalmaknak,  másrészt  a  mi  exportált  terményeinket  és  álla- 
tainkat az  olasz  piac  drágának  találta.  így  a  szerb  hivatalos  körök 
minden  erőlködése  sikertelen  maradt.  De  az  olaszok  nem  is  vették  a 
velünk  való  kereskedelmi  kapcsolatot  túlságosan  komolyan.  Szó  sincs 
róla,  meglehetős  nagy  számban  akadtak  olyan  problematikus  személyi- 
ségek, akrk  tekintélyes  szerb  politikusokat  és  kereskedőket  a  szerb- 
olasz kereskedelem  érdekében  megkörnyékezték  s  sikerült  is  egyesekel 
holmi  «egyesületekbe»,  «komitékba»  és  «ügynökségekbe»  beugratni. 
Egyetlenegy  ilyen  intézménynek  sem  volt  azonban  sikere.  Csak  a 
kezdők  nyerészkedtek  a  gründolásokon,  de  ők  is  csak  szerény  keretek 
között.  Ilyen  alapon  jött  létre  az  úgynevezett  szerb-olasz  kereskedelmi 
társulat  Sztojanovics  Koszta  egykori  kereskedelmi  miniszter  vezetése 
alatt.  De  mert  ezt  az  előkelő  radikális  politikust  az  olasz  ((vállalkozóké 
és  ügynönkök  félrevezették,  igy  Risztics,  a  római  szerb  követ,  aki  maga 
is  a  radikális  párthoz  tartozik,  kénytelen  magát  azonosítani  barátjával, 
de  mint  római  követ  nehezen  is  mondhatna  mást,  mint  hogy  Szerbia 
mindig  barátja  volt  Olaszországnak.  De  hogy  mennyire  megbízhatók 
és  figyelmet  érdemlők  Risztics  nyilatkozatai,  ezt  arról  a  bizonyos  500 
kilométeres  határdifferenciáról  tett  kijelentése  dokumentálta  leg- 
inkább. Egy  okos,  felelős  államférfi  nem  beszélhet  igy  olyan  ügyekről, 
amiket  előbb  elintézni  kell,  másrészt  pedig  Szerbia  számára  egyáltalán 
nem  közömbös  az,  hogy  Olaszország  átkerül-e  Adria  keleti  partjáraV 

Ebben  a  tekintetben  a  délszlávok  érdekei  párhuzamosan  haladnak 
Ausztria  és  Magyarország  érdekeivel  s  homlokegyenest  ellentét- 
ben állanak  az  olasz  aspiráeiókkal.  Egy  szerb  államférfinak  nyiltan 
szembe  kell  szállnia  ezekkel  az  olasz  törekvésekkel.  Nem  a  kilométer 
számáról  van  itt  szó,  hanem  a  szláv  elem  szabad  fejlődéséről  vagy  el- 
nyomásáról az  Adrián.  Ausztria  és  Magyarország  alatt  akadálytalanul 
fejlődik  a  szláv  elem,  mig  az  olaszok  mindent  és  mindenkit  elolaszosí 
tanak.  Emiatt  örökös  harcok  keletkeznének  s  azok  bizony  kellemetlen 
következményekkel  járnának.  Minden  szerb  számára,  épen  csak  az 
.ultraradikálisokat  kivéve,  tiszta  igazság  volt  és  lesz  mindig  az,  hogy  a 
szerbség  az  olaszokkal  barátságos  viszonyban  soha  nem  élhet.  így  volt 
ez  a  múltban  s  igy  lesz  ez  a  jövőben  is  .  .  . 

Eddig  Petrovics  nyilatkozata.  Az  bizony  egészen  más  szinben 
tünteti  föl  az  olasz-szerb  barátságot,  mint  az  olasz  álláspont. 

Egy  másik  szerb  politikus  szerint  azóta,  hogy  Olaszország  szerző- 
dése az  entente-tal  köztudomásúvá  vált,  szó  sem  lehet  többé  a  szerb- 
olasz közeledésről.  Olaszországnak  az  entente  —  mondotta  —  egész 
Dalmáciát  átengedte,  Trebinjét  is  beleértve,  nemkülönben  a  dal- 
mát tengerparttól  északra  és  nyugatra  fekvő  összes  szigeteket. 
Dalmácia  a  nagyszerb  törekvések  szempontjából  Mekkát  jelent  s  az 
olaszoknak  e  tartományra  vonatkozó  igénye  már  a  béke  idejében  is 
nagy  izgalmat  idézett  elő  a  szerbek  között.  Ez  a  tartomány,  mondják  a 
szerbek,  kizárólagosan  szláv  terület,  amennyiben  a  hivatalos  statisz- 
tika adatai  szerint  l£}00-ban  a  lakosság  96,65%-a  szerb-horvátokból 
állott,  mig  az  olaszok  mindössze  2,61  %-ot  tettek  ki. 

—  Dalmáciát  tekintik  a  délszlávok  a  szerb-horvát  kultúra  és  po- 
litikai reneszánsz  bölcsőjének.  Amidőn  az  egész  szerbség  a  török  rab- 
igát nyögte,  a  raguzai  szabad  köztársaságban  a  szerb-horvát  irodalom 
a  XVI.  században  fénykorát  élte  át.  Gundulics,  az  «Ozmán»  cimü  éposz 
hallhatatlan  szerzője,  aki  Ulászló  király  hősi  halálát  dicsőíti,  továbbá 
Mencsetics,  Vetranovics,  Dinko  Ranjina,  Zlatarics  stb.  a  középkor  leg- 
kiválóbb költői,  mindannyian  Raguzában  éltek.  S  Dalmácia  kulturális 
és  politikai  jelentősége  ma  sem  sokkal  kisebb  a  délszlávokra  nézve, 
mint  volt  a  középkorban,  mert  sok  kiváló  horvát  és  szerb  ember  Dal- 
máciából származott  el. 

—  Nem  megy-e  gúny  számba,  —  tette  föl  a  kérdést  a  szerb  poli- 
tikus —  ha  Olaszország  Dalmáciát  mégis  nemzeti  dominiumának, 
megváltandó  területnek  tekinti?  Olasz  részről  már  eddig  is  rengeteg 
munkát  végeztek  a  dalmát  lakosság  elolaszosítása  érdekében  s  különö- 
sen a  «Dante  Allighieri»  és  a  «Lega  Nazionale»  nevü  egyesületek  fej 
tettek  ki  nem  kicsinylendő  agitációl.  Annak  eredményét,  helyesebben 
eredménytelenségét  semmi  sem  bizonyítja  jobban,  mint  az  olaszul  be- 
szélő lakosság  alacsony  százalékszáma. 

—  Ezek  után  elképzelheti,  hogy  milyen  hatással  volt  a  szerb 
népre  1915  tavaszán  a  hir,  amely  az  olaszok  beavatkozásának  föltéte- 
leiről szólott.  Az  akkor  elterjedt  hirek  szerint  Olaszország  az  összes 
dalmát  szigetekre  s  a  dalmát  tengerpartra  (egészen  Spalatóig)  emelt 
igényt.  Az  egész  országban  spontán  tüntetések  keletkeztek.  Az  egész 
sajtó  fölháborodva  fakadt  ki  Olaszország  ellen,  dacára  annak,  hogy  a 
sajtócenzura  ebben  az  időpontban  volt  nálunk  a  legszigorúbb.  A  moz- 
galom tetőfokát  Nisben,  az  akkori  fővárosban  érte  el,  ahol  a  nemrég 
elhalt  dalmát  származású  horvát  képviselő:  Szupiló  Nis  legnagyobb 
termében  a  dalmát  kérdésről  hatalmas  közönség  jelenlétében  előadást 
tartott.  Szupiló  fejtegetéseit  nagy  lelkesedéssel  hallgatta  a  közönség. 
Amikor  azt  fejtegette,  hogy  Szerbia  nem  azért  hullatta  szive  vérét, 
hogy  a  tripoliszi  «hősök»  mint  «tertii  gaudentes»  a  szerb-horvát  nép 
egy  részét  uralmuk  alá  hajtsák,  a  közönség  «pfuj»  kiáltásokba  tört  ki 
Olaszország  ellen.  Amidőn  azt  mondotta,  hogy  minden  becsületes  hor- 
vát és  szerb  ily  körülmények  között  szivesebben  látná,  ha  Dalmácia 
Ausztria  uralma  alatt  maradna,  —  mert  Ausztria  meghagyja  a  lakos- 
ság nemzeti  individualitását  —  sem  hogy  Olaszország  kapja  meg  azt, 
amely  nyomban  a  legbrutálisabb  kolonizációs  és  beolvasztási  politika, 
inaugurálására  törekedne,  az  egész  közönség  zajosan  és  lelkesen  helye- 
selte Szupiló  szavait.  A  gyűlés  után  a  tömeg  Olaszország  ellen  tüntetett 
az  utcákon,  ugy  hogy  az  olasz  követséget  erős  rendőri  kordon  zárta  el. 
Ezekben  a  napokban  éles  hangü  jegyzékváltás  folyt  le  Pétervár  és  Nis 
között.  Sokak  állítása  szerint  Pasics  akkor  különbékével  fenyegetőzött, 
ha  az  olasz  föltételekre  nézve  nem  nyújtanak  megnyugtató  garanciá- 
kat. Akkor  persze  nem  tudták,  hogy  ez  valóban  meg  is  történt,  a  most 
nyilvánosságra  került  titkos  szerződés  után  alig  hihetünk  azonban 
ebben  az  eshetőségben.  De  ma  nem  is  igen  lehet  többé  szó  a  perfid 
olaszokkal  való  megegyezés  lehetőségéről .  .  . 

Szerb  politikusok  igy  látják  a  szerb-olasz  helyzetet.  Nem  való- 
színű, hogy  a  mostanában  megalakult  szerb-olasz  bizottság  meg  fogja 
azt  változtatni  tudni,  sőt  még  az  ellentétek  letompítására  sem  igen  van 
kilátás.  Mindez  Dalmácia  miatt.  S  ez  szinte  tragikomikussá  teszi  a 
szerb-olasz  vetélkedést:  Szerbiának  csak  a  csücske  a  szerbeké,  Olasz- 
ország meg  oly  távol  van  dalmáciai  álmának  megvalósításától,  mint 
eddig  még  soha.  Ennek  dacára  mindkét  fél  minden  pillanatban  kész 
arra,  hogy  a  dalmát  tengerpart  bizonyos  számú  kilométere  miatt  egy 
más  hajába  kapjon. 

Behjrád,  március  végén. 

Irinyi  Jenő- 

Amikor  Eötvös  Károly  emberi  és  irói  lényét,  fizikai  képét  és  lelki 
tartalmát  az  elköltözött  árnyak  ködös  alvilágából  ismét  az  élő  emléke- 
zet világosságába  akarom  idézni,  érzem,  hogy  ez  nem  tartozik  a  hálás 
feladatok  közé.  Mert  alapjában  azt  a  talányt  kellene  megoldanom, 
honnét  van  az,  hogy  oly  kivételes  tehetség,  sőt  istenáldott  lángelme  sem 
a  közéletben  nem  foglalta  el  azt  a  vezéri  polcot,  amelyre  hivatott  volt, 
sem  az  irodalomban  nem  jelentette  azt  a  csillagos  fényt  és  általános 
tekintélyt,  amely  irói  vénájának  eredetiségével  és  gazdagságával  ará- 
nyos lett  volna.  Mindkét  vonatkozásban  nagy  veszteségnek  kellett  érez- 
nünk Eötvösnek  kidőltét  sorainkból,  de  ennek  a  veszteségnek  érzete 
kevésbbé  származik  abból,  amit  valóban  megalkotott,  mint  amit  akár 
külső  helyzetének  alakulása  miatt,  akár  saját  természetének  végzetéből 
megalkotni  elmulasztott,  amiért  is  a  veszteségnek  tudata  nem  hatol- 
hatott be  mélyen  az  irodalmi  közszellembe  sem.  Be  sokan,  nagyon 
sokan  vannak,  kik  hosszú  életpályáján  vele  a  személyes  érintkezés  vi- 
szonyába jutottak,  akik  megóvták  emiékezetökben  elemi  erejű  egyéni- 
ségének fényoldalát  is,  árnyékvetését  is  és  messze  terjedhet  a  sóhajtás: 
Milyen  kár,  hogy  elmulasztotta  önmagát.  Nekem  csak  az  ad  bátorságot 
arra,  hogy  ezzel  az  életproblémával  foglalkozzam,  hogy  egy  teljes  em- 
beröltőn át  szerkesztőségi  kollégialitásban,  politikai  bajtársságban,  ba- 
ráti társas  érintkezésben  sokszorosan  közel  állottam  riozzá. 

Hiszen  jellemző  és  megkapó  érdekessége  volt  ő  még  kevés  évvel 
ezelőtt  ennek  a  zagyván  kevert  és  mint  a  futóhomok  minden  szél 
által  hajtott  fővárosi  társadalomnak.  Szinte  azt  gondolnám,  egy  rikí- 
tóbb színfolt,  egy  erősen  domborodó  relief  esett  ki  Budapest  képéből. 
Százakra,  ezrekre  megy  azoknak  a  száma,  akik  társaséletök  horizont- 

ján  őt  tekintették  uralkodó  csillagzatuknak  és  szemükkel  ma  is  az  ő 
személyét  keresik  az  Andrássy-ut  áradatában,  vagy  a  kávéházi  törzs- 
asztalnál. Mert  mindenkit  megkapott  lényének  sugárzó  közvetlenségé- 
vel, már  első  ismeretségre  mindenki  a  teljes  élet,  a  szétáradó  derű,  az 
üdén  sarjadzó  optimizmus  benyomását  nyerte  tőle.  Az  Abbázia  kávé- 
ház, amelynek  szélső  és  az  utcára  legjobban  kilátszó  kerek  asztalát, 
hódító  szellemisége  állandó  gyújtópontjának  rendezte  be,  egyedül 
az  ő  személyiségétől  az  országos  hir  s  intenzív  közkiváncsiság 
delejes  sarkává  minősült.  Adomái,  élcei,  szellemes  ötletei  onnét 
hullottak  szerteszét,  mint  ügyesen  hajigált  kavicsok,  hogy  a  vidám 
nevetésnek  egyre  szélesbedő  gyürüzetét  vonják  a  távolibb  nagy 
közönség  vizein.  És  amerre  járt,  kelt  gravitásos  testhordozással  és  a 
csipőkben  ringó  járással,  mindenütt  mosolygó  szemek  üdvözölték  és 
ugy  tünt  föl,  mintha  az  élet  örökké  zajgó  árjában  úszna,  kiterjesztett 
karokkal  szelve  a  pajkos  hullámokat.  Valahogy  mintha  az  antik  gö- 
rögség politikai  és  költői  világából  került  volna  a  mi  üzérkedő,  szak- 
szerűen tudományos,  mindenkép  egyoldalú  és  áporodott  világunkba, 
félig  Anakreon  rózsás  költői  kedvteléseivel,  amelyek  vidám  vendégség- 
ben uralkodtak  rajta,  félig  Szokratesnek  utcai  tanító  hajlamaival, 
egészben  pedig  a  pesti  kávéház  nevető  Demokritosza,  a  szeretetreméltó 
humornak  és  a  komoly  ítéletnek  sajátságos  vegyülékével. 

Talán  senkinél  sem  oly  fontos,  mint  Eötvös  Károlynál,  hogy  első 
sorban  az  embert  lássuk  benne  és  azokat  az  egyéni  sajátosságokat  is 
méltassuk,  amelyek  magántermészetű  érintkezéseiben  kiütköztek.  Mű- 
vei, nyilvános  cselekvései  sajnos  csak  zavaros  és  elvétett  képet  adhat- 
nak egyéniségéről  és  nem  merítik  ki  igazi  szellemi  értékét.  Mit  fog 
megőrizni  az  utókor  Eötvös  Károly  sokoldalú  nyilvános  szereplésének 
adataiból?  Kortársai  és  kartársai,  ahogy  épen  az  alkalom  jött,  majd 
nagy  szónoknak,  majd  nagy  publicistának,  egyszer  hatalmas  jogásznak, 
máskor  "felsőbbrendű  irónak  vallották.  És  mi  maradt  mindebből?  Egy 
töredékes  iró,  egy  felette  problematikus  politikus,  ezen  túl  egy  nagy- 
tekintélyű, de  gondatlan  kényelmessége  folytán  változó  értékű  jogász 
és  védőügyvéd,  akit  persze  a  tiszaeszlári  vérvád  perben  teljesített  nagy- 
stílű szereplése  történelmi  magaslatra  is  emelt.  Találunk-e  mindezek- 
ben jogcímet  az  igazi  egységes  veretű  halhatatlanságra?  Nem  mondom. 
Halhatatlanság.  Ez  túl  nagy  szó.  De  a  róla  való  közemlékezésben  igenis 
visszalündöklenek  oly  eltörölhetlen  vonások,  amelyek  elég  fényesek 
arra,  hogy  az  átöröklő  legenda  reszketeg  ezüstsugárzásával  vonják  be 
halotti  árnyékát  még  következő  nemzedékek  előtt  is. 

Bizonyos  előttem,  hogy  Eötvös  Károly  igazi  zseni  volt,  kivált  ha  a 
lángelme  meghatározásába  a  természetes  egyszerűséget,  a  tiszta  vilá- 
gosságot foglaljuk  be.  Megvolt  benne  a  lángelme  minden  döntő  értéke: 

az  átható  erő  csakúgy,  mint  a  finom  érzékenység  és  mindenekfölött  az 
eredetiség. 

Ez  az  örökké  buzogó  eredetiség  kapcsolja  össze  benne  az  embert 
és  az  írót,  foglalja  egységbe  egyéniségének  sokszinü  prizmatikus  fény- 
töréseit. Az  eredetiség  nem  is  más,  mint  a  velünk  született  erők  és  te- 
hetségek első  naiv  nyilvánulása,  a  léleknek  gyermekdedül  üde,  spontán 
lendülete.  Társalgásában  a  beszédnek  és  modornak,  süljében  a  szinnek 
és  hangnak  mind  egy  kulcsa  volt:  a  közvetlenség.  Volt  benne  valami  túl- 
emelkedés  a  sablonok  korlátain,  a  tanultságok  nyűgein,  általában  a 
rendszerek,  az  osztályozások,  a  skatulyázások  elmebeli  kényszeredett- 
ségein,  amik  az  iskolai  intelligenciával  mellőzhetlenül  együtt  járnak  és 
legalább  öntudatlanul  a  merészebb  szellemeket  is  szoros  körökbe 
pányvázzák  be.  Eötvös  mint  iró  még  az  elfogadott  mondatkötéshez 
sem  tartotta  magát,  leirt  alany  vagy  állítmány  nélküli  mondatokat, 
csakhogy  kifejezéseiben,  képeiben  mentől  jobban  megóvja  a  tőről  met- 
szettség  jellegét,  az  első  friss  benyomás  tükrözését.  Alighanem  ebben  a 
közvetlen  impulzusban  volt  öröklött  táblabirói  kényelmessége  mellett 
másik  főoka  annak  az  elhirhedett  lustaságnak,  amellyel  java  idejében 
az  írásbeli  munkától,  minden  Írásbeli  szerkezet  megkötött  rendjétől, 
fegyelmezett  észmemenetétől  húzódozott.  De  bizonyosan  ebből  a  for- 
rásból fakadozott  egy  másik  jellemzetes  tulajdonsága,  örökös  gúnyos 
kötekedése  a  szaktudományokkal  és  szakértelemmel,  amelynek  rová- 
sára mindig  dicsőítette  az  egyszerű  paraszti  észjárást,  az  ösztönös  su- 
gallatot, vagy  ahogy  ő  mondotta,  a  természet  megérzését.  A  szakértő- 
ség és  tudományos  specializálás  iránt  való  ellenszenve  volt  leggazda- 
gabb forrása  saját  termésű  adomáinak  is,  az  emberi  karrikaturák  oly 
pompás  gyűjteménye  került  belőle,  amely  örökös  épülésére  vált  kávé- 
házi hallgatóságának.  Oly  túlzásokba  is  tudott  esni,  hogy  általában, em- 
beri gyengeségnek,  tehetségsorvadásnak  minősítette  az  ismeretek  rend- 
szeres gyűjtését,  a  könyvekben  való  búvárkodást.  Ilyen  álláspontot 
igazán  csak-  egy  fölényes  zseninek  lehet  megbocsátani.  Becsüljük  az  in- 
tuíciónak, a  megsejtésnek  nagyon  kivételes  adományát,  szeretjük  is, 
ha  a  maga  helyén  érvényesül.  De  micsoda  végzetes  baja  a  mi  orszá- 
gunknak, hogy  kormányzatában,  köz-  és  társadalmi  életében  a  tudo- 
mányos képzettség  nem  jut  kellő  méltatáshoz  és  a  mindenhez  értp  uri 
inkompetencia  széles  területeket  merít  iszapos  vadvizei  alá. 

II. 

így  kell  őt  vennünk  és  látnunk.  A  természet  fia  volt,  a  formula- 
nélküli őserejü  ember,  ahogy  Carlyle  mondaná,  annak  kívánta  magát 
vétetni  tompa  érzékű  nyárspolgárok  és  elferdült  elméjű  intellektuelek 
között.  Persze  nem  holmi  «Naturbursch»-féle  általános  értelemben,  ha- 

nem  azt  a  konkrét  és  bensőbb  megjelenést  véve,  amelyet  a  hazai  föld- 
del és  a  fajbeli  közösséggel  való  szorosabb  összetartozás  határoz  meg. 
Magyarság,  magyarság,  magyarság!  ez  volt  élő  természete  és  hitvallása, 
lényegének  legbensőbb  rétege,  amely  a  tudatlattiságból  minden  tehet- 
ségének nyilvánulásába  belesugárzott.  És  ahogy  magyarságát  érezte, 
nem  volt  abban  semmi  elsajátított,  még  ráneveltség  sem,  annál  ke- 
vésbbé  mesterkéltség.  Ha  naiv  föltevésnek  látszott  is,  megértő  lélekkel 
kellett  megbízni  őszinteségében,  amikor  tősgyökeres,  izig-vérig  való 
ősmagyarnak,  hamisítatlan  honfoglaló  ivadéknak  mondogatta  magát. 
Ez  a  kedves  kérkedése  ugyan  kissé  furcsán  is  hangozhatott  az  ő  abba- 
ziai  körében,  ez  az  ősmagyarság  sajátságosan  festett  a  budapesti  kávé- 
ház nagyon  is  mai  alakzatai  között,  akik  mindenkép  messze  estek  az 
ősmagyarság  típusától.  Az  embernek  néha  oly  benyomása  lehetett,  mint 
amikor  Voltaire  leírásában  a  huron-indiánus  törzsfőnök  tollbokrétás 
fejjel  illegeti-billegeti  magát  a  versaillesi  királyi  udvar  parókás,  púde- 
res világfiai  között.  De  ez  a  téma  volt  az  ő  előszeretete.  Kávéháza  elő- 
adásait is  a  honfoglaló  magyarságról  mindig  érdekes  és  érdemes  volt 
hallgatni,  volt  róla  bőven  egyszer  költői  víziója  és  sokféle  mulatságos 
adomája,  máskor  komoly  tudományos  elmélete,  jól  megokolt  törté- 
nelmi magyarázata. 

Persze  ahogy* ő  megrajzolta  a  honfoglalókat,  ez  egyáltalában  nem 
egyezett  a  közkeletűvé  vált  irói  és  művészi  fantáziákkal,  nem  még 
Munkácsy  a  millennium  alkalmával  festett  híres  képével  sem.  Az  ő  lá- 
tása szerint  zömök,  alacsony,  izmos  testek  voltak,  széles  válluak,  kurta 
nyakuak,  kerek  fejűek,  dióbarna  fürge  szemekkel,  ritkás  szakállnövés- 
sel,  minden  viszontagsághoz  hozzáedzett  sötétbarna  bőrrel,  az  ázsiai 
pusztákról  hozott  apró  lovaikon  fáradhatatlanul  száguldozva  át  a  ha- 
lálos rémületbe  ejtett  Európán.  Az  embernek  észre  kellett  vennie  az  ily 
részletezésen,  hogy  Eötvös  Károly  vonásról  vonásra  önmagát  veszi  az 
ősmagyarság  leghitelesebb  modelljének  és  nem  lehet  tagadni,  volt  némi 
komikus  mellékize  is,  amikor  a  két  karosszéken  átterpeszkedő  táblabíró 
oly  hevenyén  beleképzelte  magát  az  országokon  átrobogó  ősi  daliák  fer- 
getegébe.  Semmiesetre  sem  volt  ez  nála  hamis  affektáció,  hanem  vér- 
mérsékének  természetes  ritmusa.  Töviről-hegyire  ismerte  a  magyar- 
ság történetének  minden  mozzanatát,  mégis  szerette  ignorálni  azt  a 
valóságot,  hogy  amit  a  mai  magyarság  legősibb  és  legtörzsökösebb  ré- 
szének lehetne  kimutatni,  az  is  históriai  átváltozás,  sok  százados  külső 
és  belső  fejlődés  eredménye,  idegen  tényezők,  külső  befolyások  termé- 
kenyílő  és  organikus  belevegyülésével,  ismerte  azt  a  másik  poziliv 
megállapítást  is,  hogy  a  mai  legmagyarabb  műveltség,  legtörzsökösebb 
költészetünk  is,  mint  Petőfié  és  Aranyé,  át  van  üatva,  vérkeringésében 
hordozza  a  külföld  szellemi  nedveinek  sokszoros  behatását.  Csakhogy 


Eötvös  Károly 


383 


mezért  igaz  marad,  hogy  Eötvösnek  magyarsága  valami  zárt  és  egységes 
szervezet  benyomását  lehelte  mindenkire.  Azt  hiszem,  nem  helytelenül 
alkalmaztam  reá  nem  egyszer  azt  a  hasonlatot,  hogy  az  ő  kerek  kopo- 
nyája a  magyar  glóbusznak  teljes  szimbóluma,  mert  egybefoglalja 
mindazt,  ami  ebben  a  fogalomban  egyetemességet  és  mindazt,  ami 
benne  korlátozottságot  jelent. 

De  magyar  lelkülete  legmélyebb  alapját  talán  semmi  sem  fedi 
ugy  föl,  mint  köztudomású  viszonya  a  magyar  zenéhez.  Köztudomású- 
nak mondom,  noha  ez  az  egész  hivatalos  zenevilág,  sőt  talán  a  nagy  kö- 
zönség részéről  is  csak  olyas  negativ  megállapításban  fejeződött  ki, 
hogy  a  mi  Eötvös  Károlyunk  lehet  nagy  iró,  lehet  nagy  szónok,  de  a 
zenéhez  édes-keveset  ért.  Annál  többet  jelent,  hogy  magyar  hite,  a  ma- 
gyar lélekben  és  tehetségben  való  bizakodása  épen  a  magyar  zene  kér- 
désében a  fanatizmus  tüzével  lobogott  fel  és  a  hozzáférhetlen  előitéle- 
tesség  füstjével  fojtott  el  minden  vitatkozást.  Nekem,  akinek  —  ahogy 
az  egyszeri  jegyző  mondta,  százegy  okból,  amelyekből  egy  is  elég  — 
nem  szól  a  harang  hangja  sem,  persze  nem  jut  eszembe,  hogy  ilyes 
konlroverziában  valami  véleményt  kockáztassak.  De  Eötvösnek  szen- 
vedélyes állásfoglalása  a  magyar  zene  dolgában  nekem  a  legvilágosabb 
próbául,  a  legbiztosabb  közvetett  megfigyelésül  szolgált  arra  nézve, 
hogy  a  zene  varázslata  és  élvezete  az  ember  legbensőbb  ösztönével  függ 
össze,  elemi  hatással  idegeiben,  érzékeiben,  beleiben  motoszkál,  titkos 
vágyainak,  öntudatlan  álmainak  kirajzása.  Gondolom,  a  legtöbben,  akik 
kávéházi  és  egyéb  alkalmakkor  Eötvös  zenei  véleményeit  hallhatták, 
ijedve  csodálkoztak  dörgedelmes  leszólásain.  Ez  a  kacagó  humorista, 
a  mindig  kedélyes  társalgó  szikrázó  dühbe  jött,  ha  valaki  a  magyar 
zene  értékeit  lekicsinyelte  és  ha  zenei  tanításunk,  a  zeneakadémia 
irányzata,  az  európai  zeneirodalom  klasszikus  mintái  kerültek  szóba, 
egy  ragadozó  karmaival  tépdeste  és  marcangolta  a  legelismertebb  hír- 
neveket. Pedig,  ha  ezektől  a  szokott  groteszk  kitörésektől  eltekintve 
felfogásának  komoly  magvát  keressük,  ő  el  tudta  ismerni,  hogy  az 
európai  nagy  nemzetek  zenei  kultúrájához  képest,  a  magyar  zene  még 
csak  kezdetleges  stádiumát  éli.  De  abban  a  meggyőződésben  volt,  hogy 
amiként  köllői  irodalmunk  fejletlen  kezdetből  a  legmagasabb  szín- 
vonalra emelkedett  s  amellett  nemzeti  jellegében  csak  folyton  erősö- 
dött, ugy  pattannának  ki  a  nemzeti  lélek  ősteremlő  kohójából,  az  első- 
rendű zsenik  és  szárnyalna  mindenfelé  a  magyar  lélek  zenei  inspirá- 
ciója, ha  a  külföldi  zene  szolgaf  majmolása  és  a  divatos  zenetanárság 
értelmetlensége  csiráit  is  el  nem  taposná.  Gyönyörűen,  elemi  hévvel, 
brillinás  ötletességgel  fejtette  ki  ezt  a  tételt  egy  rögtönzőn  parlamenti 
beszédben,  amikor  épen  zenei  nevelésünk  hiányait  teregették  ki  a  ház 
szőnyegén.  Az  úgynevezett  zeneértők  ugyan  mindnyájan  kérdőjelekké 

gémberedtek  és  bizonyára  minden  laikus  és  fogyatékos  találja,  az  igy 
beállított  analógiát  nemzeti  költészet  és  nemzeti  zene  között.  Akármit 
gondoljon  különben  az  ember,  ugy  kell  vennünk  ezt  a  sustorgó,  egé- 
szen gyermekded  rajongást,  hogy  Eötvös  egész  lényének  legmélyebb 
gyökérzetéből  a  magyar  öntudat  és  a  magyar  zene  egyazon  kultusz 
csodavirágául  hajtottak  ki  és  fonódtak  össze.  Ő  a  magyar  zene  ritmu- 
sából rejtett  nemzeti  ösztönöket,  a  magyarság  titkos  mélységeit  sejtette 
meg,  mint  ahogy  John  Gábriel  Borkmann,  Ibsen  egyik  hőse  örökös 
tervezgetései  között  muzsikálni  hallja  a  bányák  még  ki  nem  ásott  ara- 
nyát. És  mentől  alaptalanabb  képzelődésnek  vennők  ezt,  annál  meg- 
hatóbb  jelenség  ez  a  donquihotti  szertelen  rajongás,  ez  a  vakbuzgó  vias- 
kodás egy  egész  világ  ellenében  a  szegény  magyar  zene  DulcineájáérL 

III. 

Talán  túlsoká  időztem  emberi  lényének  és  sajátosságainak  ki 
domborításánál,  de  ezekben  kell  a  kulcsot  keresnem  irói  egyéniségé- 
hez, amelyet  igazi  teljességében  soha  fel  nem  tárhatott.  A  kenyérkereső 
foglalkozás  állandó  szüksége  'és  még  inkább  a  politika  csábja,  amely  a 
hírszerzés  gyors  és  könnyű  alkalmaival  kecsegtette,  elvonták  a  belső 
hivatás  sugallatától.  írói  kedvtelését  az  ujságpublicisztikában  merítette 
ki,  amely  megszerezte  neki  azt  az  elégtételt,  hogy  tolla  csatázó  erejét, 
stilje  könnyed  lendületét,  mint  hajlékony  és  szikrátverő  pengét  forgat- 
hatta meg  a  bámuló  magyar  közönség  feje  fölött.  Sajnos,  épen  a  gyors 
újságírói  munka  szoktatta  a  felületes  és  válogatatlan  Írásmódhoz  is. 
Egészben  későn  tért  rá  az  igazi  irodalmi  alkotásra,  ifjúsági  kísérletei 
után  csak  a  másodvirágzás  lefokozott  erejével,  rohamos  ellankadásával 
és  ismétlődő  csalódásaival.  De  szelleme  soká  megóvott  ruganyosságából 
még  futotta  egy-két  olyan  műre,  amelyekben  egyénisége  —  modern  ki- 
fejezéssel élve  —  kiéli  magát  s  amelyek  tehetsége  egész  mélységét,  sok- 
oldalú összefüggéseit  fogják  tükröztetni  későbbi  nemzedékek  előtt  is. 
Ezt  szerencséjének  kell  mondanunk,  mert  egyéb  nyilvános  szereplését, 
még  a  politikai  vezérkedést  is  nála  csak  olyan  incidenseknek  lehet 
venni,  amelyek  a  külső  élet  véletlen  alakulásából  folytak. 

Itt  nincs  helyén,  hogy  irodalmi  értékeit  tüzetesen  és  részletesen 
méltassam;  nekem  az  irodalmi  kritika  különben  sem  hivatásos  tanul- 
mányom. De  akármelyik  erősebb  lélegzetű  művén  első  pillanatra  fel- 
ismerhetjük az  ő  személyes  bélyegét,  elsőben  a  tiszta,  üde  magyar  leve- 
gőt, másodsorban  stíljének  kifejező  erejét,  képeinek  eredetiségét  és 
közvetlenségét,  előadásának  érzékien  dagadó  plaszticitását.  A  Balaton- 
ról irott  két  kötete  maga  az  ezer  év  óta  külön  keretében  hullámzó  ma- 
gyar  világ  és  magyar  élet,  magyar  történet  és  magyar  költészet^  azon- 

leiül  is  kifogyhatlan  visszaidézője  és  visszaigézője  igaz  természeti  gyö- 
nyörűségeknek, amelyek  hazánknak  ezt  a  legbájosabb  és  legandalitóbb 
természeti  szépségét  oly  élvezetessé  teszik  magyarok  és  idegenek  előtt 
egyaránt.  Neki  ez  a  tájék  szülő  vidéke  volt  és  mindvégig  megmaradt 
ugy  teste,  mint  lelke  hazájának.  Ezért  érthető,  hogy  élte  végső  szakában 
viszontagságok  terhétől  elnyomva,  egészségében  is  megingatva,  mind 
huzamosabb  időre  vonult  vissza  a  balatonparti  villa  magányába,  hogy 
ablakából  hallgassa  a  hullámok  szünetlen  dalait,  amelyekből  nappal  az 
élet  ujjongása  és  felviharzása,  éjjel  a  búcsúzás  fájdalmas  nyögései 
hangzottak  feléje. 

Épp  ilyen  jellemzetes  műve  a  Bakonyról  irott,  amelyet  különösen 
mozgalmassá,  exotikusan  vonzóvá  is  tesz.  Eötvösnek  bámulatos,  a  leg- 
apróbb részletekig  és  a  legsötétebb  rejtelmekig  terjedő  jártassága  a  haj- 
dani magyar  rabló-  és  szegénylegényvilág  romantikus  kerületében.  Az 
oly  közvetlen  szellemnél,  mint  Eötvös,  egészen  természetes,  hogy  a 
lokális  érzés,  a  helyi  színezés,  az  otthonos  tájékba  begubódzó  lelki  élet 
a  legállandóbb  és  leghatékonyabb  irodalmi  rugóvá  fejlődött.  Ha  a  Ba- 
laton medre  valaha  teljesen  kiszáradna  és  tükrös  szépségeinek  egyet- 
len csilláma  se  maradna,  ha  a  Bakony  erdejét  végképp  letarolná  a  kul- 
túrai hódítás  kérlelhetetlen  fejszéje  és  talaját  az  ekevas  boronálná  fel 
lapos  szántófölddé:  Eötvös  műveiből  minden  eljövendő  idő  teljesen  re- 
konstruálhatná és  képzeletével  részleteiben  is  felfoghatná  a  Balaton 
hullámzásának  minden  szinét  és  hangját,  a  bakonyi  erdősürü  minden 
behálózását,  titkos  hangulatait  és  veszedelmes  rejtelmeit.  Eötvös  Ba- 
konyát  azonban  különös  érdekességgel  is  ruházza  fel  az  a  körülmény, 
hogy  vele  együtt  adja  a  régi  és  ujabb  magyar  konyha  speciális  készít- 
ményeinek gazdag  leírását,  a  magyar  Ínynek  sajátos  fiziológiáját.  Eöt- 
vös bizony  nem  követte  Bismarck  ismert  kijelentését,  hogy  a  gyomor- 
nál megszűnik  a  hazafiság  követelménye.  Mennyi  szeretet  és  hangu- 
latosság  ebben  az  ő  külön  szakértelmében,  mennyi  finom  megkülön- 
böztetés az  ízlelés,  sőt  nyelvcsettintés  fokozatain  át!  íme  Eötvös,  ez  az 
igazi  Eötvös.  Nem  mintha  az  «eszem-iszom»  kedve,  a  triviális  érzéki 
élvezet  uralkodott  volna  rajta.  Ellenkezőleg  szellemének  nagy  közvet- 
lensége, gyermekded  frissesége  nyilvánul  abban  is,  hogy  gondolattal, 
költészettel  fogta  fel  azt  is,  ami  másoknak  csak  alantas  érzéki  inger. 
Mintha  nála  nemcsak  az  agy  lett  volna  a  gondolkodás  műhelye,  hanem 
minden  szervi  működés,  minden  érzékletes  felfogás,  az  egész  fizikai 
élet  az  egyenes  szellemi  megnyilatkozás  közegével  bírt  volna.  Ezt  nem 
lehet  például  Brillat-Savarin  hires  gasztronómiai  tudományával  össze- 
hasonlítani, amely  a  változatos  inyenckedésnek,  a  gourmanderia  titkai- 
nak egy  egész  életen  át  való  rendszeres  tanulmányozásán  épült  fel. 
Eötvösnél  inkább  az  emberi  egyetemesség  adománya  volt  ez,  amellyel 

minden  pórusán  át  beszívta  az  élet  legkülönbözőbb  és  legtünékenyebb 
benyomásait.  Igazában  a  lélek  kitágulásának  nevezném  ezt  érzéki  nyil- 
vánulásaiban  is.  Ezzel  a  képességével  kellett  összefüggnie  társalgása 
egyik  legfőbb  bájának,  annak,  hogy  alig  lehet  az  emberi  életnek  oly 
kicsiny  vagy  nagy  vonatkozása,  az  emberi  szellemnek  oly  fontos  vagy 
henye  érdeklődése,  amelyről  ő  valami  határozott  szentenciát,  valami 
erős  megfigyelést,  valami  tapasztalatot  vagy  megsejtést  nem  mondhatott 
volna.  Az  életbölcseség  aforizmái  csak  ugy  ömlöttek  ajkairól,  anélkül, 
hogy  egyik-másik  tárgyról  olvasás,  tanulmány,  mások  gondolatainak 
ismerete  megelőzte  volna. 

Micsoda  természeti  erő,  milyen  nedvdús,  telített  magyar  lelkület: 
mondjuk  magunknak  minden  jobb,  tisztább  veretű  müvénél.  Ez  az  ős 
természeti  tehetség  szerzett  neki  csodálókat  még  a  tőle  teljesen  eltérő 
irányú  modernebb  Íróink  között  is.  Még  az  olyan  zordon  és  kíméletlen 
boncoló  kritikust,  mint  Tóth  Béla  volt,  ez  ragadta  irányában  a  fellengzö 
enthuziazmus  kitöréseire.  Milyen  nagy  magyar  iró  lehetett  volna!  Ez 
az  őrök  sajnálkozásunk.  A  magyarság,  ez  minden  változatosságban  az 
ő  változatlansága,  minden  szétszóroltságban  az  ő  egysége.  írói  világá- 
nak minden  részlete  kizárólagosan  magyar,  tisztán  magyar  a  levegője 
és  a  magyar  föld  szaga  leng  e  levegőnek  minden  hullámzásával.  De  még 
büszke  magyarságának  is  van  bensőbb  magva,  szorosabb  kerülete:  a 
dunántúliasság,  Veszprém.  Somogy.  Zala,  Komárom  vármegyék.  Hogy 
mit  alkothatott  volna  az  elbeszélő-irodalomban,  ha  életének  be- 
rendezését, hivatásának  érzését  írói  tehetségének  kifejtésére  koncen- 
trálta volna,  arra,  gondolom,  elég  bizonyság  a  «Beöthök  uram  szeren- 
cséje)) cimü  beszély,  amelynek  meséje  vígjátékká  alakítva  nemrég  szín- 
padra is  került  egyik  fővárosi  színházunkban.  Az  útszélen  talált  cse- 
csemőnek javító  és  átalakító  befolyása  a  részegeskedő  és  elzüllőfélben 
levő  falusi  nemesre,  ez  a  különben  Mikszáthtól  is  felhasznált  motívum 
itt  oly  naiv  egyszerűséggel  van  feldolgozva,  a  meleg  jólelküségnek  és 
kedves  humornak  csillogásával  befuttatott  falusi  jelenetek  bájos 
voltukban  oly  valószínűek  is,  hogy  az  iró  által  valóban  látott  és  átélt 
dolgokban  kell  hinnünk.  Általában  Eötvös,  akiben  a  közvetlen  szemle 
let  maradt  az  irányzó  képesség,  erős  képzelődése  mellett  is  mindig 
biztos,  reális  alapot  adott  alakjainak  lábai  alá,  hogy  onnét  emelkedje- 
nek az  eszményiség  sugárzó  levegőjébe.  Erre  vall  az  az  írói  vonása, 
hogy  legszívesebben  az  őt  környező  valóságból,  vagy  a  közkeletű  ha- 
gyományból, félmúlt  idők  még  eleven  emlékezetéből  vette  hőseit,  de 
mert  a  faj  szeretet  nagyító  üvegén  nézte  őket,  az  optimizmus  minden 
csillogását  ömlesztette  reájuk.  Főleg  hősnőit  hímezte  be  a  félig  reális, 
félig  ideális  reflexek  szivárványos  színjátékával,  varázsolta  át  rendkívül 
vonzó,  igézetes  női  fenségekké  az  oly  valóban  élt  személyeket,  nőket, 

mint  Deák  Klárát,  Deák  Ferenc  nővérét  és  főkép  Szegedy  Rózát,  Kis- 
íaludy  Sándor  feleségét.  Valami  középíajt  kedvelt  az  igazi  életrajz  és 
novella  között  és  ebben  a  zsánerben  szinte  klasszikus  minta  az  elmúl l 
>zázadvég  egy  nagyon  ismert  alakjának,  gróf  Károlyi  Gábornak  emlék- 
iratos  életrajza,  (tudvalevőleg  hosszú  éveken  át  Eötvös  vitte  az  atyja 
állal  kitagadott  gróf  Károlyi  Gábor  örökségi  porét  fivérei  ellen),  amely- 
ben egy  felette  változatos  és  viszontagságos,  nem  egy  tekintetben  kalan- 
doros  és  a  kor  demokratikus  áramlatai  által  természetes  kereteiből  ki- 
forgatott mágnáséletet  ir  le  benső  szeretettel  hőse  iránt  és  egyszerűen 
jellemző  vonalakkal  rajzolva  meg  az  események  tömeges  rohanását. 

Mindent  összevéve,  ha  Eötvös  Károly  teljesen  betöltötte  volna  azt 
az  írói  rendeltetést,  amelyre  tehetsége  kijelölte,  alighanem  a  lörzsökösen 
magyar  elbeszélő-irodalomban  valami  középhelyet  foglalna  el  Jókai  és 
Mikszáth  között.  Az  ő  magyar  világában  a  képzelet  nem  volt  oly  szuve- 
rén hatalom,  mint  Jókai  világában,  viszont  nem  vegyült  bele  az  a  ke- 
sernyés cinizmus  sem,  amely  Mikszáthot  sokszor  elfogja,  amikor  alak- 
jait a  földi  realitásokon  járatja.  Mert  holmi  politikai  változatok  ellen- 
kező látszata  ellenére,  erős  realista  érzéke  ellenére  is,  Eötvös  esz- 
ményhivő volt.  Hitt  a  haza  eszményében,  hite  volt  a  női  eszményben 
és  rendületlen  optimizmussal  bizott  az  emberek  jobb  tulajdonságaiban. 

Irodalmi  alkotásairól  szólva,  nem  hagyhatom  említ  tétlenül 
tiszaeszlári  pörről  irott  két  kötetes  művét  sem.  Épen  csak  azt  kell 
konstatálnom,  hogy  ez  a  jóval  később  megjelent  műve  az  ő  nagy  szó- 
noki és  jogászi  sikerét,  amely  a  tiszaeszlári  pör  minden  bonyodalmán 
ós  zavarán  át  oly  felsőbbségesen  tündöklött,  győzelmes  írói  varázslattá 
váltotta  át.  Ebben  a  művében  csillog  Eötvös  szellemi  ereje  a  kristályos 
prizma  minden  szinvetésében.  A  képzelet-gazdag  iró  mellett,  aki  a  han 
gúlátok  és  látományok  minden  bűvöletével  rendelkezik,  látjuk  a  tudo 
mányosan  fölszerelt  nagy  ügyvédet  és  debattert,  aki  a  legerősebb  judi 
ciummal,  sziveket  és  veséket  átható  pszichológiával  bontotta  szét  a 
megoldhatatlanoknak  látszó  csomókat.  Itt  kell  meglátnunk  Eötvös  er 
kölcsi  egyéniségének  mélyebb  alapját  is,  amelyet  mindennapos  szerep- 
lése közben  a  közönséges  emberi  gyengeségek  véletlen,  futólagos  be- 
hatások elhomályosíthattak.  Nem  mondom,  hogy  első  pillanattól  fogva 
az  emberi  igazságért  való  lelkesedés  és  egy  ostoba  babona  áldozataiért 
való  nagylelkű  humanitás  vezérelték,  mint  Zolát  a  Dreyfuss-pörben. 
Ilyenhez  az  ő  természetében  túlsók  volt  a  nyugalmas  flegma  és  az  örö- 
költ földesúri  kényelmesség.  Magam  is  azt  hiszem,  hogy  amikor  ezt  a 
feladatot  elvállalta,  eleinte  nem  is  számolt  rendkívüli  méreteivel  és 
fölös  megpróbáltatásaival.  De  az  ellenséges  agitációnak  hihetetlen  nö- 
vekedtével  mind  teljesebben  felfogta  korszakos  hivatását  és  a  tapasz- 
talt nehézségek  ellenében  oly  rendkívüli  erőkifejtésre,  a  lelki  hatalom 

oly  magas  fokára  tudott  emelkedni,  amely  már  egy  dicső  erkölcsi  akció- 
nak bajnokává  avatta.  Milyen  lelki  válság  lehetett  ránézve,  ki  máskor 
oly  módon  kapkodott  az  olcsó  népszerűség  nyalánkságai  után,  amikor 
Nyíregyháza  törvényszéki  termében  és  a  szabolcsmegyei  falvakban  el- 
szántan szembe  kellett  szállnia  egy  megbabonázatt  és  az  őrjöngésig 
nekidühödt  közvélemény  ezer  ördögével.  Ennek  a  szerepnek  emléke- 
zete mindig  a  büszkeség  sugaraival  ragyogott  arcán.  És  az  onnét  merí- 
tett erkölcsi  pathosz  fénynyomai  villannak  fel  későbbi  művében  is.  De 
uralkodik  fölötte  a  nagy  írónak  színgazdagsága  és  plasztikus  ereje. 
Annyi  sok  alak,  annyi  jelenet  emberről  emberre,  osztályról  osztályra,  a 
hirtelen  felfújt  kis  város  és  a  meglódított  falu,  a  vitatkozó  terem  és  a 
mozgalmas  utca,  a  megyeháza  gentry-urai  és  a  lebujokból  fölabajgatoU 
csőcselék,  bármi  ami  e  roppant  törvényszéki  drámának  keretébe  lép 
bele,  minden  él,  mozog,  beszél,  cselekszik  a  szenvedélyek  egyre  zúgó 
íergetegében. 

Milyen  kár,  hogy  ezt  a  változatosan  gazdag  irói  tevékenységet 
hamar  utolérte  a  tragikum,  amely  a  késő  szerelmi  lángolást  és  a  késő 
irói  felbuzdulást  követni  szokta.  A  szeszélyes  múzsa  sem  kedveli  az 
öreg  udvarlókat,  még  kegyetlenül  meg  is  boszulja  magát,  ha  olyik  ki- 
választottja korábbi  kedvezéseit  figyelembe  nem  vette  és  a  nyújtott  jó 
alkalmakat  gondatlanul  elszalasztottá. 

Ama  sok  kötet  és  a  végtelen  tárcasorozatok,  amelyek  Eötvös 
utolsó  életszakából  valók,  csak  a  hirtelen  hanyatlásnak  fájdalmas 
benyomását  kelthették  legállhatatosabb  tisztelőiben  is.  Az  irói 
véna  egyre  vastagabb  sugárban  buzogott,  de  még  a  forrásnál  szerte- 
ömlött  és  elpösványosodott.  Sehol  se'  látni  képzelődésének  korlátait,  az 
emlékek,  alakok,  gondolatok,  mint  a  vízözön  zuhognak  el  fölöttünk. 
Érezzük  még  itt-ott  azt  az  elemi  erőt,  amelyből  zsenije  kijegecedett 
de  azt  is,  hogy  a  feléje  törő  tömeges  képzetek  fölött  már  nem  tud  úrrá 
lenni  és  előbb  oly  biztos  alakító  ereje  cserbenhagyja.  És  ennek  okát 
nemcsak  a  korral  jelentkező  szervezeti  gyarlóságokban  kell  keresnünk. 
Pályája  ily  szétforgácsolásán  és  lezuhanásán  újra  megtanulhatjuk,  hogy 
hiába  a  természet  fia  és  eredeti  zseni  valaki,  de  ha  nem  szorítja  a  lelki 
legyelem,  a  következetes  fejlesztés  és  rendszeres  tanulmány  medrébe, 
emlékének  csak  tompa  kávéházi  visszhangja  leszen. 

IV. 

Hajh,  a  politika!  Fátumnak  kell  mondani,  hogy  ez  lett  emberi 
pályafutásának  és  nyilvános  szereplésének  sorscsillagzatává.  A  politika 
démona  vonta  el  előbb  irodalmi  hivatása  géniuszától,  a  politikai  versen- 
gés emelkedései  és  zuhanásai  homályosították  el  utóbb  egyénisége  ér- 

lékeit,  a  politika  kísértései  okozták  végül  élte  hajótöréseit.  Jókai  és 
Mikszáth  is  képviselők  voltak,  de  sohasem  kívántak  politikai  tekin- 
télyekül  számhavétetni,  ellenben  Eötvöst  biztos  szónoki  készsége,  hír- 
lapiról csatázó  kedve  és  erős  jogászi  ítélete  eleve  vezéri  szerepre  kvali- 
fikálták. A  magyar  közönség  jóformán  csak  mint  politikust  vette 
számba  és  mert  ott  hirtelenül  változó  világításokban  látta,  a  csélcsap 
elvtelenség  hirébe  kellett  kerülnie.  Pedig  lelke  fenekén  itt  is  eszmény 
hivő,  a  magyar  történelmi  lélek  mélységes  vágyainak  ihletet  kifejezője 
volt.  Goethe  mondja,  hogy  a  politika  elrontja  a  jellemet.  Ez  a  szó  Eöt- 
vösnél igazán  bevált.  Hogyan  magyarázzuk  meg  magunknak  az  oly  ha- 
talmas szellemnél  a  rikító  elvi  tótágasokat,  a  szembeszökő  erkölcsi  és 
logikai  ugrásokat,  amelyek  egész  politikai  pályáját  eléktelenítették? 
Aki  lelkéhez  közelebb  férkőzött,  tudhatta,  hogy  egész  életén  át  Deák 
irerenc  volt  közéleti  ideálja  és  a  67-es  egyezséget  mindenkor  az  állam- 
férfiúi bölcseség  mesterművének  vallotta.  Ez  a  meggyőződése  nem  aka- 
dályozta abban,  hogy  görcsösen  ambicionálja  annak  a  függetlenségi 
pártnak  vezérletét,  amelynek  programmja  a  Deák-féle  kiegyezés  taga^ 
dásán  épült  fel.  Kitellett  tőle  az  is,  hogy  bár  az  általános,  egyenlő  sza- 
vazatot a  magyarság  veszedelmének  tartotta,  egy  mandátum  kedvééri 
kijelentette  a  munkásoknak,  hogy  ha  kívánják,  programmos  kötele- 
zettségül fogadja  az  általános  szavazatot.  Mit  keressünk,  mit  lássunk 
ezekben?  Szó  sincs  róla,  oly  naiv  és  ösztönös  embernél,  mint  Eötvös,  a 
hiúságnak  is  nagyon  élénk,  minden  pillanatban  pattanó  rugóként  kel- 
lett működnie.  Hiúság?  Hiszen  bizonyos  mértékig  általános  emberi 
gyöngeség  ez.  De  ha  Eötvös  politikai  becsvágyát  a  megfelelő  miliőből 
akarjuk  megérteni,  bizony  hozzá  kell  tennünk  a  szomorú  konstatálást. 
hogy  a  mi  modern  közéletünkben  a  hiúság  versengése  irtózatos  métely- 
ként harapózott  el,  amelynek  mindenfelé  terjedő  mérge  ma  már  az 
úgynevezett  vezérférfiakai,  az  ünnepelt  nagyságokat  is,  sőt  őket  első- 
sorban áldozatul  ejti.  A  mai  orvosi  tudomány  a  világháború  óriási 
halotti  mezőin  és  mérhetetlen  nyomorbarázdáin  is  meg  tudta  fékezni 
a  kolera  járványos  erejét,  de  a  hiúságnak  parányi  és  rejtőzködő  bacil- 
lusa  most  is,  a  világháború  megrendítő  tanulságai  és  katasztrofális  vál- 
ságai között  is  egyre  jobban  bontja  szét  parlamentáris  szervezettsé- 
günk és  nemzeti  megbízhatóságunk  legszükségesebb  elemeit.  Hiszen 
ez  volt  már  évtizedek  óla  legfőbb  keltő  ingere  vészelt  és  hazug  obstruk- 
cióknak,  amelyekben  a  demokrácia  jelszavai  alatt  az  uri  hencegés 
tombolta  ki  magát;  utóbb  az  oly  oligarcha  vetélkedéseknek,  amelyek- 
ben a  családi  pártoskodás,  a  feudális  fegyelmetlenség  már  szinte  közép 
kori  méreteket  öltött.  És  itten  nem  lehet  szemet  hunyni  a  valóság  előtl. 
hogy  ennek  a  nagy  kórságnak,  amelyet  a  régibb  generációk  ilyen  mérték- 
ben nem  ismerhettek,  leglermőbb  melegágya  a  mai  örökké  zúgó  nyilvá 

nosságnak  folytonos  mutogatása,  szüntelen  szenzációszomja,  főkép  az 
oly  naggyá  fejlett  napisajtónak  szinte  tökéletes  reklám  szolgálata,  amely 
oda  tartozik  a  mai  államférférfiuság  nélkülözhetetlen  segédeszközei- 
hez. Nem  lehet  csodálkozni,  hogy  Eötvös,  az  élet  és  a  társaság  mohó 
kedvelője,  szintén  utána  loholt  a  politikai  népszerűség  szirénjének  és  6 
a  régi  táblabiróvilág  megmaradt  képviselője,  egyre  a  beszélt  és  nyomta 
lott  reklám  görőgtüzének  fényében  hajtogatta  magát.  De  Eötvös  Károly 
hiúsága  is  mint  egyéni  vonás  a  naivitás  és  a  kedélyesség  kellemesen 
enyhe  zamatát  éreztette.  Az  ő  becsvágya  dehogy  is  hajtotta  őt  abba  a 
lázas  tülekedésbe  a  hatalom  javaiért  és  előnyeiért,  amely  mostanában 
oly  visszataszítóan  tárul  fel  a  közönség  előtt.  Dehogy  esenkedett  állás- 
beli,  rangbéli  fölemelkedésért,  fütyült  ő  az  ilyenekre.  Ő  épen  csak  a  hir 
pálmái  alatt  szeretett  nyugalmasan  sétálni,  áhítozta  az  utcai  népszerű- 
séget, a  tömegek  tapsát,  az  ujságbeli  emlegettetést  és  felette  hízelgett 
neki,  ha  az  Andrássy-uíon  éjféli  sétálók  a  nagy  tükörablakon  át  bá- 
multák a  körülötte  kacagásba  borult  törzsasztalt.  Eötvös  bizonyára  nem 
tartozott  a  szerény  emberek  közé,  de  hiúsága  még  a  szerénység  jelző- 
jére is  érdemes,  jóllakott  az  olcsó  kávéházi  elégtételekkel  is  és  nagyon 
íudta  élvezni,  nyitott  ajkakkal,  kitágult  orrcimpákkal  szívta  törzsasz- 
tala tömjénét,  ahogy  a  gyerek  mohón  szopogatja  a  mézeskalácsot. 
Ugyanabban  a  kávéházban  micsoda  más  fensőbbségét  gyakorolt  az  a" 
most  teljesen  beérkezett  férfiú,  aki  kék  szemében  a  hatalom  forró  ál- 
mával, erős  vonású  arcán  a  lázas  becsvágynak  majd  sáppasztó,  maj.l 
izzó  foltjaival  magát  a  kávéházat  szervező  tehetségének  iskolájává 
rendezte  be  s  olt  minden  éjjel  táborba  sorakoztatta,  tekintélyének 
legyeimére  oktatta  és  szoktatta  hiveit.  A  budapesti  kávéház  lett  a  mi- 
niszterség előkészítő  kurzusa. 

Eötvös  igazában  lenézte  lelke   mélyén   a   mai   politikai  életet 
Amennyire  imádta  a  magyar  népet  és  amennyire  bizott  ősi  regeneráló 
erejében,  meg  is  volt  az  a  hite,  hogy  ezék  a  politikai  hercehurcák  és 
parlamenti  szenzációk  nem  befolyásolják  a  nemzet  jövőjét.  A  parki 
menti  szereplést  hajlandó  volt  holmi  társas  konvenciónak  vagy  banális 
színjátéknak,  dekoratív  külsőségnek  venni,  amelyből  a  társas  életet  kul- 
tiváló okos  ember  kiveszi  részét  ugy,  hogy  a  személyes  opportunizmus 
tekintetei  szerint  bármikor  csereberél  pártokat,  elveket,  jelszavakat:  Sőt 
ezt  a  cinikus  felfogást  a  parlamenti  kormányzatról  s  parlamenti  pártok 
ról  őszintén  föl  is  tárta  Balaton  cimü  művében.  Aki  elfogulatlanul  biráh 
meg  fogja  engedni,  hogy  ezt  is   Eötvös   előnyének   kell  beszámítani 
olyan  nagyságok  fölött,  akik  kapkodó  hiúságukat,  elvtelen  ingadozásai 
kat  mindig  ünnepélyes  frázisok  cifrán  redőzött  köpenyével  takarják  be. 
Eötvös  cinikus  volt,  mert  teljességgel  nem  tudott  ünnepieskedő  színész 
lenni.  Ez  a  cinizmus  még  mindig  szebb,  mint  azoknak  nagyképű,  pale- 

tikus  pózja,  kik  egyik  kezüket  esküdözve  égnek  emelik  s  ugyanakkor 
másik  kezökkel  a  hatalom  ékköveit  csenegeük  el  az  alkotmány  kincs- 
tárából. «Vanity  fair*  hiúságok  szines  vásárja,  amely  a  mellékutcákon 
kézen-közön  elvek  vásárjává  durvul  el. 

Viszont  igaz,  hogy  Eötvös  mohó  tetszésvágya  és  pávaszerü  ön 
tetszelgése  a  maga  kávéházi  trivialitásában  bohózatos  benyomást  is 
lehetett.  A  kávéházi  fejedelemség  és  a  körötte  csoportosuló  udvar  ezt 
az  előkelő  kvalitású  szellemet  sokszor  a  torzkép  görbe  vonalaiban  mu- 
latta. Látom  most  is  a  kávéház  szélső  szárnyában  a  kerek  törzsasztalt, 
ahol  a  nagy  vajda,  ahogy  becézve  nevezték,  kényelmes  karosszékébe 
dőlve  trónol,  közvetlenül  háta  mögött  az  egész  falat  beborító  óriási  tü- 
kör, a  tükör  alján  exotikus  növények,  pálma-  és  babérlevelek,  mintha 
a  dicsőség  glóriáját  jelképeznék  körülötte.  Még  megjegyezhette  az  em- 
ber, ime  a  régifajta  egyszerű  magyar  ur,  ki  csak  háttal  ül  a  hiúságok 
tükrének.  De  az  asztalt  körülülték  igazi  pesti  típusok,  olykor  a  leg- 
pestiebbek  is,  akiknek  a  kávéház  csak  léha  időtöltésnek,  közönséges 
mókáz  ásnak  helye.  És  ahogy  a  vajda  beszél,  beszél  és  egymásra  ontja 
a  mulattató  adomákat,  szemmellátóvá  válik,  hogy  neki  minden  hall- 
gatója szintén  csak  tükör,  amely  gyermekes  hiúsága  sugarát  veri  vissza, 
minden  nevető  szemben  önmagát  szemléli,  önön  hatásaiban  gyönyör- 
ködik. Olyannak  tünt  föl  előttem  ebben  a  helyzetben,  mint  amikor  egy 
ember  több  tükör  közé  áll  és  végtelen  sorozatban  önön  alakját  látja 
ismétlődni,  de  mindig  homályosabb  körvonalakban  és  végül  felismer  - 
hetlenül  eltorzítva.  Ebben  a  perspektívában  láttam  meg  vele  együtt  az 
ő  korát,  környezetét,  közéleti  atmoszféránkat  is.  Most  mélán  gondolok 
rá  vissza,  ahogy  csalódottan,  megtörten,  keserűségekkel  telve,  minden- 
napi kedves  társaságából  is  kiszakítva,  örökre  eltávozott  a  világháború 
viharzása  között.  Biztos  vagyok  benne,  hogy  utolsó  ereje  és  vigasza 
a  magyar  nemzet  nagy  jövőjében  való  rendíthetlen  bizalma  volt.  Is- 
métlem magamnak  Hamlet  bölcseségét,  amikor  a  temetőben  egy  elhall 
szinészbarátjának  koponyáját  forgatja  kezében:  Alas  poor  Yorick; 
l^nrw  him,  Horatio! 


Petőfit  hÍTom!... 

Strófák  D'Annunziőhoz. 

Irta  és  a  Petőfi-Társaság  márciusi  ünnepi  ülésén  felolvasta 
Ábrányi  Emil. 

Itáliát  becsültük,  míg  nemes  volt, 
Míg  bátran  szárnyalt  nagy  célok  felé.. 
Míg  fenséges,  jogos  haragban  égve 
Az  idegen  rabláncot  tördelé. 

De  most!  . .  .  Borzalmas  sűlyedés!  .  .  .  Kimondom, 
S  tüzes  bélyegként  pörköljön  e  szó: 
Gyalázatossá  vált  Itáliádnak 
Legaljasabb  ja  vagy,  D'Annunzió!  .  .  . 

Költő  voltál  te?  Nem,  nem!  .  .  .  Nem  leheüél 
Költő  soha!  . . .  Mert  bármily  bús,  setét, 
Nyomasztó  élet  terhe  nyomja:  költő 
Nem  adja  bérbe  szárnyas  ihletét. 
Tribúnja  nem  lesz  hitvány  árulóknak 
Hazug,  dagályos  páthosszal  teli. 
Az  eszméktől  megittasult  rajongót 
Arcátlanul  nem  jálsza,  mímeli!  .  .  . 

Petőfit  hívom!  .  .  .  Nézz  rá!  ...  És  halálra 
Szégyeld  magad,  ha  tudsz  pirulni  még. 
Ez  volt  a  költő!  . . .  Lángolóbb,  szegényebb, 
És  büszkébb  koldust  nem  látott  az  ég!  .  .  . 
Mást  nem  kívánva  küzdő  nemzetének. 
Csak  életet  s  az  élethez  jogot: 
Felséges  lelke  az  egész  világnak 
Szabadságáért  égett,  ragyogott!  .  .  . 


Petőfit  hivom 


Ügy  van!  Szegény  volt  teljes  életében, 

De  nyomorában  százszor  gazdagabb 

Náladnál,  Júdás,  mert  a  lelke  ontoll 

Izzó  arany  fényt,  mint  a  déli  nap! 

Ö  hogyha  élne  és  ha  látna  téged, 

Mily  rettentő  undorral  nézne  rád! 

Hogy  gyászolná  s  hogy  megvetné  hazádnak 

Förtelmes  sacro  egoismusát! 

Ez  a  szegény  magyar  poéta  —  értsd  meg!  — 

jAkit  eső,  hó  bősz  forgataga 

Csapdos,  ha  jár  az  országút  sarában: 

Ez  a  sugárzó  becsület  maga! 

ő  is  pazar.  De  mert  az  istenektől 

Mást  nem  kapott,  csak  tündöklő  szivét: 

Hát  nemzetének  és  egész  világnak 

ö  ezt  a  kincset  osztogatta  szét!  . .  . 

S  te,  olaszok  költője,  mit  műveltél  ?  • 

Eltékozolva  súlyos  pénzeket, 

Kastélyt,  vagyont:  mégegyszer  talpra  álmod 

A  háború  kapóra  jött  neked! 

Ömlött  lantodról,  mint  kloáka  szennye, 

A  sok  megrendelt  tirteuszi  dal. 

Hogy  zsebre  vágva  London  milliói I. 

Dőzsölhess  Páris  Messzalináival!  .  .  . 

Korhely  piperkőc!  . .  .  Dante  rongy  utódja! 
Eladtad  drágán  prózád  és  dalod, 
S  vállaltad  buzgón,  hogy  falánk  fajodnak 
Vad  ösztönét  rablásra  sarkalod!  .  .  . 
Fölnyargaltál  a  Kapitóliumra, 
És  ott,  ahol  két  Brútus  szobra  áll, 
Merted  hirdetni,  hogy  a  becstelenség, 
Az  árulás  a  legfőbb  ideál!  . . . 

Hát  rajta!  . . .  Folytasd!  Korcsmában,  tribünön 
Csak  deklamálj,  csak  dorbézolj  tovább! 
Gyűjts  tapsokat!  ...  De  reszkess  ama  naptól. 
Ha  majd  a  sors,  mint  tipró,  szörnyű  láb, 

Útjába  ejt!  . . .  Ha  sorra  elfakulnak 
Az  arcra  kent  hazug,  piros  színek, 
S  indul  a  föld:  hódolni  a.  szabadság 
Halálig  hű,  igaz  költőinek!  .  .  . 

Szabadság  szájas  szédelgője!  Akkor 
Mily  rút  leszel!  . .  .  Mily  foltos,  csúnya  képi 
És  az  a  másik,  a  magyar  poéta, 
Petőfi  Sándor  — :  mily  isteni  szép!  .  .  . 
Mily  fényt  lövell  a  gyémánttiszta  jellem, 
Amint  csiszolja  folyvást  az  idő,  — 
Míg  téged  egy  bukott  nép  tombolása 
Sötétté  átkoz,  bűnös  kerítő!  .  .  . 

Te  élsz,  mulatsz  gazdáid  asztalánál, 
Zajos  szobák  habzó  pezsgőinél, 
S  ő  jeltelen  sírban  hever,  ahol  más 
Nem  suttog,  csak  a  márciusi  szél, 
Nekünk  megszentelt  március  fíjvalma!  .  . 
Sóhajtva  jár,  mert  nem  találja  fel 
Remek  költőjét.  Eltűnt,  összepoiiott 
Régmúlt  csaták  félisteneivel!  . . . 

Te  élvezel  most!  . . .  Hitszegő  királyok 
Gazdag  költője,  cimborája  vagy, 
S  ő  jeltelen  sírban  hever!  ...  De  ő  lesz 
Világvégéig  a  valódi  nagy!  . .  . 
Hozzá  lebeg  s  így  harsog  a  jövendő, 
Míg  téged  eldob,  semmivé  aláz: 
« Hozsanna  néki,  és  örök  dicsőség! 
örök  babér!  .  . .  Örök  magasztalás! » 


Heliotropia. 


Elbeszélés. 
írta :  Szikra. 

Csoportokba  összeverődve  álltak  a  kisváros  békés  polgárai 
és  izgatottan  tárgyalták  az  esetet.  Mert  hiszen,  ilyesmi  talán  még 
sohasem  történt  meg. 

Bár  Csákányoson  se  történt  volna  meg,  soha!  Ilyen  szégyent 
Ide  jön  maga  a  bíboros  érsek.  Úgyszólván  tálcán  hozza  egykori 
tanárának  a  Szenttüskei  apátságot,  sok  ezer  koronás  javadalom- 
mal, a  főrendiházi  tagsággal  és  ég  tudja  mennyi  más  méltóság- 
gal és  ekkor,  de  ilyet!  és  ekkor,  Kojtory  Benedek  plébános  ur, 
arany  miséje  reggelén,  egyszerre  csak  tudtára  adja  ugy  ö  emi- 
nenciájának,  mint  híveinek,  hogy  ő  nemcsak  hogy  mind  ezt  el 
nem  fogadja,  de  még  eddigi  állásáról  is  leköszön  és  —  kolostorba 
vonul. 

Ki  hitte  volna!  És  miért?  Jóságos  Isten,  miért?  Azért  mert 
hetvennégy  esztendős?  Fáradt?  Oh,  dehogy!  Hatvannak  is  alig 
látszik,  s  ami  a  fáradási  illeti,  sok  harminc  esztendős  van  a  vilá- 
gon, aki  nem  merné  vele  felvenni  a  versenyt  se  a  gyaloglásban, 
se  a  szellemi  munka  bírásban. 

De  hát  akkor  miért  hagyja  el  plébániáját?  hiveit?  otthonát? 

—  Igazán  szeretném  tudni  miért  makacskodol?  —  faggatta 
az  érsek  is,  jóságos  feddéssel.  —  Panaszod  van  híveidre?  Szeret- 
nél innen  elköltözni?  Hiszen  minderről  lehetne  beszélni.  Ha  na- 
gyon apróra  nézem,  egy  kanonokság,  sőt  talán  egy  prépostság  is 
rövidesen  akadhat  egyházmegyénken  . . . 

De,  a  főúr  csak  mélyebbre  hajtotta  fejét,  ennyi  kegy  halla- 
tára, s  alázattal  azt  felelte,  hogy: 

—  Non  sum  dignus. 

A  /  egyházfejedelem  megdöbbenve  nézett  rá. 

—  Mit  akarsz  ezzel  mondani? 

Kojtory  Benedek  homlokán  nehéz  cseppekben  verte  ki  ma- 
gát az  izzadtság. 

—  Esdve  könyörgök,  —  nyögte  ki  végre.  —  Adja  meg  emi 
neneiád  az  engedélyt,  hogy  kolostorba  vonuljak. 

—  Ezt  már  hallottam,  —  felelte  az  érsek  kurtán  —  azt  sze- 
retném azonban  hallani,  hogy  miért? 

—  Mert .  .  .  mert  nem  lehetek  többé  lelkipásztor. 

—  Ugyan,  ugyan!  De  hát  miért  nem?  Miért? 

—  Mert,  —  az  öreg  ember  szava  ismét  elakadt,  de  a  fiatal 
egyházfejedelem  parancsoló  tekintetére  alig  hallhatóan  ugyan, 
de  válaszolt  :  —  Mert .  .  .  nem  hiszek  a  bűnben  . .  . 

Csend. 

Az  érsek  hosszú  fehér  kezével  végig  simított  homlokán, 
mint  aki  álmából  ébred,  vagy  mint  aki  sokért  nem  adná,  ha  mély 
álomba  merülhetne. 

—  Nem  hiszesz  iái  bűnben?  —  kérdé  aztán  csaknem  sut- 
togva. —  Hogy  értsem  azt? 

—  Ugy,  hogy  sohase  tudom  a  bűnt  a  bűnösben  feltalálni. 

—  Hát  abban  aki  gyilkol? 

—  Abban  sem.  Mert  a  gyilkos  ártalmas . .  .  igaz  . . .  fájda- 
lom, igaz,  nagyon  is  ártalmas,  kárttévő  ember,  akitől  ember- 
társait meg  kell  óvni,  s  ezért  nagyon  jól  értem  és  helyeslem,  hogy 
elkülönítsék,  őrizetbe  vegyék  .  .  . 

—  De,  bűnös?!  .  . . 

Az  egyházfejedelem  behunyt  szemmel,  magába  szálltán  ült 
a  kopott  öreg  karosszékben.  De  egyszerre  kitörő  haraggal  ugrott 
fel  helyéről  s  lépett  egészen  közel  a  hófehér  hajú  aggastyánhoz: 

—  Tudod  mi  az,  —  kérdezte  —  ha  hivő  lélek  nem  hisz  a 
bűnben?  . .  .  Szerencsétlen  ember,  tudod  mi  az?  Nem?  Nem  tu- 
dod? Hát  akkor  megmondom  én  néked:  lázongás.  Több  annál 
istentagadás  .  .  .  Most  már  tudod? 

—  Nem  tudom.  Most  már  semmit  sem  tudok  . . .  csak  azt 
érzem,  hogy  .  . .  Csak  azt  érzem,  mintha  egy  nagy,  nagy,  csendes 
ló  partjára  érkeztem  volna .  .  .  ahol  nincs  már  se  vihar,  se  tél .  . 
csak  mindig  napsütés  és  a  tó  körül  sok,  sok,  sok  békésen  virító 
virág .  .  . 

—  Megőrültél?  ...  Az  élet  nem  egy  napsütötte  táj,  hanem 
igenis:  harctér,  ahol  a  jó  a  rosszal  verekszik  .  . .  s  ahol  a  jó  .  . 
Nem  .  .  .  Nem  mondom,  hogy  mindig  leveri  a  rosszat,  itt  nem. 

Itt  még  nem,  de,  mondom  és  parancsolom,  hogy  mi  ennek  remé- 
nyét mindig  és  mindenütt  hirdessük. 

Mivel  a  plébános  még  mindig  magába  roskadva  ült  és  nem 
felelt  semmit,  az  érsek  növekvő  izgalommal  folytatta: 

—  Nincs  bün?  .  . .  Hallatlan!  De  hát  akkor  miért  vagyunk 
mi?  . . .  Aki  a  bünt  tagadja,  az   előbb-utóbb  a  mi  létjogosult 
ságunkat  is  tagadni  fogja  .  . .  S  hogy  ezt  épen  te  tegyed  .  . .  te,  az 
anyaszentegyház  leghívebb  fia?  .  .  .  Vérlázító!  . . . 

Kojtory  szánakozva  nézett  a  nálánál  annyival  fiatalabb  em- 
berre, aki  szédületes  magasságban  állt  ugyan  felette,  de  akit 
ezután  még  kevésbbé  fog  irigyelni,  mint  eddig  tette. 

—  Mégis,  —  faggatta  ő  főmagassága  —  mi  vezetett  őrüle- 
tedhez? mert  hiszen  valaminek  csak  kellett  reá  vezetni? 

—  Valaminek?  Igen.  Sőt  valamiknek.  Hogyne.  Hetvennégy 
esztendőmnek  .  .  .  meg  valószínűleg  annak  is,  hogy  mióta  a  fegy- 
házakat ide  építették,  én  gyóntatom  az  elitélteket .  .  . 

—  Talányokban  beszélsz. 

—  Épen  nem.  Csak  azt  akarom  mondani,  hogy  aki  annyi 
ember  lelkébe  lát,  az  végre  meglátja  azt,  hogy  nem  az  a  bűnös, 
aki  a  bünt  elköveti,  hanem  más  minden.  Sok  minden  más.  Any- 
nyira  más,  hogy  ha  bűnét  nagyon  keressük  és  elemeire  bontjuk, 
sokszor  évszázadokra  nyúlhatunk  vissza,  sokszor  meg  nevekkel 
láthatjuk  el  egyes  alkatrészeit,  akárcsak  valami  boszorkány- 
italnak az  ingredienciáit.  De  a)  lélek?  De  az  egyén?  Az  nem  bűnös. 
Oh  dehogy  az.  Csak  áldozat.  Áldozata  annak  a  rettenetes  koty- 
vasztéknak,  amelyet  vérébe  fecskendezett  a  véletlen?  ...  a  tör- 
vényszerűség? mit  tudom  én.  De  az  egyén?  Nem,  nem  és  százszor 
nem! 

—  Szeretném  hallani,  mivel  véded  meg  átkos  tételedet. 

—  Ezzel,  —  felelt  a  plébános,  egy  kopott  könyvre  mutatva, 
S  mivel  látta,  hogy  az  érsek  nem  érti: 

—  Feljegyzéseim  ...  —  magyarázta  —  mindazokról,  akik- 
nek lelkébe  láthattam.  Alázattal  kérem  eminenciádat,  parancsol- 
jon beletekinteni  s  találomra  azt  a  nevet  kimondani,  akinek  bűn- 
esetéről hallani  kíván.  Betűrendben  vannak  . .  . 

—  Na,  lássuk  ...  B  ...  É  "...  D  ...  P  ..  .  Pásztor  Sára  ? 

—  Tegnap  halt  meg  kilencven  esztendős  korában  .  . . 

—  Igen.  Látom,  már  ezt  is  bejegyezted . .  .  Megölte  férjét 
ezernyolcszáznegyvenhatban  . . . 

—  Ugy  van.  Hetven  esztendővel  ezelőtt.  Halálbüntetését 
akkor  kegyelemből  husz  évi  börtönre  változtatták.  Ezt  le  is  ülte. 

—  Meg  is  érdemelte.  Elvetemült  gonosz  . . .  Azt  hiszem  nem 
a  legalkalmasabb  lapot  nyitottam  fel,  mi?  Mert  ezt  a  némber! 
nem  igen  védheted. 

—  Nem  is.  Csak  azt  kérdem:  ki  vezette  a  karját?  .  .  . 

—  Ki?  . . .  Nem  értelek  . . . 

—  Kegyeskedjék  eminenciád  tovább  olvasni.  Ugye,  ez  áll 
a  följegyzésben:  megölte  az  urát,  ki  harminc  évvel  volt  idősebb 
nála.  Családja  körülményéről  pedig  ez:  apja  alkoholista,  anyja 
eskóros.  Korán  maradt  árván.  Nevelő  apja  egy  muzsikus  cigány 
volt,  aki  egy  osztrák  bárónéval  vadházasságban  élt. 

—  Szép  család,  mondhatom. 

—  Több  van  ilyen,  vagy  ehhez  hasonló,  mint  hinnők  . 
Tizenhat  éves  korában  férjhez  kényszerítették  —  igazában:  el- 
adták —  egy  nagyon  fösvény  és  nagyon  durva  öreg  emberhez  .  .  . 

—  Akit  szerencsésen  a  másvilágra  segített.  Mi? 

—  Igen,  megölte. . .  mielőtt  még  huszadik  életévét  betöltött*' 
volna ...  és  aztán  élt  még  hetven  esztendeig  .  .  .  Hetven  észten 
deig ...  Az  utolsó  ötven  évét:  eszelősen .  .  . 

—  Tehát? 

—  Eminenciád  meg  fogja  engedni,  hogy  kérdésemet  ismé- 
teljem: ki  vezette  a  karját?  a  szüleinek  terheltsége?  környezeté- 
nek rossz  befolyása,  vagy  a  saját  akarata? 

Az  érsek  türelmetlenül  vont  vállat,  aztán  egy  uj  lapra  for- 
dított: 

—  Tavardy  István? 

—  Nagyon  szerettem.  Tavaly  szabadult  ki  a  fegyházból, 
mint  menthetetlen  tüdőbeteg. 

—  Látom,  betörő  volt. 

—  Az. 

—  S  védelme? 

—  Szobrásznak  készült.  Telve  volt  művészettel,  alkotási 
vággyal.  Apja  azonban  lakatosinasnak  szánta.  Sirt,  könyörgött, 
hogy  engedjék  arra  a  pályára,  amely  vonzza,  hivja,  kecsegteti . . . 
Mind  hiába,  öt  évet  kellett  egy  műhelyben  dolgoznia.  Valóságos 
kényszermunkát.  Csak  lopva  mintázhatott.  Sápadt  volt.  Nem 
aludt.  Alig  táplálkozott,  mert  csak  az  álomtól  elrablott  órák  felett 

rendelkezett.  De  azért  mégis,  végre,  kész  volt  a  szobor;  sárkányt 
ölő  Szent  György  lovag  egészen  uj  felfogású,  gyönyörű  szobra. 

—  Jól  választott  mondhatom;  épen  a  rossz  felett  dicsősé- 
get arató  jó  —  szimbólumát!  ...  ez  igazán  kitűnő!  de  mond  csak 
tovább. 

—  A  minta  tehát  kész  lett,  természetesen  csak  agyagból, 
mert  ugyan  hogy  tellett  volna  márványra,  vagy  csak  gipszre 
is?  . . .  Már  pedig  közeledett  a  kiállítás  ideje  s  ő  érezte,  tudta, 
hogy  ott  kell  eldőlni  annak  a  reá  nézve  mindennél  fontosabb  kér- 
désnek: lesz-e  életének  értéke,  tartalma  ezután,  vagy  pedig  halá- 
lig meg  kell  maradnia  az  utált  kényszermunkánál . . . 

Egy  este  néhány  barátjával  a  budai  hegyekben  kószált 

—  Nézzétek,  —  mondta  az  egyik  —  ez  a  sok  tornyos  ház 
a  dúsgazdag  Sztropkó  Jozéfáé.  Ugy  mondják,  van  még  neki  vagy 
hat  másik  össze-vissza  a  világban. 

—  Olyan  gazdag,  hogy  szerit-számát  se  tudja  a  millióinak, 
—  toldotta  a  másik. 

—  A  mosónénk,  aki  hozzá  is  jár,  rettenetes  meséket  tud  a 
fösvénységéről . . . 

—  Igen,  ilyen  lehetett  Alexa  Ivanowna,  akit  Raszkolnikov 
meggyilkolt,  —  véleményezte  az  első. 

Tavardy  érdeklődve  kérdezte: 

—  Ki  az  a  Raszkolnikov? 
Társai  hangos  nevetésbe  törtek. 

—  Na,  Pista,  te  is  nagy  kanállal  szedhetted  a  tudományt? 
Hát  igazán  sohase  hallottál  Dosztojevszkyről?  . . . 

Még  aznap  kölcsönkérte  valamennyi  könyvét  s  ahogy 
mondani  szokás,  falta  a  betűket .  . .  Megmámorosodott  tőlük. 
Tökéletesen  igézetük  alá  került . . .  Két  hét  múlva  bekopogtatott 
Sztropkó  Jozéfánál .  .  .  Maga  nyitotta  az  ajtót.  (Olyan  fösvény 
volt,  hogy  cselédet  se  tartott.)  Tavardy  illedelmesen  köszönt,  s 
őszintén,  becsülettel  elmondta  történetét.  Beszélt  nyomorúságos 
gyermekkoráról.  Apja  szigoráról,  meg  nem  értéséről.  Beszélt  a 
művészetről.  Feltárta  lelkét  ezer  sebével,  nagyratörő  álmaival. 
Aztán  kérte,  legyen  segítségére.  Hisz  oly  kevés  amit  kér,  néhány 
korona,  mi  volna  az  neki?  Azt  is  csak  kölcsön.  Mert  becsületszóra 
fogadja,  hogy  vissza  fogja  fizetni  az  utolsó  fillérig ...  ha  majd 
nagy  művész  lesz  . . . 

Az  öreg  nő,  lehet  mert  kíváncsi  volt,  lehet  unatkozott,  le- 

bet,  hogy  érzésekben  oly  szegény  szive  mégis  megmozdult  ennyi 
tíletküzdelemről  hallva;  tény  az,  hogy  végighallgatta.  De  aztán, 
mégis,  amikor  Tavardy  már-már  azt  hitte,  hogy  célt  ért,  egy- 
szerre gyanakvón,  csúfolkodva  odakiáltotta: 

—  És  hátha  mind  ebből  egy  szót  se  hiszek?  mi? 
Tavardyt,  aki  annyira  át  volt  hatva  szavai  igazságától,  hogy 

eszébe  se  jutott  az,  hogy  valaki  kételkedhetnék  bennük,  Tavardyt 
döntötte  a  harag. 

—  Ilyet  ne  tessék  mondani!  —  szólt  oda  keményen. 
Jozéfa  elsápadva  iszkolt  egy  nagy  karosszék  mögé  s  onnan 

kezdeti  kiabálni. 

—  Menjen.  Takarodjék  .  . .  Ha  nem  megy,  rögtön  segít- 
ségért kiáltok. 

Tavardy  megütődve  nézett  reá. 

—  Hát  ne  féljen!  —  kiáltott  reá  vállat  vonva.  —  Nem  kivá 
nom  én  kárát ...  De  egyszerre,  miért,  miért  nem?  Különös  dolog 
történt:  Tavardy  minden  átmenet  nélkül  ugy  érezte,  hogy  ő  tu- 
íajdonképen  nem  is  Tavardy  István,  de  Raszkolnikov  Rodia,  s 
az  a  kis  kopott  ruhás  vén  asszony  előtte,  nem  Sztropkó  Jozéfa, 
hanem  Alexa  Ivanowna,  az  orosz  uzsorásné  .  . . 

—  A  többit  itt  a  könyvből  látom,  —  mondta  az  érsek.  —  Du 
lakodás  támadt  közöttük.  Tavardy  a  mellékszobába  hurcolta  ál- 
dozatát, ott  megkötözte,  száját  betömte  s  álkulccsal  felnyitotta 
íróasztala  fiókját  s  ebből  kivett ...?... 

—  Egy  gipszöntvény  árát . . .  Egy  fillérrel  se  többet .  .  . 

—  Lehet.  De  azért  csak  elismered,  hogy  bűnös? 

—  Cselekedete  az;  de  ő  maga?  .  .  .  Erre  nem  a  biró,  de  a 
orvos  tudna  felelni. 

—  De  hiszen  ő  nem  volt  eszelős  mint  Pásztor  Sára .  .  . 

—  Talán  nem.  De,  mindenesetre  akkor  kényszerképzetek 
hatása  alatt  állt. 

—  Szép.  —  Az  érsek  boszusan  lapozott  tovább,  végre  ismét 
megszólalt:  —  Itt  látok  egy  nevet:  Illanghy  Mártha.  Ujszülö 
gyermekét  ölte  meg.  Ezért  Ítélték  el  két  esztendőre.  Ugyan  csa 
onyhe  büntetés  egy  olyan  nyomorultnak  . . . 

—  Eminenciád  kegyeskednék  tovább  olvasni.  Még  egy  soi 
van  ott  róla. 

—  Látom  ...  «a  börtönben  felakasztotta  magát ...»  Tehát, 
förtelmes  bűnét  egy  még  förtelmesebbel  tetézte ...  A  te  szemed- 
ben még  ő  se  bűnös? 

—  Főmagasságod  ismét  engedjen  meg  egy  kérdést:  Mi  sors 
várt  volna  sólyomkeöi  és  illanghi  Illanghy  Márthára,  a  F. .  .i  al 
ispán  lányára,  ha   törvénytelen  gyermekével   az   élők  között 
marad? 

Az  érsek  ideges  kézzel  húzta  helyre  birétumát. 

—  Hogy  érted  ezt?  ...  —  kérdezte  csak  azért,  hogy  időt 
nyerjen.  Kojtory  sóhajtva  bólogatott: 

—  Ugy  olvastam,  —  mondta  halkan  —  és  sokszor  hallot- 
tam is  emlegetni,  hogy  milyen  kegyetlen  szokása  van  a  kínaiak- 
nak, t.  i.  az,  hogy  a  szerintök  felesleges  leánygyermekeket  a  disz- 
nóknak dobják  oda  eledelül.  Nos,  ahányszor  egy-egy  ilyen  Il- 
langhy Mártha  esetet  látok,  pedig,  én  Jézusom I  be  nagyon  sokat 
iátok,  mindig  az  jut  eszembe,  hogy  vájjon  hogyan  vélekednek 
Kínában  arról  az  európai  szokásról,  amely  a  törvénytelen  gyer- 
meket, ha  fiu,  ha  leány,  a  társadalom  szemétdombjára  löki  -  - 
az  anyával  együtt?  .  .  . 

—  Más  szóval? 

—  Más  szóval,  nem  Illanghy  Mártha  volt  a  gyilkos,  de  mi 
mindannyian . . . 

—  Hát  tűrjük  az  erkölcstelenséget? 

—  Ég  óvjon!  De  másképen  küzdjünk  ellene,  mint  ahogy 
eddig  cselekedtük.  Másképen.  Egészen  másképen. 

—  Hogyan? 

—  Megértő  irgalmassággal. 

—  És  ha  nem  használ? 

—  Előbb  próbáljuk  ki!  Mert  hiszen  látjuk,  hogy  mostani 
szigorúságunk  csak  azokat  a  halálos  Ítéleteket  szaporítja,  me- 
lyeknek végrehajtására  az  Illanghy  Márthákat  kényszerítjük.  Ám 
az  Illanghy  Márthák  számát  még  ezideig  eggyel  se  sikerült  csök- 
kentenünk! .  . . 

Az  érsek  önkénytelen  körültekintett,  s  csak  akkor  nyugo- 
dott meg,  mikor  meggyőződött  arról,  hogy  ajtó,  ablak  zárva  van 
a  szobában.  Aztán  ismét  a  jegyzékbe  mélyedt. 

Kojtory  egy  néma  imában  a  feszületre  nézett  és  várt  türel- 
mesen. 

—  Na  végre!  —  nevetett  az  érsek  diadalmasan  s  olvasni 
kezdett. 

—  Hoszter  Fülöp!  . .  .  Megölte  Blumenzweig  Izidor  zsidó 
korcsmárost  feleségével,  anyjával,  gyermekeivel  együtt.  Magad 

irtad  ide  azt,  hogy  «négy  kis  gyermekével,  pedig  az  egyik  nagyon 
sirt  és  kérte,  hogy  ne  bántsa».  Ez  a  hétszeres  gyilkos,  ez  a  kegyet- 
len ember,  csak  bűnös  a  te  szemedben  is,  vagy  még  az  sem?  . . , 
A  plébános  selymes  fehér  haját,  mely  csaknem  a  válláig 
ért,  fáradtan,  szomorúan  simította  végig,  aztán  fellebbvalója  ke- 
zére tette  kezét,  mint  hajdan,  huszonöt  évvel  ezelőtt,  amikor  még 
ő  volt  az  oktató,  a  tekintély. 

—  Miért  kérdi  eminenciád?  Hiszen  tudja  ugy-e?  hogy  aa 
a  hétszeres,  az  a  hét  milliószor  hétszeres  gyilkos  nem  Hoszter 
Fülöp  . . .  hogy  az  sohasem  Hoszter  Fülöp  . . . 

—  Hanem?! 

—  Hanem:  ismét  és  ez  esetben,  még  határozottabban:  mink. 

—  Mink?...  Benedek!  megtébolyodtál!  Térj  magadhoz,  jó 
öreg  tanárom! . . .  Mink?  Ki  az  a  mink?  . . . 

És  jött  a  válasz  kétségbeesett  panasszal,  mérhetetlen  szo- 
morúsággal: 

—  Ki  az  a  mink?  Hát  én;  és:  eminenciád;  és  ez  a  falu... 
az  a  tanya,  amely  ide  látszik  ...  ez  a  város,  amelynek  harangja 
ide  hallatszik  és  messzebb,  messzebb  minden  egyes  háznak  a 
lakója.  Fent  és  lent  a  palotában  és  kunyhóban,  széles  e  határban, 
s  még  annál  is  messzebb,  országtól-országig,  tengertől-tengerig . . . 
Mind,  mind  aizok,  akármilyen  nemzetnek  fiai,  akik  embert  ember 
ellen  uszítanak  . . .  Bizony  mondom,  hogy  nem  Hoszter  Fülöp 
pusztította  ki  azt  a  zsidó  családot,  hanem  mink  mindannyian . . . 
oh  igen,  mi  mindannyian! 

S  az  öreg  ember  fejét  két  kezébe  temetve  ült  ott  összeros- 
kadva, mintha  a  világ  bűne  nyomná  erőtlen  vállát. 

Az  érsek  is  elgondolkodva  nézett  maga  elé,  végre  felállt,  s 
mialatt  lassan  lépkedve  kezdett  a  szobában  fel-alá  járni,  ismét 
megszólalt: 

—  őrültségedben  ha  volna  is  egy  szemernyi  igazság,  mi 
hasznunk  volna  benne?  Hisz  a  világ  rendjén  nem  változtat- 
hatunk?! . . . 

—  Lehet.  De,  én  mindig  ugy  vélem,  hogy  nem  volna  sza- 
bad megelégednünk  azzal,  hogy  a  már  kinyilatkoztatott  paran- 
csokat tanítsuk,  hanem  igyekeznünk  kellene,  Isten  szent  akara- 
tát keresni,  még  jobban  keresni!  Mert  hátha  azt  kívánja  tőlünk, 
hogy  megértőbb  magyarázattal  mélyítsük  a  régi  törvények  értei- 

iáiét?  Talán  jobban  megmagyarázhatom,  hogy  mit  értek  ez  alatt, 
ha  eminenciád  kegyes  jóvoltából  el  fogom  mondani,  hogy  mit 
tapasztaltam  e  nyáron  Straszburgban,  ahol  egy  régi  iskolatársa- 
mat meglátogattam:  Egy  napon  dolgozó  szobájába  invitált,  s  ott 
soká  magyarázta  nekem  kutatásainak  eredményeit,  reménysé- 
geit; mert  neves  fizikus  az  ottani  egyetemen. 

—  Amint  ott  lombikok,  villanybatériák  és  palackok  között 
nézdelődöm,  egyszerre  csak  egy  nagy  táblán  akad  meg  a  tekin- 
tetem. Egy  nagy  táblán,  mely  az  ablakhoz  közel  volt  akként  fel- 
állítva, hogy  mig  alsó  része  árnyékban  volt,  a  felső  részét  végé- 
től végéig  napsugarak  melengették.  De  ami  legjobban  megragadta 
figyelmemet,  a  számtalan  finom  pamutszál  volt,  mely  gombos- 
Jűk  segítségével,  alulról  felfelé  vezetve,  igen  különös  módon 
rendeződött  el  a  táblán. 

—  Mi  ez?  —  kérdeztem.  —  Ez  a  sok  fonál  épen  olyan,  mint 
egy  kert  tervezetén  az  ide-oda  irányított  utak  szövevényes  rajza. 

Barátom  helyeslőleg  bólintott. 

—  Eltaláltad.  Ezek  is  utak.  Igen.  Szövevényes,  tekervényes, 
4e,  egy  cél  felé  vezető  utak. 

—  Ki,  vagy  mi  számára? 

—  Sohse  találnád  ki,  fogadom.  Hernyók  számára. 

—  Hernyók  számára?  és  a  cél? 

—  A  nap. 

—  Most  már  épen  nem  értem. 

—  Nézz  ide,  —  s  a  tudós  egy  kis  dobozt  emelt  fel,  mely  alatt 
hernyók  százai  nyüzsögtek  friss  eperfalevelen.  —  Nézz  ide.  Lásd, 
íme,  ide,  a  tábla  legaljára,  tiz  hernyót  teszek,  s  azok  el  fognak  in- 
dulni, s  mi  fő:  el  fognak  jutni  a  fonalak  mentén  mendegélve, 
mászva  el  fognak  jutni  a  legfelső  vonalig.  El  fognak  jutni  még 
pedig  mindig  ugy,  épen  csak  ott  és  arra,  ahogy  a  kitűzött  pamut- 
szálak  az  irányt  előre  kijelölték  . . . 

—  Lehetetlen! 

—  Meg  fogod  látni.  Figyeld  csak  őket . . . 

És  valóban;  a  tiz  hernyó  lassan,  lassan  elindult.  Meg- 
megállt.  Ijesztő,  szörnyeteg  fejét  felemelte,  forgatta,  mintha 
bajba  volna,  mintha  tanácsot  kérne;  aztán,  elindult  újra,  ide-oda 
mászva,  de  mindig  ugy,  épen  csok  ott  és  arra,  ahogy  a  kitűzött 
kis  vékony  pamutfonál  előre  meghatározta  az  útját . . . 

—  Nahát!  ez  csodával  határos,  —  ujjongtam.  —  De,  ha 

mégis  letérne  némelyik?  Ha  a  fonál  alá  bújva  más  irányiba 
menne,  más  utat  keresne?  egymásra  taposna?  mi  le^ine  akkor? 

—  Akkor?  Akkor  tudnám,  hogy  számításom  hamis,  s  hogy 
a  fonalat  ezután  másképen  kell  vezetnem.  Ennyi  az  egész,  —  fe- 
lelt a  tudós  nevetve.  —  De,  mint  látod,  beállításom  helyes,  mert 
íme  nem  tértek  le.  Nem  bujkálnak,  nem  tévednek,  hanem  halad- 
nak, mennek  . . .  Néha  tétován,  néha  oly  sebesen,  ahogy  vasúti 
kerék  mozgású  apró  lábaik  sokasága  viszi  őket .  . .  előre  fel,  felr 
fel  a  nap  felé! . . . 

Az  öreg  plébános  elhallgatott,  s  a  beállt  csendet  az  érsek  se 
szakította  meg  jó  ideig,  mégis,  hogy  egy  óra  ütni  kezdett,  össze- 
rezzenve szólt  oda: 

—  Mit  bizonyít  ez?  . . . 

—  Hogy  azok  a  fonalak  nagy  tapasztalaton  szerzett  nagy 
tudással  ugy  vannak  vezetve,  ahogy  kell ...  A  fonál  az  a  tör- 
vény . . . 

—  Tehát . .  .  szerinted? 

—  A  napban,  eminenciád,  soha  sincsen  hiba ...  S  az  is 
bizonyos,  hogy  a  hernyót  ösztöne  mindig  a  nap  felé  fogja  ve- 
zetni ...  A  nap  felé,  mert  a  nap  magasan  áll . .  .  sokkal  maga- 
sabban, mint  a  legmagasabb  tölgy  kívánatos,  izes  levélkoro- 
nája! . . .  Hiba  tehát  csak  a  pamutfonál  elrendezésében  lehet, 
amelyet  emberek  tűzkődnek  évezredek  óta,  de  még  mindig  csak 
tévedő,  bizonytalan  kézzel .  .  . 

Az  érsek  türelmetlenül  kezdett  lábával  dobolni: 

—  Hova  akarsz  ezzel  jutni?  —  kérdezte  szigorún. 
Mire  az  öreg  plébános  mély  alázattal  lehelte  feléje: 

—  A  virágos  tó  parijára,  eminenciád  .  . . 

Az  egyházfejedelem  egész  magasságában  kiegyenesedve, 
szigorúan  nézett  rajta  végig: 

—  Mehetsz,  —  mondta  oda  kurtán.  De  aztán  hirtelen  tá- 
madt ellágyulással,  megértéssel  ismételte:  —  Mehetsz,  —  s  ön- 
kénytelenül nyújtotta  kezét  egykori  mestere  felé. 

—  Dicsértessék  az  Ur  Jézus  Krisztus,  —  felelt  Kojtory  Bene- 
hálával  hajtva  fejét  a  feléje  nyújtott  kézre,  aztán  öreges 

>lyogással  halkan  ismételgette:  Mert  a  napban  soha  sincsen 
hiba...  Soha,  de  soha  sincsen  hiba... 

Irta:  Takáts  Sándor. 

A  hősök,  a  nagy  vitézek  örök  dicsőségről  álmodnak  s  nem  sejtik, 
hogy  elmúlás  és  feledés  a  sorsa  mindennek  és  mindenkinek.  Állandó 
emlékezés,  örök  hála  nincsen.  Az  ember  gyorsan  feled.  A  hir  fiait  is 
szük  sirocska  rejti  magába  s  idővel  egyforma  fű  nő  a  dicsőség,  az 
erény  és  a  bün  fölött.  A  márványba  metszett  betű  is  elkopik,  a  legszebb 
emlék  is  elporlad,  ha  hű  kéz  nem  ápolja.  S  van-e  ilyen?  Nagy  nem- 
ieteknél tán  igen.  De  ahol  a  nemzeti  élet  folyton  hanyatlik,  ott  a  leg- 
nagyobb világosság  nyomában  is  sötétség  jár. 

Ebergényi  László  tábornagy  valamikor  jó  hirrel  és  névvel  volt 
nagy.  Azok  közé  tartozott,  akik  a  magyar  huszárságnak  egész  Európá- 
ban hirt  és  dicsőséget  szereztek.  Csodával  határos  kalandjai,  páratlan 
hadiszerencséje,  példátlan  vállakózásai  az  Ebergényi  nevet  olyan  is- 
mertté tették  mindenütt,  hogy  csak  róla  regéltek,  róla  énekeltek.  Feje- 
delmek, hercegek  vetekedtek  ismeretségeért.  Róma  városa  megfesttette 
és  kifüggesztette  képét.  A  treviriai  herceg  a  trónusába  ültette  s  boldog 
volt,  hogy  Ebergényit  szinről-szinre  láthatta.  A  saját  uralkodója  elhal- 
mozta őt  olyan  kitüntetésekkel,  amikhez  abban  az  időben  magyar  em- 
ber nem  igen  jutott.  Amit  ember  a  hadipályán  elérhetett,  azt  Ebergényi 
elérte.  Dicsőség  övezte  nevét;  «hazánk  Sámsonjának,  ékes  koronájának, 
nemzetünk  győzedelmes  bajnokának))  hivták  őt.  ő  volt  az  akkor  világ- 
hírű Ebergényi  huszárezrednek  lelke,  bálványa  s  vezére.  S  ő  vezette 
ezredét  azon  tüneményes  pályán,  melynél  dicsőbbet  egyetlen  ezredünk 
sem  futott  végig. 

Ebergényi  üstökös  volt  a  magyar  dicsőség  egén.  Mig  élt,  fénylett 
és  ragyogott.  Aztán  halálával  elsötétedett  minden  dolga.  Véle  együtt 
híre,  dicsősége  is  temetve  volt.  Ki  tudja  ma,  hogy  ki  volt  Ebergényi? 
Ki  foglalkozott  tüneményes  pályájával?  Ki  emlékezik  róla?  Senki,  de 
senki.  Az  örök  dicsőség  helyett  neki  sem  jutott  egyéb,  mint  a  «vanitas 
▼anitatum  vanitas  et  omnia  vanitas»  .  ... 

Ebergényi  tetteit  megírnunk  nem  a  legnehezebb  dolog.  Ezer  és 

ezer  magyar  levele  porladozik  családi  levéltárainkban;  ezer  és  ezer 
hivatalos  jelentés  foglalkozik  véle.  Napvilágra  kerülnek-e  ezek  valaha, 
ki  tudná  megmondani?  Talán  akad  majd  magyar  lélek,  ki  nem  szánja 
fáradságát  s  összegyűjti  hadi  dicsőségünk  azon  lapjait,  miket  Ebergényi 
ékesített  meg  tetteivel.  Addig,  mig  ez  megesik,  elmondunk  itt  róla 
egyet-mást. 

A  XVII.  század  végén  és  a  XVIII.  század  elején  a  hatalmas  csá 
szári  hadseregben  alig  néhány  magyar  ezred  szolgált.  De  ez  a  néhány 
aztán  talpig  magyar  ezred  volt.  Magyar  főtisztek  állottak  az  élükön; 
magyar  volt  a  legénység  is  és  régi  magyar  mód  szerint  harcoltak,  mely 
teljesen  elütött  a  császári  ezredek  hadakozási  módjától.  A  magyar  tisz- 
tek ősi  szokásuk  szerint  a  támadásban  mindig  a  csapatjaik  előtt  jártak 
s  nem  a  legénység  mögött,  mint  a  császári  tisztek.  E  szokás  követkéz- 
tében  a  magyar  tisztek  közül  aránytalanul  többen  estek  el,  mint  a  csá- 
száriak közül.  A  magyar  könnyüháti  lovasság  gyorsaságra  és  mozgé- 
konyságra Európa  minden  lovasát  felülmulta.  Huszárjaink  széles  terü- 
leten szanaszét  száguldoztak,  de  amint  az  ellenség  elé  értek,  hirtelenüí 
tömegbe  verődtek  s  együttesen  támadtak.  Mindig  ott  jelentek  meg,  ahol 
nem  várták  őket.  S  mire  az  ellenség  észbe  vette  portyázásukat,  már 
csak  a  nyomukat  találta.  Portyázásban,  cselvetésben,  váratlan  támadás- 
ban utolérhetetleneknek  mutatkoztak.  Vakmerőségben  párjuk  nem 
akadt.  Rájuk  illett  a  mondás,  hogy  az  oroszlánokkal  is  ugy  játszottak, 
mintha  azok  bárányok  lettek  volna. 

Bár  huszárezredeink  mindig  kitüntették  magukat;  bár  még  a  bécsi 
udvari  kamara  is  azt  irta  volt  felőlük,  hogy  «örök  dicsőséget  szereztek 
őfelségének»:  a  császári  főtisztek  mégis  lenézték,  sőt  gyűlölték  huszár- 
ságunkat. Valószínű,  hogy  irigyelték  tőlük  azt  a  dicsőséget  is,  amit  vé- 
rük ontásával  szereztek. 

így  állván  a  dolog,  a  magyar  tiszteknek  ugyancsak  nehéz  soruk 
volt.  Nemcsak  a  saját  becsületükért  kellett  helytállaniok,  de  ezredük 
jó  nevét  is  védeniök  kellett.  Nincs  mit  csodálnunk  azon,  hogy  főtiszt 
jeink  egyik  halálra  szóló  viadalt  a  másik  után  vívják  a  császári  tisztek- 
kel. Nem  tűrték  a  rajtuk  esett  sérelmet  s  nem  engedték,  hogy  a  legény- 
ségüket valaki  büntetlenül  bántsa.  Ami  bántódás  tehát  rajtuk  vagy  le- 
génységükön esett,  fegyverrel  torolták  meg.  Nagy  port  vert  föl  annak 
idején  Pálffy  János  (a  későbbi  tábornagy)  bajviadala.  A  würtembergi 
herceg  Pálffynak  egyik  közhuszárját  merő  boszuságból  megölte.  Pálffy 
párbajra  hívta  a  würtembergi  herceget  s  agyonlőtte.  Kollonits  Ádám 
huszárezredes  a  híres  Losensteint  lőtte  le  imigyen.  Székelyhídi  pedig 
Marchio  de  Bottá  főstrázsamesterrel  duellált  s  őt  lováról  lelőtte.  Ba- 
ranyay  főstrázsamester  is  erre  a  sorsra  juttatta  ellenfelét.  Huszár  fő- 
tisztjeink tehát  még  a  bajviadalban  is  fölülmúlták  ellenfeleiket. 

A  lenézés,  a  gyűlölködés  és  a  mellőzés,  amiből  a  mieinknek 
ngyancsak  kijutott,  arra  ösztökélte  őket,  hogy  hadratermettségüket  még 
inkább  kimutassák.  S  mindent  elkövettek,  hogy  a  magyar  ezredek  jó 
hirét  növeljék.  Ez  sikerült  is  nekik.  Dicsőség  járt  a  nyomukban  min- 
denütt s  még  azok  is  elismeréssel  adóztak  nekik,  akik  előbb  semmibe 
sem  vették  őket. 

Az  ilyetén  magyar  tisztek  között  az  első  helyet  Ebergényi  László 
foglalta  el.  őkegyelmét  az  Isten  is  huszárnak  teremtette.  Deli  termetű, 
sudaras  testű,  ritkaszép  férfiú  volt.  A  gondviselés  azonkívül  éles  elmé- 
vel, bátor  szívvel  és  acélidegekkel  áldotta  meg.  Páratlan  lovas,  kitűnő 
vivó  és  jeles  lövő  volt.  Kortársainak  levelei  szerint  lelki  tulajdonságai 
vetekedtek  testi  kiválóságaival.  Jószivü,  bőkezű,  nyájas  és  leereszkedő 
ember  volt  mindenkor.  Csakis  az  ilyen  férfiú  lehet  a  katonáinak  bál- 
ványa; csak  az  ilyenért  megy  minden  vitéz  a  biztos  veszedelembe! 
Egyik  kortársa  irja  Ebergényiről  e  szép  sorokat:  «Második  Herkules 
vala  erejében,  Ulisses  elméjében,  Achilles  merészségében,  Epaminondas 
cirkálásában,  Likurgus  hadi  bölcs  találmányiban!* 

Ilyen  tulajdonságok  mellett  csak  jó  szerencse  kellett,  hogy  Eber- 
gényi minden  vállalkozását  siker  koronázza.  És  ez  is  megadatott  neki. 
Amint  kortársai  írják,  tündér  szerencse  járt  mindig  a  nyomában  s  bár- 
mihez fogott,  szégyent  soha  nem  vallott.  Fényes  pályafutásán  vereség 
sohasem  érte  őt.  Sikerről  sikerre,  diadalról  diadalra  vitte  kipróbált 
huszárjait,  akik  ugy  biztak  benne,  mint  a  kőfalban.  Nem  csoda  aztán, 
ha  az  ellenségei  azt  a  hírt  keltették  felőle,  hogy  az  ördög  erejével  és 
hírével  jár. 

Ebergényi  László  fiatal  korában  a  patvarkodáson  kezdte;  majd 
Sigray  Mátyás  itélőmester  oldalán  bírósághoz  tartozó  szolgálatot  viselt. 
Ez  időre  (1688.)  esik,  hogy  Czobor  Ádám  generális  két  uj  huszárezre- 
det szervezett.  (Ezeknek  egyike,  a  Nádasdy  nevét  viselő  ezred,  ma  is 
megvan.)  Az  egyiknek  a  vezetését  Kollonits  Ádámra  bízta.  Ez  a  jeles 
huszárezredes  valóságos  típusa  az  igazi  huszároknak.  Vidám,  jó  táncos, 
jó  borivó,  de  vakmerő,  gyors,  bátor,  tanácsos  elméjű  vitéz,  aki  itthon 
és  a  táborban  egyaránt  általános  kedveltségnek  örvendett.  A  fiatal 
Ebergényi  Kollonits  Ádám  ezredébe  lépett  be  mint  hadbíró.  Ezt  a  tiszlet 
Czobor  Ádám  ajánlotta  fel  neki.  Abban  az  időben  a  hadbíró  csak  ugy 
forgatta  a  kardot,  mint  a  többi  tiszt.  S  Ebergényi  csakhamar  kiváló  lőn 
ebben  a  mesterségben  is.  Nem  is  csoda,  mikor  olyan  jeles  mestere  volt, 
mint  Kollonits  Ádám.  Kellő  ismereteket  szerezvén  és  eléggé  begyako- 
rolván magát,  otthagyta  az  auditorságot  s  kapitányi  tisztet  vállalt.  Mint 
huszárkapitány  hamar  ismertté  tette  nevét.  Az  1690.  évben  már  itthon 
és  külföldön  magasztalva  emlegetik  nevét  és  vitézi  tetteit.  Sikeres  por- 
tyázásai, csodával  határos  száguldásai,  vakmerő  támadásai  s  hamis  prak- 

likái  a  franciáknak  sok  fejtörést  okoztak.  S  amerre  ezredével  ment, 
mindenütt  oly  dolgokat  mívelt,  amik  remekei  voltak  a  hadi  mesterség- 
nek. Nyugat-Európában  csak  most  ismerték  meg  a  magyar  huszárságot 
Csak  most  emlegették  ott  is,  hogy  könnyüháti  lovasainknak  nincsen 
párja  a  portyázásban,  a  gyorsaságban  és  cselvetésben.  És  a  nyugati 
nagy  nemzetek  is  igyekeztek  huszárságot  szervezni;  mert  a  meglévő 
lovasságukkal  nem  sokra  mentek. 

A  franciák  ellen  folytatott  háborúban  Ebergényi  és  huszárjai 
számtalan  kisebb-nagyobb  vállalkozást  vittek  véghez,  még  pedig  min 
dig  jó  sikerrel.  A  főseregtől  néha  több  napi  járóföldre  is  elkalandoz 
tak;  itt  az  ellenség  zsákmányosait  lepték  meg,  amott  a  jómódú  városo- 
kat sarcolták.  Közben  neki  rugák  magukat  mindenféle  ellenségnek. 
Ebergényi  ugyanis  azt  tartotta,  hogy  a  próba  vakmerő  szerencsén  forog 
s  a  szerencse  bátor  szivvel  társalkodik.  S  a  vakmerőség  neki  csakugyan 
szerencsét  hozott. 

Az  állandó  siker  az  udvar  figyelmét  is  Ebergényire  terelte.  A* 
akkori  viszonyok  közt  bizony  kevés  magyar  tiszt  emelkedett  oly  gyor- 
san, mint  Ebergényi.  A  király  hamarosan  főstrázsamesterré  (őrnaggyá) 
nevezte  őt  ki.  Ezt  a  tisztet  is  rövid  ideig  viselte.  Először  vice-ezeressé, 
majd  ezeres  kapitánnyá  lett.  A  francia  háború  végén  már  ő  maga  ve 
zette  ezredét.  Aztán  tulajdonosa  lett  az  ezredének;  azaz  hogy  ezentúl 
az  Ebergényi  nevet  viselte  az  ezrede.  Az  1700.  évben  Lipót  király  bárói 
rangra  emelte  őt.  A  diplomában  őfelsége  a  többi  közt  ezt  irja  Ebergényi- 
ről:  «A  vitézi  virtusnak  oly  ritka  példáit  adá,  hogy  bár  halálos  sebeket 
is  vőn,  de  a  győzelmeinek  se  szeri  se  száma  nincsen;  emellett  az  ellen 
ségnek  is  mindenütt  réme  és  ijedelme  volt.» 

A  háborúban  Ebergényi  és  ezrede  teljesen  összeforrt.  Senki  job 
ban  nem  ismerte  a  magyar  huszár  természetét  mint  ő,  s  mindig  alkal 
mazkodott  ahhoz.  A  hadi  kormányszék  is  elismerte,  hogy  Ebergényi 
mindig  azon  volt,  hogy  minél  csekélyebb  véráldozat  árán  arasson  si 
kert.  Kímélte  és  szerette  embereit.   Szívesen  forgolódott   köztük;  el- 
eltréfálkozott  velük  s  bőségesen  juttatott  nekik  a  zsákmányból.  Ha  a 
huszárok  a  bornak  ereszkedtek,  vagy  ha  táncra  fogták  a  dolgot,  Eber 
gényi  is  velük  tartott.  Jó  maga  is  szívesen  nézett  a  pohár  fenekére  s  a 
táncol  sem  vetette  meg.  Nem  csoda  hát,  ha  a  mulatságra  kináló  alkal 
mat  sohasem  röppentette  el.  Jól  érezte  magát  a  kukorékos  bajszú  hu 
^zárjai  között  s  tudta,  mint  kell.  azok  szivét  magához  vonzani. 

Kiütvén  a  spanyol  örökösödési  háború,  Ebergényit  ezredével  olasz 
földre  rendelték.  Alig  hogy  odaérkezett,  már  hivatalos  jelentés  adá 
hírül,  hogy  a  táborban  friss  és  mozgalmas  élet  támadt,  azaz  hogy  Eber 
gényi  megkezdi  a  franciák  és  az  olaszok  táncoltatását.  Mi  mindent 
mívelt  itt  Ebergényi  derék  ezredével,  az  egy  könyvet  is  megtöltené.  Sok 
mesés  kalandja  közül  álljon  itt  egynéhány. 

Az  1702.  év  január  havában,  hideg  téli  időben,  Ebergényí  Ales- 
sandro  Molinóhoz,  a  velencei  köztársaság  proveditorához  azzal  a  ké 
réssel  fordult,  engedné  meg  neki,  hogy  ezredével  Verona  városán  át 
vonulhasson.  Molinó  tagadó  választ  adott.  Ebergényi  erre  a  kiáradt  és 
hideg  Etsch  folyóba  ugratott.  Ezrede  szó  nélkül  követte  őt.  Vala- 
mennyien baj  nélkül  átúsztak  a  folyón.  A  jámbor  veronaiak  ilyesmit 
még  sohasem  látván,  örömrivalgással  üdvözölték  a  csuromvizes  huszá- 
rokat. 

Ebergényi  aztán  megkezdé  bravúros  kalandozását  az  ellenséggel 
megrakott  olasz  földön.  Fényes  nappal  belovagolt  a  mitsem  sejtő  Cas- 
tiglione  deli  Stiviera  városába,  kardra  hányatta  az  ott  lévő  francia  ka- 
tonaságot s  gazdag  zsákmánnyal  tovább  száguldott  huszárjaival.  Ut 
közben  francia  gyalogosok  és,  lovasok  kisérte  nagy  borszállítmánnyal 
találkozott.  A  szomjas  huszárok  örömrivalgással  rontottak  a  drága  por 
tékát  kisérő  csapatra  és  néhány  perc  alatt  végeztek  vele.  Ebergényi  az- 
tán csapra  veretvén  a  hordókat,  ezredét  torkig  itatta.  Szeptember  21-én 
Majland  tartományába  ütött.  Hihetetlen  gyorsasággal  hatvan  mérföldnyi 
területet  bekalandozott,  egész  csomó  várost  megsarcolt,  csapatokat  ug 
rasitott  szét  s  október  hó  3-án  katonáival  s   tömérdek  zsákmánnyal 
visszatért  a  fősereghez,  anélkül,  hogy  egyetlen  embert  is  veszített  volna! 
E  mesébe  illő  vállalkozásról  ugyancsak  sok  szót  ejtettek  abban  az  idő 
ben!  Az  Ebergényi  név  szájról  fülre  járt  s  olasz  földön  még  a  siró  gyer 
meket  is  e  névvel  hallgattatták  el. 

Ha  e  háború  írott  lapjait  olvasgatjuk,  Ebergényinek  ilyetén  ka 
landjaival  állandóan  találkozunk.  Egyetlen  nap  sem  mult  el  anélkül, 
hogy  az  ellenséget  hol  itt,  hol  amott  meg  nem  rivogatta  volna.  Mindé 
nütt  járt-kelt  huszárjaival  s  az  ellenség  sohasem  találta.  S  mikor  nem  is 
sejté,  egyszerre  a  háta  mögött  látta  őt  megjelenni.  Ugy  játszott  az  ellen 
séggel,  mint  a  macska  szokott  az  egérrel.  Mindebben  az  a  legcsodálato 
sabb,  hogy  Ebergényi  vakmerő  kalandjait  minden  veszteség  nélkül  haj 
totta  végre.  Az  1704.  évben  például  szétverte  az  ellenségnek  egyik  na- 
gyobb lovas  csatáját.  Ebergényinek  csak  három  könnyű  sebesültje  volt, 
a  francia  lovasoknak  azonban  még  a  parancsnokuk  is  elesett  s  zászló 
juk  is  a  mieink  kezére  került.  Ilyen  fényes  eredménnyel  végződött  a 
Crescentino-i  portyázása  és  a  Novara  melletti  támadása  is.  Itt  is,  mint 
egyebütt,  huszárjai  vakon  követték  őt  a  veszedelembe  s  ha  kellett,  tü- 
zön-vizen  átrohantak.    Tudták,  hogy  ha  Ebergényi  vezeti  őket,  csak 
sikerrel  térhetnek  vissza.  Gyakran  megesett,  hogy  a  huszárok  ellovat- 
lanodtak.  Ilyenkor  bizony  gyalogszerrel  kellett  küzdeniök:  de  még  igy 
is  helytálltak. 

Ezenközben  Ebergényi  nemcsak  tisztesség  dolgában,  hanem  a 
rangfokozat  terén  is  folyton  emelkedett.  Alig  hogy  «generális  főstrázsa 

mesterré*  lőn,  már  ujabb  kitüntetés  érte  őt.  A  király  ugyanis  a  mezei 
főgenerális  helytartójává  (altábornaggyá)  nevezte  őt  ki.  Mint  ilyent 
haza  rendelték  őt,  hogy  Pálffy  tábornaggyal  együtt  II.  Rákóczi  Ferenc 
hadai  ellen  küzdjön.  Engedelmeskedett;  mert  hitét  és  esküjét  nem 
akarta  megszegni.  Tudjuk,  hogy  ő  foglalta  vissza  Kassát  s  Pálffyval 
együtt  azon  f áradott,  hogy  a  nemzetet  uralkodójával  kibékítse.  Részt 
vett  a  szatmári  békesség  megkötésében  is.  Történetíróink  —  köztük 
Thaly  Kálmán  is  —  kiemelik  ez  alkalommal  szerzett  érdemeit. 

Helyreállván  a  békesség,  Ebergényi  dosztifalvi  birtokára  vonult 
s  hol  ott  gazdálkodott,  hol  meg  az  országgyűléseken  foglalatoskodott. 
Sürün  levelezget  főurainkkal  s  gyakran  látja  őket  vendégekül  kastélyá 
ban.  Jó  maga  is  eljárt  ismerőseihez  s  mindenütt  szívesen  látják  a  nyalka 
huszárt,  aki  ugyancsak  vigan  ropta  a  magyar  táncokat.  Férfi  lelke  meg- 
őrzi belső  világának  ifjúságát  s  szeretetreméltó  vidámságával,  nyájas 
ságával  csak  ugy  hódított,  mint  fényes  múltjával.  Hiszen  tudjuk,  hogy 
a  bátorságnak,  a  hősiességnek  tudata  mindenkinek  lelkét  fölemeli.  S 
ha  valakinek,  ugy  Ebergényinek  csodás  tettei  ugyancsak  alkalmasak 
voltak  erre.  Azok  közé  tartozott  ő,  kik  tettel  s  nem  üres  szókkal  di- 
csőítették a  hazát.  S  tetteinek  fénye  az  egész  nemzetre  dicsőséget 
hozott. 

Bár  Ebergényi  a  főúri  társaságok  dédelgetett  alakja  volt,  sem  ez 
az  élet,  sem  a  békesség  nem  volt  Ínyére.  Megszokta  a  tábori  élet  izgal- 
mait; a  tettvágy  ingerei  unalmassá  tették  előtte  a  társaságok  egyforma 
életét  s  oda  vágyódott,  ahol  első  volt  s  ahol  dicsőség  járt  a  nyomában. 
Sóhajtva  irja  egyik  levelében:  Honores  mutant  móres.  Nos  fuimus 
Troes  etc.  Mivel  eközben  a  betegség  is  gyötörte,  kétszeresen  vágyódott 
a  régi  katonai  élet  után. 

Betegsége  idején  jó  maga  nem  táncolhatott,  ismerősei  számára 
tehát  táncmulatságot  rendezett.  «Búmnak  elfelejtésére  —  irja  ez  alka- 
lommal —  és  egészségtelenségemnek  enyhődésére  táncot  tartok.  Ma- 
gam csak  az  ágyban  biztatom  a  lábaimat  s  hizlalom  a  szemeimet.* 
(1712.  febr.  12.  Sopron.) 

Unalmát  azzal  űzte  el,  hogy  rokonaival  és  jóbarátaival  levelez 
getett.  Igen  kedvelte  Károlyi  Sándor  generálist  és  sürün  levelezett  vele. 
Ha  nem  jött  mindjárt  válasza,  türelmetlenül  sürgette  azt.  Tudom,  — 
irja  ilyenkor  —  hogy  sok  dolga  van  kegyelmednek,  «de  hiszen  annak 
is  dolga  vagyon,  akit  akasztani  visznek;  mégis  ha  idvezülni  akar,  ahhoz: 
való  időt  is  nyer  magának  .  .  .  Ha  kenyeretek  nincsen,  kalácsot  egye- 
tek, pinz  helyett  aranyat  költsétek,  bor  helyett  auszprukot  igyatok. 
Most  iszom  ürmöst  éretted.  Bár  tokajit  ihatnám!»  (1713.  január  18. 
Dosztifalu.) 

Valamivel   későbben   ugyancsak   Károlyinak   irja:    «Lelkem  bá- 

tyám,  vagyis  inkább  skófiumüstökü  vén  öcsémuram!  csak  azt  nem  tud- 
hatom élsz-e,  avagy  hová  lettél?  Talán  csak  azért  nem  irsz,  hogy  az 
igért  kancákat  ne  kérhessem?  De  bizony  megadod  azt  s  még  processust 
indítok  három  esztendőbéli  csikókért.)) 

E  tréfás  sorok  magyarázatául  meg  kell  említenünk,  hogy  Eber- 
gényi  hires  lóidomító  volt.  Magának  is  kiváló  ménesei  voltak,  de  má- 
sok paripáit  is  elvállalta  tanításra.  Károlyi  generális  csikóit  is  ő  nevelte. 
Az  egyikről  irja  például:  «micsoda  fájn  ménlótól  esett  azon  csikó, 
nékem  ha  megírnád,  kedvesen  venném;  mert  tudnék  felőle  profetizálni 
s  tanítását  ahhoz  formálni.  Váljon  nem  az  neapolitanus  lovak  közül 
esett-e  ?» 

E  kérdéshez  fűzi  aztán  azon  jelentését,  hogy  az  elmúlt  (1717.) 
évben  harminckilenc  lova  és  csikója  döglött  meg. 

Bár  Ebergényi  testestül-lelkestül  katona  volt,  nem  jó  szemmel 
nézte  a  nyakunkra  küldött  katonaság  erőszakoskodását.  Többször  kikel 
ez  ellen.  Károlyi  Sándornak  is  megírja,  hogy  a  bekvártélyozott  militia 
teljesen  elnyomja  a  szegénységet.  Ez  ellen  —  úgymond  —  közös  erővel 
kell  fellépnünk;  mert  a  nép  különben  meg  nem  élhet. 

Noha  még  ekkor  (1715.)  is  betegeskedett,  várva  várta  a  háború 
kitörését,  örömmel  hallotta  a  törökök  rezgelődését  s  mikor  elcsönde- 
sedett minden,  szomorúan  irta,  hogy  ez  a  dolog  a  vitézlő  rendnek  nem 
nagy  vigasztalására  vagyon.  «Háboruság  nem  lévén,  békesség  leszen 
vége,  az  ki  is  fegyverben  öltözött  embernek  nem  igen  kedves  hire». 

Ez  időben  veje:  Csáky  György  ezredes  nála  farsangolván,  Eber- 
gényi kissé  fölvidult.  «Gróf  Csáky  óbester  urammal  —  irja  —  vígság- 
gal, tánccal,  muzsikával  töltöttük  az  időt;  de  én  csak  hol  az  ágybul,  hol 
pedig  a  székbül  nézvén  őket,  megelégettem  az  aspectussal.»  (Doszti- 
falu,  1715.  febr.  4.) 

Betegsége  miatt  1715-ben  az  országgyűlésen  sem  jelenhetett  meg. 
Ez  alkalommal  holt  hirét  is  költötték.  «Boldog  Isten,  —  irja  Károlyi- 
nak —  micsoda  hasznok  vagy  gyönyörűségek  vala  holtamban?  Hiszem 
Istent,  megtérésünket  várván,  ő  szent  fölsége  eléltet  még  annak  ide- 
jéig ...  Én  most  is  igazán  irom,  soha  oly  órában  hozzám  nem  gyühet- 
tek,  hogy  tiszta,  igaz  lélekkel  ne  várjalak  benneteket.)) 

Ugy  látszik,  ez  időben  már  teljesen  megfeledkeztek  nálunk 
Ebergényi  múltjáról.  Nem  is  csoda,  hiszen  ez  időszakban  kapott 
nálunk  lábra  az  idegenek  dicsőítése,  utánzása  és  traktálása.  Mód  nél- 
kül bántotta  ez  Ebergényit.  «Az  magyartól  —  irja  —  jobban  böcsül- 
tetik  és  traktáltatik  az  idegen,  hogy  sem  az  maga  hazafia!  Boldog 
Isten,  hová  jutánk !» 

A  következő  évben  végre  komolyan  fenyegetett  a  háború  ki- 
törése. A  király  hiv  katonáját  azonnal  Bécsbe  hivatta.  Ebergényi  aztán 


412 


Takáts  Sándor 


olt  tanácskozott  a  kormányszékekkel  a  hadfogadás  dolgában.  Ezúttal 
szomorú  feladat  volt  ez  rá  nézve.  Ekkor  halt  meg  ugyanis  bálványo- 
zott felesége:  Széchenyi  Juliánná,  akit  Ebergényi  szivesen  követett 
volna  a  sirba.  «Volt  kedves  társam  kimúlásával,  —  irja  —  én  is  na- 
gyobb részét  életemnek  elvesztettnek  lenni  tartom. »  Kéri  Károlyit,  adna 
alkalmat  a  találkozásra,  hogy  «mostani  keserves  bujáimnak  oly  meghitt 
jóakaróm  előtt  való  előszámlálásával  szomorú  szivemet  hadd  vigasz- 
taltathassam)). (Bécs,  1716.  márc.  18.) 

Megemlíti  e  levelében  azt  is,  hogy  újra  holt  hirét  költötték.  Most 
már  nem  tiltakozik  e  kósza  hir  ellen,  sőt  hozzáteszi,  hogy  «valósággal 
alkalmasint  j egyez ». 

Búba  borult  lelke  némi  enyhülést  talált  a  háború  izgalmai  között. 
Savoyai  Jenő  herceg  a  péterv aradi  véres  csatában  serege  jobb  szárnya 
nak  vezetését  Ebergényire  bizta,  aki  mint  lovassági  tábornok  vonult  a 
hadba.  A  beléje  helyezett  bizalomnak  Ebergényi  teljesen  megfelelt. 
Csapataival  együtt  Herkulesként  küzdött  e  véres  csatában.  Három  lovat 
kilőttek  alóla;  több  golyó  találta  őt  magát  is  s  bár  sebei  erősen  vérzet- 
tek, lován  maradt  a  győzelem  kikivásáig.  A  csata  közben  folyton  lelke 
sííette  magyar  huszárjait:  «Haljunk  meg  vitézséggel  hazánkért)),  — 
kiáltá  nekik. 

A  csata  után  a  Savoyai  herceg  meleg  elismeréssel  adózott  Ebei 
gényinek,  akinek  nem  kis  része  volt  e  győzelem  kivivásában. 

Temesvár  ostroma  alkalmával  ugyanígy  kitüntette  magát.  Ez- 
úttal tiz  lovas  ezred  küzdött  az  ő  kardja  alatt.  Mint  mindenütt,  ugy  itt 
is  megbizonyította,  hogy  a  hadakozás  dolgában  páratlan  mester 
őkigyelme. 

Az  1717.  év  nyarán  Belgrád  előtt  találjuk  őt.  Saját  bevallása  sze- 
rint élte  legnehezebb  napjait  e  vár  ostromakor  élte.  A  rettentő  hőség, 
az  élelem  hiánya  és  a  fenyegető  veszedelem  még  a  legkeményebb  vitézt 
is  próbára  tette.  S  Ebergényi  nyugodt  lélekkel,  sőt  vidáman  tette  meg 
intézkedéseit.  A  haláltól  nem  félt,  a  veszedelem  nem  ijesztette  meg. 
Vitézségben  aggott  meg;  lélekjelenlétét  sohasem  veszítette  el,  s  minél 
nehezebb  föladat  várt  reá,  annál  nagyobb  forgódásban  s  tevékenység 
ben  találjuk  őt.  Nyugodtságával  s  vidám  beszédeivel  a  katonáiba  is  lel- 
ket adott.  Aztán  még  az  ostrom  alatt  is  szakított  magának  annyi  időt, 
n°gy  j°  embereit  értesítse.  Az  1717.  július  hó  1-én  például  megírja 
Károlyi  Sándornak,  hogy  Nándorfejérvárt  teljesen  körülzárták  s  a  tá- 
bort sáncokkal  veszik  körül.  Még  nem  tudjuk  —  irja  —  hol  a  török 
armada;  de  nem  tartunk  tőle.  Futrázs  dolgában  igen  fogyatkozott  álla- 
pottal vagyunk.  A  rettenetes  hőség  miatt  a  borunk  is  teljesen  felmele- 
gedett. Bizony  meleg  bort  kell  innunk.  «Lölköm,  öcséml  ha  egy  jég- 
vermedet ide  küldhetnéd,  feles  pinzt  is  áruitathatnék  belőle  számodra, 
egészségedet  is  jeges  bor  mellett  gyakrabban  emlegetném!)) 

Megírja  még  Károlyinak,  hogy  az  Isten  legkedvesebbik  lánykáját 
kivevé  a  világból.  Aztán  kérdezősködik  a  lengyelországi  atyafiak  zene- 
bonája felől.  «Reltenetes  hire  vala  —  irja  —  a  lengyeles  magyarok 
helytelen  fölzendülésének;  de  én  nem  hihetem,  minthogy  az  török  erő- 
ben nehéz  nekik  bizniok.» 

Valamivel  későbben  megírja,  hogy  a  janicsárok  megtámadták  a 
Száván  túl  emelt  reduttát  s  négyszáz  embert  levágtak.  General  Marsigli, 
ifjú  Hayssler  s  tiz  kapitány  elesett.  Ő  a  lovassággal  segítségükre  men- 
vén, a  törököt  visszaüzé  és  négyszáz  janicsárt  levágatott.  A  reduttá  el- 
készülvén 36  öreg  ágyú  és  16  mozsár  udvarol  a  várbelieknek  ünne- 
pélyesen. (Nándorfejérvár,  1717.  juli  23.) 

Augusztus  hó  13-án  jelenti,  hogy  megjött  a  nagy  török  sereg  s 
egy  puskalövésnyire  ütött  tábort.  «Kanoniroznak  s  bombardéroznak  s 
puskáznak  táborunkhoz,  emiatt  a  fölséges  herceg  (Eugen)  kvártélyát 
biztosabb  helyre  kellett  vinni .  .  .  Várnak  s  városnak  ágyukkal  s  bu- 
mákkal  való  attakérozása  a  bent  valóknak  nagy  alkalmatlanságával  fog 
secuncláltatni .  . .  Farkasbőrben  öltözött  idegen  országiak  nem  hiszem, 
hogy  valamit  tehessenek.  Bercsényi  ugyan  itt  Végszendrőnél  volt  az 
vezérnél  s  onnan  Bukarest  felé  visszatért.  Mi  okra  nézve?  nem  tudatik. 
Frissnek  s  egészségesnek  mondják  lenni  őtet.» 

A  levele  végén  azt  is  megírja,  hogy  a  törökök  mind  a  négy  sáto- 
rát keresztül  lőtték  s  szolgáit  megsebesítették.  «Higyjed  öcsém  —  irja 
Károlyinak  —  nehéz  kompánia  ez.»  Ehhez  hasonlót  nem  láttam  még, 
pedig  gyermekségem  óta  keresem  igy  szerencsémet.  Egyfelől  a  Duna, 
másfelől  a  Száva,  hátul  az  erősség  teli  néppel,  előttünk  s  körülöttünk  a 
Dunától  a  Száváig  az  ellenség.  Itt  csakugyan  győznünk  vagy  halnunk 
kell! 

Három  nappal  e  levele  irása  után  megkezdődött  a  véres  küzde- 
lem a  török  sereggel.  Ebergényi  a  maga  lovasságával  a  megerősített  tá- 
borban lévő  janicsárságot  támadta.  Nehéz  s  véres  munka  volt  ez!  Egy- 
másután három  támadást  intézett  a  túlnyomó  török  erő  ellen  s  végre 
is  erőt  vett  rajta.  Mivel  maga  is  részt  vett  a  harcban,  több  nehéz  sebet 
kapott.  Lábát  is  átlőtték.  A  győzejem  kivívásában  azonban,  mint  min- 
dig, ugy  most  is  nagy  része  volt. 

December  3-ikán  már  birtokán  találjuk  őt.  Ő  maga  irja  Károlyi- 
nak, hogy  sántán  és  sebekkel  borítva  házához  érkezett. 

Tudjuk,  hogy  ekkor  már  híre  járt  a  készülő  tatárbetörésnek. 
Ebergényi  lelke  mélyéből  helytelenítette  a  bujdosóknak  azon  szándé- 
kát, hogy  török-tatár  sereggel  hazánkra  üssenek.  Többször  ir  ez  ügyben 
Károlyinak  s  hirt  kér  tőle.  «A  nagyeszű  Miklóst  (Bercsényit)  —  irja  — 
Végszendrő  várában  való  reménysége  nagyon  az  földhöz  csapta.  Régen 
megtanulhatta  volna  pedig,  hogy  contra  dominum  non  datur  consilium. 

Nem  suffragálnak  néki  helytelen  combinatioi.»  (1717.,  dec.  3.  Doszti- 
falu.) 

«Hallom  Ferenc  felől  Drinápolyban  operálódik  ötvenezer  em- 
berrel . . .  .lná  a  szultánt,  csak  békességet  ne  csináljon.  Promittere 
facile,  praestare  autem  dificillimum  judico.  Okos  embertől  helytelen- 
nek látom,  annyival  is  inkább,  hogy  az  Istennel  számot  nem  vetett,  aki 
is  az  vindictát  magának  reserválta.» 

Ebergényi,  amint  sebei  meggyógyultak,  ismét  táborba  szállt.  Az 
1718.  év  nyarát  jobbára  Délmagyarországban  lölté  a  seregnél.  Itt  érte 
őt  az  a  hir,  hogy  a  békességet  megkötötték.  Mint  igaz  katona,  nem  na- 
gyon örvendett  e  hirnek.  Szerinte  ugyanis  a  békesség  csak  a  gazda- 
embereknek jó  hir;  «de  nékünk  hadi  embereknek  —  irja  —  nem  dere- 
kas, mert  régi  szokás  szerint  ezzel  a  böcsületünk  alább  száll». 

A  békesség  helyreálltával  Rákóczi  Ferenc  és  bujdosó  társai  is 
eszébe  jutnak.  Szerinte  okosabban  cselekedtek  volna,  ha  megbékülnek 
és  hazajönnek.  «Az  bujdosó  Ferenc  is,  Miklós  is  (Bercsényi)  —  irja  — 
mindenütt  megcsalván  magukat,  csak  elhiszem  keservesen  dohányoz- 
nak és  az  ghimesi  (Forgách)  s  pápai  (Eszterházy)  vándorlóknak  is 
hihető  jobb  izüen  esnék  most  az  falatozás.w  (A  bácsi  táborból  1718. 
szept.  17.) 

Hazajővén  a  táborból,  hol  Sopronban,  hol  meg  birtokain  éldegélt. 
Természetesen  a  katonai  dolgokkal  is  foglalkozott;  mert  hiszen  tiszt- 
ségéről nem  mondott  le.  Amint  levelei  mutatják,  különösen  érdekelték 
őt  a  háborús  hirek  meg  a  bujdosók  dolgai.  Gyakran  tudakozódik  az 
ilyen  ügyben  Károlyi  Sándor  generálisnál.  Mikor  az  oroszok  rezgelődni 
kezdtek,  többször  kérdi,  mit  csinál  a  muszka?  «Mit  akar  a  cár?  hogy 
nem  tud  a  tengerben  halni. »  (1719.  máj.  8.  Sopron.) 

Az  1722.  évben  ismét  betegség  vetette  őt  az  ágyra,  ő  maga  irja, 
kevés  hijja  volt,  hogy  el  nem  ballagott  ez  árnyékvilágból.  «Minthogy  pe- 
dig —  úgymond  —  még  egy  kis  dolgom  volna  ezen  a  világon,  azért 
kénytelen  leszek  fürdő-  és  savanyuvizkurával,  helyrevitetvén  magamat, 
ott  élnem.w 

Betegsége  miatt  az  országgyűlésre  sem  mehetett  föl.  Tehát  Ká- 
rolyi Sándort  kéri,  mint  Magyarország  legelső  oeconomusát,  hogy  ((ha- 
nyatló országunk  consolatiojára  és  emolumentumára  legyen». 

Betegsége  idején  őfelsége  engedelmével  Eszterházy  Ferenc  gene- 
rális helyettesítette  őt  katonai  tisztében. 

A  következő  (1723.)  évben  Ebergényi  elérte  azt  a  legmagasabb 
katonai  polcot,  melyhez  magyar  ember  vajmi  ritkán  jutott.  A  király 
oklóber  5-ikén  összes  hadai  («über  all'  unser  Kriegsvolk»)  tábor- 
nagyává nevezte  őt  ki.  Magyarul  e  tisztséget  akkor  mezei  kommandé- 
rozó  főgenerálisnak  hitták. 

Ezt  a  nagy  tisztséget  nem  sokáig  viselhette.  Az  1724.  év  június 
hó  25-ikén  hajnalban  csöndesen  elszunnyadott.  A  legnagyobb  magyar 
huszárok  egyike  költözött  el  véle.  Országos  részvét  kisérle  őt  sírjába. 
A  Sopronban  elmondott  halotti  beszéd  Timor  dei  cimen  nyomtatásban 
is  megjelent.  Költői  fordulatokban  és  szépségben  gazdag  beszéd  ez,  me- 
lyet Orosz  Pál  irt  volt. 

Ebergényit  életében  is  a  szegénység  gyámolának  mondották. 
Buzgó,  adakozó,  emberszerelő  férfiú  volt  ő  mindenkor.  Testamentumá- 
ban is  ilyennek  mutatta  magát.  Nagy  összegeket  hagyott  templomokra, 
iskolákra,  ispotályokra  stb.  Két  leányáról:  Csáky  Györgynéről  és  Vi- 
czay  Jóbnéról  is  bőségesen  gondoskodott.  Csáky  György  vejét  különö- 
sen kedvelvén,  róla  legtöbbször  emlékezik.  Ez  a  jeles  és  nagyhírű 
lovasgenerális  úgyszólván  gyermekkora  óta  Ebergényi  mellett  szolgált. 
Ebergényi  nevelte  és  oktatta  őt  sok  más  ifjúval  egyetemben  a  hadi 
mesterségben.  S  Csáky  nemcsak  apósa  szellemét,  de  világhírű  huszár- 
ezredét is  örökölte. 

Bár  Ebergényi  László  volt  a  magyar  huszárság  európai  hírnevé- 
nek egyik  megalapítója:  hősi  tetteiről,  példátlan  sikereiről  hamar  meg- 
feledkeztek. Idáig  nem  akadt  senki,  aki  véle  komolyan  foglalkozott 
volna.  S  ki  tudja,  lesz-e  aki  őt  életre  hivja  s  igazságot  szolgáltat  neki? 
Nem  ő  az  egyetlen,  akire  a  közömbös  utókor  ilyen  sorsot  mért.  Sok, 
sok  gyöngye  vitézi  életünknek  rejlik  ismeretlenül;  sok  merült  el  őrökre 
a  feledékenység  homályába.  Ahol  megértés  és  hű  emlékezés  nincsen, 
*ott  a  nagyság  is  csak  oly  rövid  életű,  mint  a  fellegek  fölött  kigyúlt  fény. 


Színház. 

Lengyel  Menyhért:  Charlotte  kisasszony  a   Nemzeti  Színházban. 
Gábor  Andor:  A  princ  a  Vígszínházban.  —  A  műsor  bajai.  —  Violanta, 
Opera  egy  felvonásban.  Szövegét  Müller  Hans,  zenéjét  Korngold  Wolf- 
gang  Erich  irta.  Először  játszották   a   budapesti   Operaházban    191 H 

február  28-án. 

Lengyel  Menyhért  uj  drámája  történelmi  színműnek  nevezi 
magát,  de  nekünk  ugy  tetszik,  nagyon  kevés  jogosultsággal. 
Egyetlen  személye  sem  történeti.  Cselekvénye  magánügy.  Hát- 
terében jelentkezik  ugyan  a  história,  de  nem  mint  döntő  elem, 
csak  mint  ornamentika.  A  paszomány  a  ruhán  élesebben  deter- 
minálja a  stílust,  mint  ahogy  a  nemesi  fölkelés  meghatározza 
ennek  a  darabnak  korszerűségét,  levegőjét,  stíljét.  Játszanak 
benne  inzurrekciót  hátul  töltő  puskával,  József  főherceggel,  Na- 
póleonnal, Davoust-val,  de  nem  élik  át  a  nagy  időket.  Játszanak 
benne  empire-t  is,  sőt  magyar  empire-t  finom  menüetté- tel,  tánc- 
iskolával, Kisfaludy  Sándorral,  Himfy-dalokkal.  De  gondoljunk 
vissza  Bérezik  Árpád  bájos  játékára,  milyen  melegen  dobogott 
e  kor  szive  az  ő  Kisfaludyjában  és  Lizájában,  badacsonyi  szüret- 
jében és  mulatságos  párnatáncában.  A  Charlotte  kisasszony  belső 
meggyőződés  nélkül  hordja  a  ráaggatott  történelmi  jelmezt. 

Mindez  azonban  csak  iskolás  gáncsoskodás,  pedáns  elmélet- 
lovaglás, ha  egyébként  Lengyel  Menyhért  drámája  jeles  műalko- 
tás. Fájdalom,  ezt  se  mérnők  róla  kimondani  lelkiismeretünk 
súlyos  sérelme  nélkül.  Szervi  hibákat  láttunk  benne,  amelyek 
rendetlenné,  kihagyóvá  teszik  érverését.  Kóros  vérszegénységet 
a  nála  megszokott  vérbőség  helyett.  A  fölépítés  gyengeségeit  és 
következetlenségeit  abban  a  drámaíróban,  akit  a  technika  mes- 

toremberének,  sőt  egy  esetben  mesterének  ismertünk  meg.  El- 
lágyult, asszonyos  szentimentalizmust  a  hideg  matematikusban. 
Talán  magával  ragadta  a  tizenkilencedik  század  kezdetének  bete- 
ges érzelgőssége,  a  késői  magyar  wertherizmus  —  Bátsmegyeyt 
emlegetik,  bár  egészen  felszínesen  és  itt  is  Himfy-strófákat  sza- 
valnak —  de  az  nyilvánvaló,  hogy  nem  tudott  fölébe  kerekedni 
tárgyának  és  együtt  ontotta  könnyeit  a  felemás  kalandornővel  és 
kémmel,  Yvonne  Delarey-vel,  drámája  szomorú  hősnőjével. 

Ez  a  hősnő  a  darab  organikus,  gyógyíthatatlan  betegsége. 
Mert  a  Charlottc  kisasszony  ott  tetőződik,  sorsa  is  ott  dől  el, 
mikor  ez  a  Páris  kloákájából  kivetett  személy,  ez  a  kifestett  ki- 
tanult, céda  bestia,  ez  a  mindenki  szeretője  beleszeret  a  lovagias, 
gyanútlan,  nemes  magyar  katonatisztbe  és  mégis  eláruja,  kiszol- 
gáltatja Napóleon  lesben  álló  vérebének.  Issza  a  csókjait,  meg- 
borzong tiszta  ölelésétől,  megittasodik  beszédje  muzsikájától; 
még  megmenthetné  az  életét,  a  becsületét  lovagjának,  még  ki- 
húzhatná a  kelepcéből,  amelyet  maga  állított  neki  és  mégis  meg- 
adja a  végzetes  jelet.  Miért  adja  meg?  Mi  magyarázza  ezt  a  belső 
ellentmondást?  Pusztán  a  dráma  továbbfejlesztésének  technikai 
szüksége.  De  az  igazi  mester  abban  mutatja  meg  erejét,  hogy  nem 
dönti  halomra  a  lélektant,  hanem  ellenkezőleg,  pszichológiai  tör- 
vényszerűségből fejleszti  ki  konfliktusait.  Gondoljunk  csak  Fe- 
rford-ra  és  hajtsuk  meg  hódolatfal  lobogónkat  a  vén  Sardou  előtt, 
akin  egykor  minden  kritikai  kezdő  kitöltötte  zsarnoki  kedvét. 

Amint  az  álruhás,  álorcás,  álnevű,  álnyelvü,  álbáju  Char- 
lotte  kisasszony  elkövette  legundorítóbb  árulását:  sorsa  bennün- 
ket nem  érdekel  többé.  Minden  megmaradt  szimpátiánk  a  bajba 
jutott  Kelecsényi  Jánost  követi,  akit  a  franciák  vallatnak,  kínoz- 
nak, halállal  fenyegetnek,  de  a  vérei  elárulására,  az  önönvére 
megtagadására  még  sem  bírhatnak.  Az  egész  drámának  legbecse- 
sebb fordulata  Kelecsényi  hazug  vallomása,  amely  félrevezeti, 
csaknem  katasztrófába  sodorja  az  ellenséget.  Büntetése  bizo- 
nyára a  golyó  és  puskapor,  amint  kiderült  a  valóság,  hiába  is 
áltatták  a  kedvesét  azzal,  hogy  meg  fognak  neki  kegyelmezni.  És 
az  ifjú  élet  erőszakos  kioltása  olyan  árnyékot  vet  a  színpadra, 
hogy  ennek  a  sötétségében  alig  vesszük  észre  Ivonne  kisasszony 
elmúlását.  Fölzaklatott  lelkünk  annyira  eltelik  a  Kelecsényit  le- 
terítő golyók  ropogásának  hallucinációival,  hogy  nem  is  halljuk 
a  pisztolylövést,  amellyel  a  francia  utcai  lány  megvezekel  meg 

sem-  számolható  bűneiért.  Egy  részvéttel  teljes  jótélélek  azt 
mondja  róla  halotti  beszédül:  Egy  szegény  lány  volt,  aki  nagyon 
szeretett.  Szép  mondat,  a  maga  epigrammatikus  rövidségében 
felette  alkalmas  hatásos  epilógusnak.  De  ez  csak  színház,  csak 
végszó,  nem  igazság.  jA  mi  érzésünk,  a  mi  disszonáns,  bántó  ér- 
zésünk mégis  csak  az  marad,  hogy  Yvonne  Delarey  egy  szegény 
lány  volt,  aki  sokat  szeretett.  És  igy  az  a  ragyogó,  fenkölt  lelkű 
magyar  katona  bemocskolta  magát,  mikor  ennek  a  hetérának 
adta  oda  tiszta  lángolását. 

Jegyezzük  föl  a  tárgyilagos  igazságért,  hogy  a  Charlotte 
kisasszonynak  vannak  kedves  és  üde  jelenetei,  mint  a  tánciskola 
és  a  nevelőnő  bölcs  oktatásai  a  férfihódítás  módszereiről;  vannak 
hatásos  vitái,  amelyek  a  szerzőnek  nem  közönséges  dialektikai 
képességéről  tesznek  tanúságot,  mint  a  második  felvonásnak  ama 
szine,  amelyben  nyolc  magyar  ur  hányja-veti  Magyarország  sor- 
sát (ámbár  Petur  bán  és  Szigligeti  Bercsényi  grófja  mégis  csak 
tüzesebb  és  magyarabb  ékesszólással  forgatják  meg  ezt  a  témát), 
vannak  csinos  és  vonzó  alakjai,  mint  az  első  felvonás  leány- 
serege,  írjuk  föl  azt  is,  hogy  a  szerző  tisztultabb  Ízléssel  kezeli  a 
nyelvet,  noha  a  jellemző  korfestésig  felemelkedni  ereje  és  kész- 
sége nincs;  hogy  egészben  irodalmi  és  művészi  célokra  töreke- 
dett; hogy  a  honi  talajba  ültette  el  drámáját  s  ezzel  már  eleve  le- 
mondott a  külföldi  kivitel  minden  kecsegtető  javáról.  De  azt 
hisszük,  hogy  ennyit  javára  irván  a  sokat  magasztalt,  sok  sikert 
megért  drámairónak,  ki  is  merítettük  minden  érdemét. 

Mert  azt  már  nem  vagyunk  hajlandók  érdeméül  betudni, 
amiért  néhány  kollégánk  oly  szertelenül  pazar  volt  hozzá  az  el- 
ismerésben: hogy  fényes  szerepet  irt  Márkus  Emmának.  Egjr- 
részt  azért,  mert  szerény  nézetünk  szerint  a  drámairónak  nem 
hivatása,  hogy  szerepet  irjon  akár  a  legfényesebb  színésznek, 
hanem  a  színész  hivatása,  hogy  teljes  érvényt,  életet,  testet  adjon 
az  író  művének.  Másrészt  azért,  mert  Márkus  Emma  Charlotte 
kisasszonya,  mint  művészi  alkotás,  magasan  fölötte  áll  szerepé- 
nek és  az  egész  darabnak.  Amit  a  színjátszó  génié  tehet,  azt  a 
nagy  művésznő  megtette.  A  beszéd,  az  arcjáték,  a  hanghordozás, 
a  testtartás  szédületes  technikája,  az  elhitetés  ereje,  az  érzések  és 
indulatok  csillogó  változatossága  és  tónusbeli  egysége,  az  alak 
eleven  igazsága  sötét  múltjával,  kétes  és  kettős  jelenével,  két- 
ségbeejtő jövőjével,  mindez  együtt  és  mégis  minden  kápráztató 

részletében  külön-külön  szemlélhetőn  —  a  színművész  tehetésé- 
nek  tetőfokát  mutatja.  Mellette  Beregi  állott,  egyszerűen,  férfia- 
san, rangjához  és  származásához  mért  nemes  tartással  és  sze- 
relmében, csalódásában,  nagylelkű  megbocsátásában  egyként 
őszintén  és  meggyőzőn.  A  többi  szerep  nem  szerep.  Somlai  egy 
elbúsult  magyar  tirádáit  nyersen,  a  sziv  mélységéből  fölbuzogva, 
;ragy  hatással  mondotta  el. 

* 

Gábor  Andor  vígjátékát  annak  kell  fölfogni,  ami,  és  akkor 
nem  ütődünk  meg  rajta,  nem  fogjuk  nagyképűen  analizálni,  esz- 
tétikai mértékkel  apróra  leméregetni.  A  princ  játék,  a  tiszta 
színház,  amely  a  tulajdon  törvényei  szerint  igazodik,  amelynek 
megvan  a  maga  külön  logikája,  akusztikája.  Gábor  Andornak 
egy  kollégája  valamikor  ugy  fogalmazta  meg  a  dráma  célját, 
hogy  «a  színjáték  föladata  most  és  eleitől  fogva  az  volt  és  az  ma- 
rad, hogy  tükröt  tartson  mintegy  a  természetnek;  hogy  föl- 
mutassa az  erénynek  önábrázatát,  a  gúnynak  önönképét,  és 
maga  az  idő,  a  század  testének  tulajdon  alakját  és  lenyomatát)  . 
Az  uj  Gábor-darab  bizony  nem  tart  tükröt  a  természetnek,  nem 
mutogatja  sem  az  erény,  sem  a  bün  ábrázatát,  még  a  gúnyét  sem 
és  fittyet  hány  nagy  viharok  mozgatta  időnknek.  Népszerűen 
szólva,  ennek  a  játéknak  anyja  nem  a  valóság,  hanem  a  színpad. 
Ott  született  minden  erényével  és  minden  hibájával  együtt,  ott  is 
fog  meghalni,  reméljük,  tisztes  vénségben. 

Akadnak  majd  bírálói,  akik  megállapítják  komoly  és  tudós 
képpel,  hogy  ilyen  hercegek  nincsenek  sehol  a  világon  (mintha 
ők  olyan  jól  ismernék  a  hercegeket).  Én  hozzáteszem,  hogy  ilyen 
bárók,  bárónék,  prokuristák,  színésznők  sincsenek  sehol  a  vilá- 
gon. Mert  itt  mindenki  gondosan  ki  van  stilizálva,  mint  a  herce- 
^ék  testes  szertartáskönyvének  kimért  mondatai.  Never  mind.  A 
kérdés  csak  az,  meg  tudja-e  csinálni  a  színház  is  következetesen 
(Ss  stílszerűen  azt,  amit  a  szerző  gondolt?  És  itt  egy  kis  hiba  mu- 
tatkozott. Nem  jelentékeny,  az  egész  ügy  nem  az,  de  mégis 
szembeöltő.  Tudniillik  Fenyvesi,  a  herceg,  Haraszthy  Hermin,  a 
báróné,  Kertész  Dezső,  az  ifjú  princ,  Góth  Sándor,  a  prokurista, 
Góthné  Kertész  Ella,  a  színésznő  pompásan  beleélték  magukat 
föladatukba.  Eljátszottak  egy  marionetté-játékot,  amelynek  az 
élethez,  a  természethez  semmi  köze  sincs.  Ugy  gügyögtek,  dadog- 
tak, selypegtek,  mint  a  kisdedek;  ugy  mozogtak,  mint  a  bábuk. 

És  ekkor  belépett  a  színpadra  Varsányi  Irén,  és  magával  hozta 
egész  közvetlenségét,  nőiességét,  vergődő  szivét,  őszinte  meleg- 
ségét. És  megjelent  Hegedűs  Gyula  és  tele  lett  a  szinpad  élettel, 
realitással,  dctail-ok  nagyszerű  izgalmával,  a  valóság  megfigye- 
lésének és  ábrázolásának  frappáns  erejével.  Zűrzavar  és  bizony- 
talanság támadt.  A  párbeszédek  a  prine  és  felesége  között,  a  her- 
ceg és  a  «nászamuram»  között,  a  fiatal  asszony  és  a  színésznő 
között  csaknem  kínosan  hatottak.  Mindig  az  volt  az  érzésünk, 
hogy  két  idegen  világ  diskurál,  tárgyal,  alkudozik,  vészekszik 
egymás&aü.  Mi  mondanivalója  van  a  hus-vér  embernek  a  bábo 
számára?  Hogyan  ütközhetik  össze  a  Varsányi  Irén  játszotta 
asszonyka,  akinek  a  szerelmes  szomjúságát,  vére  lüktetését 
érezzük  egy  jól  mechanizált  beszélő  géppel,  a  színésznővel? 

Más  hiba  nem  történt.  A  bábjáték  meséje?  A  Kisasszony 
feleségem  legújabb,  de  azért  nem  egészen  uj  változata.  Gábor 
Andor  néha  ugy  tesz,  mintha  valahogy  készülne  meg  is  okolni, 
miért  nem  tette  a  princ  nejévé  a  nejét,  mért  akar  az  asszonyka 
elválni  az  urától,  aztán  mért  nem  akar  elválni.  De  ezeknek  a  kí- 
sérleteknek szerencsére  nincs  hosszú  lélegzetük.  Megint  csak 
visszatérünk  a  hercegék  együgyű  raccsolásához,  a  színésznő 
rugóit  újra  fölhúzzák  még  hosszabb  beszédekre,  a  prokurista  ele- 
jéről kezdi  azt  a  viccet,  hogy  örökké  zavarban  van  és  ((kaszáló 
lábbal*  jár,  mint  a  jó  Homeros  ökrei;  a  báró  ur  pedig  hol  több, 
hol  kevesebb  nyomatékkal  emlékeztet  bennünket  arra,  hogy  csak 
huszonnyolc  év  óta  keresztény,  ellenben  kétezernyolcszáz  eszten- 
deig nem  volt  az.  Elszórva,  mint  édes  mazsola  a  nem  kifogástala- 
nul kelt  kalácsban,  elmés  megjegyzések,  adomák,  ugynevezet! 
paradoxonok  és  aforizmák  találhatók,  a  vicclapokból  táplálkozó 
közönségnek  nem  csekély  és  nem  halk  mulatságára. 

Sebestyén  Károly. 

Müller  Hans  drámája  a  tizenötödik  század  Velencéjében  játszik 
larsang  idején.  Trovai  Simonénak,  a  köztársaság  kapitányának  sógor- 
nőjét elcsábította  Alfonso  a  nápolyi  király  törvénytelen  fia.  A  lány  ön- 
gyilkos lett.  Violanta,  a  kapitány  felesége  megfogadja,  hogy  bosszút  áll 
huga  csábítóján.  A  farsang  a  legkedvezőbb  alkalom  erre.  Álarcosán 
Felkeresi  Alfonsót  a  piazzán  és  találkozóra  hívja  őt  magához,  azután 
hazasiet,  ráveszi  a  férjét,  hogy  a  találka  idejére  rejtőzzék  a  szomszéd 
szobába,  adott  jelre  törjön  rájuk  és  ölje  meg  Alfonsót.  A  találkozón 
azonban,  az  élet  és  a  halál  határszélén,  ellenállhatatlan  erővei  tör  ki 

Víolantából  a  szerelem,  amelyet  huga  csábítója  iránt,  eddig  talán  ln- 
4attalanul,  de  régóta  érez,  odaajándékozza  magát  neki  s  mikor  a  meg- 
beszélt jelre  férje  a  szobába  tör,  az  Alfonsónak  szánt  tőrszurást  Vio- 
lanta  saját  testével  fogja  fel. 

Izzó  és  érzéki,  tragikus  és  perverz,  túlfűtött  és  döbbenetes  ez  a 
renaissance-dráma.  A  szereplők  szive  percenként  százhúszat  ver,  hő- 
mérséklete negyven  foknál  is  több  és  idegeik  feszültsége  magasabb 
unnál,  amelyet  ember  egyáltalán  elviselni  képes.  A  szerző  palettáján 
csak  három  szin  van:  az  aranyé,  a  véré  és  a  halálé  s  az  emberek,  ami- 
kor legnyugodtabbak,  akkor  is  extázisban  beszélnek  benne.  Haj- 
meresztő, kábító,  erotikus  haláltánc  a  velencei  kapitányné  farsangi  ka- 
landja. Ehhez  a  drámához  egy  tizenhét  esztendős  fiatalember  irt  zenét. 

Korngold  Erich  Wolfgang  kivételes  jelenség  a  zenetörténetben, 
•amely  gazdag  sorát  ismeri  az  interpretátor-csodagy  érékeknek,  de  egyel- 
jen olyan  zeneszerzőről  sem  tud,  beleértve  az  isteni  Mozartot  is,  mint 
a  Violanta  szerzője.  Az  ifjú  Korngold  zenéjéről  ugyanis  két  körülményi 
lehet  feljegyezni,  amely  megnehezíti,  hogy  ezt  a  zenét  az  ifjú  Mozart 
muzsikájával  hasonlítsuk  össze.  Először:  Korngold  zenéje  olyan  fogalmi 
és  érzelmi  körhöz  kapcsolódik,  amelynek  az  átértéséf e  és  át  érzésére  egy 
üzenhét  éves  ifjú  idegrendszerét,  az  általános  tapasztalatok  álapján 
képtelennek  szokás  tartani.  Másodszor:  Korngold  Erich  ezeket  az  érzé- 
seket nemcsak  apercipálni,  de,  a  kor  színvonalán  álló  dologbeli  készült- 
ség segítségével,  a  közönséggel  megéreztetni  is  tudja.  A  tizenhét  eszten- 
dős zeneszerző  a  Violantában  olyan  témához  nyúlt,  amilyennel  Strauss 
Richárd  csak  élete  delén  mert  foglalkozni  és  ezt  a  témát,  amely  a  leg- 
nagyobb szenvedélyekkel,  a  legnagyobb  idegfeszültséggel,  patologikus 
érzésekkel  terhes,  erősen  és  biztosan  ragadta  a  kezébe  és  ha  nem  is  ugy 
formálta,  amint  formálta  volna,  ha  például  a  Salomét  és  az  Elektrát  még 
nem  írták  volna  meg,  mégis  soha,  egy  pillanatra  sem  lehet  érezni,  hogy 
aki  e  mesterműből  szól,  idegen  hang  s  nem  az  övé.  Azt  kell  hinnünk, 
hogy  Korngold  Erich  Wolfgang,  aki  tizenkét  esztendős  korában  a  bécsi 
Hofoper  ünnepelt  szerzője  volt  már,  tizenhárom  éves  korában  pedig  a 
Jipcsei  Gewandhaus-terem  dobogóján,  Nikisen  Artúr  mellett,  hajbókolt  a 
közönség  tapsviharában,  amely  egy  zenekari  nyitányát  jutalmazta, 
valóban:  Isten  kegyelméből  való  művész,  aki  szuverén  királya  a  kép- 
zelemnek,  imaginációs  képessége  révén  mélyebben  érzi  a  véksőkig. 
gyakran  betegesen  kifinomult  érzéseket,  mint  ahogy  ezek  az  érzések  a 
valóságban  egyáltalán  előfordulnak  és  nemcsak  maga  érzi  át  a  ritka 
és  különös  helyzetek  érzésbeli  tartalmát,  de  szuggesztív  erővel  a  közön- 
séggel is  meg  tudja  éreztetni  mindazt,  ami  a  dráma  sorai  között  sza- 
vakkal elmondhatatlanul  rejtőzik,  tehát:  zene.  Meg  tudja  éreztetni,  mert 
e  tizenhét  esztendős  bécsi  diák  nem  tartozik  a  dadogó  géniek  közé, 

nem  küzküdik  a  kifejezésmóddal,  megtanulta  és  tudja  a  művészet  mes- 
terségrészét,  ragyogó  ékesszólással,  gazdag  és  választékos  -stílusban., 
nagyszerű  lendülettel,  elragadó  erővel  fejezi  ki,  amit  érez  és  gondol, 
anyanyelveként  beszéli  a  muzsikát.  A  krónikás  leplezetlen  csodálattal 
áll  a  mű  előtt,  amelynek  minden  fázisa  az  átérzettség,  az  öntudatos 
megtervezés  és  a  meggyőződés  jegyét  viseli  magán  és  azt  hiszi,  hogy  e 
magában  álló  tünemény  magyarázatául  csak  egyetlenegy  szolgálhat:  ?■ 
lángelme  csodája. 

Az  elmondottak  alapján  hibátlan  és  klasszikus  alkotásnak 
képzelhetné  az  olvasó  az  egyfelvonásost.  Mégis,  nem  az„  Nem 
klasszikus,  nem  kész,  nem  tökéletes,  a  mondanivaló  és  az  elmon- 
dás összhangja  nem  teljes  benne.  Minden  nagy  kvalitás  ellenére  is:  a 
fiatalság  hibáival,  túlzásaival,  sőt  némely  pózával  is  ékes  ez  a  zene, 
érezni  rajta,  hogy  aki  irta,  nem  koravén  virtuóza  a  zeneszerzésnek.  Nem 
routinier,  hanem  fiatal  és  geniális.  És  érezni  azt  is,  hogy  amint  belát- 
hatatlan az  ut,  amelyen  Korngold  Erich  a  Hóemberig  és  a  Violantáig 
eljutott  —  a  Violán ia  ma,  21  éves  korában  aligha  reprezentálhatja  többi 
a  szerző  tehetségének  fejlettségi  fokát  —  azonkép  beláthatatlanok  e 
csodálatraméltó  pályafutás  eljövendő  állomásai  is. 

A  Violanta  budapesti  előadása  zenei  részében  tökéletesnek  mond- 
ható. Tangó  remekelt  a  betanítással.  Medek  Anna,  Székelyhidy  Ferenc- 
es Szende  Ferenc  személyesítették  a  három  főszerepet,  amelyek  mind- 
egyike hibátlan  zenei  érzéket  és  magasrendű  énekeskultúrát  kiván.  A 
rendezés,  a  színpadi  kép  szomorú  csalódásokat  hozott  azokra,  akik  elő- 
zetesen elolvasták  a  szövegkönyvet,  s  akiknek  a  képzelmébee  mágikuv 
képek  gyúlnak  ki  e  szavakra:  farsang,  renaissance,  Velence.  Hans  Mül- 
ler  drámáját  Sebestyén  Károly  fordította  magyarra.  A  fordítás  irodaim; 
és  zenei  szempontból  egyaránt:  mintaszerű. 

F.  Gy. 


Három  könyv  a  választói  jogról. 


Révai  Mór  a  világháború  aktuális  problémái  (A  világháború  célja. 
—  A  béke  utja)  és  a  magyarságnak  a  külfölddel  való  viszonya  (A  né- 
met nyelv  Magyarországon.  —  A  magyarság  ügye  a  külföldön)  után, 
legújabb  művében  (Magyar  demokrácia,  magyar  választójog)  a  választó- 
jogi reform  kérdését  teszi  vizsgálat  tárgyává  és  a  kérdésre,  ha  nem  is 
az  egyedül  lehetséges,  de  kétségtelenül  a  leginkább  elfogadható  felele- 
let adja.  A  szerző  a  világháború  két  legnagyobb  tanulságát  irja  könyve 
elé  «Auftakt»-ként.  Az  első  tanulság  általános  érdekű  és  azt  a  megálla- 
pítást foglalja  magában,  hogy  az  európai  államok  a  nemzeti  egység,  a 
nemzeti  eszme  alapján  állanak.  A  második  tanulság,  amelynek  inkább 
csak  ránk,  magyarokra  van  jelentősége:  arra  utal,  hogy  a  külügyi  kér- 
dések az  állam  lét-  és  alapkérdései  lettek  s  a  jövőben  világpolitikailag 
kell  gondolkodnunk,  vagy  legalább:  világpolitikailag  is.  E  tanulságok 
szerint:  minden  reformnak,  igy  a  választói  jog  reformjának  is,  elsősor- 
ban olyannak  kell  lennie,  hogy  az  a  magyar  nemzeti  szempontoknak 
megfeleljen,  másrészt  nem  szabad  figyelmen  kivül  hagyni  a  reformnak, 
hogy  igy  mondjuk:  külpolitikai  vonatkozásait  sem.  Hiszen  közéletünk- 
ben is,  e  világégés  kellős  közepén,  azzal  indokolták  a  választójogi  re- 
form napirendre  tűzését,  hogy  azt  a  világáramlat  követeli  sürgősen. 
Lássuk,  mennyire  igaz  ez  az  állítás? 

Amikor  az  entente  katonailag  úgyszólván  minden  vonalon 
elvesztette  a  háborút,  nagyszerűen  organizált  sajtója,  hírszolgá- 
lata révén  jelszó-hadjáratot  indított  a  középhatalmak  ellen,  jel- 
szavakat, elméleteket  dobott  a  világba  azzal  a  céllal,  hogy  zavart  és 
visszavonást  keltsen  sorainkban.  Itt  a  demokrácia  és  a  szabadság, 
harsogta  az  összes  hangfajokban  és  változatokban  az  entente  sajtó  s  a 
nyugati,  úgynevezett  nagy  demokráciákra  mutatott,  s  ott  —  ez  mi  vol- 
tunk —  ott  az  autokrácia  és  a  rabszolgaság  nyomorítja  a  népet.  Ezek  a 
jelszavak  arra  valók  lettek  volna,  hogy  miután  seregeink  kitartását  meg- 

törni  nem  lehetett,  az  országok  belsejében  forradalmi  mozgalmakat  tá- 
masszanak. És  noha  a  német  birodalomnak  van  az  egész  világon  a  leg- 
demokratikusabb választói  joga,  mégis  tagadhatatlanul  sikerült  az  en- 
tcnle  sajtónak  az  informálatlan  tömegnél  annak  a  látszatát  felkelteni, 
hogy  a  világháború  valóban  a  középhatalmak  demokratizálása  érdeké- 
ben is  folyik.  A  demokrácia  hazug  jelszavának  millióival  akarták  a  lel- 
kekel megmérgezni  és  a  hazugság-bacillusok,  ha  nagyobb  szerencsétlen- 
séget eddig  nem  is  okoztak,  némely  körökben  valóban  izgató,  sőt  bom- 
lasztó hatásúnak  bizonyultak.  Sikerült  a  világmaszlagról  elhitetni,  hogy: 
világáramlat,  sikerült  olyan  kérdéseket  erőnek  erejével  felszínre  ránci- 
gálni, amelyek  nyugtalanítóan  hatnak,  megoszlást  keltenek  a  belső  arc- 
élen. Ezek  között  a  kérdések  között  első  a  választói  jog  reformjáé.  A 
külföldi,  entente  eredetű  «világáramlat»  ugyanis  az  összes  bajok  csoda- 
szerét, generális  orvosságát:  a  demokráciában  és  a  demokráciához  ve- 
zető utat:  az  általános  választói  jogban  jelölte  meg.  Rettenetes  csalódás 
vár  azonban  azokra,  akik  a  demokráciától  remélik  az  aranykorszak 
visszatértét.  Mert  a  demokrácia,  noha  az  egyetlen  lehetséges  formája 
annak,  hogy  a  népek  saját  sorsukat  maguk  intézzék,  sehol  á  világon 
nem  járt  azokkal  az  eredményekkel,  amelyeket  a  magyar  népnek  ígér- 
nek és  az  általános  választói  jog,  bár  a  demokráciának  ez  idő  szerint 
egyetlen  érvényesülési  lehetősége,  sehol  a  világon  nem  bizonyult  annak 
a  csodaszernek,  amely  minden  bajt  meggyógyít,  minden  vágyat  kielégít, 
minden  érdeket  kiegyenlít.  Erre  az  eredményre  jutunk,  ha  megvizsgál- 
juk, hogyan  alakult,  hogyan  érvényesült  az  a  demokrácia,  melyet  el 
akarunk  sajátítani,  azoknál  a  népeknél,  amelyeket  példaadóknak  tün- 
tetnek fel  előttünk  és  amelyeknél  a  demokrácia  a  legjellegzetesebben 
érvényesül  a  maga  legkifejlettebb  formájában.  Révai  a  francia,  az  angol, 
az  amerikai  demokráciákat  vizsgálja  és  az  adatok,  idézetek  gazdag  so- 
rával igazolja  megállapításának  helyességét.  Azután  rátér  a  magyar  vá- 
lasztójogi mozgalom  megvilágítására  és  megállapítja,  hogy  annak  leg- 
újabb felszínre  vetése,  kizárólag  a  Tisza  kormány  megbuktatásának  cél- 
ját szolgálta.  A  tiszta  elmélet  szempontjából  alig  lehetne  tökéletesebbet 
elgondolni,  mint  az  általános  választói  jog.  A  gyakorlatban  azonban  azt 
látjuk,  hogy  egyetlen  országban  sem  váltotta  be  a  hozzá  fűzött  remény- 
ségeket. Elősegítette:  a  demagógiát,  a  klerikalizmus  hatalomra  kerülé- 
sét, az  intelligens  kisebbség  elnyomását,  a  középszerű  emberek  sikereit, 
a  parlament  színvonalának  az  általános  műveltségi  színvonal  alá  való 
hanyatlását,  a  választási  költségek  megnövekedését,  a  gazdag  emberek 
politikai  érvényesülését  és  ezzel  kapcsolatosan  a  vagyontalanoknak  jó- 
formán teljes  deposszedáltatását,  az  általános  korrupciót.  Csodálatos,  de 
ngy  van,  hogy  az  általános  választói  jog  hatása  sohasem  a  nép  érdeké- 
ben érvényesült,  hanem  jóformán  minden    esetben   a  nép  érdekeivel 

nemben  álló  hatalmi  célokat  szolgált,  antikulturális,  antiszociális,  anti- 
liberális és  antidemokratikusnak  bizonyult.  Korrektivumairól  pedig 
(proporcionális  választás,  referendum)  kiderült,  hogy  értéktelenek. 
Milyen  legyen  tehát  a  választójogi  reform,  milyen  legyen  a  magyar  vá- 
lasztói jog? 

A  velünkszületett  jog  elmélete  tarthatatlan.  A  választói  jog,  ál- 
talában: minden  közjog  megítélésénél,  csak  egyetlen  szempont  lehet  do- 
mináló: az  állam  érdekének  a  nézőpontja.  A  választói  jog,  Bismarck 
szavai  szerint,  nem  az  egyes  joga,  hanem  közérdekből  rábízott  tiszt- 
ség, amely  súlyos  felelősséggel  jár.  A  választójogi  reform  megalkotásá- 
ban ép  ezért:  tisztán  és  kizárólag  az  állampolitika  célszerűségi  szem- 
pontjai mértékadók.  Választói  jogosultsággal  csak  olyanokat  szabad 
felruházni,  akik  annak  gyakorlására  képesek.  Minthogy  a  képesség  első- 
sorban bizonyos  műveltséggel  biró  egyénekben  tételezhető  fel,  s  a  vá- 
lasztói jog  punctum  saliens-e:  az  Ítélőképesség,  a  választói  jogosultság- 
nak egyetlen  helyes  alapja  csakis  bizonyos  fokú  műveltség:  az  értelmi 
cenzus  lehet.  Egyedül  azok  lehessenek  választók,  akik  képesek  nézetet 
alkotni,  akiknek  van,  vagy  legalább  is  lehetne  véleményük.  Az  irni  és 
olvasni  tudás  a  politikai  tájékozódás  legelemibb  előfeltétele.  Az  értelmi 
cenzus  az  egyetlen,  amelynél  a  teljes  egyenlőség  keresztülvihető.  A  nép- 
iskola mindenki  előtt  nyitva  van.  Mindenki  elvégezheti,  sőt  köteles  is 
elvégezni. 

Az  értelmi  cenzus,  mint  kizárólagos  feltétel  a  legdemokratikusabb 
alapja  tehát  a  választói  jognak,  sőt  az  egyetlen  demokratikus.  Az  ér- 
telmi cenzusnak  nemzetnevelő  hatása  is  van,  az  szinte  egy  szelid  műve- 
lődési kényszer,  amely  a  magyar  nemzetet  (amelynek  30%-a  analfa- 
béta) egy  emberöltő  alatt  a  legfejlettebb  kultúrnépek  színvonalára 
emelné.  A  hat  osztályú  népiskolára  alapított  választói  cenzus:  ideális 
cenzus,  minden  más:  társadalmi,  vagyoni,  faji,  nyelvi  különbségek  sze- 
rint tagolt  választójog,  állandó  zavar,  elégületlenség  kútforrása  lehet  és 
lesz.  Korhatár  gyanánt?-  ajánlatos  lenne  a  25-ik  életév  elfogadása,  a  vá- 
lasztási eljárásban  peaig  a  titkosság  a  lehetőség  szerint  mellőzendő.  Az 
értelmi  cenzuson  alapuló  választói  jog  a  legkiválóbbakat  juttatná  a  ve- 
zetőszerephez: az  intelligencia  vezetőszerepét  biztosítaná.  Ezzel  arra  a 
helyre  kerülne  a  magyar  intelligencia,  amely  őt  megilleti,  ahova  az  or- 
szág java  érdekében  kívánatos  hogy  kerüljön,  ahova  azonban  mind- 
ezideig  még  nem  jutott  el.  A  demokráciának  be  kell  vinnie  az  egész 
nemzetbe  az  értelmiség  felsőbbrendűségének  tudatát.  Ez  a  mű  gerinc 
gondolata. 

A  szerző  még  a  munkások  választójogának  ügyét,  a  magyar 
szupremácia  kérdését  és  a  Károly-keresztesek  választójogát  is  vizsgálat 
tárgyává  teszi.  Az  értelmiségi  cenzuson  alapuló  választói  jog  a  munka- 

sok  érdekeit  is  szem  előtt  tartja,  mert  hiszen  a  tudatlan  tömegek,  ha  vá 
lasztójoggal  ruháztatnak  fel,  elnyomják  a  munkásság  értelmiségét  is  és 
a  szociális  érzék  nélkül  szűkölködő  tömeg  gáncsot  vethet  a  munkásság 
jó  szándékának,  szép  munkájának.  A  Károly-keresztesek  választójoga 
jogelvi  szempontból  indokolatlan,  a  vitézség  nem  választójogi  kvalifi- 
káció, a  választói  jog  jutalomként  nem  kezelhető,  mert  jutalomnak: 
kevés,  a  katonák  nem  sok  hasznát  látnák,  az  országnak  viszont  ha 
rosszul  élnek  vele,  nagy  kára  lehet  az  adományozásából. 

Ami  végül  a  magyarság  szupremáciáját  illeti,  azt  fenn  keli  tar 
tani.  Számolni  kell  azzal  a  valósággal,  hogy  népességünk  48—50% -a 
nemzetiségi,  s  nem  lehet  a  tizedpercentekre  alapítani  a  magyarság  par- 
lamenti többségének  a  sorsát.  A  választói  jogot  eleve  ugy  kell  tehát  meg- 
csinálni, ahogyan  azt  nem:  a  magyar  szupremácia,  hanem:  az  egységes 
magyar  nemzeti  álilam  érdeke  megköveteli.  így  kell  megcsinálni,  de  nyíl- 
tan, nem  pedig  « választójogi  geográfiával)),  (a  választókerületek  «meg- 
f elélő »  beosztásával)  különleges  választási  rendszabályokkal  és  más 
efféle  praktikákkal  ellensúlyozni  a  radikális  választói  jog  veszedelmeit, 
ami  méltatlan  a  magyar  államhoz. 

Révai  Mór  javaslata  méltán  tarthat  számot  rokonszenvünkre.  Meg 
dönthetctlen  sarktételként  igaz.  amit  a  választójog  lényegéről  Bismarck 
írásaiból  idéz  és  az  is  kétségtelen,  hogy  a  jog  gyakorlására  egyesegyedül 
az  arra  való  képesség,  a  képességet  illetőleg  pedig  elsősorban  az  értelmi- 
ségi, műveltségi  fok  a  mértékadó;  az  értelmiségi  fokot  viszont  egy  bizo- 
nyos határig  mindenki  egyformán  megszerezheti,  tehát  jogalapnak  való- 
ban: demokratikus.  A  szerzett  jogoknak  a  legszélsőbb  határig  való  tísz 
teletben  tartása  és  a  jogszerzés  lehetőségének:  a  népoktatásnak  meg- 
felelő rendezése  mellett,  igazságtalannak  sem  mondható  ez  a  javaslat, 
mert  az  az  ember,  aki  saját  magát  olyan  kevésre  tartja,  hogy  nem  él  az 
adott  művelődési  alkalommal,  nemcsak  képesnek,  de  érdemesnek  sem 
tekinthető  arra,  hogy  a  nemzet  sorsára  befolyást  nyerjen. 

Révai  Mór  rendkívül  gazdag  készültséggel  fogott  a  kérdés  tanul 
mányozásához.  Sok  és  sokféle  adatot  gyűjtött  és  azokat  mintaszerű 
módszerességgel  használta  fel.  Tekintete  tiszta  és  átható,  a  jelenségek 
mélyére  lát,  meglátja  bennök  a  lényeget  és  kivételes  előadói,  írói 
készséggel  olvasóival  is  megláttatja.  Korunk  magyar  problémáit,  meg 
oldásaikkal  együtt,  kevés  aktív  politikusunk  ismeri  olyan  jól,  mint  ő. 

* 

Szegedu  Miklós:  a  háború  után  való  magyar  politikáról,  a  válasz- 
tói jogról,  a  nemzetiségi  kérdésről,  a  szociális  és  birtokpolitikáról  Ma- 
gyar Holnapunk  címmel  irt  könyvet,  amelyben  történelmi  és  bölcseleti 
alapon  a  konzervatív  világnézlet  szemszögéből  vizsgálja  a  magyar  poli 
tika  aktuális  kérdéseit.  Művének  kiinduló  pontja,  hogy  már  most  kell 

keresni  és  a  lehetőség  szerint  kijelölni  a  jövő  magyar  politika  irányait, 
mert  a  békekötés  hazatérő  hősének  fölkészült,  egészséges,  megszcrve 
zett,  okos  politikára  kell  biznia  a  vérrel  védett  és  vérrel  szerzett  nagy 
érdekekét.  Milyen  legyen  a  háború  után  való  magyar  politika?  A  há- 
ború után  való  politika  adva  van  abban,  hogy  ez  a  politika:  háború 
után  következik,  lényegét,  irányát  a  világháború  történelmi  ténye  szabja 
meg.  Nem  lehet  ez  a  politika  radikális,  vagyis  olyan,  amely  intézmé- 
nyeink gyökeres  felforgatását,  megváltoztatását  vallja  programmjának. 
A  meggyötört,  megtépázott,  feldúlt  lelkű  országot  azonnal  a  háború 
után  nem  szabad  ujabb  nagy  megrázkódtatásoknak  kitenni.  A  világ- 
háboru  ne  teremtsen  multunk,  jelenünk  és  jövőnk  között  áthidalhatat- 
lan szakadékot.  A  természetben  nincs  ugrás,  egészséges  fejlődés  csak 
az  organikus,  a  történelmi  fejlődés,  a  fokozatos  átalakulás.  Hogy  ez  az 
átalakulás  milyen  legyen,  azt  a  háború  nagy  tanulságai  determinálják. 
Ami  a  világháborúban  erősnek,  jónak,  győzelmesnek  bizonyult,  azt  to- 
vábbra is  meg  kell  tartani,  amiről  kiderült,  hogy  nem  helytálló,  azon 
változtatni  kell.  Nagyjából  el  lehet  mondani,  hogy  a  magyar  állam  majd- 
nem valamennyi  szerve  sikerrel  birkózott  meg  a  háború  kezdete  óta  a 
szinte  legyőzhetetlen  feladatok  egész  sorával.  A  parlament  működik.  Ar. 
államgépezet  kifogástalanul!  végzi  munkáját.  A  mozgósítás  rendben  folyt 
le.  A  pótlások  fennakadás  nélkül  történnek.  A  gazdasági  élet  kibirta  a 
legsúlyosabb  kríziseket.  Az  arcélen  a  magyar  csapatok  a  fegyveres  erő 
színe-javának  bizonyultak.  A  gazdasági  fronton  a  mi  mezőgazdasági 
termésünk  a  fő  ütőkártya.  Alapvető  igazságnak  tekinthetjük,  hogy 
államszervezetünk  nagyban  és  egészben  kiállotta  a  próbát  és  állja  ren- 
dületlenül. Az  a  belső  politika  tehát,  amely  ezt  az  államszervezetet 
konstrukciójával,  tendenciáival  megteremtette,  helyes  volt  és  megfelelő. 
Ezen  a  politikán  lényegesen  változtatni  épen  ezért  nem  szabad.  Persze 
ha  a  háború  csodalámpása,  amely  éles  fénnyel  világított  rá  mindarra, 
ami  nemzeti  létünkben  megingathatatlanul  erős,  de  arra  is,  ami  meg- 
bízhatatlan, gyönge,  ha  ez  a  csodalámpa  egyszer  kialszik,  a  holnap  poli- 
tikusának nem  szabad  a  tegnapi  szemmel  néznie,  hanem  a  háború  által 
előirt  javításokat  az  államszervezeten  mihamarabb  el  kell  végeznie. 
Ezek  a  javítások  azonban  nem  olyan  természetűek,  hogy  miattuk  alap- 
jában kellene  megváltoztatnunk  egész  politikai  rendszerünket  Ez  a 
könyv  alapgondolata,  amellyel  a  külpolitika,  a  választói  jog,  továbbá  a 
szociális  és  birtokpolitika  nagy  kérdéseire  igyekszik  feleletet  találni  a 
szerző.  A  magyar  külpolitikáról  meg  lehet  állapítani,  hogy  az  a  nagy 
erdélyi  fejedelmek  óta  szinte  kizárólag  az  Ausztriával  szemben  követett 
politikára  szorítkozott.  Mi  magunk  már  évszázadok  óta  nem  törődtünk, 
nem  foglalkoztunk  világpolitikával,  fajtánk  kitűnő  politikai  tehetségét 
a,  belpolitikában  fecséreltük  el.  Egy  külföldet  ismertünk,  ezzel  foglal 

köztünk,  véle  kapcsolatos  viszonyunk  érdekelt  csak:  s  ez  a  külföld 
Ausztria.  Nem  véletlenül  történt,  hogy  igy  volt.  A  külpolitikát  is  a  tör- 
ténelem logikája,  a  viszonyok,  a  különböző  energiák  egymásra  hatásá- 
nak kikerülhetetlen  kényszere  határozza  meg.  A  történelmi  logika  kény- 
szere tett  bennünket  a  Habsburg-monarchia  egyik  részévé.  Ahova  jutot- 
tunk, ahol  állunk,  az  a  mi  természetes  érdekeinknek  megfelelő  helyünk. 
Akik  ma  bajtársaink:  azok  természetes  barátaink.  Akikkel  viszont  ma 
harcban  állunk,  természetes  ellenségeink,  akiknek  az  a  céljuk,  vágyuk 
és  érdekük,  hogy  minket  elpusztítsanak.  Az  úgynevezett  pragmatica 
sanclión  felépült  67-es  kiegyezés  is  kiálíotta  a  tüzpróbát  ebben  a  hábo- 
rúban. Kitűnt,  hogy  lényege,  az  az  alapgondolat,  hogy  az  ősi  magyar 
alkotmány  összhangba  hozandó  a  két  állam  közös  érdekeivel,  igaz. 
Mindebből  egyrészt  az  következik,  hogy  a  háború  után  való  külpoliti 
kánk  iránya  nem  lehet  ellentétes  azzal!,  amelyet  a  háború  előtt  kövei- 
tünk,  mert  a  világháború  beigazolta  ennek  a  külpolitikának  a  helyes- 
ségét, másrészt  viszont,  Ausztriával  való  viszonyunk  szabályozásának 
alapja  sem  lehet  más,  mint  a  67-es  kiegyezés,  amelyet  azonban,  külö- 
nösen a  paritásra  vonatkozó  részletében,  pontosabban,  tökéletesen  kell 
realizálni.  Ha  Ausztriához  való  viszonyunk  pontosan  és  a  kiegyezés 
alapelveinek  megfelelően  körvonalaztatott  és  realizálódott,  a  monarchia 
másik  felével  való  súrlódásaink  rövidesen  megszűnnek.  Ha  viszont  nem 
köti  le  minden  külpolitikai  érdeklődésünket  Ausztria,  akkor  lesz  magyar 
külpolitikai  közvélemény  is,  s  ha  lesz  ilyen  közvélemény,  akkor  kény 
szerítő  erővel  meg  kell  születnie  a  magyar  külpolitikának.  Következnék 
a  választói  jog  kérdése.  Az  államok  életében  minden  fejlődés  reformok 
utján  történik.  Csak  azok  a  reformok  állanak  azonban  az  egészséges 
nemzeti  fejlődés  szolgálatában,  amelyeket  azok  a  rétegek,  amelyeknek 
a  fejlődés  egészséges  menete  érdekében  a  reformra  szükségük  volt, 
kikény szerit ettek  maguknak.  A  reformok  szükségességét  tehát  kikény 
szen'tettségük  állapítja  meg.  Ez  az  egyik  törvényszerűség,  amelyet  a  r  > 
formok  történetéből  megállapíthatunk.  A  másik  az,  hogy  a  nyugat- 
európai  nagy  nemzeti  államok  csak  nemzeti  egységük  kiépülése  után 
hajtották  végre  az  úgynevezett  szabadelvű  reformokat.  Az  államok  éle- 
tében, az  államélet  liberális  átszervezödését  a  nemzeti  állam  teljes  ki 
fejlődésének  kell  tehát  megelőznie.  Nemzetiségi  politikánk  irányának  a 
különböző  kormányok  alatt  állandóan  váltakozó,  nem  egységes  tenden- 
ciája nem  kedvezett  annak,  hogy  a  magyar  nemzeti  állam  teljes  egészé- 
ben kiépülhessen,  az  általános  választói  jog  reformját  ép  ezért  idő  előtt 
valónak  kell  tartanunk.  Ennél  is  súlyosabban  szól  a  reform  ellen  az  a 
tény,  hogy  a  nép  nem  is  követeli  önmagának  a  jogot,  ennél  a  reformnál 
a  reform  szükségét  érző  tömegek  kikényszerítő  erejének  kifejtését  sehol 
sem  látjuk.  A  magyar  választójogi  mozgalmak   a   valóságban  mindig 

pártlakíikai  célokat  szolgáltak.  Akik  a  válaszlói  jogot  követelik,  nem 
magliknak  követelik  azt,  mert  nekik,  valamennyiüknek  van  választói 
joguk,  hanem  a  mozdulatlan,  a  közönyös  tömegek  számára  követelik 
ezt  a  jogot,  a  közönyös  tömegek,  számára,  amelyeket  a  saját  céljaikra 
szeretnének  felhasználni.  Amikor  a  dolgozó  százezrek  jogairól  hangos- 
kodnak, a  valóságban  csak  a  szervezett  tízezrek  jogára  gondolnak.  A 
parlament,  amely  a  régi  választói  törvény  alapján  ült  össze,  becsülettel 
megállta  helyét  a  világháborúban.  Az  uj  parlamentet  is  ennek  a  törvény- 
nek, az  1874.  törvénynek  az  alapján  kellene  összehivni  a  háború  után. 
És  nem  szabad  a  választói  jog  esetleges  reformjának  megoldásában 
olyan  szempontokat  alkalmazni,  amelyek  ha  kortesfogásnak  megfelel- 
nek is,  nem  jöhetnek  jogi  érv  gyanánt  számításba.  Ilyen  szempontot  je- 
löl meg  az  a  jelszó,  amely  ahelyett,  hogy  —  mint  régen  —  a  népnek 
követelné  a  jogot,  a  katonáknak  követeli  azt.  Jutalmul.  Valóban:  a 
hazatérő  katonák  a  legteljesebb  mértékben  számot  tarthatnak  arra,  hogy 
az  ország  hálás  lesz  irántuk.  A  jutalom  azonban,  amelyre  minden  ka- 
tona méltán  számot  tarthat,  egyesegyedül  csak  —  csak?  —  az  lehet, 
hogy  a  katonát  hazatértekor  a  nemzeti  életben  hozzá  méltó  pozíció  és 
exisztencia  várja.  Erről  a  munka  további  során  fejti  részletesen  tervét 
a  szerző.  A  választói  jog  kiterjesztése  viszont  nem  lehet  jutalom  tárgya. 
A  választói  jog  gyakorlásának  módja  a  nemzet  legnagyobb  érdekeit 
érinti,  ezzel  a  joggal  csak  azt  szabad,  lehet,  kell  felruházni,  aki  azt  a 
nemzet  érdekében  gyakorolni  tudja.  Miként  a  katonát  nem  viszik  ki- 
képzetlenül  a  harcba,  a  munkást  nem  állítják  kitanítatlanul  a  gép  mellé, 
ugyanúgy  nem  lehet  választói  joggal  felruházni  azt  a  tömeget,  amely 
egyrészt  nem  is  kívánja  ezt  a  jogot,  másrészt  nem  tudna  vele  élni.  A 
jogot  a  gyakorlási  képességtől  kell  függővé  tenni,  és  az  a  tény,  hogy 
valaki  katona  volt,  még  nem  kétségtelen  garancia  arra,  hogy  a  politika, 
a  nemzeti  élet  irányításában  a  nemzet  nagy  érdekeinek  megfelelően  részt 
tud  venni.  Az  ideál  kétségtelenül  az,  hogy  minden  állampolgár  választó 
legyen.  De  az  ideál  elérésének  nem  az  a  módja,  hogy  megszüntessük 
azokat  a  feltételeket,  amelyek  eddig  garanciául  szolgáltak  arra,  hogy 
választó  csak  az  lehet,  akiben  megvan,  vagy  életviszonyai  alapján  meg 
lehet  a  képesség  a  jog  helyes  gyakorlására,  hanem  az  a  módja,  hogy 
mindenkit  segítsünk  hozzá,  hogy  ezeket  a  nélkülözhetellennek  tekint- 
hető  feltételeket  megszerezhesse.  A  nemzetiségi  kérdés  tárgyalásánál 
megállapítja  a  szerző,  hogy  1867  óta  kormányaink  nemzetiségi  politi- 
kája egységes  koncepcióval  nem  rendelkezik,  s  tervszerű  folytonosain 
nincs,  az  általános  jellege  a  passzivitás  s  aktivitásában  kapkodó  s  egye- 
netlen. A  nemzeti  vérkeringés  ereje  nincs  biztosítva  a  nemzeti  életműkö- 
dés minden  szerve  részére,  mégis  a  háborúban  a  magyar  fajiság  köz- 
ponti kisugárzásának  erejében  elhelyezkedett  különböző  fajok  teljes 

lendülettel  kapcsolódtak  a  magyarság  lendületébe  s  pár  tucat  magyar 
fiu  magyar  nemzeti  jelleget  tudott  adni  egész  zászlóaljak  nemzetiségi: 
egyvelegének.  A  háborúnak  ezt  a  tanulságát  hasznosítsuk  nemzetiségi 
politikánkban.  Ne  tegyünk  egyebet,  csak  azt,  amit  a  hadsereg  tesz  a 
saját  katonai  céljai,  a  harcképesség  növelése  érdekében.  Nemzeti  szer- 
vezetünk minden  sejtjébe  vigyük  be  a  magyar  elemet.  A  nemzetiségek 
nagyobb  része  derekasan  megállta  a  helyét  mellettünk.  Ezek  el  kel?, 
hogy  vegyék  méltó  jutalmukat.  A  jutalom  azonban  ez  alkalommal  sem 
lehet  politikai  jogok  osztogatása,  hanem  az,  hogy  okos  birtokpolitiká- 
val rójjuk  le  irántuk  való  tartozásunkat  és  biztosítsunk  nekik  nyugodt, 
rendes,  méltó  exisztenciális  alapot  és  elhelyezkedést.  Arról  azonban, 
hogy  valamely  nemzetiség  mint  ilyen,  a  maga  különállításának  szilár- 
dítása utján  jutalmaztassék,  szó  sem  lehet.  A  munka  végén  azzal  a  terv- 
vel találkozunk,  amellyel  Szegedy  Miklós  a  jövő  Magyarország  alapjait 
szeretné  megvetni,  amely  alkalmas  a  katonák,  a  jutalomra  érdemes 
nemzetiségek  megjutalmazására.  Nagyobb  történelmi  áttekintés  után  a 
szerző  egy  ujabb  ősiségi  rendszert  konstruál  a  magyar  —  mondjuk  igy 
—  katonabirtok  védelmére.  Rendszerét,  kivonatosan,  eként  ismerteti: 
két  nagy  elvet  fogadjunk  el.  Az  egyik  az,  hogy  a  nemzeti  középosztály 
érdeke  a  döntő  nemzeti  érdek.  A  másik  pedig,  hogy  minden  magyar 
problémának  legbensőbb  motívuma  a  magyar  föld.  Valamennyi  nagy 
érdekünk  kielégítését  ép  ezért  egy  célravezető  birtokpolitikában  talál- 
hatjuk meg.  Birtok  maximum  és  birtok  minimum  statuálandó.  A  gazda- 
ságilag szükséges  nagybirtokok  fentartandók  mindaddig,  mig  a  közép 
és  kisgazdák  mezőgazdasági  szövetkezetei  szerepüket  át  nem  veszik.  A 
maximumon  felüli  egyéb  területek  állami  kisajátítás  alá  esnének,  de  az 
ellenérték  a  kisajátított  ingatlan  jogi  természetéhez  igazodnék,  s  aszerint 
lenne  lekötött,  vagy  szabad.  E  területeket  az  ország  a  katonáknak,  mint 
kollektív  egységnek  adja.  E  kollektív  keretben  a  harctéri  érdemek  véres 
súlya  alapján  három  kategóriára  oszlanak,  s  jogcímek.  Az  igy  szerzett 
bírtok  szabad  tulajdon,  de  a  családi  öröklés  esetét  kivéve,  csak  ugyan 
olyan  jogcimü  más  egyén  szerezheti  meg.  Szabaddá  válik  és  a  kollekti 
vitásból  kiesik  a  birtok  20  évi  egyéni,  30  évi  családi  birtoklás  esetén. 
A  középbirtokok  ugyanez  elvek  szerint  a  tisztek  között  volnának  szét- 
osztandók,  de  itt  már  a  határidők  hosszabbak  lennének.  Az  egész  intéz 
mény  megszűnik  70  év  alatt.  A  javaslat  alapgondolata  egyrészt  a  ma- 
gyar ősiségből  fakadt,  másrészt  arra  irányul,  hogy  hitbizomány,  vagy 
más  megkötöttség,  tehát  elsatnyítási  folyamat  nélkül  egy  bizonyos  át- 
meneti idővel  biztosítsa  egy  egységes,  erős,  versenyképes  magyar  gazda 
társadalom  kifejlődését  azzal,  hogy  a  birtok  tényleg  azok  kezén  marad- 
jon, akiknek  szánva  volt.  A  kontemplált  jogcim:  az  ellenség  előtt  szer- 
zett katonai  érdem  olyan  alap,  melyen  az  igazság  teljes  megőrzésével 

magyar  fajtánk  minél  fényesebb  jutalmazását  készíthetjük  elő.  Viszont 
a  spekulativ  elemeket  megfelelően  távol  tartjuk. 

Ezért  a  tervért  nem  lelkesedünk  feltétlenül.  A  régi  magyar  közép- 
osztály gyöngülése,  véleményünk  szerint,  minden  más  történelmi  jelen- 
séghez hasonlóan  bírálható  csak  el,  vagyis  ugy,  hógy  a  középosztály 
gyöngülése  szükségszerűen  következett  be,  az  osztály  tagjai  az  osztá- 
lyok küzdelmében  alul  maradtak,  mert  nem  tudták  felvenni,  állni  a 
versenyt  azokkal  az  elemekkel,  amelyek,  részben,  helyüket  elfoglalták. 
Véleményünk  szerint  nem  érdeke  a  nemzetnek,  hogy  akármelyik 
gyönge  vagy  elgyöngült  osztályát  mesterséges  erősítésekkel  élessze,  olya- 
nok rovására,  akik  az  elgyöngült  rész  szerepét  friss  erejük,  munkájuk, 
termékenységük  jogán  méltán  követelhetik.  A  régi  középosztály  birtok- 
politikai injekciókkal  való  erősítése  nem  nemzeti  érdek,  hanem  igenis  az 
érdek,  hogy  az  uj  középosztály,  amely  a  régi  helyébe  lép,  csakúgy  mint 
a  régi,  teslestül-lelkestül  magyar  legyen.  A  katonai  kötött  birtok  esz- 
méje egyebekben  csak  helyeslésünkkel  találkozhat. 

i  •  •'  * 

Szegedy  Miklós  történelmi  és  logikai  érveit  szegezi  a  radikális  po- 
litika programmjának.  Dr.  Ulain  Ferenc  ezzel  szemben  számokkal 
érvel  a  választójog  radikális  reformja  ellen  és  ezek  a  számok  nem  ke- 
vésbbé  ékesszólók. 

A  választójogról  cimü  politikai  tanulmányában  felteszi  a  kérdést: 
miért  legyen  általános  a  választójog?  és  felelet  gyanánt  felsorakoztatja 
mindazokat  az  érveket,  amelyek  a  tudományos,  valamint  a  gyakorlati 
politika  általános  választójogu  szérűjében  igazságokként  csépelteitek  ki. 
Csak  az  általános  választójog  alapján  létrejött  parlament  alkalmas,  a 
radikálisok  szerint,  1.  az  osztályellentétek  megszüntetésére;  2.  a  vá- 
gyoni  viszonyok  között  való  szélsőségek  kiegyenlítésére  és  a  kapitaliz- 
mus lerontására;  3.  a  militarizmus  letörésére;  4.  a  nemzetiségi  kérdés 
megoldására;  5.  a  vámmentes  szabad  kereskedelem  megvalósítására; 
6.  a  klerikalizmus  elnyomására,  a  szekularizáció  keresztülvitelére,  a  val- 
lásmentes állami  népoktatás  megvalósítására;  7.  a  hitbizományok  el- 
törlésével kapcsolatosan  egészségesebb  birtokmegoszlás  előidézésére  és 
a  kisbirtokdemokrácia  megvalósítására;  8.  a  mezőgazdasági  többterme- 
lés megvalósítására;  9.  a  közlekedési  és  egyéb  közhasználati  eszközök 
államosítására;  10.  a  progresszív  adózás  rendszeresítésére;  11.  az  okta- 
tás ingyenessé  tételére;  12.  a  politikai,  gazdasági  és  társadalmi  korrup- 
ció kiüldözésére.  Csak  az  általános  választójog  bevezetésével  teremthető 
meg  a  magyar  nemzet  politikai,  gazdasági  és  társadalmi  demokráciája. 
Így  érvelnek  a  radikálisok. 

Ulain  Ferenc  rendre  veszi  az  összes  érveket  s  a  statisztika  világánál 
dönti  el:  mit  érnek?  Igaz-e,  hogy  az  általános  választói  jog  varázs- 

vesszeje  egyetlen  ütéssel  terített  asztalt  teremt?  A  feleletek  igy  hang 
zanak:  A  német  birodalomban  az  általános  választói  jog  uralma  ide 
jén,  az  egyoldalú  osztály  érdek  képviselete  szaporodván,  az  osztály- 
ellentét nem  szünőf élben,  hanem  szükségkép  növekedőben  van.  Ugyan 
csak  állandó  növekedést  mutatnak  a  vagyoni  ellentétek  is.  A  helyzet 
ugyanez  Angliában.  Ott  is  kevés  kézben  halmozódik  fel  a  nemzeti  ossz 
vagyon,  aminek  természetes  ellentéte:  a  tömegek  kiáltó  szegénysége, 
áthidalás:  nincs.  Általános  választói  jog:  van.  Az  Egyesült-Államok  de- 
mokráciája a  kapitalizmus  rohamos  növekedését  tükrözi  vissza.  Meg 
állapítható,  hogy  osztályellentét,  vagyoni  végletek  között  való  különb 
ség,  kapitalizmus,  az  általános  választójog  félszázados  uralma  ellenére 
is  a  nagy  demokráciákban  növekedőben  vannak.  A  militarizmus  is  jól 
megfér  az  általános  választói  joggal.  A  militarizmus  előidézte  kiadások 
kitettek,  márkában,  a  népesség  fejenkénti  száma  szerint  1912-ben:  az 
általános  választójogos  államokban:  Angliában  32*18,  Franciaország 
ban  27*08,  Németországban  21*17,  Olaszországban  14*62  márkát,  a 
részben  általános,  részben  korlátolt  választójogos  monarchiánkban 
10*99-et,  a  korlátolt  választójogos  Oroszországban:  9*14-et.  A  nemzeti- 
ségi kérdés  megoldását  illetőleg,  hogy  mit  várhatni  az  általános  válasz 
k>i  jogtól,  ékesen  szemlélteti  az  ir  kérdés  Angliában,  a  lengyel,  dán  s 
az  elzászi  kérdés  Németországban,  az  osztrák  parlament  szlávjai,  a  fe- 
keték elnyomott  helyzete  a  szabad  Amerikában.  Ugyancsak  az  általá- 
nos választójog  uralma  idején  tért  át  Németország,  Franciaország,  az 
Egyesült-Államok,  Anglia  a  mérsékelt  vámvédelem  irányzatáról  a  leg- 
szélsőségesebb vámvédelem  rendszerére  és  a  mindennapi  kenyérnek 
kelleténél  nagyobb  olcsóbbodása  ellen  a  francia  demokrácia  5*67  már- 
kás, a  német  5*50  márkás  vámmal  védekezik.  Jgy  viszonylanak  egymás- 
hoz az  általános  választói  jog  és  a  vámrendszer.  És  a  klerikalizmus? 
Franciaországban  általános  választói  jog  van  és  elnyomott  egyház, 
Belgiumban  azonban  általános  választói  jog  és  a  hatalom  teljében  pom- 
pázó egyház.  A  legváltozatosabb  politikai  áruk  gyárthatók  az  általános 
választói  joggal.  Franciaországban:  nacionalizmus  és  antiklerikalizmus, 
Angliában:  imperializmus  és  szocializmus,  Amerikában:  trializmus  és 
antiszemitizmus.  Ami  a  többtermelést  illeti:  ebben  a  korlátolt  választó- 
jogos  Poroszország,  Oroszország  és  Magyarország  mulatják  a  leg- 
nagyobb fejlődést.  A  közérdekű  /üzemek  Angliában,  Amerikában  nagy- 
részt magánkézben  vannak.  Államosításukra  viszont:  Poroszországban 
íörtént  az  első  jelentékeny  kísérlet.  A  fogyasztási  adók  az  illetékjöve- 
delmekkel együtt  Angliában  az  összes  állami  adók  70% -át,  Francia- 
országban 60% -át  tették  ki.  íme  az  általános  választójog  és  az  adó- 
rendszer egymásra  való  hatása!  Ami  pedig  a  korrupciót  illeti,  abban 
mindenki  egyetért,  hogy  a  legkorrumpáltabb  közélet  az  amerikai  és  a 

francia.  Végezetül  a  demokráciát  teszi  vizsgálat  tárgyává  a  szerző,  s  az 
ország  egyik  legnagyobb  délkeleti  vármegyéjének  magasabb  társa- 
dalmi és  hivatali  állású  egyéneiről  készített  csoportosítás  alapján  meg- 
állapítja, hogy  a  magyar  nemzet  intézményei  a  demokrácia  egyik  leg- 
jellemzőbb követelményének:  az  egyének  osztályközi  áramlásának  nem 
állják  útját.  Hogy  demokráciánk  nem  tökéletes:  az  igaz,  ámde  vájjon 
a  lordok  és  a  gentryk  hazájában,  avagy  a  junkerek  birodalmában  tel- 
jes-e a  demokrácia?  Az  általános  választói  jog  nem  az  a  varázsvessző, 
aminek  a  radikálisok  könnyelműen  hirdetik.  Olyan  ősi  teremtő  és  át- 
formáló erő,  amely  valóban  át  tudja  változtatni  a  világ  képét,  nincs  is, 
nem  is  képzelhető  csak  egyetlenegy:  a  technika.  Az  általános  választói 
jog  csak  egyen  változtathat,  a  parlament  külső  képén.  Vigyázni  kell, 
hogy  azt  el  ne  rontsa,  mint  ahogy  az  általános  választójogos  országok 
némelyikében  helyrehozhatatlanul  megcselekedte. 

F. 


Macyar  Figyelő. 

Hollandia  és  Anglia.  Anglia  történelmi  örökségévé  lett  az  a 
vágya,  hogy  a  szemben  levő  partokon  szilárdan  megvesse  a  lábát 
Miután  III.  Eduárd  angol  ij jászai  az  elavult  francia  lovagi  hadsereget 
megverték,  1360-ban  Calaisba  markolt  bele  körmével  az  angol  leopárd. 
Terjeszkedési  vágyában  ekkor  az  északi  partvidékre  törekedett. 
Akkoriban  Európa  leggazdagabb  hölgyének,  flandriai  Margitnak  az 
öröksége  volt  a  belga-holland  tengerpart  s  a  kezdetleges,  de  ravasz 
angol  diplomácia  mindent  elkövetett,  hogy  a  drága  kéz  egy  Plantagenet- 
nek  kezébe  kapcsolódjék.  Az  angol  kapzsiság  azonban  —  ekkor  elő- 
ször —  összetörte  öklét  a  sziklaerős  gáiakon.  A  szép  királyné  Fülöp 
francia  hercegnek  lett  a  feleségévé  s  ezzel  a  házassággal  a  béke  és 
gazdagság  kölíözött  be  a  tartományokba. 

A  Csatorna  mentének  minden  polgára  a  történelmi  hagyományok 
csodálatos  makacsságával  örökölte  apjától  a  Szigetország  felől  való 
védekezés  gondolatát.  Ponyváikban,  sátraikban  a  világ  minden  kincse 
ott  ragyogott.  «A  kereskedelemmel  gazdagság  járt  és  fényűzés.  Az  élet 
szép  lett  és  drága  Flandriában.  Ha  1380  körül  a  tanács  zászlók  alá 
hivta  az  embereket,  csak  Genfben  57  takács-céh  vonult  ki  a  piacra. 
Ypernben  hivalgó  tékozlással  építették  fel  a  gótika  pazar  pompájával 
azt  a  csarnokot,  amelyben  szövetet  árusítottak.  A  naiv  képzelet  még  a 
szenteket  is  damaszk  biborruhába  öltözteti.  Londonban  nem  volt  olyan 
sürü  a  köd,  hogy  Anglia  észre  ne  vegye,  szemet  ne  vessen  a  gazdag- 
ságra. De  Németalföldön  minden  kisváros  lakója  a  szabad  polgári  lét 
öntudatának  boldog  álmát  hordta  magában,  azonkívül  Fülöp  herceg 
erős  kézzel  uralkodott  és  óvakodott  attól,  hogy  gyermekei  angol  vérrel 
keljenek  házasságra.  Anglia  első  partraszállása  nem  sikerült. 

Mikor  azután  odaát  a  Szigetország  a  százéves  háborúval  volt  el- 
foglalva, Jó  Fülöp  erős  birodalommá  forrasztotta  össze  a  tengerparti 
részeket.  Északon  Hollandia  úszott  a  süppedő  talajon.  Több  ezüstöt  és 
aranyat  halásznak  a  hollandusok  a  tengerből,  mint  mások  a  mély  anya- 
földből, mondogatták  s  a  burgundi  hercegek  kincstárába  bőven  folyt 
a  bevétel,  az  adó  és  a  csengő  dukát.  Lent  Burgundiában  végződött  a 
birodalom,  a  burgundi  udvar  lovagi  fényében.  Már-már  ugy- látszott, 

hogy  Hollandia  elveszti  sorsának  veszélyességéből  azt,  hogy  folytono- 
san Anglia  terjeszkedésének  legyen  a  kapujává.  Ugy  látszott,  mintha 
egy  erős  holland-burgundi  állam  épülne  ki,  mikor  a  véletlen  mindent 
más  irányba  terelt.  Egy  Fülöp,  a  harmadik,  de  nem  utolsó,  aki  fontos 
szerepet  játszik  ezeknek  az  országoknak  történetében,  a  későbbi  Szép 
Fülöp  1495-ben  eljegyezte  Katholikus  Ferinánd  és  kasztiliai  Izabella 
leányát,  Johannát.  Hollandia  ura  uj  érdekszférába  került  s  Anglia  már 
felfigyelt.  De  ki  sejthette  volna  még  ekkor  a  Themse  pariján,  hogy 
három  egymásutáni  haláleset  után  Szép  Fülöp  lesz  Kaszlilia  ura  és 
Johanna,  az  eszelős  Johanna,  aki  özvegységében  évekig  őrizte  férje 
holttetemét,  Kasztilia  királynéja  és  V.  Károly  császár  anyja.  A  kis 
<északi  ország  a  Csatorna  mellett  az  egész  világot,  Európát,  Amerikát 
átfogó  világbirodalomnak  lesz  a  részévé.  Hollandia  a  spanyol  világ- 
uralmi törekvések  sodrába  kerül  és  ezzel  Angliával  való  helyzete  is  uj 
fázisba  jut. 

Harmincöt  évig  tart  a  spanyol  fúria  dühöngése  és  Hollandia  sza- 
badságharca. Nyilván  választhatott  volna  a  békés  meghódolás  és  a  bol- 
dog jólét,  meg  Alkmaar,  Harlem  és  Leyden  szörnyű  ostroma  között, 
ahol  a  várréseken  még  a  nők  is  megölették  magukat  hitbuzgó  spanyol 
lovagok  hosszú  dárdájától.  Hollandia  vérzett,  Anglia  gazdagodolt.  Ezek 
voltak  ott  a  Nagy  Armada  dicsőséggel  kicsipkézett  napjai.  Anglia  egye- 
dül lehetett  minden  tengerek  ura,  Lord  of  the  Sea.  A  hajadon  királyné 
hajói  szines  négereket  szállítottak  és  keleti  fűszereket,  borsot  és  kávét, 
édes  szirupot  és  heringet,  az  angol  gazdagság  kényeztetett  zálogait.  A 
merchant-adventurersek  a  legkalandosabb  kalmárkodáslól  sem  riadtak 
vissza  és  Shakespeare  Angliája  megtelt  kalózokkal.  De  az  ép  hollandus 
szellem  hamar  felocsúdott.  Egy  hollandus  három  ütegfedélzetes  hajó  a 
nagy  Szundák  gyöngyét  foglalja  el,  egy  másik  a  Jóreménység  fokánál 
holland  pórokat,  búrokat  tesz  ki,  egy  harmadik  Amerika  pariján  tűzi 
ki  Németalföld  lobogóját  és  megalapítja  New-Amszterdamot.  A  holland 
tengerparton,  amelyet  Ruisdaél  vöröses  hullámai  és  ezüst  habtajtékjai 
csapkodtak,  hajók  kötöttek  ki,  amik  Kelet  fűszereit  s  Amerika  aranyát 
hordották  mélyükben.  Az  élet  újra  öröm  lett,  vigalom  és  gazdagság. 
Rubens  kövér,  jól  táplált  polgárnői  hallatlan  fényűzést  fejtettek  ki. 
Szűz  Mária  képét  itt  verték  magyar  aranyakra,  fellendült  a  polgári 
munka  s  a  meggazdagodás  egészséges,  de  olcsó  életfilozófiával  járt.  A 
béke  lágy  ölében  a  festők  kedvvel  rajzolták  a  csapszék  vigságát,  a  pol- 
gári élet  nyugalmas  enteriőrjeit.  S  a  hajók  szünet  nélkül  ontják  India 
kincseit  (Ceylon  akkor  még  hollandus  gyarmat  volt)  Amszterdam  ki- 
kötőjében. 

A  meggazdagodott  Hollandia  s  a  másik  tengeri  hatalom  közt  el- 
kerülhetetlen volt  az  összeütközés.  1651-ben  Cromwell  a  naiv'nation- 
<irMal  rendezte  a  tengeri  hajózás  kérdését  és  ezzel  Németalföldnek 

Angliához  való  viszonya  tűrhetetlenné  vált.  Még  a  heringet  is  csak  an 
gol  hajónak  volt  szabad  Anglia  kikötőjébe  szállítani.  Ki  csodálkoznék 
tehát  azon,  hogy  mikor  Van  Tromp  Márton  flottája  Dover  alatt  vélet- 
lenül Blake  angol  hajórajával  találkozott,  az  ágyuk  —  amint  mondják 
—  maguktól  szólaltak  meg.  Ezzel  megkezdődött  a  nagy  tengeri  háború. 
Az  első  két  év  kedvezőtlen  volt  a  hollandi  hajóhadra.  1654-ben  Schewe- 
ningennél  az  angol  flotta  győzött  és  megalázó  békére  kényszerítette 
ellenfelét,  melynek  értelmében  a  holland  hajónak  brit  vizeken  minden 
angol  hajó  előtt  meg  kell  hajlani  Németalföld  lobogóját.  De  Hollandia 
nem  tudta  elfelejteni  Anglia  álnokságát.  Az  uj  háború  Angliára  jel- 
lemző módon  kezdődött.  Hollandia  a  Földközi-tenger  kalózai  ellen  a 
keresztény  államok  szolidaritását  proklamálta  s  meg  is  indította  elle- 
nük a  háborút.  Anglia  flottája  pedig'  az  afrikai  partokra  hajózott  és 
lefoglalta  a  holland  gyarmatokat.  Guine  aranyporából  most  már  az 
angolok  vertek  pénzt  s  az  angol  gazdagságnak  ezeket  a  sárga  allegóriáit 
ettől  az  időtől  nevezik  «Guinea»-nak.  Egy  másik  hajóhaduk  New- 
Amszterdamból  csinál  New-Yorkot,  a  yorki  herceg,  a  későbbi  II.  Jakab 
tiszteletére.  Németalföld  erre  titkos  parancsot  küld  a  Földközi-tengerre 
Kuyter,  a  legnagyobb  hollandi  admirális  hajójára  s  a  háború  újra  meg- 
kezdődik. Ami  Angliának  Nelson  lett,  az  volt  Ruyter  a  hollandusoknak. 
Számtalan  anekdota  beszél  róla,  hidegvérű  angolgyiilöletéről,  nyugodt, 
vidám  humoráról,  hadvezéri  lángelméjéről.  1666-ban,  pünkösd  szép 
idején  négy  napig  állt  a  harc  az  angol  flottával,  amely  tökéletes  vere- 
ség után,  négy  hajónak  elsülyedése  árán,  csak  a  nagy  köd  segítségével 
vonulhatott  vissza.  De  a  nagy  admirális  legbüszkébb  az  1667-iki  ka- 
landjára volt,  mikor  a  hollandi  hajóhad  behatolt  a  Themsébe  és  a 
Rochester  alatti  zárat  áttörte.  Anglia  még  ebben  az  évben  rá  nézve  fö- 
lötte kedvező  békét  köt,  amely  amerikai  és  afrikai  rablásait  is  szente- 
sítette. A  győztes  hajóhad  után  Hollandia  világkereskedelme  még  gazda- 
gabban virágzik  és  vele  virágzik  művészet  és  tudomány  is.  Itt  nyomtat- 
ják remekbe  a  drága  Elzevireket,  miket  magyar  togátusok  a  köpenyük 
alatt  hoznak  haza  a  franekerti,  a  leydeni,  v^gy  hardenwykti  főisko- 
lákról. 

Ezek  a  magyar  diákok  látták  a  tulipán  virágzását,  a  gazdag  váro- 
sok csöndes  jólétét.  De  látták  a  vallásos  hívséget  és  láthatták  a  Ruyte- 
iek  utódait  is,  akik  sohasem  felejthették  el  Angliát.  Az  amerikai  háború 
idején  lobogó  zászlóval  mentek  a  szabadságáért  harcoló  nép  segítségére 
a  régi  zsarnok  ellen.  Anglia  azonban,  amit  Amerikában  nem  sikerült 
elérnie,  itt  akarván  kipótolni,  minden  hatalmával  Németalföld  ellen 
fordult.  Az  1784-iki  békében  Hollandia  gyarmat-ékéről  még  egy  pár 
drágagyöngy  került  le.  Ettől  kezdve  Anglia  Németalföldet  teljesen  ér- 
dekkörébe iktatta  be.  Napóleon  bukása  után  Belgiumot  hozzácsatolva, 
megalkotta  az  uj  orániai  királyságot,  nyilván  csak  azért,  hogy  Német- 

alföld  így  megerősödve,  szárazföldi  elővéd-szolgálatokat  tehessen  egy 
esetleges  ujabb  napóleoni  gondolat  ellenében.  Ceylont,  a  nyugati  Guya- 
nát s  a  Fokföldet  elvetle  tőle.  Hollandia  afrikai  gyarmatai  már  mind 
elvesztek  s  a  még  a  napóleoni  harcok  idején  önállósult  «batáviai  köz- 
társaságot)), Transwaalt  angol  módszerrel,  csak  egy  évtizede,  hogy  a 
brit  birodalomnak  részesévé  tette.  A  németalföldi  diplomáciának  régi 
időktől  axioma-szerü  létele,  az  angol  partraszállás  lehetősége,  a  tenger- 
part megerősítésének  kérdése  ezért  állandó  gondjuk  tárgya.  Az  1910-es 
években  Vlissingen  megerősítésének  terve  okozott  nagy  izgatottságot 
Anglia  diplomáciájában  s  az  izgalom  álrezgett  a  szövetséges  Csa'.ornán- 
túlra  is.  Vilma  királyné  Parisba  utazott,  hogy  Franciaországot  meg- 
nyugtassa s  a  holland  sajtó  sietve  hangoztatta,  hogy  a  tengerparti  erődí- 
tések tervét  visszavonták.  A  szövetségesek  mégis  nyugtalankodtak,  mert 
érezték,  hogy  voltakép  ellenük  irányult  az  egész  s  egy  francia  diplo- 
mata ki  is  jelentette,  hogy  a  mérleg  nagyon  is  egy  irányba  sülyedl: 
la  balance  penche  un  peu  trop  d'un  certain  cóté! 

A  világháború  alatt  Anglia  és  Hollandia  viszonya  mindinkább 
ellenséges  lett.  Ennek  a  viszonynak  első  gyümölcse  a  Nederlandschen 
Overzee  Trust  Maatschappy  (N.  O.  T.)  megalapítása  lett,  élén  van  Aalst- 
tal  a  legnagyobb  holland  bankárral,  de  valójában  angol  pénzen  és  an- 
gol érdekek  szolgálatában  Németország  kiéheztetésére.  Anglia  Hollan- 
diát innen  kezdve  belekapcsolta  gazdasági  háborújába,  ha  kellett  erő- 
szakosan is  beleavatkozott,  hogy  vájjon  Hollandia  megtartja-e  a  bloká- 
dot? (1.  1915  októberében  az  u.  n.  Krakatan-incidens)  másrészt  Hol- 
landia kereskedelmének  legvitálisabb  érdekeit  kíméletlenül  kijátszotta. 
De  nemcsak  a  kereskedelmi,  hanem  politikai  szempontok  is  veszélyez- 
tették Hollandia  függetlenségéi.  Az  angol  partraszállás  lehetősége  újra 
és  újra  kísértett.  Először  1915  február  elején  merült  fel  ennek  az  in- 
váziónak a  híre,  de  legizgatoltabb  a  helyzet  1916  április  legelején  volt. 
Anglia  ugyanis  március  30-án  ultimátumszerű  jegyzéket  adott  át  a 
holland  kormánynak,  amelyben  csapatainak  szabad  átvonulást  kért.  A 
németalföldi  kormány  nem  ijedt  meg  ettől  a  lépéstől,  az  országot  rög- 
tön védelmi  állapotba  helyezte  —  és  Anglia  visszavonult.  Grey  ekkor 
ugyan  a  Reuter-ügynökség  utján  kijelentette,  hogy  Anglia  semmiféle 
lépést  Hollandia  ellen  nem  tervez,  de  Németalföld  tovább  is  aggódó 
óvatossággal  figyelt,  s  midőn  1916  szeptember  15-én  Anglia  ujabb  in- 
tézkedéseket tett,  hogy  a  belga  határon,  holland  terülelen  csapatokat 
tegyen  partra,  a  kis  ország  megint  fegyverbe  állt.  Anglia  látta,  hogy 
egymaga  nem  bir  Hollandiával,  azért  most  szövetségeseivel  együtt  igazi 
kalóz-fogásra  határozta  el  magát,  meg  akarván  fosztani  az  országot 
hajóhadától  és  a  tengertől.  De  ha  el  is  veszik  előle  a  tengert,  Hollandia 
makacsul  bízik  partjaiban,  amiknek  erősségét  annyiszor  kipróbálta.  És 
bízik  a  régi  mondás  erejében:  Deus  mare  fecií,  fíatavus  Ufóra. 

Nemzetiségi  és  történeti  egyházak.    (Levél  a  szerkesztőséghez.) 

A  választójogi  vitában  Hegedűs  Lóránt  egyebek  közt  a  nemzetiségi 
egyházak  «megrendszabályozását»  is  a  nemzeti  garanciák  közé  sorozta. 
A  szavak  mögött  rejlő  gondolat  feltétlenül  helyes,  de  a  kifejezés  hely- 
telen, mert  az  összes  hazai  egyházaknak  egyenlő  elbánásra  van  igé- 
nyük és  igy  a  nemzetiségi  egyházakat  ép  oly  kevéssé  lehet  ((megrend- 
szabályozni)), mint  a  történeti  egyházakat.  Viszont  azonban  fel  lehet 
tenni,  hogy  történeti  egyházaink  mindazokat  a  nemzeti  kautélákat* 
melyeket  a  kormány  állami  szempontból  a  nemzetiségi  egyházakkai 
szemben  szükségesnek  tart,  még  akkor  is  el  fogják  fogadni,  ha  ezek 
reájok  nézve  fölöslegeseknek  látszanának,  vagy  épen  bizonyos  önmeg- 
tagadás! igényelnének.  Mert  egyenlő  elbánás  mellett  az  állami  célt  csak 
igy  lehet  biztosítani. 

A  nemzet  méltósága  követeli  azonban,  hogy  elsősorban  azokat  a 
magyarokat  kell  biztonságba  helyezni,  kik  még  ma  is  a  nemzetiségi 
egyházakban  élnek.  Én  a  következő  pontokba  szedem  azt,  amit  sze- 
rintem tenni  kellene: 

1.  A  görög  katholikus  magyarok  számára  létesített  hajdudorogt 
egyházmegyén  kivül  sürgősen  állítsanak  fel  külön  egyházmegyét  a  gö- 
rög keleti  magyarok  számára  is. 

2.  A  görög  katholikus  román  egyházmegyékben  visszamaradt 
magyar  anyanyelvű  híveknek  szabadságukban  álljon  görög  szertartá- 
suk megtartása  mellett  a  legközelebbi  római  katholikus  plébánia  köte- 
lékébe átléphetni,  nagyobb  helyeken  pedig,  mint  pl.  Kolozsváron,  Bras- 
sóban, Tordán,  Aradon,  Nagybányán  és  Máramarosszigeten  azok  ré- 
szére az  illetékes  római  katholikus  püspök  joghatósága  alatt  külön 
plébániákat  kell  létesíteni.  A  görög  keleti  püspökség  területi  elhatárolás 
nélkül  lenne  felállítandó,  de  alkalmas  helyeken  a  görög  keleti  magyar 
hivek  részére  is  külön  plébániákat  kellene  létesíteni,  ahol  még  ilyen 
nincsen. 

3.  Főfontosságu,  hogy  ugy  a  görög  katholikus,  mint  a  görög  keleti 
fő-  és  középiskolai  ifjúság,  úgyszintén  az  iparos  pályára  készülő  ifjú- 
ság részére  itt  Budapesten  és  más  alkalmas  helyeken,  szerves  kapcso- 
latban az  ott  meglevő  görög  katholikus,  illetve  görög  keleti  egyházakkal, 
külön-külön  internátusokat  létesítenek.  A  görög  katholikus  magyarok- 
kal szemben  el  kell  ejteni  azt  a  hódító  célzatú  álláspontot,  hogy  ezek- 
nek nem  kell  külön  internátus,  mert  ifjaik  a  meglevő  római  katholikus 
internátusokban  akadály  nélkül  elhelyezhetők.  Hódításra  csak  nem- 
zeti értelemben  van  szükség,  ezt  pedig  sikeresebben  végezheti  az  a  ma- 
gyar internátus,  melyben  a  szertartáshoz  való  ragaszkodást  is  ápolják. 

A  görög  katholikus  internátusok  létesítése  természetesen  nem 
állná  útját  annak,  hogy  a  római  katholikus  internátusok  távábbra  is  be- 
fogadják azokat,  kiket  a  szertartás  féltése  ettől  vissza  nem  tart. 

4.  Az  egyházi  hatóságok  törvény  szerint  szabadon  választhatják 
ugyan  ügykezelési  nyelvüket,  de  ha  igénybe  veszik  az  állam  pénzügyi 
támogatását,  akkor  jogosan  követelhető  a  román  és  szerb  egyházaktól, 
hogy  ők  is  vessék  alá  magukat  annak  az  általános  gyakorlatnak,  mely 
szerint  az  összes  többi  hazai  egyházak,  a  templomi  nyelvre  való  tekin- 
tet nélkül,  ügykezelésükben  (tanácskozás,  jegyzőkönyv,  levelezés)  az 
állam  nyelvét  használják.  Az  autonómiai  területekre  ez  a  rendelkezés 
természetesen  nem  vonatkoznék. 

5.  Az  iskolákat,  a  nemzetiségi  nyelvek  méltányos  kezelése  mel- 
lett, az  egész  vonalon  államosítani  kell,  bármily  nagy  önmegtagadásba 
kerül  is  ez  a  történeti  egyházaknak. 

6.  A  kongruát  és  egyéb  állami  segélyeket  nem  az  egyházmegyei 
főhatóságok  utján,  hanem  ugy,  mint  régen,  közvetlenül  az  illető  lelké- 
szek kezeihez  kell  kiutalni. 

7.  Ha  állami  szempontból  a  papnevelő  és  kántorképző  intézetekre 
nézve  különleges  rendelkezések  szükségesek,  ezeknek  vessék  alá  mago- 
kat a  történeti  egyházak  is. 

8.  Egyáltalában  az  egyházak  tartózkodjanak  a  világi  politikától  s 
különösen  garanciák  nyújtandók  a  tekintetben,  hogy  az  állami  segé- 
lyek, vagy  az  egyházi  alapok  jövedelmei  akár  közvetlenül,  akár  köz- 
vetve a  nemzetiségi  vagy  más  politikai  céljaira  ne  fordíttassanak. 

Ismétlem,  hogy  a  történeti  egyházak  bevonása  feltétlenül  szük- 
séges, hogy  a  nemzetiségi  egyházakból  az  egyenlő  elbánás  és  jogegyen- 
lőség sérelme  nélkül  kiküszöböltessék  az  az  államellenes,  de  tisztán 
egyházi  szempontból  is  visszás  irányzat,  mely  a  vallást  úgyszólván  tel- 
jesen belefullasztotta  a  nemzetiségbe.  Az  óhitű  magyarság  emancipá- 
lása szintén  hozzá  fog  ehhez  járulni,  mert  tárgytalanná  teszi  a  vallás 
ürügye  alatt  folytatott  azt  a  beolvasztó  politikát,  mely  egyik  fő  indító 
oka  volt  az  említett  visszásságnak  s  mely  különösen  Erdélyben  év- 
századokon át  tömérdek  magyar,  rutén,  szerb  és  görög  vérrel  gazda- 
gította a  román  fajt. 

A  felsorolt  pontozatok  közt  legnehezebb,  természetesen,  az  isko- 
lák államosítása,  mert  legtöbb  önmegtagadást  kívánja  a  történeti  egy- 
házaktól, holott  ezek  tagadhatlanul  nemcsak  a  vallásos  erkölcsnek, 
hanem  a  hazafiságnak  is  mindenkor  legjobb  őrei  voltak.  Ám  a  vallás- 
erkölcsi nevelést  esetleg  olykép  lehetne  továbbra  is  biztosítani,  ha  a 
királyi  katholikus  gimnáziumok  ismeretes  példájára  bizonyos,  az  illető 
felekezetnek  nyújtandó  előjogok  mellett  a  rendelkezési  jog  kizárólag 
az  államot  illetné  s  a  tanító  szerzetesrendeket  továbbra  is  meg  lehetne 
hagyni  iskoláik  birtokában.  Ami  pedig  a  hazafiságot  illeti,  a  világ- 
háború megmutatta,  hogy  pl.  a  francia  iskolák  államosítása  nem  ártott 
a  hazafiságnak,  sőt  talán  mértéken  túl  is  fokozta  a  nemzeti  soviniz- 

mustmust,  —  ellenben  az  oroszoknál  a  legkifejezettebben  nacionalista 
irányú  felekezeti  iskolázás  nem  volt  képes  megmenteni  a  hazafiságot  és 
nem  tudta  meggátolni  a  felforgató  irány  felülkerekedését. 

Kiváló  tisztelettel 

Szabó  Jenő,  főrendiházi  tag. 

Sebők  Zsigmond  könyve.  Utolsó  könyve  is  igazán  az  övé.  És  az 
utolsó  könyv  lelke  is  mint  a  többié:  a  lira.  Az  elfeledkezés,  a  békés 
megelégedés  mosolyodik  el  derűsen  benne  s  ha  a  szeretet  tárgyra  vagy 
alkalomra  lel,  szines  szavakat  bont,  langyos  napsugárt  bocsájt  s  a  sorok 
észrevétlenül  szeliden  kivirágoznak,  mint  a  tavaszi  mező.  Sebők  Zsig- 
mond az  Írásaiban  kényelmesen  és  csevegőn  ugy  foglal  helyet,  mint 
nagyapó  az  öreg  bőrfotelben.  Az  emlékezés  s  a  diskurálás  egyszerű 
hangján  mesél,  dohog,  magyaráz,  bölcselkedik  harag,  nagyképűség  és 
szenvedély  nélkül.  S  ugy  vagyunk  vele,  mint  egy  barátságos,  komoly 
cserépkályhával.  Lassankint  fölmelegedünk  tőle,  elandalodunk  mo- 
solygó arccal . .  .  S  lám,  lám  az  öreg  cserépkályha  már  nem  ég  s  még 
mindig  melegít.  Sebők  Zsigmond  már  elment  és  jön  az  utolsó  könyv, 
a  legmelegebb,  a  lélekkel  teli ...  és  olyan  békés,  drága  melegség  ül  a 
szobánkban. 

Szinfoltok.  Sebők  Zsigmond  utolsó  könyve  a  legigazibb  cimet 
hordja.  A  lira,  mikor  csak  teheti,  fölszabadul.  És  szeszélyesen,  mint  a 
nap  az  égen,  festeni  kezd.  Csupa  lágy  pasztellfoltok  egymás  mellett. 
Bárányfelhők  habos,  fehér  sugározása,  yizszinkék  esti  csöndesség, 
hunyó  nap  tüzébe  kapaszkodó  falombok.  S  meleg  képet  kap  az  otthon 
minden  kis  zugolya  is.  És  ez  az  ezer  szinü  meleg,  elfogódásra  hajló 
lira  szőnyegek  puha  tarkájáról  az  Íróasztal  sötéten  barna  tónusához 
kúszik  fel.  Az  iró  szivéhez  nyul  s  fölnyitja,  mint  csupa  aranylintáju 
teli  kalamárist.  Szalad,  szalad  a  betű  fehér  kötetek  lapjain  s  valami 
gyönyörűségesen  gazdag  homerosi  képekre  valló  medertelen,  erőteljes 
folyásban  engedi  el  a  Sebők  Zsigmond  lelkét.  Egy  harmonikus  ezer 
titkokkal  teli,  végtelen,  békés  megértésben  földobogó  világot.  És  min- 
dent, ami  benne  él.  Kis  nevetségesen,  komolykodóan  és  tétován  lép- 
kedő embereket.  A  bölcs  tyúkot.  Hatalmas  fenyők  előkelő  fenségét. 
Mert  Sebők  Zsigmond  talaja  egy:  a  természet  és  az  egész  világ.  S  az 
életet  benne  nem  osztályozza.  A  viz  fürge  és  néma  népének  nyüzsgésé- 
ben ép  ugy  talál  valami  méla  bájt,  mint  egy  lehajtott  gyermeki  főn  és 
a  halászat  szerinte  van  oly  furfangos,  nehéz,  tartalmas  foglalkozás, 
mint  a  diplomácia.  S  olyan  természetes  nagy  rendezetlenségben,  mint 
akár  maga  az  egész  természet,  kavarognak  a  cseh  báró  meg  az  öreg 
Fátra,  Scotus  Viator  és  a  galóca.  S  a  Hungária  halijába  csöppenünk, 
vagy  egy  tátrai  ösvényt  keresgélünk,  a  villamosok  hosszú,  elakadt  so- 

fának  admirálisait  szemléljük,  vagy  bosszús  szomszédunkat  nézzük  a 
liften,  az  élet,  a  világ  tárul  előttünk  mindig  oszthatatlan,  zavartalan 
egységben. 

öntudatos  rendezésről  és  objektiv  művésziségről  nem  beszél- 
hetünk Sebők  könyveknél.  S  ezt  épen  az  ő  értékeik  magyarázzák.  Túl 
csurrant  érzései  a  szivnek,  melyek  minden  szépet  és  életet  átfonnak 
és  kritizálni  sohasem  futnak  össze.  Az  az  áradó,  meleg,  őszinte  jóság, 
mely  a  legfélszegebb  emberi  gyarlóságot  és  intézményt  is  szeliden  simo- 
gatja, az  a  harag  nélküli  okos  fölény,  mely  soha  semmi  gonoszra  nem 
talál  hangos  szót,  mosolygó,  szelíd  humorrá  lesz,  melyben  a  dolgok  és 
árva  embersorsunk  békésen  elpihennek.  Ennek  az  őszelői  napsütésü 
humornak  ősét  és  rokonságát  sokszor  kutatták.  Minden  humor  a  sziv- 
nek páholyából  szemlélődő  uri  elmosolygása.  S  a  Sebők  Zsigmond 
humora  a  Sebők  Zsigmond  meleg  szivének  mosolygó  fénye.  Egyik 
hangulatforrása  annak  a  léleknek,  ki  minden  helyzetben,  a  rendkívüli 
s  a  jelentéktelen  pillanatban  egyformán  egyensúlyozott  marad.  Az  élet 
fonákságaival,  groteszk  esélyeivel,  hatalmaskodásával,  izetlenkedései- 
vel  szemben  egyetlen  bölcs  fölény,  védekezés  és  elbírálás  e  humor, 
melynek  izében  s  összetevőiben  egyképen  —  ismételjük  —  Sebők  Zsig- 
mond csak  Sebők  Zsigmondhoz  volt  hasonló. 

Előadói  művészetéről  ugyanezt  mondhatjuk  el.  A  sziv  lírájából 
árad  minden  tökéletesen  egyszerű  szépsége.  Öntudatlanul  is  ékszerekké 
kicsiszolt  mondatok  zökkenő  nélküli  gördülése  folyik  és  lendül  gyö- 
nyörűséges, sok  szin,  egymásba  akaszkodó  képek  disszonanciáktól  ment 
gazdag  zeneiségében. 

És  mikor  hangok  és  szinek  legfokozottabb  áradását  s  legmélyebb 
lelki  tónusát  leljük,  a  Sebők  Zsigmond  írói  hitvallását  halljuk  ilyenkor 
arról,  hogy  magyar.  Ilyen  Írásainak  karakterét  a  mában  bizony  sehol 
sem  találjuk.  Ez  a  magyarság  ma  már  egyedül  tán  Rákosi  Jenő  örök 
fiatal  tollából  izzik  csak  s  régi  tüzes  Ugron-beszédek  féktelen  áradásán. 
Nem  konok  konzervativizmus,  üres  gesztus,  színtelen  bombardó-zaj  ez  a 
magyarság,  de  a  nagyapák  hite,  a  történelem  múltjához  forrás,  erős 
életnedüs  gyökerekből  felnőtt  sudár  fa,  melynek  ágai  a  jövő  fényét  is 
ihatják  még.  Megismertük  és  csodálva  néztük.  S  a  Sebők  Zsigmond 
életlátásának,  érzelemvilágának  ebből  a  szögletéből  megtanuljuk,  hogy 
irodalmunkban  sallangtalanul,  mázok  nélkül,  becsületes  és  mindig  élő 
jelentésében  mi  ez  a  fogalom:  magyar  . . . 

Legulóbbi  irodalmunk  reprezentánsabb  alakjaira  is  akadhatunk, 
mint  Sebők  Zsigmond,  de  olyan  erős  és  tiszta  kapcsolat  múlttal,  jövő- 
vel, amilyen  ő  volt,  aligha  van  még.  Az  ő  pompás,  szép  nyelve  nem 
avult,  egyénisége  nem  vén  bútor,  stilus  és  lélek  oly  teljes  egység,  me- 
lyet csak  abszolút  művésziségtől  várunk.  Nem  akartunk  ezultal  hang- 
súlyozni semmi  mást.  A  pontos  értékelést  esztétikusra,  az  adatokat  az 

irodalomtörténetre  bizzuk,  portrét  festettünk  itt  csak  most  mi.  Szivvei 
mértünk  meg  egy  szivet,  mely  már  megállt.  S  ritka  csoda,  hogy  ezt 
lehettük.  Mándy  Gyula. 


Viaszfigurák.  (Tormay  Cécile  könyve.)  Tormay  egy  tucat  novel- 
lát nyújt  át  nekünk  ebben  a  könyvében  és  azt  irja  rá:  Viaszfigurák. 
Szó  van  bennük  az  emberi  önzésről,  a  betűk  gyilkos  hatalmáról,  fél- 
tékenységről, anyák  szenvedő  szeretetéről,  hideg  szivek  gyűlöletéről, 
boldogságról,  szerelemről,  halálról.  De  ezek  csak  szavak,  amik  nem 
adják  vissza  azt,  ami  mögöttük  van.  Tormay  az  érzékeltetésnek  szok- 
ványos eszközéről  szinte  lemond.  Szavak  vannak  ezekben  a  lapokban, 
amik  mást  jelentenek,  mint  a  mindennapi  beszédben,  amiknek  illanó 
hangulatuk  van,  levegőjük,  mondatok,  amik  dobognak,  élnek.  Tormay 
spiritualista.  Ahova  lép  megzendül  a  padló,  a  bútorok  megelevenednek, 
a  pléh-Krisztus  megmenti  a  jéggé  fagyott  emberek  életét,  a  pázsitos 
gyep  enyhe  szőnyeget  borít  az  istenasszony  lába  elé,  mikor  Árkádia 
ligetét  látogatja.  Sunt  lacrima  rerum,  mindennek  lelke  van.  Egy  arany- 
kigyó  az  asztalon,  esti  órán.  ha  rásüt  a  hold,  annyit  jelent:  eltűnt,  észre 
sem  vett  boldogságunk;  egy  fuvola,  amely  enyhe  szelíd  dalával  lecsilla- 
pítja szenvedélyünk  fergeteges  hullámait  és  csendes  révbe  nyugtat, 
annyit  tesz:  lemondásban  rejlik  a  boldogság.  Régi  óra  a  polc  felett  a 
kalmár  boltjában,  már  tudjuk  mit  jelent.  Tudjuk,  hogy  mért  némul  el 
az  emberek  nyelve  és  mért  torzul  el  arcunk  az  óra  tompa  ütéseire.  A 
szúette  deszkákon  színes  cserépedények  állnak  kialvó  vörös  felírásaik- 
kal s  ha  a  bolt  gödrös  padlóján  lépések  járnak,  az  edények  összecsör- 
rennek. A  kikerülhetetlen  végzet  mozgatja  az  óra  szerkezetét  s  a  cse- 
répedényekbe van  belerejtve  az  emberi  sors. 

Tizenkét  novella,  tizenkét  szimbólum.  Egyetlen  novella  kivételé- 
vel a  hőseinek  nincs  nevük.  Valóban,  ez  az  egy:  az  Aelerna  Hungária, 
amely  Guzon  Gejza  és  Bató  András  történetében  azt  példázza,  hogy  a 
magyarság  a  legnagyobb  veszély  idején  is  egymást  pusztítja,  ami  alkal- 
mat ád  a  nagyparókás  osztrák  tisztnek  arra  a  megjegyzésre,  hogy:  «Igy 
van  jól!  . .  .  Ha  ők  agyon  nem  verik  egymást,  mi  sohase  készülünk  el 
velük  ...»  —  mondom:  ez  az  Aeterna  Hungária  inkább  allegória,  mint 
szimbólum.  Máskor  azonban  csak  ilyen  neveik  vannak:  az  asszony,  az 
ember,  a  diák,  a  kalmár,  a  tudós,  de  érezzük,  hogy  a  hősei  voltaképen 
mi  vagyunk  mindnyájan,  akik  anyától  születtünk.  Néha  Jovan-nak, 
vagy  Ilia-nak  keresztel  bennünket  s  egyszer  mint  madárkereskedőt  a 
szelid  Pintyőke  névvel  tisztel  meg. 

Szimbólumainak  kísérteties,  lélekbe  markoló  erejük  van.  Szivet 
szaggató  alakká  vési  ki  az  asszonyt  a  tenger  tajtéktól  zimankós  part- 
ján, aki  hiába  várja  unokáját  a  végtelen  víztől.  («A  fiam  már  nem  jön. 

vissza,  áz  apja  se  jött  vissza,  a  nagyapja  se.»)  Ez  az  ibseni  kisértet  már 
elvesztette  a  tér  képzetét,  a  szomszédban  levő  várost  végtelen  messzi- 
nek érzi,  de  a  tenger  egész  mérhetetlen  síkja  meghitt  közelség  neki, 
aki  az  unokáját  keresi.  A  bánat  nem  is  fájdalom  többé  és  aggódva  félti 
azt,  aki  nem  jö  többé  vissz,  a  várostól,  ahol  «túlsok  a  veszély».  (A  ve- 
szély.) Mindenütt  csupa  súlyos  bánat,  s  e  szegény  szimbólumok  a  fáj- 
dalom terhe  alatt  meggörnyedve  járnak.  Ilyen  vigasztalan,  szinte  a 
görög  fátum  kikerülhetetlen,  marcangoló  erejét  érzékíli  meg  az  Időtlen 
bolt  cimü  novella,  ahol  maga  a  Sors  a  kalmár  s  az  ajlócsengő  ugy 
vijjog,  mint  a  halálmadár.  Az  élet  nem  könnyű  álom,  amin  átszaladunk. 
A  nagy  Kalmár  minden  örömünket  leméri,  még  az  ábrándot  is  meg- 
fizetteti velünk  s  vágyaink  szárnyrareppenését  is  lejegyzi.  Tormay 
Gécile  bizonyára  nem  véletlenségből  tette  első  helyre  ezt  a  novellát,  ez 
az  egész  könyv  lélekbe  csapó  tanulsága.  S  miután  végigvezet  a  szere- 
lem (Fehér  halál),  a  csábítás  (A  fuvola),  a  gondtalan  és  szenvedés  nél- 
küli világnézet  (Boldogasszony  Árkádiában),  a  tudomány  (Az  egyip- 
tomi aranykigyó),  az  élet  nyugodt,  kötelességszerű  leélésének  (Te  csak 
dolgozzál),  a  világjavítás  hősies  idealizmusának  (Az  apostol)  csalódá- 
sain, könyvének  utolsó  novellájában  e  madáchi  kiábrándulások  leg- 
mélyebbikét  szedi  novellába:  a  művész  meghasonlását,  aki  lelkét  önti 
be  gyönyörű  viaszfiguráiba,  amikbe  kanócot  kénytelen  fűzni,  mert  az 
emberek  csak  világítani  akarnak  vele.  (Viaszfigurák.)  «Amig  az  én 
viaszfiguráim  nektek  világítottak,  én  égtem  el.  Nincs  tovább.  Isten  vele- 
tek ...»  —  ez  a  lesújtó,  szubjektív  hangjával  szinte  az  átélés  komor 
sirámával  megkapó  akkord  zárja  be  a  könyvet. 

A  nagy  Kalmár  kinéz  az  ólomkarikás  ablakon  s  künn  az  életben 
szerte  leméri  az  örömet  és  megfizettet  érte.  Az  élet  nehéz  munka,  keser- 
ves kötelesség.  Nem  vigalom,  ifjúság,  gyönyör  és  szépség  az  élet  titka, 
az  igazi  boldogság  ára  a  szelid,  méla,  alázatos,  krisztusi  megadás.  A 
szenvedés  és  csalódás  boldog  dija  ez,  mint  Laisé,  Korinthos  virágáé, 
aki  egész  életében  a  gyönyörnek,  csóknak,  koszorúknak  élt,  mig  azután 
az  izmos  Dórion  iránti  viszonzatlan  szerelmében,  örökre  bezárt  palo- 
tájának myrthuságakkal  övezett  oszlopai  közt,  amit  egész  életében 
hiába  keresett,  végre  rátalál  a  fuvolára  s  ennek  halk  szomorúságában 
élete  enyhítő  fűszerére.  (A  fuvola.)  E  görög  fuvola  elégikus  siránkozá- 
sából  (a  régiek  a  fuvolát  «elegos»-nak  nevezték)  néhol  már  szinte  a 
keresztény  aszkézis  könnyes  örömhangjai  csendülnek  ki,  vagy  tompul- 
nak le  szelid  megnyugvássá.  Ezért  érzi  rokonnak  s  dolgozza  fel  Re- 
viczky után  is  újra  a  Pán-motivumot,  a  szenvedésnek  ezt  a  győzedelmes 
szimfóniáját  az  öröm  felett.  (Boldogasszony  Árkádiában.)  Ezért  öltöz- 
teti meséjét  egyszer  a  legenda  naivságában  kegyes  és  megható  formá- 
jába (ő  volt),  vagy  a  mese  tarka  foglalatába  (A  mesekönyv  kis  herceg- 
nője), a  szimbólumnak  két  legtermészetesebb  s  legősibb  keretébe. 

Alakjai,  hősei,  ezek  a  viaszfigurák,  a  kor,  a  tér,  az  idő,  a  termé- 
szet jelenségei,  a  viharos  éjjel,  a  vakfehér  hó,  a  tenger,  a  keresztfa,  a 
hegyomlás,  minden,  minden  ezeket  a  szimbólumokat  szolgálja.  Ezért 
születnek  meg,  ez  az  egyetlen  létjogosultságuk.  De  szerencsére  ez  a 
szimbólum  mindig  művészies,  sohasem  mesterkélt,  magától  adódó. 
€sak  egy-két  novellában  sikerült  kevesebb  szerencsével  oldani  meg 
ezt  a  feladatot;  ezekben  a  szimbólum  már-már  tanulsággá  vált,  nyilván 
a  művészi  hatás  hátrányára.  Emellett  az  iró  nem  mondhatott  le  a  műfaj 
többi  kellékeiről  sem.  Sokszor  rikoltó,  szembekapó  színekben,  vagy 
mély  vonásokba  kimart  éles  rézkarcban,  van  ugy,  hogy  vaskos,  eleven, 
véres  realizmussal  rajzolt  képek  között  jelenik  meg  s  bontakozik  ki 
gyengéd,  finom  fátyoléból  a  szimbólum.  A  művész  munkája  itt  áll  a 
legnehezebb  feladat  előtt.  Egy  «a»  vagy  «az»  névelővel  légtelenné  halkí- 
tolt  hőseit  érdekes  s  megkapó  cselekmény  közepébe  tenni,  a  valóság 
ezerszeres  kaleidoszkópjába  belehelyezni,  életet  lehelni  beléjük,  eleven 
színekbe  öltöztetni,  emberi  gesztusokkal  mozgatni,  megéreztetni  vá 
gyaikat,  szivüket,  álmaik  részesévé,  kiábrándulásuk  könnyes  osztályo- 
'sává  tenni  az  olvasót,  jutalmazni  s  büntetni  és  az  egészet  mégis  el- 
finomítani annyira,  hogy  végül  mindebből  illanó  ködfátyolként  száll- 
jon ki  a  szimbólumnak,  a  világi  rejtelmek  e  legbölcsebb  filozófiai  mód- 
szerének, halovány  árnya  —  ez  Tormay  Cécile  művészetének  titka  és 
érdeme. 

Ebből  a  szempontból  legtökéletesebbnek  Az  egyiptomi  arany- 
kigyó  cimü  novella  tetszik.  A  tudós  épen  befejezte  «Egyiptom  pusztu- 
Msának))  tizedik  kötetét.  Egész  ifjú  korában  kezdte,  a  zsarnok  tudo- 
mány hideggé  tette  a  szivét,  nem  voltak  könnyei  és  nem  volt  szerelme. 
A  betű  öl  és  körülölte  mindenütt  romok  és  sirok  hevertek,  egy  kihűlt 
élet  kongó  üressége.  Most,  mikor  egy  élet  munkája  állott  mögötte,  a 
holdas  estén  elővett  egy  aranykigyó-karperecet,  hogy  megvizsgálja  a 
korát  és  az  asztalára  tette: 

«A  kigyó  finom  testén  emelkedni  és  horpadni  kezdtek  az  arany- 
pikkelyek. Aztán,  mintha  fészekben  lenne,  hirtelen  karikába  csavaro- 
dott a  fáraók  históriája  fölött.  Lapos  kis  fejét  emelve  tartotta.  Jáspis 
szeme  fénylett,  mintha  látna. 

A  tudós  nem  vette  le  róla  a  tekintetét.  És  mialatt  mereven  nézte; 
a  nilusmenti  kigyó  ott  a  holdfényen  rejtélyesen  hivni  kezdte  a  Mesét. 
Az  öreg  ember  tiltakozó  agya  hiába  vergődött.  Nem  a  könyve  Kleo- 
pátrájára, hanem  arra  a  másikra  kellett  gondolnia.  Az  jött  feléje,  ta- 
padó ezüstös  fátylai  alatt,  isteni  mezilelenséjgében.  Jött . . . 

Az  öreg  ember  apró  madárszemével  riadtan,  elragadtatva  pislo- 
gott, mintha  gyönyörű,  idegen  fénybe  nézne.  Az  aranykigyó  úrrá  lett 
Egyiptom  tízkötetes  pusztulása  fölött ...» 

De  ez  a  látomás  csak  egy  percig  tartott,  a  tudós  azután  fölénye- 

sen  visszatette  az  aranykigyót  a  helyére  és  hozzálátott,  hogy  a  tiz  kö- 
tethez szóló  indexet  megcsinálja. 

EbDen  a  novellában  a  lélektani  igazság,  realisztikus  miliőrajz, 
novellisztikus  mese,  gondolat  és  költészet  szinte  mintaszerüíeg  oldódik 
fel  a  tökéletesen  művészi  szimbólumban.  Tormay  Cécilet  megnyugtat- 
hatjuk. Az  ő  viaszfiguráit  az  emberek  nem  a  kanóc  kedvéért  lógják 
keresni.  G.  Gy. 


Egy  kis  bőit  története.  Molnár  Jenő  regénye  abból  a  rétegből  fa- 
kadt, melynek  forrásai  a  társadalmi  evolúció  történetében  csendes  alá- 
támasztó! a  lelteié  törekvő  elemeknek,  melyek  e  rétegből  szivják  éltető 
nedveiket  és  amely  réteg  erői  képesítik  a  leggyorsabb  menelü  fejlő- 
désre a  fölfelé  törekvő  egyedeket.  Ez  a  réteg  a  kispolgárság.  Külföldi, 
nagyobb  irodalmakban  megvan  a  maguk  elhelyezkedése,  megvannak 
íróik,  művészeik,  életüknek  folyamata  nem  marad  rejtve,  szépségeik, 
ferdeségeik,  hibáik  és  erényeik  táplálékot  adnak  az  iróművészelnek. 
Nálunk  mindez  hiányzik.  Ennek  az  oka,  hogy  a  kispolgári  réteg  ujabb 
keletű,  szerepe,  melyet  a  nemzet  életében  elfoglal,  csak  most  kezd 
észrevevődni.  Mig  csak  nyomokban,  szórványosan  éltek,  nem  vehetett 
tudomást  róluk  a  toll  embere,  ma  azonban  e  tekintetben  elhanyagolt- 
ság állapotában  vannak,  s  Molnár  Jenőnek  egyik  főérdeme  a  regény 
megirásában,  hogy  az  alig  érintett  réteg  értékeit  tárja  föl.  A  regény 
hőse  egy  kisboltos  familia,  melynek  sarjadékai  az  apai  házban  szerzett 
erkölcsök  és  kötelességtudás  erejével  kiemelkednek  körükből  és  latei- 
nerekké  lesznek.  A  fejlődés  mögött,  mint  valami  védővár,  ott  van  a  kis 
bolt.  Amikor  a  fiuk  elvégzik  iskoláikat,  az  öreg  boltos  nyugalomba  vo- 
nul. Eltartják  a  fiuk.  De  az  öreg  ur,  ki  jóságos  feleségével  együtt  a  re- 
gény legsikerültebb  alakja,  nem  tud  ebbe  belenyugodni,  uj  boltot  nyit, 
melynek  portékáit  azonban  titokban  a  fiuk  vásárolják  össze.  Erre  rájön 
az  öreg  és  átadja  a  boltot  kis  unokája  jövendőbelijének.  Ő  maga  most 
már  higgadt  életfilozófiájával,  becsületes  lelkével  áll  a  fiuk  mögött,  kik 
belegabalyodnak  az  életbe,  harcolnak,  küzdenek,  érvényesülnek,  keresz- 
tülesnek a  szerelmi  csatákon,  de  az  apai  egyszerűség,  leiküknek  kis- 
polgári struktúrája  nem  engedi  megtévelyedni  egyiküket  sem,  hanem 
mindig  helyes  útra  vezeti  őket.  A  regénynek  voltaképen  csak  a  háttere 
a  kispolgári  élet,  a  tulajdonképeni  akció  az  érvényesülés  terére  esik, 
mindamellett  elég  perspektívát  nyújt  a  kis  boltok,  nyüzsgő-forgó  kis- 
polgári elemek  felé,  kiknek  szűkre  határolt  élete  tele  van  poézissel, 
friss,  tiszta  levegővel.  Szinte  érzi  az  ember,  innen,  ebből  a  rétegből  in- 
dul el  a  megújhodás  folyamata,  mely  pótolja  a  középrend  elesettjeit. 
A  felfelé  jutottak  elhozzák  magukkal  a  tisztább  gondolkozást,  a  purita- 
nizmust, a  keménységet  és  az  erőt  s  ezzel  a  kispolgárság  hatalmas  erő- 
tartalékul és  támaszul  szolgál.  Molnár  Jenő  mindezt   érzi,   bár  nem 

akcentuálja.  Ebben  az  esetben  nagyobbszabásu  kellett  volna,  hogy  le- 
gyen a  regény.  így  azonban  egyszerű,  kedves  és  meleg,  előadása  sima 
mesélés,  mely  kerüli  a  nagy  hangszerelést.  Ez  a  könyv  el  kell  hogy 
kerüljön  a  polgári  családok  asztalára,  hiszen  az  ő  erkölcseiket,  tiszta- 
ságukat tükrözi  vissza.  A  könyvet  Singer  és  Wolfner  adták  ki. 


A  Belvárosi  Takarékpénztár  közgyűlése.  A  Belvárosi  Takarék- 
pénztár Részvénytársaság  március  23-án  tartotta  huszonötödik  rendes 
közgyűlését  Székely  Ferenc  udvari  tanácsos  elnöklete  alatt.  Az  évi  je- 
lentést Veres  József  ügyvezető  igazgató  terjesztette  elő,  amely  az  inté- 
zet nagyarányú  fejlődéséről  számol  be.  A  zárszámadások  megfelelő  le- 
írások után  1,933.588.53  K  tiszta  nyereséget  eredményeztek  (a  tavalyi 
1,522.774.09  K-val  szemben),  melynek  felosztására  nézve  az  igazgató- 
ság javasolja,  ho^y  az  alapszabályszerü  levonások  után  fenmaradó 
összegből  250.000  K  a  rendes  tartalékalaphoz  csatoltassék  (miáltal  az 
összes  tartalékok  6,650.000  K-ra  emelkednek),  az  1917.  évi' 25.  számú 
szelvény  részvényenkint  33  koronával  (tavaly  30  korona)  való  beváltá- 
sára 1,056.000  K,  a  nyugdijalap  külön  javadalmazására  100.000  K,  a 
tisztviselői  kar  külön  jutalmazására  60.000  K,  a  tisztviselői  segítő  alap 
javadalmazására  20.000  K,  köz-  és  jótékonycélra  50.000  K  fordíttassák, 
mig  a  fenmaradó  147.353  korona  14  fillér  uj  számlára  vitessék  át.  A 
közgyűlés  az  igazgatóság  és  a  felügyelőbizottság  jelentését  tudomásul 
vette,  a  nyereség  felosztására  vonatkozó  javaslathoz  hozzájárult,  ugy 
az  igazgatóságnak,  mint  a  felügyelőbizottságnak  a  felmentvényt  meg- 
adta és  elhatározta,  hogy  az  1917.  évi  25.  sz.  szelvény  folyó  hó  26-tól 
kezdve  33  koronával  vállassék  be  az  intézet  pénztáránál.  Az  igazgató- 
ság javaslata  alapján  elhatározta  továbbá  a  községi  és  vasuli  kölcsön- 
üzlet  és  azon  alapuló  kamatozó  kötvény  kibocsátás  felvételét.  Az  elnök 
bejelentette  zólyomi  Wágner  Géza  dr.  igazgatósági  tag  lemondását  és 
meleg  szavakkal  méltatta  érdemeit.  Ezután  a  megüresedett  igazgatósági, 
felügyelőbizoltsági  és  választmányi  tagsági  helyekre  megejtettek  a  vá- 
lasztások. Az  igazgatóságba  megválasztattak:  Fleissig  Sándor  (uj),  vas- 
kő vi  Förster  Nándor,  Makai  Ernő  dr.  (uj),  Rajner  Béla  dr.,  Székely 
Ferenc,  Veres  József.  A  felügyelőbizottságba  pedig  uj  tagokul:  Ilosvai 
Lajos  dr.  és  Zerkowitz  Oszkár.  Végül  újból  megválasztaltak  a  választ- 
mány kilépő  tagjai.  A  jubileum  alkalmából  a  részvényesek  nevében 
Csukássy  Jenő  dr.  üdvözli  az  intézet  igazgatóságát,  főleg  annak  elnö- 
két. Székely  Ferencet.  Balassa  József  dr.  részvényes  pedig  az  elmúlt 
évben  kifejtett  eredményes  működésért  nyilvánítja  a  közgyűlés  köszö- 
netét nz  ignzgatóságnak  és  tisztikarnak.  —  A  közgyűlést  követő  igáz- 
va lós;'.bű  ülésen  Székely  Ferenc  udvari  tanácsost  elnökké,  királykuti 


Bachruch  Károly  udvari  tanácsost  alelnökké  választották  meg.  Az  igaz- 
gatóság egyúttal  Makai  Ernő  dr.-t.  a  Magyar  Bank  és  kereskedelmi  r.-t. 
eddigi  aligazgatóját,  ügyvezető  igazgatóvá  nevezte  ki.  Eisler  Zsig- 
mond dr.,  megmaradván  az  igazgatóság  tagjának  és  a  takarékpénztár 
jogtanácsosának,  az  ügyvezető  igazgatói  állásról  lemondott. 

A  Hazai  Bank  Részvénytársaság  március  14-én  tartotta  báró 
Dániel  Ernő  v.  b.  t.  t.  elnöklete  alatt  XXIII.  évi  rendes  közgyűlését.  A 
közgyűlés  az  előterjesztett  mérleget  és  a  jelentést  jóváhagyta,  az  igaz- 
gatóságnak és  felügyelő  bizottságnak  a  felmentvényt  megadta  és  el- 
határozta az  1917-iki  üzletévre  kimutatott  6,408.354.88  korona  tiszta 
nyereségből,  illetőleg  az  alapszabályszerü  jutalékok  levonása  után  fen- 
maradó  összegből  250.000  darab  részvény  23.  számú  osztalékszelvényé- 
nek folyó  hó  15-étől  kezdve  18  koronával  leendő  beváltását,  a  tartalék- 
alapnak 600.000  -koronával,  a  banképület-tartaléknak  100.000  koronával 
való  javadalmazását,  egyszersmind  kiutalt  a  felügyelő-bizottság  java- 
dalmazására 18.000  koronát,  a  tisztikar  részére  75.000  koronát,  hábo- 
rús jótékonysági  célokra  100.000  koronát  és  elrendelte,  hogy  a  fen- 
maradó  519.533.55  korona  nyereségelővitel  az  1918-iki  üzletév  javára 
írassék. 

A  Budapest-Lipótvárosi  takarékpénztár  r.-t  március  18-án  tar- 
totta Láng  Lajos  báró  elnöklésével  rendes  közgyűlését.  Elhatározták, 
hogy  a  803.262  koronát  kitevő  nyereségből  a  tartalékalap  80.000  koro- 
nával javadalmaztassék,  az  esedékes  szelvény  13  koronával  (6  és  fél 
százalék)  váltassék  be.  A  turnus  szerint  kilépő  igazgatósági  tagokat, 
valamint  uj  tagokul  Szécsi  Lajos  udvari  tanácsos,  az  Egyesült  budapesti 
fővárosi  takarékpénztár  vezérigazgatóját,  Adler  Szigfridet  és  Wicken- 
burg  Márk  grófot,  továbbá  a  felügyelőbizottsági  tagokat,  valamint  en- 
nek uj  tagjául  Woracziczky  Jánost  és  a  választmány  tagjait  egyhan- 
gúan megválasztották.  Az  osztalékszelvény  e  hónap  19-től  kezdődően 
kerül  az  intézet  pénztáránál  beváltásra. 

A  Mcktár  közgyűlése.  A  Magyar  Országos  Központi  Takarékpénz- 
tár márc.  23-án  tartotta  Kunz  Jenő  dr.  elnöklete  alatt  rendes  közgyűlé- 
sét. Bevezetőleg  az  elnök  meghatottan  emlékezik  meg  azon  súlyos  vesz- 
teségről, mely  az  intézetet  nagyérdemű  elnökének,  Bujanovich  Sándor 
főrendiházi  tagnak  elhunytával  érte.  A  megelégedéssel  tudomásul  vett 
igazgatósági  jelentés  kapcsán  a  jegyzőkönyvvezető  Török  József  dr. 
igazgató  ismertette  az  igazgatóságnak  a  nyereség  fölosztására  vonat- 
kozó javaslatait,  melyek  értelmében  elhatározta  a  közgyűlés,  hogy  a 
rendelkezésre  álló  4,004.855  kor.  46  fillér  nyereségből  az  alapszabály- 
szerinti jutalékok  levonása  után  osztalékra  részvényenként  március 
hó  26-tól  kezdve  85  koronájával  3.400.000  korona,  a  nyugdijalap  javára 
24.000  korona,  jótékonycélra  20.000  korona,  a  tisztviselők  külön  java- 
dalmazására 70.000  koronát  fordít,  a  fenmaradó  402.907  kor.  78  fillér  a 


jövő  év  számlájára  vezettetik  át.  Egyhangúlag  elfogadták  továbbá  a 
vezérigazgatónak  beható  indokolása  után  az  igazgatóságnak  a  részvény- 
lökének 10.000  részvény  kibocsátása  által  24,000.000  koronáról 
30,000.000  koronára  történendő  fölemelésére  vonatkozó  javaslatát.  A 
végül  megejtett  választásoknál  az » igazgatóságba  Hirsch  József  Lajos, 
Metzler  Jenő  dr.  (uj),  Schimanek  Emil  (uj),  Strasser  Alfréd  (uj),  a  fel- 
ügyelőbizottsági tagok  újra  és  a  választmányba  mint  uj  tagok  P.  Ábra- 
hám Béla  dr.,  Bleszl  Ferenc,  Dán  Béla,  Förstner  Gyula  dr.,  Grünfeld 
Miksa,  Horváth  Ödön  dr.,  Illés  Marcell,  Jungfer,  József,  Klein  Antal, 
Lengyel  Endre  dr.,  Lukács  Lipót,  Petri  Elek,  Richter  József  dr.,  Szon- 
tagh  Jenő  és  TeHmann  Károly  dr.  választattak. 

A  Ruggyantaárugyár  közgyűlése.  A  Magyar  ruggyantaárugyár 
részvénytársaság  március  16-án  tartotta  közgyűlését  és  ennek  kereté- 
ben ünnepelte  alelnökének,  Rechnitz  Béla  vezérigazgatónak  25  éves 
jubileumát.  Schwarz  Félix  javaslatára  a  közgyűlés  a  jubileum  alkalmá- 
val 250.000  korona  összegű  «Rechnilz  Béla»  segélyalapot  létesített, 
amelynek  jövedelme  a  társaság  segítségére  szoruló,  különösen  a  háború 
álíal  sújtott  alkalmazottainak  támogatására  szolgál.  Hegedűs  Lóránt, 
báró  Kohner  Jenő  szólaltak  még  fel  s  üdvözölték  a  vezérigazgatót. 
Rechnitz  vezérigazgató .  meleg  szavakkal  mondott  értük  köszönetet. 
Ezek  után  a  közgyűlés  elfogadta  az  igazgatóság  állal  előlerjesztett  s 
általunk  már  ismertetett  indítványokat  a  nyereség  felosztására  nézve 
és  a  választások  során  a  közgyűlés  az  ügyvezető  igazgatóság  tagját, 
Pikler  Károlyt  közfelkiállással  az  igazgatóságba  választotta  meg. 

A  Takarékpénztárak  Központi  Jelzálogbankja  mérlege.  A  Magyar 
Takarékpénztárak  Központi  Jelzálogbankja  igazgatósága  Mándy  Lajos 
nyug.  miniszteri  tanácsos  elnöklésével  megállapította  a  társaság  mér- 
legét, mely  az  előző  évről  áthozott  148.924.35  K  levonásával  1,888.962 
korona  46  fillér  tiszta  nyereséggel  zárult.  Az  igazgatóság  a  közgyűlés- 
nek a  tartalék  bőséges  dotálása  mellett  a  szokásos  6%,  azaz  12  korona 
osztalék  kifizetését  fogja  indítványozni.  A  közgyűlés  napirendjén  az 
alapszabályok  módosítása  is  szerepel,  kapcsolatban  az  intézet  üzlet- 
körének a  mult  évben  végrehajtott  tőkefelemeléssel  összefüggő  kibőví- 
tésével. 

A  Salgótarjáni  kőszénbánya  részvénytársaság  március  9-én  tar- 
totta 50-ik  rendes  évi  közgyűlését  dr.  Chorin  Ferenc  főrend  elnöklete 
alatt.  A  közgyűlést,  amelyre  199  részvényes  79.934  részvényt  deponált 
és  amelyen  76.624  részvényt  képviselő  89  részvényes  jelent  meg,  az 
elnök  ünnepi  beszéddel  nyitotta  meg.  A  közgyűlés  az  igazgatóság  és  a 
felügyelőbizottság  jelenlését  egyhangúlag  tudomásul  vette. 


HUNQARIA  KÖNYVNYOMDA. 


Közgazdaságunk  jövendője. 

Hegedűs  Lóránt 
Szegeden,  a  városház  nagytermében,  a  kereskedelmi  és  iparkamara 
meghívására  tartott  szabad  előadása. 

Mélyen  tisztelt  Hölgyeim  és  Uraim! 

Nagyon  köszönöm,  hogy  ilyen  nagy  számmal  és  ilyen  dísze- 
sen megjelentek.  Tanúbizonyságát  látom  ebben  annak  a  tény- 
nek, hogy  a  közgazdasági  tudomány  kezd  népszerűvé  lenni.  Mig 
azelőtt  csak  egyes  tudósoknak,  statisztikai  böngészőknek  volt  a 
tudománya,  addig  ma  a  háború  kényszere  alatt  mindenki  köz- 
gazdává változott,  minden  tisztviselő,  aki  azt  számítja,  hogy 
hogyan  fog,  vagy  hogyan  nem  fog  kijönni  a  fizetéséből,  minden 
szakácsné,  minden  háziasszony  közgazda  lett,  mindenki,  aki 
azon  töri  a  fejét,  hogy  a  búzája  eltart-e  márciusig  és  a  zsirja 
áprilisig,  mind  a  fogyasztás  és  a  termelés  nagy  törvényeit  kutatja 
és  mindenki  közgazdasági  tudóssá  változott. 

Keserves  dolog  az  igazság,  de  igazság.  Az  igazság  azt 
mondja,  hogy  az  orvosi  tudomány  óriási  módon  haladt  a  há- 
borúban, miután  ennyi  betört  fejet,  összeroncsolt  testet,  kifor- 
dult emberi  tagokat  még  soha  nem  láttak;  tehát  az  orvosi  tudo- 
mány haladt.  Épen  ilyen  keserves  igazság  az,  hogy  mindnyájunk- . 
nak  nagy  haladást  kellett  tennünk  a  közgazdaságban,  mert  a  min- 
dennapi élet  alapjai  rendültek  meg  és  hogy  önök  voltak  szívesek 
eljönni,  engem  ilyen  nagy  számmal  meghallgatni,  ez  abban  leli 
magyarázatát,  hogy  tudatára  jutottak  a  világ  haladásának,  amely 
az  orvosi  tudományt  és  a  közgazdaságtant  a  háború  kényszer- 
erejével  a  világ  vezető  tudományaivá  tette. 

Magyar  Figyelő.  29 

Ezért  mertem  Szegedre  jönni  azzal  a  céllal,  hogy  önöknek 
egy  igen  rejtelmes  dologról:  a  közgazdaság  jövőjéről  tartsak 
előadást.  Azért  mondom,  hogy  rejtelmes  dologról,  mert  amit 
emberi  szellem  és  emberi  elme  a  jövőbe  láthat,  az  a  misztikumok 
ködébe  van  burkolva  és  voltaképen  sokkal  idébb  maradok  az 
igazsághoz,  ha  azt  merem  állítani,  hogy  körülbelül  csak  azt  tud- 
juk megmondani,  hogy  mit  nem  tudunk,  semhogy  megközelít- 
hetnénk a  jövő  igazságát  azzal,  amit  már  tudunk. 

Ennek  első  oka  az,  hogy  én  azt  hiszem  —  és  ezt  ne  méltóz- 
tassék szentimentalizmusnak  venni  —  hogy  a  háború  negyedik 
évében  már  nincs  egészséges  ember  közöttünk,  nincs  aki  tele  ne 
volna  sebekkel,  nincs  aki  annyi  megpróbáltatáson  keresztül  nem 
ment  volna,  hogy  tud  szabadon  gondolkozni.  A  mi  gondolataink 
is  hadifoglyok,  drótkerítésekkel  vannak  körülvéve  és  ebből  ki- 
szabadulni nem  tudunk.  Azt  hiszem,  hogy  mi  egy  szerencsétlen 
nemzedék  vagyunk,  amelynek  a  világ  legnagyobb  megpróbál- 
tatását, büszke  megpróbáltatását  kell  keresztülélnie  s  ezért 
megszenvedünk.  És  nemcsak  azt  mondhajuk  el  magunkról, 
hogy  más  időkben  a  bánatosak  is  boldogabbak  voltak,  hanem 
azt  is,  hogy  büszkeséggel  viseltük  el  ezt  azért,  mert  ez  a  nemze- 
dék meg  tudta  tartani  Magyarországot  a  világ  legnagyobb  felfor- 
dulása közepette.  Ilyen  nagy  felfordulás  az  elmékben  nagy  bi- 
zonytalanságot teremt,  amilyen  még  nem  volt,  nemcsak  azért, 
mert  gondolataink  nem  szabadok,  hanem  azért  is,  mert  arra, 
hogy  mi  lesz,  hiába  emelünk  ki  a  könyvtárból  könyveket,  nagy 
fóliánsokat,  hiába  hallgatjuk  a  legokosabb  Írókat,  nagy  prófétá- 
kat, erre  példa  nem  esett.  Nem  volt  példa,  mióta  kétezer  évvel 
ezelőtt  Jézus  Krisztus  tanította,  hogy  ne  ölj,  hogy  egyszerre 
annyi  embert  öltek  volna  meg,'  mint  most.  De  nem  volt  példa  arra 
sem,  hogy  egyszerre  annyi  háború  bonyolódott  volna  le,  mint 
most  ez  a  tizenhárom  vagy  tizennégy  háború  összegubancolódott 
és  annyi  értéket  olyan  alaposan  és  a  technika  annyi  csodájával 
semmisítettek  volna  meg,  mint  most. 

Az  ember  hiszen  egyúttal  közgazdasági  érték  is.  Ha  el- 
pusztítjuk az  embert,  mintha  elpusztítanánk  a  motorokat  és 
lokomobilokat.  Hány  százmillió  értéket  pusztítottunk  el  csak 
ebből  az  egy  fajtából!  Miután  ily  pusztítás  még  nem  volt, 
ennélfogva  erre  a  mult  tanúságait  alkalmazni,  jobban  mondva  a 
mult  törvényszerűségeiből  pontosan  kiszámítani  azt,  hogy  mi  fog 

következni,  teljes  lehetetlenség.  Az  a  közgazdasági  tudomány, 
amely  most  újraszületik,  átvette  azt  a  borzasztó  rendületet,  ame- 
lyet a  talajtól  kapott.  A  közgazdasági  tudomány  összes  tételei  a 
földön  állottak,  de  most,  hogy  földrengés  volt,  megrepedtek  az 
alapok  és  a  közönség  felé  fordíttattak  a  legbelső  kövek.  De  vala- 
mint —  amint  a  bibliából  tudjuk  —  minden  nagy  földrengésből 
próféták  szoktak  előállni,  ugy  megjelent  nálunk,  Auszriában, 
Németországban  és  minden  országban  a  próféták  sokasága,  akik 
azt  hirdették,  hogy  ők  nagyon  okos  emberek,  tudják  előre,  hogy 
mi  lesz  a  háború  után,  hogy  ők  meg  tudják  jövendölni  a  köz- 
gazdaság jövőjét. 

Ezen  próféciák  alapján  kivánnék  a  mi  nagy  problémánk- 
hoz hozzászólani,  annál  is  inkább,  mert  a  próféták  legnagyobb 
részének  egy  betűt  sem  hiszek.  Hogy  ez  az  óriási  megrendülés, 
amelyhez  hasonló  nem  volt,  hogy  ez  a  közgazdasági  megingás, 
amely  először  fordult  elő,  amióta  közgazdasági  tudomány  van, 
hogy  a  közgazdasági  tényeknek  a  közönségbe  való  szétdobálása 
végeredményben  mit  fog  elérni,  mik  lesznek  az  uj  fejlődésnek 
végső  céljai,  ezt  ma  nem  mondhatjuk  meg  azért,  mert  egy  óriási 
nagy  káosz  származott  elénk. 

A  jelenlevő  t.  hallgatóság  bizonyára  ismeri  Flammarion  Ka- 
mill nagyszerű  csillagászati  műveit.  Igazságaival  a  végtelenség- 
nek, a  teremtésnek,  a  csillagok  és  földek  létrejöttének  és  pusztulá- 
sának érzetét  fel  tudja  kelteni.  Ez  talán  fontosabb  magánál  az 
igazság  megismerésénél  is.  Flammarion  nagyon  szépen  irja  köny- 
vében, hogy  hogyan  születnek  uj  csillagok,  mondván,  hogy  nagy 
köd  van,  a  ködben  egy  mag  elkezd  forogni  és  a  mag  addig  forog, 
mig  gyors  forgása  közben  egy  égi  test  formája  kezd  kialakulni, 
amit  a  külső  nyomás  csillaggá  váloztat.  A  közgazdasági  tudomány 
ma  ugyanebben  a  helyzetben  van.  Óriási  ködök  állottak  elő  a 
vérgőzökből,  amelyek  emberek  véréből  elöntötték  egész  Euró- 
pát és  kezdenek  kóvályogni  az  emberek  fejeiben,  a  ködök  kezde- 
nek forgolódni  és  a  külső  nyomás  és  a  belső  fordulás  következté- 
ben kezdenek  kialakulni,  nem  mondom  hogy  törvényekké,  ha- 
nem hajlandóságokká,  irányokká,  amelyek  a  jövő  felé  tartanak. 

Azt  kérdezem,  ha  mindez  igaz  és  azt  hiszem,  hogy  igaz, 
hogy  ilyen  háború  még  nem  volt,  ha  igaz,  hogy  ennél  nagyobb 
megpróbáltatáson  az  emberiség  még  nem  ment  keresztül,  hogy 
ennyi  rombolás  a  világon  még  nem  volt  és  ha  igaz,  hogy  az  eddigi 

tantételek  helyett  uj  ködök  szállottak  fel  a  földből,  amelyek  az 
embereket  megzavarták,  akkor  hogyan  tudjunk  szembenézni  a 
ködökkel  és  hogyan  tudjuk  —  mint  a  középkori  mágusok  —  a 
csillagok  járásából  megjövendölni  az  emberek  sorsát? 

Először  maradjunk  a  prófétáknál  azért,  mert  ha  megmutat- 
juk, hogy  mit  nem  lehet  kitalálni,  akkor  hamarabb  megtudjuk, 
hogy  mi  az  a  kevés,  amit  ki  lehet  találni.  Nem  lehet  kitalálni  a 
jövőből  semmi  olyant,  (és  ezek  a  próféciák  mind  el  fognak  múlni 
nyomtalan)  hogy  a  jövő  fejlődés  milyen  irányban  fog  megindulni. 

Azt,  hogy  hogyan  fog  elindulni  a  mozgás  a  jövőben  egy- 
szerre, nem  tudjuk  két  okból:  nem  tudjuk  azért,  mert  a  köz- 
gazdaságtanban —  igaza  van  Rudnyánszky  Gyulának,  a  költőnek 
—  «a  világ  csak  hangulat».  A  közgazdasági  teremtés  csak  egy 
hangulat,  jobban  mondva  minden  attól  függ,  hogy  van-e  világ- 
nak és  mihez  van  kedve.  Nem  tudjuk,  hogy  milyen  lesz  a  világ 
kedve  a  háború  után.  Taine  Hippolit  megirta  a  Művészetek  böl- 
csészetét és  abban  az  van  mondva,  hogy  voltak  háborúk,  amelyek 
ugy  végződtek,  hogy  mihelyt  vége  volt  az  öldöklésnek,  az  embere- 
ket mámoros  öröm  fogta  el,  hogy  nem  kell  a  bőrüket  félteni  és 
neki  ültek  az  alkotásnak.  Az  összes  nagy  festészeti  iskolák,  csak  a 
reneszánszot  említem,  mind  ily  háborúk  után  jöttek  létre.  így 
végződött  a  napóleoni  háború  is.  Most  olvastam,  hogy  mikor  hu- 
szonhét évi  hadakozás  után  a  bécsi  kongresszus  befejezte  tárgya- 
lásait, októberben  elkezdtek  táncolni  és  április  30-án  volt  a  tán- 
colás vége.  Lehet,  hogy  most  is  ez  lesz  a  vége,  de  más  is  lehet. 
Mert  ugyancsak  Taine  szerint  voltak  más  háborúk  is.  A 
harminc  éves  háború,  a  kereszténység  első  századának  pusztulá- 
sai, mikor  a  világ  annyira  kisenyvedett,  hogy  száz  esztendeig  nem 
tudott  egyebet,  mint  fanyar,  sovány  irókat  és  szobrokat  produ- 
kálni. Ez  a  másik  hangulat. 

És  nem  tudjuk  ma  megmondani  azt,  hogy  e  világháború 
után  a  kettő  közül  a  lemondó,  vagy  a  teremtő  hangulat  lesz-e 
irányadó? 

Van  azonban  egy  másik  körülmény,  amelyet  a  közgazda- 
ságnak közelebbről  ismernie  kellene.  Ha  azt  akarom  tudni,  hogy 
honnan  indul  el  a  világ  fejlődése,  vagy  a  hangulatát  kell  ismer- 
nem a  világnak,  amit  nem  tudok,  vagy  tudnom  kell,  hogy  mi 
lesz  az  alapkonstrukció,  amiből  kiindul:  az  ember  lesz-e  vagy  az 
állam.  Lehetséges,  hogy  a  háború  után  az  állam  olyan  óriási  erő- 

vei  fog  felibünk  nőni,  hogy  —  mint  a  szocialista  államban  — 
mindent  államosít,  minden  embert  és  minden  vagyont.  Ez  az 
egyik  lehetőség. 

De  az  is  lehetőség,  hogy  a  közönség  ugy  megundorodik  a 
sok  központtól,  hogy  további  organizációt  lehetetlenség  lesz  fejé- 
hez vágni  és  azt  fogja  mondani  a  közönség,  hogy  hagyjanak  ne- 
kem békét.  Ez  jelentené  az  ellenkező  irányt,  az  individualizmus 
terjedését.  Hogy  a  két  áramlat  közül  melyik  fog  győzni,  nem 
tudom. 

Tisztelettel  kérdem  önöket  ezek  után,  hogy  mit  szóljak  a 
prófétákhoz,  akik  pontosan  megmondják,  hogy  mi  fog  történni, 
ha  két  dolgot  nem  tudok.  Nem  tudom,  hogy  milyen  lesz  a  világ 
hangulata  és  nem  tudom,  hogy  a  főáramlat,  amely  a  világot,  a 
közgazdaságot  tartja,  felfelé  fog-e  folyni,  vagy  lefelé? 

Ahány  német  könyv  megjelenik,  mind  tele  van  óriási  ter- 
vekkel, hogy  az  Übergangswirtschaftot  hogyan  kell  szervezni  a 
békébe  való  átmenethez.  Az  összes  német  tudományok  neki  fe- 
küdtek, hogy  előre  megállapítsák,  hogyan  fog  a  gazdasági  át- 
menet alakulni.  T.  Hölgyeim  és  Uraim,  én  ebből  azt  értem,  hogy 
itt  van  a  háború  és.  én  ebből  valamire  át  akarok  menni,  tehát  a 
hid  egyik  felét  leverhetem.  Hova  verjem  le  azonban  a  másik  felét, 
ha  nem  tudom,  hogy  a  folyó  melyik  oldalon  folyik,  felfelé  vagy 
lefelé,  hogyan  tudjak  hozzákezdeni  a  békéhez  való  átmenethez? 
Ha  az  egyik  cölölpöt  leverem,  kérdezem,  hova  verjem  le  a  mási- 
kat? Józan  ember  nincs,  aki  azt  hiszi,  hogy  a  békében  oda  fogunk 
visszamenni,  ahol  elhagytuk.  Ha  nem  tudjuk,  hogy  milyen  béké- 
hez fogunk  átmenni,  akkor  nem  tudunk  gazdasági  problémákat 
megoldani.  Hogy  ez  csakugyan  igy  van  és  hitvallásom  helyes  ala- 
pokon nyugszik,  méltóztassék  megengedni,  hogy  két  példával  iga- 
zoljam. 

Az  egyik,  a  Mitteleuropa  kérdése.  Azt  mondják:  a  háború 
után  lesz  egy  óriási  magyar-német-osztrák  ölelkezés,  mind  egy 
gazdasági  egységet  fogunk  alkotni,  egy  nagy  lehelet  lesz,  egy 
nagy  vonatot  fogunk  építeni:  Brüsszel,  Berlin,  Bécs,  Budapest, 
Belgrád,  Bagdad,  az  összes  B  betűs  városokon  keresztül.  Lehet- 
séges-e az,  vagy  nem?  Feleletem  a  következő:  Németország  leg- 
nagyobb közgazdasági  tudósai  1916  őszén  a  legnagyobb  egyesü- 
letben a  Vérein  für  Socialpolitik-ban  ankétot  tartottak  és  három 
vaskos  kötetben  kiadták  (Herkner  szerkesztésében)  ennek  az  an- 

kétnak  az  eredményét,  amely  nem  réveteg  filozófusok  téveteg 
álma,  hanem  német  katedrán  ülő  tudósok  számítása  és  ebben  a 
műben  megírták  azt,  hogy  miként  lesz  nagy  Mitteleuropa. 

A  könyv  legnagyobb  része  három  tételen  nyugszik. 
Az  első,  hogy  Németország  megtartja  Belgiumot,  a  második,  hogy 
Ausztriában  a  csehek  uralomra  nem  jutnak,  a  harmadik  Len- 
gyelország sorsa.  És  épen  e  három  tétel  az,  mely  1916-tól  1918-ig 
oly  alaposan  megváltozott,  hogy  közüiök  ma  már  egy  sem  tart- 
ható. Minthogy  ma  már  ezeknek  egyike  sem  áll  fenn,  a  könyvnek 
épen  legalapvetőbb  tanai  megint  a  leve'gőben  lógnak,  dacára 
annak,  hogy  a  mű  egyébként  nagyszerű  anyagot  tartalmaz.  Ez  a 
Mitteleuropa  biztos  próféciájának  története. 

Az  osztrákok  ép  igy  jártak.  A  legélesebb  elméjű  osztrák 
közgazdásznak,  Stolpernak,  1917  januárjában  jelent  meg  könyve 
Das  mitteleuropáische  Wirtschaftsproblem  cím  alatt.  Nem  szó- 
noki lendületekre,  nem  vágyakra,  reményekre,  nem  könnyen 
összevesző  emberek  baráti  ölelkezéseire,  hanem  a  közgazdasági 
kényszerre  számít.  Vette  a  sakkfigurákat,  mint  valamely  sakk- 
mester és  ezekkel  számította  ki,  hogy  milyen  lesz  Mitteleuropá- 
ban  Németországnak,  Magyarországnak  és  jAusztriának  egymás- 
hoz  való  viszonya.  Minden  eshetőséget  számbavett  és  igen  éles 
elméjű  sakkozásának  eredménye  az,  hogy  a  háború  alatt  körös- 
körül egy  óriási  atmoszferikus  nyomás  van,  északon,  délen,  kele- 
ten, nyugaton  egyforma  nyomás  van.  Ez  tehát  a  központi  hatal- 
makat együvé  nyomja  és. abban  a  pillanatban,  mikor  béke  lesz,, 
ugyanez  a  nyomás  lesz  egy  más  szempontból,  anyagok,  emberek 
szempontjából:  a  béke  nyomása.  Miután  ez  a  koncentrikus  nyo- 
más egyforma  lesz,  kétségtelenül  az  összetartózandóság  meglesz 
és  létrejön  Középeurópa.  Mint  minden  politikusnál  előfordul, 
t.  barátunk  nagy  elméjével  minden  eshetőségre  elkészült,  csak 
arra  az  egyetlen  eshetőségre  nem,  ami  tényleg  bekövetkezett, 
hogy  Középeurópának  nem  egyszerre  szabadul  fel  minden  ol- 
dala, hanem  a  keleti  része  hamarabb  szabadult  fel  a  háborús 
nyomás  alól,  mint  a  nyugati. 

A  breszt-litovszki  és  román  békével  pedig  ez  következett  el. 
Megszűnt  az  egyenlő  atmoszferikus  nyomás,  ezáltal  az  elmélet 
lehetetlenné  vált,  vagyis  a  próféta  megbukott.  A  sakkjátszás  alatt, 
mint  a  kávéházban  szokás,  az  emberek  törték  a  fejüket;  mikor 
a  játszmának  vége  volt,  a  sakktáblákat  letették  és  a  kávéházban. 

ép  olyan  füst  volt,  mint  azelőtt  és  mint  eddig.  Európában  is  ép 
olyan  lőporfüst  van,  mint  mikor  elkezdte  elmeművei  játékát. 

Ezt  az  éles  két  példát  azért  hoztam  fel  önöknek,  hogy  meg- 
mutassam, hogy  a  prófétáknál  helyesebb  annak  a  polgárnak  az 
igazsága,  aki  arra  jut,  hogy  vannak  problémák  az  életben,  ame- 
lyeknek egyetlen  megoldása  az,  hogy  az"  ember  reggel  felkel  és 
este  lefekszik.  A  középeurópai  gazdasági  problémának  ma  még 
ez  a  sorsa.  S  ugyanez  a  közgazdaság  jövőjének  többi  kérdőjelé- 
nél is.  Ma  még  senki  sem  tudja  megmondani,  hogy  önmagát 
mikor  fogja  megcáfolni  és  nagyon  mulatságos  volna,  hogy  ha  a 
politikusok  és  közgazdászok  három-négy  év  előtt  fonográfokba 
beszéltek  volna,  mert  azt  hiszem,  hogy  ma  nagyon  megijednének 
akkori  gondolkozásuknak  mai  hangjától. 

Miután  azon  az  állásponton  vagyok,  amelyet  kifejtettem, 
az  egyik  lap  megtámadott,  közgazdasági  nihilistának  nevezett  el. 
Igaz,  hogy  én  nem  hiszek  ezekben  a  prófétákban,  hogy  nem  tar- 
tom egyébnek  őket,  mint  gyönyörű  játékainak  az  emberi  elmé- 
nek, melyek  nem  alkalmasak  arra,  hogy  országok  sorsát  irányít- 
sák. De  épen  azért  vallom  azt,  hogy  mindabból,  amit  nem  tud- 
hatunk a  jövőre  nézve,  könnyen  rájuthatunk  arra,  hogy  mit  tud- 
hatunk, de  ám  akkor  le  kell  szállani  a  prófécia  köréből  és  a  való 
életnek,  a  tagadhatatlan  életnek  valóságát  fogni  kézbe.  Akkor 
tudunk  mondani  annyit,  amely  igazság  mellett  meg  is  tudunk 
állni  és  nem  kell  félnünk  attól,  hogy  egy  gonosz  fonográf  a  saját 
szavunkkal  fog  letorkolni  később  bennünket. 

Mi  az  az  első  valóság,  amelyet  ma  látunk,  amelyet  nem 
könyvekből  kell  megtanulnunk,  nem  a  próféták  szavát  kell  meg- 
hallanunk, hanem  amelyet  minden  ember,  legyen  bár  tisztviselő, 
iparos  vagy  gazda  naponkint  lát?  Az,  hogy  az  ő  kezében  valami 
megváltozott  és  amely  kézzelfogható  változásból  kérlelhetetlen 
következtetésekre  kell  indulnuk. 

Ez  az  a  tény,  hogy  a  pénz  megbolondult.  Ez  a  tény, 
hogy  a  pénz  nem  az,  mint  volt  a  háború  kezdetekor,  ez  olyan 
igazság,  amit  nekem  se  háziasszonynak,  se  tisztviselőnek,  se 
gazdának  magyaráznom  nem  kell.  A  pénz  valamely  módon  vál- 
tozáson ment  keresztül,  nem  az  emberek,  hanem  a  pénz,  ami  a 
kezünkben  van.  Itt  történt  valami,  valami  kémiai  vegyülés  kelet- 
kezett, kompozició,  vagy  dekompozició,  amely  valóság,  amit  ha 
elkezdek  firtatni,  egészen  bizonyos,  hogy  az  igazsághoz  fogok  el- 
jutni. 

A  pénz  mint  egy  elromlott  hőmérő,  mondhatatlan  ugrálá- 
son  megy  keresztül  az  egész  világon.  A  pénz  értékmérői  szol- 
gálatát felmondotta.  Nansen  utazásaiban  az  északi  szélesség  bizo- 
nyos fokán  hiába  nézte  a  higanyt,  a  higany  megállott.  Ugy  a 
pénz  is  megtagadta,  hogy  mérje  az  értéket,  lesz  belőle  csereesz- 
köz, de  az  értékmérői  voltát  elhagyta.  Itt  van  egy  változás,  amely 
nem  teória,  amelyet  mindenki  naponta  tapasztal,  amelyből  merek 
kövekeztetni  és  senki  sem  mondja,  hogy  egy  különc  gondolkozó- 
nak téveteg  fantazmagóriája. 

A  pénz  értéke  változott  meg,  mert  irtózatos  érték  pusztult 
el,  melynek  csak  burkolata  van  meg:  a  pénz.  A  buborékokból  meg- 
semmisítettük, összelőttük,  csákányokkal  összevágtuk  a  tartal- 
mat. Ezek  az  értékek  megsemmisültek  és  a  levegőbe  felment  a 
buborék,  amely  buborék  pénznek  neveztetik.  A  levegő  tele  van 
ilyen  buborékokkal.  Egész  Európában  száll  milliárd  számra  a 
nyomtatott  pénz,  amelynek  nagy  része  a  háborúban  elpusztított 
értékeknek  külső  burkolata.  Mi  fog  itt  történni  abban  a  pillanat- 
ban, ha  béke  lesz?  Maradok  a  fizikánál,  amely  soha  nem  csalja 
meg  az  embert.  A  fizikának  van  egy  tüneménye,  amely  a  hevített 
felületek  tüneményének  neveztetik.  Mig  hevítünk  egy  felületet,  a 
párák  felszállanak,  de  abban  a  pillanatban,  amikor  a  melegítés 
megszűnik,  a  párák  visszaverődnek  a  felületről.  A  köd  felszáll 
reggel  és  leszáll  este,  a  meleg  vagy  hideg  szerint.  Ez  fog  meg- 
történni a  háború  után,  mikor  elő  fog  állani  az,  hogy  ez  a  sok  fel- 
szabadított pénz,  ez  a  sok  buborék  le  fog  szállani,  mert  a  kihűlés 
bekövetkezik  a  földön.  Ez  az  embervértől  fűtött,  ágyuktól  mele- 
gített föld  kihűl,  a  pokoli  tüz  elalszik  és  a  fizika  és  a  közgazdaság 
tudománya  szerint  a  sok  felszálló  pénzpárának  le  kell  verődnie. 
Abban  a  pillanatban,  amikor  a  béke  bekövetkezik,  az  állam  ter- 
heinek a  polgárok  terheivé  kell  átváltozniok.  Ebből  következik, 
hogy  mikor  megszűnt  a  háború,  egész  Európára  egy  rendkívül 
nagy  atmoszferikus  nyomás  nehezedik,  mindenkinek  az  adója 
megsokszorosodik,  egy  vagyonadó  fog  jönni,  mindenkinek  va- 
gyonának egy  részét  oda  kell  adni,  hogy  az  államot  segítse,  amely 
a  terheket  viselte.  Ezt  közgazdasági  szempontból  igazságosnak 
tartom,  bármilyen  kellemetlen  is,  mert  szerintem  az  az  igazság, 
hogy  a  nemzet  igazi  vagyona  nem  azokban  van,  akiknek  már  van 
vagyonuk,  hanem  azokban,  akik  ezután  fognak  vagyont  szerezni, 
hogy  ezután  uj  társadalmi  osztályok  tudjanak  felemelkedni. 

Végzetes  politika  volna,  amely  ellenkező  uton  járna  és 
ennélfogva  azt  hiszem,  hogy  mély  bibliai  alázattal  kell  meghaj- 
tani a  fejünket,  ha  a  háborút  befejeztük,  az  országot  megtartot- 
tuk, ennek  folytán  ennyit  adunk  át  az  államnak,  ezzel  leszámol- 
tunk a  háborúval.  Ezt  a  fizikai  jellegű  közgazdasági  tüneményt 
ma  már  minden  «prófécia»  nélkül  láthatjuk.  Erről  tehát  beszél- 
hetünk is. 

Ha  ez  igy  van,  akkor  erre  szabad  azt  felelni,  hogy  ez  nem 
lehet  elég.  Mert  nemzetgazdasági  szempontból  csak  negativ 
programm,  hogy  a  közönséget  azzal  vigasztaljam,  hogy  sok  adót 
fog  fizetni,  hogy  vagyona  egy  részét  adja  át  az  államnak.  Nem 
lehetséges  azt  mondani,  hogy  most  már  megálltunk,  az  állam  el- 
veszi jövedelmemet,  spirituszomat,  petróleumomat,  de  hogy  a  köz- 
gazdaság jövője  ebből  álljon,  az  lehetetlenség.  Ha  igaz  az,  hogy 
a  pénzben  nagy  változás  történt,  hogy  ez  azért  történt,  mert  a 
pénz  az  elpusztított  dolgok  burka  gyanánt  övezi  a  láthatárt,  ha 
igaz  az,  hogy  a  béke  napján  ez  az  óriási  teher  egész  Európában 
reánk  zúdul,  akkor  tovább  kell  gndoskodni  arról,  hogy  ezt  a 
uj,  nehéz  jövendőt  meg  is  birjuk.  Csak  kicsinyég  vigasztalhat 
bennünket  az,  hogy  többi  polgártársaink,  a  németek,  az  angolok, 
franciák  ép  ugy  fognak  járni,  mint  mi.  Miután  pedig  a  vagyonnál 
nem  az  abszolút  szám,  hanem  a  többihez  való  viszony  érdekel, 
ennélfogva  bele  kell  nyugodni  abba,  hogy  a  többiek  velünk  együtt 
ugyanannyi  vagy  még  több  fogat  veszítettek,  mint  amennyi  a  mi 
fogsorunkból  hiányzik.  De  e  negációnak  fizikai  erővel  kell  át- 
fordulnia pozitívummá;  az  áldozatot  kell  hogy  munka  és  ered- 
mény kövesse.  A  nagy  nyomás  következtében  a  közgazdaságnak 
valamely  nagy  lendületet  kell  hozni,  kell  utat  keresni  ahhoz,  hogy 
a  békének  nagy  munkájába  indulhasson  bele.  Kell  többtermelés 
is.  Nem  elég  az  állami  rendezés,  kell  a  mi  rendezésünk  is.  Nem 
elég  azt  mondani,  hogy  lélegezzetek  fel,  hogy  ez  a  borzasztó  vihar 
János  jelenése  szerint  42  hónapig  tart,  a  mostani  háború  ennél  is 
tovább  tart,  nem  elég,  azt  is  kell  mondani,  hogy  a  jövőre  lesz  va- 
lami, amiért  érdemes  élni,  amiért  el  fog  kezdődni  az  uj  remény- 
ség, uj  csirák  sarjadzása,  hogy  rajtunk,  megszenvedett  nemzedé- 
keken keresztül  uj  generációk  jönnek,  amelyek  ezt  az  országot 
megtartani  fogják. 

Hol  van  ez?  Hol  van  az  állami  terhek  sokasága  következ- 
tében megütött  az  a  pontja  a  közgazdaságnak,  ahonnan  minden 

el  fog  indulni  és  ahonnan  kiindul  az  uj  Magyarország  jövője? 
Ez  egy  kérdés,  amelyre  felelni  kivánok. 

T.  Hölgyeim  és  Uraim!  Mind  olvastak  gyermekkorukban 
egy  közgazdasági  könyvet,  a  legkitűnőbb  közgazdasági  könyvet, 
amelyet  irtak,  csak  önök  nem  tudták,  hogy  közgazdasági  könyv 
vojt  az:  Robinson  Crusoe  történetét.  Robinson  elmondja,  hogyha 
egy  világ  elpusztult  volna,  aminthogy  most  elpusztult,  hogy  le- 
hetne azt  újra  kezdeni,  hogy  milyen  sorrend  van  abban,  hogy  a  vi- 
lág újra  kezdődjék,  a  puszta  szigeten,  mondjuk,  egy  háború  által 
elpusztított  szigeten  újra  kezdeni  felépíteni  az  emberiséget.  Elő- 
ször kezdett  halászni  és  vadászni,  mikor  ez  megvolt,  elkezdte  a 
földet  túrni,  mikor  ezen  is  túl  volt,  bodzanyeleket  és  ijjakat  fa- 
ragott, vagyis  ipart  csinált,  mikor  ez  is  megvolt,  indiánusokkal 
kereskedett  és  csere-berélt  üveggyöngyökkel,  és  itt  van  a  baj,, 
szerencsétlenségére  Robinson  hazament,  holott  ha  ott  maradt 
volna,  még  indián  bankot  is  alapított  volna  és  ha  magyar  ember 
lett  volna,  pláne  kettőt,  hogy  az  egyik  tönkretegye  a  másikat. 

Robinson  történetéből  ugy  látszik,  ha  én,  mint  finánc  és 
gyáriparos  közgazdaságot  újra  akarok  építeni,  akkor  azt  valahol 
a  földön  kell  kezdenem.  A  föld  volt  az,  amelyen  Robinson  is  a 
vadászat  és  halászat  után  első  társadalmi  működését  elkezdette. 
Ez  a  fénysugár,  amely  gyermekkorunkból  ér  hozzánk  mostani 
nagy  ködünkben.  Lássuk  tehát,  hogy  Robinson  Crusoe  a  háború- 
ban hogyan  válik  be?  Vájjon  csakugyan  a  földön  van-e  az  a  köz- 
gazdasági pont,  honnét  az  óriási  atmoszferikus  nyomás  az  uj  fej- 
lődést fogja  erőre  serkenteni? 

Ezért  végignéztem  több  háborús  történetet.  [A  római  hábo- 
rúk is  azzal  végződtek,  hogy  Caesar,  egy  igazi  Caesar  a  földet  a 
katonáknak  kiparcellázta  és  Rómát,  amely  város-község  volt, 
világbirodalommá  alakította  át.  A  napóleoni  háborúk  azzal  vég- 
ződtek, hogy  Németország,  amelyen  Napóleon  végiggázolt,  meg- 
csinálta a  jobbágyok  felszabadítását.  Minden  német  közgazda- 
sági könyvben  benne  van  az  1811-iki  Stein-Harténberg-féle  edik- 
tum  a  jobbágyok  felszabadításáról.  Ez  azt  mutatja,  hogy  csak- 
ugyan a  föld  lehet  az,  ahol  az  emberiség  elpusztítása  után  újra 
kezdi  munkáját. 

Ezek  régen  voltak  és  ennélfogva  két  egészen  uj  dolgot  ke- 
restem ki,  amelyek  eredményeikben  azért  meglepőek,  mert 
olyan  borzasztó  messze  vannak  egymástól,  hogy  minden  más- 
ban különböznek,  csak  egyben  találkoznak. 

Az  egyik  az  angol-búr  háború.  Anglia  irtó  messzire  van 
Búrországtól.  A  háború  Angliának  irtózatos  pénzébe  és  elég  vé- 
rébe került.  Mi  lett  a  vége?  jAnglia  a  háború  végén  annyi  adós- 
ságba keveredett,  hogy  kénytelen  volt  földadót  hozni  be,  aminek 
viszont  az  lett  a  következménye,  hogy  Angliában  a  búr  háború 
egy  földhözjuttatási  mozgalmat  indított  meg.  Angliában  a  mos- 
tani hires  miniszterelnök,  Lloyd  George  volt  az,  aki  a  «land- 
agitáció»  élén  állott  és  a  földben,  parcellákban,  a  parasztbirto- 
kokban kereste  Anglia  jövőjét.  Anglia  a  háború  alatt  bevetette 
addigi  üres  legelőit  és  az  urak  vadászterületét  és  az  addig  el- 
hanyagolt földet  uj  életre  keltette.  Anglia  azelőtt  mindennel  tö- 
rődött, csak  a  földdel  nem  és  a  háború  hatása  az  volt,  hogy  fel- 
élesztette a  földkérdést. 

Óriási  hatása  volt  a  japán-orosz  háborúnak  is.  Mikor  a 
hadseregek  visszajöttek,  Stolipin  1907-ben  megalkotta  a  föld- 
reformot. A  koronauradalmakból,  a  paraszt  földközösségekből 
1907-től  1912-ig  40  millió  hold  földet  juttatott  az  orosz  paraszt- 
nak, 1913-ban  90.000  család  letelepítése  volt  tervbevéve  és  maga 
az  Orosz  Agrárbank  12  millió  holdat  adott  át  az  orosz  paraszt- 
nak, tehát  annyit,  mint  Németország  egész  területének  a  tized- 
része. És  ezért  volt  az,  hogy  az  orosz-japán  háború  után  más 
Oroszországgal  állottunk  szemben.  Az  oroszok  valahányszor  be- 
tették lábukat  Lengyelországba,  elkezdtek  parcellázni  és  csak  az 
Isten  őrzött,  hogy  a  Kárpátokban  nem  ők  végezték  a  parcellázást. 

Ez  alapon  vallottam  azt  a  ((Magyarország  jövője  a  háború 
utáw>  cimü  könyvemben  s  hirdetem  uj  erősségekkel  megerő- 
sítve most,  hogy  első  problémánk  a  fizikai  és  közgazdasági  kény- 
szerűség folytán  csakis  a  magyar  földbirtokpolitika  radikális  re- 
formjából indulhat  ki. 

T.  Hölgyeim  és  Uraim!  Engem,  mindig  büszkén  vallott 
ipari  és  merkantilista  voltom  miatt  sok  támadás  ért.  De  nem  sze- 
retném, ha  az,  amit  mondok,  akár  egy  pártnak,  akár  egy  foglal- 
kozásnak a  programmja  legyen,  mert  amiben  én  hiszek:  a  föld- 
birtokpolitikában, az  se  agrárius,  se  merkantilista,  hanem  ma- 
gyar nemzeti  közgazdasági  politika,  amely  nélkül  előremenni 
nem  tudunk,  amely  az  egyetlen  bizonyosság,  amely  ma  a  jövő- 
nek irtózatos  bizonytalanságában  kezünkben  van  és  amelyből 
tudunk  egy  uj  országot  teremteni,  ha  ki  nem  engedjük  a  ke- 
zünkből. 

T.  Hölgyeim  és  Uraim!  (Azt  vallottam,  hogy  nekünk  az  álta- 
lános választói  jogot  akkor  kellene  adnunk,  amikor  a  mi  embe- 
reink a  háborúból  és  a  hadifogságból  hazatértek,  nem  pártok 
viszálya  gyanánt,  hanem  egy  nagy  és  hálás  nemzet  nemes  gesztu- 
sával. Nekünk  valamit  akkor  adnunk  kell  a  hazatérőknek  és  jó 
lenne  tartogatnunk  olyanokat,  amiket  adhatunk.  Ha  azonban 
bármilyen  okból  az  én  ábrándom  nem  sikerült,  akkor  tartsunk 
még  valamit,  hagyjunk  még  egy  másikat,  egy  levezetőjét  annak  a 
dinamikai  erőnek,  amellyel  be  tudjuk  a  visszatérőket  illeszteni 
ismét  a  magyar  életbe.  Ne  legyen  ebből  pártok  viszálya,  hiszen 
úgyis  eléggé  összegyomroztuk  egymást,  legyen  minden  pártnak 
egységes  törekvése,  mert  más  magyar  közgazdaságtant  csinálni 
nem  lehet.  És  ha  azt  merem  mondani,  hogy  belőlem,  aki  életemet 
gyári  kerekek  és  bankszámadások  között  töltöm,  kitör  a  föld- 
probléma iránti  vágyódás,  az  nem  lehet  nálam  elfogultság. 

A  logikám  —  ha  szabad  ezt  mondanom  —  azt  bizonyítja, 
hogy  miután  egyebet  a  jövőből  nem  látunk,  csak  azt,  hogy  óriási 
terhek  vannak,  hogy  ezek  a  terhek  le  fognak  csapódni  és  ennek 
a  lecsapódásnak  ugy  kell  következni,  hogy  uj  életre  serkentsen: 
—  ha  ez  igaz,  s  ha  igaz  az,  hogy  az  összes  többi  háborúk  a  haza- 
térő dinamikus  erőket  mind  a  föld  problémájához  kapcsolták: 
akkor  Magyarországnak  sincs  más  választása,  mint  egy  nagy 
földtelepítés,  magyar  embereknek  földhöz  juttatása.  Hogy  ez  igy 
van,  azt  bizonyítja  az  orosz-japán,  az  angol-búr  háború,  bizonyít- 
ják a  régi  háborúk,  de  bizonyítja  saját  állapotunk  is. 

Ne  is  tekintsünk  emberiségi  és  szentimentális  szemponto- 
kat, azt  a  sok  sírhantot  úgyis  hiába  bolygatjuk,  az  ott  van,  de 
közgazdasági  szempontból  fontos  és  a  legnagyobb  dolog,  hogy 
több  embert  tudjunk  teremteni.  Sok  ember  nélkül  nincs  köz- 
gazdaság, nincs  hadviselés.  Amikor  Amerikából  hazajöttem,  mer- 
tem azt  mondani,  —  majd  beverték  érte  a  fejemet  —  hogy  nem 
a  túlnépesedés  oka  a  kivándorlásnak. 

Egy  erős  országnak  nem  kell  félnie,  hogy  sok  polgára  le- 
gyen; ha  gyenge  a  szervezet,  csak  akkor  jön  létre  kivándorlás. 
A  mi  szervezetünk  pedig  a  háború  után  nagyon  le  lesz  gyöngülve 
s  azért  nagyon  félek  a  kivándorlástól.  Ha  igaz  az,  hogy  az  em- 
berért van  a  közgazdaság  és  nem  az  intézményekért,  akkor  ná- 
lunk nincs  más  hátra,  mint  sok  ember  letelepítéséről  gondos- 
kodni, odakötni  őket  a  mérhetetlenül  sokszor  csúfolt  szent  ma- 
gyar földéhséggel. 


Közgazdaságunk  jövendője 


461 


Ha  ez  igaz,  akkor  ebből  azt  a  konzekvenciát  vonhatjuk  le, 
hogy  többé  Magyarországon  a  kötött  birtokok  rendszere  fenn 
nem  tartható.  Engem  t.  Hölgyeim  és  Uraim,  az  előbb  említett  tá- 
borból sokat  támadnak,  hogy  én  a  kartelleket  védem.  Én  azt 
mondom,  hogy  borzasztóbb  kartell  nincs  annál,  hogy  Magyar- 
országon a  földnek  33'5-e  le  van  kötve.  Minden  más  kartellen 
lehet  segíteni.  Ha  drága  a  cukor,  a  spiritusz  vagy  a  petróleum, 
lehet  csinálni  uj  gyárakat,  de  a  földet  szaporítani  nem  tudjuk. 
Legelőször  ezt  a  kartellt  kell  letörni. 

Azt  kérdezhetnék  tőlem,  hogy  miért  épen  most  mondom 
ezt?  Azért,  mert  a  kötött  birtokok  a  legelső  s  legnagyobb  ellenségei 
az  emberi  szaporodásnak.  Kenéz  Béla  egyetemi  tanár  kiadott 
most  egy  Föld  és  Nép  cimü  érdemes  könyvet.  Neki  bizonyára 
eszeágában  sem  volt,  hogy  azért  irja  meg  ezt  a  könyvet,  hogy  én 
ezzel  is  Szegeden  érveljek.  Elmondja,  hogy  a  nagy  kötött  birto- 
kokon természetellenes,  hogy  valaki  a  máséba  befektessen.  Miért 
találjon  ki  technikai  újítást,  miért  kockáztassa  a  maga  jövedel- 
mét, hogy  azt  valaha  Isten  tudja  kik  élvezzék?  Sokkal  kevesebb 
lokomobil,  sokkal  kevesebb  állat  és  sokkal  kevesebb  ember  is 
van  ott,  mint  a  többi  birtokokon.  Kimutatja  azt  is,  hogy  azokban 
a  megyékben,  abban  az  öt  vármegyében,  a  legmagyarabb  vidéke- 
ken, a  Dunántúl  és  az  Alföldön,  ahol  legnagyobb  a  kötött  birto- 
kok aránya,  háromszor  kevesebb  gyermek  született,  mint  ott, 
ahol  mindenki  szabadon  tehetett,  vehetett:  a  szabad  birtokokon. 
Itt  vannak  a  hitbizományok,  amelyeknek  én  mindig  ellensége 
voltam.  És  ha  most  Wekerle  miniszterelnök  ur  azt  mondja,  hogy 
reformot  akar,  én  azt  mondom,  hogy  nincs  más  reform,  mint  a 
hitbizományok  teljes  eltörlése.  Az  indok  az,  hogy  ez  92  család 
fentartásához  szükséges?  Mi  ez  ahhoz  képest,  mikor  e  háború 
annyi  százezer  családot  tönkretett,  amelyek  békességesen  meg- 
osztozhatnának ezeken  a  földeken? 

A  másik  az,  hogy  a  népszaporodásra  milyen  hatással  volt 
a  hitbizományi  intézmény.  A  németek  kiszámították,  hogy  a  né- 
met hibizományi  családok  hogyan  szaporodnak.  Minden  második 
német  hitbizományi  családnak  csak  2*36  gyermekük  van,  egy 
hitbizományi  családnak  tehát  1*18  gyermeke.  Hogy  fogjuk  ezzel 
a  földet  benépesíteni?  Ugyebár  ez  teljesen  lehetetlenség?  De  nem, 
nem  erről  az  1*18  gyermekről  van  szó,  hanem  azokról,  akiknek 
nincs  földjük,  akiket  földhöz  kell  juttatni,  hogy  szaporodjanak 
és  ne  menjenek  ki  Amerikába. 

Azon  az  állásponton  voltam  mindig,  hogy  egy  magyar  em- 
ber sem  követelhet  magának  más  jogot,  mint  amilyent  más  ha- 
sonló körülmények  között  levő  magyar  embernek  is  meg  nem 
adna.  Azt  mondják,  hogy  az  ország  területének  5% -a  2,400.000 
hold  birtok  meg  van  kötve,  nem  szabad  eladni,  megterhelni.  Ha 
igaz  ez  az  okoskodás,  az  következik,  hogy  minden  magyar  em- 
bernek ezt  meg  kell  adni,  vagyis  törvényt  kell  hozni,  —  és  ez 
mutatja  a  gondolat  lehetetlenségét  —  hogy  egy  embernek  sem 
szabad  a  birtokát  eladni,  megterhelni,  hanem  mindenki  marad 
birtokában  ugy  amint  van.  Ha  ez  volna  a  hitbizományi  törvény  ki- 
terjesztése minden  magyar  emberre,  abban  a  pillanatban  az  or- 
szág meghalt,  megfúlt,  mert  nem  iparkodnának  sem  azok,  akik- 
nek van  birtokuk,  mert  azoktól  ugy  sem  lehet  elvenni,  de  nem 
dolgoznának  azok  sem,  akiknek  még  nincsen  földjük,  mert  ugy 
sem  szerezhetnek  birtokot.  Ez  mutatja,  hogy  az  eszme  beteg, 
mérges  és  egészségtelen  és  ezért  fentartani  nem  lehet. 

Mással  is  baj  van,  ami  megint  politika.  A  választói  jog  elő- 
feltétele a  nemzetiségi  kérdés  rendezése.  Ezzel  is  baj  van.  Mert 
akarunk  mi  igazán  magyaroknak  maradni  és  egy  magyar  nem- 
zeti közgazdasági  politikát  csinálni  vagy  fentartani  az  ortodox 
román  és  szerb  egyház  birtokait,  hogy  mi  legyünk  kizárva?  Hal- 
lott-e valaki  a  világon  ilyen  közgazdaságot  vagy  nemzetgazdasá- 
got? Nem,  ez  tiszta  bolondsági  Mielőtt  eljöttem  volna  Szegedre, 
megnéztem  a  naszódvidéki  javak  számadását.  870.000  hold  erdő 
és  két  millió  készpénz  és  értékpapir  tavaly  előtt  összesen  75.000 
korona  jövedelmet  hozott,  azt  is  az  oláh  községek  között  szét- 
osztották. Ez  közgazdaságtan?  Van  ország,  amely  ezt  valaha  el- 
tűrte volna?!  Vegyük  a  háború  tanúságait.  Mit  láttunk?  Egy 
csomó  román  pap  és  szerb  tanító  —  tisztelet  a  kivételeknek  — 
vagy  elszaladt  az  ellenséghez,  vagy  fel  kellett  kötni  őket.  Ezeket 
az  embereket  neveltük  mi,  ezért  zártuk  ki  a  magyarságot  ezek- 
ből az  óriási  dominiumokból,  ezekbe  az  emberekbe  beletettük  a 
magyar  búzát,  munkát,  kenyeret,  magyar  tanítást  és  kénytelenek 
voltunk  mi  őket  ártalmatlanokká  tenni.  Egy  tanító  előállítási 
költsége  4000  koronát  tesz  ki,  beléjük  költünk  ennyit  és  ha  jön  a 
szerb  és  a  román,  akkor  vagy  ők  pusztítanak  el  minket,  vagy  mi 
vagyunk  kénytelenek  őket  elpusztítani.  íme:  egy  lehetetlen  köz- 
gazdasági politikának,  mely  értékeket  azért  teremt,  hogy  elpusz- 
títsa őket  s  egy  még  lehetetlenebb  nemzetiségi  politikának  össze- 

fonódása:  mindkettő  a  kötött  birtokok  rendszeréből  nőtt  ki.  Ilyen 
nemzetgazdasági  politikát  akarunk  mi  fen  tartani  e  világháború 
rettentő  vérvesztesége  után?  Evvel  akarjuk  megküzdeni  a  békés 
újjászületés  nagy  harcát?  Nem.  Ez  lehetetlenség.  Mert  ez  sem  köz- 
gazdaság, sem  nemzeti  haladás,  sem  politika. 

Ebből  az  következik,  hogy  az  igazságnál  vagyok,  legjobb 
lelkiismeretem  szerint,  nem  pártigazságnál,  hanem  a  világháború 
nagy  tanúságainál,  hogy  azt  az  óriási  dinamikus  erőt,  amelyet  a 
háború  felkeltett,  nekünk  itt  kell  levezetnünk:  magyar  emberek- 
nek magyar  közgazdasági  földpolitikát  juttatni,  százszámra  par- 
cellákat, ezerszámra- birtokokat,  megvédeni  ezeket  kellő  mérték- 
ben, ebbe  fektetni  bele  jövendő  fejlődésünk  alapját. 

Hogy  ez  be  fog-e  válni,  nem  tudom.  Lehet,  hogy  csak  az  én 
ábrándom.  Miért  ne  szabadna  egy  bankigazgatónak  is  ábrán- 
doznia? Az  igazság  olyan  hangosan  hallatszik  belőle,  hogy  nem 
hiszem,  hogy  valaki,  aki  ez  eszmével  lefekszik,  nyugodtan  tudna 
aludni,  mig  nem  látja,  nem  tudja,  hogy  ezt  a  jövendőjét  meg- 
találta-e a  világháború  végén.  Ha  most  nem  vetjük  meg  Magyar- 
ország alapját  és  nem  vetjük  meg  ott,  ahol  kell:  a  földdel,  akkor 
bezárhatjuk  politikánkat  és  akkor  azt  mondhatjuk,  hogy  képte- 
lenek voltunk  egy  vérrel  megvédett  ország  kormányzására. 

Ezért  azt  mondom  önöknek,  hogy  e  rengeteg  bizonytalan- 
ság, a  misztikus,  vérszagu  ködök  homálya  között  biznunk  kell 
abban  a  bizonyosságban,  hogy  ez  a  dinamikus  erő  —  mint  bár- 
milyen elektromos  erő  —  levezethető  áldásosán,  hogy  ne  káro- 
kat csináljon,  hanem  jövőt  teremtsen.  Hogy  tudunk  olyan  utat 
vágni  a  hazatérő  magyar  hadseregnek,  amellyel  neki  jövőt  te- 
remthetünk és  hogy  végre  egyszer  megláthatjuk,  hogy  itt  köz- 
gazdasági és  nemzetiségi  kérdéseink  egyaránt  találkoznak.  Ettől 
függ,  hogy  lehet-e  többtermelés  és  lesz-e  több  magyar. 

Ha  közgazdaságunknak  ez  a  jövendője  következik  el,  s  a 
nagy  magyar  Alföld  is  megmozdul  évezredes  nagy  álmából,  s  igy 
megteremti  a  jövő  Szegedét  is:  akkor  majd  megint  eljövök  —  bár 
mielőbb  lenne  az!  Addig  pedig  köszönöm  szives  figyelmüket. 


A  bojár  és  a  paraszt  Romániában. 

Irta:  Moldován  Gergely. 
I. 

A  latin-római  hagyatékot:  a  vért,  a  szellemet,  a  kultúrát^ 
a  földbirtokot  s  az  ezekhez  fűződő  minden  egyéb  dicsőséget 
Európában  négy  nemzet  foglalta  le  magának:  nyugaton  a  francia 
és  a  spanyol,  középen  az  olasz  és  keleten  a  román. 

Csakhogy,  mig  a  három  első  nemzetnél  a  római  leszárma- 
zás, az  örökösödés  nyilvánvaló  és  megtámadva  nincs;  amig  ezek 
az  ősi  birtokon  minden  téren  ma  már  a  tökélyesség  fokára  emel- 
kedtek, hogy  magukról  elmondhatják:  Vachevé-k,  t.  i.  nemzeti 
jellegben,  kultúrában,  természetben,  erkölcsben  befejezett  sajátos 
egészek;  mint  a  megjegecesedett  kristályok,  immár  formás  ala- 
kok, —  addig  a  román  vergődik,  mint  a  szárazra  kivetett  hal: 
intelligenciája  korcs  és  idegen,  kultúrája  hirtelen  összelopkodott,, 
a  leendő  birodalmához  csatolandó  földdarabokra  nézve  tulajdon- 
jogát mesékre  építi  fel,  pöre  folytatásához  pedig,  anyagi  és  szel- 
lemi fogyatkozásai  miatt,  elég  erővel  nem  rendelkezik.  Szóval 
ez  a  nemzet  most  kezdi  magát  ki-  és  beépíteni,  ami  nehezen 
megy,  mert  egy  bizonytalan  talajon  Én-jének  a  megformálásá- 
hoz a  tévtanok,  hamisítások  és  hazugságok  köveit  hordja  össze 
s  a  nemzeti  füst  és  üres  gőg  akkora  tömegű  malterjával  dolgozik, 
amekkorával  s  aminővel  a  három  testvér  együttvéve  sem  dicseked- 
hetik. Ennek  a  nemzetnek  az  a  legnagyobb  bűne  és  veszedelme 
is,  hogy  hipp-hopp  módon  egy  pár  évtizednek  a  vergődése  után 
oda  képzeli  magát,  ahol  a  testvérei  másfél  ezer  esztendőnek  a  ki- 
tartó munkájával  állanak,  azért  füstöl  és  flancol,  ámit,  hamisít 

és  hazudik,  hogy  összefércelt  kis  kultúrájával  a  világ  legművel- 
tebb nemzetei  között  magának  helyet  kierőszakolhasson. 

Romániában  csak  a  nép-,  a  parasztiélek  maradt  meg  valódi- 
nak, ez  még  ős  és  eredeti,  ép  és  igaz,  a  többi  mind  talmi  és  ide- 
gen. Minden  egyéb  pucc  és  másolás,  hamisítás  és  összelopkodott 
rongy,  amely  a  román  népleiket  nem  érinti  és  nem  érdekelte 
soha.  A  paraszti  élek  Romániában  valódinak  maradhatott,  mert 
a  félig  állatnak,  félig  embernek  tartott  rabszolga  lelkivilágával 
.  nem  bajlódott  senki,  hogyléte,  bánata  és  szenvedése  felől  nem 
érdeklődött  senki.  Kagylóként  maradt  a  tenger  fenekén,  maga 
felett  egy  egész  tengeroszlop  súlyával,  ahol  sötét  elhagyottságá- 
ban  befelé  sirt,  befelé  ontotta  könnyeit,  amelyek  drága  gyöngyök 
gyanánt  maradtak  fenn  a  román  népköltészetben. 

Igen,  a  román  népköltészet  kincsesbánya,  aminővel,  s 
ez  nem  nagyítás,  a  világnak  csak  kevés  népe  dicsekedhetik; 
amelynek  egy-egy  közmondása  értékesebb,  mint  a  romániai  ka- 
tedrák összelopkodott  minden  filozófiája;  egy-egy  dozna-ja  iga- 
zabb a  csiripelő  poéták  minden  nyavalygásainál;  gondolatvilága 
s  benne  a  lélek  minden  megnyilatkozása  becsesebb  a  római  le- 
származási elmélet  minden  hazugságainál.  Ezt  a  modern  civili- 
záció nem  ronthatta  meg.  A  parasztlélek  felett  a  román  államban 
az  urak  egész  kultúrája  elhaladt,  mint  elhalad  a  patakban  a  viz 
a  kavicsok  felett,  hogy  azokat  beiszapolja.  A  parasztiélek 
a  bojárok  szájából  meg  nem  érti  ma  már  a  saját  anyanyelvét, 
életmódjukban  fel  nem  ismeri  többé  a  nemzeti  hagyomá- 
nyokat, szokásokat  és  erkölcsöket,  és  idegenként  tévelyeg  a 
maga  hazájában.  A  bojár  pedig  még  mindig  a  régi:  lelket- 
len és  durva;  akit  nem  érdekel  a  néplélek  vágya,  óhajtása  és 
szenvedése  sem.  A  paraszt  ma  is  olyan,  mint  amilyen  volt  régen 
a  fanarióta  görögök  alatt:  szolga,  rab,  földet  turó  állat,  ki  csak 
azért  él,  hogy  verejtékét  aranyok  alakjában  a  bojárok  zsebeibe 
ontsa,  hogy  legyen  a  bojárnak,  amit  a  külföld  kártyaasztalánál  el- 
pazarolhasson. 

És  ezt  a  népet,  amelyről  tegnap  még  csak  a  szenvedés  be- 
szélt, ma  agyondicsőítik:  egekig  magasztalják  erényeit,  s  fogyat- 
kozásait eltüntetik,  mint  a  bűvész  a  publikumtól  kölcsönbe  vett 
órát.  Hazudoztak  neki  régi  fényről,  régi  dicsőségről,  világverő 
dicső  ősökről.  ^  vérszegény  népnek,  a  megrugdosott  parasztnak 
kenyér,  föld  és  iskola  helyett  adtak  üres  szólamokat,  rágni  való 

szalmakévéket,  idegrontó  injekciókat,  amelyek  deliriumba  dön- 
tötték az  elgyengült  beteg  lelkeket. 

Mit  mond  Le  Cler?  «Az  Istennek  ezzel  a  néppel,  amelyre  a 
nyugati  hatalmak  a  Duna  mellékén  újra  rátaláltak,  valami  titkos 
célja  lehetett  és  örökbe  fogadta  őt,  mint  Mózest  a  Pharao  leánya! » 
Quinet  Edgard  pedig  «a  Kárpátok  felől  valami  friss  szellemet  vár, 
—  az  ellankadt  emberiség  felé  egy  sajátos  lendületet,  amelynek 
ő  nagyon  örvendene,  amelyet  lelkéből  tudna  üdvözölni!))  Le- 
hetne-e merészebb  reményeket  beitatni  egy  ifjú  nemzet  lelkébe* 
a  saját  jövője  iránt?  Mózesi  hivatás!  Az  ellankadt  emberiség 
felfrissítése!  A  « testvérek))  részéről  jövő  ezen  hízelgő  biztatásra 
a  friss  lendületet  a  Kárpátok  felől  mindnyájan  láthattuk,  csak- 
hogy abban  Quinet  ur  nem  gyönyörködhetett,  az  ellankadt  em- 
beriség reménysége  pedig  egy  boldogabb  időig  függőben  maradt. 

A  ((testvérek))  között  azonban  akadtak  okosabb  emberek  is, 
akik  e  kis  népnek  ezt  a  világra  szóló  szerepét  lefokozták.  Pertus- 
sier  Charles  ezt  mondja:  «A  fejedelemségek  románságánál,  bár- 
mely társadalmi  fokon  legyen  valaki,  semmi  ügykör,  semmi  ener- 
gia. A  leghalványabb  szikrája  sem  fedezhető  fel  a  küzdő,  harcias 
képességnek,  következőleg  a  legkisebb  ok  sincs,  ami  arra  jogosí- 
tana, hogy  ennek  a  nemzetnek  valamelyes  magasabb  elhivatása 
volna.)) 

A  ((testvérek))  ezen  ellentétes  nyilatkozatain  a  román  ((tudó- 
sok)) tompítani  igyekeznek.  Természetesen  a  hízelgők  álláspontján 
állanak  és  a  Pertussier-féle  vélemények  ellen  azzal  érvelnek,  hogy 
az  akaraterő  és  az  értelem  fogyatkozásai  az  elmúlt  mostoha  idők 
keserű  gyümölcsei,  ezen  rétegen  alól  azonban  a  román  népiélek- 
ben rendkívül  nagy  kincsek  hevernek,  amelyeknek  feltárása  és 
kihasználása  a  nemzet  boldogabb  jövőjét  biztosítják.  Ezen  az 
állásponton  van  Draghicescu,  bukaresti  egyetemi  tanár  is,  aki 
Din  psihologia  poporului  román  cimü  munkájában  (Bucuresti, 
1907,  I — XII,  1 — 569  1.)  a  román  jellemet,  a  nép  lélektanát  építi 
fel.  De  hogy?  Dák-római  alapon,  egy  hazugságon,  egy  képzelődé- 
sen,  amely  a  kalandorpolitikusok,  a  túlzó  nacionalisták  agyából 
burjánzott  ki. 

A  román  nép  tanulmányozásában  töltöttem  el  egy  hosszú 
életet.  Ötven  esztendő  óta  ez  volt  a  szakfoglalkozásom.  Apai, 
anyai  ágon  a  román  népből  nőttem  ki;  románitásom  «jófélesé- 
íjét»,  ha  szükségem  volna  reá,  ősökkel  tudnám  bizonyítani.  Köz- 

tűk  ugyan  nincsenek  bojárok,  de  vannak  becsületes  kántorok, 
dászkelek,  a  barázdákban  pergelődő  munkások,  igazhiten  levő 
vérbeli  zsupunyászák,  akik  az  ősi  szokások  szerint  éltek  és  meg- 
tartották a  hagyományokat.  Tiz  esztendeig  voltam  tanfelügyelője 
egy  túlnyomóan  románoktól  lakott  vármegyének  és  harminc- 
három esztendő  óta  egyetemi  katedrán  nyelvben,  irodalomban, 
történelemben,  kultúrintézményekben  kutatok  fajom  szellemi 
kincsei,  képességei  és  sajátosságai  után  arra  törekedvén,  hogy  a 
valót,  az  igazságot,  ha  kedvező,  ha  nem,  feltárjam  és  minden  kö- 
rülmények között  hirdessem.  Erre,  tudtommal,  eddig  még  csak 
egy  ember  vállalkozott,  túl  a  Kárpátokon  Maiorescu  Titus,  a  nem- 
rég elhunyt  bukaresti  egyetemi  tanár,  hazájának  több  versben 
minisztere,  aki  sokáig  viselte  homlokán  a  renegát-bélyeget,  amíg 
magam  viselem  azt  a  mai  napig.  Miért?  Rám  fogták,  hogy  gyűlö- 
löm fajomat  s  elárultam  azt.  Ez  volt  a  vád  Maiorescu  ellen  is. 

Az  én  szeretetem  a  nép  iránt  meleg  és  őszinte,  minden  ár- 
nyalatában igaz,  örökös  és  érintetlen.  De  nem  csinálok  belőle  tit- 
kot, nem  szeretem  az  intelligenciát.  A  paraszt  és  az  ur  között 
feneketlen  ürt  látok.  De  a  fajom,  a  nép  iránti  szeretetemben  sem 
mentem  soha  odáig,  hogy  a  mutatkozó  fogyatkozásokat  elmagya- 
rázzam, a  bűnöket  erények  gyanánt  megdicsérjen;  hogy  ne  osto- 
rozzam a  hazugságot,  ha  szembe  találkoztam  vele.  Sohasem  té- 
vedtem a  tévtanok,  ferdítések,  hamisítások  és  hazugságok  sikos 
talajára,  amelyen  a  romlott  és  minden  izében  korcs  intelligencia 
állott,  hogy  a  népet,  a  parasztleiket  elbolondítva,  azt  a  saját  cél- 
jaira, hatalmi  körének  kiterjesztésére  vak  eszközként  felhasznál- 
hassa. Vakon  soha  sem  hittem,  én  mint  egy  hitetlen  Tamás,  ké- 
telkedésemben mindig  megtapogattam  és  megvizsgáltam  azt,  ami 
a  félistenektől  jött  és  gyakran  jöttem  rá  arra,  hogy  hamis  portéka 
az,  ami  tőlük  forgalomba  jött.  Én  például  a  fejedelemségekben 
lakó  fajomat  s  legkivált  annak  intelligenciáját  soha  nagynak  és 
dicsőnek  nem  találtam.  Az  a  hirdetett  sok  dicsőség  és  nagyság 
nem  egyéb  népátoknál  és  népszenvedésnél,  hogy  egy  Mihály,  egy 
István  vajda  ugy  fürdöttek  a  hazai  román  vérben,  mint  akár  a 
libák  a  Duna  kiöntéseiben.  Mi  volt  ezek  előtt  a  román,  a  paraszt^ 
A  'dicsőített  «rumán»  (római)  nevet  a  «rob»  a  rab  fogalmával 
gyalázták  meg,  hogy  aki  románnak  született,  az  közjogilag  még  a 
cigánynál  is  alábbvaló  volt,  akinek  jobb  lett  volna  kutyának  szü- 
letnie, mert  a  kutyáról  mégis  valaki  csak  gondoskodott,  de  a 

rumán-TŐl  nem  gondoskodott  senki.  A  román  fejedelemségek 
egész  történetében  mindig  a  parasztot  látom  becsapva,  leverve, 
megalázva;  a  bojár  minden  bűnéért  mindig  a  román  parasztot 
látom  szenvedni,  mert  a  bojár  baj  esetében  felszedte  sátorfáját  s 
idegen  országba  menekült,  mig  a  paraszt  cövekként  maradt  be- 
verve a  hazai  földbe,  legfennebb  a  havasokba  húzódott  fel,  ahol, 
ha  meg  nem  ették  a  farkasok,  fagyok  ereken  tengette  életét. 

Mindezeknek  tudatában  és  ismeretével  nem  rajongtam  a 
múltért,  látván  a  nép  nyomorát,  annak  elhagyatottságát  nyakán 
az  idegen  lelketlen  intelligenciával.  Fütyültem  a  római  dicső 
ősökre  s  a  szándékot  és  törekvést,  hogy  ezt  a  dicső  világot  te- 
remtsük vissza  s  hogy  erre  az  ősi  dicsőségre  építsünk  fel  mindent, 
a  leghatározottabban  elitéltem.  Mert  én  a  mult  fogyatkozásait  még 
nem  tartottam  bajnak;  egy  okosan  működő,  atyailag  gondoskodó 
rendszer  mellett  sokat  lehet  pótolni.  Nagy  bajnak  és  veszedelem- 
nek tartottam  a  léha,  könnyelműen  bűnös  irányt,  hogy  ez  a  korcs 
intelligencia,  anélkül,  hogy  a  parasztot  földhöz,  kenyérhez,  lakás- 
hoz, szóval  erőhöz  és  vérhez  juttatná,  ugy  vérszegényen,  testileg, 
lelkileg  betegen  maga  előtt  hiu  ábrándképek  felé  kergeti;  egy  ka- 
landor, rablópolitika  igájába  befogva  lélekzetvétel  nélkül  előre 
hajszol,  a  biztos  veszedelembe,  a  halálba  taszít. 

Én  ilyen  körülmények  között  az  elhanyagolt,  a  szívtelen 
intelligenciától  agyonsanyargatott  népet  valami  magas  piedesz- 
tálra fel  nem  emelhettem,  kábító  fűszerszámokkal  neki  nem  töm- 
jénezhettem, hanem  azt  mondottam,  ha  román  sajátosságokkal 
valódi  román  nemzetet  akarunk  teremteni,  akkor  induljunk  ki 
magából  a  népből,  annak  nyelvéből,  józan  gondolkozásából, 
természetéből  és  lelki  képességeiből.  Ne  római  tunikára,  fran- 
cia turnürökre  és  idegen  rongyokra  építkezzünk,  hanem  a  pa- 
raszt nép  megmaradt  erejére,  tiszta  erkölcseire,  erényeire,  komoly 
munkával,  erős  igyekezettel,  becsülettel  —  a  biztos  talajon  min- 
dent helyrehozhatunk.  Én  a  román  nép  jövőjét  nem  a  vérontás- 
ban, nem  a  harci  dicsőségben  láttam  biztosítva,  hanem  a  komoly 
polgári  munkában.  Nem  a  háborús  rombolásokban,  hanem  az 
intézményes  alkotásokban;  nem  a  kihivó,  támadó,  hanem  a  be- 
csületesen megférő,  alkalmazkodó  politikában  véltem  az  alkotó 
munkát  biztosítani,  amelyre  egy  elmaradt  népnek  sok  tizedeken 
át  nagy  szüksége  lett  volna. 

Egy  hosszú  életnek  keserves  küzdelme  után,  ma  rámutat- 

hatok  az  igazságomra,  hogy  egy  agyoncsigázott,  merőben  vér- 
szegény népnek  az  izomerejére  támaszkodni  nem  lehet;  egy  vér- 
szegény néppel  hódító  hadjáratra  indulni  csak  egy  olyan  léha  és 
könnyelmű  intelligenciától  telhetett,  mint  amilyen  Románia 
fanarióta  bojársága.  Ma  már  kezdhetik  a  dolgot  elölről.  S  meg 
vagyok  győződve,  hogy  a  romlott  intelligencia  pár  év  után  ugyan- 
azokat a  húrokat  fogja  pengetni,  amelyeket  Poklevszky-Koziel, 
az  orosz  követ,  feszített  fel.  Csakhogy  most  Poklevszky  ur  nem 
lesz  a  közelben,  hogy  a  zengő  hárfa  hangjainál  az  orosz  rubele- 
ket az  énekesek  kéregető  tányérjába  szórja. 

Annyi  bizonyos,  hogy  Romániának  ez  a  háborús  megpró- 
báltatás sem  volt  elég  lecke  s  a  hódító  dicsőségre  kergető  hagyo- 
mányaitól el  nem  tér.  Mert  hogy  ezt  megtehesse,  le  kell  rombol- 
nia mindazt,  amit  eddig  a  hazugságra  felépített;  bálványait,  tév- 
tanait,  hamisításait  máglyákon  kell  megégetnie,  álprófétáit  és 
hamis  nemzeti  apostolait  a  megvetés  tüzének  kell  megperzselnie. 
Más  eszméket  kell  megpengetnie  ós  más  kulturirányokat  meg- 
indítnia;  a  parasztot  a  maga  nyomorából  kiemelnie,  földdel,  jó 
lakással  és  iskolával  a  maga  baromi  állapotából  kinevelnie,  amire 
a  mai  romlott  intelligencia  nem  lesz  kapható.  Azért  a  mai  intelli- 
genciát meg  kell  tömi,  hogy  a  felfrissülés  folyamata  beállhasson. 
Ezt  nem  a  külháboru,  hanem  csak  a  belső  megrázkódtatás  te- 
remtheti meg.  A  becsületes  népből  ma  hiába  emelkedik  ki  valaki, 
s  tesz  szert  intelligenciára,  mert  ennek  révén  mindjárt  olyan 
körbe  jut,  amelynek  romlott  levegője  lelkét  megfertőzteti,  lesz 
ravasz,  kétszinü,  alakoskodó  és  szédelgő,  megbízhatatlan  és  ha- 
zug. Ezeket  a  bűnöket  nem  a  népből  viszi  fel  magával,  mert  a  nép 
maga  becsületes,  hanem  készen  kapja  őket  abban  a  körben, 
amelybe  feljutott.  Mint  mikor  a  hegyi  kristálytiszta  csermely 
belefut  a  tova  hömpölygő  zavaros  folyó  moslékvizébe,  már  két 
lépésre  az  is  moslék  lesz.  Az  a  szellem,  amelytől  a  román  intel- 
ligencia át  van  itatva,  erősen  fertőző,  mint  a  bujakór,  a  vérbe 
megy  át,  hogy  azt  tőle  többé  megtisztítani  nem  lehet. 

Ha  nem  volna  kivétel  s  ha  nem  volna  a  román  intelligen- 
ciának egy  töredéke,  amely  megbízható,  komoly  és  becsületes, 
amely  a  néppel  érez  s  a  román  parasztot  emberi  méltóságra 
akarja  emelni,  ugy  a  helyzet  valóban  vigasztalan  volna.  A  nép- 
öntudatnak, a  paraszterőnek  fel  kell  lázadnia,  s  el  kell  söpörnie, 
leráznia  magáról  azt  a  réteget,  amely  elzárja  őt  a  tiszta  levegőtől 

s  minden  fejlődést  reá  nézve  lehetetlenné  tesz;  helyet  kell  csinál- 
nia a  becsületes,  megértő,  a  néppel  együttérző  intelligenciának, 
mely  az  államot  a  néperőre  akarja  felépíteni.  A  Carpoké  a  jövő, 
akik  egyedül  vették  fel  programmjukba  a  királyhűséget  és  annak 
kötelező  ápolását. 

Csakhogy  a  becsületes  Carpok,  ha  már  eddig  meg  nem  te- 
hették, meg  fogínak  róla  győződni  a  jövőben,  hogy  a  dinasztikus 
államforma  nem  alkalmas  a  román  paraszt  megnyerésére,  a  nem- 
zet kialakulására  és  belső  megerősödésére  és  arra  sem,  hogy 
szomszédaival  megbizható  barátságban  élhessen.  Amig  Románia 
királyság  lesz,  addig  ez  a  kis  állam  a  politikai  szédelgések  meleg- 
ágya lesz,  a  politikai  kalandorok,  az  álpróféták  és  nemzeti  hamis 
apostolok,  a  Lukácsok  és  a  Gogák  csárdája,  gyülhelye,  akik  mint 
ingyenélők  az  államköltségvetés  kitartottjai,  az  imperialisztikus 
román  eszmék  hirdetőiként  mindig  a  nemzedékek  ámítására  fog- 
nak szövetkezni.  Ezek  a  kalandorok  összefogva  a  romlott  intel- 
ligenciával a  román  királyban  csak  a  román  álmok,  tervek  és 
célok  képviselőjét,  végrehajtóját  látják,  akit  a  trónon  csak  addig 
tűrnek  meg,  amig  velük  egy  gyékényen  egy  portékát  árul.  A 
királynak  a  bojárok  előtt  semmi  tekintélye  sincs;  ők  a  királyi 
tekintélyt  csak  azért  hirdetik,  hogy  vele  a  parasztot  a  maga  igá- 
jában továbbra  is  teherhordó  állat  gyanánt  megtarthassák.  Romá- 
nia két  hatalmas  pártja:  a  konzervatív  és  a  liberális,  érzelmeire 
nézve  egyformán  antidinasztikus;  a  király  az  ő  kezükben  báb, 
játékszer,  amelyet  akkor  törnek  össze,  amikor  épen  kedvük 
tartja.  És  a  román  államban  a  nép  is  antidinasztikus,  mert  a  pa- 
raszt a  királyban  nem  a  gondoskodó  atyát,  az  igazságos  uralko- 
dót látta,  hanem  a  gyűlölt  bojárok  pártfogóját,  cimboráját.  Maga 
Károly  király  és  fenkölt  gondolkozású  neje  sem  tudtak  a  nép 
szivéhez  hozzáférkőzni,  mert  ők  uralkodásuk  alatt  a  parasztért 
nem  csináltak  semmit.  Azok  a  humanitárius  városi  intézmények, 
amelyek  a  királyi  pár  jótékonyságából  létesültek,  elsősorban  a 
bojárok  rászorult  cselédségének  voltak  az  azilumai,  hivalkodtak 
a  falusi  parasztviselettel,  de  példájukat  a  bojárnék  közül  nem  kö- 
vette senki;  viselték  a  bocskort,  anélkül,  hogy  a  bocskoros  paraszt 
valamelyes  figyelembe  részesült  volna.  Mindent  a  látszatért  belső 
tartalom  nélkül.  Azért  az  1907-iki  parasztlázadás  is  elsősorban  a 
királynak  és  a  gyűlöli  bojárságnak  szólt;  a  bojárok  a  király  en- 
gedelmével  ezt  a  lázadást  csak  tízezer  parasztnak  a  hullája  árán 
tudták  egy  egész  hadsereg  mozgósításával  elfojtani. 

A  román  államban  az  egymást  felváltó  két  párttól  és  a  ki- 
rálytól a  paraszt  immár  mit  sem  várhat,  mert  eddig  1862-től 
fogva  minden  kísérlet  a  paraszt  sorsán  való  javításban  a  bojárok 
győzedelmével  végződött.  Ha  valamely  törvény  a  parasztra  nézve 
kedvező  intézkedéseket  is  tartalmazott,  a  törvény  alkalmazásakor 
a  hatóságik  az  előnyöket  a  parasztok  ellen  fordították  s  folyt 
minden  a  régi  mederben.  Az  ellenzéken  minden  párt  a  paraszt 
sorsának  a  javításáért  dühöng  és  izgat,  kormányon  azonban  min- 
dent elfelejt.  A  két  párt  között  e  tekintetben  nincs  semmi  különb- 
ség, legfeljebb  az,  hogy  a  liberális  frakkban  jár  és  cilindert  vi- 
sel, a  konzervatív  török  módra  fejét  félig  leborotválná,  kaftánt, 
sált  és  isiiket,  a  keleti  elpuhultság  ruháit  viselné,  —  a  kettő  azon- 
ban a  népjogok  kiterjesztéséről  hallani  sem  akar. 

Az  1888-iki  és  az  1907-iki  parasztlázadásoknak  fokozottabb 
mértékben  ismétlődniök  kell,  hogy  a  korcs  és  romlott  bojárságot, 
a  dinasztiát  elsöpörje,  az  egész  multat  eltemesse  s  keleten  meg- 
teremtse a  román  köztársaságot,  azt  az  államot,  amely  megférjen 
a  maga  adott  határai  között,  szomszédaival  békés  barátságban 
éijen,  lemondjon  álmairól  s  egyedül  népe  boldogítására  gon- 
doljon. 

II. 

Románia  az  ellentétek  hazája.  Első  és  legfőbb  ellentét  a 
bojár  és  a  paraszt:  fény  és  sötétség,  jót  táplált  fizikum  és  emberi 
csontváz,  tömött  erszény  és  üres  tarisznya,  ur  és  szolga,  szabad 
és  rab. 

Az  1907-iki  parasztlázadáskor  Ban  C,  Nifon  metropolita 
szemináriumának  tanára  (Bukarest)  kíváncsi  volt  tudni,  hogy  az 
V.,  VI.  és  VII.  osztály  növendékei  miként  gondolkoznak  a  romá- 
niai parasztkérdésről.  Ezt  nekik  Írásbeli  dolgozatnak  adta  fel, 
amit  az  osztályban  három  óra  alatt  kellett  elkészítendők.  A  növen- 
dékeknek kötelességük  volt  a  származási  helyükön  uralkodó  vé- 
leményekre különös  tekintettel  lenni.  Az  írásbeli  dolgozatok  el- 
készültek s  a  leleményes  tanár  azoknak  kivonatát  tanulmány 
alakjában  kiadta  a  legtekintélyesebb  romániai  tanügyi  szemlé- 
ben.1) Ami  ezután  következik  tehát  a  romániai  ifjak  véleménye 

!)  Revista  generala  a  invatámántului.  10-ik  számában,  1907-ről.  Ezt  az 
érdekes  közleményt  Rosetti  Radu  is  közli:  Miért  lázadtak  föl  a  parasztok?  (Pentru 
ce  sau  rásculat  iáranii,  Bucure^ti,  1907,  590—600  1.)  cimü  művében. 

a  bojárról  és  a  parasztról,  ami  annál  értékesebb  lehet,  mert  azt 
maga  a  tanár  is  elfogadja,  aláirja  s  illetőleg  hitelesíti.  Mi  ahhoz, 
ami  mondva  van,  semmit  hozzá  nem  teszünk. 

A  mi  országunk,  mondja  Ban,  a  világ  előtt  művelt  ország- 
nak tűnik  fel.  Pedig  a  mi  haladásunk  csak  külső  máz  (spoiala), 
megtévesztő  álca,  mely  alatt  a  megkínzott  nép  tudatlansága,  szen- 
vedése és  nyomora  rejtőzik.  A  tőlünk  elfogadott  civilizáció  nem  a 
mienk,  nem  is  nekünk  való  s  az  csak  még  nagyobb  nyomort  ho- 
zott a  fejünkre,  állapotunkat  csak  súlyosbította.  A  nya- 
kunkba szakadt  Nyugat  minden  kultureszközeivel,  intézményei- 
vel, nem  tudta  megfontolni,  hogy  azok  még  nem  nekünk  valók. 
Mit  hozott  nekünk  a  civilizáció?  Torzalakot  csinált  az  emberből, 
—  ennyi  az  egész.  Kiállítást  rendeztek  Bukarestben,  hogy  be- 
mutassák a  civilizáció  fokát,  amelyre  felkapaszkodtunk,  ami  kü- 
lönben nem  volt  más,  mint  idegen  máz,  a  bojárvilág  időtöltésére. 
A  paraszt  az  egészből  annyit  értett  meg,  hogy  a  bojárok  mulat- 
nak a  paraszt  kontóján. 

Az  országban  két  társadalmi  osztály  létezik:  a  bojároké  és 
a  földnépé.  Az  elsőhöz  tartoznak  a  bojárok,  a  jövevény  hivatal- 
nokok és  a  városi  uracsok,  ezeké  minden  jószág  és  minden  jog, 
semmi  terühvel,  a  földnépe  visel  minden  terhet  minden  jog  nél- 
kül. A  bojárok  minden  gond  nélkül  gyönyöreiknek  élnek,  mig  a 
nép  átéli  egy  nyomorúságos  élet  minden  keserűségeit;  a  bojárok 
az  egész  ország  földéből  öt  részt  birtokolnak,  hat  millió  paraszt- 
nak jut  egy  rész.  A  nép  végzi  a  hivatalnok  minden  dolgát  és 
tartja,  mint  a  herét.  A  paraszt  pulickát  eszik  hagymával,  a  bojár 
pincéiben  ládákkal  áll  a  pezsgő.  A  paraszt  sötétben  kél  fel,  a  me- 
zőre siet,  honnan  késő  estve  tér  haza.  A  nap  égető  tüzénél  tizen- 
hat órát  dolgozik,  mig  a  bojár  délfelé  kél  s  csibukolva  várja  az 
ételt,  ami  készen  az  asztalára  kerül.  A  paraszt  üres  gyomorral 
hajnalban  kezdi  meg  a  bojár  földjén  a  munkát,  s  dolgozik  egész 
napon  át  baromként,  az  intéző  szidalma,  verése  állandó,  étele 
rendetlen  időben  sovány,  hitvány,  inkább  állatnak  való. 

Az  államban  minden  hatalom  a  bojárok  kezében  van,  s  azt 
a  hatalmat  a  saját  osztályuk  érdekeiben  használják  fel.  Bojárok 
a  földbirtokosok,  a  követek,  a  miniszterek  is,  az  ország  törvényeit 
ők  hozzák,  ők  változtatják  tetszésük  szerint  s  vájjon  azokat  a 
saját  érdekeik  ellen  alkotnák-e  meg?  Erre  még  nem  volt  példa. 
A  bojárok  legnagyobb  részben  idegenek,  vagy  olyanok,  akik  a 

néptől  már  elidegenedtek.  Ezekkel  karöltve  nyomják  el  a  népet 
a  frissebben  beözönlött  ocsmány  jövevények,  akik  a  nép  véréből 
táplálkoznak.  Az  ország  kormánya  idegenek  kezében  van,  idegen 
érdekek  szolgálatában,  a  földbirtokok  bérletét  a  görögök,  a  bolgá- 
gárok  és  a  zsidók  kezébe  adták.  Egy  V.  osztálybeli  azt  kérdi:  «Kik 
ma  a  mi  minisztereink?))  S  feleli:  A  zsidók,  a  görögök,  a  bolgá- 
rok és  mindenféle  idegen  sáskák,  céljuk  lévén,  hogy  erszényeiket 
a  nép  elnyomása  árán  megtöltsék.  «A  mi  országunk?))  kérdi  a 
Vll-ed  osztályos.  «Mit  beszélek,  hogy  a  mi  országunk!  Vájjon  én 
testvér  volnék  a  göröggel,  a  zsidóval,  az  amerikaival,  a  szarvas 
négerekkel?  Nem,  ez  nem  a  mi  országunk,  hanem  az  idegenekkel 
szövetkezett  bojároké!))  «Ennek  az  országnak  az  alapját  a  pa- 
raszt, oldalait  az  ocsmány  idegenek,  fedelét  pedig  a  bojárok  al- 
kotják!)) 

Mit  csinált  az  állam,  a  kormányzat  a  parasztért?  Semmit. 
A  parasztlázadások  hosszú  sora  azt  bizonyítja,  hogy  elmúlt  egy 
félszázad,  anélkül,  hogy  a  parasztok  sorsán  valamit  könnyítettek 
volna.  A  kormányhatalmon  levők,  tekintsünk  el  személyes  érde- 
keiktől, az  ország  haladását  tűzték  ki  célul,  s  nem  igyekeztek 
mindenekelőtt  az  ország  fundamentumát  megerősíteni,  javítani  a 
parasztok  helyzetén.  A  kormányok,  amelyek  egymást  a  hatalmi 
polcon  felváltották,  csak  Ígéretekkel  bolondították  a  népet,  a  pa- 
raszt maradt  nyitott  szájjal,  kiszáradt  hátgerinccel  és  a  bojár  ká- 
romlásával és  botütéseivel  a  hátán.  Nemcsak  nem  javítottak  a 
parasztok  sorsán,  de  azon  igyekeztek,  hogy  azt  a  sorsot  még  ter- 
hesebbé, tűrhetetlenebbé  és  keserűbbé  tegyék.  A  magasban 'levők 
igyekeztek  minél  több  földre  tenni  szert  s  nem  hogy  földhöz  jut- 
tatták volna  a  parasztot,  hanem  még  azt  a  kicsit  is  kivették  a  ke- 
zéből, ami  birtokában  volt.  «Hallod-e  te  szent  Igazság !?»  kiált  fel 
egy  práhovai  növendék,  a  kormányon  levők  meg  tudták  csinálni 
azt,  hogy  a  paraszt  egy  pogon  (fél  hektár)  földért  fizessen  három 
lei  (kb.  3  korona),  a  bojár  pedig  csak  nyolcvan  fillér  adót;  igy 
terhelték  meg  a  parasztot,  hogy  a  bojár  terhein  könyíthessenek. 

Nem  is  lehetne  másképen,  hiszen  a  kormányok  olyan  fér- 
fiakból alakulnak,  akiknek  semmi  tisztességük  nincs,  s  igy  olyan 
az  ország  egész  közigazgatása  is.  Felülről  lefelé  a  becstelenség 
zavartalanul  uralkodik.  «A  legutolsó  intézőtől  a  miniszterig,  min- 
denki tolvaj,  rabló  (hot)  a  szó  igaz  értelmében.))  E  pontnál  a  nö- 
vendékek eseteket  hoznak  fel  és  neveket  is  felemlítenek.  «Egy  bi- 

zonyos  miniszter,  amig  hatalmon  volt,  több  millióra  menő  adós- 
ságát fizette  ki,  honnan  ez  a  sok  pénz?  Egy  másik  sok  jószágra 
tett  szert,  hogy  volt  ez  lehetséges?))  «Az  ország  kormányzói  a 
görögök  és  a  zsidók  zsebeiben  vannak.  Fischer  Mochi  aranyai 
előtt  meghajlik  minden  miniszter,  főispán  és  a  parlament  minden 
képviselője.  A  politikai  pártok  a  paraszt  nyomorúságát  felhasz- 
nálva, ha  votumaihoz  jutnak,  azokat  épen  a  nép  érdekei  ellen 
használják  fel.»  «Mi  ma  a  kormány?  Valóságos  zsebtolvajlás 
(pungásie)  csak,  amig  többségre  jut!  így  állunk  ugy  a  konzerva- 
üvekket,  mint  a  liberálisokkal.))  «jA  pártok  a  nép  igaz  érdekeivel 
dobálóznak,  amig  ellenzéken  vannak,  ha  pedig  hatalomra  tettek 
szert,  több  adókkal  sanyargatják  a  népet. »  Ebben  az  összes  tanu- 
lók, egynek  a  kivételével,  egyetértenek.  [A  felelősség  mindezért  a 
királyt  illeti,  mert  részéről  a  kormányzat  semmiféle  ellenőrzés- 
ben nem  részesül.  Mikor  a  törvényhozás  határozatai  eleibe  kerül- 
nek, sohasem  vizsgálja  meg,  hogy  vájjon  a  parasztra  nézve  jó-e 
az  a  törvény,  avagy  nem.  Azért  «a  paraszt  nem  bizik  sem  a  király- 
ban, sem  a  bojárokban,  sem  a  kormányban!))  A  nép  parasztkép- 
viselői sem  érnek  többet  a  kormányon  levőknél.  «A  népképvise- 
lők  csak  arra  jók,  hogy  a  kamarában  a  fejükkel  bólintgassanak 
ímotae)  s  hogy  felvegyék  a  napibért  azok  zsebéből,  akiknek  ér- 
dekében semmit  sem  tettek. »  Egy  ilfovi  papnak  a  fia  előtt  egy 
értelmes  paraszt  igy  nyilatkozott:  «Az  állam,  illetőleg  a  két  párt, 
mondják,  hogy  gondoskodik  rólunk,  hogy  kapunk  t.  i.  romlott 
kukoricát,  de  ők  a  mi  verejtékünkből  élnek  és  táplálkoznak,  még 
pedig  nagyon  jól.  Az  éhes  bojárok  pedig  várják,  hogy  pártjuk  ke- 
rekedjék kormányra,  hogy  azután  ők  is  jóllakhassanak.  Mi  véd- 
tük  meg  az  országot  s  szereztük  meg  függetlenségét,  és  mégis  mi 
vagyunk  elnyomva.  Mi  parasztok  tartjuk  el  az  egész  hivatalnok- 
sereget s  ők  azt  mondják  nekünk,  hogy  ők  adják  ki  a  parancso- 
kat, ők  a  fők  a  testben,  mert  fő  nélkül  mindnyájan  elpusztul- 
nánk. De  a  főnek  is  vannak  kötelességei;  a  testről,  amely  a  főt 
hordozza,  s  annak  szükségleteiről  gondoskodnia  kellene.  Jó,  le- 
gyen a  fő  az  állam,  de  az  állam  ám  enyhítsen  a  szenvedéseken, 
amiket  a  test,  a  nép  érez!» 

Az  állam  azonban  a  nép  szenvedéseivel  nem  bajlódik,  a  nép 
helyzete  ma  is  nyomorult,  rabszolgai.  «Hat  éves  koromtól  fogva 
figyelem)),  irja  egy  dimbovicai  az  V.  osztályból,  «falum  népét,  de 
azóta  a  mai  napig  semmi  jót  nem  hallottam  helyzetére  nézve  a 

parasztok  szájából.  Állandóan  elkeseredett,  lehangolt  emberek- 
kel találkoztam,  hogy  csodálkozom,  hogy  nem  lázadtak  fel  eddig 
már  ők  is.»  A  bajok  forrása  kettőből  ered:  a  bojárok  ember- 
telen magatartásából  s  a  közigazgatás  romlottságából.  «A  bojárok, 
a  bojárok  az  okai  mindennek!))  kiált  fel  egy  VI.  osztályos,  «akik 
a  parasztokkal  szemben  nem  viselkednek  ugy,  amint  illenék, 
holott  azoknak  verejtékéből  kerülnek  ki  az  aranyok,  hogy  be- 
folyjanak a  bojárok  zsebeibe! »  «A  nagybojárok  a  parasztok  való- 
ságos poroszlói))  (sbiri).  A  paraszt  kénytelen  verejtékét  ontani  a 
bojárok  térségein,  hogy  termeljen  a  bojárok  számára  búzát  és 
kukoricát,  mint  az  arany;  hogy  a  bojár  halomra  gyűjthessen  kin- 
cseket, hogy  fényűző  életmódban  lehessen,  lovak  nélkül  való  fo- 
gatokban repülhessen  tova  ...  és  mi  a  paraszt  jutalma?  Megterhe- 
lik aratni  való  nagy  területeikkel,  ráadásul  szidalmazzák,  meg- 
verik és  rajta  semmi  becsületet  nem  hagynak !» 

A  bojár  gyakran  nincs  a  jószágán,  a  parasztokat  rábízza 
valamely  idegen  intézőre,  aki  élvén  az  alkalommal,  a  parasztot 
épen  megnyúzza.  ((Szeretném  látni  aratás  idején  az  összes  bojá- 
rokat a  sarlóval  pergelődve  a  napon  meggörbülve  dolgozni  egy 
ilyen  intéző  keze  alatt!  Hogy  egyenek  penészes  pulickát  korpa- 
ciberével; vájjon  mit  szólnának  hozzá! »  Egy  növendék  a  bojár 
bűneit  igy  összegezi:  «A  bojár  a  parasztot  terhes  alkukba  kergeti; 
megcsalja  a  mérésnél,  a  fizetésnél;  ad  neki  romlott  és  fogyatékos 
élelmet,  a  járandóságát  nem  dézsmálja  kellő  időben,  hogy  a  pa- 
raszt gabonája  a  mezőn  romlik  el;  minden  jogaitól  megfosztja, 
hogy  őt  jogokkal  ellátni  szándékában  sincs. »  A  kormány  hibái 
ezek:  «A  parasztot  minden  téren  elnyomja,  minden  útját  elvágja 
annak,  hogy  jogokhoz,  kultúrához  jusson.  Nem  adott  neki  sem 
földet,  sem  kukoricát;  barmai  számára  legelőt,  igazságos,  gondos- 
kodó közigazgatást,  bajaiban  semmi  támogatást  s  zsarolóival 
szemben  semmi  védelmet. » 

A  kisbirtokosság  eltűnt.  Sokan  azok  közül,  akik  az  első 
íöldkiosztásnál1)  földhöz  jutottak,  eszközök  hiányában  nem  bir- 

J)  Romániában  az  úrbéri  kapcsolatot  az  1864.  aug.  14-én  kihirdetett  és 
1865.  április  23-án  hatályba  lépett  törvény  szüntette  meg.  Eszerint  a  volt 
jobbágyok  a  kezükön  levő  földbirtokban  a  földesuraknak  biztosított  kárpótlási 
összeg  megfizetésének  feltétele  mellett  tulajdonjoggal  ruháztattak  fel.  Csak- 
hogy a  „megfizetés  feltétele"  a  földbirtokot  a  paraszt  kezéből  különböző 
alkukkal  ismét  kiragadta  s  minden  maradt  a  régiben. 

ván  azt  megművelni,  bérbe  adták,  hogy  a  bérpénzzel  a  megvál- 
tási összeget  törleszthessék,  maguk  pedig  elmentek  a  bojárok 
jószágaira  dolgozni  igen  nyomorúságos  feltételek  mellett.  A  falu- 
nak nincs  legelője,  a  paraszt  iszonyú  terhes  feltételek  mellett  a 
bojárok  sivár  legelőin  kénytelen  állatjait  legeltetni,  hogy  a  pa- 
rasztság ezúton  ismét  jobbágya  lett  a  földesúrnak.  A  tejelő  tehe- 
nek is  eltűntek  a  parasztok  istállóiból,  hogy  a  gyermekek  csak 
arra  a  tejre  emlékeznek,  amelyet  anyjuktól  szoptak. 

A  közigazgatás  rothadt,  mert  mindannyi  kormányválság- 
kor uj,  éhes  emberek  kerülnek  a  hivatalokba.  A  jegyző  megnyúzza 
a  parasztot.  Ha  a  paraszt  el  akarja  adni  tehenét,  a  marhalevélért 
3 — 4  koronával  kell  hogy  a  jegyzőt  megajándékozza,  hogy  gyor- 
san papirjához  juthasson;  két  chinin  porért  egy  pár  csirke  jár. 
A  jegyző  szóval  külön  megfizetteti  minden  lépését  és  duplán  is 
azon  a  cimen,  hogy  a  kapott  sápból  egy  részt  az  alprefektnek  is 
juttatnia  kell.  A  falusi  biró  mindezeket  elnézi,  mert  a  kisajtolt 
ajándékokból  a  jegyző  neki  is  juttat  egyet-mást.  Az  alprefekt  (fő- 
ispán helyettes)  libériás  személyzettel  négyesfogaton  jelenik  meg 
a  községben,  mintha  ő  volna  az  ország  legelső  hivatalnoka.  A 
községi  elöljárók  ekkor  osztozkodnak  aztán  a  népverejtékéből 
összegyűjtött  holmikon.  Az  alprefekt,  a  jegyző,  a  biró  pedig 
együttvéve  a  bojár  zsebében  vannak,  csinálhat  velük  a  nép  rom- 
lására és  a  saját  előnyére  tetszése  szerint. 

Ilyen  körülmények  között  mit  csinálhatott  a  paraszt?  Tovább 
tűrjön?  Nem  lehetett,  mert  a  kés  már  a  csontig  jutott.  Talán  törvé- 
nyes utakhoz  folyamodjék?  Nem  volt  lehetséges,  mert  a  kormány- 
zat a  gazdagok  és  a  gazdagodni  akarók  tömegeiből  állván,  az  a 
tömeg  a  maga  hasznáról  le  nem  mondhatott.  De  különben  is  a 
parasztok  eladdig  mind  csak  törvényes  utakat  tapostak,  jogaikért, 
nyomorúságuk  enyhítéseért  kérvényt  kérvény  után  intéztek  az 
illetékes  helyekre,  de  állati  állapotán  a  parasztnak  nem  segített 
senki.  így  a  nép  az  igazságért  a  furkósbothoz  folyamodott,  fel- 
lázadt, hogy  a  világ  figyelmét  magára  és  nyomorúságára  fel- 
hívja. 

Ötvenkilenc  tanuló  közül  csak  egy  városi  nem  helyeselte  a 
parasztlázadást.  «A  parasztok  a  lázadás  alatt  hajmeresztő  dol- 
gokat követtek  el.  Öltek  és  akasztottak,  jól  tették,  mert  negyven 
esztendőn  át  eleget  kértek  és  könyörögtek,  eredménytelenül.* 
«Minden  bojárt,  minden  bérlőt  meg  kellett  volna  gyilkolni,  irga- 

lom  nélkül.»  «Ha  a  bojárok  a  nép  zsírjából  híztak  meg,  a  paraszt- 
nak megbocsátható  bűne,  hogy  magát  különösen  a  bojár  vagyo- 
nán boszulta  meg!  Pusztított,  rombolt,  felperzselt  mindent,  mert 
mindaz  a  paraszt  verejtékéből  származott.  A  telekkönyveket  el 
kellett  égetni,  mert  azok  a  bojárok  bűntényein  alapultak.))  A  pa- 
rasztok a  jogért  és  az  igazságért  lázadtak  fel  s  ha  ezeket  meg- 
tagadják tőlük,  fel  fognak  lázadni  újra,  amíg  célhoz  érnek.  És 
fel  fognak  lázadni  feleségeikkel,  gyermekeikkel  együtt,  mert  azok 
már  a  férjek  és  a  szülők  kínszenvedéseit  tovább  nézni  nem  tud- 
ják. Egy  ilfovi  tanuló  leirja,  hogy  miként  nyilatkozott  előtte  egy 
jóravaló  földész:  «A  nagyurak  jól  tudják,  hogy  mi  ugy  élünk, 
mint  az  állatok,  de  ők  azzal  most  nem  sokat  törődnek.  Nekik 
mindenekelőtt  pénz  kell.  Hej,  el  jő  annak  az  ideje,  hogy  mint 
1877-ben,  zászló  alá  szólítanak,  amikor  nekünk  egyetlen  köteles- 
ségünk lesz:  a  fegyvert  letenni.  Védelmezzük  a  hazát?  Nem,  mert 
nekünk  nincs  hazánk  ...  a  bojárok  hazája  pedig  ám  pusztuljon 
el.  \Az  idegenek  bizonyára  erőt  vesznek  rajtunk,  de  mi  mintsem 
a  saját  testvéreink  igájában  tovább  sínylődjünk,  inkább  felvesz- 
szük  a  győzők  jármát,  meg  lévén  győződve,  hogy  azok  minket 
emberségesebben  fognak  kezelni,  mint  a  mi  véreink.))  «Ha  há- 
ború lesz  még,  a  király  hívja  fel  Fischert,  a  görögöket  s  a  többi 
idegen  árendásokat,  hogy  védjék  meg  a  hazát,  az  érdekcsoportot, 
a  román  pedig  hajoljon  meg  a  török,  vagy  az  orosz  előtt,  amint 
azt  az  idők  parancsolni  fogják. » 

A  tanulók  közül  sokan  ismertetik  a  pap  és  a  tanító  szerepét 
a  községben.  Ezek  sem  állanak  hivatásuk  magaslatán  s  leginkább 
azért,  hogy  nincsenek  ugy  fizetve,  hogy  függetlenségük  tudatá- 
ban kötelességüket  pontosan  és  lelkiismeretességgel  teljesíthes- 
sék. Ha  pedig  akad  egy-egy  hivatásos  pap  vagy  tanító,  akik  a  né- 
pet jó  irányba  akarnák  vezetni,  akkor  előáll  a  birtokos,  az  áren- 
dás, vagy  a  korcsmáros,  akik  egyfelől  a  népet  a  pap  és  tanító 
ellen  uszítják,  másfelől  őket  üldözik,  hogy  a  végek-végén  kényte- 
lenek ezek  is  a  nép  vérszipóival  egy  hólyagba  fújni,  velük  egy 
gyékényen  árulni.  Egy  práhovai  tanuló  megállapítja,  hogy  a  ta- 
nító nem  bajlódik  a  parasztgyerek  nevelésével,  tanításával;  egész 
életén  át  politizál  és  üzérkedik.  A  bojárok  kezeiben  a  tanító  és  pap 
eszköz,  aki  nem  a  köz,  hanem  a  bojárnak  áll  a  szolgálatában.  Ez 
az  oka  annak,  hogy  az  1864-iki  közoktatási  törvény  óta,  amely  a 
kötelező  oktatást  kimondotta,  ma  is  az  analfabéták  száma  az  or- 

szágban  89%.  A  tanító  a  községben  kovásza  minden  politikai  és 
társadalmi  cselszövésnek,  többnyire  lump  és  iszákos  s  a  közjóra 
nézve  egyenesen  veszedelmesnek  bizonyult. 

* 

Ha  mindannak,  amit  a  Spiridon  metropolita  szemináriumá- 
nak ötvenkilenc  növendéke  a  romániai  parasztok  állapotáról 
összeirt,  csak  a  fele  igaz,  ugy  annak  a  parasztnak  a  sorsát  nincs 
okunk  irigyelni.  Bár  az  1907-iki  parasztlázadás  levegőjében  ké- 
szített ezen  iskolai  feladatban  sok  lehet  az  elfogultság,  az  elkese- 
redés szülte  kitörés,  de  lényege  nem  áll  messze  az  igazságtól. 

Akit  érdekel  a  kérdés  s  arra,  amiket  a  szeminaristák  ugy 
általánosságban  felhoznak,  részletes  adatokat  és  tárgyilagos  bi- 
zonyítékokat akarna  szerezni,  ugy  annak  kiváló  figyelmébe  aján- 
lom Draghicescu  és  Rosetti  Radu  fennebb  érintett  munkáit.  Az 
adathalmazból  kiki  meggyőződhetik,  hogy  a  szemináriumi  ifjak 
nem  sokat  túloztak,  sőt  sok  helyen  még  enyhén  mérlegelték  a  pa- 
raszt helyzetét. 

Csak  égy  példával  szolgálok  e  tárgyban.  A  nagy  Bratián,  a 
dicsőségről  és  hatalomról,  a  Nagy-Romániáról  álmodozó  bojá- 
rok és  nemzeti  kalandorok,  szédelgő  jött-ment  mártírok  nyomása 
alatt,  Bukarest,  a  leendő  román  nagy  birodalom  fő-  és  székváro- 
sának erődítményeire  elköltött  500  millió  frankot. 

Ezt  a  pénzt  a  parasztnak  a  verejtékéből  facsarták  ki;  a 
bojárok  ennyivel  károsították  meg  a  nyomorult  parasztot  s  ilyen 
rengeteg  összeggel  rövidítették  meg  a  közvagyont.  És  a  katonai 
berendezkedésekre,  mert  hiszen  egy  hódító  nemzetnek  nagy  hadi- 
erőre  és  felkészültségre  van  szüksége,  Károly  király  alatt  elköl- 
töttek még  több  milliárdot,  nem  számítva  annak  a  munkaerőnek 
értékét,  amely  e  három-négyszázezer  embernek  a  fegyverben  tar- 
tásával a  közjóra  nézve  elveszett. 

Ezt  a  több  mint  négy  milliárdot  kitevő  nemzeti  vagyont  a 
kis  román  állam  kidobta  az  ablakon,  tisztán  flancolásból,  egy- 
néhány meggajdult  hisztorikus,  önző,  kalandor  mártir  és  szé- 
delgő politikus  hamis  látományai  kedvéért,  hogy  a  kétezer  esz- 
tendős keleti  római  birtokokat  visszaperelhessék,  visszahódíthas- 
sák. Hogy  mit  értek  azok  a  nagyszabású  erődítések,  láttuk.  Olyan 
nagyszerűek  voltak,  hogy  az  egész  román  hadsereg  sem  lett  volna 
elég  azok  megvédésére.  És  azok  az  állambölcsek  ezt  milyen  kö- 

rülmények  között  cselekedték  meg?  Akkor,  amikor  az  államnak 
az  utolsó  fillére  is  arra  lett  volna  hivatva,  hogy  a  népet  az  ő  nyo- 
morából kiemelje  s  számára  egy  jobb  sorsot  biztosítson.  Eltekin- 
tünk a  tanügy  nyomoruságaitól  és  attól,  hogy  Romániában  száz 
emberből  csak  tizenegy  tud  irni-olvasni,  lássuk  a  lakásmizériát, 
amelyben  a  román  állam  leledzik.  A  román  államban  1,150.000 
család  van  összeírva,  melyek  közül  12.000  családnak  semmiféle 
lakása  nincs.  80.000  család  sátor  alatt,  vagy  hurubában  él, 
350.000  családnak  jut  egyszobás  menedékhely,  ami  ismét  inkább 
kaliba,  mint  ház.  így  Romániában  körülbelül  400.000  család,  te- 
hát az  összes  lakosság  egyharmada,  valósággal  állati  módon  él. 
És  ezek  jobb  sorsról  nem  is  álmodoznak,  mert  őseik  is  csak  ugy 
éltek  és  mért  laknának  ők  kényelmesebben,  mint  ahogy  őseik 
laktak.  A  bukaresti  erődítményekre  kidobott  pénznek  feléből  az 
egész  ország  lakásviszonyait  rendezhették  volna,  jegyzi  meg 
Draghicescu  (558  L). 

S  mi  hozzátesszük  még,  ha  a  román  állam  azt  a  négy  mil- 
liárdot, amelyet  katonai  felkészültségére  kidobott  ugy,  hogy  ez  a 
nagyzás  az  államot  ráadásul  még  a  tönk  szélére  juttatta,  népjóléti 
és  kulturális  célokra  használta  volna  fel,  ma  a  román  állam  leg- 
irigy eltebb  országa  volna  az  egész  földnek.  így  a  nyomor  hazája 
lett.  Nagyon  meg  kell  bünhődniök  azoknak,  akik  a  román  álla- 
mot ebbe  a  nyomorba  kergették. 


A  csehek  területi  törekvései  földrajzi 
megvilágításban. 


Irta:  Dr.  Fodor  Ferenc. 


Amióta  a  csehek  hazánk  északnyugati  vármegyéire  való 
Törekvéseiket  bejelentették,  napi  sajtónk  egyik  fele  kategorikus 
nemmel  válaszolva,  történelmi  jogainkra,  a  magyar  faj  ottani 
érdekeire  hivatkozik,  mig  «az  elnyomott  népek  önrendelkezési 
jogával))  szédelgő  sajtóorgánumok  igen  rezerváltan  viselkednek 
a  kérdésben.  Világos  azonban,  hogy  a  kizárólagos  nemzetiségi 
eszme  cégére  alatt  működő  izgatók  előtt  a  történelmi  jogok,  az 
államterület  csorbíthatatlan  egységének  elve  nem  argumentumok. 
A  népek  történelme  az  örökös  változások,  fejlődések  sorozatá- 
ból állván,  önként  felvetődik  a  kérdés,  vájjon  hazánk  területé- 
nek e  része  örök  időkre  biztosítva  van-e  számunkra  s  vájjon 
nem  kell-e  azt  egy  jövendő  alakulástól  féltenünk.  A  felvetett  kér- 
désre a  történelemből  aligha  meríthetünk  választ,  azért  minden- 
esetre érdekes  lesz  a  kérdést  a  geográfiának  ha  nem  is  törvényei, 
de  bevált  elvei  szempontjából  megvizsgálnunk. 

A  köztudatba,  a  magyar  közvéleménybe  általánosságban  át- 
ment a  magyar  medence-állam  csorbíthatatlan  egységének  tu- 
data. E  természetes  egységet  a  Kárpátok  koszorúja  által  közbe- 
íogott  hármas  medence  összetartózandósága  adja.  De  vájjon  nem 
lehet-e  ezen  egységet  épen  a  jelzett  oldalon  megbontani,  vájjon 
a  népeknek  a  föld  természeti  viszonyaira  való  hatása  nem  erő- 
sebb-e  a  felületi  formák  elválasztó  erejénél?  Általános  érvényű 
törvényeket  hiába  keresünk  a  politikai  földrajzi  kérdésekben,  s 
igy  e  kérdést  is  speciális  vizsgálat  alá  kell  venni,  hogy  eldönthes- 

sük,  a  lakosság  és  a  lakott  terület  kölcsönhatásában  melyik  az 
erősebb  tényező. 

Á  kérdést  vizsgálva  anyagunkat  két  részre  oszthatjuk,  elő- 
ször meg  kell  állapítanunk,  hogy  Csehország  és  felvidékünk  kü- 
lön természetes  egységek-e,  illetőleg  két  egység  tagjai,  azután 
majd  a  természetes  felszínnek  az  ember  államalkotó  erejére  való 
hatását  kell  követnünk. 

Hogy  a  cseh  föld  és  a  magyar  medence  két  teljesen  külön 
egységbe  tartozó  földdarab,  azt  ma  minden  középiskolai  tanuló 
ismeri.  Csehország  még  tagja  annak  a  nagy  középeurópai  rom- 
hegységnek,  amely  a  francia  közép-platón  kezdődik,  s  lengyel 
földön  a  Lysa-Gorában  ér  véget.  Talán  a  cseh  politikusok  igen 
kevéssé  tudják,  hogy  ezen  ősi  hegyrom  mennyire  rányomta  jelle- 
gét a  cseh  föld  életére,  ebben  levő  gazdag  széntelepeinek  köszöni 
a  cseh  nép  mai  iparos  jellegét.  Csehországnak  Középeurópa  nagy 
romhegysége  egy  darabján  való  elhelyezkedése  épen  a  közleke- 
dési kapcsolataival  eredményezte  azt  is,  hogy  Csehország  a  tör- 
ténelem folyamán  választófejedelemség  volt,  tehát  a  német  föld 
hasonló  felületű  politikai  egységéhez  kapcsolódott  és  semmi  köze 
nem  volt  Eurázia  hegyláncain  és  medencéin  elhelyezkedő  terü- 
letekhez. A  nagy  Variscusi  hegyrom  területén  Csehország  szá- 
mára külön  természetes  egységet  jelölnek  ki  az  őt  három  oldal- 
ról határoló  hegységek,  a  negyedik  oldalról  a  Cseh-Morva  domb- 
vidék határalkotó  ereje  azonban  már  jóval  gyengébb,  bár  nem 
a  véletlenség  műve,  hogy  ma  külön  Cseh-  és  külön  Morvaország- 
ról beszélhetünk.  Csehország  geográfiai  egységének  közlekedési 
egységét  az  Eger-Moldva-Elbe  medence  adja  meg. 

Csehország  természetes  egységével  szemben  a  magyar  me- 
dencerendszer egysége  tökéletesen  kidomborodik.  A  Duna-me- 
dencéket tökéletesen  elválasztja  a  cseh  folyamvidéktől  az  az 
európai  nagy  vízválasztó,  amely  az  északi  tengereket  a  földközi 
medencétől  elkülöníti.  Sőt  ha  a  Duna  medencesorozatát  vesszük 
vizsgálat  alá,  az  Elbe  medencéje  és  a  magyar  medencék  közé  a 
Kárpátok  gyűrűjén  még  kivül  fekvő  Morva-medence  van  közbe- 
ékelve. 

A  két  külön  természetes  egység  között  ennélfogva  két  vá- 
lasztófal is  emelkedik,  a  kisebb  erejű  Cseh-Morva  dombvidék  és 
a  Kárpátok  koszorúja.  Az  utóbbinak  elválasztó  ereje  ugyan  nyu- 
gatról kelet  felé  haladtában  erősbödik  s  épen  az  érdekelt  szaka- 

szán  a  legkisebb,  mivel  sem  szélessége,  sem  magassági  viszonyai, 
sem  felszíni  formái  nem  képeznek  járhatatlan  akadályt  a  két 
medence  között.  Mig  az  orosz  tábla  felé  a  Kárpátok  átlag  200  km. 
széles  közlekedési  akadályt  állítottak,  addig  a  Magyar-Morva 
határhegység  a  Vág  és  Morva  völgyei  között  nem  szélesebb 
50  km.-nél,  s  emellett  alacsony  hágók  sürüen  megszakgatják, 
melyek  közül  egyik  sem  éri  el  a  600  m.  magasságot. 

Ezek  alapján  tehát  teljesen  világos,  hogy  egyedül  a  Kárpá- 
tok ezen  szakaszának  elválasztó-  erejében  való  hit  nem  bir  kellő 
alappal.  Szerencsére  azonban  még  egy  másik  tényzővel  is  szá- 
molnunk kell  a  pusztán  természetes  hovatartozandóság  vizsgá- 
latánál. 

A  csehek  ugyanis,  amennyire  zavaros  és  pusztán  csak  a 
nemzetiségi  elvvel  megokolt  kivánságaikból  érthető,  az  Észak- 
nyugati felvidéket  egészen  igénylik  a  következő  13  vármegyével: 
Nyitra,  Trencsén,  Árva,  Turóc,  Liptó,  Északpozsony,  Bars,  Sze- 
pes,  Zemplén,  Zólyom,  Gömör,  Sáros  és  Ung  megyék  Ungvárig.1) 
Most  már  tisztán  geográfiai  szempontból  vájjon  hova  tartozik 
inkább  e  terület,  az  Elbe-medencéhez-e,  vagy  a  nagy  magyar  me- 
dencéhez? E  hegyvidéket  12  folyóvölgy,  mindmegannyi  kapu  és 
természetes  útvonal  kapcsolja  a  magyar  medence  belsejéhez, 
amelyekhez  képest  a  határhegység  alacsony  hágóinak  összekötő 
ereje  számításba  sem  jöhet. 

Mindeddig  nem  szóltunk  az  ember  államalkotó  erejének  e 
területtel  szemben  való  viselkedéséről,  csupán  a  természet  ki- 
alakította felszín  egységeit  vettük  tekintetbe,  s  ezen  alapon  a  cseh 
aspirációk  az  igazolásnak  még  csak  halvány  nyomait  sem  mutat- 
hatják föl. 

Föltéve  most  már,  hogy  teljesen  a  cseh  politikusokra  bíz- 
nánk az  utópikus  cseh  állam  határának  a  Kárpátok  koszorúján 
belül  való  megjelölését,  vájjon  lehetne-e  csak  valamelyes  termé- 
szetes határt  megjelölniök?  A  lehető  leglehetetlenebb  feladat 
volna  ez,  12  folyóvölgyön  keresztül  határt  megvonni. 

A  cseh  nép  számára  az  Elbe  medencéje  természetes  államot 
befogadó  terület,  melyet  a  cseh  nép  terjeszkedésében  be  is  töltött, 
s  a  fejlődő  cseh  birodalom  századok  előtt  eljutott  természetes  ha- 

J)  Lakatos  László  cseh  interjuvja  szerint.  (Az  „Esztendő"  I.  1918.  1. 
sz  p.  64.) 

táraihoz,  s  hogy  már  a  Morvaországtól  elválasztó  határdombokat 
sem  tudta  átlépni,  ez  annak  a  bizonyítéka,  hogy  nemzeti  energia- 
készlete az  eredeti  medenceterületnél  nagyobb  terület  kitöltésére 
képtelen.  Imperialista  erőben  levő  nemzetek,  ha  számuk  nem 
elégséges  természetes  határain  túli  terület  benépesítésére,  védel- 
mező korridorokat,  előországokat  szereznek  maguknak.  Ilyen  elő- 
országai  hazánknak  is  voltak.  A  cseh  nép  azonban  sem  néprajzi- 
lag  sohasem  nyúlt  át  a  Kárpátok  gerincén,  még  a  magyar  biro- 
dalom megalakítása  idején  sem,  hiszen  Szent  István  halála  alkal- 
mával a  Dunántúl  és  Alföld  mellett  épen  a  követelt  területek  vol- 
tak a  magyarság  által  legjobban  megszállva. 

Hogy  egy  államnak  milyen  határvonalai  vannak,  az  körül- 
belül jellemzi  az  állam  nemzeti  energiáját.  Meg  kell  azonban  álla- 
pítanunk, hogy  a  cseh  állam  csekély  nemzeti  erejével  szemben 
épen  a  mi  részünkről  többször  átlépte  a  magyar  imperiális  erő  a 
Kárpátok  ezen  szakaszát.  Az  állam  természetes  határai  azonban 
nemcsak  akkor  veszthetik  el  jelentőségüket,  ha  valamely  szom- 
széd állam  katonailag  átlépi,  de  akkor  is  csökken  elválasztó  ere- 
jük, ha  idegen  területek  közlekedésileg  meghódítják.  Már  most  az 
a  kérdés,  hogy  Csehország  közlekedésileg  magához  kapcsol- 
hatja-e valaha  a  magyar  felvidéket?  A  jelenlegi  közlekedési  vi* 
szonyok  szerint  a  Magyar-Morva  határhegységet  négy  helyen  lépi 
át  a  vasút,  s  ujabb  irányokat  nehezebben  lehetne  kiépíteni.  E 
négy  vonal  közül  egyik  sem  nemzetközi  útirány  és  egyik  sem 
lehet  közvetlenül  jó  kapcsolat  a  cseh  földdel,  mert  parallel  folyó- 
völgyeket kell  átmetszenie.  Csehország  tehát  csak  a  bécsi  meden- 
cén, vagy  az  oderbergi  vonalon,  tehát  mindkét  esetben  idegen  te- 
rületen át  juthat  jó  kapcsolatba  a  felvidékkel.  Ezzel  szemben  az 
Alföldre  felvidékünkről  12  parallel  folyamvölgy  nyilik,  amelyek 
e  terület  közlekedését  elválaszthatatlanul  a  magyar  medencéhez 
kötik.  A  közlekedésileg  is  berendezett  folyóvölgyek  közül  három 
nemzetközileg  fontos  közlekedési  ut.  Hogyan  kapcsolná  Cseh- 
ország felvidékünk  közlekedését  Prágához,  az  mindaddig  pro- 
bléma marad,  mig  a  felvidék  folyói  az  Elbébe  nem  folynak.  Mivel 
pedig  a  közlekedés  irányait  a  természeti  erők  örök  időkre  meg- 
szabták, azok  a  területek,  amelyek  közlekedésileg  egybe  vannak 
kapcsolva,  azok  politikai  egységnek  is  alkalmas  természeti  egy- 
ségek. Mesterségesen  ugyan  erősen  ki  lehet  zökkenteni  a  közle- 
kedési irányokat  a  természetes  vonalakból,  azt  azonban  a  csehek- 

nek  is  be  kell  látniok,  hogy  a  határhegységen  át  való  forgalmi 
kapcsolat  nem  életteljes,  tehát  természetes  határterület  ez. 

A  másik  szempont,  amelyből  a  felvidék  politikai  hová- 
tartozandóságát  vizsgálni  kell,  a  település  haladásának  iránya. 
Általános  érvényű  tétele  az  a  geográfiának,  hogy  a  település  a 
folyóvölgyek  irányában  halad  előre.  Ha  tehát  valamely  medence- 
területet megszáll  egy  államalkotó  nép,  annak  terjeszkedése  a 
folyóvölgyek  mentén  halad  a  felvidék  belsejébe,  ha  t.  i.  kellő 
nemzeti  energiájuk  van.  Ha  ellenben  a  magasabb  terület  határ- 
menti nemzetisége  van  jobb  erőben,  az  a  folyóvölgyeken  lassan 
leereszkedik  a  medence  belsejébe.  Hadd  lássuk,  hogyan  állunk 
ezzel  a  felvidéken  a  csehek  által  igényelt  tót  nép  és  magyarság 
terjeszkedő  küzdelmével.  Már  az  a  tény,  hogy  a  tótság  még  ezer 
év  után  sem  tudott  leszállani  a  magasabb  területekről,  ellenben  a 
magyarság  különösen  az  utóbbi  évtizedekben  meglehetősen  föl- 
hatolt a  völgyek  legmagasabb  szakaszaiba  is,  településekben  és 
kultúrájával  is,  jóformán  eldönti  a  kérdést.  De  a  számbeli  ada- 
tok sem  kedvezőtlenek.  Az  a  tény,  hogy  a  magyarság  száma  70  év 
alatt  megkétszereződött  az  országban,  mig  a  tótok  60  év  alatt 
25% -kai  sem  gyarapodtak,  s  hogy  az  utolsó  évtizedben  számuk, 
habár  a  kivándorlás  nagyobb  mértéke  is  elősegítette,  egyenesen 
megfogyott,  mutatja  a  két  faj  energiája,  nemzeti  ereje  közötti 
különbséget.  A  felvidéki  folyóvölgyekben  tehát  a  küzdelem  már 
is  a  magyar  faj  javára  billent. 

Ha  a  Kárpátok  ezen  szakaszának  mindkét  lejtője  ugyan- 
azon nép  kezén  volna,  még  akkor  sem  kellene  felvidékünket  fél- 
teni a  cseh  imperializmustól.  Az  államok  földrajzi  fejlődésének 
irányából  levont  általános  következtetések  alapján1)  más  az  álla- 
mok fejlődésének  iránya.  Hogy  a  tót  nép  épen  nem  cseh,  azt  épen 
a  Magyar  Figyelő  hasábjain  mutatták  ki.  De  ha  az  volna  is,  ha 
fajilag  hozzá  szit  is,  ez  sem  veszedelem  reánk  nézve.  Primitiv 
közlekedési  viszonyok  mellett  ugyanis  sok  helyen  kifejlődött  az 
az  állapot,  hogy  egy  lánchegység  mindkét  lejtőit  ugyanazon  nép- 
faj szállotta  meg,  különösen  a  pásztorkodó  népek,  amelyek  nem 
a  folyóvölgyben,  szorosokon  és  hágókon,  de  a  gerincek  havasi 
legelőin  vándoroltak.  így  került  az  oláh  faj  is  a  keleti  Kárpátok 

*)  L.  ezeket  igen  tartalmas  és  tömör  összefoglalásban  Tóth  Zoltán:  Az 
államterület  biztonsága.  (Földrajzi  Közlemények,  1917.  VII— VIII.  f.) 

két  oldalára.  E  népek  azonban  rendszerint  nem  voltak  állam- 
alkotók, vagy  igen  primitív  államaik  alakultak  a  gerinc  két  olda- 
lán, így  volt  ez  régebben  Nyugateurópában  is.  Mióta  azonban  a 
medenceterületek  közlekedésileg  meghódították  a  hegység  felé- 
jük eső  folyóvölgyeit,  e  hegységi  államok  megszűntek,  s  Nyugat- 
európában a  gerinc,  a  közlekedési  akadály,  a  határ.  Ez  az  álla- 
pot az  általános  fejlődés  iránya,  s  ez  a  fejlődés  lassan  Kelet- 
európa felé  halad.  Ezzel  szemben  a  csehek,  kiknek  kultúrája  és 
közlekedési  berendezkedéseik  nyugateurópaiak,  egy  ősi  primitív 
államalakulást  akarnak  életrehivni  a  Kárpátok  két  oldalán  el- 
terülő cseh-tót  állammal.  Modern  államot  ezen  formában  nem 
lehet  elképzelni.  A  hegység  által  elválasztott  népek  politikai  egye- 
sülésének a  gerincvonal  még  ott  is  határt  szab,  ahol  a  két  oldalon 
élő  valóban  azonos  lakosság  nemzeti  öntudata  mindent  megkísé- 
rel a  relief  közlekedési  akdályának  lebirására. 

A  közlekedés  intenzitása  a  modern  nemzeti  élet  vitális  ereje, 
amely  két  külön  medencéhez  tartozó  lejtőkön  azonban  nem  ké- 
pes azonos  nemzeti  munkát  produkáltatni.  A  cseh  medence  és  a 
magyar  medence  a  nemzeti  munka  két  külön  területét  jelenti. 
Felvidékünk  még  egy  cseh-tót  államhoz  való  tartozása  esetén  is 
legalább  az  anyagi  kultúra  szempontjából  a  magyar  Alföld  függ- 
vénye volna,  amelyet  vitális  érdekek  fűznének  továbbra  is  leg- 
alább gazdaságilag  a  magyar  földhöz.  Modern  szociológusok 
ugyanis  sokat  beszélnek  mostanában  a  határkulikról.  Ilyen  ha- 
tárkuliknak szeretik  föltüntetni  a  tót  népet  is.  Az  bizonyos,  hogy 
a  felvidék  nem  fekszik  Alföldünk  közepén  s  gazdaságilag  nem 
rajta  van  az  állam  súlypontja.  De  vájjon  különb  helyzete  volna-e 
a  cseh-tót  államban?  Lássuk.  Ma  még  a  tótoknak  is  be  kell  is- 
merniük, hogy  a  felvidék  hazánknak  közlekedésileg  legjobban 
behálózott  területe,  amely  az  Alföld  felől  könnyen  és  jól  meg- 
közelíthető. Az  igényelt  felvidéknek  még  legtávolabb  eső  pontjai 
is  befoghatok  a  Budapesttől  200  km.  sugárral  vont  körbe.  Hol 
van  ettől  szegény  Erdély!  Folyamvölgyeinek  irányai  pedig  csak- 
nem kivétel  nélkül  sugarasan  a  főváros  felé  mutatnak.  A  cseh- 
tót  állam  fővárosa,  Prága  azonban  túlságosan  messze  esne  tőlük, 
hiszen  egy  Prágától  vont  200  km.  sugarú  körrel  a  kérdéses  terü- 
let legkedvezőbb  fekvésű  helyei  sem  érhetők  el,  Prágától  Ung- 
várig pedig  légvonalban  épen  olyan  a  távolság,  mint  Budapest  és 
Cattaro  között,  kb.  600  km.  És  a  közéjük  vont  parallel  folyó- 

völgyek  a  valóságban  hányszorosára  növelik  ezt  a  távolságot! 
Valóban  szegény  tótság  a  saját  államában  válna  csak  igazán  ha- 
tárkulivá. 

A  jövő  államalakulásai  azonban  a  kölcsönös  gazdasági 
szükséglet  összetartó  erején  fognak  felépülni.  Ha  ez  a  kölcsönös 
gazdasági  szükséglet  megvan  a  felvidék  és  a  cseh  medence  kö- 
zött, ugy  ez  esetleg  a  közlekedési  különállás  esetén  is  egy  poli- 
tikai egységbe  köthetné  a  két  területet.  Anélkül  azonban,  hogy  a 
részletekbe  belemennénk,  már  részben  kellő  világításba  kerül  e 
területek  közötti  viszony,  ha  meggondoljuk,  hogy  mindkét  vidék 
fenföldi  jellegű,  s  igy  mezőgazdasági  egymásra  utaltságuk  már 
sokkal  jelentéktelenebb,  mint  a  felvidék  és  Alföldünk  között 
Csehország  mint  iparos  állam  mindvégig  csak  gyarmatának  te- 
kintené felvidékünket,  s  a  nacionalizmus  jelszava  alatt  alighanem 
az  a  törekvés  lappang,  hogy  a  cseh  tőkének  tót  proletariátusra 
van  szüksége.  (A.  cseh  gyáriparnak  érthetőleg  szüksége  van  a  fel- 
vidék burgonyájára,  fájára,  gyapjújára,  de  ezzel  szemben  az  ipar- 
cikkek mellett  vájjon  adhatna-e  a  tótoknak  kenyeret,  sót.  s 
vájjon  a  tót  nép  nem  kényszerülne-e  vitális  szükségleteit  továbbra 
is  a  magyar  Alföldről,  akkor  már  reá  idegen  állam  területéről 
megszerezni.  A  gazdasági  szükséglet  tehát  korántsem  kölcsönös, 
s  nemcsak  hogy  nem  javítaná  meg  a  felvidéknek  a  mai  politikai 
közösségével  szemben  való  gazdasági  helyzetét,  hanem  még  hát- 
rányosabbá válna  reá  nézve.  Csehország  és  a  felvidék  között, 
dacára  külön  természeti  egységüknek,  nincs  meg  a  természet- 
határ, a  gazdasági  egymásrautaltságnak  ez  az  előfeltétele. 

Felvidékünk  és  a  cseh  medence  tehát  igen  valószínűleg 
sohasem  juthat  más  területek  nélkül  egy  politikai  közösségbe, 
illetve  a  két  terület  között  a  mainál  szorosabb  politikai  viszony  a 
földrajzi  meggondolások  alapján  alig  képzelhető  el.  De  reájuk 
nézve  kevésbbé  kedvezőtlen  geográfiai  viszonyok  mellett  sem 
foroghat  e  terület  veszedelemben  a  magyar  államra  nézve.  Az 
államok  területi  fejlődésének  iránya  ugyanis  aligha  a  nemzetiségi 
elvet  választja,  hanem  a  természetes  és  gazdasági  kiegészülés  felé 
fog  vezetni.  Ennek  a  felismerése  szülte  a  világháború  folyamán 
azt  a  geográfiai  meggondolásokon  épült  politikai  irányzatot, 
amely  hazánk  medenceegységének  délen  hiányzó  kiépítését  kí- 
vánja, valamelyes  politikai  közösséget  azon  szerb  területekkel, 
amelyek  épen  ugy  felvidékei  a  magyar  dunai  medencének,  mint 

az  északnyugati  fenföld.  Amint  a  szerbség  az  ő  fenföldi  jellegű 
államával  sohasem  hódíthatja  el  Alföldünk  déli  szakaszait,  épen 
oly  könnyű  volna  a  magyar  államnak  a  szerb  folyóvölgyeket  köz- 
lekedésileg  magához  kapcsolni.  Ezen  komoly  geográfiai  alappal 
biró  politikai  irányzat  azonban  aligha  jár  sikerrel,  még  kevésbbé 
valósulhatnak  meg  a  cseh  törekvések,  amelyek  az  ellenkezőt 
akarják,  egyik  birtokunkban  levő  felvidékünket  elszakítani.  Ha  e 
felvidéket  elveszítenénk,  az  ott  alakuló  tót  államnak  hazánkhoz 
való  földrajzi  viszonya  tökéletes  tükörképe  volna  a  geografiailag 
hozzánk  tartozó  szerb  államterületnek. 

De  még  távolabbi  perspektívában  sem  illeszthető  be  a  cseh- 
tót  állam  létesülése  az  államok  térbeli  fejlődésének  irányába.  Ez 
az  irány  a  folytonos  területi  kiegészülés  felé  mutat,  a  régebbi 
szeparatisztikus  törekvések  helyett.  Ezt  kivánja  az  emberiség  kö- 
zös fejlődése  is.  Az  államhatárok  mindmegannyi  közlekedési 
gátak,  amelyek  kultúrákat,  anyagi  és  szellemi  kultúrákat  válasz- 
tanak el.  Ha  e  választóvonalak  a  természetes  közlekedési  gátakra, 
a  hegyláncokra  és  a  tengerpartra  esnek,  az  igy  előidézett  helyzet 
sokkal  kedvezőbb  az  egész  emberiség  kulturáis  fejlődésére, 
mintha  természetes  közlekedési  gátak  mellett  még  mesterséges  - 
gátakat,  politikai  határokat  vonunk  oly  területek  között,  melyeket 
az  emberiség  számára  a  természet  egységessé  tett.  Ezért  lehetet- 
len az  Alföld  északi  dombjain  végig  egy  politikai  választóvonal 
megvonása.  A  cseh-tót  állam  megalakulásával  a  területi  felapró- 
zódás  felé  való  retrográd  fejlődés  nyilvánvaló  a  következő  szám- 
beli adatokból.  Hazánk  mai  területe  325  ezer  km2.  Ezzel  szemben 
a  cseh-tót  állam  hozzávetőleges  számítással  117  ezer  km2  terje- 
delmű volna,  amelyből  a  mai  Csehországra  51.948  km2,  Morva- 
országra 22.231  km2,  a  magyar  vármegyékre  42.836  km2  esne. 
Mig  tehát  az  igy  alakult  uj  állam  Portugáliánál  alig  valamivel 
volna  nagyobb,  s  Románia  terjedelmét  sem  érné  el,  s  minden- 
képen a  kis  államok  számát  szaporítaná,  hazánkat  is  azok  sorába 
sülyesztené  s  Ausztriát  is  elemeire  bontaná.  Az  államterületek 
fejlődése  idején,  ma,  mikor  Naumann  Középeurópájáról  oly  sokat 
beszélnek,  ez  csak  retrográd  lépés  volna. 

Az  utópikus  «nemzeti  állam»  egyébként  sem  illeszkedhetne 
be  az  államok  területi  fejlődésének  vonalába.  Ma  minden  had- 
viselő állam  a  tengerhez  való  jogaiért,  a  tengerre  való  szabad  ki- 
jutásért küzd.  Enélkül  nem  lehet  elhelyezkedni  az  államok  jövő 

gazdasági  versenyében.  Ma  az  euórpai  államok  közül  csupán 
Svájc  és  Szerbia  nélkülözik  a  tengerpartot.  így  Csehországnak 
Ausztria,  felvidékünknek  a  magyar  állam  keretében  szintén  van 
kijárata  a  tengerre.  Az  uj  állami  alakulás  tökéletesen  belföldi  jel- 
legű lévén,  csak  szaporítaná  a  kellő  gazdasági  elhelyezkedést  nél- 
külöző államok  sorát.  A  tengerre  való  kijutás  csak  az  Elbe,  vagy 
a  Duna  vonalán  volna  számukra  lehetséges,  e  két  folyam  pedig 
Németország  és  hazánk  kezében  lévén1),  az  iparos  cseh  állam 
gazdasági  függetlensége  igen  problematikussá  válhatna. 

Rövid  elmefuttatásunknak  nem  lehet  célja  ezen  államala- 
kulás geográfiai  lehetetlen  voltának  minden  részletét  megvilágí- 
tani. E  néhány  szempont,  amelyet  itt  felvetettünk,  elégséges  an- 
nak igazolására,  hogy  a  történelmi  jogok,  közjogi  nehézségek, 
stb.,  az  emberi  szellem  által  teremtett,  tehát  az  emberi  akarat 
által  le  is  győzhető  nehézségeken  kivül  egy  ily  államalakulásnak 
oly  térbeli  akadályai  is  vannak,  amelyeket  a  nemzeti  eszme  alig 
hidalhat  át,  még  ha  egységes  nép  vágyából  fakadna  is. 

*)  L.  erre  vonatkozólag  Dr.  Fodor  Ferenc:  A  Duna— Fekete-tengeri  köz- 
lekedési kapcsolatok.  (A  Tenger,  1918.  évf.  II.  füzet.) 


A  nagyszebeni  csata  és  a  honvédek.1) 

Irta:  Szádeczky  K.  Lajos. 


Az  isteni  gondviselés  különös  kegyelméből  szemtanuja  lévén  a 
nagyszebeni  csatának,  elmondani  kivánom  a  nagyszebeni  3 — 4  napos 
ütközet  vázlatos  történetét  s  méltatni  az  ott  harcolt  honvédek  fő-fő  sze- 
repét és  érdemeit. 

Az  erdélyi  I.  hadsereg  Kolozsvárt  székelő  parancsnokának,  Arz 
Arthur  vezérezredesnek  kitüntető  szívességéből  engedélyt  kaptam  a  két 
harcvonal  közt  lévő  Nagyszebenbe  menni.  1916  szeptember  24-ikén  in- 
dultam el  Kolozsvárról  hadi  autón. 

Utunk  Tordán,  Enyeden,  Tövisen  át,  majd  a  Nagyküküllő  men- 
tén vezetett  szép  őszi  napon,  zúzmarás  csipős  hidegben.  Útközben  szé- 
kely menekülők  karavánjaival  találkoztunk,  akik  apró  lovaikkal,  tarka 
székely  szőttesekkel  borított  szekereikkel  a  hontalanság  útját  rótták 
már  hetek  óta,  mint  hajléktalanná  vált  népvándoriák.  Közben  óriási 
marhacsordákkal  találkoztunk:  Tordán  túl  a  dicsőszentmártoniakkal 
(500  darab),  Tövisen  túl  a  medgyesiekkel  (800),  Balázsfalvánál  a 
segesváriakkal  (700),  alább  az  udvarhelyiekkel  (600).  Katonák  hajtot- 
ták, gazdákkal,  pásztorokkal  vegyesen. 

A  szomorú  kép  a  Szászföldön  derűsebbé  vált,  a  szászok  a  Küküllő 
völgyéből  és  a  Királyföld  északi  részéből  nem  igen  menekültek,  sőt 
vigan  folyt  a  szüret,  törték  a  törökbuzát  s  emelkedett  volt  a  hangulat, 
mert  immár  megjöttek  a  várva-várt  katonák:  honvéd  és  német  csapa- 
tok s  nehéz  ágyuk  hosszú  sora  vonult  az  országutakon.  Falkenhayn 
IX.  offenziv  hadserege  készült  a  támadásra. 

Mikeszászán  az  állomáson  épen  német  ágyukat  szedtek  le  a  vo- 
natról. Kérdeztem,  hogy  milyen  kaliberűek?  A  német  tiszt  azt  felelte, 

*)  Nagyszebenben,  az  ott  felállítandó  honvédszobor  javára  1918.  febr.  15-én  rendezett  iro- 
dalmi estélyen  és  Kolozsvárt  márc.  16-án  az  Erd.  Írod.  Társaságban  tartott  felolvasás. 

«darf's  nicht  sagen».  21-esek  mondám,  eleget  láttam  a  harctéren!  «Er- 
raten  darf  man's»,  válaszolta  mosolyogva.  Később  is  láttam  őket  Nagy- 
szebennél,  majd  Brassón,  amint  az  állomástól  a  Tömösi  szorosban  me- 
nekülő oláhokat  lőtték.  Berta  és  Emília  volt  kettőnek  a  becéző  neve.  • 

Amint  Kisselykre  értünk,  ezt  a  csinos  kis  szász  városkát  öröm- 
mámorban találtuk.  Német  katonákkal  volt  tele,  a  76-ik  hadosztály 
vitézeivel.  Szivrepesve  ünnepelték  őket.  Vasárnap  délután  lévén,  a  nép 
apraja,  nagyja  a  piactéren  volt.  A  mi  autónkat  is  feltartóztatták,  körül- 
vettek, kérdezősködtek;  az  asszonyok,  lányok  szőlővel,  a  férfiak  borral 
kedveskedtek.  Alig  szabadulhattunk  a  körülrajongó  néptömegből.  A 
végén  a  lelkes  szász  menyecskék  almazáporral  ostromolták  meg  tova- 
robogó autónkat.  v 

Nagyselyken  az  evang.  iskola  előtti  téren  az  58.  német  tüzér  ezred 
zenekara  játszott.  A  község  népe  lelkesülve  hallgatta.  így  ünnepelték 
az  oláh  betörés  negyedik  heti  napfordulóján  a  felszabadulás  biztató 
reménységét. 

Mi  siettünk  aznapi  végcélunk  Vízakna  felé,  ahova  este  sötétben 
érkeztünk  meg. 

Ott  székelt  az  51.  honvéd  gy.  hadosztály  parancsnoksága,  ahová 
nyilt  parancsunk  szólt.  Megállva  a  kincstári  fürdő  főépülete  előtt,  ott 
a  főparancsnokság  irodájában  b.  e.  Tanár ky  Béla  vezérőrnagyot  (Ta- 
kátsy  György  őrnagy  vezérkari  főnök  és  Nyiry  László  százados  társa- 
ságában) térképre  hajolva,  gondolatokba  mélyedve  találtuk.  Csak  akkor 
pillantott  fel,  mikor  bemutatkozva,  régi  ismeretségünk  emlékei  a  jelen- 
ből a  múltba  varázsolták  vissza.  Merengésünk  nem  soká  tarthatott,  mert 
egyre  szólt  a  telefon  s  a  lázas  előkészületekből  én  is  megtudtam,  hogy 
nagy  nap  előestéjén  állunk:  másnak  kezdődik  a  mi  támadásunk. 

<.(Épen  jókor  érkeztél  —  mondta  egyik  vezérkari  barátom  —  hol- 
nap kezdődik  a  tánc  (t.  i.  a  nagyszebeni  csata),  nagy  meglepetés  lesz, 
mert  hátul  be  van  kötve  a  zsák.)>  Akkor  csak  sejtettem,  később  tudtam 
meg  e  képletes  mondás  mélyebb  értelmét:  a  Vöröstoronyi  szoros  el- 
zárását. 

Mert  a  gondosan  előkészített  haditervnek  (mint  most  már  általá- 
nosan tudva  van)  az  volt  a  csattanója,  hogy  egy  bajor  alpesi  hadtest 
Krafft  von  Delmensingen  tábornok  vezetése  alatt  (Zsinnáról  ki- 
indulva) a  Szebeni  hegységen  át  a  hátába  kerül  az  oláh  hadaknak  és 
elzárja  a  Vöröstoronyi  szoros  ki-  és  bejáratát.  Ami  harmadnap  meg  is 
történt. 

Képzelhető,  mennyire  felvillanyozott,  hogy  véletlenül  épen  ilyen 
sorsdöntő  pillanatra  érkeztem  a  harctérre.  Egyelőre  azonban  ragasz- 
kodtam eredeti  tervemhez  s  engedélyt  kértem,  hogy  a  két  front  között 
Mohamed  koporsójaként  lebegő  Nagyszebenbe  mehessek.  Az  engedélyt 

megkaptam,  de  figyelmeztettek,  hogy  estére  jöjjek  vissza,  mert  akkor 
indul  meg  a  támadás,  amiből  Szeben  falai  között  vajmi  keveset  lát- 
hatnék. 

Vacsora  alkalmával  megismerkedtem  az  51.  h.  e.  tisztikarával  s 
az  ott  lévő  német  összekötő  tisztekkel  s  a  helyzettel. 

Az  51.  m.  kir.  h.  gy.  hadosztály  négy  ezrede  a  Szeben  feletti  ma- 
gaslatokon állott  az  oláhokkal  szemben,  az  Oroszcsür,  Kiscsür,  Vízakna, 
Nagycsür  határában  ásott  lövészárkokban.  Állott  pedig  a  300.,  301.,  302. 
és  305.  sz.  ezredekből,  melyek  ilyen  számjelzés  alatt  mint  uj  formációk 
azoknak  az  ezredeknek  kiegészítő  pótzászlóaljaiból  alakultak,  melyek 
Przemyslben  fogságba  kerültek.  Ezek  pedig  a  (2.  sz.)  gyulai,  (5.  sz.) 
szegedi  és  nagybecskereki,  (7.  sz.)  verseci  és  (8.  sz.)  lugosi  és  orsovai 
h.  ezredek  voltak.  Mióta  az  oláhok  ellen  harcolni  jöttek,  kaptak  még 
kiegészítést  a  budapesti  (1.  sz.)  és  a  kassai,  szepességi  (9.  sz.,  2  száza- 
dot), a  székesfehérvári  (17.  sz.),  a  pécsi  (19.  sz.)  és  a  nagykanizsai 
(20.  sz.  h.)  ezredekből.  Jóformán  tehát  az  ország  minden  részéből  to- 
borzott katonák  egyesültek  benne,  köztük  oláhok  is,  kiket  lassankint 
kicseréltek,  mert  nem  bizonyultak  eléggé  megbízhatóknak. 

Tüzérségükben  a  nálunk  szokásos  ütegekhez  kiegészítésül  kap- 
tak két  német  21-es  üteget  6  ágyúval. 

Érdekes,  hogy  a  mi  katonáink  sapkáikra  hátul  fehér  széles  vá- 
szonszalagot varrtak,  megkülönböztetésül  a  hasonló  szinü  oláh  sapká- 
tól, mert  előfordult,  hogy  tévedésből  egymásra  lőttek.  Amikor  előőrsi 
szolgálatból  visszafelé  jöttek,  akkor  a  sapkát  megfordítva  használták, 
hogy  a  mieink  a  fehér  szalagot  lássák. 

Az  oláhországi  katonákról  az  volt  a  közvélemény,  hogy  gyáva, 
tunya,  tanulatlan,  rosszul  lő,  nem  szívesen  támad,  a  szuronyharcot  nem 
állja,  a  lovasságtól  irtózik,  semmit  sem  tanult  a  két  évi  háborúból.  Tü- 
zérségük nagyon  gyenge,  lövéseik  csak  puffognak  cél  nélkül,  mintha  a 
hanggal  akarnának  hatni,  eredményük  semmi.  Lovaik  hitvány  gebék, 
szerszámuk  toldott-foldott  kócmadzagokból  és  rongyos  hámból  áll.  El- 
fogott járőr  lovasaiknak  olyan  hitvány  gebéjük  és  rongyos  hámszer- 
számuk volt,  hogy  olyat  nálunk  két  évi  háború  után  sem  lehet  találni. 
Szebent  ugyancsak  áhították,  de  nem  mertek  oda  bemenni.  Attól  fél- 
tek, hogy  vagy  alá  van  aknázva  az  ut,  vagy  nagyon  meg  van  szállva, 
felderíteni  nem  tudták.  300  népfelkelő  tartóztatta  fel  őket  a  város  előtt 
rögtönzött  földsáncokból.  Ezek  is  csak  szeptember  7-én  szállották  meg 
Szeben  déli  szegélyét  Kistoronytól  Szenterzsébetig.  9-ikén  visszavonul- 
tak s  az  oláhok  még  sem  mertek  bemenni  a  városba.  Járőrök  próbál- 
koztak bejutni,  azokat  a  mieink  meglövöldözték  s  visszakergették.  Te- 
hetetlen dühükben  aztán  ágyúval  lőtték  a  várost,  főként  az  állomást, 
néhány  srapnell-  és  gránát  lövést  adtak  le  a  lutheránus  templomra  s 

magánházakra.  Néhány  srapnell-lövés  a  piacon  lévő  földhitelintézet 
palotáját  érte  s  előtte  megölt  két  fiut.  Néhány  magánházat  megrongál- 
tak, de  jelentékeny  kárt  nem  okoztak.  Azt  hitték  7 — 8000  honvéd  védi 
a  várost.  Bármikor  bevonulhattak  volna,  de  nem  volt  bátorságuk.  A 
Szeben  felett  uralkodó  Gregoriberget,  sőt  a  várossal  összeérő  keleti 
szomszéd  Szenterzsébet  falut  egy  izben  elfoglalták,  de  itt  mégis  ők  ke- 
rültek fogságba  mintegy  400-an.  A  kelet  felől  szomszédos  hortobágyi 
völgyben  szeptember  22-én  hétszeres  rajvonalban  támadtak  (mint  az 
oroszok)  szoros  sorokban,  ugy  hogy  közel  ezer  esett  el  gépfegyvereink- 
től a  két  raj  vonal  között. 

A  mieinknek  igy  Szebenben  volt  idejük  a  raktárakat  kiüríteni. 
Páncélvonat  ment  be  esténként  s  milliónyi  értéket  mentettek  meg. 

Ezeket  hallva,  annál  inkább  vágytam  látni  Szebent  s  az  ottani 
állapotokat. 

I.  A  szebeni  harc  nyitánya.  (Szept.  25.) 

Szeptember  25-ikén  kora  reggel  indultunk  autónkon  az  érdekes 
és  kalandos  útra.  Amint  Kiscsürt  elhagytuk,  pár  száz  lépésnyire  elértük 
a  mi  raj  vonalunkat.  Az  országút  mellett  egy  dombon  egy  ütegünk  volt 
felállítva,  hol  egy  percre  megállapodtunk.  Az  üteg  parancsnoka  figyel- 
meztetett, hogy  ne  sokáig  időzzünk  ött,  mert  épen  szemben  állunk  a 
Nagyszeben  felett  a  Gregori-hegyen  álló  oláh  ágyukkal,  amelyek  nem- 
rég is  leadtak  rájok  néhány  lövést  s  a  gépkocsink  megett  az  országút 
martján  tátongó  tölcsér  attól  származik. 

A  nem  épen  kellemes  újságot  hallva,  teljes  gőzzel  iramodtunk  és 
tettük  meg  a  még  előttünk  lévő  két-három  kilométernyi  utat,  szemben 
az  oláh  ágyukkal,  a  teljesen  néptelen  országúton  le  Szeben  felé. 

A  város  végén  gyerekek  hintáztak  s  vigan  hancúroztak,  mint  béke 
idején,  de  bent  a  város  néma  és  kihaltnak  látszott,  éles  ellentétül  a 
békeideji  élénk  forgalommal.  Csak  a  Római  Császár  és  a  Neu- 
riehrer  szálló  környékén  volt  némi  sürgés-forgás,  hol  a  szebeni  előzár- 
latot  és  a  kiürítést  védő  népfelkelő  zászlóalj  parancsnoksága  székelt. 

Szebenben  az  ott  időző  bécsi  és  budapesti  ujságirók  azzal  a  hirrel 
fogadtak,  —  ami  a  városban  is  köztudomású  volt  —  hogy  holnap  kez- 
dődik az  offenzíva  s  ők  ott  maradnak,  hogy  onnan  nézzék  a  támadást. 
De  másként  történt.  Délben  kapták  a  rendeletet  az  51.  h.  gy.  e.  pa- 
rancsnokságától, hogy  két  óráig  hagyják  el  a  várost  és  utazzanak  vissza 
Kolozsvárra. 

Én  napközben  látogatásokat  tettem  s  megnéztem  az  oláh  ágyúzás 
okozta  rongálásokat.  Délután  5  órakor  épen  Dörr  polgármesternél  vol- 
tam, midőn  menydörgésszerü  ágyúzás  kezdődött,  amit  a  hegyek  félkör- 
ive százszorosan  visszhangoztatott.  A  polgármester  meghatottan  mon- 

dotta,  hogy  megszólaltak  az  ágyuk,  melyek  eldöntik  a  város  sorsát,  bár 
csak  kárt  ne  szenvedne  az  ő  szép  városuk.  A  harcok  Szeben  körül  fog- 
nak folyni  s  igy  a  város  nem  fog  kárt  szenvedni,  —  jegyeztem  meg  erős 
bizalommal. 

Este  hat  óra  után  indultunk  a  Vizakna  felé  vezető  legrövidebb 
mezei  uton.  Amint  a  városból  kiértünk,  felséges  szép  tüzjátékban  gyö- 
nyörködhettünk. A  nagycsüri  németek  s  a  mi  közeli  lövészárkaink 
ágyuütegei  lőtték  a  Szeben  felett  emelkedő  Gregori-hegyet.  Ugy  képzel- 
tük, hogy  a  kiscsüri  és  vízaknai  ágyúgolyók  épen  fejünk  felett  repül- 
nek át  az  ellenségre  s  azokéi  vissza.  Nem  sok  időnk  volt  azon  töpren- 
geni, hogy  valamelyik  lövés  rövid  ne  legyen  s  kocsinkat  találja;  midőn 
közvetlen  közelünben  megindult  Nagycsür  felől  a  gyalogsági  támadás 
s  a  puskalövések  ropogása  kisértetiesen  hallatszott  közelünkben  s  ki- 
villanó tüzük,  mint  röpködő  Szent  János  bogarak,  világították  meg  a 
sötétedő  estét.  Hátunk  mögül  viszont  az  oláhok  lőttek  s  világító  pisz- 
tolyaik hosszú  ivben  leszálló  fénycsóvái  keresték  az  előrenyomuló  hon- 
védeket s  németeket  s  lőtték  az  előrenyomuló  támadók  sorait.  Ott  a 
76.  német  hadosztály  harcolt  s  a  hozzájuk  beosztott  302.  honvéd  gya- 
logezred Mierka  ezredes  személyes  vezérlete  alatt. 

Felséges  szép  harci  látványosság  volt;  de  azért  a  mellettünk  el- 
vágtató trénlovasokkal  együtt  örvendtünk,  mikor  ép  bőrrel  kint  voltunk 
a  remek,  de  kevésbbé  barátságos  tűzijáték  köréből. 

A  vízaknai  magaslat  aljába  érve  az  útszélen  letelepedve  és  vacso- 
rázva találtunk  egy  másik  honvéd  ezredet  (a  305.  sz.)  Eölbey-Thyll  ezre- 
des dandárparancsnok  és  a  budapesti  születésű  Hausmaninger  alezredes 
vezetése  alatt.  Feladata  volt,  hogy  még  az  este  Szebenbe  vonuljon  és 
szállja  meg  a  város  előtti  állásokat,  felváltandó  az  ottani  népfelkelő 
zászlóaljakat.  Amint  a  magaslat  élire,  az  507  méteres  dombra  felértünk 
s  visszapillantottunk  Szeben  felé,  a  harci  zaj  már  elcsendesedett  s  Víz- 
aknán a  honvéd  hadosztálynál  azzal  fogadtak,  hogy  a  Gregori-hegyet 
immár  elfoglalták  a  mieink  s  Szebenbe  bevonultak  honvédeink. 

Este  lázas  előkészületek  folytak  Vízaknán  a  másnap  kezdődő  csa- 
tára. Az  éjszaka  is  nagyon  mozgalmas  volt.  Magyar  katonák  vonultak 
át  vidám  énekléssel,  majd  német  gyalogság  és  tüzérek  ágyukkal  és  ne- 
héz társzekerek  tompa  dübörgése  rázta  meg  szállásunk  (a  Villa  Anna) 
falait. 

II.  A  nagyszebeni  harc  első  napja.  (Szept.  26.) 

Szeptember  26-án  kedden  hajnalban  öt  órakor  rettenetes  ágyú- 
dörgés riasztott  fel.  Csak  ugy  rengett  a  ház  fala  és  rezegtek  az  ablak- 
táblák. Megszólaltak  az  összes  ágyuk  a  dombéleken  a  szebeni  völgy- 
katlanban, Orláttól  a  Gregori-hegyig  s  azon  túl  Porumbákig.    A  sze- 

beni  hegyek  és  a  fogarasi  havasok  százszoros  visszhangja  felelt  reá  s  az 
egész  völgykatlan  zúgott,  morajlott,  menydörgött,  mintha  a  végitélet 
harsonái  hirdették  volna,  hogy  elérkezett  a  «díes  irae,  dies  í//a»:  a  meg- 
torlás, a  bosszúállás  nagy  napja. 

Megértettem,  hogy  mit  jelent  a  hallott  jóslat,  hogy  ^egyszerűen 
ki  fogjuk  lőni  őket  és  megsemmisítjük  a  betörőket!)) 

Pillanat  alatt  talpon  volt  mindenki  a  hadosztálynál.  Előállottak  a 
gépkocsik,  fogatok  és  lovak  és  siettünk  a  kijelölt  állásokra.  A  vezérkar 
indult  a  Vizakna-szebeni  ut  középpontján  emelkedő  dombélre  (az  507-es 
magaslatra),  én  néhány  tiszttel  a  közeli  513-as  magaslatra,  honnan  min- 
dent jól  láthattunk. 

Alattunk  terült  el  két  kilométer  távolságban  a  szorongatott  város 
(mögötte  két  német  üteggel) ;  oldalt  nyugatra  a  mi  honvéd  katonaságunk 
(mögöttük  menydörgő  ágyuütegekkel)  várt  a  sorsdöntő  jelenet  végsza- 
vára. Távolabb  nyugatra  a  hegyek  aljában  a  187.  porosz  hadosztály,1) 
keletre  a  Gregori-hegyen  bajorok  és  honvédek.  Azon  túl  gróf  Schmettow 
lovasdandára  a  Hortobágy  völgyén  túl,  az  Olt- völgy  északi  dombvidékén 
állott  őrt.  Mindnyájunkkal  szemben  pedig  a  szebeni  hegyek  és  a  foga- 
rasi havasok  csúcsai  ragyogtak  az  őszi  napfényben:  Szeben  irányában  a 
Szurul,  a  Gregori  vonalában  a  Negoj,  tovább  keletre  a  fogarasi  többi 
hegycsúcsok  alkottak  remek  keretet  a  hadak  istenének  titáni  színjáté- 
kához. E  hegyóriások  nem  akarván  néma  szereplőkül,  csak  kulisszául 
szolgálni,  szintén  beleszóltak  a  koncertbe:  az  ágyuk  szavára  mint  kórus 
visszafelelgettek.  Az  egész  völgykatlan  zúgott,  morajlott,  menydörgött, 
mint  viharban  a  tenger.  Idegfeszítő,  isteni  szinjáték  volt. 

Midőn  kilátó  pontunkra  érkeztünk,  két  oláh  falu  a  szebeni  hegy- 
ség aljában,  Guráró  és  Poplaka  lángban  és  füstfelhőben  állott.  Ezek  a 
betörő  oláhokat  tárt  karokkal  fogadták,  marháikat  készségesen  elibök 
hajtották  s  nyugati  főtámaszpontjukul  szolgáltak.  A  német  ágyuk  ha- 
mar végeztek  velük:  egyszerűen  kipörkölték  őket.  Majd  felvonultak  a 
felettük  emelkedő  hegyhátakra  s  onnan  lőtték  oldalba  a  popláka-sze- 
beni  erdőben  lévő  erős  állásaikat. 

A  mi  ágyúink  a  németekével  vegyest  Oroszcsür  és  Keresztény- 
sziget  között  állottak  fel  és  gránát-  meg  srapnelltüzzel  árasztották  el  az 
alattuk  lévő  erdők  rejtekében  lappangó  oláhokat.  Itt  legelső  előretolt 
táborhelyük  a  Dreispitzwald  volt,  a  szeben — alvinci  vasútvonal  alatt. 
(Szebentől  2 — 3  kilométernyire,  a  Jungerwald  felett.)  Ennek  szóltak  az 
első  tűzhányó  lövedékek,  melyek  füstfelhőkkel  borították  el  a  fák  ko- 

l)  Ennek  erdélyi  hadműködését  megírta  és  szép  képekkel  kiadta  Franz  Rakowsici  Divlsions- 
pfarrer:  Die  Kámpfe  einer  preussischen  Infanterie  Division  zur  Befreiung  von  Siebenbürgen. 
Berlin,  1917.  A  mi  hadainkról  keveset  szól. 

rónáját.  Amig  a  tüzérségi  előkészítés  folyt,  addig  a  honvédek  a  Szeben- 
nel  nyugaton  szomszédos  Kistoronyban  készülődtek  a  támadásra. 

Mi  a  vizaknai  dombokról  tábori  látcsővel  figyeltük,  a  német  tü- 
zérségi megfigyelők  a  szebeni  g.  kel.  templom  tornyából  gyönyörködve 
nézték,  miként  vonul  elő  a  honvédek  sötét  raja  Kistoronyból  a  puszta 
mezőn  át  a  füstölgő  erdő  felé,  mindig  közelebb  és  közelebb,  mint  höm- 
pölygő áradat,  melyet  láthatatlan  erő  hajt  előre.  «Ihre  brave  Honvéd 
greift  den  Dreispitzwald  an»,  mondta  a  német  megfigyelő  tiszt. 

Az  ellenség  hiába  próbált  védekezni;  a  honvédek  feltartóztathat- 
lanul  nyomultak  előre:  nagyjókai  Farkas  Vince  200.  dandára,  a  300. 
és  301.  ezred.  «Die  Heldenschar  war  in  den  Dreispitzwald  eingedrun- 
gen»,  irja  a  szemtanú  Petricek.1)  Az  oláhok  eszeveszetten  menekültek 
az  erdőből  s  rohantak  át  a  puszta  mezőn,  az  ágyuk  megsemmisítő 
kereszttüzétől  pusztítva.  Vad  és  kétségbeesett  rohanással  a  szomszédos 
Jungerwaldban  kerestek  menedéket. 

Az  ágyuk  most  mindenfelől  megszólaltak  és  szórták  a  tűzesőt  a 
Jungerwald  fái  közé.  A  srapnellek  mint  apró  bárányfelhők  egymásután 
pattantak  fel  a  sötét  lombok  felett,  a  gránátok  törték,  tépték  az  ágakat 
s  nemsokára  egész  füsttenger  borította  be  a  sötétlő  erdőt. 

Azalatt  a  honvédek  átgázoltak  a  Dreispitzwaldon  s  utánuk  nyo- 
multak a  futó  oláhoknak,  át  a  puszta  mezőn,  mintha  csak  hadgyakor- 
laton parádéznának,  nem  törődve  az  ellenség  golyózáporával.  A  német 
szövetségesek  szivrepesve  nézték  rettenthetetlen  bátorságukat,  amint 
—  Petricek  szavaival  élve  —  «die  Bravsten  der  Braven  stürzten  todes- 
mutig  mit  den  Bajonetten  auf  den  Gegner  und  verschwanden  im 
Gehölz.» 

Ez  az  erdő,  a  szebeniek  sétateréhez  csatlakozó  Jungerwald  volt 
az  oláhok  legjobban  kiépített  táborhelye,  háromszoros  drótakadályok- 
kal, lövészárkokkal,  földsáncokkal  s  ágyutelepekkel  megerősítve.  Innen 
fenyegették  és  szorongatták  heteken  át  a  szászok  fővárosát.  Ezt  véde- 
niük kellett  körömszakadtáig.  Védték  is  teljes  erővel  és  elszántsággal. 
Ellentámadást  intéztek  a  benyomuló  honvédek  ellen  gázbombákkal, 
kézi  gránátokkal.  Pillanatnyi  sikert  el  is  értek  vele.  A  honvédek  roha- 
mát feltartóztatták. 

E  válságos  pillanatban  a  nehéz  mozsarak  vették  át  a  szót.  Rette- 
netes golyózáport  zúdították  az  erdőre.  Mintha  a  poklok  összes  ördö' 
gei  szabadultak  volna  fel,  ugy  tombolt  a  vihar,  a  tűzeső,  mely  százados 
fákat  döntött  le  tövestől,  tűzhányót  csinált  a  földből  s  elpusztított  alat- 
tok  mindent  élőlényt. 

A  honvédek  megállottak,  sorakoztak  s  újra  támadtak.  Ropogtak 

J)  Um  Hermannstadt.  Eine  Zeitbild  aus  der  rumánischen  Invasion.  Nagyszeben,  1917. 

a  puskák,  szóltak  a  gépfegyverek  s  a  honvédek  feltűzött  bajonettel 
rohantak  újra  az  erdőbe.  A  csatazaj  messze  elhallatszott,  szívszorongva 
lestük  az  eredményt ...  Az  oláhok  ellenállása  megtörött  s  a  honvédek 
diadalujjongással  nyomultak  be  utánuk  az  erdő  szegélyébe. 

«Die  Heldenschar  brach  den  letzten  Wiederstand  und  schuf  sich 
und  kommenden  Geschlechtern  ein  unvergángliches  Denkmal  ihrer 
Pflichttreue  und  ihrer  Liebe  zu  dem  Heimatland!»  —  irja  Petricek. 

Mire  a  nap  leáldozott,  a  Jungerwald  északi  szegélye  a  honvédek 
hatalmába  került,  kik  a  kivívott  állásból  egy  talpalatnyit  sem  enged- 
vén vissza,  ott,  az  ellenség  közelében  töltötték  az  éjszakát. 

Amig  ezek  Szeben  mellett  nyugatra  a  központban  történtek:  a 
várostól  keletre  a  Gregori-hegy  tájékán  is  folytak  a  harcok.  A  mieink 
támadásba  mentek  át  itten  is;  ugyancsak  ropogtak  a  puskák  s  robban- 
lak a  gránátok.  Bajorok  és  honvédek  viaskodtak  ott  a  magaslati  állá- 
sokért. Az  oláhok  Bongárdon  és  S ellenbergen  szívósan  tartották  ma- 
gukat. Sőt  a  románok  ellentámadást  intéztek  a  76.  német  hadosztály 
ellen,  melynek  jobbszárnyán  a  302.  honvéd  ezred  harcolt.  Parancsnokuk 
a  hős  Mierka  Alfréd  ezredes  személyesen  állt  az  élükre,  puskát  raga- 
dott és  ugy  verték  vissza  az  oláhok  támadását.  A  mi  ágyúink  erősen 
lőtték  őket,  de  a  döntés  másnapra  maradt. 

Még  odébb  keletre  a  Hortobágy-völgyében  gróf  Schmettow  nagy- 
részt magyar  huszárokból  álló  lovasdandára  előnyomult  az  Olt-völgy 
északi  szegélyén  álló  magaslatokra  s  zárótüzzel  árasztotta  el  a  fogarasi 
völgyet  Felektől  Árpásig.  Srapnellfelhők  pattantak  fel  a  kéklő  hegyek 
alján  s  gránátszilánkok  röpködtek  a  távoli  völgy  ölén,  hogy  elzárják 
a  menekülés  és  segédhadak  útját. 

A  nyugati  szárnyon  azalatt  a  német  szövetségesek  187.  hadosztálya 
Szelistye  és  Orlát  felől  fölhatoltak  a  Resinár  felett  emelkedő  Szebeni 
hegység  magaslataira,  onnan  elűzték  s  nyugat  felől  bezárták  a  szebeni 
völgyben  táborozó  oláh  hadakat.  A  Hohe  Ftinne  felé  a  hegyekbe  mene- 
külő oláhokat  rettenetes  srapnellzáporral  üldözték  késő  estig.  A  Sze- 
beni hegység  egyik  magas  csúcsa  a  felette  felrobbanó  srapnellfelhőktől 
ugy  nézett  ki,  mint  egy  füstölgő  tűzhányó.  Az  esti  szürkületben  lát- 
ható volt,  amint  az  avar  a  Jungerwald  előtt  meggyuladt.  A  Szebeni 
hegyekben  is  négy-öt  helyen  égett  az  erdő. 

A  völgy  ölén  is  mind  sűrűbben  lobbantak  ki  a  tüzfények,  mint 
Szent  János  bogarak  a  sötét  éjszakában.  A  legrémesebb  volt  azonban 
a  két  oláh  falu  égése.  A  füstfelhők  mint  óriási  pálmafák  terjeszkedtek 
felettük  az  égig  s  lobogó  lángjuk  messzire  megvilágította  a  látóhatárt. 

A  Vöröstoronyi  szoros  felől  is  tompa  ágyúdörgés  hallatszott.  Ott 
az  oláhok  már  el  voltak  zárva,  se  ki,  se  be.  Repülőink  már  napközben 
jelentették,  hogy  az  oláhok  trénje  meg  van  rekedve  a  szorosban,  nem 

lud  mozdulni  sem  előre,  sem  hátra.  Az  oláh  foglyok  is  azt  vallották, 
hogy  már  tudják,  hogy  körül  vannak  zárva  mindenfelől  s  azért  har- 
colnak oly  elszántan,  hogy  időt  nyerjenek  az  esetleges  kiszabadulásra, 
felmentő  seregek  érkezésére. 

Közvetlen  alattunk  Szeben  felett  a  város  végén  késő  estig  műkö- 
désben állott  egy  2 l-es  német  üteg,  tüzvillámokat  szórva  az  ellenségre. 
Fellobbanó  fénye  után  csak  egy  félperc  múlva  hallatszott  a  lövés 
hosszan  elnyúló  hangja  s  másfél  percig  tartott  utána  a  hegyek  vissz- 
hangja. 

Késő  este  csendesedett  el  csak  a  harci  zaj  s  visszatérve  Vízaknára, 
kicseréltük  élményeinket  és  a  hadosztálynál  összefutó  jelentésekből 
megállapíthattuk  a  napi  események  fennebb  összegezett  végeredményét. 

örvendetes  volt  hallani,  hogy  a  mi  honvéd  hadosztályunkból  a 
harcban  szerepelt  sok  ezer  emberből  a  veszteség  elenyésző  csekély  volt. 

Szerencsére  az  oláhoknak  mindössze  öt-hat  ágyujuk  volt  a  Junger- 
waldban,  melyből  kettőt  szétlőttek  a  mieink  és  ugyanannyi  Sellenberg- 
nél.  Ezek  is  könnyű  ágyuk  voltak  s  rosszul  lőttek,  talán  elfogyott  a  lő- 
szerük is.  A  foglyok  vallomása  szerint  az  ott  működő  két  és  fél  had- 
osztálynak két  tábori  tüzérezrede  és  két  hegyi  tüzérosztaga  lett  volna 
mintegy  80  ágyúval.  De  kevés  életjelt  adtak.  A  kézi  harcot  azonban  fel- 
vették s  állásaikat  tartani  igyekeztek  s  igy  a  döntő  csatát  másnap  kellett 
velük  megvívni. 

III.  A  nagyszebeni  harc  második  napja.  (Szept.  27.) 

A  vízaknai  hadiszállás  korán  nyugovóra  tért,  a  vezérkar  be  sem 
jött  éjszakára,  az  507-es  magaslat  alatt  hált  egy  mezei  lakban. 

Szeptember  27-én  (szerdán)  félhétkor  dördültek  meg  az  ágyuk, 
kezdődött  a  második  felvonás.  Siettünk  elfoglalni  páholyunkat  az 
513-as  magaslaton,  hol  pár  hétig  egyik  ágyuütegünk  tanyázott  a  kuko- 
ricásban ásott  fedezékben. 

Szeben  körül  jobbra  és  balra  már  javában  folyt  az  ütközet.  A 
Jungerwald  felső  részéből  puskaropogás,  gyalogsági  harc  zaja  hallat- 
szott; az  erdő  belsejét  s  tovább  Resináron  az  oláh  állásokat  srapnellek 
pusztították.  A  Szebenből  Nagydisznódra  vezető  utat  a  temető  alatt  grá- 
nátok szántogatták.  Sellenberg  felett  sötét  füstfelhők  jelentek  meg,  a 
íöld  porzott  és  magasra  szökött  a  gránáttölcsérek  törmelékeivel. 

Ugy  látszott,  mintha  a  falut  lőnék  és  füstfelhőben  állana.  Kitűnt, 
hogy  a  gránátok  távolabb  szántják  és  túrják  a  földet  a  falu  alatt  és  Moh 
vidékén. 

Tovább  keletre  a  Cibin  feletti  dombokon  Bongárd  körül  tombolt 
a  harci  zaj,  puskaropogás,  ágyútűz  villanás.  Még  távolabb  keletre  Fo- 
garas  felől  tompa  ágyúzás  morajlott  végig  az  Olt  völgyén.  Délen  pedig 

Magyar  Figyelő.  32 

a  Vöröstoronyi  szorosban  mint  menydörgés  zúgott  és  bömbölt  a  szik- 
lák közt  visszaverődő  hangorkán. 

Mindez  a  hangmoraj  csak  nyitánya  volt  az  egyre  erősbödő  orches- 
ternek,  mely  a  déli  órákban  a  titáni  erők  orkánját  zúdította  a  szebeni 
völgyre.  A  tüzérségi  előkészítés  délben  érte  el  tetőfokát.  A  föld,  erdők, 
mezők  megremegtek  az  ágyuk  tüzétől.  Füst  és  porfelleg,  felcsapódó 
földoszlopok,  sivító  golyók  és  gránátszilánkok  röpködtek  a  levegőben. 
A  hadigépek  munkája  az  úgynevezett  tüzérségi  előkészítés  után  meg- 
indult az  emberek  küzdelme:  a  német  vitézek  s  a  honvéd  hősök  roham - 
támadása,  amely  elsöpört  maga  előtt  minden  ellenállást  s  vérbe  gázolva 
űzte,  hajtotta  a  betörők  hordáit. 

Gyönyörködve  láttuk,  hallottuk,  hogy  mi  megy  végbe  alant  a 
völgyben  szemünk  előtt,  de  a  rendszeres  összefüggést  csak  akkor  ér- 
tettük meg  teljesen,  midőn  este  a  harctérről  visszatérők  elmondták  él- 
ményeiket s  a  végrehajtott  haditerv  szálai  kibontakoztak  előttünk. 

A  második  csatanap  eseményeit  igy  összegezhetjük. 

Szebentől  nyugatra  első  feladat  volt  az  ellenség  kiverése  a  Junger- 
wald  s  a  poplákai  erdő  erős  állásaiból. 

Délelőtt  folyamán  az  ágyuk  előbb  a  Jungerwaldot  lőtték,  ahonnan 
a  tüzelést  néhány  oláh  ágyú  viszonozta.  Az  erdő  nyugati  végén  Poplaka 
mellett  volt  az  oláhok  legerősebb  állása,  az  594  m-es  Obrézsi  magas- 
laton kiépített  földvár  erőd. 

A  németek  reggel  elfoglalták  Poplakát  s  Guráró  felől  ütegeik 
megkezdték  az  erdő  lövését.  Az  oláhok  Resinár  felől  megkísérelt  ellen- 
támadását visszaverték.  A  mi  ágyúink  is  mind  előre  mentek  Keresztény- 
szigetig, a  Dreispitzwald  mögé,  Kistorony  határába  s  kettős  sorban  fel- 
állva megkezdték  a  tüzelést.  A  döntő  ütközetre  délben  került  a  sor. 

A  rendelkezés  szerint  12  óra  30  perckor  megkezdődött  az  u.  n. 
«hatásos  lövetés»  (Wirkungschiessen)  s  ez  egy  óra  hosszat  folyt.  Egy 
óra  múlva  «pergőtüz»  jelleget  öltött.  Tiz  percig  tartott  ez  a  rémes  tűzeső 
s  még  öt  percig  minden  ágyú  « egyes  tüzet))  adott,  azaz  annyit  lőtt, 
amennyit  csak  birt.  Hallani  is  rettenetes  volt,  kiállni  lehetetlen.  Műkö- 
dött pedig  három  felől  több  mint  száz  ágyú  (fele  a  mienk,  Mattanovich 
h.  tüzérezredes  parancsnoksága  alatt),  ötnegyed  óra  alatt  leadtak 
8 — 10.000  lövést,  8,  10,  15,  21-es  kaliberű  ágyukból.  Minden  négyszög- 
méterre  jutott  legalább  egy-egy  lövés,  ami  elpusztított  azon  a  területen 
minden  élőlényt,  amely  nem  menekült. 

Az  erdő  füstfelhőbe  borult,  a  fák  alig  látszottak.  Ehhez  foghaló 
ágyutüzet  keveset  produkált  e  világháború. 

Midőn  az  ágyuk  feladatukat  elvégezték,  a  német  gyalogság  táma- 
dásra indult  Poplakáról.  Minden  ellenállás  nélkül  foglalták  el  az  Obrézsi 
magaslatot;  nem  volt  aki  védekezzék.  Mindössze  vagy  száz  félholt  ke- 

rült  a  187.  német  hadosztály  fogságába.  Két  órakor  miénk  volt  az 
Obrézsi. 

Egyidejűleg  a  honvédek  végleg  megtakarították  a  Jungerwaldot, 
ahonnan  most  eszeveszetten  menekült  az  oláh  Kis-  és  Nagydisznód  irá- 
nyában. Azok  a  srapnell-  és  gránátlövések,  melyeket  a  nagydisznódi 
útra  irányítva  láttunk,  ezeknek  a  menekülőknek  szóltak  bucsu  üdvöz- 
letül. 

* 

Amig  ezek  jobbszárnyunkon  történtek:  a  balszárnyon  is  kemény 
küzdelem  folyt  Szeben  délkeleti  szomszéd  községei:  Bongárd  és  Sellen- 
berg  birtokáért. 

Laczay  Gyula  h.  főhadnagy,  aki  a  csatában  egy  századot  vezetett, 
igy  beszélte  el  (este  Vizaknán)  az  ütközet  lefolyását: 

Szeben  előtt  a  csata  8  óra  után  kezdődött.  Balszárnyon  honvédek 
és  németek,  jobbra  tőlük  a  305.  h.  gyalogezred  egy  zászlóalja  harcolt. 
Másfél  órai  tüzérségi  előkészítés  előzte  meg  a  gyalogsági  támadást. 
Szebenből  és  Szenterzsébetről  lőtték  az  ágyuk  az  oláhokat,  kik  a  Cibin 
folyó  felett  a  bongárdi  magaslatokon,  a  falu  mellett  és  Sellenberg  kör- 
nyékén állottak. 

Tiz  óra  tájon  megindultak  a  németek  Szenterzsébet  s  a  Gregori- 
hegy  felől  a  magaslatokon  —  és  Szeben  délkeleti  szögletéről  a  Cibin 
völgyében.  Az  oláhok  Bongárd  előtt  Bukátánál  erős  ellenállást  fejtettek 
ki;  volt  ott  néhány  gépfegyverük,  amelyek  serényen  dolgoztak,  de  a 
támadást  'feltartóztatni  nem  birták. 

A  honvédek  ugyanakkor  a  szebeni  kaszárnyák  s  a  Haller-rét  tájé- 
káról indultak  támadásra  a  németekkel  kapcsolatban.  Ezek  a  305-ös 
honvédek  voltak,  kik  a  vasút  vonalától  a  nagydisznódi  műutig  harcol- 
tak. Azon  túl  nagyjókai  Farkas  Vince  alezredes  hires  dandára,  a  300.  és 
301.  ezredből  álló  200.  h.  gy.  dandár  harcolt,  amelyik  a  Jungerwaldot 
megtisztította  s  amelyik  később  Brassó  bevételénél  s  a  predeáli  harcok- 
ban annyira  kitüntette  magát.  A  honvéd  csapatok  a  katonai  gyakorló- 
téren haladtak  előre,  hol  az  oláhoknak  erős  állásaik  voltak,  de  ezeket 
feladták,  csak  kisebb  csapatot  hagytak  hátra  fedezékül.  Ezek  erős  tüzet 
kapván,  visszavonultak,  illetőleg  kiverettek.  A  puskaropogás  élénken 
hallatszott  a  vízaknai  dombokra  is.  Makacsabb  ellenállást  fejtettek  ki 
Sellenbergen,  melyet  erős  utcai  harcok  után  foglaltak  el  egy  óra  tájon. 
A  kivert  ellenséget  ágyútűz  üldözte  és  pusztította.  A  honvédek  nem  is- 
mertek velők  szemben  kíméletet,  foglyot  nem  ejtettek,  hanem  irgalmat- 
lanul szúrták,  vágták,  öldökölték  a  hitszegő  ellenséget.  Tisztjeik  nem 
győzték  őket  dicsérni,  hogy  milyen  lelkesen,  elszántan,  haláltmegvető 
harci  készséggel  támadtak.  Nem  igyekeztek  fedezéket  keresni,  hanem 
emelt  fővel  mentek  előre,  elkeseredve,  vérszomjasán,  a  bosszúállás  ér- 

zetétől  tüzelve.  «Mínf  a  vadak  ugy  harcoltak)),  mondta  egyik  szemtanú 
tisztjök.  A  csata  hevében  annyira  elfogta  őket  a  harci  láz,  hogy  nem 
elégedtek  meg  Sellenberg  tervszerű  elfoglalásával,  hanem  azon  túl  még 
3 — 4  kilométernyire  űzték,  lőtték,  vágták,  szúrták,  mészárolták  az 
eszeveszetten  menekülő  ellenséget,  mely  déli  irányban  Talmács  felé  s 
délkeletre  a  Cibin  patakon  túl  Moh  irányában,  az  erdős  hegyoldalra 
menekült,  hol  erős  állásaik  voltak,  gépfegyverek  és  ágyuk  fedezetével. 
«Nem  lehetett  a  honvédeket  az  üldözéstől  visszatartani)),  mondta  egy 
vezérkari  tiszt.  A  falun  keresztül  menve  elfoglalták  az  ottani  ágyúállá- 
sokat, el  a  438-as  magaslatot,  az  u.  n.  Várhegyet.  Éjszakára  visszaren- 
delték őket,  nehogy  Nagydisznód  felől  hátba  támadtassanak. 

A  délközi  heves  harcok  után,  mely  Szebent  köröskörül  megtaka- 
rította az  ellenségtől,  délután  szokatlan  szélcsend  következett  be.  Az 
ágyuk  hallgattak,  a  gyalogság  pihente  napi  fáradalmait,  kötözték  és 
szállították  a  sebesülteket.  Este  hat  órakor  azonban  újra  dörögtek  az 
ágyuk  s  láttuk,  hogy  a  mieink  ugyancsak  lövik  a  Sellenbergen  túli  utat 
s  a  mohi  magaslatokat,  mely  felett  sürün  pattantak  a  srapnellfelhők  s 
vetődtek  fel  a  gránáttölcsérek. 

Viszont  ugyanonnan  az  ellenség  ágyulövései  villantak  fel  (a  hang 
csak  egy  perc  múlva  ért  hozzánk).  Félhétkor  a  félhomályban  tisztán  lát- 
ható hármas  tüzvillanásokból  azt  is  kivehettük,  hogy  három  ellenséges 
ágyú  működik  itt.  Világítópisztoly  és  gránátlövések  is  röpködnek 
Sellenbergen  túl.  Mi  történik  ott?  tűnődtünk  felette. 

Vízaknán  tudtuk  meg,  hogy  az  oláhok  Moh  felől  ellentámadást 
intéztek  a  mieink  ellen,  de  ezt  részint  ágyútűzzel,  gépfegyverrel,  részint 
gyalogsági  ellentámadással  és  puskatüzzel  visszavertük. 

És  ezzel  Nagyszeben  felszabadítása  be  volt  végezve.  Az  ellenség 
mindenfelől  visszaverve  menekült.  Az  esti  homályban  a  hegyek  alján, 
derekán,  sőt  gerince  táján  fellobbanó  tüzfények,  srapnell-lövések  azt 
is  elárulták,  hogy  a  menekülők  keresik  az  egérutat  s  a  mi  ágyúink  ezt 
nekik  előzékenyen  megvilágítják. 

* 

A  harmadnapi  (szept.  28-iki)  csata  a  Vöröstoronyi  szoros  bejára- 
tánál már  csak  a  végső  leszámolás  jellegét  öltötte,  mely  tudvalevőleg 
az  oláh  I.  hadsereg  teljes  megsemmisülésével  végződött  és  eldöntötte  az 
oláh  betörés  sorsát. 

Jól  mondja  Petricek  százados,  hogy  ez  nem  volt  egyéb,  mint  va- 
lódi «Vernichtungsschlacht,  wo  unser  deutscher  Bundesgenosse,  im 
Vérein  mit  den  heldenmütigen  Honvéd,  den  verhassten  Gegner  end- 
giltig  warf.» 

Érdekes,  hogy  a  román   hivatalos   jelentés    (mint  Bukarestben 

láttam)  mindössze  annyit  mond  a  nagyszebeni  harcról,  hogy  1.  (szep- 
tember 27.)  Szebentől  délre  erős  harcok  folynak;  2.  Szebentől  délre 
a  harcok  még  tartanak;  3.  Szebentől  délre  a  harc  nagy  hevességgel  foly; 
4.  (szept.  30.)  Szeben  alatt  csapataink  minden  oldalról  túlnyomó  számú 
ellenségtől  megtámadtatván,  a  harc  három  napig  tartott.  Csapataink 
visszaállították  a  közlekedést  dél  felé  (?),  visszavervén  az  ellenséget, 
mely  minket  az  utóbbi  irányban  támadott.  Csapataink  déli  irányban 
visszavonultak. 

Szeben  már  26 — 27-ikén  örömmámorban  úszott,  ünnepelte  a  né- 
met katonákat,  kik  a  honvédek  után  oda  bevonultak.  Vízaknán  német 
tisztek  beszélték,  hogy  a  nép  körülvette  a  Szeben  északi  szélén  működő 
ütegeket  s  felvirágozta,  tejbe-vajba  fürösztötte  a  tüzéreket,  felbokré- 
tázta,  simogatta  az  ágyukat.  Ugy  körülvették,  hogy  mikor  lőni  akar- 
tak, először  helyet  kellett  csinálni,  hogy  «Meine  Damen  und  Herren, 
bitté  Platz,  wir  müssen  manchesmal  auch  schiessen!»  Leányok  is 
sütögették  el  az  ágyút.  «Das  war  a'  Majales! '»  tette  hozzá  mosolyogva 
a  német  tiszt. 

A  németek  azt  mondogatták  csataközben,  hogy  «das  ist  ka'  Krieg, 
das  ist  a'  Manőver!*  Nekik  hadgyakorlatnak  tetszett  az  oláhok  kiverése 
a  flandriai  véres  harcok  után.  A  honvédek  azonban  élet-halál  harcot 
vivtak,  mert  az  a  haza  szent  földjéért,  exisztenciánkért  folyt.  A  német 
szövetséges  fényesen  megfelelt  fegyvertársi  hűségének;  a  zseniális  ve- 
zérletnek s  tüzérségének  nagy  része  van  a  győzelem  kivivásában;  de 
aki  egész  lélekkel,  teljes  önfeláldozással,  halálraszántan  harcolt  —  az 
a  honvédség  volt. 

A  tőlük  való  félelem  tartotta  vissza  az  ellenséget  Szeben  meg- 
szállásától, amint  a  foglyok  vallották;  a  honvédek  szállották  meg  a 
csata  előestéjén  Szeben  elővédvonalát;  ők  harcoltak  két  napig  Szeben 
közvetlen  környékén;  az  ő  vérök  öntözte  a  szebeni  határ  termékeny 
földjét;  közülük  haltak  ott  legtöbben  hősi  halált  Szeben  felmentéséért. 

Illő  ezért  (ha  decus  et  decorum  pro  patria  mori)  kegyeletben  tar- 
tani a  hősök  emlékét  és  látható  jellel  átörökíteni  jövendő  nemzedékekre 
is  azok  tiszteletét. 

Nagyszeben  s  az  ország  magát,  saját  történetét  tiszteli  meg,  midőn 
szobrot  emel  hős  védőinek,  saját  fiánknak,  testvéreinknek,  honfitár- 
sainknak. 

A  honvédszobor  azt  fogja  hirdetni,  hogy  itt  élnünk,  halnunk  kell 
s  ezt  a  drága  földet,  őseink  örökségét  megvédelmezzük  életünk  feláldo- 
zásával is! 


Mikszáth  Kálmán.1) 

Irta :  Mikszáth  Kálmánné  Maiik s  Ilona. 

Házasságunk  első  ideje. 

Házasságunk  második  napjára,  erre  a  szomorú  hétfőre  ma  sem 
tudok  fájdalom  nélkül  visszagondolni.  Délelőtt  Kálmán  kiment  a 
Tárosba  dolgait  elintézni,  én  pedig  a  szállóban  maradtam;  nem 
mondtam  meg,  hogy  a  szüleimtől  várok  táviratot,  nehogy  őt  elszomo- 
rítsam,  pedig  olyan  izgatott  voltam,  hogy"  a  legkisebb  neszre  is  össze- 
rezzentem. Merész  tettemnek  súlya  álomként  nehezedett  szivemre. 

A  déli  órákban  Juli  néni  áthozta  Budáról  a  ruháimat,  de  levelet 
szüleimtől,  vagy  táviratot  ő  sem  hozott,  és  igy  még  csüggedtebb  lettem. 

Délután  urammal  kimentünk  a  Margit-szigetre,  nekem  azonban 
ott  sem  volt  maradásom,  már  hat  órakor  haza  kivánkoztam.  A  szoba- 
leány azzal  fogadott,  hogy  egy  fél  óra  előtt  távirattal  kerestek.  Legyek 
nyugodt,  majd  nemsokára  eljön  ismét  a  távirat-kihordó. 

Én  a  nagy  izgatottságtól  csak  lerogytam  a  székre,  azt  hiszem, 
a  következő  tiz  percben,  mely  nekem  egy  pár  órának  tetszett,  a  világ 
minden  nagy  bűnösének  lelkifurdalását  éreztem.  Már  szinte  fizikai 
fájdalmat  szenvedtem,  mikor  jött  a  kihordó.  Nem  lett  volna  erőm, 
hogy  felbontsam  és  elolvassam.  Kálmán  vette  át,  igaz  hogy  rá  is  volt 
címezve.  A  háta  mögé  álltam  és  olvastam,  rövid  volt,  csak  két  sor. 
•  Mama  meghalt  kolerában,  délután  temetik.  Gyula. »  Ekkor  szembe 
kerültem  Kálmánnal  és  rémülten  néztem  fakóra  vált  arcára.  Kérdezni, 
beszélni  akartam  hozzája,  de  ő  egy  hang  nélkül  tántorogva  bement  a 
másik  szobába  és  magára  zárta  az  ajtót. 

Nem  tudtam,  mit  csináljak?  Istenem,  hogy  vigasztaljam.  Tudtam, 
hogy  az  anyját  mindenekfelett  szerette,  máskor  is  borzasztóan  le  lett 
volna  sújtva,  de  a  mostani  körülmények  között  ez  a  csapás  igazán 

')  Lásd  a  M.  F.  3.  számát. 

tragikus  volt.  Hogy  mennyire  kihatott  ez  a  szerencsétlenség  jövendő 
életünkre,  ezt  akkor  még  felfogni  sem  voltam  képes,  csak  azt  tudtam, 
hogy  uram  szenved,  és  én  nem  tudok  rajta  segíteni. 

Ugy  látszott,  csendesen  ült  a  szomszéd  szobában,  mert  semmi- 
féle neszt  sem  hallottam.  Vagy  egy  óra  múlva  kijött  a  szobából,  ugy 
meg  volt  változva,  hogy  szinte  öreg  embernek  látszott  és  a  hangja  is 
elveszett,  alig  suttogta: 

—  Ilonka!  Nekem  haza  kell  mennem . . .  Magát  abba  a  házba 
nem  vihetem  ...  Jó  lesz,  ha  itt  hagyom  pár  napra  Kovátséknál? 

—  Nem,  —  feleltem,  —  én  magával  megyek  Szklabonyára. 
Kálmán  egész  megzavarodva  rám  nézett,  és  ekkor  kinyilott  az 

ajtó  és  az  én  édes  jó  anyám  lépett  be  rajta.  Kitárt  karokkal  rohantam 
feléje,  és  mig  ő  egy  kézzel  magához  ölelt,  a  másik  kezét  Kálmánnak 
nyújtotta  és  mig  gyöngéden  beszélt  hozzája,  ő  sirva  csókolta  meg  a 
feléje  nyújtott  kezet.  Ekkor  aztán  teljes  erővel  kitört  belőle  a  sirás, 
soha  férfit  még  igy  sirni  nem  láttam. 

Később  elbeszélte  édes  anyám,  hogy  ma  reggel  Matild,  a  szoba- 
leány, a  piacról  nagyon  megrémülve  sietett  haza  és  újságolta,  hogy 
egy  szekér  állott  a  Molnár  asztalos  háza  előtt,  a  kocsit  emberek  vették 
körül,  tehát  ő  is  közel  került,  hogy  valamit  halljon.  A  kocsi  Szkla- 
bonyáról  való  volt  és  koporsóért  jött  a  Mikszáthné  tekintetes  asszony- 
nak, aki  tegnap  este  halt  meg  kolerában.  A  kocsis  rettenetes  dolgokat 
beszélt,  abban  a  nem  nagy  faluban  harminc-negyven  halott  van  egy  nap, 
két  részeges  ács  jött  át  a  szomszéd  falukból  és  azok  szüntelenül  ácsolják 
a  koporsókat;  a  plébános  betegen  fekszik,  tehát  a  szomszéd  Óvár 
községből  minden  este  eljön  a  pap  és  az  temeti  el  a  már  előre  össze- 
hordott halottakat  a  temetőben  .  .  . 

—  Hiszen,  —  folytatta  az  anyám,  —  Gyarmaton  is  borzasztó  az 
ami  történik,  de  ami  Szklabonyán  van,  az  minden  fogalmat  felül- 
halad. Most  már  mit  szándékoztok  tenni,  gyerekek?  Én  legjobbnak 
tartanám,  ha  hozzánk  haza  jönnétek  Gyarmatra. 

Kálmán  ezt  igaz  hálával  megköszönte,  de  neki,  úgymond,  muszáj 
hazamenni  Szklabonyára,  ha  már  nem  lehetett  ott  az  édes  anyja  halá- 
lánál, temetésénél,  legalább  megnézi  mi  van  az  öccsével  és  ezt  ugy 
veszi,  mintha  azt  az  édes  anyja  parancsolná.  Erre  már  az  én  anyám 
sem  szólhatott  egyebet,  mint  azt:  —  A  kocsim  Vácon  vár  reám,  mikor 
induljunk? 

—  Még  az  éjjel,  ha  lehet,  még  az  éjjel,  —  felelte  Kálmán.  így 
aztán  még  az  esteli  vonattal  kimentünk  Vácra.  Ugy  szakadt  az  eső, 
mintha  dézsából  öntötték  volna.  Anyám  félt  ilyen  időben  a  lovakat 
befogatni,  tehát  a  Kúria  vendéglőben  vártunk  hajnali  három  óráig. 
Ekkor  az  idő  kitisztult  és  elindultunk. 

Sohasem  felejtem  el  azt  az  ijedtséget,  ami  elfogott,  mikor  korán 
reggel  a  szendehelyi  temetőhöz  értünk,  amely  közvetlen  az  országút 
mellett  van.  Vagy  tiz-tizenkét  kisebb-nagyobb  gyalutlan  deszkakoporsó 
volt  egymás  mellé  téve,  a  pap  ott  állott  mellettük  és  épen  akkor  szentelte 
be  a  halottakat,  azután  az  emberek  rudakra  vették  a  koporsókat  és 
némely  sirba  kettőt  is  temettek  egymás  mellé. 

Reggel  nyolc  órakor  Gyarmaton  voltunk.  Az  édes  jó  apám 
szivesen  fogadott  minket,  egy  rossz,  egy  szemrehányó  szót  nem  szólt. 
Valószinüleg  azt  gondolta:  —  Minek  bántsam  őket?  Eléggé  rájuk 
sújtott  úgyis  a  sors  keze. 

Nővérem  beszélte  később,  hogy  a  szüleim,  de  különösen  atyám, 
mikor  az  esküvőmről  értesült,  igen  el  volt  ellenem  keseredve,  de  aztán 
amint  meghallotta  a  szklabonyai  nagyasszony  halála  hirét,  rögtön 
megenyhült  és  egy  szóval  sem  ellenezte,  hogy  anyám  értünk  jöjjön. 
—  Csak  menj,  —  mondta  szomorúan,  —  valószinü,  Mikszáth  szeretne 
most  hazajönni,  nem  akarom,  hogy  miattam  távol  maradjon. 

Mikor  ezt  elmondtam  Kálmánnak,  igen  meg  volt  hatva,  rögtön 
bement  atyámhoz  az  irodába,  hogy  ezt  neki  hálás  szivvel  megköszönje. 

Most  már  kimentünk  volna  Szklabonyára,  de  az  atyám  kocsisa 
félt  oda  kijönni,  azt  mondta,  hogy  nagy  beteg,  nem  birja  befogni  a 
lovakat.  Erre  természetesen  nem  lehetett  mit  mondani,  igy  hát  Kálmán 
kiment  a  városba  kocsit  keresni. 

A  fiakerkocsisok  rendes  helyükön  a  Zsichy-vendéglő  előtt  álldo- 
gáltak, Szklabonyáról  azonban  hallani  sem  akartak. 

—  Egy  százasért  sem  uram!  —  felelték,  —  ott  a  halál  uralkodik. 
Végre  is  valahol  egy  részeg  kocsist  felszedett  Kálmán  és  oda  hajtatott 
a  kapunk  elé.  A  szüleim  megpróbáltak  engem  visszatartani,  de  én 
határozottan  kijelentettem:  hogy  az  uramat  nem  hagyom  egyedül  a 
veszedelembe  rohanni.  Hirtelen  összecsomagoltam  és  a  kocsiba 
ugrottam. 

Szklabonya  körülbelül  másfél  órányira  fekszik  Gyarmathoz,  de 
Kálmán  annyira  hajszolta  a  kocsist,  hogy  jóval  előbb  odaértünk.  Egy 
fordulónál  hirtelen  szemünkbe  tünt  a  falu  végén  fekvő  Mikszáth  porta. 

—  Nem  füstöl  a  kémény,  —  mondta  Kálmán  szomorúan,  —  nem 
ugy  mint  máskor,  ha  engem  vártak! 

A  kocsink  befordult  az  elárvult  gazdátlan  udvarra.  Sehol  sem 
lehetett  egy  embert  látni.  A  marhák  éhen  bőgtek  az  istállóban,  csak 
az  öreg  kutya  sompolygott  élénkbe,  megnézett,  azzal  visszament  a 
szemétdombra. 

Végre  a  kertben  a  méhesben  megtaláltuk  Kálmán  öccsét,  a  tizen- 
két éves  Gyulát.  Ott  feküdt  egy  szalmaágyon  hideglelésben.  Hozzá- 
mentünk, Kálmán  összecsókolta  és  azt  kérdezte: 

—  Hogy  vagy,  Gyulka? 

—  Mama  meghalt,  —  felelte  sirva,  —  Miska  kocsis  is  meghalt, 
Apolka  is  meghalt,  és  én  ugy  félek  bent  a  házban  egyedül. 

Mi  vigasztalgattuk  a  szegény  fiút,  majd  előkerült  Kaczó,  a  másik 
kocsis  is,  aki  már  kissé  jobban  érezte  magát,  meg  a  kisebbik  szolgáló 
is,  és  ahogy  hire  ment  a  faluban,  hogy  mi  megérkeztünk,  előjött  a  hátsó 
cselédudvarból  az  öreg  juhászné  is  és  ajánlkozott,  hogy  ebédet  főz 
nekünk. 

Nem  sokat  törődtünk  mi  az  ebéddel,  de  csak  engedtük,  hadd 
töltse  kedvét  a  szegény  jó  asszony.  Ebédfőzés  közben  elbeszélte,  hogy 
hat  nap  alatt  a  falu  negyedrész  lakosa  elpusztult.  A  tekintetes  asszony 
halála  óta  azonban,  vagyis  két  napja,  már  nincs  se  halott,  se  beteg  a 
faluban,  a  kolera  átment  Óvárra. 

Délután  nagy  meglepetés  ért:  az  atyám  régi  hajdúja,  András, 
ugy  látszik,  nem  félt  a  kolerától,  mert  egy  egylovas  kocsin  az  anyámtól 
ágyneműt  hozott  nekünk  és  mindenféle  desinficiáló  szereket.  A  levél- 
ben, mely  a  hajdú  zsebéből  előkérült,  erősen  rám  parancsolt  az  anyám, 
hogy  rögtön  takaríttassak,  az  ottani  ágyneműt  hordassam  a  padlásra 
és  mihelyt  csak  lehet,  menjünk  vissza  Gyarmatra,  mert  neki  egy  nyu- 
godt pillanata  sem  lesz  addig. 

Az  ágyneműt  nagy  örömmel  vettem,  de  bizony  takaríttatni  nem 
tartottam  szükségesnek,  ragyogott  minden  a  tisztaságtól,  hiszen  sze- 
gény anyósom  már  szivszakadva  várt  minket,  minden  el  volt  készítve 
a  számunkra,  csak  ő  hiányzott,  ő  távozott  el  és  ez  volt  a  legkeservesebb. 

Este  eljött  a  jegyző,  aki  nekem  is  jó  ismerősöm  volt  még 
Mohoráról.  Ő  beszélte,  hogy  anyósom  vasárnap  délután  betegedett 
meg,  ekkor  rögtön  orvosért  mentek  Kékkőre,  de  mire  az  orvos  meg- 
jött, már  meg  volt  halva  szegény.  Hétfőn  délután  átjött  a  kürtösi  pap 
és  eltemette.  Kálmán  kissé  neheztelve  kérdezte,  hogy  miért  nem  érte- 
sítették őt  rögtön? 

—  Nem  engedte,  —  felelte  a  jegyző,  —  azt  mondta,  Istenem, 
hiszen  ma  van  az  esküvője.  És  azután,  uram,  fogalma  sem  lehet  róla, 
micsoda  világ  volt  itt?  Mindenki  elvesztette  fejét  a  nagy  rémülettől. 
Minden  háznak  megvolt  a  maga  baja,  nem  tetszett  látni,  hogy  a  ház 
sem  volt  bezárva  és  senki  feléje  se  nézett?  Nem  törődött  itt  senki 
mással,  csak  a  saját  életét  féltette.  Csak  ma  kezdünk  fellélegzeni  a 
nagy  rémületből.  Már  csak  kimondom,  —  folytatta  a  jegyző,  —  hogy 
nagy  könnyelműségnek  tartom  azt,  hogy  ilyen  korán  idejöttek  ebbe 
a  szerencsétlen  házba,  hiszen  itt  négy  kolerahalott  volt  egyszerre. 
Azért  legjobban  tennék,  ha  hozzánk  jönnének  éjjeli  szállásra. 

Mi  megköszöntük  a  szívességet,  de  nem  fogadtuk  el,  ott  marad- 
tunk a  szomorú,  üres  házban.  Többször  mondtam:  —  Kálmán,  kérem, 

szeretnék  egy  kicsit  körülnézni  és  valahogy  elhelyezkedni,  de  ő  azt 
mondta: 

—  Ugyan  minek?  Azért  mert  a  juhászné  esküdözik,  hogy  a  kolera 
átment  Ó várra,  az  azért  nem  bizonyos,  hogy  ugy  van.  Ma  vagy  holnap 
rajtunk  törhet,  minek  fáradna  hát  hiába! 

így  éltünk  mint  a  halálra  Ítéltek  vagy  nyolc  napig:  Egyszer- 
másszor  mondtam:  hogy  talán  jó  lenne,  ha  bemennének  Gyarmatra, 
de  Kálmán  hallani  sem  akart  róla.  —  Nem,  nem,  —  mondta,  —  ezt 
nem  tehetjük,  elég  fájdalmat  okoztunk  már  az  öregeknek,  nem  sze- 
retném őket  megijeszteni,  esetleg  ezt  a  szerencsétlen  betegséget  hozzá- 
juk behurcolni . . . 

Mi  úgyszólván  a  szobából  se  mozdultunk  ki,  a  temető  a  házzal 
szemben  az  országút  túlsó  oldalán  feküdött,  itt  nehéz,  sürü  párák 
szálltak  fel  reggelenként,  azért  Kálmán  nem  engedte  az  ablakot  kinyitni. 
A  déli  órákban  jött  az  öreg  juhászné  az  ebédet  megfőzni,  valószínű, 
az  ebéd  jó  volt,  de  nekünk  nem  volt  kedvünk  enni,  a  régi  családi 
asztalnál  üres  volt  az  anyósom  helye  és  ez  Kálmánra  végtelen  szo- 
morúan hatott. 

Mikor  a  járvány  a  körüllevő  falukban  is  szűnni  kezdett,  az  em- 
berek lassanként  neki  bátorodtak  és  újra  az  életre  gondoltak.  Hozzánk 
is  egy  este  bejött  Kaczó,  a  kocsis  és  azt  mondta,  hogy  az  elhalt  Suska 
Mihály  helyére  egy  kocsis  kinálkozik,  azt  jó  lenne  megfogadni,  azután 
a  jószágot  is  már  be  kell  hordani  a  pajtába  és  kicsépelni  stb.  Azután 
mert  Kálmán  rá  sem  hallgatott,  a  régi  cselédek  bizalmaskodásával 
azt  mondta:  —  Hát  én  nem  bánom,  ha  kint  vész  is  a  jószág,  de  mit 
mondana  a  megboldogult  tekintetes  ur  és  tekintetes  asszony,  ha  látná, 
hogy  itt  minden  potomra  megy  .  .  . 

Ez  a  szó  valahogy  felrázta  Kálmánt,  megfogadta  a  kocsist,  hiva- 
tott cséplőket,  én  pedig  irtani  anyámnak,  hogy  küldjön  ki  nekem 
valami  idősebb  szakácsnét,  aki  engemet  a  főzésben  begyakorol. 

Most  már,  hogy  Kálmán  a  gazdaság  körül  érdeklődni  kezdett, 
én  is  megbátorodtam  és  mindent  alaposan  szemügyre  vettem. 

Az  utca  felől  egy  egyablakos  és  egy  kétablakos  szoba  volt. 
mely  ablakok  a  sorompós  kis  kertre  nyilottak,  ekkor  láttam  «csak,  hogy 
milyen  nagy  rozmaringok,  rezedák  és  muskátlik  nyilottak  a  kertecs- 
kében.  A  nagyasszony  szorgalmasan  ápolta  és  gondozta,  hogy  minden 
este  felé  friss  virágokat  vihessen  korán  elhalt,  bálványozott  Mari 
leánya  sírjára.  Ekkor  tudtam  meg,  miért  szerette  Kálmán  is  ezt  a 
háromféle  virágot.  Ez  a  szeretete  megmaradt  élete  végéig,  soha  semmi- 
féle szép  vagy  divatos  virág  nem  szoríthatta  ki  a  szivéből. 

Az  előszobában,  mely  az  udvarról  nyílott,  volt  egy  régi  módi 
kredenc,  ezt  Kálmán  egyszer  kinyitotta  és  szomorúan  mondta: 

—  Itt  tartogatott  az  édes  anyám  számomra  mindenféle  jó  fala- 
tokat, se  ő  nem  mondta,  hogy  ott  van,  sem  én  nem  kérdeztem,  csak 
egyenesen  oda  mentem  és  kivettem. 

Megpróbáltam  ezt  azután  én  is.  Friss  pogácsát,  túrós  lepényt, 
hideg  sültet,  miket  oly  nagyon  szeretett,  oda  tettem,  de  bizony  Kálmán 
sohasem  nyitotta  azt  ki  többé. 

Az  előszobából  nyílott  meg  egy  kis  szoba  az  udvarra,  azután  jött 
egy  nagy  konyha  igen  nagy  tűzhellyel,  tömérdek  edénnyel,  melyek 
mind  ragyogtak  a  tisztaságtól.  Azután  volt  a  kamra,  nagy  lisztes 
szuszékokkal,  zsiros,  vajas,  túrós  és  mézes  bödönyökkel.  Mindebből 
látszott,  milyen  jó  gazdasszony  lehetett  a  megboldogult  anyósom,  ha 
nem  is  volt  nagy  a  birtok,  de  mert  az  öreg  ur  jó  gazda  volt,  termett 
mindenük  bőven,  nem  sajnáltak  semmi  fáradságot.  Mint  hallottam, 
apósom  fiatalabb  éveiben  mig  a  saját  birtoka  kisebb  volt  és  mert  a 
juhászatot  mindenekfelett  szerette,  kibérelte  a  község  legelőjét,  és 
miután  ezzel  járt  a  mészárszék,  azt  is  bérbe  vette,  ide  vett  egy  albérlőt, 
ez  hozott  aztán  egy  kis  tiszta  jövedelmet  minden  baj  és  fáradtság 
nélkül.  Most  már  csak  egyes  kisbirtokosok  nyári  legelőjét  bérelte,  de 
a  juhászatot  megtartotta. 

Ez  az  előszeretete  Kálmánnak  is  megvolt  a  juhok  iránt,  még 
ma  sem  felejtettem  el,  milyen  ragyogó  arccal  beszélt,  mikor  egy  este 
felé  a  juhász  hazahajtotta  a  juhokat  a  legelőről. 

—  Nézze  Ilonka!  Milyen  gyönyörű  látvány  ez.  Itt  megy  a  négy 
vezérkos  legelői,  utánuk  szökdécselve  mennek  a  kis  bárányok,  a  jerkék 
mélán  és  a  bárspnygyapjas  ürük  méltóságos  komolysággal .  .  .  Hát  még 
a  juhász,  a  bacsa,  egy  fejedelem  nem  lehet  kevélyebb  az  országára  mint 
ő  a  nyáj  ára. 

Én  bizony  nem  sokat  gondoltam  a  juhokkal,  az  atyám  is  nagy 
juhászatot  tartott,  de  én  a  pusztára  csak  ritkán  mentem,  mit  tudtam 
én  a  jerkék  és  ürük  felől,  de  most  a  Kálmán  kedvéért  nagy  érdeklődést 
mutattam. 

A  juhoktól  elindultunk  a  pajtához,  ahová  Kálmán  a  csépelni 
való  gabonát  hordatta. 

A  pajtán  túl  egy  gyalogösvény  levezetett  a  rétekre,  melyen  a 
Kürtöspatak  futott  végig.  Itt  volt  nekik  egy  szép  nagy  rétjük,  melyet 
Kálmán  elnevezett  a  királyné  szoknyájának.  Ez  a  rét  aztán  előkerült 
későbbi  műveiben  épen  ugy  mint  a  Kürtös  patak,  Bágy  elnevezéssel. 
Itt  a  patak  partján  üldögéltünk  azután  óraszámra,  egyszer  ezt  mondta: 

—  Olyan  széles  rét  ez  a  rétek  között,  mint  amilyen  a  királyné 
szoknyája  lehet  a  többi  közönséges  szoknyák  között.2)  Ennek  a  királyné 

2)  „A  királyné  szoknyája"  cimü  elbeszélés  (A  jó  palócok). 

szoknyájának  mintha  ránca  volna,  egymás  fölé  hajlik  rajta  hosszú 
hullámzó  csikókban  a  sugár  és  az  árnyék. 

Egy  más  ilyen  alkalommal  ezt  mondta:  —  Hiszi-e,  Ilonka,  hogy 
a  földnek  szive  van?  Én  hiszem,  mert  ha  ráborulok  és  a  fülemet  oda- 
szorítom közös  tápláló  anyánk  barna  testéhez,  rejtelmes  dobogást  hal- 
lok alantról,  mintha  egy  óriás  kalapács  tompa  ütései  lennének.  Bizo- 
nyára a  szive  dobogása  az. 

De  miért  is  ne  lenne  szive?  Hiszen  a  föld  gondolkozik  is,  gon- 
dolatai a  virágok,  mert  honnan  van  az,  hogy  az  elhagyott  rengetegben 
vagy  a  sziklák  tetején,  hová  emberi  kéz  nem  ültethette,  hová  madár 
nem  viszi  magját,  egy  nap  ezer  meg  ezer  soha  nem  látott  szinü  és 
alakú  virág  támad  magától.  A  fold  költészete  ez.  A  föld  uj  gondolatai. 
Azután  a  fák,  füvek,  virágok  is  mind  gondolkoznak,  mind  éreznek, 
mindnyáját  összekapcsolva  tartja  a  szeretet  nagy  eszméje.  A  magyar 
ember  tudja,  hogy  a  földnek  érző  szive  van,  azért  adja  át  azon  kéréssel 
kedves  halottját:  «Legyen  neki  könnyű  a  föld.»  És  az  bizonyára 
könnyű  is  annak. 

Én  ugy  csodáltam  azt,  hogy  Kálmán  egyáltalán  nem  tud  eltelni 
a  vidék  nézésével  és  dicséretével.  Ha  sétálni  indultunk  és  kiléptünk 
az  előszoba  ajtaján  az  udvarnak  egy  részéről  meglátta  az  északról 
sötétlő  kékkői  hegyeket,  melyek  egymás  háta  mögé  sorakozva  szinte 
összefolyni  látszottak  az  ég  boltozatával,  ekkor  megállottunk  mig  jól 
kigyönyörködte  magát,  különösen  tiszta  időben,  mikor  a  várat  láthatta, 
mely  egy  kékesszürke  sziklán  kevélykedett. 

—  Ilonka,  —  mondta,  —  ha  maga  csak  egyszer  láthatná  azokat  a 
csodálatos  fenyő-  és  tölgy  erdőket,  melyek  Kékkőtől  feljebb  elhúzódnak 
Zólyomlopataig,  nem,  feljebb  az  ország  határáig,  ha  látná,  hogy 
abban  a  sovány  kősziklás  talajban  milyen  óriási  magasságra  nőinek 
a  fák  és  milyen  büszkén  tartják  fejüket,  büszkébben  mint  király  a 
koronáját,  vagy  ha  hallaná,  amint  csendes  időkben  sugva-zizegve 
beszélik  századok  legendáját,  viharos  időkben  pedig  haragos  zúgá- 
sát. .  .  azután  a  pásztorok  mélabús  furulyahangját...  vagy  azt  a 
mélységes  csendet,  nyugalmat  érezné,  mely  esténként  ráborul  a  tájra, 
csak  az  öreg  Tátra  néz  le  mogorván  fényes  szemeivel,  a  csillogó  pász- 
tortüzekkel  ugy  mint  egy  fekete  felhő. 

El  is  kell  vinnem  magát  a  pelsőci  rokonaimhoz  és  a  breznóbányai 
főorvos  nagybátyámhoz,  hadd  lásson  egy  kis  részt  abból  a  csodálatos 
világból,  hiszen  nekem  tulajdonképen  hazám  az,  dédapáim  ott  papos- 
kodtak  majd  két  évszázadon  át.  Szegények!  Nagy  műveltségükkel, 
tudásukkal  itt  nyelték  el  őket  a  hegyek. 

Azt  kellett  gondolnom,  hogy  azért  szereti  ugy  a  hegyeket  és  az 
erdőket,  de  mikor  beszéd  közben  leértünk  a  mezők  felé.  már  megint 

azoktól  volt  elragadtatva.  —  Gyermekkorom  óla  járok  erre,  —  mondta, 
—  és  soha  sem  unom  meg  nézni  az  óvári  hegyeket,  a  zsélyi  templom 
tornyát,  rajta  a  fényes  keresztet,  mely  egy  fordulónál  idelátszik,  vagy 
a  peszerényi  útszéli  magányos  csárdát.  Aztán  a  savanyu  kutat  vagy 
ahogy  a  szklabonyaiak  nevezték,  a  «medokis»-t. 

Ezt  a  kis-kutat  különösen  szerette  Kálmán,  ha  odaértünk,  leült 
a  kut  párkányára  és  nem  lehetett  nagyobb  öröme,  mint  ha  zsebemből 
előadtam  kis  füles  ivópoharamat,  ekkor  ő  felhúzott  egy  vödör  vizet 
és  a  pohárból  mint  valami  mennyei  nektárt  szürcsölgette.  Mit  tehettem 
egyebet?  Én  is  ittam  a  kedvéért  belőle;  de  bizony  az  nagyon  rossz  volt. 

Mikor  a  lovakkal  elvégezték  a  sürgősebb  mezei  munkákat,  Kál- 
mán befogatott  a  könnyű  kocsiba,  engem  felültetett  Gyulával  a  hátulsó 
ülésbe,  maga  pedig  kezébe  vette  a  gyeplőt,  az  ostorral  közébe  vágott 
a  két  szép  lónak,  vágtattunk  aztán  árkon-bokron  át,  de  mikor  a  kürtösi 
határba  értünk,  meglassította  a  lovak  járását  és  gyönyörködve  nézte 
a  sivár  hegyek  oldalát,  a  szénbányák  elhagyott  üregeit,  melyek  a 
kőszénportól  szinte  feketének  látszottak,  a  fekete  patakot,  mely  a 
határon  a  köveken  hagyva  szennyesét,  újra  tisztán,  ragyogóan  sietett 
a  kisujfalusi,  majd  a  szklabonyai  határ  felé.  A  két  Kürtös  falun  túl 
elértük  a  palojtai  határt,  erdők,  magas  kopár  hegyoldalak,  melyeken 
a  nagy  kövek  szinte  függeni  látszottak,  majd  óriási  hegyszakadékok 
választják  el  a  három  egyszerű  falut  egymástól.  Egyszer  a  lovaink 
elragadtak  és  akkor  majdnem  belehulltunk  egy  nagy  hegyszakdékba. 
Később  azt  mondta  Kálmán,  hogy  nagyszerű  gondolat  lenne  egy  ön- 
gyilkosnak, igy  belerohanni  a  halálba.3) 

Különben  nemcsak  a  vidéket  szerette  Kálmán,  szerette  a  népet 
is.  Estefelé  gyakran  elment  a  kovácsműhelybe  és  mikor  visszajött, 
igen  elégedettnek  látszott.  —  Higyje  meg  Ilonka,  —  mondta,  — 
az  angol  parlamentben  nem  hallhat  az  ember  olyan  természetes,  józan 
politikát  mint  ezektől  az  idevaló  egyszerű  emberektől. 

Egy  délután  azt  mondta  Kálmán: 

—  Menjünk  át  Ebeczkre,  látogassuk  meg  az  öreg  Kalmárékat, 
hadd  töltsék  meg  mégegyszer  szivemet  szinültig  a  szüleimmel. 

Ezek  a  Kalmárék  a  jobbmódu  kurta  nemesek  közé  tartoztak 
Ebeczken.  Egy  igen  csinos  leányuk  volt  ugy  az  eladó  korban,  ők  azon- 
ban már  jó  öregeknek  látszottak.  Igen  szívesen  fogadtak,  én  rögtön 
nagy  barátságot  éreztem  irántuk,  ugy  hogy  egy  rövid  félóra  alatt 
azt  mondtam: 

—  Kalmár  néni!  Kérem  beszéljen  nékem  valamit  Kálmán  szülei- 
ről, különösen  édesanyjáról,    ő  olyan  szeretettel  emlékezett  reája. 

3)  „Gélyi  János  lovai"  cimü  elbeszélésében  (A  jó  palócokban)  irta  ezt  meg. 

hogy  szeretnék  hozzá  hasonló  lenni  és  lehetőleg  ugy  élni,  mint 
ahogy  ő  élt. 

—  Kedves  húgom!  —  felelte  az  öreg  néni  bizonyos  meghatott- 
sággal, —  Mikszáth  Jánosné  ugy  élt,  hogy  arról  köteteket  lehetne 
irni,  de  azért  el  lehet  mondani  kevés  szóval.  Már  mint  leány  kitűnt 
munkás,  barátságos,  emberszerető  természetével,  mikor  férjhez  ment. 
a  férje  mellett  ezek  a  jó  tulajdonságok  még  jobban  kifejlődtek  benne. 
Nem  voltak  gazdagok,  de  helyes  beosztással  mégis  jutott  mindenre. 
Ő  tett,  vett,  dolgozott  a  háznál,  arról  különösen  emlegettük,  hogy  a 
kis  gyerekeit  sohasem  bizta  idegen  kézre.  Hogy  telt  erre  ideje,  ma 
is  csodálkozom  rajta.  Otthon  szerényen  öltözött,  maga  varrta  ruháit, 
de  ha  valahová  ment,  mindig  nagyon  szépen  felöltözött.  A  takarékossá- 
got az  adakozással  ugy  össze  tudta  egyeztetni,  ahogy  senki  más  a 
világon.  Nem  volt  nap,  hogy  a  faluban  betegnek  husievest  vagy  kávét 
ne  adott  volna,  pedig  ez  nem  kis  dolog,  mert  a  szegény  nép,  ha  rá- 
szokik valamire,  az  aztán  túlságosan  visszaél  a  jósággal,  de  a  jó  lélek 
ezt  mosolyogva  tűrte;  ha  beteg  volt  a  faluban,  már  főzte  nagy  fazékban 
a  levest.  És  bármennyi  dolga  volt,  el  nem  mulasztotta  a  betegeket 
látogatni.  Mikor  a  gyermekei  nevekedni  kezdtek  és  ő  megkapta  kis 
örökségét,  sőt  szereztek  is  már  akkor  egy  pár  darabka  földet,  legfőbb 
gondja  lett,  hogy  gyermekeinek  nevelést  adjon...  hiszen  ebben  nagy 
érdeme  volt  az  öreg  urnák  is,  ő  sem  sajnált  semmi  költséget.4)  A 
Marika  körülbelül  Kálmánnal  egyszerre  került  iskolába,  akkor  az 
öregek  nagyon  összehúzódva  éltek,  de  a  gyerekek  nem  szenvedtek  sem- 
miben sem  hiányt. 

—  Igen,  —  mondta  Kálmán,  —  később  tudtam  meg,  hogy  ebben 
az  időben  a  gond  és  a  nélkülözés  gyakran  leskelődött  a  kapunál  és 
a  háznál,  de  hozzánk  gyerekekhez  nem  fért,  mert  a  szülőink  folyton 
körülöttünk  tipegtek  szeretetökkel. 

—  Bizony  igaz,  édes  öcsém!  Mert  hát  nem  mindig  voltak  jó 
esztendők.  Mikor  a  Mariska  hazakerült  a  besztercebányai  nevelőinté- 
zetből mint  szép  tizenhat  éves  leányka,  épen  ott  voltam,  mikor 
nagyobbították  a  takaréktüzhelyet,  ezentúl  vendégek  fognak  járni, 
mondták.  Mariska  nagyon  szeretett  táncolni,  igy  hát  gyakoriak  lettek 
a  mulatságok,  otthon  megünnepeltek  minden  név-  és  születésnapot, 
a  szomszédságokban  felkeresték  a  vendégségeket  és  a  zsélyi  fürdőben 
a  vasárnap  délutáni  mulatságokat.  Talán  ez  is  volt  a  baj,  mert  egy- 
szer tánc  közben  hideg  vizet  ivott   és   hat  hét  múlva   már  kivittük 

4)  Mikszáth  János,  hiven  a  családi  tradícióhoz,  Kálmán  fiát  evangélikus  papnak  akarta 
taníttatni,  de  mert  erre  a  pályára  nem  látott  benne  semmi  hajlandóságot,  igy  vágyai  netovábbja 
az  lett,  hogy  fia  szolgabiró  legyen. 

mint  Kaszner  Ede  mérnök  menyasszonyát  a  temetőbe.  Oda  lett  az 
ifjú  gyermekleány,   épen  mikor  tizenhetedik  évét  betöltötte. 

Ez  a  bánat  aztán  egészen  megtörte  a  szülőket,  de  különösen  az 
anyát,  gyakran  felkerestem  őt  ezentúl  is,  de  azt  mondhatom,  hogy 
már  csak  árnyékéletet  élt.  Soha  semmi  kötelességet,  dolgot  el  nem 
mulasztott,  tett,  vett,  mint  azelőtt,  de  jókedvét  többé  nem  látta  senki. 

Még  sokat  beszélt  volna  az  öreg  nénike,  de  férje  letette  szájából 
a  pipát;  és  ez  azt  jelentette,  hogy  most  ő  fog  beszélni. 

Természetesen  az  öreg  úrról  szólott,  hogy  milyen  derék,  igye- 
kező gazda  volt;  ezt  különben  —  ugy  mond  —  mindenki  láthatta  a 
gyarapodásáról,  de  hogy  milyen  okos,  milyen  bölcs  volt,  azt  mi  tudtuk 
legjobban,  akik  hozzá  fordultunk  tanácsért,  én  nem  restellem  beval- 
lani, hogy  öregebb  létemre  ügyes-bajos  dolgaimban  hozzá  fordultam, 
és  sohasem  bántam  meg.  Apja  volt  az  egész  falunak,  azt  mondhatom  .  . . 

Még  igen  sokat  beszélt  volna  az  öreg  ur,  de  már  esteledett  az 
idő.  Kálmán  visszaküldte  a  kocsit,  igy  gyalog  indultunk  útnak;  amint 
lekerültünk  a  faluból  balra,  Kálmán  megmutatta  a  Tarcsányi  Ezekiel 
malmát,  melynek  rozoga  kerekeit  a  Kürtös  patak  vize  hajtotta.5) 

Augusztus  vége  felé  kihoztuk  nővéremet  Gyarmatról.  Ugy 
örültünk,  hogy  neki  minden  nagyon  tetszett  nálunk.  Melancholikus 
kedélyét  különösen  azok  a  bús  dallamok  ejtették  meg,  melyeket  a 
pásztorok  oly  szomorúan  fújtak  a  furulyán  és  a  leányok  utánuk  éne- 
keltek. 

Vacsora  után  leültünk  az  udvaron  a  falócákra,  melyek  a  kerek 
kőasztal  körül  voltak,  és  ott  beszélgettünk  a  késő  éjjeli  órákig.  Nővérem 
gyakran  visszatért  a  szép  tót  dallamokra:  —  csodás,  gyönyörűek,  — 
mondogatta,  —  a  vidék  is  véghetetlenül  tetszik  nekem,  csak  azt  az 
egyet  nem  értem,  miért  van  a  temető  olyan  közel  a  faluhoz? 

—  Van  abban  valami  megható,  —  felelte  Kálmán,  —  aztán  leg- 
alább megszokja  az  ember  az  elmúlást.  Én  gyermekkoromban  annyit 
hallottam  a  hazajáró  lelkekről,  hogy  nem  tudnám  megmondani,  jiem 
hiszek-e  bennök.  Az  anyám  hitte,  hogy  visszajárnak  ...  A  pásztorok, 
akik  a  természetben  élnek,  szintén  hiszik  .  . .  Valami  igazságnak  kell 
is  abban  lenni,  hiszen  semmi  sem  vész  el  a  nagy  mindenségben.  öreg 
kocsisunk,  Suska  Mihály,  aki  most  halt  el  kolerában,  Görgeivel  végig- 
küzdötte  a  szabadságharcot,  sok  csatában  sokféle  alakban  látta  a 
halált,  talán  épen  ez  okból  egészen  természetesnek  látta  a  kísértete- 
ket, ő  azonfelül  hitt  a  varázslatokban,  rossz  szemekben,  sőt  még  az 
ördögben  is. 

Ezt  az  embert  gyermekkoromban,  még  később  is  nagyon  sze- 
5)  „Mikor  az  uj  kastély  füstbe  ment"  cimü  elbeszélését  innen  merítette. 

í ettem.  Sohasem  untam  el  hallgatni  csodálatos  meséit,  melyek  mindig 
telve  voltak  misztikus  dolgokkal.  Azt  hiszem,  ezek  a  mesék  izgatták 
gyermekfantáziámat,  mert  egyszer,  ugy  tizéves  koromban,  madár- 
fészkekért a  padlásra  mentem  és  ekkor  ugy  láttam,  az  ördög  ült  egy 
gerendán  és  fésülködött.  Annyira  megrémültem,  hogy  a  hideg  kilelt 
miatta .  .  .  tudom,  képzelődés  volt,  de  azért  ma  sem  mennék  fel  szíve- 
sen a  padlásra. 

—  Hát  ahhoz  mit  mondanak,  —  folytatta  Kálmán,  —  hog}'  egy 
vasárnapon,  amint  egész  csöndben  hallgattuk  a  nagytiszteletes  prédi- 
kációját a  kürtösi  templomban,  a  kovácsmester6),  aki  oly  süket  volt, 
hogy  csak  jelekkel  lehetett  vele  érintkezni,  mert  még  az  ágyúszót 
sem  hallotta,  elkiáltja  magát:  —  Hol  lőttek?  —  Mindenki  nevetett, 
mert  senki  sem  hallotta  a  lövést.  De  bezzeg  nem  nevettünk  azután, 
mikor  megjött  a  levél,  hogy  a  kovácsmester  katona  fia,  aki  már  tiszt 
volt,  azon  a  vasárnap  délelőttön  meglőtte  magát  a  milanói  kaszár- 
nyában. 

Egy  másik  estén  a  gyermekkorról  beszélt  egyet-mást  Kálmán, 
a  többek  között,  hogy  volt  az,  mikor  az  édesanyja  őt  és  Mari  húgát 
Gyarmatra  vitte  iskolába.  Kosztra  egy  német  családhoz  adta,  leg- 
inkább azért,  hogy  németül  tanuljanak.  Nagyon  rosszul  érezték  magu- 
kat annál  a  háznál,  az  étel  cukros  volt  és  nem  volt  kivel  magyarul 
beszélni.  Egy  cirmos  macska  volt  a  háznál,  épen  olyan,  mint  az 
otthoni,  ahhoz  beszélgettek.  Az  anyjuk,  mikor  ezt  meghallotta,  ugy 
megsajnálta  a  gyerekeket,  hogy  rögtön  hazavitte.  Nem  is  tanultak  meg 
azután  soha  németül. 

Egy  pár  nap  múlva  nővérem  hazament,  de  ezentúl  gyakran 
jöttek  vendégek,  én  pedig  igen  nagy  zavarban  voltam,  a  vén  szakácsné, 
akit  az  anyám  küldött,  felismerte  gyámoltalanságomat,  kifogott  raj- 
tam. Kálmánnak  is  parancsolni  akart,  nemcsak  nekem.7)  Azután  még 
az  is  volt  a  baj,  hogy  azokat  a  szegény  asszonyokat,  akik  a  régi  szokás 
révén  hozzánk  jöttek  levesért  és  kávéért,  gorombán  elutasította.  Ez 
már  túlment  a  határon,  kértem  Kálmánt,  kergesse  el.  —  Én  — 
mondta  riadtan  —  inkább  elkergetném  a  hétfejű  sárkányt,  nem,  nem, 
azt  ne  is  kívánja  tőlem. 

Ekkor  irtam  anyámnak,  hogy  jöjjön  ki  Szklabonyára  rendet  csi- 
nálni, ki  is  jött  és  rögtön  elküldte  a  szakácsnét.  Nekünk  egy  jó  ebédet 
főzött  és  másnap  kiküldte  Matildot,  aki  már  akkor  nagyon  jól  tudott 
főzni. 

Ezután  jött  hozzánk  egy  pár  napra  Wagner  Lajos  és  egy  vasár- 
napon az  apám.   ő   meg  a  tarokpartnereit   is   kihozta,  és  ezzel  leg- 

6)  „Prakovszky,  a  siket  kovács"  cimü  elbeszélése. 

7)  A  jó  palócok:  ,A  gyerekek"  cimü  elbeszélése. 

jobban  bebizonyította,  hogy  már  nem  haragszik  . . .  Most  már  igazán 
boldog  voltam. 

Ugy  szeptember  közepe  táján  kezdett  Kálmán  nyugtalankodni. 

—  Most  már  ideje  lenne,  ennek  a  tétlen  életnek  végére  járni,  — ■ 
mondta,  —  ebben  az  egypár  hónapban  ugy  megszedtem  magamat 
szebbnél-szebb  témákkal,  hogy  talán  elég  lesz  egész  életemre,  csak 
ugy  zsongnak  előttem  kedvenc  alakjaim,  mintha  hivnának,  mintha 
biztatnának  . . .  muszáj  lesz  Pestre  mennünk. 

A  nagy  szó  ki  lett  mondva,  amitől  titokban  mindig  rettegtem. 
Én  ugy  szerettem  volna,  ha  Kálmán  a  vármegyénél  kap  hivatalt  és 
ott  maradunk  lakni  Szklabonyán.  ő  azonban  erről  hallani  sem  akart, 
csak  Pestet  emlegette.  Nagy  unszolásomra  egyszer  azt  mondta: 

—  Ugyan  lássa  be  Ilonka,  hogy  ez  lehetetlen.  A  birtok  kicsi,  mi 
ezen  nem  tudunk  megélni,  és  azután  enyém  csak  a  harmadrész  birtok, 
mert  atyám  jog-  és  igazságérzése  ugy  rendelte,  hogy  két  rész  az 
öcsémé  legyen,  miután  még  az  ő  neveltetése  hátra  van . .  .  Aztán 
micsoda  jövő  lenne  az  nekem?  Csak  nyugodjon  bele,  nekünk  Pestre 
kell  mennünk. 

Egy  pár  nap  múlva  le  is  utazott  és  kivett  egy  kis  lakást  első 
novemberre,  a  szklabonyai  birtokot  pedig  kiadta  bérbe. 

Engem  valami  csüggedésféle  érzés  fogott  el,  nem  sok  reményt 
helyeztem  ebbe  a  bizonytalan  jövőbe.  Szomorúan  ballagtam  mellette, 
amint  sorra  jártuk  kedvenc  helyeinket. 

Elmentünk  búcsúzni  Ebeczkre  is.  Akkor  útba  ejtettük  az  ebeczki 
temetőt  is,  ahol  uram  nagyszülei  és  kedves  ismerősei  pihentek,  innen 
gyalogúton  bejöttünk  a  szklabonyai  temetőbe,  itt  azt  mondta  Kálmán: 

—  Kétszeresen  kedves  előttem  e  két  temető,  mert  nemcsak  azok 
feküsznek  itt,  akik  okozói  voltak  életemnek  a  kezdődese  előtt,  hanem 
azok  is,  akiktől  megnyújtását  remélem  a  bevégződése  után ...  ott  a 
szomorú  füz  alatt  pihen  az  egyik  Péri  leány,  a  szőke.8)  Szines  szent- 
képecske van  a  fejfájára  ragasztva,  tőle  jobbra  a  pogány  Filcsik 
sirja  van,  vad  szekfü,  kakukfü  nyilik  rajta,  mintha  a  hires  virágos 
bundája  lenne  föléje  terítve.9)  Méhek  zümmögnek  és  Vér  Klára,10)  a 
szép  molnárné  fejéhez  ültetett  rózsabokrokon,  hejh  mikor  még  nyalka 
legények  rajzottak  körülötte,  a  most  már  düledező  malomban  ...  Itt 
van  Galandáné  is,  a  vén  boszorkány  sirja  be  van  horpadva,11)  egy 
elkésett  kigyó  oson  be  az  egyik  repedésén,  nyilván  azt  szemelte  ki 
téli  szállásnak. 

8)  A  jó  palócok  c.  kötet. 

9)  Jó  palócok. 

10)  Jó  palócok. 
n)  Jó  palócok. 


Magyar  Figyelő. 


33 


514 


Mikszáth  Kálmánná  Mauks  Ilona 


Meghatva  álltunk  meg  a  kripta  ajtaja  előtt,  melynek  friss  han- 
tolásán  alig  f akadó tt  még  fü  . . .  a  Marika  vörös  márvány  kőkeresztjét 
szeretettel  ölelik  át  a  borostyán  indái,  a  sorompón  belül  az  egyik 
szögletben  egy  elkésett  fehér  rózsa  bújik  levelei  közé,  mintha  félne, 
hogy  gonosz  orv  gyermekkezek  letépik . . .  Még  mindig  nyomai  lát- 
szanak a  szerető  ápoló  kéznek,  mely  már  maga  hideg  és  élettelen. 

Ugy  hiszem,  ez  volt  az  utolsó  szép  nap  ez  őszön,  ezután  már 
mindig  esett  az  eső,  igy  hát  azt  a  kis  holmit,  amit  Pestre  magunkkal 
akartunk  vinni,  gyorsan  összepakoltuk  és  bevittük  Gyarmatra.  Mi  is 
bementünk,  ahol  a  szülői  szárnyak  alatt  még  egy  kellemes  hetet  tölt- 
hettünk és  egy  sötét,  ködös  novemberi  napon  a  szitáló  esőben  neki- 
vágtunk az  ismeretlen  jövőnek. 


Topáz  királyné. 

Elbeszélés. 
Irta  :  Pékár  Gyula. 

I. 

Messze,  messze,  sok  száz  futamatnyi  földön  Juda  népéé 
volt  akkor  a  dicsőség;  az  Eufráttól  a  filiszteusokig  Jeruzsálem 
királya  uralkodott  a  népek  felett  és  illik  tudni,  ama  bizonyos 
Jedidsa  nevü  király  volt  ez,  ki  Jahu  isten  akaratából  bölcsnek 
és  szerencsésnek  született  s  kit  ép  ezért  általán  «a  boldognak)), 
vagyis  «a  Salamonnak))  hivtanak. 

így  hivták  és  helyesen.  Se  szeri  se  száma  nem  volt  az  ő  lát- 
ható földi  javainak  és  ama  láthatatlan  égi,  de  sőt  tán  ép  pokoli 
hatalmaknak,  melyeket  Jahu  neki,  mint  különös  kegyeltjének 
rejtelmes  használatra  engedélyezett . . .  Mázsaszám  állt  az  ofiri 
kincs  ép  elkészült  Zion-hegyi  palotájában,  ám  e  sok  holt  arany- 
marha mögött  miben  sem  maradt  el  az  élő  marha.  Volt  Salamon- 
nak mindene;  nemcsak  haszonra  való  ökre,  birkája,  szamara,  de 
pompára  való  egyéb  barma  is.  Volt  ritka  egyszarvúja,  drága 
fönix-kakasa,  pávája,  sok  játszi  majma  s  ami  fő,  még  több  és 
még  játszibb  asszonyi  állatja.  Drága  jószág,  minden  háziállat 
közt  legbecsesebb!  A  király  nagy  gondot  fordított  a  beszerzésükre 
és  tenyésztésükre;  e  csacsogó  élő  játékszereiben  gyönyörködött 
a  legszivesebben.  Egészen  külön  városuk  volt  nekik  a  Zion-hegy 
királyi  kertjében  s  csókra  tanult  hétszáz  királyné,  meg  három- 
száz mindig  nevető  kedesh-leány  lakott  e  szerelemváros  virágba- 
fuló  palotácskáiban.  És  mind  igen  tudósok  voltak  ők  a  maguk 
szivámító  édes  mesterségében;  mind  tudták  a  szerelem  közön- 
séges hatvannégy  tudományát,  de  persze  az  úgynevezett  ark- 
angyali legfőbb  hét  csókot  már  csak  az  egy  egyetlen  legeslegelső 
Topáz  királyné  tudta.  (Illik  tudni,  e  csókokat  azért  hívják  igy, 
mert  egykor  a  földre  szállt  Samayasa  főangyal  tanította  rájuk 

az  asszonyokat  és  e  csókokat  a  nők  nem  felejtették  el,  hanem 
tudásuk  igenis  csudásan  tovább  öröklődött,  de  csakis  ama  kivé- 
teles családokban,  melyeknek  ősanyáit  egykor  az  angyal  ölelte: 
mint  babylohi  hercegnő  a  szép  Topáz  igy  jutott  a  nagy  szerelmi 
titok  birtokába!)  Hát  tudott  csókolni  Topáz,  szép  is  volt,  hisz 
neki  dalolta  a  szerelméért  reszkető  Salamon:  «pálma  a  derekad, 
lábad  szárai  aranyon  álló  márványoszlopok  s  nyakad  a  Dávid 
elefántcsonttornya ...»  így  dalolt,  pedig  bizony  már  nem  volt 
fiatal  a  király.  Szakálla  hófehéren  göndörödött  le  melle  közepére, 
de  e  felséges  szakáll  ősz  csigáit  azért  még  mindig  piros  szalaggal 
fonta  be  Topáz  reggelenkint.  Fürge  ujjak,  aranyosra  festett  kör- 
meikkel mily  szorgalmasan  munkálják  most  is  azt  a  szakállt! 
Szalagozzák,  bogozzák,  aztán  megest  kioldozzák;  a  királyné  ura 
térdén  ül  s  ezer  mókával  tudja  tartóztatni.  Tökéletes  bájjal  játssza 
a  szerelmi  komédiát.  Salamon  boldog: 

—  Oh  tejben  mosdott  galambocskám  te,  beh  szépen  tudsz 
hazudni . . .  Köszönöm.  De  most  eressz  — 

Pityergő  hang: 

—  Unsz  már? 

—  Hej  dehogy  is  . . .  Drága  kenetem,  rekesztett  kertem  te, 
hisz  ép  most  irom  a  kilencvenkilencedik  énekemet  te  hozzád. 
Halljad  csak  — 

—  Ne,  ne!  Kevesebb  éneket,  inkább  több  csókot,  uram . . . 
Kacaj.  És  Topáz  fogai  frissek  és  fehérek,  mint  a  fürdőből 

felsétáló  szépen  nyirt  juhocskák  . . .  Durcásan  folytatja: 

—  Persze  te  a  te  csókjaidat  nem  rám,  hanem  vetélytár- 
saimra, többi  királynéidra  pazarlód.  Jobb  szereted  a  sidoni  Yze- 
belt,  az  ammoni  Adát,  a  moabi  Zilpát . . .  Engem  ugyan  nem  sze- 
retsz már. 

—  Oh  drága  kötés  myrrha  te  szivem  felett,  már  ugyan 
hogyne  szeretnélek,  de  nézd:  Istent  is  szeretnem  kell.  És  most  is 
ép  hozzája  készülök.  És  igen  fontos  társalkodásra.  Eressz,  Topáz- 
kám,  gyönyörömnek  pecsételt  kútja  te. 

Topáz,  ki  ép  a  király  halántékhuncutkáit  fonja  be,  megáll: 

—  Hm,  Istenhez  mégsz?  Azt  mondják,  te  ott  a  Hekal  szen- 
télyben nemcsak  Istennel  beszélsz.  Hanem  az  ördögökkel  is. 

Salamon  némán  mosolyog.  A  királyné  a  kíváncsiságtól  di- 
deregve búvik  a  szakálla  alá: 

—  Azt  mondják,  te  uralkodói  minden  Yfris  és  Yblis  ördö- 

gök  felett  és  hogy  ők  parancsodra  szófogadóan  odagyülnek  a 
szent  mitzpach  oltár  köré . . .  igaz  ez? 

—  Lehet. 

—  Jaj  beh  szörnyű!  ...  És  mondd,  uram,  hogy  néznek  ki 
«zek  az  ördögök?  Nagyok,  erősek? 

—  Azok  bizony,  —  sóhajt  a  király  —  olykor  alig  birok 
velük! 

—  Hm.  Akkor  hát  férfiak,  ugy-e? 
Salamon  szakértően  bólint: 

—  Igen,  az  ördögök  többnyire  férfiak.  De  azért  akad  köz- 
tük nőstény  is.  Például  Lilith  — 

Topázt  azonban  nyilván  csak  a  férfiördögök  érdeklik.  El- 
gondolkozik. Nyelve  mint  valami  kibúvó  bíborcsiga  kíváncsian 
tapogatózik  a  szája  körül: 

—  Ah,  tehát  férfiak?  És  . . .  fiatalok? 

—  Ahogy  vesszük.  Belial  például  tavaly  volt  kétezer  éves. 
De  ördögnek  ez  még  eléggé  fiatal. 

—  Pompás!  —  tapsol  Topáz,  —  de  uram,  hisz  akkor  te  a 
te  hetven  éveddel  még  nagyon  is  fiatal,  valóságos  gyerkőc  vagy 
hozzájuk  képest?! 

—  Kópé  te  . . .  No  eressz! 

—  Nem  én.  Előbb  mondd  meg,  uram:  mit  csinálsz  te  volta- 
kép ezekkel  az  ördögökkel? 

—  Hm.  Nagyon  akarod  tudni?  Hát  dolgoztatom  őket.  Igen: 
Isten  dicsőségére  dolgoztatom  őket!  Most  például  a  Jahu  jeruzsá- 
lemi nagytemplomáról  van  szó. 

—  Ah?  Az,  ami  sehogyse  akar  elkészülni?  —  gúnyolódik 
Topáz,  —  voltakép  érthetetlen .  . .  mondd,  uram,  mért  nem  halad 
e  munka?  Hisz  még  a  fundamentoma  se  látszik  ki  a  földből  — 

—  Mért?  —  méltatlankodik  Salamon  —  nagyon  egyszerű, 
hát  azért,  mert  Jahu  megfagyta  Mózesnek:  ((építs  a  te  Uradnak 
oltárt  kőből,  de  ne  faragd  meg  vassal  a  követ!»  Itt  a  baj!  Az  Ur 
szigorúan  eltilt  bennünket  a  vérontás  ércének  építési  használatá- 
tól, ám  mit  csináljunk  mi  ily  kőfaragó  kemény  szerszám  hiján? 
Hiába  van  nekem  nyolcvanezer  kővágóm,  hogy  fejtsék  e  kényel- 
mes jebuzeusok  puha  kézzel  a  sziklát?  Más  segítség  kell  ide  — 

|A  király  jelentős  hunyorítással  bólint: 

—  És  én  nyomon  vagyok  már.  Lesz  nékem  munkásom,  aki 
vas  nélkül  fejti,  dönti,  hordja  és  faragja  a  követ . . . 

Topáz  remegve  búvik  elő  a  Salamon  szakálla  alól: 

—  Értem:  az  ördög  . . . 

—  Csitt! 

—  Igen,  te  az  ördöggel  építtetsz  Isten  számára,  ugy-e?  

Oh  beh  szörnyű  és  nagyszerű!  Mindenható  vag)r,  királyom!  Beh 
jó  neked . . .  Nézd,  ha  te  az  ördög  segélyével  ily  mindenható  vagy, 
tégy  meg  már  valamit  a  kedvemért! 

Salamon  búcsúra  kel  fel.  Topáz  kacagva  csimpeszkedik  a 
nyakába: 

—  Tudod  mit?  Fiatalíttasd  meg  magadat . . .  Jaj,  hogy  fog- 
lak szeretni! 

Bus  sóhaj: 

—  Oh  te  gonosz . . .  Sajnos,  nem  lehet. 

—  Már  ugyan  miért? 

—  Még  kérded?  —  ravaszkodik  a  király  —  nézd:  hogy 
vehessek  én  fel  más  alakot,  mikor  Istenem,  Jahu,  napról-napra 
ilyennek  lát,  ilyennek  tud  s  más  formában  tán  rám  se  ösmerne 
többet?  Hüh,  micsoda  baj  támadhatna  ebből,  gondold  meg:  egész 
világfelfordulás  . . .  Érted-e  már? 

Topáz  elszontyolodik:  «hát  ilyen  vén  maradsz?  ...»  Sala- 
mon nem  hallja  s  bölcsen  siet  odább  a  szerelemkerten  át.  A  többi 
királynék  féltékenyen  libbennek  elő,  hogy  mint  éhes  madarak 
versengve  csenjék,  csipkedjék  él  egymás  elől  a  királyi  idő  mara- 
dék perceit,  a  Topáztól  igénybe  nem  vett  pillanatmorzsákat.  Csa- 
csogó tarka  asszony  folyam  ringatja  tova  a  vén  királyt  s  a  virág- 
fakasztó Nizan  hó  napjában  meleg  szinek,  forró  illatok  viaskod- 
nak körülte.  Csupa  ambra-illat  a  sidoni  szőke  Yzebel,  az  ammoni 
Ada  holló  hajából  fojtó  ében-aróma  árad  s  a  moabi  Zilpa  vörös 
feje  pézsma-szaggal  bódít . . .  «Mind  szeretlek)),  éldeleg  Salamon, 
«csak  most  eresszetek  el!»  Menekülve  száll  az  elefántcsont  hord- 
székbe  s  int  az  aranypajzsos  Kreti-Plelhi  testőröknek:  «a  Hekal- 
szentélybe  hamar !» 

II. 

Csend  a  Hekal  homályában,  itt-ott  imbolygó  fény  csusszan 
a  falakat  borító  aranylapokon:  hátul  egy  emelvényen  a  szent 
Láda  pántozata  csillan,  leghátulról  pedig  a  Jahu  szent  ősállatjá- 
nak,  a  Nekhusthan  kígyónak  a  szörnyűséges  magas  bronzfeje 
rémlik  előre  a  sötétből ...  A  király  a  Jóillatok  oltára  előtt  áll,  az 

oltár  két  aranyszarvát  fogja  s  mélységes  zim-zumba,  vagyis  el- 
mélkedésbe mélyed.  Rojtos  kék  főpapi  öltöny  van  rajta,  vállán 
tarka  efod,  nyakában  drágaköves  Hosen-táska  s  mély  sóhajaira 
meg-megcsendülnek  a  palástját  szegélyező  arany  csengettyücskék. 
Mert  hévvel  fohászkodik  ő,  Jahut  hivja  s  egy  napsugár  az  isteni 
jelenlét  jeleként  végre  csakugyan  bevilágít  a  kupola  istenszemén 
át.  És  egyenesen  le  az  oltárra  süt.  Salamon  ujjongva  csókolja 
meg  a  sugarat,  kristályt  tesz  alá  s  ezen  át  illatos  tűzre  gyújtja  az 
aranyrostély  olajos  füveit.  Szinesen  száll  a  füst,  a  király  bele- 
bámul s  bizalmasan  beszélget  Jahuval:  «...  sohse  félts  te  engem, 
uram,  a  sidoni,  ammoni,  moabi  idegen  istenektől;  ha  áldozok  is 
olykor  nekik,  csak  a  feleségeimért  teszem . . .  azért  mégis  te  ma- 
radsz az  én  igazi  Uram!  Eh,  az  ember  legyen  jól  mindenkivel, 
lám,  én  a  te  parancsodból  még  az  ördögökkel  is  jól  vagyok  . . . 
Nosza,  jertek!» 

Salamon  tárt  karokkal  egyenesedik  ki,  izzadva  nyögi  a 
khokhma-igéket  s  kezei  lassan  és  váltakozva  csudás  jeleket  kez- 
denek irni,  vájni,  bökni  és  mintázni  a  szines  füstbe.  A  Themurah 
hatalom-betüi,  bűvös  szótagjai  ezek,  melyek  megannyi  misztikus 
kulcsokként  nyitják  meg  a  szellemek  világát.  Persze  nagyon  vi- 
gyáz, hogyne,  hisz  egy  egyetlen  betű  eltévesztése  halálveszede- 
lembe döntheti  az  idézőt ...  És  ime  szaporodik  a  mozgalom  a 
sötétben;  nyögés,  fogvicsorítás  hallatszik  s  a  démonok  kénytelen- 
kelletlen egymás  hátán  tódulnak  oda  az  oltár  köré.  Varangy  - 
szagu  rút  had,  mily  torzán  tápászkodnak!  Olyik  ördög  a  tolon- 
gásban már  egyensúlyát  veszti  s  az  oltárhoz  kap,  persze  menten 
szisszenve  rántja  vissza  szőrös  fekete  kezét.  Salamon  rájuk  csap 
a  Mózes  vesszejével: 

—  Csitt,  hátrább  Shamael,  félre  Bedargon!  Látjátok,  csak 
megégetitek  magatokat . . .  Nossza  hát,  fogtok-e  segíteni  nekem  a 
templomépítésnél?!  Kell!  hallottátok? 

Nagy  vonítás  támad  erre  az  ördögök  közt.  Kapaszkodva 
könyörögnek: 

—  Parancsolj  bármi  mást,  uram:  csalást,  fertőzést,  csábí- 
tást, lélekrontást,  mindenhez  értünk,  mindent  megteszünk,  csak 
ez  az  egy,  ez  a  kőmunka,  ez  nem  a  mi  mesterségünk  — 

—  Gazok,  hát  kié? 

Csúf  röhej.  Egy  pokolvaras  vén  ördögbanya  veti  fel  a  gyű- 
rött tevepofáját: 

—  Hát  az  én  fiamé! 

A  többi  tiltakozik:  «Ki  ne  mondd,  Naamahb  De  Naamah- 
ban  győz  az  anyai  büszkeség: 

—  Már  ugyan  mért  ne?  ...  Az  én  [Ashmodaj  fiamat  se  Jahu, 
se  Salamon  nem  idézheti,  Ashmodaj  szabad  Sheytan! 

—  Ashmodaj?  —  rezzen  a  király  —  hát  ő  ért  az  efféle  kő- 
munkához? 

—  De  ért  ám!  —  visít  Naamah  —  hisz  nála  van  az  a  kis 
Shamir  gyik,  melynek  nyelvecskéje  minden  vasfürésznél  jobban 
szeli  a  legkeményebb  követ . . .  Kéne,  ugy-e?  De  Ashmodajt  te 
ugyan  meg  nem  kapod,  hihihi!  Pedig  még  azt  is  megmondom, 
hol  lakik.  Ott  a  Holt  Tenger  felett  a  Sárga  Szikla  szirtkutjában, 
hihihi!  . . . 

Kacaj,  gúnyra  csattognak  az  ördögfogak.  Salamon  bosszú- 
san emeli  vesszejét  s  visszájára  kezdi  mondani  a  Themurah  ör- 
döghivó  igéit.  Ez  használ;  a  démonok  üvöltve  takarodnak.  A 
király  ismét  magára  marad  a  napsugárral: 

—  Dávid  istene,  ne  hagyj  szégyenben,  segíts:  hogyan  kerít- 
sem kézre  Ashmodajt? 

A  király  oda  a  sugó  napsugár  alá  hajtja  a  fülét  s  vár  tátott 
szájjal: 

— ...  mi  az?  semmit  se  tehetsz?  Uram,  könyörülj,  tanácsot 
legalább  . .  .  Hallom:  Ashmodaj  holnap  egész  nap  nem  lesz  ott- 
hon, a  csatázó  asszir  királynak  segít  ölni,  pusztítani ...  És  este 
nagyon,  de  nagyon  szomjasan  szokott  a  kútjához  hazatérni . . . 
Értem! 

Salamon  ravasz  derűvel  veti  fel  arcát,  egész  palástja  csilin- 
gelni kezd: 

—  Megvan!  Tudom  már! 

Pár  perc  múlva  már  künn  ásító  kísérete  előtt  áll  a  király. 
Az  aszaltszilva  képű  öreg  Simhihez  fordul,  ki  a  Király  Barátjá- 
nak a  nehéz  hivatalát  tölti  be: 

—  Egy  óra  múlva  indulunk  a  Sárga  Sziklához.  Ezer  testőr 
kisérjen,  de  ne  karddal,  hanem  csákánnyal ...  a  főpallérom 
agyagcsövekkel ...  És  Zadokh  főpap  a  Dávid  apám  shedim- 
betükkel  vésett  bűvös  Hatalom  Láncát  hozza  utánam.  Végül . . . 
hol  vagy,  Nefegh? 

|A  főpincemester,  kinek  orránál  csak  a  szakálla  lángolóbb, 
nehezen  görög  elő  hordóhasával: 

—  Parancsolj,  felség? 

—  Hamar  kocsira  a  legnagyobb  ötven  hordómat  s  a  leg- 
finomabb bethlehemi  borom  legyen  bennük  . . .  No,  mit  bámulsz? 

Nefegh  reménykedve  szopja  be  a  bajuszát: 

—  Uram,  felség,  és  mind  megivódik  ez  ott? 

—  Mind,  fiam.  Az  utolsó  cseppig.  Siess! 

III. 

Loholnak  egész  éjjel.  Reggelre  ott  kanyarognak  a  holt  viz 
feletti  Átokbércek  közt:  a  királyi  karaván  a  Sárga  Szikla  hamar 
fülő  csúcsbástyájára  hág.  Salamon  a  napban  sülő  forró  tetőre 
térdel,  —  ahá,  itt  a  kút  kerek  fedőköve  s  rajta  az  Ashmodaj  pe- 
csétje, mert  hisz  a  démon  minden-  távozása  előtt  pecséttel  védi 
kútjának  a  hűs  tisztaságát!  Csitt,  hozzá  ne  nyúljatok,  le  innen 
hamar,  —  hol  vagy  pallér?  mérjük  csak  le  itt  a  bércfal  mentén  a 
csúcsbafurt  kút  valószínű  mélységét . . .  Ugy!  és  most  ezer  csá- 
kány csapjon  bele  a  csúcsfal  aljába!  Lihegve  fúrnak,  dolgoznak 
rekkenő  délig,  akkor  szomjas  örömüvöltés  zúg  fel:  «viz  . . .  viz!» 
S  mindahányan  a  sárga  bércfal  aknaszájához  rogynak  le  s  mohón 
isszák  a  fenékbefurt  kút  kiömlő  kristályvizét.  Ám  Salamon  nem 
soká  hagyja  éldelegni  őket;  megvárja  mig  a  kőkút  vize  kifoly, 
aztán  bevakoltatja  a  nyilást ... 

—  Fel  a  tetőre  most,  legények,  hamar  ...  A  kút  szájához,  a 
pecséthez  hozzá  ne  nyúljatok,  de  itt  ni,  pár  singgel  lejebb  döfje- 
tek csak  lyukat  a  falba . . .  ugy!  és  most  égy-kettő,  be  az  agyag- 
csövet abba  a  lyukba  s  ezen  át  egymásután  csapoljátok  bele  a 
hordók  borát  a  kútba! 

—  De  uram,  —  jajdul  Nefegh  —  hisz  azt  mondtad,  meg- 
ivódik — 

—  Hát  persze,  —  kacag  a  király,  —  csak  ép  nem  te,  hanem 
ez  a  hegy  issza  meg  s  ez  már  régebb  idő  óta  szomjas  . . .  Rajta, 
legények! 

Telik  a  kút,  a  lerúgott  üres  hordók  csattogva  görögnek 
völggyé  a  mélybe.  Mire  nyugaton  zöldre  enyhül  a  pir,  néptelen 
már  a  csúcs  tája,  csak  az  egy  Salamon  lapul  egy  közeli  szirt  mö- 
gött lesben.  Egyszerre  mintha  hirtelen  felhő  sötétítené  a  keletről 
kelő  holdat ...  fél  eget  súroló  rengeteg  szárny  libben  s  csapása 
nyomán  pillanatra  szinte  fullasztó  vihar  seper  el  a  király  felett. 
Mire  magához  tér,  kis  kőhajításnyira  tőle  ott  átt  a  tetőn  a  kút 

mellett  Ashmodaj.  Fényes  fekete  óriás,  alakja  fenséges  daccal 
rajzolódik  bele  a  naplementi  pirba,  hatalmas  sátánszárnyai  be- 
vont kalózvitorlákként  lapulnak  a  ziháló  hát  rengeteg  izom- 
hegyeihez. Melege  van;  tisztán  látszik  a  nyitott  száj  szomjas  lihe- 
gése . . .  Különben  riem  is  oly  csúnya  legény:  nemesen  rajzolt  a 
szerecsen-göndör  fő  s  homlokán  alig  látszik  az  áruló  törpe  ördög- 
szarv.  No  most  megmozdul.  Ashmodaj  a  pecsétet  nézi,  egy  ujjal 
félrebillenti  a  fedőkövet  s  mint  valami  köpenyt  szorosabbra 
húzza  vállaira  a  szárnyait.  Látható  gyönyörrel  siklik  bele  a  kút 
hűs  sötétségébe. 

Csend.  A  király  feltápászkodik.  Fojtott  szürcsölés  onnan  a 
föld  mélyéből,  majd  torokbafuló,  mohó  örömhangok  . . .  hohó, 
iszik  a  démon  s  nyilván  nagyon  jól  esik  neki  ma  a  kút  vize! 
Iszik,  mióta  iszik  már  . . .  No  jön  végre  vissza.  Újból  előtűnnek  a 
bevont  kalózszárnyak  denevérkampói,  de  nini,  mily  gyűröttek  e 
szárnyak  s  a  fő  mily  duhajon  borzas!  Ashmodaj  bortól  csepegő 
arccal  kurjantva,  tántorogva  ugrik  ki . . .  Salamon  ujjongva  néz 
fel  az  égre: 

—  Sikerült!  Ide  nézz,  Jahu  atyám,  hisz  tán  te  se  láttál  még 
részeg  ördögöt! 

Ashmodaj  pár  lépést  tesz  még  s  botolva  vágódik  el  a  kút 
alatt.  Mire  a  király  odalohol,  már  hortyog.  Hamar  az  alvó  nya- 
kába veti  a  shedim-láncot:  «megvagy!» 

Szörnyű  perc,  lenn  völgyi  rejtekükben  bércbontó  üvöltésre 
riadnak  a  jeruzsálemiek.  A  démon  vivódva  szökik  talpra,  de  késő: 
tehetetlen,  s  már  csak  azon  erőlködik,  hogy  utolsó  percben 
még  alakot  cserélhessen  s  ne  hivatalos  ördögformájában  tegyék 
csúffá  az  emberek.  Kapkodva  igyekszik  hol  kecskebakká,  hol 
griffé  változni,  de  sehogy  se  sikerül:  testének  fele  mindig  elkésik! 
Végre  is  csak  annyi  ideje  marad,  hogy  szárnyait,  szarvait  és  ör- 
dögkarmait eltüntesse.  A  felrohanó  jeruzsálemiek  már  nem  ör- 
dögöt, hanem  egy  ölesforma  hatalmas  és  szokatlanul  fekete  em- 
bert látnak  maguk  előtt.  Ott  áll  egybefont  karokkal  s  izmos  mel- 
lén a  shedim-lánc  csillog,  mely  őt  fogva  tartja  s  melyhez  ő  hozzá 
nem  nyúlhat.  Szeme  Salamonra  villan: 

—  Rászedtél!  No  majd  visszaadom  a  kölcsönt . . . 

A  király  elégülten  simogatja  a  fonatos  ősz  szakállát: 

—  Egyelőre  velem  jösz  s  a  Jahu  házát  fogod  építeni! 

  (Vége  köv.) 


Színház. 


Bánffy  Miklós  gróf:  Az  erősebb  a  Várszínházban.  —  Szomory  Dezső: 
//.  József  császár  a  Nemzeti  Szinházban. 

Az  erősebb  a  homlokán  hordja  a  megkülönböztető  jelet, 
amely  tételes,  irányzatos  drámának  bélyegzi.  A  tételes  drámát 
nem  becsüljük  túlságosan  sokra,  mert  benne  mindig  idegen,  nem 
művészi  elemet  érzünk,  erkölcsi  dogmát,  szociális  ál-igazságot 
vagy  fél-igazságot,  sőt  —  az  utóbbi  időkben  —  higiénikus  rend- 
szabályokat, népbetegségek  ellen  való  védekezést,  küzdelmet  a 
«métely»  ellen.  De  azért  láttunk  mi  már  tételes  drámát,  amely 
mégis  csak  elragadta  közönségét  ha  egyébbel  nem,  logikája  tiszta- 
ságával, ékesszólása  hevével,  szándéka  nemes  emelkedettségével, 
mindenekelőtt  pedig  egy  célra  törő,  világos,  félre  nem  magyaráz- 
ható tendenciájával. 

Bánffy  Miklós  gróf  uj  darabjában  az  bánt,  hogy  nem  tu- 
dom, ki  vagy  mi  az  erősebb?  Szemben  áll  két  férfi,  az  egyik  ötven 
éves,  birtokon  kivül  van,  becsülete,  testvéri  érzése,  lovagiassága, 
igazi  uri  mivolta  parancsából  tartózkodásra  kötelezve;  a  másik 
talán  huszonöt  éves,  férj  és  szerelmes,  tehát  intra  domínium; 
kettő  közül  melyik  az  erősebb?  Két  férfival  szemben  áll  egy  asz- 
szony,  aki  törékeny,  tisztességére  féltékeny,  szemérmetes  és  mégis 
diktál  a  két  férfinak,  az  egyiknek  a  bűnös  szerelmet,  a  másiknak 
az  öngyilkos  halált;  ki  itt  az  erősebb?  A  konvencióval,  a  társa- 
dalmi és  erkölcsi  törvénnyel,  a  kötelező  kímélettel  a  beteg  és 
gyenge  iránt,  a  kegyelettel  a  tragikusan  elhunyt,  szinte  meggyil- 
kolt iránt  szemben  áll  a  vér  forró  ösztöne,  az  érzékiség,  az  örökké 
diadalmas  állat  az  emberben;  mi  itt  az  erősebb? 

A  drámának  abban  látom  főhibáját,  hogy  megengedi,  sőt 

kihívja  mindezeket  a  kérdéseket,  holott  tiszte  az  lett  volna,  hogy 
nyiltan,  világosan  fölvessen  egyetlenegy  lehetséges  kérdést  és  adja 
meg  rá  a  teljes,  kimerítő,  kielégítő  választ.  Pedáns  szőrszálhaso- 
gatásnak  tűnhetik  föl  ez  a  kifogás,  de  még  sem  az,  mert  a  dráma 
gyökerét,  eszméjét,  egész  szerkesztését,  fölépítését  illeti. 

Bánffy  a  konstrukcióban  mindig  erősnek  és  mindig  ugyan- 
annak —  semper  idem  —  mutatkozott,  akár  egyfelvonásu  dra- 
molettet,  akár  nagy  tragédiát,  akár  novellát,  akár  architektúrát 
épített.  Nagyszerű  szeme  van,  amely  roppant  szemhatárokat  egy- 
szerre át  tud  fogni  és  biztos  keze,  amely  a  meglátottat  és  föl- 
fogottat kitűnően  tudja  rögzíteni.  Az  erősebb  híjával  van  ennék 
a  konstruktív  energiának.  Laza,  széjjelfolyó  és  ami  ennél  is 
rosszabb,  ismétli  a  motívumait,  a  helyzeteit,  egész  mondatait  és 
fél-mondatait,  sóhajait  és  műpauzáit.  Lemondván  ezúttal  a  mo- 
numentálisról, szívvel-lélekkel  modern  akart  lenni.  Ez  sikerült 
is  neki,  csak  nem  a  szó  legjobb  és  legszerencsésebb  értelmében. 
Modern,  mert  a  cselekvényre  fittyet  hány,  ahol  kezdte,  ott  végzi 
és  közbül  folyton  körben  forog,  ahelyett  hogy  előre  haladna. 
Modern,  mert  erőszakot  tett  nyelvén,  amely  eredetileg  gyökere- 
sen magyar,  gazdag  színű,  izmos,  rugalmas,  eiővel  teljes,  hatal- 
mas képekben  kibontakozó;  és  szól  dadogva,  vánny adtán,  el- 
harapva az  éltető  ige  jobbik  felét,  vagy  banális  szürkeségben 
hömpölygetve  tovább  az  ólmos  társalkodást. 

Abban  pedig  egészen  egyéni,  ahogy  ezt  a  drámát  megszer- 
kesztette. Az  egyéniség  szent  és  hódolásra  érdemes  misztérium; 
az  egyéniség  magán  hordja  Isten  bélyegét;  az  egyéniség  uj  szín- 
nel, illattal,  gondolattal,  tettel  gyarapítja  az  emberiség  kincses- 
házát; az  egyéniség  boldogító  megváltás  az  átlagosok  szörnyű 
egyhangúságából,  égő  színfolt,  megragadó  diszharmónia.  De 
egyéni  a  szeszély  is,  a  különködés,  amely  minden  áron  el  akar 
térni  a  normálistól,  vagy  amely  éreztetni  akarja  veled  szuverén 
felsőbbségét.  Ilyen  nemszeretem  módon  egyéni  Az  erősebb  szer- 
kesztése. Bánffynak  joga  volt  rá,  hogy  hét  képből  rójja  össze  drá- 
máját, sőt,  ha  ugy  tetszik  neki,  huszonötből  is  összerakhatta 
volna.  Oka  semmi  sem  volt  erre  a  furcsaságra.  Ha  három  föl- 
vonásra osztja  be  elmondanivalóját,  ha  ebben  a  három  fölvonás- 
ban gondoskodik  a  belső  történések  külső  szimbólumainak  foko- 
zatos kifejlesztéséről,  ha  minden  fölvonás  erőben,  élben,  határo- 
zottságban, drámai   feszültségben   meghaladja   előzőjét:  akkor 

ugyanebből  az  anyagból  ép,  egészséges  színművet  formálhatott 
volna.  Mig  igy  a  hét  kép  vontatottan  taszigálja  egymást  előre. 
Hétszer  nézzük  végig  ugyanazt  a  helyzetet,  hétszer  hallgatjuk 
meg  a  női  érzékeknek  ugyanazt  a  dialektikáját,  hétszer  ütközünk 
meg  azon,  hogy  a  parancsoláshoz  szokott,  tisztaságára  kényes, 
öccsét  apaként  szerető  feudális  gróf  a  gyengébb  és  az  idegenből 
jött,  homályos  eredetű,  ösztöneiben  élő  Má  —  ez  a  Má!  —  az  erő- 
sebb.  jA  dráma  ott  tetőződnék,  mikor  ezek  ketten  éjszakai  csók- 
jaikkal megölik  a  beteg  kis  férjet,  de  hisz  az  ő  halála  ép  oly  ke- 
véssé akadály,  mint  volt  a  nyomorúságos  élete. 

Sokat  elmélkedtek  arról  —  más,  épületesebb  tárgy  hijján  — 
van-e  Bánffy  Miklós  gróf  uj  drámájának  erkölcsrajzi  értéke. 
Minekutána  tudniillik  nem  egy  polgári,  sőt  kispolgári  eredetű  és 
á  la  bohéjne  élő  irónk  arra  a  vakmerőségre  vetemedett,  hogy 
arisztokrata  környezetben  keresett  tárgyat  és  ezzel  megbotrán- 
koztatta kritikusait  (akik  csak  oly  otthonosak  a  grófi  paloták 
szertartáskönyveiben,  mint  a  keményen  megbíráltak):  már  most 
önként  támadt  az  a  kérdés,  hogy  a  beavatott,  vérbeli,  közülök 
való  mágnásiró  igaz  képet  adott-e  mindennapos,  ezerszer  meg- 
figyelt miliőjéről.  Mi  nem  tartoztunk  ama  kritikusok  közé,  akik 
a  polgári  Íróktól  számon  kérték  a  tájékozottságot  hercegéknél  és 
őrgróféknál,  mert  éreztük  illetéktelenségünket.  És  igy  csak  ma- 
gunkhoz vagyunk  hivek,  ha  Bánffy  Miklós  gróf  drámájában  sem 
a  grófi,  hanem  az  egyetemes  emberi  vonatkozásokat  figyeltük. 
Szerény  nézetünk  szerint  Bánffy  grófnak  eszeágában  sem  volt, 
hogy  három  főszemélyében  arisztokratikus  erőket  és  gyengesége- 
ket személyesítsen  meg.  Nincs  ezekben  semmi  feudális,  semmi 
osztályöntudatos;  vergődő,  fázó,  hevülő,  rettegő,  reménykedő 
emberek,  mint  mi,  vért  köpnek,  ha  rossz  a  tüdejük,  de  nem  kék, 
csak  piros  vért;  és  homlokukon  töviskoronát  hordanak,  ha  szen- 
vednek, de  nem  kilencágut. 

Ami  nekünk  speciálisan  grófinak  tetszett,  az  a  nagynéni 
aggszűz  volta  és  a  komornyik  vasalatlan  nadrágja.  Genre-nak 
mind  a  kettő  kedves,  miliőrajznak  édes-kevés. 

Bánffy  Miklós  gróf  drámáját  a  Várszínházban  mutatták  be 
Ódry,  Váradi  Aranka,  Uray,  Alszeghy  Irma,  Pethes  és  Ónody 
Ákos  tökéletesen  összehangolt,  finom  tónusú  előadásban.  Azóta 
a  darab  lekerült  a  Nemzeti  Színházba,  de  itt  kevésbbé  hat.  Épen 
Az  erősebb  bizonyította  be  újra,  milyen  égető  szüksége  van  a 

Nemzeti  Színházban  képviselt  nagy  művészetnek  egy  intim  szín- 
padra és  nézőtérre,  hogy  végkép  el  ne  rozsdásodjék,  méltatlan 
feledésbe  ne  merüljön.  A  Várszínház  mindenképen  alkalmas 
ezeknek  a  régi,  de  drága  hagyományoknak  a  kultuszára,  ő  maga 
is  régi,  noha  átalakítása  sok  becses  patinától  oktalanul  megfosz- 
totta; és  kedves,  meghitt,  barátságosan  rezonáló.  A  tér  mintha 
ki  volna  mérve  raffinált  szakértőktől  a  legfinomabb  hatások  ará- 
nyaira. És  a  közönség,  az  igazi  Várbeli  törzsközönség  a  legmeg- 
bízhatóbb teherpróbája  annak,  ami  valóban  értékes,  irodalmi, 
maradandó,  nem  a  divat  szapora  méhében  fogantatott,  de  már 
születésekor  hosszú  és  díszes  életre  szánt. 

A  Várszínház  megkezdte  uj  életszakaszát  a  Nemzeti  Szín- 
ház műsorának  régi  darabjaival.  Reméljük,  folytatni  fogja  nem- 
csak reprizekkel,  hanem  bemutatókkal  is.  Mondják,  a  Nemzeti 
Színház  kapuja  előtt  türelmetlenül  vár  nagy  sokaság  bebocsá- 
tásra; nemcsak  a  pénztári  oldalon  (ott  most  életveszedelmes  a 
tolongás),  hanem  a  színészek  és  szerzők  bejárójánál  is.  Köztük 
bizonyára  vannak  tehetségek  is,  akik  még  eddig  nem  taní- 
tották meg  a  közönséget  nevük  kiejtésére.  Merész  kezdéssel  válo- 
gassák ki  a  legtehetségesebbeket,  s  akinek  nem  jut  hely  és  idő  a 
Nemzeti  Színházban  a  nagyobbaktól,  az  elismertektől,  a  nevük- 
kel hódítóktól:  azokat  küldjék  át  Budára.  A  színház  és  az  iroda- 
lom meggazdagodik  ezekkel  az  ujakkal.  A  fiatal  tehetségek  pedig 
nem  fogják  kaudiumi  igának  érezni,  hogy  a  Nemzeti  Színházhoz 
a  Várszínházon  át  nyílt  meg  előttük  az  ut.  Ha  Bánffy  Miklós  gróf, 
a  sokszor  ünnepelt  iró,  a  Kisfaludy  Társaság  tagja,  az  állami  szín- 
házak főigazgatója  nem  átallotta  ezt  az  utat  megjárni . . . 

* 

A  //.  József  császár  tisztán  irodalmi  és  artisztikus  alkotás. 
Egyáltalán  alig  van  magyar  iró,  aki  annyira  megközelítené  a 
Vart  pour  Vart  ideálját,  mint  Szomory  Dezső.  Az  ő  művészete  tel- 
jesen amorális  ma,  amikor  fölemelkedett  zenithjére,  amikor  meg- 
tisztult salakjától  és  ura  önmagának,  nem  kényszerű  rabszolgája 
gazdasági  függésének.  Amorális,  de  nem  immorális.  Közömbös 
mindazzal  szemben,  amit  mások  politikai,  szociális,  történeti  vagy 
hitbeli  igazságnak  ismernek  föl.  Közömbös,  tehát  pártatlan.  Pár- 
tatlan, tehát  tiszteletreméltó.  A  legkényesebb  témát  választotta, 
II.  Józsefet,  ütközőpontját  ma  is  lánggal  lobogó  vagy  parázs  alá 

rejtettségükben  még  veszedelmesebb  szenvedélyeknek.  És  nem 
akad  hang,  még  oly  elfogult  vagy  előítéletes,  amely  akár  a  ma- 
gáénak lefoglalhatta,  akár  ellenségéül  kiátkozhatta  volna.  Szinte 
csodálatos  volt  ez:  néhány  évvel  ezelőtt  még  a  //.  József  császár 
előadása  nem  folyhatott  volna  le  igen  zajos  tüntetés  nélkül, 
amelyben  a  nacionalisták  és  a  nemzetköziek,  a  bigottok  és  a  sza- 
badgondolkodók egyazon  tűzzel  vettek  volna  részt,  csak  a  szere- 
peiket változtatva,  hol  az  egyik  fél  tapsolt  volna,  a  másik  pissze- 
gését elfojtva,  hol  megfordítva.  Ma  —  gyönyörködünk  Szomory 
! pompás  ékesszólásában,  Ódry  meleg  hangjában  és  emberi  meg- 
indultságában,  és  nem  is  veszünk  tudomást  róla,  hogy  a  szerző 
politikai  meggyőződésünk  hangszerein  játszik.  jAnnyival  művel- 
tebbek lettünk?  Vagy  a  háború  tett  bennünket  olyan  megértőkké? 

Szomory  darabja  hallatára  az  nem  is  vitapont,  melyik  fél- 
hez szegődött  a  szerző.  Eszeágában  sincs,  hogy  pártkötelékbe  lép- 
jen. Azt  látjuk,  hogy  szereti  hősét,  meg  van  hatva  vergődéseitől, 
céltalan  erőfeszítései  gyászos  bukásától,  világmegváltó  eszméi 
porba  tiportatásától.  Mi  is  meg  vagyunk  hatva.  De  a  szerzőnek 
ugyanolyan  találó,  sebző,  biztosan  a  centrumba  érő  argumentu- 
mai vannak  VI.vPius  pápa,  mint  II.  József  császár  számára.  És 
a  szóvitából  a  kalapos  király  és  a  magyar  urak  között  nem  az 
uralkodó  kerül  ki  győztesen.  Itt-ott  egy  kicsinylő  szó  hangzik  el 
a  pápáról,  aki  csak  ügyeskedő  olasz  színész,  a  magyar  urakról, 
akiknek  órák  kellenek,  amíg  cifra  díszüket  felöltik.  De  ezek  csak 
szavak.  A  tények  ellenben  a  császárt  sújtják  le;  a  vesztett  had- 
járat, a  lázongó  országok,  a  korlátoltságában  is  okos  kancellár 
sürgős  tanácsa  és  végül:  a  nagy  összeomlás.  Mind,  mind  a  császár 
ellen  van.  És  az  egy  vad,  a  fejedelmi  vad,  üldözve  ezer  kopótól 
végre  elalszik  anélkül,  hogy  a  boldogságnak  csak  egy  bármi  sze- 
rény nemét  megízlelte  volna;  nem  eszméi  győzedelmét,  nem  csá- 
szársága megdicsőülését,  nem  fegyverei  diadalát:  csak  egy  szép 
asszony  igaz  szerelmét,  önzetlen  csókját. 

Ebben  a  pontban  ugyancsak  keményen  bánt  el  hősével  az 
egyébként  ily  ügyekben  pazarul  adakozó  szerző.  A  császár  sze- 
reti Liechtenstein  Lóri  hercegnőt,  de  a  kis  princesse  nem  viszo 
nozza  a  császári  lángolást.  Miért  nem?  Hisz  ez  tisztán  a  költőtől 
függött!  Hisz  ha  ő  akarta  volna,  akkor  Lórinak  is  akarnia  kellett 
volna.  Itt  nem  kötötte  a  történelem.  És  mégis  Lóri  hideg,  önző, 
mindig  csak  a  férje  érdekében  kunyorál,  még  akkor  is,  mikor  a 

tökfilkó  már  meghalt,  ha  egyebet  nem,  egy  sírverset  a  megbol- 
dogult számára.  Mit  akart  mondani  a  szerző  ezzel  a  Lóri-epizód- 
dal? Hogy  a  trónus  magaslatán  fenn  hideg  van,  mint  a  Himalaya 
csúcsán?  Mért  hagyja  kínlódni  a  szegény  császár-embert  annyi 
gyötrelem  közt  még  szerelme  meddő  viszonzatlansága  miatt  is? 
Holott  egy  zeusi  intése  elegendő  lett  volna,  hogy  Lóri  a  boldog- 
talan császár  karjába  boruljon.  Kár,  hogy  ez  a  gesztus  elmaradt. 

Szomory  Dezső  uj  drámájának  nagyon  sok  gazdag  szép- 
sége van.  A  legnagyobb  sem  hiányzik  belőle,  amellyel  ritkán  ta- 
lálkozunk és  csak  egészen  kiemelkedő  drámai  művekben:  a  tra- 
gikum szépsége.  II.  József  császár  alakja  a  históriában  is  tragi- 
kus. Bármennyire  eltorzította  képét  a  pártszenvedély  s  bármily 
jogos  volt  különösen  nálunk  az  a  reakció,  amely  elhamarkodott 
intézkedéseivel,  makacsságával,  hagyománytipró  gőgjével  szembe- 
szállott: ma  már  tisztán  látjuk  és  belátjuk  jellemének  nagy  vo- 
násait, szándékai  fenköltségét  és  meg  tudjuk  Ítélni,  mily  érzések 
feszíthették  keresztre,  mikor  meggyőződött  a  nagy  ellentét,  az 
abszolutisztikus  uralom  és  a  forradalmi  törekvés  kiegyenlíthetet- 
len voltáról.  így  a  szerencsétlen  császár  nem  egyenlítette  ki,  ha- 
nem egyetlen  tollvonással  áthúzta  számadását  a  maga  lelkiisme- 
retével, Istenével,  népeivel.  Ez  nagy  momentum  volt,  nagyobb, 
mint  mikor  II.  Richárd  Bolingbroke  Henrik  akaratától  kénysze- 
rítve leteszi  a  koronát.  II.  Józsefnek  ezt  a  tragikumát  megérezte 
és  megéreztette  Szomory  drámája.  Hogy  a  császár  az  egyenlőtlen 
küzdelemben,  ahol  országok  és  világfölfogások  állanak  vele  szem- 
ben s  ő  maga  egyedül,  elhagyva  a  hadseregétől,  melyet  nem  is- 
mert és  vereségbe  vezetett,  elhagyva  tanácsosaitól,  akiknek  taná- 
csaival sohasem  élt,  végre  is  egészen  elerőtlenedik:  az  nem  gyen- 
gíti tragikúma  hatását.  Macbeth  is  felnyög  az  utolsó  pillanatban: 
«Karóhoz  kötve  kell  itt  a  hajrát  kiállanom.»  Azért  halálában 
mégis  fenséges. 

Az  volna  II.  József  is,  ha  a  negyedik  fölvonás,  mint  fö- 
lös teher  nem  nehezednék  a  drámára.  De  ez  a  hosszú  haldoklás, 
amelyben  Shaw  cinikus  Dubedat-jének  és  Rostán  d  érzelgős  Sas- 
fiókjának elemei  szövődnek  össze,  kizökkent  bennünket  a  nagy- 
ság és  tragikum  keltette  hangulatból.  És  még  igy  is  Szomory 
nagyot  mert  és  nagyot  nyert  uj  drámája  kockavetésén.  Szívből 
örvendünk  fényes  sikerének.  És  örömünk  teljességéhez  hozzá- 
járul ódry  József  császárjában  való  gyönyörűségünk.  Minden 

jelző  csak  fogyatékosan  jellemezné  ezt  a  színészt  és  ezt  az  alko- 
tást. Voilá  le  grand  comédien,  mondhatjuk  annak  a  köszöntésnek 
változatával,  amely  Moliére  első  nagy  művét  fogadta.  Gál  Gyula 
kancellárja  márványból  van  kifaragva.  Pethes  pápája  a  közép- 
kor tüzével  szól  és  Róma  minden  méltóságával  ékes.  Váradl 
Aranka  szép,  okos,  stílusos,  de  hideg  Lóri  hercegnő.  Egy-két  fok- 
kal túlmehetett  volna  a  szerző  orvosi  rendelésén,  amely  a  0-pont 
alá  szorította. 

Sebestyén  Károly, 


Magyar  Figyelő. 

Irta:  Haraszti  Emil. 

A  XIX.  század  utolsó  évtizedeiben  a  wagnerizmus  zsarnoki  erővel 
igázta  le  Európa  művészetét.  Bayreuth  kisugárzása  hevének  forróságá- 
val kiégette  az  egyéniséget  a  zeneköltőből.  A  reakció  már  nem  kés- 
hetett soká.  Eddig  is  megpróbálkozott,  de  elszórtan  és  rendszertelenül, 
így  aztán  nem  volt  elég  ereje,  hogy  kiszabadíthassa  a  muzsikát  a 
wagnerizmus  halálos  öleléséből.  A  Carmen  nyomán  a  verizmus  élet- 
erős levegője  süvített  be  a  Nibelungok  ködpárától  fülledt  szinpadí 
atmoszférájába.  Bizet  hust  és  vért  varázsolt  a  zenedráma  formáiba. 
De  nem  dolgozott  uj  kifejező  eszközökkel.  Technikája  régi  mesterek 
tanításaiban  és  Wagner  szellemi  hagyatékában  gyökerezik.  Semmi 
sem  tudott  gátat  vetni  a  wagnerizmus  elsodró  hullámverésének.  A 
legpregnánsabb  faji  iskola:  a  moszkvai  ötös  csoport,  a  klasszicizmus 
két  kései  utóhajtása,  Brahms  és  Franck  Cézár  szinte  elvesztek  az  ára- 
datban. Németország  egyáltalán  nem  tudott  magához  térni  a  mámor- 
ból. Legnagyobb  tehetsége:  Strauss  Richárd  is  bayreuthi  nyomokon 
haladt,  felfokozott  wagneri  muzsikát  irt.  A  szellemi  evolúció  többi 
formájában,  az  irodalomban,  a  képzőművészetben  már  régen  más 
ideálokért  küzdöttek,  csak  a  muzsikus  hitt  még  a  csalhatatlannak  vélt 
wagneri  dogmákban.  A  battignollesiak  elhagyták  atelierjüket  és  az 
impresszionizmus  zászlóhordozóivá  szegődtek,  Maeterlinck,  Mallarmé, 
Verlaine  és  a  többi  szimbolista  irásai  lázas  lelkesedés  gyújtópontjába 
kerültek.  És  a  tetralógia  hegemóniája  még  mindig  nem  dőlt  meg. 
Sőt  még  a  szellemi  újjászületés  legkiválóbb  nevei  is  wagneristák  voltak. 
Huysmanns,  Mallarmé,  Mendez  izzó  meggyőződésű  munkatársai  a 
Revue  Wagnerien-nek.  Ugy  érzik,  hogy  Wagner  eszményei  és  saját 
törekvéseik  lelki  közösségben  forrnak  össze.  Pedig  Sisley,  Renoir. 
Cézanne,  Gauguin  és  a  többiek  felfogásától,  technikájától  egy  művészeti 
világnézet  különbsége  választja  el  Wagner  koturnusos  pátoszát,  ger- 
mán őserejét. 

A  megújhodás  előkészítői  kedd  délutánonkint  gyűltek  össze 
Mallarmé  szalonjában  a  Rue  de  Rome-ban.  Költők,  kritikusok:  Gustave 
Kahn,  Henri  Régnier,  Pierre  Louys,  Stuart  Merril,  Francisque  Vielé 
Griffin,  Verlaine,  Mendés.  Festők:  Manet,  Whistler,  Fantin-Latour. 
Alapelvük  Berkeley  ismert  axiómája:  esse  est  percipi.  Csak  az  létezik 
számukra,  amit  érzékelhetnek.  A  költészetet  belső  megérzésnek  vall- 
ják. Amint  Verlaine  mondta:  De  la  musique  avant  toute  chose.  A 
festők  a  pillanat  benyomásait  vetítik  vászonra.  Ahogy  látják  a  tárgyat 
az  érzéklet  pillanatában,  a  levegő  hullámzásán  keresztül.  Ennek  a 
szalonnak  titokzatos  félhomályában  szikráztak  ki  azok  az  eszmék, 
melyek  a  jövő  művészek  előtt  világítani  fognak. 

Egyik  alkalommal  Mallarmé  egy  kreol  arcú  fiatalembert  veze- 
tett barátai  közé,  a  konzervatórium  római  dijának  nyertesét.  Az  ifjú 
Claude  Debussy  itt  ismerkedett  meg  az  uj  művészet  misztériumaival. 
Lázas  mohósággal  szivta  magába  az  uj  tanokat.  Rajongója  volt  a  szin 
tűzijátékának,  a  fény  lüktetésének.  Megérezte  azt  is,  hogy  a  Wal- 
halla  felhőiből  a  muzsika  plein  airje  sohasem  fog  kitisztulni. 

II. 

Debussy  ekkor  harmincadik  éve  felé  közeledett.  Megnyerte  a 
Tékozló  fiu  cimü  kantatej ával  a  Prix  de  Rome-ot  s  már  három  ével 
töltött  Olaszországban  Gábriel  Pierné  és  Paul  Vidal  társaságában.  Járt 
Oroszországban,  ahol  megismerkedett  Rimszki  Korzakov-v&l,  Balaki- 
rev-xe],  Borodin-nái  s  ahol  először  hallotta  Muszörgszky  műveit,  me- 
lyeknek forradalmi  káoszában  egy  uj  korszak  hajnalhasadását  látta. 
Mikor  jött  a  tavasz,  a  Campagna  csodálatos  hangulatai  megejtették 
lelkét:  megírja  első  zenekari  szvitjét  (Le  Printemps).  Érdeklődni  kezd 
Dante  Gábriel  Rosetti  iránt.  Rosetti  Ruskin-nal  és  Burne-val  vezetője 
volt  az  angol  prerafaelita  törekvéseknek.  Mint  iró  is  szerepet  játszott. 
\  kiválasztott  hölgy  (Te  Messed  damozel)  cimü  költeményének  ke- 
resztény miszticizmusa  az  olasz  környezetben  maradandó  hatást  tett 
Debussy  egyéniségére.  Megírja  a  La  Demoiselle  élue-t  zenekarra  és  női 
iórusra.  Kompozícióját  a  konzervatórium  itélőbirái  visszautasították. 
Ez  az  első  balsiker  volt  diadalainak  kezdete. 


Debussy  gondolatvilága  Manet  és  Mallarmé  eszmekörébe  szer- 
esen kapcsolódik  bele.  Hogy  ezt  az  uj  ideológiát  hangokba  kristályo- 
ítsa  ki,  a  muzsika  tartalmi  és  formai  problémájának  merőben  uj 
negoldását  adta. 

m  ki  : 


532 


Haraszti  Emil 


A  zene  a  középkori  polifónia  virágkorában  szinte  kizáróan  for- 
mai művészet  volt.  Grafikai  táblázatot  mutattak  az  ugráló  szólamok. 
Az  eszmei  tartalom  elsikkadt  az  ellenpontozati  kombinációk  töm- 
kelegében. A  monodia  némikép  visszaszorította  a  konstruktiv  szellem 
uralmát.  Tartalom  és  forma  egyensúlyozásával  a  klasszikusok  próbál- 
koztak meg  sikeresen.  Végre  a  romantikusok  kiszabadították  a  fantá- 
ziát a  formalizmus  bilincsei  közül.  Berlioz  és  Liszt  kimondják,  hogy 
a  muzsika  megszűnt  öncélnak  lenni.  Egyaránt  kifejezhet  valamilyen 
külső  természeti  behatást  vagy  benső  lelki  dispoziciót.  Wagner  pedig 
a  zenét  alárendelt  eszköznek  vallja  a  drámai  hatás  elérésére.  Ez  a  há- 
rom  költő  harmóniában,  formában  és  kolorizmusban  a  zene  mérhetet- 
len gazdagodását  jelenti.  A  klasszikusok  technikájának  legfőbb  alapjait, 
a  tematikus  dolgozásmódot  azonban  mindegyik  átvette.  Ezt  először  Miz- 
szorgszky  tagadta  meg  teljesen.  De  ő  is  csak  a  legkönnyebb  zenei  for- 
mában, a  dalban.  Operájában,  a  Godunow  Boris-bán  sokhelyt  az  ita- 
lianizmus  felé  hajlik.  A  szimfonikus  muzsikában  pedig  csak  a  kísér- 
letezésnél maradt.  Debussy  az  első,  aki  a  romantika  által  felvetett  kér- 
dések végső  konzekvenciáit  levonja. 

Alaptétele  a  következő:  Az  érzés  az  idegszálak  funkciója.  Az 
idegrendszer  folyvást  dolgozik.  Érzéseink  tehát  nem  megrögzítettek, 
hanem  minduntalan  változnak,  pillanatonkint,  ahogy  a  szin  a  fény- 
törésben. Tehát  a  muzsikának,  ha  megakarja  érzékíteni  a  lelki  elet 
fluktuáló  folyamatait,  mentesnek  kell  lennie  minden  formai  kötöttségtől 
Debussy  lerombolja  a  régi  mesterek  architektúráját.  Szétbontja  vala-; 
mennyi  külső  és  belső,  nagy  és  kis  formai  egységet,  a  szonáta  formát 
csakúgy  mint  a  periódust  vagy  a  motívumot.  A  renaissance  művészei- 
nek vonalvezetésével  nem  lehet  vászonra  vetíteni  Whistler  feny-  es 
árnyjátékait.  A  zene  szövedékét  kifejlésében  semmiféle  szerkezet  sem 
akadályozhatja.  A  motívumok  átalakítása,  a  visszatérés,  a  tematikus 
dolgozás,  mind  gátló  mozzanat.  Mesterségesen  korlátozza  a  képzelet 
szárnyalását.  Az  uj  technika  egyetlen  benső  logikát  ismer:  a  programm 
lehető  tökéletes  megérzékítését  színekben.  A  forma  megszűnt  norma 
tivum  lenni.  Zenei  szerkesztés  sem  létezik  már. 

IV. 

Debussy  természetfestő.  Nem  uj  ez  a  törekvés  a  muzsikában 
Talán  egyidejű  e  művészet  keletkezésével.  Naturalista  hajlamai  má 
a  XVI.  századbeli  Clement  Jannequin-nék  is  voltak,  aki  chansonjaiba* 
a  legkülönbözőbb  témákat  vette  tollára:    A  fülemüle,  a  pacsirta,  A 
erdőben.  Debussyt  a  természet  fény-  és  szinhatásai  érdeklik.  Szereti 
napfénvt  szikrázó  sugaraival,  éles  árnyékával,  mint  a  luminista.  D 

legállhatatosabb  szerelmese  a  holdnak,  mely  halavány  ezüstjével  pa- 
lettáját csodálatosan  lágy  vibrálásu  tónusokra  ihleti.  Az  éjszaka  szeli - 
den  tüzelő  reflexei  folyvást  ott  rezegnek  lelkében.  (Et  la  lune  des- 
cend ...  La  Terrasse  des  audiences  du  clair  de  lune  stb.)  Hármas 
xioktürnjét  nem  zenei  rokonság  kapcsolja  egybe,  még  csak  nem  is 
hangulatbeli  közösség,  hanem  az  éjszaka  misztériuma.  Az  elsőben 
(Nuages)  Whistler  ecsetjével  festett  fantasztikus  alakú  felhők  kavarog- 
nak, gomolyognak  az  égen  hömpölygő  ritmusokban.  A  második  (Fétes) 
káprázatos  látomány;  a  harmadik  (Sirénes)  a  csillagok  fényoceánja, 
melyben  felsóhajtanak  a  szirének.  Izgatja  a  fény  mindenütt,  levegőben 
és  a  vizben.  Tükrözés  a n vizén  (Reflets  dans  Veau),  a  forrás  tündöklő 
vizgyöngyei  (Poissons  d'or),  melyek  között  halacskák  aranypikkelye 
ég.  A  tenger  is  fénytani  probléma  számára.  Böcklin  motívumait  ra- 
gadja meg:  a  hajnali  derengés  átmeneteit  és  a  villámok  kékes  fényé- 
ben foszforeszkáló  viztömeget  (La  mer). 

A  költők  közül  Verlainet  kedveli  legjobban.  Az  ő  világa  áll  leg- 
közelebb lelkéhez.  Watteau  gáláns  ünnepeit  is  Verlaine  költészetének 
fátyolán  keresztül  látja  (Fétes  Galantes).  Baudelaire  sem  idegen  tőle, 
vele  együtt  vallja,  hogy  a  szin,  a  fény  és  az  illat  fedi  egymást.  (Les 
sons  et  les  parfums  tournent  dans  Yair  du  soir.)  A  dekadens  francia 
festészet  és  irodalom  két  jellemző  sajátosságára:  az  orientalizmusra 
és  iberizmusra  is  ráakadunk  nála.  Lelkéből  bűvös  hangokat  fakaszt  a 
Kelet  mesevilága  (Pagodes).  Rajong  a  spanyol  félszigetért,  ahol  fe- 
csegve ágál  a  hidalgó,  kábító  illatárt  ont  a  gardénia  és  a  forró  estén 
szerelmesen  énekel  a  caballero  gitárja  (Ibéria).  Némelyik  hangulat- 
változata igazán  meglepő.  Tikkadt  nyári  délután  langyos  eső  hull  üte- 
mesen a  kertre.  A  záportól  megmámorosodott  levelek  között  halkan 
muzsikálni  kezd  a  szellő  (Jardins  sous  la  pluie).  Majd  mindegyik  műve 
valamilyen  impresszió.  A  levegő  tompító,  átalakító  hatását  egyéniségé- 
nek átszűrő  ereje  végzi  el.  Különleges  szinei,  sejtelmes  foltjai  csupa 
szubjektív  érzés,  mely  külső  behatás  alatt  a  lélek  legbensőbb  rejteké- 
ben fakad. 

Debussy  nem  kizárólagos  rabja  a  természetnek.  Iróniára,  hu- 
morra, sőt  a  metszően  éles  gúnyra  is  pompás  hangjai  akadnak.  A 
Childrens  Corner  a  párisi  gyermekszoba  anglomániájának  remek 
szatírája.  A  Ministrels  is  a  csatornán  túlra  lövi  éles  nyilacskáit.  Kü- 
lönben sem  hajlik  a  melankóliára.  Idegen  tőle  a  parnasszusiak  pesszi- 
mizmusa. Sok  gall  humor  van  benne,  ami  fajiságának  erős  bizonyí- 
;éka.  Mozgalmas,  eleven  ritmikája  a  tizennyolcadik  század  francia 
komponistáinak  öröksége. 

V. 

Debussy  ideáljait  uj  eszközökkel  valósítja  meg.  Érezte,  hogy  nem 
haladhat  tovább  Wagner  utjain.  Mit  is  kezdhetett  volna  a  végsőkig 
kiaknázott  félhangokkal,  a  kromatikával,  az  enharmoniával,  mely  a 
Tristan  és  Isolde-ban  elérte  a  fejlődés  utolsó  fokát?  Visszatért  a 
diatonikához,  az  egész  hangok  rendszeréhez.  így  alkotta  meg  a  nagy 
másodokban  haladó  skálát,  mely  egész  sereg  uj  harmóniai  alakulatot 
foglal  magában.  Hangsorát  a  részhangokkal  igazolta.  A  mai  skálákat, 
melyek  egy  dualisztikus  rendszernek  áthelyezései,  kerülte,  de  hasz- 
nálta a  régi  egyházi  hangnemeket,  melyek  félhanglejtései  változato- 
sabbak. A  harmónia  kiformálásában  is  a  szin  lebeg  szeme  előtt  De- 
bussy akkordjai  semmiféle  viszonyban  nincsenek  egymással,  önálló 
egységek.  Nem  törődnek  a  jövő  ellenpontozatai  bonyodalmával,  csak  a 
jelennek  élnek.  Pillanatonkint  változnak,  mint  a  szin,  a  fény,  az  ér- 
zés. A  dallamfoszlányok  harmóniai  töredékekből  alakulnak  csakúgy, 
mint  a  poinlillisták  képein  apró  kis  pamacsok  sorakoznak  egységes 
foltokká.  Harmóniái  sohasem  bántóak.  Azért  messzire  meghaladják 
a  mai  konzonáns  gondolkozás  fogalmi  körét.  Wagner  a  kilenced  hang- 
zatokig jutott  el,  Debussy  már  tizenegyed  és  tizenhármad  lépésekben 
gondolkozik.  Ez  a  fejlődés  megfelel  a  természetes  evolúciónak,  mely 
a  részhangskála  után  igazodik.  Természetesen  minden  uj  lépés  uj 
disszonanciát  jelent,  amely  csak  egy  emberöltő  múlva  lesz  konszonan- 
cia.  Ennyi  időbe  kerül,  amig  a  hallóideg  befogadja  és  megszokja.  Bi- 
zonyítja a  zenetörténelem  is,  hogy  minden  disszonancia  csak  viszony- 
lagos. És  Debussy  ha  feloldatlanul  hagyja  is  disszonanciáit,  színeivel 
tompítja  élességüket.  A  sokszólamuságot,  a  modern  német  muzsika 
polifoniáját  nem  ismeri.  Lulli  és  Rameau  hatása  alatt  egyszerűségre, 
világosságra  törekszik.  Inkább  átlátszónak,  homofonnak  érezzük,  mert  j 
szólamai  egy  nagy  egységbe  tömörülnek,  amint  a  mozaik  számtalan 
kövecskéje  egy  képpé  olvad  össze. 

VI. 

Ez  a  stilus.  melyet  a  franciák  notation  picturale-nak  neveznek,, 
a  muzsikát  teljesen  alárendeli  a  szin  fogalmának.  Debussy  rendszeré- 
ben programm,  harmónia,  szerkesztés,  mind  ezt  a  célt  szolgálja,  ter- 
mészetes, hogy  zenekara  is  csupa  szint  sugároz.  Orkeszterének  össze- 
tételében nem  követi  sem  Berliozt,  sem  Strauss  Richárdot.  A  hang- 
szerek nagy  tömege,  a  masszív  hatások  helyett  a  hangzásbeli  lehetősé-, 
gek  kiaknázására  törekszik.  Egyéníti  az  instrumentumok  nyelvét.  A 
fősúlyt  az  osztott  vonósokra,  de  még  inkább  a  fafuvókre  helyezi:; 
Hangszerelő  művészete  timbre  vegyítéséveti;  tökéletesen    felidézi  azS 

asszociációs  képzetet.  Támogatja  ebben  a  francia  hangszerkészítés 
technikája  is,  mely  lágy  modulációképzése  bambusz-fuvoláival,  csengő- 
bongó ezüst  oboáival,  zengő  kereszthuros  hárfáival  a  legraffináltabb 
festői  témákat,  a  legrejtettebb,  szinte  tudatküszöb  alatti  érzéseket  is 
ki  tudja  fejezni.  A  rézfuvók  csak  a  végső  fokozás  megrendítő  ere- 
jét adják.  Az  énekszólam  kezelésében  a  természetes  hanghordozást,  a 
beszédbeli  hangsúlyt  akarja  visszaadni.  Ezt  láthatjuk  dalaiban  is,  hol 
nem  ritkán  népies  témákat  dolgoz  fel,  de  főkép  zenedrámájában, 
Pelkan  és  M elisande-b&n,  ahol  Rousseau  tanítását  követi.  A  vokális 
szólam  közel  fekvő  hangközökben  mozog  egyenletes  ritmussal.  A  frá- 
zisok végén  a  zenekarban  bukkannak  fel  lirai  nyugvópontul  szélesebb 
lélekzetü  melódiák.  A  személyek  érzéseit  a  zenekar  mondja  el,  mely- 
ben a  végzet  kérlelhetetlenségével  szövődik  a  két  szerelmes  tragédiája. 
Magától  értődik,  hogy  ennek  a  zenedrámának  a  külső  formája  is  más, 
mint  Wagner  operáinak.  Nem  pompázó,  nagyszabású  tabló-sorozat, 
hanem  rövid  impresszionista  képek  egymásutánja.  Vezérmotivumok 
nincsenek  bennük.  Hangcsoportokkal  jellemzi  ugyan  az  alakokat  és 
érzéseket,  de  ezeket  a  motívumokat  nem  alkalmazza  kiszámított  rend- 
szer alapján.  Folyton  változnak,  eltűnnek,  majd  újból  felvillannak. 

Debussy  a  muzsikának  még  egy  területén  produkált  ujat,  a 
zongora-literaturában.  A  zongorairodalomban  Liszt  óta  nincs  haladás 
és  nem  is  igen  lehet  mindaddig,  mig  a  hangszer  készítésében  nem  kö- 
vetkezik változás.  Debussy  átvitte  zenekari  színeit  a  zongora  valőrjeire. 
Sohasem  sejtett  hatásokat  tudott  igy  előcsalni  hangszeréből. 

VII. 

Debussy  pályáját  kezdetben  ép  olyan  kudarcok  és  botrányok 
jelezték,  mint  Wagner  bemutatóit.  Hatása  azonban  csakhamar  jelent- 
kezett. Franciák  (Ravel,  Dukas),  spanyolok  (Albeniz),  angolok  (Scott), 
amerikaiak  (Delim),  németek  (Schrecker),  oroszok  (Stravinszky)  so- 
rakoztak melléje.  Művészete  megszűnt  probléma  lenni,  mert  a  fejlő- 
dés átvette  újításainak  benső  értékeit.  De  stílusa  szorosan  összeforrott 
egyéniségével.  Az  utánzók  csak  a  külsőségeket  tudják  felhasználni.  Ez 
a  programm  és  megvalósítása  annyira  sajátos,  különleges,  eredeti,  hogy 
vérszegénnyé,  halovánnyá,  egyhangúvá  lesz  az  utánzók  muzsikájá- 
ban. Debussy  épen  annyira  önálló  egyéniség,  mint  Wagner.  És  nagy  kár 
lenne,  ha  Debussyt  utóiérné  Wagner  sorsa.  A  debussysta  épen  olyan 
fölösleges  és  kártékony  a  muzsikában,  mint  a  wagnerista. 


Följegyzések. 


Nemzetiségi  és  történeti  egyházak.  (Levél  a  szerkesztőséghez.) 
A  Magyar  Figyelő  utolsó  számában  megjelent  hasoncimü  közleményem 
kapcsán  legyen  szabad  még  egyszer  visszatérnem  e  tárgyra,  mert  sze- 
retnék itt  leszögezni  valamit,  előbb  azonban  megkisérlem  kimutatni, 
hogy  az  iskolák  államosítása  a  történeti  egyházakra  nézve  a  valóság- 
ban nem  jelentene  oly  súlyos  önmegtagadást,  mint  első  pillanatra  lát- 
szik. Feltéve  tudniillik,  hogy  ez  az  államosítás  nem  francia  módra, 
hanem  a  jelenlegi  királyi  kath.  gimnáziumok  mintájára  ugy  vitetik 
keresztül,  amint  ezt  én  megpendítettem,  vagyis  ugy,  hogy  az  iskolák 
feletti  teljes  rendelkezési  jog  az  államot  illesse  ugyan,  de  azok  fele- 
kezeti jellege  bizonyos  ebből  folyó  korlátozásokkal  továbbra  is  bizto- 
sítva maradjon. 

Igaz  ugyan,  hogy  a  katholikus  önkormányzatról  szóló  törvény- 
javaslat meg  akarja  szüntetni  az  államnak  a  kir.  kath.  gimnáziumok 
feletti  rendelkezési  jogát,  de  ezt  még  nem  lehet  befejezett  ténynek  te- 
kinteni, s  különben  is  tagadhatatlan,  hogy  az  iskolák  államosításá- 
nak világáramlatával  szemben  ez  visszaesést  jelentene.  De  bárhogy 
üssön  is  ki  ez  a  tervezet  uj  rendezés,  én  itt  csak  a  jelenleg  fennálló 
törvényes  állapotból  indulhatok  ki  s  ez  alapon  megállapíthatom,  hogy 
a  róm.  kath.  egyházat  illetőleg  az  iskoláknak  a  felekezeti  jelleg  meg- 
tartásával való  államosítása  csak  a  népiskoláknál  teremtene  juj  hely- 
zetet, mert  javaslatom  szerint  a  szerzetes  rendek  által  fentartott  gim- 
náziumok is  megmaradnának  azok  birtokában. 

Nehezebb  a  dolog  a  protestáns  egyházakat  illetőleg,  mert  ezek- 
nél az  állami  rendelkezési  jogot  nemcsak  a  népiskolákra,  hanem  a 
gimnáziumokra  nézve  is  biztosítani  kellene.  Nem  lehet  azonban  túl- 
ságosan sérelmes  a  protestáns  egyházakra  nézve  sem,  ha  az  ő  gimná- 
ziumaikra is  kiterjesztetik  az  az  elbánás,  mely  a  kath.  egyház  állam- 
egyházi minőségének  megszüntetése  után  is  oly  jól  bevált  a  kir.  kath. 
gimnáziumokban. 

A  népiskolák  államosítása  nemcsak  a  nemzetiségi,  hanem  a  tör- 
téneti egyházakban  is  azok  tökéletesebb  berendezését  vonná  maga 
után.  A  valláserkölcsi  nevelés  követelménye  pedig  e  megoldással  tel- 

jesen  biztosítva  volna  s  az  állampénzügyi  szempontot  is  jobban  meg 
lehetne  óvni  ily  kompromisszummal,  mint  máskülönben.  Alkalmas 
helyeken  kombinálni  lehetne  az  államosítást  egyes  iskolák  községi 
rendelkezés  alá  vételével  is. 

Maradna  még  csak  a  hatalmi  szempont.  Egész  multamnál  fogva 
bizonyára  én  volnék  az  utolsó,  ki  az  egyházakat  könnyű  szívvel  meg- 
fosztanám attól  a  hatalomtól,  melyet  reájok  nézve  az  iskolák  jelente- 
nek. Ugy  ítélem  meg  azonban  a  helyzetet,  hogy  a  nemzetiségi  egy- 
házak jelenlegi  balkáni  rendszerét  az  iskolák  államosítása  és  a  korábbi 
közleményemben  hét  pontban  felsorolt  többi  rendelkezés  nélkül, 
puszta  félrendszabályokkal  megdönteni  nem  lehet.  5  hogy  e  rendszer 
megdöntése  Magyarországra  nézve  egyenesen  életkérdés.  És  leszögezem 
itt,  hogy  ez  nemcsak  az  én  egyéni  véleményem,  hanem  a  magyar  in- 
telligencia azon  egész  csoportjáé  is,  mely,  mint  a  gör.  kath.  magyar- 
ság mozgalmának  vezetője,  husz  éves  keserves  küzdelmének  nyom- 
dokain lépésről-lépésre  legjobban  megismerhette  a  keleti  egyházak 
pszichéjét. 

Ugy  vélem  továbbá,  hogy  a  nemzetiségi  egyházaknak  az  egyenlő 
elbánás  és  teljes  jogegyenlőség  alapján  való  denacionálása  bizonyára 
megértésre  és  rokonszenvre  fog  találni  ez  utóbbi  egyházak  mindazon 
tagjainál  is,  kik  már  eddig  is  fájlalva  látták  azt,  hogy  a  nemzetiségi 
politika  hogyan  szorította  ki  a  vallást  a  templomaikból  és  iskoláikból. 
Minden  arra  mutat  tehát,  hogy  a  történeti  egyházak  részéről  nem  in- 
dokolt az  a  gyakran  hallható  kifogás,  hogy:  nekünk  ehhez  semmi  kö- 
zünk, a  kormány  dolga  itt  rendet  csinálni.  Igen,  de  ehhez  az  állam- 
nak saját  hatalmán  kivül  szüksége  van  arra  a  hatalomra  is,  melyet 
az  iskolák  képviselnek  s  mely  ma  az  egyházi  téren  inkább  bénítólag, 
mint  erősítőleg  hat  az  állami  hatalomra,  ugy  mint  még  csak  néhány 
évtized  előtt  a  vasutakban  rejlő  hatalom  egyebek  közt  a  szolgálati 
nyelv  megmagyarosítását  is  nagyon  megnehezítette  addig,  mig  azok 
részvénytársaságok  kezében  voltak. 

Mindenesetre  az  iskollák  államosítása  ma  ép  oly  világáramlat,  mint 
az  általános  választójog,  ha  nem  kiabál  is  oly  hangosan,  mint  az  utóbbi 
Szó  sincs  róla,  hogy  a  világáramlatok  ellen  ne  lehessen  többé  vagy 
kevésbbé  tartós  sikerrel  szembeszállni,  de  nemcsak  a  történeti  és  nem- 
zetiségi, hanem  az  összes  egyházak  szempontjából  döntőleg  kell,  hogy 
latba  essék  az  a  körülmény,  hogy  az  iskoláknak  már*  régóta  megindult 
államosítását  és  községesítését  állandóan  feltartóztatni,  a  mai  vegyes 
rendszert  örökéletüvé  tenni  nem  lehet.  Itt  is  kompromisszumra  kell 
tehát  gondolni,  mely  az  összes,  tehát  a  már  meglevő  állami  és  községi 
iskolákban  is  intézményesen  biztosítaná  a  valláserkölcsi  nevelés  sértet- 
lenségét. Ily  kompromisszumot  pedig  oly  időben  kell  kötni,  mikor  az 


538 


Följegyzések 


egyházak  még  ezen  a  téren  is  hatalmuk  teljes  birtokában  vannak.  Hogy 
az  ilyen  kompromisszum  beláthatatlan  időkre  biztosítaná  és  az  iskolá- 
tól elválaszlhatlanná  tenné  a  valláserkölcsi  nevelést,  ahhoz  kétség  nem 
férhet. 

Nem  hiszem,  hogy  a  világháború  tanulságai  után  Bécs  még 
mindig  mereven  ragaszkodnék  a  nemzetiségi  egyházaknak  ama  rend- 
szeréhez, melyet  egykor  a  magyar  nemzet  iránti  bizalmatlanságból 
ő  ültetett  át  hozzánk  a  Balkán  félszigetéről.  Valószínűbb,  hogy  azok- 
nál az  államférfiaknál  van  a  nehézség,  kik  elfogultság  nélkül  vál- 
lalkoztak az  általános  választójog  keresztülvitelére,  ellenben  talán  na 
gyon  is  elfogultak,  ha  a  választójog  veszedelme  elleni  oly  garanciák- 
ról van  szó,  melyek  a  történeti  egyházak  hatalmi  törekvéseibe  ütköz- 
nek. Erre  mutat  a  kath.  autonómiáról  szóló  törvényjavaslatnak  elől 
érintett  rendelkezése  és  talán  az  1848.  évi  XX.  t.-c.  fokozatos  végre- 
hajtásáról szóló  törvényjavaslatoknak  az  a  rendelkezése  is,  mely 
mintegy  segítségül  hivja  a  hazánkban  legkevésbbé  történeti  izraelita 
hitfelekezetet,  hogy  a  történeti  egyházak  megtarthassák,  sőt  erősít- 
hessék hatalmi  pozíciójukat.  Ez  nem  jól  van  igy  akkor,  mikor  egy  az 
országra  nézve  életbevágó  kérdés  a  valláserkölcsi  szempont  minden 
legkisebb  sérelme  nélkül  megoldható.  Azért:  videant  consules,  ne 
quid  res  publica  detrimenti  cupiat. 

Befejezésül  még  néhány  őszinte  szót  az  internátusokról,  melyek 
e  kérdésben  szintén  igen  fontos  szerepre  volnának  hivatva.  Amit  gróf 
Tisza  István  a  római  katholikus  egyházakról  mondott,  hogy  t.  i.  nagy 
érdemei  vannak  a  magyarosodás  körül,  azt  én  is  aláírom,  de  ez  a 
dicséret  nem  vonatkozhatik  a  keleti  egyházakkal  szemben  e\prt  hódí- 
tásaira. A  görög  keleti  egyházból  történt  hódítások  oly  minimálisak, 
hogy  ujjainkon  meg  lehetne  számolni  s  ezek  is  csak  a  magyar  ariszto- 
kráciával való  összeházasodás  révén,  vagy  oly  esetekben  történtek,  ha 
az  illetőkön  oly  mértékben  erőt  vett  a  magyar  érzés,  hogy  a  nemzeti- 
ségi köteléket  már  elviselhetetlennek  találták  magukra  nézve.  A  gö- 
rög katholikusok  román  nyelvcsoportjánál  pedig  épen  megfordítva  áll 
a  dolog,  mert  különösen  a  róm.  katholikus  hitoktatók  nagy  térítési 
buzgósága  egyik  főoka  volt  annak,  hogy  a  gör.  katholikus  román  egy- 
házak a  nemzetiségbe  való  szoros  begubózkodásban  keresték  és  talál- 
ták meg  szertartásuk  védelmét.  Ártott  ez  a  túlbuzgóság  maga  a  katholi- 
cizmus  ügyének,  az  egyházi  unió  terjedésének  is,  mert  a  görög  keleti 
fajrokonok  közt  szállóigévé  tette  azt,  hogy  a  római  anyaegyház  mos- 
toha anyaként  kezeli  az  egyesült  keleti  egyházakat.  Ez  a  görög  keleti 
részről  jövő  folytonos  csipkedés  pedig  csodálatos  módon  azt  a  hatást 
keltelte,  hogy  a  #ör.  kath.  román  egyházakban  mélyebb  gyökeiét  vert 
a  nemzetiségi  irányzat,  mint  a  gör.  keleti  román  egyházakban  s  a  leg- 

utóbbi  román  betörés  alkalmával  a  gör.  kath.  közt  sokkal  több 
kompromittált  egyén  akadt,  mint  a  görög  keletiek  közt.  Épen  ez  a 
sajnálatos  körülmény  szolgált  egy  derék  erdélyi  magyar  embernek 
indokul  arra,  hogy  épen  a  legutóbbi  napokban  tekintélyes  alapítványt 
tegyen  egy  a  hajdudorogi  egyházmegye  székelyföldi  vikariátusának 
Nzékhelyén,  Marosvásárhelyen  felállítanó  görög  katholikus  magyar  in- 
ternátusra,  ami  arra  mutat,  hogy  az  ilyen  internátusok  magyar  nemzeti 
szempontból  szükséges  volta  már  a  nagy  közönséget  is  kezdi  áthatni. 

Viszont  a  ruténség  soraiban  a  legújabb  időkig  nagy  hódítási  si- 
kere volt  ugyan  a  róm.  kath.  egyháznak,  de  az  nem  jelentett  magyaro- 
sítást, mert  a  magyarosodás  enélkül  is  utat  tört  volna  magának  egy- 
szerűen azért,  mert  a  nemzetiségi  kialakulás  előfeltételei  itt  teljesen 
hiányzanak.  S  ha  mindemellett  egy  időben  a  rutének  közt  is  voltak 
nemzetiségi  törekvések,  sőt  még  a  legutóbbi  időben  is  gyakran  el- 
hangzott lapjaikban,  hogy:  «nekünk  is  a  románok  példáját  kell  kö- 
vetnünk)), ezt  is  inkább  csak  a  szertartásnak  a  róm.  kath.  egyháztól 
való  féltése  okozta.  Természetes  ez  már  csak  azért  is,  mert  a  gör. 
katholikus  világi  intelligencia  leginkább  a  papi  családokból  rekrutá- 
lódik  és  nem  volna  csoda,  ha  csakis  a  szertartás  féltése  miatt  a  nem- 
zetiségi irányzat  még  ebben  a  nyelvcsoportban  is  felülkerekednék. 

Nem  állhat  tehát  meg  az  a  tétel,  hogy  nincs  szükség  görög 
katholikus  magyar  internátusokra,  mert  ezek  feladatát  úgyis  elvégzik 
a  már  meglevő  róm.  kath.  internátusok.  Ellenkezőleg,  magyar  nem- 
zeti szempontból  semmi  áldozat  nem  volna  elég  nagy,  melyet  görög 
katholikus,  vagy  görög  keleti  magyar  egyházi  intézményekre  fordíta- 
nának. Még  inferioris  anyagi  helyzetben  is  nagy  szolgálatokat  tenné- 
nek ezek  a  magyarságnak,  de  mentül  jobban  felkarolná  őket  az  állani, 
annál  méltóbban  sorakoznának  a  magyar  nemzet  jövendőjében  ahhoz 
a  szerephez,  melyet  múltjában  a  történeti  egyházak  betöltöttek. 

Nem  zárhatom  le  e  sorokat  anélkül,  hogy  kegyelettel  meg  ne 
emlékezzem  gróf  Khuen-Héderváry  Károlyról,  úgyis,  mint  a  görög 
katholikus  magyarság  jótevőjéről,  úgyis,  mint  arról  a  férfiúról,  kit 
néhány  hónap  előtt  épen  a  választójogi  bizottság  éléről  ragadott  el  a 
véletlen  sors.  A  véletlen  műve  volt  az  is,  hogy  amikor  a  görög  katholi- 
kus magyarság  mozgalma  hosszás  küzködés  után  zsákutcába1)  jutott, 
az  ő  személyében  oly  férfiú  állott  a  magyar  kormány  élén,  ki  mint 
Horvát-Szlavón  országok  egykori  bánja,  legjobban  megismerhette  a 
Balkán  pszichéjét.  Ő  volt  az,  ki  a  hajdudorogi  egyházmegye  meg- 
teremtésével megtette  az  első  lépést  az  általános  választójog  veszélyei 

*)  Lásd  a  szerzőnek  „Magyarország  a  zsákutcában"  cimü  cikket  a  Magyar  Figyelő  191 K 
éri  10-ik  számában. 

ellen  szükséges  nemzeti  garanciák  utján,  —  vajha  ezt  a  példát  követ- 
nék ezentúl  államférfiaink  és  vajha  a  további  lépéseknél  ne  ismétlőd- 
nék az  a  felekezeti  szűkkeblűség,  melyet  az  első  lépésnél  az  érdekelt 
református  körök  tanúsítottak  akkor,  midőn  meghiúsították  azt,  hogy 
a  görög  katholikus  magyarok  egyházmegyéjének  a  legmagyarabb  vá- 
ros, Debrecen,  legyen  a  székhelye. 

Kiváló  tisztelettel  Szabó  Jenő 

főrendiházi  tag. 


II.  Miklós  cár  és  az  orosz-német  szövetség.  Az  orosz  forradalmi 
kormány  a  kifosztott  cári  okmánytárban  a  többek  közt  egy  szerződést 
is  talált,  amely  arról  tanúskodott,  hogy  II.  Miklós  cár  1905-ben  védő- 
és  dacszövetséget  kötött  II.  Vilmos  császárral.  Annakidején  az  okmány 
közzététele  nagy  feltűnést  keltett,  mert  a  forradalmi  kormány  olyan 
színezetet  adott  az  egész  ügynek,  mintha  II.  Miklós  cár  ezzel  a  szerző- 
déssel a  francia-orosz  szövetséget  elárulta  volna.  A  forradalmi  kor- 
mány tehát  nemcsak  hogy  megbuktatta  II.  Miklós  cárt,  hanem  még  a 
becstelenség  bélyegét  is  rá  akarta  sütni. 

Most  azután  Ernest  Daudet,  a  kiváló  francia  publicista  és  tör- 
ténetíró, védelmére  kel  a  bukott  cárnak  s  annak  a  bizonyos  szerződési 
okmánynak  eredetét  Nekludof  orosz  diplomata  adatai  alapján  meg- 
állapítván, kimutatja,  hogy  II.  Miklós  cárt  árulás  vádja  nem  érheti. 

Nekludof  orosz  diplomata  ugyanis  a  «Revue  des  Deux  Mondes* 
legutóbbi  számában  elmondja:  mi  történt  1905-ben  II.  Miklós  cár  és 
Vilmos  császár  közt  a  björkői  találkozáson.  Erről  a  nevezetes  ese- 
ményről Iswolsky  párisi  orosz  nagykövetnek  a  «Temps»  hasábjain 
megjelent  cikkéből  eddig  csak  annyit  tudhattunk  meg,  hogy  ott  Né- 
metország és  Oroszország  védő-  és  dacszövetsége  került  szóba,  amely 
szövetség  éle  azonban  Anglia  ellen  irányult  volna.  A  szövetségbe  tar- 
tozott volna  természetesen  Franciaország  is,  amelynek  megnyerése 
már  az  orosz  diplomácia  feladatai  közé  tartozott  volna.  Csakugyan,  e 
szerződés  közzététele  megerősítette  Iswolsky  leleplezéseit. 

Amikor  azonban  Miklós  cár  ezt  a  szerződést  aláirta:  aggályai 
támadtak  és  mindenáron  tudni  akarta,  vájjon  ez  a  szerződés,  amelyet 
immár  aláírásával  erősített  meg,  nem  ellenkezik-e  annak  a  szerződés- 
nek szellemével,  amelyet  1894-ben  Franciaországgal  kötött.  Sietett 
haza  Pétervárra,  ahol  Lamsdorf  gróf  külügyminiszter  előadásából 
arról  győződött  meg.  hogy  aggodalmai  nem  alap  nélkül  valók,  s  ki- 
vállképen  édesanyja,  az  özvegy  cárné  szemrehányásai  hatottak  reá 
kínosan.  • 

—  Édesatyád  nem  tette  volna  meg!  —  feddte  az  anya  a  fiát.  aki 

most  már  mindenáron  jóvá  akarta  tenni  az  elkövetett  hibát.  Néhány 
nap  múlva  a  berlini  orosz  nagykövet  parancsot  kapott,  jelentse  ki  az 
udvarnál,  hogy  a  björkői  szerződést  a  cár  érvénytelennek  tekinti.  Vil- 
mos császár  tiltakozott  ez  egyoldalú  eljárás  ellen  s  levélben  heves 
szemrehányást  tett  a  cárnak,  emlékeztetvén  őt  esküjére.  Miklós 
cár  azonban  most  már  hajthatatlan  maradt  és  Vilmos  császárral  meg- 
szakított minden  további  tárgyalást  ez  ügyben.  Daudet  szerint  ez  a 
szinigazság  s  igy  hát  Franciaországgal  szemben  árulásról  szó  sem 
lehet,  még  kevésbbé  Angliát  illetően,  amellyel  akkor  még  Oroszország 
nem  volt  szövetségesi  viszonyban. 

Ez  a  viselkedés  élesen  rávilágít  II.  Miklós  cár  meggondolatlan- 
ságára és  ingatag  jellemére,  ami  végre  is  végpusztulásba  döntötte  va- 
laha hatalmas  birodalmát;  de  mindezektől  is  eltekintve,  több  izben 
adta  tanúbizonyságát  annak,  hogy  azoknak  a  nagy  feladatoknak,  ame- 
lyeket a  kormányzás  szabott  eléje,  nem  tud  megfelelni. 

Ám  e  jellemgyöngeség  és  ingatagság  okát  főkép  abban  a  körül- 
ményben kell  keresni,  hogy  olyan  időpontban  kellett  a  trónt  elfog- 
lalnia, amikor  még  az  uralkodás  nehéz  művészetét  meg  nem  tanul- 
hatta. Nagyatyja,  II.  Sándor  cár,  harminchét  éves  korában  lépett  a 
trónra,  III.  Sándor  pedig  harminchat  éves  korában  követte  őt;  ebben 
a  korban  már  mindketten  családot  alapítottak  s  már  ismerték  azokat 
a  feladatokat,  amelyeket  a  családalapítás  rótt  rájuk;  elődjeiktől  meg- 
tanulták a  nagy  államügyek  elintézésének  módját  és  ismerték  az 
európai  politikai  viszonyok  csinját-binját. 

Mindez  hiányzott  II.  Miklós  cár  esetében;  huszonhat  éves  korá- 
ban lett  a  minden  oroszok  cárja,  s  mint  nőtlen  fiatalembert,  szülei  is 
szinte  kiskorúnak  tekintették.  Serdülő  ifjú  volt  csupán,  aki  még  soha- 
sem élvezte  a  teljes  függetlenséget  s  akinek  fogalma  sem  lehetett  a 
nagy  államügyek  elintézésének  módjáról,  amit  csak  gyakorlat  révén 
lehet  elsajátítani. 

Azt  azonban  el  kell  ismerni,  hogy  kevés  uralkodó  lépett  ked- 
vezőtlenebb körülmények  között  a  trónra,  mint  II.  Miklós  cár;  talán 
csak  III.  Sándor  cár  trónralépésének  rendkívül  súlyos  körülményeit 
lehetne  velük  összehasonlítani.  Chanzy  tábornok,  aki  ekkor  pétervári 
francia  nagykövet  volt,  II.  Sándor  cár  meggyilkolása  után  igy  irta  le 
az  oroszországi  állapotokat: 

«Az  eszmezavar  teljes  s  a  március  13-iki  esemény  óta  a  kapko- 
dás, a  zűrzavar  általános;  a  forradalmi  párt  —  noha  a  bűnösnek  el- 
vették büntetésüket  —  ismét  mozgolódik  s  életjelt  ad  magáról  fenye- 
getésekkel, proklamációkkal  s  ujabb  merényletek  révén,  amelyeket 
ugyan  sikerült  eddig  meghiúsítani,  továbbá  egy  nagy  per  révén,  amely 
magára  vonta  mindenek  figyelmét  s  amely  a  rossz   vezetés  folytán 

sikertelen  maradt  és  piedesztált  emelt  a  gyilkosok  számára  s  amely- 
nek során  a  megszorult  minisztérium  tagadta  egy  olyan  párt  szerve- 
zettségét, amely  az  egész  birodalmat  terrorizálja  és  tagadja  azt  is, 
mintha  ez  a  párt  bármiféle  közösséget  is  tartana  fenn  a  nemzetközi 
szocializmus  tűzfészkeivel,  mig  a  cár  kénytelen  bezárkózva  élni  Ga- 
csinában,  amig  meg  nem  állapítják,  hogy  a  cári  paloták  nincsenek-e 
aláaknázva.» 

De  nemcsak  Chanzy  tábornok  látta  ily  fekete  szinben  az  akkori 
állapotokat,  hanem  hasonlóan  nyilatkozott  azokról  Hermann  szász- 
weimári  herceg  is,  aki  Pétervárott  jelen  volt  II.  Sándor  cár  temetésén. 
A  téli  palotában  lévén  a  szállása,  olyan  helyre  került,  ahonnan  az 
egész  helyzetet  tisztán  áttekinthette,  s  valósággal  megdöbbent  a  zűr- 
zavar s  az  általános  fejetlenség  láttára. 

—  Sehol  semmi  erély,  semmi  akarat,  —  mondta  Hermann  her- 
ceg —  s  a  cár  közelében  nincs  egyetlenegy  elég  okos,  kiváló  ember, 
aki  az  események  fölé  tudna  emelkedni  s  aki  cselekedni  is  tudna!  A 
katasztrófa  minden  pillanatban  bekövetkezhetik,  s  nincsen,  aki  el 
tudná  hárítani. 

Ugyancsak  igy  ítélte  meg  a  helyzetet  Frigyes  német  trónörökös 
is,  aki  szintén  jelen  volt  a  temetésen  s  nagyon  lesujtóan  nyilatkozott 
az  orosz  felsőbb  társadalom  és  a  kormánykörök  frivolitásáról. 

Ezek  az  állapotok,  amelyek  ilyen  kritikákat  hivtak  ki  s  ame- 
lyeket ugy  ahogy  ellepleztek  III.  Sándor  cár  uralkodása  alatt,  csöppet 
sem  javultak  meg  arra  az  időre,  amikor  II.  Miklós  került  a  trónra,  aki 
bizony  nem  termett  nagy  feladatok  megoldására  s  nem  volt  elég  erős 
a  tornyosuló  akadályok  leküzdésére.  Lángelmére  lett  volna  szükség, 
ő  pedig  nemcsak  hogy  nem  volt  zseni,  de  nem  volt  meg  az  áttekintése 
sem,  sőt  hiányzott  a  szükséges  tárgyi  ismerete  is.  Egyik  európai  nagy- 
hatalom diplomatája  mondotta  el,  hogy  amikor  II.  Miklós  elé  kellett 
járulnia,  a  szóbanforgó  ügyekről  már  előzetesen  részletes  Írásbeli  je- 
lentést tett,  hogy  megkönnyítse  neki  az  elintézést  és  hogy  elkészül- 
hessen a  válaszra.  Csakhogy  II.  Miklós  cárból  hiányzott  a  megértés 
s  a  tisztánlátás  művészete  s  nem  termett  kormányzásra,  azaz:  nem 
tudta  megérteni  azokat  az  eseményeket,  amelyek  a  saját  birodalmá- 
ban és  Európában  lejátszódtak  és  nem  tudta  azokból  a  tanulságot  le- 
vonni. És  hogy  teljes  legyen  a  baj:  jobban  szerette  a  családi  életet  a 
hatalom  gyakorlásánál  és  a  nagyhangú,  zajos  életnél;  nem  igen  barát- 
kozott senkivel,  minisztereivel  nem  tanácskozott,  megbeszélést  csak 
elvétve  folytatott  velük;  nem  nyilt  tehát  alkalma  arra,  hogy  az  eszme- 
cserék során  megismerhesse  az  eseményeket,  s  igy  az  igazság  csak  a 
legritkább  esetekben  jutott  el  hozzá. 

Csillay  Kálmán. 

Japán  és  az  európai  háború.  Japán,  mini  ismeretes,  mihelyst 
Anglia  a  háborút  Németországnak  megüzente:  az  entente  oldalára 
állott,  még  pedig  az  Angliával  már  korábban  fennállott  szerződéséhez 
képest.  Eddig  még  mindössze  arra  szorítkozott,  hogy  Kiao-Cséut  el- 
vette a  németektől;  megszállotta  a  Csöndes-tenger  német  gyarmatait; 
Oroszországnak  Szibérián  át  lőszert  és  hadianyagot  szállított  s  ön- 
kénteseket engedett  át  számára,  legutóbb  pedig  a  forrongó  Kinát  az 
entente  részére  nyerte  meg.  Japán  hadserege  és  tengeri  hadereje  eddig 
tehát  még  érintetlen. 

Nos,  a  megszorult  entente-hatalmak,  melyek  kétségbeesésükben 
talán  még  az  ördöggel  is  szövetségre  lépnének,  most  erősen  puhítják 
Japánt:  ugrana  be  a  kidőlt  és  letört  Oroszország  szerepébe.  Az  utóbbi 
időben  az  entente  lapjai  csaknem  minden  nap  foglalkoznak  ezzel  a 
témával  s  igen  előkelő  szakférfiak  szólanak  hozzá:  mily  eredménye 
lehetne  a  japán  beavatkozásnak  s  vájjon  egyáltalán  megvalósítható-e 
az.  tekintettel  a  nagy  távolságra,  amely  Japánt  a  harctértől  elválasztja. 

Legutóbb  Malleter're  tábornok,  a  «Temps»  katonai  szakértője, 
irt  hosszabb  tanulmányt  erről  a  kérdésről,  aki  szerint  a  japán  beavat- 
kozás mind  katonai,  mind  pedig  pénzügyi  szempontból  igenis  meg- 
valósítható! 

Japán  lakosságának  számát  közel  hatvan  millióra  becsülhetjük, 
mig  gyarmatainak  lakossága  körülbelül  husz  millió.  Hadseregének 
béke-létszáma  300.000,  de  mozgósítás  esetére  ez  a  szám  egy  millióra 
emelkedik.  Hadiflottája  elsőrendű.  Most  tehát  az  a  kérdés  merül  föl: 
hogyha  ezt  a  hatalmas  haderőt  az  entente  tartalékerejének  lehet  te- 
kinteni, hogy  lehetséges  az,  ahogy  az  eddig  még  nem  lépett  akcióba? 
Egyszerűen  azért,  mert  a  japán  parlamentben  igen  erős  ellenzék  van, 
amely  nem  adja  meg  a  kormánynak  a  felhatalmazást  a  beavatkozásra, 
enélkül  pedig  a  kormány,  ilyen  nagy  fontosságú  lépésről  lévén  szó,  a 
maga  szakállára  nem  mer  cselekedni.  Viszont  Japán  is  kétségtelenül 
bizonyos  feltételekhez  kötné  a  beavatkozását,  s  kérdés:  vájjon  ezeket 
a  feltételeket  az  entente-hatalmak  mindegyike  hajlandó-e  elfogadni? 

Ezekből  is  kitűnik,  hogy  a  japán  segítség  igénybevétele  még  sem 
olyan  egyszerű  dolog!  És  ha  mégis  sikerülne  Japán  beavatkozását  meg- 
valósítani: vájjon  hol  és  melyik  fronton  lépne  akcióban  a  japán  had- 
sereg? Oroszországban?  Csakhogy  ez  esetben  a  roppant  nagy  távolság 
és  a  trans-szibériai  vasutak  elégtelen  teljesítőképessége  nagy  akadá- 
lyul szolgálna.  Avagy  talán  a  Keleten,  esetleg  a  Balkánon?  Igen  ám, 
hogyha  ez  esetben  pedig  a  hosszú,  a  Csöndes-  és  Indiai-tengeren  s 
Suezen  át  a  Földközi-tengerig  tartó  tengeri  ut  nem  gördítene  szinte 
leküzdhetetlen  akadályt  az  operáció  elé,  amihez  még  hozzá  kell  számí- 
tani a  hajózás  megfogyatkozása  folytán  bekövetkezett  szállítási  ne- 
hézségeket! 

Pedig  —  sóhajt  fel  Malleterre  tábornok  —  néhány  japán  had- 
osztály nagyon  megkönnyíthetné  Mezopotámiában  és  Rerzsiában  az 
angolok  helyzetét  s  megkönnyíthette  volna  az  örményországi  orosz 
haderőkkel  való  egyesülést.  Malleterre  szerint  az  ily  irányú  japán 
akció  1915-ben,  de  még  1916-ban  is  döntő  fontosságú  lett  volna.  Arra 
a  lehetőségre  is  kiterjeszkedik  a  cikkiró,  hogy  1917-ben,  amikor  az 
orosz  forradalmi  mozgalmak  megbénították  az  orosz  hadsereg  erejét, 
japán  csapatokkal  kellett  volna  a  rendet  helyreállítani.  Ám  ennek  sike- 
rében maga  Malleterre  sem  igen  bizott,  de  szerinte  legalább  Szibériá- 
tól távol  tarthatták  volna  a  bolsevikieket  és  előkészíthették  volna  az 
ellenforradalmat  oly  módon,  hogy  a  dél-oroszországi  reakciós  moz- 
galmat támogatták  volna  s  mi  több:  összeköttetést  létesítettek  volna  a 
szerencsétlen  román  hadsereggel. 

Oroszországra  nézve  a  segítség  természetesen  már  elkésett,  de 
Szibériát  illetően  még  lehetne  róla  beszélni.  Ám  ennek  a  segítségnek 
nem  szabad  pusztán  Vladivosztok  megszállására  és  Mandzsúria  határá- 
nak biztosítására  szorítkozni,  hanem  el  kellene  foglalni  az  összes 
vasúti  vonalakat  egészen  a  Kaspi-tó  melléki  vonalakig.  Biz  ez  nagy 
vállalkozás  —  jegyzi  meg  Malleterre  —  de  hihető,  hogy  Japán  nem- 
sokára rászánja  magát,  noha  kishitűek  ott  is  vannak.  «De  tekintettel 
arra,  —  irja  Malleterre  —  hogy  az  orosz  torlaszfal  immár  leomlott: 
Japán,  amely  tisztán  felismerte  azt  a  veszedelmet,  amely  a  Szélső- 
Keletet  Németország  részéről  a  tenger  felől  fenyegette,  bizonyára  fel- 
ismeri azt  a  német  veszedelmet  is,  amely  Ázsia  felől  fenyegeti . .  . 
Hogyha  azonban  Japán  érintetlen  haderejét  egyesítené  az  entente- 
hatalmak  haderejével  s  a  Perzsián,  Kaukázuson  és  Szibérián  át  a 
Csöndes-tengerig  húzódó  ázsiai  frontot  előbb  defenzíve  elfoglalná:  el- 
jönne talán  még  az  az  idő,  amikor  Oroszország  is  talpra  állana  s  az 
entente  annyira  óhajtott  győzelme  valóra  válnék. » 

íme,  igy  hitegetik  önmagukat  az  entente-hatalmak  s  a  megoldást 
a  Szélső-Keleten  keresik  akkor,  amikor  a  németek  immár  Páris  ka- 
puit döngetik.  £s.  K. 


Bécsi  levél.  Az  osztrák  politika,  amely  Stürgkh  gróf  tragikus 
végzetének  beteljesedése  óta  minden  határozott  irány  nélkül  imbolyog, 
sohasem  volt  talán  olyan  határozott  és  céltudatos  irány  nélkül  való, 
mint  épen  a  legutóbbi  időben. 

Nagy  koncepciót  már  rég  nem  keres  az  osztrák  politika  irányítá- 
sában senki  sem,  de  valami  céltudatos  gondolat  fölbukkanását  joggal 
leshették,  várhatták  nálunk  mindazok,  akik  egészséges  egoizmusokból 

kifolyólag  szivükön  viselik  a  testvér  Ausztria  sorsát.  A  tehetetlenség, 
a  kapkodás,  a  határozatlanság,  a  folytonos  megalkuvás,  jogfeladás, 
engedékenység,  indokolatlan  birkatürelem,  erélytelenség:  mindez 
összevéve  és  együttesen  osztrák  politikát  jelent.  A  gyönge  kormány- 
nyal szemben  kitűzött  céljára  elismerésreméltó  eréllyel  törekvő  ellen- 
felek sokasága  áll,  igy  az  osztrák  politika  misztériumát  sem  ismerő 
egyén  is  elképzelheti,  hogy  micsoda  emberfeletti  küzdelembe,  mennyi 
ígéretbe,  koncesszióba,  az  abszolutizmussal,  illetve  a  parlament  szét- 
kergetésével  való  fenyegetésbe  kerül  egy-egy  négy  hónapos  költség- 
vetési provizórium  megszavazása.  Mindez  természetesen  megfelelő  ha- 
tást gyakorol  a  külföldre  s  ha  az  ellenség  a  várható  nagy  offenziva 
mellett  sem  hajlandó  ez  év  februárjában  békét  kötni,  akkor  ez  az 
osztrák  parlamenti  helyzetre,  a  parlamenti  pártok,  mindenekelőtt  a 
csehek  magatartására  vezethető  vissza,  mert  ez  a  magatartás  az,  ami 
a  saját  erejében  kétkedő  ententeot  fölvillanyozza:  a  monarchia  szét- 
züllésének  gondolata  tölti  el  őt  reménységgel.  Amidőn  mindezt  látja 
a  monarchia  külügyminisztere,  egy  hatalmas  beszédben  szokatlanul 
kíméletlen  hangon  a  monarchia  belső  ellenségei  ellen  fordul  s  egyben 
teljes  őszinteséggel  mutat  rá  a  monarchia  testét  pusztító  rákfenére.  A 
hatalmas  beszédnek  hatalmas  volt  a  visszhangja  is  s  már  az  elmondás 
pillanatában  fölmerült  az  a^  kérdés,  hogy  mi  lesz,  mi  lehet  annak  a  kö- 
vetkezménye Ausztriában.  Tájékozódás  szerzése  végett  a  különböző 
ausztriai  pártok  vezérembereihez  fordultam  s  az  alább  következő  sorok- 
ban az  egyes  pártok  fölfogása  tükröződik  vissza.  S  belőlük  meglehetős 
határozottsággal  kitűnik,  hogy  Czernin  bukását  nem  annyira  a  Clemen- 
ceau-affér,  mint  inkább  az  osztrák  parlamenti  pártok  idézték  elő.  Köz- 
vetlenül nagy  beszédének  elmondása  után  ugyanis  Ausztriában  ez  a 
helyzet  képe: 

A  német  pártokat  kivéve  úgyszólván  valamennyi  párt  a  külügy- 
miniszter ellen  fordul  s  sorsát  megpecsételtnek  tekinti.  A  német  nem- 
zeti pártok  föllélegzenek.  mint  aki  rettenetes  lidércnyomás  alól  sza- 
badult föl  és  boldogok,  hogy  végre  akadt  egy  vezető  állást  betöltő 
államférfi;  aki  igazi  néven  merte  nevezni  a  csehek  üzelmeit. 

Valószínűnek  tartják,  hogy  az  osztrák  politikában  uj  kurzus  fog 
bekövetkezni  s  az  erélytelen  Seidler  helyébe  egy  erőskezű  politikus 
jön,  aki  érvényt  szerez  annak  a  belső  politikának,  amely  Czernin  be- 
szédéből önként  adódik  s  amely  megfékezi  a  monarchia  belső  ellen- 
ségeit s  lehetetlenné  teszi  a  külső  ellenséggel  való  együttműködést, 
avagy  kacérkodást.  így  a  németek. 

A  nemzeti  pártok  és  a  szocialisták  Czernint  már  ekkor  bukott  ember- 
nek tartják  s  bizonyosra  veszik,  hogy  a  nagy  békét  már  az  utóda  köti 
meg.  A  csehek  természetszerűleg  a  legjobban  vannak  ellene  fölhábo- 

rodva,  az  ultraradikálisok  azonban  titokban  örülnek  beszédének,  mert 
most  már  a  közeledést,  kibékülést  a  csehek  és  németek  között  lehetet- 
lennek tartják.  Az  utóbbi  időben  ugyanis  a  cseh  politikusok  egy  ré- 
szében bizonyos  hajlandóság  mutatkozott  a  májusi  és  a  januári  dekla- 
rációban lefektetett  utópisztikus  alap  föladására  s  különösen  a  katho- 
likus  körök  törekedtek  a  reális  politikához  való  visszatérésre  s  már- 
már  jelei  is  mutatkoztak  a  megegyezés  lehetőségének.  A  radikálisok 
kárörvendve  állapítják  most  meg,  hogy  Czernin  föllépése  ezt  a  meg- 
egyezést lehetetlenné  tette. 

A  lengyelek  klubjában  vezető  politikusok  ugy  informáltak  ebben 
az  időben,  hogy  a  pártnak  semmi  oka  nincs  a  Gzerninnel  szemben  ki- 
fejezésre juttatott  bizalmatlanság  megváltoztatására.  A  lengyelek  a 
cholmi  kérdés  miatt  fölknerült  viszályt  mindaddig  nem  tartják  eliminál- 
hatónak,  amig  a  monarchiának  az  ukrán  békeszerző  Czernin  a  külügy- 
minisztere, ők  már  az  ukrán  béke  megkötése  után  Czernin  fejét  köve- 
telték s  kitartottak  eme  követelésük  mellett,  jóllehet  az  ukrán  kormány- 
nyal kötött  pótmegállapodások  a  cholmi  kérdés  igazságos  és  méltányos 
megoldását,  rendezését  lehetővé  teszik. 

A  szocialisták  is  Czernin  ellen  fordulnak  ekkor,  mert  az  általa 
kötött  két,  illetve  három  békét  annexiós  békének  tartják,  igy  őt  támo- 
gatni nem  hajlandók.  A  helyzet  tehát  az,  hogy  az  osztrák  delegációban 
nem  kapna  többséget,  igy  ennek  kénytelen  már  tíleve  levonni  konze- 
kvenciáit. 

Azok,  akik  Czernin  bukását  kívánták,  szivesen  híresztelték  már 
két  héttel  bukása  előtt,  hogy  a  külügyminiszter  fölfelé  is  megbukott. 
Mértékadó  helyen  —  mondották  —  továbbra  is  az  általános  békére 
törekszenek,  de  e  politika  szempontjából  nem  ragaszkodnak  Czernin 
személyéhez,  akinek  népszerűsége  —  ha  objektiv  okok  személyének 
elejtését  tenné  szükségessé  —  kellemetlenné  válhatna. 

Ma  már  ennek  a  fölfogásnak  igazat  keÜl  adni,  mert  az  események 
igazolták  azt.  Czernin  megbukott  s  bukását  látszólag  a  Clemenceau-affér 
idézte  elő,  a  valóságban  azonban  a  politikája,  amelynek  nem  volt  több- 
sége az  osztrák  delegációban.  És  fölfelé  is  megbukott,  mert  a  király 
sem  azonosította  magát  politikájával.  Hogy  lesz-e  a  külügyminiszter- 
változásnak valameflyes  következménye  az  osztrák  politika  jövőbeni  ki- 
alakulására, ezt  teljes  pozitivitással  állítani  nem  lehet,  de  egy  ps  más 
jelenség  ez  eshetőség  mellett  szól,  jóllehet  Burián  kinevezésekor  Czer- 
nin irányának  fentartását  illetékes  helyen  kellőképen  kidomborították. 

Bécs,  április. 

(I) 


Följegyzések 


547 


Imperializmus  és  tartós  béke.  (Szabó  Ervin  könyve.)  Szabó  Ervin, 
a  szociológus  szinte  szenvedélyes  szemlélődéssel  követte  azoknak  az 
energiáknak  fölszinre  vetődését,  kirobbanását,  amik  a  mai  világháború- 
hoz vezettek.  Imperializmusnak  nevezi  és  imperializmus  alatt  azokat  a 
gazdaságpolitikai  taszítóerőket  érti,  amik  korunkat  a  világ  legvéresebb 
háborújára  érlelték  meg.  Minderről  egy  népszerű  felolvasás  keretében 
beszél  —  és  tanulságosabb  «népszerü»  előadást  már  nem  is  kiván- 
hatunk. 

Szabó  szemlélődésének  kilátópontja,  előadásának  centrális  problé- 
mája a  védővámos  és  a  szabadkereskedelem  kritikája  és  küzdelmüknek 
nyomon  kisérése.  Ahelyett,  hogy  kritikus  akadékoskodással  igyekeznők 
itt-ott  Szabó  érveit  ledönteni,  olvasóink  bizonyára  hálásabbak  lesznek 
érte,  ha  az  iró  felette  tanulságos  —  és  mint  minden  tanulság:  élveze- 
tes —  gondolatmenetét  követjük. 

A  szabadkereskedelem  gondolata  Angliából  indult  ki,  ahol  Cob- 
den-ék  agitációja  a  XIX.  században  életbe  is  léptette.  A  szabadkeres- 
kedelem gazdasági  hatása  a  produktivitás  és  a  nemzetgazdagság  nagy 
fellendülése.  De  nem  volt  tisztán  gazdasági  koncepció,  politikai  pro- 
grammtöredékeiben  a  nemzetközi  és  a  nemzetiségi  béke  már  ott  szere- 
pelnek, így  lett  a  szabadkereskedelem  az  angol  old  Liberálisai  érlelő 
helye,  mig  a  védővámos  rendszerek  politikai  jelentkezése  a  reakció 
volt.  A  német  List  és  az  amerikai  Carry  a  két  rendszer  között  mintegy 
középúton,  az  úgynevezett  nevelővámok  alapján  állottak,  mert  a  gyor- 
sabban fejlődött  országok  iparával  szemben  csak  átmenetileg  és  csak 
a  produktivitás  fokozásának  érdekében  szükségesnek  tartották  a  pro- 
lekcionárius  állami  beavatkozást.  A  gyakorlatban  azonban  a  nevelővám 
hatása  alig  különböztethető  meg  a  védővám  következményeitől,  sőt  az 
állami  beavatkozás  csak  a  politikai  korrupció  javára  a  produktivitás 
hátrányára  érvényesül.  Az  európai  modern  védővámos  vámpolitikának 
igazi  oka  az  amerikai  gabonának  a  hetvenes  években  az  európai  piaco- 
kon való  megjelenése  volt,  ami  a  gabona  árának  rendkívüli  árcsökke- 
nését idézte  elő  és  agrárkríziseket  okozott.  Németországban  Adolph 
Wagner  és  iskolája  ekkor  igyekezett  a  védővámok  jogosultságát  elmé- 
letileg is  igazolni.  Szerintük  a  nemzeti  autarkiát  kell  megerősíteni,  a 
nemzet  gazdagságát,  főleg  a  mezőgazdaságot  függetleníteni  a  külföld- 
től, aminek  legfőbb  eszköze  az  agrárvám.  Minden  egyéb  érdeket  alá 
kell  rendelni  a  mezőgazdaságnak,  mint  a  leginkább  nemzetfentartó 
munka  eredményének.  Ezzel  szemben  a  szabadkereskedelem  német  vé- 
delmezői, élükön  Lujo  Brentano-val  csakhamar  sorompóba  léptek. 

Brentano  az  agrárvámok  jogosultságának  cáfolatára  a  következő- 
ket hozza  fel:  1.  az  agrárvámok  károsak  a  produktivitásra,  csökkenő 
földhozadékot  idéznek  elő,  végső  következményül  a  gabonatermelés  le- 

romlása.  A  gabonavám  voltakép  ajándék -földjáradék.  Szabónak  a 
könyvbe  csatolt  rendkívül  értékes  statisztikai  tabellái  között  (60.  old.) 
csakugyan  találunk  egyet,  amely  ezt  a  látszólagos  contraditiót  iga- 
zolja. 2.  Az  agrárvámokkal  a  mezőgazdasági  termelés  csökken  s  az 
élelmiszerek  drágulását  idézik  elő.  A  vámvédelem  hivei  szerint  egye- 
dül az  állam  mezőgazdasági  jellegének  megóvása  biztosítéka  az  állam 
védőképességének  (Wehrhaftigkeit).  Szabó  szerint  a  világháború  ezt 
az  érvet  is  megdöntötte.  Németország  legalább  is  annyira  köszönheti 
katonai  sikereit  iparának,  mint  mezőgazdaságának.  És  ime  az  agrár- 
vám végeredményben  a  világháborúhoz  vezetett. 

Nem  lett  volna  azonban  ennek  a  rendszernek  ilyen  végzetes  ha- 
tása, ha  nem  fonódik  össze  az  ipari  vámpolitika  hasonló  rendszerével. 
Németországban,  Amerikában  majd  Franciaországban  minden  mező- 
gazdasági vámért  megfelelő  ipari  vámot  vezettek  be  és  létrejött  az  úgy- 
nevezett szolidáris  védőrendszer,  annak  az  elvnek  az  árnyékában:  hogy 
a  meglevőt  konzerválni  kell.  Azonban  ez  a  védőrendszer  s  elsősorban 
az  agrárvámok  csak  az  agrárius  nagybirtokosok  érdekeit  szolgálják. 
Bár  ezek  szeretik  hangoztatni,  hogy  a  mezőgazdasági  népesség  minden 
osztályának  hasznára  van.  Erre  vonatkozólag  Szabó  von  Panz  és  Yves 
Guyot  számításaira  hivatkozik  osztrák,  illetve  francia  adatokkal  iga- 
zolva, hogy  az  agrárvámok  a  mezőgazdasági  népesség  csak  mintegy 
5 — 14  százalékának  használnak. 

A  mezőgazdasági  és  ipari  termékeknek  ez  a  szolidáris  vámvédelme 
csakhamar  az  ipar  kapitalizálódására,  az  egyedáruságra,  a  kartel-kapi- 
talizmusra  vezetett.  A  kartelek  hatása  azonban  a  nemzeti  iparra  épen 
ellenkezőleg  az  lett,  hogy  1.  a  népesség  fogyasztó  képességét  csökken- 
tik; 2.  a  nehézipar  kartelje  a  továbbföldolgozó  iparra  súlyosbodik  és 
végül  3.  hogy  az  úgynevezett  vertikális  irányban  történő  kartelkoncen- 
tráció  következményeképen  a  legkülönbözőbb  iparágakat  kereskedelmi 
szempontból  saját  maga  alá  rendelte  óriási  üzemeiben.  Most  azon- 
ban mi  következett  be?  Ezeknek  a  gigantikus  üzemeknek  a  létföl- 
tétele a  soktermelés  Tett  s  miután  a  belföldi  piac  fagyasztóképessége 
nem  elégítette  ki  őket,  az  export  fokozása  elháríthatatlan  kényszerű- 
ség lett.  Csakhogy  mig  otthon  a  védővám  lehetővé  tette,  hogy  az  ára- 
kat a  vámparitás  határáig  emeljék  fel,  a  külföldre  vitt  cikkeknél  a  kül- 
földi verseny  legyőzésére  viszont  kényszerültek  a  külföldi  áraknál  ala- 
csonyabbra szállni.  A  védővám  által  biztosított  bensőpiaci  haszon  ezt 
lehetővé  tette.  A  modern  közgazdasági  életnek  ez  a  legtipikusabb  jelen- 
sége okozta  az  úgynevezett  dumping- politikát.  Az  amerikai  trösztökről 
rendezett  ankétban  Mr.  Schwab  1901-ben  azt  a  vallomást  tette,  hogy  az 
U.  S.  Steel  Corporation  acélsínéit  a  külföldre  tonnánként  23  dollárért, 
belföldön  26  28  dollárért  adják.  A  Wire  Nailis  Trust  4*50  dollárt  kér  a 

hazai  vevőtől  azért  a  drótszögért,  melyet  a  külföldön  2*11  dolláron  vesz- 
teget. A  Rheinisch-Westfálisches  Kohlensyndikat  a  belföldön  10*70 
márkáért  adja  a  kőszenet,  a  külföldön  már  csak  9*82  márkáért.  Ennek 
ismét  a  legvisszásabb  következményei  lettek.  «A  nemzeti  iparvédelem 
nevében  külföldön  fecsérlik  el  a  nemzeti  javakat,  sőt  egyenesen  a  kül- 
földi ipar  védelmezői  lesznek.  Odáig  juttatták  a  kartelek  dumping-poli- 
tikájukkal  a  dolgokat,  hogy  sokszor  érdemes  volt  a  német  földolgozó- 
nak külföldről  visszahoznia  az  oda  küldött  kartelárut.»  Ilyen  eredmé- 
nyek után  a  kartel-kapitalizmus  más  extenzív  irányú  terjeszkedésre  ve- 
tette magát  és  itt  jött  segítségére  a  finánc-  vagy  részvény  kapitalizmus. 
A  pénztőke  részvénytőke  lesz  és  a  bankok  mindenfelé  ipari  vállalato- 
kat kezdeményeznek.  A  bankok  haszna  a  névérték  és  a  kibocsátási  ár- 
folyam közti  különbözet,  és  Szabónak  erre  is  van  egy  érdekes  táblázata, 
hogy  milyen  busás  ez  a  haszon,  valódi  tőkejáradék  a  részvényesek  kezé- 
ben. Lassanként  a  bankoknak  egészen  uj  csoportja,  az  úgynevezett 
emissziós  bankok  alakultak  ki,  amik  a  mozgótőke  nyereséglehetőségeit 
szinte  a  végletekig  fokozták.  Ennek  viszont  az  lett  a  következménye, 
hogy  e  gigantikus  pénztőke  számára  ép  ugy  levezetőcsatorna  lett  a 
tőkekivitel,  mint  előbb  az  áruexport  a  karteleknek.  Ez  a  külföldre 
törekvő  tőke  természetesen  uj  védett  gazdasági  területekre:  a  gyarma- 
tokra veti  magát.  A  modern  gyarmatpolitika  birálatával  jut  el  azután 
Szabó  könyvének  kiindulópontjához:  az  imperializmusnak  fejtegeté- 
séhez. 

Anélkül  hogy  Szabó  érveit  közelebbről  megvizsgálnék,  el  kell  is- 
mernünk, hogy  rendkivül  világos,  logikus  és  meggyőző  okfejtéssel 
állunk  szemben.  Szabó  a  világháborút  a  védővámos  imperializmus  függ- 
vényének és  a  finánctőke  s  «a  magas  bürokrácia»  érdekének  tartja.  És 
bár  elismeri,  hogy  az  angol  imperializmus  vitte  végbe  a  legnagyobb 
szabású  hódításokat,  a  szabadkereskedő  imperializmust  mégis  elvisel- 
hetőnek és  magasabbrendünek  tartja.  Bár  a  szabadkereskedelem  sem 
akadályozta  meg  a  tőkekoncentrációt,  a  munkásosztály  relativ  szegény- 
ségét, mégis  előnye,  hogy  a  standard  of  life,  az  életszínvonal  Angliában 
magasabb,  a  jövedelem  megoszlás  igazságosabb  s  a  munkásjólét  álta- 
lában nagyobb,  mint  Németországban.  Minderre  vonatkozólag  csak  a 
következőket  jegyezzük  meg:  Nem  hisszük,  hogy  Suchomlinov  tábornok 
ama  nevezetes  nyári  éjszakán  csak  azért  lopta  volna  ki  a  mozgósítási 
parancsot,  hogy  a  Westfálisches  Kohlensyndikat,  vagy  nem  bánjuk: 
a  Crédit  Lyonnais  részvényei  emelkedjenek.  Nem  hisszük,  hogy  a  sza- 
badkereskedelem olyan  tisztán  pacifista  hajlandóságú,  mint  ahogy  azt 
a  szerző  feltünteti.  Vájjon  az  angol  marinizmus  nem  épen  a  szabad- 
kereskedelem  következménye-e;  hiszen  Angliának  állandóan  erős  hajó- 
hadra van  szüksége,  hogy  a  feléje  irányuló  importot  megvédelmezze. 


550 


Följegyzések 


És  azt  sem  hisszük,  hogyha  a  világ  minden  állama  át  is  fog  térni  a 
szabadkereskedelemre:  a  háború  meg  fog  szűnni  a  földön.  A  világhábo- 
rúnak a  védővámos  imperializmuson  kivül  még  sok  más,  részben  hatal- 
masabb érvényű  okai  voltak,  amiket  Szabó  is  észrevesz  egy  percre,  «de 
nem  hangsúlyoz  eléggé.  Azonban  épen  ennek  az  egyoldalú  álláspont- 
nak köszönhetjük  ezt  az  érdekes  és  mindenképen  tanulságos  füzetet. 

Végül  engedje  meg  a  szerző,  hogy  mintegy  gondolatainak  végső 
konklúziójául  Disraélinek  alábbi  szavait  idézzük  a  szabadkereskede- 
lem elleni  szónoklatai  közül: 

«A  tiszta  kereskedelmi  államoknak  sorsa  a  földhöz  való  közösség 
nélkül  mindig  ugyanaz  lesz.  Bár  virágozzanak  fel  egy  percre,  bár  tel- 
jenek meg  kikötői  hajókkal,  ám  szálljon  el  gyárainak  füstje  alföldek 
fölé,  még  sem  látjuk  semmi  okát  annak,  hogy  miért  lenne  Anglia  ki- 
vétel! abban,  amire  a  történelem  könyvei  oly  szomorúan  emlékeztetnek: 
miért  ne  halványulna  el  Anglia  miként  a  tyrosi  bibor  és  miért  és  miért 
ne  málna  szét,  mint  a  velencei  paloták? » 

Igaz,  Disraéli  nem  volt  jó  próféta.  Anglia  nem  jutott  Phoenicia 
és  Velence  sorsára,  de  vájjon  nem  épen  azért-e:  mert  Disraéli  szavainak 
ellenére  is  meg  volt  benne  a  «földhöz  való  közösség?» 


A  magyar  jövő.  (Vadnay  Tibor  dr.  könyvéről.)  Ha  a  jövő  magyar 
képviselőházba  szellemi  cenzus  alapján  lehetne  bejutni,  akkor  felvételi 
vizsgára  ezt  a  tankönyvet  ajánlanám.  Vadnay  közgazdaság  és  szociál- 
politikai tanulmánynak  nevezi,  de  én  tankönyvnek  mondanám,  mert 
meg  kellene  tanulni  és  szivlelni  mindenkinek,  akinek  az  élethivatása 
akárhogy  is  belevág  az  ország  regenerálódásának  munkájába,  azt  az 
irányelveket,  amelyeket  pártpolitikától  mentesen,  a  tudás  magasságá- 
ból, a  tapasztalat  piedesztáljáról,  a  hazafiasság  lendületével,  de  a 
kozmopolitika  hidegvérű  kritikájával  mond  el  az  Írójuk.  Ilyen  meg- 
indokolt programmot  még  senki  nem  adott  az  előttünk  álló  feladatok- 
ról. Ahogy  közállapotainkat  a  háború  előttig  megirja,  ugy  hangzik, 
mint  egy  orvosi  kórtörténet  kórelőzménye.  A  politikai,  gazdasági  fe- 
szültség és  bizonytalanság,  amelyben  nem  voltunk  tekintettel  a  mind- 
inkább fokozódó  nemzetközi  versengésre;  pártprogrammok  lejáratása, 
nemzetközi  súlyunk  lecsökkenése,  fokozódó  gyöngeségünk,  amelynek 
fenyegető  tünete  az  1910.  népszámlálás  eredménye,  általános  ijesztő^ 
eladósodásunk  és  elmaradásunk  a  korszerű  mezőgazdálkodástól  —  ez 
volt  a  tegnapunk. 

Vadnay  tisztánlátását  nem  zavarja  az  a  kettős  világítás,  amely 
egyrészt  a  háború  még  lobogó  lángja,  másrészt  a  népek  megértésének 
derengő  hajnalfényétől  ered  —  és  elindul  megkeresni  azokat  az  irány- 

elveket,  melyek  a  magyarság  boldogulásának  alapföltételei  lesznek  a 
háború  után  —  ha  dolgozunk. 

A  termelő  munka  fokozása  és  a  dolgozók  számára  munkájuk 
eredményének  méltányosabb  elosztása:  ez  a  Magyar  Jövő,  amelynek 
alapja  egy  modern  közgazdasági  és  szociálpolitika,  melynek  fölépíté- 
sében mindenkinek  ki  kell  vennie  a  maga  részét.  Ez  lehetséges,  mert 
keservesen  vezeklettünk  ugyan  a  mult  bűneiért  ebben  a  vérontásban, 
de  a  jövő  alakítása  a  kezünkben  maradt  és  ha  többet  tanulunk,  többet 
produkálunk,  ha  kevesebbet  veszekedünk,  de  többet  dolgozunk,  a  «ma» 
nyomoruságain  túl  felépíthetjük  a  gazdag,  művelt  és  boldog  holnapot. 
A  gazdasági  ismeretek  elterjesztése,  a  külterjes  műveletekkel  való  sza- 
kítás, a  belterjes  művelés  óriási  perspektívájának  v  számokkal  meg- 
indokolt részletezésére  és  irányítására  tanít  meg  ez  az  irás,  melynek 
mindenütt  vezérgondolata,  hogy:  szakítani  kell  azzal  a  felfogással,  hogy 
a  termelésben  a  tőke  viszi  a  vezető  szerepet  s  csak  alárendelt  szolgála- 
tot teljesít  a  munka;  a  magyar  paraszt  az  igazi  nemzetfentartó  elem. 
Tanítsuk  ki  a  magyar  kisgazdát.  Mig  az  iparban  a  nagy  gazdasági  egy- 
ségek, addig  a  földművelésben  a  kisbirtok  bizonyul  jövedelmezőbbnek. 
Nem  a  munka  van  a  tőke  kedvéért,  hanem  a  tőke  a  munkáért  és  az 
emberi  munka  értéke  az  aranyérték  fölé  helyezendő.  Az  ország  gazda- 
ságmérője a  jövőben  nem  aranykészlete  lesz,  de  munkateljesítő  ké- 
pessége. 

Termelési  tényezőink  (fekvés,  éghajlat,  csapadékviszonyok)  rész- 
letes tanulmányozása  után  rámutat  a  «dry  farming»  szükségességére, 
a  völgyrázó  gátak  s  ezzel  összefüggő  gyűjtő  és  elosztó  csatornázat  sür- 
gős létesítésének  szükségére;  a  szántóföldjeink  túlságos  elszaporításá- 
nak  hibáira,  rávezet  szikes  földjének  művelésre  alkalmassá  tételére. 

,  Sürgeti  a  pénzintézeti  reformot  és  a  jobb  hiteltörvényeket,  mert 
a  tőke  nem  töltötte  be  elég  altruisztikusan  hivatását  és  elitéli  a  kartell- 
gazdálkodást:  községi  takarékpénztárakra,  kiterjedt  termelő,  feldolgozó 
és  értékesítő  szövetkezetekre  van  szükségünk. 

El  vagyunk  maradva  a  mezőgazdasági  tőkében  (gépek  és  álla- 
tok). Nálunk  az  értékes  fekáltrágya  elvész.  Rá  kell  szoktatnunk  a  népet 
műtrágyahasználatra  és  vetőmagnemesítésre.  Jogásznemzetből  át 
kell  alakulnunk  a  képzett  mezőgazdák  országává.  Reform  a  mezőgazda- 
sági szakoktatásban,  a  gazdasági  és  földmívesiskolákban;  a  munka 
eredményének  szervezése  és  kihasználása  és  megbecsülése  (munkás- 
védelem és  biztosítás)  fogják  megteremteni  a  magyar  erőt. 

Egész  más  népesedési  politika  kell  mint  eddig.  Reform  az  orvos- 
képzésben, az  egészségügyi  szolgálat  államosítása,  az  egyetemes  egész- 
ségügy javítása,  a  bába-  és  kórházügy  reformja,  az  egyetemes  népbizto- 
sítás, energikus  anya-  és  csecsemővédelem  az  oszlopai  ennek.  Azé  az 

államé  a  jövő,  amelyik  megszületett  gyermekei  közt  legtöbbet  tarija 
életben;  a  legnagyobb  érték  az  ember. 
És  más  birtokpolitika  kell. 

Nem  lehet  tovább  tűrni  azt,  hogy  a  terméketlennek  minősülő 
IV2  millió  hold  földünk  közt  1,202.000  hold  esik  a  kötött  birtokokra 
és  nem  mehetünk  tovább  olyan  feudális  birtokpolitikában,  amely 
1870—90  közt  2,800.000  holddal  szaporította  a  papi  és  hitbizományi 
birtokokat.  Csakis  erdőhitbizományok  volnának  megengedhetők.  Aka- 
dályozzuk meg  másfelől  a  főbérlői  rendszert,  amely  a  föld  kiuzsorázása 
és  vigyük  keresztül,  amennyire  lehet,  annak  a  tapasztalatnak  értékesí- 
tését, hogy  a  legnagyobb  termékenységet  abban  a  birtokosztályban  kell 
keresnünk,  amennyit  maga  a  gazda  épen  megmunkálni  bir  (kisbirtok, 
parasztbirtok).  Rossz  a  törpebirtok,  amely  kisebb,  mintsem  lekötni 
tudná  a  gazda  munkaerejét,  rossz  az  elszórt  parcella,  de  még  károsabb 
az  óriásbirtok  (nálunk  324  van  9,445.000  hold  területtel!). 

Nemzetellenes  a  hitbizományok  elhelyezkedése  a  centrumban, 
mig  a  perifériákon  nemzetvédő  hivatást  terjeszthetnének.  Aki  Vadnay 
könyvét  elolvassa,  az  előtt  nem  frázis  többé,  hogy  «akié  a  föld,  azé  az 
ország)).  Erdélyben  csak  1907 — 1914  közt  470.000  hold  magyar  föld 
ment  oláh  kézbe. 

Más  forgalmi  politika  kell!  Most  van  itt  az  ideje  az  aldunai  folyam- 
hajózás megteremtésének,  viziutaink  fejlesztésének,  vasutaink  és  vizi- 
utaink  közti  kapcsolatok  kiépítésének.  Budapestnek  tengeri  kikötővé 
kell  válni!  Most  kell  megcsinálnunk  piacunkat  a  Balkánon,  de  ehhez 
okosabb  vám-  és  valutapolitika  kell;  más  közigazgatási  politika  és  — 
el  a  bürokratizmussal! 

Nem  krajcároskodó  takarékoskodás  kell  az  államháztartásban,  de 
lendületes,  merész  beruházási  politika,  a  háború  milliárdos  veszteségei 
csak  a  gyümölcsöző  befektetések  milliárdjaival  lesznek  kipótolhatok. 
Becsületes  progresszív  adóra  van  szükségünk,  de  szüntessük  meg  a 
fogyasztási  adókat.  Államosítsuk  az  életbiztosítást  és  csináljunk  nagy 
progresszivitásu  örökösödési  illetéket. 

Azt  mondják  a  jó  könyvről:  nem  lehet  letenni.  Vadnay  könyve 
eszerint  nem  jó.  Mert  lépten-nyomon  le  kell  tenni  és  gondolkozni  rajta. 
És  azután  újra  felvenni  —  és  szégyelni  magunkat  a  múltért  és  meg- 
fogadni, hogy:  ezentúl  igy  nem  mehet. 

Azt  mondja  egy  helyen:  «minden  forradalom  mögött  egy,  idejé- 
ben elmulasztott  reform  található  meg». 

E  könyvből  megtanuljuk,  hogy  mi  sok  forradalommal  vagyunk 
hátralékban. 

Berend  Miklós. 

Tűzrózsák.  Kortsúk  Jeiió  azok  közül  való,  akikben  nincs  meg  a 
közönség  Ízléséhez  való  idomulásból  fakadó  termékenység:  Írásai  nagy 
időközökben,  szétszórtan  jelennek  meg  és  igy  nem  keltenek  feltűnési, 
legfeljebb  figyelmet  azok  részéről,  akik  irodalmi  értéket  keresnek  az 
Íróban  és  az  Írásban.  Most,  hogy  szétszórtan  megjelent  elbeszélései  kö- 
tetbe fűzve  megjelentek,  egy  értékes  és  érdekes  irói  egyéniség  rajza 
bontakozik  ki.  Elbeszélő  a  szó  szoros  értelmében,  ahhoz  a  kiveszőfélben 
levő  típushoz  tartozik,  aki  a  novellaformát  mesteri  erővel  tudja  tudatos 
hatások  eszközévé  tenni,  aki  sohasem  a  szórakoztatásért  fogja  meg  a 
tollat,  hanem  mert  mondanivalója  van.  Mondanivalóit  érdekes  perspek- 
tívába helyezi,  hogy  az  akcentusok  beleolvadjanak  a  környezetbe  s  ezzel 
a  legérdekesebb  és  legrikoltóbb  témákat  pompás  egyszerűséggel  oldja 
meg.  Nem  törekszik  a  monumentalitásra,  a  novella  határai  között  ma- 
rad és  mégis  művészit  alkot,  pompás  kis  palotákat  épít,  melyeknek  hom- 
lokzatán meglátszik  egyéni  stílusa.  Elmélyedő  anélkül,  hogy  boncoló- 
késsel  dolgozna,  az  alapokat  néhány  vonással  frappánsan  jellemzi  és 
beállítja  egy  önmagától  tovább  fejlődő  akcióba,  melyhez  külön  soha- 
sem kell  mozgatóerőt  adni.  Egy  kis  pesszimizmus  érzik  írásain,  melyet 
azonban  enyhít  a  beletörődés  nyugalma.  Az  emberek  álmoknak  indul- 
nak neki  és  valóságra  ébrednek.  De  az  álmok  velük  és  bennük  vannak, 
beleszólnak  az  élet  szövevényének  alakulásába.  Magukkal  hurcolják, 
nem  tudják  lerázni  magukról.  Egyik-másik  alak  olyan,  mint  egy  elvont 
gondolat  megszemélyesítője,  mégis  emberi,  érezzük  vére  lüktetését,  szer- 
vezetének szabályos  működését.  Egy-két  elbeszélése  néhány  erős  vonás- 
sal megrajzolt  dráma,  ezek  közül  való  a  «Hadrián»  cimü  is.  A  témá- 
ban nehéz  kikerülni  bizonyos  dolgokat,  melyek  az  izlés  rovására  men- 
nek, Kortsák  azonban  olyan  bravúrral  oldja  meg,  hogy  az  erőteljes 
tragédiából  nem  vész  el  semmi  és  mindvégig  finom,  ízléses  marad. 
Ebben  látszik  meg  a  kész.  egész  művész,  a  tudatos  iró,  kinek  kvalitásai 
elsőrendüek.  Elbeszéléseinek  megvan  saját  koloritjuk,  Kortsák  stílusa 
egyike  a  legkifejezőbbeknek.  Néhány  színfolttal  élénkíti  az  elbeszélést, 
mely  azonban  az  alakokat  világítja  meg  és  mindig  azokra  vet  világos- 
ságot. Erős  talentumának  ez  első  megnyilatkozása  után  érdeklődéssel 
várjuk  ujabb  és  teljesebb  műveit. 


A  magyarságért.  Rákosi  Jenő  évtizedek  óta  pazar  kézzel  szórja 
szellemének  kincseit  a  napnak  készülő  s  napnak  élő  uj sághasábokon. 
Egy  mesterségnek  és  művészetnek:  az  újságírásnak  klasszikusa  volt 
már  akkor,  amikor  még  jóval  előtte  volt  a  hetvenedik  esztendő,  s  nem 
—  mint  most  —  mögötte.  A  nagy  magyar  újságíró  alakját  reprezen- 
tálja már  régóta  Rákosi  Jenő,  s  ez  a  reprezentálás  ma  sem  a  megérde- 

melt  babérokon  való  pihenésben  merül  ki:  ünnepi  tóga  helyett,  hét- 
köznapi munkakabátban  jár  köztünk  s  dolgozik  képességének  oly  le- 
nyűgözően friss,  csorbítatlan  erejével,  hogy  az  az  uj  nemzedék  is, 
amelyet  egy  egész  kor  más  világfelfogása  választ  el  tőle,  mesterként 
néz  fel  reá.  Most  egy  könyve  jelent  meg,  ezzel  a  cimmel  «A  magyar- 
ságért)). A  szó,  amelyet  a  könyv  homlokán  visel,  ugy  hangzik,  mint 
valami  harci  kiáltás  s  valóban  Rákosi  Jenő  életmunkája  fordul  rajta, 
közéleti  szereplésének,  sajtóbeli  s  irodalmi  tevékenységének  tartalma, 
célja  s  ható  ereje.  Mert  azokhoz  az  arányokhoz,  amelyek  alakját  mo- 
numentálissá növesztették,  nem  csupán  az  a  művészet  adja  meg  a 
magyarázatot,  amellyel  hivatását  szolgálta,  mesterségét  gyakorolta,  a 
tudás,  a  gazdag,  ruganyos  szellem,  az  irás  tökéletes  szépsége.  A  bűvös 
kulcs  ehhez  az  a  hit  is,  amelyhez  minden  sora  igazodott,  amely  szár- 
nyat adott  szavainak  és  gondolatainak.  A  kiegyezés  utáni  Magyar- 
ország oly  harcosa  Rákosi  Jenő,  akiben  a  katakombák  első  keresz- 
tényeihez hasonlóan  fanatikusan  él  egy  hit,  amely  egyértelmű  a  ma- 
gyarság méltóságának,  jövendőjének,  politikai  s  minden  rendű  kul- 
turális szerepének  s  rendeltetésének  felismerésével,  tudatával. 

A  kötet,  amely  előttünk  van,  több  mint  három  évtizedre  vissza- 
menőleg ad  válogatott  csokrot  Rákosi  Jenő  Írásaiból,  amelyekből  ter- 
mészetesen még  jó  néhány  ily  háromszázoldalas  kötet,  egész  kis 
könyvtár  kitelne.  A  formájuk  tárca-forma,  s  annakidején  az  a  napilap 
adott  nekik  publicitást,  amely  utolsó  atomjáig  Rákosi  Jenő  speciális 
alkotása.  Igen  különböző  kulturális  kérdésekről,  főképen  azonban  iro- 
dalmi témákról  tartalmaznak  megbeszéléseket,  visszaemlékezéseket  az 
irodalom  és  művészet  egykor  a  «magyar  glóbuszon»  élő  hőseiről 
(Arany,  Madách,  Gyulai  Pál,  Greguss  Ágost,  Salamon  Ferenc,  Erkel 
Klek,  Szigeti  József,  Tamássi  József,  Lukácsy  Sándor,  Komócsy  József 
stb.),  s  nem  egy  közülük  kortörténeti  érdekességü.  A  zsurnalizmus 
bizonyos  bélyege  kétségkívül  rajtuk  van,  de  valójában  kis  essay-k,  s 
önnek  következtében  frissek  s  hatnak  ma  is,  szépségük,  formai  és  tar- 
talmi gazdagságuk  nem  mult  el  aktualitásuk  elmultával.  Olykor  oly 
megállapításokat  olvasunk  bennük,  amelyekkel  a  tudományos  és  mű- 
vészeti objektivitás  szempontjából  nem  értünk  egyet,  de  ezeknél  a 
sovén  hévből  eredő  túlzásoknál  nem  szabad  felejteni,  hogy  Rákosi  ke- 
zében a  kritikai  toll  is  az  agitáció  eszköze  volt.  Azé  az  agitációé,  amely- 
nek ha  kisebb  a  feszítőereje,  az  ország  fővárosában  a  magyarság  nem 
jut  el  a  mai  kulturális  térfoglalásához.  — r. 


Az  Első  Magyar  Általános  Biztosító  Társaság  közgyűlése.  Az  Első 
Magyar  Általános  Biztosító  Társaság  április  6-án  tartotta  évi  rendes  köz- 
gyűlését Csekonics  Endre  gróf  v.  b.  t.  t.  elnöklésével.  Az  1917.  évi  szám- 
adásokat és  mérleget  az  igazgatósági  jelentéssel  együtt  Orríiódy  Vilmos 
vezérigazgató  terjesztette  ellő.  A  lezárt  üzletév  végeredménye  kedvező 
volt,  noha  a  biztosítási  üzletszerzés  a  háborús  viszonyok  közt  igen  sok 
gátló  akadállyal  kénytelen  küzdeni.  A  mult  évben  elért  7,341.917  korona 
66  fillér  összes  nyereségből  az  alapszabályszerü  levonások  és  bőséges 
tartalékolások  után  3.200.000  korona  fordíttatik  a  részvényesek  oszta- 
lékára s  eszerint  minden  egész  részvényre  800  korona  évi  osztalék  esik. 
Miután  a  közgyűlés  a  mulit  évi  számadásokat,  mérleget  s  az  igazgatósági 
jelentésbe  foglalt  összes  javaslatokat  elfogadta  s  a  felmentvényt  minden 
irányban  megadta,  az  igazgatóságba  uj  tagul  Teleszky  Jánost,  a  fel- 
ügyelőbizottságba Antal  Gézát  és  Gaál  Jenőt,  a  választmányba  pedig 
báró  Harkányi  Jánost,  báró  Herczog  Mórt,  báró  Papp  Gézát,  Somsich 
Miklóst,  gróf  Széchenyi  Emilt  és  báró  Tallián  Bélát  választotta  meg. 

A  Magyar  Általános  Takarékpénztár  R.-T.  április  10-én  tartotta 
Poór  Jakab  elnöklésével  36.  rendes  közgyűlését.  Horváth  Lipót  dr. 
vezérigazgató  előterjesztette  az  igazgatóság  jelentését,  amely  felemlíti, 
hogy  1917  július  4-én  a  takarékpénztár  érdemes,  régi  vezérigazgatója, 
Kronhergcr  Lipót,  aki  a  takarékpénztár  ügyeit  31  éven  át  kiváló  tudás- 
sal és  gondos  előrelátással  vezette.  Az  egyes  üzletágak  forgalmát  és 
eredményét  illetően  kitűnik  a  jelentésből,  hogy  a  betétállomány  162 
millió  koronára  emelkedett,  ami  a  háború  kezdete  óta  106  milliós  sza- 
porulatot, tehát  az  utolsó  három  évben  a  betéteknek  megháromszoro- 
zódását jelenti.  Az  intézet  18  millió  korona  uj  törlesztéses  kölcsönt  fo- 
lyósított, ugyanennyi  záloglevelet  bocsátott  ki,  ami  által  a  kölcsönállo- 
mány  és  a  záloglevelek  állománya  132V2  millió  koronára  emelkedett.  Az 
év  folyamán  I8V2  millió  korona  értékű  záloglevél  adatott  el.  Az  érték- 
papírtárca 56  millió  koronára  emelkedett.  A  felügyelőbizottság  jelen- 
tésének felolvasása  után  a  közgyűlés  elhatározta,  hogy  a  kimutatott 
4.500.657  korona  tiszta  nyereségből  (tavaly  3,110.493),  az  alapszabály- 
szerü jutalékok  levonása  után,  a  tartalékalapba  491,835  korona  utaltas- 
sék.  miáltal  az  19  millió  koronára  emelkedik,  az  intézeti  házak  értéké- 
ből 60.000  korona  irattassék  le,  a  nyugdíjpénztár  50.000  koronával  ja- 
vadalmaztassék,  a  részvényszelvény  1918  április  12-től  kezdve  37  koro- 
nával =  7*4  százalék  (tavaly  34  korona  — 6*8  százalék)  váltassék  be. 
Megválasztattak  az  igazgatóságba  Mauthner  Zoltán  (uj),  a  felügyelő- 
bizottságba Zsilinszky  Mihály  dr.  elnök,  Csécs  Miklós  dr.,  Gászner  Béla, 
bodajki  Kelemen  Samu,  Pick  Rikárd  (uj),  Richetti  Ferenc  dr.  és  ifj. 
Teleki  József  gróf. 

A  Magyar  Bank  közgyűlése.  A  Magyar  Bank  és  Kereskedelmi 
Részvénytársaság  április  4-én  tartotta  27.  évi  rendes  közgyűlését  Szé- 
keli] Ferenc  udvari  tanácsos,  alelnök  elnöklésével.  A  közgyűlésen  elő- 
terjesztették az  igazgatóság  jelentését,  amely  részletesen  ismerteti  az 
intézet  mult  évi  tevékenységét  s  az  elért  nagy  eredményeket,  amelyről 


már  volt  alkalmunk  beszámolni.  A  jelentéssel  kapcsolatos  zárószám- 
adások szerint  a  mérleg  10,920.726  korona  64  fillér  tiszta  nyereséggel 
zárult.  A  közgyűlés  az  igazgatóság  javaslatára  elhatározta,  hogy  e  nye- 
reségből 10  százalékos,  vagyis  részvényenként  40  korona  osztalék  fejé- 
ben április  4-től  kezdve  8  millió  korona  fizettessék  ki,  a  tartalékalap 
az  alapszabályszerü  5  százalékos  dotáció  helyett  1  millió  koronával 
javadalmaztassék,  miáltal  a  mérlegben  szereplő  tartalékalap  44Va  millió 
koronára  emelkedik,  a  fenmaradó  1,354.553  korona  74  fillér  pedig  az 
uj  üzletév  számlájára  vitessék  át.  A  mérleg  megállapítása  és  a  jelentés 
jóváhagyása  után  a  közgyűlés  az  igazgatóság  uj  tagjaiul  megválasztotta 
gróf  Ambrózy  Gyula  v.  b.  t.  t.,  koronaőrt  és  dr.  Földváry  József  keres- 
kedelmi miniszteri  tanácsost.  A  közgyűlés  berekesztése  előtt  báró  Na- 
torp  Tivadar  részvényes  elismerését  és  köszönetét  fejezte  ki  az  igazga- 
tóságnak, a  vezetőségnek  és  a  tisztviselői  karnak  eredményes  tevékeny- 
ségükért, majd  pedig  Becsey  Antal  részvényes  méltatta  az  elért  ered- 
ményeket és  sikereket.  Krausz  Simon  vezérigazgató  mindkét  felszólaló- 
nak megköszönte  az  elismerést. 

A  Jelzálogbank  közgyűlése.  A  Magyar  Jelzálog  Hitelbank  április 
4-én  Madár assy-Beck  Gyula  báró  elnöklésével  megtartotta  49.  rendes 
közgyűlését.  Madarassy-Beck  Gyula  a  közgyűlést  megnyitó  beszédében 
kegyeletes  szavakkal  emlékezett  meg  Khuen-Héderváry  Károly  grófnak 
a  Jelzálogbank  elnökének  elhunytáról.  Azután  előterjesztették  az  évi 
jelentést,  amely  a  lefolyt  üzleti  esztendő  eseményeit  és  eredményeit 
vázolja.  Az  intézet  1917-ben  30,165.000  korona  értékű  záloglevélköl- 
csönt  folyósított  s  az  intézet  címleteit  erősen  keresték,  ugy  hogy  az 
1917-ben  a  nettó  elhelyezés  visszavásárolt  és  újra  eladott  mennyisége- 
ken felül  meghaladta  az  ötven  milliót.  A  Jelzálogbank  érdekköréhez 
tartozó  intézetek  kedvezően  fejlődtek,  a  szindikátusi  részesedések  közül 
az  Agrár  Bank  és  a  Leszámítoló  Bank  alaptőkéje  felemelésének  le- 
bonyolítására alakított  szindikátusban  vállalt  részesedést  elszámolta,  a 
többit  a  jövő  évre  tartja  fenn.  A  Jelzálogbank  a  lefolyt  üzleti  évben  is 
nagy  mértékben  növelte  latens  tartalékait  s  ezzel  belső  erejét  növelte. 
A  lefolyt  év  tiszta  nyeresége  az  elmúlt  évi  1,233.762  korona  áthozattal 
6,723.559  korona,  ebből  az  alapszabályszerü  levonások  után  fennmarad 
4.031.723  korona  3  fillér.  Az  igazgatóság  azt  indítványozta  a  közgyű- 
lésnek, hogy  ebből  részvényenként  21  korona  osztalékot  fizessenek.  A 
közgyűlés  egyhangúlag  elfogadta  az  igazgatóságnak,  valamint  a  fcl- 
ügyelőbizottságnak  Matuska  István  elnök  által  előterjesztett  jelentését  s 
magáévá  tette  a  tiszta  nyereség  hovafordítására  vonatkozó  indítványt, 
mely  szerint  a  forgalomban  levő  200.000  darab  részvény  után  egyen- 
ként 24  korona  osztalék  fizettessék  ki,  a  július  1-én  esedékes  20.  számú 
szelvény  ellenében,  még  pedig  már  5-étől  kezdve,  az  ezután  rendelke- 
zésre álló  1,612.675  korona  33  fillérből  100.000  koronát  az  intézet  nyug- 
dijalap javadalmazására,  150.000  koronát  az  intézeti  tisztviselők  és  szol- 
gák rendkívüli  jutalmazására  fordítsanak  és  a  fenmaradó  1,363.675  ko- 
rona 33  fillért  a  folyó  évre  vigyék  elő.  A  közgyűlés  báró  Madarassy- 
Beck  Gyula  elnök  indítványára  az  igazgatóság  uj  tagjaivá  megválasz- 


íotía  gróf  Széchenyi  Bertalant  és  Vadász  Lipót  ny.  államtitkárt  és  a 
felügyelőbizottság  tagjaivá  három  évi  időtartamra  Matuska  István, 
Hevesi  Lajos,  gróf  Kornis  Károly,  dr.  Brüll  Ignác,  Barta  Ödön,  gróf 
Khuen-Héderváry  Károly  (uj)  és  dr.  Szüllő  Géza  (uj)  urakat.  Az  igaz- 
gatóságnak a  közgyűlést  követőleg  tartott  ülésében  gróf  Széchenyi  Ber- 
talan v.  b.  t.  t.,  az  intézet  alelnökévé  választatott. 

A  Magyar  Takarékpénztárak  Középponti  Jelzálogbankja  mint 
részvénytársaság  Mándy  Lajos  elnöklésével  április  5-én  tartotta  meg 
25.  évi  rendes  közgyűlését.  Napirend  előtt  az  elnök  lelkes  szavakban 
ünnepelte  az  intézet  25  éves  fennállása  alakalmából  azt  a  29  vidéki 
takarékpénztárt  és  vezérüket,  Tisza  István  grófot,  kik  együttesen  meg- 
alakították a  Magyar  Takarékpénztárak  Középponti  Jelzálogbankját, 
a  vidéki  intézeteknek  közmegelégedésre  működő  középponti  szervét. 
Karczag  Sándor  dr.,  Töpler  Lajos,  Farbaky  István,  Vertán  István  és 
Hóványi  Géza  dr.  részvényesek  Mándy  Lajos  elnök,  Popper  Bernát 
másodelnök,  Leitner  Zsigmond  vezérigazgató,  Huszár  Gyula  és  Pósa 
Ernő  igazgatók,  a  felügyelőbizottság  és  a  tisztviselői  kar  érdemeit  mél- 
tatták. A  közgyűlés  meghallgatta  az  igazgatóságnak  az  1917.  üzletévre 
vonatkozó  jelentését,  mely  szerint  a  tiszta  nyereség  az  előző  évről  át- 
hozott 148.924  korona  33  fillérrel  együtt  2,037.886  koronára  rug  és  az 
1916.  üzletév  eredményét  kerek  30.000  koronával  múlja  felüli.  A  köz- 
gyűlés a  tiszta  nyereség  felosztása  tekintetében  olykép  határozott,  hogy 
1.200.000  korona,  azaz  a  részvénytőke  6  százaléka  osztalékra,  97.655 
korona  tartalékalapra,  100.000  korona  értékpapir  árfolyamkülönbözeti 
tartalékalapra,  100.000  korona  frank  árfolyamkülönbözeti  tartalékra, 
100.000  korona  adótartalékra,  100.000  korona  a  tisztviselők  és  szol'gák 
nyugdijalapjára  fordíttassék  és  a  szerződésszerű  jutalékok  levonása 
után  megmaradó  összeg,  azaz  174.663  korona  38  fillér  uj  számlára  vi- 
tessék át.  A  szelvények  1918  április  8-tól  kezdve  12  koronával  váltat- 
nak be. 

A  Magyar  Leszámítoló  és  Pénzváltó  Bank  mérlege.  A  Magyar 
Leszámítoló  és  Pénzváltó  Bank  március  27-én  tartotta  báró  Madarassy- 
Beck  Miksa  elnöklete  alatt  48.  rendes  közgyűlését,  melyre  összesen 
46.340  darab  részvény  tétetett  le.  Az  igazgatóság  jelentése  utal  arra, 
hogy  az  elmúlt  esztendőben  a  gazdasági  körök  mindinkább  növekvő 
mértékben  kezdtek  foglalkozni  az  átmeneti  és  békegazdaság,  a  közgaz- 
dasági életnek  a  békeszükségletekre  való  berendezkedésének  kérdésé- 
vel. A  békekötés  után  várható  felladatokra  való  felkészülődés  a  pénz- 
intézeteknél és  ipari  részvénytársaságoknál  abban  az  általánosan  meg- 
nyilvánuló törekvésben  jutott  elsősorban  kifejezésre,  hogy  alaptőkéjü- 
ket megfelelően  felemeljék.  Ugyanezen  gondolat  vezette  a  Leszámítoló 
Bankot  is,  midőn  1917.  évi  október  hó  12-én  tartott  rendkívüli  köz- 
gyűlése az  alaptőkének  65  millióról!  90  millióra  való  felemelését  hatá- 
rozta el.  A  tőkeemelés  október  havában  teljes  sikerrel  lebonyolítást 
nyert.  Az  uj  részvények  csak  1918  január  hó  1-től  kezdve  részesednek  a 
bank  üzleteredményében.     A  Leszámítoló    Banknál    a    VI.    és  VII. 


magyar  hadikölcsönökre  330  millió  koronát  jegyeztek,  miáltal 
az  eddig  kibocsátásra  került  hét  hadikölcsönből  a  bank  által 
elhelyezett  címletek  összege  közel  1  milliárdra  rug.  A  megálla- 
pított mérleg-  és  nyereség-veszteségszámla  az  1916.  évi  elővitel  be- 
tudásával, az  összes  költségek,  adók,  a  háborúval  kapcsolatos  rend- 
kívüli kiadások  és  leírások  levonása  után,  8,904.527  korona  38  fillér 
tiszta  nyereséget  mutat  ki.  Ha  a  nyereségáthozatokat  figyelmen  kivül 
hagyjuk,  ugy  az  elért  nyereségtöbblet  1,666.398  korona  61  fillért  tesz 
ki,  ami  részben  az  1916.  év  utolsó  napjaiban  lebonyolított  alaptőkeeme- 
lés folytán  rendelkezésre  álló  nagyobb  tőkére  vezethető  vissza.  A  köz- 
gyűlés az  előterjesztett  évi  jelentést  egyhangúlag  tudomásul  vette  és 
a  mérleg  megállapítása  után  a  felmentvényeket  megadta,  a  nyereség  fel- 
osztása tárgyában  pedig  akként  határozott,  hogy  e  hó  28-tól  fogva 
részvényenként  31  korona,  azaz  8V2  százalék  (a  tavalyi  7V2  százalékkal 
szemben)  fizettessék  ki,  mig  a  tartalékalap  javára  650.000  korona,  a 
nyugdijalap  javára  400.000  korona,  az  alkalmazottak  segélyalapja  ja- 
vára 20.000  korona  fordíttassék  és  az  igazgatósági  tantiéme  levonása 
után  ilyként  fenmaradó  1,925.889  korona  88  fillér  pedig  a  folyó  1918. 
üzletévre  vitessék  elő. 

1 

A  Magyar  Agrár-  és  Járadékbank  R.-T.  április  5-én  tartotta  évi 

rendes  közgyűlését  Madár assy-Beck  Gyula  báró  dr.  elnökhelyettes 
elnöklésével.  A  közgyűlés  az  igazgatóság  jelentését  tudomásul  véve.  a 
fölmentést  az  igazgatóságnak  s  a  felügyelőbizottságnak  megadta  és  el- 
határozta, hogy  a  6,889.173  korona  tiszta  nyereségből  4,320.000  korona, 
vagyis  9  százalék,  tehát  részvényenként  36  korona  osztalék  fizettessék 
ki  és  az  alaptőke  5  százalékos  kamatozásának,  valamint  a  nyereség- 
áthozatnak  levonása  után  fönnmaradó  4,146.298  korona  összegből,  az 
alapszabályok  52.  szakasza  értelmében  20  százalék,  vagyis  829.259 
korona  mint  alapszabályszerűen  megengedett  legnagyobb  javadalma- 
zási-hányad a  tartalékalaphoz  csatoltassék,  az  igazgatóság  alapszabály- 
szerű  jutalékára  414.629  korona  fordíttassék,  a  külön  tartalékalaphoz 
250.000  korona,  az  intézeti  székház  tartalékalapra  500.000  korona  utal- 
tassék  át,  az  intézeti  tisztviselők  és  szolgák  nyugdijalapjának  javadal- 
mazására 100.000  korona  fordíttassék  és  az  ezután  fenmaradó  475.283 
korona  uj  számlára  vitessék  át.  A  szelvényeket  április  15-től  kezdve  az 
intézet  pénztáránál,  a  Magyar  Jelzálog  Hitelbanknál,  a  Magyar  Leszá- 
mítoló- és  Pénzváltóbanknál  fizetik  ki.  A  közgyűlés  Bakonyi  Pált,  Ke- 
mény Ákos  bárót,  Simonyi-Semadam  Sándor  dr.-t,  baranyavári  Ullmann 
Pál  dr.-t  és  Wellisch  Gyulát  a  felügyelőbizottságba,  három  évre  megválasz- 
totta. Majd  Fábián  Lajos  részvényes  indítványára  Éber  Antal  dr.  vezér- 
igazgatónak és  a  tisztikarnak  buzgó  és  sikeres  működésükért  jegyző 
könyvi  köszönetet  szavaztak.  Ezután  előterjesztették  az  igazgatósig 
indítványát  a  részvénytőke  felemelése  ügyében.  A  közgyűlés  az  igaz- 
gatóság javaslatát  egyhangúan  elfogadta  és  igy  elhatározta,  hogy  íiz 
eddigi  48,000.000  koronában  megállapított  alaptőke  60.000.000  koro- 
nára emeltessék  fel,  az  uj  részvények  1918.  január  1-től  részesed- 
nek az  üzleti  eredményekben,  a  kibocsátandó  30.000  darab  uj  részvény 


az  eddigi  részvényeseknek  ajánltatik  lel  olyképen,  hogy  minden  négy 
darab  régi  részvény  alapján  átvétetik  egy  darab  uj  részvény,  az  iga/- 
gatóság  által  megállapítandó  árfolyamon.  Végül  felhatalmazta  az 
igazgatóságot  arra,  hogy  az  újonnan  kibocsátandó  részvények  át- 
vétele, illetve  eladása  folytán,  a  tökefelemeléssel  egybekötött  költ- 
ségek levonása  után,  névértékén  felül  befolyó  felpénz  az  intézet  tar- 
talékalapjának gyarapítására  fordíttassék.  A  közgyűlést  követő  igaz- 
gatósági ülésen  az  igazgatóság  a  közgyűléstől  nyert  felhatalimazása  alap- 
ján elhatározta,  hogy  a  kibocsátásra  kerülő  30.000  darab  egyenként  400 
korona  névértékű  részvényt  730  koronás  árfolyamon  ajánlja  fel  a  rész- 
vényeseknek. Az  átvételi  jog  1918.  április  5-től  kezdve  1918.  április  15-ig 
bezáróan  gyakorolható  az  intézet  pénztáránál  Budapesten,  továbbá  az 
Union-Banknál  Bécsben.  Az  igazgatóság  végül  Madarassy-Beck  Gyula 
báró  dr.-t  elnökké,  Barta  Arnold  udvari  tanácsost  pedig  elnökhelyettessé 
választotta  meg.  Végül  megemlítjük,  hogy  a  jelentés  szerint  az  intézet 
egyik  igazgatósági  tagja,  Wolfner  Tivadar  nagy  elfoglaltságára  való  hi- 
vatkozással az  intézetnél  viselt  igazgatósági  állásáról  lemondott,  amit  az 
igazgatóság  sajnálattal  vett  tudomásul, 

A  «Nemzeti»  Baleset-Biztosító  Részvénytársaság  április  12-én  tar- 
totta meg  25.  rendes  évi  közgyűlését  ormódi  Ormódy  Vilmos  főrend 
elnöklete  alatt.  A  felolvasott  évi  jelentés  szerint  a  díjbevétel  a  baleset- 
biztosítási ágazatban  2,390.208  korona  88  fillér,  a  tüzviszontbiztosítási 
ágazatban  350.560  korona  2  fillér  és  a  népbiztosítási  ágazatban  1,203.805 
korona  30  fillért  tett  ki.  A  társaság  biztosítási  állapja  a  számadási  év 
végén  7,729.223  korona  96  fillért  tett  ki.  Az  igazgatóságnak  és  a  fel- 
ügyelőbizottságnak ama  együttes  indítványát,  hogy  az  1917.  évi  503.371 
korona  52  fillér  nyereségből  osztalékul  minden  részvény  25.  sz.  szel- 
vénye után  15  korona  =  7V2  százalék  fizettessék  ki,  a  közgyűlés  egy- 
hangúlag elfogadta.  A  felmentvény  megadása  után  a  felügyelőbizott- 
ságba Frank  Henrik,  dr.  Havass  Rezső,  Mandello  Vilmos  és  dr.  Ullmann 
Pál  urak  egyhangúlag  beválasztattak. 

Magyar  Általános  Hitelbank.  A  Magyar  Általános  Hitelbank  rész- 
vényeseinek 1918.  évi  április  hó  3-án  tartott  rendes  közgyűlése  a  társa- 
sági alaptőkének  100.000  darab  400  koronával  teljesen  befizetett  uj 
részvénynek,  még  pedig  1 — 1  részvényről  szóló  10.000  címletnek  és 
25—25  részvényről  szóló  3600  címletnek  kibocsátása  által  120,000.000 
koronáról  160,000.000  koronára  emelését  határozta  el  s  egyúttal  az  uj 
részvények  átvételére  nézve  az  alapszabályokban  a  régi  részvények  bir- 
tokosainak biztosított  elővételi  jog  gyakorlása  tekintetében  a  következő 
módozatokat  állapította  meg:  1.  A  részvényest  az  alábbi  feltételek  mel- 
lett minden  három  régi  részvény  után  egy  uj  részvényre  elővételi  jog 
illeti  meg.  Részvénytöredékek  figyelembe  nem  vétetnek.  2.  A  részvé- 
nyesek által  elővételi  joguk  alapján  átveendő  uj  részvényekért  dara 
bonként  1000  korona,  vagyis  a  teljes  névértéknek  megfelelő  400  korona 
és  a  tartalékalap  részére  600  korona  fizetendő  be,  hozzáadva  az  ezen 
összegek  után  1918  január  1-től  a  befizetés  napjáig  járó  5  százalékos 


kamatot.  3.  Az  elővételi  jog  bejelentése  alkalmával  a  bejelentő  hely- 
nél minden  átveendő  uj  részvény  után  600  korona  a  tartalékalap  szá- 
mára és  ezen  összegnek  1918  január  l-ől  a  bejelentés  napjáig  számí- 
tandó 5  százalékos  kamatai  fizetendők  be.  A  névértéknek  megfelelő 
400  korona  befizetése  az  1918  január  1-től  a  befizetés  napjáig  számított 
5  százalékos  kamattal  együtt  a  bejelentéssel  egyidejűleg  is  történhet, 
mindenesetre  azonban  —  az  elővételi  jog  és  a  tartalékalap  javára  be- 
fizetett összeg  különbeni  elvesztésének  terhe  alatt  —  legkésőbb  1918 
május  15-ig  bezárólag  egyszerre  eszközlendő,  még  pedig  ugyanazon  be- 
jelentési helyen,  melynél  a  régi  részvények  az  elővételi  jog  gyakorlása 
végett  bemutattattak.  4.  Azon  részvényes,  aki  elővételi  jogát  legkésőbb 
1918  április  12-ig  a  fentiekben  előirt  módon  nem  gyakorolja,  e  jogától 
elesik. 


50  REGÉNY 
20  KORONA 


Aki  el  akarja  magát  látni 
hosszú  időre  olvasnivaló- 
val, rendelje  meg  a  Mil- 
liók Könyve  ötven  szá- 
mát, mely  a  legjobb  ma- 
gyar és  külföldi  irókregé- 
nyeit  tartalmazza.  Húsz 
korona  előzetes  bekül- 
dése esetén  portómente- 
sen szállítja  az  50regényt 
a  Milliók  Könyve  kiadó- 
hivatala. Akinek  sok  az 
50  regény,  25  regényt  is 
rendelhet  10  koronáért  a 
Milliók  Könyve  kiadó- 
hivatalában, Budapesten 
VI.  Andrássy-út  16.  szám 


HUNGÁRIA  KÖNYVNYOMDA. 


A  délszláv  kérdés  és  Magyarország. 


Irta  :  Gróf  Barbo-Waxenstein  József  Antal, 
osztrák  birodalmi  gyűlési  képviselő. 

Amikor  a  Wekerle-kormány  bemutatkozásakor  a  mi- 
niszterelnök programmjában  Dalmácia  visszacsatolásának  kér- 
désére is  kiterjeszkedett  s  azt  a  közeljövő  egyik  megvalósí- 
tandó feladatának  deklarálta,  az  osztrák  parlamenti  pártok 
úgyszólván  valamennyien  a  visszacsatolás  ellen  foglaltak 
állást,  mindenekelőtt  a  német  pártok,  jóllehet  azelőtt  Dal- 
mácia különválasztását  —  Sonderstellung  —  együtt  emleget- 
ték Galicia  különállóságával.  Egyszerre  csak  rájöttek  arra  a 
német  pártok,  hogy  Ausztria  Dalmácia  nélkül  nem  élhet  meg, 
azt  tehát  kezei  közül  semmi  szin  alatt  nem  adja  ki,  ha  a 
magyarok  százszor  is  állítják  és  bizonyítják,  hogy  Dalmácia 
jogilag  Magyarország  kapcsolt  része. 

Az  alábbi  cikk  is  ezzel  a  problémával  foglalkozik  s  az 
minden  tekintetben  alkalmas  arra,  hogy  nagy  feltűnést  keltsen. 
Az  osztrák  Reichsrat  egyik  német  nemzetiségi  képviselője  s 
a  német  politikai  élet  vezető  egyénisége,  gróf  Barbo-Waxen- 
stein József  Antal  alábbi  cikkében,  mellyel  a  Magyar  Figyelőt 
megtisztelni  szives  volt,  egy  olyan  osztrák  politika  mellett 
foglal  állást,  amely  Dalmáciának  Magyarországhoz  való  csa- 
tolását s  Bosznia  és  Hercegovina  hovatartozandósága  kérdé- 
sének mielőbbi  megoldását  a  legsürgősebb  féladatok  egyiké- 
nek tekinti. 

Mindenekelőtt  azt  szeretném  előrebocsájtani,  hogy  a  dua- 
lizmusnak meggyőződéses  hive  vagyok  és  csakis  annak  fentar- 
tásában  látom  a  monarchia  nagyhatalmi  állásának  megtartását 
s  mindkét  önálló  állam  üdvös  gazdasági  továbbfejlődését.  Ért- 
hetőnek tartom,  ha  érdekellentétek  fölmerülése  esetén  a  mon- 
archia mindkét  államában  az  a  tendencia  nyilatkozik  meg,  hogy 
elsősorban  a  saját  érdekek  győzelme  biztosíttassék,  ez  a  törek- 
vés azonban  soha  ne  öltsön  olyan  méreteket,  hogy  általa  a  másik 
fél  érzékeny  károsodást  szenvedjen,  minek  következtében  ter- 
mészetszerűleg bizonyos  kedvetlenségnek  kell  beállania.  A  má- 
sik állam  gyöngítése  egyben  a  közös  monarchia  gyöngítését  is 
jelenti  s  közvetett  uton  a  saját  állam  károsítását  is.  Anélkül, 

hogy  a  másik  állam  belső  ügyeibe  beavatkozna  az  egyik  fél,  a 
legnagyobb  figyelemmel  kell  kisérnie  mindazokat  a  dolgokat, 
amelyek  befolyással  vannak  egységére  és  hatalmi  állására  s  azok- 
kal szemben  állást  kell  foglalnia.  Ausztriának  az  egységes  Ma- 
gyarország érintetlensége  eminens  érdeke,  Ausztria  föderalizá- 
lása  jóvátehetetlen  károsodást  jelentene  Magyarország  számára. 
Ha  pedig  egy  olyan  mozgalom  igyekszik  érvényesülni,  amely 
mindkét  államot  egyidejűleg  egy  és  ugyanazon  a  módon  akarja 
károsítani,  akkor  nem  csupán  a  közös  monarchiának  érdeke  ez, 
hogy  a  mozgalommal  szemben  minden  energiával  föllépjen, 
hanem  egyformán  a  monarchia  mindkét  államának.  Ha  eközben 
oly  kérdések  merülnek  föl,  amelyek  megoldása  területi  vonat- 
kozásokban és  gazdasági  kérdésekben  ellentéteket  idézne  föl, 
akkor  a  magas  közös  célt  kell  szem  előtt  tartani,  nem  pedig 
csupán  a  külön  állami  érdekeket.  A  délszláv  kérdés  csakis  közö- 
sen oldható  meg  s  Ausztriának  Magyarországgal  szemben  áldo- 
zatokat kell  hoznia  a  megoldásnál.  Magyarországnak  pedig  eze- 
ket az  áldozatokat  meg  kell  könnyítenie  és  előzékenységével  azt 
lehetővé  tennie. 

A  délszláv  kérdésnek  véleményem  szerint  két  sarkalatos 
pontja  van.  A  szlovének,  horvátok  és  szerbek  egy  államba  való 
egyesítésére  vonatkozó  törekvés  —  amit  egyébként  egyáltalán 
semmi  sem  tesz  indokolttá  —  egyenesen  nevetséges,  mert  annak 
megvalósítása  Magyarország  és  Németausztria  legyőzetését  téte- 
lezné föl.  Erről  tehát  alig  kell  még  többet  mondanom,  mert  még 
egy  délszláv  politikus  sem  igen  láthat  ebben  a  követelésben 
egyebet,  mint  annak  az  elvnek  az  alkalmazását:  Nyúlj  aiz  el- 
érhetetlen után,  hogy  az  elérhetőt  megfogd!  ...  Itt  tehát  csupán 
egy  kérdéssel  van  dolgunk,  nevezetesen  azzal,  hogy  mi  történ- 
jék a  szerbek  és  horvátok  lakta  területekkel?  Vegyük  mindenek- 
előtt Dalmáciát  figyelembe.  Ez  a  tartomány  ténylegesen  Ausz- 
triához tartozik,  jogilag  vitás  a  hovátairtozandóság  kérdése. 
Véleményem  szerint  nem  is  lehet  eldönteni,  hogy  kinek  van 
igaza,  végeredményben  azonban  ez  egészen  közömbös.  A  kér- 
dést a  monarchia  és  Dalmácia  érdekeinek  megfelelőleg  kell  el- 
intézni. Földrajzilag^néprajzilag  és  gazdaságilag  Horvátország- 
hoz tartozik  s  igy  a  Szent  István-korona  országaihoz.  A  Horvát- 
országgal való  összekapcsolása  kielégítené  a  horvátokat  és  a  dal- 
mátokat s  sokkal  jobban  fejlődhetne  és  gazdálkodhatna,  mint 

Ausztria  mellett.  A  délszláv  aspirációkat  azonban  Bosznia  és 
Hercegovinái  megszállása,  majd  későbbi  annexiója  keltette  életre. 
Elkövették  azt  a  hibát,  hogy  a  két  ország  hovátartozandóságá- 
nak  a  kérdését  nem  tisztázták  gyorsan  és  véglegesen,  hanem  ugy 
tettek,  amint  a  bürokrata  a  nehéz  aktával  tenni  szokott:  félre- 
tették az  asztalfiókba. 

Én  aj  magam  részéről  nem  vagyok  a  két  tartománynak 
Horvátországhoz  való  csatolása  mellett,  már  abból  az  okból  ki- 
folyólag sem,  mert  általa  a  szerb  elem  a  horvátok  rovására  túl- 
ságosan megerősödne  s  igy  idővel  az  dominálna.  A  horvátok 
többsége,  amennyiben  módomban  van  őket  megitélni,  a  magyar 
állaimhoz  huz,  hiszen  azzal  már  évszázadok  óta  egybe  van  forrva 
s  azt  hiszem,  hogy  Magyarország  részéről  a  lehető  legnagyobb 
előzékenységet  kellene  velük  szemben  tanúsítani,  hogy  igy 
őket  még  jobban  a  magyar  államhoz  láncolják,  amiáltal  jó  szö- 
vetségeseket nyernének  a  centrifugális  tendenciájú  nemzetiségi 
törekvésekkel  szemben,  mint  történt  ez  a  magyarországi  svábok- 
kal, akik  németek  maradtak  ugyan  és  mégis  jó  magyarokká  let- 
tek. Tehát  csupán  azt  kellene  eldönteni,  hogy  Bosznia  és  Her- 
cegovina és  a  szerb  királyságnak  azok  a  részei,  amelyek  a  béke- 
kötés után  remélhetőleg  nekünk  jutnak,  birodalmi  tartományok 
maradjanak-e  vagy  pedig  egyenesen  Magyarországhoz  csatolják 
azokat. 

Az  első  megoldást  nem  tartom  helyesnek,  mert  az  a  két 
állam  között  állandó  viszályt  szülne.  A  Magyarországgal  való 
teljes  egybeolvadás  sem  volna  olyan  megoldás,  amely  az  érde- 
kelt feleket  kielégítené.  Oly  autonóm  országgá  kellene  Magyar- 
ország keretében  válnia,  mint  Horvátország,  de  önállósága  nem 
volna  olyan  méretű,  mint  Horvátországé.  Véleményem  szerint 
tehát  Ausztriának  Magyarország  javára  sok  mindenről  le  kellene 
mondania,  ami  csak  akkor  volna  lehetséges,  ha  Magyarország 
Ausztriával  egy  hosszabb  lejáratú  kiegyezést  kötne  és  ha  álta- 
lában több  olyan  pontja  a  kiegyezésnek,  amely  most  minden 
tiz  évben  ki  van  téve  a  megmásítás  lehetőségének,  minden 
időkre  végérvényesen  megállapíttatnék. 

Vagy  közösen  fog  fenmaradni  a  monarchia  mindkét  or- 
szága és  egy  jobb  jövő  elé  tekinteni,  vagy  egyenként  —  az  egyik 
előbb,  a  másik  később  —  tönkremenni. 


A  megye. 

Irta :  Balogh  Arthur. 


Az  évtizedek  óta  vajúdó  reformnak,  melynek  jelentőségét  csak 
növeli,  hogy  a  világháború  által  kiváltott  demokratikus  jogkiterjesz- 
tési áramlat  mellett  a  magyar  hadsereggel,  állami  népoktatással  együtt 
tőle  várják  az  állam  nemzeti  jellegének  biztosítását:  a  közigazgatási 
reformnak  sokat  hányatott  életében  uj  fázist  jelez  a  Wekerle-kormány 
programmja,  mely  a  gróf  Tisza  István  kormánya  alatt  már  majdnem 
tető  alá  hozott  államosítás,  kinevezési  rendszer  helyébe  az  élethosszig- 
lani választást  kivánja  helyezni. 

A  rekonstruált  kormány  elnöke  ezt  már  bemutatkozó  beszédé- 
ben jelezte,  később  még  két  alkalommal  nyilatkozott  a  kérdésről.  Ha 
élethossziglan  választjuk  a  tisztviselőket,  mondotta,  elérjük  az  állandó 
alkalmazást,  másodszor  azt,  hogy  bárhogy  változzanak  is  viszonyaink, 
egy  nemzedékre  nemzeti  kezekben  marad  az  adminisztráció.  Nemzeti 
biztosítékok  mellett  bátran  helyezkedhetünk  továbbra  is  a  választási 
alapra^  amely  a  közvéleményben  a  legutóbbi  nemzeti  ellenállásnál  elért 
eredmények  folytán  erős  gyökeret  vert. 

A  közigazgatási  reform  tehát,  miután  a  Tisza-féle  államosítási 
javaslat  kiemelte  korábbi  fátumos  sorsából,  most  visszazökkent  oda, 
ahol  mindig  is  volt  felmerülése  óta  —  pedig  mondhatjuk  1848  óta  el- 
intézetlen kérdése  a  magyar  államéletnek  —  ismét  kiváltképen  alkot- 
mányi, politikai  kérdéssé  vált.  Mert  inig  más,  szerencsésebb  helyzet- 
ben levő  nemzeteknek  csak  arra  kellett  nézni,  mit  kiván  a  közigaz- 
gatás szempontja,  a  gyors,  szakszerű,  a  mindennapi  élethez  alkalmaz- 
kodni tudó,  energikus  és  hatékony  közigazgatás,  addig  mi  sajátszerű 
viszonyaink  között,  csekélyre  taksált  nemzeti  biztosítékaink  mellett 
mindig  a  nemzeti  önállóság  szemszögéből  Ítéltük  meg  a  kérdést  és 
lettünk  municipálisták  vagy  államosítók  aszerint,  amint  a  kormány- 
hatalmat növelhetőnek  gondoltuk  vagy  sem. 

A  kinevezésnek  vagy  választásnak  az  elméletben  és  parlamenti 
vitáinkban  eléggé  tisztázott  kérdésével  teljesen  felesleges  foglalkoz- 
nunk. Nem  érdektelen  azonban  most,  midőn  egy  eddig  figyelemre  nem 
méltatott,  uj  megoldási  mód,  az  élethossziglani  választás  merül  fel 
a  kormányprogrammban,  közfelfogásunknak  e  kérdésbeni  különböző 
irányain  s  azok  változásán  szemlét  tartanunk. 

A  federalisták  és  centralisták  régebbi  vitája  némileg  változott 
alakban  az  alkotmányos  élet  helyreállta  után  a  birói  hatalom  gya- 
korlásáról szóló  1869.  évi  javaslat  képviselőházi  tárgyalása  során  éled 
fel  újra.  Már  akkor  felhozták  a  kinevezési  rendszer  ellen  jóformán 
mindazokat  az  érveket,  melyeket  később  az  1870.  és  1886.  évi  köz- 
igazgatási reform  alkalmával  és  az  1891.  évi  Szapáry-féle  első  államo- 
sítási javaslattal  szemben  érvényesítettek.  Deák  és  Horváth  Boldizsár 
minden  ellenérvelése  dacára  se  akarják  a  birák  kinevezését  elfogadni, 
mert  az,  amint  mondják,  az  önkormányzat  romjaira  a  centralizáció 
és  miniszteri  mindenhatóság  zászlaját  tűzi  ki  s  egy  szolgalelkü  hiva- 
talnoksereg fog  állni  a  hatalom  rendelkezésére. 

Ha  már  a  bírákkal  szemben  a  nemzeti  szabadságot  a  megyében 
látó  irány  nem  akart  lemondani  a  választás  jogáról,  érthető,  hogy  a 
közigazgatási  szervek  tekintetében  ahhoz  még  görcsösebben  ragasz- 
kodott. 

Az  1870.  évi  törvényhatósági  törvény  képviselőházi  tárgyalása 
során  nem  kerül  bővebb  megvitatásra  a  kinevezés  vagy  választás  kér- 
dése, mert  a  javaslat  a  választási  rendszert  nem  kívánta  megbolygatni. 
A  választási  rendszer  megmarad,  de  több  irányban  korlátozást  szenved 
a  főispán  kinevezési  joga,  a  választott  tisztviselőkre  nézve  a  kijelölési 
jog,  a  főispán  helyettesítési  joga  által.  A  nemsokára  behozott  köz- 
igazgatási bizottság  intézménye  még  inkább  korlátozza  a  társadalom- 
nak az  önkormányzati  szervező  hatalomban  való  részesedését.  Ekként, 
bár  a  Deák-párt  nem  követelte  a  kinevezési  rendszert,  ez  mégis  rejtett 
uton,  a  főispáni  hatalom  révén  már  ekkor  bevonult  a  törvénybe.  Még 
inkább  megtörtént  ez  Tisza  Kálmán  kormányra  jutása  után  1866-ban, 
bár  Tiszában  ekkor  még  a  megye,  a  választási  rendszer  egyik  legerő- 
sebb védelmezőjét  birta. 

Ez  a  törvény  ugyanis  a  főispán  kinevezési  jogát  lényegesen  ki- 
terjeszti s  tárgyalásának  idején  a  kinevezési  rendszernek  már  erős 
pártolói  vannak.  A  nemzeti  pártnak,  hivatalos  elnevezése  szerint  ((köz- 
jogi alapon  álló  egyesült  ellenzéknek))  1878-ban  történt  megalakulása 
előtt  a  következő  volt  a  pártok  felfogása  ebben  a  kérdésben:  Az  1875-iki 
fúzió  által  létrejött  szabadelvű  párt,  élén  Tisza  Kálmánnal,  a  választás 
mellett  foglalt  állást  ép  ugy,  mint  a  függetlenségi  párt  és  a  Simonyi- 
féle  független  szabadelvű  párt.  mig  a  Sennyey  konzervatív  pártja  álla- 

mosítani  akarta  a  megyét  a  kinevezési  rendszerrel.  De  legerősebb 
támaszát  ez  az  irány  a  független  szabadelvűeknek,  a  szabadelvű  párt- 
ból kilépetteknek  a  Sennyey-párttal  való  egyesülése  után  1878-ban 
létrejött  nemzeti  pártban  nyerte,  melynek  egyik  programmpontja  a 
közigazgatás  államosítását,  mint  a  nemzetiségi  kérdésnek  is  egyik  gyó- 
gyítószerét és  a  nemzeti  egység  felé  vezető  reformeszmét  követelte. 

A  két  irány  éles  ellentéte  leginkább  kitűnik  Tisza  Kálmán  mi- 
niszterelnök és  a  kinevezési  rendszer  leglelkesebb  hivének,  a  nagy 
tehetségű  és  tragikus  sorsú  Grünwald  Bélának  álláspontjában  az  1886. 
évi  törvényhatósági  törvényjavaslat  képviselőházi  tárgyalása  alkal- 
mával. 

Tisza  Kálmánnak  ebben  az  időben  még  az  az  álláspontja,  hogy 
Magyarországon  mindaddig,  mig  az  arra  alkalmas  és  hajlandó  elemek 
hiánya  másra  nem  kényszerít,  helyesebb  a  tisztviselők  választását 
fentartani.  Csak  ha  bekövetkezne  az  az  eset,  hogy  az  állam  és  a  köz- 
igazgatás kára  nélkül  nem  tartható  fenn  tovább  a  választás,  csak 
akkor  lehetne  ezen  rendszer  megváltoztatására  gondolni.  De  különö- 
sen érdekes,  hogy  Tisza  akkor  a  kinevezési  rendszernek  oly  szem- 
pontból szegült  ellene,  amely  szempontból  azt  pártolói  főleg  ajánlot- 
ták: a  nemzetiségiből.  A  választási  rendszer  mellett  ugyanis  nem 
panaszkodhat  senki,  sem  nemzetiségi,  sem  más  szempontból.  Ellen- 
ben a  kinevezési  rendszer  mellett,  tekintettel  a  nemzetiségi  törvény 
rendelkezéseire,  számos  köztisztviselőt  kellene  alkalmazni  a  nem  ma- 
gyar ajkúak  közül  is  (1886  március  2.  és  15.  képviselőházi  beszéde). 

Vele  szemben  Grünwald  Béla,  a  kinevezési  rendszer  leglelkesebb 
hive,  teljességgel  lehetetlennek  látja  a  választási  rendszer  további  fen- 
tartását.  A  választás  egyéb  hiányai  mellett  képtelen  a  nemzeti  érde- 
kek védelmére.  Nemzeti  szellemtől  áthatott  közigazgatás  csak  kineve- 
zett tisztviselőkkel  lehetséges,  mert  emellett  államellenes  elemeknek  a 
közigazgatásban  való  helyetfoglalása  ki  van  zárva. 

A  választási  rendszer  Tisza  Kálmán  1886-iki  törvényében  is  meg- 
marad, bár  a  főispáni  hatalomban  rejlő  kinevezési  jog  kiterjesztése 
által  még  inkább  korlátoztatik,  mint  az  első  rendezésnél.  De  Tisza 
már  nem  sokáig  tartott  ki  a  választási  rendszer  mellett.  Kétségtelen, 
hogyha  nem  bukik  meg,  az  ő  nevéhez  fűződött  volna  az  első  államosí- 
tási javaslat  benyújtása,  mert  három  év  múlva  feladja  eddigi  állás- 
pontját és  elfogadja  a  kinevezési  rendszert.  Ez  Szilágyi  Dezsőnek  a 
kabinetbe  lépésére  megy  vissza,  aki  1889  április  9-én  foglalta  el  az 
igazságügyminiszteri  széket  a  Tisza  rekonstruált  kabinetjében. 

Szilágyi  «elvei  fentartásával»  lépett  a  kabinetbe,  nemzeti  párti 
álláspontját  e  kérdésben  is  magával  vitte  s  ennek  kifejezést  is  adott 
elsőizben  1889  április  20-án  pozsonyi  választóihoz  intézett  nyilt  leve- 

lében,  melyben  választóinak  a  szabadelvű  pártba  való  belépését  és 
igazságügyminiszterré  történt  kinevezését  bejelenti.  Belső  erősödé- 
sünk szüksége  —  mondja  ebben  —  egy  erősebb  és  összefüggőbb  köz- 
igazgatási organizmust  kiván.  Az  állami  közigazgatást  tehát  kineve- 
zett hivatali  szervezetnek  kell  átvenni.  Hangsúlyozta,  hogy  a  kor- 
mányba való  belépése  nem  akadálya  évek  óta  arra  irányuló  törek- 
vésének, melynek  az  országgyűlésen  ismételten  kifejezést  adott  és 
pedig  annyival  inkább  nem,  mert  Tisza  már  1881-ben  Debrecenben 
tartott  beszédében  kimondotta,  hogyha  a  jó  közigazgatást  a  történeti 
alapokon  fejlett  közigazgatási  rendszer  mellett  elérni  nem  lehet,  el  kell 
érni  ugy,  hogy  azzal  szakítunk.  Hogy  pedig  Tisza  Kálmán  határo- 
zottan elfogadta  ezt  a  Szilágyi-féle  álláspontot,  azt  maga  megerősítette 
később  ugyanazon  évi  nagyváradi  beszédében.  Bekövetkezett  bukása 
azonban  Szapárynak  hagyta  örökül  az  államosítást,  amint  ez  aztán  1891. 
évi  javaslatában  annak  keresztülvitelét  megkísérelte. 

Az  első  államosítási  javaslat  kiemeli  ugyan  a  kinevezési  rend- 
szernek a  jó  közigazgatásra  való  nélkülőzhetlenségét,  mert  a  válasz- 
tási rendszer  semmi  biztosítékot  nem  nyújt  arra,  hogy  az  országnak 
szakavatott,  független  tisztikara  legyen,  a  kellő  erők  rendelkezésre  áll- 
janak, de  nem  kevésbbé  utal  az  államnak  a  közigazgatási  szervek  általi 
megszilárdulása  szükségére,  arra,  hogy  erős  kormányra  van  szükség 
evégből,  ez  azonban  nem  lehetséges,  ha  a  gépezet  a  végrehajtás  terén 
felmondja  a  szolgálatot.  Látjuk,  hogy  mig  eddig  a  választási  rendszert 
fentartani  kívánóknak  épen  az  volt  egyik  fő  argumentuma,  hogy 
nálunk  Ausztriához  való  sajátos  viszonyunknál,  nemzeti  dinasztia  hiá- 
nyánál fogva  nem  kívánatos  a  kormány  hatalmának  növelése,  a  Sza- 
páry-féle  javaslat  ezt,  az  erős  kormányt  egyenesen  a  nemzeti  megerő- 
södés egyik  főeszközeként  állítja  oda  és  ezért  követeli  az  államosítást, 
ezért  akarta  közigazgatásunkat  egészen  francia  mintára  az  alsóbb  szer- 
veknek lehető  legnagyobb  függőségével  a  központtal  szemben  meg- 
reformálni. A  kinevezési  rendszert  egyenesen  a  magyar  állameszme 
megszilárdítása  és  szilárdan  való  fentarthatása  érdekében  kívánja  a 
kormány. 

A  javaslatot  programmjához  képest  a  nemzeti  párt  is  támogatja. 
Az  ellenzők  álláspontját  pedig  a  függetlenségi  párt  május  29-iki  hatá- 
rozati javaslata  foglalja  össze.  Most  sem  a  jó  közigazgatás  szempontjai 
mérvadók  a  kinevezés  vagy  választás  kérdésében,  hanem  a  választási 
rendszer  elejtését,  mely  egyenesen  a  megye  megsemmisítése,  nemzet- 
ellenes politikának  látják  s  ismét  azzal  a  régi  ellenérvvel  hozakodnak 
elő,  hogy  a  kinevezés  növeli  a  kormány  hatalmát,  már  pedig  hazai 
viszonyaink  közt  ez  meg  nem  engedhető.  Hiába  hivatkoznak  a  javas- 
lat védői  arra,  ideje  volna  már,  hogy  ne  mindig  ellenségnek  tekintsék 

nálunk  a  kormányt  s  arra,  hogy  épen  a  valódi  ellenséggel  szemben, 
legyen  az  külső  vagy  belső,  szükségünk  van  erős  kormányra,  mely  a 
nemzeti  érdekeket  érvényesíteni  képes.  Nálunk  a  kormányhatalom  erő 
sítése  —  ez  a  függetlenségi  párt  álláspontja  —  csak  veszélyes  lehel 
Ausztriához  való  viszonyunknál,  nemzeti  dinasztia  hiányánál  és  annál 
fogva,  hogy  ami  épen  a  kormányhatalom  erősítésének  fő  feltétele:  a 
parlament  erőssége  nálunk  nincsen  meg.  A  kinevezés  még  nemzetiségi 
szempontból  sem  előnyös,  mert  a  kormány  nem  fog  elmenni  odáig  a 
nemzetiségekkel  szemben,  ameddig  az  autonómia  szervei  el  mernek 
?nenni. 

De  a  javaslat  sirját  tulajdonképen  nem  is  annyira  magának  a 
kinevezési  rendszernek  nemzeti  szempontból  való  aggályossága  ásta 
meg,  mint  inkább  a  kinevezési  rendszerrel  nem  feltétlenül  együtt  járó 
ama  rendkívül  nagymérvű  függősége  a  megyei  tisztviselőknek  a  kor- 
mánnyal szemben,  mely  Szapáry  javaslatában  kontemplálva  volt.  Az 
összes  közigazgatási  ágakat  s  ezek  főnökeit  a  főispánnak  rendelte  alá, 
ez  viszont  a  kormánynak  van  feltétlenül  alárendelve.  De  a  kormány 
nemcsak  a  főispánnak,  hanem  az  ez  alá  rendelteknek  közvetlenül  is  ad- 
hatott volna  utasítást,  melynek  követéseért  utóbbiakat  felelősségre 
vonni  nem  lehetett  volna.  Ilyen  kiszolgáltatását  a  polgárnak  a  főispáni 
és  kormányhatalom  számára  az  ellenzék  még  akkor  se  fogadhatta 
volna  el,  ha  egyébként  a  kinevezési  rendszert  nem  ellenzi. 

Az  ellenzék  több  mint  két  hónapos  obstrukciója  meghiúsította  a 
javaslat  keresztülvitelét,  ámbár  a  javaslat  általánosságban  nagy  több- 
séggel elfogadási  nyert.  így  jött  létre  a  két  szakaszból  álló  Lex  Sza- 
paryana  a  kétszázhetvenhét  szakaszból  álló  törvény  helyett,  mely 
rövid  törvénycikk  elvben  kimondja  a  közigazgatás  államosítását.  De 
ez  az  elvi  kijelentés  nem  a  kinevezési  rendszer  diadalát,  ellenkezőleg 
annak  bukását  jelentette. 

Hogy  a  kinevezési  rendszer  bukása  teljes  legyen,  másfél  évtized 
multán  maga  az  elv  is  kitörültetik  törvénykönyvünkből,  mert  amint  a 
koalíció  1907-iki  évi  törvénye  mondja,  a  nemzet  akkor  már  nem  akart 
azon  az  uton  továbbhaladni,  melyet  az  1891.  évi  törvény  kijelölt.  A 
koalíciós  többség,  mely  a  Fejérváry-kormány  alatt  történtek  után  nem 
akarhatta  behozni  a  kinevezési  rendszert,  sőt  a  régi  önkormányzati 
rendszert  akarta  uj  életerővel  ellátni  —  mint  Andrássy  javaslatának 
indokolása  mondja  —  nem  hagyhatta  ott  közjogunkban  azt  az  elvet, 
melyet  megvalósítani  nem  fog.  Ezért  sietett  a  választási  rendszer  felet I 
kimondott  marasztaló  Ítéletet  hatályon  kivül  helyezni. 

Nem  is  negyedszázad  alatt  azonban  ismét  a  kinevezési  rendszer 
nyer  erősödést.  Az  államosítási  irányzat  folyton  halad  részint  az  által, 
hogy  mindinkább  állami  szervekre  bízattak    egyes    korábban  önkor- 

mányzati  funkciók,  részint  pedig  ily  szervek  mind  több  feladatra  állít- 
tattak fel.  És  ha  a  világháború  közbe  nem  jön.  semmi  kétség,  ma  mái- 
Tisza  István  kormányának  1914.  évi  javaslata  törvénnyé  válásával  álla- 
mosított, kinevezett  szervekkel  működő  közigazgatásunk  van.  De  figye- 
lembe veendő,  hogy  ez  a  javaslat  is,  kiemelvén,  hogy  az  államosítás 
nem  szünteti  meg  a  vármegye  alkotmány  védő  hatáskörét,  bár  ez  tulaj  - 
donképen  a  parlament  feladata  s  nem  csorbítván,  sőt  erősítvén  az  ön- 
kormányzatot, a  kinevezési  rendszert  főleg  abból  a  szempontból  látja 
mellőzhetlennek,  hogy  a  kormány  csak  igy  szerezhet  érvényt  az  ország 
egész  területén  az  állam  nagy  fontosságú  nemzeti  érdekeinek.  A  ki- 
nevezési rendszer  mellett  a  jobb  közigazgatás  kívánalmán  kivül  főérv, 
hogy  nemzetiségileg  tagolt  országunknak  erős  központi  szervezetre  van 
szüksége,  mely  az  esetleges  szeparatisztikus  törekvésekkel  szemben 
megvédelmezhesse  a  nemzeti  közérdekeket.  Az  mint  a  belső  megerő- 
södés főeszköze  tekintetik. 

Ebből  a  futólagos  áttekintésből  is  láthatjuk,  hogy  nálunk  a  vá- 
lasztás vagy  kinevezés  kérdését  elsősorban  sohasem  egyik  vagy  másik 
rendszer  közigazgatási  célszerübbsége  szempontjából  Ítélték  meg. 
hanem  azt  a  megyei  szabadság,  az  önkormányzat  fentartása  vagy  meg- 
semmisítése, a  közszabadság  és  alkotmányvédelem,  a  nemzeti  egység 
és  megerősödés  megteremtése,  a  nemzetiségi  kérdés  megoldása  szem- 
pontjából fogták  fel.  Az  államosítási  irányzatnak  erősbödése  lépést 
tart  nemzeti  létünk  elsősorban  külső  veszélyeztetése  csökkenésével.  A 
partikulárizmushoz  való  ragaszkodást  átvettük  abból  a  korból,  mely 
ben  állami  függetlenségünk  állandóan  veszedelemben  volt,  a  tizen- 
hetedik század  elejétől  a  tizenkilencedik  század  második  feléig  ter- 
jedő időig.  Amint  a  belső  kiépítésre  nyugodtan  térhettünk  át,  elhagy- 
hattuk a  partikulárizmust.  Mert  ez  jó  a  védelemre,  de  nem  jó.  sől 
csak  akadály  a  belső  kiépítésre,  erre  a  centralizáció  alkalmasabb. 

De  mindenesetre  nagyban  hozzájárult  nálunk  a  kinevezés  vagy 
választás  kérdésében  a  nem  szorosan  vett  közigazgatási,  ezen  túlmenő 
közszabadsági  és  alkotmányi  szempontnak  előtérbe  nyomulásához  az, 
hogy  nálunk  a  megyék  eredetileg  kiváltképen  politikai  testületek  vol- 
tak, melyeket  az  állam  aztán  felhasznált  a  maga  adminisztratív  cél- 
jaira, mig  másutt  megfordítva  elsősorban  szorosan  vett  közigazgatási 
feladatok  elvégzésére  alakultak  az  illető  kormányzó  testületek. 

Mig  közfelfogásunk  iránytűje  folytonosan  ide-oda  lengett  a  ki- 
nevezés és  választás,  államosítás  és  önkormányzat  két  pólusa  között, 
törvényhozásunk  középúton  maradva  ama  két  irány  közt,  melyek 
egyike  a  megye  alkotmányvédő  szerepét,  a  másik  a  jó  közigazgatást 
helyezte  előtérbe,  félig-meddig  mindkettőt  el  akarta  érni,  teljesen 
tehát  egyiket  se  érte  elwA  megyét  nem  tette  a  szabadság  valódi  biz- 

tosítékává,  mert  a  kormány  akaratát  keresztülvihette  vele  szemben. 
De  nem  tette  jó  közigazgatóvá  sem,  mert  annyi  erővel  mégis  felruházta, 
hogy  a  kormány  akaratának  kellő  időben  érvényesülését  megakaszt- 
hatta. 

A  megyei  reform  oly  régóta  vajúdó  sorsában  —  mert  minden 
törvénnyé  vált  megoldási  kísérlet  eddigelé  csak  toldozó-foldozó  munka 
volt  —  uj  fázist  jelez  az  a  terv,  mely  a  megyei  tisztviselők  élethosszig- 
lani választását  tűzi  célul.  Az  élethossziglani  választással  véli  ez  a 
reform  elérhetni  az  állandó  alkalmazást,  emellett  egy  nemzedékre 
nemzeti  kezekben  marad  a  közigazgatás,  bárhogy  változzanak  is  a  vi- 
szonyok. Az  utóbbi  nemzeti  ellenállás  óta  úgyis  nyert  a  közvélemény- 
ben a  választási  rendszer. 

Az  élethossziglani  választás  mindenesetre  olyan  megoldási  módja 
lenne  a  kérdésnek,  mely  egészen  szokatlan,  sem  nálunk,  sem  más 
modern  államok  közigazgatásában  eddigelé  nem  alkalmaztatott.  Nem 
éri  el  azt  a  célt  sem,  hogy  átmenetileg  legalább,  egy  nemzedékre  nem- 
zeti kezekben  maradjon  letéve  az  adminisztráció,  emellett  semmit  se 
valósít  meg  abból,  amit  épen  a  kinevezési  rendszertől  vártunk.  A 
megyei  tisztviselő  marad,  mint  eddig  volt,  a  maga  szűkebb  hazájához 
kötve,  megfosztva  annak  határain  túl  az  előrehaladás  minden  kilátá- 
sától. Nem  ad  módot  a  legalkalmasabbaknak  a  nekik  leginkább  meg- 
felelő helyre  és  pozícióba  helyezésére  és  nem  ad  módot  az  egészséges 
vérkeringésü  kicserélődési  folyamatra  az  országos  központ  és  a  vidék 
között.  Nem  teremti  meg  az  annyira  szükséges  egységes  szellemet  az 
adminisztrációban,  sőt  széttagoltságot  teremt,  mert  minden  megye  bizo- 
nyos fokig  külön  életet  élő  egység,  más  és  más  szellemmel  a  közigaz- 
gatási feladatkörök  betöltése  körül,  mig  ellenben  a  kinevezési  rendszer 
az  egységes  közigazgatási  gyakorlat  kialakulását  is  lehetővé  teszi.  Mind- 
ezt a  kinevezési  rendszer  sok  más,  eleget  ismételt  előnyével  egyetem- 
ben az  élethossziglani  választás  nem  adja  meg. 

Ami  pedig  azt  illeti,  hogy  a  választási  rendszer  a  legutolsó  nem- 
zeti ellenállás  óta  különben  is  nyert  közvéleményünkben,  erre  nézve 
legyen  elég  annyit  mondanunk,  hogy  a  dolgok  más  irányba  fordulását 
1906-ban  épen  nem  a  megyei  ellenállásnak  lehetett  köszönni,  azt  egé- 
szen más  körülmények  idézték  elő.  A  legutolsó  nemzeti  ellenállás  se 
késztethet  bennünket  annak  a  már  sokkal  régibb  tapasztalatokon 
nyugvó  meggyőződésnek  megváltoztatására,  hogy  a  megye  lehet  jó  sz«a- 
badságvédelmi  eszköz,  de  csak  addig,  amig  erre  a  védelemre  komo- 
lyan szükség  nincsen,  mert  egész  történelmünk  mutatja,  hogy  igazi, 
hatékony  védelmét  a  megye  kritikus  időkben  nem  tudta  nyújtani  az 
alkotmánynak  és  szabadságnak.  Ma  is  fenn  kell  tartanunk  Eötvösnek 
azt  a  véleményét,  hogy  ((megyerendszerünk  a  garanciák  legjobbika,  de 

csak  akkor,  mikor  tulaj donképeni  garanciákra  nincs  szükség. »  —  És 
még  ha  el  is  fogadhatnánk  azt  a  választási  rendszer  javára  részrehajló 
beállítását  közvéleményünk  alakulásának,  akkor  se  szabad  figyelmen 
kivül  hagynunk,  hogy  a  megye  által  nyújtható  alkotmány-  és  szabadság- 
védelem nem  a  kinevezés  vagy  választás  rendszerén,  hanem  a  tisztvise- 
lőknek a  felsőbbekhez  való  függő  vagy  kevésbbé  függő  helyzetén  for- 
dul meg,  mely  utóbbinak  alakulása  egyik  vagy  másik  rendszerrel  nem 
függ  feltétlenül  össze. 

Olyan  érthetetlen  metamorfózis  nem  mehet  végbe  közvélemé- 
nyünkben, hogy  ami  eddig  a  megye  reformjának  kérdésében  mindig  a 
legelső  szempont  volt:  nemzeti  államként  fenmaradásunk  és  megerősö- 
désünk, épen  ma  döntő  ne  legyen  a  megoldásnál.  Döntővé  tette  a  vá- 
lasztójog kiterjesztése  s  a  megyei  választójognak  is  ehhez  képest  szük- 
ségszerű átalakulása.  Ezt  a  kapcsolatot  ismerte  fel  nagyon  helyesen 
gróf  Tisza  István  kormánya,  midőn  az  1913.  évi  választójogi  reform 
megalkotása  után  legott  benyújtotta  a  közigazgatás  államosításáról  szóló 
javaslatát.  Pedig  mi  az  akkori  jogkiterjesztés  a  Vázsonyi  javaslata 
szerint  előállandóhoz  képest. 

Egész  Magyarországon  95-6,  Erdélyben  ellenben  132*6  százalékos 
emelkedése  fog  bekövetkezni  a  választóknak.  De  a  nem  magyar  anya- 
nyelvű választók  növekedése,  a  németek  és  tótok  kivételével,  mind 
nagyobb  mérvű  a  magyar  anyanyelvüeknél.  Mert  a  magyar  anyanyel- 
vűek növekedése  az  egész  országban  97*1,  a  horvátoké  ellenben  112*9, 
a  szerbeké  115-7,  a  románoké  meg  épen  122*4  százalék.  Erdélyre  nézve 
azonban  a  kép  még  sokkal  kedvezőtlenebb.  Igaz,  hogy  itt  a  magyar 
anyanyelvű  választók  növekedése  is  nagyobb,  mint  országos  átlag  sze- 
rint, 117*5  százalék,  amit  azonban  már  az  ellensúlyoz,  hogy  a  magyar- 
sággal politikailag  együtt  tartó  németség  növekedése  csak  68*1  százalék 
az  országos  80  százalékkal  szemben.  Ezzel  szemben  azonban  a  román 
anyanyelvű  választók  növekedése  209*4  százalék. 

Az  élethossziglani  választás  a  kinevezési  rendszerben  rejlő  egyet- 
len e  téreni  garanciát  nemzeti  államként  fenmaradásunkra  és  megerő- 
södésünkre mellőzhetni  véli,  mintha  bizony  megyéink  egyharmadában 
nem  a  nemzetiségek  lennének  többségben,  mintha  Erdély  tizenöt  me- 
gyei törvényhatósága  közül  nem  jutnának  már  most  hétben  abszolút 
többségre  a  románok,  mely  ránk  nézve  nagyon  kedvezőtlen  mérleg 
rövid  időn  belül  még  inkább  az  ő  javukra  fog  billenni.  Mert  biztosra 
vehető,  hogy  —  amint  ezt  már  a  Tisza-féle  választójogi  törvény  indo- 
kolása elismerte  —  a  művelődés  terjedése  az  erdélyi  románságnak 
állandóan  nagyobb  tömegeit  fogja  a  politikai  jogokkal  felruházottak 
sorába  emelni,  mint  ez  a  magyarságot  illetőleg  helyet  fog  foglalni. 
Ugyanez  fog  történni  az  adófizetés  révén,  mert  tudvalevő,  hogy  Erdély- 

ben a  kisbirtok  terén  állandó  a  románság  térfoglalása  a  magyarság 

rovására. 

A  választási  rendszer  mellett  tehát  el  kell  készülve  lennünk  arra, 
hogy  a  nemzetiségi  túlsúllyal  biró  megyékben  a  közigazgatás  is  nem- 
zetiségi kezekbe  kerül.  Különösen  áll  ez  Erdélyre,  ahol  a  román  nyelv- 
területek összefüggése,  politikai  összetartásuk,  a  nyerendő  politikai 
hatalom  kihasználására  irányuló  igyekezetük,  pénzintézeteik  és  agitá- 
toraik tevékenysége,  szomszédos  fajrokonaiknak  bizonyára  jövőben 
sem  szünetelő  biztatgatása  mind  oly  mozzanatok,  melyek  nagyon  is 
figyelembevételt  igényelve  esnek  a  mérlegbe. 

Bajosan  tudjuk  elképzelni  ily  körülmények  között,  hogy  az  élet- 
hossziglani választással  a  közigazgatásnak  legalább  egy  nemzedékre 
nemzeti  kezekben  maradása  biztosítva  lenne,  hogy  olyan  közigazgatá- 
sunk legyen,  mely  —  amint  a  kormánypárt  elnöke  egyik  közelebbi  par- 
lamenti beszédében  mondotta  —  kizárja  azt,  hogy  az  állam  ellenségei 
a  közhatalom  porcikáját  ís  bírhassák.  Ezt  az  élethossziglani  választás 
nem,  csakis  a  kinevezési  rendszer  zárja  ki,  mert  nem  képzelhető  oly 
magyar  kormány,  mely  a  nemzeti  érdekeket  a  tisztviselők  kinevezésé- 
ben jobban  ne  biztosítsa,  mint  egy-egy  nemzetiségi  megyének  az  álta- 
lános választójog  alapján  előálló  törvényhatósági  bizottsága. 

Igaz,  hogy  a  főispáni  kandidáció  jogában  végül  is  van  Valamelyes 
ellenszer  a  nemzetiségi ,  veszélyek  letörésére,  ennek  azonban  a  gya- 
korlatban nem  lehet  sok  haszna  épen  az  adott  viszonyok  közöU.  Nem 
lehet  e  joggal  elejét  venni  annak,  hogy  nemzetiségi  fő-  és  alsóbbrendű 
tisztviselőket  ne  válasszanak  meg,  akik  nem  mondjuk,  hogy  szükség- 
képen mind  hazaárulók,  de  akikkel  nagyon  sok  esetben  minden  bi- 
zonnyal a  magyar  nemzeti  érzés  tekintetében  meg  nem  mérhető  elem 
helyezkedik  el  az  államnak  épen  abban  a  működési  körében,  mely  a 
mindennapi  életben  állandóan  éreztetvén  hatalmát  az  egyesekkel  szem- 
ben, ezekre  a  legnagyobb  befolyást  képes  "gyakorolni.  A  nemzetiségi 
jelöltnek  a  kandidációból  kihagyása  alig  képzelhető  el  s  még  ha  lehet- 
séges volna  is,  akkor  is  bizonyos,  hogy  sok  esetben  nem  volna  mód 
magyar  anyanyelvű  jelölttel  való  helyettesítésére. 

Minderre  azt  lehet  mondani,  hogy  a  törvényhatósági  választójog- 
nak nem  kell  szükségképen  az  országgyűlési  képviselőválasztói  joghoz 
igazodni.  Andrássy  ezt  egyik  utóbbi  képviselőházi  beszédében  nagyon 
kiemelte,  utalván  arra.  hogy  Angliában,  Ausztriában,  a  német  biroda- 
lomban. Belgiumban  egészen  más  a  választójog  az  önkormányzatban, 
mint  a  törvényhozó  testületre  vonatkozólag.  Nálunk  azonban  az  or- 
szággyűlési képviselők  választására  jogosultak  voltak  mindig  hivatva  a 
törvényhatósági  bizottsági  tagok  megválasztására  is  és  ezt  a  Tisza  álla- 
sítási  javaslata  is  fenn  kívánta  tartani.   A  mai  demokratikus  áram- 

lat  abba  semmiképen  sem  tudna  belenyugodni,  hogy  a  megyében  a 
választói  jogosultság  határai  szűkebbek  legyenek,  mint  az  országgyű- 
lési képviselőválasztásnál,  nagyon  is  jól  tudván,  micsoda  hatalom  rejlik 
ebben.  Sőt  el  lehetünk  rá  készülve,  hogy  a  demokratikus  áramlat  a 
megye  eddigi  konzervatív  jellegű  és  célzatú  intézményének:  a  viriliz 
musnak  eltörlésére  fog  törekedni,  miáltal  minden  ellensúlyozó  tényező- 
jétől a  megyében  megszabadul. 

Kétségtelen  lévén,  hogy  a  nagymérvű  jogkiterjesztés  a  még  szuny- 
nyadó  nemzetiségi  öntudatot  is  hatalmasan  fel  fogja  ébreszteni  s  ez 
aztán  nemcsak  a  parlamentben,  hanem  ami  ép  oly  fontos,  a  megyében 
is  érvényesülésre  fog  törekedni,  felesleges  bővebben  taglalni,  mit  jelen- 
tene a  megyei  tisztviselők  élethossziglani  választása.  Jelentené  nem 
azt,  amit  a  miniszterelnök  vár  tőle,  hogy  igy  legalább  egy  nemzedékre 
a  megye  nemzeti  kezekbe  kerül,  hanem  jelentené  nemzetiségi  megyék- 
ben épen  az  ellenkezőt:  egy  nemzedékre  oly  kezekbe  kerülne  az  ad- 
minisztráció, melyekről  legalább  is  nem  tudjuk,  vájjon  nemzeti  szem- 
pontból megbizhatnánk-e  bennök.  Az  élethossziglani  választás  még 
sokkal  rosszabb  lenne  a  periodikus  választási  rendszernél,  mert  ennél 
legalább  megvan  a  lehetőség  a  kicserélésre,  ami  a  másiknál  teljesen 
hiányzik. 

De  nemcsak  a  nemzetiségi  szempontot  kell  figyelembe  vennünk. 

Nagyon  csalódik,  aki  azt  hiszi,  hogy  a  mai  választójogi  reform- 
mal —  amint  a  javaslat  pártolói  egyik  fő  érvükként  felhozzák  — 
a  kérdés  lekerül  a  napirendről,  nyugvópontra  jut.  Bármennyit  nyer- 
nek is  uj  elemek  most  a  reformmal,  azzal  nem  lesznek  megelégedve, 
nagyon  könnyen  fog  nekik  menni,  kimutatni,  hogy  ez  még  mindig 
nem  a  megígért  általános  választójog  és  még  többet  fognak  követelni. 
Majd  hivatkoznak  a  francia,  belga,  északamerikai  példára  és  mindenek- 
előtt a  műveletlen  elemek  részére  az  irni-olvasni  tudásban  levő  gát  le- 
rombolására fognak  törekedni.  Majd  nagyon  korlátozónak  találják  a 
huszonnégy  éves  korhatárt.  A  szocialisták  máris  hangoztatják,  hogy 
az  igazi  demokratikus  választójog  azt  követelné,  hogy  minden  busz 
éves  férfi  és  nő  egyformán  beleszólhasson  a  köz  dolgaiba.  És  máris 
kifogásolják,  hogy  a  munkás  választók  2-8  százaléknyi  hátrányban  lesz- 
nek a  polgári  választókkal  szemben. 

Talán  felesleges  arra  is  részletesebben  kiterjednünk,  mit  jelent 
ez  a  csekélyke  előny  a  polgári  válaszlók  számára.  Mert  először  is  nem 
feledhetjük,  hogy  a  nemzetiségi  törekvések  a  szocializmusban  hü  fegy- 
vertársat nyernek.  Hiszen  ez  ép  ugy  hirdeti,  mint  a  nemzetiségek, 
hogy  az  egész  monarchia  politikájának  elmaradhatlanul  alkalmazkodni 
kell  ahhoz  a  megdönthetlen  tényhez,  hogy  nem  egy  kétnyelvű  magyar- 
német birodalom,  hanem  nemzetiségi  és  amig  a  monarchia  egész  poli- 

likai  berendezése  nem  alkalmazkodik  ehhez  a  tényhez,  addig  bármely 
választójog  mellett  szükségképen  abszolutisztikus  kell  hogy  maradjon. 
Másodszor  a  társadalom  szocialisztikus  irányú  átalakítására  van-e 
jobb  mód  a  kezükben,  mintha  egyfelől  a  parlamentben  mennél  nagyobb 
térfoglalásra  törekednek,  másfelől  azonban  a  megyében  a  tisztviselői 
állások  megkaparintásával  a  legközvetlenebb,  leginkább  érezhető  köz- 
hatalmat saját  céljaikra  használhatják  fel,  gondoskodván  természe- 
tesen arról  is,  hogy  a  gyűlölt  kapitalisztikus  társadalmi  rend  alkotta 
törvényeket  rosszul  hajtván  végre,  azáltal  is  szítsák  ez  ellen  az  elége- 
detlenséget a  nép  legszélesebb  köreiben. 

Megfoghatatlan  elvakultság  lenne,  ha  nem  tudnók  végre  meg- 
érteni, hogy  a  magyar  állam  nemzeti  jellegének  és  mai  társadalmi 
rendjének  fentartása  és  megerősítése  a  vele  harcoló  szétbontó  és  de 
struktiv  áramlatokkal  szemben  a  megyének  csak  egyetlen  reformját 
engedheti  meg:  az  államosítást.  Ha  ez  eddig  szükséges  volt  a  közigaz- 
gatás megjavítása  szempontjából  s  a  nemzeti  érdekek  védelmének  biz- 
tosítására, most  ezeken  felül  még  a  mai  társadalmi  rend  megvédésé- 
nek szempontja  is  sürgősen  és  mulhatlanul  követeli.  A  jó  közigazga- 
táshoz fűződő  érdek  is  fontos,  mert  az  igazságos,  akcióképes,  ered- 
ményeket felmutatni  tudó  közigazgatás  nagy  mértékben  növelni  tudja 
az  embereknek  a  fennálló  politikai  és  társadalmi  renddel  való  kibékü- 
lését,  megelégedését,  ahhoz  való  bizalmát.  De  a  másik  két  szempont 
még  fontosabb.  Ellenben  ha  az  egyetlen  helyes  reformot  halogatjuk 
vagy  épen  már  régibb  és  ujabb  rossz  rendszerekkel  kísérletezünk 
tovább,  se  jó,  se  a  nemzeti  érdekeket  és  a  fennálló  társadalmi  rendet 
megvédeni  tudó  közigazgatásunk  nem  lesz  és  a  megye  még  az  alkot- 
mány védbástyája  se  lesz,  mely  büszke  hivatással  negyvennyolcas  tör- 
vényhozásunk feldíszítette. 

Nemzeti  megerősödésünk  szempontja  a  háború  után  a  kiterjesz- 
tett választójog  mellett  hatványozottan  követeli,  hogy  a  megye  ezen 
megerősödés  hatékony  szolgálatába  állíttassék.  Ez  csak  az  államosítás 
által  lehetséges,  melyet  a  választójogi  reformmal  együttesen  kellett 
volna  megvalósítani  s  ha  ez  nem  történt,  nem  szabad  vele  soká  késle- 
kednünk. Láttuk,  hogy  a  centrális  hatalom  erősítésétől  mindig  akkor 
huzakodtunk  s  akkor  igyekeztünk  a  partikularizmust  erősíteni,  ami- 
kor nemzeti  függetlenségünk  megtámadtatásától  kellett  tartanunk. 
Erre,  a  külső  veszedelem  elhárítására  jó  volt  a  partikulárizmus  erősí- 
tése, viszont  belső  veszedelem  akkor  nem  kívánta  a  centrális  hatalom 
erősítését.  Ma  azonban  s  a  jövőben,  ha  —  mint  minden  alapunk  meg- 
van ma  már  remélni  —  a  háborút  sikeresen  végigküzdjük,  külső  ve- 
szedelem nem  fenyegeti  nemzeti  önállóságunkat.  A  dinasztia  a  háború- 
ban lálta.  mit  bir  egy  erős,  elégedett  Magyarországban;  Ausztria  már 

belső  bajainál  fogva  sokkal  gyengébb,  semhogy  a  régi  centralista  tö- 
rekvések számottevő  újraéledésétől  tartani  lehetne;  a  német  biroda- 
lomnak velünk  csak  egy  erős  szövetség  érdeke,  semmi  más.  Külső 
veszedelem  tehát  nincsen,  de  van  belső  nem  is  egy. 

Világos  ezek  szerint,  hogy  a  jövendő  Magyarország  minden  aggo- 
dalom nélkül  rátérhet,  sőt  nemzeti  államisága,  mai  társadalmi  rendje 
fenmaradása  érdekében  rá  is  kell  térnie  a  centrális  hatalom  erősíté- 
sére, mely  a  maga  egységesen  államilag  szervezett,  tőle  függő  hivatal- 
nokseregével az  ország  minden  pontján  szembeszállni  képes  a  nemzet- 
és  társadalombontó  törekvésekkel,  mely  ingadozást  nem  ismerve,  ke 
ményen,  ha  kell,  tud  érvényt  szerezni  a  nemzeti  eszme  s  mai  társadalmi 
rend  és  fegyelem  követelményeinek.  A  központi  vezetés  erősítése,  a 
tisztviselőválasztáson  kivül  az  önkormányzat  fentartása,  sőt  kiterjesz- 
tése —  csak  ezek  lehetnek  a  jövő  Magyarország  megyereformjának 
elfogadható  vezérgondolatai.  És  ha  attól  tartunk,  hogy  a  választás  el- 
vételével a  megyei  élet  megfosztatván  a  megyegyüléseknek  a  hatalmi 
tülekedésben  rejlő  legfőbb  érdeklődési  tárgyától,  még  inkább  lezüllik, 
elernyed  és  közérdekű  munkára  képtelenné  válik,  akkor  az  önkor- 
mányzat felett  nem  az  államosítás  húzza  meg  a  halálharangot,  mert 
sirját  önkormányzati  életre  való  képtelenségünk  már  régen  megásta. 
Akkor  hiába  tartjuk  fenn  törvénykönyvünkben,  mert  törvényekkel 
lehet  intézményeket  létesíteni,  fentartani,  de  valódi  életet  önteni  azokba 
nem  lehet,  azok  csak  vegetálhatnak  a  papiroson,  valódi  élettel  csak  a 
társadalom  közérdekű  munkára  készsége,  áldozatkész  odaadása  és  köz- 
ügyekkel törődése  láthatja  el. 

Ezen  megnövekedendő  társadalmi  közszellemnek  kell  elevenebb, 
lüktetőbb  élettel  betölteni  a  megye  önkormányzatát  ugy  a  helyi  együtt- 
lakásból eredő,  mint  a  megnagyobbodó  központi  hatalomnak  országos 
és  nemzeti  szempontból  gyakorlandó  ellenőrzése  mellett  az  általános 
érdekű  ügyekre  nézve.  Tehát  erős  központi  vezetés  és  tevékeny,  élet- 
képes autonómia.  Utóbbit  a  választáson  kivül  semmi  egyébre  nem 
zárván  ki,  csak  a  kinevezési  rendszer  adhatja  meg  mindkettőt.  A  megye 
reformjának  egyetlen  módja,  ha  nem  akarunk  a  nemzetileg  erős  és 
konszolidált,  nyugodt  társadalmi  fejlődésében  biztosított  Magyarország- 
hoz vezető  útról  letérni  —  az  államosítás.  Az  élethossziglani  választás 
egy  nemzedékre  se  biztosítaná  az  adminisztrációnak  nemzeti  kezekbe 
kerülését.  Pedig  ezt  nem  egy  nemzedékre,  hanem  mindenkorra  kell 
biztosítanunk. 


Zrínyi,  a  költő 

Irta :  Négyesy  László. 


Hivatalos  okirat,  a  mai  keresztlevélnek  megfelelő  kormeg- 
állapító levél  igazolja  András  karmelita  barát,  bécsi  székes- 
fővárosi rendes  prédikátor,  nagyhírű  egyházi  szónok  jólértesült- 
ségét,  aki  a  «költő»  jelzővel  megkülönböztetett  hadvezér  Zrínyi 
Miklósról  1664-ben,  Miklós  napján,  a  hős  szerencsétlen  halála 
után  tizenhét  nappal  Münchenben,  a  fejedelmi  udvar  és  nagy- 
számú előkelő  hallgatóság  jelenlétében  gyászbeszédet  mondott  a 
keresztény  világ  nagy  halottjának  emlékezetére,  s  e  beszédben  a 
tőle  személyesen  ismert  hősről  azt  mondja,  hogy  azon  év  május 
1-én  negyvenhatodik  évét  töltötte  be. 

Kétségtelen  tehát,  ami  sokáig  vitás  volt,  hogy  Zrínyi  Miklós 
1618-ban  született,  s  ebben  az  évben  telt  be  a  harmadik  százéve 
annak,  hogy  a  világra  jött  a  maga  korának,  a  maga  századának 
e  legnagyobb  magyarja,  sőt  minden  magyar  századnak  is  egyik 
legtündöklőbb  alakja. 

Ha  szellemi  és  anyagi  erőinket  nem  foglalná  le,  majdnem 
egészen,  már  négy  év  óta  szakadatlanul  vivott  élet-halálharcunk: 
fényes,  országos  nagy  ünnepeken  nyilvánulna  meg  a  kegyelet,  a 
törvényhozás  intézkedései,  tudósok,  költők  és  művészek  alkotásai 
hirdetnék  a  magyar  mult  e  nagy  héroszának  dicsőségét. 

A  nemzet  egyeteme  most  vérével  áldozik  Zrínyi  nagy  esz- 
ményének, a  magyar  jövő,  a  nemzeti  nagyság  biztosításának  oltá- 
rán s  mintegy  öntudatlanul  ünnepli  a  nagy  magyar  katona,  hazafi 
és  költő  emlékét,  aki  valaha  ilyen  általános  erőkifejtésről  álmo- 
dott s  akinek  kihűlt  szive  talán  poraiban  is  feldobog  az  ő  szelle- 

métől  oly  hathatósan  táplált  nemzeti  erőnek  e  világraszóló  fel- 
lobbanására.  De  a  magyar  értelmiség  még  e  titáni  küzdelem  köze- 
pette is  felhevülő  érzéssel  eszmél  a  jubiláris  év  gondolatára  s  a 
szellemi  élet  országos  szervei  egymásután  meggyújtják  a  tisztelet 
tömjénét  a  magyar  szellemi  kiválóság,  a  magyar  lelki  nagyság  e 
nemes  és  vonzó  példaképe  előtt.  Úgy  érezzük,  hogy  olyan  ünne- 
pet kell  szentelnünk  az  ő  emlékének,  aminőt  minden  kultur- 
nemzet  szentel  a  maga  szellemi  héroszainak,  s  aminőt  mi  is  szen- 
teltünk az  egyetemes  emberiség  szellemi  nagyságainak.  Zrinyi  az 
édes  mienk,  s  méltán  büszkék  lehetünk  rá.  És  nemcsak  tiszteljük 
és  bámuljuk  őt,  hanem  szeretjük  is,  mélyen  és  ellenállhatatlanul. 
Neve  nemcsak  dicső  emlék,  hanem  élő  erő  is.  Személyiségének 
varázsa  átsugárzik  a  századokon,  s  minél  több  adatot  derít  fel  rá- 
nézve a  kutatás,  minél  részletesebben  ismerjük  élete  mozzanatait, 
annál  tisztább  fényben  áll  előttünk  lelki  nagysága,  jellemének 
szeplőtlensége  és  szellemének  termékenyítő  ereje.  Nincs  a  régibb 
magyar  századoknak  nála  rokonszenvesebb  alakja,  nincs,  aki  in- 
kább élne,  nincs,  aki  oly  közvetlenül  szólna  szivünkhöz. 

Nagyságának  ezt  a  föltétlen  varázsát  egyetemlegesen  érez- 
zük. De  ha  ez  érzésünk  motívumait  elemezni  kezdjük,  ha  számot 
vetünk  magunkkal:  pályájának  melyik  oldaláról  teszi  ránk  ezt  a 
hatást,  akkor  a  felelet  nem  oly  egyszerre  kész,  hanem  mérlegelés- 
nek érezzük  szükségét  s  a  mérlegelésnek  egészen  érdekes  eredmé- 
nyei támadnak. 

Három  minőségben  tiszteli  őt  az  utókor:  mint  hadvezért, 
mint  államférfit  és  mint  költőt.  Mind  a  három  irányban  egyike  a 
legkiválóbbaknak.  Ritka  példa  az  egész  emberiség  történetében,  a 
mienkben  pedig  egyetlen.  Eötvös  hasonlítható  hozzá,  aki  állam- 
férfi, filozófus  és  költő  volt. 

Most  őt  a  költő  melléknévvel  szoktuk  megkülönböztetni  a 
szigetvári  hőstől,  akivel  pedig  katonai  dicsőségre  nézve  is  vetek- 
szik, s  valóban  a  Zrinyi  Miklós  nevet  ő  is,  a  csáktornyai  utód, 
mint  katona  tette  másodszor  is  világhírűvé.  Költői  műveinek  elő- 
szavában maga  igen  mellékesnek  nyilvánítja  költői  munkásságát. 
Homerosról  és  Vergiliusról  ejtvén  szót,  igy  folytatja:  ((Egyikhez 
is  nem  hasonlítom  pennámat;  de  avval  ő  előttök  kérkedhetem, 
hogy  az  én  professióm  avagy  mesterségem  nem  az  a  poesis,  ha- 
nem nagyobb  s  jobb  országunk  szolgálatjára  annál,  őnekik  más 

gondjok  nem  volt,  nékem  ez  legutolsó  volt.»  —  Később  is  ezt  a 
gnómát  vetette  papírra: 

Nem  irom  pennával, 
Fekete  téntával, 
De  szablyám  élivel, 
Ellenség  vérivel 
Az  én  örök  híremet. 

De  ha  túlkorán  félbeszakadt  pályájának  eredményeit  vesszük, 
azt  kell  mondanunk,  hogy  se  mint  államférfi,  se  mint  hadvezér 
nem  érte  el  azt,  amit  akart,  s  amire  képessége  volt,  messzeható 
eszméit  nem  önthette  korszakalkotó  tettekbe,  gyönyörű  élettere 
csak  töredékesen  vált  valóra.  Sokat  megtett,  de  még  többet  remél- 
tetett. Mint  államférfi,  miként  Széchenyi,  a  prófétai  lélek  hevével 
és  szeretetből  ostorozó  gúnyjával  sürgette,  de  már  nem  indít- 
hatta meg  az  erkölcsi  újjászületés,  a  nemzeti  erő  szervezése,  erőnk 
önálló  kifejtése  utján  Magyarország  regenerálását;  mint  hadvezér, 
nem  szervezhette  meg  a  nemzeti  hadsereget,  s  nagy  hadjáratok- 
ban nem  mérhetett  döntő  csapást  az  ozmán  hatalomra.  Kitűnő 
hadi  tetteket  végzett,  de  ezek  csak  zálogai  voltak  azoknak  a  nagy- 
szerű hadi  tetteknek,  melyeket  á  kereszténység  tőle  joggal  várt. 
Pályája  torso,  melyen  látni  a  megkezdett  mozdulat  fenséges  irá- 
nyát, s  amely  igy  is,  amint  van,  nagybecsű  hagyaték,  a  lelket 
szárnyra  lebbentő  emlék.  Ellenben  mint  költő,  inkább  elérte  cél- 
ját, s  megalkotta,  amit  akart,  olyan  művet  adott,  mely  befejezet- 
ten hirdeti  örök  dicsőségét.  Elhisszük  neki,  hogy  szablyájával 
még  dicsőbb  hirt  volt  szerzendő  magának  és  nemzetének,  de  ál- 
danunk kell  tollát,  mert  tulajdonkép  az  szállította  át  az  utókorra 
—  epopöéiban,  hadi  és  politikai  irataiban  —  az  ő  tettekbe  nem 
önthetett  eszméit,  nagy  lelkének  izgató,  tüzelő,  lelkesítő  erejét, 
hogy  aztán  az  utódok  tetteiben  öltsenek  végre  is  reális  alakot.  És 
engedelmet  kell  kérnünk  szellemétől,  ha  mintegy  vitatkozva  vele, 
azt  mondjuk,  hogy  e  költő  nevet  nemcsak  megkülönböztetés  ked- 
véért használjuk,  hanem  szeretetünket  tanúsítjuk  vele  s  voltakép 
az  ő  lényének  egy  jellemző  ősjegyére  utalunk. 

Mert  valóban,  Zrínyi  egész  munkásságában  mindenütt  és 
mindvégig  ott  érezzük  a  költőt.  A  hős  hadvezérnek  is  ez  a  minő- 
ség ad  valami  kivételesen  kedves  bájt.  Bizonyos  költői  hevület, 
ideális  érzület  a  forrása  politikai  és  hadi  tetteinek,  bizonyos  esz- 


Zrínyi,  a  költő 


579 


tétikai  csillám  ömlik  el  pályájának  minden  mozzanatán.  Maga- 
tartása az  élet  minden  helyzetében,  pályája  valamennyi  pontján  a 
szépség  jegyét  viseli  magán,  ép  ngy  mint  az  erkölcsiség  jegyét. 
Póznélküli  méltóság,  keresettség  nélküli  választékosság,  termé- 
szetes és  mégis  szabályozott  kellem.  A  költői  érzés  eleven  árja 
tartja  frissen  egész  pályáján  át  gondolatainak,  eszméinek,  elhatá- 
rozásainak gyökereit,  azért  oly  üdék,  kedvesek,  elragadok  mind 
gondolatai,  mint  tettei.  Nem  zavarja  össze  a  költészet  területét  és 
eszközeit  a  valóságéval;  ellenkezőleg,  reális  politikus,  magamagát 
is  szigorúan  fegyelmező  hadvezér,  szabatosan  gondolkodó  fej; 
c$ak  a  kedélye  költői,  nem  a  gyakorlati  módszere.  A  célokért  köl- 
tői hévvel  lelkesedik,  de  elérésük  útját  józan  számítással  jelöli  ki. 
Emlékeztet  Széchenyi  költői  kedélyére  és  számító  értelmére,  csak- 
hogy ő  még  inkább  költő;  önálló  művészi  alkotást  is  szép  szavak 
himébe  öltözteti,  amit  mint  hadvezér  és  hazafi  eszményül  lát 
maga  előtt.. S  bármennyire  katonának  tartja  magát  ő  is,  a  világ 
is,  alapjában  kultúrember,  gondolkodó  és  esztéta,  iró  és  költő,  a 
szellem  és  sziv  embere.  Ez  modern  vonást  ad  neki,  a  legjobb  érte- 
lemben véve  a  «modern»  szót. 

Viszont  azt  kell  mondanunk,  hogy  költői  hatásának  párat- 
lan hátteret  ad  az  ő  katonai  és  államférfiúi  jelentősége  s  költői 
ábrándjaiba  nagy  nemzeti  és  katonai  eszmények  vegyülnek. 

Egyáltalán  pedig  szellemi  alkatának  vizsgálatával  arra  az 
eredményre  jutunk,  hogy  pályájának  hármas  iránya,  melyek 
mindegyikében  egy-egy  kiváló  emberrel  ér  fel,  nem  valami  pszi- 
chikai háromféleség,  valami  rendellenes  bonyolultság  példája, 
mintha  egyéniségében  háromféle,  egymással  ellentétes  természet 
torlódott  volna  össze  zavaros  és  megfoghatatlan  átmenetekkel: 
hanem  csak  egyazon,  kiválóan  fejlett  pszichének  három,  egymást 
kiegészítő  oldala,  melyek  együtt  a  legharmonikusabb  egységet  al- 
kotják, s  melyeknek  összetartozása  mintegy  kristályosan  átlátszó. 
Hogy  egy  olyan  arányú  költő  olyan  arányú  hadvezér  lehessen,  az 
az  ő  esetében  mintaszerűen  természetesnek  tűnik  fel.  Mintha  az 
ő  lelki  alkata  azt  a  tételt  igazolná,  hogy  a  genie  semmi  más,  mint 
egy  akadálytalanul  kifejlett  egészséges  lélek.  Érzése,  akarata,  esze 
és  képzelete  összehat,  egy  irányban  működik.  Innen  cselekedetei- 
nek mindenkor  teljes  határozottsága,  valamint  költői  alkotásai- 
nak is  biztos  hangja  és  felülmúlhatatlan  kompozíciója.  Csupa 
egység  és  biztosság  minden  gazdagság  mellett.  «Érts  egyet  ma- 


580 


Négyesy  László 


gaddal.  Egyezzen  meg  beszéded  gondolatoddal,  gondolatod  csele- 
kedeteddel, cselekedeted  akaratoddal))  —  mondja  Faludi  a  Szent 
Ember-hen.  Senkire  ez  a  szép  tétel  jobban  nem  illik,  mint  Zrí- 
nyire, de  azzal  a  kibővítéssel,  hogy  nála  az  érzés  és  a  képzelet  is 
egy  nyomon  járt  gondolatával  és  akaratával.  Zrínyit  látjuk  nagy 
felindulásokban,  nagy  tépelődésekben,  de  mindig  egyetért  magá- 
val; lelki  harcai  a  külső  valósághoz  való  viszonyára  irányulnak; 
nem  önmagával  küzködik,  hanem  a  körülményekkel. 

Élete  korszakaiban  lelki  valójának  egyik-egyik  oldala  in- 
kább előtérbe  kerül,  az  igaz.  Ifjúságába  esik  költői  virágkora. 
Azután  inkább  a  közélet  elmélődő  és  ható  embere,  az  államférfi  és 
katona  van  előttünk.  De  ez  az  átmenet  egészen  természetes.  Azok 
az  érzések  és  eszmék,  melyek  az  ifjúkor  ábrándjai  közt  költői  vi- 
rágzatul hajtottak  ki  szelleméből,  később  az  eszmék  és  a  tettek 
gyümölcseivé  értek.  írói  munkásságában  is  ott  van  a  természetes 
fokozat.  A  szerelem  édes  énekeivel  való  játszás  után  következik  a 
súlyos  eszmét  hordozó  epopöe  megalkotása;  az  egész  költői  kor- 
szak után  az  elmélkedő  korszak,  a  Vitéz  hadnagy  név  alatt  egye- 
sített történeti  és  hadi  tanulmányok  kidolgozása,  a  Mátyás  király 
életéről  szóló  elmélkedés,  s  mikor  a  nehéz  idők  közeledtek,  a 
nagy  török  hadjárat  előjelei  mutatkoztak,  irta  az  Afium-ot,  ezt  a 
tettre  hívó  hatalmas  szózatot.  írói  pályája  is  szinte  mintának  való 
teljességben  és  egymásutánban  képviseli  az  irodalom  mind  a  há- 
rom nagy  ágát:  a  költői,  az  elméleti  és  a  gyakorlati  irodalmat. 

És  ha  azt  kérdezzük,  melyiknek  nyújtsuk  benne  az  elsőség 
pálmáját:  a  költőnek-e,  vagy  az  államférfinak,  vagy  a  hadvezér- 
nek, azt  kell  rá  igazság  szerint  felelnünk:  az  egész  Zrínyinek,  az 
ő  teljes,  ép,  harmonikus,  egységes  egyéniségének,  a  lelki  nagyság 
és  alkotóerő  e  történeti  és  irodalomtörténeti  szempontból  egy- 
aránt kitűnő  példányának. 

Ugyanezt  az  erős  egységet  látjuk  abban  a  magatartásában 
is,  melyet  a  nagy  emberi  közösségekhez  való  viszonyában  tanú- 
sított, melyeknek  tagja  volt:  hazafias  és  vallásos  meggyőződése 
közt,  politikai  és  felekezeti  álláspontja  közt.  Soha  lelkében  ez 
eszmék  és  álláspontok  közt  collisio  nincs.  Mélyen  vallásos  lélek, 
kiválóan  hűséges  és  buzgó  fia  egyházának,  egész  valója  a  katho- 
likus  világfelfogás  és  erkölcsiség  remeklése;  istenfélelem,  ember- 
szeretet, hazaszeretet,  a  megismert  igazságnak  a  mártirságig 
menő  önfeláldozással  és  önzetlenséggel   való   követése  testesül 

meg  benne.  Politikai  álláspontja  az  egyházi  rend  egyik-másik 
tagjával  időnként  ellentétbe  állította,  de  a  személyt  és  intézményt 
mindig  megkülönböztette  egymástól,  nem  általánosított  és  chole- 
rikus  temperamentumának  leghevesebb  kitöréseiben  sem  érin- 
tette vádló  szóval  az  egész  egyházi  rendet.  A  vallás  és  hazafiság 
egységbe  olvad  lelkében,  hazafiaságának  vallásos  aratása  van.  De 
el  is  tudja  választani  egymástól,  nem  épen  ezt  a  kettőt,  hanem  a 
hazafiságot  és  az  ugy  vélt  vallásosságot.  Hires  az  a  nyilatkozata, 
melyben  elitéli  a  vallásháborúkat.  «Az  mostani  világ  (hogy  ne 
nevezzek  egy  fejedelmet  is),  mikor  szint  akar  adni  a  maga  hada- 
kozásának, religiót  obtendál  (—  a  vallást  adja  okul),  de  hun  va- 
gyon az  az  egész  keresztyének  regulájában,  vagy  Krisztus  urunk 
tanításában,  hogy  fegyverrel  kell  eretneket,  törököt  a  mi  hitünkre 
hoznunk?  Különb  professioja  vagyon  a  katholika  hitnek,  az  ő 
geniumja  (szelleme)  idegen  a  háborúságtól,  sz.  Péternek  nem 
vala  szabad  a  maga  oltalmáért  is  kardoskodni.))  Csakugyan  az  ő 
egész  személyisége  is  a  katholikus  szellemnek  és  erkölcsiségnek 
önmagától  hódító  erejét  testesíti  meg,  azért  is  minden  vallású 
honfitársunk  féltékenység  nélkül  meghajol  előtte. 

Sokkal  nagyobb  eshetőség  volt  hazafiságának  és  alattvalói 
kötelességének  coliisiójára.  Nem  kereste  ezt  a  kísértést,  de  nem 
térhetett  ki  előle.  Az  abszolút  uralkodói  hatalom  terjeszkedő  tö- 
rekvései veszedelemmel  fenyegették  a  magyar  alkotmányt.  Zrinyi 
határozott  lelke  nem  jutott  meghasonlásba  önmagával,  egy  pilla- 
natig sem  habozott  a  tekintetben,  hogy  a  magyar  alkotmányt 
kelljen-e  védelmeznie.  De  megpróbálta  egységben  látni  és  láttatni 
az  uralkodóház  és  a  magyarság  érdekét.  És  váltig  rajta  volt,  hogy 
ne  csak  a  maga  lelkében  a  collisiót,  hanem  a  nagy  politikai  élet- 
ben is  a  konfliktust  az  uralkodói,  idegen  jellegű  hatalom  és  a 
nemzeti  alkotmány  közt  megelőzze.  A  felelősséget  nem  az  ural- 
kodóra, hanem  tanácsosaira  hárította;  az  uralkodót  meg  akarta 
nyerni,  tanácsosaival  sokszor  harcban  állt,  s  aközben  a  koronás 
király  iránti  hűségének  és  odaadásának  fényes  példáit  szolgál- 
tatta. Nem  rajta  mult,  hogy  törekvéseinek  nem  lett  olyan  ered- 
ménye, aminőt  a  nemzet  és  a  király  közti  viszonyban  a  nagy  béke- 
szerzők, Thurzó  Györgytől  Deák  Ferencig  számosan  elértek.  Az 
ő  pályája  mintegy  felmorzsolódott  ebben  a  küzdelemben.  És  ha 
van  az  ő  részén  valami  hiba,  az  csak  az  lehet,  hogy  erősebb  volt, 
semhogy  ne  tartottak  volna  tőle.  Sorsának  ebben  a  pontban  van 
sajátos  drámai,  mondhatnók  tragikai  vonása. 

Pedig  ez  a  pálya  milyen  epikainak  indult!  Élettörténete  hős- 
költemény lehetett  volna,  ő  maga  mintha  isteni  küldetést  nyert 
volna  arra,  hogy  lesújtott  hazáját  felemelje,  a  hadi  szerencsét 
megfordítsa,  a  törököt  kiverje,  a  magyar  királyság  régi  fényét 
visszaállítsa.  Már  világrajöttekor  készen  várta  a  nagy  vagyon,  a 
méltóság,  a  tekintély,  s  egy  mindennél  imponálóbb  és  kötelezőbb 
örökség,  a  magyar  Leonidász  glóriája.  Mikor  jeles  atyja  és  édes- 
anyja halálával  kiskorában  árván  maradt  is,  nevelésére  az  ország 
első  emberein  s  egy  nagyszivü  asszonyon  kivül  II.  Ferdinánd  ki- 
rálynak és  egy  Pázmány  Péternek  volt  gondja.  S  ő  érezte,  mire 
kötelezik  ezek  az  előzmények,  gondolkodások  és  várakozások,  s 
Istentől  nyert  fényes  tehetségeit  azután  is,  hogy  iskoláit  elvégezte, 
tanulmányokkal  fejlesztette.  Hősi  hivatását  a  harmincéves  há- 
ború utolsó  epizódjának,  a  török  elleni  vállalkozásoknak  iskolájá- 
ban gyakorolta,  de  az  olasz,  német,  latin  nyelvi  hadtudományi  és 
történeti  irodalom  és  a  magyar  hadviselés  emlékeinek  tanulmá- 
nyozásával elméletileg  is  kiegészítette  s  magát  tanult  hadvezérré 
képezte;  állandóan  figyelemmel  kisérte  a  nagyvilág  eseményeit, 
szellemi  mozgalmait,  személyes  összeköttetései  mellett  elsősorban 
az  olasz  könyvpiac  utján.  Elkészült  a  hadvezetésre  és  a  kormány- 
zatra, hogy  a  reá  váró  tisztségeket  méltóan,  sőt  lehető  tökéletesen 
betöltse.  Maga  is  hitt  isteni  küldetésében,  nem  hiu  képzelgésből, 
hanem  kötelességérzetből,  hogy  e  rábízott  talentumot  hasznosan 
forgassa,  Isten  dicsőségére,  hazájának  javára.  S  olyan  erkölcsi  és 
szellemi  személyiséget  alakított  ki  magában,  hogy  kortársai  már 
aránylag  fiatal  korában  kivételes  tiszteletet  éreztek  iránta.  Hor- 
vát báni  hatáskörét  kormányzati  és  katonai  részében  fényesen  be- 
töltötte, s  mint  muraközi  és  légrádi  főkapitány  annyira  megfelelt 
kötelességének,  hogy  a  bécsi  haditanács  a  törökkel  való  béke  fel- 
borulásától aggódott  miatta.  Fegyveres  vállalkozásaiban,  gyakran 
aránylag  kis  erőkkel,  mindenkor  diadallal  járt.  Valóban  azt  lehe- 
tett volna  hinni,  hogy  erre  a  nagyrahivatott  egyéniségre  nagy  fel- 
adatok megoldása  vár  s  mint  nemzetének  diadalmas  vezére  sze- 
rez magának  örök  koszorúkat.  Életének  epikus  ideáljai  voltak; 
Hunyadi  János,  Mátyás  király,  s  még  a  legyőzött  hősből  is  mint 
költő,  epikus  ideált  teremtett,  magának  is  egy  epikus  hős  számára 
való  életteret  készített.  S  már  ő  maga  is  mindinkább  a  közvéle- 
mény ideálja  lett. 

Minden  készen  volt,  hogy  élte  nagy  tettek  láncolatává  ala- 

kuljon,  csak  egy  hiányzott:  a  megfelelő  hatáskör.  Zrínyi  hatás- 
köre azonkivül,  amibe  úgyszólván  beleszületett,  s  amit  mintegy 
harmincéves  korában  tettleg  elért,  később  már  alig  növekedett. 
Igazában  nem  is  korai  halála  miatt  esett  el  legszebb  pálmáitól, 
mert  idő  addig  is  lett  volna.  Más  volt  az  akadály:  az  itthoni  kö- 
zöny és  irigység  s  a  bécsi  bizalmatlanság.  Ez  a  két  ok,  néha  össze- 
hatva is,  vetette  vissza  Zrínyit  attól,  hogy  hivatásához  való  hatás- 
körhöz jusson. 

Az  1655-iki  nádorválasztás  lett  volna  az  első  alkalom,  hogy 
Magyarország  sorsának  intézésében  vezérszerephez  jusson;  de 
ekkor  érte  pályáján  az  első  mellőzés.  Kívánta  a  nádorságot,  mert 
tudta,  hogy  ((Magyarország  dolgainak  mind  jó,  mind  gonosz  sze- 
rencséje az  palatinusság  administratiojábul  legkiváltképpén  va- 
gyon; annak  viselője  mind  jót,  mind  gonoszt  országunkra  hoz- 
hat)), —  és  számbavéve  a  lehetséges  jelölteket,  érezte  a  maga  vi- 
szonylagos előnyét  mindegyikkel  szemben.  Nem  becsülte  túl  ere- 
jét, de  azt  minden  szerénysége  mellett  megvallotta  magáról,  hogy 
«urának,  hazájának  és  minden  magyarnak  senki  bizony  nem  tud 
többet,  sem  kiván  többet  szolgálni;  senki  bizony  a  magyar  nemes- 
ségnek szabadságát  nem  készebb  oltalmazni,  senki  ugy  magát 
nem  kész  figyelni)),  mint  ő.  Az  önszeretet  megtévesztheti  az  em- 
bert a  maga  megítélésében,  de  abban  csalhatatlannak  érzi  a  maga 
ítéletét,  «hogy  készsége,  hogy  hazájához,  urához  és  nemzetihez 
való  szereteti  senkitül  nem  győzettetik  és  mindeneket  felülhalad)). 
Tele  volt  a  legszentebb  szándékkal  és  a  legszebb  tervekkel.  Tisz- 
tában volt  azzal,  hogy  ura  és  nemzete  érdekei  közt  gyakran  nehéz 
lesz  a  megegyezést  megteremteni;  észrevette,  hogy  az  elhunyt 
nádornak,  gróf  Pálffy  Pálnak,  ebben  nem  mindig  volt  olyan  sze- 
rencséje, aminőt  buzgó  igyekezete  megérdemelt  volna,  a  rossz 
magyarok  irigysége  és  gyülölsége  a  legtisztább  törekvést  is  be- 
feketítették a  király  előtt.  Észrevette,  hogy  az  öreg  nádorban  több 
türelem  lett  volna  kívánatos,  «mert  az  igazság  noha  kívánja  tő- 
lünk, hogy  hirdessük  és  fogjunk  mellette  kiáltással  is:  mindazon- 
által nem  mindenik  idő  alkalmatos  arra  is;  s  az  mikor  dissimula- 
tióval  vihetünk  többet  véghez,  az  igazságnak  szereteti  kényszerít 
minket,  hogy  dissimuláljuk».  Az  elvek  sikere  érdekében  ezt  az 
államférfiúi  simaságot  szükségesnek  látta.  A  diplomata  tapintatát 
érezte  magában  s  a  szeretetnek,  hűségnek,  bölcseségnek  olyan 
gazdag  tőkéjét  hordta  lelkében,  hogy  azzal  minden  hiányt  ki- 

egyenlíthetőnek,  az  eltérő  törekvések  közt  minden  szakadékot  be- 
tölthetőnek hitt.  Egységben  foglalni  össze  az  uralkodó  és  a  nem 
zet,  a  magyar  királyság  és  az  erdélyi  fejedelemség,  a  katholikus  és 
protestáns  rész  érdekeit,  erre  hivatást  érzett  magában.  A  közvéle- 
mény is  sejtette  benne  ezt  a  gondviselésszerű  hivatást  és  személye 
körül  kezdett  tömörülni.  De  lába  alatt  megrepedt  a  jégtábla  s  az 
áramlatok  messze  sodorták  egymástól  az  egyes  darabokat.  A 
hazafiak  egymáshoz  való  viszonyában  erősebb  volt  a  széthúzás,  a 
kizárólagosságra  törekvés,  mint  az  egységre  dolgozás.  Lippay 
prímásnak  nem  kellett  olyan  nádor,  aki  mint  Zrinyi,  Pázmány 
hagyományaihoz  hiven  egyetértést  ápol  az  Erdély  trónján  ülő 
protestáns  Rákócziakkal,  s  az  udvari  pártnak  is  kényelmetlen  lett 
volna  az  a  palatinus,  aki  a  nemesi  szabadságot  olyan  féltékenyen 
őrzi,  a  nádori  szék  betöltését  sürgeti  s  a  magyar  alkotmánynak 
fontos  biztosítékát  látja  a  szabad  királyválasztásban.  A  rövidlátás 
nem  engedte,  hogy  Zrinyi  politikai  bölcsesége  levegőhöz  jusson; 
az  érsek  és  az  udvari  párt  megakadályozták  jelölését.  Ezzel  el 
volt  vágva  attól,  hogy  az  ország  kormányrudját  kezébe  vehesse. 

De  nyitva  állt  még  előtte  a  másik  tér  elesett  hazájának 
talpraállítására:  a  katonai  pálya.  Egy  csalódás,  bármily  nagy  volt 
is,  nem  szerelte  le  lelkének  röptét.  Aránylag  fiatal  ember  volt, 
csak  harminchét  éves,  s  amint  első  neje  halála  után  családi  fész- 
két újra  építette,  ugy  közéleti  tervét  is  restaurálni  tudta.  Készült 
a  törökkel  való  leszámolásra.  Várta,  remélte  az  időt,  mikor  ez  a 
leszámolás  elérkezik,  s  Magyarországnak  Erdéllyel  szövetségben 
való  felszabadítása  megkezdődhetik.  Ez  lett  legszentebb  vágyai- 
nak tárgya.  Mily  fenséges  gondolat,  hogy  Magyarország  önerején 
lerázza  igáját  és  visszanyerje  egykori  hatalmi  állását!  Reményeit 
itt  is  csapás  érte.  II.  Rákóczi  György  dicsvágya  a  bukásba  sodorta 
Erdélyt.  Zrinyi  lelkéből  felbúgott  a  fájdalmas  kiáltás:  ((Elveszett 
az  ország  kardja,  Pannónia  jobb  karja,  a  kereszténység  paizsa. 
védőbástyája:  Erdély !» 

Ám  ekkor  sem  esett  kétségbe,  s  mikor  Nagyvárad  eleste 
után  látta,  hogy  a  török  uj  hódításra  készül,  nemhogy  ki  akart 
volna  térni  a  Bécsben  annyire  rettegett  török  háború  elől,  hanem 
óhajtotta  a  háborút,  még  pedig  lehetőleg  a  támadó  háborút, 
melyre  az  uralkodó  és  a  nemzet  ereje  összefog.  Érezte,  hogy  itt 
van  a  történeti  pillanat,  mely  nagy  elhatározások  és  áldozatok 
dijában  a  szabadság  dicső  jutalmával  kecsegtet,  de  ha  elmulaszt- 

juk,  csak  szenvedéseink  szaporodnak.  Ahol  lehetett,  érzékeny  csa- 
pásokat mért  a  törökre,  szervezte  a  maga  hatáskörében  a  hon- 
védelmet, uj  várat  építtetett.  És  irta  ékesszóló  röpiratát,  a  török 
áfium  ellen  való  orvosságot,  ezt  a  hatalmas  ébresztőt,  a  nemzeti 
erő  szervezésére,  állandó  hadsereg  felállítására  s  a  török  ellen 
való  fegyverkezésre.  Idegen  segítségre  ne  építsünk.  A  nagy  vilá- 
gon e  kivül  nincsen  számodra  hely.  Itt  vagy  győznünk  kell,  vagy 
meghalnunk.  De  miért  kelljen  elvesznünk  vagy  kétségbe  esnünk, 
inig  csontjaikban  velő,  kezeinkben  vér,  mig  Isten  mennyországban 
bizodalmunk  lehet,  mig  karunkban  kopját,  markunkban  szab- 
lyát szoríthatunk?  Ne  legyünk  kishitűek;  eddigi  kísérleteink  azért 
nem  sikerültek,  mert  nem  volt  jó  hadi  készületünk.  Mihelyt  az 
állandó  hadsereg  alapját  megvetettük,  a  török  is  máskép  viseli 
magát,  az  idegen  nemzetek  is  készségesebben  adnak  segítséget, 
mert  az  erőssel  szívesen  lép  szövetségre  mindenki.  Ha  nem  akar- 
juk védelmezni  magunkat,  fussunk  ki  az  országból,  menjünk 
Braziliába  gyarmatosoknak.  De  aki  bizik  Istenében,  szereti  hazá- 
ját, van  egy  csepp  vér  benne:  kiáltson  fel  az  égbe  Istenhez  és  éne- 
kelje az  iróval  Deborah  hadi  énekét. 

A  kis  röpirat  kéziratban  is  gyorsan  terjedt,  sokan  másolták 
és  olvasták,  de  országos  intézkedés  nem  történt,  az  udvar  is  fél- 
rendszabályokhoz nyúlt,  a  bécsi  haditanács  tétovázott,  Monte- 
cuccoli  fővezér  Kemény  támogatására  bevonult  Erdélybe,  de 
olyan  módszeresen  taktikázott,  hogy  Keménynek  magában  kellett 
megütköznie  a  törökkel,  s  el  kellett  esnie,  a  török  Erdélyt  újra 
elpusztította,  a  császári  hadsereg  pedig  felső  Magyarországot  élte 
ki.  Az  1662-iki  országgyűlés  ennek  a  szerencsétlen  hadviselésnek 
következményeivel  és  a  vallási  sérelmekkel  volt  elfoglalva,  s  a 
nagy  honvédelmi  koncepcióra  nem  maradt  idő.  De  mikor  Monte- 
cuccoli  a  rendek  vádjaival  szemben  a  magyarok  hadi  képességei- 
nek kisebbítésével  próbálta  igazolni  röpiratában  eljárását,  Zrinyi 
egy  villámokkal  teli  röpiratban  cáfolta  meg  a  zsoldos  hadvezér 
védekezését  és  rágalmait.  Ez  a  latin  nyelven  irt  névtelen  röpirat 
volt  az  ő  Blickje,  kicsiny  keretben  épen  oly  maró  gúnnyal,  harag- 
gal és  önérzettel  irva  a  nemzeti  becsület  védelmére,  mint  a  Szé- 
chenyi műve,  s  ép  ugy  hattyúdala  Zrínyinek. 

Az  1663 — 64-iki  nagy  török  hadjáratban  lett  volna  itt  a 
nagyszerű  alkalom,  hogy  azt  a  férfiút  állítsák  a  hadsereg  élére, 
akiben  a  Hunyadiak  és  Zrínyiek  lelke  lobogott,  aki  számtalan  üt- 

kőzetben  bebizonyította,  hogy  ismeri  a  török  harcmódot,  s  min- 
dig diadalmaskodni  tudott  vele  szemben.  |Az  egész  magyar  köz- 
vélemény ekkor  már  mellette  volt,  maga  Lippay  primás  is,  Wes- 
selényi nádorral  együtt.  De  az  udvar  nem  bizott  benne,  mert  már 
1663-ban  mende-mondák  keringtek  róla,  hogy  a  Habsburg-háztól 
elszakadásra  készül,  másrészt  inkább  merték  a  hadsereg  fővezér- 
letét az  idősebb,  sok  nagy  hadi  vállalatban  megfordult,  tapasztalt 
és  eszes,  bár  diadalokban  nem  gazdag  multu  Montecuccolira 
bizni,  aki  a  sereget  bizonnyal  megmenti,  ha  egész  országrészek 
elvesznek  is. 

A  hadjárat  első  évének  gyászos  eredménye  volt  Érsekújvár 
eleste,  egyetlen  vigasztaló  mozzanata  pedig  az,  amit  a  Zrinyi  test- 
vérek és  Batthyány  Kristóf  műveltek.  Zrinyi  Miklós  érdeme  volt 
a  Csallóköz  megmentése,  a  téli  szállására  vonuló  nagyvezér  utó- 
hadainak megverése  és  a  keresztény  foglyok  kiszabadítása.  Ritka 
élannal  végrehajtott  téli  hadjáratának  hire  pedig  Európaszerte 
neki  szerezte  meg  az  erkölcsi  elismerést  s  a  közvélemény  most 
már  nemcsak  itthon,  hanem  az  egész  keresztény  világban  Zrínyit 
szerette  volna  a  hadsereg  élén  látni. 

Ha  valaha,  most  lett  volna  itt  az  ideje,  hogy  képességei  előtt 
megnyissák  a  tért  s  őt  fegyveres  erő  élére  állítsák.  Minő  más  for- 
dulatot vett  volna  a  második  évi  hadjárat  már  kezdettől  fogva!  A 
döntő  csatát  nem  a  Rábánál,  hanem  már  a  Drávánál,  de  legalább 
is  a  Muránál  vívhatták  volna  meg.  S  minő  más  fordulatot  vett 
volna  Magyarország  története,  ha  magyar  vezetés  alatt,  és  már 
ekkor  szabadul  fel  az  ország!  De  az  udvarnál  ismét  Muntecuccolí 
befolyása  győzött  s  a  fővezérletet  a  háború  ujabb  szakaszára  is  ő 
kapta  meg,  ő  pedig  ismét  feláldozta  a  magyar  területeket.  Zrínyi- 
nek annyi  hatáskört  sem  adtak,  hogy  a  Kanizsa  ostromára  ren- 
delt csapatokat  az  ő  kizárólagos  parancsnoksága  alá  rendeljék; 
az  ostrom  eszméjét  elfogadták,  de  későn  küldtek  neki  hadiszere- 
ket és  csapatokat  s  egyenlő  hatalommal  két  más  hadvezért  tettek 
mellé,  Strozzit  és  a  lindolmi  német  Hohenlohét,  akik  a  nagyvezér 
közeledtekor  seregükkel  együtt  elvonultak  s  akkor  a  magára  ma-  . 
radt  Zrínyinek  is  félbe  kellett  hagyni  az  ostromot.  Javaslatait 
vagy  ellenezték,  vagy  ha  elfogadták  is,  a  megállapodástól  később 
eltértek.  Zrínyit  fellázították  a  baklövések  és  a  szegény  nép  szen- 
vedései. A  birodalmi  német  katonaság  semmivel  sem  tisztelte  job- 
ban  a  muraközi  nép  tulajdonát,  mint  —  mondjuk  —  az  ellenség. 

Zrinyi  ezt  nem  tűrte  s  a  vezéri  tanácsban  emiatt  oly  éles  össze- 
ütközése volt  Hohenlohéval,  hogy  már-már  kardra  keltek.  Mikor 
Uj-Zrinyvára  feláldozása  után  lelke  sérelmében  otthagyta  a  tá- 
bort, maga  Montecuccoli  is  szükségét  érezte,  hogy  a  többi  fő- 
emberekkel együtt  ő  is  visszahívja,  olyan  erkölcsi  hatása  volt  je- 
lenlétének a  hadsereg  szellemére.  Zrinyi  Bécsbe  sietett  a  király- 
hoz elégtételért,  akinek  memorandumot  is  nyújtott  át,  rávilágítva 
az  elkövetett  hibákra.  Uj-Zrinyvárát  —  úgymond  —  az  egész  oly 
jelentékeny  hadsereg  gyalázatosan  vesztette  el.  ((Valóban  szép 
segítség,  mely  váramtól  megfosztott,  Muraközt  feldúlta,  a  föld- 
mívelőket  elkergette  és  leölte.  Legjobban  sajnálom,  hogy  katonái- 
mat, kik  annyi  év  folytán  nemcsak  a  Muraközt,  hanem  Felséged- 
nek Stájerországát  is  védelmezték,  lakaikból  kiűzték,  s  Isten 
tudja,  nejük-  és  magzataikkal  hová  kényszerültek  menekülni.  El- 
hallgatom e  szennyfoltot,  melyet  e  tény  által  Felséged  fegyvereire 
sütöttek.  —  Ezek  azon  okok,  legkegyelmesebb  Uram,  melyek  Fel- 
ségedhez sietnem  kényszerítettek,  hogy  megérthessem,  mit  kell 
tennem  az  elpusztított,  néptelen,  s  az  ellenségnek  nyilt  szigetben, 
miután  javaim  megrongáltattak,  a  földmívelők  elszéledtek,  sőt 
katonák  nélkül  magamra  hagyattam.  Azt  én  negyven  év  folytán 
mind  magam,  mind  elődeim  véres  verítékével  mai  napiglan  az 
óriás  ottomán  halalom  ellen  oltalmaztam;  most,  honnét  leg- 
nagyobb segélyt  kell  vala  remélnem,  amiben  minden  bizalmamat, 
reményemet  helyeztem,  ott  vesztém,  s  mi  legfájdalmasabb,  Felr 
séged  legkisebb  szolgálata,  a  kereszténység  közjava  nélkül;  s  most 
ezen  szablyával,  mely  derekamat  övedzi,  Felséged  rendeleteire 
várakozom.)) 

Ez  a  hódolatában  is  önérzetes  és  keserű  hang  mutatja, 
mennyire  meg  volt  Zrinyi  lelkében  a  hur  feszítve.  Elégületlen- 
ségéről  tudomást  szerzettek  a  külföldi  követek  is.  A  nuntius 
július  19-én  chiffre-es  levélben  jelentette  a  pápának,  hogy  Zrinyi 
«kikel  Montecuccoli  tábornagy  ellen,  mert  felemészti  a  sereget, 
anélkül,  hogy  vele  eredményt  vivna  ki,  ugy  hogyha  ő  felsége  más- 
kép nem  intézkedik,  minden  elvész;  ő  tehát  nem  akarva  jó  hír- 
nevét, amit  szerzett,  elveszteni,  kénytelen  lesz  visszavonulni,  kard- 
ját szegre  akasztani)).  Augusztus  1-én  Montecuccoli  akarata  ellen 
megütközött  Szentgotthárdnál  és  csatát  nyert.  Értett  hozzá,  hogy 
az  ölébe  hullt  győzelmet  felfújja  s  ezzel  eljárását  igazoltnak  lát- 
tassa. Az  ujabb  hadtörténeti  kritika  nagyon  leszállította  e  győze- 

lem  értékét,  kimutatván,  hogy  a  győzelem  csak  taktikai  volt,  nem 
stratégiai,  csak  kezdő  siker,  részletsiker;  Montecuccoli  a  nagy  tö- 
rök hadseregnek  csak  egy,  a  Rábán  túl  rekedt  részét  verte  meg,  a 
nagyvezér  főereje  érintetlen  maradt  s  megőrizte  operatív  szabad- 
ságát. Ez  teszi  érthetővé  a  gyorsan  megkötött  vasvári  békében  a 
török  álláspont  győzelmét.  De  Montecuccoli  hibája  volt,  hogy  a 
kezdő  sikert  a  franciák  unszolása  ellenére  nem  fejlesztette  to- 
vább, a  keresztény  hadsereg  felpezsdült  harci  készségét,  a  török 
hadsereg  morális  megrendülését  nem  használta  fel  ujabb  had- 
műveletekre. Hogy  ezt  Zrínyi  nem  mulasztotta  volna  el,  azt  nem 
mi  mondjuk,  hanem  az  ütközetben  jelen  volt  francia  csapatok 
vezérei  beszélték  Bécsben  mindenfelé.  Ők1  —  mint  mondták  — 
Zrínyi  nevében  győztek,  ha  távol  volt  is  a  bán;  s  ha  Zrinyi  állt 
volna  a  sereg  élén,  nem  állt  volna  meg  a  győzelem  a  Rába  part- 
jánál. Feljegyzik,  hogy  az  ütközet  folyamán  mind  a  két  had  so- 
rain végigfutott  a  hir,  hogy  másik  irányból  Zrinyi  közeledik,  s  ez 
okozott  pánikot  a  török  seregben  és  fokozta  fel  a  keresztény  had 
bátorságát.  Bármennyire  emelte  is  a  szentgotthárdi  győzelem 
Montecuccoli  tekintélyét  az  udvar  szemében,  ez  arra  elég  ok  lehe- 
tett ugyan,  hogy  Zrinyi  ügyét  tovább  is  függőben  tartsák,  de  a 
közvélemény  előtt  Zrinyi  népszerűsége  csorbítatlanul  megmaradt. 
S  mialatt  a  magyar  fő-  és  köznemesség  elkeseredetten  vádolta  a 
császári  fővezért  taktikája  miatt  és  a  császári  diplomáciát  a  szé- 
gyenletes vasvári  békéért,  Zrinyi  Bécsben  azzal  fenyegetőzött, 
hogy  az  egész  világnak  tudomására  hozza  sérelmeit.  Ki  is  nyo- 
matta a  császárhoz  intézett  memorandumot.  Porcia  miniszter 
nagynehezen  tudta  megnyugtatni.  A  nuntius  augusztus  16-án  is 
azt  jelentette,  hogy  Zrinyi  elégületlenségébén  elhagyni  készül  Bé- 
cset, mert  hire-neve  csorbát  szenvedne,  ha  azt  az  életet  folytatná 
ott,  mely  inkább  egy  udvarfihoz,  mint  katonához  méltó;  Bécsben 
tudják  azt,  hogyha  a  kétségbeesés  sugallatára  hallgat,  nagy  zava- 
rokat támaszthat,  számbavéve  azt  a  nagy  népszerűséget,  melyet 
Magyarországon  élvez  és  azt  a  figyelmet,  melyet  Franciaország  és 
a  rajnai  szövetség  fejedelmei  tanúsítanak  iránta;  az  utóbbiak 
könnyen  arra  határozhatnák  magukat,  hogy  hadaikat,  melyek  ez- 
időszerint  Montecuccoli  parancsai  alatt  állanak,  Zrinyi  rendelke- 
zésére bocsátják;  könnyen  elgondolhatni,  hogy  ebből  ő  felségére 
és  az  egész  kereszténységre  milyen  károk  és  veszéleyk  támadná- 
nak. A  nuntiusnak  Zrínyi  bölcseségében  van  e  veszedelem  ellen 

bizalma.  Csakugyan  Zrínyi  augusztus  21-én  elégületlenül  hagyta 
ugyan  el  Bécset,  de  még  akkor  is  többek  előtt  hangoztatta,  hogy 
mint  ő  felsége  leghívebb  alattvalója  kiván  élni  és  halni.  A  helyzet 
olyan,  hogy  a  nuntius  e  nyilatkozatok  ellenére  is  megtörténhető- 
nek  véli,  hogy  tétlenségében  a  kétségbeesés  fog  uralomra  jutni 
Zrínyi  lelkében.  S  hogy  semleges  szemlélők  nemcsak  lélektanilag 
találták  érthetőnek  álláspontját,  hanem  erkölcsileg  is  neki  adtak 
igazat,  mutatják  a  vatikáni  levéltárból  Fraknói  Vilmostól  közölt 
későbbi  adatok  is,  melyek  szerint  a  pápai  diplomácia  az  udvarra 
igyekezett  hatni,  hogy  Zrínyinek  elégtételt  adjon  és  szolgálatával 
éljen.  A  pszichológiai  momentum  olyan  volt,  hogy  minden  érdek- 
telen szemlélő  szerint  föltételezhető  volt  néha  a  legszélsőbb  el- 
tökélés  is.  Bizonnyal  olyan  lélekállapotban  volt,  melyben  köny- 
nyen  születhetnek  coriolani  elhatározások,  —  nála  természetesen 
nem  hazája  ellen  és  nem  a  törökökkel  való  szövetkezésre.  De 
hogy  bármily  efféle  elhatározás  csakugyan  megfogant  lelkében, 
arról  nincs  határozott  tudomásunk. 

Hogy  mily  szerep  várt  volna  még  rá  hazája  történetében, 
meg  tudta  volna-e  nyerni  az  udvar  bizalmát,  megteremteni  a  ki- 
rály és  a  nemzet  közti  harmóniát  s  vezette  volna-e  Magyarország 
felszabadító  hadjáratát  a  török  ellen,  avagy  talán  az  arany  bulla 
záradéka  alapján  élére  állt  volna  az  elégületlen  uraknak  s  el- 
fogadta volna-e  XIV.  Lajos  szövetségét,  mely  környezetét  erősen 
kisértette;  —  azt  mind  csak  találgatni  lehet.  A  szerencsétlen  va- 
dászat, melyen  életét  november  18-án  befejezte,  e  tekintetben 
csak  kérdőjelet  hagyott  ránk.  Hűséges  jobbágya  volt  koronás 
királyának,  de  nem  olyan  fajtából,  aminőnek  Grillparzer  festi 
«ein  treuer  Diener  seines  Herrn»  alakját.  S  emberileg  érthető,  ha 
élete  legfőbb  céljának  bukásában  nem  tudott  volna  megnyugodni. 
Azok  a  hírek,  melyek  Bécsből  való  eltávozása  után  elpártolásáról 
forgalomba  kerültek,  mind  ennek  a  helyzetnek  a  mérlegeléséből 
eredő  föltevések  voltak.  Elégületlenségét  észrevette  és  figyelem- 
mel kisérte  a  francia  diplomácia  s  érintkezést  tartott  fenn  Zrínyi 
jogtanácsosával  és  politikai  bizalmasával,  Witnyédivel,  Zrínyi 
öccsével,  Péterrel  és  Péter  feleségével,  Frangepán  Katalinnal. 
Végül,  épen  a  vadászat  előtti  napokban  magához  Zrínyihez  is  tit- 
kos megbízással  elküldte  Gremonville  bécsi  francia  követ  Beth- 
len Miklóst;  de  hogy  mind  e  megkörnyékezés  bármi  határozott 
eredménnyel  járt  volna,  arra  nézve  semmiféle  adat  nem  került 

elő,  Zrínyitől  egyetlen  beleegyező  nyilatkozatot  nem  ismerünk  és 
nekünk  nincs  jogunk  olyan  eltökélést  tulajdonítani  neki,  mely- 
nek talán  mindvégig  ellenállott.  Francia  forrásból  tudjuk,  hogy  a 
Bécsben  vele  érintkező  francia  főnemesek,  kik  egy  fejedelmet 
megillető  tisztelettel  vették  körül,  még  csak  egy  kisértő  célzással 
sem  mertek  közeledni  hozzá.  Ehhez  hozzávéve  azt  a  vatikáni  érte- 
sülést, mely  szerint  Zrinyi  többek  előtt  kijelentette,  hogy  mint 
urának  leghűségesebb  alattvalója  kiván  élni  és  halni,  valamint 
hozzávéve  azt  az  utolsó  napjaiban,  tett  nyilatkozatát,  mellyel  a 
bécsi  tanácskozáson  való  megjelenéstől  óvó  barátainak  felelt, 
hogy  t.  i.  lelkiismeretét  tisztának  érzi;  s  Bécsből  távozásával  ha- 
ragja csak  enyhülhetett,  e  harag  táplálására  ujabb  mozzanat  nem 
merült  fel:  inkább  a  félrevonuló  Achilleus,  mint  az  elpártoló 
Coriolanus  alakjára  lehet  következtetnünk.  De  helyzetének  lélek- 
tani megitélésére  nézve  jellemző  a  haláláról  elterjedt  hiedelem, 
mely  nem  tudta  az  erőszakos  halált  véletlennek  tulajdonítani,  ha- 
nem kapcsolatot  keresett  a  hős  viszonylataival  s  orgyilkosság  mű- 
vét látta  az  esetben,  mig  egy  csáktornyai  helyi  monda  szerint 
Zrinyi  vadászával  maga  lövette  magát  agyon.  Mind  a  két  válto- 
zat tragikus  finálét  jelent.  jA  szigeti  Zrinyi  Miklós  halálát  egykor 
a  népmonda,  már  a  költő  előtt,  epikusán  stilizálta  s  felruházta  őt 
a  nagy  Szulimán  elejtésének  dicsőségével;  a  csáktornyai  Zrinyi 
Miklós  halálát  a  közhiedelem  drámailag  stilizálta.  A  közhit  a 
tényben  tévedett  ugyan,  de  Zrinyi  pályájának  tragikumát  helye- 
sen ismerte  fel.  Haragja  akár  veszedelemmel  fenyegette  az  ud- 
vart, akár  pedig  magamagát  temette  el:  mindegyik  esetben  vég- 
zetes ellenmondást  foglalt  magában  a  költő  egész  életével.  Az 
epikusnak  indult  hős  tragikus  peripetiák  közt  végezte  életét.  A 
véletlen  vadászszerencsétlenség  szerves  értékesítését  a  helyes  nyo- 
mon járó  közlélek  tragikai  érzéke  kivánta  meg. 

A  történetkutatók  fiatalabb  nemzedékéből  hallottunk  már 
olyan  nézetet  is,  mely  Zrinyit  marasztalta  el,  mert  meddő  küzde- 
lemre vállalkozott,  az  abszolutizmus  világszerte  terjedő  irányzata 
ellen  vivott  szélmalomharcot,  egy  koráramlatnak  meggondolat- 
lanul és  jogtalanul  ellene  szegült,  s  ezzel  a  modern  fejlődéssel 
szemben  eíjy  régibb,  elavult  álláspontra,  a  rendi  szabadság  állás- 
pontjára helyezkedett.  Minő  schematizáló,  magyartalan  és  igaz- 
talan bölcseség!  Igen,  az  abszolutizmus  terjeszkedett,  XIV.  Lajos 
és  a  Habsburgok  versengve  építették  fel  az  abszolút  nagyhatal- 

mak  alkotmányát;  de  Angliában  nem  az  volt  a  világáramlat,  ott 
az  abszolutizmusra  rossz  idő  járt,  s  a  kis  Hollandia  egykor  le 
tudta  rázni  a  spanyol  nagyhatalom  igáját  és  utóbb  ellene  tudott 
állani  XIV.  Lajos  abszolutizmusának. 

Élesebb  pillantása  volt  e  fiatal  történetkutatóknál  Salamon 
Ferencnek,  aki  észrevette,  hogy  Zrinyi  kevésbbé  volt  őseinek  és 
nevelőinek,  mint  kortársainak  rokona:  XIV.  Lajos  kora  állam- 
férf iáinak,  hadvezéreinek  és  költőinek  és  Cromwellnek  és  Mil- 
tonnak. «Egyesüve  látszik  —  úgymond  —  lelkében  a  mély  be- 
látás, gondolkodó  ész  a  teremtő  képzelettel,  az  államférfiúi  böl- 
cseség  a  költői  erővel. »  S  Zrinyi  nem  is  volt  a  monarchikus  gon- 
dolat ellensége,  csak  Magyarország  államiságát  akarta  biztosítani. 
Hogy  a  magyar  alkotmány  akkor  képtelen  lett  volna  arra  a  szer- 
vező munkára,  mely  a  nemzetet  képessé  tette  volna  a  török  iga 
lerázására  s  ezt  a  felsőbb  rendű  szervező  hatalmat  csak  az  ausz- 
triai abszolutizmus  nyújthatta,  az  csak  vaticinatio  post  eventum. 
Ha  abszolutizmusra  volt  szükség,  egykor  Mátyás  azt  is  tudott  ná- 
lunk teremteni,  nemzeti  alapon.  De  a  szabad  alkotmány  kereté- 
ben is  erős  szervező  szellem  nagy  dolgot  vihetett  volna  végbe. 
Ahogy  a  holland  nemzeti  erőt  szervezték,  ugy  lehetett  volna  szer- 
vezni a  mienket  is  idegen  abszolutizmus  nélkül.  És  Zrinyi  épen  a 
szervezés,  az  erők  egyesítésének  embere  volt.  Pázmány  végre- 
hajtotta a  katholikus  restaurációt,  ő  nem  kisebbet  akart,  mint  a 
nemzeti  restaurációt.  Zrínyiben  megvolt  a  középkori  oligarcha 
nem  egy  vonása;  de  másfelől  egészen  modern  ember  volt;  kultú- 
rájánál, nézeteinél,  törekvéseinél  fogva  is  modern  ember.  Nem  is 
említve  vallási  türelmét,  tisztában  volt  a  honvédelem  régi  rend- 
szerének tarthatatlanságával  s  élesen  ostorozta  a  nemesi  szabad- 
ság örve  alatt  burjánzó  hadi  fegyelmetlenséget.  Az  állandó  had- 
sereg intézménye  is,  s  a  honvédelem  szervezetébe  a  jobbágyság 
bevonása  ép  oly  haladást  jelző  eszme  volt  annak  idején  a  rendi 
kiváltságokkal  szemben,  mint  Széchenyi  korában  a  köztehervise- 
lés eszméje.  De  bizonyság  az  ő  uj  irányú  szellemére  nézve  egész 
pályája.  A  francia  főtisztek  és  urak,  kik  1664-ben  itt  jártak,  több- 
ször mondották  Andler  János  Henriknek,  az  1663 — 64-iki  háború 
Írójának,  hogy  ők  Zrínyiben  négy  dolgot  csodáltak:  személyisé- 
gének méltóságát  és  fontosságát,  a  beszédben  való  okosságát  és 
készségét,  uri  bőkezűségét,  végül  neveltségét,  noha  nem  művelt 
nemzetből  származik;  csak  az  az  egy  hiányzott  benne,  hogy  nem 

tanult  meg  hízelegni.  Ez  a  nyilatkozat  mutatja,  hogy  a  legművel- 
tebb nemzetből  való  kortársai  nem  találták  elmaradt  embernek; 
de  egyúttal  némi  utalást  foglal  magában  arra  nézve,  hogyha 
benne  keressük  tragikumának  okát,  azt  nem  eszméiben,  hanem 
jellemében  találjuk  meg.  Hogy  pedig  a  francia  főnemesek  nem- 
csak itteniek  előtt  dicsérték  Zrinyit,  hanem  egymás  közt  is,  leg- 
bizalamasabb  érintkezéseikben  is  elragadtatással  nyilatkoztak  fe- 
lőle, arra  nézve  elég  idéznem  Gremonville-nek,  XIV.  Lajos  bécsi 
követének  1664.  november  27-én  kelt  jelentését,  melynek  egyet- 
len árgya,  hogy  urának  hirül  adja  Zrínyi  halálát;  a  jelentés  ezzel 
végződik  (régi  helyesirással) :  «Voila  la  fin  de  ce  grand  preson- 
nage  qui  s'estrit  acquis  tant  de  reputation.» 

Rég  nem  volt  előtte  és  sokáig  nem  következett  utána  ma- 
gyar ember,  akit  elhunytakor  az  egész  nyugaton  annyira  meg- 
emlegettek és  részvéttel  megsirattak  volna,  mint  őt.  Idő  multával 
azonban  lassanként  feledségbe  ment  az  egykor  ünnepelt  hős  em- 
léke s  neve  nem  forog  többé  az  európai  köztudatban,  mert  nem 
fűződik  nagy  eseményekhez.  Nálunk  is  ráborult  a  feledés  tetteire, 
de  hazafias  szellemének  emléke  hagyományként  száll  nemzedék- 
ről nemzedékre.  Az  Afiumot  széltére  olvasták,  még  a  Siralmas 
Panaszt  is  neki  tulajdonították.  Neve  mintegy  a  nemzeti  szellem 
szimbólumává  lett  s  a  «Ne  bántsd  a  magyart»  jelszavat  min- 
denki a  Zrínyi  mondásának  ismerte.  Ezzel  a  jelszóval  hívták 
zászló  alá  a  magyarságot  nemcsak  a  török  ellen,  ahnem  az  osztrák 
frontra  is,  s  azért  egy-egy  nemzeti  mozgalom  idején  az  Áfium 
újra  meg  újra  aktuálissá  lett.  1705-ben,  II.  Rákóci  Ferenc  fel- 
kelése idején  gróf  Forgách  Simon  a  fejedelemnek  ajánlva  ki- 
nyomatta. II.  József  császár  uralkodásának  végén  ezt  a  kiadást 
Marosvásárhelyen  újra  lenyo'mtatták.  A  jámbor  cenzor  bizonnyal 
abban  a  tudatban  adta  meg  az  imprimaturt,  hogy  II.  Józsefnek 
épen  háborúja  van  a  törökkel,  s  azért  a  művecske  kiadása  igen 
lojális  cselekmény;  pedig  az  időszerűséget  a  II.  József  elleni 
visszahatás  adta  meg  a  Ne  bántsd  a  magyart  cimü,  s  a  nemzetet 
ébresztő,  nemzeti  hadsereget  sürgető  röpiratnak.  Az  Áfium  esz- 
méi és  páthosza  beszüremkeztek  a  nemzeti  lélekbe;  Széchenyi 
Hitelében,  Kossuthnak  1848.  július  11-ikén  a  haza  veszélyéről 
mondott  beszédében  az  Áfium  érzésével  és  tüzével  rokon  ele- 
mekre ismerünk,  s  a  Szózat  és  a  Talpra  magyar  riadója  a  nemzeti 
léleknek  azokból  a  mélységeiből  hangzott  fel,  ahova  a  Ne  bántsd 

a  magyart  érzései  leszivárogtak.  Aligha  csalódom,  ha  azt  mon- 
dom, hogy  e  kis  műhöz  hasonló  a  maga  nemében,  tehát  a  köz- 
életi röpiratok  közt  Széchenyi  koráig  nem  jelent  meg.  Annyi 
benne  a  lélek,  az  államférfiúi  belátás  és  az  erős  ékesszólás,  hogy 
ma  is  fölhevít  és  elragad. 

Hadtudományi  munkái  és  Mátyás  királyról  irt  tanulmánya 
csak  egy  századdal  ezelőtt  kerültek  elő  a  homályból,  s  nyomtatás- 
ban csak  a  szabadságharc  után  láttak  napvilágot.  Azóta  a  had- 
történelmi irók  több  izben  foglalkoztak  velük  és  mindinkább 
megvilágítják  azokat  az  értékeket,  melyekkel  e  tanulmányok  Zrí- 
nyit a  hadi  irodalom  klasszikusai  közé  avatják.  Ezek  megírásá- 
ban is  egy  nagy  cél  lebegett  előtte:  a  magyarságot  a  katonai  hiva- 
tás felsőbbrendű  feladataira  nevelni,  tanult  haditisztek,  tudomá- 
nyosan képzett  hadvezérek  előállásához  ösztönt  és  eszközöket 
szolgáltatni,  a  magyar  hadivirtusnak  a  tudományos  avatást  is 
megadni.  Főműve,  a  Vitéz  hadnagy  legtöbbnyire  elvi  természetű 
fejtegetésekből  és  aforizmákból  áll,  de  épen  azért  nincs  alávetve 
a  gyors  avulásnak.  És  e  tételek  sokkal  elevenebb,  sokkal  szaba- 
dabb, rugalmasabb  formában  jelennek  meg,  mint  Montecuccoli- 
nak  pedánsul  rendszerező  és  meghatározó  paragrafusai.  Ebben 
is,  a  Mátyás  királyról  szóló  politikai  tanulmányában  is  nagy  iro- 
dalmi készület  alapján  áll,  s  mindenekelőtt  Macchiavelli  tanul- 
mányozása tűnik  szembe;  de  minden  tételét  az  övének  lehet  mon- 
dani, mert  a  maga  elmélkedésén  átszűrte  és  a  maga  tapasztalá- 
sán kipróbálta.  Semmit  nem  fogad  el,  amit  helyesnek,  a  hadveze- 
tésben célszerűnek,  a  politikában  erkölcsösnek  is  nem  ismer  és 
az  egyetemes  érvényű  tételeket  is  magyar  szellemben,  egyéni  mó- 
don fogalmazza.  Lelke  bélyege  mindegyiken  rajta  van. 

A  ránk  maradt  szellemi  kincs  legragyogóbb  gyémántja,  a 
Szigeti  veszedelem  a  maga  korában  sem  maradt  hatás  nélkül, 
mint  általán  mondani  szokás.  Mikor  művét  1651-ben  Bécsben  ki- 
nyomatta, mint  nagyúr,  nem  vásárt  akart  vele  csapni,  hanem 
ajándékképen  megküldte  a  jó  ismerősöknek;  ajánlani  sem  sze- 
mélynek ajánlta,  hanem  sokatmondó  rövidséggel  a  magyar  ne- 
mességnek. Uj  kiadására  nem  gondolt;  de  hiszen  a  Gyöngyösi 
népszerűvé  vált  Murányi  Venusa  is  majdnem  négy  évtized  múlva 
hevert  első  megjelenése  után  kiadatlanul.  A  Zrinyiásznak  hama- 
rosan támadtak  hajtásai.  Listius  László  éposza  ennek  a  mintájára 
készült  s  már  két  év  múlva  megjelent.  Zrínyi  testvéröccse,  Péter, 

bátyja  verseit  horvátra  fordítva  fényes  kiadásban  tette  közzé. 
Gyöngyösi  Istvánra,  Kőszegi  Pálra  késégtelen  hatással  volt  Zrínyi 
költői  művészete,  s  a  családi  éposz  divatában  is  a  Zrinyiász  hatása 
tűnik  fel.  Wesselényi  nádor  kiadatta  Gyöngyösinek  róla  szóló 
époszát,  Bercsényi  Miklós  is  époszt  Íratott  magáról.  S  bár  az  ol- 
vasóközönség a  XVIII.  században  már  nem  ismerte  az  époszt, 
egy-egy  követője  akkor  is  akadt.  Midőn  pedig  a  világirodalmi 
izlésü  Ráday  Gedeon  a  XVIII.  század  közepén  lelkes  papjává  sze- 
gődött Zrínyi  kultuszának,  az  éposz  mindinkább  elfoglalta  helyét 
a  magyar  közlélek  kincsesházában.  Elsősorban  a  költőkre  volt 
hatása,  a  legnagy óbbakra  legtöbb.  Vörösmarty,  Arany  vettek  tőle 
ihletet  és  tanultak  kompozíciót  s  a  legjelesebb  kritikai  elmék  fog- 
lalkoztak vele,  élükön  ismét  Arany.  Salamon  Ferencet  az  iroda- 
lomtörténeti és  kritikai  pályáról  az  vitte  át  a  történetire,  hogy 
Zrínyi  tanulmányozásába  mindjobban  belemerült.  Elfoglalta  he- 
lyét az  éposz  az  iskolában  is,  mint  nemzeti  és  esztétikai  szem- 
pontból egyik  legnemesebb  eszköze  a  nevelésnek,  s  ma  nincs  mű- 
velt magyar  ember  a  Szigeti  veszedelem  ismerete  nélkül.  Meg 
fogják  e  művet  ismerni  bizonnyal  a  világirodalomban  is,  mert 
a  renaissance  nyomán  keletkezett  nemzeti  nyelvű  époszok  egyik 
legszebb  példánya,  s  a  kompozíció  erejére  nézve  épen  ugy  felül 
áll  a  szintén  erős  nemzeti  szellemű  Luziádán,  a  költő  belső  hitére 
és  a  tárgya  iránti  lelkesedés  őszinteségére,  a  harci  élet  reális  raj- 
zára nézve  pedig  a  Megszabadított  Jeruzsálemen,  mint  ameny- 
nyire  alattuk  marad  az  előadás  és  verselés  külső  díszére  nézve.  S 
ez  a  mű  magyar  nyelven  keletkezett  akkor,  amikor  az  európai 
nemzetek  irodalmában  élő  éposz  alig  volt,  bár  a  francia  költészet 
erős  becsvággyal  törekedett  a  klasszikus  izlés  alapján  a  művészi 
époszt  megalkotni,  de  sem  ott,  sem  a  németeknél,  sem  a  spanyol 
költészetben  hasonló  jelentőségű  epikai  alkotás  nincs;  Milton  El- 
veszett paradicsoma  is  csak  egykorú.  A  kereszténység  és  az  izlám 
nagy  küzdelmének  nagy  költői  emlékei  közt  is  a  legjelentősebbek 
egyike,  a  Rolanddal,  a  Cid,  a  Gerusalemme  liberate  méltó  társa. 
Az  alapeszme  fensége,  a  kompozíció  tökéletessége,  a  lelki  élet  vál- 
tozatos és  eleven  rajza,  a  költői  érzés  heve  és  egysége  egyaránt 
csodálatos  alkotássá  teszi  e  művet,  melyet  a  költő  egy  télen,  mint- 
egy hevenyészve  alkotott  s  a  genie  készségével  szült  világra. 

Egy  télen  alkotta,  de  minden  időkre.  A  XlX-iknél  régibb 
magyar  századok  egyetlen  szellemi  alkotása  sem  szól  annyira  szi- 

vünkhöz,  mint  ez  a  mű.  A  Szigeti  veszedelem  örökké  hirdetni 
fogja  a  magyar  katonai  és  költői  géniusz  dicsőségét. 

Zrínyi  költői  hagyatékával  teljesen  egyértékü  azonban  az  ő 
ethosi  hagyatéka  is;  hiszen  nagy  epopoeéja  alapeszméjének  is  az 
ethikai  mag  adja  meg  értékét.  A  mű  a  nemzeti  restauráció  éposza. 
A  nemzet  erkölcsi  megújhodásának,  ereje  szervezésének  és  kifej- 
tésének, a  pártoskodás  és  önzés  kiirtásának,  az  egyetértésnek,  a 
magunk  erejére  támaszkodásnak,  a  közjóért  való  önfeláldozásnak 
evangéliuma  a  Szigeti  veszedelem,  az  Áfium  és  a  költő  egész  élete, 
akiben  egy  volt  az  érzés,  a  szó  és  a  tett,  —  egy  volt,  és  nagy  volt. 

Hajoljon  meg  minden  igaz  magyar  sziv  a  háromszázados 
ünnepen  ez  evangélium  hirdetője  előtt  s  mondjon  hálát  a  Gond- 
viselésnek, hogy  a  legszomorúbb  időkben  is  elküldte  hozzánk 
prófétáit. 


Woodrow  Wilson 


Irta :  Dr.  Rácz  Dezső  Károly. 


A  newyorki  Broadway  fölött  egy  furcsa  épület  uralkodik,  amelyet 
az  amerikai  néphumor  idegenszerű  alakja  után  «Vasaló»-nak  keresz- 
telt el.  Mig  más  házaknál  a  szemben  levő  falak  többé-kevésbbé  pár- 
huzamosan haladnak,  addig  ezt  a  rejtélyes  betonszörnyeteget  két 
homlokegyenest  ellenkező  fal  határolja,  melyek  mint  egy  pár  keresztbe- 
fektetett kard  futnak  egymás  ellen  és  ott,  ahol  már  szinte  metszik 
egymást,  gömbölyödnek  le  abban  a  sajátságos  hajóékszerü  homlokzat- 
ban, mely  mintegy  metszeni  látszik  az  alatta  nyüzsgő  forgalom  hul- 
lámait. Csak  alapos  műszaki  magyarázat  után  jövünk  rá,  hogy  ez  a 
titokzatos  épületmonstrum  nem  a  szertelen  fantáziának,  hanem  épen 
ellenkezőleg  a  praktikus  meggondolásnak  szülötte,  hogy  az  adott 
telekviszonyok  csak  ilyen  furcsa  külalak  mellett  tették  lehetővé  a 
helyzet  legcélszerűbb  kihasználását.  De  többet  is  lehet  látni  a  «Vasaló»- 
ban,  mint  egy  építészeti  nehézség  merész  megoldását.  Ez  a  szimbolikus 
megtestesülése  a  modern  amerikanizmusnak,  ama  mindent  uraló  cél- 
irányosságnak, mely  a  gyakorlati  eredmény  kedvéért  feláldozza  a 
leghagyományosabb  alapelveket.  Az  amerikanizmus  gyakran  nem  épen 
vonzó  külsőségeinek  rendesen  valami  belső  célszerűség  a  magyarázata. 

Wilson  egész  politikai  egyénisége  nagyjában  —  ha  nem  is 
grandiozilásában  —  erre  a  furcsa  felhőkarcolóra  emlékeztet.  Soha 
államférfiú  pályáját  még  olyan  homlokegyenest  ellentétes  vonások 
nem  határolták,  mint  az  övét.  Nem  valami  határozott  irányváltozta- 
tásról vagy  elvfeladásról  van  nála  szó,  amit  elvégre  lehetne  indokolni. 
Az  ő  egyéniségét  épen  azok  az  egyidőben  kifutó  ellenséges  világnézetek 
teszik  rejtélyessé,  melyek,  mint  a  «Vasaló»  falai,  a  túlsó  sarkakból  in- 
dulnak egymás  ellen,  és  midőn  már  menthetetlenül  összeütközésbe  jut- 
nának, egyesülnek  egy  sajátságos  homlokzatban,  melynek  éle  minden 

erővel  a  világesemények  viharos  hullámait  akarja  szelni.  Pályájának 
ez  a  nem  is  dualisztikus,  de  valósággal  ékalaku  fejlődése  vezetett 
jelenlegi  álláspontjának  rejtélyességéhez,  melyről  minden  felületes 
magyarázat  erőtlenül  lepattan.  A  nemzetközi  jog  tanára,  a  világbéke 
tudósa  a  gyakorlatban  világháborút  prédikál.  Az  uj  demokrácia  elő- 
harcosa, a  trustök  kiméletlen  üldözője  egész  tudatosan  oly  külpoliti- 
kát folytat,  mely  szükségképen  a  trustök  soha  nem  álmodolt  fellendü- 
léséhez kell,  hogy  vezessen.  Az  Egyesült  Államok  elnöke,  Madison  és 
Monroe  elveinek  legfőbb  zászlóvivője,  egy  távoli  világrész  népeinek 
legbelsőbb  belügyeibe  avatkozik.  Az  állami  beavatkozás  ellenzője,  az 
individualizmus  rendíthetetlen  hive,  ki  nincs  megelégedve  az  Unió 
polgárainak  egyéni  szabadságával,  az  általános  védkötelezettséget 
hozza  be  az  egyéni  szabadság  olyan  egyéb  megszorításával,  aminőket 
talán  csak  a  spártai  alkotmányban  találunk.  A  mindig  kiegyensúlyo- 
zott lelkű  filozófus,  ki  a  leghevesebb  politikai  küzdelmekben  sem  veszí- 
tette el  fölényes  nyugalmát  és  legádázabb  személyes  ellenfeleit  valami 
kedves,  jóindulatú,  szokrateszi  derűvel  kezeli,  a  fékevesztett  indulatok 
üvöltő  dervise  lesz  és  gyűlöletre  izgató  agitáció  jávai  túltesz  a  leg- 
vérmesebb francia  revánshősön.  De  a  legrejtélyesebb  az,  amit  maga 
Wilson  ezen  rejtélyek  magyarázatául  előad,  ő,  aki  mint  modern 
amerikai  és  mint  racionalista  gondolkodó  a  transcendentális  elvekkel 
szemben  a  legnagyobb  bizalmatlansággal  viseltetik,  most  maga  is 
tisztán  transcendentális  indokokkal,  fellengős  erkölcsi  jelszavakkal 
akarja  háborús  álláspontját  igazolni.  «Szabad  embereknek  nincs 
védőre  szükségük)),1)  mondja  Wilson  még  elnökválasztása  idejében, 
majd  ugyanakkor  «.  .  .  nem  kell  nekem  egy  tisztelt  szakértő  bizott- 
ság, mely  zárt  ajtók  mögött  ülésezve  Gondviselést  játszanék  az  én 
bőrömre.  Csak  egy  Gondviselést  ismerek,  amelynek  hajlandó  vagyok 
magamat  alávetni.  De  a  legerélyesebben  tiltakozom  az  ellen,  hogy 
bárki  más  a  Gondviselés  szerepét  vállalja  az  én  rovásomra.  Sohasem 
láttam  még  húsból  és  vérből  való  politikai  Megváltót  és  nem  is  akarok 
ilyet  látni».  Ugyanez  a  Wilson  a  világháborúval  nemzedékek  sorsát 
akarja  rendezni  és  az  emberiség  számára  egy  egészen  uj  erkölcsi 
világrendet  teremteni.  Soha  magyarázat  nem  volt  oly  alkalmas  a  valódi 
indokok  leplezésére,  mint  Wilson  ezen  politikai  érzelemkitörése.  De 
az  amerikai  nagyon  jól  tudja,  hogy  mit  akar  és  Wilson  még  honfi- 
társai között  is  rendíthetetlen  céltudatosság  hirében  állott.  Próbáljuk 
meg  tehát  erről  az  oldalról  foglalkozni  a  problémával,  talán  igy  rá- 
jövünk, hogy  a  titokzatosnak  látszó  jelenség  tulajdonkép  egy  nagyon 
ügyes,  nagyon  célszerű  műszaki  alkotás. 

Dudley  Field  Malone  ama  jóslata,  hogyha  a   tudósok  a  tettek 

mezejére  lépnek,  akkor  majd  egy  uj  korszak  fog  elkövetkezni,  Wilso* 
pályájának  elég  találó  beharangozása.  Tényleg  fennállásának  első  más- 
fél évszázadában  az  Unió  még  nem  látott  kormánya  élén  tudományos 
képzettségű  vezetőt,  tulaj donképeni  államférfiut.  Az  elsők  a  még 
keletkezőfélben  lévő  állam  megteremtői,  a  tettek  emberei  a  szónak 
fizikai  értelmében,  a  harcosok  és  úttörők,  a  küzdők  és  szenvedők,  a 
Washingtonok  és  Franklinok,  az  Adamsok,  Jeffersonok,  Monroek, 
Lincolnok,  Johnsonok,  kik  személyesen  végigküzdik  hazájuk  harcait 
és  amellett  maguk  is  nélja  nyomasztó  szegénységről  küzdik  fel 
magukat.  Nagy  emberek  ők  a  maguk  kezdetleges  vonásaiban,  nagy 
lettek  végrehajtói,  nagy  elvek  megalkotói,  de  még  nem  államférfiak. 
A  következő  nemzedék  azonban  még  kevésbbé  az.  A  túlhabzó,  de 
szervezetlen  jólét  alakjai  ezek,  a  klikkek  és  anyagi  érdekeltségek,  a 
párturalom  és  korrupció  teremtményei,  a  trustök  és  caucusök,  a 
«Tweed-Ring»  és  «Tammany-Hall»  bábjai,  a  Clevelandok  és  Mac 
Kinleyk,  a  Rooseveltek  és  Taftok.  Amint  a  18-ik  században  az  angol 
parlamentarizmus  a  politikai  korrupciónak,  ugy  itt  az  amerikai 
demokrácia  a  gazdasági  és  társadalmi  szervezetlenségnek  mocsarába 
fulladt  és  a  segítség  az  utóbbinál  annál  nehezebbnek  látszott,  mert 
hiányzott  a  történelmi  tradíciók  megszilárdultsága,  a  társadalmilag  és 
ethikailag  erős  történelmi  osztályok  támasza.  Egy  társadalmat,  mely- 
ben szabadon  szaladgálnak  a  fiók-Machiavellik,  alig  mentheti  meg  a 
legszélsőbb  demokrácia  is  a  korrupciótól.  Képzelhetjük,  hogy  ily 
körülmények  között  a  tekintélynek  milyen  szinte  túlvilági  fényében 
ragyoghatott  az  a  férfiú,  akit  tudományos  pályája  az  elméleti  képzett- 
ségnek és  anyagi  érdektelenségnek  egyaránt  oly  ritka  kincseihez  jut- 
tatott. A  megfelelő  ember  a  helyes  időben  és  helyen,  a  sikernek  ezen 
három  feltétele  Wilson  puszta  fellépésével  már  körülbelül  bizto- 
sítva volt. 

Nem  szabad  Wilson  tudományos  működését  angol  vagy  német 
mértékkel  mérnünk.  Mint  igazi  yankee  kezdettől  fogva  annyira 
empirikus  volt  ő,  hogy  a  tudományt  nyilván  nem  öncélnak,  hanem 
a  politikai  pálya  egyetlen  egyengetőjének  tekintette.  Egy  államban, 
melynek  története  alig  2 — 3  emberöltőre  nyul  vissza,  mely  belső  és 
külső  irányáival  még  maga  is  alig  van  tisztában,  nehéz  más  politikai 
iskolát  találni;  aki  a  tulaj  donképeni  államférfiak  sorát  meg  akarja 
nyitni,  önmagából  kell,  hogy  merítsen,  ehhez  pedig  csak  bizonyos  el- 
méleti előmunkálat  vezethetett.  Az  ifjabb  Pitt,  az  ifjabb  Fox  atyjuk 
házában  jóformán  a  gyermekszobában  kapták  a  legtökéletesebb  poli- 
tikai nevelést,  nekik  könnyű  volt  már  21  éves  korukban  meglett 
államférfiaknak  lenni.  Wilsonnak  egy  hosszú  tanulói  és  tanítói  pályán 
kellett  megszerezni  azt,   amit  amazoknak  a  sors  jóformán  bölcsőjükbe 

helyezeit.  De  viszonylag  az  ő  sorsa  is  mulat  bizonyos  kedvező  vonáso- 
kat. Az  Unió  déli  részén  született,  olt,  ahol  az  emberek  büszkén  őrzik 
angol  származásuk  hagyományait,  ahol  minden  család  a  skót  Cava- 
lierokat  tiszteli  ősének.  Apja,  a  derék  presbiteriánus  lelkész  hivei 
között  rendkívüli  tekintélynek  és  tiszteletnek  örvendett  és  már  a 
szülői  házban  láthatta  a  gyermek  azt  a  társadalmi  előnyt,  amit  a 
szellemi  foglalkozás  nyújt  a  legprózaibb  környezetben  is.  Korát  meg- 
haladó céltudatossággal  készül  ő  is  szellemi  pályájára.  A  Princeton 
egyetemen  szinte  kizárólag  állambölcseleti  és  szónoklattani  tanul- 
mányokkal foglalkozik;  ott  látjuk  első  politikai  értekezésein  dolgozva, 
vagy  kedvencének,  Edmund  Bürkének  szónoklataiba  mélyedve,  ott 
látjuk  a  debating  clubok  vitaülésein  és  a.  szónoki  versenyek  porondján. 
Tanulmányai  befejeztével  nem  megy  a  jogi  pályára.  Neki  magasabb 
ambíciói  vannak.  Inkább  megmarad  az  egyetemen,  ha  másként  nem, 
egyelőre  ujabb  oklevélért  tanulva,  vagy  mint  gyorsiró  a  tanári  ülése- 
ken jegyezgetve.  Természetesen  ő  is  tanár  lesz  és  természetesen  ez  is 
csak  egy  lépcsőfok  a  további  emelkedéshez.  Már  mint  a  Princeton 
egyetem  elnöke  kezdi  kimutatni  vezéri  hajlandóságait,  kezdi  hatalmát 
arra  használni,  hogy  környezetét  a  maga  képére  formálja.  Princeton 
egyetem  gazdag  mecénásai  kénytelenek  meghátrálni  az  erélyes  elnök 
reformtörekvései  előtt.  És  az  egyetem  után  jönnek  a  nagyobb  refor- 
mok. Mint  a  polgári  szövetségnek,  a  «civic  federation»-nak  vezetője 
kilép  az  aktuális  politika  terére,  tárgyilagos  hangon  és  a  tudós  fölé- 
nyével világítva  meg  az  amerikai  demokrácia  csődjét.  Meggyőző  erővel 
és  ügyességei  kidolgozott  beszédei  és  cikkei  nem  maradnak  hatás 
nélkül.  New  Jersey  állam  kormányzójának  választja  és  ez  az  állás  már 
elismert  ugródeszka  a  köztársasági  elnökséghez.  Oly  nyugodtan,  oly 
gépies  biztonságai  emelkedett  pályáján,  mint  —  igazán  nem  találunk 
jobb  hasonlatot  —  egy  megbízható  aeroplán. 

De  hogyan  emelkedhetett  olyan  simán  és  zajtalanul  a  féktelen 
klikkuralom  és  pártagitációk  hazájában?  Hogyan  volt  lehetséges,  hogy 
ott,  ahol  minden  érvényesülés  utja  csak  a  trustök  és  caucusök,  a 
korrupció  és  plutokrácia  gépein  keresztül  vezetett,  valaki  az  államfői 
méltóságot  ezen  gépezetek  megkerülésével  érte  el?  Wilson  valóban 
nem  csekély  politikai  érettségnek  adta  tanújelét  ezen  eredménnyel. 
Nem  hódolt  be  a  gépezetnek,  hanem  megkerülte  azt,  hogy  aztán  föléje 
kerülhessen.  Tette  pedig  ezt  amaz  egyszerű  és  mindig  bevált  mód- 
szerrel, hogy  a  gépezet  ellen  kijátszotta  a  gépezeten  kivül  állókat.  Ott. 
ahol  a  hatalom  birtokosai  ellen  máskép  nem  lehet  boldogulni,  a  leg- 
hatásosabb annak  a  hangoztatása,  hogy  az  alkotmány  jelenlegi  szer- 
kezete nem  fejezi  ki  a  közvéleményt.  Wilson  is  a  legmeggyőzőbb  ér-^ 
rekkel  igyekezett  kimutatni,    hogy   a  fennálló  rendszer  egy  korrupt 

párturalom  zsarnoksága  és  az  «uj  szabadság))  az  egyén  felszabadításá- 
tól és  érvényesülésétől  várható  csupán.  A  hatalmát  féltő  gépezet  meg- 
hökkent, a  kívülállók  nagy  tömege  ellenben  mögé  állva  olyan  nép- 
szerűséghez juttatta,  ami  befelé  sem  maradhatott  hatás  nélkül  és 
megkezdődött  az  a  tömegpszichológiai  folyamat,  amelyet  Hadley  nem- 
rég megjelent  művében  oly  találóan  vázol.2)  Szerinte  a  régi  rendszer 
letörésével  a  politikai  visszaélések  a  pártszervezetből  az  egyes  em- 
berek kezébe  mentek  át,  akik  a  rábeszélés,  a  befolyásolás,  különösen 
a  sajtó  eszközeivel  irányíthatják  a  szervezetlen  közvéleményt.  Nagyon 
jellemző,  hogy  Wilson  az  elnök  legnagyobb  hatalmának  az  üzenet- 
adási jogot  tartja,  még  pedig  azért,  mert  az  elnöki  üzenetet  mindenki 
olvasván,  az  a  közvéleményt  teljesen  befolyásolhatja  és  a  törvény- 
hozás fölé  kerekedhetik.  Fiesco,  aki  a  régi  uralkodónál  hatalmasabb 
akar  lenni,  szinte  a  demokrácia  éltetésével  kezdi  munkáját. 

A  belső  folyamat  ezen  a  nyomon  félreismerhetetlen.  A  bajok 
orvoslását  Wilson  nem  a  demokrácia  kiszélesbítésétől,  hanem  inkább 
az  alkotmány  általános  egyszerűsítésétől  várja.  Nagyobb  felelősséget, 
de  nagyobb  hatalomkört  is  követel  az  egyes  szerveknek,  ellenben  a 
néptől  el  akarja  venni  a  hatalomnak  azt  a  részét,  amelynek  birtok- 
lására képtelen.  «Sohase  higyjük,  hogy  a  népnek  valamely  testülete 
saját  elhatározásából  képes  volna  kormányozni ...  Az  olyan  beszéd, 
hogy  egy  országot  a  nép  kormányozza,  a  legnagyobb  bolondság.))8) 
Nem  titkolja  az  erős  kormányok  iránti  rokonszenvét.  «Nem  véletlen, 
hogy  a  legjobban  kormányzott  városok  a  vizén  túl  vannak,  hogy 
Berlin  és  Glasgow  közigazgatása  megegyezik  és .  .  .  érdemes  volna 
vizsgálni,  nem  egyezik-e  meg  az  emberi  természet  egyrészt  az  Unió- 
ban, másrészt  Németországban  és  Skóciában.))  Vagy:  «A  magyarok 
jól  tudják,  hogy  mit  akarnak,  ők  időtlen  idők  óta  államférfiak  és 
urak  voltak  a  saját  házukban.))4)  Nagyon  érdekes,  hogy  még  elnökké 
választatása  előtt  követeli  az  elnöki  befolyás  növelését.  Az  amerikai 
alkotmány,  mondja  ismételten,  a  newtoni  világnézet  téves  túlhajtásán 
alapszik,  mely  mindent  élettelen  gépezetnek  fog  fel  és  a  részek  köl- 
csönös ellensúlyozását  tartja  szükségesnek;  a  modern  államot  inkább 
eleven  szervezetnek  kell  tekinteni,  ahol  minden  szervnek  a  maga 
külön  élete  és  működése  biztosítandó.  «Egy  vezető  ember  vezérlete,  ez 
a  darwinizmus  alapgondolata!))  Menenius  Agrippa  meséje  az  emberi 
testrészekről  még  évezredek  múlva  is  követésre  talál. 

Az  idők  járása  Amerikában  is  fölöttébb  kedvezni  látszott  ennek 
a  darwini  folyamatnak.    Sehol  sem  érezték  a  világháború  folyamán 

a)  Hadley:  „Political  undercurrents." 

3)  Wilson:  „Civic  problems." 

4)  Wilson:  „The  State." 

egy  erőteljes  vezető  egyéniségnek  oly  nagy  szükségét,  mint  az  Unió- 
ban. Igaz  ugyan,  hogy  Amerika  ép  ugy  mint  Anglia,  egész  politikai 
függetlenségét  és  hatalmi  állását  nem  fegyverei  erejének,  hanem 
szerencsés  földrajzi  fekvésének  köszönhette,  de  épen  helyzetének  ez 
a  viszonylagossága  hozta  magával,  hogy  mindig  nagyobb  figyelemmel 
kisérte  más  országok  erőviszonyainak  változását,  mint  azon  országok, 
melyek  saját  hadierejükre  támaszkodtak.  Miként  Anglia,  ugy 
Amerika  is  konstruált  magának  egy  «európai  egyensúly»  elvet  tágabb 
értelemben,  amely  szerint  az  európai  államoknak  —  beleértve  Angliát 
is  —  egyenlő  erőviszonyaikkal  kölcsönösen  le  kell  egymást  kötniök, 
hogy  ezáltal  Amerika  védtelensége  ellensulyoztassék.  Tényleg  az  euró- 
pai viszonyok  mindig  bizonyos  kölcsönhatást  gyakoroltak  Amerikára, 
j^indjárt  a  függetlenségi  harc  sikere  jórészt  az  angol-francia  rivalitás 
ügyes  kihasználásán  alapult.  Viszont  a  polgárháborút  Anglia  kétér- 
telmű magatartása  és  municiószállításai  húzták  el.  Még  szembeszökőbb 
a  hasonlat  a  mai  helyzettel  a  napóleoni  háborúk  idejében,  midőn 
Amerika  okozta  a  háború  elnyujtását  municiószállításaival  Francia- 
ország számára  és  ezzel  kihivta  Anglia  1812 — 14-iki  megtorló  háborúját. 
Viszont  a  szent  szövetség  hatalmának  tetőpontján  a  túlsúlyra  jutott 
szárazföldi  hatalmak  Amerika  felé  nyújtják  ki  kezüket  és  Monroe  a 
komolyan  fenyegető  veszély  ellen  csak  Anglia  féltékenységét  tudja 
kijátszani.  Akkor  Canning  angol  miniszterelnök  büszkén  magának 
követelte  a  Monroe-elv  megvédésének  dicsőségét  és  1826.  december 
12-iki  parlamenti  beszédében  nagy  páthosszal  szavalta:  «Hogy  meg- 
mentsem az  óvilágot,  életre  hivtam  az  ujat».  Wilson  most  látszólag 
vissza  akarja  adni  a  kölcsönt;  az  ő  jelszavainak  lényege  körülbelül 
az  volna,  hogy  az  uj  világ  megmentése  végett  életre  akarja  hivni  a 
régit.  Mint  igaz  volt  az  egyik,  ugy  igaz  most  a  másik. 

Mert  az  már  most  is  kétségbevonhatatlan,  hogy  az  Uniónak  a 
világháborúban  saját  céljai  vannak.  Ne  vezessen  bennünket  félre  az 
a  körülmény,  hogy  ezek  a  célok  jelenleg  nehezen  fedezhetők  fel,  hogy 
az  angol-amerikai  diplomácia  hagyományos  ügyessége  jelszavak  mögé 
rejti  való  szándékait.  Az  osztrák  örökösödési  háborúban  Mária  Terézia 
igaz  ügyét  állították  előtérbe,  holott  a  valóságban  angol  és  francia 
önző  hatalmi  érdekek  harcoltak.  A  hétéves  háborúban  is  azt  hitték 
az  emberek,  hogy  Szilézia  dezannexiójáért  halnak  meg,  holott  valójá- 
ban Keletindia  és  Kanada  birtoka  forgott  kockán.  Amerika  is  bizo- 
nyos idő  óta  büszke  álmokat  szövöget.  A  Monroe-elv  megszűnt  védelmi 
elv  lenni  és  hatalmi  törekvések  eszközéül  szolgál.  «Amerika  az  ameri- 
kaiaknak, ezt  ők  ugy  értelmezik,  hogy  Amerika  az  északamerikaiak- 
nak)) panaszkodnak  a  latin-amerikai  népek  és  Argentína  ezzel  szem- 
ben magáévá  teszi  dr.  Roque  Saenz  Pena  jelszavát:  «Amerika  az  egész 


602 


Dr.  Rácz  Dezső  Károly 


emberiségé!))")  Hogy  erről  az  oldalról  várható  valami,  azt  mutatja  a 
gyászos  kudarcu  mexikói  kisérlet.  Hogy  másrészt  a  Monroe-elv  már 
elveszítette  ugy  területi  határait,  mint  védelmi  jellegét,  azt  mutatja 
Cuba  elfoglalása.  Még  az  1812-iki  angol-amerikai  háborúban  az  Unió 
megkisérelte  Kanada  meghódítását.  De  ujabban  mind  erősebb  alakot 
öltöttek  a  panamerikanista  mozgalmak,6)  az  Unió  fegyverkezésének 
sürgetése  és  expanzív  hatalmi  törekvések.  Ne  menjünk  tovább,  ezen 
agitátorok  között  első  helyen  áll  maga  Wilson.  Épen  ő  volt  az,  aki 
mindig  a  legerősebben  hangoztatta  a  fejlődő  kereskedelem  óriási 
expanzív  erejét,  a  külfölddel  szemben  megvédendő  érdekeket  és  a 
terjeszkedés  szükségességét.  «Egész  1890-ig  volt  még  lakatlan  terüle- 
tünk, ahol  terjeszkedhettünk,  de  mi  lesz  később?»  «Saját  kelyhünk 
már  kicsordul.  Túlhabzó  hatalmunk  korszaka  már  elháríthatatlan. 
Itt  az  idő,  hogy  az  egész  világkereskedelmet  a  magunkévá  tegyük.  A 
szerep  szinte  önmagától  erőszakolja  ránk  magát! »7)  Ezek  a  hangok 
ugyancsak  nem  a  rajongó  idealizmus  hangjai.  De  akár  panamerika- 
nizmus,  akár  kereskedelmi  érdekek,  akár  a  Panama-kérdés,  a  mexikói 
vagy  japán  kérdés  rejlik  a  dolog  mögött,  Wilson  magatartása  nap- 
jainkban hajszálnyira  fedi  Pitt  eljárását  a  francia  háborúban.  Akkor 
az  angol  kormányelnök  tologatta  mentőseregeit  mindig  olyan  feltűnő 
késedelemmel,  hogy  amíg  a  helyszínére  érkeztek,  addig  a  szövetségesek 
már  meg  voltak  vervé.  ((Szolgáljon  vigaszunkra))  mondta  Pitt  ilyen- 
kor nem  minden  cinizmus  nélkül,  «hogy  legalább  nagyértékü  had- 
seregünk sértetlen  épségben  megmaradt.))  Most,  hogy  Anglia  is  le- 
sodródott a  tertius  gaudens  szerepéből  a  közvetlenül  küzdők  közé, 
ugy  látszik  Amerika  veszi  át  ezt  a  szerepet,  legalább  Wilson  az 
amerikai  hadviselés  második  évében  sem  teheti  magának  azt  a 
szemrehányást,  hogy  erősebben  kockáztatja  haderejét,  mint  annak 
idején  Pitt. 

De  ha  most  nem  is  látjuk  világosan,  hogy  merre  irányul  Wilson 
ékalaku  pályájának  a  hegye,  azt  már  most  is  megállapíthatjuk,  hogy 
egy  célját,  amit  a  háború  folytatásától  várt,  már  elérte  és  ez  a  cél  az 
elnöki  hatalom  növelésében  állt.  «Mig  államunkat  alakítottuk,))8)  — 
mondja  még  1912-ben  —  «mig  az  1812-iki  háborút  vivtuk,  mig  keres- 
tük helyünket  a  világ  népei  közt,  addig  az  elnökség  szükségképen 
az  előtérben  állott.  Ahogy  egyszer  megállapodtunk,  egészen  a  spanyol- 
amerikai  háború  idejéig,  kivéve  a  polgárháború  korát,  az  elnök  alig 
jött  számba.  De  aztán  jött  a  spanyol-amerikai  háború.  Akkor  Amerika 

*)  L.  Oarcia  Calderon  könyvét:  „Latin  Amerika." 

•)  L.  W.  Stead:  „the  Americanisation  of  the  World".  O.  Roland  Usher:  „Panamericanism." 

7)  Wilson  beszéde  „On  tariff  reform." 

•)  Beszéd  az  „Economie  club"  lakomáján,  1912.  május  23. 


Woodrow  Wilson 


603 


feleszmélt,  körülnézett  és  tudatára  ébredt  nagyhatalmi  állásának  a 
világ  népei  között  s  ettől  a  perctől  kezdve  az  elnök  az  ország  ügyeinek 
vezető  ereje  lett.»  Akkor,  amikor  ezt  mondta,  még  majdnem  oly  távol 
állt  az  elnöki  széktől,  mint  Amerika  a  háborútól,  de  már  akkor  is 
céltudatosan  gyűjtötte  személyes  befolyásának  erőforrásait  a  demokrata 
táborban,  «Demokrata  Wallenstein)) -nek  nevezték  el  párthivei  és  ő 
nem  tiltakozott  ezen  elnevezés  ellen.  A  társadalom  minden  rétegéből 
összegyűjtött  seregével  kétségkívül  megnyerte  első  csatáit  és  most 
élvezi  sikereit.  Pedig  egy  őszinte  pillanatában  szinte  megdöbbentő 
hűséggel  rajzolta  a  siker  bomlasztó  erejét.  «Minden  szerencsés  állam- 
férfi, ha  nem  is  fogad  el  pénzt,  már  meg  van  vesztegetve.  A  társadalom, 
ugy  amint  létezik,  juttatott  neki  javaiból.  Ezért  sohase  bízzátok  na- 
gyobb ügyek  intézését  olyan  emberre,  aki  ugyanabban  a  dologban  már 
sikereket  ért  el.»  Hogy  ezek  a  Wallensteini  sikerek  wallensteini  bukás- 
hoz vezetnek-e,  az  Wilson  lebensőbb  lelki  értékétől,  az  ő  becsüle- 
tességétől függ.  Pitt,  aki  szintén  egy  hatalmában  túltengő  nép  erő- 
kifejtését vezette,  csakugyan  egyike  volt  ama  óriásoknak,  akik  oly 
nagyritkán  az  emberiség  sorsának  irányítását  magukra  veszik.  A  küz- 
delmet szive  vérével  becsületesen  vitte  és  titáni  erőfeszítéséért  életével 
fizetett,  de  hazájának  ügye  diadalmaskodott.  Az  emberiségre  mint 
egészre  azonban  mégis  üdvösebb  lenne  az  a  megoldás,  hogy  Woodrow 
Wilson  csak  Wallenstein  lett  légyen  és  nem  Pitt. 


Topáz  királyné. 

Irta:  Pékár  Gyula. 
IV. 

És  azontúl  csuda  az,  amit  Salamon  népe  lát  a  jeruzsálemi 
Moria-dombon.  A  fundamentom  hangyabolyából  mesegyorsan 
nőnek  ki  a  templom  kővirágos  falai;  munkások  ezrei  nyüzsögnek 
ott,  de  ezek  akár  ne  is  dolgozzanak  .  .  .  nem  is  igen  dolgoznak  ők, 
inkább  azt  a  «fekete  kőmívest»  nézik,  aki  ott  jár-kel  közöttük  s 
igazában  egymaga  építi  azt  a  templomot.  A  testőrök  kötelesség- 
szerűen titkolódznak,  de  a  pletyka  azért  makacsul  erősködik: 

—  Az  ördög!  .  .  .  Persze  hogy  az,  nézzétek:  még  e  kápráz- 
tató napban  sincs  árnyéka  .  .  .  S  a  király  nem  mozdul  mellőle. 
Hogy  vigyáz  rá!  folyton  azt  a  mellén  lógó  láncot  igazgatja,  vala- 
hogy hajlás,  dolgozás  közben  ki  ne  essék  a  nyakából . . .  Szent 
Jahu,  micsoda  márványoszlopokat  cipel  ez  a  fekete  kőmívesí'És 
minden  fáradság  nélkül .  .  .  Mint  gyerek  a  játékkavicsaival,  ugy 
játszik  a  hétsinges  szirtkockákkal .  .  .  Nézzétek,  most  a  kis  arany- 
hátu  gyikot  húzza  elő  a  bőrkötényéből.  Ezzel  vágja  a  követ.  Lát- 
játok, hogy  futtatja?  S  amerre  fut,  hasad  a  kő,  vajként  mállik  .  .  . 
No  most  visszateszi.  A  király  int,  este  van,  induljanak.  És  lám, 
a  felséges  Salamon  most  se  ereszti  el  az  ő  fekete  kőmívesét,  véle 
marad  .  . . 

Való  igaz,  Ashmodaj  a  Kreti-Plethi  gárdisták  zárt  négy- 
szögébe lép  s  csak  sötéten  magasló  feje  látszik  ki  a  négy  ember- 
fal aranypajzsai  közül.  Mennek  a  Zion  hegyre.  A  napi  altató 
forróság  után  most  ébredeznek  itt  a  szerelemkert  bódító  illatai. 
Pálmák  és  asszonyok  sóhajtoznak  ...  A  nagy,  a  hétszeresen  fala- 
zott bástyakapun  bevonulnak,  Ashmodaj  egyszerre  megáll  s  tá- 

guló  orrlikakkal  szívja  magába  a  szerelmes  szagokat.  Melle  da- 
gad, torzán  tör  elő  torkából  a  mohó  vágy  önfeledt  üvöltése  ...  A 
király  meghökken  s  korbáccsal  fordul  hátra:  «le  a  pincébe  vele 
hamar!))  Viszik,  Ashmodaj  ablaktalan  sötét  mélybe  kerül,  hol 
legfeljebb  a  maga  két  izzó  szeme  világánál  láthat  valami  keve- 
set.: .  Senki  se  látta  őt  a  szerelemváros  csókos  lakói  közül,  de  az 
a  sohse  hallott  félelmes  hang  csudás  nyugtalanságot  vált  ki  a  fel- 
dobbanó szivekből.  A  királynék  riadtan  bújnak  össze.  Topáz  is 
remegve  menekül  az  érkező  Salamon  mellére: 

— •  Hallottad,  uram?  E  kiáltás  .  . .  oly  vad,  oly  bódító!  Nézd, 
hogy  dobog  a  szivem  ...  Te  mosolyogsz,  te  tudod,  mondd,  mi  ez? 

—  Semmi.  Valami  hiéna  tán  ... 

—  Dejszen  nem  hiéna  ez  uram.  A  hiénaszót  a  borsódzó  há- 
tában érzi  az  ember  — 

—  Hm.  S  ezt  hol  érzed? 

—  Hol?  Itt .  .  .  itt  elől  a  szivem  táján. 

—  Ej,  ej  .  .  .  No  csak  azért  is  csókolj  meg! 

—  Nem  én,  —  durcáskodik  a  királyné,  —  nem  addig,  amig 
meg  nem  mondod.  Te  egyáltalán  cseppet  se  vagy  figyelmes  hoz- 
zám egy  idő  óta.  A  legcsekélyebb  kérésemet  se  teljesíted. 

—  Például? 

—  Hát  kértelek:  fiatalíttasd  meg  magadat .  .  . 

—  De  Topázkám! 

— . . .  aztán  itt  ez  az  építés.  Mindenki  erről  suttog.  Mond- 
ják, a  templom  mesegyorsan  épül.  És  csak  mi  nem  láthatjuk  ezt. 
Minket  nem  ereszteszN  oda! 

—  Majd  meglátjátok,  ha  kész  lesz. 

Topáz  hallgat.  Csak  a  nyelve,  az  a  kibúvó  bíborcsiga,  kíván- 
csiskodik a  szája  szélén: 

—  Igen,  de  ott  lesz-e  még  akkor  az  a  furcsa  pallér? 

—  Kicsoda  te? 

—  Hát  az  a  fekete  kőmíves,  akiről  az  egész  város  beszél. 
Azt  mondják,  az  ördög. 

—  Ostobák! 

—  De  uram,  feleded,  hisz  te  magad  is  azt  mondtad  nekem, 
hogy  az  ördöggel  fogsz  segíttetni  magadnak  .  . . 

—  Mit  mondtam?  —  fortyan  fel  Salamon  —  sohse  mond- 
tam! Ezt  a  templomot  én  és  hű  népem  építjük,  nem  az  ördög. 
Mienk  az  érdem,  nem  másé!  érted? 

E  percben,  ha  fojtottan  is,  az  előbbi  torz  kiáltás  zúg  fel.  A 
király  összerezzen  s  becsapja  maga  mögött  a  cédrusajtót.  Topáz 
magára  marad  künn  a  holdas  terraszon.  Nyiló  ajkakkal  fordul  a 
hang  iránya  felé  s  titkolódzva  motyogja: 

—  A  fekete  kőmíves  . . . 

És  asszonyi  megérzéssel  édesen  borzongva  teszi  még  hozzá: 

—  ...  hátha  az  ő  hangja? 

Aztán  soká  áll  még  ott  s  csak  ugy  reggel  felé  tér  nyoszolyá- 
jára.  Megáll  az  alvó  Salamon  mellett  s  egyet  gondol:  elcseni  a 
feje  mellől  az  elefántcsont  királyi  jogart.  Hamar  a  maga  vánkosa 
alá  rejti  s  lefekszik.  Reggel  aztán,  mire  a  király  felkel,  nagy- 
buzgón hunyja  le  álmatlan  pilláit.  jA  király  elmerülten  nézi  s  láb- 
ujjhegyen oson  ki.  Észre  se  veszi,  hogy  az  egyszer  jogar  nélkül 
siet  az  építkezéshez. 

V: 

Kész  a  nagy  alkotás,  már  csak  az  oromdiszt  kell  a  templom 
homlokzatára  feltenni.  Salamon  ott  áll  a  fekete  kőmívessel  s  ép 
magyarázóan  akar  mutatni  felfelé: 

—  No  még  ilyet!  .  .  .  Hamar  egy  apród,  otthon  felejtettem  a 
jogaromat! 

Fut  a  gárdista  s  a  hétszeres  kapun  túl  lihegve  áll  meg  az 
asszonykert  tilalomrácsa  előtt.  Ám  nem  kell  kiáltania,  akkorra 
ott  áll  már  a  jólszámító  Topáz  csikós  apródbugyogóban.  « Viszem 
már!  ...»  s  pár  perc  múlva  szájtátva  ér  oda  a  csodatemplom  elé. 
De  nem  az  épületet  nézi  ő  .  .  .  Salamon  meg  se  fordul,  ugy  veszi 
át  a  jogart  s  tovább  magyaráz.  Kis  idő  multán  mégis  Ashmodájra 
rivall: 

—  Hova  bámulsz?  Ide  figyelj ...  Te  meg  apród  egy-kettő, 
hazatakarodj! 

Topáz  megyén.  Mehet  is.  Szemeik  beszéltek  már  .  .  . 

* 

Estére  szól  a  király: 

—  Drágám  te,  kinek  édes  méz  van  a  nyelved  alatt,  nos  ha- 
ragszol még? 

—  Nem  én,  uram. 

—  Lám-lám,  és  mily  jókedvűen  mondod!  És  oda  az  építés- 
hez se  vágyódol  ki  többé? 

—  Oda  se,  uram. 


Topáz  királyné 


607 


—  Ej . . .  hát  semmit  se  kérsz  tőlem  ? 

—  Oh  semmit,  legfeljebb  hogy  . .  . 
Ravasz  Topáz,  a  boldog  öreghez  simul: 

— .  .  .ugy-e  a  felszentelés  napján  én  ülök  melletted  a 
trónon? 

—  Természetesen! 

* 

Másnapra  feltéve  az  oromdisz  is.  A  fekete  kőmíves  lejön  a 
létrán: 

—  Kész  vagyok,  Salamon. 

—  Értem,  Ashmodaj,  a  szabadságodat  akarod,  ugy-e? 
Torz  mosoly: 

—  Nem  én,  uram. 

—  Hogy-hogy?  —  álmélkodik  a  király,  —  kérlek,  jogod  van 
hozzá,  jer,  vonuljunk  félre  a  kiváncsiak  elől,  én  mindjárt  le- 
veszem a  shedim-láncot  a  nyakadból.  No  jer  hát,  mért  nem  jösz? 

Ashmodaj  tiltó  szavakkal  hárítja  el  a  Salamon  feléje  nyúló 

kezét: 

—  Ne  te ...  és  ne  még,  uram! 

—  Ej  bolond  ördög,  hát  csakugyan  nem  kell  a  szabadság? 
Mire  vársz?  Vagy  továbbra  is  az  én  szolgálatomban  akarsz  ma- 
radni? 

—  Maradok,  Salamon. 

—  No  lám  ...  te  esetleg  megtérésre  gondolsz,  angyali  ran- 
godba kivánkozol  vissza,  ugy-e?  Szép ...  de  figyelmeztetlek, 
Jahu  nem  szereti  az  efféle  meglepetéseket. 

Az  ádáz  arc  sunyi  mosollyal  alázatoskodik: 

—  Egyelőre  a  te  dicsőségedben  akarok  gyönyörködni,  né- 
ped háláját  akarom  látni,  Salamon.  Ép  ezért  csak  annyit  kérek, 
hadd  lehessek  én  ott  a  trónteremben,  mikor  a  felszentelés  napján 
te  udvarodat  és  népedet  fogadod.  Ott  leszek? 

—  Természetesen! 

* 

Ujjong  Jeruzsálem.  Itt  a  nagy  nap;  udvar  és  nép  a  zion- 
hegyi  palotába  tódul,  hogy  ott  elsőbb  királyának  hálálkodjék, 
aztán  vele  együtt  a  nagyobb  hódolásra  a  Jahu  uj  házába  vonul- 
jon. Künn  az  előszobákban  rikító  tömeg  tolong,  itt  a  trónterem 
még  mindig  zárt  ajtaja  mögött  azonban  annál  nagyobb  a  tágas- 
ság. Itt  csak  hárman  vannak:  az  ősz  felség,  a  fiatal  Topáz  s  ki- 

kötött  óhajához  képest  a  munkáját  végzett  fekete  kőmíves.  Sala- 
mon az  aranylábu  elefántcsont  trónra  néz,  melynek  hat  ala- 
bástrom lépcsőjén  mindkét  felől  megannyi  ülő  aranyoroszlánok 
ásítoznak  s  lógatják  rubintoktól  pirosló  tüzes  nyelvüket .  . .  Ide 
néz  fel  Salamon  s  a  fejét  vakarja:  mindjárt  nyilnak  az  ajtók, 
audienciára  tódul  be  az  udvar  s  a  nép,  —  ugyan  hová,  micsoda 
ranghelyre  állítsa  ezt  a  bolond  ördögöt?  A  király  háttal  áll  s  ők 
ketten,  Topáz  és  Ashmodaj,  e  hátat  tartják  szemmel,  majd  hirte- 
len rövidülő  pillantással  egymásra  merednek.  Érzik,  sietniök  kelL 
A  királyné  gyötrődve  facsarja  ujjait:  jaj,  hogy  kezdje,  mit  te- 
gyen? ...  A  szép  fekete  kőmíves  ott  áll  előtte  s  ő,  ugy  látszik, 
jobban  tudja.  Mosolyog  s  oly  furcsán,  szinte  tüntetően  nézegeti 
a  mellén  csillogó  láncot.  Nem  nyul  hozzá,  de  szinte  kinálja  a  sze- 
mével. S  Topáz  lépre  megy: 

—  Szép  lánc,  jaj  beh  szép! 

Ashmodaj  még  előbbre  hajlik.  Lehellete  gyújtó,  égető: 

—  Ugy-e?  ...  Itt  van,  mért  nem  nézed  meg?  Vedd  le  a  nya- 
kamból, ugy  jobban  láthatod  . . . 

A  királyné  édesen  szédül  a  táruló  fekete  karok  közt.  Már 
fogja  a  láncot,  ahogy  azonban  zsibbadó  kézzel  rántja  át  a  kon- 
dor főn,  egyszerre  eget-földet  rengető  robaj  reszketteti  körülötte 
a  tróntermet.  Topáz  csak  annyit  lát  még,  hogy  a  háttal  álló  Sala- 
mon mintegy  viharörvényben  sodortatik  magasra,  ki  a  hatalmas 
nyitott  ablakon  át,  el  messze  valahová  .  .  .  Aztán  elveszti  eszmé- 
letét. 

VI. 

A  királyné  nehezen  tért  magához.  Hol  van?  Körülte  a  ro- 
bajra berohant  udvari  nép  óbégatott  s  őt  magát  ép  forrón  ölelő 
erős  karok  emelték  fel  s  vitték  a  trón  lépcsői  felé.  «Oh  szép  fe- 
kete kőmívesem!  ...»  gondolta  Topáz  s  forró  arccal  simult  a 
vivőhöz,  midőn  a  csupasz  karok  sötét  simasága  helyett  egyszerre 
csak  a  Salamon  palástujja  szövetének  a  nagyon  is  szokott  és  unt 
karcolását  érezte  a  halántékán.  Megdöbbent,  visszahőkölt:  nini  a 
király  az  imént  kirepült  az  ablakon  s  mégis  itt  van  .  . .  hogy  lehet 
ez?  Kezdte  nem  érteni.  Riadtan  szaladt  ki  a  száján: 

—  Hol  a  fekete  kőmíves?  .  .  . 
Kacaj: 

—  Félrebeszélsz,  drágám.  Nem  volt  itt  semmiféle  kőmíves. 

Nyilván  e  hirtelen  kis  földindulás  vette  érzékeidet;  nyugalom!  ti 
is  nyugodjatok  meg,  népem  .  .  .  Jer,  Topáz,  a  trónomra  mellém. 

E  hang  ...  A  királyné  talpra  állt:  ez  a  Salamon  hangja  és. . . 
és  mégse  az  egészen  .  .  .  Hátra  lépett  és  ránézett:  ősz  haj,  fonatos 
ősz  szakáll,  ez  az  ő  ura,  királya,  ez  Salamon  kétségkivül ...  és 
valahogy  még  se  ő  egészen!  No  mennek  már  felfelé  az  ásító  orosz- 
lánok közt  a  trónhoz  s  ime  a  lenn  álmélkodó  udvarnokok  is  ha- 
sonlókat suttognak.  Simhi,  a  Király  Barátja,  a  pohos  Nefeghre 
kancsalított  s  Nefegh  visszahunyorított  rá: 

—  «Lám,  lám,  e  nagy  nap  istenes  diadala  hogy  átalakította 
királyunkat!))  —  «Ugy-e?  te  is  azt  találod? »  —  «Persze.  Nézzétek: 
nyúlánkabb,  szinte  magasabb.))  —  «Az  ám  s  mennyivel  ruganyo- 
sabb.)) —  «Biz'  Isten  fiatalabb!  ...»  —  «Hát  ez  a  Jahu  jutalma! » 
tette  hozzá  kenetes  biztonsággal,  fölényes  theologiával  Zadokh,  a 
főpap. 

Ott  fenn  a  trónon  ekkor  javában  beszélt  már  a  fejedelem. 
Topáz  mellette  ült  és  folyton  őt  nézte  és  sehogy  se  tért  magához 
ámulatából:  «nem  ösmerek  rá . .  .  hogy  cseng  a  hangja,  mily  ér- 
cesen, férfiasan!))  —  «  .  .  .  s  a  régihez  képest  mennyivel  határo- 
zottabban!)) vélték  a  lenn  rendet  álló  udvarnokok.  S  aki  figyelt, 
valóban  erélyes  szavakat  hallhatott  a  király  ajkairól: 

—  Nagy  nap  ...se  nappal  én  se  vagyok  a  régi  többé,  e 
nappal  hatalmam  uj  világa  következik  el  rátok  

A  nép  persze  lelkesedett: 

—  Éljen  a  mi  bölcs  királyunk  ...  De  most,  —  tették  hozzá 
kifelé  hátrálva  —  most  tán  menjünk  már,  induljunk,  uram,  ve- 
zess a  szentelő  ünnepre  a  Jahu  uj  házába! 

Csend  egyszerre.  A  király  arcán  valami  torz  mosoly  su- 
hant át: 

—  Hahó,  megálljatok  csak  . . .  Nézzétek,  meggondoltam: 
szép  ez  az  uj  templom,  de  szó  ami  szó,  lehetne  szebb  is  és  mél- 
tóbb a  Jahu  dicsőségéhez. 

Itt  megállt,  mert  a  «Jahu»  szóra  láthatóan  nagyot  csuklott 
a  trón  birtokosa.  Nyeldekelve  folytatta: 

—  Hát  én  még  szebbre  akarom  csinálni,  értitek?  s  ép  ezért 
elhalasztom  a  felszentelés  ünnepét.  Csak  bízzátok  rám  .  .  .  Egy- 
előre pedig  vége  a  fogadásnak,  takarodjatok! 

S  mielőtt  az  ámulok  akár  csak  mukkanhattak  volna,  a  ki- 
rály már  lenn  volt  s  Topázt  ölelve  vonult  ki  vele  a  trónteremből. 

Magyar  Figyel/5.  39 

Holdas  éj.  A  cédrus-terrasz  rózsái  már  konyultan,  mély  cm 
szunnyadtak,  de  csak  annál  fojtóbb,  mámorítóbb  illatokat  álmod- 
tak, ök  ketten  ott  ültek  a  lugas  moháján  egymás  mellett  s  Topáz 
boldog  ernyedtséggel  hajtotta  királya  vállára  a  fejét: 

—  Ah  e  csókok!  E  tüz,  e  szenvedély . . .  Nem  értem,  uram... 
Én  nem  igy  ösmertelek  eddig. 

Halk  hahota: 

—  De  nem  ám  . . .  Csudálkozol,  kis  Topáz,  ugy-e? 
A  királyné  felvetette  a  fejét: 

—  Nem  én,  uram.  Hisz  voltakép  én  kértelek,  fiatalíttasd 
meg  magadat,  emlékszel?  Na  hát  te  csak  a  kérésemet  teljesítetted. 
Mily  kedves  figyelem!  Jó  vagy. 

—  Csak  hogy  elösmered,  hahaha ... 

—  Elösmerem,  uram,  de  most  utólag  azt  is  bevallom:  na- 
gyon ideje  volt  már,  hogy  ily  jó  légy.  Hej  az  a  fekete  kőmíves,  aki 
ugy  eltűnt  akkor  . . . 

A  királyt  szörnyen  mulattatta  a  dolog: 

—  Szerelmes  voltál  bele,  kis  denevérem,  no  valld  be  — 

—  Talán  . . . 

—  És  csakugyan  bevallja!  Te,  vigyázz,  ne  említsd  többet  aüt 
a  fekete  kőmívest,  hahaha  ...  te,  én  féltékeny  vagyok  és  boszut 
állok  és  tudod-e,  mi  lesz  a  boszum?  i\gyoncsókollak  . . .  igy  ni! 

—  Csókolj .  .  .  jaj,  belehalok  . . . 

Édes  percek.  Egy  holdsugár  a  lombon  át  a  király  arcát  ke- 
reste, ő  ösztönszerűleg  az  árnyékba  bujt: 

—  Mit  vizsgálgatsz  ugy,  kis  Topáz?  N 

—  Engedj,  hadd  nézzelek,  uram  ...  A  régi  és  mégis  uj  vagy: 
hajad,  szakállad  fehér,  de  érzem,  csak  látszat  ez,  olyan,  mint  mi- 
kor az  ifjú  szinész  öregnek  öltözik  . . .  Hadd  lám  csak  a  szem- 
öldökeidet, nini,  mily  furcsán  szökik  fel  a  szélük  . .  . 

—  Elég,  hagyj  már  .  .  .  Csókolj,  ölelj! 
Topáz  ijedten  ocsúdott: 

—  Jaj  nekem  .  .  .  Szerelmes  vagyok  és  már  is  féltékeny!  H# 
maradsz-e,  uram?  Várj,  lecsókolok  az  ajkadról  minden  csókot, 
hogy  más  nő  számára  mi  se  maradjon  ...  Se  Ada,  se  Zilpa,  ae 
Yzebel  számára! 

Hetek,  hónapok  teltek  s  a  Zion-hegy  szerelemkertjében 
mézédesen  csurogtak  a  percek.  Topáz  nem  gondolkodott,  csak 
boldog  volt.  S  a  nép?  A  nép  várt,  de  hovatovább  egyre  jobban 
álmélkodott;  napról-napra  békétlenebb  tömegekben  gyűlt  oda  a 
Moria-hegyre  s  halkan  háborgott:  «Mi  lesz  az  uj  templommal? 
ime  itt  áll  készen  és  elhagyottan!))  —  «Az  ám,  nem  hogy  szépít- 
tetné,  de  még  csak  feléje  se  néz  ennek  az  uj  templomnak.))  — 
«Hát  tán  a  régibe  eljár?  Hisz  be  nem  tette  még  a  lábát  a  He- 
kalba!»  —  «Persze,  minden  sabbathra  más  a  kifogása...  Uram 
Jahu,  igazán  a  mi  Salamonunk  ez?» 

VII. 

Ezalatt  messze,  messze  Jeruzsálemtől  nyögve  tért  magához 
a  sárga  sivatagban  egy  kábultan  fetrengő  öreg  ember.  Soká  tar- 
tott, mig  emlékezete  csak  valamennyire  is  megerősödött,  aprán- 
kint azonban  mégis  eszébe  jutottak  a  vészes  perc  részletei.  Az  a 
szörnyű  robaj .  . .  hogy  is  volt?  Ép  akkor  fordult  meg,  mikor  To- 
páz a  bűvös  láncot  átalrántotta  az  Ashmodaj  fején,  ezt  látta  még, 
de  ugyanabban  a  percben  már  sodratva  szállt  a  magasba  s  tudat- 
vesztetten repült  a  légen  át .  .  .  Hol  van  most?  Remegve  tápász- 
kodott fel  a  napban  sülő  forró  kövek  közül  s  szomjasan  indult 
meg,  amerre  imája  vezette.  Ahogy  azonban  az  első  pálmák  da- 
tolyáit leszakította  s  az  alattuk  hüselő  víztükör  fölé  hajolt,  egy- 
szerre rémülten  hőkölt  vissza.  Nem  ösmert  magára.  Se  dús  haj, 
se  fonatos  büszke  szakáll,  palástja  helyett  is  csak  az  alatta  levő 
már  is  rongyos  alsó  kaftán  szégyenkezett  rajta,  egy  koppasztott 
fejű,  borostás  állu,  ráncos  vén  koldus  nézett  fel  a  forrás  tükréből 
Salamonra.  Elsirta  magát: 

—  Megbüntettél,  Uram!  ...  S  te  visszaadtad  a  kölcsönt, 
^shmodaj!  Haj,  szakáll,  palást...  hm,  értem  már:  te  vetted  el, 
nálad  van  a  külsőm,  persze,  hogy  helyettem  uralkodjál  s  helyet- 
tem szeresd  Topázt.  Ez  fáj  .  .  .  Oh  tejben  mosdott  hűtlen  galam- 
bom te!  .  .  . 

Búsan  ment,  mendegélt  odább.  Ette  a  vadfügét,  itta  a  for- 
rás vizét  s  igy  nagylassacskán  emberlakta  tájakra  jutott.  Megállt 
a  pásztorok  kunyhói,  a  gabonások  majorjai  előtt  és  koldult, 
mondván:  «ösmerjetek  rám,  én  Salamon  vagyok  s  egykor  Jeru- 
zsálem királya  voltam !»  —  « Szegény  bolond! »  sajnálkoztak  t 

gazdák,  de  adtak  neki  enni  s  a  király  az  ut  porában  kutyákkal 
marakodott  az  ételmaradék  felett.  így  jutott  el  végre  Jeruzsá- 
lembe. Naptól  cserzett  bőrrel,  rongyokban,  mezitláb  sántikált  fel 
a  Zion-hegyre  s  megállt  az  ő  örömkertjének,  szerelemvárosának 
a  hétszeres  kapuja  előtt.  Hangja  elfúlt: 

—  Eresszetek  be,  én  Salamon  vagyok  . . .  nem  ösmertek? 
Hisz  én  egykor  Jeruzsálem  királya  voltam. 

Harsány  kacaj. 

—  Voltál?  —  tréfálkoztak  a  Kreti-Plethi  testőrök,  —  té- 
vedsz, te  most  is  Jeruzsálem  királya  vagy,  csakhogy . . .  nézz 
csak  be  a  rácson,  látod?  ott  van  Salamon,  vagyis  te  már  ott  sé- 
tálsz a  kertben  Topáz  királynéval  s  igy  nem  lehetsz  idekint, 
hahaha  ...  Ép  ezért  takarodj,  vén  hülye,  de  hamar! 

Salamon  tátott  szájjal  bámult  be:  csakugyan  magamagát 
látta  ott  sétálni  a  rózsák  között  Topázt  ölelgetve.  A  fejét  rázta: 

—  És  mily  boldog,  hogy  ragyog  Topázom  arca!  Szegény 
rászedett . . .  Oh  nagyon,  de  nagyon  visszaadtad  a  kölcsönt  Ash- 
modaj ! 

Ám  kotródnia  kellett.  Átballagott  a  Moria-hegyre  s  leült  első 
koldusnak  a  templom  elé.  Várt.  Ép  péntek  volt,  esteledett  már  s 
a  nép  lehajtott  fővel,  komor  tömegekben  kezdett  gyülekezni  a 
térre.  ^  király  ámult.  Lám  mily  fojtott  hanggal  suttognak  s  be 
se  mennek,  kivül  maradnak!  Salamon  felkelt  a  zárt  kaput  őrző 
Kherub  kőszárnya  alól  s  alamizsnára  nyújtotta  a  markát.  Nagy- 
búsan  ép  Simhi  érkezett  Nefeghgel  és  Zadokhkal;  a  főpap  botját 
emelte  a  kéregetőre: 

—  Félre  innen,  te  rongyos,  a  templom  még  nincs  felszen- 
telve, hát  koldusa  se  lehet.  Mondom,  pusztulj! 

—  Jaj  ne,  —  könyörgött  Salamon  —  ne  üss,  ne  üzz  el, 
uram  ...  én  megvárom  a  királyt. 

Boszusan  fordultak  el  mind: 

—  No  azt  ugyan  várhatod  ...  Az  nem  jön  ide. 
A  koldus  kiegyenesedett: 

—  Ki  mondja?  Hátha  már  itt  is  van? 

—  Hol  van? 

—  Itt  ni.  Rám  nézzetek!  Még  se  ösmertek?  ...  Itt  az  iga- 
zabb királyotok! 

Harsogó  kacaj:  «vén  bolond!  ...»  A  nép  derűsen  röhögött, 
de  Simhi  meg  Zadokh  kutató  zavarral  hajoltak  előre.  Nefegh  is 

fontoskodva  dugta  a  Kherub  kőszárnya  alá  a  bizonyítékot  szima- 
toló orrát.  Salamon  tűrte  egy  darabig .  .  . 

—  Ej  Nefegh,  —  szólt  végre  —  te  már  megint  iszol,  megint 
vörösebb  az  orrod! 

—  Ez  ő,  ez  ő!  —  zokogott  a  pincemester  térdre  rogyva. 

—  Csitt  szolgáim.  Szót  se  a  népnek  egyelőre.  Vonuljunk 
félre  észrevétlenül,  én  majd  kitanítlak  a  teendőkre  

* 

És  Simhi  Nefeghgel  még  az  este  titokzatos  szembeniételre 
jelentkezett  Topáz  királynénál.  Fontos  államügyben  keresték  őt 
s  Topáz,  bár  nem  szerette  urát  annyi  vetélytársnő  közt  magára 
hagyni  a  szerelemkertben,  az  egyszer  mégis  fátyolt  vont  arcára  s 
a  tilalomrácshoz  szökött.  Hosszan  és  boszusan  hallgatta  a  furcsa 
előterjesztést.  Simhi  beszélt: 

—  Tehát  felség:  este,  mikor  a  király  nyugalomratérés  előtt 
leveti  biborsaruját,  láttad-e  már  a  lábát? 

—  Nem  én.  A  király  sohse  szokta  lehúzni  a  saruját  éj- 
szakára. 

—  Látod?!  —  erősködött  Nefegh  —  és  tudod-e,  mért  nem 
húzza  le?  Mert  akit  te  Salamonnak  gondolsz,  szegény  rászedett 
nő!  az  nem  más,  mint  az  ördög  s  neki .  .  .  kakaslába  van! 

A  királyné  pipacsvörösre  vált: 

—  Kakaslába?  .  .  .  Bolondok,  ki  mondta  ezt  nektek? 

—  Az  igazi  Salamon,  felség!  Itt  van,  megjött! 

—  Mi?!  megjött?  —  sikoltott  Topáz,  —  ez  lehetetlen,  ez  va- 
lami csaló! 

—  Várj,  felség.  Előbb  nézd  meg  a  te  királyod  lábát.  És  még 
ma  este! 

Ideges  mosoly: 

—  Jó.  Megnézem.  És  aztán? 

—  Aztán  ha  látod,  hogy  igazán  kakaslába  van,  akkor  egy- 
szerűen előveszed  azt  a  nálad  maradt  bűvös  shedim-láncot,  lopva 
az  Ashmodaj  nyakába  kanyarítod  s  újra  az  igazi  Salamon  cseléd- 
jévé kötözöd  őt.  íme  ezt  üzeni  neked  az  igazi  Salamon,  ki  alig 
várja  már,  hogy  újból  karjaiba  zárhasson  s  megvigasztaljon. 

—  Valóban?  Köszönöm.  Csak  bízzátok  rám.  Most .  .  .  me- 
hettek! 

Topáz  gúnyos  mosollyal  nézett  a  távozók  után,  majd  kis 
vártatva  maga  is  megindult  a  rózsás  terrasz  felé.  Meg-megállt 
tépelődve  s  végre  is  dacosan  kacagott  fel: 

—  Kakasláb?  . . .  hahaha  . . .  Nem  rossz!  mintha  nem  tud- 
nám én  ezt  s  pedig  már  jó  régóta.  Ördög?  eh  az  ember  az  ördög- 
től csak  messziről  fél,  akkor,  mikor  még  nem  ösmeri . . .  Aztán? 
Aztán  . . .  bánom  is  én  a  csúf  kakaslábát,  mikor  az  ajka  oly  szé- 
pen, oly  édesen  csókol?  Dehogy  is  árulom  el  őt!  Eszemben  sincs. 
Ép  ellenkezőleg.  Most  mindjárt  sietve  összebuvunk  kettesben  az 
én  drága  Ashmodaj  uracskámmal  s  megbeszéljük,  a  fenyegető 
veszedelemmel  szemben  miként  védekezzünk.  Itthon  is  vagyok 
már,  megleplek!  . . .  Szegény,  unalmában  tán  el  is  szunnyadt  itt  a 
terraszon  . . . 

Hamar,  —  Topáz  neszetlenül  hágott  fel  a  lomb  közé  a  terrasz 
cédrus  könyöklőjére.  Sikoly  ...  de  jAshmodaj  nem  hallotta  ezt. 
Sőt  a  szidoni  szőke  Yzebel  se.  Ott  álltak  a  holdfényben  s  el- 
mélyedve ölelkeztek. 

—  Mi?!  Megcsalsz?  No  megállj  te  csúf  kakaslábu! 

Nézte,  a  szeme  dülledt  Topáznak  s  erre  aztán  már  alaposan 
felébredt  benne  az  istenes  kötelességérzet.  Bűnbánóan  látta  be, 
hogy  mégis  csak  Isten  oldalán  van  az  igazság  s  egy  percig  se 
habozott  már  többé.  Lábujjhegyen  kerülte  meg  a  kispalotát  s 
pár  pillanat  múlva  már  szagosfaszekrényének  a  titkos  mélyén 
kotort.  Jött  vissza;  az  ölelkezők  mögé  lopódzott  s  nagy  mérgesen 
ugy  vetette  a  bűvös  láncot  az  ál-Salamon  nyakába.  Szörnyű  robaj, 
a  lánc  azonban  megakadt  az  átváltozó  Ashmodaj  kampós  bal- 
fülén s  ő  kibujt,  megmenekülhetett.  Eget  feketítő  szárnyalással 
sistergett  tova  az  éjben. 


Pár  perc  múlva  már  a  bevonuló  Salamon  ölelte  Topázt.  ö 
hagyta  magát  és  sóhajtva  sütötte  le  a  szemét. 

—  Szegény  megtévesztett  áldozat  te,  —  sajnálkozott  a  ki- 
rály —  oly  bús  vagy  . .  .  Persze  soká  nélkülöztél,  ugy-e? 

Zadokh  a  tóduló  nép  elé  állt.  Kenetteljesen  mutatott  a  ki- 
rálynéra: 

—  Boruljatok  le  istenes  megmentőtök  előtt! 

—  Ugy,  ugy,  tegyétek,  megérdemli,  —  tódította  Salamon  — 
és  te,  nagy  Jahu  ott  fenn,  bocsáss  meg  neki,  ha  asszonyi-állati 

gyarló  tudatlanságában  a  Gonosz  egy  percre  rászedhette.  Nem 
tehet  róla.  Hisz  nem  erős,  nem  férfi  — 

A  király  itt  némi  önérzettel  tárta  karjait  a  holdas  éj  felé: 

—  Mert,  nagy  Isten,  csak1  mi  férfiak  fogjuk  fel  a  te  böl- 
cseségedet! 

Mellette  Topáz  még  mélyebbre  hajtotta  a  fejét. 

—  S  te  nagy  ördög,  —  súgta,  —  drága  ördög  .  . .  csak  mi 
asszonyok  értünk  meg  tégedet! 


Az  uj  gazdagok. 


A  Tharzók,  mint  amatőrök. 
Irta:  Siklóssy  László. 

Verancsics  Antal  beszéli  el  az  anekdótát,  hogy  egyizben  Bakócz 
Tamás,  Báthory  István,  Országh  Miklós  és  Újlaki  Lőrinc  herceg  együtt 
tréfálkoztak.  Az  első  Kemencének,  a  második  Káromnak,  a  harmadik 
Gyöngyösnek,  a  negyedik  Fillérnek  volt  az  ura.  Arról  volt  szó,  hogy 
kinek  mekkora  a  vagyona.  Báthory  István  avval  kezdte,  hogy  ő  még 
a  kárból  is  hasznot  huz,  mire  Országh  azzal  felelt,  hogy  nála  még  a 
kutyák  is  gyöngyösön  járnak,  Lőrinc  herceg  pedig  azzal,  hogy  neki 
még  fillérből  is  jövedelme  van.  Lezárta  a  témát  a  prímás  avval,  hogy 
az  ő  kemencéje  jó  néhány  ezer  embert  meg  tud  vendégelni. 

Ez  a  négyszázéves  szójáték  találóan  jellemzi  az  akkori  közfel- 
fogást. Az  oligarchia  levegőhöz  jutott  Mátyás  vaskezü  uralmának  meg- 
szűntekor és  önnön  gazdagságában  látta  a  tökéletes  emberi  boldog- 
ságot. E  dekadens  korban  megszűnt  minden  erény  dicsősége,  csupán 
a  vagyoné  s  a  tényleges  hatalomé  maradt  meg.  Ezenközben  az  urak 
megfeledkeztek  róla,  hogy  nem  egy  közülük  csupán  a  legutóbbi  év- 
tizedeknek köszönheti  nagyságát,  hogy  egyikük-másikuk  nagyon  is 
friss  parvenü. 

Ők  nem  néztek  a  múltba,  de  a  jövőbe  sem  és  nem  vették  észre, 
hogy  egy  uj  oligarchia  nő  a  fejükre.  Azelőtt  a  fegyveres  erőszak  volt 
a  hatalomszerzés  eszköze,  most  a  közgazdasági  és  üzleti  élelmesség, 
az  érdekek  közösségének  felismerése  kerül  helyébe.  A  kereskedelmi 
élet  középpontjában  ez  időben  az  augsburgi  Fugger-család  áll,  Európa 
egyik  legnagyobb  kereskedőháza.  Tevékenységük  Magyarországon  a 
Thurzókéval  fonódik  össze. 

Történetünk  idejében  a  Fugger-cég  három  testvér  kezében  van: 
Ulrikéban,  Györgyében  és  Jakabéban.  Jakab  a  legfiatalabb,  de  ő  kö- 
zöttük a  leghatalmasabb  kereskedői  lángész.   Mesterségének  ismereteit 

a  Fondaco  dei  Tedeschiben  szerezte  Velencében,  hol  házának  állandó 
raktára  volt.  Alig  volt  tizennégy  éves,  amikor  1473-ban  átvette  a  cég 
ügyeinek  vezetését,  úgyhogy  amikor  1493-ban  ugyancsak  Velencében 
Thurzó  Jánossal  megismerkedett,  már  húszéves  üzleti  mult  volt  mö- 
götte. A  fiatal  magyar  nemes,  bethlenfalvi  Thurzó  János,  határozott 
céllal  kereste  fel  a  lagúnák  városát.  Célját  el  is  érte.  Legendák  beszél- 
nek róla,  hogy  mily  fortélyokkal  és  mily  veszélyek  közepette  tanulta 
meg  «mint  kell  a  réztől  az  ezüstöt  és  az  aranyat  a  szokottnál  gyorsab- 
ban és  tökéletesebben  elválasztani)).  Munkásnak  állt  be,  majd  őrült- 
séget szinlelt,  csakhogy  nyomára  jusson  a  drágapénzt  érő  arkanumnak. 

Gazdagság  és  hir  várt  Thurzóra,  akinek  hamarosan  akadt  köl- 
tője is: 

A  Venetis  Thurzó  didicit  confusa  metalla 
Secernendi  artem.  qua  Regno  commoda  multa 
Attulit  Hungáriáé. 

Fugger  Jakab  hamar  felismerte  Thurzóban  az  embert,  kire  szük- 
sége van,  hogy  üzletének  Magyarországba  akkor  már  átplántált  fáját 
hatalmasra  növelje.  A  hazájába  visszatért  Thurzónak  első  dolga  volt, 
hogy  nyélbe  üsse  a  vásárt  régi  üzleti  cimboráival,  a  Szatmáry-család- 
dal,  a  besztercebányai  rézbányák  dolgában.  Ez  Fuggerék  tudomására 
jutván,  igyekeztek  a  Thurzókkal  való  barátságot  üzleti  formába  öltöz- 
tetni, így  jött  létre  közöttük  1495-ben  az  első  társasági  szerződés, 
melyet  továbbiak  követtek. 

A  társaság  főcélja  a  magyarországi  bányák  kihasználása  és  a 
pénzverés  volt,  emellett  azonban  megfért  egy  nagy  bankháznak  az  az 
egész  ügyköre,  mely  az  akkori  viszonyokhoz  mérten  csak  oly  tarka 
volt,  mint  manapság.  A  nagytőke  hatalmának,  az  előkelő  összekötte- 
téseknek kihasználása  nagyszabású,  merész,  de  reális  üzleti  alapon: 
ez  jellemezte  a  Fuggereket  s  a  hozzájuk  szegődött  Thurzó  Jánost  is. 
A  Fuggerek  ekkor  már  bankárai  voltak  az  európai  uralkodóknak,  akik 
siettek  őket  elismerésük  minden  kézzelfogható  jelével  elhalmozni. 
«Császárok  és  királyok  küldték  el  hozzá  követeiket  —  irja  az  egy- 
korú augsburgi  krónikás  Fugger  Jakabról  —  a  pápa  kedves  fiának 
nevezte  és  megölelte  őt,  a  bíborosok  felálltak  jöttekor.))  A  nép  ellen- 
ben  nem  lelkesedett  értök;  a  bankárban  uzsorást  látott  s  a  Fugger 
nevet  a  «Wucherer»  szó  változatának  magyarázta.  Kétségtelen,  hogy 
Magyarországon  is  hamarosan  efféle  hirük  támadt  s  a  magyar  száj 
fukar-t  csinált  belőlük,  őket  magukat  is  Fukaroknak  nevezte,  de  még 
evvel  a  névvel  illetett  minden  kalmárt,  uzsorást,  pénzhalmozó  embert, 
aminek  mai  napig  nyoma  van  a  «fukar»  szóban. 

A  két  családot  csakhamar  kettős  házasság  fűzte  szorosabbra. 
Fugger  Jakabnak  nem  voltak  gyermekei,  ellenben  bátyjainak  voltak. 

Ezek  közül  Fugger  Ulriknak  leányát,  Annát,  1497-ben  Thurzó  János 
fia  és  üzlettársa,  György,  vette  feleségül,  viszont  Thurzó  János  leánya, 
Katalin,  1512-ben  Fugger  Raymu^dnak,  Fugger  György  fiának  eskü- 
dött örök  hűséget. 

llyképen  Thurzó  György  a  Fuggerek  nagy  vállalkozásainak  része- 
sévé lett.  Ezek  között  nem  volt  kicsinylendő  a  mükereskedés,  amellyel 
különösen  Fugger  Ulrik  (1441 — 1510)  foglalkozott  szivesen.  ő  volt 
Dürer  Albert  bankárja  és  bizalmi  embere;  ő  szervezte  Dürer  művei- 
nek exportját  is  Olaszországba.  A  Fugger-ház  Magyarországba  sem 
csak  selymet,  aranyszövetet,  brokátot,  gyapjukelmét  szállított,  hanem 
ékszereket  és  egyéb  művészi  holmit  is.  így  1503-ban  II.  Ulászló  király 
első  neje,  Anna  királyné  számára  6000  aranyért  nyakéket  vásárolt, 
amelyet  a  Fugger-ház  által  fizettetett  ki,  1505-ben  pedig  egy  ugyancsak 
ékes  kalapért,  melyet  3500  forintra  becsültek,  az  erdélyi  huszadot  és 
a  nagyszebeni  pénzverő  jövedelmét  engedte  át  nekik. 

Thurzó  György  maga  is  Augsburgba  költözött  és  igy  húgával, 
Fugger  Raymundnéval  ketten  képviselték  a  Thurzó-családot  a  Fug- 
gerek főfészkében.  Ki  is  vették  részüket  a  munkából  s  az  amatőr- 
pompából egyaránt.  A  Fuggerek  háza  ugyanis  ragyogott  a  műkincsek- 
től s  igy  méltán  fogadhatták  szállóvendégül  a  német-római  csá- 
szárt. Különösen  Fugger  Raymund  és  neje,  Thurzó  Katalin  voltak 
szenvedélyes  amatőrök,  úgyhogy  az  örökségen  hajba  is  kaptak  a  gye- 
rekek. Ugy  látszik,  Ulrik  örökölte  a  gyüjtőszenvedélyt,  amely  oly  nagy- 
mértékű mecenáskodással  párosult,  hogy  testvérei  János,  Jakab  és 
Márk  gondnokság  alá  helyeztették.  Fugger  Ulrik  1584-ben  Heidelberg- 
ben,  Frigyes  pfalzi  választó  fejedelemnél  fejezte  be  életét;  remek 
könyvtárát  is  neki  hagyományozta. 

E  Thurzó-unokától  térjünk  vissza  a  magyarországi  Thurzókhoz. 
Az  ifjabb  Fugger  Ulrik  nagyapja,  Thurzó  János,  a  vagyonalapító, 
1508-ban  halt  meg  öt  fiu  és  három  leány  hátrahagyása  után.  Mái- 
ismert  gyermekein  kivül  János  boroszlói  püspök,  Szaniszló  olmützi 
püspök,  Elek  magyar  királyi  helytartó  és  Margit,  a  hires  hatalmas 
Perényi  Péter  felesége  érdekelnek  bennünket.  Kivülök  még  szó  fog 
esni  a  Szatmáry-családról,  amely  kiegészítője  volt  a  Fugger-Thurzó 
érdekszövetségnek. 

Fuggeréknél  a  műkereskedést  hamarosan  felváltotta  az  amatőr- 
ködés,  de  nagy  üzleteiket  nemhogy  elhanyagolták  volna,  sőt  még  fej- 
lesztették. Thurzó  János  fiai  közül  azonban  csak  György  maradt  meg 
hivatásos  üzletembernek;  a  Magyarországon  maradottak  már  nagyon 
gazdagok  és  előkelőek  voltak,  úgyhogy  örömest  biztak  volna  mindent 
a  sógor  Fuggerek  jólismert  kezére.  Mig  bátyjai  és  unokabátyjai  az 
rgyházi  főméltóságokban  jeleskedtek,  addig  Thurzó  Elek    a  királyi 

udvarban  futja  be  fényes  pályáját.  A  cégből  mindenképen  ki  akart 
lépni  olyannyira,  hogy  a  király  környezetének  kellett  őt  —  amint 
erről  Balbi  Jeromosnak  1517-ben  irt  levele  tanúskodik  —  Fugger 
Jakab  utján  szándékától  elterelnie.  Valószínűleg  sejtette  a  következ- 
ményeket. 

II.  Lajos  király  ugyanis  1521-ben  általa,  mint  körmöci  kamara- 
gróf által  uj  ezüstpénzt  veret,  amely  —  amint  a  király  mondja  — 
«bár  kissé  könnyebb  az  ^előbbinél,  de  értéke  semmivel  sem  kisebb, 
mert  ezt  megadja  neki  a  mi  tekintélyünk)).  Négy  év  múlva  Thurzó 
Eleknek  már  mint  tárnokmesternek  kellett  felelnie  a  tekintélyen  ala- 
puló pénzért.  Az  1524.  évi  rákosi  és  az  1525.  évi  hatvani  országgyű- 
lésen a  Szapolyai-féle  nemzeti  párt  viharos  támadást  intézett  az  udvari 
párt  ellen  s  a  rossz  pénzre  való  hivatkozással  követelték  a  Fuggerek 
vagyonának  elkobzását.  A  királyi  tanács  kénytelen  volt  engedni  az 
áramlatnak  s  a  Fuggerek  magyarországi  vagyonát  záralávettnek  jelen- 
tette ki  és  őket  további  200.000  arany  forint  fizetésére  kötelezte.  Sza- 
polyai  János  dicséretére  legyen  mondva,  a  hatalma  alá  tartozó  terü- 
leteken nem  engedte  bántani  a  Fugger- vagyont;  viszont  igy  is  érthető, 
hogy  a  Thurzókat  a  jövőben  sem  találjuk  a  Szapolyaiak  oldalán. 

Az  öreg  Fugger  Jakab  és  az  Augsburgba  költözött  Thurzó  György 
más-másféleképen  fogták  fel  a  katasztrófát.  Thurzó  György  amellett 
tört  lándzsát,  hogy  a  magyarországi  üzleteket  meg  kell  szüntetni, 
Fugger  Jakab  ellenben  —  amint  életirói  feljegyezték  —  ekkor  ragyog- 
tatta csak  igazán  szellemi  képességeit,  aminek  eredményeképen  a 
magyarországi  üzlet  is  rendbe  jött  és  hosszú  évtizedekkel  élte  túl  a 
mohácsi  vészt.   Maga  Fugger  Jakab  1526  január  30-án  halt  meg. 

Thurzó  György  továbbra  is  Augsburgban  maradt,  Elek  pedig 
otthon  emelkedett  tovább.  Politikai  pályáját  igyekezett  szétválasztani 
az  üzletitől.  Magának  a  Fugger-háznak  szolgálatait  azonban  ő  ép  oly 
kevéssé  nélkülözhette,  mint  bármely  más  előkelőség.  így  mikor  leányait 
férjhez  adta  —  Annának  Báthory  András  országbíró  volt  a  férje, 
Erzsébet  pedig  háromszor  is  férjhez  ment,  legutóbb  Salm  Gyula  gróf- 
hoz —  a  Fugger-ház  által  szállíttatta  az  ékszereket  és  a  kelengyét. 

Thurzó  Eleket  találjuk  Mária  királyné  oldalán,  mikor  a  királyi 
kincsekkel  menekül  Budáról  s  őt  találjuk  később,  mint  Ferdinánd  hű- 
séges emberét  —  Báthory  István  nádor  halála  után  mint  királyi  hely- 
tartót —  aki  szolgálatai  jutalmául  a  Szapolyai-család  szepesmegyei 
birtokait  kapta.  Élete  alkonyán  azonban  ő  is  vegyes  érzelmekkel 
nézte  az  uj  uralkodóházat.  Sógorának,  Perényi  Péternek  fogsága  el- 
keserítette őt  és  hivatkozással  «nem  annyira  testi,  mint  inkább  lelki 
betegségére»  1542-ben  tisztségeiről  lemondott.  Halála  három  hónap 
*iulva  következett  be. 

A  Fugger-Thurzó-ház  általános  történetének  megismerése  oká- 
ból kellett  az  években  ennyire  előre  haladnunk.  Most  meg  kell  emlí- 
tenem, hogy  Thurzó  Elek  felesége,  Anna,  Szatmáry  György  esztergomi 
érseknek  huga,  mások  szerint  unokahuga  volt.  így  jutunk  vissza  a 
Szatmáry-családhoz,  mely  szintén  szoros  összefüggésben  van  a  Fug- 
gerekkel  és  Thurzókkal.  György  érsek  fölöttébb  aktiv  tagja  volt  e 
tágabb  értelemben  vett  családnak.  A  családtagok  fényes  érvényesülése 
közben,  hol  az  egyik,  hol  a  másik  tudta  magát  hasznosítani  s  e  kölcsö- 
nös támogatásból  ő  sem  vonta  ki  magát. 

Szatmáry  György  Kassán  született  1457-ben,  mint  jómódú  német 
származású  szülők  gyermeke.  Gondos  nevelésben  részesült  s  a  már 
akkor  előkelő  szerepet  játszó  Thurzó-család  is  pártfogásába  vette. 
Egymásután  éri  el  az  emelkedés  különböző  fokozatait.  Királyi  titkár, 
veszprémi  püspök,  kancellár,  majd  nagyváradi  püspök  lesz,  azután 
pécsi  püspök,  végül  pedig  mint  esztergomi  primás  és  főkancellár  éri 
el  pályája  csúcspontját.  Mint  rokonai,  a  Thurzók,  Szatmáry  is  buzgó 
vagyonszerző  volt;  neki  is  voltak  bányái,  valamint  számos  birtoka. 
Nagy  gazdagsága  mellett  azonban  a  tudományról  és  a  művészetről  sem 
feledkezett  meg.  Kétségkívül  bibliofil  ember  volt,  amiről  tanúskodik 
az  az  esztergomi  misekönyv,  amely  Szatmárynak  1524-ben  bekövet- 
kezett halála  után  a  vatikáni  könyvtárba  került,  ahonnan  a  mult  szá- 
zadban a  párisi  nemzeti  könyvtárba  jutott.  E  breviárium  felveszi  a 
versenyt  a  legszebb  Corvinákkal;  gyönyörű  illuminált  lapokat,  szebb- 
nél-szebb miniatűröket  tartalmaz,  amelyeknek  mesteréül  Attavantét 
kell  mondanunk.  Szatmáry  bibliofil  volta  mellett  tanúskodik  az  is,  hogy 
számos  egykorú  iró  neki  ajánlotta  munkáit,  amelyek  előszavában  nem 
győzik  az  ő  nagylelkűségét  magasztalni. 

Mint  egyházfő  is  megtette  a  magáét.  Pécsett  Oláh  Miklós  tanú- 
sága szerint  nagyszerű  palotát  építtetett,  a  székesegyházban  pedig 
tiszta  renaissance  stílusban  vörös  márványból  oltárt  emelt,  amely  mai 
napig  látható.  Nem  vagyunk  ily  szerencsések  avval  az  oldalkápol- 
nával, amellyel  a  kassai  Szent-Erzsébet-egyházat  bővítette,  mert  ez 
1903-ban  lebontásra  került.  A  kassai  egyházat  egyébként  bőségesen 
ellátta  ajándékokkal,  gyönyörű  hímzett  kazulákkal  és  dalmatikákkal, 
szintúgy  mint  az  esztergomi  székesegyházat,  amelynek  értékes  szőnye- 
geket ajándékozott. 

Csak  természetes,  hogy  Szatmáry  György  a  pompát  is  kedvelte. 
Szerette  a  szép  ékszert,  amelyet  ő  is  a  Fugger-cég  utján  szerzett  be. 
Bármily  hatalmas  volt  is  a  Thurzó-Fugger-család,  Szatmáry  magas 
állásai  és  óriási  vagyona  által  tekintélyben  túlszárnyalta  őket.  Amint 
azelőtt  ő  volt  a  Thurzók  pártfogoltja.  most  viszont  ő  lehetett  szíves- 
ségeket Thurzóéknak  és  játszhatta  joggal  a  Fugger-céggel  szemben  is 
az  előkelő  megrendelőt.    Erről  egykorú  adatunk  is  van. 

«Ebédre  voltam  hivatalos  Esztergomban  György  hercegprímás- 
hoz*, meséli  a  szemtanú  Tárczay  Miklós.  «Ebéd  alatt  egyszerre  csak 
belép  Fuggerék  üzletvezetőjének  egyik  segéde;  fekete  pecséttel  lezárt 
doboz  volt  a  kezében,  amelyet  György  érseknek  nyújtott  át,  aki  egy 
nagyértékü  gyémántgyűrűt  vett  ki  belőle,  ujjára  húzta  és  igy  szólt  hoz- 
zám: Látod,  Miklós,  ezt  a  gyürüt?  Ezer  forintomba  kerül.  Fuggerék 
küldték  nekem,  akiknek  már  jónéhány  ezer  forinttal  tartozom.  Istenre 
és  Szent  Györgyre  mondom,  sokkal  vagyok  adósuk !» 

Amint  ez  már  történni  szokott,  Szatmáry  nagy  gazdagságának 
még  nagyobb  volt  a  hire,  úgyhogy  1524-ben  bekövetkezett  halálakor 
a  megmaradt  jelentékeny  vagyon  csalódást  keltett.  Végrendeletében 
mindenekelőtt  megemlékezett  unokahugáról,  Thurzó  Eleknéről,  ezen- 
kívül több  egyházi  célú  hagyományt  tett,  végül  pedig  60.000  Mátyás- 
aranyat hagyományozott  azon  várak  visszaváltására,  melyeket  a  nagy 
király  adott  zálogba  Frigyes  császárnak  a  magyar  korona  kiadásáért. 
Lajos  király  azonban  —  amint  Szatmáry  életirója,  Tót  Szabó  Pál,  el- 
mondja —  nem  elégedett  meg  a  60.000  arannyal,  hanem  rátette  kezét 
a  primás  egyéb  hagyatékára  is.  Az  esztergomi  várban  talált  pénzt, 
arany  és  ezüst  edényeket,  ékszereket,  még  mindig  keveselte  és  lopás- 
sal vádolta  azokat,  akik  a  primás  halálakor  a  kincsek  közelében  vol- 
tak. Majd  a  kassai  tanács  ellen  fordult,  amelynél  szintén  Szatmáry- 
kincseket  sejtett.  Itt  is  csalódás  érte,  mert  a  tanács  kijelentette,  hogy 
csupán  a  primás  életében  ideiglenesen  volt  nála  8000  arany,  egy  püs- 
pöksüveg, egy  pásztorbot,  továbbá  tizennégy  aranyozott  ezüst  tál  és 
tiz  tányér;  ezeket  azonban  későbben  visszaadták. 

E  hagyatéki  herce  hurcából  is  látjuk  tehát,  hogy  a  magyar 
renaissance  maradványainak  szomorú  véget  kellett  érniök. 

Szatmárytól  még  nem  búcsúzunk  egészen,  mert  egy  kedves  tör- 
ténet összekapcsolja  őt  Thurzó  Zsigmonddal,  aki  Thurzó  János  bátyjá- 
nak, Mártonnak  volt  a  fia.  Korán  lett  szerémi  püspök,  majd  székes- 
fehérvári prépost  és  királyi  titkár.  Ebben  a  minőségében  az  1400  as 
évek  végén  követségben  járt  lenn  Velencében,  ahol  szoros  barátságot 
kötött  Aldus  Manutius-szal,  a  hires  könyvkiadóval,  aki  szívesen  látta 
a  tehetséges  és  uri  megjelenésű  magyar  ifjút  Akadémiájában,  a  maga 
köré  gyűjtött  tudósok  és  művészek  között. 

E  barátságnak  megmaradt  a  nyoma,  amennyiben  1501-ben 
Thurzó  ilyképen  ir  Aldusnak: 

«E  napokban  hozzám  és  (Szatmáry)  György  nagyváradi  püspök- 
höz olyan  kézikönyvek  kerültek,  amelyek  könnyen  kezelhetőségükkel 
csodálkozásunkat  és  gyönyörűségünket  váltották  ki.  Változatos  elfog- 
laltságunk ugyanis  alig  enged  nekünk  annyi  szabad  időt,  hogy  otthon 
a  mi  kedves  költőinkkel  és  szónokainkkal  szórakozhassunk,  de  ezek- 

ben  a  hordozható  könyvekben  séta  és  udvari  szolgálat  közben  is  meg- 
leljük igen  nagy  gyönyörűségünket.  Mikor  pedig  az  e  fajta  kiadású 
könyvek  között,  melyeknek  hibátlansága  és  pompás  nyomása  a  Te 
házad  műve,  Virgilius  és  Horatius  munkáit  megpillantottam,  eszembe 
jutott,  hogy  régi  barátságunk  kedvéért  arra  kérjelek  és  ösztökéljelek, 
hogy  Cicero  leveleit  is  tedd  ebben  a  formában  számunkra  olvashatóvá. 
Ha  tehát,  kedves  Aldusom,  ugy  látod,  hogy  nem  jár  károddal  a  munka, 
melyet  rád  rovok,  teljesítsd  vágyunkat  és  nyújtsd  át  nekünk  Cicero 
könyveit,  melyeket  a  Te  jóságod  nélkül  nem  olvashatunk.  Evvel  ben- 
nünket is,  de  minden  tanulni  vágyó  embert  is,  nagyon  lekötelezel. 
Élj  boldogul.)) 

Aldus  sietett  eleget  tenni  a  kívánságnak,  amennyiben  «Ciceronis 
Epistolae  Familiares»  cimü  kiadványa  1502-ben  csakugyan  megjele- 
nik, még  pedig  Thurzó  Zsigmondnak  ajánlottan. 

Ezenközben  multak  az  évek  és  Thurzó  egymásután  nyerte  el  a 
nyitrai,  erdélyi  és  váradi  püspökségeket;  mint  váradi  püspök  halt  meg 
1512-ben.  És  Aldus  nem  feledkezett  meg  barátjáról.  1513-ban  ismét 
kiadja  Cicero  néhány  levelét  s  azt  Csulai  Móré  Fülöpnek,  a  magyar 
király  titkárának  ajánlja.  De  e  kis  könyvnél  nem  annyira  a  dedikáció 
volt  a  fontos,  mint  inkább  az,  hogy  a  kiadó  stílusosan  áldozzon  elhunyt 
barátja  emlékének.  «  Thurzó  Zsigmondot  — mondja  Aldus  a  könyvelő- 
részén —  valamikor  vendégül  láttam  Velencében;  nemes  szivü,  nagy 
tudású  ember  volt,  Cicero  mély  tisztelője;  később  székesfehérvári  pré- 
post, majd  váradi  püspök  lett  belőle;  hirtelen  és  korai  halála  gyász- 
szal  tölti  el  lelkemet.  Sok  mindenben  lekötelezett  engem  és  kitűnő 
barátot  veszítettem  el  benne. » 

Thurzó  János  (János  fia  és  Elek  testvére,  született  1464-ben) 
szintén  Olaszországban  szerette  meg  a  művészetet  és  tudományt;  1506- 
ban  szentelték  fel  boroszlói  püspöknek.  Az  ő  feladata  lett,  hogy  a 
Mátyás  király  által  megkezdett  sziléziai  építkezéseket  befejezze.  Neki 
köszöni  keletkezését  az  uj  püspöki  palota,  valamint  a  Javernik  melletti 
hires  kastély,  melyet  saját  magáról  Johannisbergnek  nevezett  el;  ennek 
belső  berendezése  is  méltó  volt  monumentális  külső  arányaihoz.  Élénk 
érintkezésben  volt  Erasmus  Rotterdamus-szal  és  pártfogója  volt  Ur- 
sinus  Velius  Gáspárnak,  Wernher  Györgynek  és  Henckel  Jánosnak. 
Ha  inkább  irodalmi  mecenáskodásáról  vannak  is  bő  feljegyzéseink, 
kétségtelen  hogy  a  képzőművészekkel  is  hasonló  módon  járt  el.  Biblio- 
fil voltát  számos  neki  ajánlott  művön  kivül  az  1505-ben  Krakkóban 
pazarul  kinyomtatott  boroszlói  misekönyv  is  —  Missale  Wratislaviense 
—  igazolja.  I.  Miksa  császár  annyira  kedvelte  őt,  hogy  1515  augusz- 
tus 31-én  kelt  privilégiumával  pénzverési  jogosultságot  adott  neki, 
hogy  keresztelő  szent  János  képével,  de  evvel  a  felírással  «Munua 
Caesaris  Maximiliani»  pénzt  verethessen.  1520-ban  halt  meg. 

Thurzó  Szaniszló  öccse  volt  Jánosnak.  Fiatal  éveiben  ő  is  hosszú 
időt  töltött  Olaszországban,  főképen  Rómában,  hol  maga  vitte  ki, 
hogy  Borgia  János  önként  lemondott  az  olmützi  püspökségről,  úgy- 
hogy erre  a  káptalan  1498-ban  őt  választotta  meg.  Amit  Boroszlóval 
való  vonatkozásban  Jánosról  elmondtam,  ugyanaz  áll,  de  talán  még 
nagyobb  arányokban,  Olmütz-cel  való  vonatkozásban  Szaniszlóról. 
öt  is  belső  barátság  fűzte  Erasmushoz.  a  tudós  világ  e  koronázatlan 
urához,  de  barátságot  tartott  fenn  II.  Ulászlóval  és  II.  Lajossal  is,  kik 
nem  egyszer  időztek  kastélyában.  I.  Ferdinándot  is  ő  koronázta  cseh 
királlyá.  Olmützi  udvarában  összegyűjtötte  kora  iróit  és  művészeit, 
amellett  Magyarországgal  is  állandó  érintkezést  tartott  fenn.  1507-ben 
hosszabb  időt  töltött  Budán.  1540-ben  halt  meg  —  számos  arany  és 
ezüstnemü  hátrahagyásával  —  nagy  gyászára  Olmütz  és  Kremsier 
városoknak,  amelyek  számára,  az  egykorú  elógium  szerint,  ő  az 
volt,  ami  Augustus  Rómának.  így  Ursinus  Velius,  aki  egy  másik  ver- 
sében igy  szólítja  meg: 

Maecenas  hominum,  optime  optimorum! 

Művészetkedvelő  ember  volt  Thurzó  Ferenc,  Theofilnak  János 
öccsének  János  nevű  fia  után  való  unokája.  Nagybátyja  Thurzó  Elek 
országbíró  Olaszországban  neveltette.  1534-ben  nyitrai  püspöknek 
nevezték  ki;  erről  azonban  lemondott  s  a  protestáns  vallásra  tért  át. 
Kétszer  is  megnősült;  második  neje  Zrínyi  Katalin,  a  szigetvári  hős 
leánya  volt.  Ettől  született  nagynevű  fia  Thurzó  György  Magyar- 
ország későbbi  nádora.  Róla  még  fog  szó  esni,  valamint  a  többi 
Thurzókról  is,  mert  történetünk  idején  még  ragyog  a  csillaga  annak 
a  családnak,  melyről  Ursinus  Velius  igy  énekelt: 

Mig  a  Dunát  a  tenger  partja  várja, 
Míg  germán  partvidék  közt  hömpölyög 
Folyók  királya,  Rajna  kékes  árja, 
Dicsőségtek  leszen,  Thurzók.  örök! 


Színház. 


Görögtűz.  Hevesi  Sándor  vígjátéka  a  Nemzeti  Színházban.       Noé  bár- 
kája. Hatvány  Lili  szatírája  a  Belvárosi  Színházban.  —  Az  asszony  és 
a  bábu.  Pierre  Louys  és  Frondaie  drámája  a  Vígszínházban. 


Hevesi  Sándor  érdekes  jelensége  irodalmi  és  művészeti  éle- 
tünknek. Csaknem  egészen  fölolvad  esztétikai  eszméiben  és  esz- 
ményeiben. Otthon  könyvéletet  él,  bezárkózva  dolgozószobájába, 
azok  társaságában,  akik  harmadfélezer  év  óta  a  színpadnak  vagy 
a  színpadról  irtak;  minden  esztendőben  egyszer  leteszi  a  könyve- 
ket és  olvasóból  iróvá  alakul  át,  a  színpad  esztétikusából  szín- 
padi szerzővé.  Künn  a  fórumon  zajt  és  föltűnést  elkerülve  mun- 
kálkodik azon,  hogy  mások  szellemi  munkáját  halott  betűiből  élő, 
látható,  plasztikus  valóságra  váltsa,  egészen  átengedi  magát  a 
szerző  és  a  színész  egyéniségének  és  az  a  legnagyobb  öröme  és 
elégtétele,  ha  a  kétfajta  egyéniség  közt  tátongó  ürt  szerecsésen 
áthidalhatta,  ha  disszonáló  hangjaikból  teljes  zengésű  harmóniát 
sikerült  kihoznia;  de  minden  esztendőben  egyszer  módja  nyilik 
rá,  hogy  önmagát  tolmácsolja,  a  maga  gondolatait  virágoztassa 
ki  a  maga  választotta  színészek  ajkán.  Nem  érthétő-e,  ha  ezt  érzi 
a  legtökéletesebb  gyönyörűségnek,  minden  fáradozása  koronájá- 
nak? A  szerző  és  a  rendező  azonos  volta  aláhúzza,  hangsúlyozza  a 
rendező  szerepének  fontosságát,  és  olyan  ritka  és  gyümölcsöző 
személyes  kapcsolatot  teremt  a  dráma  megírása  és  előadása  közt, 
mint  amikor  a  lírikus  szive  legbensejét  tárja  föl,  vagy  mint  ami- 
kor Zrínyi  az  epikus  a  tulajdon  dédapját  válaszhatja  költe- 
ménye hősének. 

De  Hevesinek  ebből  a  kettős  természetéből  önként  követ- 
kezik, hogy  színművei  inkább  művészi  problémák,  mint  az  élet 

tükrei:  az  életet  nem  ismeri,  mert  nem  szereti,  menekül  tőle,  ta- 
gadja, ahogy  Schopenhauer  művészetelmélete  követeli.  Drámái- 
ban ötletes  egyenletek  vannak,  amelyeket  —  mint  a  matematiku- 
sok mondják  —  elegánsan  old  meg;  ügyesen  bonyolított  helyze- 
tek, pompás  szerepek,  biztosítják  e  művek  hatását.  A  realitáshoz 
azonban  csak  igen  laza  kötelék  fűzi  őket,  s  ép  azért  a  realitás  szá- 
mára nincs  is  mondanivalójuk.  A  Görögtűz,  amelyet  a  Nemzeti 
Színház  a  napokban  mutatott  be,  a  legjellemzőbb  drámai  alko- 
tása e  részben.  jAzzal  indul,  hogy  föltárja  a  színésznő  valóját, 
összeütközését  művészi  és  női  volta  között,  a  választás  kinját,  ha 
egyazon  erővel  szólítja  hivatása  és  szerelme.  És  azzal  végződik, 
hogy  magunk  sem  tudjuk:  megmarad-e  a  művésznő  a  színpadon, 
vagy  meg  fogja-e  osztani  szerelmét,  idejét,  érdeklődését  a  két 
egyenlőrendü  versenytárs,  a  házi  tűzhely  és  a  művészet  közt. 

És  mi  van  közben?  Egy  kedves,  könnyed,  mosolygó  játék, 
amelynek  talán  épén  az  a  legfő  bölcsesége,  hogy  nem  száll  alá  a 
mélységekbe,  hogy  csak  felszínén  sodorja  az  életet,  hogy  nem 
dolgozik  sötét  indulatokkal,  emberi  gonoszsággal,  fékük  vesztett 
szenvedélyekkel,  hogy  nincs  is  valóságos  intrikája,  és  hogy  a  bo- 
nyodalom nélküli  bonyodalom  megoldását  semmi  sem  késlelteti, 
csak  épen  két  embernek,  egy  szép  és  elmés  nőnek  és  egy  derék 
és  elmés  férfinak  a  játszadozása,  ők  ketten  is  csak  azért  játsza- 
doznak, mert  kedvük  telik  benne,  mert  értenek  hozzá,  mert  szu- 
verén felsőbbséggel  kezelik  a  játékot,  a  szót  és  a  viszonszót,  a 
replikát  és  a  duplikát.  Egyik  sem  sebi.i  a  másikat,  egyik  sem  okoz 
fájdalmat  a  másiknak.  Szerelmük,  egész  lényük  egybevágó  volta 
oly  szembeszökő,  hogy  akár  az  első  találkozásnál  egymás  kar- 
jába borulhatnának.  De  ezt  sajnálnók.  Mert  akkor  le  kellene 
mondanunk  élénk  és  fordulatos  társalkodásukról,  Beatrix  és  Be- 
nedek szóváltására  emlékeztető  csattogásukról,  a  férfi  bájos  ra- 
vaszkodásáról,  a  nő  még  bájosabb  duzzogásáról. 

És  az  úgynevezett  cselekmény?  Az  úgynevezett  cselekmény 
ezúttal  elmaradt.  Mint  a  színésznő  problémájának  megoldása, 
mint  a  görögtűz  világának  akár  dicsőítése,  akár  szatírája.  Valami 
kevés  van  ugyan  mindegyikből:  óvatos  orvosok  mérik  ki  ily 
adagban  az  orvosszerül  szolgáló  mérget.  A  művésznő  nem  hódol 
be  első  látásra  a  férfi  hódolásának.  A  kikosarazott  kérő  cseles 
fogással  él,  és  egy  újságíró  diszkréciójára  bizza  a  koholt  hírt, 
hogy  jegyet  váltott  a  művésznővel.  A  színház  a  hírre  lázba  esik, 

megmozdul  a  sajtó,  a  direktor,  a  prezumptiv  utód.  Ideggörcsöket 
kap  a  művésznő  mamája.  Átlátja  a  helyzetet  a  művésznő  anyai 
barátnője.  Udvarlókból  kérőkké  lépnek  elő  a  művésznő  lovagjai. 
Mire  a  hősnő  megcáfolná  a  vakmerő  koholmányt,  már  a  hazug- 
ság igaz  is  lett. 

A  Görögtüz-ben  keveset  cselekszenek  és  sokat  beszélnek. 
De  jól  beszélnek.  Sőt  kitűnően.  Hevesi  sokkal  inkább  Shaw,  mint 
Wilde  tanítványa.  Elmésségeit  nem  öltözteti  a  paradox  tarka 
köntösébe.  Megjegyzései  nyiltak,  élesek,  egyenesen  a  célba  talá- 
lók. Dialektikus  vitája  a  házasságról  mesteri,  nemcsak  azért, 
mert  egy  tárgyat  öt  oldalról  világít  meg,  hanem  azért  is,  mert 
adódik,  mert  természetesen  folyik  a  helyzetből,  nem  betét,  nem 
ráadás. 

A  bemutatón  a  művésznőt  Váradi  Aranka  játszotta,  és  hős- 
nőjében az  ügyesen  védekezőt,  az  eszével  érző  nőt  emelte  ki  na- 
gyon- stílusosan.  A  negyedik  előadás  után  Paulay  Erzsi  vette  át  a 
szerepet  és  most  világossá  lett,  hogy  itt  nem  annyira  a  művésznő- 
ről, az  intellektuális  lényről  van  szó,  mint  inkább  a  hódító  és 
pompás  nőről,  aki  joggal  bizalmatlan,  késlekedő  és  válogatós, 
mert  csak  a  szinen  is  hárman  versengenek  érte.  Akaratlanul  is 
elképzeljük,  mily  légió  a  hódolói  száma  odakünn!  Hányan  várják 
a  kiskapu  előtt,  hogy  megéljenezzék,  hogy  autogrammot  koldul- 
janak tőle.  Hányan  küldenek  neki  névtelenül  virágot.  És  ez  talán 
az  igazibb  Éva.  A  férfit  Lugosi  Béla  férfiasan,  derekasan,  őszin- 
tén adta,  de  a  kelleténél  kevesebb  simasággal  és  szellemi  felsőbb - 
séggel.  Felejthetetlen  marad  Rákosi  Szidi  öreg  színésznője,  csupa 
jóság,  megértés,  megérzés,  s  amellett  szívderítőén  komikus,  mele- 
gen humoros,  minden  szavával  gyújtó.  A  többi  szerepről  mos- 
tohán gondoskodott  a  szerző.  Még  igy  is  feltűnt  egy  fiatal  viveur 
alakjában  a  rohamosan  fejlődő  Uray.  Ez  a  Nemzeti  Színház  sas- 
fiókja, aki  most  bontogatja  merészebb  repülésre  szárnyait.  És  a 
boldog  utód  szerepében  Lánczy  Margit,  aki  a  fiatalság  és  szépség 
üdítő  levegőjét  hozza  ki  magával  a  színpadra.  Az  ifjúság  kezd 
polgárjogot  nyerni  a  Nemzeti  Színházban. 

* 

A  Noé  bárkája  ugyancsak  zavargó,  viharos  vizeken  ért  be  a 
révbe.  Birái  látatlanból  ítéltek  róla,  kiki  pártállása,  elfogultsága 
szerint;  az  egyik  tábor  felverte  az  eget  magasztalásával,  irodalmi 

csodáról  beszélt,  a  Nagy  Fenomén  váratlan,  üstökösszerű  meg- 
jelenéséről; a  másik  epéskedett,  zsörtölődött,  a  szerzőt  együtt 
ócsárolta  a  darabjával,  holott  a  szerzőt  csak  fogyatékosan,  a  mű- 
vét sehogysem  ismerte. 

Végre  elérkezett  a  nagy  nap,  amelynek  a  jóbarát  és  az  ellen- 
ség egyazon  buzgalommal  csinált  reklámot;  a  nagy  nap,  amelyen 
végre  magának  az  uj  szerzőnek  kellett  beszélnie  önmagáért,  és 
egy  válogatós,  kényes,  előre  is  feltüzelt  közönség  előtt  igazolnia 
hivatottságát  vagy  elviselnie  a  csúfos  bukást. 

Ami  csekélységemet  illeti:  a  legteljesebb  elfogulatlansággal 
mentem  el  a  Noé  bárkája  bemutatójára.  Még  kíváncsi  sem  voltam 
az  úgynevezett  társadalmi  eseményre:  láttunk  mi  már  ilyeneket. 
A  szerzőt  személyesen  nem  ismertem,  csak  látásból.  Az  igaz,  hogy 
ez  volt  az  első  szerző  —  bocsánatot  kérek  a  többiektől,  barátaim- 
tól és  esküdt  ellenségeimtől  —  akit  látásból  ismerni  is  kész  szen- 
záció. Egy  kis  szkepszis  dolgozott  bennem,  eléggé  érthető  okok- 
ból, de  ez  sem  volt  rosszindulatú.  Kész  voltam  az  elismerésre,  de 
ép  oly  kész  a  nyilt,  lepletlen  rosszalásra,  ha  azt  látom,  hogy  itt 
egy  előkelő,  gazdag  és  hiu  dilettáns  üz  játékot  a  színjátékkal  s 
ehhez  a  kárhozatos  kedvteléshez  kibérel  magának  egy  színházat 
és  közönséget. 

Kezdjük  mindjárt  az  elején.  A  Noé  bárkája  szerzője  bizo- 
nyára előkelő  és  gazdag,  de  semmiesetre  sem  dilettáns.  Ez  volt 
az  első  benyomásom  az  első  néhány  jelenet  után.  És  abban  a  pil- 
lanatban, amint  nem  dilettáns,  már  semmi  közöm  sincs  az  elő- 
kelőségéhez és  gazdagságához,  a  magánszemélyéhez  és  körül- 
ményeihez, csak  a  művéhez.  Ez  a  vígjáték  tehetséges,  ez  vérbeli 
írót  mutat,  ennek  megvan  a  feszültsége  és  föloldása,  ebben  egyen- 
súlyt tartanak  egymással  az  ellentétes  és  mégis  egybekapcsolódó 
jellemek,  itt  lege  artis  fejlődik,  érik  és  oldódik  meg  a  bonyo- 
dalom. 

Hatvány  Lili  ugy  beszélteti  embereit,  mint  az  igazi  iró:  nem- 
csak simán,  folyamatosan,  zökkenő  és  bukdácsolás  nélkül,  hanem 
elmésen  és  jellemzetesen.  Elméssége  az  övé,  de  nem  csillogó  be- 
tét, hanem  személyei  ajkáról,  agyából,  szivéből  sarjadzik.  Komé- 
diájának alakjai  eleven,  plasztikus,  hiteles  emberi  életet  élő  em- 
berek, nagyvonalúak,  a  fiatalság  lendületével  rajzoltak,  de  nem 
elrajzoltak.  Van  két  figurája,  akik  különösen  a  szivéhez  nőttek, 
Mária  Felicia  hercegnő  és  Roneck  báró.  Jó  sokáig  keresgélhetünk 

legújabb  vigjáték-irodalmunkban,  amig  két  ily  ép  és  élő  karak- 
terre találunk.  A  hercegnő  okossága  igazi  okosság,  büszkesége  a 
vérség  öntudata,  irtózása  az  ezer  kalandu,  léha  bárótól  a  tiszta 
lány  tisztasága  és  szerelmes  megadása  igaz,  természetes,  magától 
adódó  diadala  a  vérnek,  a  fiatalságnak,  az  érzékeknek.  Roneck 
báró  kedvesebb  és  hódítóbb,  mint  Meilhac  Attaché-)a,  csupa  gyen- 
geség, sőt  nőiesség,  ha  könnyű  asszonyokról  van  szó,  de  acélos 
erő,  elhatározottság,  rugalmasság,  ha  egyetlen  igazi  szerelmének 
jogát  kell  megvédenie. 

A  szerző  szatírának  nevezi  vigjátékát.  A  szatíra  anyagát  a 
mellékalakok  szolgáltatják,  a  hájfejü  diplomaták,  akik  egyfor- 
mán megfelelnek  rossz  hírüknek  innen  is,  túl  is;  és  főként  höl- 
gyeik, akiket  egy  semleges  főváros  hoteljében  halálos  unalomra 
kárhoztat  elszigeteltségük.  És  mivel  az  unalom  minden  baj  for- 
rása, ezek  a  dámák  unalmukban  vétkeznek.  De  a  vétkezésnek  is 
csak  a  változatosság  ad  gyönyörűséget;  honnan  vegyék  a  válto- 
zatosságot ma,  amikor  az  entente  képviselőivel  nem  érintkezhet- 
nek és  egészen  egymásra  vannak  utalva?  így  bizony  minden  per- 
mutáció hamarosan  kimerül,  és  miután  a  hölgycsere  a  diplomata 
urak  közt  elvégződött  (és  újra  nem  kezdődhetik,  mert  itt  csak- 
ugyan lehetetlen  minden  ismétlés),  most  már  a  hölgyek  ráfanya- 
lodnak a  társaságon  kívül,  vagy  ha  ugy  tetszik,  a  társaság  ren- 
delkezésére álló  elemekre  is.  Micsoda  őrült  összevisszaság!  Mi- 
csoda chassé  croisé  éjszaka  idején!  Mikor  megvadul  a  szerelem, 
és  a  szerelembe  beleszól  a  diplomácia.  Mintha  nem  volna  amúgy 
is  elég  a  kavarodás,  még  a  diplomata  urak  is  keverik  a  kártyát. 
Ez  aztán  a  Noé  bárkája.  Abban  sem  lehetett  veszekedettebb 
lárma,  kotkodácsolás,  csipogás,  mint  ebben  a  modern  hotelben. 

A  szatíra  megmarad  szatírának,  találónak  és  értékesnek,  ha 
el  is  vonatkoztatjuk  a  berni  modern  hoteltől.  Asszonyokról  van 
szó,  mondaine  asszonyok  demimondaine  viselkedéséről,  civódá- 
sairól,  féltékenységeiről,  kalandjairól,  fölsüléséről.  A  szerzőnek 
van  hozzá  szive  és  bátorsága,  hogy  őszinte  legyen.  És  az  teszi  da- 
rabját olyan  kedvessé  és  szatíráját  olyan  mulatságossá,  hogy  ő 
maga  nem  haragszik,  hogy  nem  a  keserűség  nyomta  a  tollat  ke-f 
zébe,  hogy  eszében  sincs  a  juvenáliszi  indítás  az  irásra:  facit  in- 
dignatio  uersum.  Nála  nem  a  méltatlankodás,  a  keserűség  dolgo- 
zik, hanem  a  felsőbbséges  megfigyelés.  Amit  megirt,  azt  látta  (ha 
nem  is  épen  az  egészet  Bernben  látta),  de  megfigyelés  közben  bi- 
zonyosan nagyon  jól  mulatott. 

Azért  iró,  mert  látomásait  ugy  tudta  leirni,  hogy  mi  is  jól 
mulattunk.  Azért  kész  ember,  mert  ösztönösen,  az  intuició  erejé- 
vel le  tudta  bírni  azokat  a  nehézségeket,  amelyek  a  kezdőre  a 
kezdést  gyötrelmessé  teszik.  Nagyon  meglepett  bennünket,  akik 
végighallgattuk.  ^  taps,  amellyel  a  lámpák  elé  szólították,  ön- 
kénytelen  volt.  Ha  akárki,  ha  névtelen,  ha  rossznevü  szerző  irja 
ezt  a  darabot,  akkor  is  kitapsolták  volna. 

Bárdos  Artúrt,  a  Belvárosi  Szinház  igazgatóját  sok  támadás 
érte  azért,  hogy  Hatvány  Lili  vígjátékát  előadta.  A  közönség,  a 
kritika,  a  következmények  Bárdost  igazolták.  Jól  tette,  hogy  vál- 
lalkozott. És  ha  tudta  azt,  hogy  mit  kockáztat  a  tulajdon  művészi 
reputációjából,  színháza  kedveltségéből  és  tekintélyéből,  és  mégis 
vállalkozott:  csak  annál  derekasabb  volt  mérése.  Hogy  ezt  a  na- 
gyon finom  érzékű,  finnyás  és  nagyműveltségű  színházi  embert 
nem  üzleti  szempont  vezette,  annak  véletlenül  én  is  hiteles  tanuja 
lehetek.  Ott  voltam  a  Hatvány-bemutató  előtti  estén  Bárdos  szín- 
házában, hogy  Szép  Ernő  gyönyörű  Május-ki  megismerjem.  A 
ház  zsúfolva  volt.  Bárdosnak  tehát  nem  volt  szüksége  az  uj  szerző 
attrakciójára  ahhoz,  hogy  pénzt  csináljon.  Ellenben  szüksége  van 
mindig  uj  eszmékre,  írókra,  nevekre,  művészi  varázsra,  hogy  tel- 
hetetlen ambíciója  megelégüljön. 

Ezért  csinált  színházat  a  kabaréjából.  És  jó  színházat  csi- 
nált belőle.  A  ház  nem  kész,  a  berendezése  még  fogyatékos,  nem 
is  egészen  összestilizált,  de  megvan  hozzá  az  anyag,  és  megvan  a 
gazda  hozzáértése,  buzgalma,  lankadatlan  akarása.  Hatvány  Lili 
darabjában  olyan  művésznő  játszott  vezérszerepet,  mint  Mészáros 
Gizi,  aki  merő  kellem  és  grácia,  eszesség  és  öntudatosság;  Simonyi 
Mária,  aki  szépségével,  bensőségével,  meleg  hangjával  jelentőssé 
tette  a  hercegnő  alakját;  Petheő  Attila,  szimpatikus,  kitűnően  be- 
szélő, férfias  színész,  az  igazi  amoroso  gyérülő  fajából;  a  bájos, 
fiatal  llosvay  Rózsi,  a  jellemzetes,  diszkrét  és  mégis  egészségesen 
komikus  Harmos  Ilona,  az  ügyes,  ravasz,  pergő  nyelvű  Békefi 
László,  a  komoly  és  intelligens  Bánóczi  és  a  mindig  megbízható 
Gellért  Lajos. 

Az  előadás  lelke  és  külső  disze  zavartalan  harmóniában  volt 
egymással.  A  bemutató  nemcsak  társadalmi  és  irodalmi,  hanem 
művészeti  eseménynek  is  elsőrangú  volt.  Hatvány  Lilit  és  a  Bel- 
városi Színházat  szerencsésen  fölavatták. 

* 


630 


Színház 


A  Vígszínház  Az  asszony  és  a  bábu  címmel  egy  színművet 
ajándékozott  közönségének,  amely  az  utóbbi  időkben  mindent 
hálásan  és  kritikátlanul  fogad  el,  egyebek  közt  ezt  is.  A  színmű 
Pierre  Louys-n&k,  a  jól  ismert  kolorista  pornográfusnak  egy  ke- 
véssé sikerült  regényéből  készült.  A  szinmű  a  regénynél  is  ke- 
vésbbé  sikerült.  Hősnője  egy  spanyol  gyári  munkásleány,  aki 
csak  az  ötödik  fölvonásban  jut  ahhoz  a  hatalmas  pofonhoz,  ame- 
lyet már  az  elsőben  bőségesen  megérdemelt  volna.  Ritkán  esett 
meg,  hogy  egy  pofon  késedelme  olyan  nagy  bajt  idézett  volna  elő, 
amilyen  ez  anégy  fölösleges  fölvonás.  A  jobb  későn,  mint  soha  meg- 
pofozott nő,  bizonyos  Conchita,  halálra  gyötör  egy  jobb  sorsra 
érdemes,  de  felette  korlátolt  urat  a  bestiális  komiszságával.  Hihe- 
tetlen dolgokat  követ  el  vele  és  rajta.  A  derék  ur  csak  türi,  csak 
türi,  közben  nagyokat  nyög,  sóhajt,  vonaglik,  még  el  is  ájul. 
Végre,  —  végre  megpofozza  szive  nőjét,  s  ez  hálásan  csókolja  a 
kezet,  amely  arcába  vágott.  Conchita  a  Merimée  Prosper  Carmen- 
jének  egy  torz  változata.  Négy  fölvonáson  át  Carmen,  az  ötödik- 
ben —  bocsánat  a  szójátékért  —  Frasquita.  Sem  több,  sem  ke- 
vesebb. 

Komolyan  nem  állunk  szóba  ezzel  az  álirodalommal.  De 
meg  kellett  említenünk  nemcsak  a  krónika  teljessége  végett,  ha- 
nem azért  is,  hogy  tisztelegjünk  Gombaszögi  Frida  művészete 
előtt,  ő  játszotta  Conchitát.  Sokkal  több  volt,  szebb,  nagyobb, 
lélekben  gazdagabb,  összefüggőbb,  érthetőbb,  mint  Louys  és  Fron- 
daie  urak  Conchitája.  Milyen  kár,  hogy  ennek  a  ritka  és  még 
mindig  fejlődő  tehetségnek  a  Vígszínház  nem  talál  helyet.  Hege- 
dűs birkózott  a  szerelmes  férfi  lehetetlen  szerepével,  de  győzni 
csak  az  ötödik  fölvonásban  győzött.  Akkor  olyan  erős  lett,  olyan 
felsőbbséges,  mint  mikor  a  Makrancos  hölgy  Petrucchióját  ját- 
szotta. Kedves  és  megható  jelenség  a  színpadon  Bánki  Judit,  kép- 
viselője annak  a  tehetséges  és  minden  szépre  hivatott  ifjúságnak, 
amely  a  Vígszínházban  csaknem  örökös  némaságra  van  ítélve. 

Sebestyén  Károly. 


Hollósy  Simon, 

—  Arcképvázlat.  — 
Irta  :  Surány  i  Miklós. 


Hollósy  Simon  mintegy  két  évtized  óta  télen  Münchenben,  nyá- 
ron egy  máramarosi  kis  faluban,  Técsőn  éldegélt.  Azelőtt  a  nagy- 
bányai festőiskolában,  a  szabad  ég  alatt,  nagy  hársfák  alatt  tanítgatta 
növendékeit,  tizenöt-husz  magyar  és  külföldi  fiatal  férfit  és  leányt. 
Évente  két-három  apróbb-nagyobb  vászon  —  javarészt  csak  terv,  váz- 
lat, hangulat,  félben  maradt  kísérlet,  egy-egy  festői  probléma  megoldása 
—  került  ki  a  keze  alól,  s  a  képeknek  Münchenben  akadt  gazdájuk. 
A  nevét  a  Julién  iskolában,  vagy  a  német  akadémiákon  mindenki  is- 
merte s  a  feltűnően  egyéni  és  markáns  tehetségeket  onnan  Hollósy 
Simonhoz  küldték.  A  magyar  festészet  történetéről  állami  támogatás 
mellett  megjelent  nagy  munkában  három  lanyha  sor  menti  meg  attól, 
hogy  egészen  kimaradjon  a  neve.  A  Szépművészeti  múzeum  egész  Pet- 
rovics  Lajosig  nem  vett  róla  tudomást  és  Lyka  Károly  volt  az  az  em- 
ber, aki  a  maga  óriási  tekintélyét  harcba  vetette  Hollósy  Simon  érde- 
kében. Ha  Münchenből  nyári  menedékhelyére,  Técsőre  utazott,  el- 
kerülte Budapestet,  pedig  szerette  volna  látni  a  budai  hegyek  virágzó 
cseresnyefáit.  de  félt,  hogy  útközben  a  kultuszminisztériummal  talál- 
kozik. 

Hollósy  Simon  szép,  magas,  hajlott  fekete  ember  volt.  Nagy  sö- 
rénye rendkívül  meredek  homlokába  hullott,  tétova  tekintete  ide-oda 
ugrált,  akárcsak  gondolatai,  amelyek  bőven  és  érdekesen,  de  rapszo- 
dikusan buggyantak  ki  markáns  rajzú  duzzadt  ajkán.  Első  pillanatra 
látszott  rajta,  hogy  örmény  ember,  Erdélyből  való,  aki  a  máramarosi 
havasok  alá  szakadt,  gyermekkorában  ősi  cserfák  és  bükkösök  árnyé- 
kában rakoncátlankodott,  régi  református  Lyceumban  járta  az  isko- 
lát, fáradtan,  sok  erőlködéssel  barangolt  a  világban,  mint  igazi  bohém 

festőlegény,  a  múlt  század  végén,  egyenes  utóda  a  Pál  Lászlóknak, 
akik  édes  anyjuk  áldásával  és  lelkük  tomboló  lelkességével  nekivágtak 
az  életnek  pénz,  protekció  s  egy  darab  kenyér  nélkül,  azzal  a  hittel, 
hogy  nekik  meg  kell  váltaniok  a  magyar  művészetet.  Hollósy  a  buddha 
vallás  tanaival  tudományosan  foglalkozott,  a  gordonkát  jóval  a  dilet- 
tantizmuson felül  kezelte,  utazóládájában  néhány  durva  vászoning  és 
sok,  drága,  ritka  hangjegyfüzet,  kottakézirat,  filozófiai  könyv  és  eset- 
leg néhány  ecset  és  rajzón  is  meghúzódott. 

Hollósy  Simon  agya  tele  volt  megállapítások,  kritikák,  filozófiai 
eszmék,  társadalmi,  művészettörténeti,  szépirodalmi,  erkölcsbölcsé- 
szeti és  teológiai  elméletek  összefüggéseivel.  Minden  emberi  tevékeny- 
ség, intellektuális  erőlködés,  az  ember  kezének  a  természeten  mutat- 
kozó minden  nyoma  érdekelte  és  kritikára  izgatta.  Imádta  a  természe- 
tet mint  egy  automatikusan  meg-megrezzenő  panteisztikusan  fel- 
fogott, öntudatlanságában  is  eleven  rendszert.  De  emellett  kizárólago- 
san művész  maradt  egész  életében. 

Hollósy  Simonról  szimbolista  szobrász  megmintázhatná  a  művé- 
szet typologikus  allegóriáját.  Egészen  véletlen  és  jelentőség  nélkül  való, 
hogy  külsőleg,  emberi  és  testi  exterieureje  is  pontosan  az  volt,  ahogy 
a  művészt  romantikus  elgondolásban  látjuk.  Sokkal  lényegesebb, 
hogy  a  gondolkozási  technikája  szivének  érzésbeli  megnyilatkozása, 
testi-lelki  és  idegéleti  működése  tipikusan  művészre  vallottak.  Nem 
paradox  aforizma,  hogy  vannak  emberek,  akik  ha  soha  egy  sort  sem 
irtak,  ezerszer  inkább  írók,  mint  sokan,  akik- könyvtárakat  gyártottak 
össze.  Hollósy  Simon  akkor  is  művész  lett  volna,  ha  egyetlen  képet 
sem  fest  s  egyetlen  művészi  dokumentum  sem  marad  a  hagyatékában. 
Igaz,  hogy  nem  is  volt  sem  szorgalmas,  sem  produktiv  abban  az  érte- 
lemben, ahogy  azt  a  leltári  adatok  bizonyítani  tudnák.  De  mégis  in- 
kább művész  volt,  mint  bárki  a  kortársai  között.  Nemcsak  az  ő  helyé- 
ben, de  körülötte  is  elsülyedt  minden,  ami  kivül  esett  a  művészi  ér- 
deklődés határán,  ő  maga  fanatikus  volt,  egyoldalú,  elfogult  és  türel- 
metlen; s  körülötte  az  emberek  —  tanítványok,  barátok,  utánzók  — 
páratlan  sebességgel  átalakultak  az  ö  művészetbe  fult  világfelfogásának- 
hirdetőivé. Fanatizálta  az  embereit  az  egy  művészetbe  vetett  hit  szinte 
egzaltált  kultuszával.  Nem  egészen  két  hét  alatt  az  egész  környezete 
kezdett  hozzája  hasonlítani.  Még  járása,  kelése,  tétova  pillantása,  a 
mosolygása  és  haragos  szemöldökrándulása  is  átrajzolódott  a  környe- 
zetére és  soha  annyi  egyforma  ember  nem  ágált,  vitatkozott,  birkózott 
és  kínlódott  egymással  és  egymás  ellen,  mint  Hollósy  nyári  menedék- 
helyein. Az  embernek  eszébe  juttatta  a  középkori  és  renaissance  festő- 
iskolákat, ahol  a  mesternek,  mint  egy  transcendentális  kultusz  papjá- 
nak lángbaborull  lélekkel  miniszlráltak  a  tanítványok.  A  vallás  és  a 

hangulat  ugyanaz  volt,  de  az  iskola  módszere  homlokegyenest  ellen- 
kezett. Ott  a  technika  ugyanazonossága,  a  művészi  alkotásnak  kánon- 
szerü  megkötöttsége  hozta  létre  a  közösséget,  —  itt  mindenki  a  maga 
lábán  járt,  —  sokszor  bicegve,  ugrándozva,  groteszkül,  bukdácsolva  — 
de  a  cél,  a  lelkesedés,  a  művészet  halhatatlan  és  boldog  istenségébe  ve- 
tett hit  szuggesztív  hevületében  egyesült  az  egész  kis  kolónia.  Mindent 
szépnek,  jónak,  szeretni  érdemesnek  látott  a  mester,  egy  nagyszerű 
panorámának,  amelyet  csak  látni  érdemes,  látni,  megfesteni,  a  lelkét, 
a  lényegét,  a  logikáját,  a  filozófiáját  kisajtolni,  kompromitálni,  le- 
egyszerűsíteni, szemmel  láthatóvá  tenni  és  más  emberi  lelkekbe  át- 
ültetni. Ez  a  művészet  célja  s  minthogy  csak  a  művészetért  érdemes 
élni,  hát  ez  az  egész  élet  célja  is.  Állást,  hirt,  nevet,  dicsőséget,  érvé 
nyesülést,  életjáradékot,  szerződést,  társadalmi  és  vagyoni  poziciót  sze- 
rezni, —  ez  mind  sajnálatos,  kicsinyes,  sőt  szomorú  és  komikus  téve- 
dés, emberhez  méltatlan  alacsony  és  kártékony  gyengeség,  hibás  fel- 
fogása az  emberi  élet  lényegének,  egyenesen  merénylet  a  magunk  jó- 
érzése és  boldogságának,  s  okos  ember  ehelyett  a  természet  anyagi  és 
szellemi  jelenségeinek  bámulásába  sülyed,  természetes  és  egyszerű  élet- 
örömök után  jár,  eszmékbe  és  hangulatokba  olvad  bele  ...  És  Hollósy 
Simon  délutáni  beszélgetések,  erdei  séták,  szabad  ég  alatt  folytatott 
tanítgatások,  korrigálások  és  skizzirozások  után,  fejét  ráhajtotta  nemes- 
hangu,  finom  cellójára  és  klasszikus  melódiákba  fürdette  meg  a  maga 
és  tanítványai  szivét.  Hollósy  Simon  nem  volt  anachoréta,  nem  volt 
aszketikus  remete,  nem  volt  megcsömörlött,  dacos,  keserű  desperadó, 
nem  volt  elkeseredett  ember,  meg  nem  értett  lángész,  vagy  idegbeteg 
cinikus:  Hollósy  Simon  bölcs  és  bátor  életművész  volt,  valóságos 
hedonista,  aki  semmit  sem  ismert  el  fontosnak,  mint  önmagát  s  a  maga 
életigényeit.  Azok  közé  a  ritka  emberek  közé  tartozott,  akik  tudnak 
maguknak  egy  külön  egyéni  világot  teremteni;  ilyen  értelemben  való- 
ban regényhős.  Valaki,  aki  maga  produkált  valamit,  de  körülötte 
életre  hivott  minden  szunyadó  életenergiát,  minden  bujkáló  ambíciót, 
minden  lappangó  tehetséget,  akinek  a  saját  terméketlensége  minden- 
kit megtermékenyített,  mindenkiből  kihozott,  kisajtolt,  kiverejtékez- 
tetett  mindent,  ami  benne  találtatott.  És  mindezt  az  ő  passzív,  külö- 
nös, vibráló  színű,  halk  és  mégis  ellenállhatatlan  egyéniségének  hip- 
notizáló erejével.  Hollósy  Simon  a  legérdekesebb  emberek  közül  való 
volt  s  hogy  meghalt,  el  sem  lehet  képzelni,  hogy  támad  egy  alteregója. 

Az  ilyen  ember  nem  produkálhat  sokat.  Esze  a  legnagyobb  össze- 
függéseket keresi,  művészi  becsvágya  a  lényegek  legmélyét  ostromolja, 
temperamentuma  folyton  uj  és  uj  impressziókra  reagál,  hangulata 
mindig  friss  és  friss  örömökben  tombolja  ki  magát,  a  természettel 
szemben  annyira  elégedetlen,  meggyőződéseiben  és  kritikájában  any- 

nyira  állhatatlan,  hogy  csak  a  küzdelmet,  a  keresést,  a  sisiphusi  mun- 
kát tartja  érdemes  és  élvezetes  művészi  hivatásnak,  s  a  technikai,  a 
szorgalmi,  a  kiviteli  feladatok  előtt  bágyadtan,  kéjesen  kimerülve  le- 
ereszti karjait  és  összecsukja  meg-meglibbenő,  nekilendült  szárnyát. 
Képei  ezért  olyan  egyenetlenek,  következetlenek,  stílusban  hol  előre, 
hol  vissza  nézők,  kuszák  és  befejezetlenek.  Faktúrája  a  Leibl  natura- 
lizmusától majdnem  a  kubizmusig  terjedő  lengési  vonalat  ir  le.  A  ku- 
koricahántás apró,  részletező,  sima  és  romantikusan  édeskés;  tele  van 
irodalommal;  szinte  humoros  életkép;  a  Rákóczi  induló  soha  el  nem 
készült  allegória.  Harsogó  propaganda  és  egy  szimbolista  költő  víziója. 
Legutolsó  Landschaftjai  komor  és  sejtelmes  színfoltok.  Brutális  szür- 
kék, haragos  zöldek  és  piszkos  vörösek. 

Ezért  volt  talán,  hogy  Hollósys  aki  oly  türelmetlen  volt  az  em- 
beri és  társadalmi  berendezkedésekkel  szemben,  amelyekbe  beleütkö- 
zött, minden  irodalmi,  tudományos  és  művészeti  kísérletezésnek  oly 
meghitt,  lelkes,  megbocsájtó  vagy  rajongó  megértőjévé  lett.  Ez  a  meg- 
értés képesítette  arra,  hogy  a  keze  alatt  a  legkülönbözőbb  irányzatok 
kivirágzottak  és  nemes  gyümölcsöket  teremtek.  A  legszélsőségesebb 
festői  próbálkozásokban  is  meglátta  és  megbecsülte  a  jóravaló  emberi 
és  művészi  tendenciákat  s  az  egyéniséget  minden  történeti  tradíciónál, 
minden  akadémikus  sablonnál  többre  becsülte.  Természetes,  hogy  sok- 
szor csalódnia  és  magamagát  többször  meg  kellett  tagadnia.  Voltak 
tanítványai,  akiktől  csodákat  várt  és  akik  semmit  sem  váltottak  be 
Ígéreteikből.  De  festőileg  érezni,  művészetért  rajongni,  hivatottságot 
komolyan  venni  és  egy  életet  egy  eszmének  feláldozni:  ezt  mindenki 
megtanulta  tőle  s  akik  nem  bizonyultak  arra  hivatottnak,  azok  lassan 
elszéledtek  mellőle  és  megtagadták  a  mestert. 

Hollósy  Simon  a  modern  magyar  művészet  örökké  nyugtalan, 
bolyongó,  hitierjesztő  apostola  volt.  Mikor  április  végén  Máramarosba 
érkezett,  hogy  megkezdje  técsői  nyaralását,  —  tanítványait  a  vasúti 
állomáson  hagyva,  beballagott  a  szigeti  temetőbe  és  meglátogatta  régen 
meghalt  szegény  apja  és  édes  anyja  sirját.  Más  senki  sem  érdekelte. 
Amikor  Münchenbe  készült  vissza,  őszi  meleg  délután  újra  elbandukolt 
a  horpadt,  száradt  sirhoz.  köszönni  két  drága  öregnek.  A  könyei  ki- 
potyogtak ilyenkor  Hollósy  Simonnak  s  mindig  emlegette,  hogy  köz- 
tük szeretne  pihenni,  ha  arra  kerül  a  sor  Isten  akaratából.  Ez  az  egyet- 
len kényes,  hiu,  igényteljes  vágya  teljesedett  neki:  az  idén,  májusi  su- 
garas délután  csakugyan  lefekhetett  közéjük  csendes,  boldog  pihenésre. 

A  Germán. 

Irta  és  a  Petőn  Társaságban  felolvasta 
Szávay  Gyula. 

Jer  Tacitus,  remek  római  mester 
S  mint  hogyha  Róma  most  is  Róma  vón, 
Germánok  tettin  ámuló  világnak 
«De  Germanorum>>  regélj  ragyogón. 
Históriád  hadd  fordítsam  le  versbe 
S  multjok  mohát  könyvedből  kikeresve 
Hadd  irjam  hozzá  sebten,  hirtelen, 
Amit  tüzfényben  láttat  a  jelen .  .  . 

Rhenus  vizén  túl,  borzas  erdeik  közt, 
Hol  bajthozó  tavakat  rejt  a  völgy, 
Élnek  félelmes  vad  egyszerűségben, 
Fogván  a  féltett  földet,  mint  a  tölgy. 
Szent  ligetekben  Teuton-isteneknek 
Állatjegyekkel  oltárt  illegetnek, 
Törzsek  sok  népe  mind  hiva/talos, 
Egy  van  kitiltva:  a  gyalázatos. 

Hivalgás,  pompa  nem  csábítja  őket, 
Kösöntyüs  ékszert  nem  hordanak  ők. 
ö  barmaik  sem  címeres  hivalgók, 
Merész  szarvakkal  nem  diszeskedők. 
A  germán  ékszer  vasból  van  faragva^ 
Vasból  való  az  ifjakon  a  szablya, 
S  végső  diszül  sok  hősi  harc  során 
Vasgyűrűt  nyer  a  boldog  veterán. 


Följegyzések 


Élnek  vala  együgyű  ételekkel, 

Tűrnek  vala  éhséget,  hideget, 

Szemérmes  mód  járatlanok  a  csúfban, 

A  céda  hiren  senki  sem  nevet. 

Az  asszony  nálok  —  a  gyermekek  anyja, 

Nem  piperék  csiklandós  inyfalatja. 

Emelt  fővel  ki  férfit  bátorít 

S  ütött  sebekre  gyógyulást  borít. 

Tanácsot  ülnek  tisztességtudóan, 

Ott  bölcseiknek  szava  jár  elül, 

A  tetsző  szón  csak  szablyáikra  ütnek, 

Fejet  csóválnak  nemtetszés-jelül. 

Kíséretében  a  fejedelemnek 

Ország  dolgán  rendtartón  megjelennek, 

Tóba  merítik  a  tunyát,  csalót, 

Fára  kötik  a  hazaárulót. 

Ki  legvitézebb,  legnagyobb  a  hadban 
S  kit  jó  szerencse  kisér  ott  ezér'. 
Szófogadón  követve  mindenektől, 
A  törzsben  ez  a  parancsló  vezér. 
S  ki  szóban,  tettben  igaiz,  mint  a  szentség, 
Alantjárók  felett  igazi  fenség, 
Erős,  nyugodt,  jó  és  szeplőtelen: 
Törzsek  felett  ez  a  fejedelem. 

Rettentő  zengzet  ő  hadbakelésök, 
Elhallgat  minden,  ha  zaja  riad, 
Szőke  fiak  szakállas  zord  apákkal 
Együtt  csendítnek  pajzsot  és  ijat. 
Vadaik  félelmes  disze  reng  fejőkről. 
Kék  szablya  villog  meztelen  kezökből, 
Száz  hős  együtt  egy  Hundredát  teszen, 
S  ez  eggyé  váltan  ékformát  vészen. 

Mikoron  e  vasék  fejszézve  szétüt, 
Várus  elömlik  légióival, 
«Barbár»-t  kiáltoz,  kérkedést  szakítva, 
A  nyughatatlan,  hörcsögmérgü  Gall. 

Ám  nyugton  ők  szent  erdeikbe  térnek, 
Árát  szabják  az  áldozati  vérnek, 
Máglyát  gyujtnak  halottaik  felett 
S  danolnaik  róluk  Bárdus-verseket. 

Gyepasztaloknál  foly  az  áldomásuk, 
Jövők  uj  terve  mind  ott  születik; 
Hótiszta  mént  hoz  elébük  a  papjuk, 
Nyerítve  az  mond  jövendőt  nekik. 
Vendéget  szóval  s  jóval  tart  a  gazda, 
Parázna  szó  nem  önt  pirt  női  arcra. 
Vad  bika  szalrva  az  ő  poharuk, 
Árpából  főzött  lé  az  italuk. 

Rovátkolt  fából  goromba  a  házok, 
Fürészes  szélű  pénzök  is  vagyon, 
De  ők  nem  élnek  a  fitogtatásnak, 
Aranymarhára  nem  vágynak  nagyon. 
Törvényük  az  «ein  Mann  ein  Wort»  igéje 
S  egész  világ  ezt  tudja,  mire  vélje 
Példázó  szó  is  mindenek  felett 
A  germán  hűség  s  germán  becsület .  .  . 

Oh  Tacitus,  könyved  kétezeréves, 
S  mi  hű  a  kép  ily  nalgy  idők  után! 
Gyermekvonásit  felnőtt  férfikorban 
Mint  hordja  arcán  a  Teuton-titán. 
A  föld  gyomrától  fel  a  magas  égig, 
Lángjával  a  \élágot  önti  végig 
S  vörös  fáklyája  mig  lobogva  ég, 
Halad,  nyomul  az  áttörő  vasék. 

És  minekünk  magányos  magyaroknak 
Meleg  párával  lágyul  el  szemünk, 
Az  ő  gyermekkoruk  könyvét  betűzve 
A  magunkéra  ráemlékezünk: 
Mi  is  benn  voltunk,  hajh,  valaha  régen 
A  képeskönyvben  s  szépszavú  mesében, 
Szintúgy  tudta  az  oskolásgyerek, 
Kik  a  hunok  s  a  hetumogerek. 

Aprón  megirta  bölcs  bizánci  Priskos, 
Mint  éltek-haltaik  az  ős  húnapák, 
Viiágkirály  Attila  udvarában 
Szavát  a  népek  hogy-mint  hallgaták. 
A  skytha  földön  volt  vitézi  tettek 
Mi  eleinkről  mind  újjászülettek, 
Hegedősök  szép  csacska  éneke 
Lön  krónikázó  Anonym-rege. 

S  öreg  irások  lelkén  átviláglik, 
Hogy  a  Germánnal  lelkünk  egy  rokon, 
Járunk  mi  is  egyszerű  egyenesség 
Tiszta  hitével  munkán  s  harcokon. 
Mindenki  megcsal,  igy  van  ezeréve, 
És  nem  csalunk  mi  senkit  meg  cserébe, 
Mert  szent  előttünk,  mint  a  feszület: 
A  magyar  hűség  s  magyar  becsület. 

Ereklye  ez  az  ős  családi  kincsből, 
S  ha  minden  rosszal  aílkut  is  kötünk, 
Alkuk  felett  a  ragyogó  magasban 
Örökszentül  a  haza  képe  csüng. 
Csillagpont,  melyhez  alku  el  nem  érhet, 
Melyért  kilobban,  ha  kell  minden  élet, 
Érzés,  amelynek  nincs  jutalma  más, 
Mint  bent  egy  néma  boldog  vallomás. 

E  szent  érzések  hópatyolaítában 
Dalos,  virágos  lobogók  alatt 
Vonult  a  magyar  lélek  harcba  most  is 
S  mi  lett  belőled,  hószín  patyolat?  .  .  . 
Ma  függöny,  mely  a  színpadot  takarja, 
Majd  árulások  renyhe  fejealja, 
Bokréta,,  melyhez  jut  az  idegen, 
S  emlékfátyol  a  fakereszteken  .  .  . 

S  ahogy  a  múlton  merengünk  —  borongunk 
S  az  égő  harcban  büszkén  vérezünk: 
Egy  villámló  kard  kétszerezi  kardunk, 
Egy  vasmarok  szorítja  meg  kezünk. 

Bajtárs,  e  kéz  az  ős  germánra  rávall, 
Visszaszorítjuk  magyar  parolával! 
Amit  két  ily  kéz  harc  közt  megfogad, 
Túlél  az  minden  Tacitusokat. 

Oh  zord  időknek  legszebb  költeménye, 
Hogy  igy  egymásra  lelt  a  két  rokon. 
Hogy  az  újkor  kínos  fogantatásán 
Kezünk  kezökben,  kardunk  kardjokon. 
Maradjon  igy!  —  Hogy  frigy ök  iker-ökle 
A  jövők  szálán  nyugodjék  örökre. 
Fogj  össze  ebben,  bármi  kavarog, 
Te  becsületes  két  barbár  marok. 


A  monarchia  gyarmati  politikája  a  háború  után.  A  külügy- 
miniszterváltozás a  delegációk  újból  való  összehivásának  időpontját 
hosszabb  vagy  rövidebb  időre  kitolta  s  e  pillanatban  nem  tudni  még, 
hogy  mikor  ülnek  össze.  Illetékes  diplomáciai  helyen,  ahol  eziránt 
kérdést  intéztem,  ugy  informáltak,  hogy  a  kérdés  csak  Burián  báró 
tervezett  berlini  utja  után  válik  aktuálissá. 

Mondani  sem  kell,  hogy  az  uj  szesszió  igen  érdekesnek  Ígér- 
kezik, mert  az  tisztázni  fogja  az  osztrák  belpolitikai  helyzetet:  ott 
válik  el,  hogy  a  nemzetiségi  pártok  körül  melyik  hajlandó  Czernin- 
ellenes  álláspontját  föladni  s  a  külügyi  politika  támogatásával  egy- 
szersmind az  osztrák  kormány  politikáját  is  támogatni. 

De  nemcsak  ebből  a  szempontból  Ígérkezik  a  delegáció  ülésszaka 
érdekesnek  s  mozgalmasnak,  hanem  egy  másik  szempontból  is:  arról 
értesülök  ugyanis,  hogy  az  osztrák  külügyi  albizottság  a  monarchiá- 
nak a  háború  után  követendő  gyarmati  politikájának  kérdését  is  meg 
fogja  vitatni,  még  pedig  egy  memorandummal  kapcsolatban,  amelyet 
Hey  Frigyes  kormánytanácsos  ez  év  január  22-én  terjesztett  az  al- 
bizottság elé.  E  sorok  Írójának  módjában  van  ennek  az  igen  érdekes 
emlékiratnak  a  részleteit  ismertetni: 

—  A  monarchia  a  háborút  megelőző  utolsó  évtizedben  —  fejte- 
geti az  emlékirat  szerzője  —  harmadfél  millió  fiatal,  törekvő  embert 
adott  le  az  Egyesült  Államoknak  és  Angliának  (Kanada  és  Uj-Zeeland), 
olyanokat,  akik  csak>dolgozni,  élni  s  pénzt  megtakarítani  akartak. 
Alig  kell  külön  rámutatni  arra,  hogy  mily  hatalmas  anyagi  és  katonai. 

nemkülönben  politikai  és  erkölcsi  veszteségeket  szenvedett  a  mon- 
archia ezáltal.  Angol  közgazdászok  a  monarchia  anyagi  kárát  ezáltal 
évi  három  és  fél  milliárdra  becsülik.  Ezzel  szemben  mintegy  három- 
száz millió  korona  kerül  vissza  hozzánk,  amit  a  kivándoroltak  kül- 
denek haza,  de  viszont  ennek  az  összegnek  egy  negyedét  az  illetők 
vitték  innen  magukkal.  Ez  a  reánk  nézve  mindenképen  rossz  üzlet 
számokban  igy  fejezhető  ki:  1  :  15*5  a  mi  hátrányunkra.  És  ez  a  sok 
millió  ember  nem  csupán  veszteséget  jelent  reánk  nézve,  hanem  jelenti 
egyben  az  ellenséges  front  tetemes  megerősödését  is  —  egykori 
véreinkkel. 

A  múltban  elkövetett  hibáknak  nem  szabad  megismétlődniök. 
Ellenségeink  ugyanis,  különösen  Anglia  és  az  amerikai  Unió  már 
nagyban  készülnek  a  háború  után  bekövetkező  kivándorlásra,  amely 
az  eddiginél  is  hatalmasabb  méretekben  fogja  a  monarchia  országai- 
nak sorait  megritkítani.  Az  entente-államokban  bizonyosra  veszik, 
hogy  a  központi  hatalmak  országaiból  s  Lengyelországból  és  a  Len- 
gyelországgal határos  kis  államokból  a  háború  után  a  nyersanyag  és 
a  csak  lassan  leküzdhető  élelmiszer  és  szükségleti  cikkek  drágasága 
miatt  hatalmas  tömegek  fognak  kivándorolni  s  a  háború  után  bekövet- 
kező válság  hosszú  ideig  tart  majd.  Kanadában  már  most  készülnek 
ezen  tömegek  befogadására  s  100.000  család  számára  már  most  kisebb 
farmgazdaságokat  rendeznek  be,  amelyet  öt  százalék  lefizetése  elle- 
nében bocsájtanak  a  kivándorlók  rendelkezésére.  Ezen  kivül  Ígérete- 
ket tesznek  nekik  nagy  horderejű  szociális  reformok  megvalósítására, 
balesetbiztosításra  és  mindenféle  kedvezmény  nyújtására. 

Európának  nincs  egyetlen  olyan  nagyobb  állama,  amelynek  gyar- 
mata nem  volna,  a  monarchiát  kivéve,  holott  ez  az  állam  van  arra 
legjobban  ráutalva.  Részben  nélkülözhetetlen  élemiszerekért,  részben 
tropikus  nyersanyagért  évente  egy  milliárd  koronát  visznek  ki  tőlünk 
külföldre.  De  ettől  eltekintve,  egyetlen  állam  sem  szenvedett  a  kiván- 
dorlás folytán  aránylag  oly  nagy  veszteséget  az  emberanyagban,  mint 
épen  a  monarchia  és  a  sok  elszenvedett  szerencsétlenség  után  elvisel- 
hetetlen és  tűrhetetlen  volna,  ha  Anglia  és  az  Unió  megakadályozná, 
hogy  telepítés  végett  szabad  területet  szerezzünk  magunknak.  Ausztria 
és  Magyarország  minden  polgárának,  párt-  és  nemzetiségre  való  kü- 
lönbség nélkül,  követelnie  kell  gyarmati  területek  megszerzését.  Mert 
csakis  igy  juthatunk  a  jövőben  olcsó  nyersanyaghoz,  gyapothoz,  kávé- 
hoz, gummihoz  stb.,  csakis  igy  tehetjük  iparunkat  versenyképessé  s 
javíthatjuk  meg  munkásaink  anyagi  helyzetét. 

Gyarmatokat  kell  szereznünk,  mert  már  eleve  meg  lehet  állapí- 
tani, hogy  a  gyarmatokkal  rendelkező  országok  a  kereseti  lehetőségek 
többoldalúsága  miatt  sokkal  könnyebben  fogják  a  háboru  terheit  el- 

viselni  tudni,  mint  a  csupán  szárazföldi  államok,  amelyek  legfőbb 
kincsüket  —  az  embert  —  nem  tudják  értékelni,  amennyiben  nem 
értették  meg  az  idők  szavát  s  gyarmatok  szerzéséi  elmulasztották. 
Kivándorlóink  legnagyobb  részét  csakis  igy  menthetnénk  meg,  mert 
azok  természetszerűleg  elsősorban  a  hazai  gyarmatokba  vándorolná- 
nak ki.  Hogy  mily  hatással  volna  ez  iparunk  fejlődésére,  azt  külön 
kiemelni  egészen  fölöslegesnek  látszik. 

Az  emlékirat  szerzője  a  gyarmatokat  nem  erőszakos  uton  gon- 
dolja megszerezni,  hanem  barátságos  megegyezés  avagy  vásárlás  utján. 
Afrikában  minden  valószínűség  szerint  nagy  határeltolások  következ- 
nek be  s  ezt  a  mostani  —  talán  a  legutolsó  —  alkalmat  nem  szabad 
elmulasztanunk  s  a  mult  egy  nagy  mulasztását  jóvá  kell  tennünk. 

Eddig  az  emlékirat.  Hogy  milyen  álláspontra  helyezkednek 
annak  lényegével  szemben  a  delegációk  külügyi  albizottságai,  azt  e 
pillanatban  megállapítani  nem  lehet.  (i) 


Mit  akarnak  Korosecék.  (Bécsi  levél.)  A  Reichsrat  délszláv  klub- 
jában beszélgetek  a  párt  elnökével:  Korosec  képviselővel,  aki  még  a 
közvetlen  érintkezésben,  amikor  pedig  bizonyos  formaságok  kötik  az 
intelligens  embert,  sem  igen  csinál  titkot  abból,  hogy  engesztelhetetlen 
gyűlölettel  viseltetik  a  magyarok  iránt.  Egy  félévvel  ezelőtt,  amikor 
legutoljára  beszéltem  vele,  ugy  nyilatkozott,  hogy  Ausztria  nemzetisé- 
gei méltán  viseltetnek  a  magyarokkal  szemben  ellenszenvvel,  mert 
csakis  nekik  köszönhetik,  hogy  szeparációs  terveiket  nem  tudják  meg- 
valósítani. (Talán  igaza  is  van.  Seidler  osztrák  miniszterelnök  is  olyas- 
mit mondott  legutóbbi  beszédében,  hogy  a  délszláv  állam  létesítésébe 
Magyarországnak  is  beleszólása  van,  vagyis  —  azért  ütközik  az  bizo- 
nyos nehézségekbe.) 

Azt  kérdezem  most  Korosec  úrtól,  hogy  milyen  taktikát  fog  a 
párt  az  osztrák  aktuális  politika  egyes  kérdéseivel  szemben  követni. 
Erre  a  kérdésre  nem  felelhet,  mondja,  mert  a  hadvezér  a  taktikát  nem 
szokta  előre  elárulni,  mint  ahogy  a  kártyás  sem  mutatja  meg  a  ki- 
játszandó kártyát,  legalább  is  nem  az  igazit.  Majd  igy  folytatja:  Egyéb- 
ként sem  nyilatkozom  a  magyar  közönség  számára.  Magukkal  ma- 
gyarokkal nem  vitatkozni  kell,  magukat  le  kell  gyűrni ...  És  moso- 
lyog* Pea*ig  amit  mond,  azt  igen  komolyan  gondolja  ....  Szerényen 
megjegyeztem: 

—  A  nagy  birkózásnál  mi  is  ott  leszünk. 

Korosec  ezt  a  megjegyzésemet  félreértette,  mert  sugárzó  arccál 
kérdezte: 


Magyar  Figyelő. 

—  Ön  is?  ...  Ön  talán  tót? 

—  Nem  .  .  .  Ugy  értettem,  hogy  mint  ellenfelek  veszünk  részt  a 
birkózásban. 

Ez  a  rövid  párbeszéd  azon  a  napon  folyt  le  közöttünk,  amikor 
a  cseh  és  délszláv  pártok  közös  értekezletet  tartottak  és  megfogalmaz- 
ták népeikhez  intézendő  manifesztumaik  szövegét. 

Sajnálom,  hogy  Korosec  ur  ezúttal  kitért  kérdéseim  elől,  jóllehet 
egy  fél  évvel  ezelőtt  azzal  váltunk  el,  hogy  májusban  újra  fölkeresem 
őt.  Ennyi  időt,  egy  félévet,  adott  ugyanis  a  délszláv  apostol  a  magyar 
és  az  osztrák  probléma  megérésére,  arra,  hogy  önmagunk  is  meg- 
hódoljunk az  evolúció  törvénye  előtt.  S  ez  a  törvény  önálló  délszláv 
államot  s  önálló  cseh  birodalmat  követel.  Szószerint  ezt  mondta  nekem 
akkor  Korosec: 

—  Mi  egy  önálló  államot  akarunk,  amelybe  az  osztrák  és  ma- 
gyar monarchiában  élő  összes  szlovének,  horvátok  és  szerbek  a  Habs- 
burgok jogara  alatt  egyesíttessenek. 

—  Tehát  a  trializmust. 

—  Ezt  a  szót  perhoreszkáljuk,  mert  a  trializmus  fogalma  nem 
felel  meg  a  mi  álláspontunknak  és  mert  nem  akarjuk  azt  a  látszatot 
kelteni,  mintha  mi  Ausztria  és  Magyarország  egyéb  népeinek  az  ön- 
állóságra és  egyesülésre  vonatkozó  törekvéseit  nem  akarnánk  tekin- 
tetbe venni .  .  .  Azt  kívánjuk  tehát,  hogy  az  osztrák  és  magyar 
monarchia  hatalmi  tényezői  eszméinket  barátságos  előzékenységgel 
alkotmányos  uton  megvalósítsák. 

—  Dalmácia? 

—  A  hármas  királyság:  Horvát-Szlavón  és  Dalmátország  — 
nem  Szent  István  koronája  alá  kerül,  hanem  a  monarchia  többi  dél- 
szláv területével  együtt  a  Habsburgok  jogara  alatt  egy  önálló  állammá 
fog  egyesülni. 

—  A  horvát-szerb  koalíció,  tehát  a  zágrábi  szábor  többsége  nem 
ezen  az  állásponton  van. 

—  Remélem,  hogy  a  horvát-szerb  koalíció,  amely  Magyarország- 
gal fenn  akarja  tartani  az  uniót,  az  egész  délszláv  népnek  az  egye- 
sítésre és  önállóságra  irányuló  s  mindjobban  növekvő  követelése  foly- 
tán kénytelen  lesz  eddigi  álláspontját  feladni .  .  .  Zágrábban  és  Szara- 
jevóban azt  tapasztaltam,  hogy  a  lelkek  evolúciója  napról-napra  a  mi 
törekvéseink  értelmében  halad  előre  és  formálja  át  a  lelkeket. 

Majd  ezt  a  kijelentést  tette  előttem  Korosec: 

—  Meg  vagyok  arról  győződve,  hogy  az  a  kormány,  amely  a  dél- 
szláv, a  cseh-tót,  a  lengyel  és  az  ukrán  probléma  általunk  óhajtott 
módon  való  megoldását  programmjába  venné,  az  többséget  kapna  az 
osztrák  képviselőházban. 

Erre  ezt  a  megjegyzést  tettem: 

—  Ilyen  kormány  bajosan  fog  akadni,  mert  hiszen  annak  hadat 
kellene  üzennie  Magyarországnak  ama  bizonyos  tót  megyék  elszakí- 
tása miatt. 

Korosec  más  nézeten  volt:  a  hadüzenetet  feleslegesnek  gondolta, 
mert  mi  magyarok  önszántunkból  lemondunk  mindenről  s  barátságos 
uton  teljesítjük  a  velünk  szemben  támasztott  követeléseket.  Mert  más- 
kép nem  tehetünk.  Ez  az  evolúció.  S  arra  emlékeztetett,  hogy  néhány 
hónappal  előbb  még  csak  álmodni  sem  lehetett  volna  arról,  hogy  Ausz- 
tria németjei  hajlandók  legyenek  a  nemzetiségek  számára  autonómiát 
adni.  Ma?  Ki  beszél  már  autonómiáról?  .  .  .  Egy  fél  év  múlva  keressen 
föl  s  majd  akkor  meglátjuk,  hogy  kinek  volt  igaza  . .  . 

A  fél  esztendő  letelt  s  én  valóban  fölkerestem  Korosec  urat.  Sze- 
rettem volna  megtudakolni  tőle,  hogy  miként  itéli  ma  meg  a  helyzetet 
s  hiszi-e  még  ma  is,  hogy  mi  magyarok  önszántunkból  lemondunk  a 
tót  megyékről  s  déli  társországainkról. 

Egyenes  feleleteket  nem  adott  erre  vonatkozó  kérdéseimre.  Rö- 
vid nyilatkozata  azonban  hosszú  értekezéseknél  többet  mondott.  A 
magyarokkal  nem  lehet  vitatkozni,  őket  le  kell  gyűrni .  .  . 

Tehát  a  félév  nem  neki  adott  igazat,  az  evolúció,  a  lelkek  evolú- 
ciója sem,  mert  mi  magyarok  ma  sem  vagyunk  hajlandók  barátságos 
uton  lemondani  sem  a  tót  megyékről,  sem  a  déli  társországokról. 

Bécs,  május. 

Irinyi  Jenő. 


Az  cnteníe-hatalmak  hajóür-hiánya  és  hajóépítése.  A  mögött  a 
hányaveti,  fenhéjázó  hang  mögött,  amelyen  Lloyd  George  és  az  angol 
tengerészeti  hivatal  mindenkori  vezetői  a  német  buvárhajóharc  ered- 
ményéről nyilatkoztak:  véresen  komoly  aggodalom  rejtőzik.  Ki-kiütkö- 
zik ez  egyik-másik  jobbérzésü,  kevésbbé  elfogult  angol  és  francia 
államférfiú  elszólásaiból,  sőt  az  entente-sajtó  némely  orgánumának 
cikkeiből,  amelyek  szerint  a  buvárhajóharc  folytán  beállott  hajóür- 
hiány  miatt  a  szállítási  nehézségek  immár  annyira  fokozódtak,  hogy 
most  már  nemcsak  az  angol  «ötmilliós»  hadsereg  átszállításáról  kell 
lemondani,  hanem  komoly  veszedelem  fenyegeti  a  milliós  hadseregek 
élelmezési  szolgálatát  is.  De  hiszen  világos,  hogy  azokat  a  hajókat, 
amelyeket  most  az  amerikai  hadsereg  átszállítására  használnak,  abból 
a  hajóparkból  kellett  kikapcsolni,  amely  eddig  az  Angliába,  Francia- 
országba és  Olaszországba  szánt  élelmiszerek  és  hadianyagok  szállítá- 

sára  volt  rendeltetve.  Anglia  az  1917.  év  első  felében  az  élelmiszer- 
szállításra felhasználható  hajóterének  majdnem  egy  harmadrészét  el- 
vesztette; s  mig  az  angolok  hetenkint  husz  nagyobb  gőzöst  veszítettek: 
öt-hat  darabnál  több  hajót  egy  hét  alatt  nem  tudnak  vizre  bocsátani. 

Őszinte  hang  szólal  meg  Marc  Landry  «Construisons  des  navi- 
res!»  cimniel  a  párisi  «Figaro»  egyik  legutóbb  érkezett  számában  meg- 
jelent cikkében,  amelyben  erélyesen  sürgeti  a  kormányt,  hogy  az  el- 
veszett hajóür  pótlása  érdekében  semmiféle  anyagi  áldozattól  ne  riad- 
jon vissza. 

Landry  szerint  három  veszély  is  fenyegeti  a  francia  kereskedelmi 
hajózást:  a  német  buvárhajóharc  állandó  veszedelme;  a  hajógyárak 
megcsappant  teljesítőképessége  és  a  kereskedelmi  hajóknak  katonai 
célokra  való  rekvirálása.  Angol  hivatalos  megállapítás  szerint  1914 
augusztus  eleje  óta  1918  január  1-éig  az  összes  entente-  és  semleges- 
hatalmak 11,827.572  tonna  hajóürt  vesztettek,  amiből  egyedül  az 
1917-iki  esztendőre ,  hét  millió  tonna  esik.  De  kiváltképen  a  mult  év 
hat  első  hónapjában  volt  érzékeny  veszteségük!  Landry  beismerése  sze- 
rint a  francia  hajópark,  amely  a  háború  elején  2,500.000  tonnának 
felelt  meg,  1918  január  1-éig  800.000  tonnányit  vesztett.  Ami  pedig 
megmaradt:  az  már  nagyon  fáradt,  kopott  és  elnyűtt  állapotban  van; 
képzelhető  is,  hiszen  a  háború  kitörése  óta  ezek  a  hajók  szünet  nélkül 
szolgálatban  vannak  s  még  a  legszükségesebb  javításokat  is  folyton 
halogatják.  «De  nemcsak  az  a  kötelessége  a  kormánynak,  —  irja 
Landry  —  hogy  az  öreg  hajókat  kijavíttassa,  de  ép  oly  parancsoló 
szükség  van  uj  hajók  építésére  is,  mert  a  buvárhajók  által  okozott 
veszteségek  pótlásáról  van  szó,  hogy  kereskedelmi  flottánknak,  amely 
immár  oly  kifejezetten  elégtelen,  minél  előbb  visszaadhassuk  a 
hiányzó  hajóürt.  Nos,  mit  tettünk  eddig?  Semmit! » 

Élesen  rávilágított  az  entente-hatalmak  szorult  helyzetére  Ca- 
pelle,  a  német  birodalmi  tengerészeti  hivatal  államtitkára,  mult  hóban 
a  birodalmi  gyűlés  főbizottsága  ülésén  tartotta  beszédében.  Az  állam- 
titkár rámutatott  arra,  hogy  az  entente  fokozódó  hajótérhiányának 
legjobb  bizonyítéka  a  Németalfölddel  szemben  követett  erőszakos  el- 
járása; kimutatja  továbbá,  hogy  100.000  tonnának  szolgálatba  állításá- 
val az  entente  600.000  tonna  hajóvesztesége  áll  szemben,  ami  hatszo- 
rosa az  uj  hajóknak.  Ma  már  egy  egészen  kis  hajó  elsülyesztése  is 
négy-öt  hajórakomány  elvesztésével  ér  föl.  Amerika  segítségének  mér- 
tékében pedig  az  entente  alaposan  csalódott.  Ha  csak  félmilliónyi  csa-  1 
patot  akar  is  Amerika  a  francia  frontra  szállítani,  ehhez  is  állandóan  I 
mintegy  két  millió  tonna  hajótér  szükséges,  ami  természetesen  hiány- 
zik a  szövetségesek  ellátására  szolgáló  hajóparkból. 

Természetes  tehát,  hogy  a  megszorult    entente-hatalmak    lázas  1 

tevékenységet  fejtenek  ki,  hogy  a  katasztrófával  fenyegető  hajótér- 
hiányt pótolhassák.  Valamennyi  hajógyárban  éjjel-nappal  folyik  a 
munka,  a  szakemberek  pedig  azon  törik  a  fejüket:  milyen  anyagokat 
használjanak  hajóépítésre,  tekintettel  arra,  hogy  az  acél-  és  vasanyag 
készlete  kifogyott. 

Az  uj  hajókat  főként  fából  és  vasbetonból  készítik  és  csak  el- 
enyészően kevés  az  uj  acélhajók  száma. 

Ez  a  háború  a  fahajókat  rehabilitálta,  lévén  az  acélra  és  a  vasra 
szüksége  a  tüzérségnek,  a  lőszergyártásnak,  a  katonai  vasutaknak,  a 
trénnek  stb.  Érthető  tehát,  hogy  a  hajóépítés,  kiváltképen  amióta  az 
északamerikai  Egyesült-Államok  is  hadbavonult  az  entente  oldalán, 
a  szükséges  fém  hiányában  nagy  nehézségekbe  ütközik.  Itt  már  azután 
önként  kínálkozott  az  a  megoldás,  hogyha  nincsen  acél,  hát  jó  lesz  a 
—  fa  is,  amit  az  amerikai  erdőrengetegek  bőven  szolgáltatnak. 

Clark  szenátor  tervet  dolgozott  ki,  mely  szerint  az  amerikai  ösz- 
szes  hajógyárak  teljes  munkaképességükkel  a  hadviselés  szolgálatába 
állanak,  mely  célra  150.000  munkás  kirendelésére  volna  szükség,  akik 
a  szükséges  faanyag  kivágását,  majd  a  hajógyártás  céljaira  való  elő- 
készítését végeznék.  Clark  szerint,  ily  módon  fél  év  alatt  mintegy  ezer 
fahajót  lehetne  vizre  bocsátani.  Igaz  ugyan,  hogy  ezek  a  hajók  nem 
lesznek  tartósak,  mert  a  hajógyártáshoz  alaposan  kiszáradt  fára  van 
szükség,  már  pedig  ez  a  sebtében  termelt  faanyag  nem  ér  rá  kiszá- 
radni. De  most  legfőbb  cél  a  megcsappant  hajótér  pótlása  és  csak  mel- 
lékkérdés az,  vájjon  a  hajó  tiz  vagy  tizenöt  év  alatt  megy-e  tönkre. 
Valaha,  amikor  még  kizáróan  fából  építették  a  hajókat,  az  államok 
rengeteg  mennyiségű  tölgyfa-anyagot  halmoztak  össze,  amely  a  nap- 
sugarak, az  eső  és  az  időjárás  viszontagságainak  hatása  alatt,  évek 
során  rendkívül  tartós  építőanyaggá  idomult  át.  Az  ilyen  módon  pre- 
parált fából  készült  hajók  tartósság  tekintetében  vetekedtek  a  modern 
hajókkal. 

Franciaországban  XIV.  Lajos  óta  szinte  tradícióvá  vált  a  hajó- 
építésre alkalmas  tölgyfák  felhalmozása,  elannyira,  hogy  a  franciák 
még  1880-ban  is  fából  építették  a  csatahajókat,  amikor  már  mindenütt 
a  vasat  és  az  acélt  használták  erre  a  célra.  Találóan  jegyezte  meg 
annakidején  Bertin  főmérnök,  a  francia  akadémia  tagja,  hogy  a  fran- 
cia hajók  elsülyeszthetetlenek,  mert  mielőtt  elsülyedhetnének  —  el- 
égnek! 

Ám  még  sem  a  fahajók  tűzveszélyessége  késztette  az  embereket 
arra,  hogy  fa  helyet  acélt  használjanak  hajóépítésre,  hanem  egyszerűen 
annak  szükségessége,  hogy  a  hajótest  súlyát  csökkentsék.  A  fahajó 
teste  ugyanis  egyenlő  nagyság  mellett  súlyosabb,  mint  a  vasból  készült 
hajóé.  Amig  ugyanis  a  fából  készült  csatahajó  testének  súlya  52% -át 

tette  ki  a  hajó  által  kiszorított  viz  súlyának,  addig  ez  a  százalék  a  vas- 
ból készült  hajóknál  49,  az  acélból  készült  hajóknál  pedig  46%-ra 

csökkent. 

Az  északamerikai  Egyesült-Államok  kormánya  magáévá  tette 
Clark  szenátor  javaslatát  és  még  a  mult  évben  megbízta  Goethals  tá- 
bornokot az  előkészületek  megtételével,  aki  ezer  fahajó  építésére  ka- 
pott felhatalmazást.  Egyelőre  háromezer  bruttó-tonnás  hajók  építésé- 
ről van  szó.  Azért  építik  ilyen  kicsire  a  hajókat,  hogy  csökkentsék  a 
buvárhajók  veszedelmét,  ugy  okoskodván,  hogy  a  kisebb  hajó  kisebb 
célpontul  szolgál  s  ha  mégis  torpedó  éri:  csak  háromezer  tonna  pusz- 
tul el,  nem  pedig  például  hétezer.  Viszont  azonban  megvan  az  a  hát- 
rányuk, hogy  a  kisebb  hajók  sebessége  aránylag  kisebb  a  nagyobb  ha- 
jók sebességénél.  Például  egy  tonnás  hajó  egy  lóerős  géppel  arány- 
talanul kisebb  sebességgel  halad,  mint  az  ezer  tonnás  hajó  ezer  lóerős 
géppel;  viszont  ennek  a  hajónak  a  sebessége  messze  mögötte  marad  a 
tízezer  lóerős  géppel  felszerelt,  tízezer  tonnás  hajó  sebességének  és 
igy  tovább.  Nemkülönben  három  olyan  kisebb  hajó  személyzete  is  na- 
gyobb annak  a  hajónak  személyzeténél,  amelynek  térfogata  egyenlő 
a  három  kisebb  hajó  térfogatának  összegével.  Mind  e  hátrányok  elle- 
nére, az  angolok  a  régebb  tipusu  hétezer  tonnás  vashajók  helyett 
ujabban  négyezer  tonnás  kereskedelmi  hajókat  építenek  leginkább, 
bizonyára  a  buvárhajóharcok  tanulságain  okulva. 

A  faanyagon  kivül  legújabban  a  vasbetont  alkalmazzák  hajó 
építésre,  kiváltképen  az  amerikaiak.  Wilson  nagyobb  összeget  kért  a 
kongresszustól  betonhajók  építésére,  mert  a  kísérletek  során  kiderült, 
hogy  «a  hajótér  hiányán  leggyorsabban  a  vasbeton-hajók  építése  ré- 
vén lehet  segíteni.))  A  betonhajók  ugy  készülnek,  hogy  a  hajó  vasváza 
köré  a  cseppfolyós  betont  formába  öntik,  amely  forma  a  hajó  kivánt 
alakjának  felel  meg.  Előnye  ennek  az  eljárásnak  az,  hogy  gyorsan  ki- 
vihető, aránylag  olcsó,  a  szükséges  anyag  pedig  könnyen  hozzáférhető. 
Eddig  azonban  még  csak  a  belső  hajózásra  alkalmas,  kisebb  hajókat 
építettek  vasbetonból,  ám  a  tengeren  még  nem  állotta  ki  a  «tüzpróbát». 
Épen  emiatt  az  angol  lapok  nagyon  tartózkodóan  nyilatkoznak  még  a 
betonhajók  használhatóságáról  és  óva  intenek:  nehogy  túlsók  hajó- 
gépet rendeljen  meg  a  kormány  ilyen  hajók  számára,  amelyek  hasz- 
nálhatósága még  nagyon  problematikus.  Az  amerikai  kormány  egy- 
előre néhány  vasbetonhajó  építését  rendelte  meg,  amelyek  hatszáz 
bruttó-regisztertonnás  kereskedelmi  hajók  lesznek. 

Az  angol  kormány  már  tovább  megy  s  az  első  vasbeton  angol 
hajót  legközelebb  átadják  a  forgalomnak.  Ennek  a  hajónak  a  hossza 
45,  szélessége  7*35,  mélysége  4*05  méter,  ürkiszóritóképessége  900 
tonna  és  teherbírása  400  tonna;  a  hajó  belseje  öt  rekeszre  van  osztva. 

E  hajón  kivül,  melynek  rendes  hajóalakja  van,  lesznek  még  úgyneve- 
zett «koporsó-alaku»  betonhajók,  amelyek  építése  gyorsabb,  mert 
alakjuk  nem  ovális,  hanem  szögletes.  A  fönnebb  említett  angol 
betonhajó  építésére  240  köbméter  betont  és  65  tonna  vasat  használtak 
fel;  ugyanilyen  nagyságú  acélhajó  építésére  legalább  is  háromszor- 
négyszer  annyi  vasanyagra  lett  volna  szükség. 

Különben  a  vasbetonnak  hajóépítési  célokra  való  felhasználása 
nem  uj:  kisebb  vasbelonhajók  már  régibb  idők  óta  használatosak  Nor- 
végiában. Már  másfél  évvel  ezelőtt  jöttek  a  norvégek  arra  a  gondolatra, 
hogy  a  vasbetonhajók  használhatóságát  a  tengeri  forgalomban  is  ki- 
próbálják; tiz  hónappal  ezelőtt  egyik  nagyobb  angol  hajógyár  hozzá 
is  fogott  a  vasbetonhajóknak  a  tengeri  forgalomban  való  használható- 
ságának kipróbálásához,  s  a  szerzett  tapasztalatok  eredményéhez  ké- 
pest épülnek  most  a  legújabb  vasbetonhajók. 

A  vasbetonhajók  használhatóságáról  J.  Bruhn,  a  norvég  hajó- 
felügyeleti hatóság  igazgatója  nagyon  tartózkodóan  nyilatkozott. 
Bruhn  szerint  majd  csak  a  hosszabb  tapasztalatok  fogják  megmutatni, 
vájjon  a  vasbeton  a  hajó  gyorsan  váltakozó  megterheltetését  hogyan 
birja  ki.  A  vasbetonházak  építésénél  szerzett  tapasztalatok  itt  nem 
mértékadók;  még  azt  sem  lehet  tudni,  milyen  következményekkel  jár- 
nak a  beton  anyagában  képződött  hasadások  és  hogy  milyen  hatása 
van  a  sós  viznek  a  betonra.  De  angol  részről  is  emelkedtek  már  olyan 
szkeptikus  hangok,  amelyek  kétségbe  vonják  a  vasbeton  tartósságát 
és  megfelelő  mértékű  rugalmasságát,  ami  pedig  a  tengeren  való  hasz- 
nálhatóságnak egyik  kritériuma. 

Ugy  látszik  azonban,  hogy  Wilson,  a  történelem  hajdani  pro- 
fesszora, a  szakértőknél  is  jobban  akar  érteni  a  hajóépítéshez,  mert 
a  mindinkább  érezhetővé  váló  hajótérhiányon  a  vasbetonhajók  építése 
révén  akar  segíteni.  Egyébként  a  kormánya  nagyszabású  flotta- 
programm  megvalósításán  fáradozik:  egy  év  alatt  hat  millió  tonnányi 
hajóürt  és  háromezer  fahajót  szándékszik  megépíteni!  Továbbá  ötven- 
ezer repülőgépet  küld  a  «légen  át»  a  francia  frontra,  hogy  Essent  és  £ 
Rajna-menti  ipari  központokat  a  földdel  egyenlővé  tegye!  Mindenki 
beláthatja  tehát,  hogy  ez  a  terv  ép  oly  fantasztikus  és  kivihetetlen, 
mint  a  betonhajókkal  való  ijesztgetés. 

Ami  azonban  a  hajóépítés  gyorsítását  illeti:  el  kell  ismerni,  hogy 
ezen  a  téren  az  angolok,  de  kiváltképen  az  amerikai  hajógyárak  iga- 
zán bámulatraméltó  eredményt  értek  el  az  utóbbi  időben.  Az  egyik 
amerikai  hajógyárban  például  egy  9400  tonnás  tartályhajó,  amelynek 
építésére  3000  tonna  vasat  és  acélt  használtak  fel,  öt  hónap  és  öt  nap 
alatt  készült  el  s  legott  használatba  vétetett.  Egy  9700  tonnás  szállító- 
hajót három  hónap  és  négy  nap  alatt;  egy  12.700  tonnás  tengerjáró 

gőzöst,  amelynek  építéséhez  4500  tonna  vasat  és  acélt  használtak  fel. 
öt  és  fél  hónap  alatt  építettek  meg  ugyanabban  a  gyárban.  A  New- 
Yersey  mellett  levő  Scandon-gyár  egy  5500  tonnás  acélhajót  épített 
huszonhét  nap  és  három  óra  alatt;  a  hajót  június  15-ikén  kellett  volna 
vizrebocsájtani,  de  már  május  6-ikán  az  utolsó  szögig  készen  állott. 
Ugyanebben  a  gyárban  egy  8800  tonnás  szállítóhajó  épült  ötvenöt  nap 
alatt. 

Tagadhatatlanul  szép  eredmények  ezek,  amilyenre  háború  előtt 
aligha  mertünk  volna  gondolni,  de  viszont  alighanem  ugy  áll  a  dolog, 
hogy  a  sebtében,  jól-rosszul  összetákolt  hajókban  aligha  telik  sok 
öröme  a  gazdájának!  Hozzáértő  emberek  véleménye,  hogy  ezek  a  hajók 
mind  alakjukat,  mind  pedig  belső  berendezésük  célszerűségét  illetően 
jogos  kifogás  alá  esnek,  mert  építésüknél  olyan  gondolatokat  és  újítá- 
sokat valósítottak  meg,  amelyek  célszerűségét  a  gyakorlat  még  nem 
szentesítette. 

Cs.  K. 


Garibaldi  és  Raimondi  marchesa.  Az  olasz  lapok  közlik,  hogy 
Donna  Giuseppina  Raimondi  marchesa  a  Fino  Mornasco  melletti  bira- 
gói  villájában  április  28-ikán  nyolcvan  éves  korában  meghalt.  Az  el- 
hunyt matróna  valaha  rövid,  de  rendkívül  kinos  hatású  szerepet  ját- 
szott az  olasz  Risorgimento,  illetve  a  népszerű  olasz  szabadsághős 
Giuseppe  Garibaldi  életében.  A  marchesa  ugyanis  1860  január  24-ikén 
házasságra  lépett  Garibaldival,  mely  végzetes  házasság,  noha  mind- 
össze néhány  órára  terjedt,  törvényes  kötelékével  husz  évig  tartotta 
fogva  az  olasz  szabadsághőst,  holott  e  házasság  jóformán  csak  papiro- 
son volt  meg. 

A  regényes  házasság  eredete  visszanyúlik  még  1859-be,  amikor 
Qaribaldi  alpesi  vadászai  élén  harcolt  Úrban  osztrák  generális  csapa- 
tai ellen.  Június  1-én  az  osztrák  kézen  levő  lavanói  erősség  ellen  inté- 
zett sikertelen  éjjeli  támadás  után,  Garibaldi  Varese  felé  vonult  vissza 
s  Robarello  mellett  a  nyilt  sikon  ütött  tábort.  Néhány  órai  pihenés  után 
Garibaldi,  egy  vezérkari  tiszt  társaságában,  Sant'Abrogio  felé  lovagolt 
s  az  uton  egy  könnyű  nyitott  kocsival  találkozott,  amelyben  egy  fiatal 
hölgy  és  egy  pap  foglalt  helyet. 

—  Ni-ni,  milyen  parlamentaireket  küld  elibénk  az  ellenség!  — 
szólt  tréfásan  Garibaldi. 

Amidőn  a  hintó  közelebb  ért,  Garibaldi  megfigyelhette  a  tizen- 
nyolc esztendős,  gyönyörű  leánykát,  aki  mély  tisztelettel  viszonozta 

Garibaldi  üdvözlését.  Garibaldi  leszállott  a  lováról  s  a  leányka,  a  pap 
és  tisztje  társaságában  a  robarellói  osteria  felé  indult,  ahol  sebtében 
levelet  irt  s  azt  a  leányka  gondjaira  bizta,  hogy  juttassa  el  a  cimzett 
kezeihez. 

Ez  a  gyönyörű  leányka  volt  Giuseppina  Raimondi  marchesa, 
Giacomo  Raimondi  marchese  harmadik  leánya.  Giacomo  marchese 
comoi  patricius  volt,  de  1849  után  az  osztrák  rendőrség  zaklatásai  elől 
menekülni  volt  kénytelen.  A  szép  Jozefin  gyakran  át-átsurrant  osztrák 
területre,  ahová  leveleket  és  proklamációkat  közvetített  olasz  hazafiak 
részére;  most  is  a  comoi  liberálisoktól  hozott  jelentést  az  osztrák  csa- 
patok mozdulatairól  és  megbizást  kért  Garibalditól.  Don  Luigi  Giu- 
dici,  a  stonoi  plébános,  vállalta  el  a  kiséretét  Jozefinnek,  aki  egyik 
karját,  amely  lóról  való  leesés  következtében  megsérült,  felkötve 
hordta.  Garibaldi  átnyújtotta  neki  Emilio  Visconti  Venosta  comoi  biz- 
tosnak irt  levelét,  amelyben  támogatásáról  biztosította  őt. 

Garibaldira  nagy  hatással  volt  ennek  a  bájos  leánykának  bátor 
fellépése,  ragyogó  szépsége,  de  most  nem  sok  ideje  volt  érzelegni,  mert 
a  háború  másfelé  irányította  figyelmét. 

Egy  hónap  múlva  bekövetkeztek  a  villafrancai  események,  ame- 
lyek nagy  csalódást  és  kiábrándulást  hoztak  Garibaldira  és  hiveire 
nézve.  Garibaldi  végkép  elkedvetlenedve:  járt-kelt  honfibúval  szivében, 
városról-városra,  mint  aki  nyugodalmát  nem  leli  sehol.  így  került 
Fino  Mornascóba,  a  Raimondi-villába,  ahol  az  öreg  marchese  tárt  ka- 
rokkal fogadta.  A  családdal  gyakran  tett  sétakocsizást  és  lovaglást  a 
környéken;  egy  ilyen  sétalovaglás  után  történt,  hogy  szilaj  hátaslova 
berohant  vele  az  istállóba,  miközben  Garibaldi  térdét  és  vállát  egy 
oszlophoz  szorította,  ugy  hogy  Garibaldi  néhány  napot  kénytelen  volt 
ágyban  tölteni.  E  néhány  nap  alatt  a  szép  Jozefint  ép  oly  gyöngéd  és 
figyelmes  betegápolónak  ismerte  meg,  mint  amilyen  hőslelkünek  látta 
őt  veszedelmes  közvetítő  szerepében.  Lorenzo  Valerio,  comoi  királyi 
biztos  és  Cavour  bizalmasa  arra  az  ötletre  jöttek:  mily  kitűnő  meg- 
oldás lenne  az,  hogyha  a  fékezhetetlen,  szilaj  természetű  szabadsághőst 
egy  előkelő  lombárd  család  leányának  gyöngéd  kezére  lehetne  bizni, 
amikor  is  Garibaldi  bizonyára  szelídebbé  s  az  állam  magasabb  politi- 
kája iránt  fogékonyabbá  és  használhatóbbá  válnék!  És  ezt  a  házas- 
ságot Cavour  támogatásával  elhatározták! 

Csakhogy  baj  volt:  az  ünnepelt  hős  vállait  harminckét  év  terhé- 
vel nyomta  több,  mint  Jozefinét.  No  de  hiszen  nem  hozott-e  hasonló 
áldozatot  a  mult  esztendőben  Olaszország  boldogsága  érdekében  a  szép 
Klotild  hercegnő,  aki  kezét  nyújtotta  Napóleon  «vörös»  hercegnek!  No 
meg  Garibaldi  hire-neve  is  olyan  nagy  volt,  hogy  akármelyik  előkelő 
hölgy  is  örömmel  sütkérezett  volna  a  fényében. 

Raimondi  marchese  boldog  volt,  csak  épen  Jozefin  látszott  hall- 
gatagnak és  betegnek.  Beteg  is  volt  a  —  szive,  amely  titkon  mái*  ko- 
rábban a  szép,  a  deli  Caroli  hadnagyért  lángolt;  a  fiatal  tiszt  és  Jozefin 
a  szerelem  jogán  tartottak  számot  egymás  boldogítására,  de  szerel- 
mük szembekerült  a  család  akaratával  és  az  állam  érdekével.  Ifigénia 
feláldozását  elhatározták,  és  Ifigénia  engedelmesen  fejet  hajtott ...  A 
comoi  érsek  diszpenzációjával  az  esküvőt  1860  június  24-ikén  tartották 
meg  a  Raimondi-villában. 

Amikor  az  uj  házaspár  elhagyta  a  házikápolnát,  Rovelli  mar- 
chese, Garibaldista-tiszt  lépett  a  tábornok  elé  és  levelet  nyújtott  át  neki. 
Garibaldi  felbontja  és  elolvassa  a  levelet,  majd  villámló  tekintettel  és 
eltorzult  arccal  néz  a  feleségére. 

—  Jöjjön  velem,  beszélni  akarok  önnel!  —  szólt  hozzá. 

—  Követem  önt,  —  felelte  Jozefin. 

Garibaldi  egy  lugasba  vezette  a  feleségét  s  felmutatta  neki 
'a  levelet. 

—  Igaz-e  az,  amit  e  levél  irója  állít?  —  kérdezte  Garibaldi  azon 
az  érces,  átható  hangján,  amelyet  nem  egyhamar  felejtett  el  az,  aki 
egyszer  hallotta. 

—  Igaz!  —  felelte  habozás  nélkül,  nyugodtan,  bátran  Jozefin. 

—  Akkor  hát  ön  egy  

Itt  súlyosan  sértő  szót  használt  a  megszégyenített,  mélyen  sér- 
tett férj. 

—  Nekem  ugy  mondották,  —  felelt  rettenthetetlen  nyugalommal 
Jozefin,  —  hogy  ön  hős  és  lovag!  Csak  most  látom,  hogy  ön  csak  durva 
katona! 

Garibaldi  azt  a  széket,  amelyen  eközben  a  kezét  pihentette,  a  kö- 
zelben állók  rémületére  messze  kihajította  a  lugasból;  legott  nyergel- 
tetett  és  elvágtatott. 

Garibaldi  politikai  intrikák  áldozatának  tekintette  magát  és  soha 
többé  nem  bocsátott  meg  Lorenzo  Valeriónak.  A  szép  Jozefin  ettől 
kezdve  szigorú  visszavonultságban  élt,  az  emberek  csapongó  fantáziá- 
jára bizva:  vájjon  mi  történt  közte  és  a  szép  Caroli  közt!  Jozefin  kette- 
jük titkáról  soha  senkinek  egy  szót  nem  mondott  s  méltatlankodva 
utasított  vissza  minden  kérdést.  Caroli  természetesen  lehetetlenné  vált 
á  Garibaldisták  közt;  elbujdosott  s  három  évvel  később  Lengyel- 
országba ment  s  végül  is  orosz  fogolyként  halt  meg  Szibériában. 

Garibaldi  caprerai  magányában  élt  elvonultan  emlékeinek  s  évek 
múlva  ott  találkozott  Francesca  Armosinóval;  csak  ekkor  érezte  iga- 
zán a  fino-mornascói  házasság  láncainak  súlyát,  amelytől  most  már 
szabadulni  akart,  amiben  Jozefin  előzékenyen  sietett  segítségére.  Végre 
hosszas  huza  vona  után,  a  legelőkelőbb  férfiak  támogatásával,  a  házas- 

ságot  1880  január  14-én,  tehát  épen  husz  év  múlva,  felbontották,  s  igy 
Garibaldi  feleségül  vehette  Francescát,  kitől  már  korábban  két  gyer- 
meke: Manlio  és  Clelia  született. 

Ricciotti  Garibaldi,  a  marchesa  halála  alkalmából,  igy  nyilatko- 
zott atyjának  erről  a  házasságáról: 

—  Édes  atyám  sohasem  szeretett  beszélni  erről  a  házasságáról, 
amelyet  epizódnak  tekintett  csupán.  Innen  van  azután,  hogy  a  fiatal 
leánnyal  való  első  találkozásáról  és  ismeretségéről  nagyon  hiányos 
adatok  maradtak.  Az  ismeretség  1859-ben  jött  létre,  s  annak  a  gyön- 
géd szerelmi  idillnek  vetett  véget,  amely  atyám  és  Mária  Speranza 
Schwartz  közt  már  hosszabb  idő  óta  fennállott.  Még  jól  emlékszem, 
miket  mondott  el  nekem  Mária  édes  atyám  első  találkozásáról  a  szép 
Jozefinnel;  Mária  nagyon  sokat  búsult  miatta.  A  Máriával  való  idill 
1859  november  29-ikén  ért  véget,  s  atyám  csak  1860  február  10-ikén, 
tehát  már  az  esküvő  után,  kereste  föl  újból  Máriát  levelével,  akit  na- 
gyon szeretelt  s  akivel  még  később  is  sokáig  levelezett.  Amikor  édes 
atyám  Jozefinnel  való  házasságának  felbontását  kérte,  szinte  leküzd- 
hetetlen akadályok  tornyosultak  az  ügy  elé.  Ezt  azokból  az  eddig  még 
ki  nem  adott  leveleiből  tudom,  amelyeket  az  első  bíróság  kedvezőtlen 
ítélete  után  irt  atyám.  A  pert  egy  magas  személyiség  közbenjöttével 
újból  tárgyalás  alá  vették  s  a  válás  végre  kimondatott.  Én  azonban 
Giuseppina  Raimondit  mindenkor  atyám  második  feleségének  tekin- 
tettem, s  azonképen  viselkedtem  vele  szemben;  ez  a  magyarázata  an- 
nak, miért  keveredtem  én  annakidején  oly  kínos  vitába  Francesco 
Armosino  asszonnyal,  atyám  harmadik  feleségével,  aki  még  ma  is 
Caprera-szigeten  lakik. 

Cs.  K. 


A  Dobcrdó  védelme.  A  világháború  első  esztendejének  vége  felé 
súlyos  s  a  monarchiára  nézve  beláthatatlan  következményű  események 
vetették  előre  árnyékukat.  Elszorult  szívvel  tekinthettünk  az  útban 
levő  események  elé.  Przemysl  már  nem  volt  a  mienk,  a  Kárpátokban 
pedig  hatalmas  erejű  offenzíva  tombolt,  melynek  sikere  a  magyar 
Alföldre  juttatta  volna  le  az  orosz  sereget.  Délen  is  szomorú,  vigasz 
nélküli  volt  a  helyzet.  Seregeinket  a  szerbek  kivetették  volt  országuk 
belsejéből  s  az  entente-sajtó  már-már  biztos  dátumra  ígérte  be  a  nagy 
szerb-orosz  találkozást  —  Budapesten.  A  legnagyobb  aggodalmat 
mégis  csak  olasz  szövetségesünk  bizonytalan  magatartása  keltette  ben- 
nünk. Az  olasz  árulás  lehetősége  mind  konkrétebb  formákat  öltölt  s 

május  a  krízis  hónapjává  lett.  Már  e  hónap  elején  nyilvánvalóvá  vált, 
hogy  az  olasz  kérdésnek  immár  el  kell  dőlnie  s  a  jelek  amellett  szóltak, 
hogy  az  olaszok  egykori  szövetségeseiket  hátba  fogják  támadni.  An- 
nál súlyosabbá  tette  az  az  előrelátható  esemény  ránk  nézve  a  helyzetet, 
mert  attól  kellett  félnünk,  hogy  az  olasz  beavatkozás  tönkre  teheti  a 
gorlicei  áttörés  folytán  kivivott  s  mind  nagyobb  méreteket  öltő  sike- 
reinket az  orosz  harctéren. 

És  május  valóban  meghozta  a  döntést:  Olaszország  e  hó  4-én 
fölbontottnak  jelentette  ki  a  hármasszövetségi  szerződést  s  május 
23-ikán  megüzente  a  monarchiának  a  háborút.  Ekkor  érte  el  a 
monarchia  a  katonai  krizis  tetőpontját:  úgyszólván  minden  rendel- 
kezésünkre álló  erőt  az  oroszok  ellen  kellett  harcba  vetnünk,  igy  dél- 
nyugati határaink  védtelenül  maradtak.  Az  alpesi  front  még  csak 
megvolt  valahogy  erősítve,  az  Isonzó-vonalon  azonban  májusig  mi 
sem  történt,  nehogy  erődítési  munkálataink  még  jobban  fölizgassák  az 
olasz  kedélyeket.  A  csapataink  is  csak  május  15-ike  és  23-ika  között 
érkeztek  le  az  Isonzó  mellé,  mindössze  egy  hegyi  dandár:  három  ma- 
gyar zászlóalj  egy  hegyi  üteggel  és  egynegyed  lovasszázaddal.  Néhány 
nap  múlva  pedig  az  olaszok  megkezdették  fölvonulásukat. 

A  több  millió  embert  és  sok  ezer  ágyút  számláló  olasz  hadsereg, 
amely  könnyű  katonai  sétára  indult  volt  el,  nem  jutott  tovább  az 
Isonzó  vonalánál.  Ez  szinte  megfejthetetlen  rejtély  számba  ment  az 
egész  világ  előtt,  mert  hiszen  nyilt  titok  volt,  amit  mindenki  tudott, 
hogy  Trieszt  kapuja  nyitva  áll  az  ellenség  előtt.  Erről  a  rejtélyről  most 
lehullott  a  lepel:  a  legavatottabb  egyén,  az  Isonzó-front  parancsnoka  a 
háború  kitörésekor:  Lukachich  Géza  báró  altábornagy,  könyvet  irt  a 
Doberdó  védelméről  az  első  Isonzó-csatában1)  s  abban  száraz  hivatalos 
adatok  tömegére  támaszkodva,  elmondja,  hogy  miként  állította  meg 
néhány  zászlóaljnyi  magyar  baka  az  olasz  hadsereget. 

Május  19-én  a  hadseregfőparancsnokság  táviratilag  arról  értesí- 
tette a  monfalconei  csoportparancsnokságot,  amelyre  az  ellenség  föl- 
tartóztatásának  feladata  hárult,  hogy  az  olasz  hadüzenet  24  órán  belül 
várható.  Ekkor  lázas  gyorsasággal  megindul  a  védelmi  vonal  műszaki 
megerősítése.  A  megerősítendő  vonal  hossza  25  kilométer  volt  s  mind- 
össze 7,  majd  később  13  munkásosztag  180 — 180  emberrel  állott  ren- 
delkezésre, majd  a  beérkezett  három  zászlóalj.  A  doberdói  fensik  felső 
szélét  választották  védelmi  vonalul,  jóllehet  a  háború  megindulása  előtt 
a  hadvezetőség  nem  is  számított  arra,  hogy  a  doberdói  fensikot  ered- 
ményesen védeni  lehetne  s  csak  a  hirtelen  olasz  előnyomulás  ideig- 
óráig  való  fentartását  tervezték,  mig  a  tulaj donképeni  védelmi  vonal 

J)  „\  Doberdó  védelme  az  első  isonzói  csatában."  Irta:  somorjai  Lukachich  Géza  cs.  és 
Idr.  altábornagy.  Budapest,  1918.  Az  Athenaeum  kiadása.  —  Ára  6  korona. 

a  praewaldi  szakasznál  húzódott  el.  A  rettenetes  nehézségek  dacára 
mégis  sikerült  egy  valamirevaló  védelmi  vonalat  felállítani,  még  pedig 
—  mint  Lukachich  tábornok  mondja  —  az  olaszok  jóvoltából,  akik 
május  24-től  június  5-ig,  tehát  tizenkét  napon  keresztül  egy  gyönge 
népí'ölkelő  zászlóalj  által  feltartóztatva,  tétlenül  állottak.  Ezalatt  a 
front  elolt  levő  falvakat  a  mieink  fölrobbantották  és  fölgyújtották  és 
a  Dottori-csatorna  vízmennyiségével  mesterséges  árvizet  idéztek  elő  s 
egy  hatalmas  területrészt  viz  alá  juttattak,  ugy  hogy  mire  az  olaszok 
június  5-én  a  doberdói  fensik  lábát  elérték,  a  mesterséges  árterület 
1 — 3  méter  magas  vizzel  volt  beborítva.  Az  első  napokban  innen  nem 
támadhattak  az  olaszok  s  ezzel  lehetővé  tették,  hogy  a  vonalat  kis 
számú  csapataink  csak  gyéren  szállják  meg. 

A  huszonöt  kilométeres  arcvonalat  öt  zászlóalj  katonaság  védte 
s  köztük  három  magyar  volt.  «Az  alsó  Isonzón  előretolt  zászlóaljnak 
a  csoportparancsnokság  az  ellenség  megtévesztésére  egy  régi  ágyút 
utalt  ki,  amely  kitűnően  bevált.  Helyét  folyton  változtatta,  ugy  hogy 
az  ellenség  szentül  meg  volt  győződve,  hogy  a  part  mentén  félelmetes 
ütegek  állanak  és  ehhez  képest  viselkedett  is.» 

Június  első  napjaiban  az  ellenség  megkísérli  a  folyón  való  át- 
kelést. Csapataink  csodálatraméltó  dolgokat  művelnek  —  irja  Luka- 
chich. Az  ellenség  az  átkelési  kísérleteket  mindennap  megismétli,  de 
derék  csapataink  éberségén  és  vitézségén  minden  kísérlete  meghiúsul. 
Még  kezdeményező  harcokra  is  vállalkoznak . .  .  Június  4-ikén  már 
124  ágyúból  lövi  az  olasz  állásunkat,  mi  a  tüzelést  nem  viszonoztuk, 
mert  «a  part  mentén  rendelkezésre  állott  egy  darab  rozoga  ágyúval 
ez  illuzórius  lett  volna. »  A  rettenetes,  három  és  fél  órán  át  tartó  tüze- 
lés eredménye:  1  tiszt  és  3  legénységi  személy  megsebesült.  Éjjel 
aztán  sikerült  az  ellenségnek  Aberone  vidékén  az  Isonzón  átkelnie. 

Az  olaszok  serényen  készültek  erre  a  csatára,  mely  —  egy  olasz 
hadparancs  szerint  —  az  «Isonzo»  nevet  fogja  viselni  s  örök  dicső- 
sége lesz  az  olasz  történelemnek. 

De  nem  lett  azzá.  Pedig  az  olaszok  a  monfalconei  szakaszon  hét 
gyaloghadosztállyal  (24  zászlóalj),  egy  lovashadosztállyal,  egy  hadtest 
összes  tüzérségével  és  még  nehéz  tüzérséggel  is  rendelkeztek,  míg 
velük  szemben  600  puskát  számláló  népfölkelő  zászlóalj  állott  egyet- 
lenegy rozoga  ágyúval. 

Június  9-ikére  virradó  éjjel  az  olaszok  Sagradónál  átkeltek  az 
Isonzón  s  miután  Monfalcone  már  nem  a  mienk,  a  csoportparancsnok- 
ságot Doberdó  után  nevezik  el.  Június  14-ikén  már  négy  izben  támad 
az  olasz  Sagradó  ellen,  de  a  soproni  bakák  vitéz  ellenállásán  minden 
kísérletük  vérbe  fullad.  Június  17-ike  és  20-ika  között  a  front  külön- 
böző helyein  próbálkozik  az  olasz  —  eredmény  nélkül.  23-ikán,  épen 

egy  hónappal  a  hadüzenet  után,  az  olaszok  a  doberdói  fensikon  levő 
védelmi  vonalunkat  egész  hosszában  nehéz  tüzérséggel  lőni  kezdik. 
A  Doberdót  kellett  legelőször  is  elfoglalni  az  olaszoknak,  hogy  annak 
birtokában  a  comeni  fensik  is  megszerezhető  legyen,  amely  kulcs- 
pontja volt  egész  védelmi  rendszerünknek. 

Június  23-ikán  állásaink  ostromszerü  lövetésével  megkezdődött 
az  első  isonzói  csata.  A  tüzérségi  előkészítés  óriási  lövegmennyiség 
elhasználásával  csekély  szünetekkel  éjjel-nappal  június  30-ikáig  tar- 
tott. Ezen  napig  csak  rendszertelen  támadásokat  intéztek  az  olaszok 
s  csak  június  31-ikén  kezdődött  meg  általános  támadásuk.  Katonáin- 
kat azonban  erkölcsileg  nem  rendítette  meg  a  borzalmas  tüzérségi 
előkészítés.  Nagy  harci  kedvvel  és  lelkes  bizakodással  várták  az  ellen- 
séget. Július  3-ikáig  tartottak  az  olasz  tömegtámadások  és  ha  sikerült 
is  az  ellenségnek  állásainkba  itt  vagy  ott  túlnyomó  erővel  behatolni 
—  irja  a  szerző  —  épen  ugy  sikerült  a  mi  vitéz  csapatainknak  min- 
den esetben  és  mindenütt  az  ellenséget  az  állásból  ismét  kivetni  és 
a  fensikról  lekergetni.  Július  5-ikén  aztán  megroppant  az  olasz  eről- 
ködés, a  támadások  napról-napra  veszítenek  hevességükből,  július 
28-ikán  teljesen  ellanyhulnak,  majd  csend  áll  be,  amely  július  17-ikéig 
tartott  —  a  második  Isonzó-csatáig. 

Ez  a  gerince  Lukachich  tábornok  könyvének.  Az  utolsó  fejezet- 
ben egy  helyen  a  következő  sorokat  irja  le  a  szerző,  mintegy  rezum- 
méjeképen  az  első  isonzói  csatának:  Hét  napig  szakadatlanul  tartó  és 
eddig  nem  ismert  hevességű  pokoli  tüzérségi  előkészítés  után  öt-hat- 
szoros túlerővel  egymást  követő  nyolc  hullámvonalban  támadtak  hat 
napig  folytonosan,  úgyszólván  megszakítás  nélkül,  rettenetes  veszte- 
séget szenvedve  el  anélkül,  hogy  valami  eredményt  elértek  volna  .  .  . 
Nagy  és  bámulatos  eredmény  ez  az  erők  összehasonlítása  mellett,  de 
a  legnagyobb  eredmény,  amit  elértünk,  az  a  felemelő  és  lelkesítő 
tudat  volt,  hogy  hitszegő  szövetséges  társunk  elszámította  magát,  mi 
minden  túlereje  dacára  rendíthetetlenül  álltunk  és  véres  veszteségei- 
ben megkapta  árulásáért  az  első  méltó  büntetést .  .  . 

E  lendületes  sorok  egyébként  jellemzők  a  könyv  egész  stílusára. 
Bár  száraz  hivatalos  adatok  alapján  s  német  eredeti  után  Íródott  a  mű, 
az  mindenképen  élvezetes  olvasmány,  amely  nem  csupán  tárgyánál, 
hanem  a  szerző  közvetlen  előadási  módjánál  fogva  is  teljes  mértékben 
felkelti  s  az  utolsó  oldalig  le  is  köti  az  érdeklődést.  A  háborús  iroda- 
lomnak ez  a  kötete,  amelynek  Mária  Terézia-renddel  ékesített  had- 
vezér a  szerzője,  igen  előkelő  helyet  biztosított  a  maga  számára  hábo- 
rús literaturánkban. 

Képek  Mikszáth  Kálmán  életéből.  Mauks  Kornélia,  Mikszáth 
sógornője,  nemcsak  a  rokonsági  kapcsolat  jogán  van  elválaszthatat- 
lanul hozzáfűzve  a  nagy  iró  nevéhez.  Fiatalon,  a  balassagyarmati 
Mauks-kurián,  hűséges  testvérként  szenvedett  Ilonka  nővérével,  midőn 
megindult  a  Mikszáth-házasság  bánatosan  kezdődő  regénye.  Regény- 
hősnők  voltak  ők,  mikor  házukban  megjelent  a  sárga  kabátos  esküdt; 
Ilonka  élte  a  szerelem  boldogtalanságát,  melyből  csak  hosszú  évek  mul- 
tán lett  napfényes  boldogság,  Kornélia  pedig  vigasztalta  a  szenvedőt, 
mig  szenvedett  s  midőn  a  kis  esküdtből  országos  hirü  költő  lett,  Ilonká- 
ból pedig  két  gyönyörű  fiúgyermek  anyja,  Kornéliából  a  világ  legjobb 
Nelka  nénije  lett.  Igazi  nőies,  finom  lelke  megtalálta  életcélját  egy 
családban,  melynek  segítője,  gyámolója,  öröme,  derűje,  legnélkülöz- 
hetetlenebb  tagja  lett.  Nálunk  termett  Mohoráról,  ha  valami  baj  volt, 
segített  tettel,  szóval.  A  Mikszáth-fiuknak  ő  volt  első  mesemondója,  a 
nagy  Írónak  leghűségesebb  testvére  és  tanácsadója  s  midőn  1910-ben 
egy  ostoba  választási  kampány  megölte  nehezen  dobogó  szivét  a  leg- 
első magyar  Írónak  —  Mauks  Kornélia  irni  kezdte  emlékeit,  tüzet  gyúj- 
tott Mikszáth  emlékének  uj  oltárán.  És  szeretele,  a  legtökéletesebb  hű- 
ségű nő  szeretete,  ime  fellobbant  a  harmadik  nemzedék  drága  kis 
Mikszáth  Antalja  iránt  is:  midőn  összegyűjtötte  a  Magyar  Könyvtárban 
Mikszáth  életére  vonatkozó  följegyzéseit,  ennek  a  kis  fiúnak  ajánlja 
könyvét.  « Kedves  Antalkám»,  —  irja  a  gyermeknek  —  «ha  megtanulsz 
olvasni,  olvasd  el  figyelemmel  ezt  a  könyvet;  ebből  megismerheted 
nagyatyád,  Mikszáth  Kálmán  nagy  szellemét,  gyöngéd  humorát,  jósá- 
gos, nemesen  érző  szivét ...» 

A  kis  ajánlólevél  jól  jellemzi  a  füzet  tartalmát.  Hét  cikkből  áll, 
ezek  közül  a  három  első:  Mikszáth,  az  esküdt,  Mikszáth,  az  ügyvédboj- 
tár, Nemzetes  Mikszáth  Jánosné  asszonyom  virága  ifjúkori  emlékeket 
örökítenek  meg.  Az  első  kettőben  Mikszáth  házasságának  első  története 
van  elmondva,  amint  azt  a  jeles  irónő,  álnevek  beállításával  már  elme- 
sélte volt  egy  igen  szép  ifjúsági  regényében,  melynek  cime:  Regényhősnők. 
Itt  már  a  regényhősnők  —  no  meg  a  regényhős  —  igazi  nevükön  szere- 
pelnek. A  harmadikban  a  házasság  első  nehéz  időiről  van  szó,  látjuk  a 
fiatal  házasokat  1873-ban,  a  kolerás  Szklabonyán  s  a  nemzetes  asszony 
muskátlijáról  kapunk  érzelmes  történetet,  amilyen  csak  egy  nagy  költő 
s  egy  nagy  ember  családjában  képzelhető  el.  A  többi  négy  egészen  uj 
keletű  följegyzés:  Mikszáth  szive,  Mikszáth  mind  horpácsi  gazda,  Mik- 
száth és  a  Rembrandt-kép,  Mikszáth,  a  jubiláns.  Az  első  három  az  in- 
duló iró  életéből  való  emlék;  ez  a  négy  a  megérkezett,  az  érvényesült 
iró  életéből  való  intimitások,  apróságok,  szelid  kedvességgel,  néhol 
szinte  Mikszáth  modorában  megirt  följegyzései.  Ezek  is  bizoyítják 
a  nagy  tételt:  Mikszáth  életében  is  iró  volt,  a  körülötte  történőket  a 

költő  szemével  (és  érzelmességével)  nézte  és  Ítélte  meg.  Bántani  nem 
tud  jó  embert,  akit  szeret,  azt  meg  sohasem:  még  egy  szarvas  leöletését 
sem  tudja  lelkére  venni  s  mint  gazda,  még  olyan  régi  táblabiró  tipusu:  ! 
a  düledező  pajtát  pár  forintért  nem  akarja  kitataroztatni,  sajnálja  rája 
a  költséget,  majd  fog  érte  sokkal  többet  fizetni  —  ha  muszáj;  igen  rossz! 
uton,  halálos  veszedelmek  közt  rohan  vele  (és  családjával)  a  kocsi,  de) 
ő  isteni  nyugalomban  ül  s  mereng  költői  eszméinek  világában  —  még  a  j 
nagy  döccenéseket  sem  érzi.  S  az  a  mulatságos  képhistória,  —  igazán, 
mintha  Mikszáth  irta  volna,  —  a  nagy  jubileum  leirása,  melyen  a  költő  d 
már  igen  betegen  vett  részt,  mindez  egy  kitűnő  tollú  s  egy  nemes  lelkü- 
letű iró  művészi  beállításában  tárul  elénk.  Mauks  Kornélia,  mint  nő- 
vére is,  a  költő  özvegye,  kinek  emlékiratait  e  folyóirat  lapjain  olvas- 
tuk nagy  érdeklődéssel  —  kitűnő  irónő,  egyik  legkiválóbb  munkása  a 
magyar  ifjúsági  irodalomnak.  Gyulai  Pál  meséli  Vörösmartynak  élet- 
rajzában, hogy  egy  Mauks-lánynak  volt  már  szerepe  irodalmunk  törté- 
netében .  .  . 

Néhány  hónapja  e  sorok  irója  ott  járt  Horpácson,  a  Szontágh- 
kurián,  ült  az  asztalnál,  mely  valaha  a  Madách  Imréé  volt  s  a  másiknál, 
melyre  Mikszáth  tette  a  kézirat-papirt,  hogy  pár  hét  múlva  egy  ország 
olvassa  csodálkozó  örömmel  derűs  Írását.  Alkonyodott.  A  nagy  ebédlő- 
ben fehér  párnákon  csendes  szavú,  ritka  értelmű  fiúcska  feküdt,  két 
öreg  nő,  két  galamb  forgolódott  körülötte,  leste  szavát,  óhaját.  És  egy- 
szerre csak  felhangzott  a  Nelka  néni  édes  meséje  s  a  gyermek  álmodozó 
beszéddel  selypítette,  mondogatta:  «iden  .  .  .»  «iden».  Igen,  igen,  mint  aj 
szentek  életében  olvassuk:  az  irónak  a  sirján  is  csodák  esnek:  a  szeretet 
hűsége,  ime,  körülveszi  harmadik  nemzedéküket  is  . .  . 

Rubinyi  Mózes  dr. 


Útközben.  Vészi  Margit  könyve  a  legellentétesebb  értékeket 
hordja  magában.  Friss  eleven  mozgalmasság,  az  érdekes  keresése  s  a 
könnyed,  ötletes  elbeszélő  modor  egyrészről,  elmélyülés,  nagy  látókörű 
széttekintés,  komoly,  mély  alapszínek  tartalmas  bensősége  a  másik  ol- 
dalon. Két  karakter  Jánus-arca  beszél  itt  hozzánk  teljes  egységben.  A 
közönsége  érdeklődése  felé  nyúló,  az  anyagában  pontosan  tájékozott, 
mindenre  figyelő  újságíró  s  ezt  a  gazdag  és  sokféle  anyagot  pompás 
formába  gyúró  művész,  ki  lelke  mindent  értő  magasabb  szempontjait 
ép  ugy  jelezni  tudja,  mint  amiképen  a  sziv  minden  hangját  is  költői 
kézzel  pendíti  meg. 

Különösen  megbecsülhetetlen  a  Vészi  Margit  egyéniségének  ez  a 
harmonizáló  kettőssége.  Mert  az  érdekes  tárgyak  keresése  jelenték- 

telenségek  felsorolásához  vezethet,  a  művész  látásának  költői  színei  és 
elragadtatása  pedig  a  képzeletet  tehetik  úrrá  egy  oly  matéria  fölött, 
melyben  a  szemlélő  a  valóság  képét  akarja  ismerni.  A  világháború 
mozgató  erőit,  a  változatlanul  örök-egy  ember  indulatait,  önző  erő- 
szakosságát, meleg  érzéseit,  a  haza  fogalmát  és  az  élet  szerelmét  tör- 
ténelmi dátumok  közölt  sorakoztatva  föl  egy  kórusban  szólaltatni  meg 
egyszerre  mind:  fegyelmezett,  öntudatos  rendező  erő  kell  ehhez  és  ez 
az  erő  a  Vészi  Margit  könyvének  uralkodó  értéke. 

Hogy  mi  mindenről  beszél  az  Útközben,  amig  országokat  be- 
járunk, tenger  alatt  és  hajókon  szállunk  s  express  vonaton  repülünk? 
A  tenger  mélyének  különös  halálos  csöndjéről,  mely  ellenséges  aknák- 
tól és  cirkálóktól  remeg.  Holland  tulipánmezőkről,  melyek  a  béke  szí- 
nes, üde  himét  viselik.  Romokról,  melyek  a  régen  boldog  völgy  termő 
életét  gyászolják  árván.  Hatalmas  fehér  elhagyott  magasságú  hegyek 
ormáról,  melyek  fenségét  egymásba  kapaszkodó  emberbolyok  törték 
görönggyé.  Világgyilkolásról  és  füstölgő  pusztulásról.  S  a  béke  utó- 
piájának gyermekálmáról,  melynek  fehér  hite  csak  boldog  amerikai 
milliomosok  öreg  állán  leng  a  stockholmi  és  berni  tanácskozó-ter- 
mekben. 

S  mint  egy  borzalmaiban  is  tündökletes  panoráma,  ugy  kavarog 
el  előttünk  a  milliók  háborújának  száz  csodálatos  látványa.  És  Vészi 
Margit  a  huszadik  század  kulturemberének  értő  és  fensőbbséges  szo- 
morúságával mutatja  be  mind  őket  a  fájdalom  emberszivével  rezzenve 
föl  komor  képük  előtt.  S  mig  a  kifejezésben  impresszionista,  csupa 
eleven  hangulatfolt  meleg,  ragyogó  mozgalmasságának  festője,  érzé- 
seiben egyszerű  s  elfogódása  tárgyait  nem  osztályozza.  Csupa  belső 
szépség  árad  itt  egy  gazdag  lélek  finom  alkalmazkodó  stílusában.  Tá- 
jak eleven  képe  tárul  elébünk.  Egy  másik  téma  egész  gondolatzuhata- 
got  önt.  Alkalom  nyilik  sikerült  jellemek  rajzára  is,  köztük  az  öreg 
magyar  népfölkelőére,  ki  a  sziklás  Albániából  is  haza  gondol  «arraja 
messze  Komárom  megyébe  ...» 

Változatos,  erőteljes,  gazdag  tartalmú  könyv  a  Vészi  Margit 
könyve. 


Magyarországi  tanulók  Rómában.1)  Csak  nem  régiben  ismertet- 
tük e  folyóirat  hasábjain2)  Veress  Endrének  azt  a  kötetét,  amelyben  a 
padovai  egyetem  magyar  hallgatóinak  anyakönyvét  és  iratait  bocsá- 

x)  A  római  Collegium  Germanicum  et  Hungaricum  magyarországi  tanulóinak  anyakönyve 
és  iratai.  I.  anyakönyv  (155Q — 1917).  (Fontes  rerum  Hungaricarum.  Tomus  II.) 'Közrebocsájtja 
Dr.  Veress  Endre.  (60  egykorú  képpel  és  hasonmással.)  Nagy  8°.  XXIV  -f  332  1.  Budapest,  1917. 
Ára  20  korona. 

*)  Magyarok  a  padovai  egyetemen.  (Magyar  Figyelő.  VI.  évf.,  II.  k.,  1916.  138—142.  1.) 
Magyar  Figyelő.  42 

totta  közre.  Ez  alkalommal  rámutattunk  arra  a  nagy  szolgálatra,  ame- 
lyet Veress  alapos  és  ritka  szorgalommal  összeállított  munkájával  a  ma- 
gyar művelődéstörténelemnek  tett.  Hisz  valamely  nemzet  kultúrájának 
igazán  elsőrangú  fokmérője,  hogy  fiai  koronkint  mily  nagy  számban 
keresték  fel  a  művelt  nyugat  főiskoláit,  főleg  azokban  az  időszakok- 
ban, amelyekben  az  egyetemi  oktatás  a  belföldön  még  jóval  hátrább 
volt. 

Hatalmas  forráskiadványai  során  most  ujabb  testes  kötetet  jelen- 
tetett meg  Veress.  Folytatja  az  olasz  egyetemeken  tanult  magyarok 
anyakönyvének  és  iratainak  kiadását.  A  jelen  kötet  érdekességében 
épen  nem  marad  az  előbbi  mögött,  sőt  a  magyar  kulturhistória  szem- 
pontjából még  gazdagabbnak  minősíthető.  Ez  a  kiadvány  a  római  Col- 
legium  Germanicum  et  Hungaricum  magyarországi  tanulóinak  anya- 
könyvét tartalmazza  kezdve  a  kollégium  alapításától  mind  a  mai  napig. 

E  kötet  tehát  két  szempontból  is  nagy  érdeklődésre  tarthat  szá- 
mot. Egyfelől,  mert  a  kollégiumok  közül  idők  során  egyik  sem  tett 
szert  akkora  tekintélyre  és  hírnévre,  mint  a  római  Collegium  Germa- 
nicum et  Hungaricum.  Másfelől  meg,  mert  az  egyházi  j élességek  egész 
sorozatát  nevelte  Magyarországnak,  ugy  hogy  a  kötet  a  történelmi  és 
a  jelen  Magyarország  egyházi  kiválóságainak  valóságos  arcképcsar- 
noka. 

A  kollégiumot  III.  Gyula  pápa  alapította  1552-ben  Loyola  Ignác 
ösztönzésére  eleinte  csak  a  németföldi  tanulók  részére.  1560-ban  azon- 
ban már  magyar  hallgatója  van  a  nyitramegyei  Szántó  István  szemé- 
lyében, aki  tanulmányainak  bevégeztével  reábirja  a  pápát,  hogy  külön 
Collegium  Hungaricumot  alapítson.  Miután  azonban  a  Germanicum  a 
magyarnál  fejlettebb  és  népesebb  volt  s  igy  a  magyar  diákok  is  szive- 
sebben keresték  fel,  hogy  teológiai  neveltetésüket  tovább  fejlesszék, 
nem  egész  egy  évi  működés  után  beleolvadt  a  Germanicumba,  amely- 
nek hivatalos  cime  ezután  « Collegium  Germanicum  et  Hungaricum » 
lett. 

Az  intézet  anyakönyve  három  hatalmas,  vörös  bőrkötésű  kötet- 
ben maradt  reánk.  Vezetése  nagyon  rendszertelenül  folyt,  ugy  hogy 
több  tanulót  be  sem  irtak  s  ezeket,  valamint  a  gyakran  hiányzó  ada- 
tokat Veress  egyéb  helyekről  hordotta  össze.  így  a  kollégium  magyar 
tanulóinak  albumát  a  gyulafehérvári  Batthyaneum  őrzi.  De  nem  ke- 
vés levéltári  és  irodalmi  adatot  gyűjtött  össze  a  szerző  az  anyakönyvi 
adatok  kiegészítéséül.  Mindezekből  kitűnik,  hogy  a  kollégiumnak  máig 
768  magyarországi  tanulója  volt.  Ez  pedig  elég  tekintélyes  szám,  ha 
tudjuk,  hogy  az  intézetben  1905-ig  5955  tanuló  nevelkedett,  továbbá 
hogy  a  közben  II.  József  császár  által  Paviába  áthelyezett  kollégiumnak 
1818-ban  történt  újra  megnyitása  után  a  magyar  helytartótanács  egy 
negyed  századnál  tovább  nem  engedett  hazai  ifjút  Rómába. 

Érdekes,  hogy  amily  rendszerességgel  és  pontossággal  állítja 
össze  a  szerző  adatait  az  1559.  évtől  kezdve,  amelyben  egy  magyar- 
országi horvát  tanuló  jelenik  meg  először  a  kollégium  növendékei  kö- 
zött: ezt  a  pontosságot  nem  sikerült  az  utolsó  hetven  év  magyar  ger- 
manikusai  anyakönyvének  összeállításánál  keresztül  vinnie.  Ez  azon- 
ban nem  a  szerzőn  mult.  Ugyanis  a  most  élő  germanikusok  anya- 
könyvét, miután  még  nincs  lezárva,  kényes  minősítési  bejegyzései  miatt 
a  kollégium  vezetősége  nem  bocsátotta  a  szerző  rendelkezésére.  Ezért 
más  uton-módon  kellett  az  adatokat  hihetetlen  fáradsággal  megszerez- 
nie. Hogy  még  ennek  árán  sem  sikerült,  és  a  most  élőknél  a  rendszeres 
adatok  helyét  igen  gyakran  csak  pontok  jelzik:  ennek  okát  maga  a 
szerző  előadja  műve  előszavában.  Két  esztendeig  levelezett  fél  ország- 
gal a  gyűjtő  és  iró  lelkesedésével  lesve-várva  az  adatokat,  de  az  embe- 
rek közönye  és  nembánomsága  odáig  ment,  hogy  még  önéletrajzi 
adataikat  sem  közölték  vele.  A  hiányt  talán  sikerülni  fog  a  második 
kötetben  pótolnia,  amelyben  a  kollégium  magyarországi  tanulóinak 
Rómából  haza  irt  leveleit,  jelentéseit  és  az  intézet  oly  fontosabb  aktáit 
szándékozik  kiadni,  amelyek  magyar  vonatkozásúak  és  egyben  forrásul 
szolgálhatnak  a  kollégium  magyar  érdekű  történetének  megírásához. 

Veress  forráskiadványainak  uj  kötetéről  valóban  csak  a  leg- 
nagyobb elismerés  hangján  szólhatunk.  Adatait  a  szerző  jórészben  a 
helyszínén  gyűjtötte,  amikor  1913  tavaszán  heteken  át  másolta  az  in- 
tézet vezetőségétől  rendelkezésére  bocsátott  anyakönyv  köteteit.  És  igy 
szorgalmas  kutatásával  nemcsak  egészen  uj  magyar  neveket  szerzett  a 
magyar  művelődéstörténelem  számára  és  nemcsak  azokat  a  neveket 
helyesbbítette,  amelyeket  az  idegen  kutatók  hibás  Írással  jelentettek 
meg:  hanem  felkutatta  a  768  magyar  germanikus  egész  életrajzát,  iro- 
dalmi és  egyházi  munkásságát  és  igy  irodalomtörténetünket,  valamint 
egyetemes  könyvészetünket  uj,  ismeretlen  adatokkal  is  gazdagította, 
amelyek  annyival  becsesebbek,  mivel  Íróink  külföldi  szereplésére  vet- 
nek világot.  Irodalomtönténeti  szempontból  legkiemelkedőbb  becse  a 
műnek,  hogy  a  germanisták  élettörténetét  születésüktől  haláláig  követi 
és  igy  mintegy  kiegészíti  a  Szinnyei-féle  «Magyar  irók  élete  és  mun- 
kái»-t. 

Ami  pedig  a  mű  külső  kiállítását  illeti,  szinte  meglepően  gazdag 
és  egyáltalán  nem  tapasztalható  rajta  a  háborúnak  nyomdatechni- 
kánkra különben  annyira  nyomasztó  kihatása.  A  kötetet  hatvan  gon- 
dos, művészi  munkájú  kép  és  metszet  díszíti.  Köztük  egy  eredeti  öt- 
szinnyomat.  Ezek  összeválogatásában  is  példás  munkát  végzett  a 
szerző.  Nemcsak  egész  csomó  jeles  egyházi  férfiúnak  eddig  ismeretlen 
arcképét  tette  igy  közzé,  de  hasonmásban  közölte  azokat  a  jellemző 
cimerképeket  is,  amelyek  egyik-másik  magyar  növendék  oratióját  di- 

szítik.  Ha  még  felemlítjük,  hogy  az  élő  magyar  germanikusok  költsé- 
gén megjelentetett  mű  adatai,  táblázatai,  jegyzetei  a  nemzetközi  hasz- 
nálhatóság szempontjából  latin  nyelvűek,  és  hogy  egyházmegyénként 
közli  a  tanulók  időrendi  névsorát  (a  betüsorost  a  második  kötet  fogja 
adni),  továbbá  a  műben  említett  forrásmunkáknak  pontos  bibliográfiai 
jegyzékét  s  a  metszetek  és  hasonmások  leírását  is  tartalmazza:  ezzel 
minden  olyan  külsőséget  is  felemlítettünk,  amelyek  Veress  munkáját 
a  modern  magyar  forráskiadványok  iskolapéldájául  állítja  oda. 

Csekey  István. 


Egyszerű  gondolatok.  Uj  könyve  előszavában  Lengyel  Menyhért 
maga  jelöli  meg  a  szempontokat,  amelyeket  munkája  megítélésénél 
figyelembe  kell  venni.  Az  iró  1914  őszén  kezdte  irni  az  Egyszerű  gon- 
dofatok-at  egy  folyóiratba  s  1916  őszén  hagyta  abba.  Ebben  az  idő- 
ben az  újságok  minden  sora  tüzelt,  az  irók  elmentek  haditudósítók- 
nak és  regényes  fantáziával  színezték  az  eseményeket  s  a  háborús  őr- 
jöngés pokoli  koncertjében  nem  volt  egy  emberi  hang,  egy  sor  irás, 
egy  kiáltás,  semmi,  ami  tiltakozott  volna  a  háború  borzalmai,  mér- 
hetetlen szenvedései  ellen.  A  szerző  ugy  érezte,  jeleznie  kell,  hogy  egy 
más  világ  képét  hordja  magában,  s  ebből  a  benső  szükségből  fakad- 
tak ezek  a  jegyzetek,  amelyek  legfőbb  értéke  dokumentumszerüsé- 
gükben  van,  mert  pacifista  irások  a  háború  legelső  időszakából.  Mi 
is  a  dokumentumszerüséget  értékeljük  elsősorban  e  könyvben.  A  ki- 
váló magyar  iró  följegyzései  ugyanis  hű  képét  adják  nemcsak  a 
szerző,  hanem  a  magyar  társadalom  lelkiállapotának  is  a  háború  első 
időszakában.  Lengyel  Menyhért  téved,  amikor  azt  hiszi,  hogy  ((paci- 
fista)) érzéseivel  egyedül  állott.  A  kor  hangulatát  nem  a  cenzúrázott 
újságok  vezércikkei  és  nem  is  az  utcai  tüntetéseken  elhangzott  szó- 
noklatok fejezték  ki,  hanem  azoknak  az  érzései,  beszélgetése,  levelei, 
akik  itthon  maradtak,  akiknek  valakijük  elment  a  háborúba  és  az 
apák,  anyák,  nővérek,  menyasszonyok,  feleségek  lelkéből  a  háború 
ugyanúgy  «az  elkeseredés  és  fájdalom  szakgatott  kiáltásait))  fakasz- 
totta, mint  a  Lengyel  Menyhértéből.  E  sorok  írójának  a  kezén,  a  há- 
ború eme  legelső  időszakában  a  tábori  levelek  garmadája  ment  ke- 
resztül. Nyomát  sem  találta  azonban  e  levelekben  a  háborúért  való 
rajongásnak.  A  magyar  katona  példát  mutató  kötelességérzettel  állta 
meg  helyét,  a  családja  krisztusi  türelemmel  tűrt  és  szenvedett,  tudta, 
hogy  a  háborút  elkerülni  nem  lehetett,  de  hogy  lelkesedett  volna  az 
öldöklésért,  ennek  már  az  1914  esztendő  végén  sem  láttuk  nyomát. 

Miként  Lengyel  Menyhért,  ugy  a  magyar  társadalom  szine-java  is  ré- 
mülten és  tanácstalanul  vergődött  e  rettenetes  csapás  alatt,  egyben 
azonban  tanúságot  tett  arról  is,  hogy  nevelése  a  történelmi  világszem- 
léletnek és  a  külpolitika  kérdéseiben  való  tájékozottságnak  teljesen 
hijjával  van.  Mint  a  székely  katona,  aki  csak  amikor  először  került 
tüzérségi  tűzbe,  eszmélt  rá  a  háborúra  és  kiáltotta,  hogy:  «hü,  az  iste- 
nit, hát  hova  hoztak  engem ?»  Ugy  csodálkozott  el  a  magyar  társada- 
lom is,  amikor  egyszerre  kellős  közepében  látta  magát  a  nagy  világ- 
felfordulásnak. Mert  addig,  az  utolsó  percig,  csukott  szemmel  járt  itt, 
nálunk  mindenki.  Nem  jutott  senki  eszébe,  hogy:  ha  egy  malom  fel- 
épül, egyszer  őrölni  kezd,  ha  egy  posztógyár,  egyszer  elkezd  posz- 
tót gyártani,  ha  egy  iskola,  egyszer  tanítani  fognak  benne  s  nem  lehet- 
séges, hogy  a  legnagyobb  üzem:  a  militarizmus  csak  készüljön,  épül- 
jön, de  üzembe  sohse  lépjen. 

A  háború  negyedik  évének  a  végén  azonban,  azt  hisszük,  Len- 
gyel Menyhért  sem  neheztelne  többé  a  militarizmusra  és  a  háborúra, 
illetve  nem  a  militarizmusra  neheztelne  a  háború  miatt  és  nem  a  há- 
borúban látná  végső  okát  a  szenvedésnek,  hanem  azokat  az  intézmé- 
nyeket, berendezkedéseket  Ítélné  el,  amelyeknek  a  háború  csak  ártatlan 
következménye.  Ma  már  feleszméltünk.  Ma  már  tudjuk,  hogy  a  mai 
állam  nélkülözhetetlen  szerve  a  hadsereg  és  hogy  maga  alatt  vágja  a 
fát,  aki  a  hadsereg,  a  fegyverkezés  gyöngítését  proponálná.  És  azt  is 
tudjuk,  hogy  amig  az  államok  szuverénitásáról  (korlátlan  önrendel- 
kezési jogáról  és  képességéről)  való  elvet  az  államok  az  állami  lét 
alapelvének  tekintik,  addig  a  háborúk  elkerülhetetlenek.  Ugy  a  mili- 
tarizmus, mint  a  háború  csak  függvénye  az  európai  állami  élet  ma 
használatos  formáinak  és  gyökerükben  kellene  átalakítani  az  államo- 
kat ahhoz,  hogy  a  hadsereg  feleslegessé  váljék  és  az  állam  politikájá- 
nak fegyverrel  való  folytatása  a  lehetőségek  világán  kivül  helyeztes- 
sék. Az  államok  szervezetét  a  nemzetek  maguk  állapítják  meg,  az 
egész  emberiség  bűnös  tehát  a  háborúk  felidézésében,  amikor  olyan 
organizmusokban  éli  állami  életét,  amelyek  mindegyike  a  saját  kor- 
látozhatatlanságát,  a  saját  külön  érdekeit  tekinti  cselekvésében  egye- 
dül mértékadóknak  és  dicsőséget  lát  abban,  ha  akaratát  erőszakkal  is 
rákényszeríti  ellenfelére,  ami  az  esetek  túlnyomó  részében  sokkal  na- 
gyobb áldozattal,  mint  eredménnyel  jár. 

Lengyel  Menyhért  könyve  helyenkint  erővel  szemlélteti  a 
huszadik  század  kulturemberének,  akinek  a  szeméről  a  háború  le- 
tépte a  hályogot,  megrendítő  lelki  állapotát.  Még  nincs  teljesen  tisztá- 
ban azzal,  hogy  mi  történik  körülötte,  nem  keresi  az  okozati  össze- 
függéseket, nem  lép  fel  azzal  az  igénnyel,  hogy  tudományos  magyará- 
zatokat adjon,  de  bátran  és  becsülettel  lázad  fel  és  tiltakozik  a  háború 


662 


Följegyzések 


ellen,  a  rémület  jajkiáltásával,  az  érzelmesség  viola  d'amourján,  a  fel- 
háborodás páthoszával,  a  művész,  a  művészet  minden  eszközével.  Nem 
gondolatok  alkotják  a  könyv  tartalmát,  hanem  erős,  szinte  ösztönös 
érzések,  a  gondolatoknak  e  lapokon  csak  olyan  szerepük  van,  mint  a 
versekben.  így,  mint  Lengyel  Menyhért,  éreztek  a  társadalom  jobbjai, 
Magyarországon  a  nagy  háború  első  időszakában,  ő  azonban  formába 
öntötte,  szavakra  váltotta  ezeket  az  érzéseket.  Kevés  iráson  érzik  meg 
olyan  erősen  a  kor  hangulata,  mint  Lengyel  Menyhért  uj  könyvén. 

F. 


Az  erdő  könyve.  (Irta  Bársony  István.)  Az  előadás,  a  kifejezés 
művésze  Bársony  István  mint  minden  igazi  költő.  Nyugodt  és  folt  nél- 
küli ez  az  előadás,  pedig  a  legérzőbb  Urából  buggyan.  Könyvét  ol- 
vasva minden  részletnél  figyelnünk  kell,  minden  sor  és  minden  kép 
egyformán  fontos  és  gazdag.  Lélegzet  nélkül  itta  be  Bársony  István  az 
erdő,  a  természet  világának  minden  hangulatát  és  gazdagságát  és  szép- 
ségei átélésénél  csak  egy  költői  tulajdonsága  fontosabb:  az  az  öntuda- 
tos gond,  mellyel  érzéseiből  a  természet  világát  elénk  vetíti.  Néha  azt 
hinnénk  egy  vadász  emlékezése  ez  a  könyv.  De  amint  látjuk  a  köze- 
ledő sas  útját,  az  erdőszéli  táj  lilaszin  szimfóniáját,  a  zabba  gázoló 
szarvas-csapat  szürkületi  lakmározását,  a  természetet  érezzük  csak, 
mely  minden  élő  részletével  egyképen  barátkozik.  A  természet  festői 
közül  egyik  a  vizet,  másik  az  eget,  vannak  akik  az  erdőt,  hegyet  vagy 
a  sikságot  szeretik.  Bársony  István  a  természetet  egészében  érzi  ma- 
gával egynek  és  ehhez  a  szerelméhez,  mely  az  állatok,  fák  és  csilla- 
gok világához  szól,  hatalmas  szótárra  van  szüksége,  hogy  palettáján 
minden  szint  kikeverhessen.  És  ez  a  hatalmas  szótára  megvan  épen 
ugy,  mint  mindenre  hajló  fogékonysága.  Szinek  skáláját  ép  ugy  föl- 
fogja, mint  a  hangoknak  minden  szinét  s  természetismeretébe,  mint 
szerves  részt  az  erdő  állatait  s  az  ember  természetének  ismeretét  is 
beleilleszti. 

«Az  erdő  könyven  a  mindenség  képe  egy  kristály  vizű  hegyi  tó 
nyugodt  lapjában.  Ez  a  nyugalom  biztos  és  határozott  kifejezés-kész- 
ségével sem  hat  hűvösen,  mert  a  minden  szépség  lényébe  néző,  értő 
szeretet  sugalja.  Ez  a  nyugalom  teszi  Bársony  István  művészetét  töké- 
letessé. Mindent  meglát  és  mindent  megmutat.  S  ebben  az  utóbbi  ké- 
pességében Bársony  István  nyelvének  is  nagy  szerepe  van,  mert  ez  a 
nyelv  minden  elfelejtett  magyar  szót  ismer  s  attól  sem  tartózkodik,  hogy 
uj  szavakat  keressen,  ha  szüksége  van  rájuk.  A  forma  és  a  tartalom 
állandó  harmóniáját  érezzük  igy  «Az  erdő  könyvé»-ben  s  a  gyönyörű- 
ség, mit  benne  leltünk,  emlékeiben  is  üdítő. 

A  mezitlábos  grófkisasszony.  Pékár  Gyula  mesélő  készsége  apad- 
hatatlan forrás.  Szélesen  ömlő,  más,  más  tájakon  iramló  folyó,  melyen 
utazva  soha  nem  unatkozik  a  szem,  mert  mindig  ujabb  varázslatra 
tapad. 

Pékár  Gyuláról,  a  regényíróról  ép  ugy  mondhatjuk  ezt,  mint 
Pékár  Gyula  bármelyik  novellájáról,  amelyek  fordulatosak,  teljessé 
épített  egészek  mind  és  mint  valamely  barokképület,  részleteikben 
gondosan  kidolgozottak.  Különleges  erényük,  hogy  folyamatosságuk, 
tiszta  egyéniségük,  élettől  áradó  meséjük  sohasem  csonkul  meg.  Ab- 
ban az  irodalmi  korban,  mely  csupa  drámatöredéket  és  regényvázlatot 
termel,  mint  novellát,  ez  máris  nagy  érték. 

Pékár  Gyula  portréját  festve,  mi  két  vonását  tartjuk  legfonto- 
sabbnak. Megértését,  mely  világon,  életen,  emberen  egyformán  átlát  s 
azt  az  irói  tulajdonságát,  hogy  témáinak  földolgozásában  előkelősé- 
gének értékelését  hallgatja  meg.  Ez  az  előkelőség  pedig  az  egész  em- 
bert becsüli  legnagyobbra  s  az  az  erő,  mely  ezt  az  egész  embert  leg- 
igazabban  mutatja  be:  a  szenvedély.  A  mélységében  és  tartalmában  ki- 
tágult érzés  tárgya  tehát  és  mozgatója  annak  a  művészetnek,  mely  a 
szenvedély  érzéseiből  is  a  két  legmagasabbra  fölcsapó  lángoszlopot 
választja  ki,  a  szeretetet  és  a  szerelmet.  Mert  ennek  a  gazdag  írás- 
művészetnek  olyan  szive  van,  mely  nemcsak  a  romantika  csipke- 
könnyű  finomságai  előtt  hajol  meg,  hanem  a  kopott  könyökű  iroda- 
igazgató  előtt  is  meleg  tükör,  ha  az  apai  szeretet  ragaszkodásának  pél- 
dáját látja  benne.  S  mert  Pékár  Gyula  alakjait  érzéseik  és  szenve- 
délyeik jellemzik,  ezért  Írásaiban  többnyire  a  romantika  világát  éljük, 
erői,  velük  érez  csak  együtt,  mig  a  meghunyászkodástól,  alattomos- 
melyben nagyszerűséggel,  fenséggel,  rendkívülivel  nem  ritkán  talál- 
kozunk. A  nagyszerűség,  az  igaz  férfierő  Pékár  Gyula  ideális  mozgató 
ságtói,  a  gyáva  gyöngeségtől  gúnnyal  elfordul.  Természetes,  hogy  az  ő 
világában  ez  a  tiszta  és  érzéseiben  nemes  erő  mindig  győzelmes  ma- 
rad és  a  boldogság  áldó  nap,  amelytől  minden  életté  virul .  .  . 

«A  mezitlábos  grófkisasszony))  elbeszéléseinek  külön  értéke,  hogy 
romantikus  történeteik  kedvéért  a  múltba  térve  a  régi  magyar  világ 
izét,  lelkét,  tartalmát  éreztetik  velünk.  Az  egykori  magyar  patria  kas- 
télyaiban járunk  s  megelevenednek  mind  az  ősi  képek.  Élő,  teli-szív 
emberek  lépnek  ki  a  vén  családi  rámákból  s  jellemükhöz  a  kor  ép  ugy 
illő,  amint  ők  maguk  hűek  írójuk  egyéniségéhez. 

Amit  csak  ketten  tudnak.  Az  élet  mindennapi  esetei  között  hol 
derűsen,  hol  gunyolódóan  mosolyogva  jár  Molnár  Jenő,  hogy  emberei 
meztelen  lényét  meglátva,  őket  a  maguk  igazi  valójukban  mutassa  be. 
«Amit  csak  ketten  tudnak »,  ez  a  könyv  azt  a  viszonyt  rajzolja  leg- 
szívesebben, melyben  két  emberélet  rövid  időn,  vagy  sorsa  egész  tar- 
tamán leginkább  egymásba  kulcsolódik.  A  férfi  és  nő  szövetségét,  azt 
az  összetartozást,  amelyben  titkok,  emlékek  mindenki  mástól  idegenek, 
s  melynek  alapja  néha  a  megszokás,  sokszor  a  szenvedély.  Ez  az  össze- 
tartozás majdnem  mindig  a  tárgy,  amelyet  Molnár  Jenő  figyel.  Bon- 
colja ezt  a  viszonyt,  eredetét  és  feloszlását  vizsgálja,  minden  részletet 
pontosan  jegyez,  mint  az  orvos,  aki  a  tünetekre  kiváncsi.  Azután  véle- 
ményt mond  és  itél.  Ők  sincsenek  egymáshoz  közel.  Ellenségek  lám 
ők  is,  a  férfi  és  a  nő,  akiknek  leginkább  szükségük  van  egymásra. 
Ellenkezésben,  idegen  lélekkel  élnek  együtt  s  ha  nem  szakadnak  el, 
egy  lehet  csak  az  ok,  a  megszokás.  És  ha  hűtlenek  lesznek  egymáshoz, 
az  is  azért  van,  ugyanabból  az  okból:  a  megszokás  unalmából. 

S  aki  kettőjük  közül  többet  szenved,  inkább  tartalmát  adja 
ennek  a  legközelibb  viszonynak,  az  a  férfi.  De  ő  is  pózol  és  hazug  szí- 
nész legtöbbször.  Rikító  nyakkendő  csak  a  szerelme  s  a  vallomása 
klaszikusokból  éldegélő  hamis  fuvolázás.  Molnár  Jenő  mosolyogva 
veszi  ezt  tudomásul.  S  ezt  a  mosolygást,  amelynek  mégis  szeretet  az 
ágya,  egyszerű  művészettel  sugározza  elénk.  —  A  könyvet  a  «Kultura» 
adta  ki. 


A  kék  ember.  Az  élelmes  paraszt,  a  letört  gentry,  a  tímár  fia,  ki 
vaddisznósörtéjét  a  gyűrött  puha  kalapja  mellett,  mint  a  született  ur 
látszatát  hordja,  ők  mennek  együtt  a  pogonyi  uton,  Lőrinczy  György 
uj  könyvében.  A  pogonyi  uton,  ahol  pezsgőben  születik  a  szerelem,  s 
kocsisborban  hal  meg.  Ahol  a  cigány  a  nagyságos  ur  gőgös  lelkével 
rokon,  ahol  a  bálok,  a  vármegyeház  és  a  történelem  levegője  egybe 
folyik.  Ez  a  levegő  a  Lőrinczy  György  levegője,  ki  verandája  nap- 
fényén ül  és  beissza  magába  azt  a  világot,  melyhez  egész  lényével, 
minden  érző  idegével  hozzánőtt. 

Lőrinczy  György  napfényes  verandájának  ablakai  a  vidéki  aká- 
cos házakra  néznek,  tekintetük  az  embert  keresi  bennük  s  az  ember- 
ben az  emberit  és  élete  legbelsőbb  tartalmát.  Apa  és  fiu,  szerelem  és 
a  sors  kerülnek  nála  össze  merész  viaskodásban,  az  élet  és  az  emberi 
lélek  minden  harca  elénk  vetődik  itt  és  ehhez  a  végtelen  témasorhoz 
művészi  hangszerelést  találunk. 

Lőrinczy  György  tolla  a  lélek  vívódásainak  minden  kis  remegé- 
sét fölrajzolja.  Nem  erős  karaktervonásokkal  teli  ez  a  rajz,  de  a  rész- 
letek minden  piciny  vonalának  és  foltjának  válik  művészi,  hű  képévé. 
Szinte  japán  festésre  emlékeztet.  Pompás  fák  sudarából  minden  ág, 
minden  kis  levél  oly  tisztán  rajzolódik  ki,  hogy  hatásuk  sohasem  a 
hirtelen  megilletődés,  hanem  a  teljes,  mindent  átfogó  megértés  lesz. 
Lőrinczy  ilyen  művészi  előadásának  egyik  példája  a  « Gyászlevelek ». 
A  nőhöz,  ki  életének  legillőbb  párjától  elfordul,  búcsúlevelet  ir  a  férfi. 
Ebben  a  levélben  a  szeretet  és  a  szerelem  fájdalmas  hangján  azt  bizo- 
nyítja, hogy  nemcsak  ő,  a  férfi  maradt  egyedül,  de  a  nő  szebb,  jobb, 
igazabb  lénye  is,  amely  boldogságot  remélt.  S  szégyen  esett  a  szépsé- 
gen, az  álom,  a  tökéletesség  illúzióján  is  abban  a  pillanatban,  mely- 
ben az  élet  valódi  értékei  megsemmisültek.  A  tiszta  logika  művészi 
finom  részletfestésével  beszél  mindenről  Lőrinczy  ugy,  hogy  a  mély 
fájdalmában  igaz  férfiszivnek  egész  szenvedő,  előkelő  világát  átérez- 
hetjük. 

De  nemcsak  a  lélek  életének  rembrandti  rajza  tud  lenni  ez  az 
előadás,  hanem  a  képzelet  varázsának  szines,  buja,  káprázatosan  gyö- 
nyörű szőnyege  is.  De  még  ez  az  elbűvölt  álmodás  is  felébred  káprázatá- 
ból  s  elkomolyodik  alapszíneiben  akkor,  ha  a  gondolat  igazsága,  a  jó- 
ság szűzi  páncélja  tűnik  föl  mélyebb  erkölcsi  tartalmában.  Ilyenkor 
hirtelen  szétfoszlik  minden.  Hangulatok  és  tobzódó  színek  messzi  tűn- 
nek s  Lőrinczy  világszemlélete  áll  elénk.  Az  igaz  értékkel  megelégedő, 
belső  szépségre  vágyó,  egyszerű  uri  élet  bölcs  fölénye.  S  ez  az  uri  böl- 
cseség  a  világ  mai  bábeli  zavarát  is  érzi.  De  nem  zavarja  meg  semmi 
az  ő  nyugalmas  tiszta  tekintetét.  Hiszen  Bábel  zűrzavara  bennünk  is 
megvan  mindig,  ha  életünket  az  erkölcsiség  s  a  jellem  biztos  ereje  nem 
kormányozza.  S  a  világ  újjászületésére  vágyó  mai  borzalmas  káosz  is 
nem  egyéb,  mint  szomjas  esengés  a  jó.  a  szépség,  az  igaz  győzelmes, 
örök  erejéért. 


Szerelmes  szivünk.  Török  Gyula  novellás  kötete  az  iró  arcképét, 
melynek  alaprajza  nagyszabású  regénye  volt,  teljesebbé  tette.  Érettebb 
korából  származó  elbeszélései  vonulnak  föl  az  ifjúság  első  termésével 
együtt  és  egy  erőteljes  fejlődésben  levő  egyéniség  belső  rajzát  láttatják. 
A  tárgykör,  melyhez  Török  Gyula  hozzányúl,  széles,  sokfelé  szóródott, 
az  előadásmód  nyugodt  és  magán  viseli  a  szemlélődő  ember  minden 
jellegzetességét.  Simán  és  egyenletesen  gördíti  a  cselekményt,  az  epikai 
elem  (tipikus  magyar  sajátság)  elnyomja  a  drámait,  tompítja  élét  és 
nincsen  meg  a  drámai  hatásokra  való  mesterséges  törekvés,  mely  fiatal 

irói  generációnk  írásain  majdnem  annyira  elhatalmasodott,  mint  a  sti- 
láris hatások  keresése.  Török  Gyula  mint  elbeszélő  szélesen  gondolja 
el  dolgait,  melyeknek  mindig  van  perspektívájuk  és  ebbe  beleállítja 
figuráit.  A  figurák  azonban  megtelnek  emberi  tulajdonságokkal,  emberi 
élettel.  A  magyar  vidék  néhány  elementuma  itt  is  megmutatja  Török 
látó  szemét,  néhány  stilizált  novella  pedig  stúdiumokról  tesz  tanúságot. 
A  kötetben  talán  a  legszebb  e  nemben  a  «Kárminpor»  óimü,  melynek 
teljessége,  egész  volta  és  befejezettsége  mellett  az  alakok  élethűsége  és 
a  kortörténeti  háttér  művészien  egész.  A  «Rozika»  cimüben  a  magyar 
vidék  suta  alakjainak  félérzése,  kialakulatlan  szerelmi  és  érzésélete  val- 
lanak a  pompás  látású  iróra,  ki  nem  akar  koncessziókat  tenni  a  vásári 
hatásoknak.  A  kötetből  nem  kevés  pesszimizmus  érzik,  amely  azonban 
helyenként  csendesen  derülit  hangulatba  olvad.  A  kötet  egyike  azoknak 
a  könyveknek,  melyekben  egy  író  teljes  képét  adja  írói  értékének,  érzés- 
és  gondolatvilága  sokféleségének. 


Idegen  portrék.  Kázmér  Ernő  kis  kötetének  ezzel  a  címével  az 
esztétikus  feladatára  vállalkozott.  Tanulmányainak  területe  az  idegen 
iróké.  Nagyobbrészt  külföldi  klasszikusok  azok  a  nevek,  melyek 
portréját  megfestette.  Gondos  szeretettel,  mindenre  figyelő,  értő  kéz- 
zel, írásait  nem  annyira  esztétikai  szempontok  irányítják,  mint  inkább 
ismertetés  a  céljuk.  Ezzel  a  céllal  kalauzol  el  bennünket  Kázmér  Ernő 
Flaubert,  Dickens,  Andrejew  Leonid  és  Lagerlöf  Zelma  alakjai  körül. 
A  kötet  legsikerültebb  rajza  a  Gösta  Berling  jellemzése.  A  világhírű 
északi  regény  hőse  minden  tragikus  szépségével,  írója  jellemének  min- 
den hű  vonásával  áll  előttünk.  Lagerlöf  képe  különleges  szépségét, 
ritka  jelentőségét  ugy  érezzük,  mintha  valamelyik  könyvét  olvasnánk. 
Ezért  a  rajzért  s  a  fiatal  kritikus  egyéb  eredményeiért  Kázmér  Ernő- 
től még  sokat  várhatunk. 

.-  \  %.  ■ 

Balázs  Béla:   Halálos   fiatalság.    Balázs    Béla  háromfelvonásos 

drámájának  a  hősnője:  Dobray  Ágnes  zongoraművésznő,  huszonöt  éves 
korában  szerelmes  lesz  Józsa  Miklós  zeneszerzőbe.  A  szeneszerző  is 
szereti,  szive  egész  melegével,  mégis,  ebből  a  kölcsönös  nagy  szerelem- 
ből nem  boldogság  fakad,  hanem  veronálmérgezéssel  végződő  tragédia. 
Nem  azért  boldogtalan  ez  a  szerelem,  mert  a  zeneszerző,  a  művész,  a 
lángész,  Ágnes  szerelmét  csak  «ráadásnak,  ajándéknak,  pompának)) 
s  nem:  életföltételnek  érzi,  hanem  azért,  mert  Ágnes,  amikor  ez  a  nagy 

érzés,  huszonöt  éves  korára  váratlanul  úrrá  lesz  életén,  egyszerre  ugy 
érzi,  hogy  minden  más  elvesztette  az  életben  számára  a  jelentőségét, 
tervei,  ambiciói  megszűntek,  a  mestersége,  a  zongorázás,  amelyért  pedig 
életét  áldozta:  nem  érdekli  többé,  élete  elvesztette  saját  súlypontját,  a 
szerelem  kivette  alóla  a  talapzatot,  nincs  más  az  életében  ,csak  Miklós, 
rá  van  utalva,  tőle  függ,  belőle  él.  Ezt,  igy  érzi  Ágnes,  ez  ellen  az  érzés 
ellen  azonban  fellázad  független  és  külön  egyéniségének  egész  emberi 
méltósága,  nem  akar  szerelmes  lenni,  nem  akar  «cérnaszálra  felfűzött 
cserebogár  lenni»,  nem  nyugszik  bele  abba,  hogy  beleolvadjon  egy  má- 
sik ember  exisztenciájába  és  egész  erejével  küzd  a  szerelem  ellen,  de 
nem  tud  megbirkózni  a  saját  érzésével,  nem  tudja  legyűrni  s  a  halálba 
menekül  előle.  Az  iró  gazdag  retorikai  erővel  igyekszik  meggyőzni  ben- 
nünket ennek  a  megoldásnak  az  indokoltságáról,  lehetőségéről,  mi 
azonban  Ágnes  rettentő  vergődését,  haláltáncát  csak  annak  a  feltéte- 
lezésével hinnők  el,  hogy  súlyos  kóresettel  állunk  szemben.  Elképzel- 
jük, hogy  a  huszonöt  esztendős  lány,  akinek  a  szerelmi  élete  néhány,  a 
tudat  küszöbe  alatt  lappangó  gyermekkori  emlékben  merül  ki,  s  aki 
anyagilag  és  szellemileg  önálló  emberré  lett,  amidőn  arra  eszmél,  hogy 
csak  —  csak?  —  szerelmes  nő,  e  ráeszmélés  hatása  alatt,  lélekben  meg- 
rendül, nem  hisszük  azonban,  hogy  ez  a  rázkódás  olyan  erejű  legyen, 
mint  amilyennek  Balázs  Béla  drámájában  látjuk  és  nem  hisszük,  hogy 
ez  a  konfliktus  csak  öngyilkossággal  oldható  meg.  A  szereplők:  bárótól 
a  cselédig,  kivétel  nélkül,  szeretettel,  jósággal  és  gyöngédséggel  csor- 
dulásig telített,  mindent  megértő  hiperszenzibilis  csodalények,  talán 
jelképek,  sémák,  de  nem  emberek  és  a  gondolat-  és  érzésvilág,  a  lég- 
kör, amelyben  élnek,  amelyben  a  saját  és  egymás  lelki  élményeit  ana- 
lizálják s  tragikussá  igyekeznek  felcsigázni  épen  nem  végzetesnek 
látszó  mozzanatokat,  a  légkör:  tiszta  oxygén,  amelyben  a  legnyirkosabb 
szavak  is  kigyúlnak  és  szikráznak.  Mi  azonban  tudjuk  vagy  legalább  is 
ugy  érezzük,  hogy  ez  a  nagy  szikrázás:  szemfényvesztés,  modern,  in- 
tellektuális görögtűz.  Néhány  szép  mondattól  s  finom  érzéstől  sajnál- 
juk, hogy  ennek  a  drámának  az  ékesítésére  használta  fel  az  iró. 


Bertalan  éjszakája.  Cholnoky  László  könyve  viseli  ezt  a  cimet, 
s  a  könyvben  néhány  hosszabb  elbeszélés  vonul  az  olvasó  elé.  Chol- 
noky képzeletét  az  ember  belső  élete  termékenyíti  meg,  a  hangulat- 
hullámok, melyeknek  vibrációja  teszi  az  életet.  Az  ember  az  ő  beállí- 
tásában függvénye  a  lélekrezdülésnek,  a  külső  erők  hatóképessége 
sohasem  okoz  akkora  emóciót,  mint  egy  belső  fakadásu  folyamat  meg- 
indulása, a  külső  effektusok  függeni  látszanak  a  belső  funkcióktól, 

melyeké  nem  csak  a  reagáló  képesség,  hanem  az  iniciativa  is.  Chol- 
noky  nem  tartozik  a  szórakoztató  irók  sorába,  kik  mesével  csillognak, 
az  ő  figyelme  a  pontos  belső  rajz,  az  ő  ereje  az  analizis,  melyben  a 
transzcendentalizmust  érinti  és  végakkordjaiban  misztikus,  ködbe 
fuló.  Irodalmunkban  sok  kísérlet  történt  ebben  az  irányban,  a  kísér- 
letek orosz  hatások  alatt  fejlődtek,  s  az  irók  széles  perspektívába  igye- 
keztek beállítani  az  embert,  azonban  az  összhangot  nem  tudták  meg- 
tartani soha  és  az  ember  rajza  mindig  elcsúszott,  elfakult.  Gholnoky 
szűkebbre  fogta  a  perspektívát,  az  ember  lelkének  átfogói  határozzák 
meg  kompozícióit,  melyek  nem  mindig  plasztikusak,  de  erőteljesek 
vonalaiknak  határozottsága  folytán.  Itt-ott  elmosódnak  a  rajzok,  ilyen- 
kor azonban  fény  és  árnyékváltakozásnak  művészi  hatása  érvényesül, 
misztikus  elemek  foszforeszkálnak  és  ha  rokonságot  keresünk,  okvet- 
lenül eszünkbe  kell  hogy  jusson  Poe  Edgár,  anélkül,  hogy  ennek  ha- 
tását tudatosan  magán  viselné.  Mert  egyéniség,  kifejező  ereje  ép  ugy, 
mint  előadásmódja,  tárgykörének  sajátossága  azzá  teszi.  Kár,  hogy 
helyenkint  küzd  a  nyelv  kifejezőértékével  és  több  terhet  rak  rá,  mint 
amennyit  elbir,  s  ezzel  elmosódottság  érzését  kelti  ott  is,  ahol  világos 
akar  lenni.  Azt  azonban  megállapíthatjuk,  hogy  a  könyv  komoly  iro- 
dalmi munka  s  a  hirtelen  föllendült  magyar  irás  egyik  értékes  ter- 
méke s  e  könyv  után  Gholnoky  Lászlótól  még  többet  és  szebbet  is  vár- 
hatunk. 


A  Fonciére  közgyűlése.  A  Fonciére,  Pesti  biztosító-intézet  május 
4-én  tartotta  meg  kilényi  Kilényi  Hugó  miniszteri  tanácsos  elnöklete 
alatt  rendes  évi  közgyűlését.  Az  1917.  évre  vonatkozólag  bemutatott 
53.  üzletjelentésből  kitünőleg  az  intézet  működése  a  lefolyt  üzletévben 
kedvező  eredményekkel  zárult.  Csaknem  az  összes  ágazatokban  figye- 
lemreméltó lendület  jelei  mutatkoztak,  amelyek  a  zárlat  számadatai- 
ban is  kifejezésre  jutnak.  A  díj-  és  illetékbevétel  az  elemi  ágazatokban 
18,861.377.61  koronára,  az  életágazatban  10,806.817.05  koronára  emel- 
kedett, ami  összesen  29,668.194.66  koronát  tesz  ki  a  tavalyi  22  millió 
130.615.91  koronával  szemben.  A  dij-,  kár-  és  külön  tartalékok,  hozzá- 
véve a  nyereségtartalék  előirányzott  dotálását  7,507.008.66  korona 
gyarapodást  mutatnak,  ami  által  azok  60,973.407.72  koronára  emel- 
kednek. A  későbbi  években  esedékessé  vált  dijkötelezvények  és  díj- 
váltók  a  tüz-  és  balesetágazatban  44,344.952  koronáról  46,593.955  ko- 
ronára emelkedtek,  míg  az  életbiztosítási  állomány  az  elmúlt  évben 
152.031.525  koronát  tett  ki,  az  1916.  évi  141,724.141  korona  állomány- 


nyal  szemben.  A  jelentési  a  közgyűlés  egyhangúlag  tudomásul  vette,  a 
leimentvényt  az  igazgatóságnak  és  a  felügyelő-bizottságnak  megadta. 
A  részvényesek  nevében  Lázár  Ernő  dr.  Ítélőtáblai  biró  mondott  köszö- 
netet az  igazgatóságnak,  különösen  alsólóci  Ribáry  Mór  vezérigazgató- 
nak és  az  egész  tisztikarnak  az  elért  szép,  a  jövőre  nézve  is  biztató 
eredményekért. 

Az  Urikány-Zsilvölgyi  Magyar  Kőszénbánya  r.-t.  április  hó  27-én 
Ullmann  Adolf  báró  főrendiházi  tag  elnöklete  alatt  tartott  rendes  köz- 
gyűlésén elhatározta,  hogy  a  399.715  koronányi  alapszabályszerü  le- 
irások  eszközlése  után  fenmaradó  3,371.183  koronányi  tiszta  nyereség- 
ből 1,760.000  korona  mint  11%-os  osztalék  fizettessék  ki  az  1917.  üzlet- 
évre,  700.000  korona  az  értékcsökkenési  számla,  100.000  korona  az 
alkalmazottak  nyugdijalapjának  javadalmazására  fordíttassék  és  hogy 
az , alapszabályszerü  jutalékok  fedezése  után  fenmaradó  481.297  korona 
uj  számlára  vitessék  elő.  A  200  korona  névértékű  részvények  27.  sz. 
szelvénye  április  hó  29-től  kezdve  22  koronával  kerül  beváltásra.  Az 
igazgatóság  jelentése  beszámol  az  ellenséges  betörés  által  okozott  ká- 
roknak nagy  erővel  történt  helyreállításáról,  a  munkabérek  rendkívüli 
növekedéséről,  a  munkásellátás  egyre  súlyosabb  terheiről,  melyekkel 
szemben  panaszolja  a  munkateljesítmény  csökkenését.  A  közgyűlés 
azután  jóváhagyólag  tudomásul  vette  a  Magyar  Általános  Kőszénbánya 
r.-t.-tal  érdekközösség  létesítése  iránt  történt  és  már  korábban  ismer- 
tetett megállapodást  és  ezzel  kapcsolatosan  elhatározta  az  eddigi 
16,000.000  koronányi  részvénytőkének  20.000  darab,  egyenként  200 
korona  névértékű  részvény  kibocsájtása  utján  20,000.000  koronára 
való  felemelését.  Az  uj  részvények  a  Magyar  Általános  Kőszénbánya 
Részvénytársulatnak  lesznek  a  tőle  átveendő  részvények  ellenértéke 
gyanánt  átadandók.  A  felmentés  magadása  után  megejtett  választások 
során  az  igazgatóság  tagjaivá  Bisteghi  Rudolf,  Fuchs  Richárd,  Jármai 
Gyula,  Lang  Ernő,  Ranzinger  Vince,  Rapaport  Alfréd  dr.,  Teleki  Sán- 
dor gróf,  Ullmann  Adolf  báró,  Végh  Károly  és  Vida  Jenő  választattak 
meg.  A  közgyűlést  követő  igazgatósági  ülésen  Ullmann  Adolf  bárót  el- 
nökké újból  megválasztották. 

A  Magyar  Keleti  Tengerhajózási  r.-t.  Ullmann  Adolf  báró  főrendi- 
házi tag  elnöklete  alatt  május  2-án  tartotta  XX.  évi  rendes  közgyűlését, 
amelyen  a  kereskedelmi  kormány  képviseletében  Gonda  Béla  minisz- 
teri tanácsos  és  Roediger  Ernő  miniszteri  osztálytanácsos  vettek  részt. 
Az  igazgatóságnak  a  közgyűlés  elé  terjesztett  jelentése  arra  utal,  hogy 
a  társaság  forgalmi  tevékenysége  az  elmúlt  évben  is  a  háborús  helyzet 
által  körülhatárolt  működési  területre  volt  utalva  és  a  hazai  vizeken 
tartózkodó  társasági  hajók  közül  azok,  amelyek  üzemben  voltak,  ki- 


zárólag  a  hadviselés  érdekében  teljesítettek  szolgálatot.  A  közgyűlés 
elfogadta  az  előterjesztett  mérleg  szerint  mutatkozó  562.952.52  korona 
tiszta  nyereség  hovaf ordítása  iránti  igazgatósági  javaslatot  és  elhatá- 
rozta, hogy  részvényenként  10  korona  (5%)  osztalék  fizettessék  ki.  A 
részvényszelvényeket  május  1-étől  kezdődőleg  a  Magyar  Általános 
Hitelbank  főpénztára  váltja  be.  Az  igazgatóság  uj  tagjává  Péterffy 
Lajos  min.  tanácsos  választatott  meg. 

A  Jelzálogbank  tőkeemelése.  A  Magyar  Jelzáloghitelbank  Ma- 
darassy-Beck  Gyula  báró  elnöklésével  rendkívüli  közgyűlést  tartott, 
melyen  napirend  előtt  meleg  szavakkal  emlékezett  meg  az  elnök  a  na- 
pokban elhunyt  Kornis  Károly  gróf  felügyelő-bizottsági  tag  munkás- 
ságáról. Madarassy-Beck  Gyula  báró  ezután  a  tőke  felemelésére  vonat- 
kozólag tett  előterjesztést,  melynek  adatait  részletesen  ismertettük. 

Voltak  azonban  beszédének  olyan  fontos  részletei,  melyeket  kü- 
lön is  szükségesnek  tartunk  kiemelni.  Hangsúlyozta  nevezetesen,  hogy 
a  mai  viszonyok  között  a  Jelzálogbank  csak  az  állam  pénzértékében 
bocsáthatta  ki  részvényeit  és  a  kereskedelmi  törvény  rendelkezései  sze- 
rint egy  részvénytársaság  összes  részvényeinek  ugyanarra  a  névértékre 
kell  szólani.  Nem  igényel  bizonyítást,  hogy  ez  az  intézkedés,  minthogy 
a  részvény  nem  jelent  egyebet,  mint  a  társulat  vagyonában  való  arány- 
lagos részesedés  igazolását,  a  részvény  belértékét  sem  kedvezően,  sem 
kedvezőtlenül  semmiben  sem  érintheti. 

Ugyancsak  rendkívül  figyelemreméltó,  amit  a  szindikátusnak  öt 
évre  zároltan  átengedendő  darabokra  s  a  francia  részvényesek  tekinte- 
tében mondott.  Eszerint  az  1912-ben  elhatározott,  de  tulajdonkép  csak 
most  lebonyolítandó  tőkeemelésre  nézve  az  egész  60.000  darab  rész- 
vénynek szabadkézből  való  eladásira  kapott  az  igazgatóság  felhatal- 
mazást, amellyel  azonban  nem  kivánt  élni,  mert  a  mostani  viszonyok 
között  helyesnek  tartja,  hogy  a  kibocsátandó  részvényeknek  legalább 
nagyobb  fele  a  részvényeseknek  felajánltassék.  A  szindikátus  által  át- 
veendő 35.000  darab  zárolása  viszont  szükségesnek  mutatkozik  a  fran- 
cia részvényesekre  való  tekintettel.  E  részben  az  igazgatóság  a  tőke- 
emelés elhatározása  idején  lépéseket  tett  a  kormánynál,  hogy  a  svájci 
intézetek  utján  engedtessék  meg  a  francia  részvényeseknek  az  elővételi 
jog  gyakorlása.  Amennyiben  erre  lehetőség  nem  volna  s  amennyiben 
közszempontok  és  az  intézet  érdekei  kívánnák,  a  szindikátussal  kap- 
csolatban gondoskodni  fog  az  igazgatóság,  hogy  békekötés  után  a  fran- 
cia részvényesek  megfelelő  rekompenzációban  részesüljenek.  Erre 
nézve  azonban  az  intézet  kötelezettséget  most  nem  vállal  s  az  elnök 
—  érthetően  —  a  kompenzáció  módjáról  és  természetéről  sem  kíván 
nyilatkozni. 

Ezután  az  igazgatóságnak  a  tőkeemelésre    vonatkozó  részletes 


javaslatait  terjesztették  elő.  Ezek  szerint  a  különböző  tartalékalapok 
összevonásával  a  részvények  névértékét  240  K-ra  kerekítik  ki  s  a  köz- 
gyűlés elhatározta,  hogy  a  társulat  alaptőkéje  hetvenötezer,  egyenként 
240  K  névértékről  szóló,  a  240  K  névértékre  kikerekített  régi  részvé- 
nyekkel egyenlő  jogosultságu  és  már  az  1918-iki  üzletév  nyereségében 
részesedő  uj  részvény  kibocsátásával  66,000.000  K  névértékre  emel- 
tetik fel,  ugy  hogy  az  alaptőke  e  felemelés  keresztülvitele  után  275.000, 
egyenként  240  K  névértékű  részvényből  fog  állani. 

Az  igazgatóság  felhatalmazást  kap,  hogy  e  határozat  szerint  ki- 
bocsátandó hetvenötezer  uj  részvényből  négyvenezret  5:1  arányban  az 
intézet  részvényeseinek  480  K  áron  —  amihez  az  összegnek  1918  ja- 
nuár 1-étől  számítandó  5%  kamata  és  részvénybélyegilleték  fejében 
3  K  járul  —  átvételre  felajánljon,  a  fenmaradó  harmincötezer  rész- 
vényt pedig  ennél  semmi  esetre  sem  alacsonyabb  áron  helyezze  el.  A 
befolyandó  felpénzből  a  költségek  levonása  után  fenmaradó  összeg  a 
tartalékalaphoz  lesz  csatolandó  akképen,  hogy  4,700.000  K  a  rendes 
tartalékalapba,  a  fenmaradó  összeg  pedig  a  külön  tartalékalapba  utal- 
tatik. 

A  közgyűlés  felszólalás  nélkül  egyhangúlag  a  magáévá  tette  az 
igazgatóság  javaslatát  és  ehhez  képest  módosította  az  alapszabályo- 
kat is. 

Az  elnök  indítványára  ezután  a  közgyűlés  egyhangúlag  meg- 
választotta az  igazgatóság  uj  tagjává  Léderer  Károlyt. 

A  cs.  kir.  szab.  Wiener  Bank- Vérein  április  27-én  tartotta  Bécs- 
ben rendes  közgyűlését,  meiy  elhatározta,  hogy  23,295.348.18  korona 
tiszta  nyereségből  a  tartalékalapnak  1,473.886.93  koronával  való  java- 
dalmazása után  a  cs.  kir.  szab.  Wiener  Bank- Vérein  alkalmazottainak 
nyugdijalapja  javára  3  millió  korona  (a  tavalyi  2  millió  koronával 
szemben)  fordíttassék,  osztalék  fejében  részvényenként  34  korona 
=  872%  (a  mult  évi  32  korona  =  8% -kai  szemben)  fizettessék  és  a 
tartalékalap  rendkívüli  dotálására  2,500.000  korona  fordíttassék, 
1,602.196.71  korona  pedig  uj  számlára  átvitessék.  A  magyarországi 
fióktelep  felügyelő-bizottságába  Kohn  Ignác  kereskedelmi  tanácsos, 
az  Olajművek  r.-t.,  Kohn  Adolf  és  Társa  cég  elnöke,  mint  uj  tag  be- 
választatott. 

Az  «Adria»  m.  kir.  tengerhajózási  részvénytársaság  május  20-án 
tartotta  rendes  évi  közgyűlését  Lánczy  Leó  v.  b.  t.  t.  elnöklése  alatt. 
A  közgyűlés  elé  terjesztett  évi  jelentés  szerint  a  társaság  rendes  üzeme 
még  mindig  szünetel  s  gőzösei  csak  a  hadvezetőség  számára  teljesíte- 
nek szolgálatot.  A  kereskedelemügyi  miniszter  által  jóváhagyott  mér- 
leg szerint  az  1916.  évről  uj  számlára  áthozott  46.059.66  korona  hozzá- 


számításával  2,059.609.26  korona  állt  a  közgyűlés  rendelkezésére.  En- 
nek felosztására  nézve  a  közgyűlés  az  igazgatóság  javaslata  értelmé- 
ben elhatározta,  hogy  az  idei  rész  vényszelvényt  f.  évi  április  15-től 
kezdve  10  koronával  váltják  be.  A  háborús  hajóveszteségek  pótlásár; 
a  mult  évben  létesített  alaphoz  ezúttal  1,200.000  koronát  csatolnak, 
miáltal  az  alap  2,000.000  koronára  emelkedik. 

A  Magyar  Általános  Kőszénbánya  R.-t.  igazgatósága  május  hó 
4-én  tartott  ülésében  megállapította  az  1917.  évi  üzleti  év  mérlegét  és 
elhatározta,  hogy  az  értékcsökkenési  tartalék  2,500.000  koronával  és 
az  ipari  üzemek  külön  értékcsökkenési  tartalékának  1,500.000  koro- 
nával volt  dotálása  után  fenmaradó  7,222.266.75  korona  tiszta  nyere- 
ségből az  általános  tartalékalapra  1,060.000  korona,  külön  adományul 
tisztviselők  nyugdijalapjának  150.000  korona,  a  bányapénztáraknak 
300.000  korona,  a  munkásjóléti  tartalékalapnak  400.000  korona,  a 
Szende  Lajos  alapra  25.000  korona  utaltassék  át  és  80.000  darab  rész- 
vény 46  koronás  osztalékára  3,680.000  korona  fordíttassák.  A  fen- 
maradó nyereségből  a  háborús  segélyalapot  ismét  300.000  koronával, 
a  Károly  Király  gyermeknyaraltatási  akciót  100.000  koronával  dotál- 
ják és  az  ezután  fenmaradó  456.549.41  koronát,  figyelemmel  a  jelen- 
legi valutaviszonyokra,  az  elsőbbségi  kölcsön  szolgálatára  rendelt  tar- 
talékhoz csatolják,  végül  a  mult  évről  elővezetett  897.687.86  korona 
nyereség-áthozatot  változatlanul  uj  számlára  vigyék  át. 


HUNGÁRIA  KÖNYVNYOMDA. 


